
Arbejderorganisationerne  og  Erhvervenes  Fællesudvalg. 


Under  en  Pressekampagne  angaaende  For¬ 
hold,  der  knytter  sig  til  den  Importforret¬ 
ning  med  tyske  Koks  og  Kul,  som  under  Kri¬ 
gen  er  etableret  af  Arbejderorganisationerne,  er 
der  i  den  socialdemokratiske  Presse  bleven  rejst 
Krav  om,  at  Arbejderne  maatte  blive  repræsenteret 
i  de  Forhandlinger,  som  Erhvervsorganisationer¬ 
ne  fører  med  udenlandske  Myndigheder  angaa¬ 
ende  vore  Handels-  og  Tilførselsforhold.  Det 
saaledes  rejste  Krav  har  ført  til  en  Henvendelse 
til  Erhvervenes  Fællesudvalg  fra  den  socialde¬ 
mokratiske  Rigsdagsgruppe  af  følgende  Ordlyd: 

» Til  Erhvervenes  Fællesudvalg ! 

Der  er  i  længere  Tid  blevet  fremsat  Besvæ¬ 
ringer  over,  at  Arbejderklassen  ikke  deltager  i 
de  Raadslagninger,  der  finder  Sted  angaaende 
Erhvervsforholdene,  og  navnlig  har  Arbejderne 
følt  det  som  en  uberettiget  Tilsidesættelse,  at  det 
udelukkende  er  Arbejdsgiverrepræsentanter,  der 
deltager  i  de  lejlighedsvis  stedfindende  Forhand¬ 
linger  med  andre  Nationers  Regeringsrepræsen¬ 
tanter,  saavel  i  Udlandet  som  her  i  Landet. 

Da  Forhandlingerne  ikke  oprindeligt  havde 
saa  omfattende  Karakter,  som  det  nu  er  Tilfæl¬ 
det,  fremsattes  intet  Ønske  om  Repræsentation, 
men  da  det  oprindelige  Forhold  er  ændret  be¬ 
tydeligt,  vil  det  næppe  være  rimeligt  vedblivende 
at  holde  Arbejderne  udenfor  de  nævnte  For¬ 
handlinger  og  Afgørelser. 

Vi  tillader  os  derfor  at  fremføre  denne  An¬ 
modning,  da  det  efter  vor  Mening  ikke  er  pas¬ 
sende  at  forhandle  om  Erhvervenes  Forhold 
uden  at  Arbejderne  er  repræsenterede,  idet  Ar¬ 
bejdernes  Interesse  i  Erhvervene  ikke  er  mindre 
end  Arbejdsgivernes.  Det  er  af  største  Betydning 


for  Arbejderne,  at  Landet  opnaar  Tilførsler  til 
Brug  i  Haandværk  og  Industri,  som  det  er  af 
Betydning  for  Arbejderne  om  udførselsdygtige 
Produktioner  opretholdes.  Det  er  endvidere  af 
Interesse  for  Arbejderne  om  opnaaede  Tilfør¬ 
selsmængder  fordeles  paa  rimelig  Maade  inden¬ 
for  Landet,  og  det  er  endelig  en  Selvfølge,  al 
Arbejderne,  der  selv  driver  Handel  og  Produk¬ 
tion,  under  Form  af  kooperative  Selskaber,  er 
stærkt  interesserede  i  Erhvervsforhold,  der  be¬ 
rører  disse.  Dette  er  navnlig  blevet  klart  for 
Arbejderorganisationerne  efter  at  Dagbladet  »Kø¬ 
benhavn«  uden  Modsigelse  har  meddelt,  atSpørgs- 
maalet  om  Importen  ved  Arbejdernes  Brændsels¬ 
forretning  er  blevet  behandlet  mellem  de  danske 
og  tyske  Forhandlere  under  den  i  forrige  Maa- 
ned  førte  Forhandling  om  Handels-  og  Udveks¬ 
lingsforhold,  medens  der  altsaa  ingen  Repræ¬ 
sentanter  var  til  Stede,  som  kunde  varetage 
dette  Selskabs  Interesser. 

Spørgsmaalet  om  denne  Repræsentation  er  nu 
behandlet  saavel  indenfor  Arbejdernes  faglige 
Hovedorganisation  som  af  Arbejdernes  Fælles¬ 
organisation  i  København,  hvorfra  der  foreligger 
et  enstemmigt  Ønske  i  den  her  nævnte  Retning. 
Dette  er  dernæst  tiltraadt  af  Lederne  for  de  koo¬ 
perative  Selskaber,  og  fra  samtlige  her  nævnte 
Organisationer  har  man  anmodet  den  socialde¬ 
mokratiske  Rigsdagsgruppe  om  at  søge  Sagen 
fremmet  og  afgjort. 

Undertegnede  Formand  for  nævnte  Rigsdags¬ 
gruppe  har  derefter  undersøgt,  hvorledes  en  Re¬ 
præsentation  for  Arbejderorganisationerne  kan 
opnaa  den  ønskede  Adgang,  og  det  er  anbefalet 
mig  at  foranledige  en  Henvendelse  derom  til 
Formanden  for  Erhvervenes  Fællesudvalg.  Og- 

saa  delte  Skridt  har  Organisationerne  anmodet 
nævnte  Rigsdagsgruppe  om  at  foretage,  og  det 
sker  herved,  idet  vi  ganske  bifalder  del  frem¬ 
satte  Ønske. 

Paa  nævnte  Arbejderorganisationers  Vegne  an¬ 
modes  altsaa  herved  Erhvervenes  Fællesudvalg 
om  at  aahne  Adgang  til  de  Forhandlinger,  hvor 
Erhvervenes  Fællesinteresser  behandles,  for  Re¬ 
præsentanter  for  Arbejderne,  hvis  Udpegning 
derefter  vil  foregaa  under  Samvirken  mellem  de 
nævnte  kooperative  og  faglige  Organisationer. 

Forsaavidt  en  Forhandling  om  Spørgsmaalet 
ønskes,  vil  man  selvfølgelig  være  villig  hertil. 

Forventende  imødekommende  Svar  tegner 

for  Socialdemokratiets  Rigsdagsgruppe 
Ærbødigst 

O 

Th.  S  tannin  g, 

Formand.« 

Denne  Henvendelse  drøftedes  paa  et  Møde, 
som  Erhvervenes  Fællesudvalg  afholdt  i  samme 
Anledning  den  28.  December,  og  hvori  Afsen¬ 
delsen  af  følgende  Svar  rettet  til  Minister  Stau- 
ning  paa  den  socialdemokratiske  Rigsdagsgruppes 
Vegne  vedtoges: 

»Erhvervenes  Fællesudvalg  er  et  Fællesudvalg 
nedsat  i  Marts  1917  og  tællende  8  Medlemmer 
og  8  Suppleanter,  ialt  16,  af  hvilke  4  er  valgte 
af  Landbrugets  Organisationer,  4  af  Grosserer- 
societetets  Komité,  4  af  Dampskibsrederiforenin¬ 
gen  og  4  af  Industriraadet. 

Anledningen  til  Nedsættelsen  af  dette  Fælles¬ 
udvalg  var  følgende: 

Ifølge  de  med  Udlandet  bestaaende  Handels¬ 
overenskomster  paahviler  det  Grosserersocietetets 
Komité  og  Industriraadet  at  udstede  de  for  Ind¬ 
førslen  af  Varer  fra  de  krigsførende  Lande  eller 
gennem  Blokaden  fornødne  Garantibeviser  over¬ 
for  vedkommende  fremmede  Regeringer,  samt  at 
føre  Kontrol  med  Garantiernes  Overholdelse.  Den 
efter  1ste  Februar  indtraadle  Indskrænkning  af 
Tilførslerne  vestfra  maatte  gøre  det  nødvendigt 
at  nogle  Varers  Tilførsel  fremmedes  fremfor  an¬ 
dre  mindre  vigtige.  For  at  befordre  dette  Arbejde 
indbød  Grosserersocietetets  Komité  og  Industri¬ 
raadet  Skibsfarten  og  Landbruget  til  Dannelsen 
af  et  Fællesudvalg,  i  hvilket  da  alle  de  i  Im¬ 
porten  deltagende  Faktorer  vilde  være  repræsen¬ 
terede. 

Oprettelsen  af  Fællesudvalget  fandt  Sted  efter 


at  Spørgsmaalet  var  forelagt  Regeringen  og  denne 
havde  givet  Planen  sin  Tilslutning,  samtidig  med 
at  Formen  for  Udvalgets  Samarbejde  med  Re¬ 
geringens  Organer  nærmere  aflaltes.  Fællesud¬ 
valgets  Opgave  var,  som  anført,  i  første  Linie 
at  disponere  paa  hensigtsmæssig  Maade  over 
det  til  Indførslen  til  Raadighed  staaende  Skihs- 
rum,  medens  det  i  anden  Linie  maatte  sigte  til 
Samarbejde  i  de  forskellige  Opgaver,  der  kræ¬ 
vede  de  nævnte  Erhvervsorganisationers  sam¬ 
tidige  Medvirken. 

Som  det  vil  ses  af  denne  Fremstilling  er  Er¬ 
hvervenes  Fællesudvalg  fremgaaet  ved  Valg  fra 
de  bestaaende  Organisationer  i  Skibsfart,  Land¬ 
brug,  Handel  og  Industri.  Til  disse  Organisatio¬ 
ner  har  Erhvervenes  selvstændige  Udøvere  uhin¬ 
dret  Adgang.  Dette  gælder  ogsaa  de  i  Kulimpor¬ 
ten  medvirkende  Firmaer.  Enhver  i  København 
etableret  Virksomhed  med  Grossererhorgerskah 
er  ved  Lov  forpligtet  til  at  være  Medlem  af  Gros¬ 
serersocietetet,  der  atter  vælger  Komiteen,  af  hvil¬ 
ken  Handelens  Repræsentanter  i  Fællesudvalget 
er  udpegede. 

Naar  der  derfor  i  den  fra  den  socialdemokra¬ 
tiske  Rigsdagsgruppe  modtagne  Skrivelse  frem¬ 
sættes  Paastand  paa,  at  Aktieselskabet  Arbejder¬ 
nes  Brændselsforsyning  burde  være  tilkaldt  til 
de  Forhandlinger  med  de  lyske  Delegerede,  som 
af  Regeringen  var  betroet  en  Delegation  under 
Erhvervenes  Fællesudvalgs  Auspicier,  er  et  saa- 
dant  Krav  ikke  motiveret  ved  nogen  Mangel  paa 
Adgang  til  Repræsentation  under  Forhandlin¬ 
gerne.  Der  var  ikke  større  Anledning  for  at  til¬ 
kalde  Aktieselskabet  Arbejdernes  Brændselsfor¬ 
syning  end  mange  andre  store  og  smaa  Forret¬ 
ninger,  der  i  ikke  mindre  Grad  var  interesserede 
i  en  gunstig  Løsning  af  den  de  Delegerede  stil¬ 
lede  Opgave.  Det  maa  endvidere  erindres,  at  de 
Delegeredes  Opgave  ikke  var  Varetagelse  af  de 
enkelte  Importørers  Særinteresser,  men  derimod 
Sikringen  af  Landets  Tilførsler. 

Der  var  saa  meget  mindre  Grund  til  at  til¬ 
kalde  Repræsentanter  for  Arbejdernes  Brændsels¬ 
forsyning,  som  de  Delegerede  ikke  undlod  at  ind¬ 
byde  den  af  Regeringen  valgte  Formand  for  Kul¬ 
nævnet  for  Indførsel  af  tyske  Kul,  Etatsraad  Kiær, 
til  Forhandlingerne.  I  delte  af  3  Medlemmer 
bestaaende  Nævn,  der  saaledes  var  umiddelbart 
repræsenteret  under  Forhandlingerne,  tindes  endog 
en  Repræsentant  for  Arbejdernes  Brændselsfor¬ 
syning,  nemlig  Forretningsfører  I.  A.  Hansen. 
Herigennem  var  der  altsaa  faktisk  Adgang  for 


TIDSSKRIFT  FOR  INDUSTRI 


3 


Arbejdernes  Brændselsforsyning  til  at  gøre  en¬ 
hver  berettiget  Indflydelse  gældende. 

For  saa  vidt  der  herudover  i  al  Almindelig¬ 
hed  begæres  særlig  Repræsentation  i  Erhvervenes 
Fællesudvalg  for  de  af  Arbejderne  oprettede 
kooperative  Virksomheder,  tillader  man  sig  at 
henvise  til,  at  Erhvervsorganisationerne  i  Land¬ 
brug,  Handel,  Industri  og  Skibsfart  optager  alle 
herhenhørende  Erhvervsvirksomheder  uden  po¬ 
litiske  Hensyn  og  uden  Deling  efter  politiske 
Anskuelser.  De  Organisationer,  af  hvilke  Er¬ 
hvervenes  Fællesudvalg  er  fremgaaet,  betragter 
sig  derfor  ligesom  Erhvervenes  Fællesudvalg 
selv,  som  Repræsentanter  for  alle  paagældende 
Erhvervsinteresser  uden  politisk  Forskel.  En 
Fravigelse  herfra  og  en  Deling  efter  politiske 
Skillelinier  maa  anses  for  udelukket. 

Naar  der  i  Skrivelsen  særlig  er  henvist  til 
Adskillelsen  mellem  Arbejdsgiver-  og  Arbejder¬ 
interesser,  som  skulde  berettige  Arbejderne  som 
Klasse  til  en  særlig  Repræsentation  i  Fællesud¬ 
valget,  maa  der  for  det  første  henvises  til,  at 
der  for  disse  Interesser  haves  særlige  Organer 
og  dernæst  maa  det  betones,  at  i  de  Opgaver, 
som  foreligger  for  Erhvervenes  Fællesudvalg, 
er  der  ingen  Interessemodsætning;  Tilførslen  af 
de  for  Opretholdelsen  af  Landets  Virksomheder 
og  for  Forsyningen  af  Landets  Befolkning  nød¬ 
vendige  Varer  er  i  alles  fælles  Interesse. 

Endelig  har  den  socialdemokratiske  Rigsdags¬ 
gruppe  i  sin  Skrivelse  gjort  gældende,  at  det 
socialdemokratiske  Parti  i  Kraft  af  sit  Stemme¬ 
tal  har  Krav  paa  særlig  Deltagelse  i  de  af  Er¬ 
hvervenes  Fællesudvalg  navnlig  med  udenland¬ 
ske  Myndigheder  førte  Forhandlinger. 

Forhandlinger  af  denne  Art  har  kun  været 
ført  i  Forstaaelse  med  og  paa  Begæring  af  Lan¬ 
dets  Regering,  som  i  saadanne  Tilfælde  har  be¬ 
nyttet  Erhvervenes  Fællesudvalg  som  sagkyndigt 
Organ  uden  Hensyn  til  politiske  Skillelinier. 
Det  Arbejde,  som  Erhvervenes  Fællesudvalg  i 
slige  Tilfælde  har  udført,  er  altsaa  udrettet  un¬ 
der  Regeringens  Kontrol,  og  dermed  maa  for¬ 
mentlig  de  politiske  Opgaver,  som  maatte  være 
bestemmende  for  Resultaterne,  have  været  fuldt 
ud  varetagne. 

Erhvervenes  Fællesudvalg  betragter  det  som 
sin  naturlige  Opgave  at  samarbejde  med  Lan¬ 
dets  Regering  uanset  dens  politiske  Farve  og 
uanset  de  politiske  Partier,  som  Regeringen 
maatte  støtte  sig  til.  Paa  den  anden  Side  maa 
Fællesudvalget  naturligt  henvise  de  politiske 


Kræfter  til  at  gøre  sig  gældende  ad  den  Vej, 
gennem  Regering  og  Rigsdag,  ad  hvilken  man 
politisk  kan  paa  virke  Afgørelser,  der  træffes  i 
Statens  Interesse. 

P.  F.  V. 

Alex.  Foss .« 

Som  Svar  herpaa  har  den  socialdemokratiske 
Rigsdagsgruppe  fremsendt  følgende  Skrivelse: 

» Til  Erhvervenes  Fællesudvalg! 

Det  under  28.  December  f.  A.  modtagne  Svar 
fra  Erhvervenes  Fællesudvalg  paa  vor  Henven¬ 
delse  om  Repræsentation  for  Arbejderne  i  de 
saakaldte  Erhvervsforhandlinger  kan  vi  desværre 
ikke  anerkende  som  fyldestgørende  og  maa  der¬ 
for  paany  ulejlige  det  ærede  Fællesudvalg  i  den 
Forventning,  at  en  anden  Afgørelse  maa  kunne 
træffes. 

Vi  maa  først  bemærke,  at  den  modtagne  Skri¬ 
velse  besvarer  Bemærkninger,  som  vi  overhove¬ 
det  ikke  har  fremsat.  Vi  har  saaledes  intet  Sted 
nævnt,  at  »det  socialdemokratiske  Parti  i  Kraft 
af  sit  Stemmetal  har  Krav  paa  særlig  Deltagelse 
i  de  af  Erhvervenes  Fællesudvalg  navnlig  med 
udenlandske  Myndigheder  førte  Forhandlinger«. 
Der  findes  i  vor  Skrivelse  af  20.  f.  M.  intet  som 
helst  Holdepunkt  for  den  Paastand,  og  vi  til¬ 
bageviser  den  herved  som  ganske  uberettiget. 

Vi  har  heller  ikke  skrevet,  at  Arbejdernes 
Brændselsforretning  »burde  have  været  tilkaldt 
til  de  Forhandlinger  med  de  tyske  Delegerede«, 
som  fandt  Sted  i  November  Maaned,  vi  har  der¬ 
imod  skrevet,  at  den  Maade,  hvorpaa  dette  ko¬ 
operative  Selskab  er  blevet  behandlet  af  de  dan¬ 
ske  Forhandlere,  medens  der  ingen  var  til  Stede, 
som  kunde  varetage  dettes  Interesser,  har  bestyrket 
os  i  den  Opfattelse,  at  Arbejderorganisationerne 
burde  fremsætte  Krav  om  Adgang  til  Repræsen¬ 
tation,  men  det  er  noget  helt  andet  end  det, 
som  det  ærede  Fællesudvalg  foregiver,  at  vi  har 
fremført. 

Vi  beder  imidlertid  det  ærede  Fællesudvalg 
om  at  fastholde  Hovedpunktet  i  denne  Sag  og 
om  ikke  af  uvedkommende  Hensyn  at  lade  sig 
forlede  til  kun  at  argumentere  imod  Repræsen¬ 
tationen  for  Virksomheder,  der  maaske  er  de 
private  Erhverv  ubehagelige,  men  som  desuagtet 
er  lovlige. 

Og  Hovedpunktet  er  det,  Arbejderklassen  er  en 
betydende  Faktor  i  alle  Erhverv,  Arbejderne  kan 
ikke  frakendes  Interesse  i,  hvorvidt  Erhvervene 

opretholdes  eller  ikke,  de  Tilførsler,  der  er  Mulig¬ 
hed  for  at  opnaa,  er  af  største  Betydning  for  Ar¬ 
bejderne,  ligesom  disse  ogsaa  er  interesserede  i  den 
Maade,  paa  hvilken  Tilførsler  opnaas.  Det  er 
videre  af  Vigtighed  for  Arbejderne  at  blive  bekendt 
med  Fordelingen  af  Tilførslerne  og  kende  Begrun¬ 
delsen  for  den  Fremgangsmaade,  der  anvendes,  og 
endelig  er  de  danske  Arbejdere  igennem  deres  Or¬ 
ganisationers  kooperative  Selskaber  selv  Erhvervs¬ 
drivende  med  Ret  til  at  kræve  Ligestilling  med 
andre  Erhverv  i  Anliggender,  der  angives  at  være 
Nationens. 

Hvis  det  ærede  Fællesudvalg,  i  Stedet  for  at 
beskæftige  sig  med  underordnede  og  uvedkom¬ 
mende  Spørgsmaal,  vil  beskæftige  sig  med  Sagen 
set  fra  dette  Synspunkt,  som  ogsaa  i  vor  første 
Henvendelse  var  det  afgørende,  kan  vi  ikke  an¬ 
tage,  at  det  fremsatte  Krav  med  nogen  som  helst 
Berettigelse  kan  afvises.  Delte  er  kun  muligt, 
hvis  man  fra  Fællesudvalgets  Side  handler  efter 
politiske  Grundsætninger  og  ud  fra  ensidige,  pri¬ 
vate  Arbejdsgiver-Interesser. 

Vi  mener  nemlig,  som  det  ærede  Fællesudvalg 
i  Forbigaaende  bemærker,  at  de  omtalte  For¬ 
handlinger  føres  og  de  paagældende  Aftaler  træf¬ 
fes  i  alles  fælles  Interesse.  Men  naar  det  er  Til¬ 
fældet,  har  man  ikke  Ret  til  at  tilsidesætte  en 
meget  stor  Befolkningsklasse,  saaledes  at  den 
afskæres  fra  Indflydelse  og  Kontrol. 

Hvis  den  fornødne  Tillid  skal  kunne  opret¬ 
holdes  i  hele  Befolkningen  til  den  Virksomhed, 
der  udfoldes  af  Erhvervenes  Fællesudvalg  og 
specielt  under  de  nævnte  vigtige  Forhandlinger 
om  Ind-  og  Udførselsforhold,  maa  vi  anse  det 
for  absolut  nødvendigt,  at  den  berettigede  Aar- 
sag  til  Mistillid  borttages  ved,  at  der  aabnes  Ad¬ 
gang  til  Repræsentation  for  alle  angaaende  de 
Forhold,  der  angaar  alle. 

Med  Hensyn  til  Enkelthederne  i  den  modtagne 
Svarskrivelse  skal  vi  saa  videre  tillade  os  at  be¬ 
mærke. 

Den  Adgang,  der  er  for  kooperative  Selskaber 
til  de  Organisationer,  af  hvilke  Erhvervenes 
Fællesudvalg  er  udgaaet,  er  uden  Interesse  for 
Arbejderne. 

I  nogle  Tilfælde  vilde  det  betyde,  at  Arbej¬ 
deren  skulde  indtræde  i  en  Organisation,  der  er 
Afdeling  af  Arbejdsgiverforeningen,  som  en  ren 
Kamporganisation  med  Front  mod  Arbejderne, 
og  i  andre  Tilfælde  at  man  skulde  indtræde  i 


Organisationer,  der  benyttes  i  politisk  Øjemed 
imod  det  Parti,  til  hvilket  Arbejderne  naturligt 
slutter  sig.  —  En  saadan  Henvisning  kan  ikke 
opfattes  alvorligt. 

Paa  et  andet  Punkt,  under  Omtalen  af  Ar¬ 
bejdernes  Brændselsforretning,  gives  den  Oplys¬ 
ning,  at  Etatsraad  Kjær  var  Delegeret  i  de  oft- 
nævnte  Forhandlinger,  hvilket  Forhold  frem¬ 
stilles  som  om  nævnte  Forretning  derved  havde 
en  Repræsentant. 

Det  ærede  Fællesudvalg  maa  vide,  at  denne 
Fremstilling  er  yderst  ukorrekt.  Etatsraad  Kjær 
har  intet  at  gøre  med  Arbejdernes  Brændsels¬ 
forretning.  Han  er  Formand  for  det  Nævn,  der 
foretager  Fordelingen  indenfor  Landet  af  de 
Brændselsmængder,  der  importeres  fra  Tyskland, 
og  heri  bislaas  han  hl.  a.  af  Hr.  J.  A.  Hansen, 
men  hvad  vedkommer  dette  denne  Kendsgerning, 
at  Forhandlerne  har  bestræbt  sig  for  at  faa  ind¬ 
skrænket  eller  overført  til  andre  den  Import, 
som  Arbejdernes  Brændselsforretning  er  sikret 
ved  direkte  Aftaler  paa  et  tidligere  Tidspunkt. 
—  Intet  som  helst. 

Hr.  Etatsraad  Kjær  vil  næppe  erkende,  at  han 
har  siddet  i  Delegationen  med  nogen  som  helst 
Forpligtelse  overfor  Arbejdernes  Brændselsforret¬ 
ning. 

Under  Hensyn  til  det  her  anførte  maa  vi,  i 
Henhold  til  den  Bemyndigelse  vi  har  erholdt  af 
de  danske  Arbejderes  Fagorganisationer  og  ko¬ 
operative  Foretagender,  fastholde  det  fremsatte 
Ønske  om  en  passende  Repræsentation  for  disse 
Organisationer  og  deres  Medlemmer,  idet  vi 
fremdeles  udtaler  vor  Villighed  til  at  forhandle 
om  alle  Enkeltheder  vedrørende  denne  Sag. 

Kjøbenhavn,  den  10.  Januar  1918. 

For  Socialdemokratiets  Rigsdagsgruppe: 

Ærbødigst 
Th.  Stauning, 

Formand.« 

Denne  Skrivelse,  hvori  som  det  vil  ses  de 
fremsatte  Krav  om  Arbejdernes  Deltagelse  i  de 
Handelsforhandlinger,  der  af  Regeringen  er  be¬ 
troet  Delegerede  fra  Erhvervsorganisationerne, 
fuldtud  opretholdes  til  Trods  for  det  under  28. 
December  afgivne  Svar,  vil  nu  blive  Genstand 
for  Behandling  i  Fællesudvalget,  hvis  fornyede 
Svar  antagelig  vil  foreligge  i  nær  Fremtid. 

Moderne  Industri-Flytning. 

Nordvestruslands  industrielle  Evakuering  og  Konsekvenserne  heraf. 


Et  af  de  mest  bemærkelsesværdige  økonomi¬ 
ske  Fænomener,  som  Krigen  har  affødt  i  Rus¬ 
land,  er  den  nordvestrussiske  Industris  Evaku¬ 
ering.  Selv  om  de  senere  indtraadte  politiske 
Forhold  i  mangt  og  meget  vil  kunne  ændre 
ogsaa  den  økonomiske  Udvikling,  vil  dog  den 
af  den  første  provisoriske  Regering  paabegyndte 
Evakuering  af  Petrograd  kunne  faa  de  største 
Følger  ikke  blot  for  Rusland  selv,  men  ogsaa 
for  dets  Naboer  og  dermed  for  de  tre  skandi¬ 
naviske  Lande,  —  ikke  mindst  Danmark. 

Man  maa  nemlig  ingenlunde  tro,  at  Petro¬ 
grads  Evakuering  kun  er  et  Resultat  af  den  nu¬ 
værende  kritiske  Situation.  Nej,  Tanken  om  Eva¬ 
kuering  har  meget  dybere  Rødder  og  kan  føres 
langt  tilbage  i  Tiden.  Naar  vi  her  taler  om 
Petrograds  Evakuering,  er  dette  da  egentlig  og¬ 
saa  kun  et  Symbol  for  det,  der  foregaar  i  Rus¬ 
lands  hele  nordvestlige  Industridistrikt,  idet  Pe¬ 
trograd  liar  været  det  industrielle  Centrum,  om 
hvilket  Østersøprovinserne  og  Nordruslands  In¬ 
dustrier  har  grupperet  sig. 

Grunden  til,  at  Petrograd  med  omliggende 
Byer,  saasom  Riga,  Reval,  Libau,  Mitau  m.  m. 
kan  se  tilbage  paa  en  saa  stor  industriel  Udvik¬ 
ling  i  de  sidste  20 — 30  Aar,  ligger  hovedsagelig 
i,  at  Petrograd  som  Ruslands  Hovedstad  og  Cen¬ 
trum  for  Administrationen  maatte  være  Sædet 
for  den  Industri,  der  hovedsagelig  arbejder  for 
Regeringen,  nemlig  Skibsbygningsindustrien  og 
en  stor  Del  af  Krigsindustrien,  altsaa  navnlig 
Metal-  og  Maskinindustrier.  Hertil  kommer,  at 
Petrograd  saavel  som  de  andre  Østersøbyer  har 
haft  let  ved  at  faa  Raavarer  vest  fra.  Kul  er 
kommet  fra  England,  Raajern  og  Staal  fra  Tysk¬ 
land  og  England,  Bomuld  og  Uld  fra  Amerika 
og  England  o.  s.  v. 

Men  netop  den  Omstændighed,  at  det  har 
været  saa  let  for  Petrograd-Industrien  at  faa 
Raastoffer  vest  fra,  har  gjort,  at  man  ikke  med 
tilstrækkelig  Energi  har  taget  Spørgsmaalet  op 
om  Udnyttelsen  af  Landets  egne  naturlige 
Hjælpekilder,  hvilket  atter  har  bevirket,  at  de 
fleste  af  de  Steder,  hvor  der  i  Rusland  findes 
industrielle  Raaprodukter,  ikke  er  forbundet 
med  de  store  Industridistrikter,  hverken  med 
Jernbane-  eller  Flodsystemer.  Selv  om  man  der¬ 
for  fra  Tid  til  anden  har  forsøgt  at  anvende 


russiske  Raamaterialer,  strandede  dette  altid  paa 
Transportvanskelighederne. 

Betegnende  i  saa  Henseende  er  Spørgsmaalet 
om  Svovlsyre,  dette  for  den  kemiske  Industri 
saa  vigtige  Produkt.  Raamaterialet  til  Fremstil¬ 
ling  af  Svovlsyre,  Svolvkis,  findes  i  Rusland  i 
overordentlig  store  Mængder,  men  paa  saadanne 
Steder,  hvorfra  Transporten  er  vanskelig,  nem¬ 
lig  i  Ural,  Turkestan  og  Kaukasus.  Alligevel 
oprettede  man  de  første  Svovlsyrefabriker  i  Pe¬ 
trograd  Industridistrikt,  da  man  havde  let  Ad¬ 
gang  til  at  faa  Svovlkisen  over  Havet  (i  dette 
Tilfælde  fra  Spanien).  Hertil  kommer,  at  Mar¬ 
kedet  for  Svovlsyre  ogsaa  befandt  sig  i  Petro¬ 
grads  Industridistrikt.  Som  Følge  heraf  fandt 
man  ingen  Anledning  til  at  benytte  russiske  Raa¬ 
materialer,  men  forskrev  dem  fra  Udlandet. 
Ganske  vist  forsøgte  man  ved  Trusler  om  høj 
Told  paa  Svovlkis  at  bringe  Petrogradindustrien 
til  at  bruge  indenlandske  Raaprodukter,  men 
man  blev  hurtig  klar  over,  at  de  høje  Toldsat¬ 
ser  kun  vilde  forhindre  Importen  og  umuliggøre 
denne  Industrigrens  Udvikling,  hvorfor  man  ikke 
turde  gaa  til  nogen  effektiv  Toldbeskyttelse,  men 
indskrænkede  sig  til  at  fastsætte  Toldsatser  for 
Svovlkis,  som  hverken  opmuntrede  Importen 
eller  Fremskaffelsen  af  det  indenlandske  Raa- 
produkt.  Resultatet  af  alt  dette  maatte  nødven¬ 
digvis  blive,  at  den  russiske  Svovlsyreindustri 
ikke  paa  langt  nær  kunde  naa  den  Udvikling, 
som  man  maatte  vente. 

Den  russiske  Jernindustri  afgiver  ogsaa  et  ty¬ 
pisk  Bevis  paa  de  nationaløkonomiske  Fejl,  den 
russiske  Regering  i  de  sidste  Aartier  har  be- 
gaaet,  idet  den  paa  alle  Maader  har  begunstiget 
Maskinindustriens  Udvikling  i  Nærheden  af  Pe¬ 
trograd.  Som  bekendt  er  næsten  alle  russiske 
Maskinfabriker  grupperede  i  Petrograd  og  Om¬ 
egn,  i  Riga,  Reval  og  delvis  i  Moskwadistriktet, 
til  Trods  for,  at  de  indenlandske  Raastoffer, 
Raajern,  Kul  og  Raaolie,  befinder  sig  i  en  Af¬ 
stand  af  1000 — 4000  km  fra  Petrograd  og  Riga. 
I  Modsætning  til  det  nysnævnte  Eksempel  med 
Svovlsyre  lykkedes  det  dog  i  Maskinindustrien 
ved  Toldbeskyttelse  af  Raamaterialerne  at  bringe 
Industrien  til  at  arbejde  med  russiske  Raamate¬ 
rialer,  men  Midlerne  var  i  Sandhed  ogsaa  dra¬ 
stiske.  Tolden  for  udenlandsk  Raajern  var  45 

Kopek  pr.  Pud,  d.  v.  s.  ea.  100  pCt.  af  det  uden¬ 
landske  Raajerns  Værdi  franco  ufortoldet  Petro¬ 
grad  eller  Riga.  Som  Følge  deraf  kunde  Petro¬ 
graddistriktets  Maskinindustri  ikke  arbejde  bil¬ 
ligt,  og  for  at  den  i  det  hele  taget  kunde  trives, 
var  det  nødvendigt,  at  den  paa  forskellige  Maa- 
der  blev  understøttet  af  Regeringen  ved  Begun¬ 
stigelser  og  Forrettigheder  overfor  udenlandske 
Konkurrenter.  En  af  disse  Foranstaltninger  var 
Loven  om,  at  Regeringsinstitutioner  ikke  inaatte 
købe  udenlandske  Fabrikata,  hvis  de  samme  Va¬ 
rer  kunde  faas  fra  russiske  Fabriker,  selv  om 
Prisen  indbefattet  Told  og  Fragt  etc.  af  de  uden¬ 
landske  Varer  laa  langt  under  de  russiske  Pri¬ 
ser.  Under  saadanne  Omstændigheder  var  det 
naturligvis  umuligt  at  skabe  en  Maskinindustri 
inde  i  Landet  paa  de  Steder,  hvor  Raamateria- 
lerne  befinder  sig,  navnlig  da  der  ikke  i  Rus¬ 
land  var  tilstrækkelig  med  Kapital,  som  turde 
risikere  at  financiere  Foretagender,  der  skulde 
konkurrere  med  Virksomheder,  der  allerede 
havde  naaet  at  vokse  sig  stærke  paa  Grund  af 
Understøttelse  fra  Regeringens  Stde.  I  Petro¬ 
grad  havde  man  saaledes  baade  »Forbindel¬ 
serne«,  Kapitalen  og  last  not  least  en  udlært 
Arbejderstab. 

Ulemperne  ved  saaledes  at  koncentrere  Indu¬ 
strien  i  Rigets  nordvestlige  Egne  langt  borte 
fra  de  Steder,  hvor  Raamaterialerne  Findes,  er 
allerede  for  lang  Tid  siden  blevet  fremdraget  af 
russiske  Nationaløkonomer  og  Teknikere.  Den 
store  russiske  Kemiker  Mendelejew,  som  har  be¬ 
skæftiget  sig  meget  med  nationaløkonomiske 
Spørgsmaal,  har  saaledes  ivrigt  anbefalet,  at  de 
russiske  Industriforetagender  skulde  flyttes  til 
den  østlige  Del  af  Landet,  som  udmærker  sig 
ved  store  Rigdomme  paa  alle  mulige  Raaproduk- 
ter.  I  sit  klassiske  Værk  »Kundskab  til  Rus¬ 
land«  paaviser  Mendelejew,  at  Ruslands  økono¬ 
miske  Centrum,  og  som  Følge  heraf  Landets 
Industri,  fra  et  geografisk  og  praktisk  Synspunkt 
set  hør  være  ved  Distriktet  Altai  i  Vestsibirien, 
hvor  baade  Kul,  Jern  o.  1.  er  tilstede  under  sjel- 
dent  heldige  Forhold. 

Hidtil  har  det  dog  været  umuligt  at  tage  et 
saa  overordentlig  vigtigt  Spørgsmaal  op,  som  at 
Hytte  Tyngdepunktet  for  Ruslands  Industri  fra 
Nevafloden  og  Østersøens  Kyster  til  den  østlige 
Del  af  Landet.  Selv  om  man  kunde  bibringe 
Industriens  ledende  Mænd  Forstaaelsen  af  Nød¬ 
vendigheden  af  at  realisere  en  saadan  Plan,  havde 
det  dog  været  umuligt  at  fremskaffe  de  mægtige 


Kapitaler,  der  skulde  til  for  at  financiere  en  saa¬ 
dan  Flytning. 

Saa  kom  Krigen  og  gjorde  her  som  paa  saa 
mange  andre  Omraader  det  umulige  muligt. 
Man  indsaa  meget  snart,  at  det  var  nødven¬ 
digt  at  fjerne  visse  Industriforetagender  fra  Krigs¬ 
skuepladsens  umiddelbare  Nærhed,  men  man 
mente  dog  i  Begyndelsen,  at  Vanskelighederne 
under  Krigssituationen  gjorde  det  umuligt  at 
føre  en  saadan  Evakuering  ud  i  Praksis  i  større 
Stil.  Imidlertid  gjorde  de  militære  Hensyn  i 
1915  og  i  Begyndelsen  af  1916  det  til  et  Livs- 
spørgsmaal  for  Krigsindustrien  og  Forsvaret  at 
evakuere  Industrien  i  Polen  og  Vestrusland,  og 
liere  af  de  større  Foretagender  blev  overflyttet 
til  Midtrusland  eller  Sydøstrusland.  Allerede  i 
1915  kom  Loven  om  Evakueringen,  og  med  den 
en  Lov,  som  samtidig  forbød  Oprettelsen  af  nye 
industrielle  Foretagender  vest  for  Moskwas  Me¬ 
ridian.  Det  er  naturligt,  at  Evakueringen  af 
Fabrikerne  i  Polen  og  Riga  stødte  paa  meget 
store  Vanskeligheder,  men  det  var  nødvendigt 
at  foretage  denne  kæmpemæssige  Flytning,  da 
de  Fabriker,  der  arbejdede  for  Krigsindustrien, 
selv  hvor  de  ikke  var  direkte  militært  truet, 
dog  ikke  mere  kunde  faa  deres  Raamaterialer 
vest  fra,  samtidig  med,  at  de  voksende  Trans¬ 
portvanskeligheder  umuliggjorde  Tilførsler  over 
lange  Afstande  af  Raamaterialer  fra  de  sydlige 
og  østlige  Dele  af  Riget. 

Da  Revolutionen  begyndte  i  Marts  1917,  val¬ 
man  midt  i  Overvejelserne  om  ogsaa  at  evakuere 
visse  Dele  af  Petrograds  Industri,  men  her  mødte 
man  en  uventet  Hindring,  idet  Arbejderne  under 
de  nye  Forhold  ikke  vilde  høre  Tale  om  nogen 
Evakuering.  De  paastod,  at  hvis  Fabrikerne  blev 
flyttede  fra  Petrograd,  vilde  det  betyde,  at  Revo¬ 
lutionens  Sag  blev  skadet,  idet  de  revolutionære 
Kræfter,  d.  v.  s.  Arbejderne,  vilde  blive  spredt 
over  store  Dele  af  det  indre  Rusland  og  derved 
miste  den  Styrke,  som  en  fælles  Optræden  paa 
et  Sted  giver. 

Hvad  der  senere  er  kommet  imellem,  gør  selv¬ 
følgelig  den  hele  paabegyndte  Udvikling  uklar. 
Alligevel  tyder  alt  paa,  at  Evakueringen  vil 
blive  fortsat  i  stor  Maalestok,  saasnart  Trans¬ 
portmidlerne  tillader  det,  idet  nu  de  naturlige 
Grunde  vil  afløse  de  militærpolitiske.  Hvorom 
alting  er,  har  det  ialfald  vist  sig,  at  Krigen  her 
kunde  bevirke  det,  som  flere  Aartiers  Overvejel¬ 
ser  ikke  kunde  medføre.  Et  russisk  Ordsprog 
siger,  at  hvis  man  ikke  har  Lykken  med  sig, 

saa  maa  man  vente,  at  Ulykken  hjælper  en,  og 
det  lader  unægtelig  til  at  have  været  Tilfældet 
paa  den  russiske  Industri-Geografis  Omraade. 

Naar  vi  ser  paa  Ruslandskorlet  og  ikke  blot 
undersøger  de  geografiske,  men  ogsaa  de  økono¬ 
miske  Forhold,  forstaar  man  snart,  at  Petro- 
graddistriktet  som  Industridistrikt  egentlig  ikke 
har  nogen  raison-d' étre,  naar  man  lige  undtager 
Beliggenheden  ved  Østersøen,  og  at  Regeringen 
har  sit  Sæde  i  Petrograd.  Jordbunden  indehol¬ 
der  ingen  industrielle  Raamaterialer  af  Betyd¬ 
ning.  Ganske  vist  findes  der  udstrakte  Skove, 
som  kan  give  Brændsel  til  Industrien,  men  an¬ 
dre  Produkter  saasom  Jern,  Kobber  m.  m.  mang¬ 
ler.  Man  har  ganske  vist  for  kort  Tid  siden 
ved  Reval  fundet  Kullejer,  men  Lejernes  Ud¬ 
strækning  og  Kullenes  Beskaffenhed  er  saadan, 
at  de  kun  kan  have  lokal  Betydning,  og  maa- 
ske  ogsaa  visse  Muligheder  for  Eksport  ad  Sø¬ 
vejen.  Endvidere  dyrkes  der  i  disse  Egne  en 
Del  H  ør  og  Hamp,  men  den  hertil  knyttede  In¬ 
dustri  har  saa  ringe  Betydning,  at  man  kan  se 
bort  derfra.  Den  nordvestlige  Del  af  Rusland  er 
egentlig  forudbestemt  til  al  være  Sædet  for  Land¬ 
brug  og  Handel.  Allerede  for  flere  Hundrede 
Aar  siden  foregik  da  ogsaa  Nordruslands,  Sibi¬ 
riens  og  en  stor  Del  af  Midtruslands  Handel 
med  det  vestlige  Evropa  over  Novgorod  og 
Pskow,  som  dengang  var  meget  store  Handels¬ 
byer,  og  Nordvestrusland  vil  sikkert  efter  Kri¬ 
gen  stadig  forblive  et  vigtigt  Transitled  mellem 
hele  det  russiske  Rige  og  Vestevropa,  saaledes 
at  Petrograd  med  et  veludbygget  Jernbane-  og 
Kanalnet  bag  sig  snarere  vilde  kunne  blive  hvad 
f.  Eks.  Hamborg  er  for  det  lyske  Rige.  En  saa¬ 
dan  Udvikling  har  længe  været  fremsynede  rus¬ 
siske  Økonomers  Yndlingstanke. 

Samtidig  hermed  vil  Østrusland  og  Sydrus¬ 
land  blive  Ruslands  fremtidige  Industriegne, 
og  her  tør  man  forvente  en  overordentlig  stærk 
industriel  Udvikling  i  Løbet  af  de  første  10—20 
Aar.  Da  alt  saaledes  taler  for,  at  Industrien 
skal  ligge  mod  Øst,  vil  man  være  nødt  til  at 
sørge  for,  at  Transportvejene  bliver  indrettet 
derefter,  hvilket  atter  vil  bevirke,  at  Vareudveks¬ 
lingen  i  selve  Rusland  vil  stige  stærkt.  Indu¬ 
striens  Flytning  vil  altsaa  kunne  blive  en  øko¬ 
nomisk  verdenshistorisk  Begivenhed  af  Rang. 
En  anden  Omstændighed  turde  ogsaa  tyde  paa, 
at  Industriens  Flytning  mod  Øst  og  Syd  vil 


kunne  paaregne  gode  Resultater,  nemlig  Arbej- 
derspørgsmaalet.  Mod  Syd  er  Arbejdskraften 
billig  og  rigelig.  Baade  i  Kaukasus  og  Persien 
findes  der  Arbejdskraft,  som  gerne  vil  søge  For¬ 
tjeneste  i  Sydruslands  Industridistrikter.  De  kli¬ 
matiske  Forhold  er  bedre  end  i  Petrograddistrik¬ 
tet,  og  Prisen  for  Levnedsmidler  er  meget  lav, 
da  disse  i  Overflod  produceres  paa  Stedet.  Sam¬ 
tidig  med  Industriens  Udvikling  i  de  nævnte 
Distrikter,  vil  Handelen  antagelig  udvikle  sig  i 
et  hidtil  uanet  Tempo,  og  hvis  man  tør  paa¬ 
regne  en  godt  organiseret  Varetransport  paa  Flo¬ 
derne,  der  sikkert  vil  melde  sig  af  sig  selv,  vil 
russiske  industrielle  Raavarer  maaske  kunne 
konkurrere  med  Raavarer  fra  andre  Lande, 
baade  paa  det  vestevropæiske  og  navnlig  paa 
det  skandinaviske  Marked.  Ganske  vist  vil  Im¬ 
porten  af  færdige  Fabrikata  til  de  nye  russiske 
Industridistrikter  for  en  stor  Del  gaa  over  Sorte¬ 
havet,  men  hvis  der  kunde  etableres  direkte 
Skibsforbindelse  mellem  Skandinavien  gennem 
Kanalsystemet  ved  Ladogasøen  til  Volgaen,  vilde 
der  dog  ogsaa  kunne  paaregnes  en  stor  Transit¬ 
handel  til  Rusland  over  Skandinavien  og  da 
navnlig  over  Danmark.  Hertil  kommer,  at  de 
evakuerede  Distrikter  vil  komme  stærkere  over 
paa  Produktionen  af  Raavarer,  Hør,  Hamp,  Korn 
m.  m.,  hvilket  for  Skandinavien  er  af  største 
Interesse,  samtidig  med  at  Nordvestrusland  bli¬ 
ver  et  godt  Marked  for  Industriprodukter.  Selv 
om  en  Del  af  disse  Varer  vil  komme  fra  Rus¬ 
land  selv,  kan  man  sikkert,  da  Fragten  fra 
Skandinavien  over  Østersøen  til  de  russiske 
Østersøhavne  normalt  er  overordentlig  ringe, 
gaa  ud  fra,  at  ogsaa  skandinaviske  Industri¬ 
produkter  paa  disse  Markeder  kan  konkurrere 
med  de  russiske,  medens  omvendt  Petrograd  i 
langt  højere  Grad  end  hidtil  vil  kunne  blive 
Udfaldsport  for  de  store  russiske  Stabelartikler 
som  Korn,  Foderstoffer,  Olier,  Bomuld,  Træ 
m.  m.,  hvorved  atter  nye  og  store  Muligheder 
for  Handel  og  Skibsfart  paa  Østersøen  aabner 
sig. 

Alt  ialt  er  derfor  Nordvestruslands  indu¬ 
strielle  Evakuering  en  Begivenhed,  som  vil  kunne 
faa  den  største  Betydning  for  Evropas  og  navn¬ 
lig  Skandinaviens  økonomiske  Fremtid,  og  som 
derfor  bør  følges  med  Interesse  ogsaa  af  dansk 
Industri  og  Handel,  for  at  man  i  Tide  kan  tage 
sine  Forholdsregler. 

Nogle  Meddelelser  om  Materialevanskeligheder  og  Erstatnings¬ 
materialer  i  Sverige  under  Krisetiden. 

Et  Foredrag  af  Ingeniør  R.  Nauclér,  Stockholm,  holdt  i  Industriraadet. 


Den  svenske  l'ekstilindustri  har  gennem  Krise¬ 
tiden  faaet  et  svært  Knæk.  Importen  af  Bomuld 
er  ophørt,  og  Sveriges  Tekstilfabriker  har  efter- 
haanden  maattet  indskrænke  Driften  eller  helt 
holde  op.  Endnu  har  man  ikke  fundet  Erstat¬ 
ningsmidler  af  virkelig  Betydning,  men  man  kan 
maaske  vente  at  faa  et  Raamateriale  af  Tørven, 
som  vil  kunne  give  Tørvefiber,  som  kan  spindes. 
I  Goteborg  er  der  nylig  dannet  et  stort  Selskab 
for  Fremstilling  af  Tekstilfabrikata  af  Tørvefiber. 
Det  er  dog  ikke  alle  Slags  Tørv,  der  kan  an¬ 
vendes  som  Udgangsmateriale  til  Tekstilindu¬ 
strien,  —  men  i  Sverige  findes  der  alligevel  store 
Moser  med  passende  Tørv.  Jutespinderierne  har 
længe  manglet  Raastoffer.  Som  Erstatning  el¬ 
man  gaaet  over  til  Papir.  Papirsække  har  vist 
sig  overraskende  stærke  og  særlig  faaet  Anven¬ 
delse  til  Transport  af  Superfosfat,  samt  skønt 
med  mindre  gode  Resultater  til  Cementtransport, 
som  jo  ogsaa  stiller  store  Fordringer  til  Embal¬ 
lagens  Styrke.  Jonsereds  Fabriker  fremstiller 
vævede  Sække  helt  af  spundet  Papir  eller  spun¬ 
det  Papir  og  Blaar.  Allerede  for  mange  Aar 
siden  forsøgte  man  at  sætte  en  saadan  Industri 
i  Gang,  men  man  mødte  Vanskeligheder  paa 
Grund  af  de  billige  Priser  paa  Jute  og  Hamp. 
Nu  er  vi,  hvad  Fabrikationen  af  Sække  angaar, 
ganske  vist  ikke  naaet  saa  langt  som  Tyskland, 
men  er  dog  langt  forud  for  England  og  Ame¬ 
rika.  Bindegarn  og  Væv  af  Papir  fremstilles  i 
Sverige  allerede  nu  i  betydelige  Mængder.  Til 
Fremstilling  af  Papirgarn  anvender  man  Papir 
fra  (50  lige  ned  til  20  gram  pr.  m2.  Papiret  skæ¬ 
res  af  Ruller  i  smalle  Strimler  lige  indtil  3  mm, 
hvorefter  det  fugtes  og  spindes  paa  Maskiner, 
som  ikke  i  væsentlig  Grad  afviger  fra  de  sæd¬ 
vanlige  Spindemaskiner. 

Til  Spindepapir  maa  anvendes  et  særlig  stærkt 
og  bøjeligt  Papir.  Det  bedste  Papir  er  Natron¬ 
spindepapiret,  som  forener  den  størst  mulige 
Slidstyrke  med  den  størst  mulige  Bøjelighed. 
Fra  Sverige  eksporteres  der  for  Tiden  store 
Mængder  Spindepapir  til  de  krigsførende  Lande 
samtidig  med,  at  der  sælges  store  Mængder  i 
selve  Sverige. 

Paa  Udstillingen  har  »Nykvarns  pappersbruk« 
udstillet  Prøver  af  Spindepapir.  Jonsereds  Fa- 


(Sluttet.) 

briker  og  Stockholms  Bomuldsspinnerier  A/B 
udstiller  Papirreb  og  Papirgarn.  Udviklingen 
turde  dog  gaa  saa  hurtigt,  at  disse  Prøver  maa¬ 
ske  er  betydelig  forældede. 

Vævede  Drivremme  af  spundet  Papir  har  faaet 
eller  er  ved  at  faa  Anvendelse  som  Erstatning 
for  Drivremme  af  Læder  og  andre  Slags  Remme. 
Alene  det,  at  man  bar  tænkt  paa  at  erstatte  en 
saa  stærk  og  viglig  Konstruktionsdel  som  Driv¬ 
remme  af  Læder  med  Papirremme,  viser,  hvilke 
Forhaabninger  man  har  til  Papiret  i  denne 
Henseende.  Endnu  turde  det  dog  være  for  tid¬ 
lig  at  fælde  nogen  afgørende  Dom,  men  beteg¬ 
nende  er  det  dog,  at  Firmaet  »Svensk  Papir¬ 
rem«  bar  10  Vævestole  i  Gang  med  en  Produk¬ 
tion  af  200  Meter  Rem  pr.  Dag  i  Bredder  fra 
2V2  Tm.  til  1000  mm.  Som  Erstatning  for  Ko- 
kosmaatter  o.  1.  kan  ogsaa  en  Lægmand  tænke 
sig,  at  Papirvæv  kan  give  en  fuldgod  Erstat¬ 
ning. 

Papir  og  Pap  bar  ogsaa  maattet  gøre  Tjene¬ 
ste  som  Erstatning  for  Blik,  som  der  hersker 
Mangel  paa.  Udstillingen  viser  Prøver  paa  Pa¬ 
pirsæsker  fra  Stockholms  Kartong-  och  Litogra¬ 
fiska  A/B,  som  Svenska  Tobaksmonopolet  har 
indført  som  Emballage  for  sine  Varer,  hvor  man 
før  kun  anvendte  Blikæsker.  En  anden  Udstil¬ 
ler  af  saadanne  Fabrikata  er  Hugo  Brusewitz, 
Goteborg.  I  denne  Sammenhæng  maa  man  og¬ 
saa  nævne  andre  Erstatningsmaterialer  for  Læder 
end  til  Drivremme,  idet  de  vigtigste  af  disse 
Erstatningsmaterialer  staar  Papirindustrien  nær. 

I  forbigaaende  vil  jeg  nævne  den  elektriske 
Kobling,  som  Ingeniør  Samson  udstiller,  hvor 
det  sædvanlige  Læderbaand  er  blevet  erstattet 
med  Staalbaand,  en  smuk  Prøve  paa,  hvordan 
man  kan  presse  dette  Materiale.  A/B  Tidan  har 
i  flere  Aar  fremstillet  Vulkanfiber,  den  saakaldte 
Unicafiber,  og  dette  Materiale  bar  under  Krise¬ 
tiden  faaet  en  forøget  Betydning  som  et  udmær¬ 
ket  Erstatningsmiddel  for  Læder.  Ivalorinfabriken 
i  Jonkoping  fremstiller  Kraftsaaler  af  Unicafiber. 
løvrigt  turde  den  rige  Udstilling  af  Unicafiber 
tale  for  sig  selv.  Unicafiber  lader  sig  anvende 
til  mangfoldige  Fabrikationer. 

Som  Erstatning  for  Læder  i  Saaler  kan  man 
ogsaa  anvende  Træ.  Gode  Resultater  skal  efter 

Sigende  være  opnaaet  af  A/B  Skandinaviasulan 
med  sine  saakaldte  »Mingsula«  af  Bøgetræ. 

Tændstikindastrien,  der  i  Sverige  som  bekendt 
har  opnaaet  en  høj  Udvikling  og  er  en  virkelig 
Verdensindustri,  har,  som  man  kunde  vente, 
haft  store  Vanskeligheder  at  overvinde.  Raama- 
terialet,  Aspetræ,  importeredes  fra  Finland  og 
Rusland.  I  Krisetiden  har  man  maattet  erstatte 
den  udenlandske  Asp  med  svensk  Asp  af  noget 
daarligere  Kvalitet.  Men  ogsaa  Birk,  Fyr  og 
Gran  er  blevet  anvendt  baade  til  Tændstikæsker 
og  til  Tændstikker.  Behandlingsmaaden  har 
maattet  rette  sig  efter  disse  vanskeligt  bearbejde¬ 
lige  Træsorters  særegne  Egenskaber.  Besparelser 
har  været  nødvendige  og  Æskerne  forsynes  f. 
Eks.  nu  kun  med  een  Strygeflade.  Den  af  uden¬ 
landske  Raavarer  fremstillede  Parafin  maatte  er¬ 
stattes  med  svensk  Parafin,  skønt  den  farvede 
Tændstikkerne  noget.  Man  kunde  ganske  vist 
rense  Parafinen  og  tage  Farven  bort,  men  saa 
mistede  Parafinen  andre  gode  Egenskaber.  Fos¬ 
for  fremstilles  nu  nogle  Steder  i  Sverige  i  til¬ 
strækkelige  Mængder.  Paa  den  Maade  faar  Tænd¬ 
stikindustrien  sit  Behov  dækket  uden  at  behøve 
at  importere. 

Porcelænsfabrikationen  i  Sverige  kom  ved  Kri¬ 
gens  Udbrud  i  en  vanskelig  Situation,  idet  den 
for  visse  specielle  Behov  var  afhængig  af  Im¬ 
porten  fra  Udlandet,  men  Landet  har  vist  sig 
at  være  i  Besiddelse  af  større  Muligheder,  end 
man  vidste.  »Gustafsbergs  Porslinsfabrik«  har  i 
en  Lersort  fra  Vallåkra  i  Skaane  fundet  en  fuldt 
ud  tilfredsstillende  Erstatning  for  det  plastiske 
engelske  Ler.  Denne  svenske  Ler  besidder  i  høj 
Grad  baade  Sejglied  og  Ildfasthed,  Egenskaber, 
som  er  svære  at  finde  forenede  hos  andre  Ler¬ 
arter.  Derfor  passer  en  saadan  Lerart  til  at 
blive  anvendt  som  Tætningsmiddel  i  Fugerne  i 
Brændkapslerne  for  at  forhindre  Ilden  i  Ovnen  i 
at  komme  i  Berøring  med  Porcelænet. 

Presseklæde  til  Filterpresser,  som  kun  kunde 
faas  fra  Udlandet  inden  Krigen,  bliver  nu  frem¬ 
stillet  af  Holmens  bruks  &  fabriks  A/B  i  Kva¬ 
liteter,  der  overgaar  det  før  importerede  Presse¬ 
klæde.  Fabriken  turde  dog  nu  have  Vanskelig¬ 
heder  at  kæmpe  med  for  at  faa  Raamateriale 
importeret. 

For  at  overføre  Dekoreringen  fra  Kobberval- 
serne  til  Porcelænet  anvendte  man  før  af  Kva¬ 
litetshensyn  kun  udenlandsk  Papir.  Dette  blev 
fremstillet  enten  af  Silkeklude  eller  Tovaffald, 
da  andet  Raamateriale  ikke  ansaas  for  at  kunne 


give  Papiret  de  specielle  Egenskaber,  der  for¬ 
dredes.  Man  maa  derfor  betegne  det  som  et 
stort  Fremskridt,  at  Klippans  Pappersbruk  af 
Cellulose  med  en  Tilsætning  af  svenske  Klude 
kunde  fremstille  et  Papir,  der  fuldstændig  staar 
paa  Højde  med  det  udenlandske.  Mangel  paa  et 
saadant  Papir  havde  ellers  tvunget  vore  Porce¬ 
lænsfabriker  til  at  indstille  deres  Drift. 

Sveriges  kemiske  Industri  er  blevet  ramt  meget 
haardt  af  Krisetidens  Knaphed  paa  Raamateri- 
aler.  Visse  vigtige  Raamaterialer  mangler  i  Lan¬ 
det,  hvorfor  der  tilsidst  opstod  en  virkelig  Man¬ 
gel.  Den  Smule,  som  man  har  kunnet  importere, 
har  været  uden  Betydning. 

Sukker  blev  fremstillet  i  tilstrækkelige  Mæng¬ 
der  i  Landet,  skønt  man  paa  Grund  af  en  be- 
gaaet  Fejl  indtil  videre  maa  være  meget  spar¬ 
sommelige  med  det  nuværende  Forraad.  Mangel 
paa  Brændsel  vil  maaske  foraarsage  visse  Van¬ 
skeligheder  og  faa  til  Følge,  at  Sukkerets  Raf¬ 
finering  foreløbig  ikke  vil  blive  drevet  saa  langt 
som  hidtil,  hvilket  altsaa  betyder  en  Sparsom- 
melighedsforanstaltning. 

Ligesaa  nødvendig  som  Sukker  er  Fedt  baade 
for  det  private  Behov  som  for  vor  Industri.  En 
betydelig  Del  af  vort  Behov  af  Husholdnings¬ 
fedt  har  vi  faaet  fra  Udlandet  og  saa  godt  som 
alt  vor  tekniske  Fedt.  Før  blev  der  i  Sverige 
dyrket  utilstrækkelige  Mængder  Planter,  af  hvilke 
der  kunde  udvindes  Fedt.  Fra  Norge  havde  vi 
antagelig  kunnet  faa  Erstatning,  thi  Norge  pro¬ 
ducerer  animalsk  Fedt  (Tran)  i  Overflod.  Nor¬ 
ges  Tran,  ca.  100,000  Tons,  gaar  imidlertid  til 
England  eller  ligger  opkøbt  af  England,  og  Blo¬ 
kaden  forhindrer  os  i  at  faa  oversøisk  Fedt. 
Prisen  paa  teknisk  Fedt  er  under  Krisetiden 
steget  til  det  tidobbelte  af  den  normale  Pris,  og 
teknisk  Fedt  er  nu  dyrere  end  Husholdningsfedt. 

Vor  aarlige  Tilvirkning  af  blød  Sæbe  er  ca 
24,000  Tons  og  af  Toiletsæber  ca.  5,000  Tons. 
Som  Erstatningsmiddel  kan  man,  dog  uden  sær¬ 
lig  gode  Resultater,  anvende  alkalibehandlet  Ler, 
den  saakaldte  Lersæbe.  Den  ved  Sulfatfabrikerne 
som  Biprodukt  fremstillede  tlydende  Harpiks 
bliver  sikkert  Udgangsmaterialet  for  en  Fabri¬ 
kation  af  Harpikssæbe,  som  man  for  nylig  har 
begyndt  at  fremstille.  Til  Fremstilling  af  blød 
Sæbe  og  Toiletsæbe  har  man  før  maattet  im¬ 
portere  det  nødvendige  Alkali.  Uddeholmsbola- 
get  fremstiller  nu  Alkali  i  tilstrækkelige  Mæng¬ 
der  i  sin  Fabrik  ved  Stjårnfors. 

Vort  Importoverskud  af  Soda  var  inden  Kri- 

gen  18,500  Tons.  Den  indenlandske  Produktion 
er  blevet  forøget  ved  Omlægning  af  Fabrikatio¬ 
nen  i  det  mindste  ved  eet  elektrokemisk  Fore¬ 
tagende.  Jeg  har  dog  ikke  kunnet  erfare,  om 
Landets  Behov  af  Soda  derved  er  blevet  dæk¬ 
ket. 

Af  Svovlkis ,  som  er  et  af  vort  Lands  vigtigste 
kemiske  Udgangsmaterialer  til  Fremstilling  af 
Cellulose,  Superfosfat,  Sprængstoffer  og  Salte, 
importerede  vi  før  fra  Norge  ca.  150,000  Tons. 
Landets  Forbrug  er  180,000  Tons.  Brydningen 
af  Svovlkis  i  Sverige  er  blevet  udvidet  og  androg 
i  1915  76,000  Tons.  Flere  nye  Gruber  er  blevet 
aabnet  for  Drift,  hvorfor  man  kan  vente,  at  den 
indenlandske  Produktion  væsentligt  vil  blive 
forøget. 

Salpeter  til  Fremstilling  af  Gødningsstoffer  er¬ 
stattes  af  Kalkkvælstoffer,  som  fremstilles  af 
Karbid,  der  er  produceret  i  Sverige.  Fosfat  til 
Gødning  har  ogsaa  været  vanskeligt  at  frem¬ 
skaffe.  Skånska  Superfosfat-  och  Svafvelsyrefa- 
briks  A/B  har  begyndt  en  Forsøgsproduktion  af 
Kalciumdifosfat  af  appetitholdigt  Malmaffald  fra 
Gruberne  i  Norrland  som  Erstatning  for  Super¬ 
fosfat.  Prøver  af  denne  Produktion  findes  paa 
Udstillingen.  Efter  en  af  Professor  Palmers  op¬ 
funden  Metode  er  der  i  Trollhåttan  sat  en  Fa¬ 
brikation  i  Gang  til  Fremstilling  af  Difosfat  af 
fosforfattige  Malmer. 

Hvis  Sveriges  kemiske  Industri  har  haft  mange 
Vanskeligheder  at  bekæmpe  for  at  fremstille  de 
normale  Produkter,  saa  har  den  ogsaa  ved  i 
stor  Udstrækning  at  have  overvundet  dem,  gjort 
Landet  og  dets  Indbyggere  store  Tjenester.  Lige 
saa  stor  om  ikke  større  Betydning  for  Landet 
under  Krisetiden  har  det  Arbejde  faaet,  som  man 
i  den  kemiske  Industri  har  nedlagt  for  at  igang¬ 
sætte  nye  Fabrikationer  og  fremstille  Produkter, 
som  ikke  før  er  blevet  produceret  i  Sverige,  og 
som  mere  eller  mindre  erstatter  Produkter,  for 
hvilke  vi  før  var  afhængige  af  udenlandsk  Im¬ 
port.  Udgangsmaterialet  for  disse  Fabrikationer 
er  fremfor  alt  den  svenske  Trætjære  og  Sulfitluden : 
Men  ogsaa  vor  Alunskifer  vil  snart  kunne  faa 
omfattende  Betydning.  Olie  af  Skiferen  frem¬ 
stilles  allerede  skønt  kun  som  Forsøg.  Fabrika¬ 
tionen  synes  dog  at  have  naaet  over  Laborato¬ 
riestadiet.  Samtidig  har  vore  Gasværker  gennem¬ 
ført  en  mere  rationel  Udvinding  af  Biproduk¬ 
terne. 

I  normale  Tider  har  Tjæreolierne  hovedsage¬ 
lig  fundet  Anvendelse  ved  Imprægnering  eller 


Konservering  af  Træ  og  Pap,  som  Brændsels¬ 
olier  for  Smelteovne  o.  s.  v.  Men  Manglen  paa 
mineralske  Olier  har  bevirket,  at  man  fremfor 
alt  i  Tjæreolierne  har  forsøgt  at  faa  et  Erstat¬ 
ningsmateriale  for  Smøreolier,  Motorolier,  Belys¬ 
ningsolier,  Rengøringsmidler  til  Maskindele,  Tryk¬ 
valser  og  Skrifttyper,  Fedt  til  Indsmøring  af 
Maskindele  for  at  forhindre  Rustning,  Hærde- 
olier,  Tryksværte  o.  s.  v. 

Importen  af  mineralske  Smøreolier  var  i  1913 
ca.  23,000  Tons.  Siden  den  Tid  er  Forbruget 
steget  stærkt  og  turde  nu  ikke  være  meget  min¬ 
dre  end  27,000  Tons.  Skønt  vi  under  hele  Kri¬ 
gen  har  kunnet  importere  en  ringe  Del  mine¬ 
ralske  Smøreolier,  i  den  sidste  Tid  fra  Tyskland, 
har  det,  som  vi  paa  den  Maade  har  faaet,  ikke 
paa  langt  nær  været  tilstrækkelig  for  vort  Be¬ 
hov.  En  af  de  største  Vanskeligheder,  som  har 
forvoldt  hele  vor  Industri  og  vor  Trafikvæsen 
den  største  Skade,  har  sin  Aarsag  i  den  bekla¬ 
gelige  Mangel  paa  Smøreolier.  Det  er  fremfor 
alt  hos  Tjæreolierne,  men  ogsaa  hos  Tørve- 
olierne  og  indenlandske  Harpiksarter,  man  har 
forsøgt  at  tinde  Hjælp  i  Nøden. 

Som  Smøreolier  kan  man  anvende  visse  Frak¬ 
tioner  af  Trætjæreolier,  efter  at  disse  er  blevet 
tilstrækkelig  raffinerede  og  befriede  fra  Stoffer, 
som  kan  angribe  Jern  og  Metal.  Viskositeten 
hos  disse  Olier  kan  faas  indtil  20  ved  20°  C., 
og  der  behøver  ikke  at  forekomme  nogen  For- 
hegning  eller  Indtørring  af  Olier,  der  er  behand¬ 
let  paa  den  rette  Maade.  Et  udmærket  Smøre¬ 
middel  for  store  Belastninger  kan  faas  ved  i 
di  sse  Olier  at  opløse  saadanne  bituminøse  Stof¬ 
fer,  som  ikke  i  nævneværdig  Grad  indeholder 
frie  Kul-  eller  Mineralstoffer  eller  syrelioldige 
Stoffer.  Højere  Stenkulsolier  befriede  for  syre- 
holdige  Bestanddele  kan  anvendes  til  Opspæd- 
ning  af  tykkere  Smøreolier  og  er  ogsaa  anven¬ 
delige  til  at  opløse  biluminøse  Stoffer  til  grovere 
Smøring. 

Den  af  svenske  Raavarer  fremstillede  Smøre¬ 
olie  har  hidtil  ikke  været  tilstrækkelig  til  at 
dække  Forbruget.  Derfor  har  man  i  saa  vid 
Udstrækning  som  muligt  maattet  gribe  til  For¬ 
holdsregler  for  at  spare  paa  de  forhaanden- 
værende  Forraad.  Betydelige  Besparelser  har 
vist  sig  at  kunne  gennemføres  ved  virkelig  sag¬ 
kyndig  Kontrol  ved  Pasning  af  Maskiner,  efter 
at  man  har  undersøgt  deres  Minimumsbehov  af 
Smøreolie.  Der  er  Eksempler  paa,  at  man  har 
opnaaet  Besparelser  indtil  40  pCt.  I  Tilfælde, 

hvor  almindelige  Lejer  kan  erstattes  af  Kugle¬ 
lejer,  opnaar  man  endnu  større  Besparelser. 

Smøreolier  af  Trækulstjærer  bliver  fremstillet 
af  liere  Fabriker  i  Landet.  Prøver  bliver  udstil¬ 
let  af  A/B  Joh.  Ohlssons  Tekniska  Fabrik  og 
Skogens  Kol  A/B. 

Sverige  er  de  elektriske  Kraftoverføringers  Land. 
Landets  Behov  af  Transformatorolie  er  derfor 
stort  og  navnlig  i  disse  Tider  vigtig  at  faa  tilfreds¬ 
stillet.  Paa  de  højeste  Spændinger  maa  man  re¬ 
servere  en  vandfri  ren  Mineralolie,  men  for  la¬ 
vere  Spændinger  kan  en  godt  raffineret  og  om- 
destilleret  Antracenolie  anvendes.  Efter  hvad  jeg 
har  erfaret,  skal  dog  en  saadan  Olie  være  an- 
vendbar  lige  indtil  Spændinger  af  50,000  Volt. 

Som  Brændselsolie  for  Dieselmotorer  kan  man 
ganske  godt  anvende  Mellemolier  af  Tjæreolier, 
hvis  man  blot  renser  og  tilser  Ventiler  m.  m. 
noget  hyppigere.  Olierne  bør  imidlertid  være 
godt  raffinerede.  Hvis  man  blander  disse  Erstat¬ 
ningsolier  med  Mineralolier  bliver  deres  Anvend- 
barhed  selvfølgelig  endnu  bedre.  Ved  Forbrænd- 
ningsmotorer  med  Glødehoved  kan  man  med 
godt  Resultat  anvende  simplere  Kvaliteter.  Op¬ 
varmning  af  Olien  har  vist  sig  at  være  en  god 
Hjælp.  Som  Brændselsolie  for  Smelteovne  o. 
lign.  kan  man  anvende  saavel  lavere  Fraktio¬ 
ner  som  Mellemolier,  og  her  er  det  ikke  nød¬ 
vendigt  at  rense  Olierne,  hvor  de  ikke  indehol¬ 
der  Vand.  Som  Erstatning  for  Belysningsolier 
kan  man  anvende  Mellemolier  blandet  med 
Sprit.  Herved  forkuller  Vægerne  dog  noget  hur¬ 
tigere,  og  Lamperne  maa  tilses  noget  oftere,  end 
naar  der  anvendes  almindelig  Petroleum. 

Af  Tjæreprodukter  har  liere  Firmaer  fremstil¬ 
let  Erstatningsmidler  for  Linolie.  Af  disse  kan 
nævnes  Baltiska  Tråvaru  A/B,  som  fremstiller 
Olien  »Baltolin«  og  Skogens  Kol  A/B.  Begge 
disse  Firmaer  udstiller  Prøver.  Helt  hvide  Far¬ 
ver  turde  faa  en  lidt  mørkere  Tone,  men  hvad 
de  andre  Farver  angaar,  er  der  ikke  noget  at 
bemærke  om  Udseendet,  hvad  der  tydeligt  frem- 
gaar  af  de  udstillede  Prøver.  Ved  Bemaling  af 
Træ  kan  man  endvidere  vente,  at  en  saadan 
Olie  som  Baltolin  har  Fordel  fremfor  Linolie, 
idet  den  bestaar  netop  af  de  harpiksholdige 
Stoffer,  som  findes  i  Træ,  og  som  virker  kon¬ 
serverende  paa  dette. 

A/B  Vilh.  Becker  har  ogsaa  ført  en  Linolie- 
erstatning  i  Handelen.  Den  turde  dog  ikke  nu 
kunde  fremstilles  paa  Grund  af  Mangel  paa 
Raamateriale.  Derimod  fremstiller  dette  Firma 


ubegrænsede  Mængder  al  Erstatningsklister,  som 
ikke  indeholder  Mel,  hvilket  i  disse  haarde  Mel¬ 
rationeringens  Tider  maa  tages  fra  Industrien 
til  Fordel  for  Menneskenes  Ernæring. 

Det  andet  Raamateriale  af  Betydning  for  den 
svenske  kemiske  Industri  er  Sulfdluden.  Med 
Udgangspunkt  herfra  fremstilles  allerede  nu  en 
Del  Produkter  (bl.  a.  Sulfitsprit),  som  bidrager 
til  at  formindske  den  Indvirkning,  som  en  Ned¬ 
gang  i  Importen  af  disse  Varer  udøver  paa  vort 
daglige  Liv.  Der  nedlægges  for  Tiden  betydelig 
Arbejde  paa  af  Sulfitlud  at  fremstille  en  Mængde 
nødvendige  Varer  til  Landets  eget  Behov,  for 
hvis  Erholdelse  vi  før  udelukkende  var  henvist 
til  Udlandet.  At  der  her  kan  udvindes  store 
Mængder  af  Produkter,  der  er  nyttige  for  vort 
Land,  kan  man  forstaa,  naar  man  tænker  paa, 
hvor  megen  Sulfitlud  der  aarlig  erholdes  ved 
Sulfitcellulosefabrikerne.  I  Sverige  fremstilles 
der  ca.  800,000  Tons  Sulfitcellulose.  Da  der  ved 
Sulfitens  Kogning  kun  udvindes  Halvdelen  af 
Træets  faste  Stoffer  som  Cellulose,  løber  der 
ligesaa  meget  faste  Stoffer,  d.  v.  s.  800,000  Tons, 
opløst  i  Kogevædsken.  Mindst  Halvdelen  af 
denne,  d.  v.  s.  400,000  Tons,  kan  udvindes  som 
faste  Stoffer,  som  fordeler  sig  paa  følgende 
Maade:  64,000  Tons  gærbart  Sukker,  36,000 
Tons  andet  Sukker  samt  300,000  Tons  andre 
Stoffer.  Af  det  gærkare  Sukker  kan  man  frem¬ 
stille  40  Miil.  Liter  100  pCt.  saakaldt  Sulfitsprit, 
hvis  man  tog  Vare  paa  alt  Sulfiten.  Saa  langt 
er  vi  desværre  ikke  kommet;  langt  fra  alle  Sul- 
filcellulosefabri kerne  har  indrettet  sig  for  Pro¬ 
duktion  af  Sulfitsprit.  Spritfremstilling  af  Sulfit- 
lud  foregaar  nu  ved  4  Fabriker  med  en  Aars- 
produktion  af  ca.  5Vs  Mili.  Liter  50  pCt.  Sprit. 

Den  producerede  Sprit  bliver  helt  og  holdent 
forbrugt  i  vor  Industri  fremfor  alt  som  Erstat¬ 
ning  for  Benzin  til  at  drive  Automobiler  og  Mo- 
torbaade.  Motorerne  hertil  kan  i  Regelen  uden 
nogen  Forandring  ved  de  mekaniske  Dele  an¬ 
vendes  til  Sprit.  Resten  af  Sulfitluden,  som  faas, 
naar  Spritten  er  fjernet,  er  maaske  vort  Lands 
naturligste  Kilde  for  organiske  Raavarer. 

Efter  en  af  Ingeniør  R.  W.  Strehlenert  udar¬ 
bejdet  Metode  fremstilles  der  af  Sulfiten  et  Brænd¬ 
selsstof,  som  er  meget  let  at  forbrænde.  I  Norge 
bliver  der  i  nær  Fremtid  oprettet  en  Fabrik  for 
Fremstilling  af  Sulfitlud  efter  denne  Metode,  og 
det  vil  ikke  vare  meget  længe,  før  den  under 
Bygning  værende  svenske  Fabrik  bliver  færdig. 
Ingeniør  Strehlenert  beregner,  at  der  i  Sverige 

bliver  fremstillet  900,000  Tons  Sulfitmasse,  og 
at  der  aarlig  vil  kunne  fremstilles  660,000  Tons 
Sulfilkul  af  Alløbsluden  ganske  vist  under  For¬ 
udsætning  af,  at  lians  Metode  bliver  anvendt  i 
sin  videste  Udstrækning.  Sulfitkullene,  som  frem¬ 
stilles  af  Ingeniør  Streblenert  i  stor  Skala,  er 
meget  lette  at  forkokse,  og  ved  haard  Sammen¬ 
presning  faar  man  en  udmærket  Sulfitkoks,  som 
har  en  meget  stor  Varmeevne.  Hvis  Sulfitkoks¬ 
ene  renses  før  Forkoksningen,  faar  man  et  meget 
ringe  Askeindbold  og  en  Varmeværdi  af  8,000 
Kalorier.  Denne  Koks  kan  erstatte  Støberikoks. 
Ved  Forkoksningen  forsvinder  ca.  40  pCt.,  men 
disse  40  pCt.  bestaar  af  særdeles  værdifulde 
Stoffer,  som  næsten  alle  kan  nyttiggøres. 

Ved  Reymersholmsinstitutet  bliver  der  af  Do¬ 
cent  Erik  Oman  foretaget  omfattende  Undersø¬ 
gelser  for  af  Resten  af  Sulfitluden  at  kunne  frem¬ 
stille  organisk-kemiske  Præparater.  Det  er  lyk¬ 
kedes  at  isolere  en  bel  Del  organiske  Legemer 
fra  Sulfitluden  og  skille  dem  fra  hinanden  samt 
arbejde  med  dem  som  kemiske  Individer.  De 
Legemer,  som  paa  den  Maade  er  blevet  isolerede 
af  Sulfitluden  og  tilsammen  udgør  ca.  75  pCt. 
af  Ludens  Tørsubstans,  kan  anvendes  som  Raa- 
materiale  til  Fremstilling  af  Farvestoffer.  I  denne 
Retning  bar  Sulfitluden  i  Fremtiden  meget  store 
Muligheder.  Sandsynligvis  kan  der  ogsaa  af  Sul¬ 
fitluden  fremstilles  medicinske  Præparater. 

Dr.  Rinman  bar  opfundet  en  anden  Metode, 
livor  man  kan  benytte  Bærmen  fra  Sulfitsprit- 
fabrikationen.  Dr.  Rinman  lader  denne  Bærme 
fordampe  og  tørdestillerer  den  derefter,  og  er¬ 
holder  derved  en  Blanding  af  Aceton,  Metyl¬ 
alkohol  og  en  Serie  Olier  baade  flygtige  og 
navnlig  til  Erstatningsmiddel  for  Benzin  og 
Smøreolier.  Der  er  endnu  ikke  bygget  nogen 
Fabrik  for  denne  Fabrikation  i  Sverige,  men 
der  er  dog  udført  Forsøg  efter  fabriksmæssig 
Maalestok.  Der  er  opført  en  tysk  Forsøgsfabrik 
i  Ivonigsberg. 

Paa  Udstillingen  findes  Prøver  paa  Garveeks- 
trakten  »Norego«,  som  fremstilles  og  føres  i  Han¬ 
delen  af  Boksholms  A/B.  Dette  er  ogsaa  et  Pro¬ 
dukt  fremstillet  af  Sulfitlud.  I  England,  Tyskland 
og  Amerika  blev  Garveekstrakt  af  Sulfitlud  an¬ 
vendt  allerede  før  Krigen  til  Garvning  af  Læder. 
Denne  Ekstrakt  viste  sig  imidlertid  at  give  daar- 
lige  Resultater.  Efter  Krigens  Udbrud  ophørte 
efterhaanden  Mulighederne  for  at  faa  Ekstrakt 
fra  Udlandet.  For  at  skaffe  Erstatning  vendte 
man  sig  atter  til  Sulfitluden.  I  Mellemtiden  var 


Metoden  tor  at  fremstille  Garveekstrakt  af  Lud 
blevet  fuldkommengjort,  og  det  viste  sig  nu,  at 
der  kunde  opnaas  udmærkede  Resultater  ved 
Anvendelsen  af  denne  Ekstrakt.  Boksholms  Fa¬ 
brikat  har  stort  Indhold  af  garvende  Stoffer, 
hvilket  beviser  dets  gode  Kvalitet.  De  ikke-gar- 
vende  Stoffer,  som  Ekstraktet  indeholder,  udgøres 
for  en  stor  Del  af  sukkerholdige  Stoffer,  som 
ved  Garvningen  danner  de  til  Udvidelsen  af 
Læderet  nødvendige  Syrer.  Da  disse  Syrer  er 
organiske,  har  de  en  mildere  Indvirkning  paa 
Læderet  end  mineralske  Syrer,  som  maa  tilsæt¬ 
tes  sukkerfattige  Garveekstrakter. 

Sulfitluden  har  endvidere  en  vigtig  Anvendelse 
i  andre  Øjemed.  Jeg  har  før  i  mit  Foredrag 
berørt  Fabrikation  af  Sække  og  andre  Væv, 
som  fremstilles  af  spundet  Papir.  Nu  er  det 
klart,  at  saadanne  Væv  umuligt  kan  anvendes, 
hvis  de  bliver  udsat  for  Væde.  Det  har  vist  sig, 
at  man  af  Sulfitlud  kan  fremstille  et  Beskyttel¬ 
sesmiddel  mod  Papirvævs  Opløsning,  hvis  det 
bliver  vaadt.  Afløbsluden  underkastes  en  speciel 
Gæringsproces  under  Tilførsel  af  kvælstotholdige 
Stoffer,  som  danner  Æggehvidestoffer  i  Luden. 
Disse  udfældes  derefter  og  opløses  atter.  Den 
Vædske,  som  paa  denne  Maade  faas,  anvendes 
som  Imprægneringsvædske  til  Papirgarn,  efter 
at  det  dog  efter  Imprægneringen  bliver  behand¬ 
let  med  Formaldehyd.  De  gennem  Formalde- 
hyden  opstaaede  uopløselige  Æggehvidestoffer 
(den  kvælstotholdige  Substans)  beskytter  derefter 
i  overordentlig  bøj  Grad  Garnet  mod  Vandets 
Indvirkning.  Nu  bliver  der  fremstillet  Klæder  af 
Papirgarn,  og  disse  Klæder  kan  oven  i  Købet 
vaskes  uden  at  gaa  fra  hinanden.  Overskudet 
af  Æggehvidestoffet  anvendes  til  at  blande  i 
Foder  til  Kreaturer. 

Efter  en  kort  Omtale  af  Brændselsproblemet  i 
Sverige,  som  vi  her  maa  udelade  af  Pladshen¬ 
syn,  sluttede  Ingeniør  Nauclér  sit  instruktive 
Foredrag  med  følgende  Udtalelser: 

Af  det,  som  jeg  i  denne  korte  Oversigt  kun 
flygtigt  har  kunnet  meddele  om  det  Arbejde,  der 
i  den  hidtil  forløbne  Krisetid  er  blevet  udrettet 
i  Sverige,  haaber  jeg,  at  der  i  det  mindste  vil 
være  fremgaaet  saa  meget,  at  man  i  Sverige  har 
udført  et  omfattende  og  intensivt  Arbejde  paa 
de  mest  forskellige  Omraader.  »Nøden  er  Op¬ 
findsomhedens  Moder«,  siger  Ordsproget.  Hvis 
dette  er  en  almengyldig  Sandhed,  maa  en  saa 

omfattende  og  gennemgribende  Nødstilstand, 
som  nu  er  raadende,  udløse  en  tilsvarende  mang¬ 
lende  menneskelig  Energi,  der  er  indrettet  paa 
at  skabe  nye  Muligheder  og  nye  Fordele  for 
Landet  og  dets  Indbyggere. 

Lige  saa  sandt  det  er,  at  den  nuværende  Si¬ 
tuation  ikke  forbedres  til  det  normale,  naar  Kri¬ 
gen  er  forbi,  lige  saa  nødvendigt  bliver  det,  at 


alle  de  Anstrengelser,  som  nu  gøres,  bliver  ind¬ 
rettet  paa  et  permanent  Nyorienteringsarbejde 
og  ikke  faar  Karakter  af  Nødhjælpsarbejde  for 
Øjeblikket.  Det  er  Statens  Pligt  at  tilse,  at  dette 
bliver  Tilfældet,  idet  Staten  alene  har  Magt  til 
maalbevidst  at  lede  Udviklingen  ved  at  fore  en 
fremsynet  økonomisk  Politik  baade  indad-  og 
udadtil. 


Økonomisk  Samarbejde  i  Skandinavien. 

Nogle  bemærkelsesværdige  norske  Betragtninger. 


Med  den  skandinaviske  Vareudvekslingskon¬ 
ference,  som  vi  andetsteds  omtaler,  er  der  kom¬ 
met  nyt  Liv  i  Drøftelserne  om  et  fremtidigt 
økonomisk  Samarbejde  i  Norden.  Medens  man 
i  Norge  —  i  alfald  i  Dagspressen  —  hidtil  har 
stillet  sig  som  den  mest  skeptiske  Part  overfor 
Nytten  og  Muligheden  af  et  saadant  Samarbejde, 
foreligger  der  dog  ogsaa  Udtalelser  i  modsat  Ret¬ 
ning.  Vi  skal  her  saaledes  gengive  nogle  Be¬ 
tragtninger,  som  den  bekendte  norske  Industri¬ 
drivende,  Disponent  J.  Throne  Holst,  nylig  har 
fremsat  ved  et  Møde  i  norsk  Polyteknisk  For¬ 
enings  statsøkonomiske  Gruppe.  Disse  Udtalelser 
fra  norsk  Side  vil  læses  med  forøget  Interesse 
ogsaa  i  Nabolandene,  fordi  Forfatteren  selv  lader 
dem  fremtræde  som  Resultater  af  det  Syn,  han 
har  vundet  paa  Forholdene,  efter  at  han  nylig  er 
hjemvendt  fra  De  Forenede  Stater,  hvor  han  har 
opholdt  sig  som  Deltager  i  den  særlige  Han¬ 
delsdelegation  med  Professor  Frithiof  Nansen 
i  Spidsen,  som  den  norske  Regering  udsendte  i 
Sommer  til  Forhandling  med  de  amerikanske 
Myndigheder.  Utvivlsomt  er  der  meget  i  de 
fremsatte  Tanker,  der  fortjener  Opmærksomhed 
ogsaa  hos  os. 

»Det  er  naturligt,«  siger  Disponent  Throne 
Holst,  »at  der  i  de  skandinaviske  Lande  nu  un¬ 
der  Krigen  findes  et  stærkt  Ønske  om  at  mildne 
Virkningen  af  den  svigtende  Import  ved  en  mest 
mulig  rationel  Vareudveksling  indenfor  selve 
Skandinavien.  Det  synes  ganske  naturligt.  Men 
naar  man  kommer  Spørgsmaalet  nærmere  ind 
paa  Livet,  naar  med  andre  Ord  de  konkrete 
Forhandlinger  skal  optages,  viser  det  sig,  at  en 
stærkere  handelspolitisk  Samvirken  mellem  de 
tre  skandinaviske  Lande  støder  paa  betydelige 
praktiske  Vanskeligheder. 

Som  det  vil  være  de  fleste  bekendt,  har  der 


særlig  i  det  sidste  Aar  baade  ad  officiel  og  halv¬ 
officiel  Vej  været  sat  adskillige  Kræfter  i  Gang 
for  at  overvinde  disse  Vanskeligheder.  Dette 
Arbejde  har  da  ogsaa  ført  til  virkelig  praktiske 
Resultater. 

For  Norge  gælder  dette  dog  særlig  i  Forholdet 
til  Sverige,  hvor  man  saaledes  i  den  allersidste 
Tid  har  faaet  frigivet  vigtige  Maskiner  for  Eks¬ 
port  til  Norge  af  Interesse  for  den  norske  Pro- 
vianteringsmyndighed.  Men  ogsaa  andre  Ma¬ 
skiner  samt  en  Del  Staal  og  Jern  er  frigivet. 
Der  gøres  for  Tiden  fra  norsk  Side  Anstrengel¬ 
ser  for  at  skaffe  Danmark  enkelte  Produkter  af 
væsentlig  Betydning  under  den  nuværende  Si¬ 
tuation  til  Gengæld  for,  hvad  Norge  kan  faa  af 
Landbrugsprodukter.  Det  gælder  imidlertid,  at 
der  mellem  Norge  og  de  øvrige  skandinaviske 
Lande  ikke  er  opnaaet  et  saa  intimt  Samarbejde 
som  mellem  Sverige  og  Danmark. 

I  det  store  og  hele  maa  det  dog  siges,  at  det 
Arbejde,  som  hidtil  er  udført  paa  disse  Omraa- 
der,  nærmest  maa  betragtes  som  spredt  Fægt¬ 
ning.  I  al  Fald  har  Norge  ikke  opnaaet  at 
lægge  en  samlet  Plan  for  en  mere  rationel  Vare¬ 
udveksling  med  Nabolandene  —  med  andre  Ord 
sat  det  i  System  —  saaledes,  at  man  kan  bygge 
derpaa,  og  saaledes  at  det  kan  indgaa  som  et 
fast  Led  i  Landenes  Husholdning  ud  over  det, 
som  man  ogsaa  under  normale  Tider  har  kun¬ 
net  regne  med. 

Dette  er  heller  ikke  at  vente.  Sagen  er  jo, 
at  den  interskandinaviske  Vareudveksling  paa 
det  nøjeste  hænger  sammen  med  den  handels¬ 
politiske  Situation  i  det  hele  taget.  Hvis  man 
holder  sig  til  Norge,  saa  er  som  bekendt  den 
norske  Eksportproduktion  i  en  meget  væsentlig 
Grad  allerede  paa  Forhaand  bundet  ved  Aftaler 
med  de  krigsførende  Magter,  delvis  ogsaa  ved 

Kontrakter  mellem  private  Eksportvirksomheder 
og  udenlandske  Købere.  Det  har  jo  i  stor  Ud¬ 
strækning  været  Tilfældet  med  de  norske  Fiske¬ 
produkter  og  for  flere  af  de  vigtigste  Metallers 
Vedkommende,  for  hvilke  de  to  øvrige  skandi¬ 
naviske  Lande  kunde  have  adskilligt  Brug.  Hen¬ 
synet  til  Ententemagterne  har  ogsaa  foraarsaget 
Vanskeligheder  for  Norge  under  dets  Bestræbel¬ 
ser  for  at  tilfredsstille  de  to  andre  skandinavi¬ 
ske  Landes  Ønsker  om  at  erholde  Varer.  I 
stor  Udstrækning  er  som  bekendt  Norge  ved 
indgaaede  Garantier  overfor  Ententemagterne 
forhindret  fra  at  levere  Varer  til  Sverige  og  til¬ 
dels  ogsaa  til  Danmark,  selv  om  det  er  Varer 
af  norsk  Oprindelse. 

Jeg  har  blot  peget  paa  enkelte  Sider  af  Sagen, 
-  fortsætter  Disponent  Throne  Holst,  —  som  dog 
tilstrækkeligt  viser,  at  hvor  meget  man  end  kan 
nære  Ønsket  om  en  større  Vareudveksling  med 
Nabolandene,  —  og  jeg  tænker  ikke  her  kun 
paa  den  øjeblikkelige  Situation,  —  saa  er  man 
som  sagt  nødsaget  til  at  se  Spørgsmaalet  i  For¬ 
bindelse  med  eller  som  et  Led  i  vor  Handels¬ 
politik.  Og  det  er  vel  næppe  tvivlsomt,  at  vi 
enten  vi  vil  det  eller  ikke  —  nu  bliver  hen¬ 
vist  til  i  større  og  større  Udstrækning  at  falde 
tilbage  paa  det  handelspolitiske  Princip,  som  un¬ 
der  Krigen  stadig  er  blevet  mere  almengyldigt  i 
Forholdet  mellem  Staterne  —  nemlig  Udvekslingen 
af  Varer  mod  Varer. 

Vi  vil  med  andre  Ord  mere  og  mere  blive 
tvunget  til  at  fordele  vort  Eksportoverskud  un¬ 
der  Hensyntagen  til,  hvor  Norge  kan  dække  sit 
Behov  af  de  nødvendigste  Varer  —  jeg  siger 
udtrykkelig  de  nødvendigste  —  og  længere  vil 
vi  næppe  under  nogen  Omstændigheder  kunne 
naa. 

Som  et  Led  i  denne  Kompensationspolitik  mener 
jeg,  man  maa  se  det  praktiske  Arbejde  for  at  ud¬ 
vide  og  fremme  den  inter skandinaviske  Vareud¬ 
veksling. 

Jeg  ønsker  ikke  mere  end  nødvendigt  at 
komme  ind  paa  norske  handelspolitiske  For¬ 
hold  under  den  nuværende  Situation.  Vi  staar 
i  dette  Øjeblik  paa  et,  jeg  kunde  fristes  til  at 
sige,  kritisk  Punkt.  Enhver  ved,  at  de  to  krigs¬ 
førende  Magtgrupper  mest  muligt  vil  trække  os 
hver  i  sin  Retning  —  og  vi  staar  i  Fare  for  at 
blive  tvunget  ud  af  den  økonomiske  Neutralitet, 
som  vi  hidtil  har  bevaret.  Jeg  tror  ogsaa,  det 
staar  de  fleste  fuldt  ud  klart,  hvad  der  her  staar 
paa  Spil,  og  at  vor  økonomiske  Neutralitet  over¬ 


hovedet  er  den  første  Betingelse  for ,  at  Samholdet 
i  Norden  skal  kunne  opretholdes. 

Men  det,  at  vi  staar  sammen  med  vore  Fræn¬ 
defolk  om  at  opretholde  vor  økonomiske  og  po¬ 
litiske  Neutralitet,  er  ingenlunde  ensbetydende 
med,  at  vi  skulde  afskære  os  fra  Retten  eller 
Adgangen  til  at  lægge  vore  egne  Interesser 
—  norske  Interesser  altsaa  —  til  Grund  for  vor 
Handelspolitik. 

De  tre  skandinaviske  Lande  er  som  bekendt 
afhængig  af  Import  baade  fra  Syd  og  Vest. 
Norge  er  i  denne  Henseende  fremfor  de  øvrige 
skandinaviske  Lande  i  en  særlig  vanskelig  Stil¬ 
ling  for  saa  vidt  som  Norge  maa  regne  med 
Import  af  den  nødvendigste  af  alle  Artikler, 
nemlig  Korn,  hvad  de  andre  skandinaviske 
Lande  formodentlig  til  Nød  kan  undlade.  Og 
vi  er  henvist  til  at  gaa  derhen,  hvor  vi  har  Ud¬ 
sigt  til  at  faa  det  Korn,  som  er  nødvendig  for 
at  opretholde  Livet. 

Dette  er  selvfølgelig  ingen  uneutral  Handels¬ 
politik,  lige  saa  lidt  som  vi  i  det  hele  taget 
intet  Brud  gør  paa  vor  økonomiske  Neutralitet, 
selv  om  vi  som  Resultatet  af  en  Kompensations- 
politik  —  til  begge  Sider  —  koncentrerer  vore 
handelspolitiske  Ydelser  og  Virkemidler  dér, 
hvor  vi  kan  opnaa  at  faa  det  mest  mulige  igen, 
og  fremfor  alt  dér,  hvor  vi  kan  faa  det  igen, 
som  vi  absolut  ikke  kan  undvære,  selv  om  vi 
derved  skulde  blive  stærkere  økonomisk  knyttet 
til  den  ene  af  de  to  Magtgrupper  end  til  den 
anden. 

Men  det  siger  sig  selv,  al  hvis  vi  bliver  hen¬ 
vist  til  saa  langt  som  muligt  at  udnytte  vort 
eget  Eksportoverskud  som  Middel  for  de  nød¬ 
vendigste  Varer,  for  hvilke  vi  har  Behov,  maa 
denne  Handelspolitik  føres  efter  en  grundig  og 
vel  gennemtænkt  Plan ,  hvori  alle  Forhold  og  Hen¬ 
syn  er  undersøgt  og  afvejet. 

Hvis  det  nogensinde  er  nødvendigt,  saa  er  det 
det  nu,  baade  med  Henblik  paa  den  øjeblikke¬ 
lige  Situation  og  paa  den  Nyorientering,  som  vi 
maa  vente  os  efter  Krigen. 

Jeg  har  i  min  Rapport  til  den  norske  Rege¬ 
ring  som  Medlem  af  Amerika-Kommissionen 
fremhævet  Ønskeligheden  af,  at  de  forskellige 
Forhold,  som  staar  i  Forbindelse  med  Optagel¬ 
sen  af  en  saadan  Handelspolitik  overfor  saavel 
Centralmagterne  som  overfor  Ententemagterne, 
snarest  søges  fuldt  oplyst  —  hvilke  Varer  og 
hvilke  Kvantiteter  der  kan  tilbydes  fra  norsk 
Side,  og  hvilke  Varer  der  maa  forlanges  til  Gen- 

gæld  —  de  Former,  hvorunder  iøvrigt  en  saa- 
dan  Politik  bør  optages,  Udstedelsen  af  de  her¬ 
for  nødvendige  Eksportforbud  o.  s.  v.,  saaledes 
at  man  naar  som  helst  kan  optage  Forhandlin¬ 
ger  paa  dette  Grundlag,  samtidig  med  at  man 
har  sin  Mening  dannet  og  fuldt  Overblik  over 
Forholdene. 

Jeg  ved  snart  intet  Arbejde,  som  efter  min 
Mening  nu  er  nødvendigere  for  os  end  dette 
næst  efter  det,  som  selvfølgelig  er  endnu  vig¬ 
tigere,  nemlig  Arbejdet  for  at  forøge  vor  egen 
Produktion.  Den  bliver  naturligvis  til  syvende 
og  sidst  det  eneste  sikre,  vi  under  alle  Forhold 
har  at  falde  tilbage  paa ! 

Det  Arbejde,  som  der  her  er  Tale  om,  kom¬ 
mer  altsaa  for  saa  vidt  i  anden  Række,  men 
det  bør  ikke  desto  mindre  sættes  i  Gang,  og  det 
maa  ske  uden  Tøven.  Det  kan  kun  udføres  af 
Mænd  med  Indblik  i  og  grundig  Kendskab  til 
internationale  Forhold  og  de  Landes  Handels¬ 
politik,  hvor  vi  maa  søge  vore  Forbindelser. 
Her  er  ikke  et  mere  eller  mindre  overfladisk 
Komitéarbejde  tilstrækkeligt.  Vi  kan  kun  bruge 
Mænd,  som  gennem  Studium  og  Erfaring  har 
erhvervet  sig  de  nødvendige  alsidige  Kundska¬ 
ber  og  det  fornødne  Overblik.  Jeg  ved,  at  der 
ikke  er  mange  Mænd  at  vælge  imellem.  Men 
Mændene  maa  findes,  og  der  maa  sikres  dem 
de  bedst  mulige  Arbejdsvilkaar,  hvad  enten 
dette  skal  ske  ved  at  de  knyttes  direkte  til  et 
af  Departementerne,  vel  nærmest  Udenrigsdepar- 
tementet,  eller  paa  anden  Maade. 

Man  kan  ikke  vente,  at  et  saadant  grundlæg¬ 
gende  Arbejde  skal  kunne  udføres  af  nogen  af 
Udenrigsdepartementets  fast  ansatte  Folk.  Dette 
Departements  Arbejdsevne  har  under  hele  Kri¬ 
gen  været  fuldt  beslaglagt  af  det  daglige  anstren¬ 
gende  og  vigtige  Ekspeditionsarbejde  og  af  andre 
Opgaver.  Det  drejer  sig  her  om  en  Undersø¬ 
gelse,  hvortil  der  kræves  Ro,  og  som  helt  vil 
lægge  Beslag  paa  sin  Mand,  ikke  diskuterende 
Kommissioner  eller  Forsamlinger. 

Uden  en  paa  For  haand  samlet  Plan  for  vor 
Vareudveksling  med  Udlandet  vil  denne  altid 
blive  mere  eller  mindre  tilfældig  og  mere  eller 
mindre  dikteret  af  øjeblikkelige  Krav  og  Stemnin¬ 
ger  uden  Hensyn  til,  hvad  der  varigt  kan  give 
vort  Land  den  bedst  mulige  Position. 

Vor  Udenrigspolitik  er  i  dette  Øjeblik  vor 
Handelspolitik. 

Denne  Handelspolitik  maa  fremfor  alt  ikke 
bære  Tilfældighedens  Præg.  Og  som  sagt,  det 


vil  den  uvægerlig  gøre,  hvis  den  ikke  støtter  sig 
paa  en  fast  Plan  og  Oversigt  over  alle  de  For¬ 
hold,  som  har  Betydning  og  spiller  med  ind. 

I  en  saadan  Plan  vil  Vareudvekslingen  med 
vore  Nabolande  naturligt  tvinge  sig  frem  og  faa 
en  bred  Plads.  Det  vil  blive  en  større  og  større 
Faktor  efterhaanden  som  Virkningen  af  Krigen 
kommer  til  at  gøre  sig  gældende.  Det  kan  ogsaa 
tænkes,  at  fælles  Interesser  vil  tilskynde  de  skan¬ 
dinaviske  Lande  —  til  en  vis  Grad  i  al  Fald  — 
til  Samvirken  ogsaa  udadtil.  En  planmæssig 
Udnyttelse  af  de  fælles  Hjælpekilder,  Norges  og 
Sveriges  Bjergværksprodukter,  Norges  og  Dan¬ 
marks  Fiskeprodukter,  Norges  Smelteindustri- 
produkter  og  Sveriges  og  Danmarks  Landbrugs¬ 
produkter,  vil  kunne  tænkes  i  Fællesskab  at 
kunne  gøre  de  skandinaviske  Landes  handels¬ 
politiske  Virkemidler  udadtil  mere  effektive. 

Men  vi  maa  fremfor  alt  gøre  os  det  klart,  at 
den  blotte  Følelse  af  Samhørighed  mellem  de 
nordiske  Folk,  som  under  den  nuværende 
truende  Situation  naturligt  trænger  sig  stærkere 
frem  end  nogensinde  før,  ikke  er  tilstrækkelig 
i  denne  Retning.  Det  økonomiske  Samarbejde 
mellem  de  skandinaviske  Lande  maa  først  og 
fremmest  baseres  paa  gensidige  Fordele  og  kan 
kun  bygges  paa  de  nøgterne  handelspolitiske  Be¬ 
tragtninger,  som  hvert  Land  vil  være  nødt  til 
at  lægge  til  Grund.  Jeg  kan  her  fuldt  ud  slutte 
mig  til  Nils  Wohlins  Udtalelse  i  hans  Arbejde  — 
»Till  frågan  om  ett  handelspolitiskt  nårmande 
mellan  de  skandinaviska  lånderna« : 

»Utan  idealism  skapas  visserligen  intet  be¬ 
stående  verk,  men  det  år  nu  mindre  tid  for  ut- 
byte  av  elskvårdheter,  varpå  ingendera  parten 
vinner,  an  for  utbyte  av  varor  och  tjånster, 
varpå  bådådera  vinna.« 

□□□□□□ 

Danske  Industri-Emissioner  i  1917. 

Selvom  dansk  Industri  i  1917  ikke  har  oplevet  den 
Kapitaltilgang  som  i  det  umiddelbart  foregaaende 
Aar,  er  der  dog  ingen  Grund  til  at  klage  i  den  Ret¬ 
ning.  Det  er  paa  helt  andre  Punkter,  Vanskeligheder 
for  Industrien  har  meldt  sig. 

Tager  vi  vort  Udgangspunkt  i  Fjoraarets  Januar, 
vil  vi  bemærke,  at  De  forenede  Bryggerier  lægger  for 
med  en  Udvidelse  paa  2,5  Mili.  Kr.  til  Kurs  150.  Kort 
efter  omdannes  L.  Fraenckels  Tapetfabrik  til  et  Aktie¬ 
selskab  med  en  Kapital  paa  650,000  Kr.,  hvoraf  atter 

350,000  Kr.  udbydes  offentlig.  I  Marts  dannes  De  jyske 
Kultorvfabriker  med  en  Aktiekapital  paa  400,000  Ivr., 
og  i  samme  Maaned  emitterer  Nielsen  &  Winther  for 
1,5  Miil.  Ivr.  nye  Aktier  til  Kurs  110. 

I  Aarets  2det  Kvartal  udbyder  Dansk  Svovlsyre-  & 
Superfosfatfabrik  5  Miil.  Kr.  5  pCt.’s  Obligationer; 
med  Carl  Lunds  Fabriker  som  Udgangspunkt  kom¬ 
mer  International  Emailleindustri  til  Verden  med  en 
Kapital  paa  4  Miil.  Ivr.,  der  atter  fordeles  paa  for¬ 
skellige  Grupper.  Aktionærerne  i  Carl  Lund  faar  Ret 
til  at  tegne  de  1,5  Miil.  Kr.  Endvidere  udvider  M.  I. 
Ballins  Sønner  Aktiekapitalen  fra  8,57  til  10,00  Mili. 
Kr.  Heraf  kan  gamle  Aktionærer  tegne  1,07  Miil.  Kr. 
til  Pari.  Af  nye  Selskaber  startes  Nordisk  Mosebrug 
(1  Miil.  Ivr.).  Halvdelen  af  Kapitalen  udbydes  offent¬ 
lig.  Bartz  &  Otto  omdannes  til  et  Aktieselskab  (0,3 
Mili.  Kr.)  for  elektriske  Artikler,  og  A/S  Dynamo 
kommer  ligeledes  til  Verden  paa  en  bestaaende  For¬ 
retning  (0,4  Miil.  Ivr.). 

I  August  udvider  Crome  &  Goldschmidt  Aktiekapi¬ 
talen  fra  3,2  til  5,0  Miil.  Kr.  Heraf  udbydes  de  1,6 
Miil.  Kr.  til  Kurs  115. 

Aarets  sidste  Kvartal  kommer  til  at  opleve  3  Værfts¬ 
emissioner,  saaledes  udvider  Rødby  Havns  Jernskibs¬ 
værft  fra  Vs  til  1  Miil.  Kr.,  Balticaværftet  dannes  med 
en  Kapital  paa  2  Mili.  Kr.  og  endelig  Dansk  Beton¬ 
skibsbyggeri  med  en  Kapital  paa  2  Miil.  Kr.  Endelig 
kan  der  noteres  to  smaa  Aktieudvidelser  i  henholds¬ 
vis  Ivruekow-Waldorff  og  Schreiber  &  Carl  Petersen 
junr.’s  Fabriker.  Det  første  af  disse,  der  fremstiller 
litografiske  Artikler,  udvidede  fra  0,3  til  0,65  Mili.  Ivr., 
det  andet  fra  0,25  til  0,5  Mili.  Kr.  Alt  i  alt  er  det  saa¬ 
ledes  slet  ikke  faa  Industriforetagender,  der  har  hø¬ 
stet  Gavn  af  de  frigjorte  eller  nyskabte  Pengekapi¬ 
taler.  Endda  har  vi  her  kun  medtaget  dem,  hvor  der 
har  været  Tale  om  offentlig  Tegningsindbydelse. 

□□□□□□ 

Den  skandinaviske  Vareudveksling. 

Den  Vareudvekslingskonference,  som  blev  det  sidste 
nordiske  Kongemødes  praktiske  Resultat,  har  været 
samlet  i  Kristiania  i  Dagene  fra  den  4.  til  den  6.  Ja¬ 
nuar.  Formaalet  var  at  søge  den  allerede  eksisterende 
Vareudveksling  fastere  organiseret  og  i  det  hele  at 
fremme  denne. 

Fra  dansk  Side  deltog:  Grosserersocietetets  For¬ 
mand,  Bankdirektør  C.  C.  Clausen,  Industriraadets 
Formand,  Ingeniør  Alex.  Foss,  Folketingsmand  Niels 
Frederiksen  og  Landstingsmand  Chr.  Sonne,  der  alle 
fire  er  Medlemmer  af  Erhvervenes  Fællesudvalg,  i 


hvilket  de  to  sidstnævnte  sidder  som  Repræsentanter 
for  Landbruget;  desuden  Direktør  Gunnar  Gregersen, 
der  siden  den  første  Vareudvekslingskonference  i 
Stockholm  i  Marts  ifjor  har  fungeret  som  Sekretær 
fra  dansk  Side  i  Vareudvekslingen. 

De  svenske  Delegerede  var  Generaldirektørerne 
Frgxell  og  Elmquisl ,  Rigsdagsmand  Roing  og  Direktør 
for  Emissionsinstitutet  August  Nachmanson. 

De  norske  Delegerede  var  Direktør  for  statistisk 
Centralbureau  Rygg,  Grosserer  Aarsætlier,  Værkejer 
Axel  Amundsen  og  Generalkonsul  H.  A.  N.  Olsen. 

Om  Resultaterne  af  Mødet  udsendtes  følgende  Med¬ 
delelse: 

»Den  nordiske  Vareudvekslingskonferences  Dele¬ 
gerede  fra  Sverige,  Norge  og  Danmark  er  under  For¬ 
handlingerne  gaaet  ud  fra  det  Faktum,  at  der  i  de 
tre  Lande  hersker  betydelig  Mangel  paa  vigtige  Varer, 
nødvendige  dels  for  Folkeernæringen,  dels  for  Opret¬ 
holdelsen  af  Landenes  Næringsliv.  Som  Regel  vil  de 
foreliggende  Varebehov  ikke  kunne  dækkes  ved  Le¬ 
veringer  fra  et  af  de  andre  to  nordiske  Lande,  hvilke 
i  de  fleste  Tilfælde  kun  har  lidt  at  undvære  af  de 
omhandlede  Varer.  Ved  stor  Sparsommelighed  med 
Vareforraadene  og  ved  gensidig  Imødekommenhed 
bør  de  tre  Lande  dog  kunne  yde  hverandre  væsentlig 
Hjælp. 

De  Delegerede  er  derfor  enige  om,  at  hvert  af  de 
tre  Lande  bør  gøre  sit  yderste  for  af  de  i  eget  Land 
fremstillede  Produkter  at  stille  til  Raadighed,  hvad 
de  andre  har  behov.  Vareudvekslingen  bør  følgelig 
bygge  paa  Ønsket  om  og  Viljen  til  gensidig  Imøde¬ 
kommenhed,  uden  at  de  præsterede  Varepartier  og 
Modydelser  dog  stilles  op  mod  hverandre  direkte 
Værdi  mod  Værdi.  Ved  Gennemførelsen  af  dette  Prin¬ 
cip  er  det  imidlertid  en  selvfølgelig  Forudsætning, 
ikke  blot,  at  hvert  Land  gør  sig  alle  mulige  Anstren¬ 
gelser  for  at  imødekomme  de  andre  med  til  Raadighed 
staaende  Varer,  men  desuden,  at  den  Vareudveksling, 
som  udvikler  sig  paa  denne  Basis,  ogsaa  i  Praksis 
viser  sig  at  imødekomme  berettigede  Krav  fra  de  re¬ 
spektive  Nabolandes  Side.  Under  Forhandlingerne  er 
de  forskellige  fra  de  tre  Lande  fremsatte  Ønsker 
præliminært  diskuterede  og  besvarede,  hvorefter  man 
hver  for  sig  har  lovet  straks  at  sætte  Undersøgelser 
vedrørende  Muligheden  for  eventuelle  Leverancer  af 
de  omhandlede  Varer  i  Gang. 

Fortsatte  Forhandlinger  vedrørende  disse  og  andre 
herhcnhørende  Spørgsmaal  vil  finde  Sted  i  Stockholm 
den  17.,  18.  og  19.  i  denne  Maaned.« 

□□□□□□ 

©  Fra  Nabolandene.  © 

Under  denne  Rubrik  vil  vi  herefter  bringe  løbende  Med¬ 
delelser  om  vore  Nabolandes  Næringsliv. 

Sverige. 

For  ikke  længe  siden  har  der  fundet  en  Trustdan¬ 
nelse  Sted  indenfor  den  mægtige  Tændstikindustri. 
Nu  foreligger  yderligere  to  Trustdannelser.  Saaledes 
er  der  mellem  Sveriges  5  største  Glasfabriker  dannet 
en  betydningsfuld  Sammenslutning.  Endvidere  har 
Piano-  og  Orgelindustrien  faaet  sit  Storforetagende  i 
Forenade  piano-  och  orgel-fabriken,  der  er  dannet  paa 
Basis  af  7  kendte  Fabriker  indenfor  Branchen,  dog 
saaledes  at  de  nye  Aktier  atter  overtages  af  de  gamle 
Fabrikers  Ejere.  Aktiekapitalen  er  sat  til  5  Miil.  Kr. 
Det  nye  Selskabs  Sæde  og  Hovedkontor  bliver  Gøte¬ 
borg. 

Af  Nydannelser  indenfor  svensk  Industri  er  der 
iøvrigt  navnlig  Grund  til  at  nævne  A/B  Svensk  Fdrg- 
ånmes-Industri,  der  træder  i  Virksomhed  med  en 
fuldtegnet  Aktiekapital  paa  12  Mili.  Kr.  Det  har  sik¬ 
ret  sig  Ret  til  at  opkøbe  Aktiemajoriteterne  i  A/B 
»Astra«,  Apotekernes  kemiske  Fabriker,  Sodertålje, 
og  A/B  »W.  Becker«,  Stockholm.  Desuden  har  det  af 
»Svenska  Jutevåfveribolaget«,  Sodertålje,  købt  dettes 
Fabriksbygninger  og  Grunde.  Derved  vil  det  lykkes 
Selskabet  at  komme  tidligere  i  Gang  end  paatænkt, 
omend  nogen  Ombygning  selvfølgelig  skal  finde  Sted. 
Ved  Retten  til  at  erhverve  Astra  og  W.  Becker  har 
Farvestofselskabet  sikret  sig  gode  Afsætningsmulig¬ 
heder,  da  disse  Selskaber  foruden  en  betydelig  Pro¬ 
duktion  i  Farver  og  Kemikalier  tillige  driver  en  om¬ 
fattende  Handel.  Endelig  er  der  truffet  Aftale  om  Sam¬ 
arbejde  med  en  Række  betydelige  Industriforetagen¬ 
der,  saaledes  med  Stockholms  Superfosfatfabrik,  Bo- 
fors-Gullspång  og  Skånska  Superfosfat-  og  Svafvel- 
syrefabrik.  Hele  dette  Samarbejde  giver  sig  Udslag  i 
Bestyrelsens  Sammensætning,  idet  denne  foruden  af 
flere  Videnskabsmænd  bestaar  af  Personer,  der  er 
knyttede  nær  til  ovennævnte  Virksomheder.  Desuden 
har  Selskabets  Bankforbindelser,  Skandinaviska  Kre- 
ditaktiebolaget  og  Gøteborgs  Bank,  Repræsentanter 
heri. 

For  i  nogen  Grad  at  afhjælpe  den  raadende  Fedt¬ 
og  Oliemangel,  er  der  ret  nylig  dannet  et  Selskab  i 
Malmø  med  det  Formaal  af  Ben  og  andre  Affalds¬ 
produkter  at  fremstille  teknisk  Fedt,  Fodermel  og 
Olier.  Det  nye  Selskab  har  faaet  Navnet  A/B  Fett- 
indnstri,  og  Minimumskapitalen,  5  Miil.  Kr.,  er  fuld¬ 
tegnet.  Blandt  Stifterne  staar  Svenska  Finansinstitu- 
tet  og  Bankdirektør  Falk  Simon.  Ifølge  »Affårsvårlden« 
har  Fettindustri  allerede  indkøbt  »Hårstadmolla  Kott- 
mjollsfabrik«  og  »Stidsvergs  Benmjollsfabrik«.  For¬ 
handlingerne  føres  endvidere  om  Indkøb  af  flere  an¬ 
dre  Fabriker.  Der  er  i  denne  Forbindelse  ogsaa  Grund 
til  nævne  det  store  nye  Skiferolieselskab,  der  er  dan¬ 
net  kort  før  Jul  med  en  Kapital  paa  5  Mili.  Kr.  med 
Adgang  til  at  udvide  op  til  15  Mili.  Kr.  Det  nye  Sel¬ 
skabs  Opgave  er  ingenlunde  begrænset  til  Udvinding 
af  Olie  af  Skiferlejerne.  Det  er  ogsaa  Hensigten  at 
udnytte  Skiferen  som  Varme-  og  Kraftkilde.  Varmen 
faas  gennem  en  Forbrændingsproces,  hvorunder  Olien 


udgør  et  Biprodukt.  Iøvrigt  faas  ogsaa  andre  Bipro¬ 
dukter,  som  f.  Eks.  Svovl. 

Det  svenske  Emissionsmarked  bar  i  1917  udmær¬ 
ket  sig  ved  en  enestaaende  Livlighed.  En  kortfattet 
Oversigt  blot  over  de  vigtigste  Krav,  Industrien  har 
faaet  tilfredsstillet,  kan  i  saa  Henseende  virke  oply¬ 
sende.  Separator  bar  udvidet  sin  Aktiekapital  fra  28 
til  63  Mili.  Kr.,  Stora  Kopparberg  sin  fra  12  til  36 
Mili.  Kr.,  Stockholm  Superfosfat  sin  fra  9  til  20  Miil. 
Kr.  Hertil  kommer  en  Række  mindre  Udvidelser,  der 
dog  alle  er  Milliontransaktioner,  indenfor  Selskaber 
som  Uddeholm,  Kopparberg-Hofors,  Svenska  Metall- 
verken,  Stockholms  Telefon,  Allmånna  Svenska,  Hol¬ 
mens  Bruk  og  Vargon.  Ihvorvel  alle  disse  Aktieudvi¬ 
delser  ikke  er  ensbetydende  med  ny  Kapitaltilgang, 
noget  skyldes  Friaktier,  andet  Aktieudveksling,  tyder 
Bevægelsen  dog  paa,  at  der  bar  været  Liv  og  Fart 
over  svensk  Industri  i  det  forløbne  Aar.  Endelig  maa 
man  heller  ikke  glemme  at  nævne  Kullagergruppen. 
Svenska  Kullagers  eksceptionelle  Fremgang  i  sin  korte 
Levetid  —  alene  iaar  er  Aktiekapitalen  øget  fra  35  til 
56  Mili.  Kr.  —  har  øjensynlig  vakt  Griinderlyst  paa 
dette  Omraade.  Sverige  besidder  nu  ikke  mindre  end 
8  Kuglelejeselskaber,  hvoraf  dog  kun  de  to  for  nær¬ 
værende  kan  siges  at  producere.  Men  da  flere  af 
Nydannelserne  er  af  meget  betydelig  Størrelse  har 
man  saaledes  meget  i  Vente,  hvis  Fremtiden  skal 
svare  til  Forhaabningerne. 

Norge. 

Foruden  mindre  Udvidelser  indenfor  norsk  Indu¬ 
stri  i  Porsgrund  Cementstøberi,  der  har  tiltrukket  sig 
en  Del  Opmærksomhed  ved  sine  forskellige  Eksperi¬ 
menter  paa  Betonskibsbygningens  Omraade,  og  i  den 
norske  Superfosfatfabrik,  der  har  haft  en  kort,  men 
særdeles  indholdsrig  Levetid,  er  der  navnlig  Grund 
til  at  standse  lidt  ved  Christiania  Staalværk,  der  for 
nærværende  staar  overfor  omfattende  Udvidelser.  Det 
man  bl.  a.  vil  er  Bygning  af  et  Pladevalseværk  med 
beregnet  Aarsproduktion  af  ca.  50,000  Tons.  Af  det  i 
disse  Dage  fremlagte  Aktieprospekt  fremgaar,  at  man 
ønsker  Kapitalen  udvidet  fra  nuværende  1,5  Mili.  Kr. 
til  Mim.  12  Mili.  Kr.,  Maks.  16  Mili.  Kr.,  Minimums¬ 
kapitalen  er  allerede  sikret.  Det  bemærkes,  at  det  nu¬ 
værende  Staalværk  har  en  gunstig  Beliggenhed  paa 
Kampen  i  Kristiania.  Maskineri  og  Bygninger  er  vel 
vedligeholdt  og  fuldt  moderne  og  købt  i  en  billig  Tid. 
Den  forhaandenværende  Martinovn  er  ombygget  i 
1917,  saaledes  at  den  nu  kan  producere  24  Tons  Staal 
pr.  Døgn. 

Den  nødvendige  Kraft  til  Drift  af  Valseværket  og 
det  eventuelle  elektriske  Raajernsanlæg  vil  man  er¬ 
holde  fra  eget  Vandkraftanlæg  i  Giommen,  beliggende 
ca.  30  km  fra  Staalværket.  I  Stedet  for  Kul  til  Martin- 
ovnen  har  man  baseret  Anlæggets  Drift  paa  Tørve- 
brændsel.  Man  har  allerede  en  Mose  i  Drift  med  en 
Produktionsevne  af  ca.  5000  Tons.  Endvidere  har  Sel¬ 
skabet  sikret  sig  Retten  til  flere  andre  Moser.  Hvis 
Kulpriserne  imidlertid  skulde  falde  til  det  tidligere 
Niveau,  kan  Generatorgasanlæggene  benyttes  for  Kul¬ 
fyring  næsten  uforandret. 

Som  Raamateriale  skal  anvendes  Jernaffald,  desuden 

som  Tilsætning  Raajern.  Projektet  synes  iøvrigt  at 
kollidere  med  de  af  os  tidligere  omtalte  andre  norske 
Valseværksplaner,  og  en  Del  Kritik  er  da  ogsaa  alle¬ 
rede  fremme.  Foreløbig  har  dog  Staalværket  faaet 
Tilsagn  fra  Regeringen  om  en  Statsgaranti  paa  6,5 
Mili.  Kr.  og  Tilskud  af  6  Kr.  pr.  Ton  Valseprodukt. 

Baadgivende  Erhvervscentraler.  Den  norske  Re¬ 
gering  har  nylig  besluttet,  at  der  for  hver  Hoved¬ 
gruppe  af  de  forskellige  industrielle  Raavarer  og  Pro¬ 
dukter,  som  sorterer  under  Industridepartementet,  op¬ 
rettes  Komitéer  under  Navn  af  »Centraler«,  sammen¬ 


sat  af  Repræsentanter  for  vedkommende  Industri¬ 
branche  og  for  Staten  til  Varetagelse  af  fælles  Inter¬ 
esser  med  Hensyn  til  Import,  Indkøb,  Fordeling,  Ra¬ 
tionering  og  Prisregulering  af  disse  Varer. 

Foreløbig  er  der  i  Henhold  til  denne  Forordning 
oprettet  en  Central  for  Tekstilvarer.  Man  synes  her¬ 
med  at  have  forladt  Systemet  med  et  raadgivende 
Industriraad,  der  oprindelig  var  knyttet  til  det  norske 
Industriministerium,  vel  at  mærke  ikke  et  Industri¬ 
raad  i  Lighed  med  det  danske,  men  i  Form  af  et  Ud¬ 
valg  bestaaende  af  Erhvervsdrivende  og  udnævnt  af 
Regeringen. 


Et  Lands-Industrimøde. 

Det  er  under  Overvejelse  i  Løbet  af  næste  Maaned 
at  afholde  et  Møde  for  samtlige  Medlemmer  af  Indu- 
striraadsorganisationen  i  Lighed  med  Industrimødet 
den  12.  Januar  1915  i  Industribygningen  i  Kjøbenhavn. 
Baade  Vanskeligheder  udad-  og  indadtil  gør  det  nu 
som  den  Gang  ønskeligt,  at  Industriens  Mænd  fra 
hele  Landet  samles  til  Drøftelse  af  Situationen,  til 
Udveksling  af  Tanker  og  til  Orientering  med  Hensyn 
til  Hovedorganisationens  Arbejde.  Nærmere  Meddelelse 
om  Mødets  Afholdelse  vil  fremkomme  ved  direkte 
Udsendelse. 

Benzinnævn  for  Tilførsler  sydfra. 

Under  7.  Januar  d.  A.  har  Indenrigsministeriet  til 
Bestyrelsen  for  et  Kontor,  hvis  Opgave  det  skal  være 
at  føre  Tilsyn  med  Importen  af  Benzin  og  Benzol  fra 
det  sydlige  Udland,  samt  at  varetage  Fordelingen  af 
saadan  Benzin  og  Benzol  til  de  Virksomheder  og  Per¬ 
soner,  som  ifølge  de  af  Indenrigsministeriet  udstedte 
Bekendtgørelser  er  berettigede  til  at  anvende  nævnte 
Brændselsolier,  udnævnt  Ingeniør,  Kontorchef  G.  E. 
Hartz,  Formand,  Grosserer  H.  G.  Jansen  og  Arkitekt 
Aage  Mathiesen. 

Afgifter  for  Erklæringer. 

Idet  man  ikke  undlader  at  henlede  Opmærksom¬ 
heden  paa,  at  der  for  al  Genudførsel,  ligegyldigt  til  hvil¬ 
ket  Land,  af  Varer  samt  Fabrikata  af  Varer,  impor¬ 
terede  under  Industriraadets  eller  Grosserer-Societe¬ 
tets  Garanti,  altid  maa  ansøges  om  Tilladelse  hos  de 
respektive  Institutioner,  meddeles  det  herved,  at  man, 
som  Følge  af  de  med  Opretholdelsen  af  Industriraadets 
Virksomhed  forbundne,  stadig  stigende  Omkostninger, 
har  set  sig  nødsaget  til  indtil  videre  at  forhøje  Afgif¬ 


terne  for  Ekspeditionen  af  de  Tilladelser,  der  udste¬ 
des  af  Industriraadet. 

Der  vil  herefter  for  Ekspeditionen  af  Industriraa¬ 
dets  Udførsels-Attester  være  at  erlægge  følgende  Af¬ 
gifter: 

For  Værdi  indtil  200  Kr.  2  Kr. 


»  » 

over 

200 

»  til  500 

Kr.  3 

» 

»  5) 

» 

500 

» 

»  1000 

»  5 

» 

»  » 

» 

1000 

» 

»  1500 

»  8 

» 

»  » 

y> 

1500 

»  2000 

»  10 

» 

»  » 

afrundet  opad 

» 

i  hele 

2000  » 

Kroner. 

Vs 

pCt. 

For  Prolongationer  beregnes  en  fast  Afgift  af  2  Kr. 
for  Beløb  under  1000  Kr.  og  af  4  Kr.  for  alle  Beløb 
derover. 

Angaaende  Afgiften  for  Importbegæringer  se  Bekendt¬ 
gørelsen  i  Tidsskriftets  Oktober-Hefte. 

Udførselsforbud. 

Fuldstændig  Fortegnelse  over  de  i  de  fleste  Lande 
gældende  Udførselsforbud  ligger  til  Eftersyn  i  Indu¬ 
striraadets  Kontor. 

Engelske  sorte  Lister. 

En  samlet  Udgave  af  de  hidtil  publicerede  Lister 
over  Firmaer  i  neutrale  Lande,  med  hvilke  det  er 
britiske  Firmaer  forbudt  at  handle,  ligger  til  Gennem¬ 
syn  i  Industriraadets  Kontor. 

Franske  Sorte-Lister. 

F'ra  Handelsministeriet  har  man  modtaget  Under¬ 
retning  om,  at  der  i  sammes  Lokaler,  Holmens  Kanal 
9,  mellem  12—5  henligger  til  Gennemsyn  et  Eksem¬ 
plar  af  »Journal  officiel«  for  18.  f.  M.,  indeholdende 
den  officielle  Liste  over  Firmaer  og  Personer  i  neu¬ 
trale  Lande,  med  hvilke  det  er  forbudt  franske  Under- 
saatter  at  træde  i  Handelsforbindelse. 

Fra  Biblioteket.  §gj 


Katalog  over  Biblioteket  faas  for  2  Kroner.  Hoved¬ 
tillæg  (1910—16)  for  1  Kr.  25  Øre. 

Udenbysboende  Medlemmer  kan  faa  Bøger  tilsendt 
mod  Portogodtgørelse.  Adressen  er  Industriforeningens 
Bibliotek,  Vesterbrogade  1,  Kjøbenhavn  B. 

Følgende  Bøger  er  indgaaet  i  Biblioteket: 

130h.  Friése,  L.  Praktiske  Anviisninger  til  at  tilberede 
Lak,  Oblater,  Stivelse,  Soya,  Farvetinctur,  Skede¬ 
vandsbejdser  og  Fernisser.  II.  Kbh.  1868.  118  S. 
(Tvl.). 

130b.  Schmidt,  Ch.  H.  Vollstandiges  Farben-Labora- 
torium.  Weimar  1841.  535  S. 

133.  Koefoed,  S.  Økonomisk  Fyring  ved  Dampkedel¬ 
anlæg.  Kbh.  1917.  8  S. 

134.  Feilitzen,  H.  v.,  E.  Hagland  og  A.  Bauman.  Om 
Branntorv  och  brånntorvberedning.  Stockb.  1917. 
228  S. 

134.  Hausding,  A.  Handbuch  der  Torfgewinnung  und 
Torfverwertung.  3.  Aufl.  Berl.  1917.  496  S. 

134.  Lassen,  O.  Økonomisk  Fyring.  Trondhjem  1917. 
114  S. 

134.  Thaulow,  J.  G.  Bruk  brændtorv  i  hus  og  hjem. 
Kria.  1916.  40  S. 

134.  Simmersbach,  O.  Grundlagen  der  Koks-Chemie. 
2.  Aufl.  Berl.  1914.  314  S. 

137.  Meyen,  F.  A.  Die  Elektrizitåt  in  Hans  und  Ge- 
werbe.  Lpz.  1915.  200  S. 

138.  Jeep,  W.  Die  Kitte  und  Klebstofte.  5.  Aufl.  Lpz. 
1911.  136  S. 

141.  Petit,  W.  Der  Kupferschmied.  4.  Aufl.  Lpz.  1910. 
'52  S. 

142b.  Kuchtner,  L.  Die  Lehre  vom  Hufbeschlag.  9. 

Aufl.  Lpz.  1912.  (10)  222  S. 

142b.  Wartenberg,  E.  Der  praktische  Schmiedemeister. 
Lpz.  1916.  249  S. 

142b.  Wartenberg,  E.  Die  Reparaturarbeiten  des 

Schmiedes.  Lpz.  1916.  343  S. 

142b.Grutzmacher,  P.  Der  Schlosser.  Praktisches 

Handbuch  fur  Bau-und  Maschinenschlosser.  I— II. 
Lpz.  1912.  (2  Vol.). 

144.  Drachmann,  P.  A/S  Nielsen  &  Winther.  En  dansk 
industriel  Virksomheds  Udvikling  1867—1917. 
Kbh.  1917.  117  S. 


□□□□□□ 


Mindre  Meddelelser. 


Arbejdsløsheden  i  Oktober  1917. 

Nedenstaaende  Oplysninger  om  Arbejdsløsheden  i 
Øktbr.  Maaned  1917  vedrører  ialt  ea.  160,600  Arbejdere, 
nemlig  77,900  under  Organisationer  i  Hovedstaden  og 
82,700  under  Organisationer  i  Provinserne.  Antallet 
af  Arbejdsløse  var  for  hele  Landet  ved  Udgangen  al 
Maaneden  ca.  14,900  eller  9,3  pCt.  af  Arbejdertallet,  og 
Antallet  af  de  i  Maanedens  Løb  tabte  Arbejdsdage  var 
ca.  293,800  eller  1,8  Dag  pr.  Arbejder.  I  Hovedstaden 
var  der  ca.  8,700  Arbejdsløse  eller  11,2  pCt.,  i  Provin¬ 
serne  ca.  6,200  eller  7,5  pCt.  Med  Deling  at  Fagene  i 
de  sædvanligt  benyttede  tre  Grupper  stiller  Ledigheds- 
forholdene  sig  for  hele  Landet  som  vist  nedenfor: 


^  t  1  Arbejdsløshedsprocent 


Med- 

Aug. 

Sept 

out. 

out. 

Bygnings-  og  Mobel- 

lemmer 

1917 

pCt. 

1917 

pCt. 

1917 

pCt 

1916 

pCt. 

industri . 

29.800 

4,0 

4.9 

10,4 

1,2 

Arbejdsmænd . 

34,000 

10,4 

12,1 

14,2 

3,6 

Fabrikfag  m.  v . 

90,800 

4,6 

4,8 

7,2 

1,7 

Tils..  .  . 

100,600 

5,7 

6,4 

9,3 

2,u 

Den  Forøgelse  af  Arbejdsløsheden,  som  siden  Juni 
Maaned  stadig  har  gjort  sig  gældende,  har  fra  Sep¬ 
tember  til  Oktober  fortsat  sig  med  stærke  Skridt,  saa- 
ledes  at  Arbejdsløshedsprocenten  har  naaet  den  for 
Oktober  Maaned  usædvanlige  Højde  af  9,3.  Antallet 
af  Arbejdsløse  er  fra  Udgangen  af  September  til  Ud¬ 
gangen  af  Oktober  forøget  med  næsten  5000,  nemlig 
fra  10,100  til  14,900.  De  ved  de  skærpede  Søkrigsfor¬ 
anstaltninger  foraarsagede  Vanskeligheder  for  de  uden¬ 
landske,  navnlig  de  amerikanske,  Raastoftilførslcr  præ¬ 
ger  saaledes  i  stadig  højere  Grad  Ledighedsforholdene. 
Størst  har  Stigningen  fra  September  til  Oktober  været 
i  Bygnings-  og  Møbelindustrien  og  i  Fabrikfagene, 
hvorimod  den  for  Arbejdsmændene  bar  været  min¬ 
dre;  alligevel  er  Arbejdsmændenes  Ledighed  endnu  i 
Oktober  større  end  de  to  andre  Gruppers.  For  Arbejds¬ 
mændene  falder  Stigningen  for  største  Delen  paa  Pro¬ 
vinserne,  hvor  Ledighedsprocenten  er  forøget  fra  51/ 2 
til  8  pCt.,  medens  der  i  Hovedstaden  som  Helhed  kun 
er  en  ringe  Forøgelse.  Af  de  store  Arbejdsmandsafde¬ 
linger  i  Hovedstaden  har  Havnearbejderne  1500  ar¬ 
bejdsløse  Medlemmer  i  Oktober  mod  1300  i  Septem¬ 
ber,  Jord-  og  Beton  arbejderne  ca.  900  mod  ea.  650. 
Af  Bygningsfagene  har  Murerne  forøget  deres  Arbejds¬ 
løshedsprocent  fra  7,4  til  13,2,  Malerne  fra  8,1  til  23,6, 
Hustømrerne  fra  3,2  til  8,3  og  Snedkerne  fra  2,2  til 
3,3,  medens  Procenten  for  Sadelmagere  og  Tapetserere 
er  den  samme  som  i  September  (3,3).  Hvad  angaar 
Fabrikfagene,  skyldes  Ledighedens  Stigning  for  disse 
overvejende  Forholdene  indenfor  enkelte  særlig  haardt 
ramte  Fag.  Af  saadanne  kan  nævnes  Tekstilarbejderne, 
der  paa  Grund  af  Bomuldsspinderiernes  Standsning 
har  forøget  deres  Arbejdsløshedsprocent  fra  2,7  til 
10,6,  Tobaksarbejderne  (Procenten  forøget  fra  4,5  til 
11,5),  Smede  og  Maskinarbejdere  (fra  5,4  til  8,1)  og 
Brjggeri-  og  Brænderiarbejdere  (fra  2,6  til  6,3).  I  flere 
andre  Fag  som  Bagere,  Træindustriarbejdere,  Blikken¬ 
slagere  og  Slagteriarbejdere  er  der  en  mindre  For¬ 
øgelse  af  Ledigheden,  og  enkelte  Fag  viser  Forhold, 
der  nærmest  er  uforandrede,  eller  endog  Nedgang  i 
Arbejdsløshedsprocenten;  det  sidste  gælder  Skrædere 
(Procenten  formindsket  fra  10,1  til  8,3)  og  Typografer 
(fra  5,1  til  3,9).  Elektrikerfaget  har  i  Oktober  ligesom 
i  September  ikke  en  eneste  Mand  ubeskæftiget.  Kel¬ 
nernes  Arbejdsløshed  har  siden  Juni  været  i  stadig 
Stigning  og  udgør  i  Oktober  17,1  pCt.;  værst  er  For¬ 
holdene  i  Hovedstaden  med  20  pCt.  arbejdsløse,  me¬ 
dens  der  i  Provinserne  var  13  pCt. 

Sveriges  Handelsstatistik  offentliggøres. 

1  Sverige  har  man  ligesom  hos  os  hemmeligholdt 
Ud-  og  Indførselsstatistiken  under  Krigen.  Nu  er  dette 
Forhold  imidlertid  forandret,  og  Statistiken  for  Krigs- 
aarene  udsendt.  Man  kan  heraf  se  det  umaadelige 

Opsving  i  Landets  Udenrigshandel,  der  navnlig  kende¬ 
tegnede  Aaret  1915,  hvorefter  Omsætningen  er  aftaget 
til  nu  at  udgøre  et  Minimum.  For  Aaret  1915  androg 
Værdien  af  Sveriges  Eksport  1316  Miil.  Kr.  og  af  Im¬ 
porten  1142  Miil.  Kr.,  medens  den  —  skønsmæssigt  — 
beregnede  Værdi  af  Eksporten  i  1916  androg  ca.  1300 
Miil.  Kr.  og  af  Importen  900  Mili.  Kr.  De  første  10 
Maaneder  af  Aaret  1917  udgør  Eksportværdien  750 
Mili.  Kr.  og  Importværdien  870  Miil.  Kr.  Det  er  værd 
at  lægge  Mærke  til,  at  1917  i  Modsætning  til  de  fore- 
gaaende  Aar  møder  med  en  større  Indførsel  end  Ud¬ 
førsel.  Fordeler  man  Ind-  og  Udførselsværdien  paa 
Maaneder,  viser  det  sig,  at  Varetilførslen  og  -udførslen 
er  sunket  meget  stærkt  i  det  sidste  halve  Aar.  Ialt 
anslaas  det  under  Krigsaarene  indvundne  Eksport¬ 
overskud  til  ca.  1  Milliard  Kr. 

Toldindtægterne. 


Ifølge  Meddelelse  fra  Generaltolddirektoratet  har 
Toldindtægterne  m.  v.  i  Decbr.  Maaned  1917  i  Sam¬ 
menligning  med  1916  udgjort  som  følger: 


1917 

1916 

Kr. 

Kr. 

Indførselstold . 

998,000 

1,745,000 

Sukkerafgift . 

20,000 

-T-  8,000 

Spiritusafgift . 

86,000 

503,000 

Tillægsafgift  paa  Spiritus . 

556,000 

Tillægsafgift  paa  Vin . 

84,000 

Ølskat . 

909,000 

689,000 

Skat  af  01,  der  tidl.  var  skattefrit 

42,000 

Stempelafgift  af  Cigaretter . 

114,000 

109,000 

Omsætningsafgift  af  Cigarer  og 

Cigarillos  . 

153,000 

Andre  Indtægter . 

49,000 

46,000 

Tilsammen .  3,011,000  3,084,000 


I  Maanederne  April— Deehr.  i  indeværende  Finans- 
aar  udgjorde  Indtægterne  i  Sammenligning  med  de 
tilsvarende  Maaneder  forrige  Finansaar: 


1917 

1916 

Indførselstold . 

24,104,000 

31,801,000 

Sukkerafgift . 

3,886,000 

4,510,000 

Spiritusafgift . 

1,989,000 

5,028,000 

Tillægsafgift  paa  Spiritus . 

12,504,000 

Tillægsafgift  paa  Vin . 

114,000 

Ølskat . 

8,305,000 

7,299,000 

Skat  af  01,  der  tidl.  var  skattefrit 

61,000 

Stempelafgift  af  Cigaretter . 

Omsætningsafgift  af  Cigarer  og 

1,428,000 

1,057,000 

Cigarillos  . 

488,000 

Andre  Indtægter . 

699,000 

766,000 

Tilsammen . 

53,578,000 

50,461,000 

Krigssæber. 

Der  vil  i  1918  ikke  være  saa  mange  Olier  og  Fedt¬ 
stoffer  til  Disposition  for  Sæbefabrikerne  som  ellers, 


idet  Importen  af  disse  samt  Raamaterialer  til  Fabri¬ 
kation  deraf  er  standset.  For  derfor  af  de  hjemlige 
Fedtstoffer  —  væsentlig  Affaldsfedt  —  at  fremstille  en 
lignende  Mængde  Sæbe  som  normalt,  vil  det  være 
nødvendigt  at  nedsætte  Sæbernes  Indhold  af  Fedtstof 
og  erstatte  det  manglende  med  andre  Stoffer,  der  har 
Vaskeevne  og  samtidig  er  fri  for  skadelige  Egenskaber. 
Industriraadets  Studiekommission  har  allerede  i  nogen 
Tid  beskæftiget  sig  med  Problemet,  og  Eksperimen¬ 
terne,  der  er  udført  paa  vore  største  Sæbefabriker,  er 
faldet  gunstigt  ud. 

De  Sæber,  der  vil  blive  fremstillet,  er  saa  gode,  at 
kun  en  Sæbetekniker  eller  en  meget  skarp  Iagttager 
vil  mærke  Forskel  fra  en  ren  Sæbe  fremstillet  af  de 
samme  Fedtstoffer;  de  er  ikke  helt  saa  drøje,  men 
bliver  vel  ogsaa  billigere. 

Sæberne  vil  antagelig  blive  stemplet  med  et  Tal, 
der  angiver  Indholdet  af  Fedtstof — eller  rettere  efter 
den  korrekte  kemiske  Betegnelse  Fedtsyre  —  saaledes 
at  enhver  heraf  kan  se,  af  hvilken  Bonitet  Sæben  er, 
og  det  vilde  være  i  høj  Grad  ønskeligt,  om  der  herved 
var  skabt  et  Præcedens,  saaledes  at  Husmødrene  —  i 
Lighed  med  hvad  der  er  Tilfældet  i  de  store  sæbe¬ 
producerende  Lande  —  købte  deres  Sæbe,  ikke  efter 
tilfældige  Reklamer,  der  ingen  Garanti  giver  for  Sæ¬ 
bens  Kvalitet,  men  efter  Fedtsyreindholdet,  der  giver 
et  kort  og  klart  Udtryk  for  Kvaliteten. 


Olie  af  Solsikkefrø. 

Aarhus  Oliefabrik  har  i  sit  Laboratorium  allerede 
i  en  Aarrække  foretaget  Undersøgelser  af  Solsikkefrø, 
avlede  her  i  Landet  hovedsagelig  paa  Langeland  og  i 
Jylland.  Under  de  tidligere  Prisforhold  var  man  dog 
endnu  ikke  kommet  dertil,  at  Oliepresning  af  danske 
Solsikkefrø  var  rentabel,  men  nu  er  disse  Forhold  jo 
grundigt  ændrede.  Takket  være  det  gjorte  Arbejde, 
findes  der  nu  her  i  Landet  en  Frøstamme,  der  paa- 
staas  at  være  tilstrækkeligt  akklimatiseret,  og  hvoraf 
der  findes  spiredygtig  Udsæd  til  1500  å  2000  Tdr.  Ld. 
Med  et  Udbytte  af  ca.  1000  kg  pr.  Td.  Land,  hvilket 
af  de  hidtidige  Avlere  opgives  som  normalt  Udbytte, 
vil  man  altsaa  kunne  opnaa  ca.  2000  Tons  Frø,  avlet  i 
1918  svarende  til  ca.  350  Tons  Olie  og  ca.  1550  Tons 
Oliekager  eller  Solsikkeskraa.  Medens  de  sidste  to 
Fodermidler  allerede  er  velkendte,  vil  Olien  efter  de 
Forsøg,  man  har  gjort,  være  særlig  egnet  til  at  raffi¬ 
neres  til  fin  Spiseolie.  Sideløbende  med  de  Planer, 
der  er  oppe  om  Dyrkning  af  Sennepsfrø  med  Olie¬ 
produktion  for  Øje,  maa  de  Forsøg  med  Solsikke¬ 
dyrkning  i  større  Stil,  som  Aarhus  Oliefabrik  for  Ti¬ 
den  ved  Samarbejde  med  Landbrugere  søger  organi¬ 
seret  for  1918,  omfattes  med  Interesse.  Hvis  Fabriken 
opnaar  at  faa  Landbrugerne  interesseret  i  Dyrkning 
af  Solsikker,  og  hvis  Resultaterne  iøvrigt  opmuntrer 
dertil,  er  det  Tanken  at  gaa  videre  med  denne  nye 
Produktion. 

Arbejderorganisationerne  og  Erhvervenes  Fællesudvalg. 


Som  Svar  paa  den  i  vort  sidste  Hefte  gengivne 
fornyede  Henvendelse  fra  Socialdemokra¬ 
tiets  Rigsdagsgruppe  vedrørende  Kravet  om  Ar¬ 
bejdernes  Deltagelse  i  Erhvervsorganisationernes 
Forhandlinger  med  Udlandet,  har  Erhvervenes 
Fællesudvalg  under  30.  Januar  afsendt  følgende 
Skrivelse : 

Hr.  Minister  Th.  Stauning, 

Formand 

for  den  socialdemokratiske  Rigsdagsgruppe. 

Erhvervenes  Fællesudvalg  har  paa  sit  Møde 
den  28.  ds.  vedtaget  at  svare  Hr.  Ministeren  paa 
den  fra  den  socialdemokratiske  Rigsdagsgruppe 
modtagne  Skrivelse  af  10.  ds.  som  følger: 

De  i  den  nye  Skrivelse  fremførte  Argumenter 
for  Krav  om  en  særlig  Repræsentation  i  Er¬ 
hvervenes  Fællesudvalg  for  Arbejdernes  Fagor¬ 
ganisation  og  for  Arbejdernes  kooperative  For¬ 
eninger  synes  os  ikke  at  fremføre  nye  Syns¬ 
punkter  og  formaar  ikke  at  forandre  den 
Anskuelse,  som  vi  har  givet  Udtryk  i  vort  Svar 
af  24.  December  paa  den  først  modtagne  Hen¬ 
vendelse. 

Vi  skal  dog  gerne  søge  yderligere  at  klargøre 
vor  Opfattelse. 

Det  maa  da  for  det  første  fremhæves,  at  Er¬ 
hvervenes  Fællesudvalg  er,  hvad  det  kalder  sig: 
Et  fælles  Udvalg  for  en  Række  selvstændige  Or¬ 
ganisationer. 

Det,  der  karakteriserer  disse  Organisationer, 
er,  at  de  samler  Erhvervenes  faste  og  selvstæn¬ 
dige  Udøvere  uanset  Bedriftens  Størrelse.  De  paa 
denne  Maade  dannede  selvstændige  Sammenslut¬ 
ninger  af  Udøvere  af  Landbrug,  Handel,  Indu¬ 
stri  og  Skibsfart  har  da  til  Opgave  at  yde  deres 


sagkyndige  Bistand  til  Varetagelsen  af  Erhver¬ 
venes  Interesser. 

Det  skal  ikke  nægtes,  at  der  uden  for  disse 
Sammenslutninger  findes  store  Grupper  af  Med¬ 
borgere,  for  hvem  det  har  den  største  Betyd¬ 
ning,  at  den  af  Organisationerne  udfoldede  Virk¬ 
somhed  ledes  under  fuld  Hensyntagen  til  hele 
Samfundets  Tarv.  Det  er  derfor  ej  heller  alene 
de  i  Erhvervene  beskæftigede  Arbejdere,  men 
mangfoldige  andre  store  Grupper  af  Medborgere, 
hvis  Interesser  berøres  af  Erhvervsorganisatio¬ 
nernes  Virksomhed.  Men  heri  adskiller  Erhvervs¬ 
organisationerne  sig  ikke  fra  andre  Organisa¬ 
tioner. 

Under  almindelige  Forhold  vilde  denne  Om¬ 
stændighed  formentlig  ej  heller  vække  større  In¬ 
teresse,  men  det  er  let  forstaaeligt,  at  en  saadan 
Interesse  gør  sig  gældende  under  de  nuværende 
Forhold,  da  Erhvervenes  Virksomhed  er  saa 
nøje  forbundet  med  at  opretholde  Landets  Ud¬ 
førsel  og  Tilførsler.  At  dette  er  blevet  saaledes 
beror  som  bekendt  paa  de  af  Krigen  fremkaldte 
Forhold,  der  har  medført  Ønskeligheden  af,  at 
Organisationerne  overfor  udenlandske  Regeringer 
overlog  Fællesgarantier  for  dens  Medlemmer. 

Dette  er  som  bekendt  sket  under  Statens,  d. 
v.  s.  Regeringens,  Medvirken  og  under  dens 
fulde  Kontrol. 

Paa  samme  Maade  forholder  det  sig  med  de 
af  de  nævnte  Forhold  affødte  Forhandlinger  med 
Udlandet,  ved  hvilke  Erhvervenes  Delegerede 
paa  Regeringens  Anmodning  har  varetaget  de 
Hverv,  som  var  enten  Forudsætningen  for  eller 
Følgerne  af  Afslutningen  af  de  paa  Garantierne 
byggede  Handelsoverenskomster. 

Vi  har  alt  i  vort  forrige  Svar  gjort  Rede  for, 

hvorledes  denne  Udvikling  krævede  et  Samar¬ 
bejde,  til  hvis  Varetagelse  da  Erhvervenes  Fæl¬ 
lesudvalg  blev  dannet. 

Kravet  om  Arbejdernes  Indtræden  i  dette  Fæl¬ 
lesudvalg  støttes  nu  fortrinsvis  paa  denne  særlige 
Interesse,  som  Arbejderne  maa  have  i  at  Orga¬ 
nisationernes,  henholdsvis  Fællesudvalgets  Virk¬ 
somhed,  ledes  under  fuldt  Hensyn  til  almene 
Interesser  i  Modsætning  til  private  Særinteresser. 

Men  delte  er  et  Krav,  som  Arbejderne  ikke 
kunde  være  ene  om.  Alle  Statens  Borgere,  hvad 
enten  de  som  Arbejdere  maatte  være  direkte 
knyttede  til  et  af  de  paagældende  Hovederhverv 
eller  de  virker  i  andre  Erhverv  eller  som  Funk¬ 
tionærer  staar  i  offentlig  Virksomheds  Tjeneste, 
har  lige  stor  Interesse  i,  at  de  vigtige  Opgaver, 
der  søges  løst,  for  at  sikre  vor  Tilførsel  og  vor 
Udførsel,  varetages  paa  rette  Maade. 

Rejses  der  da  som  nu  Tvivl  herom,  og  byg¬ 
ges  Kravet  om  at  være  med  paa  Mistillid  til 
vore  Organisationers  Virksomhed,  saa  maa  der 
mindes  om,  at  her  ikke  er  Tale  om  nogen  Art 
af  selvstændig  privat  Virksomhed,  men  om  et 
Arbejde  under  fuld  Kontrol  og  Ledelse  af  den 
Regering,  af  hvilken  De,  Hr.  Minister,  er  Med¬ 
lem. 

Og  ud  fra  en  saadan  Mistillid  har  Arbejderne 
ej  heller  mer  Ret  end  andre  til  at  kræve  det 
naturlige  Grundlag  for  Opbygningen  af  vore  Or¬ 
ganisationer  forrykket  ved  at  kræve  Adgang  for 
Repræsentanter  for  Arbejdernes  Organisationer, 
der  hviler  paa  et  helt  andet  Grundlag  og  er 
dannede  med  helt  andre  Formaal  for  Øje. 

Naar  vi  maa  fastholde  denne  Betragtning  over¬ 
for  Kravet  om  Deltagelse  i  vor  Virksomhed  af 
Repræsentanter  for  Arbejdernes  Fagforeninger, 
maa  vi  endvidere  af  de  i  vor  tidligere  Skrivelse 
alt  anførte  Grunde  fremdeles  hævde,  at  ejheller 
et  kooperativt  Selskab,  et  Aktieselskab  har  Krav 
paa  en  særlig  Repræsentation,  alene  fordi  dets 
Aktionærer  eller  Andelshavere  bestaar  fortrinsvis 
af  Fagforeningsmedlemmer,  fremfor  andre  Virk¬ 
somheder,  der  driver  deres  Forretning  under  de 
samme  Former,  men  hvis  Parthavere  hører  helt 
eller  delvist  til  andre  Grupper  af  Borgere. 

Idel  Erhvervenes  Fællesudvalg  vedblivende 
maa  hævde,  at  Kravet  om  Fagorganisalioners 
eller  Arbejdernes  kooperative  Virksomheders  sær¬ 
lige  Deltagelse  i  Fællesudvalget  beror  paa  en 
Miskendelse  af  dette  Udvalgs  Oprindelse  og  For¬ 


udsætninger,  skal  man  paa  den  anden  Side  ikke 
undlade  at  betone,  at  man  fuldt  ud  har  Øje  for, 
at  Arbejderne  har  samme  Krav  som  alle  andre 
Statsborgere  paa  at  udøve  Indbydelse  paa  Vare¬ 
tagelsen  af  Landets  Interesser  med  Hensyn  til 
Indførsel  og  Udførsel  af  Varer,  hvilket  er  af 
saa  stor  Betydning  for  hele  Samfundets  Øko¬ 
nomi. 

Det  forekommer  imidlertid  Fællesudvalget,  at 
det  ikke  har  haft  Uret  i  at  henvise  denne  Ind¬ 
flydelse  til  dens  naturlige  Vej  :  Gennem  Rigsdag 
og  Regering.  Dette  kan  Fællesudvalget  forment¬ 
lig  gøre  med  saa  megen  større  Ret,  som  Arbej¬ 
derne  jo  faktisk  ad  denne  Vej  udøver  saa  stor 
Indflydelse,  ligesom  den  socialdemokratiske  Rigs¬ 
dagsgruppe  gennem  Dem,  Hr.  Minister,  er  re¬ 
præsenteret  i  selve  Regeringen. 

P.  F.  V. 

Alex.  Foss. 

Som  man  ser  henviser  Erhvervenes  Fælles¬ 
udvalg  paany  de  socialdemokratiske  Organisa¬ 
tioner  til  at  gaa  den  politiske  Vej,  og  efter  denne 
Linie  har  da  Sagen  nu  faktisk  ogsaa  fundet 
sin  Løsning,  idet  Udenrigsministeren  har  be¬ 
sluttet  til  de  Konferencer  mellem  Delegerede  fra 
de  paagældende  Ministerier  og  Erhvervsorgani¬ 
sationer,  der  lejlighedsvis  efter  Indbydelse  og 
under  Ledelse  af  Udenrigsministeren  tinder 
Sted  i  Udenrigsministeriet  om  vore  Import-  og 
Eksportforhold  m.  m.,  fremtidig  ogsaa  at  ind¬ 
byde  Repræsentanter  for  Arbejdernes  faglige  og 
kooperative  Organisationer.  Hermed  synes  dog 
i  og  for  sig  intet  at  være  afgjort  med  Hensyn 
til  en  saadan  Repræsentations  Deltagelse  ogsaa 
i  Forhandlinger  med  Udlandet. 

Hvad  der  saaledes  er  opnaaet  med  Hensyn 
til  Repræsentation  for  Arbejdernes  Organisatio¬ 
ner  gaar  jo  tydeligvis  ikke  udover,  hvad  der 
paa  Forhaand  maatte  siges  alene  at  ligge  i  Mi¬ 
nisterens  Haand  at  tage  Bestemmelse  om,  og 
skulde  følgelig  ikke  synes  at  have  nødvendig- 
gjorl  den  med  saa  megen  Alarm  rejste  Aktion 
fra  socialdemokratisk  Side,  da  Vejen  fra  Social¬ 
demokratiet  til  Ministeriet  dog  er  ret  kort,  al 
den  Stund  Hr.  Stauning  selv  er  Medlem  af 
dette.  1  hvert  Tilfælde  forandrer  den  trufne  Ord¬ 
ning  paa  ingen  Maade  Erhvervenes  Fællesudvalgs 
Stilling  endsige  Sammensætning  eller  Selvbe¬ 
stem  melsesret. 

Belysningsproblemet  og  dets  Løsning. 

Acetylen-  og  Spritlamper. 


Spritglødelampe  (Bordlampe). 


Blandt  det  offentliges  Bestræbelser  til  Sikring 
af  den  store  Befolknings  mest  elementære  For¬ 
nødenheder,  Føde,  Varme  og  Lys,  har  i  de  sid¬ 
ste  Maaneder  navnlig  Belysningsspørgsmaalet 
givet  Anledning  til  Statsforanstaltninger:  den 
foretagne  Regulering  af  Salget  af  Petroleum, 
Sprit  og  Karbid  tager,  ligesom  Ændringer  i 
Brandpolitivedtægten  og  Kontrol  med  Fremstil¬ 
ling  af  Acetylenlamper  for  al  muliggøre  Acely- 
lenbelysningen,  Sigte  paa  at  raade  Bod  paa  Be- 
lysningsmiséren. 

Og  forstaaeligt  nok:  Blandt  Truslerne  om 
Sult,  Kulde  og  Mørke  er  den  sidste  ikke  min¬ 
dre  alvorlig  end  de  to  første,  er  den  end  i  Følge 
Udviklingens  Gang  bleven  den  man  sidst  har 
haft  Lejlighed  til  at  føle  Alvoren  af.  - —  Noget 
godt  har  den  tvungne  Økonomi  ført  med  sig. 
Sparsommelighed  med  Lys  var  ingensinde  vor 
Tids  stærke  Side,  og  rent  bortset  fra,  at  del  al¬ 
tid  er  utiltalende,  al  der  ødes,  er  der  i  dette 
Tilfælde  yderligere  del  forsonende  Moment  ved 
Sparsommeligheden,  at  det  overdrevne  Lysfor¬ 
brug  sikkert  har  været  alt  andet  end  godt  for 
Øjnene.  Udviklingen  indenfor  den  moderne  Be¬ 
lysningsteknik,  fra  Olie-  og  Tranlamperne  gen¬ 
nem  Petroleum,  Gas  og  Elektricitet,  har  for  Ly¬ 
sets  Vedkommende  været  en  Udvikling  fra  svage 
Lyskilder  —  dyre,  det  skal  indrømmes  —  til 
billigere,  men  rigtignok  ogsaa  langt  stærkere  og 
ikke  mindst  kemisk  langt  mere  virksomt  Lys: 


Olielampens  rødgule  behagelige  Skær  er  erstat¬ 
tet  med  Halvwattlampernes  hvid-violette,  der 
ganske  anderledes  angriber  Øjnene,  og  som  yder¬ 
ligere  anvendes  som  »Lyshav«,  ikke  som  »Mør- 
kebekæmper«  alene,  men  til  at  »bade  Rummene« 
i.  Maatte  den  nuværende  Tvangssituation  med¬ 
føre  nogen  Forandring  i  dette  Forhold,  vilde 
den  faa  Tilgivelse  for  meget. 

Det  er  her  som  mange  andre  Steder  i  Nærings¬ 
livet  de  ved  den  ualmindelige  Situation  skabte  For¬ 
andringer  i  Prisniveauet  paa  en  Række  af  de 
vigtigste  Livsfornødenheder,  der  foruden  Mang¬ 
len  komplicerer  Situationen.  Paa  næste  Side 
gengives  en  Tabel  over  de  almindeligste  til  Raa- 
dighed  slaaende  Belysningsmidler  og  disses  Øko¬ 
nomi. 

Resultaterne  maa  imidlertid  bruges  med  no¬ 
gen  Forsigtighed,  thi  foruden  Spørgsmaalet  om 
absolut  Økonomi  maa  det  jo  erindres,  at  ved 
visse  Lejligheder  kræves  der  kun  smaa  Lys¬ 
mængder  (Markering  af  Lys)  og  ved  andre  Lejlig¬ 
heder  større  Belysning  og  kun  ved  ganske  spe¬ 
cielle  intensiv  Belysning.  Hvad  en  almindelig 
Lampe  af  de  forskellige  Arter  koster  kommer 
frem  i  Tabellens  sidste  Kolonne. 

Under  normale  Forhold  foregaar  Belysningen 
her  i  Landet  i  det  væsentligste  ved  Elektricitet, 
Gas  og  Petroleum.  Vigtigst  er  vel  nok  den  før¬ 
ste  og  den  sidste.  - —  De  første  to  Belysnings¬ 
former  betinges  som  bekendt  (med  uvæsentlig 
Undtagelse)  af  de  i  Øjeblikket  sparsomme  Kul, 
der  dog  stadig  tilføres  (og  Dieselmotoranlægene 
erstattes  nu  i  vid  Udstrækning  temporært  med 
Sugegas-  eller  Dampanlæg)  —  hvorimod  Petro¬ 
leum  i  Øjeblikket  næsten  ikke  er  til  at  opdrive. 
—  Da  Petroleumslamperne  i  en  Række  Hjem 
Landet  over  vedblivende  er  Hovedbelysningen, 
og  navnlig  i  selve  Landdistrikterne  den  eneste 
Belysning  i  Stuer  og  Udhuse,  har  man,  da  Til¬ 
førslerne  begyndte  at  svigte  for  derpaa  helt  at 
ophøre  og  Beholdningerne  at  mindskes  i  foruro¬ 
ligende  Grad,  været  nødt  til  at  forberede  sig  paa 
en  Erstatning.  —  Undvære  Lys  kan  Hjemmene 
ikke.  Øg  der  er  Grænser  for  det  Omfang,  i  hvil¬ 
ket  man  kan  indskrænke  sig.  Mørket  er  en 
Ulempe  for  Befolkningen,  ikke  alene  for  deres 
Arbejde  hjemme  og  ude,  men  ogsaa  paa  anden 
Vis.  Ulempen  ved  at  være  henvist  til  at  sidde 
Mørke,  har  nemlig  foruden  de  praktiske  Sider 

Sammenligningstabel  over  forskellige  Lgskilders  omtrentlige  Økonomi. 


Lyskilde 

Salgsen  hed 

Pris  pr. 
Salgs¬ 
enhed 

Øre 

Tran 

Liter 

400 

Talg 

Kilogram 

370 

Stearin 

Kilogram 

450 

Petroleum 

Liter 

70  ! 

Gas 

Kubikmeter 

18 

Elektricitet 

Kilowatt 

35 

Acetylen 

Kilogram 

Karbid 

155  < 

Spiritus 

Liter 

320 

Belysningsmidlets 

Salgsenhed  giver 

mon 

Art  og  Styrke 
(Normallys  —  NL) 

Forbrug 
i  Timen 

Pris  pr. 
Brænde¬ 
time 

Øre 

Brænde¬ 

timer 

Normal¬ 

lys 

Normallys¬ 
timer  koster 

Kroner 

c. 

2,5  NL  Lygte  og  Lampe 

c.  14,1  cm8 

c.  5,6 

c. 

71 

c. 

192 

C. 

20,84 

C. 

0,7  NL  Tællelys  med 
selvfortærende  Væge 

c.  6,1  g 

c.  2,3 

c. 

164 

c. 

115 

c. 

32,17 

C. 

1,2  NL 

c.  9,0  g 

c.  4,0 

c. 

111 

c. 

133 

c. 

33,83 

c. 

24  NL  Bordlampe 

c.  100  cm8 

c.  7,0 

c. 

10 

c. 

240 

c. 

2,92 

c. 

0,3  NL  Sparelampe 

c.  4  cm8 

c.  0,3 

c. 

250 

c. 

83 

c. 

8,43 

c. 

70  NL  Auerbrænder 
(Glødenæt) 

c.  120.000  cm8 

c.  2,2 

c. 

8 

c. 

560 

c. 

0,32 

c. 

16  NL  Tantallampe 
(Metaltraad) 

c.  28  Watt 

c.  1,0 

c. 

36 

c. 

576 

c. 

0,62 

c. 

16  NL  (10  1)  Brænder 
fra  Gasværk 

c.  40  g 

c.  6,2 

c. 

25 

c. 

400 

c. 

3,88 

c. 

8  NL  (10  1)  Bordlampe 
(Draabesystemet) 

c.  30  g 

c.  4,6 

c. 

33 

c. 

300 

c. 

5,16 

10-3  NL  (10  1)  Bordlampe 
(Opstigningssystemet) 

c.  20  g 

c.  3.1 

c. 

50 

c. 

300 

c. 

5,16 

c. 

50  NL  (10  1)  Brænder 
fra  Gasværk  (Glødenæt) 

c.  40  g 

c.  6,2 

c. 

25 

c. 

1250 

c. 

1,24 

c. 

30  NL  Bordlampe 
(Glodenæt) 

c.  36  cm8 

c.  11,5 

c. 

28 

c. 

840 

c. 

3,81 

—  en  stor  Del  af  Befolkningens  Arbejde  foregaar 
jo  som  Hjemmearbejde  om  Aftenen  —  tillige  en 
psykisk,  der  ikke  maa  undervurderes.  Kun  den, 
der  tvungen  af  Nødvendigheden  har  lært  Mør¬ 
ket  i  de  lange  Vinteraftener  at  kende,  forstaar 
den  Følelse  af  Depression,  der  er  Følgen  deraf. 

Belysningsspørgsmaalet  rykker  da,  under  For¬ 
hold  som  de  forhaandenværende,  nødvendigt  op 
i  Problemernes  Niveau  og  kommer  til  at  høre 
til  den  Gruppe  Spørgsmaal,  hvis  Løsning  Sta¬ 
ten  delvis  selv  maa  tage  i  sin  Haand. 

Overfor  Udviklingen  i  Efteraarsmaanederne 
har  det  offentlige  ikke  ment  at  kunne  forholde 
sig  passiv,  men  har  grebet  ind. 

Først  ved  skaanselsløs  Rationering  for  at  sikre 
Økonomi  med  de  knappe  Beholdninger.  For 
den,  der  ene  er  henvist  til  sine  2  a  3  Flasker 
Petroleum  pr.  Maaned  pr.  Husstand,  er  Øko¬ 
nomi  virkelig  en  bydende  Nødvendighed.  Og 
det  er  da  i  denne  Sammenhæng  et  Held,  at  Be¬ 
stræbelserne  i  saadan  Retning  har  været  lettede 
bl.  a.  derved,  at  der  er  bragt  Pelroleumsspare- 
lamper  i  Handelen,  der  tilfredsstiller  Kravet  om 
ringe  Forbrug  —  hvis  disse,  der  giver  ca. 
Vs  Normallys,  overhovedet  kan  betegnes  som 
Lamper.  —  Den  mest  kendte  af  disse  Lamper 
er  »Parcolampen«.  Den  bestaar  af  et  Blikrør 


med  Væge,  der  dypper  ned  i  en  lille  Flaske  el¬ 
ler  Beholder  med  Petroleum.  Vægen  er  en  Bom¬ 
uldsvæge;  for  at  gøre  den  modstandsdygtig  (ufor- 
brændelig),  er  den  allerøverste  Del  erstattet  af 
Asbest.  Dens  Forbrug  af  Petroleum  er  yderst 
ringe  • —  dens  Lysstyrke  ganske  vist  ogsaa.  Men 
for  sparsommelige  Folk  og  til  Anvendelse,  hvor 
der  kun  skal  markeres  Lys :  til  Korridor-  eller 
Trappebelysning,  er  den  udmærket  anvendelig. 
Om  nogen  teknisk  set  stor  Opfindelse,  er  her 
ikke  Tale.  Parcolampens  Betydning  er  egentlig 
den,  at  den  ikke  kan  bruge  meget!  — 

Det  samme  gælder  iøvrigt  en  Del  andre  Spa- 
relamper.  Og  om  atter  andre,  at  de  anvender 
en  »Belysningsvædske«,  der  er  fremstillet  efter 
særlig  Recept,  men  hvis  Værdi  i  de  ni  af  ti 
Tilfælde  ikke  slaar  i  noget  særlig  gunstigt  For¬ 
hold  til  den  i  Reklamerne  anvendte  Karakteri¬ 
stik. 

Men  udover  Sparsommeligheden  har  man  iøv¬ 
rigt  ved  denne  Lejlighed  som  ofte  forhen  under 
Kampen  for  at  sikre  Befolkningens  fundamen¬ 
tale  Livsfornødenheder,  været  henvist  til  at  bryde 
sig  nye  Veje  og  finde  nye  Maader  at  tilfreds¬ 
stille  disse  paa. 

Lettest  vilde  det  selvfølgelig  være,  om  man 
kunde  tilvejebringe  en  Belysningsvædske,  der 

uden  Ændringer  kunde  anvendes  i  Petroleums- 
lamperne  som  de  er.  Med  saadanne  Bestræbel¬ 
ser  synes  man  ikke  at  have  været  heldige.  De 
Forventninger,  der  er  sat  til  Tranbelysningen, 
har  vist  sig  overdrevne,  og  andre  Forslag  har 
hidtil  enten  ikke  vist  sig  at  føre  til  Maalet  eller 
er  blevet  overhørte. 

Beskrive  alle  de  nye  Veje,  der  har  været  an¬ 
vist,  og  Udviklingen  i  alle  dens  Faser,  har 
næppe  Interesse  og  skal  ikke  forsøges.  Udover 
det  ovennævnte  skal  her  blot  de  to  vigtigste 
Forslag  til  Nødbelysning,  Acetylenbelysningen  og 
Spritbelysningen,  kortelig  omtales. 

Hvad  nu  den  førstnævnte  angaar,  da  er  den 
efter  Sparelamperne  den  nærmeste  i  Rækken 
som  en  tilfredsstillende  Arbejdsbelysning  og  saa- 
ledes  den  i  Øjeblikket  bedst  egnede  til  Lygter, 
navnlig  Staldlygter,  som  ogsaa  i  Lamper  til  Be¬ 
lysning  af  Opholdsrum,  hvor  stærkere  koncen¬ 
treret  Lysmængde  er  overflødig,  men  hvor  man 
dog  skal  kunne  se  at  færdes.  Her  har  denne  af 
Situationen  skabte  Belysningsform,  Acetylenlam¬ 
pen,  sit  Felt. 

Som  bekendt  er  Acetylenet  en  Luftart,  der 
udvikles  ved  Paavirkning,  Spaltning,  af  Kalcium- 
Karbid  med  Vand,  idet  læsket  Kalk  bliver  til¬ 
bage.  —  Den  paagældende  Luftart  er  brændbar, 
tindes  i  Gas  og  har  i  lange  Tider  været  anvendt 
til  Belysning  paa  særlige  Maader  og  under  sær¬ 
lige  Betingelser.  Imidlertid  er  Acetylenet  i  ikke  ringe 
Grad  eksplosivt.  Inden  der  derfor  kunde  blive  Tale 
om  Anvendelsen  af  Acetylenlamper,  der  i  hvert 
Tilfælde  for  store  Dele  af  Landets  Vedkommende 
indtil  September  f.  A.  var  forbudt  i  Henhold  til 
gældende  Brandpolitibestemmelser,  maatte  for¬ 
nøden  Hjemmel  skabes.  Dette  blev  saa  meget 
desto  nødvendigere,  som  der  trods  de  gældende 
Bestemmelser  produceredes,  forhandledes  og  an¬ 
vendtes  mere  eller  mindre  frygtelige  Monstrer 
af  »Karbidlamper«  igennem  hele  Eftersomme¬ 
ren  1917  Landet  over.  Heroverfor  maatte  det 
offentlige  gribe  ind.  En  i  den  nævnte  Anledning 
af  Justitsministeriet  nedsat  Kommission  gennem¬ 
gik  en  Række  af  de  almindeligst  anvendte  Lam¬ 
per,  i  det  hele  c.  100,  men  ingen  tilfredsstillede 
helt  de  fornødne  Krav;  Kommissionen  indstil¬ 
lede  derfor  til  Justitsministeriet  undtagelsesvis 
at  tillade  Acetylenbelysning  som  Nødbelysning, 
men  kun  betingelsesvis,  idet  en  Lampe  for  at 
kunne  anvendes  maatte  kræves  undersøgt  og 
godkendt,  som  tilfredsstillende  en  Række,  se¬ 
nere  da  Justitsministeriet  havde  bifaldet  denne 


Ordning  i  Instruks  af  29.  September  1917,  nær¬ 
mere  præciserede  Minimalkrav,  opstillede  under 
Hensyn  til  Brandfaren  og  Eksplosionssikker¬ 
heden. 

De  almindelige  i  Handelen  forekommende 
Acetylenlamper  kan  i  Henhold  til  denne  Instruks 
væsentlig  indordnes  under  to  Hovedsystemer: 

Det  første,  hvor  Vandet  drypper  paa  Karbi- 
del:  Draabesystemet,  og  det  andet  hvor  Vandet 
som  Regel  stiger  op  i  en  i  Vand  nedsænket 
Karbid  beholder :  Opstigningssystemet. 

Det  første  af  disse  —  Draabesystemet  —  og 
det  som  i  det  hele  synes  at  have  de  Heste  For¬ 
dele,  frembyder  langt  fra  saa  mange  og  forskel¬ 
ligartede  Detailkonstruktioner,  som  Opstignings¬ 
systemet.  De  forskellige  Lamper  af  denne  Type 
er  af  en  ret  ensartet  Natur. 

Lampen  bestaar  af  lo  Dele:  Udviklingsanlæ- 
get  og  Brænderen.  Den  sidste  er  en  Fedtstens¬ 
brænder  af  den  særlige  Konstruktion,  som  al¬ 
mindelig  anvendes  i  Acetylentekniken,  den  første 
er  atter  tvedelt:  en  stærk  Karbidbeholder,  godt 
rustbeskyttet,  hvori  Karbidet  fyldes,  og  som 
derpaa  lukkes,  ved  Anbringelsen  af  en  Vand¬ 
beholder  ovenover,  fra  hvilken  Vandet  igennem 
en  indstillelig  Ventil  draabevis  tilføres  Karbid- 
beholderens  Ladning.  —  Dette  System  har  alle¬ 
rede  tidligere  fundet  en  endog  meget  betydelig 
Anvendelse  ved  Cyklelygter. 

Systemet  har  den  store  Fordel,  at  det,  naar 
Lampen  er  paafyldt  Karbid  og  klargjort  til  Brug, 
betjenes  paa  omtrent  samme  Maade  som  en  Pe¬ 
troleumslampe,  idet  Blusset  reguleres  ved  en 
Skrue.  En  Mangel  er  det  dog,  at  modsat  Petro¬ 
leumslampen  kan  Acetylenlampen  efter  dette 
System  ikke  slukkes  ved  at  man  puster  Flam¬ 
men  ud,  men  man  maa  20 — 30  Minutter  før  det 
Tidspunkt,  man  ønsker  Lyset  skal  ophore,  lukke 
af  for  Vandtilførslen.  (Er  nu  Vandtilførslen  ikke 
tæt,  vil  Lampen  ikke  gaa  ud  til  dette  Tidspunkt, 
men  blive  ved  med  at  brænde,  saalænge  der 
endnu  findes  upaavirket  Karbid  i  dens  Karbid¬ 
beholder). 

Det  andet  System,  Opstigningssystemet,  er  ba¬ 
seret  paa,  at  Vandet  nedefra  fra  en  større  Be¬ 
holder,  der  omgiver  en  Karbidbeholder,  ved 
eget  Tryk  trænger  op  i  denne,  men  forhindres 
af  den  udviklede  Acetylen  i  at  udvikle  mere 
Gas  end  netop  nødvendig  for  at  holde  Flam¬ 
men  vedlige.  Det  har  den  store  Fordel,  —  idet- 
mindste  teoretisk  —  at  være  selvregulerende, 

og  Lamper  al  denne  Konstruktion  har  vist  sig 
al  kunne  leveres  noget  billigere  end  etter  del 
først  beskrevne  System :  Draabesvstemet. 

Principet  kan  i  Praksis  udføres  paa  højst  for¬ 
skellige  Maader.  Men  hvad  enten  Vandet  træn¬ 


udviklede  Gas  har  faael  reguleret  Udviklingen 
ved  at  presse  Vandet  bort  fra  Karbidet,  hvorved 
det  ikke  vil  kunne  undgaas,  at  en  Del  Acetylen 
trænger  ud  i  Lokalet.  Slukningen  af  disse  Lam¬ 
per  sker  ret  let  ved  at  tage  Karbidbeholderen 


Fig.  i.  II.  III. 


Figurerne  I,  II  og  III  gengiver  henholdsvis  en  Aeetylenlainpc  efter  Opsligningssystemet,  en  Lampe  efter  Draabe- 
systemet  og  en  Staldlygte  efter  Opstigningssystemet.  —  I  Figur  IV  vises  den  i  Figur  I  givne  Lampe,  men  ad¬ 
skilt  i  sine  enkelte  væsentlige  Dele,  som  den  skal  skilles,  naar  den  fyldes  for  derpaa  at  tages  i  Brug.  Dette 
sker  saaledes:  Vandbeholderen  a  fyldes  med  Vand  til  det  paa  Beholderen  angivne  Mærke.  Karbidbeholderen  b 
fyldes  med  Karbid  til  Mærket  m,  hvorpaa  den  føres  op  i  den  paa  Vandbeholderens  Laag  anbragte  Cylinder  c 
og  lukkes  ved  Hjælp  af  et  Bajonetlukke  e,  saaledes  at  Karbidbeholderen  er  forhindret  i  at  falde  ned  i  Vand¬ 
beholderen  og  her  udvikle  en  pludselig  Overproduktion  af  Gas,  ved  at  hele  den  store  Karbidmængde  paa  een 
Gang  kom  i  Berøring  med  Vandet,  hvilket  i  de  allerfleste  Tilfælde  vilde  føre  til  en  voldsom  Gasudvikling. 
Naar  Karbidbeholderen  er  forsvarlig  paa  Plads,  sættes  den  ned  i  Vandbeholderen  og  lukkes  ligeledes  ved  en 
Slags  Bajonetlukke,  der  tættes  ved  Hjælp  af  en  Gummipakning,  saaledes  at  den  udviklede  Gas  ikke  kan  trænge 
ud  ad  denne  Vej.  Vandet  stiger  nu  langsomt  og  kun  i  passende  ringe  Mængde  op  mellem  de  to  Cylindre  b 
og  c  og  ind  til  Karbidet,  hvorved  Acetylengassen  udvikles.  Gassens  Tryk  regulerer  Vandtilførslen  saaledes, 
at  Trykket  inde  i  Lampen  paa  det  nærmeste  holder  sig  konstant.  Hvis  der  alligevel  til  en  Begyndelse  vil 
komme  en  for  stor  Gasudvikling,  vil  den  overproducerede  Gas  trænge  ud  mellem  Cylindrene  b  og  c  og  derfra 


ger  op  mellem  Cylinderflader,  Gevindtlader, 
Kegleflader  eller  gennem  Rør  anbragte  i  Karbid- 
beholderens  Bund,  om  Vandtilførslen  er  regu¬ 
leret  ved  en  Ventil  eller  gennem  en  Væge,  har 
Systemet  den  store  Ulempe,  at  disse  Vandtilfør¬ 
selsanordninger  let  tilstoppes  af  del  dannede 
Kalkslam  eller  Kalkstøv.  Uheldigt  er  det  ogsaa, 
at  Lamper  efter  dette  System  let,  naar  de  brin¬ 
ges  i  Funktion,  kan  give  Anledning  til  en 
uforholdsmæssig  stor  Gasudvikling,  indtil  den 


op  af  Vandet,  men  Efterudviklingen  af  Acety¬ 
lenet  kan  blive  betydelig  og  navnlig  ved  de 
mindre,  simplest  konstruerede  Lamper,  meget 
generende. 

Foruden  Bekendtgørelsen  angaaende  Acetylen¬ 
belysning  til  Stuebelysning,  udsendtes  en  mini¬ 
steriel  Kundgørelse  om  Opbevaring  af  Karbid, 
og  senere  har  Handelsministeriet  forøget  Ræk¬ 
ken  af  Bekendtgørelser  med  en  om  Acetylenbe¬ 
lysningens  Anvendelse  til  Lanternebelysning. 

Ogsaa  for  Lanternebelysningens  Vedkommende 
viste  det  sig  nemlig  at  være  i  høj  Grad  ønske¬ 
ligt  at  skabe  et  Surrogat  for  Petroleumslyset, 
efter  at  Petroleumsmanglen  havde  gjort  del 
nødvendigt  fra  1.  December  1917  at  standse 
Udlevering  af  Petroleum  til  delte  Formaal.  Her 
forelaa  der  ganske  særlige  Vanskeligheder,  idel 
de  internationale  Søfartsregler,  paa  hvis  nøjag¬ 
tige  Overholdelse  hele  Sikkerheden  paa  Søen 
beror,  foreskriver  en  Række  nøjagtigt  formule¬ 
rede  Fordringer  til  Lysstyrker,  Brændetid  o.  s.  v., 
som  det  var  umuligt  at  komme  uden  om.  Ma- 


Fig.  IV. 


Lanternerne  paa  visse  i  Bekendtgørelsen  nær¬ 
mere  formulerede  Betingelser.  Siden  da  er  mere 
end  hundrede  Skibe  —  hovedsagelig  større 
blevet  forsynede  med  saadanne  Lanterner, 
og  stadig  flere  følger  efter,  og  der  er  saaledes 
ydet  den  navnlig  for  Tiden  for  bele  Folkets 
Tilværelse  saa  eminent  vigtige  Skibsfart  en  Hjælp, 
hvis  Betydning  ikke  let  kan  vurderes  højt  nok. 

Det  samlede  Resultat  er  altsaa  blevet,  at  Ace¬ 
tylenbelysningen  under  visse  Betingelser  kunde 
blive  lovlig,  og  hvad  der  er  vigtigst,  indregnes 
i  den  almindelige  Risiko  ved  Brandforsikring. 


Fig.  V. 


trænge  op  gennem  Vandet  og  stille  sig  under  Vandbeholderens  Laag.  For  at  forhindre  et  Gastryk  her,  er 
Laaget  forsynet  med  et  eller  flere  Huller  af  højeste  Diameter  0,8  mm,  hvorigennem  Gassen  kan  undvige. 
Skulde  den  tænde  her,  kan  Flammen  dog,  paa  Grund  af  Hullernes  ringe  Diameter,  ikke  slaa  tilbage  igennem 
Hullerne  og  antænde  den  under  Laaget  staaende  Blanding  af  Luft  og  Acetylen,  hvilket  kunde  give  Anledning 
til  en  ret  kraftig  Eksplosion.  —  Figur  V  angiver  den  paa  Figur  II  viste  Lampe  i  adskilt  Tilstand.  Naar  denne 
Lampe  skal  bruges,  fyldes  Karbidet  i  Beholderen  a  til  det  her  angivne  Mærke.  Vandbeholderen  b  fyldes  med 
Vand  og  samles  med  Karbidbeholderen  ved  Gevind,  der  tætnes  med  en  Pakning,  saaledes  at  Gasudtrængen 
her  er  umulig.  Ved  Hjælp  af  den  som  c  paa  Figuren  (udtagen)  —  normalt  anbragt  gennem  Vandbeholderen 
fra  cl  til  C2  —  viste  Reguleringsventil  for  Vandtilførslen,  kan  Vandtilførslen  og  dermed  Gasudviklingen  regu¬ 
leres.  Naar  Lampen  er  i  færdig  Stand,  er  Reguleringsventilen  c  saaledes  anbragt,  at  Vandet  kun  kan  tilføres 
draabevis,  og  Udskruning  under  Brugen  er  en  Umulighed.  I  Tilfælde  af,  at  der  skulde  ske  en  Overproduktion 
af  Gas,  kan  denne,  ligesom  i  forrige  Lampe  (her  ved  at  trænge  gennem  Kanalen  for  Vandtilførslen),  stige  op 
i  Vandbeholderen,  der  ligeledes  skal  være  forsynet  med  Huller  af  højeste  Diameter  0,8  mm,  og  herfra  und¬ 
vige  gennem  disse  Huller. 


rineministeriet  nedsalte  i  Erkendelse  heraf  en 
Kommission  bestaaende  af  sagkyndige  fra  Or- 
logsværftet,  som  det  i  Forbindelse  med  Tekni¬ 
kere  fra  Handelsmarinen  og  Lanternefabrikanter 
lykkedes  i  Løbet  af  kort  Tid  at  fremstille  og 
gennemprøve  en  Række  Typer  af  Acetylenlam¬ 
per,  som  ved  Forsøg  i  Praksis  viste  sig  at  kunne 
yde,  hvad  der  maatte  forlanges  af  dem,  saaledes 
at  Handelsministeriet  ved  Bekendtgørelse  af  No¬ 
vember  1917  kunde  tillade  Acetylenbelysning  i 


Under  disse  Forhold  kan  del  ikke  undre,  at 
der  en  Tid  var  stærk  Fart  i  Fremstilling  af 
Acetylenlamper.  Ved  Aarets  Udgang  var  der  god¬ 
kendt  ikke  mindre  end  180  Typer  til  Priser  lige- 
fra  5,50  Kr.  og  op  til  30  Kr. 

De  er  vidt  forskellige  og  bedømmes  ogsaa  vidt 
forskelligt. 

Som  Hovedindvending  mod  Acetylenlamperne 
anføres  særlig  følgende :  En  Del  Lamper  fore¬ 
ligger  af  Billighedshensyn  saaledes  konstruerede, 

at  de  efter  nogen  Tids  Brug  bliver  saa  varme, 
at  Gassens  Lysevne  delvis  nedsættes  ved  dan¬ 
nede  Vanddampe.  Kun  større  Lamper  kan  le¬ 
vere  henimod  en  Snes  Normallys  en  hel  Alten 
igennem  uden  at  maatte  efterfyldes,  og  de  er  da 
ikke  billige.  Meget  omhyggelig  Pasning  kræves 
selv  for  de  hedste  Lampers  Vedkommende. 


U  ^ 


X 


PAAFYLD  N/NG 


-A 


>c  -rg-  SPRITBEHOLDER- 


i 

\  t 

_ 

-  \ 

■B 


UDL  UFTN/NG  S  HUL . C 

^  HANE . D 

BL  YPAKH/HG . E 

ØVERSTE  F!  LTERNET  —  E 

FORGASSERRØR . Q 

^  Fl LTER MASSE . H 

^  DÆKGEL .  ] 

^  HUL  TIL  SPRITSHAAL . K 

æ:  HEDERSTE  FILTERRET  ••  L 

^  SPR/TSIfAAL . M 

Æ:  LU  FT  -TIL  FØR  SE L . N 

æ:  DYSE . o 

BRÆHDERSPIVS . p 

^  GLØDENET . R 

^  TRÆKCYLINDER . 5 

KUPPEL . T 


Fig.  VI. 


Det  maa  imidlertid  erindres,  at  navnlig  de 
billige  af  dem  kun  tør  ses  under  Synsvinklen: 
Nødbelysning  og  yderligere,  at  de  for  at  fungere 
ordentligt  maa  behandles  i  nøje  Overensstem¬ 
melse  med  den  for  hver  Lampe  godkendte  Brugs¬ 
anvisning. 

Angaaende  Spiritusbelysningen  skal  nævnes, 
at  denne  Belysning,  der  længe  har  været  kendt, 
men  —  paa  Grund  af  Spritprisen  —  saare  lidet 
udbredt  her  i  Landet,  i  en  længere  Aarrække 
derimod  har  været  højt  skattet  og  mere  almin¬ 


delig  anvendt  andetsteds  og  da  navnlig  i  Tysk¬ 
land.  Da  Spiritusfabrikationen  i  dette  Land  for 
mere  end  20  Aar  siden  indordnedes  som  et  Led  i  visse 
magre  Jorders  Landbrugsøkonomi  og  derved 
tilvejebragte  en  forholdsvis  billig  Spiritus,  blev 
Fremstilling  af  Spirituslamper  som  af  Motorer 
en  nærliggende  Opgave.  Der  oprettedes  en  »Cen¬ 
trale  fur  Verwertung  von  Brennspiritus«,  hvor¬ 
fra  agiteredes  i  den  i  Navnet  antydede  Retning: 
der  byggedes  Spiritusmotorer  til  Brug  i  Land¬ 
bruget  og  konstrueredes  Spirituslamper  til  Stue¬ 
belysning. 

Hele  denne  Virksomhed  har  gentagne  Gange  ved 
vor  hjemlige  Spiritusfabrikanlforenings  Initiativ 
været  grundigt  undersøgt,  men  saa  længe  Fabri¬ 
kationsprisen  laa  paa  et  saadant  Niveau  i  Forhold 
til  Prisen  paa  Petroleum,  som  Tilfældet  var  navn¬ 
lig  før  Krigen,  var  en  Konkurrence  haabløs.  Og  det 
til  Trods  for,  at  Spiritusglødelyset  havde  mange 
og  gode  Egenskaber.  Den,  der  i  en  Aarrække  har 
anvendt  Spiritusbordlampen,  der  i  det  ydre, 
ligesom  i  Behandlingen  paa  uvæsentlige  Undta¬ 
gelser  nær  minder  meget  om  den  almindelige  Petro¬ 
leumslampe,  og  vel  nærmest  syntes  at  være 
renligere,  som  ogsaa  forholdsvis  prisbillig  i 
Brugen,  vil  ikke  være  i  Tvivl  om  disse  Lam¬ 
pers  Mission  som  de  under  de  forhaandenvæ- 
rende  Forhold  bedste  Afløsere  af  Petroleum  til 
Arbejdsbelysning. 

Det  laa  da  ikke  fjernt,  at  man  i  Kredse,  der 
kendte  disse  Spiritusglødelysets  gode  Egenska¬ 
ber,  —  da  Tilførselsforholdene  med  et  Slag  æn¬ 
drede  det  Kalkulationsgrundlag,  der  havde  ført 
til  tidligere  Undersøgelsers  ret  negative  Resultat 
—  stillede  Forslag  om  at  optage  Tanken  om  at 
anvende  en  Del  af  den  tekniske  Sprit  herhjemme 
til  Stuebelysning.  Som  et  Led  i  disse  Bestræ¬ 
belser  dannedes  »Spritlampekompagniet«  d.  1. 
Oktober  1917  med  det  Formaal  at  bygge  en 
enkel  Lampe  med  relativ  ringe  Lysstyrke  og 
størst  mnlige  Økonomi.  Og  dette  lykkedes. 

Spiritusglødelampen  brænder,  som  Navnet  an¬ 
giver,  med  Glødenæt,  omtrent  paa  samme  Maade 
som  Gasglødelyset,  d.  v.  s.,  at  Spiritusdampene 
blandet  med  en  passende  Mængde  Luft  for¬ 
brænder  saaledes,  at  Flammen,  der  i  sig  selv 
er  lidet  lysende,  bringer  et  Auernæt  til  at  gløde 
og  lyse. 

Idel  der  henvises  til  Tegninger  og  Signaturer, 
skal  blot  bemærkes,  at  Lampen  inden  Brug  fyl¬ 
des  gennem  Paafyldningen  (A),  hvorefter  Gløde¬ 
næt,  Trækcylinder  og  Kuppel  sættes  paa  Plads. 

Da  Lampen  virker  med  forgasset  Sprit,  skal 
den  forvarmes  i  Lighed  med  et  Primusapparat. 
Det  er  kun  et  ringe  Kvantum  Sprit,  der  skal 
bruges  ved  hver  Forvarm ning,  og  det  anbefales 
derfor  at  have  denne  Sprit  staaende  paa  en 
Medicinflaske,  af  hvilken  man  let  hælder  den 
paa  Fyldekanden. 

Forvarmningen  foregaar  paa  følgende  Maade: 
Den  lille  Fyldekande  fyldes  omtrent  med  Sprit. 
Tuden  stikkes  ind  gennem  Hullet  (K),  og  Sprit¬ 
ten  hældes  ned  i  Spritskaalen  (M).  Det  er  nem¬ 
mest  samtidig  at  løfte  lidt  paa  Dækslet  (I).  Ef¬ 
ter  ca.  U/2  Minuts  Forløb  vil  Flammerne  fra 
Spritskaalen  blive  synlige  over  Kanten  af  Dækslet, 
og,  naar  disse  Flammer  er  i  Færd  med  at  svinde, 
tændes  Lampen,  ved  at  man  drejer  Hanen  (D)  i 
lodret  Stilling.  Faar  man  ikke  rettidigt  drejet  Ha¬ 
nen,  kan  Lampen  tændes  ved  at  man  fører  en 
Tændstik  gennem  Hullet  (K).  Staar  der  fra  en  Ud¬ 
skylning  Sprit  i  Forgasserrøret,  vil  denne  Sprit 
fordampe  og  antændes  i  Lampen,  inden  For¬ 
varmningen  er  til  Ende,  hvorved  undertiden 
Flammen  i  Spritskaalen  slukkes.  Man  tænder 
da  atter  Spritten  i  Skaalen,  og  venter  til  For¬ 
varmningen  som  før  beskrevet  er  til  Ende. 

Lampen  slukkes  ved  at  man  langsomt  drejer 
Hanen  (D)  tilbage  i  vandret  Stilling.  Paa  Grund 
af  den  i  Forgasserrøret  staaende  Sprit,  brænder 
Lampen  endnu  kort  Tid  svagt. 

Som  Følge  af  de  ved  Spritens  Denaturering 
tilsatte  Stoffer,  vil  det  være  nødvendigt  at  forny 
Filtermassen  (H)  efter  ca.  150  Brændetimer  — 
een  Gang  om  Maaneden.  Med  hver  Lampe  føl¬ 
ger  3  Reservefiltre. 

Paa  ovenstaaende  Tegning  er  Lampens  Kon¬ 
struktion  skitseret.  Fra  Beholderen  foroven  fly¬ 
der  Spritten  igennem  et  Rør  med  smaa  Kvarts¬ 
stykker,  fordampes  ved  Forbrændingsproduk¬ 
ternes  Varme  og  brænder  saaledes,  at  Flammens 
varmeste  Lag  bringer  det  lille  Glødenæt  til  at 
lyse. 

Ved  omhyggelig  fotometrisk  Prøve  viser  Lam¬ 
pen  sig  at  yde  godt  30  Normallys  ved  et  For¬ 
brug  af  ca.  29  g  Spiritus  (93  pCt.)  pr.  Time. 
Med  de  nugældende  Spritpriser  betyder  dette  lU/2 
Øre  i  Timen,  og  saaledes  en  relativ  ret  fin 
Økonomi  (se  foranstaaende  Tabel). 

Foruden  de  nedadbrændende  Lamper  findes 
i  Handelen  en  Del  fortræffelige  opadbrændende 
Staalamper  med  en  noget  højere  Lysstyrke,  saa¬ 
ledes  den  tyske  »H.  S.«  Lampe,  der  giver  knap 


50  Normallys  ved  et  Forbrug  af  omtrent  ligesaa 
mange  Gram  pr.  Time. 

Medens  Forholdene  anviser  Parcolampen  Plads 
til  Belysning  paa  Steder,  hvor  kun  en  svag  Lys¬ 
kilde  er  nødvendig,  er  Spirituslampen  under  de 
nuværende  Forhold  —  og  saa  længe  Petroleum 
er  knapt  for  Haanden  eller  meget  dyr  —  den 
ideelle  Stuebelysning  og  en  Belysning,  der  gør 
os  uafhængig  af  Tilførsler  udefra  bortset  fra  de 
Kul,  Spritfabrikerne  bruger  ved  Fremstilling  af 
Spiritus.  Hvor  en  Familie  skal  samles  de  lange 
Vinteraftener  igennem,  er  c.  30  Normallys  en 
Nødvendighed,  hvis  der  skal  arbejdes.  Og  netop 
til  denne  Lysstyrke  kan  der  fremstilles  Spiritus¬ 
lamper  med  god  Økonomi.  Det  var  da  at  ønske, 
at  Autoriteterne  vilde  vise  den  nævnte  Belys¬ 
ningsform  saa  megen  Sympati  som  fornødent  i 
Retning  af  Raamaterialer  for  Sprit,  saaledes  at 
de  fremstillede  Lamper,  som  der  synes  mægtigt 
Begær  efter,  kan  forsvares  bragte  i  Handelen. 

Kvintessensen  af  det  ovenanførte  er  da  denne: 
Under  de  nuværende  vanskelige  Forhold,  hvor 
Mængden  af  Belysningsvædsker  og  Adgangen  til 
andre  Belysningsmidler  er  stærkt  indskrænket, 
vil  Sparelamper  for  Petroleum  til  Belysnings¬ 
markering,  Acetylenlamper  til  Stue-  og  Stald¬ 
belysning  og  Spiritusglødelyset  til  Arbejdsbe- 
lysning  være  det,  Befolkningen  har  direkte  til 
Raadighed. 

Skulde  imidlertid  Belysningsmiséren  blive  om 
ikke  kronisk  saa  langvarig,  vil  sikkert  nye  For¬ 
slag  komme  frem,  og  der  kan  allerede  her  pe¬ 
ges  paa,  at  der  findes  fortrinlige  Acetylenlampe- 
konstruktioner,  der  forbrænder  Acetylenet  paa 
Glødenæt,  og  hvis  Økonomi  og  Lysstyrke  langt 
overgaar  de  almindelige  i  Handelen  værende, 
men  dette  forandrer  ikke,  at  der  til  Stadighed 
vil  være  Brug  for  en  god  og  billig,  farefri  Lampe 
til  Arbejdsbelysning  i  Stuer,  og  som  saadan  har 
Spiritusglødelampen  øjensynlig  allerede  staaet 
sin  Prøve.  Af  mange  Grunde  vil  det  være  nær¬ 
liggende  at  have  Opmærksomheden  henvendt  paa 
denne  sidste.  De  nuværende  abnormt  høje  Sprit¬ 
priser  vil  formentlig  efter  Krigen  kunne  nedbringes 
betydeligt,  og  hertil  kommer,  at  Spritten  er  et 
indenlandsk  Produkt,  eventuelt  fremstilleligt  af 
billige  Udgangsmaterialer.  Da  Spritlampen  yder¬ 
ligere  m.  H.  t.  Renlighed,  Ufarlighed  og  Letbetjene^ 
lighed  staar  lige  med  eller  overgaar  Petroleums¬ 
lampen,  har  man  Ret  til  at  knytte  Forventninger 
til  denne  Belysnings  Fremtid.  G.  G. 

Vore  Handelstraktater. 

Set  i  Belysning  af  en  økonomisk  skandinavisk  Tilnærmelse. 


Bevægelsen  for  en  økonomisk  Samvirken  mel¬ 
lem  de  skandinaviske  Lande,  hvis  Forholdene 
efter  Krigen  skulde  gøre  en  saadan  ønskelig, 
maa  forudsætte  Løsningen  af  adskillige  vigtige 
Problemer  forinden. 

En  skandinavisk  Toldunion  eller  blot  —  hvad 
flere  Personligheder,  der  gaar  mindre  radikalt 
til  Værks,  har  udtalt  sig  til  Fordel  for  —  Præ¬ 
ferenceaftaler  angaaende  Tolden  for  visse  Vare- 
omraader  vilde  jo  paa  Grund  af  Favoriseringen 
af  de  to  andre  Parter  i  Overenskomsten  ialfald 
for  Danmark  bl.a.  betyde  en  fuldstændig  Nyorien¬ 
tering  i  vor  Udenrigshandels-Politik  og  medføre  en 
Forandring  af  Danmarks  gældende  kommercielle- 
Ordning  med  saa  at  sige  alle  fremmede  Magter 
af  Betydning. 

Under  disse  Omstændigheder  kunde  det  maa- 
ske  være  af  Interesse  at  give  en  Oversigt  i  store 
Træk  over,  hvorledes  vi  i  Øjeblikket  i  handels¬ 
politisk  Henseende  er  stillet  overfor  de  forskellige 
fremmede  evropæiske  og  oversøiske  Stater,  og 
hvilken  Stilling  disse  omvendt  indtager  i  deres 
Handel  med  os. 

For  straks  at  angive  det  samlede  Synspunkt, 
kan  det  siges,  at  det  hidtil  har  været  Danmarks 
Princip,  naar  det  afsluttede  sine  Handelstraktater, 
at  give  Medkontrahenten  Mestbegunstigelse  her  i 
Landet  mod  selv  at  opnaa  dette  i  den  paagæl¬ 
dende  fremmede  Stat.  Spørgsmaalet,  hvorledes 
Mestbegunstigelsesretten  egentlig  bør  afgrænses  og 
defineres,  har  fremkaldt  en  hel  Literatur,  men 
praktisk  taget  kan  det  vel  udtrykkes  saaledes, 
at  saasnart  Danmark  efter  at  have  afsluttet  en 
saadan  Traktat  giver  ligegyldigt  hvilket  tredie 
Land  en  Begunstigelse  eller  Lettelse  paa  Han- 
delsomraadet,  navnlig  altsaa  i  Henseende  til  Tol 
den,  faar  Undersaatter  fra  det  Land,  man  har 
Mestbegunstigelsestraktaten  med,  automatisk  den 
samme  gunstige  Stilling;  dog  hævdes  det  under¬ 
tiden,  at  de  ikke  har  Krav  derpaa,  saafremt  den 
Begunstigelse,  der  er  Tale  om,  er  Vederlag  fol¬ 
en  af  vedkommende  tredie  Stat  ydet  speciel  Be¬ 
gunstigelse. 

løvrigt  er  den  røde  Traad,  som  gaar  igennem 
hele  Traktatsystemet:  Autonomien  paa  Toldlov¬ 
givningens  Omraade,  d.  v.  s.,  al  man  overalt 
har  undgaaet  overfor  noget  Land  at  binde  sig 
til  nogen  bestemt  Toldtarif,  saaledes  at  vi  folke¬ 
retligt  set  er  i  Stand  til  at  forhøje  og  nedsætte 


Tolden  paa  en  hvilkensomhelst  Vare  ganske  som 
vi  vil,  naar  der  blot  ikke  gøres  Forskel  paa 
Landene,  hvorfra  vedkommende  Vare  er  eks¬ 
porteret.  I  Artikel  2  i  Deklarationen  med  Portu¬ 
gal  af  1896,  der  er  det  eneste  Tilfælde,  der  lig¬ 
ner  en  Undtagelse  herfra,  hedder  det  vel,  at 
visse  i  en  vedføjet  Liste  udtømmende  specifice¬ 
rede  Artikler,  der  stammer  fra  Danmark  eller 
dets  Kolonier  (hvoriblandt  af  Industriprodukter 
f.  Eks.  Syrer,  Soda,  Porcellæn,  Mur-  og  Tegl¬ 
sten,  Støbegods  og  Smedearbejder,  Papir  og 
Tændstikker)  ikke  skal  svare  højere  Afgifter  end 
dem,  der  erlægges  af  lignende  Frembringelser 
fra  ethvert  andet  Land,  »saalænge  den  danske 
Regering  ikke  forhøjer  Tolden  paa  uforarbejdet 
Kork  eller  Vine,  hvis  Alkoholindhold  ikke  over¬ 
stiger  23  °/o«.  Som  det  vil  ses,  er  imidlertid  selv 
her  Danmark  frit  stillet  m.  H.  t.  Ændringer  i  sin 
Toldlov.  Det  særlige  er  kun,  at  medens  Frem- 
gangsmaaden  ellers  i  Tilfælde  af  en  Toldforhøjelse 
paa  en  eller  anden  Vare,  hvilken  af  Portugal  skøn¬ 
nes  uforenelig  med  dets  Interesser,  er  den,  at 
Landet  maa  opsige  Deklarationen  paa  sædvan¬ 
lig  Maade,  det  vil  sige  med  12  Maaneders  Var¬ 
sel,  er  Portugal,  naar  den  danske  Toldforhøjelse 
gælder  de  to  ovennævnte  Artikler,  straks  frit 
stillet  uden  nogen  Opsigelse,  men  Danmark  har 
altsaa  paa  sin  Side  ikke  ved  Deklaration  bun¬ 
det  sig  til  at  lade  være  at  forhoje  de  paagæl¬ 
dende  Toldsatser.  Ved  Toldloven  i  1908  indtraf 
iøvrigt  netop  den  her  omskrevne  Eventualitet, 
men  ved  en  Udveksling  af  Noter  i  Sept.  Maaned 
s.  A.  anerkendte  den  portugisiske  Regering  des¬ 
uagtet  den  fortsatte  midlertidige  Gyldighed  af 
Deklarationen,  og  den  senere  republikanske  Re¬ 
gering  har  i  1910  erklæret  at  ville  opfylde  alle 
af  den  tidligere  Regering  indgaaede  lovlige  For¬ 
pligtelser,  saaledes  at  Danmark  trods  sin  Told¬ 
forhøjelse  vedblivende  nyder  Mestbegunstigelse 
i  Portugal  for  Indførelsen  af  de  nævnte  Pro¬ 
dukter. 

Fra  gammel  Tid  har  vi  ogsaa  sluttet  Han- 
delstraklater,  der  gik  saa  vidt  som  at  tilsige 
vedkommende  fremmede  Stat  Nationalbehand¬ 
ling,  d.  v.  s.  at  fremmede  Landes  Undersaatter 
i  Henseende  til  Regler  for  Import,  Told  m.  m. 
skulde  behandles  som  Landets  egne  Børn.  Den 
ældste  af  de  eksisterende  Traktater,  om  hvilket 
dette  gælder,  er  formentlig  Traktaten  med  Neder- 

landene  af  1701,  i  hvis  Artikel  17  det  hedder: 
»I  Fald  Kongens  Undersaatter  eller  nogle  andre 
Nationer  maatte  herefter  bekomme  nogen  Lin¬ 
dring  i  Kongens  Riger  og  Lande,  saa  skal  Ind¬ 
byggerne  i  de  forenede  Nederlande  ogsaa  nyde 

den  samme - og  i  Fald  Generalstaternes 

Undersaatter  eller  andre  Nationer  maatte  her¬ 
efter  nyde  nogen  Lindring  i  de  forenede  Neder¬ 
lande  skal  samme  ogsaa  lilstaas  Kongens  Un¬ 
dersaatter«. 

Heraf  er  Følgen  bleven,  at  alle  de  Lande, 
med  hvilke  vi  har  Traktater,  har  Ret  til  Natio¬ 
nalbehandling,  idet  de  jo  som  mestbegunstigede 
netop  har  Krav  paa  den  bedste  Behandling; 
men  det  vil  let  ses,  at  der  principielt  dog  sta¬ 
dig  er  en  Forskel,  idet  man,  hvis  man  endelig 
tilsigtede  at  indføre  en  lavere  Toldsats  paa  Dan¬ 
skes  end  paa  samtlige  Fremmedes  Import,  kun 
behøvede  at  opsige  de  Traktater,  der  hjemler 
Nalionalbehandling,  hvorefter  de  mestbegunsti- 
gedes  Ret  vilde  komme  til  at  svæve  i  Luften. 

En  dnden  Type  af  Handelstraktater  er  de  saa- 
kaldte  Tariftraktater,  med  hvis  Afslutning  Tysk¬ 
land  er  gaaet  i  Spidsen.  Medens  vove  Traktaters 
Hovedindhold  er  den  blotte  Mestbegunstigelses¬ 
klausul,  indeholder  en  Tariftraktat  —  der  forud¬ 
sætter  Protektionisme  —  først  og  fremmest  for¬ 
skellige  Nedsættelser  i  den  ved  Lovgivningen 
fastsatte  Generaltarif,  hvilke  tilstaas  Medkon¬ 
trahentens  Eksportvarer  mod  tilsvarende  Told¬ 
begunstigelser  ved  Eksporten  dertil  af  visse  af 
ens  egne  Artikler.  Hertil  er  saa  føjet  en  Mest¬ 
begunstigelsesklausul,  der  tilsiger  en  at  nyde 
godt  af  andres  tilsvarende  specielle  Toldbegun¬ 
stigelser,  og  omvendt,  ved  at  være  indsat  i  Trak¬ 
tater  med  andre  Lande,  har  tilsagt  disse  at  nyde 
godt  af  de  ovennævnte  nye  Nedsættelser.  I  Reg¬ 
len  vil  det  imidlertid  vise  sig,  at  Begunstigel¬ 
ser,  der  saaledes  opnaas  uden  Vederlag,  ikke 
er  af  synderlig  Værdi;  Mestbegunstigelsesklau¬ 
sulen  er  i  Virkeligheden  en  tom  Formel,  idet 
det  er  muligt  at  specificere  Positionerne  i  en 
saadan  Grad,  at  de  kun  faar  praktisk  Betydning 
for  de  specielle  Varesorter,  der  omsættes  mellem 
de  to  kontraherende  Lande.  Som  et  for  os  grelt 
Eksempel  kan  nævnes  den  Bestemmelse  i  den 
tyske  Toldtarif,  der  sætter  en  særlig  lav  Told 
paa  Kvæg,  der  i  mindst  en  Maaned  af  Somme¬ 
ren  har  opholdt  sig  paa  Græsgange,  der  ligger 
800  Meter  over  Havet.  Det  er  indlysende,  at 
dette  er  en  Bestemmelse,  der  tager  Sigte  paa 
Schweiz,  og  som  vi  efter  Omstændighederne 


trods  vor  omtalte  Mestbegunstigelse  i  Tyskland 
er  temmelig  forhindrede  i  at  nyde  godt  af. 

En  toldpolitisk  Tilnærmelse  til  Norge  og  Sve¬ 
rige  paa  et  Omraade  af  væsentligt  Omfang  vil 
imidlertid  selvfølgelig  ikke  kunde  ske  ved  spids¬ 
findige  Formuleringer  af  Tarifposilionerne  under 
samtidig  Bibeholdelse  af  vore  Mestbegunstigel- 
sestraktater  med  de  ikke  skandinaviske  Lande, 
men  det  vil  være  folkeretligt  nødvendigt  at  søge 
disse  ændret,  med  mindre  de  indeholder  en  Pas¬ 
sus,  der  gør  det  Skaar  i  deres  Mestbegunstigelse, 
at  Landene  dog  skal  staa  tilbage  for  Norge  og 
Sverige. 

Gennemgaar  vi  nu  vore  Handelstraktater  kro¬ 
nologisk  for  at  besvare  Spørgsmaalet,  om  det 
vil  være  nødvendigt  at  ændre  dem,  hvis  vi  vil 
dyrke  en  skandinavisk  Toldpolitik,  har  vi  først 
Traktaten  med  Storbritanien  (og  dets  Kolonier) 
af  1680,  i  hvis  Art.  8  det  hedder:  »Storbritani- 


ske  Folk  og  Undersaatter . skal  ikke  be¬ 
tale  flere  eller  større  Tolde . end  som  de 


blive  erlagte  af  de  forenede  Nederlandske  Pro- 
vindsers  Undersaatter  eller  af  fremmede,  som 
.  .  .  .  mindre  Told  betale  (Svensken  alene  und¬ 
tagen)  .  .  .«  Man  kunde  nu  maaske  mene,  at 
det  er  selvfølgeligt,  at  England  skal  finde  sig  i 
at  staa  tilbage  for  Norge,  da  dette  jo  i  1670 
hørte  under  Danmark  og  altsaa  stiltiende  var 
undtaget.  I  1807  — 14  var  Danmark  og  England 
imidlertid  i  Krig,  og  ifølge  en  almindelig  aner¬ 
kendt  Folkeretsregel  medførte  dette,  at  alle  Trak¬ 
tater  om  Handel  og  lign.  mellem  dem  suspen¬ 
deredes  og  først  genopvaagnede  ved  Fredsslut¬ 
ningen,  saaledes  at  England  ved  Bedømmelsen 
af,  hvilke  Lande  det  skal  vige  for  i  Henseende 
til  Toldbegunstigelser  trods  sin  Mestbegunstigel¬ 
sestraktat  med  Danmark,  kun  vil  lægge  Forhol¬ 
dene  ved  Freden  med  os  i  1814  til  Grund.  Al¬ 
lerede  forinden  var  imidlertid  Norge  ved  Freden 
med  Karl  Johan  som  bekendt  blevet  afstaaet  af 
Danmark  og  var  altsaa  i  Forhold  til  os  en  frem¬ 
med  Stat,  der  ikke  kunde  antages  stiltiende  und¬ 
taget,  og  allerede  af  den  Grund  vilde  det  derfor 
være  nødvendigt,  saafremt  man  ikke  kunde  op- 
naa  Enighed  om  en  Ændring  i  den  af  Danmark 
ønskede  Retning,  at  opsige  Traktaten  med  Stor¬ 
britanien.  Denne  indeholder  iøvrigt  ligesom  flere 
af  de  senere,  navnlig  de  ældre,  Traktater  igen 
Bestemmelser  om  Ophor,  men  ifølge  almindelig 
Opfattelse  maatte  det  da  antages,  at  Opsigelse 
kunde  finde  Sted  med  det  Varsel,  der  i  disse 
Forhold  er  det  sædvanlige,  d.  v.  s.  12  Maaneder. 

Senere  har  Danmark  afsluttet  Traktater,  som 
det,  da  de  overhovedet  ikke  indeholder  noget 
Forbehold,  vil  blive  nødvendigt  at  ændre,  med 
følgende  Stater  (foruden  Nederlandene  i  1701 
som  ovenfor  anført): 

De  Forenede  Stater . 1826 

Frankrig .  1842  l) 

Grækenland . 1846 

Den  Dominikanske  Republik...  1852 

Persien . 1857 

Liberia . 1860 

Italien . 1864 

Schweiz . 1875 

Den  næste  Traktat  med  Østrig-U ngarn  af  1887 

betegner  et  principielt  Vendepunkt,  iden  den  — 
formentlig  under  direkte  Indflydelse  af  Tidens 
skandinaviske  Tanker  —  indeholder  et  Forbe¬ 
hold  om  at  Mestbegunstigelsen  dog  ikke  skal 

berettige  nogen  af  Parterne  til  at  nyde  godt  af 
de  Toldlettelser,  som  Medkontrahenten  maatte 
tilstaa  Deltagere  i  en  eventuel  Toldunion.  Den 
paagældende  Traktat  vil  det  derfor  ikke  være 
nødvendigt  at  opsige  af  Hensyn  til  en  skandi¬ 
navisk  Toldpolitik. 

Denne  Linie  er  blevet  fulgt  i  Konventionen 
med  Rusland  i  1895  og  med  Serbien  i  1909. 

I  Aftalen  med  Spanien  af  1893  med  Hensyn 
til  Tolden  paa  visse  specificerede  danske  og 
spanske  Naturprodukter  og  Fabrikata  (herunder 
for  Spaniens  Vedkommende  foruden  Vin  og  Syd¬ 
frugter  bl.  a.  ogsaa  Metaller  og  Konserves)  er 
der  fra  dansk  Side  udtrykkeligt  gjort  Forbehold 
angaaende  en  eventuel  Toldunion  med  Norge  og 
Sverige,  for  Spaniens  Vedkommende  angaaende 
Portugal,  ja  i  den  almindelige  Handelstraktat 
med  Rumænien  af  1910  er  dette  udtrykkelige 
danske  Forbehold  endogsaa  ensidigt. 

Traktaten  med  Belgien  af  1895  (der  er  den 
liberaleste  af  vore  moderne  Traktater,  idet  den 
paa  alle  Omraader,  hvor  ikke  andet  er  bemær¬ 
ket,  hjemler  Nationalbehandling  og  ellers  Mest¬ 
begunstigelse)  samt  den  ovennævnte  Deklaration 
med  Portugal  af  1896  vil  derimod  eventuelt  være 
at  ændre,  da  de  intetsomhelst  Forbehold  indehol¬ 
der  angaaende  Told,  og  det  samme  gælder  Trak¬ 
taten  med  Chile  af  1899,  hvad  der  forsaavidt  er 
paafaldende  som  Chile  deri  har  forbeholdt  sig,  at 
Danmark  ikke  skal  kunne  gøre  Fordring  paa  at 
nyde  godt  af  Specialtariffer,  som  fastsættes  i  Sam¬ 
kvemmet  med  Stater,  der  »udgør  en  Del  af  det 

')  Tillæg  til  den  oprindelige  Traktat  af  1742. 


centralamerikanske  eller  sydamerikanske  Konti¬ 
nent«.  (I  en  Tillægsartikel  af  1905,  hvori  Chile 
angaaende  Skibsafgifter  m.  v.  har  gjort  Forbe¬ 
hold  med  Hensyn  til  de  samme  Stater,  og  hvad 
angaar  Landets  indenrigske  Fart  har  forbeholdt 
sig  at  ligestille  disse  Staters  Redere  med  sine 
egne,  har  Danmark  derimod  pludselig  paa  sin 
Side  forbeholdt  sig  forsaavidt  angaar  den  inden¬ 
rigske  Fart  at  kunne  ligestille  norske  og  sven¬ 
ske  Redere  med  de  danske). 

Endvidere  maa  der  finde  en  Noteveksling  Sted 
med  Tyrkiet,  idet  det  ved  Skrivelser,  vekslet  i 
1900  mellem  den  høje  Port  og  det  danske  Uden¬ 
rigsministerium,  blev  fastslaaet,  at  begge  Parters 
Undersaatter  i  den  andens  Lande  skal  behandles 
som  indfødte. 

I  de  Noter,  der  aarlig  siden  1909  veksles  med 
Bulgarien  om  gensidig  Mestbegunstigelse  for  Va¬ 
rer  og  Skibsfart  og  alene  gælder  for  det  paaføl¬ 
gende  Aar,  er  der  ganske  naturligt  ikke  nogen 
Art  af  Forbehold. 

Af  større  Betydning  er  det,  at  i  Toldkonven¬ 
tionen  med  Japan  af  1912  er  Forbeholdet  ikke 
vidtgaaende  nok,  idet  det  kun  muliggør  Told¬ 
unionen  med  et  enkelt  Land  ifølge  Artikel  5:  »Are 
excepted  from  the  operation  of  this  Convention 
.  .  .  advantages  resulting  from  a  customs  union 
which  either  Contracting  Party  may  conclude 
with  any  third  Power,  in  as  much  as  such  ad¬ 
vantages  are  not  extended  to  other  countries«. 
Det  maa  her  bemærkes,  at  Grunden  til,  at  man 
kun  opnaaede  dette  udfra  det  her  til  Grund  lig¬ 
gende  Synspunkt  utilstrækkelige  og  irrationelle 
Forbehold  vistnok  var,  at  man  fra  japansk  Side 
kunde  henvise  til,  at  Nordmændene  og  Sven¬ 
skerne,  med  hvem  man  kort  forinden  havde 
forhandlet  om  Afslutningen  af  Toldtraklater, 
havde  erklæret  sig  tilfreds  med  —  eller  i  hvert 
Fald  ladet  sig  nøje  med  —  et  Forbehold  om  Told¬ 
union  med  et  enkelt  Land,  respektivt  Sverige 
og  Norge. 

De  resterende  Handelskonventioner,  nemlig 
med  Siam  af  1858,  Kina  af  1863,  Marokko  af 
1880  og  Kongo  af  1885,  er  uden  Interesse  i 
denne  Forbindelse,  idet  de  med  Hensyn  til  Told¬ 
bestemmelser  er  ensidigt  i  Danmarks  Favør  (de 
betegner  en  Anerkendelse  af  den  aabne  Dørs 
Politik  i  Forholdet  til  os)  og  følgelig  ikke  be¬ 
høver  at  paavirkes  af  en  dansk  Toldunionsaf¬ 
tale. 

Man  vil  have  lagt  Mærke  til,  at  vi  ikke  har 
nævnt  de  nuværende  Forhold  til  de  os  nærmest 

liggende  Lande,  Sverige,  Norge  og  Tyskland, 
men  dette  har  sin  naturlige  Forklaring  deri,  at 
vi  ingen  Handelstraktater  har  med  dem.  Med 
Norge  og  Sverige  eksisterer  forskellige  Skibsfarts¬ 
aftaler  —  med  Sverige  ikke  mindst  til  Regule¬ 
ring  af  de  særlige  Forhold  i  Øresund  —  derimod 
ingen  Handelsoverenskomster,  hvad  der  dog  hid¬ 
til  ikke  har  vist  sig  at  frembyde  nogen  positive 
Ulemper  bortset  fra  et  Par  ganske  ubetydelige 
Tilfælde  med  Sverige.  Med  det  tyske  Rige  som 
saadant  har  vi  ingen  Traktat  om  Erhvervsspørgs- 
maal.  Før  1871  havde  Danmark  imidlertid  af¬ 
sluttet  Mestbegunstigelsestraktater,  der  omfattede 
Told,  med  Preussen  i  1818  (fornyet  1846;  som 
en  Undtagelse  opsigelig  med  6  Maaneders  Var¬ 
sel),  med  Oldenburg  i  1841  og  med  Mecklenburg- 
Schwerin  i  1845,  ligesom  derved  Fredsslutningen  i 
1864  blev  aftalt  gensidig  Mestbegunstigelsesstilling 
for  Danmark  og  de  afstaaede  Hertugdømmer, 
og  da  Tyskland  i  1885  lagde  en  Told  af  3  Mark 
paa  Rug  —  en  Artikel,  der  den  Gang  havde 
Eksporlinteresse  for  os  —  og  Danmark  ikke 
stod  opført  paa  Fortegnelsen  over  de  mestbegun- 
stigede  Nationer,  der  slap  for  denne  Told,  fik 
Gesandten  i  Berlin  derfor  Ordre  til  at  drøfte 
Sagen  med  den  tyske  Regering.  Ved  en  Note- 
veksling  det  paagældende  Aar  anerkendte  den 
tyske  Forbundsregering  da  vor  Mestbegunstigelses¬ 
stilling  med  Hensyn  til  Told  overalt  i  det  tyske 
Rige  naturligvis  ud  fra  Forudsætningen  om  Gen¬ 
sidighed,  og  det  vilde  vel  derfor  i  paakommende 
Tilfælde,  saafremt  den  ikke  vilde  gaa  med  til 
de  interskandinaviske  Begunstigelser,  være  rig¬ 
tigst,  at  ogsaa  Tyskland  erholdt  Opsigelsesvarsel, 
der  efter  Omstændighederne  formentlig  maatte 
sættes  til  12  Maaneder. 

Vi  har  dermed  gennemgaaet  hele  Rækken  af 
vore  Handelstraktater,  idet  de  Forhandlinger, 
der  har  været  ført  med  andre  Stater  væsenlig  i 
Syd-  og  Mellemamerika  (først  og  fremmest  med 
Argentina),  ikke  er  naaet  til  en  Afslutning  før 
Krigen. 

Af  de  ovenstaaende  Bemærkninger  vil  man 
have  faaet  Indtrykket  af  en  vis  Tendens  for 
Danmarks  Vedkommende  siden  Slutningen  af 
Firserne  til  at  holde  Døren  aaben  for  en  even¬ 
tuel  skandinavisk  Toldaftale,  en  Tendens,  der 
dog  kun  har  ytret  sig  som  et  Initiativ  til  at 
indsætte  et  dertil  sigtende  Forbehold  i  Trakta¬ 
terne,  men  som,  saa  snart  dette  har  mødt  Mod¬ 
stand  fra  den  anden  Part  i  Forhandlingerne,  er 
blevet  opgivet,  eventuelt  (jfr.  Japan)  saaledes, 

at  man  er  blevet  staaende  ved  Forbeholdet  om 
Toldunionen  med  kun  een  Stat. 

Hvis  man  imidlertid  paa  Forhaand  vilde  være 
tilbøjelig  til  at  afvise  enhver  Tanke  om  gensi¬ 
dige  skandinaviske  Toldleltelser  ved  at  pege  paa 
Risikoen  ved  at  røre  ved  hele  den  bestaaende  Trak¬ 
tatbygning,  maa  man  jo  være  opmærksom  paa, 
at  det  overhovedet  er  tvivlsomt,  hvoriænge  Dan¬ 
mark  vil  kunne  holde  fast  ved  det  gamle  Sy¬ 
stem,  eller  rettere,  hvoriænge  vi  vil  faa  Lov  til 
at  beholde  det. 

Planen  om  et  britisk  Imperium,  hvorunder 
England  skulde  gaa  over  til  Protektionismen, 
og  det  og  de  selvstyrende  Kolonier  knyttes  nøj¬ 
ere  sammen  ved  lavere  Toldsatser  end  dem,  der 
benyttedes  i  Samkvemmet  med  Udlandet,  er  jo 
ikke  ny,  og  de  første  Skridt  i  denne  Retning  er 
allerede  gjort  at  Australien.  Vor  Traktat  med 
Storbritanien  af  1670,  der  i  Overensstemmelse 
med  de  Synspunkter,  der  den  Gang  var  gæl¬ 
dende,  stadig  har  været  antaget  at  omfatte  og¬ 
saa  de  selvstyrende  Kolonier,  saaledes  at  Trak¬ 
taten  stod  og  faldt  med  Storbritanien  fik  ved  en 
Deklaration  i  1912  paa  engelsk  Initiativ  en  Til¬ 
føjelse  om  gensidig  Opsigelsesret  med  12  Maa¬ 
neders  Varsel  for  paa  den  ene  Side  Danmark 
og  paa  den  anden  Side  Canada,  Australien,  New 
Zeeland,  Sydafrika  og  New  Foundland,  og  denne 
Opsigelsesret  er  allerede  benyttet  af  »The  Com- 
monweallh  of  Australia«  med  Virkning  ogsaa 
for  Papua  og  Øen  Norfolk  i  Begyndelsen  af 
1914,  saaledes  at  del  siden  8.  Febr.  1915  kun 
er  en  faktisk  Ordning  indtil  videre,  men  ingen 
Ret  at  vi  nyder  Mestbegunstigelse  der  og  om¬ 
vendt.  Ganske  vist  er  en  Opsigelse  af  Traktaten 
af  1870  ikke  nødvendig  fra  engelsk  Side  for  at 
træffe  Præferenceaflaler  med  de  selvstyrende  Ko¬ 
lonier,  idet  det  i  Almindelighed  maa  antages,  at 
et  Land  har  Lov  til  uden  Virkning  for  en  tredie 
Stat  at  yde  særlige  Begunstigelser  til  Statssam¬ 
fund,  med  hvilket  det  slaar  i  politisk  Forbin¬ 
delse  (noget  andet  var  ifølge  Ordlyden  af  de 
paagældende  Traktater  Tilfældet  med  Belgien 'og 
Tyskland,  men  disse  er  da  ogsaa  forlængst  op- 
sagt),  men  England  har  altsaa  foreløbig  været 
nødt  til  at  imødekomme  Koloniernes  Ønske  om 
at  drive  en  protektionistisk  Toldpolitik,  hvad 
der  formentlig  kun  betegner  en  Begyndelse. 

De  Forenede  Stater  var  allerede  før  Verdens¬ 
krigen,  efter  Vedtagelsen  af  Underwood  Tariff 
Bill,  begyndt  at  gøre  Skridt  til  at  faa  deres  Han¬ 
delskonventioner  fornyede,  og  nu  i  Oktober  fik 

vi  paany  el  Varsel  om,  hvad  der  er  i  Gære,  idel 
Rusland  opsagde  sin  Mestbegunstigelsestraktat 
med  os,  der  altsaa  vil  være  udløbet  i  Oktober 
U)18,  formentlig  som  Led  i  en  Række  andre 
Opsigelser,  for  ogsaa  at  gaa  over  til  Kompensa¬ 
tionssystemet  paa  Toldomraadet. 

Hvad  enten  nu  disse  Planer  ved  Krigens  Slut¬ 
ning  forfølges  isoleret  af  de  enkelte  Stater  eller 
man  under  en  eller  anden  Form  realiserer  den 
økonomiske  Pariserkonferences  Tankegang  om 
en  handels-  og  toldpolitisk  Sammenslutning  af 
de  allierede  eller  en  Del  af  disse,  saaledes  at  de 
faa  tilbageværende  neutrale  Stater  kommer  til 
at  staa  overfor  henholdsvis  en  centralevropæisk 
og  en  allieret  Toldsammenslutning  af  større  eller 
mindre  Intensitet  og  med  Rusland  i  en  af  disse 
Grupper,  inaa  det  i  hvert  Fald  antages  at  ville 
være  af  væsentlig  Betydning,  at  Danmark  ikke 
staar  uforberedt  i  den  paagældende  Situation, 
men  at  vi,  om  ikke  gennem  forud  afsluttede 
skandinaviske  Toldaftaler,  saa  dog  gennem  for- 
udgaaende  saglige  og  detaillerede  Undersøgelser 
og  gensidige  Udredninger  er  nøjagtigt  orienteret 
til  de  forestaaende  handelspolitiske  Forhandlin¬ 
ger  med  Stormagterne.  Hg. 

□□□□□□ 

Lidt  om  Jernblandinger. 

I  Tilslutning  til  de  i  Oktober-  og  December- 
Hefterne  af  »Tidsskrift  for  Industri«  1917  offent¬ 
liggjorte  Artikler,  omhandlende  Jernblandinger 
under  de  nuværende  Forhold,  tillader  Underteg¬ 
nede  sig  som  Supplement  at  fremsætte  følgende : 

Det  lyder  som  en  Paradoks,  naar  det  paastaas, 
at  det  kendte,  gode  svenske  Trækulsjern  ikke 
skulde  kunne  bruges  til  Jernlegeringer  for  al¬ 
mindelige  Maskindele. 

Mange  Støbemestre  har  jo  imidlertid  haft  slore 
Vanskeligheder  ved  at  bruge  det  svenske  og 
norske  Jern.  Nogle  Støberier  har  ogsaa  haft 
Vanskeligheder  med  det  amerikanske.  Naar  disse 
Vanskeligheder  har  kunnet  opstaa,  turde  det 
ligge  i,  at  man  i  mange  Støberier  ikke  plejer 
at  legere  sit  Jern  efter  Analyse;  man  blander 
50  pCt.  engelsk  Jern  og  50  pCt.  gammelt  Jern 
sammen.  Denne  Blanding,  om  man  kan  kalde 
den  saaledes,  da  den  jo  i  et  Støberi  med  meget 
Affaldsjern,  snart  kommer  til  at  bestaa  udeluk¬ 
kende  af  engelsk  Jern,  har  man,  som  Hr.  Tlior- 
sen  har  paapeget,  brugt  ikke  paa  Grund  af  Jer¬ 
nets  Godhed,  men  paa  Grund  af  dets  Billighed. 


I  de  Støberier,  hvor  man  er  vant  til  at  blande 
sit  Jern  efter  Analyse,  og  hvor  man  bruger  liere 
Sorter  Jern,  turde  Vanskelighederne  ikke  have 
gjort  sig  gældende  i  særdeles  høj  Grad.  Dette 
fremgaar  jo  ogsaa  af  Hr.  Thorsens  Artikel. 

Naar  man  i  Almindelighed  taler  om  svensk 
Jern,  mener  man  Specialjern,  som  er  kendt  for 
sin  Styrke.  Dette  Jern  er,  som  paapeget  i  begge 
nævnte  Artikler,  vanskeligt  at  støbe  med.  Jer¬ 
net  kræver  høj  Varmegrad  for  at  kunne  smelte, 
og  selv  om  det  ogsaa  smeltes  meget  varmt,  er 
det  dog  tyktflydende,  og  bliver  hurtigt  som  en 
grødet  Dej.  Godset  bliver  haardt,  viser  ofte 
Sugning  og  Gasdannelse.  Til  tyndt  Gods  og  i 
vaad  Form  bliver  det  endnu  haardere.  Dette 
Specialjerns  Egenskaber  er  altsaa  tilsyneladende 
daarlige,  da  det  er  vanskeligt  at  støbe.  Jernet 
bliver  imidlertid  højt  vurderet  i  Støberier,  hvor 
man  forlanger  stærkt  Gods,  og  man  kommer  i 
Virkeligheden  ikke  uden  om  det,  hvis  man  vil 
støbe  Kvalitetsgods. 

I  Støberier,  hvor  man  kun  ønsker  en  Jernblan¬ 
ding,  som  smelter  let,  flyder  let.  er  let  at  støbe  tæt 
og  giver  et  meget  blødt  Gods,  kan  man  ikke 
bruge  dette  svenske  Specialjern.  Men,  som  af 
Hr.  Thorsen  paapeget,  findes  der  andre  svenske 
Jernsorter,  som  ikke  volder  Vanskeligheder  i 
Brugen. 

Man  kan  med  de  svenske  Jernsorter,  som  nu 
er  i  Handelen,  legere  Jern  for  enhver  Slags 
Gods.  Hvis  man  da  vilde  bruge  ovennævnte 
svenske  Specialjern  i  større  Mængder  i  en  Le¬ 
gering,  maatte  man  —  efter  almindelig  Frem- 
gangsmaade  —  for  at  faa  Jernet  blødt  og  let¬ 
flydende,  tilføre  Legeringen  mere  Silicium  og 
mere  Fosfor.  Højprocentlig  Silicium,  tilført  paa 
rigtig  Maade  i  Ovnen,  giver,  som  paapeget  i 
begge  foregaaende  Artikler,  godt  Resultat,  men 
Resultatet  bliver  altid  bedst  med  Raajern  og 
gammelt  Jern  alene,  uden  nogen  som  helst 
ekstra  Tilsætning. 

Skal  man,  for  at  faa  Fosfor  i  Legeringen, 
bruge  60  pCt.  a  70  pCt.  gammelt  Jern,  maa  de 
manglende  30  a  40  pCt.  nyt  Jern  udvælges  me¬ 
get  omhyggeligt.  Jeg  vilde  aldrig  bruge  70  pCt. 
gammelt  Jern  sammen  med  Silicium-  og  Man¬ 
ganfattigt  Raajern,  da  man  i  dette  Tilfælde  heller 
ikke  med  Tilsætning  i  Ovnen  af  højprocentlig 
Mangan-  og  Siliciumjern  vilde  faa  et  godt  Re¬ 
sultat.  Har  man  Vanskeligheder,  er  det  bedre 
og  sikrere  at  bruge  mindre  gammelt  Jern  og 
nøjes  med  mindre  Fosfor  i  Legeringen.  Naar  man 

som  Regel  selv  bruger  megel  gammelt  Jern,  er 
det  ikke  for  al  laa  rigelig  Fosfor  i  Legeringen, 
men  for  at  faa  brugt  det  gamle  Jern,  man  har, 
saa  at  man  ikke  behøver  at  sælge  det. 

Fosforret  gør  ubestrideligt  Jernet  godttlydende, 
men  man  kan  undvære  Størstedelen  af  det  Fos¬ 
for,  som  findes  i  det  Jern,  der  i  Almindelighed 
bruges  til  Maskindele.  Selv  i  Ovngods  bør  man 
vogte  sig  for  at  have  for  meget  Fosfor;  man 
har  jo  desværre  ofte  Lejlighed  til  at  se  Kakkel¬ 
ovne,  der  efter  kort  Tids  Brug  er  sprungne. 

I  Danmark  blev  der  før  Krigen  brugt  meget 
Li'ibeck  Håmatitjern  som  Tilsætning.  Dette  Jern 
gjorde  Legeringen  letflydende,  let  at  støbe  tæt, 
og  det  gav  et  blødt  Jern. 

At  Jernet  blev  blødt  er  ikke  saa  mærkeligt, 
da  Siliciumproeenten  var  høj,  2,5  til  3,5  pCt. 
Men  Jernet  blev  ogsaa  tyndtflydende  trods  det, 
at  Liibeck  Håmatit,  som  alt  Håmatit,  har  et 
lavt  Procent  Fosfor,  0,09  og  0,1  pCt.  Man  kan 
ogsaa  faa  svensk  Jern,  som  er  tyndtflydende  til 
Trods  for,  at  Fosforindholdet  er  lavt. 

Hvis  man  ser  paa  den  kemiske  Analyse  for 
de  svenske  Jernsorter,  som  er  i  Handelen,  og 
som  Støbemestrene  er  tilfreds  med,  vil  man  se, 
at  Fosforindholdet  er  meget  lavt,  Siliciumpro¬ 
centen  ikke  særlig  hoj,  men  af  Kulstofindhold 
har  Jernet  4  pCt.  og  derover. 

Jeg  kan  anføre  følgende  Analyser  paa  svenske 
Jernmærker,  som  jeg  selv  har  brugt  og  fundet 
at  være  letflydende: 


Kulstof 

Silicium 

Mangan 

Fosfor 

Svovl 

1) 

4,325  pCt. 

1,510  pCt. 

0,211  pCt. 

0,049  pCt. 

0,030  pCt. 

2) 

4,000  — 

2,5-3  — 

1,000  — 

0,045  — 

0,015  — 

3) 

4,000  — 

2,5 

1,52 

0,043  -- 

0,043  — 

For  Liibecker  Håmatit  var 

Analysen 

Kulstof 

Silicium 

Mangan 

F  osfor 

Svovl 

4,000  pCt. 

2, 5-3. 5  pCt. 

0,7  pCt. 

0,1  pCt. 

0,02  pCt. 

Et  andet 

Håmatitmærke  har: 

Kulstof 

Silicium 

Mangan 

Fosfor 

Svovl 

4,485  pCt. 

3,00  pCt. 

0,903  pCt. 

0,045  pCt. 

0,025  pCt. 

Da  Jernsorterne,  hvoraf  ovenstaaende  Analyser 
er  taget,  bliver  tyndtflydende  trods  den  lave  Fos¬ 
forprocent,  beror  dette  paa  den  høje  Kulstofpro¬ 
cent.  For  enhver  Legering  gælder  det,  at  den 
ved  en  bestemt  Sammensætning  smelter  ved  la¬ 
vest  Temperatur  og  bliver  i  høj  Grad  tyndtfly¬ 
dende.  Denne  Sammensætning  kalder  man  i 
Støberitekniken  den  eutektiske  Legering  —  som 
betyder  den  Legering,  der  har  del  laveste  Smelte¬ 

punkt  og  den  mest  tyndtflydende  Sammensæt¬ 
ning. 

Ifølge  den  støberitekniske  Literatur  ligger 
dette  Punkt  for  en  ren  Kulstof-Jernlegering  ved 
4,2  pCt.,  men  foren  Støbejernslegering  af  almin¬ 
delig  Sammensætning  ved  3,8  pCt.  Disse  Tal  har 
jeg  sidst  set  i  et  Foredrag  af  Professor  Osann, 
refereret  i  »Giessereizeitung«.  Dette  stemmer 
ogsaa  med  de  praktiske  Erfaringer  og  med  oven¬ 
nævnte  Analyser. 

Som  Regel  spørger  man  ikke  om  Kulstofind¬ 
holdet  i  Jernet,  naar  dette  skal  bruges  til  al¬ 
mindeligt  Gods.  Under  nuværende  Forhold  er 
det  imidlertid  sikrest  i  Analysen  at  tage  Kul¬ 
stofindholdet  med,  saa  meget  mere  som  man 
med  højt  Kulstofindhold  kan  nøjes  med  mindre 
Silicium  for  at  faa  graat  og  blødt  Støbegods. 

Hvis  man  faar  Jern  med  lavt  Kulstofindhold 
og  dette  ikke  faar  Lejlighed  til  at  optage  Kul¬ 
stof  i  Ovnen,  hvad  det  i  en  Ovn  med  normal 
Gang  ikke  faar,  kan  man  uden  videre  iagttage 
dette  i  Støbeske  og  Støbeso.  I  Stedet  for  at  være 
tyndtflydende  hele  Tiden,  til  hele  Massen  plud¬ 
selig  størkner,  udskilles  hurtigt,  medens  Jernet 
endnu  er  varmt,  Jernkrystaller  med  højt  Smel¬ 
tepunkt;  disse,  som  er  jevnt  fordelt  i  hele  Jern¬ 
mængden,  gør  det  hele  til  en  tyktflydende, 
grødet  Masse. 

For  at  faa  tyndtflydende  og  blødt  Gods,  bør 
man  altsaa  vælge  svenske  Jernsorter,  som  inde¬ 
holder  mellem  2  å  3  pCt.  Silicium  og  4  pCt. 
Kulstof,  og,  hvis  man  vil  bruge  meget  gammelt 
Jern  i  Blandingen,  1,5  pCt.  Mangan.  Med  dette 
Jern  faar  man  ganske  vist  ikke  saa  stærkt  et 
Gods  som  med  Specialjernet  med  lavere  Kulstof- 
procent,  men  i  hvert  Fald  bliver  Godset  meget 
bedre  end  fremstillet  af  det  Jern,  som  man  ude¬ 
lukkende  legerer  af  engelske  Fosforjernsorter 
(d.  v.  s.  Raajern  med  1,5 — 2  pCt.  Fosfor). 

I  Støberier  med  meget  tyndt  Gods  burde  man 
allerede  ved  50  pCt.  gammelt  Jern  kunde  faa 
0,4  å  0,6  pCt.  Fosfor  i  Legeringen;  med  dette 
Jern  kan  man  ogsaa  støbe  det  tyndeste  Gods. 
Ved  at  sortere  det  gamle  Jern  og  borttage  det, 
som  er  brændt,  kan  man  spare  paa  Fosfor. 
Brændt  Jern  virker  nemlig  tosforrensende  paa 
Jernet  i  Kupolovnen.  En  Del  af  Fosforret  gaar 
fra  Jernet  over  i  de  jerniltrige  Slagger.  En  Jern- 
blanding'  med  meget  brændt  gammelt  Jern  bliver 
fosforfaltigt,  men  svovlrig  og  derfor  tyktflydende, 
og  haard  paa  Grund  af  Svovlets  Virkning. 

En  Ting,  som  har  meget  stor  Betydning,  men 

som  man  som  Regel  ikke  regner  med,  naar  det 
drejer  sig  om  matløbet  og  haardt  Støbegods,  er 
om  Modelsandet  er  godt  og  Formen  god.  Naar 
Smelteovnens  Gang  er  som  den  skal  være,  er 
Formen  og  ikke  Jernet  Skyld  i  det  meste  haarde 
og  matløbne  Gods.  Der  kan  i  hvert  Fald  vindes 
meget  her.  Blander  man  Modelsandet  paa  Ma¬ 
skine  i  Stedet  for  paa  den  gammeldags  Maade, 
kan  man  spare  50  pCt.  af  Vandet  i  Sandet,  og 
endda  faa  Modelsand,  som  binder  bedre  sammen 
end  det,  som  er  blandet  med  Haanden. 

Da  jeg  læste  den  første  Artikel  (Oktoberheftet 
af  »Tidsskrift  for  Industri«)  om  Jernblandinger, 
støbte  jeg  nogle  Prøver  af  de  Jernlegeringer, 
som  jeg  har  brugt  i  længere  Tid.  Efter  to  Vin¬ 
duesglasruder  formede  og  støbte  jeg  to  Plader; 
den  ene  2  mm  tyk  og  den  anden  5  mm  tyk.  De 
to  første  blev  støbt  af  en  Legering  bestaaende 
af  33,3  pCt.  svensk  Trækulsjern,  66,7  pCt.  gam¬ 
melt  Jern.  Det  beregnede  Indhold  for  denne 
Legering  er:  2,120  pCt.  Silicium,  0,710  pCt. 
Mangan,  0,488  pCt.  Fosfor  og  0,080  pCt.  Svovl. 
I  Støbegodset  bliver  Analysen  ca.  1,9  pCt.  Sili¬ 
cium,  0,3  pCt.  Mangan,  0,4  pCt.  Fosfor,  0,12 
pCt.  Svovl. 

Denne  Legering  er  beregnet  for  en  Godstyk¬ 
kelse  af  15  a  20  mm,  men  de  to  Prøver  blev 
dog  saa  bløde,  at  man  med  Lethed  kunde  bore 
og  file  i  dem. 

I  Keeps  Prøveapparat  tog  to  Prøvestænger 
paa  Vs  engelsk  Tomme  i  Firkant  og  12  engel¬ 
ske  Tommers  Længde,  5  mm  Hærdning  med 
Kokillen,  og  det  svandt  til  Mærket  63. 

De  næste  Prøver  støbles  af  20  pGt.  Trækuls¬ 
jern  med  høj  Procent  Silicium,  40  pCt  ameri¬ 
kansk  Jern  og  40  pCt.  gammelt  Jern. 

Indholdet  bliver:  2,6000  pCt.  Silicium,  0,3840 
pCt.  Mangan,  0,6480  pCt.  Fosfor  og  0,0640  pCt. 
Svovl.  Den  støbte  tynde  Plade  paa  2  mm  kunde 
man  uden  Betænkning  kalde  meget  blødt  Stø¬ 
begods.  I  Keeps  Apparat  tog  Prøvestængerne  2 
mm  Hærdning  og  svandt  til  Mærket  63. 

Det  tredie  Forsøg  støbtes  af:  60  pCt.  ameri¬ 
kansk  Jern  og  40  pCt.  gammelt  Jern. 

Indholdet  bliver:  2,2600  pCt.  Silicium,  0,3600 
pCt.  Mangan,  0,7600  pCt.  Fosfor,  0,0600  pCt. 
Svovl.  Ogsaa  disse  Prøver  var  bløde  at  bore  og 
file  i.  I  Keeps  Apparat  tog  Prøvestængerne  2 
mm  Hærdning  og  svandt  til  Mærket  59. 

Prøverne  fra  de  her  nævnte  Forsøg  har  jeg 
afleveret  til  Hr.  Støberikonsulent  Krog  ved  Tek¬ 
nologisk  Institut.  Hr.  Krog  har  undersøgt  Prø¬ 


verne  og  udtalt,  at  de  svarer  til,  hvad  jeg  har 
skrevet  om  dem. 

Det  norske  Jern  har  jeg  ligeledes  brugt  med 
godt  Resultat.  Det  leveres  for  Tiden  med  et 
Manganindhold  af  0,5 — 0,9  pCt.  og  Fosfor  fra 
0,4 — 0,6  pCt.,  hvilket  jeg  mener  at  være  pas¬ 
sende  for  almindeligt  Støbegods. 

Det  skulde  glæde  mig,  om  jeg  med  ovenstaa- 
ende  Artikel  vilde  være  i  Stand  til  at  bidrage 
noget  til  Belysning  af  Spørgsmaalet  »Jernblan¬ 
dinger  i  Støberierne  under  nuværende  Forhold«. 

F.  O.  Nordbeck, 

Støbemester  ved  Kjøbenhavns  Flydedok  og  Skibsværft. 

□□□□□□ 

Maskeret  Import. 

Franske  og  italienske  Forslag 

og  Foranstaltninger  til  Bekæmpelse  af  tysk 
Import  under  neutralt  Mærke. 

Ved  de  Allieredes  Konference  i  Rom  sidste 
Aar  vedtoges  Nedsættelsen  af  en  Kommission 
til  Overvejelse  af  Spørgsmaalet  om,  hvorledes 
man  efter  Krigen  skulde  sikre  sig  mod  tysk  Im¬ 
port  under  neutralt  Mærke.  Nogen  endelig  Løs¬ 
ning  er  endnu  ikke  fundet,  og  medens  Kommis¬ 
sionen  arbeider  for  lukkede  Døre  og  stadig  ikke 
lader  høre  fra  sig,  har  man  i  Frankrig  begyndt 
en  offentlig  Debat  om  den  foreliggende  Sag. 

At  særlig  Frankrig  frygter  en  maskeret  Import 
er  let  forstaaeligt,  naar  man  tager  i  Betragtning, 
at  der  sikkert  vil  hengaa  adskillige  Aar  efter 
Fredsslutningen,  før  dets  Industri  er  bi  agt  paa 
Fode  igen.  De  vigtigste  Industrigrene  —  saaledes 
største  Delen  af  Brieydistriktet  —  har  jo  nu  i 
3  Aar  været  udnyttet  af  Tyskerne,  og  man  er 
klar  over,  at  Landet  i  den  nærmeste  Fremtid 
vil  være  henvist  til  forøget  Import  fra  Udlandet. 

Det  er  da  for  at  hindre  det  franske  Guld  i  at 
vandre  over  i  Fjendens  Hænder  og  for  ikke  uden 
eget  Vidende  at  komme  til  at  støtte  den  tyske 
Industri,  at  man  foreslaar  visse  Foranstaltninger, 
gaaende  ud  paa  at  tvinge  de  tyske  Producenter 
og  Handlende  til  ikke  at  forfalske  deres  Varers 
Nationalitet. 

Men,  hvorledes  vil  man  gennemføre  en  saa- 
dan  Tvangsforanstaltning?  Og  hvilke  Foranstalt¬ 
ninger  er  det,  man  vil  træffe? 

Vi  skal  her  gengive  forskellige  Forslag,  der  er 
blevet  fremsat  af  Sammenslutninger  indenfor 

fransk  Handel  og  Industri.  Forslagene  gaar  i 
Hovedtrækkene  ud  paa  at  oprette: 

1)  Et  Personregister, 

2)  et  Handelsregister  og 

3)  at  kræve  et  Nationalitetsmærke  anbragt  paa 
alle  Varer,  der  indføres  til  Frankrig. 

Hvad  Personregistret  angaar,  er  det  Meningen, 
at  et  saadant  skal  oprettes  indenfor  hver  enkelt 
Kommune  og  indeholde  Navne  og  Adresser  paa 
samtlige  Beboere  af  Kommunen  samt  disses  Hjem¬ 
stavn  og  Navnene  paa  deres  Forældre.  Det  skal 
staa  til  Disposition  for  alle  Borgerne,  og  enhver 
Handlende  skal  i  det  Lokale,  hvor  han  eller 
hun  udfører  sin  Bestilling,  lade  ophænge  en 
Plakat,  der  i  en  let  læselig  Skrift  angiver  — 
som  et  Uddrag  af  Personregistret  —  hans  eller 
hendes  Navn,  Fødested  og  Nationalitet.  Enhver 
vil  paa  denne  Maade  kunne  undgaa  at  træde  i 
Forbindelse  med  fremmede  Købmænd. 

Paa  Basis  af  Personregistret  skal  derefter  ud- 
færdiges  et  Handelsregister  af  samme  Art  som 
de,  der  findes  i  Spanien,  Italien,  Sverige,  Norge, 
Danmark,  Schweiz,  Ungarn  og  Tyskland. 

Medens  disse  Forslag  er  indgivet  til  Deputer- 
kammeret  og  venter  paa  at  blive  sat  under  De¬ 
bat,  har  man  i  Italien  foregrebet  den  interalli- 
erede  Kommissions  Betænkning,  idet  Regeringen 
har  udstedt  et  Dekret  af  18.  Juni  1917  om  tvun¬ 
gen  Udstedelse  af  en  Nalionalitetserklæring  for 
enhver  Handlende  og  Industridrivende,  der  op¬ 
holder  sig  indenfor  Riget.  Artikel  1  i  nævnte 
Dekret  kræver,  at  ikke  blot  den  enkelte  Køb¬ 
mands  Nationalitet  skal  angives,  men  at  dette 
ogsaa  skal  gælde  for  alle  Medlemmerne  af  Han¬ 
delskompagnier  og  Industrisammenslutninger  saa- 
vel  som  for  Aktionærerne  og  Direktørerne  i  Aktie¬ 
selskaber.  Endvidere  forlanges,  at  fremmede,  der 
er  bleven  naturaliserede,  skal  angive  deres  forste 
Nationalitet.  En  tysk  Købmand  i  Italien  skal 
saaledes  fremlægge  et  Konsulatsbevis  for,  at  han 
enten  er  tysk  Borger  af  Oprindelse  eller  natura¬ 
liseret  Tysker.  I  sidste  Tilfælde  skal  han  over¬ 
for  Handelskamret  fremlægge  et  Tillægsbevis, 
der  skal  være  udstedt  af  hans  første  Fædrelands 
Konsul,  og  som  bekræfter,  at  han  ved  Natura¬ 
lisering  har  mistet  sin  første  Nationalitetsret. 

Der  er  ingen  Tvivl  om,  at  disse  Foranstalt¬ 
ninger,  der  sikkert  paa  et  senere  Tidspunkt  vil 
blive  indført  i  Frankrig,  er  effektive  nok  til  i 
hvert  Fald  i  de  første  Decennier  efter  Krigen  at 
gøre  tyske  Handelsmænd  og  rejsende  Opholdet 
i  de  franske  og  italienske  Byer  lidet  tiltrækkende. 


Men  nu  de  tyske  Industrivarer?  Vil  man  i 
Ententelandene  helt  kunne  undgaa  at  indføre 
dem?  Og  tænker  man  paa  for  enhver  Pris  at 
undgaa  at  træde  i  Forbindelse  med  de  tyske 
Producenter? 

At  delte  vilde  være  Daarskab  har  man  for¬ 
længst  indset  i  Frankrig.  Og  de  Forholdsregler, 
man  dér  agter  at  indføre,  tager  da  ogsaa  kun 
Sigte  paa  at  kontrollere  den  tyske  Import  og 
saavidt  mulig  holde  den  indenfor  uskadelige 
Grænser.  Med  Henblik  herpaa  har  de  franske 
Syndikater  —  som  ovenfor  anført  —  foreslaaet 
Anbringelsen  af  et  obligatorisk  Nationalitets¬ 
mærke  paa  enhver  Vare,  saaledes  at  Køberen 
kan  blive  i  Stand  til  at  konstatere  den  udbudte 
Vares  Oprindelse.  At  et  saadant  Mærke  imidler¬ 
tid  ikke  er  tilstrækkeligt  har  tidligere  Tider  vist, 
og  man  har  derfor  yderligere  foreslaaet,  at  de 
Varer,  der  indføres  til  Frankrig,  skal  være  led¬ 
saget  af  et  Oprindelsescertifikat,  udstedt  af  den 
franske  Konsul  paa  Ekspedilions,stedet.  Endvi¬ 
dere  gaar  Forslaget  ud  paa  at  beskytte  de  nu¬ 
værende  Syndikatsvaremærker,  og  at  Varer,  der 
er  indført  som  Halvfabrikata,  og  som  senere 
udføres  som  færdigt  forarbejdede  Varer,  skal 
være  forsynet  med  begge  Landes  Nationalitets¬ 
mærke.  Et  særligt  Toldvæsen  ønskes  oprettet 
for  at  sikre  Gennemførelsen  af  de  nævnte  For¬ 
anstaltninger. 

For  de  neutrale  Smaastater  vil  et  saadant  in¬ 
ternationalt  Beskyttelsessystem  sikkert  faa  ikke 
ringe  Betydning.  Det  vil  paa  den  ene  Side  hjælpe 
til  at  fjerne  al  Mistanke  om  deres  Varers  Op¬ 
rindelse,  lette  dem  Adgangen  til  de  store  Mar¬ 
keder  og  sikre  dem  mod  at  blive  udnyttet  af 
andre  Nationer.  Til  Gengæld  vil  det  stille  Krav 
til  dem  om  at  holde  Skjoldet  blankt  og  Stien 
ren.  De  vil  da  i  mangt  og  meget  faa  samme 
Vilkaar  som  deres  Neutralitet  under  Krigen  har 
paalagt  dem  i  deres  Handelspolitik  og  Vareom¬ 
sætning. 

□□□□□□ 

Alfred  Dragsted. 

1856—1918. 

Under  et  Ophold  i  Stockholm  i  Anledning  af 
en  Udstilling  af  dansk  Kunstindustri  er  Hof- 
Juvelerer  Alfred  Dragsted  afgaaet  ved  Døden. 
Dansk  Kunsthaandværk,  og  da  ganske  særlig 
Guldsmedefaget,  har  hermed  mistet  en  af  sine 
bedste  Mænd.  Alfred  Dragsted,  hvis  Fader  var 

Guldsmedemester,  opdroges  fra  Barnsben  af  til 
Kunsthaandværket.  Han  kom  i  Lære  først  hos 
O.  (i.  Collin  herhjemme,  og  siden  fortsattes  hans 
Uddannelse  rundt  om  i  Udlandet.  I  1891  over¬ 
tog  han  sammen  med  Broderen,  Frantz  Drag¬ 
sted,  der  døde  i  191  (i.  Faderens  ansete  Guld¬ 
smedeforretning,  som  Brødrene  førte  videre,  hyg¬ 
gende  paa  høj  Tradition,  kunstnerisk  Smag  og 
solid  Haandværkerdygtighed.  Alfr.  Dragsted  var 
tillige  en  virksom  Mand  i  Organisationslivet; 
han  var  Formand  for  Foreningen  for  Kunst- 
haandværk  og  efter  Broderens  Død  Oldermand 
for  Guldsmedelavet,  ligesom  han  beklædte  en 
Mængde  andre  Tillidshverv  og  hl.  a.  var  Med- 
lem  af  Industriforeningens  Repræsentantskab. 

Med  Alfr.  Dragsted  er  atter  en  Mand  af  dansk 
Kunstindustris  trofaste  Garde  gaaet  bort,  og  for¬ 
uden  de  Spor,  han  har  sat  sig  gennem  sin  Ind¬ 
sats  i  del  Fag,  som  han  var  Mester  i,  og  som 
han  elskede,  vil  Alfr.  Dragsted  efterlade  sig  el 
Minde  som  en  elskværdig  og  levende  Person¬ 
lighed. 

□□□□□□ 

A  la  Lenin! 

I  Folketinget  er  under  8.  ds.  af  Socialdemo¬ 
kraterne  Hans  Nielsen  (Horsens),  Wiinblad,  Stil¬ 
ling,  N.  P.  Nielsen  og  L.  D.  Rasmussen  indbragt 
følgende  Forslag  til  Beslutning: 

Folketinget  beslutter : 

Der  nedsættes  en  Kommission  i  Henhold  til  Grund¬ 
lovens  §  46  med  det  Hverv: 

1.  at  undersøge  Kapitalens  og  de  monopolagtige  Be¬ 
drifters  uheldige  Indflydelse  paa  de  sociale  Forhold 
her  i  Landet, 

2.  at  overveje,  om  ikke  Hensynet  til  Folkets  og  Lan¬ 
dets  Fremtid  kræver,  at  Staten  snarest  overtager  saa- 
danne  Virksomheder  som  Nationalbanken  og  de  øv¬ 
rige  private  Pengeinstituter,  Telegrafer  og  Telefoner, 
Jernbaner  og  Skibe,  Forsikringsselskaber  af  enhver 
Art,  samt  saadanne  monopolagtige  Virksomheder  som 
Sukkerfabriker  og  Raffinaderier,  Papirfabriker,  Olie¬ 
fabriker  og  Selskaber,  der  driver  Handel  med  Olier, 
Tændstikfabriker,  Garverier  og  Læderfabriker,  Gød¬ 
ningsfabriker,  Cementfabriker,  Saltværker,  Spritfabri¬ 
ker,  Ølbryggerier  og  Importforretninger  i  Kul  og 
Koks  m.  m. 

Kommissionens  Medlemstal  fastsættes  til  15. 

Vi  havde  ventet,  at  Krigens  Lære  havde  ført 
til  Kravet  om  en  Revision  af  vort  Lands  Øko¬ 
nomi  —  og  dermed  nationale  og  sociale  Grund¬ 
vold  —  efter  et  noget  andet  Program  end  det 


her  foreliggende.  Den  beklagelige  Mangel  paa 
Forstaaelse  og  Interesse  for  Landets  alvorlige 
økonomiske  Problemer,  der  saa  længe  har  præ¬ 
get  vor  Lovgivningsmagt,  har  gjort,  at  det  alt- 
saa  ikke  er  bleven  saaledes. 

Uden  at  søge  al  udrede,  hvor  meget  og  hvad 
der  ligger  bag  det  nu  fremsatte  Program  a  la 
Lenin,  vil  vi  blot  betone,  at  hvis  dette  er  lagt 
til  Rette  »for  Tilfældet«,  d.  v.  s.  for  den  kom¬ 
mende  Valgkamp,  saa  bør  det  blive  Ophavs- 
mændene  el  tveægget  Vaaben.  Fordi  Krigen  er 
gaaet  sporløst  hen  over  Hovedet  paa  Landets 
Rigsdag,  er  det  dermed  heldigvis  ikke  sagt,  at 
del  samme  er  Tilfældet  med  den  store  Befolk¬ 
ning.  Aldrig  før  har  Følelsen  af,  al  vor  Øko¬ 
nomi  kræver  hele  vor  Opmærksomhed  og  vel 
al  mærke  i  positiv  Retning  — ,  hvis  den  skal 
kunne  hære  Landets  Fremtid,  været  saa  stærk 
som  netop  nu.  Delte  i  Forbindelse  med  de  ind¬ 
høstede  Resultater  af  Erhvervenes  »Nationali¬ 
sering«,  hvor  en  saadan  er  praktiseret,  turde  da 
forhaabentlig  medføre,  al  del  foreslaaede  Kom¬ 
missions-Program  vil  komme  til  al  virke  i  mod¬ 
sat  Retning  af  tilsigtet. 

For  Erhvervenes  Folk  bor  det  imidlertid  blive 
et  nyt  Memento  om  at  virke  hen  til,  al  Erhvervs¬ 
interesserne  endelig  engang  kan  faa  Plads  —  og 
Ordlyd  —  i  dansk  politisk  Liv.  Det  turde  saa 
sandt  være  i  elvte  Time. 

□□□□□□ 

Fra  Industriraadets 

Studiekommission. 

Smøreolie.  Da  Landet  i  snart  et  halvt  Aar  ikke  har 
faaet  Tilførsel  af  Smøreolie,  har  Studiekommissionen 
haft  sin  Opmærksomhed  henvendt  paa  at  faa  de  til¬ 
stedeværende  Lagre  til  at  slaa  til  saa  længe  som  mu¬ 
ligt,  og  samtidig  at  fremskaffe  andre  Smøremidler  af 
de  forhaandenværende  Raastoffer. 

Kommissionens  Smøreolieudvalg  har  navnlig  haft 
sin  Opmærksomhed  henvendt  paa  den  grønlandske 
Tran,  der  ved  Velvilje  fra  den  kgl.  Grønlandske  Han¬ 
dels  Side  er  stillet  ti!  Udvalgets  Disposition  i  betyde¬ 
lige  Mængder.  Det  er  lykkedes  at  fremstille  særdeles 
gode  Smøreolier  ved  Opblanding  af  de  tilbage¬ 
værende  Partier  indførte  Olier  med  grønlandsk  Tran, 
dels  raffineret  og  dels  uraffineret,  idet  den  proeentiskc 
Opblanding  varierer  efter  Smøreoliens  Anvendelse.  I 
Gennemsnit  bestaar  den  Smøreolie,  der  nu  sælges,  af 
halv  Tran  og  halv  Olie.  Udvalget  har  samtidig  af¬ 
sluttet  Overenskomst  med  Importørerne,  hvorved  Ud¬ 
valget  kan  disponere  over  disses  Lagre  af  Smøreolie, 
og  herved  er  det  blevet  muligt  at  organisere  hele 

Smøreoliesalget  til  Tilfredshed  saavel  for  Sælger  som 
Forbruger,  idet  Forbrugerne  ikke  mere  behøver  at 
købe  Smøreolie  til  opskruede  Priser  bos  saadanne 
Handlende,  der  bar  købt  dette  paa  Spekulation. 

Brændsel  af  Skovaffald.  Den  IS.  ds.  lader  »Dansk 
Skovforening«  og  Industriraadets  Studiekommission 
(Trætyggerudvalget)  paa  Giesegaard  Distrikt  ved 
Kværkeby  afholde  en  Forevisning  af  Trætyggere  og 
Pindehuggemaskiner,  halvtransportable  Afkortnings¬ 
save,  Kvasbundtemaskiner  og  andre  Apparater  til  Op¬ 
arbejdelse  af  SkovafFald  til  Fabriksbrændsel,  med 
hvilke  Maskiner  der  er  afholdt  en  Kække  Forsøg. 

Fn  lignende  Forevisning  vil  finde  Sted  paa  Klelund 
Plantage  ved  Holsted  i  Jylland  den  2.  Marts. 

Industriraadets  Studiekommission  og  Dansk  Skov¬ 
forening  henleder  i  den  Anledning  Opmærksomheden 
paa,  at  Fabrikanter  af  Maskiner  af  denne  Art  ved 
Henvendelse  til  Skovrider  Ipsen,  Giesegaard  (pr.  Øster¬ 
vang)  kan  faa  deres  Maskiner  optaget  til  Afprøvning 
og  Forevisning  ved  disse  Opvisninger.  Angaaende  Ma¬ 
skiner,  der  ønskes  forevist  i  Klelund  Plantage,  bedes 
man  henvende  sig  til  Forstinspektør  Storm,  Thureby. 
—  Vi  skal  komme  tilbage  til  de  indvundne  Resultater. 

Surrogat  for  Talg.  Med  Henblik  paa  de  daarlige 
Udsigter  for  Fremkomsten  af  teknisk  Fedt  og  Talg, 
og  da  de  tilstedeværende  Forraad  heraf  maa  reser¬ 
veres  dels  Spisebrug  og  dels  Lys-  og  Sæbefabrikation, 
har  Studiekommissionen  søgt  at  fremskaffe  Surro¬ 
gater  herfor  til  de  Industrier,  hvor  forholdsvis  mindre 
Kvanta  nødvendigvis  maatte  fremskaffes,  da  Fabri¬ 
kationen  ellers  vilde  gaa  istaa. 

Man  har  særlig  haft  sin  Opmærksomhed  henvendt 
paa  den  grønlandske  Tran,  og  har  heraf  fremstillet 
en  kunstig  Talg,  af  hvilken  Prøver  alt  er  udsendt  til 
de  Industrier,  der  i  første  Række  maatte  forsynes. 
Produktet  maa  siges  at  være  faldet  særdeles  heldigt 
ud,  idet  saa  godt  som  alle  Industrier  har  ment  at 
kunne  anvende  dette.  Studiekommissionen  har  derfor 
formaaet  Aarhus  Oliefabrik  til  at  fremstille  et  Parti 
af  denne  kunstige  Talg  af  Tran,  overladt  af  den  kgl. 
Grønlandske  Handel,  og  de  paagældende  Industrier 
vil  i  den  nærmeste  Fremtid  kunne  faa  anvist  de  øn¬ 
skede  Mængder  af  det  nye  Fedtstof  gennem  Industri- 
raadet. 

□□□□□□ 

@  Fra  Nabolandene.  0 

Sverige. 

Indenfor  svensk  Industriliv  har  den  nu  afsluttede 
Maaned  bragt  flere  betydelige  Nydannelser  og  Om¬ 
grupperinger.  Der  er  saaledes  Grund  til  at  nævne  A/B 
Mellansvenska  Malm  fåli  en,  der  betyder  en  mægtig 
Sammenslutning  indenfor  den  midtsvenske  Malmin¬ 
dustri.  Det  er  Erhvervelsen  af  nogle  meget  store  og 
righoldige  Jernmalmlejer  fra  udenlandske  Hænder, 
der  har  dannet  Basis  for  Stiftelsen  af  Selskabet,  der 
regner  med  en  Aarsproduktion  af  500,000  Tons,  og 


saaledes  efter  Grångesberg  bliver  Sveriges  største 
Malmselskab.  Aktiekapitalen  udgør  1  <S  Mili.  Kr. 

Den  stadig  voksende  Papirtekstilindustri  har  faarl 
en  ny  Repræsentant  i  A/ B  Ørnsbergs  pappersspinnerier, 
som  er  dannet  med  en  Begyndelseskapital  paa  1  Mili. 
Kr.,  og  som  i  den  nærmeste  Fremtid  vil  optage  Pro¬ 
duktionen  af  Papirgarn  og  Papirvævestoller. 

Fil  en  Begyndelse  vil  Produktionen  kun  omfatte 
grovere  Artikler,  men  hvis  de  første  Erfaringer  viser 
sig  gunstige,  hvorom  man  paa  Forhaand  næppe  nærer 
Tvivl,  vil  hele  den  nævnte  Specialindustri  blive  foii 
videre  paa  bredere  Basis. 

I  Aarets  første  Dage  startedes  endvidere  paa  Ini¬ 
tiativ  af  et  Par  store  Jernhandelsfirmaer  A/B  Prior- 
verken  i  Norrkoping.  Dette  Foretagende  bygger  for¬ 
nemmelig  paa  det  gamle  Firma  Welander  &  Zeliner, 
og  dets  Maal  er  at  komme  op  paa  en  Massefrem¬ 
stilling  med  Eksport  for  Øje.  Fabrikationen  vil  kon¬ 
centrere  sig  om  fire  Hovedafdelinger,  nemlig  et  Jern¬ 
støberi,  en  Afdeling  for  Beslag  og  andet  Smedear¬ 
bejde  til  Bygningsindustrien,  en  Afdeling  for  Nitter, 
Søm  og  Skruer  og  endelig  en  Afdeling  for  magnetiske 
Apparater  og  andre  finere  Specialartikler.  Navnlig 
Afdelingen  for  Bygningssmedearbejde  faar  betydelige 
Dimensioner.  Selskabets  Aktiekapital  er  fra  Starten 
1  Miil.  Kr.,  men  der  er  aabnet  Adgang  for  Bestyrelsen 
at  udvide  indtil  3  Mili.  Kr. 

Det  mægtige  A/B  Svenska  Kullager  Fabriken  over¬ 
raskede  unægtelig  Offentligheden  ved  i  Midten  af  Ja¬ 
nuar  at  beslutte  en  ny  Kæmpeudvidelse.  Denne  Gang 
staar  Aktiekapitalen  foran  en  Forhøjelse  paa  28  Mili. 
Kr.  til  84  Mili.  Kr.  I  1907  lagdes  den  første  Sten  til 
dette  Selskab.  Men  dengang  var  Aktiekapitalen  kun 
100,000  Kr.!  1912  naaede  man  6  Mili.  Kr.,  og  siden  er 
store  Emissioner  fulgt  Slag  i  Slag,  takket  været  Sel¬ 
skabets  Bestræbelser  for  stadig  at  udvide  sin  Arbejds¬ 
mark  i  saavel  horisontal  som  vertikal  Retning.  Sam¬ 
tidig  med  den  sidsté  Udvidelse,  (Beløbene  paa  de  nye 
Aktier  skal  indbetales  engang  i  1918,  men  bærer  forst 
Kupon  for  1919)  er  der  skabt  en  betydelig  Nydannelse 
i  Kug  g  hjulsbolag  et.  Dette  Selskab,  der  faar  en  Aktie¬ 
kapital  paa  16  Miil.  Kr.,  hvoraf  Modervirksomheden 
S.  K.  F.  tegner  sig  for  9  Miil.  Kr.  for  at  have  Ledelsen, 
har  allerede  en  Fabrik  for  Fremstilling  af  Tandhjul 
og  andre  Maskindele  under  Opførelse  i  Goteborg. 

Den  store  Foregangsvirksomhed  indenfor  Sveriges 
elektriske  Industri,  Allmånna  Svenska  Elektriska  A/ B, 
eller  som  den  kort  og  godt  benævnes  »Asea«,  har 
under  Krigen  befundet  sig  i  en  rivende  Udvikling.  I 
1916  forøgedes  Aktiekapitalen  fra  15  til  21  Miil.  Kr., 
og  ifjor  blev  denne  ved  to  Nyemissioner  i  henholds¬ 
vis  Januar  og  Maj  bragt  op  paa  33  Mili.  Kr.  Da 
imidlertid  Trangen  til  Driftsudvidelse  stadig  synes  til 
Stede,  har  Bestyrelsen  nylig  besluttet  en  Kæmpe- 
emission  paa  17  Mili.  Kr.  Herved  vil  Aktiekapitalen 
komme  op  paa  50  Miil.  Kr.  Da  de  nye  Aktier  emitte- 
res  til  110  pCt.,  vil  det  ved  Overkursen  indvundne 
tilfalde  Reservefonden.  Som  nærmere  Aarsager  til  den 

sidste  Udvidelse  kan  nævnes  Kravet  paa  større 
Driftskapital  som  Følge  af  Prisniveauets  Stigning,  dels 
virkelig  paaviselige  Udvidelser  eller  Nytillæg.  Saa- 
ledes  har  der  fundet  en  Aktieudveksling  Sted  med 
Skandinaviska  Elektricitetsverk«  A/B,  og  man  har 
nu  paabegyndt  Opførelsen  af  en  Fabrik  for  Installa¬ 
tionsmateriale.  Asea  har  hidtil  kun  haft  en  provi¬ 
sorisk  Ordning  paa  dette  Omraade;  men  da  det  har 
vist  sig  ganske  praktisk  at  producere  saadant  Ma¬ 
teriale,  som  i  tidligere  Tid  væsentlig  importeredes  fra 
Amerika  og  Schweiz,  har  man  taget  Skridtet  fuldt  ud 
og  paabegyndt  Opførelsen  af  en  fuldt  moderne  Fa¬ 
brik  hertil. 

Om  den  svenske  Skibsbygningsindustri  i  1917  skri¬ 
ves,  at  den  i  betydelig  Grad  har  kæmpet  med  Ma¬ 
terialemanglen.  Dette  er  saa  meget  mere  beklageligt, 
som  der  ellers  var  Basis  for  et  stort  Opsving.  Medens 
der  i  1915  sattes  20,000  Br.  R.  T.  i  Vandet,  steg  dette 
Tal  for  henholdsvis  1916  og  1917  til  25,000  og  29,000 
Br.  R.  T.  Hertil  kommer  yderligere  for  det  sidste 
Aar  forskellige  Krigsfartøjer  som  Panserskibet  »Drott- 
ning  Victoria«  og  et  større  Antal  U-Baade.  Halvdelen 
af  den  færdigbyggede  Tonnage  hidrører  fra  Goteborg- 
værfter.  I  Aarets  Løb  er  der  kommet  et  Par  nye 
Værfter  til,  som  dog  endnu  ikke  har  gjort  nogen 
nævneværdig  Indsats  i  Skibsbygningen.  Et  Par  Værfter 
er  udvidet,  saaledes  Solvesborgs  og  Brodins,  sidst¬ 
nævnte  i  Gefle.  Endelig  kan  nævnes,  at  et  Værft  i  Mal¬ 
mo  og  et  i  Stockholm  har  begyndt  med  Bygning  af 
Betonskibe.  Hvorvidt  denne  Industri  i  Fremtiden  vil 
faa  nogen  Betydning  i  Sverige,  er  det  vanskeligt  paa 
nærværende  Tidspunkt  at  sige  noget  om. 

De  svenske  Værfter  kan  utvivlsomt  regne  med 
mange  Ordrer,  og  de  ligger  for  Tiden  inde  med  mæg¬ 
tige  Bestillinger;  men  hvornaar  disse  bliver  effek¬ 
tuerede  beror  først  og  fremmest  paa  Materialetilfør¬ 
slerne.  De  svenske  Jernværker  kan  ikke  producere 
den  Plademængde,  der  er  Behov  for,  og  Tilførsler 
udefra  er  uendelig  vanskelige  at  opnaa.  I  Skibsbygger¬ 
kredse  ser  man  da  ogsaa  Fremtiden  temmelig  pessi¬ 
mistisk  imøde  og  er  forberedt  paa  at  indskrænke 
Driften,  hvis  ikke  Materialespørgsmaalet  løses  snart. 

Norge. 

Vi  har  adskillige  Gange  berørt,  hvorledes  Norges 
Mangel  paa  Jernværk  og  Valseværk  under  Krigen  paa 
en  Mængde  Omraader  har  medført  store  Vanskelig¬ 
heder,  særlig  i  det  sidste  Aar,  og  givet  Anledning  til 
en  Række  Forslag  om  Anlæg  af  Jernværker  og  Valse¬ 
værker  paa  forskellige  Steder.  Hidtil  har  dog  kun 
Christiania  Slaalværk  vovet  Skridtet  fuldt  ud  ved  Paa- 
begyndelsen  af  et  Valseværksanlæg,  som  vi  har  omtalt 
i  vor  forrige  Oversigt.  Nu  forlyder  det  imidlertid, 
at  Generaldirektør  Blakstad  har  taget  Initiativet  til 
Anlæg  af  et  Jernværk  og  Valseværk  ved  Risør.  Pro¬ 
fessorerne  Brøgger  og  Vogt  har  studeret  Planerne 
nærmere  og  udtaler  sig  i  det  store  og  hele  meget 
velvilligt  herfor.  Ved  Beliggenhed  midt  paa  Sydlan¬ 
dets  Kyst  med  sikret  tilstrækkelig  Areal  ved  Havn, 
med  Adgang  til  lang  Kajlængde,  ved  en  By,  og  med 
kort  Transport  for  en  væsentlig  Del  af  Raastotferne 


og  endelig  med  Adgang  til  tilstrækkelig  stor  og  billig 
Vandkraft  (Hogefossene),  skulde  Anlægsbetingelserne 
være  særlig  gode.  En  væsentlig  Del  af  den  nødvendige 
Jernmalm  kan  tilføres  Værket  fra  nærliggende  Gru¬ 
ber  (Aren dalsfeltet,  Kragerøfeltet  og  Fch nsgruberne). 
Hovedsædet  for  Norges  ældste  Jernindustri. 

Som  Hovedprodukt  for  Valseværket  vil  man  fra 
først  af  lægge  Vægt  paa  Valsning  af  Plader  for  Skibs¬ 
byggeri,  der  vil  kunne  finde  Afsætning  paa  hele  Ky¬ 
sten.  Detaillerede  Planer  foreligger  dog  endnu  ikke, 
men  selve  den  Position,  Planens  Ophavsmand  indtager 
i  norsk  Næringsliv,  giver  dog  Projektet  særlig  Interesse. 

□□anoa 

Fra  Teknologisk  Institut. 

Teknologisk  Institut,  der  i  Øjeblikket  betinder  sig 
paa  et  højst  besværligt  Overflytningens  Stade,  med¬ 
deler,  at  man  i  Løbet  af  Marts— April  vil  være  saa 
vidt  med  Indflytning  og  Ny-Indretning  i  de  store  nye 
Lokaler,  at  Arbejdet  kan  tages  op  i  stærkt  udvidet 
Maalestok.  Virksomheden  har  længe  trængt  dertil. 

Vi  henleder  Opmærksomheden  paa,  at  Industriens 
Udvikling  viser,  at  Teknologisk  Institut  ret  anvendt, 
og  navnlig  nu  under  nye  og  bedre  Arbejdsforhold, 
vil  kunne  blive  af  største  Værdi,  ogsaa  i  Industriens 
Tjeneste. 

Rent  bortset  fra,  at  det  næppe  vil  være  let  at  trække 
Skillelinien  mellem  Industri  og  Haandværk  —  der 
glider  over  i  hinanden  og  navnlig  supplerer  hinanden 
—  turde  alt  pege  hen  imod,  at  Frem  tiden  hører  de 
teknisk  kyndige  og  i  denne  Sammenhæng  derfor  de 
teknisk  velhjulpne  til.  Teknologisk  Institut  synes  da 
at  have  Forudsætninger  endnu  for  mangen  en  Opgave. 

Skulde  vi  nævne  noget  særligt  af  Interesse  for  In¬ 
dustrien,  maatte  det  blive  den  kemiske  Konsultations¬ 
virksomhed,  der  foruden  gennem  Garverforeningens 
Forsøgsstation,  Stoberikonsultationen  og  Malernes 
Forsøgsstation  (som  undersøger  Malerfarver  og  giver 
Vejledning  om  nyt),  yderligere  maa  kunne  faa  Ærinde 
til  mange  tiere  Industrier.  Den  kemiske  Konsultation 
med  sin  Kreds  af  duelige  Ingeniører  har  under  de 
vanskelige  Forhold  i  disse  Aar  for  Industrien  erhver¬ 
vet  sig  Indsigt  og  saa  megen  Kendskab  til  de  Vilkaar, 
hvorunder  Arbejdet  udføres,  at  en  udvidet  Raadgiv- 
ning  m.  H.  t.  Materialer,  Sparsommeligheden  med 
saadanne  og  Vejledning,  naar  det  drejer  sig  om  nyt, 
sikkert  vil  kunne  præsteres.  Industrien  bør  derfor 
tage  denne  Virksomhed  i  sin  Tjeneste,  og  efter  For¬ 
lydende  er  der  da  ogsaa  visse  Nydannelser  med  spe¬ 
cielt  Henblik  herpaa  under  Forberedelse,  paa  Op¬ 
fordring  fra  bestemte  Industrier  og  Industrigrupper. 

□□□□□□ 

Hjælpen! 

Af  et  Brev  fra  Lederen  af  en  større  industriel  Virk¬ 
somhed,  hvis  normale  Arbejde  ligger  stille  som  Følge 
af  Blokaden,  og  som  nu  ved  Optagelsen  af  nye  Op¬ 
gaver  søger  at  holde  Hjulene  løbende  det  bedst  mu¬ 
lige,  hidsætter  vi  følgende: 

»Vi  opfordres  til  at  sætte  nye  Ting  igang  og  be¬ 
skæftige  Arbejdere,  og  Vorherre  skal  vide,  det  ikke  er 
nemme  Forhold  at  arbejde  under,  men  selv  den  na¬ 
turligste  Hjælp  eller  Haandsrækning  fra  Myndigheder, 
Nævn  o.  1.  gives  næsten  altid  for  langsomt  og  mod¬ 
stræbende  —  helst  slet  ikke.  Det  er  aldeles,  som  om 
vi  Fabrikanter  ikke  havde  nok  at  kæmpe  med  ifor- 
vejen  —  — « 


Vi  ved  af  Erfaring,  at  disse  Tanker  deles  af  mange 
i  vor  Industri.  Mon  det  dog  ikke  var  bedre  Økonomi 
at  afse  lidt  Tid,  Forstaaelse  og  Stottetil  Produktionens 
Interesser  end  som  Tilfældet  er  uden  større  Efter¬ 
tanke  at  bevilge  den  ene  Million  efter  den  anden  til 
Understøttelser,  der  altfor  ofte  mindre  tjener  til  Af¬ 
hjælpning  af  Arbejdsløsheden  end  til  dens  Vedlige¬ 
holdelse? 


#  #  & 


Industrimødet. 

Det  planlagte  Industrimødes  Afholdelse  har  paa 
Grund  af  indtrufne  Omstændigheder  maattet  udsættes 
og  vil  da  forventelig  finde  Sted  i  Forbindelse  med 
Industriforeningens  Generalforsamling  den  22.  Marts. 

Da  Kjøbenhavns  Magistrat  har  ønsket  at  overtage 
Industriforeningens  Udstillings-  og  Mødesal  til  Lokale 
for  Folkebespisning,  men  til  Gengæld  stiller  Lokaler 
til  Raadighed  for  Foreningens  Møder  o.  1.,  vil  Industri¬ 
mødet  og  Generalforsamlingen  blive  afholdt  i  Raad- 
husets  Festsal. 

Industriraadets  Studiekommission. 

Arbejdet  i  Studiekommissionen  er  blevet  fordelt 
saaledes,  at  det  hovedsagelig  falder  i  to  Hovedsek- 
tioner,  nemlig  Spørgsmaal  vedrørende  Fedtstoffer  og 
Smøreolie  samt  Spørgsmaal  sorterende  under  de  for¬ 
skellige  øvrige  Udvalg,  over  hvilke  vi  bragte  en  Over¬ 
sigt  i  vort  November-Hefte.  For  disse  sidste  Spørgs¬ 
maal  fungerer  Ingeniør  Th.  Madsen  som  Sekretær 
(Træffetid  Kl.  3— 4,  Telefon  Byen  4085),  medens  Spørgs¬ 
maal  vedrørende  Fedtstoffer  og  Smøreolier  behandles 
af  Ingeniør  Allan  Bock  som  teknisk  Konsulent  i  For¬ 
bindelse  med  Sekretær  Holm,  Industriraadet,  Kontor 
18,  hvortil  alle  Henvendelser  om  Udlevering  af  Smøre¬ 
olie  finder  Sted. 

Nye  Medlemmer  af  Raadet. 

Paa  et  Møde  i  Industriforeningens  Repræsentant¬ 
skab  d.  5.  ds.  valgtes  til  Medlemmer  af  Industriraadet 
Direktør  Harald  J.  Nielsen  og  Direktør  Gunnar  Gre¬ 
gersen.  Begge  d’Herrers  Arbejde  i  Industriraadet  under 
Krigens  Tid  vil  være  kendt  og  værdsat  af  vore  Med¬ 
lemmer,  der  sikkert  vil  dele  den  Tilfredshed,  hvor¬ 
med  Repræsentantskabet  godkendte  Valget. 

Afgifter  for  Erklæringer. 

Idet  man  ikke  undlader  at  henlede  Opmærksom¬ 
heden  paa,  at  der  for  al  Genudførsel,  ligegyldigt  til  hvil¬ 


ket  Land,  af  Varer  samt  Fabrikata  af  Varer,  impor¬ 
terede  under  Industriraadets  eller  Grosserer-Societe¬ 
tets  Garanti,  altid  maa  ansøges  om  Tilladelse  hos  de 
respektive  Institutioner,  meddeles  det  herved,  at  man, 
som  Følge  af  de  med  Opretholdelsen  af  Industriraadets 
Virksomhed  forbundne,  stadig  stigende  Omkostninger, 
har  set  sig  nødsaget  til  indtil  videre  at  forhøje  Afgif¬ 
terne  for  Ekspeditionen  af  de  Tilladelser,  der  udste¬ 
des  af  Industriraadet. 

Der  vil  herefter  for  Ekspeditionen  af  Industriraa¬ 
dets  Udførsels-Attester  være  at  erlægge  følgende  Af¬ 
gifter: 


'or  Værdi 

indtil 

200 

Kr. 

2  Kr, 

»  » 

over 

200 

» 

til 

500 

Kr.  3  » 

»  » 

» 

500 

» 

» 

1000 

»  5  » 

»  » 

» 

1000 

» 

» 

1500 

»  8  » 

»  » 

» 

1500 

» 

» 

2000 

»  10  » 

»  » 

» 

2000 

» 

7*  pCt 

afrundet  opad  i  hele  Kroner. 

For  Prolongationer  beregnes  en  fast  Afgift  af  2  Kr. 
for  Beløb  under  1000  Kr.  og  af  4  Kr.  for  alle  Beløb 
derover. 

Angaaende  Afgiften  for  Importbegæringer  se  Bekendt¬ 
gørelsen  i  Tidsskriftets  Oktober-Hefte. 

Engelske  sorte  Lister. 

En  samlet  Udgave  af  de  hidtil  publicerede  Lister 
over  Firmaer  i  neutrale  Lande,  med  hvilke  det  er 
britiske  Firmaer  forbudt  at  handle,  ligger  til  Gennem¬ 
syn  i  Industriraadets  Kontor. 

Franske  Sorte-Lister. 

Fra  Handelsministeriet  har  man  modtaget  Under¬ 
retning  om,  at  der  i  sammes  Lokaler,  Holmens  Kanal 
9,  mellem  12—5  henligger  til  Gennemsyn  et  Eksem¬ 
plar  af  »Journal  officiel«  for  18.  f.  M.,  indeholdende 
den  officielle  Liste  over  Firmaer  og  Personer  i  neu¬ 
trale  Lande,  med  hvilke  det  er  forbudt  franske  Under- 
saatter  at  træde  i  Handelsforbindelse. 

Den  skandinaviske  Vareudveksling. 


De  Delegerede  for  Sverige,  Norge  og  Danmark 
traadte  i  Følge  Beslutning  i  Christianiamødet  den 
1. — 6.  Januar  paany  sammen  i  Stockholm  den  17.— 20. 
Januar. 

Forhandlingerne  her  drejede  sig  om  en  Mængde 
Varer  af  forskellig  Slags,  som  et  eller  to  af  de  tre 
Lande  ønsker  at  faa  hos  det  tredie.  De  svenske  Varer 
af  større  Betydning,  hvorom  det  hovedsagelig  drejer 
sig,  er:  Jern-  og  Staalvarer,  visse  Slags  Maskiner,  Træ¬ 
varer,  deriblandt  Brændsel,  Papirmasse,  Papir  til  al 
spinde.  Produkter  af  Trædestillation,  visse  Garvesager, 
Jernbanesveller,  Tørvestrøelse,  svovlsur  Lerjord, 
visse  Medicinalvarer,  Kultraad,  Chamottevarer,  ildfast 
Tegl  m.  m. 

Blandt  de  norske  Varer,  som  blev  omtalt  paa  Kon¬ 
ferencen,  maa  særlig  fremhæves  Norgessalpeter,  andre 
kemiske  Produkter,  Fiskevarer,  Brændsel  samt  for¬ 
skellige  Slags  Malm  og  Metaller  m.  m. 

Fra  Danmark  ønsker  de  to  andre  Lande  fremfor 
alt  Levnedsmidler,  Korn,  Smør,  Æg,  Kød,  Sukker, 
Bodfrugtsfrø,  Havefrø  og  andre  Slags  Frø,  Huder  m.  m. 

Vedrørende  forskellige  af  disse  Varer  lykkedes  det 
allerede  paa  Christianiamødet  at  faa  en  mere  plan¬ 
mæssig  Ordning  i  Stand  Landene  imellem  efter  Grund¬ 


sætninger,  der  da  blev  offentliggjort. 

Efter  at  der  i  Tiden  mellem  Møderne  har  været 
iværksat  en  Bække  nødvendige  Udregninger,  er  der 
veti  Stockholmsmødet  opnaaet  et  godt  Besultat  for 
yderligere  et  stort  Antal  Varers  Vedkommende,  sam¬ 
tidig  med,  at  man  ved  dette  Mode  har  haft  Lejlighed 
til  paa  forskellige  Maader  at  trække  Linierne  op  for 
en  udvidet  Vareudveksling,  der  efter  Christianiamødet 
i  Virkeligheden  allerede  har  fundet  Sted  i  betydeligt 
Omfang  efter  de  Grundsætninger,  hvorom  man  da 
enedes,  og  som  efter  det  nu  afholdte  Mode  væsentlig 
vil  kunne  forøges. 

For  at  tilvejebringe  den  Plan,  hvorpaa  man  nu  ar¬ 
bejder,  vil  der  efter  Indbydelse  af  de  danske  Dele¬ 
gerede  blive  afholdt  el  nyt  Møde  i  Kjøbenhavn,  der 
antagelig  vil  finde  Sted  de  nærmeste  Dage. 


□□□□□□ 


Det  kjøbenhavnske  Skolevæsen. 

En  Adresse  fra  Erhvervsorganisationerne. 

Følgende  Adresse  er  under  19.  Januar  tilstillet  Be¬ 
geringen  og  Bigsdagen: 

Til  den  Kappestrid,  som  forestaar  efter  Krigens 
Afslutning,  søger  man  indenfor  alle  Erhverv  at  højne 
og  supplere  de  unges  Uddannelse;  men  det  er  ikke 


nok  at  sørge  for,  at  de  faglige  Kursus  paa  Univer¬ 
sitetet,  den  polytekniske  Læreanstalt,  Landbohøjsko¬ 
len  og  andre  lignende  Skoler  bringes  op  paa  Højde 
med  vore  Nabolandes  Undervisning  —  man  maa  til¬ 
lige  være  opmærksom  paa  det  højere  Skolevæsen,  som 
danner  Grundlaget  for  Fagstudierne. 

Den  danske  Stat  har  hidtil  kun  udenfor  Kjøben- 
havn  stottet  det  højere  Skolevæsen  i  rimeligt  Omfang, 
men  forsømt  det  i  Hovedstaden,  hvor  det  med  store 
Ofre  har  maattet  opretholdes  alene  af  Forældrene. 

De  Tilskud,  der  under  den  sidste  Tid  har  været 
ydet  til  det  kjøbenhavnske  højere  Skolevæsen  for  at 
forhindre  el  Sammenbrud,  har  været  utilstrækkelige 
og  ifolge  deres  midlertidige  Art  uskikkede  til  at  skabe 
den  fornødne  Bo  og  Tryghed  indenfor  Skolerne. 

Under  Henvisning  til  den  langt  billigere  Adgang  til 
den  højere  Skole  i  vore  Nabolande  anmoder  vi  om, 
at  det  kjøbenhavnske  Skolespørgsmaal  nu  maa  blive 
taget  op  til  en  endelig  Løsning,  saa  at  Yilkaarene  for 
Undervisningen  kan  blive  tilfredsstillende  og  Skole¬ 
pengene  overkommelige.« 

Adressen  er  underskrevet  af  saa  godt  som  alle  be¬ 
tydende  Organisationer  i  vort  Erhvervsliv  ved  disses 
Formænd,  saaledes:  Industriraadet  og  Industrifor¬ 
eningen  i  Kjøbenhavn,  Grosserer-Societetets  Komité, 
Dansk  Arbejdsgiver-  og  Mesterforening,  Fællesrepræ¬ 
sentationen  for  dansk  Industri  og  Haandværk,  For¬ 
eningen  til  Søfartens  Fremme,  Dansk  Ingeniørforening, 
De  danske  Livsforsikringsselskabers  Forening,  Fælles¬ 
repræsentationen  for  dansk  Skibsfart,  Dansk  Arkitekt¬ 
forening,  Detailhandlersocietetets  Forretningsudvalg, 
Handels-  og  Kontoristforeningen,  Bryggeriforeningen, 
Akademisk  Architektforening,  Foreningen  til  unge 
Handelsmænds  Uddannelse,  Den  danske  Boghandler¬ 
forening,  Haandværkerforeningen  i  Kjobenhavn  m.  11. 

□□□□□□ 


Teknisk  Katalogsamling. 

Som  det  vil  være  Tidsskriftets  Læsere  bekendt,  er 
Industriforeningens  Bibliotek  i  de  sidste  Aar  gaaet 
over  til  at  blive  rent  teknisk  —  og  ikke  mindst  viser 
de  talrige  Forespørgsler  fra  udenbys  Virksomheder, 
hvor  heldigt  det  har  været,  at  Nyanskaffelserne  i  Tide 
greb  ind  i  Tidens  Behov.  Men  Biblioteksudvalget  har 
nu  tænkt  at  strække  sig  videre  ved  at  oprette  en 
Underafdeling  omfattende  Kataloger  fra  større  Fa¬ 
briker  og  Virksomheder,  som  fremstiller  Maskiner, 
Enkeltdele,  Værktøj  eller  i  det  hele  omfatter  tekniske 
Erhverv. 

Leverandører  og  Aftagere  vil  her  kunne  opnaa  For¬ 
bindelse  med  hinanden,  og  det  vil  være  heldigt,  at 
Tidspunktet  ikke  opsættes  længere.  Derfor  rettes  her¬ 
med  en  Opfordring,  foreløbig  til  danske  Industrivirk¬ 
somheder,  om  at  fremsende  et  Eksemplar  af  de  Ka¬ 
taloger,  de  anser  for  tjenlige  til  at  udbrede  Kend¬ 
skabet  tit  deres  tekniske  Frembringelser.  For  at  und¬ 
gå  a  Tidsspilde  bedes  man  adressere  direkte  til:  Indu¬ 
striforeningens  Bibliotek,  Vesterbrogade  Nr.  1,  Kjøben- 
havn  B. 

Naar  Forholdet  tillader  det,  vil  Biblioteket  rette 
lignende  Opfordring  til  Repræsentanter  for  uden¬ 
landske  Firmaer.  Det  er  nemlig  Meningen  at  danne 
et  Arkiv  af  Kataloger  for  de  Industrigrene,  som  viser 
sig  særlig  efterspurgte;  men  det  er  tillige  Tanken  at 
holde  denne  nye  Katalogafdeling  indenfor  et  saadant 
Omraade,  at  den  frembyder  det  nyeste. 

Tillige  med  Bibliotekets  Patentsamling  og  den  store 
Række  af  Tidsskrifter  skal  Katalogsamlingen  saaledes 
give  den  søgende  Lejlighed  til  at  sætte  sig  ind  i  det 
nyeste  af,  hvad  der  kommer  frem  paa  Markedet.  Og 
ventelig  vil  alle,  som  ser,  hvilken  Betydning  den  her 
fremsatte  Plan  kan  faa,  støtte  Sagen  ved  at  fremsende 
—  og  vedblive  med  at  fremsende  Katalog  over  det 
nyeste  og  bedste,  der  kan  præsteres.  Det  vil  sikkert 
lønne  sig  at  give  vort  eneste  tekniske  Biblioteks  Be¬ 
søgende  Lejlighed  til  at  danne  sig  Skøn  over,  hvad 
der  fremkommer  af  industrielle  Nyheder. 

□□□□□□ 

Mindre  Meddelelser. 

Fremstilling  af  Hvidblik. 

Fremstillingen  af  Hvidblik  foregaar  som  bekendt 
paa  den  Maade,  at  tynde  .Jernplader  bliver  dyppede 
i  et  Tinbad.  Det  er  følgelig  umuligt  paa  denne  Maade 
at  faa  en  delvis  Fortinning  eller  Fortinning  kun  paa 
den  ene  Side  af  Blikpladen,  skønt  det  i  mange  Tilfælde 
vilde  være  tilstrækkeligt,  hvis  Blikpladen  kun  blev 
fortinnet  paa  den  ene  Side.  Dette  gælder  f.  Eks.  Frem¬ 
stilling  af  Konservesdaaser.  Ved  kun  at  fortinne  den 
ene  Side  af  Blikplader  kan  man  ikke  blot  spare  Tin, 
som  nu  er  blevet  en  sjælden  og  overordentlig  dyr 
Vare,  men  man  kan  ogsaa  paa  denne  Maade  forringe 
Omkostningerne  ved  Fabrikation  af  mange  Genstande, 
der  fremstilles  af  Blik. 

Efter  en  ny  enkel  patenteret  Maade  kan  man  nu 
fremstille  Blik,  der  er  fortinnet  paa  den  ene  Side  paa 
følgende  Maade:  2  lige  store  Blikplader  bliver  lagt 
tæt  oven  paa  hinanden  og  bliver  langs  med  Randen 
svejset  sammen  saa  meget,  at  de  ogsaa,  naar  de  bliver 
dyppede  ned  i  Tinhadet,  kan  holde  sammen.  De  ind¬ 
vendige  Sider  af  Blikpladen  kan  ikke  blive  fortinnet, 
medens  de  ydre  Sider  bliver  fortinnet  som  sædvanlig. 
Efter  Fortinningen  bliver  Pladerne  atter  skilt  fra  hin¬ 
anden. 


Den  praktiske  Udførelse  af  denne  Metode  har  dog 
hidtil  været  forbundet  med  forskellige  Vanskeligheder. 
Det  var  ikke  udelukket,  at  den  Luft,  der  befandt  sig 
mellem  Blikpladerne,  blev  opvarmet  i  Tinbadel  og 
udvidede  sig  saadan,  at  Blikpladerne  blev  skilt  ad. 
Det  skal  nu  være  lykkedes  at  overvinde  disse  Ulemper. 

Toldindtægterne. 

Ifølge  Meddelelse  fra  Generaltolddirektoratet  har 


Toldindtægterne  m.  v.  i  Januar 

Maaned  1918 

i  Sam- 

menligning  med  1917  udgjort  som  følger: 

1918 

1917 

‘  Kr. 

Kr. 

Indførselstold . 

3,249,000 

4,757,000 

Sukkerafgift . 

331,000 

328,000 

Spiritusafgift . 

1 10,000 

570,000 

Tillægsafgift  paa  Spiritus . 

1,311,000 

Tillægsafgift  paa  Vin . 

525,000 

Ølskat . 

907,000 

720,000 

Skat  af  01,  der  tidl.  var  skattefrit 

59,000 

Stempelafgift  af  Cigaretter . 

Omsætningsafgift  af  Cigarer  og 

225,000 

86,000 

Cigarillos  . 

802,000 

Andre  Indtægter . 

151,000 

175,000 

Tilsammen . 

7,670,000 

6,636,000 

I  Maanederne  April— Januar  i 

indeværende 

Finans- 

aar  udgjorde  Indtægterne  i  Sammenligning  med  de 
tilsvarende  Maaneder  forrige  Finansaar: 


1918  1917 

Indførselstold .  27,353,00.)  36,558,000 

Sukkerafgift .  4,217,000  4,838,000 

Spiritusafgift .  2,098,000  5,599,000 

Tillægsafgift  paa  Spiritus .  13,815,000 

Tillægsafgift  paa  Vin .  639,000 

Ølskat .  9,212,000  8,019,000 

Skat  af  01,  der  tidl.  var  skattefrit  120,000 

Stempelafgift  af  Cigaretter .  1,653,000  1,143,000 

Omsætningsafgift  af  Cigarer  og 

Cigarillos .  1,290,000 

Andre  Indtægter .  850,000  940,000 

Tilsammen .  01,247,000  57,097,000 


Planktonorganismerne  som  Oliekilde. 

Zoologen,  Dr.  phil.  C.  Wesenberg-Lund,  der  er  Le¬ 
der  af  Universitetets  Laboratorium  for  ferskvands- 
biologiske  Undersøgelser,  har  i  en  Artikel  i  »Naturens 
Verden«  henledt  Opmærksomheden  paa  eventuel  Ind¬ 
vinding  af  Olieindholdet  i  de  mikroskopiske  Dyr  og 
Planter,  der  i  stor  Mængde  findes  baade  i  ferske  og 
salte  Vande.  Disse  Dyr  og  Planter,  der  gaar  under 
Fællesnavnet  Plankton,  indeholder  en  forholdsvis  stor 
Mængde  Olie,  og  eftersom  dette  Plankton  findes  i 
uhyre  Mængder  i  Verdenshavene,  skulde  det  synes, 
som  om  man  herigennem  —  dersom  de  rette  tekniske 
Metoder  fandtes  —  kunne  indvinde  betydelige  Mæng¬ 
der  Olie.  Planktonet  optræder  i  større  eller  mindre 
Mængde  til  de  forskellige  Aarstider,  og  del  er  sand¬ 
synligvis  dettes  Olieindhold,  der  efter  Planktonets 
Død  og  derpaa  følgende  Opløsning  af  Organismernes 
Væv  stiger  til  Vejrs  og  lægger  sig  som  en  uendelig 
tynd  Hinde  paa  Vandoverfladen  og  danner  Dødvande, 

saaledes  at  Vinden  paa  dette  Sted  ikke  kan  faa  Magt. 
Fænomenet  er  velkendt,  jevnfør  de  lange  Strimer 
blankt  Vand,  der  i  mild  Vind  findes  mellem  de  af 
Blæsten  krusede  Partier,  og  som  giver  Soen  et  ud¬ 
præget  »oliet«  Udseende. 

Disse  mikroskopiske  Dyr  og  Planter  er  for  en  over¬ 
vejende  Del  mange  storre  Dyrs  Føde,  idet  ikke  alene 
Hvaler,  men  ogsaa  mange  Fiskearter  bl.  a.  Silden, 
(der  baade  direkte  fanges  og  er  Føde  for  mange  Dyr, 
der  efterstræbes  af  os  for  Fedtindholdets  Skyld,  f.  Eks. 
Sæler,  Tandhvaler  etc.)  lever  saa  godt  som  udeluk¬ 
kende  heraf.  Dr.  Wesenberg-Lunds  Tanke  er  da  den 
at  udskyde  disse  Led  og  direkte  indfange  Planktonet 
og  saa  heraf  udvinde  Olien.  Sandsynligvis  vil  ogsaa 
Kvælstofindholdet  være  at  udnytte  til  Foder  etc.  Til¬ 
bage  staar  at  overveje  de  tekniske  Problemer  Sagen 
vedrørende,  og  Industriraadets  Studiekommission  vil 
forventelig  med  dette  for  Øje  nedsætte  et  Udvalg,  der 
i  nær  Fremtid  giver  sig  i  Kast  med  Undersøgelserne. 

Tran  som  Motorbrændsel. 

Blandt  de  forskellige  nye  Virksomheder,  som  Krigs¬ 
situationen  direkte  eller  indirekte  har  affødt,  kan  i 
den  seneste  Tid  en  dansk  Fisketranindustri  noteres. 
Nationaløkonomisk  set  maa  dette  hilses  med  Glæde. 
Raamaterialerne  er  for  en  stor  Del  Fiske-Indmad,  der 
ellers  bortkastes,  men  som  nu  presses  eller  koges  for 
sine  særdeles  værdifulde  Fedtstoffer.  Det  vilde  være 
ønskeligt,  om  denne  Produktion  kunde  ordnes  saa 
rationelt,  at  den  kunde  hjælpe  udover  den  nuværende 
Periode  af  Fedtknaphed.  Dette  er  imidlertid  langt  fra 
givet.  Fremstillingsomkostningerne,  saavel  som  Raa¬ 
materialerne,  kræver  et  Prisniveau  for  Fisketran  langt 
højere  end  det,  der  betales  for  almindelig  Tran.  Hvad 
selve  den  nye  Vare  angaar,  er  den,  naar  den  frem¬ 
stilles  omhyggelig,  udmærket  god  og  klar  og  kan  finde 
Anvendelse  som  den  meste  anden  Tran. 

En  unægtelig  ny  Anvendelse  af  Tran  er  det  imidler¬ 
tid  at  bruge  den  som  Motorbrændsel.  Kun  den  yder¬ 
ste  Mangel  paa  andet  Brændselsstof  retfærdiggør  denne 
Anvendelse.  Alt  andet  lige  er  Forbruget  af  Tran  40 
pCt.  større  end  Petroleumsforbruget,  der  giver  samme 
HK.  i  en  almindelig  Motor,  og  da  Prisen  paa  Tran 
er  ca.  3  Kr.,  siger  det  sig  selv,  at  det  ikke  er  nogen 
billig  Drift. 

Paa  en  herværende  større  Motorfabrik  er  der  i 
nogen  Titl  gjort  Forsøg  med  Tran  som  Brændsel  i 
Motorer.  Resultatet  siges  at  være  meget  tilfreds¬ 
stillende,  kun  maa  »Tanken«  til  Tranen  anbringes 
saaledes,  at  Straalevarmen  fra  Glødehovedet  kan  for¬ 
varme  denne,  og  paa  Grund  af  Tranens  Tykflydenhed 
og  Klæbrighed  maa  Sugerør  og  Sugeventil  være  rige¬ 
lige  dimensionerede.  Ud  herover  behøver  man  ikke 
at  foretage  Forandringer  af  Motoren.  »Teknologisk 
Institut«  havde  fornylig  Lejlighed  til  at  kontrolere 
nogle  Forsøg  paa  den  paagældende  Fabrik,  og  det 


viste  sig,  at  Maskinen  startede  og  manøvrerede  tilfreds¬ 
stillende,  ligesom  den  uden  Vanskelighed  udviklede 
sin  normale  HK.  og  gik  Tomgang.  Dog  synes  det, 
som  noget  begagtigt  Sod  afsættes  i  Cylinderen  og 
Ventilen,  saa  noget  hyppigere  Rensning  vil  antagelig 
være  nødvendig. 

Ogsaa  til  »Lampen«  lod  Tranen  sig  anvende,  men 
den  maatte  forinden  opvarmes  stærkt. 

Det  er  nu  Hensigten  at  foretage  et  Par  Forsøg  i 
Institutets  egne  Motorrum,  dels  med  Anvendelse  i  2- 
Takts,  dels  i  4-Takts  Motorer  for  Øje. 

Udvinding  af  Sulfitsprit  i  Tyskland. 

Den  tyske  Regering  har  købt  det  svenske  Selskab 
A/B  Ethyls  Patenter  for  Fremstilling  af  Sulfitsprit. 
A/B  Ethyl  udvinder  i  Falun  betydelige  Mængder 
Sprit  af  Sulfitlud.  Ved  Købet  af  de  svenske  Patenter 
vil  den  tyske  Regering  skaffe  tyske  Cellulosefabriker 
Mulighed  for  at  udnytte  Sulfitluden  til  Spritfabrika¬ 
tionen  og  derved  formindske  Spritmanglen.  Til  An¬ 
lægene  yder  Regeringen  et  rentefrit  og  uopsigeligt 
Laan  paa  den  Maade,  at  Rigsregeringen  giver  den  ene 
Halvdel  og  vedkommende  Forbundsstat  den  anden 
Halvdel.  Efter  sigende  skal  der  i  Bayern  allerede 
være  3  Selskaber,  der  fremstiller  Sprit  af  Sulfitlud, 
nemlig:  A/G  fur  Zellstoff-  und  Papierfabrikation, 
Aschaffenburg',  die  Overbayerische  Zellstoff-  und  Pa- 
pierfabrik  A/G,  Redenfelden,  og  Simoniusschen  Zellu- 
losefabriken  A/G,  Kehlheim.  De  3  Anlæg  har  kostet 
ca.  2  Miil.  Mk.  Cellulosefabrikerne  skal  aflevere  den 
producerede  Sprit  for  20,50  Mk.  pr.  hl.  Kriegsaus- 
schuss  afgiver  Spritten  til  Spritcentralen  for  75  Mk. 
Af  Udbyttet  54,50  Mk.  gaar  12  Mk.  til  Patentafgifter, 
Administration  og  Præmier  til  Cellulosefabrikerne, 
saa  at  der  bliver  42,50  Mk.  Udbytte  til  Renter  og 
Amortisation. 

Legater. 

Af  Garvermester  Erich  Johnsen  Bergs  Legat  bort¬ 
gives  2  Understøttelser,  hver  paa  90  Kr.  en  Gang  for 
alle,  til  unge,  trængende  Haandværkere  her  i  Byen, 
der  er  Udlændinge.  Ansøgninger  herom,  bilagt  med 
Attest  for  Trang  og  Værdighed,  kan  indgives  i  Magi¬ 
stratens  1.  Afdelings  Legatkontor  paa  Raadhuset  hver 
Søgnedag  mellem  11—3  inden  1.  Marts. 

Ledigt  Legat  i  Industriforeningen.  Den  28.  April 
d.  A.  uddeles  af  Enkefru  I.  E.  E.  Olsens  Legat  for 
Haandværkslærlinge,  der  tilhører  Haandværkerfor- 
eningen  og  Industriforeningen  i  Kjøbenhavn,  2  Por¬ 
tioner  paa  hver  100  Kr.  til  Haandværkslærlinge  særlig 
af  Maskin-  og  Byggefagene. 

Legatet  er  bestemt  for  Uddannelse  af  Lærlinge  i  de 
to  sidste  Læreaar.  Blanketter  til  Ansøgninger  kan  af¬ 
hentes  paa  Industriforeningens  Kontor,  V.  Boulevard 
18,  (9—4)  indtil  den  15.  Marts  d.  A. 

Tidsskrift  for  Industri. 

En  Udvidelse  fra  Maaneds-  til  Halvmaanedsskrift. 


Med  den  Udvikling,  Industriraadet  under 
Krigen  har  opvist,  er  det  mere  og  mere 
bleven  følt  som  et  Savn,  at  Raadets  Organ, 
»Tidsskrift  for  Industri«,  kun  udgik  en  Gang 
om  Maaneden.  Samtidig  har  den  hele  indu¬ 
strielle  Fremvækst  og  den  Situation  baade  udad¬ 
til  og  indadtil,  vi  er  inde  i,  gjort  det  ønskeligt, 
at  den  gamle,  traditionsrige  Industriforenings 
Tidsskrift  i  højere  Grad  kunde  fremtræde  som 
den  danske  Industris  selvskrevne  Talerør,  end 
det  under  de  hidtidige  Forhold  har  været  mu¬ 
ligt,  hvor  Tidsskriftet  har  været  afskaaret  fra 
en  egentlig  aktuel  Behandling  af  foreliggende 
Emner.  At  Tidsskriftets  Værdi  som  praktisk 
Meddelelsesorgan,  dets  Evne  til  at  skabe  den 
Rapport  mellem  Hovedstyre  og  Medlemmer,  som 
er  enhver  Organisations  Hovedhjørnesten,  ogsaa 
har  maattet  lide  under  Maanedsskrift-Karakteren, 
behøver  vi  næppe  at  fremhæve. 

Det  vil  da  sikkert  blive  modtaget  med  Til¬ 
fredshed,  at  Industriforeningens  Bestyrelse  efter 
Redaktionsudvalgets  Forslag  har  vedtaget  at  lade 
»Tidsskrift  for  Industri«  udgaa  to  Gange  maa- 
nedlig,  nemlig  den  1.  og  15.  hver  Maaned.  Der 
sikres  herved  Mulighed  for  en  bedre  Varetagelse 
af  Bladets  Mission  som  industrielt  Organ,  me¬ 
dens  samtidig  det  nu  ofte  altfor  rigelige  Stof  vil 
kunne  fordeles  til  Gavn  for  Tidsskriftets  Læse¬ 
værdighed  overhovedet.  Den  nye  Ordning  træ¬ 
der  i  Kraft  med  næste  Hefte  15.  April. 

Naar  imidlertid  en  saadan  betydelig  Udvidelse 
med  de  nuværende  vanskelige  Forhold  for  al 
Bladudgivelse  har  kunnet  besluttes,  er  det  under 
Forudsætning  af,  at  Industriens  egne  Folk  viser 
deres  Interesse  herfor,  baade  ved  at  betragte 


Tidsskriftet  som  deres  naturlige  Forum,  hvor 
deres  Anliggender  føres  frem,  og  deres  Med¬ 
arbejderskab  paakaldes,  og  ved  ogsaa  som  An¬ 
noncører  at  staa  sammen  om  deres  Blad,  saa- 
ledes  at  dette  i  enhver  Henseende  kan  fremtræde 
saa  vægtigt  og  omfattende  som  muligt  til  Gavn 
for  den  almindelige  Opfattelse  af  dansk  Industri 
overhovedet.  I  dette  Øjemed  vil  Udvidelsen 
følges  af  en  Forandring  af  Tidsskriftets  Forret¬ 
ningsforhold,  idet  dette  herefter  selv  overtager 
sine  Annoncer,  der  hidtil  har  været  bortforpagtet, 
for  gennem  disses  direkte  Indsendelse  i  saa  vid 
Grad  som  mulig  at  lade  Indtægterne  herved 
komme  Industriens  egne  Formaal  tilgode.  Sam¬ 
tidig  er  vor  hidtidige  Annonceforpagter,  Nissens 
Annoncebureau,  bleven  knyttet  til  vor  Annonce¬ 
afdeling  som  dennes  Generalagent.  Med  sit  Op¬ 
lag  —  langt  det  største  indenfor  dansk  industriel¬ 
teknisk  Fagpresse  — -  af  7000  Eksemplarer,  der 
udgaar  til  alle  Virksomheder  indenfor  dansk  In¬ 
dustri  og  til  talrige  Steder  i  Industrien  nær- 
staaende  Kredse,  Myndigheder  m.  m.,  sine  For¬ 
bindelser  i  Ind-  og  Udland,  bør  da  Tidsskriftet 
have  let  ved  ogsaa  at  løse  denne  Del  af  sin  nye 
Opgave. 

Gaar  man  Rækken  tilbage  af  de  Tidsskrifter, 
Industriforeningen  i  Kjøbenhavn  i  Aarenes  Løb 
har  udgivet,  vil  man  se,  at  den  nu  forestaaende 
Udvidelse  af  »Tidsskrift  for  Industri«  falder  netop 
80  Aar  efter  Udgivelsen  af  dets  første  Forgænger. 
Da  Industriforeningen  stiftedes  12.  Juni  1838, 
lagde  man  nemlig  straks  ud  med  et  Ugeskrift, 
»Industriforeningens  Tidende«.  Denne  Industri- 

foreningens  første  periodiske  Publikation,  hvis 
Indhold  væsentlig  var  rent  teknisk  og  meget 
teoretisk,  bestod  kun  i  faa  Aar,  idet  man  alle¬ 
rede  1 84 1  gik  over  til  Udgivelsen  af  »Kvartals¬ 
beretninger  fra  Industriforeningen«,  som  deretter 
med  mere  populært,  delvis  videnskabelig  og  spe¬ 
cielt  Stof  var  Medlemsblad  indtil  Aar  1866,  da 
man  fra  Kvartalsudgivelse  forandrede  Tidsskriftet 
til  el  Maanedsskrift  med  Titlen  »Maanedsskrift 
udgivet  af  Industriforeningen«.  I  dettes  første 
Aar  var  Redaktionen  stærkt  teknisk  præget,  men 
efter  at  Teknisk  Forening  var  stiftet  Aar  1877 
og  havde  faaet  sit  eget  Tidsskrift,  mente  man, 
at  de  tekniske  Interesser  burde  finde  andet  Hjem¬ 
sted  end  Industriforeningens  Tidsskrift,  og  da  man 
alligevel  fra  tekniske  Kredse  søgte  at  forcere  en 
Udvikling  af  Tidsskriftet  efter  deres  Ønske  ved 
Bladets  Omdannelse  til  et  teknisk  Ugeskrift, 
rejste  de  i  Mellemtiden  stærkt  fremvoksede  kunst- 
industrielle  Interesser  sig  og  paa  Initiativ  af  Phi¬ 
lip  Schou,  der  i  1883  blev  Foreningens  Formand, 
gennemførtes  i  1885  en  Deling  af  Tidsskriftet, 
dels  i  et  14-Dags  Medlemsblad,  »Industriforenin¬ 
gens  Tidsskrift«,  hvis  Indhold  blev  tekniske  Med¬ 
delelser  og  Forenings-Anliggender,  dels  i  et  »Tids¬ 
skrift  for  Kunstindustri«,  der  særlig  skulde  vare¬ 
lage  Kunstindustriens  Interesser,  og  hvis  Udstyr 
svarede  hertil.  Foreningens  daværende  Sekretær, 
Professor  C.  Nyrop,  blev  Redaktør  for  begge  Tids¬ 
skrifter.  Efter  at  »Industriforeningens  Tidsskrift« 
paa  Direktør  Harald  Bings  Initiativ  var  blevet 
mere  social-økonomisk  præget,  vedblev  denne 


Tvedeling  og  Specialisering,  indtil  man  ved  Aar- 
hundredskiftet  erkendte  det  uhensigtsmæssige 
heri,  hvorefter  »Tidsskrift  for  Industri«  fra  1900 
blev  Industriforeningens  Medlemsblad  med  den 
Opgave  at  forene  alle  Interesser  indenfor  In¬ 
dustrien.  Den  senere  Udvikling  af  Tidsskriftet 
turde  være  almindelig  bekendt.  Afgørende  baade 
for  den  og  for  hele  Industriforeningen  har  den 
Fornyelse  været,  som  kendetegnedes  ved  Industri- 
raadets  Dannelse  indenfor  den  gamle  Forenings 
Rammer  i  1910.  Hvad  der  i  Mellemtiden  maatte 
have  været  af  Brydninger  i  Industriforeningens 
Liv,  Brydninger  der  genspejler  sig  trolig  i  Tids¬ 
skriftet,  synes  nu  saa  langt  tilbage  gennem  de 
Begivenheder,  der  med  den  aarelange  Verdens¬ 
krig  har  sat  afgørende  Skel  for  mangt  og  meget. 
Alle  vil  nu  indrømme,  at  Industriraadet  kom  til 
Verden  i  en  god  Stund.  Den  Betydning,  det 
har  kunnet  opnaa  for  dansk  Industri  og  for 
vort  Fædrelands  Interesser  overhovedet,  godtgør 
det  tilfulde. 

Men  selv  Krigen  danner  Perioder,  og  ingen 
tør  skjule  for  sig  selv,  at  der  er  begyndt  et  for 
os  højst  alvorligt  Afsnit,  der  stiller  nye  Opgaver, 
nye  Krav  til  den  danske  Industriorganisation  og 
kalder  paa  Sammenhold,  Enighed  og  Offervillighed 
i  Erhvervslivet.  Maatte  da  den  Udvidelse,  som 
nu  forestaar  Industriforeningens  Tidsskrift,  laane 
Held  og  Kraft  fra  gamle,  rige  Traditioner,  saa 
at  del  med  Blikket  rettet  fremad  kan  udfylde 
den  Opgave,  der  indeholdes  i  selve  dets  Beteg¬ 
nelse:  Tidsskrift  for  Industri. 


Industrimødet  den  22.  Marts. 

Afholdes  i  Forbindelse  med  Industriforeningens  Generalforsamling. 


Det  store  Landsmøde  for  vor  Industri,  hvortil 
Indbydelser  er  udgaaet  til  samtlige  Virksomheder 
under  Industriraadsorganisationen,  afholdes  Fre¬ 
dag  den  22.  ds.  paa  Kjøbenhavns  Raadlius.  Mødet 
begynder  Kl.  10  Fm.  med  en  Række  Foredrag, 
der  linder  Sted  i  Raadhusets  Festsal,  og  kom¬ 
mer  til  at  omfatte  følgende  Foredragsholdere  og 
-Emner: 

Ingeniør  Alex.  Foss:  Den  handelspolitiske  Si¬ 
tuation. 

Direktør,  Kaptajn  F.  H.  J.  Rambusch:  Erstat¬ 
ningsproblemer  for  den  mekaniske  Industri. 

Fabrikant  C.  F.  Jarl:  Kemiske  Erstatningsindu¬ 
strier  og  -Problemer.  — 


Professor  ved  den  Polytekn.  Læreanstalt  Erik 
Schou:  Om  Brændselsøkonomi  og  Dansk  Brænd¬ 
sels-  og  Kontrolforening. 

Direktør  Chr.  H.  Olesen:  Indledning  til  en  Dis¬ 
kussion  om  de  af  Krigen  skabte  Indskrænkninger 
i  den  frie  Handel  og  Produktion. 

Redaktør,  cand.  polit.  Povl  Drachmann:  Øko¬ 
nomiske  Forhold  og  Problemer  efter  Krigen. 

Foredragsrækken  vil  blive  afbrudt  af  en  Fro- 
kostpavse  omtrent  ved  12-Tiden. 

Da  Industriforeningens  ordinære  Generalfor¬ 
samling  finder  Sted  i  umiddelbar  Tilslutning  til 
Industrimødet,  vil  de  af  Industriraadsorganisa- 
tionens  Medlemmer  valgte  Delegerede  træde 

sammen  Kl.  41/s  for  i  Henhold  til  Lovenes  §  21, 
at  vælge  Medlemmer  til  Repræsentantskabet. 
Derefter  finder  Industriforeningens  Generalfor¬ 
samling  Sted  i  Raadhushallen  Kl.  5.  Dags¬ 
ordenen  vil  findes  under  vore  Foreningsmedde¬ 
lelser. 

Til  Industrimødet  maa  afhentes,  henholdsvis 
rekvireres,  Adgangskort  i  Industriforeningens  Se¬ 
kretariat,  V.  Boulevard  18,  Kjøbenhavn  B.  Da 
Adgang  til  Industrimødet  ogsaa  vil  staa  aaben 
for  Industriforeningens  personlige  Medlemmer, 
maa  ogsaa  disse,  for  saa  vidt  de  ønsker  at  over¬ 
være  Mødet,  afhente  Adgangskort  hertil  mod 
Forevisning  af  Medlemskort. 

Kl.  8  Aften  afholdes  som  Afslutning  paa  Mø¬ 
det  en  Sammenkomst  under  tvangfrie  Former  i 
Raadhushallen,  i  hvis  Gallerier  der  vil  blive 


serveret  Forfriskninger.  Under  Sammenkomsten 
vil  der  blive  sørget  for  musikalsk  Underhold¬ 
ning,  men  iøvrigt  er  del  Meningen  med  denne 
Del  af  Mødet  at  give  Industriens  Folk  Anled¬ 
ning  til  at  mødes  og  til  Udveksling  af  Meninger 
og  Tanker. 

Til  denne  Sammenkomst  vil  Adgangen  staa 
aahen  for  samtlige  Medlemmer  af  Industriraads- 
organisationen  og  Industriforeningen.  Adgangs¬ 
kort  hertil  kan  mod  behørig  Legitimation  og 
mod  Betaling,  henholdsvis  Indsendelse,  af  Kr. 
5  ligeledes  afhentes,  henholdsvis  rekvireres  i  In¬ 
dustriforeningens  Sekretariat  inden  den  20.  ds. 
Ved  Udleveringen  af  Adgangskortene  til  Sam¬ 
menkomsten,  der  indbefatter  Spisning,  maa  af¬ 
leveres  Brød-  og  Smørkort. 


®  ® 


Tysk  Kartel-  og  Syndikatpolitik. 

Bidrag  til  Studier  af  Konkurrenceforholdene  efter  Krigen. 

Af  cand.  polit.  Povl  Drachmann. 

VIL 


Kartellernes  Eksportpolitik.  Vi  har  i  det  l'ore- 
gaaende  Afsnit  af  nærværende  Artikelserie  fulgt 
de  tyske  Kartellers  og  Syndikaters  Udvikling  i 
Montan-  og  Grovindustrierne,  set  hvorledes  de 
søgte  at  udstrække  deres  Organisation  ogsaa 
gennem  de  højere  Produktionsstadier,  og  de 
Vanskeligheder,  der  frembød  sig  herfor;  samti¬ 
dig  hvorledes  de  store  Koncentrationer,  kombi¬ 
nerede  Virksomheder,  stadig  mere  præger  Ud¬ 
viklingen  netop  i  Montan-  og  Jernindustrien.  Vi 
har  belyst  baade  de  tekniske  og  kommercielle 
Grunde  til  denne  Udvikling,  der  bliver  stadig 
mere  dominerende,  og  tillige  set,  hvilke  Forud¬ 
sætninger  en  videre  Udvikling  af  det  egentlige 
Kartelprincip  maa  kræve,  samt  at  disse  Forud¬ 
sætninger  delvis  er  tilstede  netop  i  den  moderne 
Jern-  og  Maskinindustri  (gennem  Standardiserings- 
og  Specialiseringstendensen).  Givet  turde  det 
i  ethvert  Tilfælde  være,  at  man  i  den  tyske 
Industri  vil  have  at  regne  med  en  meget  kraftig 
Centraliseringspolitik,  enten  denne  nu  •  overvej¬ 
ende  vil  blive  baseret  paa  en  vertikal  eller  ho¬ 
risontal  Organisation  af  Produktionen.  Overor¬ 
dentlig  vigtig  for  den  fremtidige  Konkurrence¬ 
politik  vil  det  derfor  være  at  studere  de  tyske 
Hovedkartellers  Eksportpolitik,  saaledes  som 


denne  har  formet  sig  i  Tidsrummet  indtil  Kri¬ 
gens  Udbrud. 

Det  ligger  i  Sagens  Natur,  at  Kartelleringen 
har  en  overordentlig  Støtte  i  Toldbeskyttelse, 
og  for  den  tyske  Industri  vil  denne  ialfald  ikke 
kunne  benægtes,  idet  denne  har  afgivet  en  væ¬ 
sentlig  Forudsætning  for  Kartellernes  Prispolitik, 
der  i  faa  Ord  kan  karakteriseres  derved,  at 
Kartellerne  har  set  deres  Fordel  ved  at  holde  en 
stabil  og  høj  Indlandspris,  medens  deres  Eks¬ 
portsalg  er  sket  til  »Schleuder-Preise«,  Dumping- 
Priser,  væsentlig  med  det  Maal  for  Øje  at  skaffe 
sig  Afsætning  for  de  Produktionsmængder,  der 
under  den  givne  Prispolitik  ikke  kunde  afsættes 
i  Indlandet,  og  derved  holde  deres  Produktion 
oppe  for  atter  at  nyde  godt  af  alle  Stordriftens 
og  Masseproduktionens  Fordele.  For  at  mulig¬ 
gøre  et  saadant  Eksportsystem  har  de  store 
Karteller  og  Syndikater  som  lejlighedsvis  herørt 
gennemført  en  fuldkommen  Organisation,  hvor¬ 
efter  de  betaler  deres  Medlemmer  direkte  Præ¬ 
mier  for  Eksportsalget,  hvilke  Præmier  gennem 
Repartering  efter  forskellige  Principer  fordeles 
paa  Kartellets  samtlige  Deltagere.  Da  imidlertid 
de  førende  Karteller  hidtil  væsentligst  har  om¬ 
fattet  Raastof-  og  Halvfabrikattilvirkningen,  er 

det  klart,  at  denne  Eksportpolitik  har  maattet 
skade  den  videreforarbejdende  Industri,  ikke 
mindst  hvor  denne  selv  arbejdede  for  Eksport 
af  sine  færdige  Produkter.  I  saa  Fald  inaatte 
den  nemlig  regne  med  dyrere  Materialer  end 
tilsvarende  Industrier  i  Eksportlandene,  der 
kunde  drage  F'ordel  netop  af  de  billige  Eksport¬ 
salg  af  tyske  Halvfabrikata  m.  m.  Tvunget  af 
den  herved  fremkaldte  Misfornøjelse  kom  derfor 
Montan-  og  Grovindustriernes  Karteller  ind  paa 
at  betale  Tilskud  til  den  videreforarbejdende 
Industri  for  den  Del  af  dennes  Produktion,  der 
var  bestemt  til  Eksport,  enten  direkte  som  Eks¬ 
portpræmier  eller  som  Prisreduktion  for  de  paa¬ 
gældende  Materialer.  Af  praktiske  Grunde  kunde 
saadanne  Tilskud  imidlertid  ikke  ydes  den  en¬ 
kelte  Virksomhed  —  gennemført  i  Praksis  viste 
det  sig  nemlig  blot  at  føre  til  en  endnu  større 
gensidig  Konkurrence  fra  tysk  Side  paa  Eks¬ 
portmarkederne  —  saaledes  at  man  ret  hurtigt 
kom  over  til  kun  at  betale  Eksportpræmier  fra 
de  nævnte  store  Karteller  til  andre  Karteller  i 
de  højere  Produktionsstadier,  altsaa  ikke  til  de 
enkelte  Fabriker  i  disse.  Men  herved  fik  Syste¬ 
met  en  ny  og  afgørende  Svaghed,  som  vi  senere 
skal  komme  tilbage  til,  nemlig  at  det  overhove¬ 
det  ikke  kom  de  ikke-kartellerede  videreforar¬ 
bejdende  Industrier  tilgode. 

Inden  vi  gaar  over  til  at  belyse  de  interessante 
nationaløkonomiske  Problemer,  der  nødvendig¬ 
vis  maa  affødes  af  disse  Forhold,  vil  vi  i  korte 
Træk  se,  hvorledes  de  store  tyske  Kartellers 
Prispolitik  reelt  har  stillet  sig.  Her  mødes  man 
af  Vanskeligheden  ved  at  faa  det  fornødne  Ma¬ 
teriale  til  Bedømmelse  af  Problemel.  I  den  før 
omtalte  store  Undersøgelse  fra  Rigsdagens  og 
Regeringens  Side  over  Kartel  væsenet  1903—6  ci¬ 
der  dog  fremdraget  meget  værdifuldt  Materiale 
og  senere  er  dette  atter  blevet  undersøgt  af  Dr. 
Morgenrolb  i  1907 1).  Paa  disse  Kilder  bygger 
i  det  væsentlige  de  her  gengivne  Oplysninger, 
der  turde  have  tilstrækkelig  Interesse  ved  i  el 
Udsnit  at  belyse  den  bele  Karteleksportpolitik  i 
dennes  tidligere  Form.  Selv  hvor  Talen  refererer 
sig  til  tidligere  Aar,  er  der  ingen  Grund  til  at 
tro,  at  det  Princip,  de  dækker  over,  er  fra¬ 
veget  synderligt  siden.  Om  selve  dette  Princips 
Bestaaen  eller  ikke-Bestaaen,  respektive  Forvand¬ 
ling  til  sin  egen  Modsætning,  er  det,  alle  Inter¬ 
esser  vil  komme  til  at  dreje  sig  —  baade  for 

')  W.  Morgenroth:  Die  Importpolitik  der  Kartelle,  Leipzig 
H107. 


selve  Tysklands  fremtidige  Handelspolitik  og  for 
de  Lande,  der  er  interesserede  heri. 

I  Kulindustrien  har  det  Rhin-Westphalske  Kul¬ 
syndikat  efter  sine  egne  Opgivelser  eksporteret 
Stenkul  til  Priser,  der  i  Gennemsnit  laa  mellem 
6  og  8  pCt.  under  Indlandsprisen.  Til  disse 
Prisdifferencer  kommer  den  »Beskyttelse  for 
Eksportsalget«,  som  ligger  i  de  prøjsiske  Stats¬ 
baners  Undtagelsestarifer  for  Kuludførsel.  Saa¬ 
danne  Tarifbegunstigelser  er  kommet  Syndikatet 
tilgode  for  en  Trediedel  af  dets  Eksport.  Det 
samlede  Beløb  af  de  i  Fraglnedsættelser  overfor 
den  normale  Tarif  ydede  Begunstigelser  beregne¬ 
des  Aar  1900  til  2XA  Mili.  Mark  for  et  Eksport¬ 
kvantum  af  ca.  21/s  Mili.  Ts.  Ved  Regerings¬ 
undersøgelserne  viste  Prisdifferencerne  sig  iøv- 
rigt  langt  højere,  end  de  anførte  som  gennem¬ 
snitlige  opgivne.  Det  har  vist  sig  at  være  en 
god  Forretning  al  eksportere  tyske  Stenkul  til 
Schweiz  eller  Holland  og  derfra  at  føre  dem  til¬ 
bage  til  Tyskland.  I  den  russiske  Finansminister 
Wittes  Undersøgelser  over  international  Kartel¬ 
politik,  der  faldt  omtrent  paa  samme  Tid  som 
de  tyske  Undersøgelser,  er  det  konstateret,  at 
medens  Priserne  pr.  Ton  Kul  i  Tyskland  under 
»Kulnøden«  i  hine  Aar  steg  til  18,50  Mark, 
solgtes  samtidig  tyske  Kul  i  Østrig  for  8,80 
Mark  pr.  Ton. 

Det  Westphalske  Kokssyndikats  Prispolitik 
frembyder  lignende  Forhold.  I  1902  holdt  Syn¬ 
dikatet  saaledes  en  Indlandspris  pr.  Ton  af  15 
Mk.  mod  en  Udlandspris  (inklusive  Fragt),  alt¬ 
saa  frit  Leveringsstedet,  af  13,11  Mk.  eller  en 
Difference  af  12,6  pCt.  Ogsaa  denne  Eksport¬ 
politik  blev  begunstiget  af  de  prøjsiske  Stats¬ 
baners  Undtagelsestarif  for  Koks.  Hvorledes  en 
saadan  Prispolitik  maalte  skade  den  lyske  vi¬ 
dereforarbejdende  Industris  Interesser,  vil  man 
bedst  forstaa  deraf,  at  tyske  Koks  er  bleven 
solgt  til  østrigske  Jernværker  til  8 — 10  Mk.  pr. 
Ton,  medens  de  tyske  Forbrugere  maatte  betale 
17  Mk.  Lignende  Forhold  er  konstateret  ved 
Eksporten  til  Belgien,  Frankrig  og  Luxemburg. 

1  Raajernsindustrien  var  ved  Regeringsunder¬ 
søgelserne  Eksporten  endnu  kun  i  uvæsentlig 
Grad  syndikeret,  saaledes  at  man  her  har  haft 
Vanskelighed  ved  al  konstatere  Eksportpolitiken. 
Men  ogsaa  her  kan  man  gaa  ud  fra,  at  der 
principielt  er  en  afgørende  Prisforskel  mellem 
Eksport-  og  Indlandspris.  Mange  Klager  fra  de 
videreforarbejdende  Industrier  har  bevist  dette. 
Adskillige  Jern-  og  Maskinfabrikanler  erklærede 

ved  Undersøgelserne,  at  de  havde  tabt  gode 
gamle  Kunder  i  Udlandet  paa  Grund  af  de  dy¬ 
rere  tyske  Materialepriser.  Fra  Syndikatets  Side 
forsvarede  man  sig  med,  at  Eksportpriserne  ikke 
bestemtes  af  Syndikatet,  men  af  Konkurrence¬ 
forholdene  paa  Eksportmarkedet,  hvormed  dog 
ikke  var  givet  nogen  Undskyldning  for,  at  Ind¬ 
landspriserne  stadig  stod  21  a  22  Mk.  pr.  Ton 
Raajern  over  Verdensmarkedprisen.  Man  har 
anslaaet  Forskellen  mellem  Raajernsyndikatets 
Indlandspriser  og  Udlandspriser  til  indtil  26  pCt., 
ja,  man  har  Eksempler  paa,  at  Raajern  er  ble¬ 
vet  solgt  i  Tyskland  til  84  Mk.,  men  samtidig 
i  Udlandet  til  58  Mk. 

Halvfabrikatindustriens  Karteller  viser  maaske 
den  mest  hasarderede  Eksportpolitik,  der  er  ført 
set  fra  el  nationaløkonomisk  Standpunkt.  I 
Undersøgelsesaarene,  altsaa  omkring  1903,  er 
tysk  Halvfabrikata  som  Blokke  og  Knipler  solgt 
i  Antwerpen,  Rotterdam  og  andre  Eksporthavne 
til  72  Mk.  pr.  Ton.  f.  o.  b.,  medens  den  tyske 
Pris  samtidig  var  90  Mk.  For  Platiner  konsta¬ 
teredes  samtidig  en  Prisforskel  af  ca.  20  pCt. 
Efter  Stahlwerksverbands  Oprettelse  var  det 
Meningen  at  bringe  en  Bedring  i  disse  Misfor¬ 
hold.  Særlig  afgørende  turde  dette  dog  ikke  være 
lykkedes.  En  Autoritet  som  Professor  Wagner, 
der  har  ledet  mange  herhenhørende  Undersøgel¬ 
ser,  har  erklæret,  at  denne  Eksportpolitik,  der 
saa  aabenlyst  har  været  til  Gavn  for  Konkur¬ 
renceindustrierne  i  Tysklands  Nabolande  inklu¬ 
sive  England  og  til  Skade  for  den  videreforar- 
bejdende  tyske  Industri,  ingenlunde  blev  ændret 
ved  Staalværksforbundet,  men  at  dette  tvertimod 
snarere  havde  forøget  end  formindsket  den  P’are 
for  de  indenlandske  Forbrugere,  der  laa  i  denne 
Politik. 

Stangjernseksporten  har  ligesom  Halvfabrikat¬ 
eksporten  været  fremmet  ved  store  Prisreduktioner 
for  udenlandske  Aftagere.  Ogsaa  her  overtraf 
Indlandsprisen  til  Stadighed  Udlandsprisen  med 
et  Beløb  af  Told  og  Fragt.  Paa  samme  Maade 
med  Eksporten  af  Staalskinner,  hvor  Differencen 
har  udgjort  ca.  25  pCt.  Man  har  Eksempler  paa, 
at  tyske  Jernbaneskinner  er  eksporteret  f.  o.  b. 
Antwerpen  for  90  Mk.  pr.  Ton,  samtidig  med, 
at  den  lyske  Jernbaneforvaltning  maatte  betale 
120,50  Mk.  Siden  har  man  konstateret  endnu 
større  Prisforskel. 

Særlig  Interesse  knytter  der  sig  til  Eksporten 
af  Plader  til  Skibsbygning.  Tyske  Jern  plader  er 
tilbudt  engelske  Skibsværfter  4  sh.  billigere  end 


de  paagældende  lokale  Priser.  I  vid  Udstrækning 
har  engelske,  hollandske,  skandinaviske  og  an¬ 
dre  Værfter  direkte  lukreret  af  den  tyske  Plade- 
eksportpolitik,  hvorom  senere.  At  end  ikke 
strengt  patriotiske  Hensyn  har  kunnet  influere 
paa  denne  Politik  viser  Nikkel-Staalpanserplade- 
T rusten,  der  ledes  af  Firmaet  Krupp,  idet  Nik- 
kel-Staalpanserplader  er  leveret  den  tyske  Rigs¬ 
marine  til  2320  Mk.  pr.  Ton  og  samtidig  til  De 
Forenede  Stater  til  1920  Mk.,  altsaa  ca.  17  pCt. 
billigere. 

Ogsaa  Valseir aadseksporten  opviser  meget  la¬ 
vere  Udlandspriser  end  Indlandspriser.  Omkring 
1900  androg  Valsetraadskartellets  Pris  til  inden¬ 
landske  Videreforarbejdere  185  Mk.  ved  Salg  til 
tyske  Forbrugere  og  170  Mk.  ved  Salg  til  Eks¬ 
portbrug,  medens  Kartellet  samtidig  solgte  til 
udenlandske  Videreforarbejdere  gennem  sin  egen 
Eksport  til  115  Mk.  pr.  Ton.  Valsetraadseks- 
porten  synes  saaledes  at  have  været  særdeles 
fremmende  for  Eksportlandenes  videreforarbej- 
dende  Industrier  til  Skade  for  den  tyske  Traad- 
forarbejdningsindustri.  Det  grelleste  Forhold 
fremviser  dog  Drahtstift verband,  der  i  et  bestemt 
Aar  i  Indlandet  afsatte  22,300  Tons.  med  en 
Gevinst  af  1,177,000  Mk.,  derimod  i  Udlandet 
19,500  Ts.  med  et  Tab  af  859,000  Mk.  For  at 
muliggøre  en  saadan  Prispolitik  maatte  de  tyske 
Aftagere  betale  25  Mk.  pr.  Dobbeltcentner  for 
bl.  a.  at  dække  de  859,000  Mk.,  medens  de 
udenlandske  Aftagere  fik  de  samme  Varer  for 
14  Mk.  pr.  Dbctr.  Tilsvarende  Forhold  er  kon¬ 
stateret  i  Eksporten  af  halvfærdige  Traadvarer 
og  indenfor  Kartellerne  i  Grov-  og  Finplade- 
industrierne. 

Ganske  vist  er  særlig  de  jernindustrielle  Kar¬ 
teller  Foregangsmændene  i  dette  bevidste  Eks¬ 
portsystem,  men  Principet  genfindes  iøvrigt  i 
talrige  andre  tyske  kartellerede  Industrier,  saa¬ 
ledes  i  Tekstilindustrien,  hvor  Spinderikartellet 
solgte  sit  Garn  8  pCt.  billigere  til  Eksport  end 
i  Indlandet,  i  Trykpapirsyndikatet ,  i  Sukkerkar¬ 
tellet,  hvor  dog  Eksportpræmier  ydedes  ogsaa 
fra  Statens  Side  i  den  store  internationale  Suk¬ 
kerkamp,  der  gik  forud  for  Vedtagelsen  af  Brys- 
seler-Konventionen.  Ogsaa  i  Spiritusindustrien 
har  der  eksisteret  offentlige  Eksportpræmier. 
Denne  Industri  er  iøvrigt  senere  samlet  i  en 
Central,  der  i  mange  Retninger  er  en  Forgænger 
for  det  Centraliseringssystem,  som  nu  Krigen  har 
bragt  til  Udfoldelse  indenfor  tysk  Økonomi. 
Spirituscentralen  har  i  sin  Tid  været  stærkt  an- 

grebet  for  sin  Eksportpolitik  og  har  ligesom 
Kulindustrien  i  høj  Grad  nydt  godt  af  Und- 
tagelsestariferne  paa  Statsbanerne. 

For  i  nogen  Maade  at  retfærdiggøre  de  nævnte 
Forhold  har  man  fra  Kartellernes  Side  forsvaret 
de  billige  Eksportpriser  med  Nødvendigheden  af 
at  opretholde  Produktionen  navnlig  i  Krisetider, 
og  faktisk  er  det  da  ogsaa  i  Kriseaar,  at  den 
største  Underpris-Eksport  har  fundet  Sted.  Allige¬ 
vel  kan  de  skadelige  Virkninger  af  Systemet  for 
den  tyske  videreførarbejdende  Industri  ikke  bort¬ 
forklares.  De  rene  Staalværkers  tidligere  om¬ 
talte  Skæbne  giver  her  et  tydeligt  Memento  til 
de  videreforarbejdende  Industrier,  der  er  afhæn¬ 
gige  af  Karteller  for  Leverancerne  af  deres  Ar¬ 
bejdsmaterialer.  Man  vil  derfor  forstaa,  hvor 
uhyre  betydningsfuldt  del  Problem  er,  hvorvidt 
Kartellerne  i  de  grove  Industrier  kan  linde  Til¬ 
slutning  ogsaa  i  de  videreforarbejdende  Industrier 
og  i  Færdigvareindustrierne.  I  et  saadant  hele 
Produktionsgangen  omfattende  Kartelsystem  vilde 
de  anførte  Misforhold  nemlig  ikke  kunne  tæn¬ 
kes,  men  endnu  mindre  er  dette  selvfølgelig 
Tilfældet  i  de  store  Koncentrationer,  trustagtige 
Foretagender,  der  under  een  Virksomhed  inde¬ 
sluttet'  hele  Produktionsgangen.  Det  er  umiddel¬ 
bart  indlysende,  at  et  saadant  Foretagende  aldrig 
vilde  drive  en  Eksportpolitik  for  sine  Halvfabri¬ 
kata,  der  var  til  Skade  for  dets  egen  Afsætning 
af  Færdigvarer.  Saa  længe  disse  Koncentrationer 
imidlertid  ikke  er  eneherskende  paa  Markedet, 
vil  man  ikke  have  tilstrækkelig  afklaret  Mate¬ 
riale  til  at  bedømme,  hvorledes  deres  Eksport¬ 
politik  vil  adskille  sig  fra  den  af  Kartellerne 
drevne.  Som  Fremtidsproblem  er  det  imidlertid 
uhyre  vigtigt,  og  vi  skal  som  før  berørt  komme 
tilbage  hertil. 

Videre  har  man  søgt  at  finde  et  Forsvar  for 
Kartellernes  Eksportpolitik  i  dens  forbigaaende 
Karakter,  idet  den  nærmest  skulde  gaa  ud  paa 
i  daarlige  Tider  at  lette  det  indenlandske  Mar¬ 
ked  og  spare  dette  for  Overproduktionens  Føl¬ 
ger.  Det  maa  her  haves  for  Øje,  at  Kartellerne 
jo  først  og  fremmest  tager  Sigte  paa  Reguleringen 
af  den  indenlandske  Produktion,  og  at  deres 
Eksport  følgelig  væsentlig  vil  være  et  Middel  i 
saa  Henseende.  Alligevel  vil  ogsaa  Kartellerne 
gennem  de  Virkninger,  deres  billige  Eksport  ud¬ 
øver  paa  den  videreforarbejdende  tyske  Industris 
Afsætningsevne,  være  interesseret  i  ikke  at  lade 
en  kortsynet  Politik  være  den  eneraadende,  og 
Tilskudene  til  de  videreforarbejdende  Karteller 


beror  herpaa.  Det,  der  imidlertid  er  anført  som 
Hovedargument  for  Systemet,  er  at  den  store 
Eksport  »for  enhver  Pris«  har  gjort  det  muligt 
for  de  tyske  Værker  at  forøge  deres  Produktion 
i  uhyre  Maalestok  og  derved  ogsaa  komme  over 
til  en  rationel  og  moderne  Drift,  der  igen  maa 
komme  det  indenlandske  Forbrug  tilgode  ved 
Nedsættelse  af  Produktionsomkostningerne,  saa- 
ledes  at  den  indenlandske  Aftagerindustri  vel 
betalte  relativt  høje  Priser,  men  dog  reelt  drog 
Fordel  af  den  tyske  Industris  Overlegenhed.  Og¬ 
saa  er  det  blevet  anført,  at  det  store  Indpas  paa 
fremmede  Markeder,  som  den  tyske  Eksport¬ 
politik  skalfede  Grovindustriernes  Produkter,  drog 
mange  andre  tyske  Varer  med  sig.  En  nærmere 
Kritik  af  disse  Paastande  ligger  udenfor  denne 
Afhandlings  Ramme;  det  skal  kun  fremhæves, 
at  noget  afgørende  Indtryk  har  de  ikke  gjort 
hverken  i  Teori  eller  Praksis,  navnlig  ikke  blandt 
den  videreforarbejdende  tyske  Industri.  Til  den 
sidste  Undskyldningsgrund  bemærker  Dr.  Mor- 
genroth  kort  og  godt,  at  de  billige  Eksportsalg 
af  industrielle  Raastoffer  og  Halvfabrikata  turde 
være  det  tænkeligst  mest  urationelle  for  at  skabe 
varig  Arbejdslej lighed  i  Tyskland. 

Dermed  er  man  i  Virkeligheden  inde  paa  den 
nationaløkonomiske  Kerne  i  hele  Problemet,  nem¬ 
lig  den,  der  indeholdes  i,  at  det  baade  fra  et  na¬ 
tionalt  handelspolitisk  Standpunkt  og  fra  et  na¬ 
tionaløkonomisk  maa  være  mangefold  værdi¬ 
fuldere  i  størst  mulig  Grad  at  lade  alle  Stadier 
af  Forædlingen  af  et  Lands  Raastoffer  og  Halv¬ 
fabrikata  forbeholdes  Landet  selv,  saaledes  at 
færdige  Produkter  og  ikke  Raastoffer  eller  Halv¬ 
fabrikata  eksporteres  fortrinsvis.  Man  tør  sikkert 
regne  med,  at  dette  vil  blive  Fremtidens  Program 
for  tysk  Økonomi  og  Handelspolitik,  og  der  er 
allerede  under  Krigen  skabt  et  kraftigt  Grundlag 
for  at  bygge  et  saadant  System  op.  Under  dets 
Herredømme  maa  selvsagt  de  tyske  Kartellers  tid¬ 
ligere  Eksportpolitik  søges  slaaet  over  i  diame¬ 
tralt  modsat  Retning. 

De  faktiske  Virkninger  af  Karteleksportpoli- 
tiken  vil  sikkert  bidrage  til  at  forstærke  Kravet 
om  en  saadan  Forandring.  Ved  de  omtalte  Re¬ 
geringsundersøgelser  viste  det  sig,  i  hvor  stor 
Udstrækning  Nabolandenes  Industrier  ligefrem 
byggede  paa  denne  Prispolitik.  Den  Skibsbyg¬ 
ningsindustri,  der  burde  være  naturlig  langs 
Rhinens  Bredder  (Rhinen  er  sejlbar  for  søgaa- 
ende  Skibe  lige  til  Køln),  findes  i  Stedet  i  Hol- 

land,  hvis  Værftindustri  nyder  godt  af  de  billige 
Plader  og  andet  Skibsbygningsmateriale,  som  til¬ 
føres  fra  Tyskland  uden  Hindring,  idet  Holland 
ingen  Beskyttelsestold  har  paa  disse  Produkter. 
Paa  samme  Maade  er  i  Holland  Jernkonstruk¬ 
tionsværkstederne  vokset  op,  byggende  paa  An¬ 
vendelsen  af  billige  tyske  Materialer.  I  Belgien 
er  Traadindustrien  m.  m.  baseret  paa  samme 
Forhold.  De  engelske  Skibsværfter  har  ved  deres 
Tilførsler  af  tysk  Materiale  nydt  store  Fordele 
og  har  deres  Materiale  betydeligt  billigere  end 
Værfterne  i  Hamborg  til  Trods  for,  at  Skibs¬ 
bygningsmaterialer  ogsaa  indgaar  toldfrit  til 
Tyskland.  De  store  engelske  Værfter  har  fore¬ 
taget  Indkøb  i  Tyskland  til  Priser  omkring  30 
pCt.  under  de  engelske  for  at  anvende  Mate¬ 
rialerne  til  Fremstilling  af  Skibe  og  Maskiner, 
der  atter  i  stort  Omfang  er  blevet  solgt  netop 
til  Tyskland.  Ogsaa  i  andre  videreforarbejdende 
engelske  Industrier  har  de  tyske  Materialer  og 
i  al  Fald  de  tyske  Konkurrencepriser  dannet  af¬ 
gørende  Faktorer.  Det  klassiske  Eksempel  paa 
Udnyttelsen  af  billige  Tilførsler  af  andre  Landes 
eksportpræmierede  Varer  danner  som  bekendt 
de  engelske  Industrier  for  Sukkervarer,  Marme¬ 
lader,  Biskuit,  Konserves  o.  s.v.,  der  gennem  de 
billige  Sukkerpriser  har  skabt  sig  en  dominerende 
Stilling  paa  Verdensmarkedet.  Reversen  af  Me- 
daillen  har  til  Gengæld  været  den  engelske  Roe¬ 
sukkerindustris  totale  Ruin. 

Disse  Eksempler  viser,  hvorledes  Kartelpoli- 
tiken  direkte  favoriserer  fremmede  Industrier; 
indirekte  sker  det  i  Forbindelse  med  den  al¬ 
mindelige  Toldbeskyttelse  ved  Forlæggelse  af 
Fabriker  til  Udlandet.  En  stor  Fabriksoverllyt- 
ning  har  saaledes  fundet  Sted  fra  Tyskland  i 
Jernvareindustrien  til  Belgien,  i  Tekstilindustrien 
til  Bøhmen  o.  s.  v.  Ved  Regeringsundersøgelserne 
konstateredes  det,  at  adskillige  Lakfabriker  havde 
forlagt  deres  Anlæg  til  Østrig,  hvor  de  kunde 
købe  deres  Sprit  —  af  tysk  Oprindelse  (!)  —  bil¬ 
ligere  end  i  Tyskland.  Til  hele  denne  Bevægelse 
bemærker  Regeringskommentarerne  til  Under¬ 
søgelserne  (1903),  »at  denne  altsaa  har  ført  til 
en  Udvandring  af  tysk  Kapital,  til  et  Tab  i  tysk 
Arbejdslej lighed,  som  under  de  nuværende  sær¬ 
lig  vanskelige  sociale  Forhold  er  dobbelt  bekla¬ 
gelig,  idet  Bevægelsen  tillige  skader  en  stor  Række 
andre  Industrier,  som  hidtil  har  haft  Material- 
og  Varelevering  til  de  udvandrede  Fabriker«. 

Kartellernes  Subventionspolitik.  De  aabenbare 
Misforhold,  der  er  blevet  Resultatet  af  Kartel¬ 


lernes  Eksportpolitik,  og  som  navnlig  er  gaaet 
ud  over  den  videreforarbejdende  tyske  Industri, 
har  som  allerede  berørt  ført  til,  at  Raastof-  og 
Halvfabrikatkartellerne  ved  Eksportpræmier  og 
andre  Godtgørelser  til  de  tyske  Videreforarbej- 
dere  har  søgt  at  mildne  Systemets  skadelige 
Virkninger  for  den  tyske  Færdigvareeksporl. 
Skønt  dette  System  aldrig  har  naaet  al  blive 
saa  godt  udbygget  som  Kartellernes  egne  Eks¬ 
portpræmier  —  den  Støtte  de  yder  deres  egne 
Medlemmers  Eksport  —  ligger  heri  dog  el  inter¬ 
essant  Fingerpeg,  idet  man  altsaa  selv  uden  den 
gennemgaaende  Forbindelse,  som  først  et  System 
af  Centralsyndikater  eller  af  store  Koncentra¬ 
tioner  kan  skabe  mellem  de  forskellige  Produk¬ 
tionsstadiers  Virksomheder,  har  følt  den  ind¬ 
byrdes  Solidaritet  og  gjort  Forsøg  paa  at  bøde 
paa  Eksportsystemets  Mangler. 

Allerede  i  1880'erne  blev  der  af  Raajern- 
kartellerne  ydet  slige  Eksportpræmier  til  Valse¬ 
værkerne,  hvilken  Industri  den  Gang  ikke  som 
nu  var  kombineret  med  Staalværker  in.  m. 
Dette  System  var  dog  ret  tilfældigt  og  løst  ind¬ 
til  1890’erne,  hvor  Kul-  og  Kokssyndikatets 
Dannelse  førte  til  en  større  Fasthed  i  Eksport- 
præmiesystemet.  Fra  1893  afkrævede  Kulsyndi¬ 
katet  regelmæssig  sine  Medlemmer  Bidrag  til 
Dækning  af  Subvention  til  Eksportsalg,  der  for 
Størstedelen  anvendtes  til  Understøttelse  for  Kul- 
aftagernes  Eksportvirksomhed.  I  1897  anslog 
man  Summen  af  disse  Godtgørelser  til  ca.  17 
Miil.  Kr.  Afgifterne  hertil  beløb  sig  midt  i 
90’erne  til  ca.  10  pCt.  samt  derpaa  omkring 
1890  under  Indflydelse  af  Kulknapheden  til  ca. 
3  pCt.  og  gik  først  fra  1901  atter  i  Vejret,  hvor¬ 
efter  de  siden  gik  op  til  ca.  6  pCt.  Kokssyndi¬ 
katet  fulgte  et  lignende  System  og  gav  allerede 
i  1892  et  Eksporttilskud  paa  1,50  Mk.  pr.  Ton 
eksporteret  Raajern.  Raajernsyndikatet  paa  sin 
Side  gav  allerede  i  1897  i  Forbindelse  med  Kul¬ 
syndikatet  ca.  6,65  Mk.  Eksporttilskud  pr.  Ton 
forarbejdet  Raajern  til  Fabrikanterne  af  Halv¬ 
fabrikata.  Aaret  efter  blev  Tilskudet  mindre  og 
bortfaldt  derefter  helt  paa  Grund  af  Bedringen 
paa  det  indenlandske  Marked.  Med  den  ind¬ 
trædende  Krise  blev  det  atter  bevilget  fra  Be¬ 
gyndelsen  af  1901  med  10  Mk.  Efter  samme 
Princip  modtog  Dragervalseværkerne,  Pladeværk¬ 
stederne  og  Kedelsmedierne  Udførselstilskud  fra 
Raajernsyndikatet  og  fra  Halbzeugverband ;  lige¬ 
ledes  modtog  Traadvalseværkerne  Udførselspræ¬ 
mier,  som  halvt  betaltes  af  Halbzeugverband, 

halvt  af  Raajern-  og  Kulsyndikatet.  Ved  den 
omkring  Aar  1900  indtrædende  Krise  blev  disse 
Tilskud  særdeles  betydningsfulde.  Traadvalse- 
værkerne  fik  for  indtil  50  pCt.  af  deres  ind¬ 
købte  Materialer  en  Eksportpræmie  af  15  Mk. 
pr.  Ton,  af  hvilken  Kulsyndikatet,  Raajernsyn- 
dikatet  og  Halbzeugverband  ydede  hver  5  Mk. 
Traad valseværkerne  paa  deres  Side  betalte  atter 
deres  Aftagere  af  Valsetraad  i  den  videreforar- 
bejdende  Industri  Eksportpræmier,  og  disse  atter 
videre  til  deres  Aftagere,  hvor  de  ikke  selv  eks¬ 
porterede  deres  Slutprodukter.  I  de  folgende  Aar 
forfaldt  imidlertid  det  hele  Præmiesystem,  idet 
der  manglede  Kontrol,  og  i  1902  dannede  der¬ 
for  Kulsyndikatet,  Halbzeugverband  og  Drager¬ 
kartellet  en  Central  for  Udførselstilskud,  den 
saakaldte  »Abrechnungsstelle  fur  die  Ausfuhr«. 
Senere  er  Stahlwerksverband  traadt  ind  i  dette 
System.  Til  denne  Central  indgik  alle  Anmod¬ 
ninger  om  Ydelse  af  Eksporttilskud  og  under¬ 
kastedes  grundig  Prøvelse.  Hvert  Kvartal  fast¬ 
sattes  Størrelsen  af  de  Udførselstilskud,  som  Af¬ 
regningscentralen  kunde  bevilge  paa  Grundlag  af 
de  fra  de  forskellige  Sammenslutninger  bevilgede 
Bidrag  pr.  Ton  forarbejdet  Materiale.  Beregningen 
af  de  Godtgørelser,  der  betaltes  efter  de  etable¬ 
rede  Enhedssatser,  skete  paa  Grundlag  af  be¬ 
stemte  Normalforbrugscifre  hentet  fra  Praksis, 
der  indtil  de  mindste  Enkeltheder  nøjagtig  an¬ 
gav,  hvor  meget  Raamateriale  af  hver  Slags,  der 
erfaringsmæssigt  forbrugtes  i  de  forskellige  Sta¬ 
dier  af  Produktionen,  f.  Eks.  hvor  meget  Kul, 
respektive  Koks  (der  regnedes  til  70  pCt.  i  Kul), 
der  medgik  til  Fremstillingen  af  1  Ton  Halv¬ 
fabrikata,  1  Ton  Valsetraad  o.  s.  v.  Ligeledes 
hvor  meget  Raajern,  der  medgik  til  Fremstil¬ 
lingen  af  1  Ton  Halvfabrikata,  hvor  meget 
Halvfabrikata  til  1  Ton  Valsetraad  og  saa  frem¬ 
deles.  Anmeldte  f.  Eks.  en  Eksportør  Udførslen 
af  en  vis  Mængde  Traadstifter,  havde  man  straks 
en  Opstilling,  der  viste,  at  til  Fremstillingen  af 
1  Ton  af  disse  Produkter  medgik  1100  kg  Valse¬ 
traad,  1500  kg  Koks  og  800  kg  Kul.  For  Frem¬ 
stillingen  af  1  Ton  Valsetraad  var  der  atter  fast¬ 
sat  et  Forbrug  af  1060  kg  Halvfabrikata,  1400  kg 
Koks  og  500  kg  Kul  o.  s.  v.  Disse  Mængder 
multipliceredes  derefter  med  Enhedspræmien,  der 
som  nævnt  var  fastsat  kvartalsvis  for  hvert  en¬ 
kelt  Produkt,  henholdsvis  Kul,  Raajern,  Halv¬ 
fabrikata  o.  s.  v. 


I  de  daarlige  Tider,  der  prægede  de  følgende 
Aar  i  den  tyske  Jern-  og  Montanindustri,  maatte 
de  forskellige  Enhedssatser  forhøjes,  indtil  de  i 
1904  for  Halvfabrikata  udgjorde  15  Mk.  pr.  Tou, 
for  Faconjern  20  Mk.  Da  Konjunkturerne  bed¬ 
rede  sig,  forfaldt  imidlertid  ogsaa  dette  System, 
indtil  Kulsyndikatet  og  Raajernsyndikatet  i  1906 
fuldstændig  ophævede  deres  Eksportpræmier  til 
indenlandske  Aftagere.  Kun  Staal værksforbundet 
opretholdt  endnu  sine  Tilskud.  Af  øvrige  Indu¬ 
strier,  som  i  al  Fald  af  og  til  har  benyttet  lig¬ 
nende  Subventioner,  maa  nævnes  Tekstilindu¬ 
strien,  Sukkerindustrien  og  Brænderiindustrien. 

Den  afgørende  Mangel  ved  Systemet  var  imid¬ 
lertid  foruden  dets  usikre  Karakter  den  før  be¬ 
rørte,  at  man  hurtigt  var  kommet  ind  paa  kun 
at  yde  Udførselspræmierne  til  andre  Karteller, 
saaledes  at  de  ikke-kartellerede  Industrier  i  den 
videreforarbejdende  Industri  blev  udelukket  fra 
at  nyde  godt  heraf.  Da  nu  netop  disse  Industrier 
er  de,  der  var  daarligst  kartellerede  og  daarligst 
egner  sig  for  Karteller,  maatte  Systemet  strande 
herpaa.  De  Industrier,  der  drog  Fordel  heraf, 
var  i  Hovedsagen  kun  Valseværkerne,  Plade¬ 
værksteder,  Blikvarefabriker  og  Støberier,  me¬ 
dens  Maskinindustrien  og  Jernvareindustrien  stod 
fuldstændig  udenfor.  Det  afgørende  Stød  mod 
Systemet  er  imidlertid  blevet  rettet  igennem  Dan¬ 
nelsen  af  de  store  blandede  Virksomheder,  der 
som  ofte  nævnt  har  faaet  stadig  større  Betyd¬ 
ning,  og  som  i  deres  hele  tekniske  og  forret¬ 
ningsmæssige  Konstruktion  fuldstændig  over¬ 
flødiggør  slige  kunstige  Systemer. 

I  en  følgende  Artikel  skal  vi  se,  hvad  den 
videre  Udvikling  af  denne  Centraliseringstendens, 
der  under  Krigen  har  præget  baade  Industri  og 
Handelsomsætning,  vil  kunne  betyde  ogsaa  han¬ 
delspolitisk  set. 

Ved  Udarbejdelsen  af  ovenstaaende  er  i  første 
Række  benyttet:  Heinrich  Mannstaedt:  Ursachen  und 
Ziele  des  Ziiscunmenschliisses  im  Geiverbe,  Jena  1916. 
Samme  Forfatter .  Die  Konzentration  in  der  Eisenin- 
dustrie  und  die  Lage  der  reinen  Walzwerke,  Jena  1906. 
Kurt  Wiedenfeldt:  Ein  Jahrliundert  rheinischer  Mon- 
tan-Industrie,  1815 — 1915,  Bonn  1916.  Fritz  Diepen- 
horst:  Der  gcgenwårtige  Stand  der  Kartellfrage  in  der 
deutschen  Eisenindustrie  ( Zeitschrift  fur  Socialwissen- 
schaft  1912).  E.  Hiibener:  Die  deutsche  Eisenindustrie, 
Leipzig  1913,  samt  løbende  Artikler  i  Tidsskriftet  » Kar - 
tell-Rundschau «. 

Brændsel  af  Skovaffald  m.  m. 


Kran-Optagning  af  Stubbe. 


I  Juni-Numret  af  nærværende  Tidsskrift  for  ifjor 
blev  der  redegjort  for  det  Arbejde,  man  i  Sve¬ 
rige  har  gjort  for  at  udnytte  Skovaffaldet,  Stubbe 
og  Kvas  det  mest  mulige.  For  ogsaa  herhjemme 
at  vække  Interessen  for  dette  Spørgsmaal,  og 
derigennem  blandt  andet  søge  at  medvirke  til 
en  rationel  Udnyttelse  af  vore  Hedeplantager, 
har  Industri]  aadets  Studiekommission  efter  Hen¬ 
vendelse  til  Dansk  Skovforening  og  i  Forbin¬ 
delse  med  denne  Forening  ladet  afholde  et  Par 
Opvisninger  af  Maskiner  og  Metoder  til  Bear¬ 
bejdelse  af  de  nævnte  Materialer.  Til  Opvis¬ 
ningerne  havde  man  indbudt  Forstmænd  og 
Repræsentanter  for  saadanne  Industrier,  der 
maatte  antages  at  være  interesserede  i  at  for¬ 
søge  de  forskellige  Arter  Brændsel,  der  kunde 
fremstilles  paa  disse  Maader. 

Efter  forudgaaende  Afprøvninger  af  Maskinerne 
blev  der  afholdt  en  Opvisning  den  18.  Februar 
paa  Skovarealer  tilhørende  Grev  Brochen  hus- 
Schack,  Giesegaard,  og  den  2.  ds.  paa  Klelund 
Plantage  pr.  Holsted  tilhørende  Lensgreve  Moltke, 
Bregentved.  Arrangørerne  af  Opvisningerne  skyl¬ 
der  disse  Herrer  megen  Tak  for  den  Interesse, 
de  har  vist  Sagen.  Opvisningerne,  der  var  til¬ 
rettelagt  og  lededes  henholdsvis  af  Skovrider 


Ipsen  og  Forstinspektør  Storm,  omfattede  i  det 
væsentlige  samme  Program,  idet  dog  paa  Giese¬ 
gaard  Hovedvæglen  var  lagt  paa  at  vise  Behand¬ 
lingen  af  Materialet  fra  Løvskove,  medens  der 
ved  Opvisningen  paa  Klelund  forevistes  rationel 
Behandling  af  Materiale  fra  Bjergfyrplantagerne. 
Ialt  har  Opvisningerne  samlet  c.  500  Del¬ 
tagere. 

Til  Oparbejdning  af  Kvaset  demonstreredes 
3  Arter  Maskiner,  Træhakkelsemaskiner,  Pinde- 
huggere  og  Ivvasbundtemaskiner.  Ved  alle  3 
Arter  af  Maskiner  søger  man  at  faa  Kvaset  til 
at  fylde  saa  lidt  som  muligt;  hvilken  Metode, 
der  bør  anvendes,  vil  være  forskelligt  efter  den 
Brug,  der  skal  gøres  af  Brændslet.  Medens 
Pindehuggemaskinerne  afkorter  Kvaset  i  Styk¬ 
ker  paa  10  a  20  cm.,  bestaar  det  af  Træhakkel¬ 
semaskiner  behandlede  Materiale  saavel  det  af 
Kviste  som  af  tykkere  Emner  fremstillede  af 
smaa  tykke  Spaaner  paa  2 — 5  cm.  Længde. 
En  Kvasbunke  af  smaa  Skovfyr  stammende  fra 
Udtynding,  der  fylder  ca.  6 — 10  m3  og  vejede 
ca.  250  kg  har  ved  Forsøg  paa  Giesegaard  vist 
sig  at  komme  til  at  fylde  henholdsvis  knapt 
2  m3  for  pindehugget  Materiale  og  knapt  1  m3 
for  Materiale  fra  Træhakkelsemaskinerne  (Vægt 
i  frisk  Tilstand  henholdsvis  140  og  280  kg  pr. 
Rummeter). 

Til  Fremstilling  af  Træhakkelse  medgaar 
selvfølgelig  en  Del  mere  Kraft  end  til  Pinde- 
hugningen,  men  det  fremstillede  Materiale  egner 
sig  da  ogsaa  langt  bedre  for  en  længere  Trans¬ 
port  f.  Eks.  til  industrielle  Virksomheder,  medens 
det  pindehuggede  Materiale  væsentlig  egner  sig 
til  Husholdnings-Brændsel  for  Omegnen  samt 
til  Anvendelse  i  Mejerier  o.  1.,  hvor  Udgifterne 
til  Transport  ikke  bliver  store.  Begge  Materialer 
bør  dog  inden  Bortkørslen  fra  Stedet  tørres. 
En  Undersøgelse  af  Træhakkelse,  stammende  fra 
ovennævnte  Skovfyrmateriale  og  hugget  i  Vin¬ 
tertiden,  har  vist  et  Indhold  afVand  paa  64  pCt. 
Dette  Vandindhold  bør  saavidt  muligt  borttørres 
for  at  lette  Transporten  og  forøge  Brændværdien. 
Denne  blev  for  det  omhandlede  Materiale  fundet 
at  være  ca.  1400  VE. 

Om  de  Erfaringer,  man  i  Sverige  har  ind¬ 
høstet  med  Hensyn  til  Fremstillingen  og  i  Sær¬ 
deleshed  om  Anvendelse  af  disse  Materialer, 
holdt  Lensjåkaremåster  Pettersens  ved  Opvisnin¬ 
gen  paa  Giesegaard  et  interessant  Foredrag. 

Her  i  Landet  har  der  paa  Nørre  Sundby  Port- 
landcementfabrik  i  Vinterens  Løb  været  anvendt 
en  Del  pindehugget  Materiale.  Dette  blev  først 
tørret  med  Spildevarme  fra  Fabriken  og  derefter 
anvendt  som  Dampkedelbrændsel  paa  skraat- 
liggende  Riste  særlig  beregnet  for  Brændsel  med 
lav  Kaloriværdi.  Kraften  anvendtes  til  Frem¬ 
stilling  af  Elektricitet.  Fabriken  regner,  at  Pri¬ 
sen  herfor  i  hvert  Fald  ikke  blev  højere  end  ved 
Anvendelse  af  Kul,  et  Resultat,  der  naar  det 
lages  i  Betragtning,  at  Fabriken  paa  Grund  af 
Forholdene  har  været  nødt  til  at  transportere 
den  anvendte  Bjergfyr  i  hel  Tilstand  til  Fabriken 


idet  Materialet  ikke  selv  gav  synderlig  Gløder  og 
derfor  krævede  en  meget  regelmæssig  Indfyring, 
naar  det  skulde  anvendes  alene.  Der  anstilledes 
sammenlignende  Fordampningsforsøg  med  en 
Fyring  med  engelske  Dampkul  (normal  Riste- 
llade),  og  det  fandtes  herved,  at  man  med  Brænd¬ 
værdien  1400  paa  Træhakkelsen  og  7000  paa 
Stenkullene  fik  paa  det  nærmeste  samme  Nytte¬ 
virkning.  Materialet  skal  efter  Meddelelser  fra 
Sverige  være  anvendt  til  Stokerfyring  med  godt 
Resultat.  Tørringen  af  Træhakkelsen  frembyder 
til  trods  for,  at  det  falder  saa  tæl  sammen,  ikke 
synderlig  Vanskelighed,  idet  Bunken  varmer  sig 


Første  danske  Pindehuggemaskine. 


og  først  her  har  hugget  den,  maa  siges  at  være 
særdeles  tilfredsstillende. 

Et  foreløbigt  Forsøg  med  hakket  Materiale 
har  været  anstillet  paa  Mejeriet  i  Østervang. 
Der  anvendtes  herved  det  ovenfor  nævnte  Skov¬ 
fyr-Materiale,  der  vel  nok  maa  siges  at  være  saa 
tarveligt  som  tænkeligt.  Der  kunde  med  Ma¬ 
terialet  holdes  Spænding  paa  Kedlen,  hvortil 
det  dog  maa  bemærkes,  at  denne  kun  i  ringe 
Grad  var  anslrengt  i  Sammenligning  med  de  Ked¬ 
ler,  der  anvendes  til  almindelig  Industiibrug. 
Kedlen  var  i  Forvejen  udbygget  til  Brændefyring, 
idet  man  havde  slaaet  Ind  broen  ned  og  forlæn¬ 
get  Risten.  Del  viste  sig  dog  ved  Forsøgene  at 
være  praktisk  at  anvende  nogle  enkelte  større 
Klodser  Bøgebrænde  til  at  vedligeholde  Ilden, 


stærkt  ved  Henliggen.  I  de  ikke  særlig  store 
Bunker,  der  henligger  paa  Forsøgsstederne,  er 
maalt  Temperatur  paa  00 — 70°.  Efter  ca.  2 — 3 
Maaneders  Forløb  er  Materialet  selv  i  Vintertiden 
ganske  tørt.  Rumfanget  svinder  stærkt  samtidig 
med  Udtørringen. 

Sammen  med  Vandet  bortgaar  der  ved  For¬ 
dampningen  en  Del  Terpentin.  Studiekommis¬ 
sionen  lader  for  Tiden  udføre  Forsøg  paa  at 
udvinde  denne,  hvorved  Behandlingen  paa  Træ- 
hakkelsemaskine  ogsaa  rent  økonomisk  set  vil 
kunne  faa  et  betydeligt  Plus. 

Hvad  angaar  Anskaffelsesprisen  for  de  om¬ 
handlede  Maskiner  samt  deres  Ydeevne,  skal  vi 
komme  tilbage  hertil  i  næste  Numer  af  Bladet, 
idet  Forsøgene  til  Konstatering  af  Ydeevnen  endnu 


TIDSSKRIFT  FOR  INDUSTRI 


55 


ikke  er  afsluttet  for  alle  Maskinernes  Vedkommen¬ 
de.  Man  skal  dog  bemærke,  al  Pindehuggernes  Pris 
er  fra  ca.  1000 — 2000  Ivr.,  medens  Træhakkelse- 
maskinerne  koster  godt  det  dobbelte.  Ved  For¬ 
søgene  har  der  været  anvendt  Lokomobiler  til 
at  trække  Maskinerne.  Disse  kan  grundet  paa 
den  meget  lille  Risteflade,  der  findes  i  disses 
Ildsted,  ikke  fyres  med  Træhakkelse,  hvorimod 
man  vil  kunne  anvende  pindehugget  Materiale, 
naar  dette  er  tilbørligt  tørt. 

Angaaende  Metoden  at  bundte  Kvaset,  da  vil 


Anvendelsen.  Rodbrændet  vil  med  samme  Tør- 
hedsgrad  som  andet  Brænde  paa  det  nærmeste 
have  samme  Brændværdi  som  dette  og  adskil¬ 
ler  sig  derfra  kun  ved  at  være  noget  kroget, 
hvilket  dog  med  passende  Sønderdeling  ikke 
volder  nogen  Ulejlighed  ved  Fyringen.  De  Me¬ 
toder,  Sprængning,  maskinel  Optrækning  og 
Kløvning  af  Stubbene,  der  demonstreredes  ved 
Opvisningerne,  vil  derfor  væsentlig  være  af  forst- 
teknisk  Interesse.  Man  skal  derfor  indskrænke 
sig  til  herom  at  meddele,  at  Sprængningen  med 


Svensk  Træhakkelsemaskine. 


denne  kun  kunne  anvendes  paa  det  tyndeste 
Materiale.  Maskinerne  hertil  er  ret  primitive  og 
Arbejdet  udføres  væsentligst  med  Haandkraft. 
Da  Bundterne  imidlertid  trods  Sammenpresnin¬ 
gen  fylder  ret  meget,  vil  denne  Metode  sikkert 
kun  kunne  faa  Betydning  til  Fremskaffelse  af 
lokalt  anvendeligt  Brændsel  f.  Eks.  til  Mejerier. 
En  Mangel  ved  Metoden  er  ogsaa,  at  der  kræ¬ 
ves  Staallraad  til  Bindingen,  hvilket  jo  i  Øjeblik¬ 
ket  kan  være  vanskeligt  at  fremskaffe. 

Medens  det  af  Kviste  og  Grene  fremstillede 
Materiale'  frembyder  nye  Former  for  Brændsel, 
vil  det  af  Rødder  og  Stubbe  udvundne  ikke 
frembyde  noget  synderligt  nyt  med  Hensyn  til 


de  nuværende  Priser  paa  Sprængstof  synes  at 
være  alt  for  dyr,  samt  at  Optrækningsmaski- 
nerne  synes  at  kunne  gøre  god  Nytte  ved  Op¬ 
trækning  af  Fyr  og  Granrødder,  hvorimod  Rød¬ 
der  af  Løvtræ  sidder  vel  fast  i  Jorden;  disse 
bør  flækkes  og  optages  med  Haandkraft. 

At  en  Oparbejdning  af  Rødder  og  Kvas  vil 
betyde  et  væsentlig  Plus  til  den  udvundne 
Brændemængde  kan  ses  af  følgende  Eksempel 
hentet  fra  Klelund  Plantage.  1  Hektar  Plantage 
med  Bjergfyr  gav  her  144  m3  Brænde,  175  m3 
Rødder  og  6000  Bundter  Kvas  som  i  nyskovet 
Tilstand  vejede  henholdsvis  86  Ts.,  36  Ts.  og 
68  Ts.  Brændet  udgjorde  altsaa  kun  ca.  45  pCt. 

af  det  hele  Materiale.  Den  hedste  Anvendelse 
af  de  ovenfor  omhandlede  Sorter  af  Brændsel 
vil  jo  næppe  findes  uden  gennem  Forsøg  med 
Forandring  af  Fyr  og  Riste. 

$ 


Paa  dette  Omraade  fortsættes  Udvalgets  Un¬ 
dersøgelser  saasnart  tilstrækkeligt  tort  Materiale 
foreligger.  Resultaterne  af  disse  Forsøg  vil  se¬ 
nere  blive  meddelt. 

$ 


Dansk  Vandkraftudnyttelse. 

En  Kraftstation  ved  Gudenaa. 

Af  Ingeniør  H.  Glysing,  Aarhus. 


I. 

Selv  om  de  Energibeløb,  Vandkraftanlægene 
Verden  over  efterhaanden  har  stillet  til  Indu¬ 
striens  Raadighed,  er  meget  betydelige,  er  der 
dog  procentvis  kun  udnyttet  en  forsvindende 
ringe  Del  af  den  Kraftoverflod,  Naturen  til  dag¬ 
lig  ødsler  med  i  Vandfald,  i  Floder  og  —  i  Ha¬ 
vet.  Medens  man  i  vore  Nabolande,  Sverige, 
Norge  og  Tyskland  har  taget  kraftig  Del  i  den 
Udvikling,  den  sidste  Menneskealder  har  været 
Vidne  til  paa  dette  Omraade,  en  Udvikling  der 
har  haft  den  største  økonomiske  Betydning 
(navnlig  for  Sverige  og  Norge),  og  som  stadig 
fortsættes,  har  vi  her  i  Landet  hidtil  indskrænket 
os  til  ubetydelige  Møllebrug  og  nogle  enkelte  an¬ 
seligere  Værker  (f.  Eks.ved  Silkeborg  Papirfabrik), 
hvor  Forholdene  var  særlig  indbydende  og  kun 
krævede  beskedne  eller  slet  ingen  ingeniørmæs¬ 
sige  Foranstaltninger.  De  indvundne  Energi¬ 
mængder  har  i  Forhold  til  Landets  hele  For¬ 
brug  været  betydningsløse,  og  et  blot  nogenlunde 
Kendskab  til  Landets  Bebyggelse,  dets  Overflade- 
og  Alløbsforhold,  giver  et  Begreb  om  de  Vanske¬ 
ligheder,  som  en  fremtidig  Udnyttelse  af  de 
eksisterende  Muligheder  vil  støde  paa.  Men  paa 
den  anden  Side:  noget  kan  der  gøres,  og  Beviset 
herfor  er  allerede  givet  for  8  Aar  siden  af  Ingeniør 
K.  Thomsen  ved  Hedeselskabet  og  Direktør  G.  A. 
Faber  i  Forening  ved  deres  »Forslag  til  Kanal- 
og  Kraflanlæg  ved  Gudenaa«  (Kbhvn.  1910),  et 
Projekt,  som  jo  nu  danner  Grundlaget  for  det  til 
Sagens  Løsning  fremsatte  Lovforslag, 

Planen,  der  var  udarbejdet  paa  Foranledning 
af  »Kommissionen  angaaende  Gudenaa«  og  under 
velvillig  Medvirkning  af  en  Række  Ingeniør-  og 
Maskinfirmaer  i  Ind-  og  Udland,  omfattede  et 
Kanal-  og  Reguleringsanlæg  ved  Gudenaa,  et  Kraft¬ 
værk  ved  Tange  og  forskellige  alternative  For¬ 
slag  til  Udnyttelse  af  Værkets  Energi.  Det  første 
af  disse  Alternativer  forudsatte,  at  Kraften  af¬ 
toges  paa  Stedet  f.  Eks.  af  kemiske  Fabriker, 


hvis  Trivsel  begunstigedes  ved  de  bekvemme 
Transportforhold  ved  Aaløb  og  Jernbane;  i  dette 
Tilfælde  bliver  det  elektriske  Anlæg  særlig  bil¬ 
ligt,  idet  Udgiften  til  Stærkstrømsledninger  bort¬ 
falder.  —  Det  andet  Alternativ  var  Overførelsen 
af  hele  Energien  til  Aarhus  og  Omegn,  og  ende¬ 
lig  gik  det  tredie  og  vigtigste  Forslag  ud  paa 
Etablering  af  en  fuldstændig  Oplandscentral  ved 
Tange  til  Forsyning  af  de  midtjydske  Kommuner 
indbefattet  Byerne  Aarhus,  Randers,  Viborg  og 
Silkeborg  med  Elektricitet.  Anlægsudgifterne  an¬ 
sloges  efter  specificerede  Overslag  til  henholds¬ 
vis  1,38,  2,02  og  3,35  Miil.  Kr.,  heri  indbefattet 
Udgifter  til  Ekspropriation  og  til  Erstatning  for 
de  oversvømmede  Arealer. 

Naar  Projektet  i  sin  Tid  havde  svært  ved  at 
vinde  tilstrækkelig  kapitalstærke  Tilhængere,  laa 
det  maaske  i  den  Omstændighed,  at  man  ved 
Rentabilitetsberegningerne  havde  forudsat  en  til 
en  vis  Grad  fuldstændig  Udnyttelse  af  Værket, 
idet  man  paaregnede  almindelig  Tilslutning  fra 
Fabriker,  Landbrug  og  Husholdninger  i  hele 
Oplandet,  en  Forudsætning  som  rimeligvis  først 
efterhaanden  vilde  ske  Fyldest,  saa  at  man 
maalte  være  forberedt  paa,  at  Værket  i  de  første 
Aar  i  heldigste  Tilfælde  intet  Overskud  vilde 
give.  Det  er  en  kendt  Sag,  at  Størrelsen  af  et 
Elektricitetsværk  —  i  dette  Tilfcelde  Udnyttelses- 
intensiteten  af  den  forhaandenværende  Vand¬ 
kraft  —  har  afgørende  Indflydelse  paa  Værkets 
Økonomi.  Sammenligner  man  3  Værker  af 
forskellig  Størrelse,  en  lokal  Landcentral  med 
et  aarligt  Salg  af  17,000  K.W.  T.,  en  mindre 
Oplandscentral  med  et  Salg  af  1,5  Millioner 
K.  W.  T.  og  en  større  Oplandscentral  med  et 
Salg  af  22,5  Mili.  K.  W.  T.,  vil  Produktions¬ 
prisen  inklusive  Forrentning  og  Amortisation  af 
Anlæget  blive  henholdsvis  3072  Øre,  10  Øre  og 
43A  Øre  pr.  K.  W.  T.  (Direktør  Angelo  i  »Inge¬ 
niøren«  Nr.  50,  1917),  regnet  med  Priser  fra  før 
Krigen.  —  Men  bortset  fra  dette  var  der  kun 


TIDSSKRIFT  FOR  INDUSTRI 


.)  / 


beregnet  en  Fortjeneste  paa  6 — 7  pCt.  af  Kapi¬ 
talen,  hvad  der  ikke  kunde  siges  at  være  sær¬ 
ligt  fristende,  naar  man  betænker  den  store  Ri¬ 
siko,  der  utvivlsomt  teknisk  set  er  forbundet 
med  et  Arbejde  af  denne  Art.  Endelig  frygtede 
man  Vanskeligheder  fra  Lodsejernes  Side  —  og 
som  man  nu  har  set  —  med  god  Grund! 

Det  lykkedes  dog  at  faa  dannet  et  Konsortium 
bestaaende  af  Landstingsmand  Broberg ,  Direktør 
Faber,  Ingeniør  Thomsen  og  Direktør  Angelo,  som 
indgav  Ansøgning  til  Ministeriet  om  Koncession 
paa  Anlæget.  Efter  4  Aars  Forløb  er  Sagen  nu 
endelig  naaet  saa  vidt,  at  Ministeriet  paa  Anbe¬ 
faling  af  Det  kgl.  Landhusholdningsselskab,  der 
har  haft  Projektet  til  LTndersøgelse,  har  besluttet 
at  tilbyde  de  midtjydske  Kommuner,  der  er  traadt 
ind  istedetfor  de  oprindelige  Koncessionsansøgere, 
Koncessionen,  idet  det  er  Tanken,  at  disse  dan¬ 
ner  et  Slags  Andelsselskab  til  Forvaltning  af  An¬ 
læget.  Aarhus  Byraad  og  Viborg  Amtsraad  har 
allerede  tiltraadt  Planen,  og  det  nylig  i  Rigs¬ 
dagen  forelagte  Lovforslag  om  Udnyttelse  af 
Gudenaaens  Vandkraft,  bygger  da  ogsaa  paa 
denne  Ordning. 

Med  det  Prisniveau,  man  nu  maa  regne  med, 
vil  Anlægssummen  for  bele  Værket  med  Led¬ 
ningsnet  og  Transformatorstationer  sikkert  komme 
op  over  4,5  Mili.  Kr.,  men  paa  den  anden  Side 
maa  man  jo  nu  ogsaa  anlægge  andre  Synspunkter 
for  Rentabilitetsspørgsmaalet  end  før  Krigen. 

Som  Forholdene  har  udviklet  sig,  maa  ethvert 
Skridt  til  Supplering  af  Landets  sparsomme  og 
usikre  Energikilder  hilses  med  Glæde,  især  naar 
Grundlaget  er  saa  sundt  og  vel  bearbejdet  som 
her,  og  rent  forretningsmæssigt  vil  de  høje  Kul¬ 
priser,  der  sikker  aldrig  naar  det  gamle  Niveau, 
indirekte  bidrage  til  et  godt  Resultat. 

II. 

Ved  alle  Vandløb  varierer  Vandføringen,  d.  v.  s. 
den  Vandmængde,  der  i  hvert  Sekund  passerer 
et  fast  Tværsnit  af  Flodlejet,  fra  Maaned  til 
Maaned  og  fra  Aar  til  Aar,  ja  selv  den  daglige 
Arbejdsmængde  er  underkastet  ganske  vist  mere 
tilfældige  og  mindre  kraftige  Forandringer.  I 
visse  Klimaer  er  disse  Variationer  ubetydelige,  i 
andre  saa  store,  at  Flodlejet  i  den  varme  Tid 
udtørres,  medens  det  i  Regnperioden  fyldes  til 
Randen  af  en  rivende  Strøm.  Naar  det  drejer 
sig  om  en  Udnyttelse  af  Vandets  Bevægelses¬ 
energi,  kan  man  i  Reglen  ikke  tinde  sig  i  For¬ 
andringer  i  Vandføringen  ud  over  en  vis  Grænse. 


Et  Elektricitetsværk  har  garanteret  sine  Kunder 
et  bestemt  Minimumsforbrug,  saaledes  som  det 
f.  Eks.  vil  være  Tilfældet  ved  et  fremtidigt  Gu- 
denaaværk.  Man  har  da  ingen  anden  Udvej  end 
at  søge  iværksat  en  Regulering  af  selve  Vand¬ 
løbet  i  Forbindelse  med  Bygningen  af  et  eller 
tiere  Reservoirer,  der  opsamler  Overskudet  fra 
Tøbrudsperioden  eller  —  ved  større  Reguleringer 
—  fra  de  »vaade«  Aar  og  igen  afgiver  det  i  Pe¬ 
rioder,  hvor  Vandføringen  synker  under  det 
Minimum,  der  kræves  til  Værkets  Drift.  Hvor 
vidt  man  vil  gaa  med  en  saadan  Regulering  af¬ 
hænger  naturligvis  af  Kraftværkets  Art  og  For- 
maal  og  tillige  af  den  procentvise  Del  af  Vand¬ 
føringen,  man  ønsker  at  udnytte.  Helt  uden 
Regulering  udnytter  visse  tyske  Værker  mellem 
40  og  60  pCt.  af  Middelvandføringen,  men  lider 
saa  til  Gengæld  af  Vandmangel  i  100  a  120 
Dage  aarlig. 

I  sin  simpleste  Form  bestaar  Reservoiret  af  en 
solid  Spærredæmning  forsynet  med  Overløb  og 
Sluser,  bygget  tværs  over  en  passende  Dalstræk¬ 
ning,  som  Vandløbet  passerer,  hvorved  Dalen 
ovenfor  Dæmningen  sættes  under  Vand  og  om¬ 
dannes  til  en  kunstig  Sø.  Saadanne  »Dalspær¬ 
ringer«  findes  der  talrige  Eksempler  paa  over 
bele  Verden.  Den  midterste  Del  af  Panama- 
kanalen  er  en  saadan  kunstig  Sø  af  vældige  Di¬ 
mensioner  (Overfladeareal  ca.  400  km2)  frembragt 
ved  Opstemning  af  Chagres  River,  —  ganske  vist 
til  et  andet  Formaal.  Langt  vanskeligere  stiller 
Sagen  sig,  hvis  man  er  nødt  til  at  lægge  sit 
Reservoir  i  fladt  Land,  hvor  det  da  maa  omgives 
af  Dæmninger  til  alle  Sider;  det  er  meget  kost¬ 
bart,  og  Risikoen  for  de  overordentlig  farlige 
Dæmningsbrud  er  til  Stede  i  langt  højere  Grad 
her. 

Formaalet  med  en  »Stuvning«  af  Vandløbet 
kan  ogsaa  være  at  forøge  eller  koncentrere  Fla¬ 
dens  Fald  paa  ét  Sted.  Et  af  de  største  Eksemplej' 
herpaa  har  man  i  det  i  1910  paabegyndte  Kraft¬ 
værk  ved  Ivlokirk  i  Iowa,  hvor  man  ved  en 
1,3  km  lang,  16  m  høj  og  ved  Foden  af  13  m 
bred  Dæmning  tværs  over  Floddalen  opstemmer 
Vandet  i  Missisippi  til  en  Højde  af  ca.  7  m. 
Værket  skal  efterhaanden  gennem  30  Turbiner 
udnytte  300,000  Hestes  Kraft  af  Fladens  Energi. 

I  de  allerfleste  Tilfælde  vil  saadanne  Stuv¬ 
ninger  medføre  indgribende  Ændringer  i  Vand¬ 
stands-  og  Afvandingsforholdene  oven  for  Dæm¬ 
ningen;  det  afhænger  af  Stuvningshøjden,  hvor 
betydelige  Ændringerne  bliver,  og  hvor  højt  op 

ad  Floden  de  kan  mærkes,  og  de  medfører  næ¬ 
sten  altid  store  Erstatningsudgifter  til  Godsejerne 
langs  Vandløbet. 

Vandløbsreguleringen  ved  Gudenaa  gaar  ud 
paa  en  Regulering  af  Vandføringen  og  en  Kon¬ 
centration  af  Faldet.  Gennemsnitsvandføringen  i 
Nærheden  af  del  projekterede  Kraftværk  varierer 
mellem  ca.  10  og  25  m3  i  Sek.,  mindst  i  Juli, 
størst  i  December,  men  man  har  ofte  haft  Ob¬ 
servationer  paa  under  7  og  over  30  m3  i  Sek., 
saa  at  Vandføringen  i  det  hele  er  temmelig 
uregelmæssig.  Det  ligger  jo  lige  for  at  benytte 
en  eller  et  Par  af  de  mange  Søer,  Aaen  passerer, 
til  Reservoir,  idet  man,  hvis  Forholdene  iøvrigt 
var  gunstige,  blot  behøvede  at  opføre  en  Spærre¬ 
dæmning  over  Aaen  ved  Udløbet  af  Søen.  I  det 
foreliggende  Projekt  er  Valget  faldet  paa  Silke¬ 
borg  Langsø  og  Ørnsø.  Vandstanden  i  disse  er 
imidlertid  i  Forvejen  ofte  generende  høj  baade 
for  de  omliggende  Enge  og  for  Turbinerne  paa 
Silkeborg  Papirfabrik,  saa  at  man  har  maattet 
gribe  til  den  Udvej  at  sænke  det  normale  Vand¬ 
spejl  i  Søen  ved  en  Uddybning  af  Aaen  neden¬ 
for  Dæmningen  paa  en  Strækning  af  4,2  km. 

I  de  vandrige  Perioder  kan  Vandet  da  uden 
Skade  for  Lodsejerne  stige  til  det  gamle  »Flade- 
maal«,  d.  v.  s.  ca.  1  m,  og  da  Søernes  Areal  er 
omtrent  3  km2,  bliver  Bassinets  effektive  Rum¬ 
indhold  3  Mili.  m3. —  Spørgsmaalet  er  nu,  hvor¬ 
ledes  det  har  været  muligt  at  koncentrere  Faldet 
ved  Kraftcentralen.  Som  Terrænforholdene  er, 
vilde  det  være  ugørligt  ved  en  simpel  Spærre¬ 
dæmning  paa  et  passende  Sted  at  stuve  Vandet 
til  en  saadan  Højde  (ca.  8  m),  saaledes  som  det 
er  sket  ved  Mississippi.  Man  tvinges  her  ind  paa 
den  kostbare  Omvej  at  omlægge  Aalejet,  idet  man 
ved  et  Dæmningsanlæg  ved  Kongensbro  leder 
Vandet  ind  i  en  Kanal,  der  med  betydeligt  min¬ 
dre  Længdefald  end  Aaen  føres  ned  til  Tange, 
hvor  Tangeaaen  munder  ud  i  Gudenaa,  paa 
hvilket  Sted  Højdeforskellen  mellem  Kanalens 
og  Aaens  Vandspejl  er  steget  til  ca.  8  m.  Umid¬ 
delbart  ovenfor  Kraftstationen  kan  der  forbolds¬ 
vis  let  ved  en  Dalspærring  i  Tangeaadalen  til¬ 
vejebringes  et  Reguleringsbassin,  hvorfra  Vandet 
gennem  en  særlig  Tilførselskanal  ledes  ned  til 
Turbinerne.  Ved  Hjælp  af  dette  Reservoir  i  For¬ 
bindelse  med  det,  der  naturligt  dannes  paa  det 
Sted,  hvor  Kanalen  træder  ud  i  Tangeaaen,  fore¬ 
tager  man  den  finere  Regulering  af  Vandtilførslen 
til  Turbinerne. 

Alt  i  alt  sættes  der  ved  disse  Stuvninger  et 


Areal  paa  ca.  100  ha  under  Vand,  men  heraf 
er  kun  en  mindre  Del  god  Vandingseng,  medens 
Resten  er  mindreværdifulde  Jorder,  i  Overslagene 
ansat  til  en  Erstatning  af  4 — 500  Kr.  pr.  ha. 

Den  samlede  Udgift  til  alle  disse  Arbejder  in¬ 
klusive  Dæmninger  og  Sluser,  Bro-  og  Vejbyg¬ 
ningsarbejder,  Foranstaltninger  for  Fiskeriet  samt 
Erstatninger,  uforudsete  Udgifter  og  Byggerenter 
ansloges,  i  1910  til  ca.  950,000  Kr.  Med  disse 
Udgifter  vilde  man  have  opnaaet  —  foruden 
Etablering  af  Faldhøjden  8  m  ved  Værket  —  al 
regulere  Vandføringen  saa  vidt,  at  Forholdet 
mellem  Gennemsnitsvandføringen  i  Kanalen  i 
den  bedste  og  daarligste  Maaned  vil  være  som 
1,5  :  1,0.  Den  aarlige  totale  Vandmængde  gen¬ 
nem  Kanalen  bliver  ca.  010  Miil.  m3;  det  vil 
med  8  m’s  Fald  svare  til  13,5  Miil.  Hestekraft- 
timer  eller  —  da  Tabet  i  Turbinerne  er  ca.  25 
pCt.  —  9  Mili.  Kilowattimer  om  Aaret.  Ser  man 
ben  til,  at  Landets  aarlige  Forbrug  af  elektrisk 
Energi  er  ca.  120  Mili.  Iv.  W.  T.,  hvoraf  de  60 
Millioner  produceres  af  370  Landcentraler,  25 
Oplandscentraler  og  3  københavnske  Værker  til¬ 
sammen  (Resten  leveres  alene  af  to  københavnske 
Centraler),  erkender  man  Betydningen  af  det  nye 
Værk. 

Som  Sagen  nu  staar,  er  det  kun  det  sidste  af 
de  i  det  foregaaende  omtalte  3  alternative  For¬ 
slag  til  Udnyttelse  af  Energien,  der  bliver  Tale  om. 

Det  maskinelle  Anlæg  kommer  i  Hovedtræk- 
kene  til  at  bestaa  af  3  dobbelte  Francis-Turbiner 
hver  paa  1500  E.  HK.  (ved  6,8  m’s  Fald,  medens 
Ydeevnen  ved  8,5  m’s  Fald  stiger  til  2000  HK.), 
hvoraf  normalt  kun  de  to  er  i  Drift,  medens 
den  tredie  holdes  i  Reserve  for  Havari.  Til  Tur¬ 
binerne  kobles  direkte  Vekselstrømsgeneratorer 
a  1000  K.W.  —  Da  det  kan  ske,  at  Vandføringen 
synker  saa  stærkt,  at  Turbinerne  ikke  kan  præ¬ 
stere  den  Energi,  der  er  garanteret  Forbrugerne, 
navnlig  naar  den  Tid  kommer,  da  Forbruget  er 
steget  saa  stærkt,  at  Kanalanlæget  maa  udnyttes 
helt,  er  der  forudset  Opstilling  afen  Dampreserve 
bestaaende  af  et  Dampturbineaggregat  paa  500 
K.W.  med  tilhørende  Kedelanlæg.  Man  har  og- 
saa  undersøgt  Muligheden  for  en  Dieselmotor¬ 
reserve,  men  har  opgivet  Tanken  igen  paa  Grund 
af  de  større  Anlægsudgifter. 

Vi  skal  ikke  komme  for  stærkt  ind  paa  den 
elektrotekniske  Side  af  Projektet  men  kun  nævne, 
at  Strømmen  tænkes  distribueret  som  højspændt 
Vekselstrøm  af  10,000  Volts  Spænding  (dog  skal 
Dobbeltledningen  til  Aarhus  føre  20,000  Volts 

Strøm),  der  ved  lokale  Transformatorstationer 
omformes  til  Strøm  af  den  sædvanlige  Drifts¬ 
spænding.  Valget  af  Spænding  er  dikteret  af 
det  Krafttab,  som  Overføringen  over  de  lange 
Distancer  medfører.  Dette  kan  skrives  i2  •  r,  hvor 
i  er  Strømstyrken,  r  Ledningens  Modstand.  Har 
man  Valget  mellem  en  Strøm  af  høj  Spænding 
og  lille  Strømstyrke  og  en  Strøm  med  lav  Spæn¬ 
ding  og  stor  Strømstyrke,  vælger  man  naturlig¬ 
vis  den  første,  da  Tabene  altsaa  stiger  meget 
stærkt  med  i.  Det  er  saa  blot  forudsat,  at  den 
større  Driftsøkonomi  kan  dække  Udgifterne  til 
Transformatorstationerne,  men  del  er  rigeligt 
Tilfældet  her.  Med  en  Spænding  paa  20,000  Volt 
bliver  Krafttabet  paa  den  ca.  45  km  lange  Led¬ 
ning  til  Aarhus  normalt  kun  4,1  pCt. 

De  sidste  Dages  Begivenheder  har  bragt  Pro- 
jektet  frem  i  første  Linie;  man  maa  nu  blot 
haabe,  at  de  afsluttende  Overvejelser  og  For¬ 
handlinger  ikke  bliver  for  langvarige.  Det  er  jo 
ikke  tilfældigt,  at  Spørgsmaalet  nu  i  saa  rigt 
Maal  samler  den  Interesse  om  sig,  som  det  tid¬ 
ligere  maatte  savne.  Krigen  har  forrykket  saa 
mange  Forhold,  og  der  er  sikkert  ingen  Tvivl 
om,  at  det,  der  før  var  en  lidt  tvivlsom  Forret¬ 
ning ,  nu  trods  de  betydeligt  højere  Anlægs¬ 
udgifter  vil  vise  sig  at  blive  et  godt  Aktiv.  Men 
som  sagt:  der  er  ogsaa  andre  Synspunkter  at 
anlægge!  Vi  tør  ikke  lade  saa  betydelige  hjem¬ 
lige  Energikilder  ligge  uudnyttede  hen,  naar  det 
ikke  overstiger  vore  Evner  at  tage  dem  i  Brug. 

Folketingets  første  Behandling  af  Lovforslaget 
gav  da  ogsaa  Lofte  om,  at  denne  Erkendelse  til 
Trods  for  de  lokale  Vanskeligheder  vil  gaa  af 
med  Sejren. 

Ingeniør  Thomsen  har  meddelt  Ministeriet,  at 
der  ogsaa  ved  Horsens  (Bygholm)  og  ved  Kol¬ 
ding  var  Mulighed  for  Vandkraftanlæg  omend 
naturligvis  i  mindre  Stil  end  ved  Gudenaa.1)  Vi 
tør  haabe,  at  de  Undersøgelser  og  Projekterings¬ 
arbejder,  som  nu  er  indledede,  ogsaa  her  vil 
give  gunstige  Resultater,  saa  at  de  ca.  10,000 
HK,  som  vort  Land  allerede  raader  over  frem¬ 
bragt  ved  Vandkraft  i  talrige  Smaaanlæg,  snart 
maa  kunne  forøges  anseligt  —  paa  Bekostning 
af  vort  Kulforbrug. 

')  Der  er  planlagt  et  Anlæg  ved  Harte,  nordvest  for  Kol¬ 
ding,  der  skulde  benytte  Vandet  fra  Vester-Nebel  Aa,  som 
efter  at  være  standset  ved  et  Dæmningsanlæg  mellem  Ferup 
og  Stubdrup  agtes  ført  gennem  Skallebæk  og  Stallerupsø  til 
Kolding  Aa  med  et  Fald  ved  Kraftstationen  af  23  m. 


Dansk  Erstatningsindustri. 

Lyngmelsfabrikation. 

Ved  Siden  af  det  Tilrettelægningsarbejde  og  mere 
teoretiske  Undersøgelsesarbejde  med  Hensyn  til  Er¬ 
statningsstoffer  og  Erstatningsindustri,  der  i  stigende 
Grad  tages  op  i  vort  Land  ikke  mindst  gennem  Indu- 
striraadets  Studiekommission,  er  der  udført  et  bety¬ 
deligt  praktisk  Arbejde  i  denne  Retning.  Som  saa 
meget  andet  i  dansk  Industri  er  det  gaaet  for  sig  »i 
Stilhed«,  og  der  er  ingen  Tvivl  om,  at  den  store  Of¬ 
fentlighed  i  Øjeblikket  ikke  forstaar  at  vurdere,  hvad 
der  her,  ofte  under  store  Vanskeligheder  og  sjelden 
med  synderlig  Opmuntring  eller  Stotte,  er  udfort  af 
det  praktiske  Livs  Mænd. 

Et  smukt  Eksempel  paa  dansk  Erstatningsindustri 
i  Praksis  danner  Lyngmelsfabrikationen.  Det  vil  være 
kendt,  at  Lyngen  er  en  af  de  tidligere  ringeagtede 
Frembringelser  af  den  danske  Jord,  der  nu  ved  Ti¬ 
dernes  Ugunst  er  kommet  til  Hæder,  Ære  og  Anven¬ 
delse.  Først  som  Eksportprodukt  til  det  sydlige  Ud¬ 
land,  snart  ogsaa  paa  det  hjemlige  Marked  som  Strø¬ 
else  som  Erstatning  for  Halm,  til  Anvendelse  i  Koste- 
fabrikationen  og  i  formalet  Tilstand  snart  ogsaa  som 
Foder  o.  s.  v.,  for  i  den  nyeste  Tid  endog  at  danne 
Basis  for  en  hjemlig  Theproduktion. 

Hedelyngen  har  længe  været  kendt  som  Vinter  foder 
for  Raavildt  og  Harer.  Af  Husdyr  har  derimod  kun 
Faar  og  disse  endda  kun  delvis  kunnet  udnytte  Lyn¬ 
gen  ved  direkte  Afgræsning.  I  Tyskland  tog  man 
imidlertid  paa  et  meget  tidligt  Stadium  af  Krigen  For¬ 
søgene  op  paa  af  Lyngen  at  skabe  et  brugbart  Foder¬ 
middel  for  Husdyrene,  hvorved  man  særlig  stillede 
sig  den  Opgave  at  udskille  Lyngens  værdifuldere  Dele, 
Bladene,  Blomsterne  og  Frugterne,  fra  de  mindre 
værdifulde  Dele,  Stænglerne  o.  s.  v.  og  derefter  gennem 
kunstig  Tørring  og  Formaling  at  omdanne  dem  til  en 
holdbar  og  direkte  anvendelig  Fodervare.  Lyngstræk¬ 
ninger  havde  man  rigeligt  af,  og  den  Rovdrift,  der 
maatte  opstaa  ved  Lyngens  Afmejning,  var  ikke  saa 
alvorlig,  fordi  de  tilbagestaaende  Rødder  allerede  Aa- 
ret  efter  bar  nye  Skud  af  ca.  5—10  em.  Længde. 
Disse  Skud  kunde  iøvrigt  direkte  afgræsses  af  mange 
Husdyr. 

For  Fabrikationen  af  Lyngfoderet  var  det  imidler¬ 
tid  nødvendigt  at  bringe  Vandindholdet,  som  i  frisk 
Hedelyng  kan  andrage  50  pCt.,  ved  Vintertid  endog 
indtil  80  pCt.,  betydeligt  ned,  til  12  å  10  pCt.,  for  at 
muliggøre  Lyngens  Forarbejdning.  Den  fornødne  Ad¬ 
skillelse  af  Blade,  Blomster  m.  m.  fra  de  træagtige 
Dele  var  ligeledes  en  nødvendig  Proces,  der  for  at 
spare  Transportudgifter  sammen  med  en  Førstetørring 
bedst  kunde  foretages  paa  Hederne  i  transportable 
eller  stationære  Anlæg,  der  delvis  brugte  de  afgrenede 
Stængler  til  Brændsel.  Efterhaanden  er  man  dog 
kommet  ind  paa  at  lade  samtlige  Processer  foregaa  i 
større  Fabriksanlæg  særlig  af  Hensyn  til  den  Bespa¬ 
relse  af  Arbejdskraft,  dette  betyder.  Lyngen  under¬ 
kastes  først  en  almindelig  Lufttørring  i  Stakke  og 
hakkes  derefter  i  Hakkelsemaskiner,  hvorefter  Hak¬ 
kelsen  tørres  i  Tørreapparater.  I  Centrifuger  foregaar 
derefter  Bladenes  og  Blomsternes  Frasortering  fra 

Stænglerne,  der  atter  kræver  en  forudgaaende  Rens¬ 
ning  for  Sten,  Jerngenstande  ni.  ni.,  for  ikke  gennem 
Gnistdannelse  at  skabe  Antænding  i  det  opvarmede, 
let  tændelige  Stof.  En  paafolgende  Sigtning  omdanner 
dette  til  færdigt  Lvngmel,  der  ifolge  tyske  Analyser  i 
Foderværdi  skal  komme  paa  Højde  med  Enghø  og 
være  særdeles  anvendelig  navnlig  for  Drøvtyggere. 
Imidlertid  er  Lyngmelet  ikke  egnet  til  at  danne  det 
udelukkende  Foder  for  Husdyr,  saaledes  at  det  først 
kommer  til  sin  Ret  iblandet  andre  Foderstoffer.  Til 
Gengæld  er  dets  diætetiske  Værdi  hersaa  meget  højere, 
navnlig  da  det  virker  regulerende  paa  Virkningerne 
af  de  øvrige  ekstraordinære  Foderstoffer. 


Den  saaledes  i  Tyskland  paabegyndte  Lyngfoder¬ 
fremstilling  er  siden  taget  op  ogsaa  herhjemme,  særlig 
selvfølgelig  efter  Foderstoftilførslernes  Standsning. 

En  særlig  Anvendelse  finder  formalet  Lyng  som 
Opsugningsstof  i  Blodmelassefabrikationen,  der  drives 
af  De  danske  Blodfoderfabriker,  Vejle.  Til  Opsugning 
af  Melasse  benyttede  dette  Selskab  tidligere  Jordnød¬ 
mel  og  Kopramel,  Affald  fra  Aarhus  Oliefabrik,  men 
efter  at  disse  Varer  faldt  bort  som  Følge  af  Blokade¬ 
standsningen,  var  det  naturligt,  at  man  saa  sig  om 
efter  et  indenlandsk  Stof  til  Erstatning  herfor,  og 
efter  Forsøg,  der  iøvrigt  allerede  var  gjort  paa  et 
temmelig  tidligt  Stadium  af  Krigen,  kom  man  over 
til  Mel  malet  af  Lyng  fra  den  jydske  Hede.  Det  nævnte 
Selskab  besluttede  da  at  opføre  en  egen  Fabrik  for 


Lyngmel,  idet  man  ikke  blot  tog  Sigte  paa  at  skaffe 
en  Erstatning  for  de  nævnte  udenlandske  Stoffer,  men 
ogsaa  i  den  Tro,  at  Lyngmelet  ogsaa  efter  Krigen 
kunde  bibeholde  sin  Betydning,  efterhaanden  som 
Arbejdet  med  det  nye  Materiale  kunde  fuldkommen¬ 
gøre  det  færdige  Produkt.  Da  man  samtidig  stod  over¬ 
for  voksende  Vanskeligheder  med  Hensyn  til  Brænd¬ 
sel,  besluttede  man  at  anlægge  den  nye  Fabrik  i  Grejs- 
dalen,  hvor  den  fornødne  Vandkraft  indkøbtes.  En 
gammel  Mølle,  Holms  Mølle,  erhvervedes,  og  ved  at 
uddybe  Vandløbet  nedad  med  1,1  Meter  opnaaede 
man  et  effektivt  Fald  paa  3,3  Meters  Højde  og  en 
Vandkraft  af  90  IIK.  Den  gamle  Mølle  blev  revet  ned 
og  en  ny  Fabrik  opført  i  Løbet  af  Ti¬ 
den  fra  1.  Maj  til  1.  November  ifjor 
med  en  Bekostning  af  ca.  250,000  Kr. 

Ved  at  kombinere  den  nye  Lvngmels- 
fabrik  med  et  Savskæreri,  der  forsyner 
Grejsdalens  Hammerværk  med  Skafter 
o.  1.,  opnaaede  man  fuldstændig  Uaf¬ 
hængighed  af  Tilførsler,  idet  Affaldet 
fra  Savene  i  Forbindelse  med  Gran-  og 
Fyrrekvas  anvendes  til  Fyring  under  el 
Kedelanlæg,  der  fors}Tner  Torreappara- 
terne  med  den  nødvendige  Damp.  Alt 
Træ,  som  anvendes,  er  udelukkende 
indenlandsk.  Vandkraften  driver  med 
to  Turbiner  hele  det  maskinelle  Anlæg. 
Der  findes  saaledes  intet  som  helst 
udenlandsk  Brændselsstof  i  Fabriken. 
Da  Fabrikens  Raastof,  Lyngen,  ligeledes 
er  dansk  og  som  bekendt  hverken  kræ¬ 
ver  fremmede  Gødningsstoffer  el.  a., 
har  man  i  den  nye  Lyngmelsfabrik  i 
Grejsdalen  et  smukt  Eksempel  paa  en 
Industri,  der  virkelig  fortjener  Beteg¬ 
nelsen  dansk  Erstatningsindustri  helt 
igennem. 

Fabrikationsgangen  i  Fabriken  er 
iøvrigt  ret  ligetil,  idet  Lyngen,  der  som 
nævnt  leveres  fra  Hedearealerne  og  til¬ 
føres  pr.  Jernbane,  efter  at  være  ble¬ 
vet  tørret,  saa  at  den  værste  Fugtighed 
er  bragt  ned,  gennemgaar  en  Forma¬ 
lingsproces  efter  sædvanlige  Mølleri- 
principer.  Lyngen  skæres  paa  store 
Hakkelsemaskiner,  transporteres  auto¬ 
matisk  gennem  et  System  af  Tørreapparater  for  der¬ 
efter  at  fmmales.  Produktionen  er  500  kg  tør  Lyng¬ 
mel  i  Timen,  og  den  daglige  Produktion  200  Sække 
Lyngmel.  Fra  Fabriken  gaar  dette  Produkt  til  Blod- 
foderfabriken  i  Vejle,  hvor  det  som  nævnt  anvendes 
til  Opsugning  af  Melasse  og  ved  Iblanding  af  Blod 
m.  in.  omdannes  til  Blodfoder,  der  erstatter  Havre, 
og  som  derfor  nu  har  faaet  en  meget  forøget  An¬ 
vendelse,  der  har  givet  sig  Udslag  i  en  betydelig  for¬ 
øget  Produktion. 

Den  nye  Fabrik  samarbejder  iøvrigt  med  den  tid¬ 
ligere  Leverandør  af  Opsugningsstoffer  til  Blodfoder- 
fabriken,  nemlig  Aarhus  Oliefabrik,  der  i  sine  Anlæg 
ligeledes  har  optaget  Fabrikation  af  Lyngmel,  der 
ogsaa  leveres  til  Blodfoderfabriken,  ligesom  Aarhus 


Lyngmelsfabriken  i  Grejsdalen. 


TIDSSKRIFT  FOR  INDUSTRI 


61 


Oliefabrik  ogsaa  har  optaget  Fremstillingen  af  Lyng- 
the. 

En  Forudsætning  for  den  saaledes  optagne  Erstat¬ 
ningsindustri  er  selvfølgelig,  at  Lyngpriserne  ikke 
drives  op  paa  et  alt  for  højt  Niveau.  Det  maa  haabes, 
at  Hedeboerne  og  Lyngforarbejderne  ogsaa  for  et 
videre  fortsat  Samarbejde  maa  finde  hinanden  i  For- 
staaelsen  af,  hvor  stor  Betydning  det  baade  nu  og 
lang  Tid  fremefter  vil  have,  at  vi  i  størst  mulig  Ud¬ 
strækning  udnytter  vort  Lands  egne  Frembringelser. 

□□□□□o 

Politik  og  Økonomi. 

I  en  Artikel  »Norske  Fremtidsproblemer«  skriver 
Tidsskriftet  »Norsk  Næringsliv«  følgende: 

Samtidig  med  at  Amerika  paa  en  bydende  og  for¬ 
dringsfuld  Maade  stiller  os  Krav,  som  vi  i  det  mind¬ 
ste  i  deres  oprindelige  Skikkelse  ikke  har  kunnet  gaa 
ind  paa,  bliver  vi  i  Finland  Vidne  til  en  Tragedie,  som 
i  mere  end  en  Henseende  maa  føles  manende  ogsaa 
for  os.  Fra  Amerika  taler  Verdens  maaske  største  Ka¬ 
pitalister  i  en  Tone,  som  de  finder  passende  overfor 
et  lille  Land.  Her  er  det  vor  materielle  Selvstændig¬ 
hed,  vi  skulde  regne  med,  og  den  er  som  bekendt  ikke 
som  den  skulde  være.  Vor  økonomiske  Politik  har 
ikke  gaaet  i  den  Retning  at  skabe  en  saadan  Selvstæn¬ 
dighed;  man  kunde  fristes  til  at  sige,  at  vi  i  Aarrækker 
ikke  har  haft  nogen  økonomisk  Politik.  Vi  har  haft 
Forretningsmænd,  der  forstod  deres  egne  Sager  gan¬ 
ske  godt,  og  vi  har  haft  Statsmænd,  som  væsentlig 
var  Politikere  for  Øjeblikket.  Noget  Samarbejde  mel¬ 
lem  sagligt  Skøn  og  politisk  Fremsyn  har  kun  i  ringe 
Grad  fundet  Sted.  Hvad  Krigen  —  og  navnlig  nu 
sidst  Amerikas  Optræden  —  har  indprentet  os,  er  netop 
Nødvendigheden  af  en  maalbevidst  økonomisk  Politik 
med  den  størst  mulige  materielle  Selvstændighed  for 
Øje. - 

Skønt  disse  Betragtninger,  som  det  fremgaar,  sigter 
særlig  til  den  herskende  Ernæringskrise  i  Norge, 
kunde  man  i  mange  andre  Retninger  unægtelig  fristes 
til  med  Fader  Holberg  at  sige:  Ligesaa  hos  os! 

□□□□□□ 

De  engelske  Eksportkredse 
og  Blokaden. 

Det  er  en  kendt  Sag,  at  man  i  Forretningsverdenen, 
og  navnlig  i  Eksportkredse,  i  England  og  Amerika 
ingenlunde  deler  de  respektive  Regeringers  Syn  paa 
Blokadepolitiken.  Et  godt  Vidnesbyrd  herom  finder 
vi  i  en  Artikel  i  »Bradford  Observer«,  der  giver  Ud¬ 
tryk  for  Stemningen  i  den  store  engelske  Spinderi-  og 
Eksportforretningsby.  (Talen  er  om  et  af  de  idelige 
Tilfælde  af  Beslaglæggelse  af  Varer,  købt  af  neutrale 
Lande  i  Henhold  til  gældende  Overenskomster). 

» . Desuden  er  det  nødvendigt  at  tage  den 

Virkning  i  Betragtning,  som  en  saadan  Beslaglæggelse 
af  Varerne  vilde  udøve  paa  vedkommende  udenland¬ 


ske  Nationer.  De  engelske  Eksportører  sluttede  en 
Handel  med  disse  neutrale  Nationer  om  Salget  af 
Varerne.  Varerne  blev  købt  til  Priser,  som  var  bil¬ 
lige,  sammenlignet  med,  hvad  der  betales  i  Dag,  dog 
indbragte  disse  Transaktioner  de  engelske  Sælgere 
gode  Avancer,  og  80  pCt.  af  denne  Fortjeneste  er 
gaaet  eller  vil  gaa  ind  i  Statskassen  som  Merind- 
komstskat.  Den  udenlandske  Køber  har  stolet  paa 
den  engelske  Sælger  og  har  i  stor  Udstrækning  betalt 
Varerne  fuldt  ud,  skønt  han  hverken  har  set  eller 
rørt  dem.  Disse  Penge  har  i  lange  Tider  været  i  de 
engelske  Købmænds  Hænder.  I  Mellemtiden  er  Kur¬ 
sen  mere  og  mere  gaaet  i  vort  Lands  Disfavør.  Der¬ 
som  man  kunde  overbevise  den  udenlandske  Køber 
om,  at  det  var  absolut  nødvendigt  at  annullere  Kon¬ 
trakterne  og  beslaglægge  Varerne  —  hvilket  vilde  være 
vanskeligt  i  Betragtning  af  det  velkendte  Faktum,  at 
den  engelske  Befolkning  aldrig  har  været  saa  velklædt 
som  netop  nu  —  saa  vilde  det  være  nødvendigt  at 
refundere  ham  hans  Indkøbspris  med  Tillæg  af  Ren¬ 
ter  for  hans  Penge,  som  har  ligget  ubenyttet  hen, 
plus  Differencen  mellem  den  Kurs,  der  var  gældende, 
da  han  købte,  og  den  ved  Annulleringen  af  Kontrak¬ 
terne  noterede  Kurs.  Den  udenlandske  Køber  kunde 
maaske  —  under  Hensyn  til,  at  den  engelske  Befolk¬ 
nings  Velfærd,  hvad  Klæder  angaar,  jo  ikke  vedrører 
ham  —  anse  sig  berettiget  til  Erstatning  for  den 
tabte  Avance.  Under  hvilkesomhelst  andre  Forhold 
vilde  han  sikkert  synes,  at  saavel  den  engelske  Eks¬ 
portørs  som  selve  Nationens  Ære  var  sat  overstyr; 
og  den  engelske  Købmands  og  den  engelske  Regerings 
Anseelse  vil  blive  af  den  allerstørste  Betydning  i  den 
Kamp,  der  vil  blive  ført  efter  Krigen,  selv  om  man 
nu  gaar  let  hen  over  den«. 

□□□□□□ 

Det  tyske  Industriraad. 

Det  af  de  førende  tyske  Industriorganisationer,  Cen- 
tralverband  •Deutscher  Industrieller,  Bund  der  Indu¬ 
striellen,  og  den  kemiske  Industris  Interesseforening 
i  Oktober  1916  stiftede  tyske  Industriraad,  i  hvilket 
den  tyske  Industri  er  repræsenteret  ved  65  ledende 
Personligheder  indenfor  Organisationer  og  Enkelt¬ 
foretagender,  har  i  forrige  Maaned  holdt  sit  første 
Plenarmøde  i  Berlin.  Næsten  samtlige  prøjsiske  Mi¬ 
nistre  og  det  tyske  Riges  Statssekretærer  samt  andre 
høje  Embedsmænd  overværede  Forhandlingerne.  Den 
første  Del  af  disse  gjaldt  Dannelsen  af  et  prøjsisk 
»Industriudvalg«  som  »Præsentationsorgan«  ved  Val¬ 
get  til  det  prøjsiske  Førstekammer  (Herrehus)  i  Hen¬ 
hold  til  den  foreslaaede  Forfatningsændring.  Følgende 
Resolution  vedtoges  enstemmigt: 

»Det  tyske  Industriraad  har  med  Tilfredsstillelse 
bragt  i  Erfaring,  at  det  prøjsiske  Andetkammers  For¬ 
fatningsudvalg  har  givet  sin  Billigelse  til  et  Lovfor¬ 
slag  angaaende  Herrehusets  Sammensætning,  byggende 
paa  Oprettelsen  af  særlige  Præsentationsorganer  re¬ 
præsenterende  de  til  Varetagelse  af  almene  Interesser 
dannede  frie  Sammenslutninger.  Industriraadet  har 

i  det  Øjemed  til  Udøvelse  af  sin  Præsentationsret 
dannet  et  prøjsisk  Industriudvalg,  i  hvilket  de  faglige 
Industriorganisationer  er  repræsenteret.  Dog  maa  det 
tyske  Industriraad  udtale  sin  Betænkelighed  ved,  at 
Forfatningsudvalget  har  forandret  Statsregeringens 
Forslag,  saaledes  at  det  Antal  Repræsentanter,  der  af 
Industri  og  Handel  vil  være  at  foreslaa  Herrehuset, 
nedsættes  fra  72  til  48,  og  maa  nedlægge  sin  Protest 
overfor  denne  Beslutning.  Industriraadet  maa  her 
vente,  at  Regeringens  Forslag  tages  op  igen.  « 

Af  andre  vigtige  Sporgsmaal  i  Forhandlingerne  maa 
nævnes  Drøftelsen  af  Overgangsøkonomien  og  den 
fremtidige  Skattepolitik,  under  hvilken  det  med  Til¬ 
slutning  fra  Forsamlingen  kraftigt  blev  gjort  gældende, 
at  de  statssocialistiske  Idéer,  som  særlig  er  repræsen¬ 
teret  af  Dr.  Walther  Rathenau  og  andre,  ikke  burde 
præge  Overgangsøkonomien,  der  maatte  bygge  paa  de 
frie  Kræfter  i  Industri  og  Handel. 

©  Fra  Nabolandene.  0 

Sverige. 

Planerne  for  Afholdelsen  af  et  stort  svensk  Købe- 
stævne  i  Gøteborg  foreligger  nu  udarbejdet  i  sine 
Hovedtræk.  Paa  et  i  Byens  Handelskammer  afholdt 
Mode  blev  det  b:  itemt,  at  den  første  »Goteborgmes- 
san«  skal  afholdes  i  Dagene  fra  8.— 14.  Juli  d.  A.  Efter 
den  Opmærksomhed  og  Sympati,  Planen  fra  alle  Si¬ 
der  har  vakt,  regner  man  med,  at  Stævnet  vil  faa 
meget  stor  Tilslutning  baade  fra  Udstillere  og  Købere, 
og  at  den  i  det  hele  vil  blive  en  Sukces. 

Den  allerede  for  nogen  Tid  siden  bebudede  Fusion 
mellem  de  to  store  Træindustrilirmaer  Baltiska  Tra- 
varnaktiebolaget  og  A/B  Ytterstfors-Munksund  er  nu  en 
Kendsgerning.  Sammenslutningen  er  sket  efter  at 
Ytterstfors  har  sikret  sig  Aktiemajoriteten  i  Baltiska. 
Det  er  Meningen,  at  Aktiekapitalen  i  Ytterstfors  skal 
oges  med  1972  Mili.  Kr.,  saaledes  at  de  gamle  Aktio¬ 
nærer  faar  Fortrinsret  til  for  hver  to  gamle  Aktier  at 
tegne  tre  nye.  Emissionskursen  skulde  blive  110  pCt. 
Ytterstfors-Munksunds  Aktiekapital  vil  herefter  udgøre 
ikke  mindre  end  3272  Mili.  Kr.  Under  Navnet  A/B 
Svenska  mobelfabrikerna  er  en  stor  Sammenslutning 
indenfor  den  svenske  Møbelindustri  nu  traadt  ud  i 
Livet.  Foreløbig  har  5  større  Virksomheder  sluttet 
sig  til  det  nye  Storforetagende,  der  med  Hoved¬ 
sæde  i  Stockholm  begynder  med  en  Kapital  paa  5 
Mili.  Kr. 

Da  Sverige  i  Efteraaret  genoptog  Offentliggørelsen 
af  Statistiken  for  Udenrigshandelen,  publiceredes 
samtidig  Tallene  fra  den  tidligere  »tavse«  Tid.  Dette 
tillader  nu  en  Sammenligning  mellem  Aarene  1916  og 
1917. 

Saavel  indenfor  Import-  som  Fiksporttallenes  Række 
møder  man  store  Forskydninger.  De  mangfoldige 
Vanskeligheder,  Indforslen  har  kæmpet  med,  frem- 
gaar  klart  af  nedenstaaende  Kolonner: 


Import 

1917 

1916 

1000  Tons 

1000  Tons 

Majs . 

30.66 

51,38 

Hvede . 

97,66 

259,34 

Rug . 

11,69 

27,33 

Kaffe . 

8,58 

38,20 

Ris . 

0,0 

13,76 

Bomuld . 

6,84 

28,30 

Uld . 

6,90 

Kul . 

.  1500,42 

4027,14 

Koks . 

.  523,31 

1229,61 

Briketter . 

.  300,83 

885,39 

Raafosfat . 

1,75 

82,82 

Kalisalt . 

41,74 

104,86 

Alle  de  nævnte  Tal  viser  en  meget  betydelig  Til¬ 
bagegang  fra  1916  til  1917.  Findda  kan  mange  flere 
nævnes.  Saaledes  er  f.  Eks.  Lysolieimporten  faldet 
fra  1084O0  til  37350  Tons,  Vegt.  Olier  fra  14500  til  420 
Tons  og  andre  Olier  fra  54270  til  14010  Tons. 

Hvad  Eksporten  angaar,  er  der  meget  betydelig 
Nedgang  for  Landbrugsprodukters  Vedkommende,  som 
f.  Eks.  Æg,  Smør,  Flæsk  og  Huder.  Dette  er  selvføl¬ 
gelig  ganske  forstaaeligt.  Sverige  har  allerede  i  lang 
Tid  haft  Brug  for  sine  egne  Fødemidler.  Ogsaa  Træ- 
og  Cementudførslen  viser  stor  Formindskelse.  Derimod 
har  Jernmalms-  og  Raajernseksporten  holdt  sig,  viser 
endog  en  lille  Tilvækst.  Af  Maskiner  er  der  i  1917 
udført  for  op  mod  150  Miil.  Kr.,  medens  Importen 
kun  har  andraget  21  Miil.  Kr. 


Eksport  1917  1916 

1000  Tons  1000  Tons 

Flæsk  .  4,77  14,11 

Smør .  0,0  13,02 

Æg  (Mili.  Stk.) .  2,84  32,70 

Cement .  4,65  77,82 

Jernmalm .  5613,15  5539,58 

Maskiner  (Mili.  Kr.) .  148,95  117,31 

Trævarer,  t'orarb.  (Miil.  m;t) .  0,21  0,37 

Props  (Mili.  m8) .  0,13  0,48 


Af  finansielle  Begivenheder  i  Sverige  i  den  forløbne 
Maaned,  turde  der  maaske  være  Grund  til  at  nævne 
Diskontonedsættelsen  og  det  nye  Statslaan. 

Allerede  d.  1.  Feb.  nedsattes  Diskontoen  med  Va  pCt. 
til  672  pCt.,  dels  paa  Grund  af  den  forbedrede  Riks- 
banksstatus,  dels  med  Henblik  paa  det  kommende 
Statslaan.  Sverige  har  saaledes  ikke  længe  staaet  paa 
sin  7  pCt.s  Sats  (fra  12.  Dec.).  Men  selv  nu  noterer 
dette  Land  en  højere  Sats  end  nogen  anden  Stat  i 
Evropa. 

Hvad  Statslaanet  angaar  fremlagdes  det  til  Tegning 
d.  20.  Feb.  Det  er  ligesom  de  foregaaende  et  5  pCt.s 
Papir,  men  Emissionskursen  er  kun  96  pCt.,  d.  v.  s. 
det  laveste  noget  svensk  Statslaan  er  udbudt  til  under 
Verdenskrigen.  Det  næstlaveste  var  F'ebruarlaanet  af 
1916,  der  udbødes  til  Kurs  98. 

Norge. 

I  Tilslutning  til  de  tidligere  omtalte  norske  Jern- 
og  Valseværksplaner,  kan  det  have  sin  Interesse  kort 
at  redegøre  for  det  Cirkulære,  Hovedstyret  for  de 
mekaniske  Værksteders  Landsforening  har  udsendt  i 
Februar.  1  dette  fremholdes,  at  det  vil  være  af  den 
allerstørste  Betydning  for  Norge  at  faa  udviklet  en 
national  Jernværksindustri.  Man  behøver  i  saa  Hen¬ 
seende  blot  at  pege  paa  de  Vanskeligheder,  der  er 
opstaaet  under  den  nuværende  Krig,  ikke  blot  paa 

Grund  af  utilstrækkelig  Jerntilførsel,  men  ogsaa  paa 
Grund  af  alle  de  Klausuler,  hvormed  det  indførte 
Materiale  har  været  behæftet,  og  som  i  høj  Grad  har 
formindsket  dets  Anvendelighed.  Men  ogsaa  med 
Fremtiden  for  Øje  vil  en  indenlandsk  Jernproduktion 
være  af  største  Betydning  under  den  sikkert  kom¬ 
mende  merkantile  og  industrielle  Konkurrence.  Da 
det  blandt  Landets  Næringsdrivende  særlig  vil  blive 
de  mekaniske  Værksteder  og  Skibsbyggerier,  som  kom¬ 
mer  til  at  høste  Nytten  af  indenlandske  Jern-  og 
Valseværker,  har  Hovedstyret  næret  den  største  Inter¬ 
esse  for  Spørgsmaalet. 

Det  gælder  imidlertid  fremfor  alt,  at  denne  betyd¬ 
ningsfulde  Sag  faar  en  god  Start,  saaledes  at  der 
ikke  begaaes  Misgreb,  som  kan  hemme  dens  Frem¬ 
gang.  Derfor  har  Hovedstyret  ladet  en  Specialkomite 
bedømme  de  foreliggende  Projekter,  og  efter  selv  at 
have  behandlet  Bedømmelsen  fra  denne  Side,  har 
Hovedstyret  formuleret  Betingelserne  for  et  norsk 
Valseværk  derhen: 

1)  at  Værket  har  Evne  til  at  fremstille  et  godt  Pro¬ 
dukt  af  de  almindeligst  benyttede  Plader  og  Pro¬ 
filer  til  billigst  mulige  Priser; 

2)  at  Værket  har  Evne  til  hurtigt  at  effektuere  Bestil¬ 
linger  ; 

3)  at  det  er  leveringsdygtigt  under  vanskelige  Tilfør¬ 
selsforhold  fra  Udlandet. 

I  Overensstemmelse  med  disse  Betingelser  har  da 
Hovedstyret  efter  de  foreliggende  Oplysninger  fundet 
sig  foranlediget  til  at  anbefale  Planen  for  et  Narvik- 
anlæg. 

Da  vi  tidligere  har  refereret  Christiania  Staalværks 
Valseværksplan  og  Generaldirektør  Blakstads  Forslag 
i  nærværende  Tidsskrifts  henholdsvis  Januar-  og 
Februar-Nr.,  skal  vi  her  nøjes  med  at  omtale  Nar- 
vikprojektet.  Faderen  hertil  er  den  bekendte  Jern¬ 
værksmand,  Ingeniør  Koren.  Oprindelig  tænkte  man 
sig  Jern-  og  Valseværket  anlagt  i  Straumpollen,  syd¬ 
vest  for  Narvik,  men  da  man  erfarede,  at  Statsbanerne 
havde  nogle  disponible,  godt  beliggende  Grunde  ved 
Narvik,  har  man  foretrukket  at  flytte  Anlæget  hertil. 
Svensk  Jernmalm  vil  da  uden  Omlastning  kunne  føres 
direkte  ind  paa  Værket.  Og  selv  om  man  ikke  ude¬ 
lukkende  skulde  bruge  svensk  Malm  ligger  Malmtil¬ 
førslen  fordelagtig  an.  Man  kan  endvidere  gøre  Reg¬ 
ning  paa  billig  Returfragt  for  Kul  med  Malmbaadene 
fra  Narvik,  og  dertil  kan  Kul  skaffes  fra  Spitsbergen 
og  Bjørnøen.  Staten  ejer  endelig  tilstrækkelige  Vand¬ 
fald  indenfor  en  rimelig  Distance  fra  Narvik,  og  det 
tør  forudsættes,  at  den  vil  stille  sig  velvillig  overfor 
alle  Spørgsmaal  af  vital  Interesse  for  et  Narvikanlæg. 
—  Til  den  fremlagte  Plan  —  der  skulde  omfatte  saa- 
vel  Fremstilling  af  Plader  som  Profiler  o.  a.  —  knyt¬ 
ter  der  sig  ogsaa  Tilbud  fra  Repræsentanter  for  be¬ 
tydelige  udenlandske  Kulgrube-Jernværksselskaber 
om  med  Eksperter  at  bistaa  ved  Opførelsen  og  Igang¬ 
sættelsen  af  Værket  og  under  de  første  Aars  Drift. 

For  godt  et  Par  Aar  tilbage  oprettedes  A/S  Norsk Slacil 
(Elektrisk  Gas  Reduktion)  med  det  Formaal  at  opar¬ 
bejde  en  Metode,  hvorved  den  norske  Malm  udnyttes 
direkte  mest  mulig,  idet  en  hel  Del  af  den  Malm, 


som  findes  i  Norge,  ikke  egner  sig  lil  direkte  Brug  i 
Højovne.  Det  teoretiske  og  eksperimentelle  Grundlag 
er  nu  saa  vidt  bearbejdet,  at  Selskabet  —  der  raader 
over  en  Aktiekapital  paa  900,000  Kr.  —  ser  sig  i  Stand 
til  at  bygge  et  Forsøgsanlæg  i  Trondhjem,  hvor  det 
hos  Kommunen  har  opnaaet  overmaade  tilfredsstil¬ 
lende  Betingelser  for  Leverance  af  Kraft  og  Gas. 
Skulde  uforudsete  Vanskeligheder  ikke  støde  til,  kan 
Anlæget  komme  i  Drift  paa  Forsommeren. 

Paa  det  finansielle  Omraade  har  Februar  bragt  et 
Lovforslag,  der  med  Rette  har  vakt  Opsigt.  Allerede 
d.  1.  Februar  fremsattes  i  det  norske  Statsraad  Pro¬ 
position  til  en  midlertidig  Lov,  som  gør  nye  Bankers 
Oprettelse  og  ældre  Bankers  Udvidelse  af  Aktiekapita¬ 
len  afhængig  af  Regeringstilladelse,  men  endnu  den 
1.  Marts  var  Loven  ikke  endelig  vedtaget.  Aar- 
sagen  hertil  maa  søges  i  den  Udvidelses-  og  Nydan¬ 
nelsesepidemi,  der  har  været  raadende  indenfor  norsk 
Bankvæsen  under  saa  godt  som  hele  Krigen.  Det 
kan  saaledes  anføres,  at  i  Tiden  fra  Udgangen  af 
1914  til  Udgangen  af  1917,  er  der  oprettet  54  nye  Pri¬ 
vatbanker,  idet  Antallet  er  steget  fra  119  til  173.  Den 
samlede  Bankaktiekapital  er  i  samme  Tidsrum  vokset 
fra  104  til  320  Miil.  Kr.  Der  synes  saaledes  at  være 
virkelig  Grund  til  at  gribe  regulerende  ind.  Det,  der 
imidlertid  navnlig  har  ægget  til  Kritik,  er  Lovens  — 
endnu  er  den  dog  kun  vedtaget  af  Odelstinget  —  Ad¬ 
ministrering,  idet  denne  ganske  er  tænkt  overladt 
til  Norges  Bank,  som  saaledes  faar  en  Vetoret  med 
Hensyn  til  Aktieudvidelser  og  Nydannelser.  En  saa- 
dan  Bestemmelse  er  næppe  heller  uden  Fare.  At  lade 
Hals-  og  Haandsretten  overgaa  til  et  Raad,  hvor  en 
Flerhed  af  Bankchefer  sad,  synes  ogsaa  os  mere  rime¬ 
ligt.  Det  kan  nemlig  ikke  nægtes,  at  saavel  Norges 
Banks  Direktion  som  flere  andre  kyndige  Forretnings- 
mænd  af  og  til  har  taget  Fejl  i  Bedømmelsen  af  Situ¬ 
ationen,  og  at  Landet  var  blevet  paaført  betydelige 
Tab,  om  disse  Raad  var  blevet  fulgt  bogstaveligt. 
Man  maa  være  overordentlig  varsom  med  at  give  en 
enkelt  Institution  Myndighed  til  at  lægge  en  død 
Haand  over  Initiativet.  Ligesaa  nødvendigt  det  er,  at 
nogen  bremser,  naar  Hjulene  snurrer  for  hurtigt, 
ligesaa  paakrævet  er  det,  at  nogen  har  Mod  til  at 
gaa  i  Spidsen  med  nye  Foretagenders  Iværksættelse. 

□□□□□□ 

Foraarskøbestævnet. 

Bestyrelsen  for  Købestævnet  i  Fredericia  har  som 
bekendt  besluttet  at  afholde  et  Foraars-Købestævne, 
og  Tiden  var  fastsat  fra  den  20.  til  den  28.  April.  Paa 
et  Komitémøde,  som  afholdtes  i  Fredericia  den  2.  ds., 
fremkom  der  imidlertid  Forslag  om  at  udsætte  Stæv¬ 
net  til  i  Begyndelsen  af  Maj.  Det  var  Rigsdagsvalgene, 
der  netop  falder  i  den  samme  Tid,  som  gjorde  Be¬ 
styrelsen  betænkelig.  Man  mente,  at  disse  vilde  hemme 
baade  Sælgerens  og  Køberens  Besøg.  Da  Komitémed¬ 
lemmerne  kunde  dele  denne  Opfattelse,  vedtoges  det 
at  udsætte  Stævnet  i  11  Dage,  saaledes  at  det  afholdes 
i  Dagene  fra  1.  lil  12  Maj. 

Bestj'relsens  Formand,  Guldsmed  Diederichsen,  gav 
paa  Mødet  en  Del  Oplysninger  om  forskellige  Forhold 
vedrørende  Stævnet;  deraf  fremgik  bl.  a.,  at  der  under 
hele  Stævnet  vil  være  etableret  et  Oplysningskontor 
paa  Banegaarden.  Kontoret  vil  være  aabent  baade 
Dag  og  Nat,  og  Tilrejsende  kan  der  faa  alle  Oplys¬ 
ninger  angaaende  Stævnet  og  ligeledes  faa  anvist 
Værelser. 


Denne  Foranstaltning  vil  blive  modtaget  med  Til¬ 
fredshed  og  sikkert  bidrage  til,  at  Klagerne  over 
Logisforholdene  under  Stævnet  vil  forstumme. 

Endvidere  meddelte  Formanden,  at  indtil  den  Dag, 
Modet  fandt  Sted,  havde  99  Sælgere  anmeldt  deres 
Deltagelse,  og  flere  af  disse  havde  bestilt  betydelig 
Plads.  Desuden  ventede  Kontoret  Bestilling  fra  mange, 
som  det  havde  forhandlet  med  om  Plads. 


Mængdebegrænset  Import. 

De  Firmaer,  der  er  Importører  af:  Brintoverilte, 
Klormagnesiumlud,  Mælkesyre,  Salmiak-Kloramm, 
Kinin,  Klorzink,  Naftalin,  Vinstenspræparat,  Klor¬ 
magnesium,  Myresyre,  Oksalsyre  og  Æther  sydfra, 
anmodes  om,  saafremt  de  stadig  ønsker  at  deltage  i 
denne  Import,  omgaaende  at  sende  skriftlig  Anmel¬ 
delse  derom  til  den  af  de  ovennævnte  Organisationer, 
hvorunder  paagældende  Importør  hører,  altsaa  enten 
til  Grosserer-Societetets  Komité,  Kontoret  for  dansk 
Udenrigshandel,  Børsen,  eller  Industriraadet,  Vestre 
Boulevard  18,  Kjøbenhavn  B. 

Udlændinges  Næringsret  i  Norge. 

Industriraadet  har  fra  Handelsministeriet  modtaget 
et  Eksemplar  af  et  norsk  Regerings- Lovforslag  an¬ 
gaaende  Nedsættelse  af  en  Komité  til  Behandling  af 
Sporgsmaalet  om  Begrænsning  af  Udlændinges  Adgang 
til  at  drive  Næring  i  Norge. 

Lovforslaget  med  tilhørende  Bemærkninger,  hvori 
redegøres  for  Motiverne  til  Lovforslaget,  henligger  til 
Gennemsyn  i  Raadets  Sekretariat,  Lokale  Nr.  4. 

Amerikas  Krigshandelsbestemmelser. 

Industriraadet  har  fra  Udenrigsministeriet  modtaget 
et  Eksemplar  af  en  Publikation  fra  War  Trade  Board 
i  Washington,  betitlet:  »Journal  of  War  Trade  Board« 
Nr.  1  og  2  af  henholdsvis  15.  November  og  10.  De¬ 
cember  1917,  hvilke  henligger  til  Gennemsyn  paa  Raa¬ 
dets  Kontor. 

Franske  Bestemmelser  vedr.  Handelskontrakter 
under  Krigen. 

Industriraadet  har  fra  Udenrigsministeriet  modtaget 
Afskrift  af  en  Indberetning  fra  den  kongelige  Gesandt 
i  Paris  angaaende  en  Lov,  indeholdende  Bestemmelser 
vedrørende  Handler  og  Handelskontrakter,  som  er 
afsluttet  for  den  1.  August  1914. 

Efter  Indberetningen  vil  saadanne  Kontrakter  og 


Handler  ifølge  Anmodning  af  den  ene  Part  kunne  op¬ 
løses,  naar  det  bevises,  at  Opfyldelsen  af  den  paa¬ 
hvilende  Forpligtelse  for  den  ene  Parts  Vedkommende 
paa  Grund  af  Krigen  vil  medføre  Omkostninger  eller 
Tab,  hvis  Størrelse  betydeligt  overgaar,  hvad  der 
rimeligt  kunde  forudses  ved  Overenskomsternes  Af- 
sluttelse. 

Samtidig  med  Bestemmelsen  om  Ophævelse  kan 
der,  under  særlige  Omstændigheder,  ogsaa  tilkendes 
Skadeserstatning,  ligesom  Dommerne  paa  Anmodning 
af  en  af  Parterne  kan  bestemme,  at  Udførelsen  af 
Kontrakten  skal  opsættes  paa  nærmere  bestemt  Tid. 

Ingen  Anmodning  om  Afgørelse  for  den  civile  Ret 
eller  Handelsretten  kan  komme  i  Betragtning,  forinden 
Forlig  er  prøvet  af  Rettens  Formand. 

I  Lovens  Artikel  4  er  der  givet  nærmere  Regler  for 
det  Tilfælde,  at  der  foreligger  Anmodninger  fra 
Franske,  Allierede  eller  Neutrale  om  Ophævelse  af 
Kontrakter,  som  er  afsluttet  med  Undersaatter  i  Lande 
i  Krig  med  Frankrig. 

Loven  kan  anvendes  for  Handler,  afsluttet  om  Le¬ 
veringer  til  Departementer,  Kommuner  og  offentlige 
Anstalter,  men  er  ikke  anvendelig  paa  Børsoperationer 
eller  paa  Arbejdskontrakter,  Huslejekontrakter  eller 
Forpagtninger. 

Indførselsforbudte  Varer  i  Frankrig. 

Fra  Udenrigsministeriet  har  Industriraadet  modtaget 
Genpart  af  en  Indberetning  fra  den  kgl.  Gesandt  i 
Paris,  hvorefter  Varer,  der  er  indførselsforbudte  i 
Frankrig,  og  for  hvilke  Indførselstilladelse  ikke  er  op- 
naaet,  efter  højst  3  Dage  efter  deres  Ankomst  vil  blive 
lagt  i  Depot  i  2  Maaneder,  og  derefter,  saafremt  Ind¬ 
førselstilladelse  ikke  ved  Udløbet  af  dette  Tidsrum  er 
opnaaet,  bortsolgt  til  Fordel  for  Staten. 

Bestemmelserne  er  traadt  i  Kraft  fra  den  10.  f.  M. 
forsaavidt  angaar  Varer  fra  Evropa,  og  træder  i  Kraft 
d.  10.  ds.  for  Forsendelser  fra  Afrika  og  Amerika,  og 

(I.  10.  April  for  alle  andre  Forsendelser,  medmindre 
anderledes  bestemmes  ved  Lov.  I  saa  Henseende  be¬ 
mærkes,  at  der  allerede  er  fremlagt  et  Lovforslag 
gaaende  ud  paa  Konfiskation  af  alle  indførselsforbudte 
Varer,  som  er  indført  uden  Tilladelse. 

Eksport  til  Frankrig  af  Varer  indeholdende  Materiale 
af  fjendtlig  Oprindelse. 

Fra  den  herværende  franske  Legation  har  Industri- 
raadet  modtaget  en  Fortegnelse  over  forskellige  Varer, 
for  hvis  Vedkommende  der  eventuelt  vil  kunne  opnaas 
Dispensation  fra  Bestemmelserne  om,  at  de  Varer, 
som  skal  kunne  eksporteres  fra  neutrale  Lande  til 
Frankrig,  kun  maa  indeholde  5  pCt.  Materiale  af 
fremmed  Oprindelse. 

Den  paagældende  Fortegnelse  henligger  til  Gennem¬ 
syn  i  Raadets  Sekretariat. 

Tyske  krigsretlige  Bestemmelser. 

Fra  Handelsministeriet  har  Industriraadet  modtaget 
4  Eksemplarer  af  »Reichskriegsblatt,  Sammlung  der 
kriegsrechtlichen  Bestimmungen  des  Reichs  und  der 
Bundesstaaten«,  der  henligger  til  Gennemsyn  paa  Raa¬ 
dets  Kontor. 

Afgifter  for  Erklæringer. 

Idet  man  ikke  undlader  at  henlede  Opmærksom¬ 
heden  paa,  at  der  for  al  Genudførsel,  ligegyldigt  til  hvil¬ 
ket  Land,  af  Varer  samt  Fabrikata  af  Varer,  impor¬ 
terede  under  Industriraadets  eller  Grosserer-Societe¬ 
tets  Garanti,  altid  maa  ansøges  om  Tilladelse  hos  de 
respektive  Institutioner,  meddeles  det  herved,  at  man, 
som  Følge  af  derned  Opretholdelsen  af  Industriraadets 
Virksomhed  forbundne,  stadig  stigende  Omkostninger, 
har  set  sig  nødsaget  til  indtil  videre  at  forhøje  Afgif¬ 
terne  for  Ekspeditionen  af  de  Tilladelser,  der  udste¬ 
des  af  Industriraadet. 

Der  vil  herefter  for  Ekspeditionen  af  Industriraa¬ 
dets  Udførsels-Attester  være  at  erlægge  følgende  Af¬ 
gifter: 


For 

Værdi 

indtil 

200 

Kr. 

2 

Kr. 

» 

» 

over 

200 

» 

til 

500 

Kr. 

.  3 

» 

» 

500 

» 

» 

1000 

» 

5 

» 

» 

» 

» 

1000 

» 

» 

1500 

» 

8 

» 

» 

» 

1500 

» 

» 

2000 

» 

10 

» 

» 

» 

2000 

V* 

pCt 

afrundet  opad  i  hele  Kroner. 

For  Prolongationer  beregnes  en  fast  Afgift  af  2  Kr. 
for  Beløb  under  1000  Kr.  og  af  4  Kr.  for  alle  Beløb 
derover. 

Angaaende  Afgiften  for  Importbegæringer  se  Bekendt¬ 
gørelsen  i  Tidsskriftets  Oktober-Hefte. 

Den  skandinaviske  Vareudveksling. 

I  Dagene  fra  den  27.  Februar  til  den  5.  Marts  har 
den  foreløbig  afsluttende  Konference  om  den  skan¬ 
dinaviske  Vareudveksling  fundet  Sted  i  Kjøbenhavn. 
I  Forhandlingerne,  der  under  Erhvervenes  Fællesud¬ 
valgs  Ledelse  fandt  Sted  i  Industriraadets  Lokaler, 
deltog  i  det  væsentligste  samme  Delegerede  fra  de  tre 
Lande  som  ved  de  tidligere  omtalte  Møder  i  Stock¬ 
holm  og  Kristiania. 

Om  de  opnaaede  Resultater  udsendtes  ved  Mødets 
Afslutning  følgende  Redegørelse: 

Den  skandinaviske  Vareudvekslingskonference,  hvis 
første  Møde  afholdtes  i  Kristiania  i  Begyndelsen  af 
Januar  dette  Aar,  og  hvis  andet  Møde  afholdtes  i 
Stockholm  i  Slutningen  af  samme  Maaned,  har  ført 
disse  Forhandlinger  til  Ende  under  et  Møde  i  Kjøben¬ 
havn  i  Dagene  27.  Februar  til  5.  Marts.  De  tre  Landes 
Delegerede  har  derefter  til  hver  sin  Regering  indgivet 
et  enslydende  Forslag  til  Plan  for  Vareudvekslingens 
Opretholdelse  og  Fortsættelse. 

For  alle  tre  nordiske  Lande  er  Tilførslen  af  uden¬ 
landske  Raavarer  og  Produkter  en  Nødvendighed  for 
Landenes  Ernæring  og  for  Opretholdelsen  af  deres 
Erhverv.  Verdenskrigen  og  den  med  denne  følgende 
stadig  voksende  Varemangel  i  alle  Lande  bevirker, 
dels  at  flere  af  disse  Varer  helt  udebliver,  dels  at  Til¬ 
førslerne  er  overordentlig  stærkt  hæmmede.  Det  er 
under  denne  fælles  Mangel  naturligt,  at  de  tre  nor¬ 
diske  Lande  enes  om  at  yde  hverandre  gensidig  Hjælp 
ved  af  egne  Produkter  i  saa  stor  Udstrækning  som 
dette  er  muligt  at  forbeholde  de  andre  Lande,  hvad 
der  kan  undværes  eller  spares. 

Det  ligger  i  Sagens  Natur,  at  som  Regel  vil  en  fuld 
Opfyldelse  af  Nabolandets  Trang  til  Tilførsler  ikke 
derved  kunne  naas,  fordi  det  Land,  som  stiller  Va¬ 
rerne  til  Raadighed,  ikke  selv  har  nogen  Overflod 
deraf.  Vareudvekslingen  maa  derfor  bæres  af  Ønsket 
om  og  Viljen  til  at  yde  Hjælp,  selv  med  Ofre  af  egen 
Interesse.  Den  bør  da  af  denne  Grund  ikke  bvi  >;ges 
paa  Kompensationsprincip,  da  Forhandlinger  bygget 
paa  Kompensation  ved  deres  ensidige  Betoning  af 
Interessesynspunktet  kan  befrygtes  mere  at  fjerne  end 
at  nærme  Parterne  til  hinanden,  og  saaledes  ikke  være 
skikket  til  at  tilvejebringe  den  almindelige  Vilje  til  at 
hjælpe  selv  med  Opofrelse  af  egne  Interesser.  Dette 
bekræftes  fuldt  ud  ved  de  Erfaringer,  der  er  vundne 
i  det  Aar,  som  er  forløbet  siden  Vareudvekslingen  op¬ 
toges  i  Marts  1917,  idet  denne  Vareudveksling,  der  i 
det  forløbne  Aar  allerede  har  faaet  et  meget  betydeligt 
Omfang,  netop  er  opbygget  paa  gensidig  Tillid  og  paa 
Ønsket  om  at  vise  sin  gode  Vilje  i  Gerning. 

Det  imtii  anses  for  saa  meget  betydningsfuldere,  at 
Vareudvekslingen  bygges  paa  dette  Grundlag,  som  man 
alene  ad  denne  Vej  kan  overvinde  de  mangehaande 
Vanskeligheder,  der  nødvendigvis  maa  rejse  sig,  naar 
Varer  skal  frigøres  til  Udførsel,  uagtet  Landet  selv  er 
istand  til  at  forbruge  dem  til  sin  Ernæring  eller  i  sine 
Erhverv,  hvortil  ogsaa  kommer  Vanskeligheden,  som 
foraarsages  af  de  store  Forandringer  i  alle  Varers 
Prisniveau  og  af  Usikkerheden,  der  er  knyttet  hertil. 

De  allerede  vundne  Erfaringer  viser,  at  en  direkte 
og  personlig  Forhandling  mellem  sagkyndige  Dele¬ 
gerede  fra  de  tre  Lande  er  et  godt  Middel  til  at 
fremme  Forstaaelsen  og  overvinde  Vanskelighederne, 
og  Konferencen  har  derfor  ogsaa  været  enig  om  at 
foreslaa,  at  Forhandlingerne  fortsætles  gennem  per¬ 
manente  Delegationer,  og  at  permanente  Bureauer  for 
Vareudvekslingen  oprettes  i  hvert  af  Landene. 

Konferencen  har  imidlertid  ikke  begrænset  sit  Ar¬ 
bejde  til  at  søge  fastslaaet  de  Principer,  efter  hvilke 
Vareudvekslingen  bør  fortsættes  og  udvikles,  men  har 
ogsaa  vedtaget  Planer  for  dennes  praktiske  Udførelse 
for  alle  de  Varer,  til  hvilke  der  i  de  tre  Lande  haves 
Trang,  og  som  de  andre  Lande  for  Tiden  er  istand  til 
at  levere. 

Danmark  har  saaledes  tilsikret  Norge  og  Sverige 
betydelige  Kvantiteter  af  Levnedsmidler,  saasom  Smør, 
Kod,  Ost,  Flæsk,  Æg,  forskellige  Rodfrugter  saavelsom 
forskellige  Frøsorter  samt  Sukker,  og  derudover  visse 
Raamaterialer  for  Industrien. 

Til  delvis  Afhjælpning  af  Norges  Kornmangel  har 
Danmark  i  indeværende  Konsumperiode  stillet  til 
Raadighed  200,000  Tdr.  Korn.  Norge  har  endvidere 
fremsat  Ønske  om  en  betydelig  større  Leverance  af 
Korn  af  den  kommende  Høst.  Fra  dansk  Side  har 
man  stillet  i  Udsigt  at  kunne  imødekomme  dette 
Ønske,  saafremt  Danmark  faar  normal  Høst,  og  for 
saa  vidt  man  fra  norsk  Side  ønsker  at  sikre  sig  denne 
Leverance,  i  hvilket  Tilfælde  nærmere  Forhandling 
vil  være  at  optage. 

Norge  har  paa  sin  Side  stillet  til  Danmarks  og  Sve¬ 
riges  Raadighed  betydelige  Mængder  af  Sild  og  Norges- 
salpeter;  dette  sidste  er  saa  meget  desto  betydnings¬ 
fuldere,  som  Manglen  paa  Kvælstofgødning  er  følelig 
baade  i  Sverige  og  Danmark,  yderligere  visse  kemiske 
Produkter  samt  Malme  og  Mineralier  af  forskellig  Art. 

Sverige  har  ved  i  betydelig  Udstrækning  at  stille  til 
Raadighed  for  de  to  andre  Lande  Jern-  og  Staalvarer 
ydet  en  nødvendig,  delvis  Erstatning  for  de  udeblevne 
Tilførsler  heraf  fra  andre  Lande.  Endvidere  Trævarer, 
og  her  særligt  Brænde  og  Jernbanesveller  til  Dan¬ 
mark,  Maskiner,  Papir  og  Papirmasse,  Træ-Destilla¬ 
tionsprodukter,  saasom  Terpentin,  Trætjære,  Garve- 


stoller,  og  til  Norge  yderligere  Kul-Elektroder,  Lha- 
mottevarer  og  Silikasten. 

Udover  disse  mere  betydningsfulde  Varesorter  har 
man  trutlet  Afgørelse  om  en  Udveksling  af  et  betyde¬ 


ligt  Antal  andre  Artikler. 


□□□□□□ 


Fra  Biblioteket.  §§g 

Katalog  over  Biblioteket  faas  for  2  Kroner.  Hoved¬ 
tillæg  (1910—16)  for  1  Kr. 

Udenbysboende  Medlemmer  kan  faa  Bøger  tilsendt 
mod  Portogodtgørelse.  Adressen  er  Industriforeningens 
Bibliotek,  Vesterbrogade  1,  Kjøbenhavn  B. 

Følgende  Bøger  er  indgaaet  i  Biblioteket: 


116. 

Zapfe,  W 

.  Der 

Galvanotechniker. 

6. 

Autl. 

Lpz. 

1911.  201 

S. 

148. 

Le  hr,  K. 

Die 

moderne 

Orgel.  L 

,pz. 

1912. 

(12) 

260  S. 

148. 

Bie,  O. 

Klavier,  Orgel 

und  Han 

monium. 

Lpz 

1910.  116  S. 

152c.  Reineking,  L.  Die  Tischlerwerkstatt.  4.  Autl.  Lpz. 

1911.  123  S. 

153c.  Grundling,  P.  Der  Maurermeister.  5.  Aull.  Lpz. 

1912.  236  S. 

153c.  Grundling,  P.  Der  Zimmermeister.  5.  Autl.  Lpz. 
1912.  211  S. 

158.  Hannover,  H.  J.  Nyheder  om  Gips.  [Kbh.  1908]. 
16  S. 

158.  Bahnagen,  A.  Der  Bildformer  und  Gipsgiesser. 
7.  Autl.  Lpz.  1916.  52  S. 

160.  Zeidler,  H.  Die  moderne  Lederfabrikation.  Lpz. 
1914.  (10)  219  S. 

161.  Reibestahl,  P.  Der  Automobilsattler  und  Luft- 
schitfsattler.  Lpz.  1912.  147  S. 

168.  Die  manuellen  graphiselien  Techniken.  2.  Die 
manuelle  Farbengraphik.  Halle  1917.  152  S. 

177.  Vogel,  J.  H.  Das  Acetylen,  seine  Eigenschaften, 
seine  Herstellung  und  Verwendung.  Lpz.  1911. 
294  S. 

177.  Volkmann,  K.  Tb.  Chemisclie  Technologie  des 
Leuchtgasses.  Lpz.  1915.  220  S.  4  vi. 

179.  Greiner,  W.  Verdampfen  und  Verkochen  unter 
besonderer  Beriicksichtigung  der  Zuckerfabri- 
kation.  Lpz.  1912.  123  S. 

180.  Born,  Pli.  Der  Konditor  der  Neuzeit.  6.  Aull. 
Lpz.  1912.  (20)  285  S.  (Tvl.). 

180.  Naske,  C.  Zerkleinerungsvorrichtungen  und  Mahl- 
anlagen.  Lpz.  1911.  235  S. 

186.  Ditmar,  R.  Misehungsbueh  fur  die  Kautschuk-, 
Guttapereha-,  Balata-,  Kabel-,  Isolier-  und  kak- 
tis-Industrie.  Wien  u.  Lpz.  1917.  170  S. 

186.  Hoffer,  R.  Kautschuk  und  Guttapereha.  Wien 
1880.  243  S. 

191.  Hertel,  H.  Andelsbevægelsen  i  Danmark.  Kbh. 
1917.  570  S. 

226c.  Exposition  universelle  et  internationale  de  San 
Francisco.  La  Science  Franyaise.  Paris  1915.  1—11. 
231.  Utstillingen.  (Udsnit  af  Kunst  og  Kultur  1914). 
Kria.  1914.  50  S. 

234.  Studio.  Spec.-Nr. 

1916.  Shakespeare  in  pictoral  art. 

1917.  Art  of  the  British  Empire  Overseas. 

242.  Kriegergråber  im  Feide  und  Daheim.  Jahrb.  des 
deut.  Werkb.  1916/17.  Miinchen  1917.  63  S.  Tvl. 
244.  Slott-Møller,  Harald.  Kunstens  Kilder.  Kbh.  1917. 
148  S. 

246.  Das  Plakat.  Zeitschrift  der  Vereins  der  Plakat- 
freunde.  5.  Jahrg.  lf.  Lpz.  1914  tf. 

260.  P.  V.  Jensen  Klints  Kirker.  Kbh.  1915.  28  S. 

283.  Schovelin,  J.  Fra  Kongegunst  til  Selvstyre.  Kbh. 
1917.  555  S. 

285.  Amnéus,  G.  Beretning  om  Kristiania  handel,  in¬ 
dustri  og  skibsfart  for  Aaret  1916.  Kria.  1917. 
104  S.  (Tvl.). 

285.  Connnercial  Year  book  of  the  Derby  ehamber 
of  Commerce.  Derby  1916.  223  S. 

287.  Koepper,  G.  Der  Handwerker  als  Kaufmann.  2. 
Au  11.  Lpz.  1912..  200  S. 

287.  Grimsliaw,  R.  Werkstatt-Betrieb  und  Organisation. 
3.  Aufl.  Hannover  1913.  513  S. 

288.  Kong  Christian  d.  IX’s  Pontonbro  over  Limfjor¬ 
den  1865—1915.  Aalborg  1915.  15  S. 

288.  Munch-Petersen.  Kappelskår-Banen  og  Rødby- 
Femern-Ruten.  Kbh.  1916.  6  S. 

288.  Søfartsteknisk  Forenings  Aarsskrift  1915—1916. 
Kbh.  1917.  56  S. 

293.  Præstø  Haandværker-  og  Borgerforening  1859 — 
1909.  [Præstø  1909],  11  S. 

293.  Bogense  Haandværkerforening  1860-  1910.  Bo¬ 
gense  1910.  21  S. 

293.  Optegnelser  i  Anl.  af  Hillerød  Borgerstiftelses 
50-aarige  Bestaaen  Hillerød  1917.  39  S. 

294.  Hannover,  H.  J.  Om  den  engelske  Industris  nu¬ 
værende  Stilling.  [Kbh.  1904].  12  S. 

296.  Larson,  A.  Sveriges  kemiska  industri.  [Stockh. 
1916].  154  S. 

297d.  Lærlingeforholdene  i  de  danske  Haandværksfag. 
Kbh.  1917.  39  S. 

300.  Forslag  til  lov  om  mægling  og  voldgift  i  arbeids- 
tvister.  Kria.  1909.  120  -j-  139  S. 

301.  Gran,  C.  Snedkersvendenes  Organisationshistorie. 
Udg.  af  Snedkerforbundet  i  Danmark.  Kbh.  1910. 
383  S. 

302  De  kjøbenhavnske  Farversvendes  Syge-  og  Be¬ 
gravelses-  og  Understøttelseskasse  1792—1917. 
Kbh.  1917.  56  S. 

304.  Ruttmann,  W.  J.  Berufswahl,  Begabung  und  Ar- 
beitsleistung  in  ihren  gegenseitigen  Beziehungen. 
Lpz.  1916.  107  S. 

328a.  Lægen  Paul  Iserts  Breve  fra  Dansk  Guinea  1783 — 
87.  Ved  Ingeborg  Raunkiær.  Kbh.  1917.  (23)  191 
S.  Tvl. 

329d. Højstrøm,  C.  G.  Taasinge  paa  Niels  Juels  Tid. 
Nyborg  1916.  149  S. 

337a.  Pedersen,  J.  Borchs  Kollegiums  Historie  1728 — 
1823.  Kbh.  1916.  152  S. 

348a.  Hannover,  H.  J.  Mindetale  for  Prof.  J.  F.  C.  E. 
Wilkens  Fødsel  d.  29.  Febr.  1912.  Kbh.  1912.  19  S. 


Mindre  Meddelelser. 

Dyrkning  af  danske  Spindeplanter. 

I  Industribygningen  i  Næstved  holdtes  fornylig  et 
velbesøgt  og  meget  interessant  Møde  om  Mulighederne 
for  at  faa  en  Dyrkning  af  Hør  og  Ham])  igang  med 
det  Formaal  at  forsyne  Danmark  med  Sygarn,  Lærred, 
Bindegarn,  Reb  o.  s.  v.  Det  er  de  vanskelige  Indfør¬ 
selsforhold,  der  har  gjort  disse  Spørgsmaal  aktuelle, 
og  der  er  til  Fremme  af  Sagen  stiftet  et  Aktieselskab, 
der  bærer  det  lange  Navn:  Det  danske  Hør-  og  Hampe- 
industri-Selskab  »Danalin«  med  Hjemsted  i  Randers. 
Der  viste  sig  paa  Mødet  megen  Interesse  for  Sagen, 
som  baade  har  samfundsmæssig  Betydning  og  for- 
haabentlig  ogsaa  kan  blive  en  lønnende  Avl  for  Land¬ 
bruget. 

Norsk  Udstilling  af  Erstatningsmaterialer. 

Manglen  paa  Raastoffer  truer  nu  for  tiere  norske 
Industriers  Vedkommende  med  Driftsstandsning  og 
Arbejdsløshed.  Industriforsyningsdepartementet  har 
derfor  taget  Initiativet  til  at  faa  afholdt  en  Erstatnings¬ 
materialeudstilling  i  Kristiania,  idet  Departementet  har 
henvendt  sig  til  Kristiania  Haandværks-  og  Industri¬ 
forening  med  Forespørgsel  til  Foreningen,  om  den  vil 
paatage  sig  Arrangementet  med  Udstillingen.  For¬ 
eningen  har  lovet  dette.  Udstillingen  vil  blive  afholdt 
mellem  2.  og  14.  April  og  omfatte  Erstatningsstoffer 
vedrørende  Industrien  og  Haandværket.  Der  vil  blive 
udstillet  saavel  Raastoffer  som  færdige  Produkter. 
Det  er  Meningen,  at  Udstillingen  skal  omfatte  følgende 
Afdelinger: 

Olier  og  Farver,  Tekstilindustri,  Levnedsmiddelin¬ 
dustri  og  Næringsmidler,  Metaller  og  Maskinindustri 
samt  Læderindustri  og  Garvestolfer. 

Irlands  Hørindustri. 

Den  irske  Hørindustri  var  i  sin  Tid  et  af  Irlands 
mest  blomstrende  Erhverv,  og  selve  Hørren  dyrkedes 
paa  store  Arealer  af  Irland.  Irske  Lærredvarer  var 
da  ogsaa  berømt  hele  Verden  over.  Men  dette  Er¬ 
hverv  er,  som  adskillige  andre  paa  Irland,  gaaet  stærkt 
tilbage  i  det  sidste  halve  Aarhundrede.  I  Aarene 
1867—86  var  i  Gennemsnit  82,000  Tdr.  Land  under 
Dyrkning,  og  Høstens  Værdi  var  1,750,000  Kr.  aarlig; 
i  1899  var  de  tilsvarende  Tal  24,000  og  536,000. 

Resultatet  af  Hørdyrkningens  Tilbagegang  var,  at 
de  irske  Spinderier  i  1898  fra  Udlandet  maatte  indføre 
ca.  97,000  Tons  Hør  til  en  Værdi  af  ca.  26  Mili.  Kr. 

Man  vil  forstaa,  hvilket  økonomisk  Tab  dette  maatte 
betyde:  en  Mængde  Penge  ud  af  Landet  til  Indkøb  af 
Hør  og  langt  ringere  Beskæftigelse  for  Hørdyrkerne 
selv.  I  sine  Velmagtsdage  beskæftigede  Hørindustrien 
120,000  Mennesker  i  en  Maaned  blot  med  at  dyrke, 
udbløde  og  tørre  Hørren,  medens  18,000  20  Uger 
igennem  var  beskæftigede  med  dens  Skætning.  I  1900 
var  disse  to  Tal  reducerede  til  35,000  og  5,250.  An¬ 
tallet  af  Tene  paa  Irland  var  ganske  vist  fra  1841  til 
1898  steget  fra  250,000  til  850,000,  men  Spinderierne 
købte  for  en  stor  Del  ikke  irsk  Hør,  da  denne  ikke 
var  af  tilstrækkelig  god  Kvalitet. 

Nu  har  Krigen  paa  dette  som  paa  saa  mange  andre 

Omraader  frembragt  en  stor  Forandring.  Irland  er 
jo  afskaaret  fra  Tilførsler  af  Hor  fra  Belgien  og  Rus¬ 
land  —  dets  tidligere  Hovedleverandører  —  og  hvor¬ 
ledes  de  kommercielle  Forbindelser  efter  Krigen  vil 
forme  sig,  ved  ingen.  Man  har  derfor  taget  Spørgs- 
maalet  om  Genoplivelse  af  den  irske  Hørdyrkning  op 
til  alvorlig  Overvejelse.  De  klimatiske  Betingelser  er 
jo  lige  saa  gunstige  som  forhen,  og  naar  Hørdyrk¬ 
ningen  er  gaaet  tilbage,  skyldes  det  utvivlsomt  tre 
Aarsager:  Saaning  af  en  ringere  Art  Frø  —  Upraktiske 
Metoder  med  Hensyn  til  Dyrkning,  Udblødning  og 
Skætning  —  Intet  virkeligt  Samarbejde  mellem  Hør¬ 
industriens  tre  Hovedfaktorer  (Dyrkeren,  Forarbej¬ 
deren,  Sælgeren). 

Det  kan  i  denne  F'orbindelse  gøres  opmærksom 
paa,  at  Eksemplet  fra  den  irske  Smørtilvirkning  i  de 
nye  Planer  har  tjent  til  I'orbillede.  Ogsaa  den  irske 
Smørproduktion  var  i  lange  Tider  nedadgaaende, 
men  saa  fulgte  man  Eksemplet  fra  Danmark,  ind¬ 
førte  Andelsbevægelsen  med  dens  leddelte  og  om¬ 
hyggeligt  samvirkende  Faktorer,  og  Resultatet  blev 
en  Genopblomstring  af  den  irske  Smørindustri  —  for 
Tiden  er  45,000  irske  Landmænd  repræsenterede  i  400 
Andelsmejerier,  og  begge  Tal  er  i  bestandig  Stigen. 

Nu  har  da  det  irske  Landbrugsselskab  taget  Spørgs- 
maalet  om  Hørindustriens  Genoplivelse  op  til  Over¬ 
vejelse,  og  der  dannes  overalt  paa  Irland  Andelsfore¬ 
tagender,  hvis  Hovedformaal  er  følgende:  Indkøb  af 
den  bedste  Slags  Hørfrø  til  en  gros  Priser.  Dernæst 
Anlæggelse  af  Forsøgsmarker  under  Tilsyn  af  Sag¬ 
kyndige.  Paa  disse  foretages  de  nødvendige  FOrsøg 
med  Hensyn  til  Dyrkning  og  Gødning,  og  i  Forbindelse 
dermed  prøves  de  forskellige  Fremgangsmaader  i 
Hørrens  Behandling  og  Forarbejdelse.  Ganske  særlig 
vil  der  blive  oprettet  en  Frøkontrol.  Andelsforetagen¬ 
derne  vil  desuden  foretage  Indkøb  af  Kunstgødning, 
Dyrkningsredskaber  til  Fordel  for  deres  Medlemmer, 
og  der  lægges  overhovedet  megen  Vægt  paa  ved  alle 
Midler  at  fremskaffe  den  bedste  Kvalitet  af  Hørren 
—  Udbyttet  pr.  Td.  Land  kan  nemlig  variere  fra  520 
Kr.  til  144  Kr.,  alt  eftersom  Afgrøden  har  været  god 
eller  daarlig. 

Findelig  vil  Andelsforetagenderne  organisere  Afsæt¬ 
ningen  af  den  færdige  Vare  til  Fabrikerne,  saaledes 
at  den  fordærvelige  Konkurrence  mellem  Hørdyrkerne 
indbyrdes  afværges.  Man  er  endelig  kommet  til  den 
Overbevisning,  at  kun  Samarbejde  atter  kan  hæve  Ir¬ 
lands  Hørproduktion  op  til  dens  tidligere  Stade. 

Fra  Krig  til  Fred. 

Efter  hvad  Bolehevikernes  Organ  »Prawda«  med¬ 
deler,  er  man  nu  ifærd  med  at  organisere  Fabrikation 
og  Reparation  af  Landbrugsmaskiner  i  Rusland  efter 
en  meget  stor  Maalestok.  I  Petrograd  er  de  Fabriker, 
der  før  fremstillede  Granater  o.  1.,  ved  at  gaa  over 
til  Fremstilling  af  Landbrugsmaskiner. 


Alt  Metal  og  Træ,  som  er  oplagret  hos  Fabrikerne 
i  Petrograd,  og  som  var  indkøbt  til  Fabrikation  af 
Krigsmateriel,  bliver  nu  anvendt  til  Landbrugsma¬ 
skiner  og  Redskaber,  og  de  Fabriker,  som  er  indrettede 
paa  denne  Fabrikation,  arbejder  nu  uafbrudt  i  3  Ar¬ 
bejdslag.  Der  udsendes  ca.  400  Komissærer  (ude¬ 
lukkende  faguddannede  F'olk,  som  har  Erfaring  i  F’a- 
brikation  og  Reparation  af  Landbrugsmaskiner)  til 
alle  Guvernementer  og  Distrikter  i  Landet  for  at  or¬ 
ganisere  Reparationsværksteder.  Man  opretter  indtil 
10,000  saadanne  Værksteder.  Det  store  Antal  Dreje¬ 
bænke,  paa  hvilke  der  hidtil  blev  fremstillet  3”  Gra¬ 
nater,  skal  anvendes  til  Reparation  af  Landbrugsma¬ 
skiner. 

I  Guvernementet  Wladimir  udvider  man  Fabrika¬ 
tionen  af  Segle  til  3  å  3V2  Mili.  Stkr.  Man  havde  først 
beregnet  Fabrikationen  til  1  Mili.  Stkr.,  men  der  be¬ 
høvedes  ca.  (3  Mi  11.  Stkr.  I  Fabrikerne  i  Moskwadi- 
striktet  udvider  man  Produktionen  af  Leer,  og  i  for¬ 
skellige  Byer  i  Guvernementet  Tver  har  man  optaget 
ny  Fabrikation  af  Leer. 

□□□□□□ 

Forenings- Meddelelse. 

Industriforeningens  Generalforsamling. 

Fredag  den  22.  Marts  1918  Kl.  5  Eftm.  afholder  In¬ 
dustriforeningen  i  Kjøbenhavn  sin  ordinære  General¬ 
forsamling  i  Raadhushallen  med  følgende  Dagsorden: 

1)  Foreningens  Formand  aflægger  Beretning  om 
F'oreningens  Virksomhed  siden  sidste  ordentlige  Gene¬ 
ralforsamling. 

2)  F'orslag  om  F'orhøjelse  af  Medlemskontingentet. 

3)  Fremlæggelse  af  det  reviderede  og  deciderede 
Regnskab  for  Regnskabsaaret  1.  Juli  1916  til  30.  Juni 
1917. 

4)  Valg  af  Repræsentanter  for  de  egentlige  Med¬ 
lemmer. 

5)  Meddelelse  ang.  Valg  af  Repræsentanter  blandt 
de  i  Henhold  til  Lovenes  §  4  valgte  Delegerede. 

6)  Eventuelt. 

Da  en  væsentlig  Del  af  den  Oversigt  over  Industri- 
raadets  Arbejde,  som  plejer  at  indeholdes  under  Dags¬ 
ordenens  Punkt  1,  vil  indgaa  som  Led  i  Formandens 
indledende  F'oredrag  ved  Industrimødet,  der  afholdes 
samme  Dag  som  Generalforsamlingen,  henledes  Op¬ 
mærksomheden  paa,  at  Adgang  til  Industrimødet  staar 
aaben  for  Industriforeningens  personlige  Medlemmer. 
Adgangskort  hertil  kan  afhentes  i  Industriforeningens 
Sekretariat  mod  Forevisning  af  Medlemsl  ort. 

Nr.  4  15.  APRIL  1918 


Industrimødet. 

Et  storslaaet  Landsstævne  paa  Kjøbenhavns  Raadhus. 


Industrimødet  den  22.  Marts  1918  fik  et  For¬ 
løb,  der  vil  sikre  denne  Dato  en  blivende 
Plads  i  dansk  Industriorganisations  Historie. 
Med  Kjøbenhavns  Raadhus  som  den  festlige 
Ramme  udfoldede  Industriens  Landsmøde  sig  til 
et  Stævne  af  Vægt  haade  i  Karakter  og  Om¬ 
fang.  Over  700  Repræsentanter  for  Industrien 
Landet  over  fyldte  ved  Mødets  Aabning  Kl.  10 
Fm.  Raadhusets  pragtfulde  Festsal  til  sidste 
Plads,  medens  de  indbudte  Gæster  paa  de  for¬ 
reste  Stolerækker  viste  dem,  i  hvor  omfattende 
Samarbejde  deres  Organisation  til  daglig  staar 
med  de  forskellige  Statsmyndigheder,  Institutio¬ 
ner  m.  m.  Ligesom  ved  det  første  Industrimøde 
for  tre  Aar  tilbage  havde  Industriraadet  den 
Glæde  at  se  Landets  Udenrigsminister  som  sin 
Gæst,  desuden  ogsaa  Handelsministeren,  Depar¬ 
tementscheferne  og  højere  Embedsmænd  fra 
Udenrigs-,  Justits-,  Indenrigs-,  Handels-  og  Land¬ 
brugsministerierne,  Formanden  for  Den  overor¬ 
dentlige  Kommission  o.  s.  v. 

Med  Rette  kunde  Industriraadets  Formand, 
Ingeniør  Alex.  Foss,  da  Dirigenten,  Etatsraad 
C.  A.  Olesen,  havde  erklæret  Mødet  for  aabnet, 
i  sit  indledende  Foredrag  vise  tilbage  paa  Indu¬ 
strimødet  i  Januar  1915  som  Udgangspunktet 
for  Industriraadets  Deltagelse  i  det  krigshandels¬ 
politiske  Arbejde  og  antyde,  at  man  herefter 
hyppigere  vilde  søge  Lejlighed  for  den  Befæstelse 
af  Samarbejdet  i  Industrien,  som  disse  Lands¬ 
møder  betød,  og  som  kun  det  overvældende  Ar¬ 
bejde  havde  stillet  sig  i  Vejen  for.  Formanden 
gav  derefter  i  en  stor  og  med  megen  Opmærk¬ 
somhed  paahørt  Tale  en  Oversigt  over  Arbejdet 
i  det  forløbne  Aar,  om  Erhvervsorganisationernes 


Opgaver  overhovedet  og  den  handelspolitiske 
Situation  og  sandsynlige  Fremtid.  Vi  gengiver 
Foredraget  i  sin  Helhed  paa  de  følgende  Sider. 

Som  næste  Taler  gjorde  Direktør,  Kaptajn  F. 
H.  J.  Rambuseh  Rede  for  de  af  Krigen  skabte 
Erstatningsproblemer  for  den  mekaniske  Indu¬ 
stri  baade  i  Udlandet  og  herhjemme,  hvorunder 
Opgaver  for  Industriraadets  Studiekommission. 

I  nøje  Tilknytning  hertil  gav  derefter  Fabri¬ 
kant  C.  F.  Jarl  en  Oversigt  over  kemiske  Er¬ 
statningsindustrier  og  -problemer,  væsentlig  støt¬ 
tet  paa  Resultaterne  af  Studiekommissionens  Ar¬ 
bejde  paa  de  herlienhørende  Felter.  Begge  Taler 
formede  sig  som  en  yderst  instruktiv  og  inter¬ 
essant  Redegørelse  af  de  store  Vanskeligheder, 
Industrierne  og  Videnskaben  har  at  overvinde 
som  Følge  af  de  ekstraordinære  Forhold. 

Efter  en  Frokostpavse  genoptoges  Mødet  med 
et  Foredrag  af  Professor  ved  den  polytekniske 
Læreanstalt,  Dr.  Erik  Schou  om  Brændselsøko¬ 
nomi  og  den  til  Fremme  af  denne  oprettede 
Dansk  Brændsels-  og  Kontrolforening,  hvis  Op¬ 
gaver  jo  maa  siges  at  være  særdeles  aktuelle  for 
dansk  Industri. 

En  omfattende  Oversigt  over  de  af  Krigen 
skabte  Indskrænkninger  i  den  frie  Handel  og 
Produktion  indeholdtes  i  det  paafølgende  Fore¬ 
drag  af  Direktør  Chr.  H.  Olesen,  der  under  For¬ 
samlingens  udelte  Tilslutning  bl.  a.  rettede  en 
kraftig  Kritik  mod  Regeringens  Indgriben  i  Næ¬ 
ringslivet.  Direktør  Olesen  talte  paa  Basis  af 
Materiale  indsamlet  fra  de  forskellige  paagæl- 
dende  Industrier,  hvorved  det  forklaredes,  at  den 
ventede  Diskussion  om  dette  Emne  udeblev. 

Havde  Tilslutningen  til  dette  Foredrag  været 

stærk,  saa  blev  den  det  end  mere  til  det  næste 
Indlæg,  nemlig  om  industrielle  Statsmonopoler, 
hvor  Ingeniør  Alex.  Foss  motiverede  et  Forslag 
til  en  Resolution  i  Anledning  af  Planerne  om 
et  Tobaksmonopol.  Taleren  tog  sit  Udgangspunkt 
i  det  nylig  fra  socialdemokratisk  Side  stillede 
Forslag  angaaende.  Statens  Overtagelse  af  en 
større  Række  Industrier  og  Virksomheder.  Vi 
gengiver  andetsteds  baade  Talen  og  den  stillede 
Resolution. 

Da  derefter  Dirigenten  satte  denne  under  Af¬ 
stemning  var  det  i  samme  Nu  en  sand  Skov  af 
oprakte  Hænder,  der  fra  alle  Sider  rejste  sig 
som  en  monumental  Protest  mod  Letfærdigheden 
ikke  blot  i  det  socialistiske  Paradenu  mer,  men 
i  hele  den  økonomiske  Politik,  der  har  fundet 
Udtryk  i  Planerne  om  et  Tobaksmonopol,  som 
man  har  Grund  til  at  antage  skal  søges  gennem¬ 
ført  ved  en  maalbevidst  Beskatningspolitik.  Baade 
Forslagsstillerens  Tale  og  Afstemningens  Resul¬ 
tat  hilstes  med  bragende  Bifald. 

At  Tiden  ikke  just  er  inde  til  at  svække  vort 
Lands  Produktionsliv  og  dets  økonomiske  Grund¬ 
vold  gennem  alle  Slags  Eksperimenter  med 
Statsdrift  m.  m.  fik  man  et  klart  Indtryk  af 
gennem  Dagens  sidste  Foredrag,  i  hvilket  Re¬ 
daktør,  cand.  polit.  Poul  Drachmann  omtalte  de 
store  Landes  Forberedelser  til  Overgangsøkono¬ 
mien  efter  Krigen,  og  den  Trusel,  de  heri  adop¬ 
terede  Principer  betød  for  vor  Stilling  som  over¬ 
vejende  Forædlingsland.*) 

Hermed  var  Dagsordenen  udtøint  og  efter  at 
Formanden  havde  rettet  en  Tak  til  Dirigenten, 
hævedes  Mødet.  Klokken  var  da  bleven  henad 
halvfem  Eftermiddag,  men  til  Trods  herfor  havde 
den  store  Forsamling  holdt  lige  talrig  ud  under 
samtlige  Foredrag,  og  herved  givet  denne  Del 
af  Dagen  sin  særlig  vægtige  Karakter. 

Endnu  stod  for  mange  af  Deltagerne  tilbage  at 
overvære  Delegeretmode  og  Industriforeningens 
Generalforsamling,  hvorom  andetsteds,  inden 
man  søgte  til  sit  Hjem  eller  Hotel,  fik  en  kort 
Stunds  Hvile  og  blev  klædt  om  for  Klokken  8 
Aften  at  indfinde  sig  paa  Raadhuset,  hvor  nu 
det  vajende  Flag  fra  om  Formiddagen  var  afløst 
af  Rækker  af  festlig  oplyste  Ruder,  der  straalede 
ud  mod  Raadhuspladsen  og  kaldte  Industriens 
Folk  til  Stævne  denne  Gang  til  Aftenens  selska¬ 
belige  Samvær. 

*)  Samtlige  Mødets  Foredrag  og  Indlæg  vil  snarest  blive 
udgivet  i  et  samlet  Hefte.  Se  nærmere  Meddelelse  sidst  i 
nærværende  Numer. 


Det  viste  sig  at  være  en  udmærket  Idé  saale- 
des  at  give  Industriorganisationens  Medlemmer 
fra  alle  Landets  Egne  Lejlighed  til  at  træffes 
under  tvangfri  Former.  Raadhusets  pragtfulde 
Hal  var  snart  et  bølgende  Hav  af  festklædte 
Deltagere,  og  medens  Gardens  Musikkorps  spil¬ 
lede  op,  og  Mødets  Fysiognomi  tog  fast  Form, 
har  der  sikkert  været  en  og  anden,  der  har 
spurgt  sig  selv  :  Er  vi  virkelig  saa  mange? 

Og  mange  var  der  og  under  Indtrykket  af 
Dagens  gode  og  værdige  Forlob  udløste  der  sig 
en  almindelig  Stemning  af  virkelig  Festkarakter. 
Mødet  havde  vist,  at  dansk  Industri  takket  være 
Samhold  og  Energi  er  vokset  frem  til  at  blive 
en  Faktor  i  vort  Samfundsliv,  der  regnes  med 
—  i  og  for  sig  hverken  noget  urimeligt  eller 
uberettiget,  og  dog  noget,  som  blot  for  en  halv 
Snes  Aar  siden  ikke  havde  været  Tilfældet!  For¬ 
vænt  med  Yndest  og  Støtte  har  vor  Industri 
jo  saa  sandt  ikke  været,  mens  den  henvist  til 
sig  selv  maatte  arbejde  sig  op  til  den  Udvikling, 
der  under  Krigen  saa  uomtvistelig  har  vist  sin 
Betydning  for  vor  hele  økonomiske  og  derved 
nationale  og  sociale  Eksistens.  Nu  turde  man 
konstatere  et  Resultat  af  mange  Aars  Stræben 
og  Maalbevidsthed. 

Efter  den  indledende  Promenadekoncert  be¬ 
redte  fremragende  Kunstnere  som  kgl.  Kammersan¬ 
gerinde  Frk.  Tenna  Frederiksen ,  Hofviolinistinde 
Frk.  Gunna  Breuning- Storm,  kgl.  Kammersanger 
Helge  Nissen,  akkompagneret  af  Operarepititør 
S.  Levgsohn,  Deltagerne  en  sjelden  Nydelse  ved 
deres  med  stormende  Bifald  modtagne  Præsta¬ 
tioner. 

Saa  begav  man  sig  op  til  de  opdækkede  Borde 
i  Hallens  Gallerier,  hvor  Industriforeningens 
trofaste  Værtinde,  Frk.  Nimb,  sørgede  for  Be¬ 
spisningen.  Den  Tid,  der  endnu  var  tilbage,  be¬ 
fæstede  yderligere  hele  Mødets  vellykkede  Ka¬ 
rakter.  Overalt  hørte  man  Tilkendegivelser  af 
uskrømtet  Tilfredshed  med  Dagen  og  Haab  om, 
at  Industriens  fortsatte  Fremgang  og  Samarbejde 
maatte  blive  befæstet  ved  stadig  tiere  lignende 
Landsmøder,  hvor  Hovedstad  og  Provins  mød¬ 
tes  til  Oversigt  over  udført  Arbejde  og  Drøftelse 
af  fremtidigt.  Og  dermed  var  en  smuk  og  stolt 
Dag  for  Industrien  afsluttet,  en  Dag,  hvis  For¬ 
løb  karakteriseredes  ved  Dagspressens  enstem¬ 
mige  Omtale  deraf  som:  Det  store  Industrimøde. 

Maatte  den  bidrage  til  den  videre  Befæstelse 
af  vort  Erhverv,  dets  Interesser  og  Opgaver  i 
den  danske  Offentligheds  Bevidsthed! 

Organisationsarbejdet  og  den  handelspolitiske  Situation. 

Foredrag  holdt  af  Ingeniør  Alex.  Foss  ved  Industrimødet  den  22.  Marts  1918. 


Paa  Industriforeningens  aarlige  Generalforsamling 
i  Marts  Maaned  har  det  i  Beretningen  i  de  senere  Aar 
været  naturligt  at  give  en  Oversigt  over  Industriraa- 
dets  Virksomhed  i  det  sidst  forløbne  Aar.  Den  stadige 
Vækst  i  Opgaver  og  Arbejde  har  gjort  det  naturligt, 
al  vi  i  Aar  har  givel  Generalforsamlingen  en  Udvi¬ 
delse,  idet  vi  har  indbudt  Industriraadsorganisationens 
og  Industriforeningens  Medlemmer  til  et  Dagsmøde, 
paa  hvilket  der  bliver  bedre  Tid  og  Lejlighed  ikke 
alene  til  at  afgive  Beretningen,  men  ogsaa  til  at  drøf¬ 
te  en  Række  Spørgsmaal,  som  er  af  den  største  Be¬ 
tydning  for  Industrien  og  af  almen  Interesse  for  Sam¬ 
fundet. 

Det  havde  sikkert  været  rigtigt,  om  vi  allerede  i  tid¬ 
ligere  Aar  havde  taget  den  samme  Forholdsregel  og 
derved  fortsat  den  Form  for  Samarbejdet,  som  indle¬ 
dedes  med  Industrimødet  i  Januar  1915.  Det  vil  erin¬ 
dres,  at  der  paa  dette  Møde  fandt  en  omfattende  Drøf¬ 
telse  Sted  af  Industriens  Vanskeligheder,  der  den  Gang 
samlede  sig  væsentligt  om  Tilførselsspørgsmaalet. 
Hint  Industrimøde  blev  jo  Udgangspunktet  for  Indu- 
striraadets  Deltagelse  i  Handelsoverenskomsterne.  Der 
ligger  saaledes  mellem  hint  Møde  og  nu  tre  Aars  dansk 
Industrihistorie,  3  Aars  Verdenskrigshistorie. 

Det  vil  ikke  være  nødvendigt  her  ved  denne  Lejlig¬ 
hed  at  genoptage  Skildringen  af,  hvorledes  disse  For¬ 
hold  udviklede  sig  for  Industriens  Vedkommende, 
derom  er  der  afgivet  Beretning  i  de  tidligere  Aar.  Vi 
kan  nu  se  tilbage  paa  Aarene  1915  og  1916,  i  hvilke 
Handelsoverenskomsterne  virkede  i  deres  fulde  Om¬ 
fang  for  Tilførslerne  Vest  fra  og  tydeligt  skelne  den¬ 
ne  Periode  fra  1917  og  1918.  De  to  første  Aar  rummer 
jo  en  for  Danmarks  Industri  meget  fordelagtig  Tid. 
Trods  alle  Begrænsninger  lykkedes  det  dog  at  opret¬ 
holde  Erhvervenes  Virksomhed,  takket  være  den 
stærkt  forøgede  Efterspørgsel,  som  netop  skyldtes  Be¬ 
grænsningen  i  Indførselen  af  færdige  Varer.  Aarene 
1915  og  1916  var  den  klausulerede  Indførsels  Tid.  Med 
1917  indtraadte  helt  forandrede  Forhold.  Ligesom  ved 
Begyndelsen  af  Krigen  var  de  første  Virkninger  af  den 
skærpede  Undervandskrig  en  Lammelse  af  Skibsfarten 
og  dermed  af  Tilførslerne.  Da  det  atter  lykkedes  i  no¬ 
gen  Grad  at  komme  i  Gang,  kom  vi  til  at  staa  overfor 
en  næsten  fuldstændig  Afspærring  af  Tilførslerne  Vest 
fra,  naar  undtages  Tilførslerne  af  engelske  Kul.  Der¬ 
med  var  den  regulerede  og  begrænsede,  men  dog  op¬ 
retholdte  Indførsel  af  alle  Varer,  først  og  fremmest  af 
Landbrugets  Raastoffer,  forbi,  og  Frugterne  heraf  blev 
da  nye  Former  for  Behandlingen  af  Udførsel  og  Ind¬ 
førsel,  saaledes  at  Aarene  1917 — 18  kan  karakterise¬ 
res  som  Vareudvekslingens  Aar.  Den  store  Forskel 
mellem  de  to  Perioder  ses  tydeligt,  naar  man  erindrer, 
hvorledes  vi  i  de  to  første  Aar  havde  rigeligt  med  Va¬ 
rer,  medens  vi  nu  har  en  stadig  voksende  Knaphed, 
hvorledes  der  i  de  to  første  Aar  var  saa  meget  Arbejde 
til  alle  Hænder,  at  Begrænsningen  af  Produktionen  of¬ 
te  alene  laa  i  Arbejderspørgsmaalet,  medens  vi  nu  har 
en  Arbejdsløshed,  der  breder  sig,  hvorledes  de  to  før¬ 


ste  Aar  karakteriseres  ved  Væksten  i  Bedrifterne  ikke 
mindst  i  Industrien,  medens  det  nu  er  Standsningens 
Tid,  da  mange  Virksomheder  staar  helt  stille,  og  andre 
gaar  med  stærkt  begrænset  Drift. 

Erhvervsorganisationernes  Arbejde  og  Opgaver. 

1  Organisationernes  Ledelser  mærker  vi  Forskellen  i 
Arbejdet,  idet  vi  tidligere  forhandlede  om  Handels- 
overenskomster  og  løbende  Indførselssager,  medens 
vor  Tid  nu  beslaglægges  af  Forhandlinger  om  den  be¬ 
grænsede  Vareudveksling. 

For  Industriraadets  Vedkommende  betegner  de  tre 
Aar  fra  Januar  1915  til  Marts  1918  en  overordentlig 
stærk  Vækst  af  Virksomheden.  I  tidligere  Aar  har  jeg 
ved  Tal  paavist  denne.  Det  vil  her  være  tilstrækkeligt 
at  anføre,  at  Industriraadsorganisationen  den  19. 
Marts  i  Aar  omfattede  1440  industrielle  Virksomheder, 
fra  de  største  til  de  mindste.  Indtil  Dato  har  vi  under 
Krigen  behandlet  meget  nær  ved  100  000  Sager,  der¬ 
af  Erklæringer  vedrørende  Importen  i  et  Antal  af  ca. 
54,000,  vedrørende  Eksporten,  derunder  Oprindelses¬ 
certifikater,  i  et  Antal  af  ca.  44,000.  Industriraadets 
juridiske  Afdeling  har  behandlet  540  Sager,  heraf  er 
heldigvis  kun  16  Klausulsager  til  Behandling  for  det 
nedsatte  Nævn,  medens  de  øvrige  væsentligt  omfat¬ 
ter  Assistance  til  Medlemmerne  samt  Attester  udstedt 
til  Statskontrollen.  Som  bekendt,  har  Erhvervenes 
Fællesudvalg  Kontorer  under  samme  Ledelse  som  In- 
dustriraadet,  hvilket  muliggør  en  Økonomi  med  Per¬ 
sonellet,  der  alt  efter  Behov  kan  overflyttes  fra  det  ene 
Kontor  til  det  andet.  Ligeledes  har  Statens  Kulforde¬ 
lingsudvalg  sine  Kontorer  i  Forbindelse  med  Industri¬ 
raadets  Kulfordelingskonlor,  og  endelig  er  ogsaa  Gros¬ 
serersocietetets  og  Industriraadets  2  Fællesudvalg, 
henholdsvis  for  Dispensationssager  og  Kompensations¬ 
sager  administreret  i  Forbindelse  med  Industriraadet. 
Tilsammen  beskæftiges  der  paa  disse  Kontorer  140 
Mennesker. 

Vil  man  ad  denne  Vej  danne  sig  en  Forestilling  om 
Organisationernes  ved  Krigen  fremkaldte  Virksomhed, 
maa  man  imidlertid  ogsaa  medregne  det  store  Kontor, 
som  Grosserersocietetet  har  paa  Børsen  til  Behand¬ 
ling  af  de  tilsvarende  Sager  for  Handelens  Vedkom¬ 
mende.  De  to  Kontorer  arbejder  i  intim  Forbindelse  og 
i  udmærket  Samarbejde,  og  for  dette  Samarbejde  til¬ 
lader  jeg  mig  ved  denne  Lejlighed  paa  Industriens 
Vegne  at  udtale  en  varm  Tak  og  Anerkendelse. 

Men  Organisationens  Virksomhed  er  jo  ikke  be¬ 
grænset  alene  til  Handel  og  Industri.  Som  bekendt, 
har  ogsaa  Skibsfarten  navnlig  gennem  Fragtnævnel 
udfoldet  en  stedse  voksende  Virksomhed  i  det  Alme¬ 
nes  Tjeneste,  ligesom  Landbruget  har  sine  store  Eks¬ 
portudvalg,  der  regulerer  Udførselen  af  Kød,  Æg, 
Smør  og  Flæsk. 

Ligesom  Handelsoverenskomsterne  medførte  Sam¬ 
arbejdet  mellem  Grosserersocietetet  og  Industriraadet, 
har  Vareudvekslingen  medført  Samvirksomhed  mel- 

lem  disse  Erhverv  og  de  andre  store  Erhverv,  Land¬ 
brug  og  Skibsfart  samt  nu  til  sidst  ogsaa  med  Fiskeriet. 
Dette  Samarbejde  tog  sin  Form  i  Dannelsen  af  Er¬ 
hvervenes  Fællesudvalg,  for  hvilket  jeg  har  haft  Lej¬ 
lighed  til  at  gore  Rede  i  den  paa  forrige  Generalfor¬ 
samling  aflagte  Beretning,  og  hvilken  Virksomhed  jeg 
senere  skal  komme  tilbage  til. 

Afskæringen  af  Tilførslerne  og  Mangelen  paa  en 
Række  nødvendige  Varer  har  dernæst  i  Lobet  af  det 
forløbne  Aar  medført  Dannelsen  af  Industriraadets 
Sludiekommission,  hvis  Navn  maaske  kan  synes  vild¬ 
ledende,  som  om  en  begrænset  Kommission  kunde  tæn¬ 
ke  sig  at  løse  de  mange  Opgaver,  medens  der  herved  i 
Virkeligheden  betegnes  Bestræbelser  for  at  samle  om 
hver  enkelt  Opgave  de  Kræfter,  som  bedst  vil  kunne 
optage  den  til  Bearbejdelse.  Ud  fra  Industriraadets 
Studiekommission  søges  der  altsaa  nedsat  i  hvert  en¬ 
kelt  Tilfælde  Udvalg,  som  rummer  den  fornødne  Sag¬ 
kundskab,  hvad  enten  denne  nu  maa  søges  paa  Tek- 
nikens,  Landbrugets  eller  Handelens  Omraade. 

Saavel  i  disse  Kommissioner  som  i  selve  Organisa¬ 
tionernes  Ledelse  gøres  jo  et  stort  Arbejde  af  frivilli¬ 
ge  og  ulønnede  Kræfter.  Det  er  ikke  alene  i  de  krigs¬ 
førende  Lande,  men  ogsaa  i  de  neutrale,  at  den  civile 
Værnepligt  maa  aftjenes,  det  er  et  stort  Arbejde,  som 
i  stedse  voksende  Grad  lægges  paa  Skuldrene  af  Er¬ 
hvervenes  ledende  Mænd,  som  under  Forhold,  der  of¬ 
te  kræver  deres  fulde  Arbejdskraft  til  Varetagelsen  af 
deres  nærmeste  Pligter,  desuagtet  maa  yde  et  stort  Ar¬ 
bejde  i  det  Almenes  Tjeneste.  Den  største  Del  af  dette 
Arbejde  foregaar  i  Stilhed  uden  offentlig  Omtale.  Det 
er  derfor  en  naturlig  Pligt  for  mig  ved  denne  Lejlig¬ 
hed  at  fremhæve  Betydningen  af  dette  store  frivillige 
Arbejde  og  at  hede  de  mange,  som  heri  tjener  deres 
Fædreland,  om  ikke  at  trættes. 

Et  Arbejde  af  dette  Omfang  kræver  jo  betydelige  Pen¬ 
gemidler.  Den  store  Stab  af  Mennesker,  der  er  knyttet 
til  vore  Kontorer,  maa  lønnes,  og  selve  Kontorvirksom¬ 
heden  medfører  store  Udgifter  til  Telegrammer  og  me¬ 
get  andet.  Industriraadets  Aarsbudget  beløb  sig  da  og¬ 
saa  nu  til  ca.  400,000  Kr.  Vil  man  have  et  samlet  Over¬ 
blik,  maa  man  dertil  lægge  de  store  Udgifter,  som  Er¬ 
hvervenes  Fællesudvalgs,  Grosserersocietetets,  Fragt¬ 
nævnets  og  Landbrugseksportudvalgenes  Virksomhe¬ 
der  maa  bære.  Det  er  tilsammen  store  Summer  for  et 
betydningsfuldt  Arbejde,  der  ikke  koster  Statskassen 
en  Øre,  men  bæres  af  Erhvervene  selv. 

Det  hele  Billede  viser  Vejen  til  Udviklingen  af  det 
frivillige  organiserede  Erhvervsarbejde.  Vi  kender  del¬ 
le  gennem  lang  Tid  fra  Landbrugets  Fællesarbejde, 
saasom  Andelsbevægelsen,  vi  kender  det  fra  Arbejds¬ 
giverforeningerne  og  fra  Fagforeningerne,  og  vi  erken¬ 
der  heri  en  Udvikling,  som  Samfundet  saavel  som  de 
enkelte  Erhverv  maa  tage  i  deres  Tjeneste,  hvis  de  vil 
være  livskraftige  og  hævde  Eksistensen  under  de  nye 
Forhold. 

Jeg  har  fremhævet,  al  del  Arbejde,  der  i  Aarene  1015 
og  16  samlede  sig  om  Handelsoverenskomsterne  og  de¬ 
res  Virkeliggørelse,  nu  mere  kan  karakteriseres  som 
et  Arbejde,  der  samler  sig  om  Vareudvekslingen.  En 
Skildring  af  de  handels-politiske  Begivenheder  vil  bedst 


forstaas,  naar  den  ses  under  denne  Synsvinkel.  Den 
deler  sig  da  naturligt  i  tre  Led:  Vareudvekslingen  med 
Centralmagterne,  Vareudvekslingen  med  de  Allierede 
og  Vareudvekslingen  med  de  skandinaviske  Lande. 

Forholdet  til  Centralmagterne. 

I  Forholdet  til  Centralmagterne  er  det  Tyskland,  som 
først  har  anvist  Vejen  ved  sin  gennemførte  Organisa¬ 
tion  af  Statens  Forsyninger  og  ved  sine  i  denne  Anled¬ 
ning  centraliserede  Statsindkøb.  Det  tyske  Zentral-Ein- 
kaufs-Gesellschaft  er  jo  en  i  dette  Øjemed  dannet 
mægtig  Statsinstitution,  som  allerede  i  en  Aarrække 
har  ledet  Opkøbet  af  de  danske  Landbrugsprodukter, 
der  gaar  til  Tyskland.  Forholdene  tillod  os  kun  i  be¬ 
grænset  Grad  selv  paa  tilsvarende  Maade  al  centralise¬ 
re  Handelen.  Konkurrencen  om  Varerne  paa  Verdens¬ 
markedet  var  endnu  delvis  fri.  Tyskland  maatte,  for 
al  skaffe  sig  vore  Landbrugsprodukter,  endog  gaa  i 
Spidsen  med  at  byde  gode  Priser;  samtidig  var  de  Va¬ 
rer,  som  vi  køble  fra  Tyskland,  i  de  første  Aar  over¬ 
vejende  billige.  Det  var  først  i  1916,  at  den  gradvise 
Nedgang  i  Værdien  af  tyske  Reiehsmark  foranledigede 
den  tyske  Regering  lil  Indgreb  i  Udførselspriserne  ved 
at  kræve  Betalingen  erlagt  i  Kroner  eller  tillade  Annul¬ 
lering  af  bestaaende  Kontrakter,  navnlig  for  Jern  og 
Staal,  saaledes  at  Leveringerne  kun  kunde  iværksæt¬ 
tes  til  meget  betydeligt  forhøjede  Priser.  Der  er  ialt 
indtil  Dato  sket  to  betydelige  Forhøjelser  paa  allerede 
afsluttede  Kontrakter  om  tyske  Jern-  og  Staalleveran- 
cer.  Efterhaanden  som  Valutaforholdet  yderligere  for¬ 
værredes  lil  Ugunst  for  Tyskland,  voksede  Bestræbel¬ 
serne  for  at  forøge  Udførselspriserne,  og  da  saa  Ven¬ 
depunktet  indtræder  i  Februar  1917.  der  bevirker  dels 
Afskæringen  fra  Tilførsler  Vest  fra.  dels  den  enorme 
Fordyrelse  af  Varerne,  tager  denne  Prisstigning  yder¬ 
ligere  Fart.  Undervandsbaadskrigen  bevirkede  jo  en 
enorm  Fordyrelse  af  de  engelske  Kul.  saaledes  al  Kul, 
der  betaltes  med  30/ —  pr.  Ton  i  England,  endog  paa 
et  givet  Tidspunkt  her  i  Danmark  kom  til  at  koste  255 
Kr.  pr.  Ton.  Forskellen  medgik  væsentlig  lil  Betaling 
af  de  af  de  tyske  Undervandsbaade  nedskudte  danske 
Skibe  med  Last.  Det  var  den  ved  de  tyske  Foranstalt¬ 
ninger  foraarsagede  Fordyrelse  af  de  engelske  Kul, 
som  ved  Prisforhøjelser  overførtes  paa  de  tyske.  Del 
er  senere  ad  forskellig  Vej  lykkedes  al  nedbringe  Pri¬ 
sen  paa  engelske  Kul  i  Danmark.  De  lo  Bevægelser  har 
nu  mødt  hinanden,  saaledes  at  de  lyske  Kul  nu  prak¬ 
tisk  Ialt  koster  lige  saa  meget  som  de  engelske.  Hvad 
der  i  det  ene  Tilfælde  væsentligst  inedgaar  til  Krigsas¬ 
surance,  betales  i  det  andet  Tilfælde  som  Overpris  for 
Kullene  leveret  i  lyske  Havne. 

Samtidig  med  disse  Prisstigninger  paa  Varerne,  for- 
øgedes  Vanskeligheden  for  Tilførsler  fra  Tyskland  og 
Østerrig-Ungarn,  og  den  naturlige  Følge  heraf  maatte 
da  blive  en  Udvidelse  af  Kompensationssysteinet,  der 
hidtil  kun  havde  været  anvendt  paa  enkelte  Varer,  til 
praktisk  talt  omfattende  alle.  De  første  Forhandlinger 
af  denne  Art  fandt  Sted  i  August  1917.  De  førtes  fra 
lysk  Side  selvfølgelig  som  en  Enhed,  medens  man  fra 
dansk  Side  den  Gang  endnu  ikke  var  naaet  ud  over  en 
vis  Parallelisme.  Man  forhandlede  først  her  i  Kjøben- 

havn  om  Priserne  paa  de  danske  Landbrugsproduk¬ 
ter,  og  da  disse  Priser  var  ordnet,  optog  man  de  ende¬ 
lige  Forhandlinger  i  Berlin  om  de  tyske  Tilførsler. 
Overenskomsten  sluttedes  for  en  4-Maaneders  Periode, 
der  udløb  1.  September  1917.  Det  var  da  kun  natur¬ 
ligt,  al  Forhandlingerne  i  November  1.917  for  den  næ¬ 
ste  4-Maaneders  Periodes  Vedkommende  førtes  i  Fæl¬ 
lesskal)  som  virkelige  Fællesforhandlinger  for  Land¬ 
brug,  Handel  og  Industri.  Ved  de  sidste  Forhandlin¬ 
ger,  der  sluttede  for  faa  Dage  siden  og  gælder  den  næ¬ 
ste  4-Maaneders  Periode,  fra  April  til  Juli,  er  yderli¬ 
gere  tilkommet  Fiskeriet.  Ved  disse  Forhandlinger 
møder  da  fra  begge  Sider  Regeringsrepræsentanter, 
men  tillige  Repræsentanter  for  Erhvervene.  Forhand¬ 
lingerne  har  jo  en  anden  og  mere  vidlgaaende  Karak¬ 
ler  end  ældre  Tiders  Forhandlinger  om  Handelsover- 
enskomster,  tbi  lier  forhandles  baade  om  Varemæng- 
der  og  om  Varepriser,  ligesom  der  træffes  Aftale  om 
Formerne  for  Vareudvekslingen.  En  saadan  Forhand¬ 
ling  kræver  et  nøje  Kendskab  til  Vareudvekslingen  i 
alle  dens  Grene,  et  Kendskab,  der  baade  maa  være 
fagligt  og  have  det  fornødne  statistiske  Grundlag. 

Del  viste  sig  allerede  ved  de  førsté  Forhandlinger  i 
August  Maaned,  at  det  statistiske  Grundlag,  der  kunde 
skaffes  af  den  forhaandenværende  Statistik,  var  util¬ 
strækkeligt.  Som  bekendt  bygger  dansk  Statistik,  lige¬ 
som  den  danske  Toldtarif,  paa  Vægtmængderne,  me¬ 
dens  de  Værdier,  som  Statistiken  angiver,  udregnes 
paa  Grundlag  af  skønsmæssigt  fremskaffede  Gennem¬ 
snitstal.  Det  er  en  Metode,  som  selv  under  normale 
Forhold  kun  giver  tilnærmelsesvis  rigtige  Værdier, 
men  med  de  store  Forskydninger,  der  har  fundet  Sted 
og  stadig  finder  Sted  i  Priserne,  giver  denne  Statistik 
nu  under  Krigsforholdene  ganske  utilfredsstillende  Re¬ 
sultater.  Der  stilledes  da  til  de  danske  Delegerede  det 
Krav  at  fremskaffe  en  Statistik  over  Værdien  af  Ind¬ 
førselen  fra  Tyskland,  en  Statistik,  der  af  Grunde,  som 
jeg  ikke  her  skal  komme  nærmere  ind  paa,  maatte 
kunne  fremlægge  sine  Resultater  successive  med  kort 
Varsel.  Da  Statens  statistiske  Departement  ikke  turde 
paatage  sig  at  løse  denne  Opgave,  maatte  Erhvervenes 
Fællesudvalg  selv  organisere  en  statistisk  Afdeling  til 
Bearbejdelse  af  det  Materiale,  som  Finansministeriet 
gennem  Toldvæsenet  stillede  til  Raadighed.  Delte  frem- 
skaffedes  paa  Grundlag  af  nye  Værdideklarationer, 
som  Importørerne  maatte  afgive  for  hver  enkelt  Sen¬ 
ding.  Det  lykkedes  d'Hrr.  Direktør  Harald  Nielsen  og 
Direktør  Gunnar  Gregersen  med  kort  Varsel  at  orga¬ 
nisere  denne  Statistik.  Den  er  senere  udvidet  til  al  om¬ 
fatte"  ogsaa  Udførselen  fra  Danmark,  ikke  alene  til 
Centralmagterne,  men  ogsaa  til  de  andre  Lande,  og 
vi  er  i  dette  Øjeblik  saa  vidt,  at  Indførselen  fra  Cen¬ 
tralmagterne  saavelsom  Udførselen  fra  Danmark  vil 
foreligge  opgjort  i  Kroner  og  Øre  to  Dage  efter,  al  den 
har  fundet  Sted.  Fra  samtlige  Toldsteder  og  en  Del 
Jernbanestationer  samles  Deklarationerne  om  Aftenen, 
modtages  næste  Morgen  i  et  Antal  af  3 — 4000  i  Erhver¬ 
venes  Fællesudvalgs  statistiske  Afdeling  og  er  samme 
Dag  endeligt  opgjort.  Organisationen  af  denne  Statistik 
er  gennemført  ved  en  udstrakt  Anvendelse  af  Kort  og 
Regnemaskiner. 

Det  vil  forstaas,  hvor  betydningsfuldt  et  saadanl 


Materiale  er  og  vil  være  ved  alle  fremtidige  Forhand¬ 
linger  om  Ind-  og  Udførsel.  Det  kan  overhovedet  si¬ 
ges,  at  Delegationsforhandlingerne  med  Centralmag¬ 
terne  paa  en  Maade  forud  afspejler  de  Forhandlinger, 
som  vi  vil  have  al  føre  efter  Fredsslutningen.  Men  me¬ 
dens  vor  Stilling  under  disse  Forhandlinger  nu  er  re¬ 
lativt  gunstig,  fordi  vore  Varer  i  dobbelt  Forstand  er 
i  høj  Pris,  fordi  de,  som  behøver  vore  Varer,  er  i  Nød 
og  i  større  Nød  for  dem,  end  vi  er  for  deres,  saa  vil 
Forhandlingerne  efter  Krigen  sikkert  ikke  kunne  fø¬ 
res  under  saa  gunstige  Betingelser  for  vor  Stilling. 
Man  maa  ikke  forestille  sig,  al  naar  Freden  indtræder, 
saa  ophører  alle  slige  Forhold,  og  saa  vender  vi  med 
eet  Slag  tilbage  til  den  frie  Handel  og  den  frie  Omsæt¬ 
ning.  Dette  er  vel  nok  et  almindeligt  Ønske,  men  her¬ 
om  er  der  intet  Haab.  Overgangen  fra  Krigsøkonomi 
til  Fredsøkonomi  vil  i  bedste  Fald  foregaa  gradvis.  Til 
en  Begyndelse  vil  Tilførsel  og  Udførsel  være  forbun¬ 
det  med  Vanskeligheder,  der  maaske  ikke  er  meget 
mindre  end  de  nuværende.  Vareudvekslingsforhand¬ 
lingerne  vil  rimeligvis  blive  fortsatte,  selv  om  man 
muligvis  successive  kan  gaa  over  til  længere  Perioder 
end  de  nuværende  4-Maaneders.  Paa  denne  Maade  vil 
Vareudvekslingsforhandlingerne  maaske  efterhaanden 
glide  over  i  Forhandlingerne  om  den  relativt  varige 
Tilstand  under  en  Handelstraktat,  men  selv  denne  Ilan¬ 
delstraktat  vil  stort  set  blive  en  Vareoverenskomst,  af 
hvis  for  os  mere  eller  mindre  lykkelige  Udformning 
vor  Fremtids  Økonomi  i  en  Aarrække  vil  afhænge.  Den 
Tid  er  forbi,  da  vi  kunde  delegere  en  enkelt  Embeds¬ 
mand  fra  Skattevæsenet  eller  en  Statistiker  til  i  For¬ 
bindelse  med  en  Repræsentant  for  Diplomatiet  al  for¬ 
handle  om  en  Handelsoverenskomst.  Idet  Handelsover¬ 
enskomsten  næppe  vil  nøjes  med  i  almindelige  Udtryk 
at  fastsætte  Handelsbegunstigelser,  vil  den  stille  saa 
store  Fordringer  til  Forhandlerne,  at  et  godt  Resultat 
kun  er  muligt,  hvis  baade  Forarbejderne  og  Enighe¬ 
den  er  i  Orden.  Til  de  Vareudvekslingsforhandlinger, 
som  vi  nu  under  Krigen  maa  føre,  kræves  der  et  omfat¬ 
tende  Forarbejde.  Endnu  større  vil  dette  blive,  naar 
der  skal  forhandles  om  de  nye  Handelstraktater,  og 
det  vil  være  nødvendigt  at  lægge  Forhandlingernes  sag¬ 
lige  Tyngdepunkt  i  Erhvervene,  ligesom  det  vil  være 
nødvendigt,  at  Erhvervene  indbyrdes  naar  til  For- 
staaelse  og  Enighed.  Hvis  de  lader  sig  enkeltvis  spille 
ud  mod  hinanden,  bliver  det  Landet  som  Helhed,  der 
vil  tabe. 

Forlægges  ikke  Forhandlingernes  saglige  Tyngde¬ 
punkt  til  Erhvervene,  vil  man  komme  til  al  savne  ikke 
alene  det  saglige,  men  ogsaa  det  politiske  Rygstød. 
Man  vil  indvende:  »Ja,  men  maa  ikke  begge  Dele  sø¬ 
ges  i  Rigsdagen?«  Ja,  det  troede  vi  før  Krigen,  men 
det  har  jo  vist  sig  nu  under  Krigen,  at  selv  ved 
rent  indenrigspolitiske  Problemers  Løsning  har 
Rigsdagen  enten  helt  maattet  vige  for  eller  i  hvert  Fald 
bygge  sine  Beslutninger  paa  de  sagkyndige  Kommis¬ 
sioners  Arbejde.  Jeg  henviser  til  det  staaende  Land¬ 
brugsudvalg  og  Ernæringsraadet.  Udvalg  som  de  nævn¬ 
te  har  lidt  af  en  Dobbeltstilling,  idet  de  paa  en  Gang 
skal  repræsentere  Regeringen  og  Erhvervene.  Baade 
Regering  og  Rigsdag  vil  bedre  blive  stillet  paa  deres 
rette  Plads,  naar  det  bliver  Erhvervenes  egne  Repræ- 

sentanter,  som  selvstændig  udfører  Arbejdet  og  derved 
bliver  en  Sfølte  for  Regering  og  for  Rigsdag  i  Stedel 
for  at  blive  lidt  af  alt.  Vi  lever  i  en  Gærings-  og  en 
Overgangstid,  men  af  denne  bor  der  udkrystallisere 
sig  fast  formede,  dygtige  Erhvervsorganisationer,  i 
hvilke  Erhvervene  selv  arbejder  med  paa  al  udforme 
deres  Skæbne  under  dobbelt  Hensyn  til  Erhvervenes 
Tarv  og  det  Almenes  Interesser. 

Forholdet  til  Vestmagterne. 

Overfor  Vareudvekslingen  med  Centralmagterne 
staar  Vareudvekslingen  med  Vestmagterne.  Man  kun¬ 
de  fristes  til  at  spørge,  om  denne  findes  mere,  om  ikke 
dette  Handelssamkvem  alt  er  ophørt.  I  1917  bragtes 
Tilførslerne  vestfra  successive  til  Ophør.  I  September 
1917  suspenderede  Storbritannien  vore  Handelsover¬ 
enskomster  med  de  Allierede,  d.  v.  s.  de  enkelte  Over¬ 
enskomster  med  England,  Frankrig  og  Italien.  Tilbage 
er  kun  blevet  Tilførslen  af  engelske  Kul  samt  Udførs¬ 
len  af  danske  Landbrugsprodukter  til  England.  Ved 
Suspensionen  af  Ilandelsoverenskomsterne  erklærede 
den  britiske  Regering,  at  det  kun  drejede  sig  om  en 
ganske  foreløbig  Foranstaltning,  og  at  det  var  den  bri¬ 
tiske  Regerings  Ønske,  al  Handelsoverenskomsterne 
snart  igen  skidde  træde  i  Funktion.  Senere  henviste 
man  til  Afslutningen  af  en  Overenskomst  med  De  for¬ 
enede  Stater  som  Betingelse  for  Fornyelsen  af  Over¬ 
enskomsten.  De  forenede  Stater  indtraadte  i  Krigen  til 
Forsvar  for  de  neutrale  Staters  Rettigheder,  men  ind¬ 
til  nu  har  Virkningen  af  De  forenede  Staters  Deltagel¬ 
se  i  Krigen  været  en  overordentlig  Forværrelse  af  de 
europæiske  neutrale  Staters  Stilling.  Det  vides,  at  den 
amerikanske  Regering,  og  ganske  særligt  Præsident 
Wilson,  nærer  et  levende  Ønske  om,  al  de  neutrale  eu¬ 
ropæiske  Stater,  og  ikke  mindst  de  skandinaviske,  skal 
holdes  udenfor  Krigen,  men  det  kan  ikke  nægtes,  at 
hvis  dette  lykkes,  tilkommer  Fortjenesten  herfor  end¬ 
nu  ikke  De  forenede  Staters  Regering. 

De  Allierede  har  overhovedet  ikke  gjort  del  let  for 
de  skandinaviske  Stater  at  bevare  den  Balance  mellem 
de  krigsførende  Parter,  det  ligelige  Forhold  til  begge 
Sider,  som  Neutralitetens  Opretholdelse  kræver.  Vi  har 
her  i  Danmark  ofte  haft  Indtrykket  af,  at  Oppositionen 
i  de  krigsførende  Lande,  der  mente  at  burde  lægge  sta¬ 
dig  voksende  Energi  i  Krigsførelsen,  ikke  tilstrække¬ 
ligt  har  vurderet  Følgerne  af  de  Forholdsregler,  som 
man  log  overfor  os,  og  ikke  tilstrækkeligt  har  fulgt 
vort  Raad,  naar  vi  med  stor  Styrke  hævdede,  at  disse 
Forholdsregler  vilde  have  en  Virkning,  der  snarest 
var  modsat  af  den  tilsigtede.  Mange  af  Krigens  Begi¬ 
venheder,  ikke  mindst  de,  som  har  bragt  de  Allierede 
de  største  Skuffelser,  faar  vistnok  først  deres  rette  For¬ 
klaring,  naar  man  erindrer,  i  hvilken  Grad  man  i  Eng¬ 
land  er  orienteret  bort  fra  Europa,  og  hvor  ringe 
Kendskab,  der  i  mange  Kredse  findes  til  kontinentale 
Forhold,  især  naar  det  drejer  sig  om  de  mindre  Sta¬ 
ter.  Fra  dansk  Side  har  man  efter  bedste  Evne  søgt 
at  kaste  det  rette  Lys  over  vor  Stilling.  Det  lykkedes 
saaledes  i  Efteraaret  Industriraadet  at  formaa  Direk¬ 
tør  H.  P.  Prior  til  at  foretage  en  Rejse  til  Washington 
for  sammen  med  Direktør  Gold  at  forhandle  med  de 


amerikanske  Myndigheder.  Det  var  en  Rejse,  der  ko¬ 
stede  3  Maaneders  Fraværelse  og  et  stort  og  besværligt 
Arbejde,  som  med  stor  Dygtighed  er  udført  af  de  to 
Herrer.  Jeg  bringer  ved  denne  Lejlighed  Direktør 
Prior  en  varm  Tak  for,  hvad  han  saaledes  har  paata¬ 
get  sig  for  vor  Skyld.  Det  staar  da  ogsaa  til  at  haabe, 
at  vi  ikke  staar  alt  for  fjernt  fra  en  Overenskomst  med 
De  forenede  Stater,  der  i  nogen  Maade  vil  sætte  os  i 
Stand  til  at  genoptage  Handelsforbindelserne  med 
Vestmagterne  og  saaledes  gengive  os  den  for  os  saa  vig¬ 
tige  Balance  mellem  de  krigsførende  Parter. 

Vareudvekslingen  med  Sverige  og  Norge. 

Medens  Vareudvekslingen  med  de  krigsførende  Magt¬ 
grupper  peger  ben  paa  det  fremtidige  Forhold  til  dis¬ 
se,  viser  Vareudvekslingen  med  Norge  og  Sverige  paa 
en  tilsvarende  Maade  mod  Fremtiden.  Allerede  paa 
Generalforsamlingen  i  Industriforeningen  forrige  Aar 
var  jeg  i  Stand  til  at  gøre  Rede  for,  hvorledes  den  sær¬ 
lige  Vareudveksling  har  taget  sin  Begyndelse.  Det  var 
med  Tilslutning  fra  den  danske  Regering,  at  Repræ¬ 
sentanter  for  Erhvervenes  Fællesudvalg  modtog  en 
Indbydelse  til  en  skandinavisk  Konference  i  Stockholm 
i  Marts  1917,  det  egentlige  første  Initiativ  var  udgaael 
fra  vor  Side.  Det  lykkedes  at  interessere  ledende  sven¬ 
ske  Mænd  for  Tanken.  Mødet  i  Stockholm  blev  ledet 
af  den  senere  Udenrigsminister,  Admiral  Lindman, 
Fører  i  Rigsdagen  for  det  svenske  Højre  og  den  Gang 
Formand  for  Industrikommissionen.  Blandt  Deltager¬ 
ne  fra  svensk  Side  tillader  jeg  mig  særlig  at  fremhæ¬ 
ve:  Chefen  for  Jernkontoret,  Overingeniør  Wahlberg, 
som  vi  har  den  Glæde  al  se  her  til  Stede,  og  hvem  vi 
skylder  den  største  Tak  for  hans  dybe  Forstaaelse  i 
Tanke  og  Gerning  af  den  Opgave,  som  den  Gang  blev 
taget  op.  Admiral  Lindmans  Udnævnelse  til  Uden¬ 
rigsminister  medførte,  al  Ledelsen  paa  svensk  Side  gik 
over  til  Chefen  for  det  svenske  Commerce-Kollegium, 
Generaldirektør  Fryxel,  der  i  ikke  mindre  Grad  end 
Admiral  Lindman  og  Overingeniør  Wahlberg  har  om¬ 
fattet  Opgaven  med  den  dybeste  Interesse.  Stockhol¬ 
mer-Mødet  førte  til  en  med  de  to  Regeringers  Støtte 
optagen  ekstraordinær  meget  betydelig  Vareudveks¬ 
ling  mellem  Danmark  og  Sverige.  Fra  norsk  Side  var 
Interessen  fra  Begyndelsen  noget  mindre,  men  Konge- 
mødet  i  Christiania  medførte  her  en  Ændring,  idel 
Norges  egentlige  Medvirkning  i  større  Stil  skriver  sig 
fra  dette  Tidspunkt.  Paa  Grundlag  af  Vedtagelsen  paa 
Kongemødet  overgik  Forhandlingerne  nu  til  officielle 
Delegerede,  som  fik  den  Opgave  at  udarbejde  en  Plan 
for  Samarbejdet.  Ved  Møder,  der  afholdtes  i  Christia¬ 
nia  og  Stockholm  i  Løbet  af  Januar  1918  og  afslut¬ 
tedes  i  Kjøbenhavn  i  forrige  Maaned,  enedes  man  om 
Planen.  Ved  denne  knæsatles  det  Princip,  som  fra 
Begyndelsen  er  lagt  til  Grund,  nemlig  at  bygge  Vare¬ 
udvekslingen  ikke  paa  en  egentlig  Kompensation,  men 
paa  Ønsket  om  og  Villien  til  at  hjælpe  de  andre  Lan¬ 
de  i  størst  muligt  Omfang  uden  smaalig  Afvejen  af 
Gentjenester. 

Hvilket  Omfang  denne  Vareudveksling  har  taget,  vil 
fremgaa  af  en  Sammenligning  mellem  Danmarks  Ud¬ 
førsel  af  Levnedsmidler  til  Sverige  i  Januar — Februar 

1917  med  Udforselen  i  Januar— Februar  1918.  I  de 
første  to  Maaneder  var  Værdien  ca.  850,000  Kr.,  i  de 
tilsvarende  to  Maaneder  i  Aar  ca.  24  Millioner  Kr.  Om¬ 
vendt  svarer  hertil  en  meget  betydelig  Vækst  i  Tilfør¬ 
slen  fra  Sverige  til  Danmark  af  Varer  fremskaffede 
gennem  Vareudvekslingen  udenfor  den  normale  Han¬ 
del. 

Vareudvekslingen  med  Sverige  og  Norge  er  jo  direk¬ 
te  begrundet  i  den  ved  Krigen  fremkaldte  Nødvendig¬ 
hed  for  de  tre  Lande  af  at  yde  hinanden  Støtte  paa  et 
rent  vareøkonomisk  Grundlag,  men  i  Forholdet  mel¬ 
lem  Staterne  kan  Økonomi  og  Politik  ikke  skilles  ad. 
I  Forholdet  mellem  Staterne  er  Politiken  det  bevidste 
Udtryk  for  de  økonomiske  Bestræbelser,  og  ingen  Sin¬ 
de  mere  end  nu  maa  det  jo  staa  klart  for  alle,  i  hvil¬ 
ken  Grad  Handelspolitiken  er  det  fundamentale  i  Uden- 
rigspolitiken.  Er  det  ikke  Handelspolitiken,  der  bærer 
Tysklands  Krav  om  Plads  i  Solen  og  Frihed  paa  Ha¬ 
vene,  saavel  som  Englands  Krav  om  Suprematien  paa 
de  samme  Ilave?  Den  Vekselvirkning,  der  saaledes  er 
mellem  den  rene  Magtpolitik  og  Handelspolitiken,  ka¬ 
rakteriserer  ogsaa  de  nordiske  Landes  Forhold  til  hin¬ 
anden.  Gennem  Tiderne  var  Sveriges  og  Danmarks 
Forhold  bestemt  ved  de  to  Landes  Forhold  til  de  store 
Magter  paa  den  anden  Side  Østersøen,  først  Polen  og 
Tyskland,  siden  Rusland  og  Tyskland.  Hvis  Krigen  nu 
fører  til,  at  der  paa  den  anden  Side  Østersøen  kun 
maa  regnes  med  en  Stormagt,  hvis  den  fører  til,  at  det 
er  den  samme  Fastlandsmagt,  der  maa  regnes  med  i 
Nord  som  i  Syd,  og  hvis  Virkningen  af  denne  Magt 
bliver  en  Svækkelse  af  Adgangen  til  de  østlige  Marke¬ 
der,  saa  maa  den  logiske  Følge  heraf  blive  et  større 
Samarbejde  mellem  de  skandinaviske  Lande.  Ligesom 
den  fælles  Trang  under  Krigen  har  ført  til  det  økono¬ 
miske  Samarbejde,  for  hvilket  Vareudvekslingen  er  et 
Udtryk,  vil  de  fælles  Vanskeligheder,  som  maa  rejse 
sig  ved  Fredsslutningen  og  senere  under  Forhandlin¬ 
gerne  om  Handelstraktaterne,  føre  til  et  Samarbejde 
for  saa  vidt  man  da  i  de  tre  Lande  formaar  at  frigøre 
sig  for  gamle  Tvangsforestillinger  og  forstaa,  at  det 
kun  er  Modparten,  som  har  Interesse  af,  at  vi  isolerer 
os  fra  hinanden.  Naar  denne  Tids  Historie  en  Gang 
bliver  skrevet,  vil  man  ikke  kunne  underkende  Betyd¬ 
ningen  af  det  Samarbejde  mellem  de  skandinaviske 
Lande,  som  har  fundet  sit  Udtryk  i  Kongemøderne, 
men  man  vil  samtidigt  have  Øje  for,  at  en  effektiv 
Samvirken  paa  de  samme  Linier,  f.  Eks.  i  Tonnage- 
politiken,  maatte  have  kunnet  føre  til  Resultater,  der 
var  gunstigere  for  de  tre  Lande,  end  dem,  der  virkelig 
er  opnaaet. 

Jeg  har  fremhævet,  at  det  skandinaviske  Samarbej¬ 
de  gennem  Vareudvekslingen  ikke  er  hygget  paa  eller 
hør  fortsættes  paa  et  almindeligt  Kompensationsgrund¬ 
lag.  Uheldet  vilde  ganske  vist,  at  den  første  Frugt  af 
Samarbejdet  mellem  Norge  og  Danmark,  efter  at  Va¬ 
reudvekslingen  er  ført  ind  i  de  officielle  Baner,  netop 
er  en  Kompensationsforretning.  Jeg  sigter  derved  til 
Udvekslingen  af  Salpeter  og  Korn,  som  i  Norge  har 
fremkaldt  fra  en  enkelt  Side  en  ret  skarp  Kritik,  idet 
man  har  ment,  at  den  Pris,  man  fra  dansk  Side  begæ¬ 
rede  for  Kornet,  55  Kr.  pr.  100  Kilo,  en  Pris,  der  lig¬ 
ger  væsentlig  over  vore  Maksimalpriser,  ikke  tydede 


paa  nogen  Broderskabsaand.  Efter  at  det  ogsaa  i  den 
norske  Presse  er  kommet  tydeligt  frem,  at  denne  Pris 
svarer  til  Priserne  paa  Korn  før  Krigen  nøjagtigt,  som 
Prisen  paa  den  norske  Salpeter  svarer  til  Prisen  for 
denne  Vare  før  Krigen,  har  man  vistnok  bedre  faaet 
Øjet  op  for,  at  Salpeterprisen  paa  en  Maade  bar  truk¬ 
ket  Kornprisen  med  sig;  muligt  er  det  ogsaa  begyndt 
at  gaa  op  for  den  norske  Almenhed,  at  vi  her  i  Landet 
kun  med  største  Vanskelighed  kan  skaffe  det  i  og  for 
sig  ikke  særlig  store  Kvantum  af  100,000  Tønder 
Korn,  der  stilles  til  Raadighed  straks.  Nogle  faa  Tal 
burde  være  tilstrækkelige  til  at  retfærdiggøre  dette  For- 
hold.  Vort  normale  Forbrug  af  Korn  og  Foderstoffer 
kan  sættes  til  3,700,000  Tons  eller  37  Millioner  Hekto- 
kilogram.  Heraf  mangler  vi  i  den  indeværende  Kon¬ 
sumperiode  U/2  Million  Tons  i  vor  Indførsel,  V 2  Mil¬ 
lion  Tons  i  vor  Host,  ialt  2  Millioner  Tons  eller  20 
Millioner  Hektokilogram.  Med  en  saa  kolossal  Reduk¬ 
tion  bør  det  kunne  forstaas,  at  100,000  Tønder  bety¬ 
der  et  yderligere  betydeligt  Afsavn  for  Landets  Hoved¬ 
bedrift. 

Bestræbelserne  fra  dansk  Side  paa  at  skaffe  Sverige 
og  Norge,  hvad  de  tiltrænger,  og  for  at  stille  Varerne 
til  Raadighed  paa  rimelige  Vilkaar  vanskeliggøres  no¬ 
get  ved  den  Forskel  i  Udviklingen  af  Prisniveauerne, 
som  karakteriserer  Markederne  i  de  tre  Lande.  For  de 
Varers  Vedkommende,  som  vi  køber  fra  Sverige  og 
Norge:  Tommer,  Træ,  Papirmasse,  Jern,  Staal,  Salpe¬ 
ter  etc.,  har  Priserne  udviklet  sig  frit  uden  Indgreb  fra 
Statens  Side  og  bar  vel  saaledes  fulgt  Bevægelserne 
paa  de  store  udenlandske  Markeder.  Anderledes  med 
de  danske  Landbrugsprodukter.  Her  har  Maksimal- 
prispolitiken  holdt  det  indenlandske  Niveau  nede  og 
allerede  paa  et  tidligt  Stadium  fremkaldt  en  Niveau- 
difference  mellem  Indlandspriserne  og  Udførselspri¬ 
serne.  Udførselspriserne  for  vore  Landbrugsproduk¬ 
ter  har  kun  delvis  fulgt  Prisstigningen  paa  Verdens¬ 
markedet.  bl.  a.  fordi  Prisniveauerne  ogsaa  i  andre 
Lande  ofte  har  været  regulerede  ved  Statsindgreb.  Men 
hvis  Landets  Handelsbalance  ikke  skal  stille  sig  altfor 
ugunstig,  maatte  det  være  nødvendigt  at  kræve  Priser 
for  den  danske  Udførsel  af  Landbrugsprodukter,  som 
i  nogen  Grad  svarede  til  de  Priser,  vi  maa  betale  for  de 
indførte  Varer.  Stærkest  har  dette  faaet  sit  Udtryk  i 
den  i  Efteraaret  1917  vedtagne  Smørlov.  Vi  er  derved 
bragt  i  den  ugunstige  Situation,  at  man  i  Udlandet  kan 
se  Statens  direkte  Indgriben  i  Priserne  og  det  derved 
kan  have  Udseende  af,  at  det  er  selve  den  danske 
Statsmagt,  som  søger  at  drage  Fordel  af  Udførslen. 
Jeg  har  her  kun  fremdraget  det  rent  historiske  For¬ 
hold  og  skal  afholde  mig  fra  ved  denne  Lejlighed  al 
udstale  nogen  selvstændig  Dom  over  Systemet.  Det  bør 
imidlertid  ikke  lades  uomtalt,  at  den  forsigtigsi  mulige 
Anvendelse  af  dette  Princip  er  nødvendig,  hvis  man 
vil  undgaa  Misforstaaelser  til  Skade  for  den  store  Op¬ 
gave,  som  det  skandinaviske  Samarbejde  paalægger 
os. 

Finland. 

Endnu  staar  kun  tilbage  at  omtale  Vareudvekslingen 
med  Finland.  Det  vil  være  bekendt,  at  en  saadan  er 
indledet.  Allerede  i  Begyndelsen  af  Februar  blev  der 

s l illet  Fødemidler  til  Raadighed  for  den  finske  Rege¬ 
ring.  Den  første  Ladning  blev  afskibet,  men  naaede 
ikke  længere  end  til  Stockholm,  og  denne  Ladnings 
senere  Skæbne  er  ukendt,  idet  det  ikke  vides,  om  hele 
Ladningen  eller  kun  en  Del  deraf  har  naaet  Finland. 
For  at  søge  at  tilvejebringe  mere  Klarhed  i  Forholdet, 
har  Erhvervenes  Fællesudvalg  sendt  Ingeniør  Hjal¬ 
mar  Lange  til  Vasa;  vi  bar  Efterretning  om,  al  Inge¬ 
niør  Lange  er  i  Vasa.  men  har  endnu  ikke  noget  Re¬ 
sultat  af  lians  Forhandling  med  Regeringen.  Let  vil 
det  jo  ikke  blive  for  os  blot  tilnærmelsesvis  at  tilfreds¬ 
stille  de  finske  Ønsker,  og  megen  Uklarhed  hviler  over 
det  hele  Problem.  Efter  at  Finland  har  optaget  en  Va¬ 
reudveksling  med  Tyskland,  bliver  Situationen  yderli¬ 
gere  kompliceret.  Saa  meget  kan  siges,  at  der  i  Dan¬ 
mark  hersker  stor  Sympati  for  det  finske  Folks  Skæb¬ 
ne,  særlig  knyttet,  som  vi  er,  til  de  10  pCt.  af  Befolk¬ 
ningen,  der  er  svensktalende. 

Fremtiden. 

Et  Tilbageblik  paa  Aarets  Begivenheder  har  størst 
Interesse,  naar  der  deraf  kan  drages  Slutninger  med 
Hensyn  til  Fremtiden.  For  den  danske  Industri  ligger 
denne  Fremtid  i  en  tyk  Taage.  Mere  end  noget  andet 
Erhverv  her  i  Landet  er  Industrien  ramt  af  Krigens 
Vilkaar;  faa  eller  ingen  Industrier  kan  trives  uden 
større  eller  mindre  Tilførsler  fra  Udlandet.  Udeblivel¬ 
sen  af  disse  betyder  Lammelse  og  Standsning  af  Er¬ 
hvervene. 

Kan  vi  nu  regne  med,  al  disse  Tilførsler  kan  genop¬ 
tages  som  før  Krigen,  eller  vil  Freden  og  dens  Vilkaar 
paa  en  eller  anden  Maade  lægge  Hindringer  i  Vejen? 
Jeg  tænker  ikke  herved  alene  paa  de  store  Vanskelig¬ 
heder,  der  er  forbundet  med  de  første  Aar  at  skaffe 
den  fornødne  Tonnage,  et  Forhold,  der  i  Forbindelse 
med  de  høje  Fragter  utvivlsomt  vil  gøre  det  vanskeligt 
for  vort  Landbrug  hurtigt  at  genopbygge  sin  paa  Ind¬ 
førslen  af  Raavarer  etablerede  særlige  Landbrugsindu¬ 
stri.  Jeg  tænker  meget  mere  paa  den  økonomiske  Po¬ 
litik,  som  de  krigsførende  Lande  vil  gribe  til  for  at 
genopbygge  Samfundet  og  i  størsi  mulig  Udstrækning 
vælte  Byrderne  over  paa  andre.  Hvad  der  maa  befryg¬ 
tes  er,  at  vigtige  Raavarer  fordyres  for  os  paa  en  saa- 
dan  Maade,  at  Indførslen  af  de  færdige  Varer  bliver 
billigere  end  Tilvirkningen  af  dem  her  i  Landet.  Dette 
kan  tænkes  at  blive  Tilfældet  med  saa  vigtige  Varer 
som  Kul,  der,  selv  om  det  kun  er  et  Hjælpestof,  for 
visse  Industrier  dog  er  af  afgørende  Betydning,  eller 
for  Raavarer  som  Jern  og  Staal,  Copra,  Hørfrø  og  me¬ 
get  andet.  Krigen  har  tilstrækkeligt  lært  os,  hvad  del 
vil  sige  gennem  Skatterne  at  skulle  yde  Tilskud  til  de 
Indtægter,  som  Befolkningen  burde  kunne  have  gen¬ 
nem  sit  Arbejde.  Et  Danmark  som  et  Landbrugsland 
med  en  arbejdsløs  og  forarmet  Bybefolkning  vil  ikke 
mere  kunne  tænkes.  Den  Opgave,  der  da  staar  at  løse 
for  Industrien,  kan  blive  saare  vanskelig.  I  de  krigs¬ 
førende  Lande  er  Samfundet  gennem  alle  Lag  opøvet 
i  Afsavn  og  Nøjsomhed.  Dertil  vil  komme  det  uhyre 
Skattetryk  og  den  heraf  følgende  Nødvendighed  af  ved 
nye  Anstrengelser  at  overvælte  Byrden  paa  andre  Lan¬ 
de.  Anderledes  hos  os.  Under  Krigen  har  vi  vænnet 


os  til  at  ose  af  Statens  Midler  som  af  en  uudtømmelig 
Rigdomskilde.  Slatsunderstotteisen  er  sal  i  System,  nu 
til  Slut  karakteriseret  ved  en  Bevilling  af  10  Millioner 
Kroner  til  Demoralisation  af  de  hidtil  selvstændige 
Husmænd  og  Haandværkere.  Den  Letsindighed,  hvor¬ 
med  Regering  og  Rigsdag  ustandseligt  bevilger  nye 
Millioner,  har  sat  sig  en  mærkelig  Frugt  i  Bevillingen 
af  et  ukendt  Antal  Millioner  til  et  overordentlig  stort 
Antal  nye  Privatbaner,  som  vi  for  Tiden  ikke  hai  Brug 
for,  og  som  vi  i  hvert  Fald  ikke  har  disponible  Midler 
til  at  bygge. 

Den  Aand,  der  i  Krigens  første  Aar  karakteriseredes 
veel  Begrebet  »Gulasch«,  og  som  siden,  baaret  af  Børs¬ 
spekulationen,  har  bredt  sig  i  stedse  videre  og  videre 
Kredse,  truer  nu  ogsaa  Industrien.  Det  er  ikke  mange 
Dage  siden,  at  der  paa  en  Generalforsamling  i  Aktie¬ 
selskabet  Carl  Lunds  Fabriker  af  en  Aktionær,  en  Over¬ 
retssagfører,  fremsattes  en  Udtalelse,  der  ifølge  Aviser¬ 
ne  lød  som  følger:  »Der  bør  tages  Hensyn  til  Aktio¬ 
nærerne,  som  har  købt  til  høje  Priser  og  ikke  kan  nøjes 
med  10  pCt.«  Hermed  søgtes  begrundet  et  Krav  om 
væsentlig  større  Udbetaling.  Man  vilde  tvinge  Besty¬ 
relsen  til  at  formindske  Henlæggelserne  og  udbetale 
mere  til  Aktionærerne.  Industrien  er  af  mange  Grun¬ 
de  henvist  til  at  opbygge  sin  Virksomhed  under  Form 
af  Aktieselskaber.  Det  er  i  de  færreste  Tilfælde,  at  de 
større  Virksomheder  kan  eksistere  som  enkelt  Mands 
Ejendom.  Dertil  kræves  der  for  store  Kapitaler;  men 
Forudsætningen  for,  at  Industrien  kan  trives  paa  disse 
Vilkaar  er,  al  Aktionærerne  opfatter  sig  som  Medejere 
af  Virksomheden,  ikke  som  Virksomhedens  Kredito¬ 
rer.  Gør  man  Aktieselskaberne  til  Spilleobjekter  og  be¬ 
tragter  Aktionærerne  dem  kun  som  Malkekøer,  gaar 
Industrien  en  daarlig  Fremtid  i  Møde.  At  Tilfældet 
ikke  er  enestaaende,  vil  alle  Tilstedeværende  vide. 
Naar  saaledes  flere  af  vore  betydelige  Selskaber  be¬ 
handles  paa  den  Maade,  at  man  opkøber  store  Poster 
af  Aktier  for  derefter  at  tvinge  et  Medlem  ind  i  Besty¬ 
relsen  og  samtidig  fremtvinge  en  Udvandring  af  Ak¬ 
tiekapitalen  mod  Ledelsens  Ønske,  saa  er  delte  Frem- 
gangsmaader,  der  fortjener  offentligt  at  stemples  som 
uforsvarlige. 

Den  danske  Industri  har  vel  haft  nogle  gode  Aar, 
men  det  maa  ikke  glemmes,  at  den  mere  end  noget 
andet  Erhverv  er  blevet  gjort  til  Genstand  for  Beskat¬ 
ning.  Med  Undtagelse  af  Skibsfarten  er  intet  dansk 
Erhverv  i  den  Grad  koncentreret  i  Aktieselskaber  som 
Industrien.  Gennem  en  hensynsløs  Dobbeltbeskatning 
af  de  industrielle  Virksomheder  har  man  tappet  dem 
meget  grundigt  og  derved  i  højeste  Grad  vanskeliggjort 
dem  at  samle  de  Kræfter,  der  efter  Krigen  vil  blive  saa 
haardt  Brug  for.  Jeg  har  i  Rigsdagen  atter  og  atter 
søgt  at  forklare,  at  Industriens  Fortjenester  ofte  kun 
findes  paa  Papiret.  Selv  uden  nogen  Forøgelse  af  Om¬ 
sætningen,  maa  Nedgangen  i  Pengenes  Værdi  medføre 
en  dertil  svarende  Forhøjelse  af  Fortjenesten,  men 
samtidig  maa  Industrien  rigtignok  ogsaa  i  høj  Grad 
forøge  den  Kapital,  den  har  slaaende  i  Varelagre  og 
udestaaende  Fordringer.  Mange  Eksempler  kan  findes, 
hvor  Selskaber,  som  paa  Papiret  har  tjent  smukke  Di¬ 
vidender,  desuagtet  har  maattet  forøge  deres  Gæld  og 
endda  ikke  ved  egne  Midler  er  i  Stand  til  at  betale  de 

paalignede  Skatter,  men  maa  gøre  stor,  ny  Gæld  for  al 
udrede  dem,  ligesom  det  Tilfælde,  al  de  paa  Papiret 
fortjente  Dividender  ikke  kan  udbetales  paa  Grund  af 
manglende  Midler,  ikke  turde  være  sjældent. 

For  Industrien  ligger  Fremtiden  i  en  tyk  Taage.  Saa 
meget  kan  dog  siges  med  Sikkerhed,  at  det  ikke  bliver 
Sagførere  og  Yeksellerere,  som  kan  føre  den  danske 
Industri  fremad,  men  kun  dens  egne  Mænd,  og  paa 
deres  Alvor,  Flid  og  Dygtighed  vil  del  bero,  om  delle 
for  vort  Lands  Fremtid  saa  vigtige  Erhverv  skal  kun¬ 
ne  løse  sin  Opgave  eller  gaa  til  Grunde. 

Hvorledes  de  Vilkaar  bliver,  som  Udlandet  vil  byde 
os,  ved  vi  ikke,  derover  er  vi  ikke  Herrer.  Derimod  er 
vi  Herrer  over  de  Vilkaar,  som  vi  selv  vil  tilvejebringe. 


og  her  vil  meget  komme  an  paa,  om  vi  følger  de  Fri¬ 
hedsprincipper,  som  gennem  del  sidste  Halvhundrede 
Aar  har  formaaet  at  føre  den  danske  Befolkning  frem 
til  stedse  bedre  Vilkaar,  eller  vi  vil  kaste  disse  over 
Bord  til  Fordel  for  en  ældre  Tids  Baandlæggelse  af  Er¬ 
hvervene  under  Statsledelse  og  Polititilsyn.  Endnu  tur¬ 
de  de  Ord  gælde,  som  staar  paa  Frihedsstøtten  og  som 
lyder: 

»Kongen  kendte,  al  Borgerfrihed,  bestemt  ved  ret¬ 
færdig  Lov,  giver  Kærlighed  til  Fædrelandet,  Mod  til 
dets  Værn,  Lyst  til  Kundskab,  Attraa  til  Flid,  Haab 
og  Held.« 

Maatte  da  den  nye  Tid  ikke  glemme,  hvad  Borgerfri¬ 
hed  er! 


©  ©  © 


Industrielle  Statsmonopoler. 

Industrimødet  og  Planerne  om  Tobaksmonopol  m.  v. 


Paa  Industrimødets  Dagsorden  stod  ogsaa  Drøftel¬ 
sen  af  Statsmonopoler  i  Industrien.  Som  Indledning 
hertil  fremsatte  Industriraadets  Formand,  Ingeniør 
Alex.  Foss,  følgende  Udtalelser: 

Som  bekendt  har  Regeringen  nedsat  en  Kommis¬ 
sion,  hvis  Opgave  er  at  gøre  Forarbejder  til  Indførel¬ 
sen  af  Statsmonopol  i  Tobaksindustrien.  Hvis  nogen 
bar  troet,  at  Bestræbelserne  for  al  gøre  Produktions¬ 
midlerne  til  Statsejendom  vil  standse  ved  Tobaksindu¬ 
strien  og  al  Motivet  kun  er  af  rent  finansiel  Art  for  ad 
denne  Vej  al  skaffe  en  sikker  Skattemekanisme,  saa 
vil  det  Forslag,  der  den  8.  Februar  1918  indbragtes  af 
Socialdemokraterne  i  Folketinget,  i  hvert  Fald  have 
fjernet  enhver  Misforstaaelse.  Dette  Forslag  gaar  ud 
paa,  at  Folketinget  beslutter  at  nedsætte  en  Kommis¬ 
sion  med  det  Hverv: 

1 )  at  undersøge  Kapitalens  og  de  monopolagtige 
Bedrifters  uheldige  Indflydelse  paa  de  sociale  For¬ 
hold  her  i  Landet  og 

2)  at  overveje,  om  ikke  Hensynet  til  Folkets  og  Lan¬ 
dets  Fremtid  kræver,  al  Staten  snarest  overtager 
saadanne  Virksomheder  som  Nationalbanken  og  de 
øvrige  private  Pengeinstituter,  Telegrafer  og  Tele¬ 
foner,  Jernbaner  og  Skibe,  Forsikringsselskaber  af 
enhver  Art  samt  saadanne  monopolagtige  Virksom¬ 
heder  som  Sukkerfabriker  og  Raffinaderier,  Papir- 
fabriker,  Oliefabriker  og  Selskaber,  der  driver 
Handel  med  Olier,  Tændstikfabriker,  Garverier  og 
Læder  fabriker.  Gødningsfabriker,  Cementfabriker, 
Saltværker,  Spritfabriker,  Ølbryggerier  og  Import¬ 
forretninger  i  Kul  og  Ivokes  m.  fl. 

Til  Begrundelse  af  dette  sidste  Forslag  holdt  Ord¬ 
føreren.  Folketingsmand  Hans  Nielsen,  en  udførlig 
Tale.  At  gentage  Argumenterne  eller  at  gendrive  den¬ 
ne  Tale  vil  i  sig  selv  være  en  utaknemmelig  Opgave, 
fordi  Taleren  helt  igennem  viste,  hvor  overordentlig 
ringe  Forstaaelse  han  har  af  de  Forhold,  som  han  i 
denne  Sammenhæng  beskæftigede  sig  med.  Mere  ud¬ 
vendig.  overfladisk  og  journalistisk  Begrundelse  af  el 


stort  Forslag  skulde  man  søge  efter.  Heller  ikke  kan 
det  skønnes  at  være  nødvendigt  i  denne  Forsamling 
at  forklare,  hvorfor  Statsmonopolet  virker  lammende 
og  dræbende  for  de  Erhvervsvirksomheder,  som  det 
tilegner  sig. 

Blandt  de  Virksomheder,  som  Socialdemokraterne 
krævede  overtagne  af  Staten,  fandtes  der  nogle,  hvis 
Virksomhed  faktisk  grundes  paa  Statskoncessioner, 
der  kan  betegnes  i  større  eller  mindre  Grad  som  Mo¬ 
nopoler.  Dette  gælder  Telegrafer  og  Telefoner.  Jern¬ 
baner  samt  Nationalbanken.  Hvad  nu  Statens  Overta¬ 
gelse  af  de  private  Baner  angaar,  er  dette  jo  mest  et 
Hensigtsmæssighedshensyn;  saa  meget  kan  jo  dog  si¬ 
ges,  af  der  end  ikke  i  socialdemokratiske  Kredse  er 
nogen  Begejstring  over  den  Maade,  hvorpaa  en  Virk¬ 
somhed  som  Statsbanerne  drives.  Statsbanerne  er  i 
Besiddelse  af  et  Statsmonopol,  og  meget  taler  for  at 
drive  dem  under  denne  Form.  Statsbanerne  har  en 
Række  dygtige  Mænd  i  Ledelsen.  Naar  nu  Resultatet 
dog  ikke  tilfredsstiller  Offentligheden,  vil  enhver  skøn¬ 
som  Iagttager  være  klar  over,  al  dette  ikke  skyldes 
Mangler  hos  Personerne,  men  tværtimod  Systemet, 
idet  Monopolets  Ledelse  i  sidste  Instans  ligger  hos  Mi¬ 
nistre,  der  er  valgt  af  politisk  Hensyn,  og  hos  Majori¬ 
teten  i  Rigsdagen.  I  hvilken  Grad  det  er  uvedkom¬ 
mende  politiske  Hensyn,  som  maa  virke  lammende  paa 
Statsbanernes  Administration,  vil  den,  der  selv  har 
siddet  i  Rigsdagen,  ikke  kunne  være  blind  for. 

Men  nu  Nationalbanken.  I  Følge  sin  Oktroj  har  Na¬ 
tionalbanken  Monopol  paa  Udstedelse  af  Pengesedler. 
Det  er  altsaa  et  veritabelt  Monopol,  men  et  Monopol, 
som  man  har  overladt  til  en  privat  Virksomhed,  gan¬ 
ske  vist  under  Statens  Overtilsyn.  Man  kan  maale  Om¬ 
fanget  og  Dybden  af  den  Viden,  der  ligger  til  Grund 
for  det  socialdemokratiske  Forslag  gennem  følgende 
Udtalelse  af  Ordføreren  under  Forhandlingerne  i  Fol¬ 
ketinget  den  4.  Marts.  Under  Omtalen  af  Nationalban¬ 
kens  Oktroj  sagde  Folketingsmand  Hans  Nielsen  føl¬ 
gende: 

»I  Følge  denne  Oktroj  har  Nationalbanken  Ret 
til  Udstedelse  af  Sedler,  den  fabrikerer  altsaa  Sed¬ 
ler  rent  maskinmæssigt,  og  derefter  udlaaner  den 
disse  Sedler  til  en  Rente  af  5  pCt.  Ogsaa  den  danske 
Stat,  som  til  Kornforsyning  og  Kornindkøb  og  meget 
andet  har  maattet  laane  store  Beløb  af  Nationalban¬ 
ken,  maa  betale  denne  Bank  5  pCt.  af  de  Penge, 
som  Banken  fremstiller  med  en  meget  ringe  Udgift.« 
Og  Ordføreren  sluttede  deraf,  at  »del  er  i  hojeste 
Grad  ønskeligt,  om  vi  kunde  drage  Nationalbanken 
ind  under  Staten  snarest  muligt«.  Det  er  jo  ikke  ret  vel 
muligt  at  udtale  sig  med  større  Uvidenhed  og  mere 
Mangel  paa  Forstaaelse  om  en  Seddelbanks  Virksom¬ 
hed.  1  sin  Naivitet  tror  den  socialdemokratiske  Ord¬ 
fører,  at  Udstedelsen  af  Pengesedler  kun  kræver  de 
til  Trykningen  af  Sedlerne  fornødne  Maskiner.  Ja,  saa- 
ledes  er  det  vistnok,  at  Bolschevikerne  i  Rusland  laver 
Penge,  men  den  Slags  Pengesedler,  der  kun  er  fun¬ 
derede  paa  Pressen,  bar  en  forunderlig  Evne  til  al 
tabe  i  Værdi.  Under  vor  Krig  i  Begyndelsen  af  forrige 
Aarhundrede  sank  danske  Pengesedlers  Værdi  til  V 14 
af  deres  Paalydende.  Værdiforringelsen  for  de  russiske 
Pengesedler  turde  være  endnu  større.  Myn  for  Bedøm¬ 
melsen  af  Forslaget  har  denne  Folketingsmand  Hans 
Nielsens  Tale  kun  symptomatisk  Værdi.  Mere  Inter¬ 
esse  har  det  at  mindes,  al  Nationalbankens  Oktroj  in¬ 
deholder  en  Bestemmelse,  som  er  enestaaende  i  Dansk 
Lovgivning.  Den  forpligter  nemlig  Bankens  Repræsen¬ 
tantskab,  en  Forpligtelse,  der  skærpes  ved  at  afgives 
edeligt  af  hver  enkelt  Repræsentant,  til  ikke  at  følge 
Regeringens  Ordre  med  Hensyn  til  Bankens  Disposi¬ 
tioner.  Der  findes  vist  ikke  noget  andel  Eksempel  her 
i  ^Landet  paa,  at  man  ved  Lov  har  paalagt  Statsborgere 
en  Forpligtelse  til  at  nægte  at  efterkomme  Paalæg  af 
Landets  Regering.  Og  hvorfor  har  Oktrojen  indført 
denne  Bestemmelse?  Ja,  enhver,  som  kender  vort  Pen¬ 
gevæsens  Historie  for  ca.  100  Aar  siden,  vil  vide,  at 
dette  er  sket,  fordi  Seddelmonopolet  i  Regeringens 
Haand  den  Gang  førte  Landet  ind  i  Statsbankerotten, 
ganske  som  Bolschevikernes  Besiddelse  af  den  rus¬ 
siske  Seddelpresse  nu  har  ført  Rusland  ind  i  Seddel- 
falitten. 

At  stille  Forslag  om  Statens  Overtagelse  af  Seddel¬ 
monopolet  i  Spidsen  som  det  bedste  Eksempel  paa  Vel¬ 
signelserne  ved  Statsmonopoler  er  kun  muligt  overfor 
Tilhørere,  der  hverken  kender  deres  eget  Lands  Histo¬ 
rie  eller  kan  vurdere,  hvad  der  for  Tiden  foregaar  i 
Udlandet. 

Det  blev  under  Debatten  i  Rigsdagen  med  Rette 
fremhævet  af  Dr.  Fraenkel,  at  af  alle  Monopoler  er 
Statsmonopolet  det  sletteste.  Saalænge  Monopolet  er 
paa  privat  Haand,  er  endnu  Statskontrollen  tilbage. 
Lovgivning  og  Administration  kan  sætte  Grænser  for 
Monopolets  Udnyttelse  og  kan  kontrollere  det,  men  er 
Monopolet  ført  over  paa  selve  Statsmagten,  saa  er 
Kontrollen  borte.  Til  Belysning  heraf  vil  det  være  til¬ 
strækkeligt  at  minde  om  de  finansielle  Virkninger  af 
det  københavnske  Sporvejsmonopol  paa  privat  Haand 
og  i  Kommunens  Haand.  At  Kontrollen  svigter  ved 
Statsmonopolet,  bliver  den  naturlige  Følge  af  det  par¬ 
lamentariske  System  i  sine  Konsekvenser.  Majoritets- 
partierne  indsætter  Ministeriet,  men  fra  det  Øjeblik, 


dette  er  sket,  er  det  ikke  længere  Parlamentet,  der  be¬ 
hersker  Regeringen,  men  Regeringen,  der  behersker 
Parlamentet.  Et  handledygtigt  Ministerium  kan  fore¬ 
lægge  Parlamentet  sine  Forslag  og  være  sikker  paa,  al 
Majoriteten  er  nødt  til  at  forsvare  disse  Forslag  over¬ 
for  Oppositionens  Angreb.  At  Parlamentarismen  saa- 
ledes  ender  i  Autokratiet,  kan  ingen  tvivle  paa,  der  har 
vor  egen  nyeste  Udvikling  for  Øje. 

Men  hvis  Statsmonopolet  under  et  udpræget  parla¬ 
mentarisk  Styre  saaledes  unddrager  sig  den  virkelige 
Kontrol,  saa  gælder  dette  i  særlig  Grad,  naar  Mono¬ 
polet  omfatter  en  ren  Erhvervsvirksomhed.  Statsem- 
bedsmænd,  maaske  valgt  efter  politiske  Hensyn,  egner 
sig  ikke  til  at  lede  Erhvervsvirksomheder.  Lige  saa 
fortræffelige  Statsembedsmændene  kan  være,  naar  det 
gælder  Kontrol-  eller  Dommervirksomhed,  lige  saa 
uheldigt  er  de  stillede,  hvis  de  paa  Statens  Vegne  skal 
drive  Erhverv,  fordi  de  ikke  har  den  nødvendige  Be¬ 
vægelsesfrihed,  som  Erhvervets  rette  Ledelse  kræver. 
Statsmonopolet  maa  derfor  føre  til  en  uøkonomisk 
Ledelse,  en  Mangel  paa  Bevægelighed,  der  ikke  tillader 
Virksomheden  at  foretage  de  hurtige  Forandringer, 
som  Nutidens  hastige  Tempo  kræver.  Resultatet  heraf 
bliver  forst  dyre  Varer,  siden  daarlige  Varer. 

Statsmonopolet  gør  endvidere  en  hel  Industrigrens 
Funktionærer  og  Arbejdere  til  Vælgere,  som  af  de¬ 
res  Rigsdagsmænd  eller  deres  Parti  vil  kræve  Begun¬ 
stigelser.  Det  udvikler  den  politiske  Funktionarisme 
under  de  uheldigst  mulige  Former.  Og  endelig  aabner 
Statsmonopolet  Adgangen  til  en  administrativ  Be¬ 
skatning  af  Forbrugerne,  der  unddrager  sig  enhver 
virkelig  offentlig  Kritik,  og  som  til  en  vis  Grad  er  uden 
Grænser. 

Der  er  maaske  dem,  der  endda  vil  mene,  at  findes 
der  industrielle  Monopoler  her  i  Landet,  maa  de  dog 
helst  være  paa  Statens  Haand.  Men  hertil  vil  jeg  sige, 
at  industrielle  Monopoler  findes  der  ikke  i  Danmark, 
og  industrielle  Monopoler  vil  ikke  kunne  eksistere  i 
Danmark.  Dertil  er  det  danske  Marked  for  lille.  Der 
fremstilles  i  de  store  industrielle  Virksomheder  her  i 
Landet  ikke  en  eneste  Vare,  som  ikke  maa  møde  Ver¬ 
densmarkedets  Konkurrence  paa  Hjemmemarkedet, 
eller  som  kan  unddrage  sig  Verdensmarkedets  Kon¬ 
kurrence,  fordi  den  før  eller  senere  maa  kunne  opla¬ 
ge  denne  paa  fremmede  Markeder.  Vi  har  store  Sam¬ 
menslutninger  her  i  Landet,  de  største  har  vi  paa 
Landbrugsindustriens  Omraade  i  Sammenslutninger¬ 
ne  af  Mejerier  og  Slagterier,  men  selv  disse,  som  sy¬ 
nes  nærmest  ved  Monopolet,  maa  finde  sig  i,  at  deres 
Priser  bestemmes  paa  Verdensmarkedet. 

Der  er  da  i  Virkeligheden  ingen  som  helst  Grund 
til  at  indføre  Statsmonopoler  for  at  afløse  Privatmo¬ 
nopolet.  Det  er  da  ogsaa  øjensynligt,  at  der  ved  Be¬ 
handlingen  af  Monopolspørgsmaalene  gør  sig  to  Mo¬ 
tiver  gældende  af  helt  anden  Art  end  Frygten  for 
Misbrug  af  Privatmonopolet.  Det  ene  Motiv,  som  har 
ført  til  Bestræbelserne  for  at  indføre  Tobaksinonopo- 
let,  er  utvivlsomt  Ønsket  om  en  bekvem  Beskatnings- 
mekanisme,  som  tillader  at  drage  næsten  ubegrænsede 
Midler  ind  i  Statskassen  gennem  Beskatning  af  To¬ 
baksrygerne.  Det  andet  Motiv,  som  er  ledende  for  So¬ 
cialdemokraterne,  er  Følelsen  af  Nødvendigheden  af 

at  realisere  de  socialdemokratiske  Teorier,  i  Følge 
hvilke  Produktionsmidlerne  bør  tilhøre  Staten,  d.  v. 
s.,  at  alle  Erhverv  skal  administreres  af  Statens  Em- 
bedsmænd. 

Men  er  end  Motiverne  forskellige,  saa  vil  Virknin¬ 
gerne  blive  de  samme.  Statens  Overtagelse  af  Er¬ 
hvervsvirksomhedernes  Administration  kan  efter  alle 
historiske  Erfaringer  kun  føre  til  deres  langsomme, 
men  sikre  Tilbagegang. 

Jeg  føler  mig  overbevist  om,  at  der  om  denne  Sag 
kun  er  en  Mening  i  Forsamlingen,  og  idet  jeg  tillader 
mig  at  stille  Forslag  om  en  Resolution,  som  forhaa- 
bentlig  vil  findes  al  give  det  rette  Udtryk  for  den  fæl¬ 
les  Opfattelse,  foreslaar  jeg  Forsamlingen  at  tiltræde 
denne  Resolution. 


Med  enstemmig  Tilslutning  vedtoges  derefter  føl¬ 
gende 

Resolution : 

I  Anledning  af  de  af  Regeringen  i  Gang  satte  For¬ 
arbejder  til  et  Tobaksmonopol  saavel  som  i  Anledning 
af  de  socialdemokratiske  Forslag  til  Statens  Overta¬ 
gelse  saavel  af  Nationalbanken  og  en  Række  andre 
Virksomheder  som  ogsaa  af  Størsteparten  af  den  dan¬ 
ske  Industri  udtaler  det  danske  Industrimode  følgende: 

1)  En  levedygtig  og  kraftig  Industri,  der  kan  beskæf¬ 
tige  Landets  disponible  Arbejdskraft  ved  at  om¬ 
sætte  denne  i  Varer,  bestemte  til  Dækning  af  Lan¬ 
dets  eget  Rehov  og  til  Vareudveksling  med  andre 
Lande,  er  en  Nødvendighed,  saafremt  Danmarks 
Økonomi  og  Nationens  nuværende  Levefod  skal 
kunne  opretholdes  og  yderligere  udvikles. 

2)  Ikke  mindst  under  Hensyn  til  Konkurrencen  med 
Udlandet  kan  denne  Opgave  kun  løses  af  selvstæn¬ 
dige,  frie  Erhvervsvirksomheder. 

3)  Statens  Overtagelse  af  Grene  af  Industrien  som 
Statsmonopol  vil 

a)  hæmme  Industriens  tekniske  Fremskridt; 

b)  forringe  Varernes  Kvalitet  i  Forhold  til  Prisen; 

c)  svække  vedkommende  Industris  Konkurrence¬ 
evne; 

d)  hæmme  eller  standse  dens  Udførsel; 

e)  paakræve  høje  Toldsatser  eller  Indførselsfor¬ 
bud  for  at  opretholde  Monopolet,  og 

f)  som  Følge  af  alle  disse  Virkninger  fremkalde 
forøget  Skattebyrde  til  Opretholdelse  af  Mono¬ 
polvirksomheden,  hvilket  atter  medfører  en  Be¬ 
lastning  af  andre  Erhverv  saavel  som  af  For¬ 
brugerne. 

4)  Industrimødet  opfordrer  derfor  til  energisk  Mod¬ 
stand  mod  ethvert  Statsmonopol,  omfattende  Er¬ 
hvervsvirksomheder. 


Industriforeningen  1917 — 18. 

Fredag  den  22.  Marts  1918  Kl.  5  Eft.  afholdt  Indu¬ 
striforeningen  sin  aarlige  Generalforsamling  med  Kam¬ 
merherre,  Overpræsident  Jonquiéres  som  Dirigent. 
Da  Industriforeningens  egen  Mødesal  som  bekendt 
for  Tiden  anvendes  til  Folkekøkken,  fandt  Modet  Sted 
i  Raadlnishallen,  der  til  Gengæld  var  stillet  til  Dispo¬ 
sition  af  Magistraten.  Til  Behandling  forelaa- følgende 
Dagsorden : 

1)  Beretning  om  Foreningens  Virksomhed  siden  sid¬ 
ste  ordentlige  Generalforsamling. 

2)  Forslag  om  Forhøjelse  af  Medlemskontingentet. 

3)  Fremlæggelse  til  Efterretning  af  det  reviderede  og 
deciderede  Regnskab  for  Regnskabsaaret  1.  Juli 
1916  til  30.  Juni  1917. 

4)  Valg  af  Repræsentanter  for  de  egentlige  Medlem¬ 
mer. 

5)  Meddelelse  om  de  stedfundne  Valg  af  Repræsen¬ 
tanter  blandt  de  i  Henhold  til  Lovenes  §  4  valgte 
Delegerede. 

6)  Eventuelt. 

ad  1.  Formanden,  Ingeniør  Alex.  Foss,  aflagde  Be¬ 
retningen  om  Foreningens  Virksomhed  i  det  forløbne 
Aar.  Han  mindedes  det  Tab,  Foreningen  havde  lidt 
ved  Landstingsmand,  Fabrikant  Holger  Petersens  og 
Hof-Juvelerer  A.  Dragsteds  Død.  Foreningens  hidti¬ 
dige  Kontorchef,  R.  Berg,  var  i  Aarets  Løb  fratraadt 
og  erstattet  med  Ingeniør  G.  Hartz,  der  samtidig  fun¬ 
gerede  som  Industriraadets  Sekretær,  medens  Inspek¬ 
tør  Victor  Henriksen  varetog  forskellige  interne 
Hverv. 

Medlemsantallet  var  den  1.  Marts  1918  steget  til 
4763  fra  4557  den  1.  Marts  1917.  Industriforeningen  er 
saaledes  i  stadig  og  glædelig  Udvikling.  Tilvæksten 
skyldes  ikke  mindst  Indmeldelsen  af  Delegerede  fra 
de  industrielle  Virksomheder,  der  optages  under  In- 
dustriraadet. 

Om  Industriforeningens  traditionelle  Virksomhed 
var  der  i  det  forløbne  Aar  kun  lidet  at  sige.  Krigs¬ 
forholdene  havde  atter  medført,  at  Udstillingsudvalget 
indtil  videre  har  indstillet  sin  Virksomhed.  Industri¬ 
foreningen  har  kun  haft  en  Udstilling,  nemlig  af 
svenske  Erstatningsmaterialer,  som  foranstaltedes  paa 
Eksportbureauets  Initiativ.  lovrigt  har  Lokalerne  væ¬ 
ret  lejet  ud,  indtil  de  fra  Begyndelsen  af  indeværende 
Aar  er  overladt  Kjøbenhavns  Magistrat  til  Brug  for 
Folkekøkken. 

Eksportudvalgets  Arbejde  har  ogsaa  været  stærkt 
paavirket  af  Krigsforholdene,  men  har  fortsat  og  ud¬ 
videt  sit  forberedende  Arbejde. 

Biblioteksudvalget  har  fortsat  sit  Arbejde  for  al 
gøre  Biblioteket  saa  tidssvarende  teknisk  som  muligt. 
Paa  de  allerfleste  Forespørgsler  har  Biblioteket  kun¬ 
net  byde  de  søgende  den  nyeste  og  bedste  Literatur 
i  bvert  enkelt  Tilfælde.  Det  stigende  Udlaan  er  sær¬ 
lig  udstrakt  til  udenbysboende  Medlemmer.  Den  dan¬ 
ske  Patenttidende,  som  man  har  ordnet,  har  vist  sig 
at  opfylde  en  Mission,  og  man  har  foretaget  Udvidel¬ 
ser  for  ogsaa  at  lette  Oversigten  over  udenlandske 
Patenter.  Endvidere  er  man  begyndt  paa  at  oprette 

en  Samling  Kataloger  foreløbig  fra  danske  Fabriks- 
virksomheder.  Man  liar  bestræbt  sig  for  at  fremskaffe 
det  nyeste  paa  den  tekniske  og  industrielle  Literaturs 
Omraade,  ligesom  Tidsskriftholdet  er  blevet  udvidet. 
Man  har  da  ogsaa  haft  den  (ilæde,  at  Besøget  er  i 
stadig  Stigning,  nemlig  i  1917  næsten  22,000  Besø¬ 
gende,  eller  ea.  18  pCt.  mere  end  i  1916.  Biblioteket 
har  modtaget  værdifulde  Gaver  fra  Professor,  Direk¬ 
tør  H.  I.  Hannover,  Professor  C.  Nyrop,  Ingeniør 
Alex.  Foss,  Laboratorieforstander  C.  Jacobsen;  des¬ 
uden  den  Polytekniske  Læreanstalt,  Odense  tekniske 
Skole,  Skolemuseet,  Kommissionen  for  grønlandske 
Undersøgelser  samt  Firmaerne  Baadh  og  Winther, 
Brd.  Dahl  og  liere. 

Foredrags-  og  Undervisningsudvalget  har  i  det  for¬ 
løbne  Aar  afholdt  den  sædvanlige  Række  Foredrag, 
tildels  ligesom  ifjor  med  Krigsbegivenhederne  som 
Emne.  Under  Udvalget  har  hidtil  sorteret  Industri¬ 
foreningens  Undervisningsvirksomhed.  Bestyrelsen  og 
Repræsentantskabet  bar  imidlertid  foreslaaet  Tekno¬ 
logisk  Institut  at  overtage  Ledelsen  og  Administratio¬ 
nen  af  Industriforeningens  Aftenskole  i  Forbindelse 
med  Institutets  egen  Skole,  og  man  bar  hertil  forelø¬ 
big  for  et  Aar  bevilget  et  Belob  paa  6000  Kr.  til  Sko¬ 
lens  Drift.  I  det  Skoleraad,  som  i  den  Anledning  er 
nedsat,  har  Industriforeningen  valgt  to  Medlemmer, 
nemlig  Fabrikant  Jobn  Messerschmidt  og  Bogbinder¬ 
mester  Anker  Kyster. 

Legatudvalget  har  i  Beretningsaaret  uddelt  en  Por¬ 
tion  paa  800  Kr.  af  Malermester  Bruuns  Rejselegat 
til  Bygningskonduktør  C.  A.  Vallentin,  og  to  Portio¬ 
ner  paa  hver  500  Kr.  af  Læge  Jacob  Pinquez’  Legat 
til  Smedemester  A.  Rasmussen  og  Tømrermester  L. 
G.  Christensen. 

Tidsskrift  for  Industri  hav  i  Sammenhæng  med  For¬ 
eningens  Fremgang  forøget  sit  Oplag  til  over  7000 
Eksemplarer.  løvrigt  er  Udviklingen  fortsat  som  for¬ 
rige  Aar.  For  bedre  at  løse  sine  Opgaver  bar  Besty¬ 
relsen  efter  Redaktionsudvalgets  Indstilling  vedtaget 
at  lade  Bladet  udgaa  to  Gange  om  Maaneden.  Samti¬ 
dig  er  der  foretaget  en  Forandring  i  Tidsskriftets 
forretningsmæssige  Forhold,  hvorved  Bladet  selv 
ovértager  sine  Annoncer,  saaledes  at  man  forhaabent- 
lig  kan  faa  Midler  til  at  bestride  de  store  Udgifter, 
der  er  forbundne  med  Udvidelsen. 

Angaaende  Industriraadet  og  dets  Arbejde  henviste 
Formanden  til  det  Foredrag,  som  han  havde  holdt 
paa  det  samme  Dag  afholdte  Industrimøde,  hvortil 
der  havde  været  Adgang  ogsaa  for  Industriforeningens 
personlige  Medlemmer. 

Beretningen  gav  Anledning  til  en  kort  Diskussion, 
idet  Ingeniør  Theilgaard,  Koge  Afvulkaniseringsfabrik, 
beklagede  sig  over  en  Fremgangsmaade  anvendt  af 
Industriraadet  overfor  hans  Firma.  Hertil  oplyste 
Formanden,  at  den  paagældende  Fremgangsmaade 
var  dikteret  af  de  Forpligtelser,  man  havde  indgaaet 
overfor  den  engelske  Regering.  Hr.  Theilgaards  Virk¬ 
somhed  havde  været  mistænkt  fra  Legationens  Side 
og  for  at  bistaa  sine  Medlemmer  maatte  Industriraa¬ 
det  til  Gengæld  fordre  at  kunne  gennemføre  visse 
Undersøgelser. 


ad  2.  Forslaget  om  Forhøjelsen  af  Medlemskontin¬ 
gentet  forudsatte  en  Lovændring,  idet  Lovenes  §  13 
maatte  ændres  til  følgende  Affattelse: 

A.  Personlige  Medlemmer. 

Det  aarlige  Medlemsbidrag  er  18  Kr.  Medlemmer, 
der  bor  i  Udlandet,  betaler  10  Kr.  Ved  Optagelsen 
betales  5  Kr.  i  Indmeldelsespenge. 

Medlemmer,  der  er  indtraadt  inden  den  1.  Januar 
1909,  betaler  dog  kun  12  Kr.,  og  Medlemmer,  der  er 
indtraadt  efter  den  1.  Januar  1909,  men  inden  den  22. 
Marts  1918,  kun  15  Kr. 

Medlemsbidraget  opkræves  med  en  Fjerdedel  forud 
for  hvert  Kvartal,  men  kan  ogsaa,  om  det  ønskes, 
betales  for  et  Aar  ad  Gangen  eller  med  et  Beløb  af 
300  Kr.  een  Gang  for  alle.  Det  Medlem,  som  ikke  har 
betalt  Bidrag  for  2  Kvartaler,  udslettes  af  Foreningen, 
saafremt  Gælden  ikke  er  berigtiget  senest  14  Dage 
efter  Modtagelsen  af  en  Erindringsskrivelse. 

Genoptagelse  sker  efter  Reglerne  for  Optagelse  af 
nye  Medlemmer  og  kun  mod  Betaling  af  den  ved  Ud¬ 
slettelsen  paaløbne  Restance. 

Formanden  forelagde  Bestyrelsens  Forslag  og  mo¬ 
tiverede  Nødvendigheden  af  Kontingentforhøjelsen, 
der  efter  nogen  Diskussion  vedtoges  med  229 
Stemmer  for  og  1  Stemme  imod,  medens  et  af  Gros¬ 
serer  Andersen  stillet  Ændringsforslag  om,  »at  Med¬ 
lemmer,  der  er  indtraadt  før  den  første  Kontingent¬ 
forhøjelse  skete  til  10  Kr.,  betaler  fremdeles  8  Kr.«, 
forkastedes  med  210  Stemmer  imod  og  20  for. 

Som  Følge  af  denne  Vedtagelse  krævedes  samti¬ 
dig  forskellige  redaktionelle  Ændringer  i  Lovene,  der 
ligeledes  vedtoges.  Forslaget  til  de  saaledes  vedtagne 
Ændringer  i  Lovene  var  ledsaget  af  følgende  Bemærk¬ 
ninger: 

Ved  Ændringsforslaget  ophæves  Forskellen  mellem 
udenbys  og  indenbys  Medlemmer,  og  Medlemsbidra¬ 
get  forhøjes  fra  12  og  8  Kr.  (henholdsvis  indenbys 
og  udenbys  Medlemmer)  til  18  Kr.,  dog  saaledes,  at 
alle  Medlemmer,  der  er  indtraadt  før  1.  Januar  1909, 
fremtidig  kun  skal  betale  12  Ivr.,  medens  de  tidligere 
har  betalt  8,  4,  10  eller  6  Ivr.,  eftersom  de  have  væ¬ 
ret  indenbys  eller  udenbys  Medlemmer,  indmeldte 
før  eller  efter  1.  Juli  1900.  Medlemmer,  der  er  ind¬ 
traadt  efter  den  1.  Januar  1909,  men  inden  General¬ 
forsamlingen  den  22.  Marts  1918,  skal  betale  15  Kr., 
medens  de  tidligere  har  betalt  12  og  8  Kr.  (henholds¬ 
vis  indenbys  og  udenbjs  Medlemmer). 

Indmeldelsespengene  forhøjes  fra  1  Kr.  til  5  Kr. 

Endvidere  ophæves  Forskellem  mellem  Junior- 
Medlemmer  og  egentlige  Medlemmer. 

Endeligt  foreslaas  Medlemsbidraget  for  livsvarige 
Medlemmer  forhøjet  fra  200  Kr.  een  Gang  for  alle  til 
300  Kr. 

Disse  Lovændringer  foreslaas  først  at  skulle  træde 
i  Kraft  1.  Januar  1919  saavel  af  Hensyn  til,  at  Indu¬ 
striforeningens  Ivontingentregnskabsaar  er  Ivalender- 
aaret,  som  til,  at  en  stor  Del  af  Medlemmerne  have 
betalt  Kontingent  for  indeværende ‘Aar. 

ad  3.  Repræsentantskabets  Formand,  Oldermand 
Kagser,  forelagde  derefter  til  Efterretning  det  revide- 

rede  og  deciderede  Regnskab  for  Regnskabsaaret  1. 
Juli  1910  til  30.  Juni  1917. 

ad  4.  Derefter  fulgte  Vali /  af  Repræsentanter  for  de 
egentlige  Medlemmer.  De  i  Henhold  til  Lovenes  §  22 
afgaaede  Repræsentantei  var  følgende: 

Maskinfabrikant  C.  F.  Danstrup, 

Direktør  Renny  Dessau. 

Driftsbestyrer  O.  Engholm. 

Raadmand  P.  Gram. 

» 

Kobbersmedemester  Clias.  V.  Jensen. 

Arkitekt  Emil  Jørgensen. 

Tømrermester  O.  V.  Kayser. 

Bogbindermester  P.  O.  Olsen, 

Hof-Sadelmagermester  Lauritz  Petersen. 

Samtlige  disse  genvalgtes  enstemmigt  og  som  nye 
Repræsentanter  valgtes  efter  Bestyrelsens  Forslag: 

Direktør  Gunnar  Gregersen. 

Snedkermester  Rud.  Rasmussen. 

ad  5.  Til  Efterretning  forelaa  endelig  Meddelelse 
om  de  stedfundne  Valg  af  30  Repræsentanter  blandt 
de  i  Henhold  til  Lovenes  §  4  valgte  Delegerede,  nem¬ 
lig  for  industrielle  Organisationer  og  Virksomheder. 
Dette  Valg  havde  i  Henhold  til  Lovenes  §  21  fundet 
Sted  paa  et  Delegeretmøde  umiddelbart  forinden  Ge¬ 
neralforsamlingen. 

Resultatet  havde  været  Genvalg  af  samtlige  afgaa- 
ende  Repræsentanter  med  Undtagelse  af  Direktør  F. 
Bi'ilow  og  Direktør  Georg  Waidtløw,  hvilke  ikke  øn¬ 
skede  Genvalg.  Som  nye  Repræsentanter  var  efter 
Bestyrelsens  Forslag  indvalgt  Fabrikejer  Alf.  Benzon, 
Direktør  Chr.  H.  Olesen  og  Direktør  P.  Gorm-Petersen. 
De  30  Repræsentanter  var  derefter  følgende: 

Direktør  H.  Arentz. 

Fabrikejer,  Apoteker  Alf.  Benzon. 

Direktør  Harald  Bing. 

Konsul  K.  C.  Bloch. 

Fhv.  Statsbanedirektør  O.  Busse. 

Ingeniør  P.  Dorph-Broager. 

Fabrikant  Axel  Engel. 

Ingeniør  Alex  Foss. 

Bankdirektør,  Etatsraad  Emil  Gliickstadt. 

Direktør  P.  Gorm-Petersen. 

Direktør  Valdemar  Hansen. 

Direktør  M.  Heineke. 

Direktør  R.  Helweg. 

Fabrikant  G.  M.  Hess. 

Konsul  F.  L.  Hey. 

Fabrikant  E.  F.  Jacob. 

Fabrikant  C.  F.  Jarl. 

Direktør  F.  A.  Kjær. 

Direktør  A.  Knudsen. 

Fabrikant  L.  Larsen. 

Teglværksejer  L.  Laursen. 

Fabrikant  Rudolph  Nielsen. 

Direktør,  Etatsraad  C.  A.  Olesen. 

Direktør  Chr.  H.  Olesen. 

Direktør  C.  A.  Owen. 

Direktør  Allan  Petersen. 

Direktør  Poul  C.  Poulsen. 

Direktør  F.  Preisler. 

Direktør  C.  V.  Slomann. 

Fabrikant  H.  Vestesen. 


ad.  0.  Under  Eventuelt  rejste  el  Medlem  forskel¬ 
lige  Anker  angaaende  Lokalespørgsmaalet  o.  1.,  som 
Inspektør  Victor  Henriksen  lovede  saa  vidt  muligt 
skulde  blive  afhjulpet,  hvorefter  Generalforsamlingen 
sluttedes  med,  at  Formanden  udtalte  Forsamlingens 
Tak  til  Dirigenten  for  dennes  Ledelse  af  Mødet.  For¬ 
samlingen  besvarede  dette  med  el  trefoldigt  Hurra 
for  Dirigenten.  Fra  Forsamlingen  bragte  derefter 
Kaptajn  Rambusch  en  Tak  til  Industriforeningens 
Formand  for  dennes  store  Arbejde  for  Foreningen 
og  Industrien  i  det  hele  ogsaa  i  det  forløbne  Aar. 
Forsamlingen  sluttede  sig  hertil  ved  fornyet  trefol¬ 
digt  Hurraraab. 

□□□□□□ 

Industriforeningen. 

Valg  af  Bestyrelse,  Industriraad  og  faste  Udvalg. 

Det  paa  Generalforsamlingen  den  22.  Marts  nyvalgte 
Repræsentantskab  afholdt  Lørdag  den  23.  Marts  Kl.  4 
Em.  sit  første  Møde  for  at  foretage  Valg  til  Industri¬ 
foreningens  Bestyrelse,  til  Industriraad  samt  til  de 
faste  Udvalg  og  endvidere  af  Formand  og  Næstfor¬ 
mand  for  Repræsentantskabet. 

Mødet  lededes  af  Forsamlingens  Alderspræsident, 
Fabrikant  John  Messerschmidt  Man  foretog  først 
Valg  af  Bestyrelsen.  Samtlige  afgaaende  Medlemmer 
genvalgtes.  Bestyrelsen,  der  straks  efter  Repræsentant¬ 
skabsmødet  konstituerede  sig,  bar  følgende  Sammen¬ 
sætning: 

Bestyrelsen : 

Ingeniør  Alex.  Foss,  Formand. 

Direktør  Benny  Dessau,  Næstformand. 

Direktør  Max  Ballin. 

Snedkermester  Victor  Henriksen. 

Fabrikant  John  Messerschmidt. 

Borgmester  H.  C.  V.  Møller. 

Direktør  H.  P.  Prior. 

Derpaa  fulgte  Valg  af  Medlemmer  til  Industriraadet. 
Samtlige  afgaaede  Medlemmer  genvalgtes  med  Und¬ 
tagelse  af  Direktør  F.  Biilow  og  Direktør  Georg 
Waidtløw,  der  ikke  ønskede  Genvalg.  Som  nye  Med¬ 
lemmer  valgtes  Direktør  Harald  J.  Nielsen,  Direktør 
Gunnar  Gregersen,  Direktør  Ove  Munck  og  Ingeniør 
Allan  Bock.  Afgaaet  ved  Døden  er  Fabrikant  Holger 
Petersen.  Herefter  har  Industriraadet  følgende  Sam¬ 
mensætning: 

Industriraadet: 

Ingeniør  Alex.  Foss,  Formand. 

Direktør  Benny  Dessau,  Næstformand. 

Ingeniør  M.  A.  Abrahamson. 

Direktør  Max  Ballin. 

Direktør  Harald  Bing. 

Ingeniør  Allan  Bock. 

Fhv.  Statsbanedirektør  O.  Busse. 

Fabrikant  Axel  Engel. 

Konferensraad  C.  Gammeltoft. 

Bankdirektør,  Etatsraad  Emil  Gliickstadt. 

Direktør  Gunnar  Gregersen. 

Direktør  Valdemar  Hansen. 

Direktør  S.  C.  Hauberg. 

Fabrikant  E.  F.  Jacob. 

Fabrikant  John  Jacobsen. 

Fabrikant  C.  F.  Jarl. 

Tømrermester,  cand.  polyt.  O.  V.  Kay  ser. 

Direktør  F.  A.  Kjær. 

Fabrikant  E.  Larsen. 

Teglværksejer  L.  Laursen. 

Fabrikant  John  Messerschmidt. 

Professor  Karl  Meyer. 

Direktør  Ove  Munck. 

Hof-Pianofortefabrikant  Knud  Møller. 

Direktør  Harald  J.  Nielsen. 

Fabrikant  E.  Nobel. 

Direktør,  Etatsraad  C.  A.  Olesen. 

Direktør  A.  C.  Owen. 

Direktør  Allan  Petersen. 

Dr.  polit.,  Overretssagfører  Frantz  E.  Pio. 

Direktør  Poul  C.  Poulsen. 

Direktør  F.  Preisler. 

Direktør  H.  P.  Prior. 

Direktør,  Kaptajn  F.  H.  J.  Rambusch. 

Direktor  Holger  Schmidt. 

Fabrikant  Holger  Sebbelov. 

Direktør  C.  V.  Slomann. 

Direktør  H.  Vestesen. 

Til  de  faste  Udvalg,  nemlig  Udstillingsudvalget,  Bi¬ 
blioteksudvalget,  Legatudvalget,  Foredrags-  og  Under¬ 
visningsudvalget  samt  Bygningsudvalget,  foretoges  der¬ 
efter  Valg  med  det  Resultat,  at  samtlige  afgaaende  Med¬ 
lemmer  genvalgtes,  dog  undtagen  Udstillingsudvalget, 
hvor  den  ved  Hofjuvelerer  A.  Dragsteds  Død  ledig- 
blevne  Plads  besattes  med  Direktør  Gunnar  Greger¬ 
sen.  Udvalgene  har  herefter  følgende  Sammensæt¬ 
ning: 

Udstillingsudvalget : 

Direktør  Benny  Dessau,  Formand. 

Maskinfabrikant  C.  F.  Danstrup. 

Direktør  Gunnar  Gregersen. 

Snedkermester  Victor  Henriksen. 

Kgl.  Hof-Pianofabrikant  Axel  Møller. 

Fabrikant  Rudolph  Nielsen. 

Hof-Metalstøber  Carl  Rasmussen. 

Biblioteksudvalget: 

Driftsbestyrer  O.  Engholm,  Formand. 
Snedkermester  Victor  Henriksen. 

Arkitekt  Emil  Jørgensen. 

Legatudvalget: 

Stenhuggermester  R.  Nielsen,  Formand. 

Direktør  H.  Arentz. 

Fabrikant  John  Messerschmidt. 

Borgmester  H.  C.  V.  Møller. 
llof-Sadelmagermester  Lauritz  Petersen. 

Foredrags-  og  Undervisningsudvalget: 

Fabrikant  John  Messerschmidt,  Formand. 
Driftsbestyrer  O.  Engholm. 

Snedkermester  Victor  Henriksen. 

Tømrermester  II.  J.  Kornerup  Koch. 
Bogbindermester  Anker  Kyster. 


Bogtrykker  H.  Langkjær. 

Stenhuggermester  R.  Nielsen. 

Bygningsudvalget: 

Foreningens  Formand. 

Murermester,  Raadmand  P.  Gram. 

Tømrermester,  cand.  polyt.  O.  V.  Kayser. 

Endelig  foretoges  Valg  af  Formand  oi/  Næstformand 
for  Repræsentantskabet  med  det  Resultat,  at  Oldermand 
Kayser  og  Direktør  Helweg  genvalgtes  henholdsvis 
som  Formand  og  Næstformand. 

□□□□□□ 

Belysningsproblemet  og  dets 
Løsning. 

Vi  har  modtaget  følgende: 

I  »Tidsskrift  for  Industri«  Nr.  2,  d.  A.,  behandles 
Belysningsproblemet  og  udpeges  Acetylen  og  Sprit¬ 
glødelamper  af  nyere  Konstruktion  som  egnede  til  at 
løse  dette  i  Tilfælde  af,  at  Petroleumsmanglen  skal 
vedvare. 

For  Landets  Vedkommende  er  denne  Løsning  uden 
Tvivl  fortræffelig,  altsaa  hvor  anden  Energi  ikke  kan 
erholdes  fra  Centraler,  men  det  burde  efter  min  Me¬ 
ning  have  været  kraftigt  fremhævet,  at,  hvor  saadan 
Energi  kan  faas,  bør  denne  benyttes  frem  for  de  for¬ 
nævnte  dyrere  og  ufordelagtigere  Surrogater.  Ganske 
særlig  fortjener  da  Gassen  at  komme  i  Betragtning 
som  Lysgiver  under  de  nuværende  ekstraordinære 
Forhold,  hvor  en  Forøgelse  af  Gasværkernes  Bipro¬ 
dukter  er  i  Landets  Interesse. 

Man  faar  det  Indtryk,  at  man  i  autoritative  Kredse 
ikke  ganske  er  åjoui  med  Gasbelysningens  Udbredelse 
og  Stand  i  Retning  af  teknisk  Fuldkommenhed.  Med 
Hensyn  til  Antal  af  i  effektiv  Brug  værende  Lamper 
har  Gasbelysningen  endnu  Overtaget  over  den  elek¬ 
triske  Belysning,  om  end  der  ikke  tales  saa  meget 
om  den  som  om  dens  yngre  Konkurrent,  særlig  fordi 
dens  Felt  er  i  de  mindre  bemidledes  Boliger,  og  den 
i  Virksomhederne  fortrinsvis  anvendes  bag  de  Loka¬ 
ler,  Publikum  har  Adgang  til,  og  den  er  forlængst, 
efter  Stagnation  og  Tilbagegang,  atter  i  stærk  frem¬ 
adskridende  Udvikling. 

De  i  Artiklens  Tabel  Side  24  angivne  Tal  vedrø¬ 
rende  Gaslysets  (og  det  elektriske  Lys)  Økonomi  er 
for  Brændere  (Lamper)  af  forældet  Konstruktion. 
Siden  Aarhundredskiftet  er  der  fulgt  Forbedring  paa 
Forbedring  af  Gasbrændere  (saavel  opadbrændende 
som  nedadbrændende).  Den  nedadbrændende  Gasglø- 
debrænders  Økonomi  er  4  Gange  større  end  der  i 
Tabellen  angives  for  den  forældede  Auer  Brænders 
Vedkommende  fra  90’erne.  I  Retning  af  absolut  Øko¬ 
nomi  er  Gaslyset  stadig  langt  det  billigste  selv  ved  de 
ublu  Gaspriser,  en  raadende  kommunal  politisk  Ten¬ 
dens  til  Salg  af  Gasværkskoks  til  urimelige  lave  Pri¬ 
ser  afstedkommer.  Forbedringerne  er  ogsaa  gaaet  i 
Retning  af  at  skabe  Lampestørrelser  passende  til  et¬ 
hvert  Formaal:  Lamperne  faas  i  Handelen  i  alle 
Størrelser  fra  10  Normallys  til  2000  Normallys. 

En  overordentlig  vigtig  Omstændighed  er,  at  det 
er  lykkedes  at  opretholde  Lampeindustrien  under 
Krigen  ved  Anvendelse  af  Erstatningsmaterialer.  Der 
lindes  store  Lagre  her  i  Landet  af  Gaslamper,  og  vi¬ 
dere  Tilførsler  kan  finde  Sled  uden  væsentlige  Hin¬ 
dringer. 

Kommunen  kunde  medvirke  til  Belysningsproble¬ 
mets  Løsning  ved  paa  gunstige  Vilkaar  at  forstrække 
mindre  bemidlede  med  Penge  til  Installation  af  Gas¬ 
lamper. 

I  Henhold  til  ovenstaaende  bør  det  derfor  anbe¬ 
fales  at  anvende  Gaslys  overalt  i  Byerne  fremfor 
Acetylen-,  Sprit-  og  Talglys  og  lignende,  fordi  Gasly¬ 
set  dér  kan  tilvejebringes,  fordi  det  for  Forbrugerne 
saavelsom  fra  et  nationaløkonomisk  Standpunkt  set 
er  det  billigste,  og  fordi  en  Forøgelse  af  Gasværker¬ 
nes  Gasproduktion  medfører  forøget  Produktion  af 
haardt  tiltrængte  Stoffer  som  Koks,  Tjære,  Brændsels¬ 
olier  og  Ammoniak,  som  Landet  ellers  maa  bringe 
betydelige  Ofre  for  ad  Kompensationsvejen  at  faa  fra 
Udlandet. 

Horsens,  13.  Marts  1918.  /,  Qvist, 

Gasværksbestyrer. 

□□□□□□ 

Læderindustrien  i  Danmark  i  1917. 

Nogle  Betragtninger  af  Direktør  Max  Ballin. 

I  »Nordisk  Garvertidende«  findes  som  Regel  i  Be¬ 
gyndelsen  af  hver  ny  Aargang  et  Tilbageblik  over 
Læderindustrien  af  Dir.  Max  Ballin.  Da  disse  Tilbage¬ 
blik  indeholder  Betragtninger  af  Interesse  ogsaa  ud¬ 
over  Læderindustriens  Omraade,  tillader  vi  os  her  at 
gengive  Aarsoversigten  for  1917. 

Ved  Slutningen  af  Aaret  1916,  skriver  Dir.  Ballin, 
havde  man  Ret  til  at  vente,  at  det  møjsommeligt  op¬ 
byggede  System,  der  i  Følge  den  engelske  Handels¬ 
overenskomst  af  19.  Novbr.  1915  skulde  sikre  Tilfør¬ 
slen  af  Huder  og  Garvestoffer  til  Landet,  nogenlunde 
vilde  vise  sig  at  opfylde  sin  Hensigt.  Den  tyske  Blo¬ 
kade  i  Februar  gjorde  en  brat  Ende  paa  disse  For- 
haabninger,  som  paa  saa  mange  andre. 

I  den  første  Halvdel  af  1917  kom  der  kun  ganske 
smaa  Partier  frem  saavel  af  Huder  som  af  Garve¬ 
stoffer,  mest  saadanne  Sendinger,  der  ved  rene  Til¬ 
fældigheder  slap  igennem  Blokaden  paa  norske  Skibe. 
I  de  sidste  6  Maaneder  har  Tilførslen  været  fuld¬ 
kommen  stoppet  fra  Argentina,  og  for  de  sidste  3 
Maaneder  af  Aaret  jo  ogsaa  fra  Nordamerika,  efter  at 
ovennævnte  Overenskomst  fra  Englands  Side  blev 
suspenderet.  I  Øjeblikket  er  det  faktisk  umuligt  at 
afgøre,  om  vi  for  Huders  og  Farvestoffers  Vedkom¬ 
mende  har  en  Rationsordning  eller  ikke,  og  kun  et  er 
sikkert,  nemlig  at  de  Beholdninger  af  Vildthuder,  vi 
raader  over  i  Landet  for  Tiden,  er  saa  smaa,  at  en 
følelig  Mangel  paa  alt  kraftigt  Underlæder  ikke  kan 
udeblive  i  Løbet  af  3—4  Maaneder,  saafremt  Forhol¬ 
dene  ikke  ændres,  og  hvad  Beholdningerne  af  Garve¬ 
stoffer  angaar,  er  Forholdene  ogsaa  saaledes,  at  me¬ 
dens  nogle  Virksomheder  maa  siges  at  være  forsynede 


for  4—6  Maaneder,  er  der  andre  store  Bedrifter,  der 
kun  har  Beholdninger,  der  strækker  til  for  Uger. 
Med  Hensyn  til  Chromgarvestolfer,  der  under  Krigen 
alle  er  kommet  vestfra,  er  Forholdet  endnu  mere 
prekært,  idet  Beholdningerne  faktisk  er  saa  smaa,  at 
man  kan  vente  en  Standsning  af  forskellige  Virksom¬ 
heder  i  Løbet  af  kort  Tid.  Det  er  at  haabe,  at  de 
Forhandlinger,  der  for  Tiden  føres  om  Vareudveks¬ 
lingen  mellem  de  skandinaviske  Lande,  ogsaa  maa 
kunne  bevirke  T.lførsel  af  Ghromerts  fra  Norge,  - 
hvorved  den  danske  Fabrik  for  Chromgarvestof  vilde 
kunne  fortsætte  og  dog  i  nogen  Tid  forsyne  Garve¬ 
rierne  herhjemme  —  og  af  Granbark  og  Egetræekstrakt 
fra  Sverige,  ligesom  det  ogsaa  vil  blive  nødvendigt  al 
indføre  selve  Barken  fra  Sverige  og  Norge,  foruden 
at  man  selvfølgelig  herhjemme  maa  have  Opmærk¬ 
somheden  henvendt  paa  Fremskaffelsen  af  saa  megen 
dansk  Bark,  det  overhovedet  er  muligt  at  producere. 

Med  Hensyn  til  Prisforholdene  i  Læderindustrien 
under  Aaret,  da  er  de  danske  Huder,  der  jo  har  været 
det  hovedsagelige  Raamateriale,  undergaaet  ret  store 
Svingninger.  Priserne  i  Januar  og  Februar  var  for 
Kohuder  henholdsvis  1  Kr.  20  Øre  og  1  Kr.  05  Øre 
fersk  Vægt,  derefter  sank  de  fra  90  Øre  til  omkring 
85  Øre  i  Juli  for  atter  i  de  næste  Maaneder  at  stige 
til  omkring  95  Øre;  men  i  Decbr.  kom  der  atter  en 
pludselig  Prisstigning  paa  ca.  20  Øre  pr.  Pd.  Pris¬ 
niveauet  for  Læder  baseredes  saaledes  paa  en  Ko- 
hudepris  af  nogle  og  halvfems  Øre  i  den  største  Del 
af  Aaret,  og  man  kunde  derfor  undgaa  større  Pris¬ 
stigninger  af  den  Grund.  Imidlertid  bevirkede  den 
voldsomme  Stigning  paa  alle  Fedtstoffer  —  Talg  er 
saaledes  steget  fra  ca.  60  Øre  pr.  kg  til  op  imod  2  Kr., 
Degras  fra  ca.  30  Øre  pr.  kg  til  2  Kr.  50  Øre,  Sæbe 
fra  55  Øre  til  2  Kr.  —  en  Stigning  for  alt  Overlæder, 
der  yderligere  forstærkedes  ved  Stigningen  paa  alle 
Kemikalier.  Kalk  steg  saaledes  til  det  4-dobbelte,  Salt 
til  det  5-dobbelte,  Farvestoffer  til  det  10-dobbelte; 
samtidig  er  Arbejdslønnen  ved  ordinære  og  ekstra¬ 
ordinære  Stigninger  i  Krigsaarene  steget  med  40  pCt., 
og  Kulpriserne  er  i  1917  7 — 8  Gange  saa  høje  som  i 
Begyndelsen  af  1914.  Selv  Tranprisen,  som  man  dog 
havde  haft  Grund  til  at  mene,  der  ikke  var  nogen 
væsentlig  Anledning  til  at  forhøje  i  det  skete  Omfang, 
forhøjedes  af  Grønlandske  Handel  i  Krigsaarene  fra 
32  Øre  i  1914  til  85  Øre  i  1915,  derefter  til  1  Kr.  15  Øre 
i  1916,  og  nu  er  den  oppe  paa  2  Kr.  Samtidig  med 
den  Stigning,  som  alle  disse  Prisforhøjelser  maatte 
medføre  for  det  færdige  Læder,  steg  ogsaa  Forargelsen 
i  det  danske  Folk  over  Læderprisernes  Stigning,  for 
Størstedelen  dog  fremkaldt  ved  de  ganske  usagkyndige 
Paastande,  der  fremsattes.  Saaledes  holdt  en  æret 
Medborger  i  det  danske  Folketing  i  September  Maaned 
en  glødende  Tale,  hvor  han  navnlig  gjorde  det  ganske 
af  med  Forfatteren  af  disse  Linier,  idet  han  beviste, 
at  danske  Spædekalveskind,  der  tidligere  havde  kostet 
16—17  Kr.,  nu  var  gaaet  ned  til  x/ 3,  uden  at  det  havde 
haft  Indflydelse  paa  Læderprisen.  Naturligvis  vidste 
denne  Mand  ikke  noget  om,  at  de  danske  Spædeskind 
slet  ikke  anvendes  i  den  danske  Læderindustri,  men 
under  Krigen  er  opkøbt  af  Tyskland  og  Østrig  til 
Tornysterskind  til  meget  svingende  Priser,  men  at 

selve  disse  Skinds  Prislag  er  ganske  uden  enhver  Ind¬ 
flydelse  paa  danske  Læderpriser. 

Fra  Regeringens  Side  havde  man  tidligt  paa  Aaret 
gjort  sig  store  Anstrengelser  for  at  imødekomme 
Trangen  til  billigere  Fodtøj,  og  det  lykkedes  virkelig 
efter  mange  Forhandlinger  at  faa  den  saakaldte  Mak- 
simalstøvle  fort  ud  i  Livet.  Denne  Støvle  fabrikeres 
af  Chrom- Hestelæder,  der  leveredes  af  to  danske 
Læderfabriker  i  et  Kvantum  af  ca.  200,000  Fod  til  en 
Pris  af  1  Kr.  40  Øre,  og  der  fremstilledes  heraf  en 
Stovle,  der  fra  Fabrikerne  blev  solgt  for  Damestøvlers 
Vedkommende  til  14  Kr.  og  for  Herrestøvler  til  10  Kr. 
og  i  Detail  for  16  Kr.  50  Øre  og  18  Kr.  50  Øre.  Fabri¬ 
kationen  af  Ilestelæderet  kunde  til  den  Pris,  der  reg¬ 
nedes  med  for  llestelnider,  da  Bestemmelsen  blev 
truffen,  nemlig  28—30  Kr.  pr.  Stk.,  siges  nogenlunde 
at  dække  Produktionsomkostningerne,  men  da  Heste¬ 
huderne  hurtigt  forhojedes  i  Pris,  blev  Leverancen  af 
Læderet  kun  et  Øller,  ligesom  Skotøjsfabrikationen 
ogsaa  kun  fik  sine  nødtørftigste  Udlæg  dækkede  ved 
Fremstilling  af  Støvlen.  Fra  alle  Sider  maatte  man 
erkende,  at  det  var  en  god  og  solid  Støvle,  naturligvis 
uden  Pynt  og  Prunk,  og,  hvad  der  navnlig  irriterede, 
uden  Strop!  Selvfølgelig  kunde  Detailhandelen  ikke 
have  nogen  Avance  ved  at  sælge  denne  Støvle  med 
det  normerede  Spillerum,  men  Støvlen  bevirkede,  at 
der  kom  en  hel  Del  billigere  Fodtøj  frem  paa  Mar¬ 
kedet,  og  trods  den  passive  Resistens,  der  fra  mange 
Sider  blev  lagt  for  Dagen,  maa  det  dog  vistnok  er¬ 
kendes,  at  Støvlen  har  bidraget  sit  til  at  holde  Prisen 
paa  almindeligt  Brugsfodtøj  nede. 

Prisen  paa  alt  andet  Fodtøj  maatte  naturligvis 
stige,  da  Tilførslen  fra  Amerika  af  Overlæder  blev 
knappere  og  knappere,  og  Fragt  og  Assurance-Ud¬ 
gifter  var  steget  fil  uanede  Højder.  Chevreaux  til  et 
Par  Herrestøvler  steg  fra  5  til  9  Kr.  Med  Hensyn  til 
Markedsforholdene  i  Øjeblikket  maa  man  altsaa  i  In¬ 
dustrien  regne  med  den  danske  Hud,  og  det  maa 
haabes,  at  det  vil  lykkes  at  holde  Prisniveauet  fast 
omtrent  paa  det  Sted,  hvor  det  var  Størstedelen  af 
1917. 

Paa  Aarets  sidste  Dag  har  Indenrigsministeriet  for¬ 
langt  en  Opgave  over  samtlige  forhaandenværende 
Hudeforraad,  antagelig  for  at  opnaa  Klarhed  i  Spørgs- 
maalet  om  Hudedispensationer.  Man  hør  dog  ikke 
være  blind  for,  at  Slagtningerne  i  den  kommende  Tid 
vil  blive  ganske  overordentlig  smaa,  idet  det  danske 
Landbrug  antagelig,  saaledes  som  Forholdene  ligger, 
vil  søge  at  bjerge  saa  stor  en  Bestand  af  Husdyr 
igennem  Krigsperioden  som  muligt,  og  der  er  jo  ingen 
Tvivl  om,  »at  det  vil  være  lettere  nu  at  slippe  af  med 
de  Kreaturer,  man  har  for  mange,  end  det  efter  Krigen 
vil  være  at  komme  i  Besiddelse  af  de  Kreaturer,  man 
til  den  Tid  maatte  mangle«  (se  Landstingsmand  Son- 
nes  Artikel  i  Gads  Maanedsmagasin  for  Januar  1918). 
Det  turde  derfor  være  tvivlsomt,  om  Dispensationerne 
kan  ventes,  saa  meget  mere  som  dette  Sporgsmaal  jo 
hænger  meget  nøje  sammen  med  vore  Tilførsels¬ 
muligheder. 

Med  den  fuldkomne  Uklarhed,  der  i  Øjeblikket 
hviler  over  alle  Forhold,  vil  det  være  ørkesløst  og 
letsindigt  at  udtale  sig  om  Fremtidsudsigterne  for 


dansk  Læderindustri.  I  Garvertidendes  Festnummer 
af  1.  Oktober  d.  A.  har  jeg  forsøgt  at  ridse  nogle 
Linier  op,  der  antagelig  vil  blive  at  følge,  jeg  skal 
ikke  her  atter  uddybe  dette,  men  kun  berøre,  at  den 
stærke  Nedgang  i  hele  Verdens  Kvægbestand  utvivl¬ 
somt  vil  kræve  et  forøget  Tillæg  efter  Krigen,  og  at 
en  Hudeknaphed  over  hele  Verden  vil  være  uund- 
gaaelig,  ligesom  de  uhyre  Mængder  af  Skotøj  og 
Lædermateriale,  der  er  gaaet  til  Grunde  under  Krigen, 
vil  blive  at  erstatte. 

Blandt  mangen  anden  Krigslære  vil  det  sikkert 
ogsaa  være  uimodsigeligt,  at  det  vil  være  nødvendigt 
for  dansk  Industri  —  altsaa  ogsaa  før  Læderindu¬ 
strien  —  for  det  første  at  søge  sine  Indkøb  gjort  i 
Fællesskab,  samtidig  med  at  alle  overflødige  Admini¬ 
strationsudgifter  nedsættes  til  det  mindst  mulige  ved 
Specialisering  og  Koncentration.  Som  tredie  Hoved¬ 
punkt  kunde  man  maaske  pege  paa  den  Støtte,  Stats¬ 
magten  i  Form  af  Toldlovgivning  og  Skattelovgivning 
kan  yde  Industrien.  Der  vil  jo  nemlig  komme  et  Tids¬ 
punkt,  paa  hvilket  det  vil  blive  nødvendigt  at  gøre 
sig  klart,  om  det  vil  betale  sig  bedst  at  bevare  i  alt 
Fald  den  Industri  her  i  Landet,  der  har  en  naturlig 
Bod  i  de  hjemlige  Produktionsforhold,  eller  om  man 
vil  strække  dens  Udvikling  ved  at  stille  den  overfor 
urimelige  Lønkrav,  nedsat  Arbejdstid  og  overdrevne 
Skattebyrder  til  Gavn  for  den  udenlandske  Konkur¬ 
rence.  Ligesaa  sikkert  som  det  er,  at  Industrien  i 
disse  Aar  loyalt  har  baaret  sin  store  Del  af  Byrderne, 
lige  saa  sikkert  er  det,  at  det  opslidende  og  intensive 
Arbejde,  som  det  industrielle  Initiativ  nu  engang  kræ¬ 
ver  i  et  lille  Land,  ikke  kan  opretholdes,  hvis  man 
lader  Industrien  kun  være  en  Malkeko  for  alle  mu¬ 
lige  og  umulige  Skattepaalæg,  hvortil  jeg  tillader  mig 
i  al  Beskedenhed  at  henregne  f.  Eks.  den  dobbelte 
Aktieselskabsbeskatning. 

Saaledes  som  Forholdene  har  udviklet  sig  økono¬ 
misk,  er  det  dog  givet,  at  den  private  Mand,  der  dis¬ 
ponerer  over  saadanne  Kapitaler,  som  det  er  nød¬ 
vendigt  at  have  til  Raadighed  for  at  drive  store  indu¬ 
strielle  F'oretagender,  ikke  under  usikre  Told-  og 
Skatteforhold  tør  indlade  sig  herpaa,  men  at  Aktie¬ 
selskabsformen  med  Fordeling  af  Risikoen  vil  være 
den  naturlige  Form.  Hvorfor  man  nu  vil  straffe  denne 
Form  for  Kapitalens  Virkemaade,  baade  ved  at  tage 
Skat  af  den,  der  ejer  Aktierne  og  —  efter  den  højst 
mulige  Skala  —  beskatte  ogsaa  selve  Aktiekapitalens 
Udbytte,  turde  være  vanskeligt  at  begribe. 

□□□□□□ 

Elementær  Elektroteknik. 

Boganmeldelse. 

Paa  Gads  Forlag  har  Overelektroingeniør  II.  Schle- 
dermann  udgivet  3.  Udgave  af  Elementær  Elektro¬ 
teknik,  udarbejdet  til  Brug  ved  Forberedelsen  til  den 
udvidede  Maskinisteksamen. 

I  Udstyrelse  og  Omfang  slutter  den  sig  nøje  til 
Forgængeren,  H.  Jespersens:  Elementær  Elektrotek¬ 
nik,  hvis  2.  Udgave  efter  Forfatterens  Død  er  udgivet 

af  Elektroingeniør  II.  Schledermann,  men  ved  Gen¬ 
nemlæsning  konstaterer  man  med  Glæde,  at  Stollet 
gennemgribende  er  bearbejdet  og  omordnet,  ligesom 
Illustrationerne,  særlig  hvad  angaar  de  elektriske 
Maskiner,  er  blevet  moderniseret,  hvilket  i  boj  Grad 
tiltrængtes.  Allerede  ved  en  hastig  Gennembladning 
af  Bogens  Billedstof  fremtræder  de  elektriske  Maski¬ 
ner  som  det  centrale  i  Bogen,  hvortil  Beskrivelserne 
af  Maalere,  Apparater  og  Ledningsmaterialer  natur¬ 
ligt  slutter  sig.  Ved  nærmere  Gennemlæsning  af  Bo¬ 
gen  glæder  man  sig  overalt  ved  Forfatterens  udmær¬ 
kede  Fremstillingsevne,  der  formaar  at  gøre  selv  de 
vanskeligere  Afsnit  om  f.  Eks.  Vekselstrømmens  Te¬ 
ori  forstaaelig  for  de  Læsere,  Bogen  er  beregnet  til. 
Det  samme  gælder  Beskrivelsen  af  de  elektriske  Ma¬ 
skiners  Bygning,  Drift  og  Virkemaader  samt  Fejl,  der 
indgaaende  er  fremstillet  i  klart  og  letlæseligt  Sprog. 
Alt  i  alt  er  det  en  god  Bog,  som  man  kan  ønske  Ud¬ 
bredelse  blandt  mange  Ilaandværkere  og  mindre  In¬ 
dustridrivende,  som  beskæftiger  sig  med  elektriske 
Maskiner,  og  som  kun  altfor  ofte  har  savnet  en  Bog, 
der  uden  altfor  stort  videnskabeligt  Apparat  kunde 
give  dem  Oplysninger  om  mange  af  de  Spørgsmaal, 
som  i  det  daglige  Liv  rejser  sig  for  dem.  P.  H. 

□□□□□□ 

Værdiangivelser  ved  Import  og  Eksport. 

I  Toldloven  af  1908  er  foreskrevet,  at  ved  Ind-  og 
Udførsel  af  Varer  fra  og  til  Udlandet  skal  Varemod¬ 
tagerne  eller  Vareafsenderne  give  Toldvæsenet  Oplys¬ 
ning  om  Varernes  Art  og  Mængde  m.  v.  Ved  en  ny 
Lov  af  20.  Marts  d.  A.  er  nu  bestemt,  at  Toldvæsenet 
tillige  skal  have  Oplysning  om  Varens  Værdi. 

I  Bemærkningerne  til  Lovforslaget  hed  det  bl.  a.: 

»Foruden  Hensynet  til  Statistikens  Nøjagtighed  er 
den  hurtigst  mulige  Fremkomst  af  Værdi-Tallene  en 
Omstændighed,  paa  hvilken  der  mere  og  mere  —  og 
i  allerhojeste  Grad  under  Krigsperioden  —  lægges 
Vægt  af  dem,  der  skal  benytte  Handelsstatistiken.  Ved 
den  hidtil  anvendte  Fremgangsmaade  kan  man  forst 
begynde  paa  Opgørelsen  af  Omsætningens  Værdi,  naar 
Omsætningsmængden  foreligger  opgjort  for  hele  Aaret, 
saaledes  at  Handelsstatistiken  for  et  vist  Aar  forst  kan 
foreligge  afsluttet  omtrent  et  Aars  Tid  efter  dets  Ud¬ 
gang.  En  Beregning  af  Omsætningens  Værdi  indenfor 
en  vis  Del  af  et  Aar  kan  kun  blive  ganske  skøns¬ 
mæssig.  Ulemperne  herved  har  netop  i  den  senere 
Tid  vist  sig  Gang  paa  Gang. 

De  forskellige  her  paapegede  Mangler  ved  de  han¬ 
delsstatistiske  Opgørelser  vilde  man  komme  ud  over, 
hvis  det  blev  giort  til  Pligt  for  enhver,  der  ind-  eller 
udfører  Varer,  at  angive  Varernes  Værdi,  samtidig  med 
at  Varernes  Art,  Mængde  o.  s.  v.  anmeldes  i  Henhold 
lil  de  herom  gældende  Bestemmelser.  Det  vil  herved 
opnaas,  at  Værdiopgørelsen  kan  foregaa  samtidig  med 
Mængdeopgørelsen,  og  at  den  kommer  til  at  hvile  paa 
cl  paalideligt  Grundlag. 

Den  paatænkte  Ordning,  for  hvilken  den  her  fore- 
slaaede  Ændring  i  Toldlovens  §  40  vil  give  den  for¬ 
nødne  Lovhjemmel,  vil  næppe  foles  besværlig,  saa 


meget  mere  som  den  til  en  vis  Grad  allerede  er  ind¬ 
arbejdet,  idet  der  til  » Erhvervenes  Fællesudvalg «  i 
nogen  Tid  har  maattet  afgives  Værdiangivelser  for 
visse  Dele  af  den  udenlandske  Vareomsætning. 

—  Endelig  oplystes  det,  at  Toldraadet  »enstemmigt 
har  givet  Forslaget  sin  Tilslutning,  dog  saaledes  al 
Raadet  forudsætter,  at  Administrationen  ved  Bestem¬ 
melsens  Iværksættelse  træffer  Aftale  med  Erhvervenes 
Repræsentationer  om  Sagens  mest  hensigtsmæssige 
Gennemførelse.« 

□□□□□□ 

Et  norsk  Nationalfond  for  nationaløkono¬ 
misk  Oplysningsarbejde. 

Følelsen  af  at  nye  og  store  økonomiske  Problemer 
vil  taarne  sig  op  efter  Krigen  ogsaa  —  ja,  maaske 
ikke  mindst  for  de  smaa  neutrale  Samfund  har  i 
Norge  ført  til  Dannelsen  af  et  Nationalfond,  hvis 
Formaal  skal  være  Fremme  af  et  økonomisk  Oplys¬ 
ningsarbejde  paa  bred  Basis.  Initiativet  til  den  stor- 
slaaede  Plan  er  taget  af  Bergens  socialøkonomiske 
Forening,  i  hvis  Bestyrelse  sidder  fremragende  Med¬ 
lemmer  af  Bergens  Erhvervsliv.  I  det  Opraab,  hvor¬ 
med  Indbyderne  nylig  har  henvendt  sig  til  Offentlig¬ 
heden,  hedder  det,  at  det  er  Komitéens  Hensigt  at 
tilvejebringe  Midler  til  Udbredelsen  af  nationaløko¬ 
nomisk  Kundskab  i  videst  mulige  Kredse  og  gøre 
den  tilgængelig  for  Hvermand.  Som  bekendt  har  Na¬ 
tionaløkonomien,  hedder  det  videre,  hidtil  i  vort  Land 
været  alt  for  lidt  paaagtet.  Som  Undervisningsfag  har 
den  kun  i  meget  ringe  Udstrækning  vundet  Indpas 
i  Skolerne,  og  udenfor  meget  snævre  Kredse  er  Kend¬ 
skabet  selv  til  Nationaløkonomiens  mest  elementære 
Grundtræk  saa  godt  som  ikke  at  spore.  Med  Lan¬ 
dets  raske  økonomiske  og  sociale  Udvikling  og  under 
Hensyn  til  den  Indbydelse,  enhver  voksen  Mand  og 
Kvinde  gennem  sin  Stemmeret  har  paa  Statens  Sty¬ 
relse,  maa  det  imidlertid  anses  for  en  Sag  af  stor 
samfundsgavnlig  Betydning  at  sprede  Kendskab  om 
de  Love,  som  er  grundlæggende  for  det  økonomiske 
og  sociale  Liv. 

Som  Middel  til  at  opnaa  dette  Formaal  vil  man 
da  iværksætte  et  Oplysningsarbejde  paa  populær 
Basis,  bl.  a.  gennem  Udgivelse  af  periodiske  Smaa- 
skrifter  behandlende  økonomiske  Emner,  men  ikke 
mindst  ved  at  organisere  en  omfattende  Foredrags¬ 
virksomhed  navnlig  i  Ungdomsforeninger  og  andre 
Sammenslutninger  og  iovrigt  i  populær  Form  overalt 
i  Landet.  Planens  Fædre,  nemlig  Bestyrelsen  for  Ber¬ 
gens  socialøkonomiske  Forening  henviser  i  saa  Hen¬ 
seende  til  de  stadig  talrigere  Henvendelser  om  at 
skaffe  Foredragsholdere  for  slige  Emner  tilveje.  løv¬ 
rigt  er  det  Meningen  ogsaa  ad  andre  Veje  at  fremme 
Formaalet;  man  tænker  vistnok  navnlig  paa  Arbejdet 
i  Skolerne,  men  alt  dette  skal  først  udformes,  naar 
de  nødvendige  Pengemidler  til  Arbejdet  er  samlet 
gennem  det  paatænkte  Nationalfond.  Det  er  en  Selv¬ 
følge,  at  Fondets  Virksomhed  maa  holdes  fjernt  fra 
Døgnets  politiske  Strid  og  helt  igennem  være  uaf¬ 
hængig  af  politiske  Strømninger  og  Retninger. 

I)c  Navne,  der  foruden  de  nævnte  Indbydere,  staar 
under  Opraabet  for  at  anbefale  dette,  viser  da  ogsaa, 
at  Arbejdet  straks  fra  første  Færd  af  bar  kunnet 
virkeliggøre  den  sidstnævnte  og  s  lvfølgelig  ganske 
afgørende  Fordring,  idet  de  repræsenterer  Mænd  af 
alle  Samfundsinteresser  og  politiske  Anskuelser.  Baade 
fra  Nationaløkonomien,  fra  Erhvervslivet  og  det  po¬ 
litiske  Liv  lindes  nogle  af  Norges  bedste  Navne  under 
Opraabet.  Det  maa  være  nok  at  anføre  Statsminister 
Gunnar  Knudsen,  den  bekendte  Højrepolitiker,  Høje¬ 
steretsassessor  Hagerup-Bull,  Nationaløkonomen,  Pro¬ 
fessor  Bredo  Morgenstierne,  Stortingspræsident  Mo- 
winckel,  den  kendte  radikale  Socialdemokrat  Egede- 
Nissen,  det  statistiske  Departements  Direktør,  Pro¬ 
fessor  Rygg,  Generaldirektør  Blakstad,  Fabrikejer 
Campbell-Andersen,  Grosserer  Aarsæther  og  andre 
fremtrædende  Personligheder  indenfor  Erhvervsliv, 
Administration  og  Politik. 

Planen  er  blevet  mødt  med  største  Sympati  over¬ 
alt  i  den  norske  Presse,  hvor  Opgaven  fremhæves 
som  en  Landssag,  der  vil  være  at  tillægge  den  stør¬ 
ste  Betydning.  Selvfølgelig  maa  alt  afhænge  af  den 
Maade,  hvorpaa  Oplysningsarbejdet  føres  ud  i  Livet, 
men  givet  er  det,  at  hvis  rundelige  Pengemidler  stil¬ 
les  til  Raadighed,  vil  der  i  al  Fald  være  sikret  den 
første  og  nødvendigste  Forudsætning. 

Der  turde  unægtelig  i  denne  Plan  saavel  som  i 
dens  Motiver  være  en  hel  Del,  der  kunde  vække  til 
Eftertanke  ogsaa  hos  os. 

□□□□□□ 

Engageringskontoret  for  Handel  og 
Industri. 

Engageringskontoret  har  nu  udsendt  sin  Beretning 
for  Aaret  1917,  hvoraf  fremgaar  at  dette  har  haft  et 
tilfredsstillende  Forløb,  selv  om  de  for  Erhvervene 
vanskelige  Forhold  ogsaa  har  maattet  sætte  sit  Præg 
paa  Engageringskontorets  Virksomhed.  Tilslutningen 
baade  fra  Principal-  og  Funktionærside  har  været 
stigende,  og  Engageringskontorets  hele  Virksomhed 
møder  stedse  større  Forstaaelse  og  Sympati. 

Medlemstallet  var  1.  Januar  1918  steget  til  3458, 
hvoraf  1056  Principaler  mod  1012  sidste  Aar  og  2402 
Funktionærer  mod  1487  sidste  Aar.  Resultatet  af 
Pladsanvisningen  staar  paa  Højde  med  Resultatet  for 
1916,  endskønt  Antallet  af  ledige  Pladser  selvfølgelig 
er  gaaet  meget  betydeligt  ned. 

Medlemsbladet  bar  fortsat  sin  Udvikling  og  synes 
at  have  en  god  Mission  at  arbejde  for. 

Engageringskontorets  Foredragsrække  har  kunnet 
glæde  sig  ved  livlig  Tilslutning  og  gode  Foredrags¬ 
holderes  velvillige  Assistance. 

□□□□□G 

Mindre  Meddelelser. 

Den  amerikanske  Farveindustri. 

Ifølge  Meddelelse  fra  den  amerikanske  Regering  an- 
gaaende  den  kemiske  Industris  Udvikling  i  De  For¬ 


enede  Stater  fremgaar  det,  at  denne  Industri  har 
overtrullet,  hvad  man  har  troet  at  kunne  forvente. 
Ikke  alene  fremstiller  Amerikanerne  nu  alle  de  Pro¬ 
dukter,  de  tidligere  indførte  fra  Udlandet,  men  de 
udfører  endog  store  Mængder  af  disse.  Den  Kapital, 
der  siden  Krigens  Begyndelse  er  blevet  anbragt  i  Far- 
veindustrien,  overstiger  20  Millioner  Dollars. 

I  1914  var  der  i  De  Forenede  Stater  kun  fem  eller 
seks  Farvefabriker,  der  beskæftigede  400  Arbejdere, 
og  som  producerede  omtrent  3,300  Tons  pr.  Aar.  For 
Øjeblikket  er  der  over  90  Fabriker,  der  fremstiller 
rene  Farver,  og  mere  end  100  store  Virksom  beder 
fabrikerer  Raamaterialerne  og  giver  disse  den  første 
Forarbejdning. 

En  Centralassociation  af  australske  Kobberproducenter. 

Paa  Regeringens  Initiativ  er  der  fornylig  i  Mel- 
bourne  af  samtlige  australske  Kobberproducenter 
blevet  dannet  en  stor  Sammenslutning:  »The  Copper 
Products  Association«,  der  skal  føre  Kontrol  med  al 
Salg  af  Kobber  saavel  nu  som  efter  Krigen. 

Den  australske  Kobberproduktion  udgør  aarligl 
40,000  Tons.  Raffineringen  foregaar  i  Australien.  Asso¬ 
ciationen,  hvis  Kapital  er  50,000  £,  skal  ledes  af  Be¬ 
styrelsen  i  Melbourne.  Regeringen  skal  være  repræ¬ 
senteret  for  at  beskytte  de  smaa  Producenters  og 
Forbrugernes  Interesse.  De  Selskaber,  der  er  i  Besid¬ 
delse  af  500  Aktier,  har  Ret  til  at  vælge  et  Medlem 
af  Bestyrelsen 

Foreløbig  er  det  vedtaget,  al  Salg  af  raffineret 
Kobber  kun  maa  linde  Sted  med  Associationen  som 
Mellemmand.  Det  demokratiske  Australien  synes  her¬ 
med  at  ville  betræde  den  tyske  Centraliseringsvej. 

Engelske  Forretningsfolk  mod  Statsindgriben. 

Foreningen  af  Eksportører  og  Importører  i  Man¬ 
chester  afholdt  fornylig  et  stort  Møde  for  at  prote¬ 
stere  mod  den  paatænkte  Regeringskontrol  af  Han¬ 
delen  efter  Krigen.  Forsamlingen  vedtog  enstemmigt 
følgende  Resolution: 

»Idet  Associationen  erkender  Umuligheden  af  under 
den  nuværende  Krigstilstand  at  bevare  en  absolut 
Frihed  i  Indenrigs-  og  Udenrigshandelen,  nedlægger 
den  en  energisk  Protest  mod  det  af  Regeringen  frem¬ 
satte  Forslag  om  at  bevare  Ivontrolen  over  Import 
og  Eksport  i  et  Tidsrum  af  3  Aar  efter  Krigen  og 
kræver,  at  den  nuværende  Kontrol  skal  ophæves  saa 
hurtigt  som  muligt  (dog  ikke  hvad  angaar  Handelen 
med  fjendtlige  Lande)  efter  Fredsslutningen. 

Associationen  ønsker  endvidere  at  understrege,  at 
Englands  mægtige  Verdenshandel  næsten  udelukkende 
er  skabt  af  engelske  Handelsmænd  ved  Hjælp  at  de¬ 
res  Kapital,  Energi,  tekniske  Viden  og  Foretagsom- 
hedsaand.  Ogsaa  af  denne  Grund  protesterer  Associ¬ 
ationen  energisk  mod  Regeringens  Politik,  der  uund- 
gaaelig  vil  have  til  Følge,  at  engelske  Handelsmænd 
bliver  ruinerede,  uden  at  dette  paa  nogen  Maade  vil 
kunne  gavne  Fabrikanter  og  Forbrugere«. 

Monopolisering  af  tysk  Handel. 

Ifølge  Meddelelse  i  tyske  Blade  er  der  for  Tiden 
et  Syndikat  under  Dannelse,  der  skal  overtage  den 

tyske  Handel  med  Finland.  Det  er  Meningen,  at  Sel¬ 
skabet  skal  have  Monopol  paa  hele  den  linsk-tyske 
Handel. 

Et  saadant  Skridt  vil  være  et  haardt  Slag  for  Ham¬ 
borg,  Luheck  og  andre  tyske  Handelsbyer,  der  hidtil 
har  haft  store  Forretninger  paa  Finland.  Er  det  Af¬ 
slutningen  af  Krigsøkonomiens  Tvangsorganisation 
eller  Begyndelsen  til  »Overgangsøkonomien«  efter  Kri¬ 
gen?  spørger  man  sig  i  tyske  kommercielle  Kredse. 
Hvis  det  sidste  er  Tilfældet,  lover  det  ikke  godt  for 
den  frie  Omsætning  og  Handel. 

Cellulose-  og  Papirindustri  i  Nordafrika. 

I  Frankrig  er  der  fornylig  blevet  dannet  et  stort 
Selskab  for  »Cellulose-  og  Papirindustri  i  Nordafrika«. 
De  RaastolTer,  der  skal  bearbejdes:  Alfa-,  Diss-  og 
Driungræs,  Halm,  Majs,  Rør,  Dværgpalmer  og  nord¬ 
afrikanske  Fiberplanter  er  yderst  billige  og  findes  i 
store  Mængder  i  de  franske  Middelhavskolonier. 

Det  franske  Nordafrika  vil  herved  komme  til  at 
udnytte  en  af  sine  største  naturlige  Rigdomme:  Alfa¬ 
græsset  og  faa  en  Industri,  der  har  store  Udviklings¬ 
muligheder  —  idet  Alfagræsset  sælig  kan  bruges  til 
Papfabrikationen,  særlig  til  finere  Emballage  f.  Eks. 
for  Frugter  og  Grøntsager. 


Fransk  Avl  og  Eksport  af  Humle. 

Som  bekendt  har  indtil  før  Krigen  Salget  af  Humle 
udelukkende  været  paa  Tyskernes  Hænder.  Imidlertid 
har  liere  driftige  Humledyrkere  i  Frankrig  —  og  sær¬ 
lig  i  Bourgogne  —  i  de  sidste  Aar  begyndt  Stordrift  af 
dette  Produkt,  og  efter  sigende  skal  Resultatet  være 
over  F'orventning,  idet  det  viser  sig,  at  den  franske 
Humle  er  af  en  udmærket  Kvalitet. 

IHere  store  Selskaber  i  Østfrankrig  har  allerede 
begyndt  en  omfattende  Eksport  af  denne  Vare  til 
Italien,  og  ogsaa  England  menes  at  ville  overtage  en 
Del  af  Avlen. 

Prisstigning  i  U.  S.  A 

Hvorledes  Krigsforholdene  har  bragt  Priserne  for 
Byggematerialer  i  Vejret  ogsaa  i  De  Forenede  Stater 
kan  ses  af  følgende  Prisopgivelser  fra  Byen  Cleveland 
i  Ohio: 

August  pCt. 

1914  1917  Stigning 

Cement  pr.  Barret  (ca.  120  Liter)  1,35  Doli.  2,80  Doli.  107  pCt. 


Skærver  pr.  Ton . 

1,00  » 

1,33  » 

48 

» 

Betonsand  pr.  Ton . 

0,55  » 

1,15  » 

109 

Almindelige  Mursten  pr.  Tusind 

6,75  » 

15,50  » 

130 

» 

Ikke  faglærte  Arbejdere  pr.  Time 

0,17-5-  » 

0.45  » 

157 

» 

Spand  Heste  pr.  Time . 

0,50  » 

0,80  » 

60 

ORGANISATIONS-  OG  FORENINGS-MEDDELELSER. 


Fra  Industriraadet. 

Industriraadets  Kontorer. 

Da  det  har  vist  sig  vanskeligt  for  de  mange  besø¬ 
gende,  der  har  Ærinde  i  Industriraadet,  at  orientere 
sig  m.  H.  t.  de  forskellige  Kontorer  —  til  Trods 
for  Vejledningstavle  m.  m.  —  er  der  nu  i  Opgangen 
V.  Boulevard  18  anbragt  en  Oplysningskiosk,  hvor¬ 
fra  alle  Oplysninger  ydes  de  besøgende. 

Afgifter  for  Erklæringer. 

Idet  man  ikke  undlader  at  henlede  Opmærksom¬ 
heden  paa,  at  der  for  al  Genudførsel,  ligegyldigt  til  hvil¬ 
ket  Land,  af  Varer  samt  Fabrikata  af  Varer,  impor¬ 
terede  under  Industriraadets  eller  Grosserer-Societe¬ 
tets  Garanti,  altid  maa  ansøges  om  Tilladelse  hos  de 
respektive  Institutioner,  meddeles  det  herved,  at  man, 
som  Følge  af  de  med  Opretholdelsen  af  Industriraadets 
Virksomhed  forbundne,  stadig  stigende  Omkostninger, 
har  set  sig  nødsaget  til  indtil  videre  at  forhøje  Afgif¬ 
terne  for  Ekspeditionen  af  de  Tilladelser,  der  udste¬ 
des  af  Industriraadet. 

Der  vil  herefter  for  Ekspeditionen  af  Industriraa¬ 
dets  Udførsels-Attester  være  at  erlægge  følgende  Af¬ 
gifter: 


or 

Værdi 

indtil 

200 

Kr. 

2  Kr. 

over 

200 

til 

500 

Kr.  3  » 

7> 

» 

500 

» 

» 

1000 

»  5  » 

r> 

» 

1000 

» 

» 

1500 

»  8  » 

» 

» 

1500 

» 

» 

2000 

»  10  » 

» 

» 

» 

2000 

» 

V«  pCt. 

afrundet  opad  i  hele  Kroner. 

For  Prolongationer  beregnes  en  fast  Afgift  af  2  Kr. 
for  Beløb  under  1000  Kr.  og  af  4  Kr.  for  alle  Beløb 
derover. 

Angaaende  Afgiften  for  Importbegæringer  se  Bekendt¬ 
gørelsen  i  Tidsskriftets  Oktober-Hefte. 

Kommunal  Haandværksdrift  i  Norge. 

F'ra  Handelsministeriet  har  Industriraadet  modta¬ 
get  et  Eksemplar  af  »Norsk  midlertidig  Lov  af  14. 
December  1917«,  hvorefter  Kommuner  under  ekstra¬ 
ordinære  Forhold  kan  erholde  Tilladelse  til  at  udøve 
Haandværksdrift  ogsaa  ud  over  de  ved  »Lov  om 
Haandverksnæring  af  25.  Juni  1913«  i  §  38  bestemte 
Grænser.  Den  paagældende  Tilladelse  meddeles  af 
Kongen  eller  den,  han  giver  Myndighed  dertil. 

Ligeledes  kan  Staten  under  ekstraordinære  Forhold 
udøve  Haandværksdrift  paa  Vilkaar,  som  fastsættes 

af  Kongen.  Det  tilfojes,  at  den  nævnte  Lov  om 
Haandværksnæring  af  25.  Juni  1913  i  §  38  bestemmer, 
at  kommunale  Gas-,  Elektricitets-  og  Vandværker 
samt  ogsaa  kommunale  Kloakværker  har  Ret  til  at 
udøve  Haandværksdrift  i  den  Udstrækning,  som  er 
nødvendig  for  de  paagældende  Arbejders  Fremme. 

Tyske  Krigshandelsbestemmelser. 

Fra  Udenrigsministeriet  har  Industriraadet  mod¬ 
taget  et  Eksemplar  af  »Reiclisgesetzblatt«  for  27.  f. 
M.,  indeholdende  i  Nr.  73  en  Forordning  af  24.  s.  M., 
hvorefter  Bestemmelser  i  de  med  de  fjendtlige  Lande 
afsluttede  Handelstraktater  indtil  videre  finder  Anven¬ 
delse  paa  Varer  fra  mestbegunstigede  Lande,  i  Nr.  74 
en  Forordning  af  s.  D.,  hvorved  Tolden  paa  forskel¬ 
lige  Varer  indtil  videre  sættes  ud  af  Kraft,  samt  i 
Nr.  77  en  Forordning  af  s.  I),  vedrørende  Ændring  i 
Art.  XVII  i  Toldtarifloven  af  13.  Februar  1906  (R.  G. 
Bl.  Nr.  20). 

Det  paagældende  Hefte  henligger  til  Gennemsyn  i 
Industriraadet. 

□□□□□□ 

Vareudvekslingen 
med  Tyskland  og  Østrig-Ungarn. 

I  Dagene  fra  den  15.  til  den  19.  Marts  har  der  væ¬ 
ret  fort  Delegationsforhandlinger  med  Tyskland  og 
Østrig-Ungarn  om  Vareudvekslingen  med  disse  Lande 
for  de  4  Maaneder  fra  1.  April  til  31.  Juli  1918. 

Fra  tysk  Side  saa  vel  som  fra  østrig-ungarsk 
Side  var  mødt  en  talrig  Repræsentation  under  Le¬ 
delse  af  Geheimeraad  von  Grunenwald  fra  det  tyske 
Udenrigsministerium  og  Legationsraad,  Dr.  Toepffer, 
Handelsattaché  ved  det  herværende  tyske  Gesandt¬ 
skab,  og  fra  østrig-ungarsk  Side  under  Ledelse  af 
Sektionsraad  v.  Horrak  fra  det  østrigske  Ernærings- 
ministerium  samt  af  Dr.  Kern,  Handelsattaché  ved 
det  herværende  østrig- ungarske  Gesandtskab. 

Fra  dansk  Side  deltog  paa  Landbrugets  Vegne: 
Folketingsmand  Niels  Frederiksen,  Direktør  Anders 
Nielsen,  Direktør  Ole  Olsen,  Proprietær  Niels  Porse, 
Landstingsmand,  Forpagter  Chr.  Sonne;  paa  Hande¬ 
lens  Vegne:  Bankdirektør  C.  C.  Clausen,  Grosserer 
Otto  Petersen,  samt  paa  Industriens  Vegne:  Direktør 
Max  Ballin,  Ingeniør  Alex.  Foss  og  Fabrikant  C.  F. 
Jarl. 


I  Forhandlingerne  deltog  Repræsentanter  for  Uden¬ 
rigsministeriet,  Justitsministeriet,  Handelsministeriet 
og  Landbrugsministeriet,  endvidere  var  Fiskeridirek- 
tør  Mortensen  indbudt  til  Forhandlingerne  ligesom 
dansk  Fiskeriforenings  Bestyrelse  var  repræsenteret 
ved  3  Bestyrelsesmedlemmer  med  Kutterfører  M.  C. 
Jensen  som  Formand. 

Endelig  deltog  efter  Udenrigsministeriets  Ønske 
Folketingsmand  Sigvald  Olsen  og  Cand.  polit.  Brams- 
næs. 

Forhandlingerne  lededes  af  Formanden  for  Erhver¬ 
venes  Fællesudvalg,  Ingeniør  Alex.  Foss. 

Forhandlingerne  havde  et  for  de  danske  Interesser 
tilfredsstillende  Forløb,  og  Resultatet  blev  en  Fortsæt¬ 
telse  af  Vareudvekslingen  med  Tyskland  og  Østrig- 
Ungarn  i  væsentlig  samme  Omfang  som  tidligere. 

For  de  danske  Udførselsvarers  Vedkommende  blev 
der  truffet  Aftale  om  Priserne  for  de  næste  4  Maa¬ 
neder. 

Kultilførslen  ventes  opretholdt  i  uforandret  Om¬ 
fang  og  til  uforandrede  Priser,  medens  der  forventes 
nogen  forøget  Tilførsel  af  Jern  og  Staal,  bl.  a.  til 
Skibsbygning. 

□□□□□□ 

Foredragene  ved  Industrimødet.  De  paa  Industrimødet 
den  22.  Marts  afholdte  Foredrag  vil  snarest  muligt 
blive  udgivet  i  et  samlet  Hefte.  Medlemmer  af  Indu- 
striraadsorganisationen  og  Industriforeningen,  der 
maatte  ønske  at  erholde  dette  Hefte,  bedes  henvende 
sig,  skriftlig  eller  personlig,  til  Industriforeningens 
Sekretariat,  V.  Boulevard  18,  Kjøbenhavn  B. 

Tilsendte  Boger  m.  m.  Danmarks  Haandværk  og  In¬ 
dustri  ifølge  Tællingen  den  26.  Maj  1914,  udgivet  af 
Det  statistiske  Departement.  Jernbeton  i  Teori  og 
Praksis,  I.  Del.  Af  Professor,  Ingeniør  E.  Suenson. 
Bluhmes  Boghandel. 

Tidsskriftets  Annonceafdeling.  Vor  Annonceekspedition 
er  herefter  V.  Boulevard  18,  1.  Sal  til  højre,  Industri¬ 
foreningens  Sekretariat,  Kontortid  9—5,  Telefon  Cen¬ 
tral  8100. 

Industriforeningens  Foredrag.  I  Følge  Meddelelse  fra 
Foredragsudvalget  er  Foredragssæsonen  1917 — 18  af¬ 
sluttet. 


Redaktion:  Povl  Drachmann.  Redaktionsudvalg:  H.  P.  Prior,  C.  F.  Jarl  og  F.  H.  J.  Rambusch. 

Redaktion:  Vestre  Boulevard  18,  Kjøbenhavn  B.  Telefon  Byen  4084. 

Ekspedition  og  Annoncer:  Vestre  Boulevard  18,  Telefon  8100. 

For  Ikke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Trykt  hos  Nielsen  &  I.ydiche  (Axel  Simmelkiaer) 

Erhvervenes  Fællesudvalg. 

Et  Tilbageblik  over  det  første  Aars  Virksomhed. 


Det  vil  endnu  erindres,  hvorledes  Danmarks 
Varetilførsler  og  Handelsforhold  nnder  Ver¬ 
denskrigens  første  Tid  var  præget  af  overordentlig 
stor  Usikkerhed.  Først  efterhaanden  lykkedes 
det  at  skabe  nogen  Orden  ud  af  det  Kaos,  man 
var  styrtet  ud  i,  sideløbende  med,  at  selve  de 
ekstraordinære  Forhold  efterhaanden  som  man 
kunde  overse,  at  de  ingenlunde  vilde  blive  kort¬ 
varige,  antog  en  fastere  Karakter,  der  lidt  efter 
lidt  skulde  udformes  til  det  System  —  den  stør¬ 
ste  Organisation,  vor  Økonomi  endnu  har  op¬ 
levet  —  der  hedder  Danmarks  Krigshandelspo¬ 
litik.  Takket  være  et  lykkeligt  Sammentræf  af 
mange  fornødne  Faktorer  skabtes  den  nye  Ord- 
ning  i  vort  Land  tilmed  ret  hurtigt,  maaske 
ikke  mindst  fordi  man  snart  kom  over  til  at 
placere  en  stor  Del  af  de  mægtigt  opsvulmende 
Opgaver  for  Statsmagten  hos  de  Faktorer,  hvor 
de  i  og  for  sig  naturligt  hprte  hjemme,  nemlig 
lor  Varetilførslernes  og  Handelsforholdenes  Ved¬ 
kommende  de  paagældende  Erhvervs  Hovedor¬ 
ganisationer.  Herved  blev  det  muligt  at  skabe 
det  for  Danmark  ejendommelige  System,  hvor 
Erhvervsorganisationerne  i  intim  Føling  med 
Statsmagten  afsluttede  Handelsoverenskomster 
direkte  med  fremmede  Statsmyndigheder  og  i 
Henhold  hertil  kom  til  at  varetage  hele  det 
umaadelige  Arbejde,  der  knyttedes  til  den  Rolle 
som  Kontrahent,  Garant  og  Kontrolør,  Organi¬ 
sationerne  herved  paatog  sig  udadtil  og  indad¬ 
til.  Saaledes  som  Forholdene  laa,  maatte  dette 
Arbejde  i  første  Række  henvende  sig  til  Hande¬ 
len  og  Industrien,  hvilke  to  Erhverv  gennem 
deres  Organisationer,  Grosserer-Societetets  Komité 


og  Industriraadet,  begge  stod  vel  rustet  til  at 
paatage  sig  de  nye  Opgaver. 

De  heldige  Resultater  for  vore  Tilførselsinter¬ 
esser,  vore  Eksportforhold  og  vort  hele  økono¬ 
miske  Liv  som  Følge  af  dette  System  var  trods 
alle  Vanskeligheder  en  Kendsgerning  ligetil  den 
store  Forandring  i  Krigsførelsen,  der  er  at  da¬ 
tere  fra  Tysklands  Erklæring  om  den  skærpede 
U-Baadskrig  af  1.  Februar  1917. 

Saaledes  som  Forholdene  paa  Havet  havde 
udviklet  sig,  maatte  det  nye  Krigsafsnit,  der  nu 
indtraadte,  blive  et  haardt  Slag  for  de  neutrale 
Stater  i  Evropa.  For  Danmark  med  dets  store 
og  vitale  Interesser  vestpaa  skabtes  en  overor¬ 
dentlig  vanskelig  Tilstand,  der  brat  stillede  alle 
Erhvervsgrene  i  samme  truede  Situation  og 
maatte  henvise  dem  til  et  Samarbejde,  som  de¬ 
res  indre  økonomiske  Samhørighed  ganske  vist 
gjorde  naturlig,  men  som  man  dog  ikke  under 
friere  Forhold  havde  kendt.  Det  kunde  saaledes 
forudses,  at  selv  i  bedste  Tilfælde  vilde  den  til 
vor  Raadighed  staaende  Tonnage  ikke  mere 
blive  tilstrækkelig  til  at  opretholde  de  hidtid  ige 
Tilførsler,  og  der  maatte  som  Følge  deraf  op- 
staa  det  nye  Problem  at  sikre  den  bedst  mulige 
Anvendelse  af  den  disponible  Skibslejlighed. 

Det  Samarbejde  mellem  Hovederhvervene,  der 
saaledes  paakaldtes,  blev  da  Formaalet  for  Er¬ 
hvervenes  Fællesudvalg,  der  afholdt  sit  konstitu¬ 
erende  'Møde  den  23.  Februar  1917.  Samtlige 
4  Hovederhverv  blev  repræsenteret:  Landbrug, 
Industri,  Handel  og  Skibsfart.  Indbydelsen  til 
den  nye  Organisation  var  ret  naturligt  fremkom¬ 
met  fra  de  to  allerede  intimt  samarbejdende 

Organisationer,  Grosserer-Societetets  Komité  og 
Industrilandet,  i  fuld  Forstaaelse  med  Rege¬ 
ringen. 

Fællesudvalgets  Medlemmer  blev  følgende: 

For  Handelen : 

Bankdirektør  C.  C.  Clausen, 

Grosserer  Th.  Colding, 

»  Otto  Petersen, 

»  Axel  Schmidt. 

For  Industrien : 

Direktør  Max  Ballin, 

Ingeniør  Alex.  Foss, 

Fabrikant  C.  F.  Jarl, 

Direktør  H.  P.  Prior. 

For  Landbruget: 

Direktør  L.  Broberg, 

Folketingsmand  Niels  Frederiksen, 
Forstander  Madsen  Mygdal, 

Forpagter,  Landstingsmand  Ghr.  Sonne. 

For  Skibsfarten  : 

Direktør  A.  O.  Andersen, 

»  Chr.  Cold, 

N.  Høst, 

»  K.  Reinhardt. 

Til  Formand  valgtes  Ingeniør  Alex.  Foss  og 
til  Næstformand  Bankdirektør  C.  C.  Clausen. 
Der  valgtes  endvidere  et  Forretningsudvalg,  be- 
staaende  af  disse  to  Herrer  samt  af  Forpagter, 
Landstingsmand  Chr.  Sonne  og  af  Direktør  A. 
O.  Andersen.  Som  Sekretærer  valgtes: 

For  Handelen:  cand.  polit.  Wm.  Borberg, 

»  Industrien:  Direktør  Gunnar  Gregersen, 

»  Landbruget:  cand.  polit.  Otto  Himmelstrup, 
»  Skibsfarten:  cand.  polit.  W.  Maegaard 
og  til  Generalsekretær:  Direktør  Harald  J.  Niel¬ 
sen. 

Fællesudvalgets  Samarbejde  med  Regeringen 
har  bl.  a.  derigennem  faaet  sit  Udtryk,  at  føl¬ 
gende  Repræsentanter  for  Administrationen  re¬ 
gelmæssigt  har  deltaget  i  Udvalgets  Møder: 

For  Udenrigsministeriet:  Kammerherre,  Departe¬ 
mentschef  J.  Clan  og  Kontorchef  Knud 
Sthyr, 

»  Justitsministeriet:  Departementschef  C. 

Schrøder  og  Kontorchef  Vilh.  Boeg,  senere 
Kontorchef  Engeli, 

»  Handelsministeriet :  Departementschef  Busck- 
Nielsen, 

»  Indenrigsministeriet:  Departementschef  Mar- 
tensen-Larsen, 


For  Landbrugsministeriet:  Kontorchef  V.  Hel¬ 
sted, 

»  Den  overordentlige  Kommission :  Overfor¬ 
mynder  Friis. 

De  almindelige  Opgaver,  der  laa  for  eller  snart 
meldte  sig  for  Erhvervenes  Fællesudvalg,  kan 
sammenfattes  i  følgende  Punkter: 

1)  Den  mest  formaalstjenlige  Udnyttelse  af 
Tonnagen  særlig  med  Henblik  paa  Fremme  af 
Tilførsel  af  de  mest  nødvendige  Varer. 

2)  Bistand  til  Forkortelse  af  Skibenes  Ophold 
i  Inspektionshavne  saa  vel  som  til  Lettelse  iøv- 
rigt  af  Skibenes  Passage  gennem  Blokadezoner. 

3)  Udviklingen  af  en  interskandinavisk  Vare¬ 
udveksling. 

4)  Samling  af  Importører  til  Fællesindkøb  og 
Fællesbefragtning. 

5)  Fremme  af  Tilførslerne  i  Almindelighed 
ved  Oplysningsarbejde  med  Hensyn  til  nye  Til¬ 
førselskilder. 

6)  Deltagelse  i  de  almindelige  Handelsforhand¬ 
linger  med  de  krigsførende  Landes  Regeringer. 

7)  Tilvejebringelse  af  løbende  statistiske  Op¬ 
lysninger  om  Danmarks  Ind-  og  Udførsel  til 
Grundlag  for  Handelsforhandlinger. 

8)  Fordeling  og  Prisregulering  for  saadanne 
Varers  Vedkommende,  som  fremskaffes  ved  Fæl¬ 
lesudvalgets  Bistand. 

Tonnagens  Anvendelse.  Tonnageproblemet,  der 
særlig  havde  tilskyndet  til  Fællesudvalgets  Dan¬ 
nelse,  søgtes  løst  ved  en  frivillig  Tonnageregu¬ 
lering,  hvorved  det  ikke  mindst  viste  sig  heldigt, 
at  Skibsfarten  her  deltog  i  Samarbejde  med  de 
øvrige  Erhverv.  For  at  sikre  Skibslejlighed  til 
Landet  for  de  nødvendigste  Varer  maatte  en 
gensidig  Afvejning  af  Interesserne  finde  Sted  ved 
indbyrdes  Forstaaelse  mellem  Erhvervene,  hvor¬ 
ved  Statsindgreb,  der  ofte  kun  havde  kunnet 
gøre  ondt  værre,  blev  undgaaet.  Den  frivillige 
Tonnageregulering  blev  praktiseret  saaledes,  at 
der  gennem  Erhvervenes  Fællesudvalg  blev  truf¬ 
fet  en  Ordning  med  de  Rederier,  der  opretholdt 
Rutefarten  paa  England  og  Amerika,  hvorved 
kun  saadanne  Varepartier  blev  tilført  Danmark 
som  Fællesudvalget  havde  givet  sin  Anbefaling. 
I  dette  Øjemed  blev  alle  Varer  inddelt  i  4  Klas¬ 
ser  efter  Nødvendighedsgrad.  I  første  Række 
kom  Næringsmidler  til  Befolkningens  Ernæring 
og  nødvendige  Raavarer  til  Produktionens  Op¬ 
retholdelse.  Alt  efter  det  i  Øjeblikket  herskende 
Behov  samt  efter  det  Omfang  af  Skibsrum,  der 

paa  det  givne  Tidspunkt  var  til  Raadighed,  har 
Afskibningerne  derefter  fundet  Sted,  saaledes  at 
de  for  det  almene  Vel  mest  paakrævede  Tilførs¬ 
ler  til  enhver  Tid  er  fremmet  forud  for  mindre 
nødvendige  Varer.  Under  dette  System,  der  op¬ 
retholdtes  lige  til  den  fuldstændige  Standsning 
i  Tilførslerne  vestfra,  der  blev  den  indirekte 
Følge  af  Amerikas  Indtræden  i  Krigen,  er  hidtil 
udstedt  ca.  1(100  Afskibningsanbefalinger.  Som 
Eksempler  paa  rettidige  Tilførsler  af  Varer,  der 
er  opnaaet,  kan  nævnes  Græsfrø,  Høstbindegarn 
og  Landbrugsmaskiner,  hvis  Fremskaffelse  in¬ 
denfor  et  bestemt  Tidsrum  var  paakrævet  for 
Landbrugets  Behov.  Et  Skøn  maatte  selvfølgelig 
i  alle  Tilfælde  være  det  afgørende,  selv  hvor 
man  havde  Klassificeringen  at  holde  sig  til,  men 
det  maa  nævnes,  at  der,  ihvorvel  Systemet  saa¬ 
ledes  har  krævet  Resignation  hos  de  forskellige 
Parter,  dog  ikke  er  fremkommet  alvorlige  Kla¬ 
ger  eller  Kontiikter  som  Følge  af  Systemets 
Praktisering.  I  ethvert  Tilfælde  har  man  bestræbt 
sig  for  at  holde  dette  saa  elastisk,  at  det  i  mind¬ 
ste  Omfang  kom  til  al  skade  danske  Erhvervs¬ 
interesser,  hvor  disse  paa  nogen  Maade  kunde 
tilgodeses.  Herved  adskiller  Systemet  sig  princi¬ 
pielt  fra  de  Importforbud  for  mindre  nødvendige 
Tilførsler,  som  er  etableret  i  andre  Lande. 

Foruden  Ordningen  med  Hensyn  til  Ruteski¬ 
benes  Anvendelse  har  Erhvervenes  Fadlesudvalg 
ydet  sin  Bistand  ved  Fremskaffelse  af  Skibsrum 
for  hele  Ladninger  alt  efter  som  Importørerne 
har  tiltrængt  en  saadan  Hjælp,  der  da  er  op¬ 
naaet  ved  Samarbejde  mellem  Handels-  og  In¬ 
dustrifirmaer  og  Skibsfarten.  I  denne  Forbin¬ 
delse  kan  endvidere  nævnes,  at  Fællesudvalget 
kort  efter  Begyndelsen  af  sin  Virksomhed  ydede 
særlig  Bistand  for  Tilførslerne  af  Korn  og  Fo¬ 
derstoffer  fra  Amerika.  Fra  den  1.  April  1917 
henviste  nemlig  Ententen  de  neutrale  Lande  til 
for  deres  Tilførsler  kun  at  benytte  deres  egen 
Tonnage.  Paa  det  Tidspunkt  var  ikke  mindre 
end  52  norske  Skibe  befragtet  af  danske  Impor¬ 
tører,  i  væsentlig  Grad  for  den  danske  Regerings 
Regning,  til  Transport  af  Korn  og  Foderstoffer 
fra  Amerika.  Efter  en  Række  Forhandlinger 
lykkedes  det  ved  Erhvervenes  Fællesudvalgs  Bi¬ 
stand  at  faa  Befragtningen  af  disse  Skibe  opret¬ 
holdt,  og  kun  for  5  Skibes  Vedkommende  maatte 
Certepartierne  annulleres.  løvrigt  maatte  Enten¬ 
tens  nye  Bestemmelse  selvfølgelig  blive  en  ny 
alvorlig  Opfordring  til  Økonomisering  med  den 
til  vor  Raadighed  staaende  Tonnage,  idet  Dan¬ 


marks  Handelsflaade  selv  under  normale  For¬ 
hold  kun  kan  bestride  Befordringen  af  ca.  Halv¬ 
delen  af  de  Varemængder,  Danmark  behøver 
tilført  over  Havet. 

Ophold  i  Inspektionshavne  og  Lettelse  af  Skibe¬ 
nes  Passage.  Ved  Indskrænkninger  i  Tonnagen 
maatte  det  blive  en  Opgave  foruden  gennem 
direkte  Tonnageregulering  o.  1.  at  søge  den  dis¬ 
ponible  Tonnages  Effektivitet  forøget  ved  at  søge 
Skibenes  Rejser  forkortet.  Fællesudvalget  har 
med  dette  for  Øje  i  en  Række  Tilfælde  ved  For¬ 
handlinger  særlig  med  den  engelske  Regering 
opnaaet  hurtigere  Ekspedition  af  Skibene  med 
Forkortelse  af  Ophold  i  Inspektionshavne  m.  m. 
og  har  ligeledes  i  en  Række  andre  Tilfælde  for- 
maaet  at  udvirke,  at  Skibe  kunde  opnaa  at 
blive  inspicerede  i  Havne  udenfor  Farezonerne. 

Interskandinavisk  Vareudveksling.  Den  Stands¬ 
ning  i  alle  Tilførsler,  der  indtraadte  efter  1. 
Februar  1917,  bragte  i  mange  Henseender  de 
tre  skandinaviske  Lande,  der  ellers  fremviste 
meget  ringe  Ensartethed  i  deres  økonomiske 
Forhold  som  Følge  af  den  forskellige  Handels¬ 
politik,  de  hver  for  sig  havde  ført,  i  samme  Si¬ 
tuation,  hvor  det  først  og  fremmest  gjaldt  at 
sikre  sig  nye  Tilførselskilder.  Tanken  maatte 
derfor  opstaa,  at  de  tre  skandinaviske  Lande 
burde  søge  saa  godt  som  muligt  at  supplere 
hinandens  Produktionsevne  og  under  en  vis 
Gensidighed  søge  at  hjælpe  hinanden.  Den  før¬ 
ste  Konference  sigtende  til  at  organisere  en  saa¬ 
dan  skandinavisk  Vareudveksling  kom  i  Stand 
allerede  den  16.  — 17.  Marts  1917  i  Stockholm 
paa  Foranledning  af  Erhvervenes  Fællesudvalg. 
Til  denne  Konference  valgte  Udvalget  følgende 
Delegerede  blandt  sine  Medlemmer: 

Bankdirektør  C.  C.  Clausen, 

Ingeniør  Alex.  Foss, 

Landstingsmand  Chr.  Sonne. 

Endvidere  anmodede  man  fra  Skibsfartens 
Side  Etatsraad  H.  N.  Andersen  om  at  deltage  i 
Forhandlingerne.  For  Danmarks  Vedkommende 
forelaa  foruden  det  nævnte  almindelige  Moment 
tillige  det  særlige,  at  det  baade  af  politiske  og 
økonomiske  Grunde  var  ønskeligt  at  skabe  sig 
et  nyt  Afsætningsmarked  for  Landbrugsproduk¬ 
ter,  idet  Udførslen  til  England  efter  længe  at 
have  været  helt  standset,  kun  var  kommet  igang 
igen  med  store  Indskrænkninger  og  under  stadig 
Usikkerhed.  Under  den  organiserede  skandinavi¬ 
ske  Vareudveksling,  der  for  Danmarks  Vedkom¬ 
mende  henlagdes  under  Erhvervenes  Fællesud- 

valg,  er  der  siden  opnaaet  Tilførsel  af  mange 
uundværlige  Varer  fra  Nabolandene.  Saaledes 
kan  nævnes:  Sveller,  Hjulsæt,  Hjulbandager, 
Fyrbokser  (til  Lokomotiver),  Raajern,  Staal, 
Jernplader,  værdifulde  Maskiner,  svovlsur  Ler¬ 
jord  (til  Papirfabrikationen),  Egebark  (til  Garve¬ 
rier),  Telegrafpæle,  Trætjære,  Terpentin,  Torve¬ 
strøelse,  Kalcium-Karbid,  Svovlsyre,  Trækul, 
Zink,  Brænde  m.  m.  For  mange  af  disse  Varer 
gælder  det,  at  de  overbovedet  ikke  har  kunnet 
skaffes  andre  Steder  fra,  og  for  dem  alle,  at  de 
ingenlunde  havde  kunnet  frigøres  for  Eksport 
til  Danmark  uden  netop  takket  være  den  etable¬ 
rede  Vareudvekslings  Organisation.  Danmark 
har  til  Gengæld  i  første  Række  ydet  Landbrugs¬ 
produkter,  idet  der  dog  ogsaa  er  udført  forskel¬ 
lige  industrielle  Varer  og  Raastoffer  herfra.  Gen¬ 
nem  lang  Tid  var  Norge  en  ret  passiv  Deltager 
i  Vareudvekslingen,  bl.  a.  fordi  dette  Land  paa 
Forhaand  var  stærkt  bundet  ved  Aftaler  med 
de  krigsførende  Magter,  men  saaledes  som  For¬ 
holdene  har  udviklet  sig,  og  med  de  Bestræbel¬ 
ser,  der  udfoldes  for  at  gøre  Vareudvekslingen 
stadig  fastere,  er  det  som  bekendt  lykkedes 
at  faa  dette  Forhold  ændret  til  Fordel  navnlig 
for  vor  Tilførsel  af  Salpeter  og  andre  vigtige 
norske  Produkter. 

Fællesindkøb  og  Fællesbefragtning .  I  Foraaret 
1917  standsedes  enhver  Udførsel  af  Bomuld  fra 
England.  Den  danske  Tekstilindustri,  der  under 
normale  Forhold  havde  faaet  saa  al  sige  hele 
sit  Behov  af  Bomuld  dækket  over  Liverpool  — 
i  Fredstid  tillige  over  Bremen  —  bragtes  herved  i 
en  vanskelig  Situation.  Til  Afhjælpning  af  denne 
besluttede  Tekstilfabrikantforeningen  sig  paa  Fæl¬ 
lesudvalgets  Initiativ  til  at  foretage  Fællesindkøb 
direkte  i  Amerika  gennem  et  Handelsfirma,  der 
havde  særlig  gode  Forbindelser,  idet  Fællesudval¬ 
get  ydede  sin  Bistand  til  at  faa  den  fornødne  Ton¬ 
nage  befragtet.  Paa  lignende  Maade  organisere¬ 
des  Fællesindkøb  af  Raajern  i  Amerika  til  den 
danske  Jernindustri,  hvilken  Vare  sammen  med 
Bomulden  udgjorde  Ladningen  paa  4  Dampere, 
der  bragtes  lykkeligt  igennem,  og  hvorved  det 
blev  muligt  at  opretholde  de  paagældende  Indu¬ 
striers  Virksomhed  i  et  Tidsrum  af  4  a  5  Maa- 
neder  ud  over  det,  hvor  de  ellers  maatte  have 
standset  som  Følge  af  manglende  Tilførsler. 

Oplysningsarbejde  m.  H.  t.  nye  Tilførselskilder. 
Ligesom  Erhvervenes  Fællesudvalg  i  de  oven¬ 
nævnte  Tilfælde  maatte  hjælpe  danske  Impor¬ 
tører  med  at  gaa  direkte  til  Produktionsstederne, 


efter  at  de  sædvanlige  Handelsforbindelser  var 
bortfaldet,  saaledes  har  man  ogsaa  optaget  et 
Arbejde  for  at  tilvejebringe  Oplysningsmateriale 
med  Hensyn  til  nye  Tilførselsmuligheder.  I 
mange  Tilfælde  har  Fællesudvalget  selv  taget 
Initiativet  til,  at  der  i  Tide  er  indledet  Forhand¬ 
linger  om  Tilførsler  fra  saadanne  Steder,  hvor¬ 
fra  den  danske  Import  ikke  tidligere  har  regnet 
at  faa  sine  Varer,  men  hvor  Forskydningerne  i 
det  hele  økonomiske  Liv  under  Verdenskrigen 
har  skabt  nye  Muligheder,  nye  Kilder.  I  dette 
Arbejde  har  man  haft  en  fortrinlig  Støtte  i  Er¬ 
hvervsorganisationernes  Repræsentanter  og  For¬ 
bindelser  i  London,  Berlin  og  Stockholm,  lige¬ 
som  der  fra  Tid  til  anden  har  været  udsendt 
Delegerede  i  disse  særlige  Spørgsmaal. 

Handelsforhandlinger  med  de  krigsførende  Lande. 
Som  en  Fortsættelse  af  de  Opgaver,  der  tidligere 
særlig  paahvilede  Grosserer-Societetet  og  Indu- 
striraadet,  er  Erhvervenes  Fællesudvalg  efter- 
haanden  draget  ogsaa  aktivt  ind  i  Landets  Han¬ 
delspolitik,  idet  det  i  Handelsforhandlinger  med 
Udlandet  har  ydet  Regeringen  sagkyndig  Bistand, 
og  i  visse  Tilfælde  endog  faaet  Forhandlingernes 
Varetagelse  overdraget.  Delegerede  fra  Fælles¬ 
udvalget  har  saaledes  baade  ude  og  hjemme 
deltaget  i  de  herhenhørende  Rejser  baade  til 
London,  Paris,  Berlin,  Kristiania  og  Stockholm. 
Navnlig  overfor  Centralmagterne  har  jo  Udvik¬ 
lingen  medført,  at  Landets  Tilførsler  for  en  Del 
er  blevet  betinget  ved  Mængden  og  Arten  af  de 
Modydelser,  Danmark  bar  kunnet  udføre,  og 
dette  Moment  har  i  særlig  Grad  maatlet  gøre 
det  i  Fællesudvalget  skabte  Samarbejde  mellem 
Hovederhvervene  værdifuldt.  Særlig  har  dette 
vist  sig  ved  den  forløbne  Vinters  dansk-tyske 
Forhandlinger,  der  fandt  Sted  i  Kjøbenhavn 
angaaende  Afslutningen  af  Handelsoverens¬ 
komster  med  Centralmagterne,  omfattende  bele 
Danmarks  Vareudveksling  med  disse  Lande. 
Gennem  det  skabte  Samarbejde  og  den  herved 
muliggjorle  Afvejning  af  de  gensidige  Interesser 
og  Fællesoptræden  har  man  i  nogen  Grad  kun¬ 
net  linde  Værn  mod  den  stærkt  centraliserede 
Handelspolitik  udefra  og  opnaa  visse  Fordele 
for  de  danske  Interesser. 

Statistiske  Oplysninger.  Saaledes  som  Handels¬ 
forholdene  med  de  krigsførende  Magter  har  ud¬ 
viklet  sig,  bar  det  saavel  under  Forhandlingerne 
som  for  at  muliggøre  de  trufne  Aftalers  Prakti¬ 
sering,  vist  sig  nødvendigt  til  enhver  Tid  at 
være  nøje  underrettet  om  statistiske  Data  ved- 

rørende  Danmarks  Ind-  og  Udførsel.  De  Oplys¬ 
ninger,  der  gennem  den  almindelige  Handels- 
stalistik  var  til  Raadighed  fra  Statistisk  Depar¬ 
tement,  har  her  ikke  været  fyldestgørende,  dels 
fordi  Oplysningerne  ikke  forelaa  hurtigt  nok, 
dels  fordi  de  navnlig  med  Hensyn  til  Værdibe¬ 
løbene  var  utilfredsstillende  for  de  nye  Formaal. 
Erhvervenes  Fællesudvalg  paatog  sig  derfor  med 
Støtte  af  Udenrigsministeriet  saavel  som  af 
Toldvæsenet  og  Statsbanerne  at  organisere  Ud¬ 
arbejdelsen  af  en  selvstændig  Statistik  efter  et 
helt  nyt  Princip,  hvorved  det  nu  er  muligt  til 
enhver  Tid  at  have  fuldstændige  Opgørelser 
over  al  Ind-  og  Udførsel  indenfor  et  Tidsrum 
af  kun  2  å  3  Dage  efter  at  den  paagældende 
Ind-  eller  Udførsel  har  fundet  Sted.  Med  Grund¬ 
lag  i  denne  Statistik,  der  har  krævet  Oprettel¬ 
sen  af  en  selvstændig  Afdeling  under  Fællesud¬ 
valgets  Generalsekretariat,  er  det  muligt  nu  til 
enhver  Tid  at  skaffe  sig  det  fornødne  fuldstæn¬ 
dige  Overblik  over  de  herhenhørende  Forhold. 

Fordeling  og  Prisregulering.  For  alle  saadanne 
Varer,  som  direkte  eller  indirekte  tilføres  Dan¬ 


mark  ved  Hjælp  af  Kompensation  gennem  Fæl¬ 
lesudvalgets  Mellemkomst,  har  Regeringen  øn¬ 
sket,  at  der  skulde  træffes  Forholdsregler  til  en 
retfærdig  Fordeling  og  til  Hindring  af  urimelig 
Avanceberegning.  Ad  frivillig  Vej  har  Erhverve¬ 
nes  Fællesudvalg  ved  Forhandlinger  med  de 
paagældende  Importører  truffet  hertil  sigtende 
Aftaler  ganske  særlig  for  Varer,  der  er  leveret 
fra  Norge  og  Sverige.  Her  saavel  som  ved  Ton¬ 
nagereguleringen  har  man  ved  et  saadant  frivil¬ 
ligt  etableret  System  kunnet  undgaa  Indgriben 
fra  Myndighedernes  Side  og  ligeledes  opnaaet 
heldige  Resultater  herved. 

Særlige  Opgaver.  Udover  de  ovenfor  anførte 
Hovedopgaver  har  Medlemmer  af  dette  paataget 
sig  særlige  Hverv.  Saaledes  kan  nævnes  Delta¬ 
gelse  i  Forhandlinger  med  den  amerikanske 
Regering  om  en  almindelig  Overenskomst  for 
Danmarks  Handelsforhold  og  Skibsfart.  Ligele¬ 
des  har  Fællesudvalget  udpeget  et  Medlem  af 
Transportnævnet.  Endelig  er  Fællesudvalgets 
Bistand  blevet  paakaldt  i  Arbejdet  for  Forbere¬ 
delse  af  de  økonomiske  Forhold  efter  Krigen. 


Tysk  Kartel-  og  Syndikatpolitik. 

Bidrag  til  Studier  af  Konkurrenceforholdene  efter  Krigen. 

Af  cand.  polit.  Povl  Drachmann. 

VIII. 


(Sidste 

Den  i  det  foregaaende  omtalte  Eksportpolitik 
for  store  og  vigtige  Artikler  som  Kul,  Jern  og 
Staal  og  Halvfabrikata  heraf  samt  andre  indu¬ 
strielle  Produkter  har  som  nævnt  vakt  stærk 
Kritik  i  Tyskland.  Den  har  saa  aabenlyst  væ¬ 
ret  i  Modstrid  med  en  rationel  nationaløkonomisk 
Politik,  at  den  kun  har  kunnet  eksistere  som 
et  tidsbegrænset  Fænomen,  der  støttede  sig  til  det 
bestemte  Forhold,  at  Kartel-  og  Syndikatorgani¬ 
sationerne  i  det  første  Tiaar  af  vort  Aarhundrede 
væsentlig  havde  sit  Tyngdepunkt  just  i  Montan- 
og  Grovindustrierne,  hvorfra  det  ikke  var  lyk¬ 
kedes  at  føre  dem  videre  ud  gennem  de  Indu¬ 
strier,  der  repræsenterer  de  højere  Produktions¬ 
stadier.  De  store  kombinerede  Virksomheder, 
som  vi  tidligere  har  omtalt,  og  som  tilhører  de 
allerseneste  Aars  Udvikling,  er  det,  som  først 
har  brudt  den  gamle  Politik,  idet  det  jo  er 
selvindlysende,  at  det  i  al  Fald  principielt  ikke 


Artikel.) 

vil  være  i  en  saadan  Kæmpebedrifls  Interesse 
at  sælge  sine  Halvfabrikata  in.  v.  til  billigere 
Priser,  end  den  selv  maa  kalkulere  for  sine 
færdige  Produkter.  For  disse  Virksomheder 
bliver  derfor  de  tidligere  kendte  ved  Eksport¬ 
præmier  muliggjorte  lave  Udlandspriser  ikke  af 
samme  Interesse  som  for  Grovindustriernes  Syn¬ 
dikater,  der  er  interesseret  i  den  størst  mulige 
Afsætning  for  herved  at  reducere  Produktions¬ 
omkostningerne.  Vel  har  de  hidtil  haft  Kon¬ 
kurrencehensyn  overfor  Syndikatpoliliken  at 
regne  med,  men  Maalet  for  dem  maa  blive  at 
søge  Fordel  baade  ved  høje  Indlands-  og  Lidlands¬ 
priser  og  i  hvert  enkelt  Tilfælde  drage  Omsorg 
for  ikke  ved  billigt  Salg  af  Halvfabrikata  og 
Materialer  at  sætte  Udlandet  i  Stand  til  at  frem¬ 
stille  industrielle  Produkter  i  Konkurrence  med 
de  Færdigvarer,  som  vedkommende  Storvirk¬ 
somhed  selv  fremstiller. 

Hvorledes  den  nationaløkonomiske  Interesse 
fordeler  sig  paa  de  forskellige  Grupper  af  Indu¬ 
striprodukter  viser  følgende  Oversigt  hentet  fra 
Aar  1905: 


Eksportmængde  i  Tons:  Eksportværdi: 

Raajern .  499,000  26  Miil.  Mark 

Halvfabrikata .  472,000  36  — 

Valseværksprod.  o.  1..  1,844,000  205  — 

Jernvarer 

(Færdigvarer; .  518,000  302  — 

Maskiner  m.  m. 


(Finere  Færdigvarer)  298,000  274 

Man  vil  heraf  se,  hvorledes  de  store  Mængder 
af  grovere  Produkter  giver  en  forbavsende  ringe 
Indtægt  i  Sammenligning  med  de  mere  foræd¬ 
lede  Produkter.  Medens  saaledes  hver  1000  Tons 
eksporteret  Raajern  gav  c.  50,000  Mark,  gav 
hver  1000  Tons  eksporteret  Færdigvare  næsten 
1  Mili.  Mark. 

Med  disse  Tal  for  Øje  er  det  ikke  vanskeligt 
at  se,  hvad  en  Revision  i  tysk  industriel  Eks¬ 
portpolitik  maa  tilsigte,  og  det  er  denne  Revision, 
som  Krigsøkonomien  nu  har  givet  Midler  til. 
Vi  skal  da  til  Slut  omtale  dette  System  og  dets 
Betydning  for  Handelspolitiken  og  Karteludvik¬ 
lingen. 

Da  Verdenskrigen  udbrød,  blev  det  meget 
snart  Tyskland  —  Centralmagterne  overhovedet 
—  der  af  tvingende  Grunde  forst  organiserede 
en  særlig  Krigsøkonomi.  De  vanskeliggjorte  For¬ 
hold  for  Tilførsler  af  Raastoffer  og  Levnedsmid¬ 
ler  maatte  tilskynde  til  Indførelse  af  et  rationelt 
System  for  Indkøb  fra  det  endnu  aabne  Udland, 
og  man  oprettede  til  dette  Formaal  særlige  Ind¬ 
købscentraler,  autoriserede  Handelsselskaber, 
der  forretningsmæssigt  drevet  stod  som  Regerin¬ 
gens  Hjælpeorganer.  I  Tyskland  udstyredes  Cen¬ 
tralerne  overvejende  med  offentlige  Midler,  me¬ 
dens  man  i  Østrig  delvis  arbejdede  med  privat 
Kapital.  I  begge  Tilfælde  blev  Centralselskaber¬ 
nes  Udbytte  begrænset,  thi  selvfølgelig  var  Cen¬ 
tralernes  Opgave  bestemt  af  almennyttige  Hen¬ 
syn.  Den  herved  paabegyndte  Centraliserings¬ 
tendens  greb  snart  meget  stærkt  om  sig.  I  Be¬ 
gyndelsen  arbejdede  endnu  det  private  Initiativ 
Side  om  Side  med  Centralerne  paa  Indkøbsmarke¬ 
derne,  men  snart  blev  den  herved  skabte  Kon¬ 
kurrence  med  Opskruning  af  Priserne  m.  m. 
saa  ufordelagtig  for  Centralmagterne,  at  man  for 
at  skabe  en  vis  Prisregulering  overfor  de  be¬ 
grænsede  Indkøbsmuligheder  snart  kom  til  at 
fæstne  hele  Centralindkøbssystemet  ved  at  give 


Centralselskaberne  monopolagtige  Stillinger,  en¬ 
ten  derved  at  man  udstedte  Indførselsforbud  for 
de  paagældende  Varegrupper  og  derefter  lod  de 
autoriserede  Indkøbscentraler  faa  Licenser,  eller 
ved  al  man  indførte  en  Afleveringstvang  for  de 
frit  opkøbte  Varer  til  Fordel  for  den  paagæl¬ 
dende  Centralorganisation. 

Tyskland  fuldførte  først  sit  Centraliseringssy- 
stem  med  det  store  Indkøbsselskab,  Zentralein- 
kaufsgesellschaft,  populært  kaldet  Z.  E.  G.,  der 
i  den  nøjeste  Tilknytning  til  Regeringen  udru¬ 
stedes  med  de  fornødne  Kompensationsvarer 
og  Myndighed  til  at  anvende  disse  paa  bedst 
mulig  Maade.  Z.  E.  G.  blev  saaledes  ikke  blot 
en  slet  og  ret  Indkøbsinstitution  med  det  For¬ 
maal  at  regulere  Priserne  for  Importen  og  i 
det  hele  at  bringe  denne  ind  under  rationelle 
Forhold,  men  den  blev  en  selvstændig  optræ¬ 
dende  handelspolitisk  Faktor  af  første  Rang. 
Dens  Mænd,  som  overvejende  var  hentet  direkte 
fra  det  praktiske  Liv,  blev  derved  ogsaa  i  de 
Vareudvekslings-  og  Kompensationsforhandlinger, 
der  efterhaanden  udviklede  sig  til  et  bevidst  Sy¬ 
stem  overfor  det  allierede  og  neutrale  Udland, 
Regeringens  Raadgivere  og  Hjælpere,  og  man 
tør  sige,  at  en  Hovedhjørnesten  i  hele  det  tyske 
krigshandelspolitiske  System  udgøres  just  af  Z. 
E.  G.  Østrig  fulgte,  delvis  nødtvungent  i  Tysk¬ 
lands  Fodspor.  Først  med  en  »Einkaufsstelle« 
sorterende  under  Indenrigsministeriet,  der  op- 
traadte  som  Øpkøber  og  Kommissionær  for  de 
forskellige  Myndigheder  og  Forvaltningsorganer. 
Navnlig  Centraliseringen  af  Tysklands  Import¬ 
forretninger  tvang  imidlertid  ogsaa  Østrig  over 
til  Monopolisering  af  alle  Indkøb  fra  Udlandet, 
saaledes  at  man  ogsaa  i  Østrig  fik  et  Zenlral- 
einkaufsgesellschaft,  der  i  væsentlig  Grad  ind¬ 
rettedes  som  det  tyske. 

Di  sse  Indkøbscentraler,  som  fik  et  Net  af  Fi¬ 
lialer  og  Agenter  overalt  i  den  neutrale  Verden, 
-  og  hvis  Virksomhed  er  blevet  følt  saa  stærkt 
i  disse  Lande  —  arbejder  med  enorme  Ømsæt¬ 
ninger,  der  løber  op  i  Milliarder  Mark  aarlig, 
hvilket  er  naturligt  i  Betragtning  af,  al  alle  Til¬ 
førsler  sker  gennem  dem.  De  er  indadtil  specia¬ 
liseret  stærkt  i  mangfoldige  Afdelinger  og  Under¬ 
centraler  og  har  efterhaanden  til  Opgave  ikke 
blot  at  indkøbe,  men  ogsaa  al  fordele  Varerne. 
Indkøbscentralerne  er  suppleret  med  tilsvarende 
indenrigske  Centraler  særlig  paa  Ernæringsom- 
raadet,  der  skal  regulere  det  økonomiske  Liv 
og  den  indre  Omsætning,  og  som  er  udstyret 

med  Ret  til  Beslaglæggelser,  Monopolisering, 
Tvangsfordeling  m.  m. 

Ved  Siden  af  delte  Centralsystem,  der  som 
nævnt  særlig  sigter  til  Ernæringsopgavernes  Løs¬ 
ning,  staar  endvidere  indadtil  en  højst  ejendom¬ 
melig  industriel  Organisationsform,  nemlig  de 
tidligere  berørte  Tvangssyndikater,  ved  hvilke 
man  under  Statens  Formynderskab  har  etable¬ 
ret  tvungent  industrielt  Selvstyre  i  forskellige  In¬ 
dustrier.  De  samme  Hensyn  som  for  Tilførs¬ 
lerne  af  Raastoffer  og  Levnedsmidler  samt  for 
Folkeernæringen  gjorde  sig  gældende,  og  som 
førte  til  Centralselskabssystemet,  kom  jo  ogsaa 
snart  til  at  præge  Industrierne,  selvfølgelig  sær¬ 
lig  dem,  der  var  afhængig  af  udenlandske  Til¬ 
førsler,  eller  som  var  svagt  konsolideret  iøvrigt. 
For  med  de  forhaandenværende  Materialer  at 
sikre  et  nogenlunde  rationelt  Arbejde  i  de  paa¬ 
gældende  Industrier  og  for  at  lette  Praktiserin¬ 
gen  af  de  mange  administrative  Bestemmelser, 
hvormed  Statsreguleringen  snart  greb  ind,  skred 
man  da  til  tvangsmæssig  Samling  af  visse  In¬ 
dustrier,  saaledes  at  man  betragtede  hele  den 
paagældende  Industri  som  et  samlet  hele,  hvor¬ 
efter  man  i  Reglen  som  første  Skridt  nedlagde 
en  Række  af  Virksomhederne  —  selvfølgelig 
helst  de  mindst  økonomisk  drevne  —  og  i  Ste¬ 
det  for  at  have  en  Flerhed  gaaende  for  en  Brøk¬ 
del  Kraft  valgte  at  lade  nogle  faa  gaa  for  fuld 
Kraft.  Til  disse  overdroges  da  baade  de  for¬ 
haandenværende  Materialer  og  Ordrer.  Til  Gen¬ 
gæld  maatte  de  arbejdende  Virksomheder  af  de¬ 
res  Fortjeneste  holde  de  standsede  skadesløse, 
ligesom  der  indførtes  vidtløftige  Bestemmelser 
for  at  sikre  disse,  at  de  ikke  efter  Krigen  skulde 
blive  ugunstigere  stillet  end  de  Virksomheder, 
der  havde  kunnet  holdes  i  Arbejde.  Det  herved 
skabte  komplicerede  Problem,  der  er  tilstrække¬ 
ligt  til  at  vise,  at  den  tyske  Krigsøkonomis  Op¬ 
gaver  ikke  er  fuldendt  den  Dag,  Krigen  slutter, 
er  ikke  blevet  mindre  alvorligt  ved  at  den  al¬ 
mindelige  industrielle  Nødstilstand  i  Mellemtiden 
har  krævet,  at  man  ikke  blot  har  taget  Arbejdet 
fra  de  standsede  Virksomheder,  men  Inventar, 
Maskiner,  Metaldele,  Læderdrivremme  o.  s.  v. 
foruden  selvfølgelig  enhver  Art  af  Forraad  og 
Materialer. 

De  saaledes  skabte  Tvangsorganisationer  er 
omtrent  organiseret  som  almindelige  frie  Kartel¬ 
ler  og  Syndikater  i  Selskabsform,  men  rigtig¬ 
nok  med  den  Forskel,  at  den  egentlige  Ledelse  lig¬ 
ger  i  Hænderne  paa  et  Kontroludvalg,  hvis  Med¬ 


lemmer  udnævnes  af  Regeringen.  Denne  Form 
for  Organisation,  Tvangssyndikering,  er  hidtil 
gennemført  i  Skotøjsindustrien,  Sæbeindustrien, 
delvis  i  Bryggeriindustrien,  Olieindustrien  m.  m., 
medens  den  indirekte  har  været  benyttet  til  al 
fremtvinge  Syndikatdannelser  eller  Fornyelser  af 
Syndikater  i  visse  betydningsfulde  Industrier. 
Det  er  nemlig  indlysende,  at  det  industrielle  Sy¬ 
stem,  som  Syndikaterne  repræsenterer,  i  høj 
Grad  er  kommet  tilpas  i  den  nuværende  Krigs¬ 
situation.  Gennem  deres  Organisationer  har 
man  kunnet  sikre  Enhedspolitiken  i  det  indu¬ 
strielle  Liv  og  praktisere  alle  de  forskellige  For¬ 
holdsregler  langt  mere  rationelt,  end  hvis  man 
havde  staaet  med  en  fuldstændig  uorganiseret 
Industri.  I  Virkeligheden  er  den  tyske  Krigs¬ 
økonomi  da  ogsaa  en  enestaaende  Triumf  for 
Syndikattanken,  og  selv  om  Industrien  i  mange 
Tilfælde  har  maattet  betale  dette  temmelig  dyrt, 
kan  det  dog  ikke  nægtes,  at  Situationen  paa 
den  anden  Side  har  betydet  en  mægtig  Sejr  for 
det  organiserede  industrielle  Selvstyre.  Overalt, 
hvor  det  har  været  muligt,  har  Myndighederne 
oprettet  baade  Produktions-  og  Ernæringscentra¬ 
ler  paa  bestaaende  Sammenslutningers  Rammer, 
og  da  ganske  særlig  paa  Syndikater  og  Karteller, 
der  jo  netop  har  haft  Produktionens  Kontingente¬ 
ring,  Fordeling  og  Begrænsning  som  deres  Ho¬ 
vedopgave.  Regeringen  har  derfor  ikke  kunnet 
tillade,  at  Karteldannelserne  opløstes  eller  for¬ 
faldt  i  disse  kritiske  Aar,  og  ved  Krigsforord¬ 
ningsloven  af  4.  August  1914  fik  Forbundsrege¬ 
ringen  som  tidligere  omtalt  Myndighed  til,  hvor 
Forholdene  maatte  kræve  det,  at  etablere  tvangs¬ 
mæssige  Sammenslutninger  i  Industrierne,  hvil¬ 
ken  Forordning  maaske  har  haft  sin  største  Be¬ 
tydning  ved  at  anvendes  som  Trusel  og  derigen¬ 
nem  som  nævnt  har  bidraget  afgørende  til 
Fornyelsen  af  det  vigtige  Kulsyndikat,  til  Sam¬ 
menslutningen  i  Cementindustrien  o.  s.  v. 

Hvad  der  gælder  den  øjeblikkelige  Krigstilstand, 
gælder  i  ikke  mindre  Grad  de  økonomiske  For¬ 
hold  efter  Krigen  eller  den  Afviklingsperiode, 
som  man  har  kaldt  Overgangsøkonomien.  For 
at  tilrettelægge  denne  og  udnytte  de  Erfaringer, 
der  er  gjort  under  Krigen  m.  m.,  er  der  i 
Tyskland  dannet  et  særligt  »Rigskom missariat 
for  Overgangsøkonomi«  (svarende  til  det  en¬ 
gelske  »Ministerium  for  økonomisk  Rekonstruk¬ 
tion«  og  det  østrigske  »Kommissariat  for  Ivrigs- 
og  Overgangsøkonomi«),  og  skønt  dette  Ar¬ 
bejde  hidtil  væsentligst  har  været  undersø- 

gende  og  forberedende,  og  dets  egentlige  positive 
Beslutninger  holdes  hemmelige,  vides  det  dog, 
at  i  dets  Planlæggelser  indgaar  Syndikattanken  som 
et  bærende  Princip  for  Tysklands  Produktion, 
Import  og  Eksport.  Saaaledes  planlægges  allerede 
nu  et  Syndikat  for  den  tyske  Olieindustri,  skabt 
under  indirekte  Tvang  for  at  sikre  Tysklands 
Fedtstoftilførsler  efter  Krigen.  Baade  for  disse 
Opgaver  og  for  selve  Krigssituationens  mindes 
man  den  Definition,  som  Kartelliteraturens  Grund¬ 
lægger,  Kleinwåchter,  allerede  i  1883  anvendte  over¬ 
for  Kartellerne  som  »Kinder  der  Not« .  Overfor  be¬ 
grænsede  Produktions-,  Tilførsels-  og  Afsætnings¬ 
muligheder  staar  Karteller  og  Syndikater  som 
den  mest  hensigtsmæssige  økonomiske  Organi¬ 
sationsform,  og  det  er  da  intet  Under,  at  deres 
Princip  ogsaa  vil  have  en  Mission  i  de  vanske¬ 
lige  Aar  efter  Krigen. 

Det  er  ikke  Meningen  lier  at  komme  dybere 
ind  paa  den  tyske  Krigsøkonomis  Organisering. 
Det  skal  blot  fremhæves,  at  ved  den  skitserede 
Centralisering  baade  af  Vareomsætningen  med 
Udlandet  og  af  hele  Produktionslivet  har  man, 
idet  alle  Traade  samles  paa  et  Sted,  nemlig  i  de 
handelspolitiske  Organer,  skabt  en  hidtil  ukendt 
Mulighed  for  en  Kombination  af  alle  Landets 
økonomiske  Interesser,  som  rationelt  udnyttet 
ogsaa  for  Fremtiden  vil  kunne  ændre  Konkur¬ 
rence-  og  Handelspolitik  fuldkomment.  Der  er 
gentagne  Gange  lier  i  Tidsskriftet  gjort  Rede  for 
den  Modstand  og  Kritik,  der  er  kommet  frem 
overfor  disse  Principer,  hvorved  hele  det  øko¬ 
nomiske  Maskineri  søges  omdannet  til  en  stor 
vel  afstemt  Organisme,  —  thi  selvfølgelig  er 
Systemets  teoretiske  Rigtighed  mere  fremtræ¬ 
dende  end  dets  Velsignelser,  naar  det  skal 
gennemføres  i  Praksis.  Det  er  dog  værd  at 
lægge  Mærke  til,  at  selv  den  starkeste  Kritik  og 
de  mest  ubetingede  Krav  om  Afskaffelsen  af  den 
saaledes  fremtvungne  Tvangsorganisering  og  Re¬ 
gulering  af  det  økonomiske  Liv,  som  har  været 
rejst  i  Tyskland,  alle  indeholder  en  Indrømmelse 
af,  at  der  indenfor  en  vis  Periode  og  indenfor 
visse  særlig  betydningsfulde  Omraader  maa  gøres 
Undtagelser  fra  Industriens  og  Handelens  Fri¬ 
hed,  som  ellers  kræves  tilbage.  Den  Periode, 
man  sigter  til,  er  de  nærmeste  Aar  efter  Freds¬ 
slutningen,  i  hvilke  man  imødeser  en  saare  van¬ 
skelig  Situation  for  Tysklands  Forsyninger  og 
Tilførsler  af  bestemte  uundværlige  Raastoffer  og 
Varer.  Og  de  Omraader,  hvor  man  mener  at 


maatte  resignere,  er  just  disse  Varegrupper.  At 
man  overfor  disse  ikke  vil  kunne  undvære  en 
samlende  og  regulerende  Politik  staar  klart,  og 
det  vil  derfor  være  klogest,  al  Modstand  mod 
Statsreguleringen  til  Trods,  at  regne  med  en 
foreløbig  Fortsættelse  af  den  Centralisering  og 
Monopolisering  af  tysk  Handelspolitik  med  til¬ 
hørende  Regulering  af  Import  og  Eksport  baade 
m.  H.  t.  Kvanta  og  Priser,  som  man  ogsaa  i 
de  neutrale  Nabolande  under  Krigen  i  saa  rig 
Grad  har  stiftet  Bekendtskab  med,  og  som  i 
disse  Lande  direkte  og  indirekte  har  fremmet 
Inaugureringen  af  en  tilsvarende  økonomisk  Po¬ 
litik.  Alene  Opretholdelsen  —  enten  fuldt  eller 
delvis  —  af  Kompensationssystemet  som  Grund¬ 
lag  for  Fremtidens  Vareudvekslingsoverenskom¬ 
ster  vil  nødvendiggøre  Bibeholdelsen  af  den  han¬ 
delspolitiske  Centralisering. 

Som  samtidigt  Led  i  denne  Politik  og  som 
Resultatet  af  den  frie  industrielle  Udvikling  vil 
da  sikkert  Syndikat-  og  Koncentrationsudviklin¬ 
gen  i  tysk  Industri  kulminere  i  store  Central¬ 
sammenslutninger,  der  vil  beherske  Produk¬ 
tionen  baade  paa  langs  og  paa  tværs.  Den 
handelspolitiske  Koncentration  har  en  tilsvarende 
i  Produktionslivet  som  Konsekvens.  Med  vore 
Undersøgelser  har  vi  søgt  at  belyse,  at  der  prin¬ 
cipielt  intet  stiller  sig  til  Hinder  for  en  saadan 
Udvikling  af  Syndikaternes  Herredømme,  men  at 
den  hele  industrielle  og  tekniske  Udvikling  — 
gennem  Produktionens  Specialisering  og  Norma¬ 
lisering  —  tværtimod  direkte  synes  at  begunstige 
den.  Men  Ansigt  til  Ansigt  med  denne  Mulig¬ 
hed  maa  man  da  ogsaa  være  forberedt  paa  en 
Omlægning  af  de  hidtil  fulgte  Principer  for  tysk 
industriel  Eksportpolitik,  som  jo  iøvrigt  allerede 
er  grundigt  forandret  under  Krigen.  For  at 
skaffe  de  fleste  Penge  og  den  størst  mulige  Ar- 
bejdslejlighed  til  Landet  vil  man  naturligt  komme 
over  til  Virkeliggørelsen  af  det  Program,  som 
tyske  Nationaløkonomer  og  Forædlingsindustrier 
længe  bar  kæmpet  for,  nemlig  et  System,  hvor¬ 
ved  man  modsat  hidtil  vil  bringe  Ofre  for  at 
fremme  Færdigvareeksporten,  medens  Prispolitiken 
for  Eksporten  af  Halvfabrikata  o.  1.  vil  blive 
bestemt  af  Hensyn,  der  tager  videre  Sigte  end 
paa  den  enkelte  Eksportør  eller  eksporterende 
Branches  Interesser  og  afstemmes  efter  mere  al¬ 
mene  industrielle  og  økonomiske  Interesser. 
Hvis  man  inden  Krigen  har  kunnet  udligne 
Midlerne  til  at  fremme  Raastof-  og  Halvfabrikat¬ 
eksporten,  vil  man  ved  gennemført  Organisering 

jo  sikkert  lige  saa  godt  kunne  gøre  dette  til 
Fordel  for  en  Politik,  der  fremmer  den  mest 
indtægtsgivende  Eksport,  og  hvad  denne  er,  vil 
med  tilstrækkelig  Tydelighed  fremgaa  af  de  forud 
anførte  Tal,  der  belyser  Forholdet  mellem  Mæng¬ 
der  og  Værdier  af  de  forskellige  Grupper  hen¬ 
holdsvis  Raamaterialer,  Halvfabrikata  og  færdige 
Industriprodukter.  Blandt  de  utallige  Momenter, 
der  indirekte  vil  opfordre  hertil,  turde  maaske 
Transportproblemet  blive  et  af  de  vigtigste.  Med 
den  rationelle  Økonomisering,  man  vil  blive 
tvunget  over  i,  vil  baade  Udnyttelsen  af  Jern¬ 
baner  og  Tonnage  pege  hen  imod  at  opnaa  den 
største  Fordel  med  det  mindste  Transportkvan¬ 
tum. 

Ser  man  hen  til  de  Erfaringer,  der  er  vundet 
under  Krigen,  turde  de  i  et  og  alt  bekræfte 
Sandsynligheden  af  en  Udvikling,  som  den  her 
skitserede.  Krigen  har  ved  sin  nødtvungne  Or¬ 
ganisation,  der  hidtil  paa  en  ukendt  Maade  har 
samlet  Landenes  økonomiske  Interesser  og 
Kræfter  i  gensidig  Afvejning  og  til  samlet  Op¬ 
træden,  givet  Staterne  Midler  til  at  anlægge  de¬ 
res  fremtidige  Handels-  og  Konkurrencepolitik 
efter  nye  nationaløkonomisk  set  helhedsbestemte 
Principer,  og  den  Nødstilstand,  der  vil  blive 
Krigens  uundgaaelige  Følge,  vil  blive  den  ubøn¬ 


hørlige  Tilskyndelse  til  at  benytte  disse  Midler 
selv  i  Tilfælde,  hvor  Ulemperne  derved  i  andre 
Retninger  ligger  nok  saa  klart  for  Dagen.  At  un¬ 
dersøge  Virkningen  heraf  f.  Eks.  for  vort  Lands 
økonomiske  Forhold  eller  specielt  for  vor  Stil¬ 
ling  som  overvejende  Forædlingsvirksomhed  i 
industriel  Henseende  ligger  udenfor  Rammerne 
af  disse  Undersøgelser,  der  kun  har  sigtet  til  at 
klarlægge  den  historiske  Udvikling  og  de  bæ¬ 
rende  Principer  i  den  vigtige  Del  af  tysk  Indu¬ 
stripolitik,  der  hedder  Montan-  og  Jernindustriens 
Kartelorganisation,  den  der  i  Udsnit  belyser  Kræf¬ 
ter  og  Principer,  der  sikkert  vil  blive  afgørende 
for  den  nærmeste  Fremtids  økonomiske  Liv, 
ikke  blot  i  Tyskland,  men  ogsaa  i  andre  førende 
Industri-  og  Handelslande. 

Ved  Udarbejdelsen  af  ovenstaaende  er  i  første 
Række  benyttet:  Heinrich  Mannstaedt:  Ursachen  and 
Ziele  des  Zusammenschlusses  im  Gewevbe,  Jena  1916. 
Samme  Forfatter:  Die  Konzentration  in  der  Eisenin- 
dustrie  und  die  Lage  der  reinen  Walzwerke,  Jena  1906. 
Kurt  Wiedenfeldt :  Ein  Jahrhundert  rheinischer  Mon- 
tan-Industrie,  1815—1915,  Bonn  1916.  Fritz  Diepen- 
horst:  Der  gegenwårtige  Stand  der  Kartellfrage  in  der 
deutschen  Eisenindustrie  (Zeitschrift  fur  Socialwissen- 
schaft  1912).  E.  Hiibener:  Die  deutsche  Eisenindustrie, 
Leipzig  1913,  samt  løbende  Artikler  i  Tidsskriftet  » Kar - 
telt- Rundschau «. 


Industriens  fremtidige  Organisation  i  England. 

Tilhængere  og  Modstandere  af  Kartelsystemet. 


I  alle  Lande,  saavel  neutrale  som  krigsførende, 
er  man  begyndt  at  træffe  de  mest  energiske  For¬ 
beredelser  til  den  økonomiske  Kamp  efter  Krigen. 
Det  mest  betydningsfulde  af  de  Problemer,  der 
er  opstaaet  i  Forbindelse  hermed,  er  uden  Tvivl 
Spørgsmaalet  om  Industriens  Organisation.  Over¬ 
alt  i  Ententelandene  har  man  Forstaaelsen  af,  at 
den  enkelte  Industridrivende  end  ikke  vil  kunne 
tænke  paa  at  konkurrere  med  de  tyske  Syndi¬ 
katers  og  Kartellers  mægtige  Organisationer.  (Om 
disse  se  vor  Artikelserie  »Tysk  Kartel-  og  Syndi¬ 
katpolitik«).  Særlig  i  England  har  dette  Problem 
sat  Sindene  i  Bevægelse,  idet  disse  moderne  Or¬ 
ganisationer  ikke  hidtil  har  vundet  Indpas  i 
dette  Land. 

Det  er  bekendt,  at  Karteller  og  Truster,  hvis 
Hovedformaal  er  at  begrænse  Konkurrencen  til 
Fordel  for  Produktionens  Rentabilitet,  særlig  tri¬ 
ves  i  de  Lande,  hvor  Indenrigsmarkedet  er  be¬ 


skyttet  mod  Udlandets  Konkurrence  ved  en  Told¬ 
mur.  Og  da  England  som  Frihandelsland  prin¬ 
cipielt  —  men  som  bekendt  langt  fra  i  Praksis 
—  var  aabent  for  enhver  fremmed  Konkurrence, 
har  Oprettelsen  af  Karteller  i  delte  Lands  In¬ 
dustri  været  vanskelig.  Imidlertid  har  den  nu¬ 
værende  Krig  haft  til  Følge,  at  Majoriteten  af 
de  engelske  Frihandelsmænd  har  ændret  deres 
tidligere  Anskuelser,  idet  de  er  blevet  ivrige  Til¬ 
hængere  af  Protektionismen  eller  i  det  mindste 
har  faaet  Øjnene  op  for,  at  den  engelske  In¬ 
dustri  trænger  til  en  vis  Toldbeskyttelse. 

Den  engelske  Regering  som  Tilhænger  af 
Synd  ik  atdcinnelser. 

Efter  at  den  engelske  Regering  har  a nstillet 
vidtgaaende  Undersøgelser  vedrørende  Spørgs¬ 
maalet  om  Industriens  Organisation  post  helium, 
er  den  kommet  til  den  Slutning,  at  den  enesle 

Frelse  for  Englands  Industri  er  Dannelsen  af 
Truster  og  Karteller.  Imidlertid  har  den  ikke 
slaaet  sig  til  Ro  med  dette  teoretiske  Resultat 
af  sine  Undersøgelser,  men  har  straks  organi¬ 
seret  en  omfattende  Kampagne  til  Gunst  for 
delte  Systems  Indførelse.  Dette  Arbejde  er  na¬ 
turligt  blevet  overdraget  »The  Board  of  Trade«, 
og  en  af  dettes  Delegerede  Mr.  Paish,  der  for¬ 
nylig  var  sendt  til  Birmingbam  for  at  bolde  et 
Foredrag  for  Medlemmerne  af  Messingindustriens 
Patronatsforening  (Brass  masters  Association), 
udtalte  ifølge  »L’Exportateur  Francais«  følgende 
om  Regeringens  Politik : 

»Efter  at  The  Board  of  Trade  bar  undersøgt 
Udlandets  Handels-  og  Industriorganisationer, 
er  det  kommet  til  det  Resultat,  at  det  for  Frem¬ 
tiden  vil  blive  nødvendigt  at  indstille  enhver 
Konkurrence  mellem  Industridrivende  indenfor 
samme  Industri,  og,  for  at  undgaa  fuldstændig 
Ruin,  at  organisere  Truster,  Karteller,  Syndi¬ 
kater  - —  ja  overhovedet  enhver  Art  af  Sammen¬ 
slutninger  - —  —  — 

Den  særlige  Form  for  Organisationen  spiller 
nemlig  ingen  Rolle  —  Hovedsagen  er,  at  de  op¬ 
rettede  Organisationer  bliver  af  en  saadan  Art, 
at  de  kan  tillade  de  engelske  Producenter  at 
foretage  en  dumping,  hver  Gang  Forholdene 
kræver  det«.  Mr.  Paish  tilføjede:  »Ihvorvel 
Board  of  Trade  særlig  har  Eksporten  for  Øje, 
har  det  dog  samtidig  til  Hensigt  med  alle  Mid¬ 
ler  at  begunstige  Oprettelsen  af  lignende  Orga¬ 
nisationer  indenfor  alle  Handelsbrancher  i  Ind¬ 
landet  og  i  Kolonierne«.  The  Board  of  Trade 
gaar  endog  videre  i  sine  Bestræbelser,  idet  det 
med  Regeringens  Hjælp  søger  at  ordne  den  di¬ 
rekte  Eksport  saaledes,  at  alle  Mellemhandlere 
undgaas. 

En  anden  af  Board  of  Trade’s  Delegerede  har 
opfordret  de  engelske  Juvelerer  til  at  oprette  en 
Eksportassociation,  idet  han  samtidig  lovede 
dem  at  stille  en  kyndig  Regeringsrepræsentation 
til  deres  Disposition.  Denne  officielle  Repræsen¬ 
tant  —  af  hvis  Rejseudgifter  Regeringen  vil  be¬ 
tale  Halvdelen  —  skulde  da  bringe  deres  Prø¬ 
ver  til  Sydamerika  og  lage  imod  eventuelle 
Ordrer. 

Systemets  Modstandere. 

Det  maa  dog  fremhæves,  at  denne  Side  af 
den  engelske  Regerings  Politik  har  mange  Mod¬ 
standere  saavel  blandt  Industriens  Folk  som  hos 
de  Handlende  og  i  Offentligheden. 


De  engelske  Industridrivende  er  større  Indivi¬ 
dualister  end  de  fleste  af  deres  Kolleger  i  Ud¬ 
landet  og  som  Følge  heraf  Modstandere  af  Tru¬ 
ster  og  Karteller.  Men  der  er  ogsaa  en  anden 
Grund,  hvorfor  de  ikke  ønsker  dette  System 
indført,  nemlig  den,  at  de  nærer  en  dyb  Uvilje 
mod  Statens  Indgriben  i  deres  Virksomhed.  At 
dette  ikke  vil  kunne  undgaas  er  aabenlyst1),  da 
Staten  jo  først  og  fremmest  maa  beskytte  For¬ 
brugernes  overvældende  Majoritet.  Uden  Stats¬ 
kontrol  vil  Karteller  og  Truster  nemlig  ved  at 
udelukke  enhver  Konkurrence  kunne  udnytte 
Forbrugerne  ganske  efter  Behag.  Trustlovgiv¬ 
ningen  i  De  Forenede  Stater  vidner  om  denne 
Kontrols  Nødvendighed,  medens  de  tyske  Kar¬ 
teller  trods  alle  Skyggesider  føles  mindre  gene¬ 
rende  for  det  store  Forbrug,  bl.  a.  fordi  disse 
Sammenslutninger  væsentlig  findes  i  Montan-  og 
Grovindustrierne.  Den  tyske  Lovgivning  har  da 
heller  aldrig  lagt  Kartellerne  juridiske  Hindringer 
i  Vejen. 

Mange  af  de  engelske  Fabrikanter,  især  de 
der  repræsenterer  Storindustrien,  har  nu  i  snart 
fire  Aar  været  under  Statens  Kontrol  og  længes 
kun  efter  det  Øjeblik,  hvor  de  kan  frigøre  sig 
derfor.  De  nærer  følgelig  ingen  Ønsker  om  og¬ 
saa  for  Fremtiden  at  beholde  den  nuværende 
Ordning  og  vægrer  sig  ved  at  tro  paa  Nødven¬ 
digheden  af  at  oprette  Truster  og  Karteller  for 
at  kunne  staa  sig  i  Konkurrencen  med  Tysk¬ 
land.  Naar  de  frie  Associationer  før  Krigen  var 
stærke  nok  til  at  gøre  sig  gældende  paa  Ver¬ 
densmarkedet  —  mener  man,  at  det  samme  vil 
være  Tilfældet  efter  Krigen. 

De  engelske  Forbrugere,  der  jo  nyder  direkte 
godt  af  Konkurrencen,  er  i  det  store  og  hele 
Modstandere  af  Kartellerne.  Men  disses  Til¬ 
hængere  har  dog  paa  store  Møder  forsøgt  at 
vinde  nye  Proselytter  for  deres  Sag,  idet  de 
stadig  fremhæver,  at  Nationens  økonomiske  Op¬ 
sving,  der  i  deres  Øjne  er  identisk  med  Ind¬ 
førelsen  af  Karteller,  i  sidste  Instans  vil  blive 
til  ligesaa  stor  Gavn  for  Forbrugerne  som  for 
Producenterne.  Og  selvom  Forbrugerne  ved  Kon¬ 
kurrencens  Afskaffelse  skulde  blive  tvunget  til 
at  betale  en  noget  højere  Pris  end  tidligere,  vil 
de  alligevel  med  Lethed  kunne  bære  en  saadan 
Forhøjelse  takket  være  deres  større  økonomiske 

9  Whitley  Kommissionens  Betænkning,  der  foreslaar  In¬ 
dustrien  stillet  under  Kontrol  af  Distrikts- Industriraad, 
sammensat  halvt  af  Arbejdsgiver-,  halvt  af  Arbejderrepræ¬ 
sentanter,  taler  sit  eget  Sprog! 

Ydeevne,  der  skyldes  en  sund  Konjunktur.  Syn¬ 
derlig  Fremgang  synes  dog  denne  Agitation  endnu 
ikke  at  have  vundet. 

Hvad  de  Handlende  angaar,  er  de  overordent¬ 
lig  opbragte  over  at  se  Regeringen  føre  en  Po¬ 
litik,  der  søger  at  sætte  dem  ud  af  Spillet.  De 
erklærer,  at  Varefordelingen  er  ligesaa  nyttig  og 
uundværlig  som  Produktionen  og  mindst  ligesaa 
indviklet.  En  bureaukratisk  Embedsmand  vil 
aldrig  kunne  forstaa  den.  »Indtil  nu«  —  siger 
de  engelske  Handlende  — -  »har  vi  ment  og  me¬ 
ner  stadig,  at  vor  Virksomhed  er  absolut  nød¬ 
vendig  for  Landets  hele  Økonomi.  The  Board 
of  Trade  har  øjensynlig  den  Opfattelse,  at  vi 
for  Fremtiden  vil  blive  overflødige.  Men  hvis 
dette  var  Tilfældet,  behøvede  det  jo  ikke  at  be¬ 
kymre  sig  om  vor  Skæbne,  da  vi  saa  alligevel 
vilde  gaa  til  Grunde  uden  dets  Indgriben  i  vore 
Forhold.  I  hvert  Tilfælde  finder  vi  det  util¬ 
stedeligt,  at  Regeringen  anvender  de  Penge,  vi 
indbetaler  i  Skatter  og  Afgifter,  til  at  ruinere  os 
paa  den  Maade,  at  de  søger  at  overtage  vor  Be¬ 
stilling«. 

Vil  det  nu  lykkes  Board  of  Trade  til  Trods 
for  denne  mægtige  Opposition  at  indføre  Kar¬ 
teller  eller  andre  Arter  af  Sammenslutninger  i 
England?  Fremtiden  vil  vise  det.  Bortset  fra 
den  uhyre  Vanskelighed,  der  vil  være  at  over¬ 
vinde  som  Følge  af  hele  den  engelske  kommer¬ 
cielle  Aand  og  Opfattelse,  der  er  saa  udpræget 
individualistisk,  kunde  det  dog  ogsaa  være  paa 
sin  Plads  at  pege  paa,  at  slige  Fænomener  som 
industriel  Sammenslutning  og  Organisation  daar- 
ligt  lader  sig  fremtvinge  ad  delvis  kunstig  Vej 
ved  Forordninger  og  Politik;  de  maa  naturligt 
vokse  frem  af  selve  Industriens  Udvikling,  som 
et  organisk  Led  i  den  tekniske  Produktions¬ 
proces. 

□□□□□□ 

Vor  Brændselsøkonomi. 

„Dansk  Brændsels-  og  Kontrolforening.“ 

I  interesserede  Kredse  har  det  som  tidligere 
meddelt  under  de  nuværende  overordentlig  van¬ 
skelige  Forhold  været  Genstand  for  alvorlig  Over¬ 
vejelse  at  finde  Midler  til  at  fremme  Landets 
Brændselsøkonomi.  Som  et  Resultat  af  disse 
Overvejelser  sker  der  i  disse  Dage  Henvendelse 
til  alle  Landets  Brugere  af  Brændsel  under  For¬ 
brugets  forskellige  Former  om  at  indtræde  som 
Medlemmer  i  » Dansk  Brændsels-  ug  Kontrolfor¬ 


ening «,  hvis  Forudsætninger  og  Maal  belystes 
paa  Industri  modet  d.  22.  Marts  af  Professor 
Schou. 

Efter  de  sidste  Aars  Vanskeligheder  vil  det 
være  alle  klart,  hvor  vigtigt  det  er  for  vort 
Samfund,  dels  at  Brændselsforsyningen  er  ordnet 
paa  betryggende  Maade,  og  dels  at  den  enkelte 
udnytter  sit  Brændsel  økonomisk,  idet  den  en¬ 
keltes  Forsyndelser  ogsaa  gaar  ud  over  andre, 
naar  Tilgangen  er  begrænset. 

Den  ene  Side  af  Sagen,  Brændsels  forsy  tungen, 
har  Staten  og  de  store  Organisationer  taget  i 
deres  Haand;  men  den  anden  Side,  Udnyttelsen 
af  del  Brændsel,  som  stilles  til  Raadighed,  maa 
Forbrugeren  selv  søge  at  klare  paa  bedste  Maade, 
og  dette  er  vanskeliggjort  bl.  a.  fordi  man  ikke 
længere  er  fuldt  Herre  over,  hvilke  Brændsels¬ 
sorter,  man  faar,  men  maa  benytte  andre  Sor¬ 
ter  end  de  sædvanlige,  saa  at  tidligere  Erfarin¬ 
ger  ikke  længere  slaar  til.  Forholdene  fører 
blandt  andet  med  sig,  at  vore  hjemlige  Brænd¬ 
sler,  Træ,  Torv  og  Brunkul  kommer  til  at  spille 
en  betydelig  Rolle,  og  der  arbejdes  da  ogsaa  fra 
mange  Sider  paa  at  faa  fastslaaet,  hvorledes 
disse  Brændsler  kan  udnyttes  med  størst  For¬ 
del. 

For  at  give  en  Forestilling  om  Betydningen 
af  Brændselsspørgsmaalet  for  Landets  Økonomi 
skal  det  nævnes,  at  Danmarks  samlede,  aarlige 
Forbrug  af  udenlandsk  Brændsel  før  Krigen  be¬ 
løb  sig  til  3400,000  Tons  til  en  Værdi  af  08 
Miil.  Kroner.  Skulde  dette  Kvantum  købes  nu, 
vilde  Prisen  mindst  blive  510  Mili.  Kr.  Af  disse 
3400,000  Tons  gik  ca.  1350,000  Tons  eller  40 
pCt.  til  Industrien  taget  i  videste  Forstand,  me¬ 
dens  der  til  Opvarmning  brugtes  ca.  900,000 
Tons  eller  27  pCt.  foruden  ca.  350,000  Tons 
Kokes  fra  de  indenlandske  Gasværker.  Yder¬ 
ligere  kan  det  oplyses,  at  Mejeriernes  Forbrug 
af  udenlandsk  Brændsel  under  Krigen  har  været 
ca.  100,000  Tons  aarlig;  Forbruget  til  Tærsk¬ 
ning  var  i  1917  15,000  Tons,  medens  der  kan 
regnes  med  et  tilsvarende  Kvantum  indenlandsk 
Brændsel.  Slagteriernes  aarlige  Forbrug  har 
været  ca.  50,000  Tons. 

Man  ser  af  disse  Tal,  at  det  er  ganske  over¬ 
ordentlig  store  Kapitaler,  det  her  drejer  sig  om, 
og  at  en  Forringelse  med  Hensyn  til  Udnyttel¬ 
sen  ligesom  ogsaa  Forbedringer  vil  betyde  me¬ 
get,  navnlig  naar  det  tillige  erindres,  at  del 
udenlandske  Brændsel  i  Fremtiden  rimeligvis 
maa  betales  med  tilsvarende  Værdier  i  danske 

Varer.  Det  sidstnævnte  Forhold  giver  Anvendelse 
af  det  indenlandske  Brændsel  forøget  Vigtighed. 

Overfor  disse  Forhold  vil  »Dansk  Brændsels- 
og  Kontrolforening«  stille  sig  som  Opgave  at 
organisere  Arbejdet  paa’-at  opnaa  en  tilfredsstil¬ 
lende  Udnyttelse  af  Brændslet.  Virksomheden 
vil  komme  til  at  bestaa  dels  i  Indsamling  og 
Udbredelse  af  Oplysninger  om  alle  herhen  hø¬ 
rende  Spørgsmaal  og  dels  i  direkte  Assistance 
til  Medlemmerne  igennem  faste,  aarlige  Under¬ 
søgelser  samt,  hvis  det  maatte  ønskes,  i  Udfø¬ 
relse  af  særlige  Prøver. 

Der  kan  ikke  være  Tvivl  om,  at  en  Forening 
af  denne  Art  vil  finde  en  rig  Arbejdsmark,  og 
at  den  vil  kunne  gøre  megen  Gavn.  De  to 
Grene  af  Foreningens  Virksomhed  er  begge  af 
stor  Vigtighed,  og  de  er  i  Virkeligheden  nøje 
sammenknyttede;  thi  igennem  Besøgene  paa 
Anlægene  vil  der  jo  frembyde  sig  den  bedste 
Lejlighed  til  at  gøre  Medlemmerne  bekendt 
med  de  Erfaringer,  som  er  af  særlig  Vigtighed 
i  hvert  enkelt  Tilfælde.  Det  inaa  haabes,  at 
Foreningen  maa  finde  den  Tilslutning,  den  efter 
sit  Formaal  fortjener;  dette  er  ønskeligt  ikke 
alene  for  at  Foreningen  kan  faa  en  tilstrække¬ 
lig  økonomisk  Basis,  men  ogsaa  fordi  Udvik¬ 
lingen  af  Erfaringer  først  derved  vil  faa  det 
rette  Omfang.  Et  af  Grundmotiverne  til  For¬ 
eningens  Dannelse  er  nemlig  det,  at  man  saa 
vidt  muligt  skal  undgaa,  at  akkurat  de  samme 
Forsøg  foretages  paa  flere  Steder,  hvad  der  vilde 
give  Anledning  til  unødvendig  Anvendelse  af 
Tid  og  Penge;  men  at  tværtimod  de  Erfaringer, 
som  har  Betydning  for  større  Kredse,  bør  stilles 
til  Raadiglied,  saa  at  alle  interesserede  kan  faa 
Nytte  af  dem.  Man  venter  og  haaber  derfor 
at  Samarbejdet  mellem  Landets  Brugere  af 
Brændsel  under  alle  forskellige  Former,  med 
Foreningen  som  sammenknyttende  Led,  skal 
blive  en  vigtig  Kilde  til  værdifuld  Oplysning. 

»Dansk  Brændsels-  og  Kontrolforening«  har 
foreløbig  Adresse  V.  Boulevard  18,  Kjøbenhavn  B. 

□□□□□□ 

0  Fra  Nabolandene.  0 

Sverige. 

Betydelige  Forventninger  næres  utvivlsomt  til  Sven¬ 
ska  Messan,  der  afholdes  fra  8.  til  14.  Juli  i  Goteborg. 
Hele  Arbejdet  med  den  teknisk-forretningsmæssige 
Side  er  lagt  i  Hænderne  paa  en  Komité  bestaaende  af 
goteborgske  Forretningsdrivende  med  Konsul  Kjell- 


berg  som  Formand.  Komitéen  har  allerede  med  Held 
løst  et  af  Stævnets  vigtigste  Problemer,  Pladsspørgs- 
maalet,  idet  den  har  faaet  udvirket,  at  Goteborgs 
Handelsinstituts  nye  store  Bygning  stilles  til  Disposi¬ 
tion  for  Udstillerne.  Skulde  Anmeldelserne  indgaa 
meget  talrigt,  har  man  yderligere  som  Reserve  sikret 
sig  en  af  Byens  Kommuneskoler.  Hvad  Planens  øko¬ 
nomiske  Side  angaar,  er  det  lykkedes  baade  fra  Stat, 
Kommune  og  forskellige  Forretningsorganisationer  at 
opnaa  Tilsagn  om  saa  rigelige  Garantisummer,  at  man 
ogsaa  i  saa  Henseende  anser  Stævnets  Sukces  fuldt 
betrygget. 

Svenska  Kullagerfabriken  i  Goteborg,  der  ikke  blot 
paa  det  industrielle  men  ogsaa  paa  det  sociale  Om- 
raade  er  et  Foregangsselskab,  har  udnævnt  en  særlig 
Direktør  til  at  lede  Selskabets  sociale  Foretagender 
og  Arbejderspørgsmaalene.  Blandt  de  sociale  Fore¬ 
tagender  er  Interessekontoret  det  mest  kendte. 

Indenfor  den  svenske  Kuglelejeinduslri,  der  som  før 
nævnt  i  disse  Aar  har  gennemgaaet  en  fuldkommen 
Griinderperiode,  har  en  højst  ubehagelig  Begivenhed 
fundet  Sted.  Der  er  taget  Kopier  af  Svenska  Kullagers 
hemmelige  Modeller,  og  der  er  stjaalet  Tegninger  fra 
samme  Sted  til  Brug  for  Konkurrenten,  Baltiska  Kul¬ 
lager  i  Stockholm. 

En  nylig  falden  svensk  Højesteretsdom  angaaende 
en  Kroneveksels  Betalbarhed  i  svenske  eller  danske 
Kroner  kan  utvivlsomt  vække  Interesse  i  vide  Kredse. 
Vi  vil  derfor  gengive  Sagen  i  al  Korthed. 

Da  der  opstod  Disagio  paa  danske  Kroner  i  Sve¬ 
rige,  rejste  der  sig  et  Spørgsmaal,  som  utvivlsomt  var 
af  stor  Betydning  at  faa  Rede  paa,  nemlig  hvorvidt 
en  Kroneveksel  udstedt  i  Danmark  paa  Sverige  havde 
Gyldighed  for  svenske  eller  danske  Kroner.  I  ledende 
danske  Bankkredse  nærede  man  ganske  vist  ingen 
Tvivl  om,  at  en  Veksel  betalbar  i  Sverige,  lydende 
paa  Kroner,  fornuftigvis  maatte  angaa  svenske  Kroner, 
idet  man  gik  ud  fra,  at  Vekslen  maatte  gøres  betalbar 
i  Danmark,  hvis  det  var  Acceptantens  Mening  at  be¬ 
tale  Vekslen  i  dansk  Mønt.  Bankerne  diskonterede 
derfor  ogsaa  slige  Kroneveksler  paa  Sverige  som  svensk 
Valuta.  Imidlertid  fandt  nogle  svenske  Acceptanter 
—  lokkede  af  den  store  Disagio  paa  danske  Kroner  i 
Sverige  —  paa  at  hævde,  at  Fakturaens  Møntsort 
maatte  være  normgivende  for  Vekselbeløbet,  og  at 
som  Følge  heraf  en  Kroneveksel,  der  var  trukken 
paa  Sverige  til  Dækning  af  en  i  Kjøbenhavn  udstedt 
Faktura,  maatte  dreje  sig  om  danske  Kroner.  Resul¬ 
tatet  af  dette  Forlangende  blev,  at  flere  Veksler  kun 
indfriedes  som  lydende  paa  danske  Kroner,  og  at 
Protest  blev  optaget  for  det  manglende  Restbeløb. 

For  at  faa  dette  vigtige  Spørgsmaal  afgjort  ved 
Domstolene,  blev  de  protesterede  Veksler  overgivne 
til  retslig  Inkassation  i  Goteborg,  respektive  Stockholm, 
og  hvor  forunderligt  det  end  lyder,  blev  Raadhus- 
rettens  Afgørelser  forskellige,  idet  Goteborg  dømte,  at 
Vekslen  lød  paa  danske  Kroner,  medens  Stockholm 
kom  til  det  modsatte  Resultat.  Goteborgsagen  blev 
imidlertid  indanket  for  højere  Instans,  og  der  fore- 

ligger  nu  en  svensk  Højesteretsdom,  der  underkender 
Underdomstolens  Afgørelser,  hvilket  altsaa  vil  sige,  at 
der  gives  den  danske  Opfattelse  Medhold,  at  Krone- 
veksler  betalbare,  i  Sverige  angaar  svenske  Kroner. 

Paa  det  finansielle  Omraade  er  der  Grund  til  at 
nævne  den  Diskontoforhøjelse,  Riksbanken  har  fore¬ 
taget.  Satsen  er  nu  atter  7  pCt.,  ganske  som  før  1. 
Februar.  Forhøjelsen  —  Vs  pCt.  —  skyldes  fornemmelig 
Riksbankens  anspændte  Stilling. 

En  særdeles  interessant  Nydannelse  har  fundet 
Sted  indenfor  den  svenske  Bankverden  ved  den  nylig 
skabte  Bank  for  Udlandskredit,  det  saakaldte  Kron- 
kreditaktiebolaget.  Det  er  dannet  ved  Overenskomst 
mellem  Regeringen  og  Stockholms  Enskilda  Bank, 
Skandinaviska  Kreditaktiebolaget,  Stockholms  Han¬ 
delsbank  og  Goteborgs  Bank  med  det  udelukkende 
Formaal  at  lette  Importørerne  i  Importen  efter  Krigen 
ved  Kreditformidling  til  Udlandet.  Banken  starter  med 
en  Aktiekapital  paa  Min.  10  Mili.  Kr.  og  skal  iøvrigt 
skaffe  sig  Virkemidler  ved  Udstedelsen  af  Obligationer. 
Et  saadant  Laan  er  allerede  udbudt.  Staten  har  stillet 
10  Mili.  Kr.  af  sine  Obligationer  til  Disposition  som 
et  Garantifond  herfor.  Aktionærerne  kan  ikke  faa 
mere  end  6  pCt.  i  aarligt  Udbytte,  og  Bankens  Virk¬ 
somhed  skal  ophøre  senest  1923. 

Af  Finansministerens  nærmere  Redegørelse  til  For¬ 
del  for  en  saadan  Bank  hidsætter  vi:  Vareknapheden 
stiger  mere  og  mere.  I  Sammenhæng  hermed  skærpes 
Kravet  om  forskellige  Fordele  ved  Eksport  af  egne 
Varer  fra  de  fremmede  Landes  Side.  Det  har  derfor 
vist  sig  paakrævet,  paa  den  for  Landet  mindst  gene¬ 
rende  Maade,  at  kunne  tilstaa  Udlandet  Kredit  i  saa- 
danne  Tilfælde,  hvor  det  trods  alle  Ulemper,  der  er 
forbundne  hermed,  alligevel  af  andre  Hensyn  er.  et 
vigtigt  Statsanliggende,  at  saadan  Kredit  kan  ordnes. 
Da  det  ikke  godt  kan  tænkes,  at  Staten  selv  direkte 
kan  tilvejebringe  denne  Kredit,  turde  det  være  mest 
praktisk,  at  private  Virksomheder,  under  Stats-Kon¬ 
trol  og  -Medvirkning,  dannede  et  Foretagende,  der 
efter  at  have  optaget  de  fornødne  Laan  i  Landet  gav 
den  Kredit  til  Udlandet,  som  findes  fornøden  for  der¬ 
igennem  at  lette  Importen. 

Norge. 

I  de  senere  Aar  er  der  som  bekendt  anlagt  liere 
Storbedrifter  ved  Frederiksstad  paa  den  flade  Sand¬ 
tange  Øren,  der  ogsaa  afgiver  fortrinlig  Basis  for  Fa¬ 
briksdrift:  nok  af  udmærket  Vand  fra  Byens  Lednings¬ 
net,  elektrisk  Kraft  i  saa  at  sige  ubegrænsede  Mængder, 
isfri  Havn  og  kilometerlange  Kajer. 

I  Marts  Maaned  er  da  ogsaa  en  ny  Fabrik  færdig- 
bygget  og  har  begyndt  Driften.  Det  er  A/S  Norske 
Eleklrodeverker,  der  betegner  en  ny  Landvinding  inden¬ 
for  norsk  Industri. 

Selskabet,  hvis  Kapital  er  godt  1  Miil.  Kr.,  blev 
startet  i  Januar  1917.  Anlæget  er  udført  af  Selskabets 
administrerende  Direktør,  Ingeniør  Lindemann,  sam¬ 
men  med  Selskabets  Konsulent,  den  amerikanske  In¬ 
geniør  E.  S.  Shartzer.  Da  Norge  hidtil  ikke  har  frem¬ 


stillet  Elektroder,  men  indført  dem  fra  Udlandet,  noget 
der  forøvrigt  nu  er  næsten  umuligt,  i  hvert  Fald  for¬ 
bunden  med  megen  Vanskelighed,  har  den  nye  Fabrik 
en  stor  nationaløkonomisk  Opgave  at  udfylde  ved  at 
forsyne  Norges  elektrokemiske  Industri  med  disse 
Artikler,  saavel  Grafit-  som  Kulelektroder.  Af  den 
første  Slags  kan  produceres  1000  Tons,  af  Kulelek¬ 
troder  2  å  3000  Tons  pr.  Aar.  Det  er  imidlertid  Me¬ 
ningen  at  udvide  Fabriken  betydeligt,  hvis  gunstige 
Resultater  opnaas,  saasnart  Omstændighederne  tillader 
det. 

Til  Trods  for  den  betydelige  Bedrift  behøves  kun 
et  Faatal  af  Arbejdere.  Næsten  alt  gaar  ved  Hjælp  af 
Maskiner.  Som  en  Mærkelighed  i  denne  Tid  kan  an¬ 
føres,  at  Anlæget  skal  være  udført  i  Overensstemmelse 
med  de  paa  Forhaand  udførte  Kalkyler  uden  væsent¬ 
lige  Overskridelser. 

Som  bekendt  lider  Norge  ligesom  vi  af  Boligmangel. 
Ikke  mindst  har  norsk  Industri  mærket  dette,  hvad 
der  atter  har  givet  Anledning  til,  at  Fællesforeningen 
for  Haandverk  og  Industri  har  nedsat  sin  Boligko¬ 
mité,  der  nu  har  afgivet  sin  Indstilling. 

Der  er  efter  Komitéens  Opfattelse  3  store  Hoved¬ 
momenter,  der  bliver  afgørende  for  en  heldig  og 
effektiv  Løsning  af  Industriens  Boligforhold: 

1)  en  organiseret  Boligproduktion,  som  nyder  For¬ 
delene  af  billig  Administration,  store  Fællesindkøb  og 
et  standardiseret  Produkt, 

2)  et  velordnet  Kreditsystem,  som  til  enhver  Tid 
sikrer  den  nødvendige  Kapital  til  den  billigste  Pris, 
og  endelig 

3)  en  praktisk  Boligpolitik,  som  giver  Byggevirk¬ 
somheden  den  ønskelige  Støtte  og  Kontrol  fra  det 
Offentliges  Side  ved  en  fremsynet  Reguleringsvirk¬ 
somhed. 

Det  udtales  iøvrigt  af  Komitéen,  at  det  ikke  stærkt 
nok  kan  fremhæves,  at  skal  man  have  Haab  om  at 
opnaa  en  effektiv  Forbedring  af  Boligforholdene,  er 
den  første  Betingelse  herfor  et  organiseret  Samarbejde. 

Fortrinsvis  bør  Byggevirksomheden  overtages  af 
Byggeselskaber  med  industrielle  Bedrifter  som  Med¬ 
lemmer.  Disse  Selskabers  eneste  Opgave  bliver  at 
planlægge  og  udføre  selve  Bebyggelsen,  hvorefter 
Husene  overtages  af  deres  fremtidige  Ejere,  efter- 
haanden  som  de  bliver  færdige.  Forudsætningen  er 
altsaa,  at  disse  Byggeselskaber  kan  faa  de  opførte 
Huse  afhændet  straks  efter  Opførelsen,  et  Forhold, 
der  i  betydelig  Grad  vil  begrænse  deres  Kapitalbehov. 
Det  er  endvidere  Forudsætningen,  at  Selskaberne  ikke 
paaregner  nogen  Fortjeneste  udover  normal  Forrent¬ 
ning  af  Pengene. 

Endvidere  foreslaar  Komitéen  Oprettelse  af  en  »In¬ 
dustriens  Kreditforening  for  egne  Hjem«,  der  i  Lighed 
med  Statens  Boligbank  skal  give  Laan.  Ifølge  »Norsk 
Næringsliv«  er  en  saadan  netop  i  disse  Dage  bleveji 
oprettet.  Konstituerende  Generalforsamling  afholdtes 
d.  10.  f.  M.  i  Haandværks-  og  Industriforeningens  Lo¬ 
kale  under  Ledelse  af  Generaldirektør  Bjerke. 

I  disse  Dage  er  Det  norske  Luftfartsrederi  konsti¬ 
tueret  i  Ivristiania,  og  en  offentlig  Tegningsindbydelse 

er  udgaaet.  Aktiekapitalen  skal  udgøre  Maks.  5,  Min. 
2V2  Miil.  Kr.,  og  sidstnævnte  er  garanteret  af  Central¬ 
banken  for  Norge  og  Klaveness  Bank.  Foruden  Ruter 
indenfor  Norge  vil  Selskabet  oprette  Ruter  paa  Gote¬ 
borg—  Kjøbenhavn  og  Stavanger— Aberdeen.  Der  er 
indledet  Underhandlinger  med  Handelsdepartementet 
om  Befordring  af  Postsager  paa  Selskabets  Ruter. 

Af  finansielle  Begivenheder  indenfor  Norge  siden 
vor  sidste  Beretning  er  der  egentlig  kun  Grund  til  at 
nævne,  at  Bankkoncessionsloven  er  endelig  vedtaget. 
I  vort  Martsnumer  er  der  nærmere  redegjort  herfor. 

□□□□□□ 

Nydannelser  og  Udvidelser 
i  dansk  Industri. 

Den  forholdsvis  store  Pengerigelighed  herhjemme 
for  Tiden  benyttes  i  rigt  Maal  af  vore  Industriledere. 
Indeværende  Foraar  har  set  en  stor  Række  betydelige 
Kapitaludvidelser  foruden  flere  Nydannelser.  En 
glædelig  Bevægelse  med  Konsolidering,  Udvidelse  og 
Sammenslutning  gør  sig  gældende.  Men  Udsigterne 
m.  H.  t.  Konkurrenceforholdene  efter  Krigen  skulde 
jo  ogsaa  gerne  opfordre  hertil. 

Nordisk  Fjerfabrik  har  udvidet  fra  1  til  2,5  Miil. 
Kr.  og  samtlige  nye  Aktier  tegnedes  af  gamle  Aktio¬ 
nærer  gennem  Privatbanken  til  Kurs  105.  P.  Ph.  Stuhrs 
Maskin-  og  Skibsbyggeri,  Aalborg,  har  udvidet  med 
0,5  Miil.  Kr.  til  Kurs  150,  saaledes  at  Aktiekapitalen 
nu  udgør  2  Miil.  Kr.  saaledes,  at  Limfjordsværftet  nu 
er  rykket  op  i  Rækken  af  vore  store  Værfter.  Nordiske 
Metalvarefabrikker  har  øget  sin  Aktiekapital  med  2 
Mili.  Kr.  til  6  Miil.  Kr.,  saaledes  at  tidligere  Aktio¬ 
nærer  fik  Tegningsret  til  Kurs  120.  Danske  Oliemøller 
og  Sæbefabrikker  har  fordoblet  Aktiekapitalen  fra  2 
til  4  Miil.  Kr.  og  bar  bl.  a.  i  den  Anledning  indløst 
Aktionærerne  i  Oliekagefabrikken  i  Esbjerg;  denne  er 
dermed  optaget  i  Danske  Oliemøller  og  Sæbefabrikker. 
Endelig  har  Hillerød  Savværk  udvidet  med  0,4  Miil. 
Kr.  til  0,75  Mili.  Kr.,  saaledes  at  gamle  Aktionærer 
kunde  tegne  til  Kurs  110. 

Endvidere  har  første  Halvdel  af  April  bragt  to  in¬ 
dustrielle  Nydannelser.  Dansk  Marmorindustri  er 
kommet  til  Verden  med  en  Aktiekapital  paa  0,3  Mi  11. 
Kr.  og  har  til  Hensigt  at  udnytte  i  Danmark  en  af 
Direktør  C.  Kjærgaard  opfunden  og  patentanmeldt 
Metode  til  Fremstilling  af  kunstigt  Marmor.  Lgngbri- 
kelfabriken  Heden,  der  er  startet  med  en  Aktiekapi¬ 
tal  paa  0,8  Miil.  Kr.,  har  ligeledes  til  Hensigt  at  ud¬ 
nytte  en  dansk  patentanmeldt  Opfindelse,  nemlig 
Tandlæge  Ryan  Malling’s,  gaaende  ud  paa  Fremstil¬ 
ling  af  Lyngbriketter  som  Brændselsmateriale. 

En  særlig  Interesse  knytter  sig  til  Stiftelsen  af  Ak¬ 
tieselskabet  Aarhus  Oliefabrik,  der  har  overtaget  den 
tidligere  Aarhus  Oliefabrik  Limited’s  Virksomhed, 
derunder  samtlige  Interesser  i  udenlandske  Selskaber. 
Den  fremmede  Kapital,  der  hidtil  har  været  i  dette 
Foretagende,  er  hermed  gaaet  over  paa  danske  Hæn¬ 
der.  Aktiekapitalen  er  sat  til  15  Miil.  Kr. 


Aarhus  Oliefabrik  limit,  startedes  i  1871.  Siden  da 
har  Fabriken  udviklet  sig  til  at  blive  en  af  Landets 
betydeligste  industrielle  Anlæg.  Fabriken  fremstiller 
Olier  af  Kopra,  Sesam  og  Palmefrø,  hvilke  Olier  bl. 
a.  benyttes  til  Fremstilling  af  Margarine.  Fabriken 
har  hidtil  ikke  !  lot  været  det  eneste  Anlæg,  der  her 
i  Landet  fremstiller  Olier  af  Kopra,  Sesam  o.  1.,  men 
er  tillige  det  største  i  sin  Art  i  Verden  og  indtager 
en  førende  Stilling  i  hele  Spiseolieindustrien.  Man 
faar  en  Forestilling  om  Fabriksanlægets  Størrelse, 
naar  det  oplyses,  at  samtlige  Anlæg  i  Aarhus  ved  en 
nylig  foretagen  officiel  Vurdering  er  vurderet  til  over 
22  Mili.  Kr.  Virksomheden  har  en  Række  vel  ind¬ 
arbejdede  Stationer  og  Plantager  i  Osten  og  i  Afrika. 
I  den  sidste  Tid,  da  Tilførslen  af  Kopra  o.  1.  bar 
været  standset,  har  Fabriken  optaget  bl.  a.  Forar¬ 
bejdning  af  Lyng  m.  m.  Direktør  F.  Lausen,  der  hid¬ 
til  har  ledet  Aarhus  Oliefabrik,  Ltd.,  er  antaget  som 
Selskabets  administrerende  Direktør. 

Et  andet  Aarhus-Foretagende,  der  dog  endnu  er  i 
sine  Barneaar,  Dansk  Kutterbyggeri,  har  samtidig 
med  at  ændre  Navn  til  A/S  Aarhus  Skibsværft,  ud¬ 
videt  Aktiekapitalen  fra  250,000  Kr.  til  V2  Miil.  Kr. 
Selskabets  Formaal  er  Bygning  af  mindre  og  mellem¬ 
store  Træskibe.  Værftet  er  beliggende  i  Aarbus  nye 
Sydhavn. 

Paa  en  ekstraordinær  Generalforsamling  i  Nordisk 
Tekstil  Aktieselskab  har  man  enstemmig  vedtaget  et 
fra  A/S  Bloch  &  Andresen,  Fredericia,  fremsat  Tilbud 
om  Overtagelsen  af  Selskabets  Aktiver  og  Passiver 
paa  en  saadan  Maade,  at  Nordisk  Tekstils  Aktionærer 
faar  deres  Aktier  indlost  til  en  Kurs  af  200  pCt.  Et 
Tegn  paa  den  sikkert  i  høj  Grad  ønskelige  Koncen¬ 
trationsbevægelse  i  dansk  Tekstilindustri  er  hermed 
at  notere. 

Paa  det  kombinerede  handels-industrielle  Omraade 
rager  0.  K.s  Emission  op  i  Kraft  af  sin  Kæmpestør¬ 
relse.  Det  er  sikkert  den  største  Enkeltemisson,  dansk 
Erhvervsliv  nogensinde  har  haft  paa  det  hjemlige 
Kapitalmarked.  Det  drejer  sig  om  et  Beløb  paa  37,5 
Mili.  Kr.  —  nemlig  25  Mili.  til  Kurs  150  —  men  kun 
50  pCt.  forlangtes  indbetalt  ved  Emissionen.  Resten 
kan  indbetales  efter  Tegnerens  eget  Forgodtbefindende, 
blot  inden  15.  Oktober  d.  A. 

□□□□□□ 

Mindre  Meddelelser. 

Sic  transit. 

Det  her  i  Tidsskriftet  i  sin  Tid  gengivne  social¬ 
demokratiske  Monopolforslag,  hvorefter  Staten  skulde 
overtage  de  tleste  danske  Industrier  og  andre  Virk¬ 
somheder,  fik  som  bekendt  en  ret  behersket  Modta¬ 
gelse  i  Folketinget,  hvor  det  var  indbragt.  Forslagets 
videre  Skæbne  læses  bedst  ud  af  den  Beretning,  der 
nylig  er  afgivet  af  det  nedsatte  Folketingsudvalg,  for 
hvilket  Ophavsmanden  til  Forslaget,  Folketingsmand 
Hans  Nielsen,  var  Formand.  Beretningen  er  ligesaa  enkel 
som  gribende,  nemlig  saalydende: 

»Udvalget  har  foruden  det  konstituerende  Møde  af¬ 
holdt  et  Møde,  hvor  der  forelaa  Forslag  om  at  hen- 

vise  til  Regeringens  Overvejelse  saadanne  private 
Virksomheder,  der  er  faktiske  eller  retlige  Monopoler, 
og  hvor  Indskriden  af  det  offentlige  paa  Forbrugernes 
Vegne  maatte  anses  for  velbegrundet;  men  da  denne 
Tanke  ikke  vandt  almindelig  Tilslutning,  er  det  ikke 
lykkedes  Udvalget  at  føre  sit  Arbejde  til  Afslutning«. 

Magasin  du  Nord. 

Den  14.  April  kunde  Magasin  du  Nord  fejre  50-Aars 
Dagen  for  sin  Grundlæggelse.  Indenfor  sin  Branche 
har  Firmaet  været  banebrydende  i  Norden  og  forener 
nu  alle  et  Stormagasins  Forretninger  med  en  betyde¬ 
lig  fabriksmæssig  Virksomhed,  der  tillader  et  stadig 
større  Salg  af  egne  Fabrikata.  Den  Vinding,  der  ligger 
heri  for  det  nationale  Arbejde,  just  paa  de  Felter, 
Magasinet  virker  i,  bør  ikke  underkendes. 

Firmaets  Historie,  der  belyses  af  et  i  Dagens  Anled¬ 
ning  udsendt,  overordentlig  smukt  Festskrift,  er  et 
nyt  Vidnesbyrd  om,  hvad  der  ved  Fremsynthed  og 
Dygtighed  kan  naas  fra  ringe  Begyndelse  —  selv  under 
hjemlige  Forhold.  Nu  beskæftiger  Magasinet  1800 
Mennesker  i  Hovedforretningen,  600  i  sine  Fabriker 
og  flere  Tusinde  Syersker  ved  Hjemmearbejde.  Stif¬ 
terne,  de  nu  afdøde  Th.  Wessel  og  Emil  Vett,  har  sat 
sig  selv  det  bedste  Mindesmærke  i  denne  statelige 
Udvikling. 

En  Beslutning. 

Paa  et  nylig  afholdt  Møde  af  den  kjøbenhavnske 
Afdeling  af  Den  danske  Sagførerforening  (»Kredsmøde«) 
blev  følgende  Resolution  vedtaget: 

»Kredsmødet  betragter  det  som  stridende  mod  Sag¬ 
førerpligterne,  at  en  Sagfører  er  Spekulanter  behjælpe¬ 
lig  med  helt  eller  delvis  at  fortrænge  et  Aktieselskabs 
Bestyrelse  uden  at  kunne  fremsætte  nogen  berettiget 
Kritik  mod  Selskabets  Administration.« 

Ole  Rømer. 

Ved  en  smuk  Højtidelighed  paa  den  polytekniske 
Læreanstalt  fejrede  Danmarks  Naturvidenskabelige 
Samfund  den  16.  April  Afsløringen  af  Ole  Rømers 


Statue,  der  som  bekendt  er  skænket  Kjøbenhavns 
Kommune  af  Ingeniør  Alex.  Foss.  Som  Samfundets 
Præsident  holdt  Ingeniør  Foss  et  indledende  Foredrag, 
hvori  han  redegjorde  for  Statuens  Tilblivelse  og  for 
Hovedtrækkene!  Ole  Romers  Liv,  der  gjorde  denne 
til  Forbillede  for  Ungdommen.  Den  egentlige  Minde¬ 
tale  holdtes  derefter  af  Fru  Dr.  phil.  Kirstine  Meyer, 
der  i  et  instruktivt  og  beaandet  Foredrag  belyste  Ole 
Rømers  Arbejde  og  Virken,  og  viste  ham  som  Fore¬ 
gangsmanden  i  anvendt  Naturvidenskab,  Geni  og 
Praktiker  i  een  Forening,  en  Mand,  der  havde  gjort 
Danmark  Ære. 

I  Dagens  Anledning  udsendtes  af  Danmarks  Natur¬ 
videnskabelige  Samfund  to  Afhandlinger  om  Ole 
Rømer,  den  ene  af  Professor  Elis  Strømgren,  der 
skildrer  Ole  Rømer  som  Astronom,  den  anden  af  In¬ 
spektør  M.  C.  Harding,  der  giver  en  Oversigt  over  de 
Arbejder,  som  berettiger  os  til  at  kalde  Ole  Rømer 
Ingeniør. 

Foraarskøbestævnet  i  Fredericia. 

Som  tidligere  omtalt  afholdes  iaar  et  Foraarskøbe- 
stævne  fra  4.  til  12.  Maj.  Tilslutningen  synes  at  blive 
særdeles  stor,  og  man  venter  fyldig  Repræsentation 
af  de  Nyheder,  dansk  Industri  i  det  forløbne  Aar  har 
arbejdet  med.  Der  er  iaar  lagt  forøget  Vægt  paa  Stæv¬ 
nets  Propagandamateriale,  der  ogsaa  spredes  til  Sve¬ 
rige  og  Norge. 

De  ved  de  foregaaende  Stævner  fremkomne  Klager 
over  de  uheldige  Logisforhold  har  man  søgt  at  af¬ 
hjælpe  ved  en  mere  hensigtsmæssig  Organisation  af 
dette  Spørgsmaal,  og  enhver  skriftlig  Forudbestilling 
af  Værelser  kan  nu  være  sikker  paa  at  blive  imøde¬ 
kommet.  Under  Stævnet  paatænkes  afholdt  Foredrag 
om  økonomiske  Emner. 

Forhaabentlig  vil  det  vise  sig,  at  de  forskellige 
Anker,  der  sidst  fremfortes  mod  Købestævnets  Or¬ 
ganisation,  er  blevet  taget  i  Betragtning  ved  det  nye 
Foraarsstævne.  Alligevel  vilde  det  sikkert  være  hel¬ 
digt,  hvis  den  af  Handelsministeriet  nedsatte  Kommis¬ 
sion  i  ikke  for  fjern  Fremtid  kunde  bringe  Købe- 
stævnet  ind  under  noget  større  Forhold. 


ORGANISATIONS-  OG  FORENINGS-MEDDELELSER. 


Fra  Industriraadet. 

Statistik. 

Man  gør  fra  Erhvervenes  Fællesudvalg  opmærksom 
paa,  at  medens  det  hidtil  har  været  en  frivillig  Sag 
at  afgive  Værdianmeldelser  ved  Ind-  eller  Udførsel  af 
Varer,  er  der  nu  ved  Lov  (Nr.  139)  af  20.  Marts  d.  A. 
paalagt  saavel  Importører  som  Eksportører  Pligt  at  af¬ 
give  Værdianmeldelse. 

Ved  Udfyldelsen  af  Værdianmeldelsesblanketterne 
man  de  paa  disses  Bagside  trykte  Vejledninger  nøje 


følges,  da  Importør-  eller  Eksportørfirmaet  ellers  blot 
udsætter  sig  for  unødvendig  Ulejlighed  med  Korre¬ 
spondance  m.  m.  om  Sagen  efter  Anmeldelsens  Af¬ 
givelse. 

Mængdebegrænsede  Varer. 

Medlemmernes  Opmærksomhed  henledes  paa,  at  de 
maanedlige  Skemaer  (B)  angaaende  Importen  af 
mængdebegrænsede  Varer  maa  indsendes  rettidigt  hver 
Maaned,  selv  om  der  ingen  Import  har  fundet  Sted  i 
vedkommende  Maaned.  —  Alle  ankomne  samt  her 

liggende  frigivne  Partier  maa  opføres  under  Rubriken 
»Modtagne  Partier«. 

Vareudvekslingen  med  Finland. 

Da  man  i  en  nær  Fremtid  kan  paaregne,  at  Vare¬ 
udvekslingen  mellem  Danmaik  og  Finland  bliver  gen¬ 
optaget,  anmoder  Erhvervenes  Fællesudvalg  inter¬ 
esserede  Firmaer,  hvis  disse  skulde  ønske  det,  om  at 
henvende  sig  til  Udvalgets  Kontor,  Vestre  Boulevard 
18,  1.  Sal,  for  at  faa  vejledende  Oplysninger. 

Vareudvekslingen  med  Sverige  og  Norge. 

I  Begyndelsen  af  Maaneden  fandt  som  tidligere 
omtalt  det  afsluttende,  interskandinaviske  Vareud¬ 
vekslingsmøde  Sted  i  Industribygningen  i  Kjøbenhavn, 
og  som  Resultat  af  de  i  Stockholm,  Kristiania  og 
Kjøbenhavn  stedfundne  Konferencer  kan  for  Dan¬ 
marks  Vedkommende  derefter  særlig  fremhæves  føl¬ 
gende  Tilsagn  om  Leveringer: 

Fra  Norge  af  Salpeter  og  Chrommalm. 

»  Sverige  af  Brænde,  Sveller,  Jern  og  Jernplader 
samt  forskellige  Jern-  og  Staalvarer. 

Paa  Grund  af,  at  det  Kvantum  Jernplader,  man 
havde  faaet  Tilsagn  om  fra  Sverige,  knapt  vilde  an¬ 
drage  Fjerdedelen  af  det  nødvendige  Forbrug,  blev 
der  truffet  en  Ordning,  efter  hvilken  »Dansk  Jerncen¬ 
tral«  blev  bemyndiget  til  at  varetage  Fordelingen  af 
disse. 

Senere  har  man  fra  svensk  Side  tilsagt  at  forhøje 
det  nævnte  Kvantum  med  ca.  50  pCt.,  saa  at  Danmark 
nu  skulde  faa  ca.  Vs  af  sit  Behov  dækket  fra  Sverige. 

Det  interskandinaviske  Sekretariat  har  i  den  for¬ 
løbne  Maaned  ligesom  tidligere  haft  en  Mængde  Hen¬ 
vendelser  om  Bistand  til  Opnaaelse  af  Licenser  fra 
Sverige  og  Norge,  og  det  anvendte  System  med  Ske¬ 
maer,  der  udfyldes  af  Importøren,  forinden  Behand¬ 
ling  af  Sagen  foretages,  har  vist  sig  praktisk.  Imidler¬ 
tid  er  der  Grund  til  i  Importørens  egen  Interesse  at 
fremhæve,  at  Paabegyndelsen  af  en  Sags  Behandling 
kun  forsinkes,  naar  Henvendelsen  ikke  sker  under 
samtidig  Indsendelse  af  et  udfyldt  Skema,  da  man  i 
saa  Fald  spilder  Tid  ved  først  fra  Sekretariatet  at 
skulle  have  tilsendt  Skemaer  og  derefter  at  skulle 
sende  disse  tilbage  igen. 

Det  vil  derfor  være  mest  formaalstjenligt  at  lade 
Skemaer  afhente  i  god  Tid  paa  Sekretariatet  (Dør  Nr.  4) 
eller  telefonisk  at  anmode  om  Tilsendelse  af  Skemaer. 


T ran  s  form  a  torolie. 

I  Henhold  til  de  for  nylig  med  Centralmagterne 
stedfundne  Vareudvekslings-Forhandlinger  kan  der  i 
den  nærmeste  Fremtid  ventes  et  mindre  Parti  galizisk 
Transformatorolie  hertil  Landet,  hvilket  efter  An¬ 
komsten  vil  blive  fordelt  af  Industriraadets  Smøre¬ 
olieudvalg. 

Man  skal  derfor  anmode  Interesserede  om  snarest 
muligt  at  henvende  sig  til  Industriraadets  Smøreolie¬ 
udvalg,  18  Vestre  Boulevard,  Kjøbenhavn,  med  Oplys¬ 
ninger  om  det  Kvantum,  der  maatte  ønskes  stillet  til 
Disposition,  idet  der  da  til  sin  Tid  vil  blive  foretaget 
en  Rationering  paa  Grundlag  af  de  indkomne  Begæ¬ 
ringer. 

Tilførsler  vestfra. 

Det  er  lykkedes  at  skabe  Mulighed  for  Afskibning 
af  en  Ladning  Kork  fra  Spanien  og  Portugal  samt  af 
en  Slykgodsladning  fra  Spanien. 

Norske  Udførselsforbud. 

Fra  Udenrigsministeriet  har  Industriraadet  mod¬ 
taget  et  Eksemplar  af  en  af  det  norske  Industrifor¬ 
syningsdepartement  udgiven  Fortegnelse  over  de  ind¬ 
til  den  8.  Februar  d.  A.  udfærdigede  norske  Udførsels¬ 
forbud. 

Det  paagældende  Eksemplar  henligger  til  Gennem¬ 
syn  i  Raadets  Kontor. 

□□□□□□ 

Interskandinavisk  elektrisk  Kraftoverføring. 

Generaldirektør  Sam  Eyde  udtaler  sig  til  „Tidsskrift  for  Industri”. 


I  Anledning  af  den  fra  svensk  Side  fremsatte 
Tanke  om  interskandinavisk  elektrisk  Kraft¬ 
fordeling,  har  »Tidsskrift  for  Industri«  henvendt 
sig  til  Generaldirektør  Sam  Eyde,  der  under  et 
Ophold  i  Kjøbenhavn  elskværdigt  efterkom  vor 
Anmodning  om  at  fremsætte  sit  Syn  paa  det 
interessante  Spørgsmaal,  der  saaledes  er  rejst. 
Den  Autoritet,  hvormed  Generaldirektør  Eyde, 
Skaberen  af  den  norske  Salpeterindustri  og 
Foregangsmanden  i  moderne  norsk  Vandkraft¬ 
udnyttelse,  kan  udtale  sig  paa  dette  Omraade, 
giver  hans  Ord  mere  end  almindelig  Interesse. 

Det  svenske  Forslag,  udtalte  Hr.  Eyde,  om 
at  føre  elektrisk  Kraft  fra  Norge  til  Sverige  og 
derfra  videre  til  Danmark,  forekommer  mig  at 
være  at  gaa  over  Bækken  for  at  hente  Vand  — 
in  casu  Vandkraft.  Sverige  kan  med  Fremtiden 
for  Øje  sikkert  paa  ringe  Undtagelse  nær  kun 
bestride  sit  eget  Behov  af  elektrisk  Kraft  gennem 
sin  Vandkraftudnyttelse.  Spørgsmaalet  bliver 
da  om  Norges  Stilling  som  Kraftleverandør  til 
Nabolandene.  Her  maa  man  være  opmærksom 
paa,  at  Øst-Norge  kun  har  Vandkraft  tilstrække¬ 
lig  til  eget  Behov.  Allerede  nu  er  der  Planer 
oppe  om  at  føre  Kraft  fra  Vest-  til  Øst-Norge. 
Det  sidste  Sted  findes  de  fleste  Byer,  den  tæt¬ 
teste  Folkemængde,  store  Industrier  f.  Eks.  i 
Distrikterne  omkring  Kristianiafjorden,  medens 
Kraftkilderne  er  nok  saa  begrænsede,  og  alle¬ 
rede  delvis  taget  i  Brug,  saaledes  i  Giommen. 
Man  turde  derfor  ogsaa  komme  over  til  at 
maatte  henvise  fremtidige,  stærkt  kraftforbru¬ 
gende  Industrier  til  Vestlandet,  ja  selv  saadanne, 
som  for  Tiden  har  Sæde  i  Øst-Norge,  og  re¬ 


servere  dettes  Krafttilgang  til  Belysning  og  al¬ 
mindelig  Elektrificering. 

Spørgsmaalet  om  Norges  Elektrificering  er  af 
yderste  Vigtighed,  hvad  Krigen  nok  som  har 
vist.  Man  arbejder  da  ogsaa  nu  paa  en  samlet 
Plan  for  Landets  Elektricitetsforsyning,  og  denne 
maa  selvfølgelig  anlægges  saa  rationelt  som  mu¬ 
ligt.  Selv  tror  jeg  paa,  at  de  høje  Kulpriser 
vil  holde  sig  om  ikke  paa  Krigshøjde  saa  dog 
paa  et  helt  andet  Niveau  end  før  Krigen.  Der¬ 
for  vil  Vandkraftudnyttelsen  blive  baade  løn¬ 
nende  og  nødvendig  for  os. 

Fra  Øst-Norge  vil  man  altsaa  næppe  kunne 
afse  Kraft  til  Forsyning  af  Sverige  eller  Dan¬ 
mark,  men  denne  maatte  da  ske  fra  Vest-Norge, 
hvor  der  findes  Vandkraft  i  Overflod.  Jylland 
maatte  i  saa  Fald  forsynes  direkte  fra  Sør- 
landet  eller  Vestlandet,  gennem  Kabler  under 
Skagerak.  Tekniske  Vanskeligheder  herfor  kan 
jeg  ikke  se,  vi  har  maattet  overvinde  ganske 
anderledes  før.  Derimod  vilde  jeg  mene,  at 
Sjælland  og  Øerne  bedst  forsynedes  via  Sverige, 
i  hvilken  Henseende  jeg  for  saa  vidt  er  enig 
med  det  svenske  Forslag. 

Tanken  om  en  saadan  Forsyning  af  Nabo¬ 
lande  med  elektrisk  Kraft  er  ikke  ny  for  mig. 
Allerede  for  15  Aar  siden  tog  jeg  Tanken  op 
om  fra  Vamma-Fossen  (i  Giommen)  at  levere 
Elektricitet  til  Gøteborg-Distrikterne ;  den  nu 
fuldførte  Udbygning  af  Trollhåtta-Faldet  lod  den 
Gang  vente  paa  sig.  Der  blev  imidlertid  paa 
denne  Tid  vedtaget  en  Koncessionslov  for  Vand¬ 
kraftanlæg,  der  tilintetgjorde  enhver  Mulighed 
for  »Eksport«  af  elektrisk  Kraft.  Bestemmelsen 

eksisterer  endnu,  men  saa  meget  tor  man  dog 
sige,  at  den  burde  ikke  kunne  stille  sig  hind¬ 
rende  for  en  fremtidig  Kraftoverforing  til  Nabo¬ 
landene,  hvorved  man  fremhjalp  en  skandina¬ 
visk  Selvhjulpethed.  Det  maa  være  nødven¬ 
digt,  at  de  skandinaviske  Lande  i  størst  muligt 
Omfang  efter  Krigen  søger  Samvirke  for  at 
støtte  hinanden  indbyrdes  med  de  Midler,  de 
hver  for  sig  raader  over. 

Jeg  kan  altsaa  ikke  indse,  at  der  skulde 
være  hverken  tekniske  eller  politiske  Grunde 
mod  at  Norge  hjalp  Danmark  og  Sverige  med 
elektrisk  Kraft.  For  Danmarks  Vedkommende 
vil  jo  Kraftspørgsmaalet  blive  særdeles  betyd¬ 
ningsfuldt  for  dets  fremtidige  tekniske  og  indu¬ 
strielle  Udvikling,  og  kunde  Norge  f.  Eks.  af- 
staa  200  a  300,000  HK,  hvad  jeg  mener  det 
meget  vel  kan  gøre  og  tilmed  have  rigeligt  for 
egne  Fremtidsbehov,  vilde  dette  selvsagt  være 
af  største  Betydning  for  Danmark. 

Vilde  man  nu  spørge  om  ikke  Norge  helt  vil 
kunne  lægge  Beslag  paa  Landets  egne  Vand¬ 
kraftkilder,  da  vil  jeg  gerne  have  Lov  at  frem¬ 
føre,  at  der  maa  være  en  vis  Balance  mellem 
et  Lands  Industri  og  de  øvrige  Næringsveje.  En 
ensidig  Udvikling  tror  jeg  ikke  paa.  Jeg  be¬ 
høver  næppe  at  sige,  at  jeg  selv  stiller  de  stør¬ 
ste  Forhaabninger  til  en  kraftig  industriel  Ud¬ 
vikling  i  mit  Fædreland,  men  overfor  mange 
af  de  nyopdukkende  Planer  om  Storindustrier, 
navnlig  da  saadanne,  der  er  født  af  Krigens 
Vilkaar,  tror  jeg  man  maa  fremholde  det  be¬ 
rørte  Moment.  Følgelig  vil  der  ogsaa  for  Norge 
være  en  vis  Begrænsning  for  Landets  Industri¬ 
alisering,  og  derfor  ingen  Hindring  for  en  Kraft- 
eksportindustri.  Tværtimod  mener  jeg,  at  en 
saadan  vil  være  en  af  de  mest  konstante  og 
sikre  Indtægtskilder,  man  kan  ønske  for  sit 
Land,  fordi  den  vil  være  uafhængig  af  Kon¬ 
junkturer.  Norges  Krafteksport  f.  Eks.  til  Dan¬ 
mark  vil  jo  nemlig  aldrig  kunne  tænkes  at  ud¬ 
gøre  mere  end  en  Del  af  Danmarks  Forbrug 
og  naturligt  komme  til  at  dække  det  mere  fast¬ 
liggende  Forbrug.  Selvfølgelig  vil  en  saadan 
Forsyningsordning  kræve  Reserveanlæg,  idet  man 
jo  altid  maa  regne  med  en  vis  Fare  for  Led¬ 
ningerne,  men  jo  bedre  den  norske  Kraftud¬ 
bygning  og  -Fordeling  bliver,  saaledes  som  det 
nu  tilstræbes,  des  mindre  vil  Risikoen  blive 
som  Følge  af  en  enkelt  Kraftkildes  Svigten. 
Ligeledes  maatte  man  ikke  have  et  men  flere 
Kabler  under  Skagerak. 


Som  sagt,  resumerer  Generaldirektør  Eyde, 
tekniske  Vanskeligheder  tror  jeg  ikke  paa.  Det 
hele  vil  blive  et  rent  Rcntabilitetsspørgsmaal 
fra  dansk  Side,  hvori  jeg  kunde  tænke  mig  at 
en  mere  rationel  Udnyttelse  af  de  danske  Torv 
naturligt  vilde  komme  til  at  indgaa.  Jeg  vil 
slutte  med  at  betone,  at  jeg  vil  anse  det  for 
ønskeligt,  om  Repræsentanter  for  de  tre  skandi¬ 
naviske  Lande  mødtes  og  i  Fællesskab  under¬ 
søgte  en  Plan  for  de  finansielle  Muligheder  for 
en  interskandinavisk  Kraftdistribution.  Man 
skulde  gerne  straks  fra  Begyndelsen  af  faa  det 
hele  ind  i  en  samlet  Plan.  Det  er  indlysende, 
at  selve  Tanken  ikke  kan  realiseres  før  efter 
Krigen.  Derimod  burde  man  allerede  under 
Krigen  forberede  Sagen  under  Hensyn  til  de  for¬ 
skellige  Alternativer,  der  maatte  være  at  op¬ 
stille  som  Forudsætninger,  saaledes  at  man 
skaber  en  Oversigt  over,  hvad  der  maatte  være 
at  tilstræbe. 

*  * 

* 

En  Udtalelse  af  Direktør  Angelo. 

Vi  har  forelagt  Generaldirektør  Eydes  Udtalel¬ 
ser  for  Direktør  A.  R.  Angelo ,  Nordsjællands 
Elektricitets-  og  Sporvejsselskab,  for  at  faa  et 
dansk  Syn  paa  det  foreliggende  Spørgsmaal,  der 
maa  blive  saa  meget  mere  betydende,  som  de 
eneste  hidtil  gjorte  Erfaringer  med  undersøisk 
Kraftoverføring  i  større  Stil  just  er  indhøstede 
af  det  Selskab,  Direktør  Angelo  er  Leder  af. 

Direktør  Angelo  har  velvilligt  efterkommet  vor 
Anmodning  ved  følgende  Besvarelse: 

Idet  jeg  takker  den  ærede  Redaktion,  fordi 
De  har  givet  mig  Lejlighed  til  at  gøre  mig  be¬ 
kendt  med  de  ovenstaaende  interessante  Udtalel¬ 
ser  af  Generaldirektør  Eyde,  beder  jeg  om  Til¬ 
ladelse  til  i  Tilslutning  hertil  at  fremkomme 
med  følgende  Bemærkninger. 

Naar  Tanken  om  en  interskandinavisk  elek¬ 
trisk  Kraftfordeling  har  faaet  en  saa  velvillig 
Modtagelse  først  fra  Chefen  for  den  kongelige 
Vandfaldsbestyrelse  i  Sverige,  Generaldirektør 
Hansen,  og  nu  fra  Salpeterindustriens  Skaber  i 
Norge,  Generaldirektør  Eyde,  kan  dette  selvfølge¬ 
lig  kun  vække  den  største  Tilfredshed  her,  idet 
Danmark  ligesom  de  andre  skandinaviske  Lande 
ved  en  saadan  Ordning  vilde  blive  mindre  af¬ 
hængig  af  Priser  paa  og  Tilførsler  af  Brændsel 
udefra. 

løvrigt  har  Sagen  to  Sider,  en  teknisk  og  en 

økonomisk.  I  teknisk  Henseende  vil  Spørgs- 
maalet  navnlig  dreje  sig  om,  hvorvidt  det  vil 
være  muligt  at  udføre  et  undersøisk  Højspæn¬ 
dingskabelanlæg  af  saa  stor  Udstrækning,  som 
der  her  vil  blive  Tale  om.  Det  hidtil  største 
Kabelanlæg  af  lignende  Art  er  udført  mellem 
Helsingborg  og  Helsingør  og  bar  for  saa  vidt 
ikke  voldet  større  Vanskeligheder,  som  Arbejdet 
lod  sig  udføre  programmæssigt,  og  Kablet  senere 
har  vist  sig  fuldt  ud  at  svare  til  Forventningerne. 
Men  langt  vanskeligere  vil  Sagen  stille  sig  ved 
Nedlægning  af  et  Kabel  under  Skagerak  eller 
Kattegat.  For  nogle  Aar  siden  vilde  jeg  have 
anset  denne  Opgave  for  uløselig.  Imidlertid  er 
der  saavel  paa  Kabelteknikens  som  paa  mange 
andre  Omraader  i  de  senere  Aar  sket  saa  store 
Fremskridt,  at  man  maaske  ikke  mere  kan  be¬ 
tragte  nogen  Opgave  som  uløselig,  og  usandsyn- 
ligt  er  det  derfor  heller  ikke,  at  det  Tidspunkt 
kan  komme,  da  Udførelsen  af  et  saadant  Kabel¬ 
anlæg  virkelig  vil  rykke  indenfor  Mulighedernes 
Grænse. 

Tilbage  bliver  saa  den  økonomiske  Side  af 
Sagen.  Da  det  drejer  sig  om  Anlæg  til  mange 
Millioner  Kroners  Værdi,  er  det  klart,  at  der  til 


Forrentning  og  Afdrag  af  disse  Beløb  aarligt  vil 
medgaa  meget  betydelige  Summer,  der  altsaa  vil 
falde  som  Fordyrelse  paa  den  importerede  Elek¬ 
tricitet.  Og  Spørgsmaalet  bliver  da,  om  den 
Elektricitet,  man  gennem  saadanne  Anlæg  kan 
fremskaffe  lier  til  Landet,  bliver  billigere  eller 
dyrere,  end  Tilfældet  vilde  være  ved  Fremstilling 
f.  Eks.  af  Kul.  Noget  bestemt  herom  kan  selv¬ 
følgelig  ikke  siges,  saalænge  man  intet  kender 
hverken  til  Udgifterne  ved  Etableringen  af  de 
fornødne  Anlæg  eller  til  Eksportprisen  for  Elek¬ 
triciteten  eller  endelig  til  Brændselsprisen  efter 
Krigen,  men  et  Skøn  berettiger  dog  til  at  antage, 
at  en  elektrisk  Kraftoverføring  i  stor  Stil  fra  et 
af  Nabolandene  vilde  kunne  blive  økonomisk 
set  fordelagtig  for  Danmark,  foruden  at  man 
som  nævnt  herved  vilde  blive  mere  uafhængig 
af  Importen  af  Brændselsmaterialer. 

Med  den  Interesse,  som  er  vist  Sagen  fra  de 
forannævnte  højt  ansete  Mænd  i  vore  Nabo¬ 
lande,  forekommer  det  mig  derfor  at  være  rig¬ 
tigt  —  saaledes  som  ovenfor  foreslaaet  af  Gene¬ 
raldirektør  Eyde  - —  om  Repræsentanter  for  de 
3  skandinaviske  Lande  kunde  træde  sammen 
til  en  nærmere  Drøftelse  af  Sagen. 


©  ©  © 

Foraars- Købestævnet  i  Fredericia. 

Spørgsmaalet  om  Købestævnets  Organisation. 


Købestævnets  Ledelse  har  iaar  foretaget  det 
dristige  Skridt  at  etablere  et  Foraars-Købestævne 
foruden  det  almindelige  Hovedstævne  i  August 
Maaned.  Foraarsstævnet  afholdtes  fra  4.— 12. 
Maj.  Maaske  det  hos  nogle  vil  vække  Forun¬ 
dring,  at  en  saadan  Udvidelse  af  Købestævnet 
finder  Sted,  medens  det  af  Handelsministeriet 
nedsatte  Udvalg  til  Købestævnets  Reorganisa¬ 
tion  endnu  har  det  hele  Spørgsmaal  til  Over¬ 
vejelse.  Thi  at  Købestævnet  i  Fredericia  i  sin 
nuværende  Form  ikke  opfylder  de  Krav,  der 
stilles  til  det  qua  Dansk  Varemesse,  er  uom¬ 
tvisteligt.  Navnligt  under  Hensyn  til  vort  Er¬ 
hvervslivs  nationale  og  internationale  Hævdelse 
efter  Krigen  maa  dette  fastholdes.  Dette  er 
saa  vigtigt,  at  alle  andre  Hensyn  maa  vige. 
Naar  derfor  den  til  Fredericia  knyttede  Ledelse 
af  Købestævnet  har  ment  det  nødvendigt  at 
skride  til  et  særligt  Foraarsstævne,  maa  man 
antage,  at  der  har  været  stærke  Grunde  herfor. 
Ønskeligheden  af  for  visse  Branchers  Vedkom¬ 


mende  af  Hensyn  til  deres  Sæson  at  lægge 
Stævnet  tidligere  paa  Aaret  og  Overfyldning  af 
de  disponible  Lokaler  ved  et  enkelt  Stævne 
om  Aaret  anføres  som  afgørende. 

Gør  man  imidlertid  Resultatet  af  det  nye 
Foraarsstævne  op,  maa  man  for  det  dygtige, 
der  var  præsteret,  ikke  overse,  at  Lejligheden 
ikke  var  benyttet  til  at  rette  de  rent  organisa¬ 
toriske  Fejl,  der  som  forstaaelige  Børnesyg¬ 
domme  hidtil  har  klæbet  til  Købestævnets  Ord¬ 
ning.  Vi  har  tidligere  her  i  Tidsskriftet  gjort 
Rede  for  disse  Mangler,  der  navnlig  knytter  sig 
til  de  udstillede  Genstandes  Placering,  til  Kon¬ 
trol  og  Katalog.  Deltagelsen  var  ganske  vist 
med  Hensyn  til  Righoldigheden  saaledes,  at 
den  meget  vel  syntes  at  retfærdiggøre  det  nye 
Skridt,  men  Spørgsmaalet  er  blot  om  ikke 
denne  Righoldighed  i  nogen  Grad  var  købt 
paa  Bekostning  af  Stævnets  Karakter.  Noget 
overvejende  Indtryk  af  Sæson-Stævne  fik  man 
absolut  ikke.  Og  Ting  som  Malerier  (tilkøbs 

pr.  kontant),  Silhuetklipning  (! ),  Lysbilledfrem- 
visning  o.  1.,  er  saa  alvorlige  Forsyndelser  mod 
Købestævne-Tanken,  at  man  ikke  forstaar,  hvor¬ 
ledes  sligt  er  passeret  gennem  Anmeldelses- 
Censuren.  Dette  er  endda  farligere  end  de 
Genstande  af  udenlandsk  Oprindelse,  der  sta¬ 
dig  sniger  sig  ind  paa  Købestævnet  —  thi  det 
betyder  en  Sænkning  af  Niveauet,  der  kan  blive 
skæbnesvanger.  Dette  gælder  i  nogen  Grad  og- 
saa  den  saakaldte  »Patent-Afdeling«,  der  prin¬ 
cipielt  er  et  Fejlgreb  og  i  sin  nærmere  Anord¬ 
ning  med  et  mildt  Udtryk  usystematisk.  Sy¬ 
stem  er  overhovedet  Købestævnets  svage  Side. 
Beklageligvis  er  det  imidlertid  en  meget  frem¬ 
trædende  Faktor. 

Saaledes  som  det  nu  afsluttede  Stævne  l'rein- 
traadte,  maa  man  vel  hermed  anse  Fredericia- 
Købestævnet  som  faldet  i  sit  endelige  Leje  — 
hvis  ikke  ganske  særlige  Forholdsregler  skal 
tages  —  og  dette  peger  hen  paa  en  stærkt 
lokalpræget  Industri-  og  Haandværksudstilling 
for  den  nærmere  Provins,  en  Blanding  afsmaat 
og  stort  mellem  hinanden  - —  vel  nok  over¬ 
vejende  smaat,  men  heller  ikke  med  Hensyn 
hertil  systematisk  gennemført  —  af  Messe-  og 
Markedskarakter.  De  Forhold,  hvorunder  Fre- 
dericia-Stævnet  arbejder,  har  maattet  føre  her¬ 
til.  Man  kan  beklage  dette,  men  saaledes  er 
det  nu  engang.  Staten  har  godkendt  det,  idet 
den  ydede  sin  —  ikke  ubetydelige  —  Støtte. 
Men  ser  man  Købestævnet  fra  denne  Synsvin¬ 
kel  vilde  det  samtidig  være  uretfærdigt  ikke  at 
indrømme,  at  der  af  de  ledende  Kræfter  i  dette 
Foretagende  er  ydet  et  overordentlig  stort  og 
energisk  Arbejde,  der  paa  sin  Maade  sikkert 
vil  bære  Frugter.  Tilbage  staar  blot  Spørgs- 
maalet  om  dette  Arbejdes  Afgrænsning  overfor 
videre  Planer  om  en  omfattende,  internationalt 
anlagt  dansk  Varemesse,  hvis  Forholdene  i  det 
hele  taget  maatle  opfordre  til  en  saadan. 

Indenfor  de  Rammer,  der  er  anlagt  i  Frede¬ 
ricia,  trænges  der  vel  stadig  til  Reformer,  men 
vi  vil  slutte  denne  Artikel  med  at  ønske,  at 
man  maa  naa  til  den  faste  Specialisering,  den 
bestemte  Basis,  ved  hvilken  en  baade  stor  og 
nyttig  Opgave  venter  Fredericia-Købestævnet,  og 
vi  er  ikke  i  Tvivl  om,  at  dette  kan  naas,  efter 
hvad  der  hidtil  er  præsteret  af  anerkendelses¬ 
værdigt. 

Til  visse  interessante  tekniske  Nyheder  paa 
Foraarsstævnet  skal  vi  i  næste  Hefte  komme 
tilbage.  P.  D. 


Fagskolen  for  Boghaandværk. 

Et  25-Aars  Jubilæum. 

Bogvennen,  el  Aarsskrifl  udgivet  af  Forening 
for  Boghaandværk  paa  25  Aarsdagen  for  Fag¬ 
skolen  for  Boglmandværks  Oprettelse  —  den  15. 
Marts  1893. 

I  denne  statelige  Bog  gør  Skolens  Leder, 
Xylograf  F.  Hendriksen,  i  en  nogenlunde  ud¬ 
førlig  Form  Rede  for,  hvorledes  Skolen  blev 
stiftet  og  hvorledes  dens  Liv,  dens  Stræben  og 
dens  Haab  har  artet  sig.  Skolen  er  fra  første 
Færd  opbygget  paa  en  usædvanlig  Basis,  idet 
Repræsentantskabet  bestaar  af  to  Repræsentanter 
for  hver  af  de  i  Virksomheden  interesserede 
faglige  Organisationer,  saavel  Mestrenes  som 
Arbejdernes.  Denne  demokratiske  Form  har 
vist  sig  holdbar  i  Længden,  og  den  er  en  sim¬ 
pel  Følge  af  Forening  for  Boghaandværks  Sta¬ 
tuter,  som  søger  at  samle  alle  Boghaandvær- 
kets  Udøvere  og  Velyndere  om  faglige  og  kunst¬ 
neriske  Formaal,  gennem  Foredrag,  Udstillinger 
og  Udgivervirksomhed.  Foreningens  Styrelse 
leder  Skolen,  og  man  mærker  Formandens 
mandige  Selvfølelse,  naar  han  beretter  om,  hvor¬ 
ledes  man  samlede  de  Bidrag  sammen  fra  Fag¬ 
organisationer  og  Fagfæller,  som  var  nødvendig 
til  Skolens  Oprettelse  og  første  Aars  Drift,  og- 
saa  om,  hvorledes  Skolen  eflerhaanden  fik  Hjælp 
fra  Staten,  forskellige  Fond  og  Legater  og  ende¬ 
lig  vederlagsfri  Husly  i  Kunstindustrimuseet.  Nu 
efter  25  Aars  Virksomhed  bebudes  det,  at  Sko¬ 
len  maa  leje  sig  ind  i  Teknologisk  Institut,  og 
at  samtidig  F.  Hendriksen  —  som  har  været 
Drivfjederen  i  det  Hele  —  trækker  sig  tilbage 
fra  Ledelsen.  Det  er  med  Stænk  af  Mismod 
han  lader  de  mange  Aars  Virksomhed  gaa  gen¬ 
nem  sine  Tanker;  han  taler  om  oprindelige 
Haab  og  Drømme  om  at  rejse  en  Højskole 
for  Boghaandværksfagene,  Haab  og  Drømme, 
der  ingenlunde  er  bievne  virkeliggjorte,  hvad 
enten  dette  har  sin  Grund  i  at  vi  har  manglet 
Evner  og  Kræfter,  eller  det  ligger  i  Tidernes 
Ugunst  og  den  moderne  Arbejdsforms  ødelæg¬ 
gende  Karakter.  Men  han  trøster  sig  alligevel 
med  at  tro,  at  Skolearbejderne  dog  vil  vise,  at 
ærlig  Stræben  har  der  jevntvæk  været  fra  de 
samvirkende  Kræfters  Side,  og  udtaler  som  sit 
Skøn,  at  det  gælder  om  fortrinsvis  at  redde  og 
bevare  det  mest  mulige  af  Haandarbejdets  Tek¬ 
nik,  hvori  dog  alt  det,  der  virkelig  er  Kultur  i 
Haandværket  er  gemt. 

Han  ser  ogsaa  —  vistnok  med  skellig  Grund 
—  Vanskeligheder  af  økonomisk  og  admini¬ 
strativ  Art  taarne  sig  op  nu  da  Skolens  Mate¬ 
riel,  dens  Tradition  og  dens  Fremtidsmulig¬ 
heder  skal  overgives  til  andres  Varetægt,  og 
slutter  med  at  haabe,  at  Yngre  nu  vil  sætte  de¬ 
res  Ære  og  Kræfter  ind  for  at  opretholde  og 
videre  udvikle  Skolen.  — 

Videre  lindes  i  Rogen  Minderuner  over  af¬ 
døde  Bogillustratorer,  navnlig  Otto  Haslund  og 
Carl  Thomsen,  med  mange  Gengivelser  af  deres 
Tegninger.  I  en  længere  Artikel  har  Emil  Sel- 
mar  optrykt  nogle  Aktstykker  fra  1818  om  Ty¬ 
pografernes  Lønforhold,  med  adskillige  inter¬ 
essante  Oplysninger  om  Fagets  Kaar  i  denne 
økonomiske  Nedgangsperiode.  Af  Eiler  Nystrøm 
findes  en  gennemillustreret  og  livlig  Opsats  om 
Selskabet  til  de  skønne  og  nyltige  Videnskabers 
Fremme,  som  stifledes  i  Slutningen  af  det  18de 
Aarhundrede,  og  hvis  Hovedmænd  var  ivrige 
Bogsamlere,  som  Bolle  Luxdorph,  Otto  Tliott 
og  Henrik  Hielmstierne.  Endelig  sluttes  med 
Beretninger  og  Regnskaber,  samt  Liste  over 
Skolens  Bidragydere. 

Værket  er  i  Kvartformat,  mønsterværdig  som 
Bog,  og  trykt  paa  svært,  for  Illustrationer  vel¬ 
egnet,  mat  Papir  fra  De  danske  Papirfabriker. 
Sætning  og  Trykning  er  udført  paa  Fagskolen, 
og  Professor  Hans  Tegner  har  tegnet  det  farve¬ 
trykte  Omslag  og  Titelblad,  samt  Friser  og  Vig¬ 
netter,  med  en  levende  og  kraftig  Streg. 

A.  IC. 

□□□□□□ 

Nydannelser  og  Udvidelser 
i  dansk  Industri. 

Atter  er  et  Par  Uger  forløbet,  hvori  Industrien  har 
benyttet  sig  af  den  raadende  Pengerigelighed  og  gen¬ 
nemført  en  Række  Kapitaludvidelser.  Hertil  knytter 
sig  enkelte  Sammenslutninger  og  Nydannelser. 

Crome  &  Goldschmidts  Fabriker,  der  i  Takt  med 
dette  Selskabs  glædelige  Udvikling  i  de  sidste  Aar  flere 
Gange  under  Krigen  har  udvidet  Aktiekapitalen,  har 
nylig  udbudt  for  2,5  Miil.  Kr.  nye  Aktier  til  Kurs  125. 
Aktiekapitalen  er  derved  kommet  op  paa  7,5  Mili.  Kr. 

I  Anledning  af  A/S  Bloch  &  Andresens  Overtagelse 
af  Nordisk  Tekstilaktieselskab  er  Aktiekapitalen  bleven 
udvidet  fra  0,7  til  2  Mili.  Kr.  De  nye  Aktier  er  pla¬ 
ceret  til  en  Kurs  af  200  pCt. 

Endnu  et  Firma  indenfor  vor  Tekstilindustri,  nem¬ 
lig  A/5  J.  C.  Modeweg  Se  Søn,  har  nylig  gennemført 
en  Udvidelse  af  Aktiekapitalen,  idet  de  gamle  Aktio¬ 
nærer  —  2  Mili.  Kr.  —  har  faaet  Adgang  til  at  tegne 


halvt  saa  mange  nye  Aktier,  som  de  før  besad,  til 
Kurs  150  pCt. 

Det  af  Textilfabrikantforeningen  stiftede  Selskab, 
Det  danske  Papirgarnsselskab,  omtales  nærmere  an¬ 
detsteds. 

Kjøbenhavns  Flgdedok  og  Skibsværft  har  udvidet 
Aktiekapitalen  fra  3  til  6  Miil.  Kr.,  saaledes  at  Emis¬ 
sionskursen  var  135  pCt.  Den  nye  Kapital  skal  dels 
anvendes  til  Udvidelser  ved  selve  Værket,  der  allerede 
i  betydeligt  Omfang  er  i  Gang  baade  paa  det  gamle 
Værft  og  i  den  nye  Sydhavn,  dels  til  at  betale  en  Del 
Aktier  i  Dansk  Dieselmotor-  Compagni  med.  Sidst¬ 
nævnte  Selskab  er  startet  i  Begyndelsen  af  April  med 
en  fuldt  indbetalt  Aktiekapital  paa  4  Miil.  Kr.  Diesel- 
motor-Compagniet  skal  som  bekendt  arbejde  i  nøje 
Tilknytning  til  en  Række  af  vore  Skibsværfter,  lige¬ 
som  ogsaa  »0.  K.«  og  »D.  F.  D.  S.«  og  flere  andre 
Dampskibsselskaber  er  interesseret  heri.  Stillingen 
som  administrerende  Direktør  overtages  af  Hr.  O.  L. 
Kongsted,  Ejer  af  H.  Christoffersens  Maskinfabrik  i 
Holeby.  Bestyrelsens  P'ormandsplads  er  indtaget  af 
Forpagter  Sonne. 

Der  er  dannet  et  nyt  Værft,  Codan,  som  faar  for¬ 
retningsmæssigt  Hjemsted  i  Kjøbenhavn,  men  hvis 
Virksomhed,  Bygning  af  Jernbeton  og  Motorskibe  samt 
Træskibe,  skal  drives  i  Køge.  Grundlæggerne  af  det  nye 
Selskab  er  Overretssagfører  Galskjøt,  Køge,  Skibsreder 
Malm,  Grosserer  Cornelius  Petersen,  Ingeniør  Th. 
Christensen  og  Grosserer  W.  Truelsen.  Aktiekapitalen 
er  fastsat  til  600,000  Kr.,  men  kan  efter  Bestyrelsens 
Bestemmelse  udvides  til  1  Million  Kr.  Offentligt  Ud¬ 
bud  vil  finde  Sted  i  nær  Fremtid. 

Det  er  Hensigten,  at  Værftet  skal  være  klar  til  Drift 

1  Løbet  af  3  å  4  Maaneder.  Foreløbig  tænkes  anlagt 

2  Beddinger  for  Jernbetonskibe  indtil  ca.  1000  Tons 
D.  W.  samt  3  Beddinger  for  Træskibe  af  Størrelse 
indtil  600  Tons  D.  \V.  Ogsaa  andre  Værftanlæg  siges 
at  være  forestaaende  i  Køge,  hvis  Havn  i  den  Anled¬ 
ning  skal  udvides.  —  Antallet  af  værftløse  Byer  ind¬ 
skrænkes  stadig! 

Det  velkendte  Firma  Hellesens  Enke  Sc  V.  Lndvigsen, 
som  ejes  af  Konsul  Ludvigsen  og  driver  Fabrikation 
af  elektriske  Tørelementer,  er  overgaaet  til  et  Aktie¬ 
selskab,  der  under  samme  Navn  vil  fortsælte  den 
hidtil  drevne  Fabrikation.  Selskabets  Aktiekapital,  der 
er  fastsat  til  2V2  Miil.  Kr.,  er  tegnet  og  fuldt  indbetalt. 

Bestyrelsen  bestaar  af  Konsul  Hey  som  Formand, 
Konsul  Ludvigsen  som  Næstformand  samt  Telefon¬ 
direktør  Johannsen,  Direktør  Leon  Levin  og  Direktør 
H.  P.  Prior.  Konsul  Ludvigsen  vil  som  Bestyrelsens 
Kommiterede  lede  Virksomheden  som  hidtil. 

□□□□□□ 

Dansk  Fabrikation  af  Papirgarn. 

Det  indenfor  »Industriraadets  Studiekommission« 
nedsatte  særlige  Tavestofudvalg  optog,  som  tidligere 
omtalt,  ifjor  Spørgsmaalet  om  Anvendelse  af  Papir 
som  Erstatningsspindestof  til  Undersøgelse,  og  paa 

Initiativ  af  Tekstilfabrikantforeningen  stiftedes  derpaa 
i  November  et  Selskab  med  en  Række  af  dens  Med¬ 
lemmer  som  Interessenter  med  det  Formaal  hurtigst 
og  i  videste  Omfang  at  optage  Fabrikationen  af  Papir¬ 
garn  til  Vævebrug,  til  Sejl-  og  Høstbindegarn  osv. 

Selskabets  Forretningsudvalg  har  i  den  siden  da 
forløbne  Tid  bl.  a.  arbejdet  paa  at  faa  de  nødvendige 
Maskiner  tilført,  ligesom  der  paa  tiere  af  Tekstilfa¬ 
brikerne  er  bleven  foretaget  foreløbige  Forsøg.  I  Sel¬ 
skabet,  hvis  Navn  vil  blive  »Det  danske  Papirgarn- 
selskab«,  er  senere  indtraadt  »De  forenede  Papirfa¬ 
brikker«  og  Firmaet  »Jacob  Holm  &  Sønner«.  Selska¬ 
bets  Fabrikata  har  vist  sig  at  staa  paa  Højde  med, 
hvad  Tyskland  og  tildels  Sverige  kan  præstere  i  de 
paagældende  Erstatningsstoffer.  Vi  skal  nærmere  om¬ 
tale  Resultaterne  i  vort  næste  Hefte. 

Selskabets  Sæde  bliver  Kjøbenhavn,  og  dets  Kapital, 
som  er  fast  overtaget,  er  foreløbig  sat  til  250,000  Kr., 
men  vil  antagelig  snart  blive  udvidet.  Bestyrelsen  vil 
komme  til  at  bestaa  af  Konsul  K.  C.  Bloch  (A/S  Bloch 
&  Andresen),  Formand,  Fabrikant  Holger  Sebbelov 
(Carl  Flensburg  &  Sebbelov),  Fabrikant  Poul  Neubert 
(Firma  August  Neubert),  Direktør  Gorm  Petersen  (De 
forenede  Papirfabrikker)  og  Grosserer  Johs.  Holm  (Ja¬ 
cob  Holm  &  Sønner). 

□□□□□□ 


Tropeskovbrug. 

Ved  et  Samarbejde  mellem  Landbrugsministeriet 
og  Det  Østasiatiske  Kompagni  blev  der  i  1913  grund¬ 
lagt  en  Undervisning  i  Tropeskovbrug  under  Ledelse 
af  en  Kommission,  der  blev  udnævnt  af  Ministeriet. 
Denne  Kommission  har  for  kort  Tid  siden  udgivet  en 
af  Forstkandidat  Allan  Heilmann  udarbejdet  »Lære¬ 
bog  for  Tropeskovbrug«,  hvori  gives  en  meget  over¬ 
skuelig  og  instruktiv  Fremstilling  af  Forholdene  i 
Asien,  navnlig  i  erhvervsgeografisk  Henseende,  og  af 
de  for  Driften  af  Gummi-  og  Kokusplantager  og  for 
siamesisk  Skovbrug  særlig  gældende  Vilkaar.  —  Denne 
meget  læseværdige  Bog  er  desværre  ikke  i  Handelen ; 
man  kunde  ellers  ønske  den  en  vid  Udbredelse  i  dan¬ 
ske  Kredse  til  Oplysning  om  betydningsfuld  dansk 
Foretagsomhed  ude  i  Verden,  hvor  særligt  Det  Øst¬ 
asiatiske  Kompagni  har  gjort  en  saa  fremragende  Ind¬ 
sats. 

At  dansk  industriel  Virksomhed  ogsaa  nyder  godt 
af  den  ved  denne  Foretagsomhed  skabte  Vekselvirk¬ 
ning  mellem  Danmark  og  det  fjerne  Asien  vises  der¬ 
igennem,  at  de  unge  Mænd,  som  efter  at  have  del¬ 
taget  i  Undervisningen  i  Tropeskovbrug  udsendes  til 
de  under'  dansk  Ledelse  bearbejdede  Plantager  og 
Skove  paa  Malakkahalvøen  og  i  Siam,  kan  siges 
direkte  at  arbejde  for  Tilførsel  af  visse  Raavarer  til 
vor  hjemlige  Gummi- Industri,  Spiseolie- Industrien 
samt  Møbel-  og  Skibsbygningsindustrien.  M. 


□□□□□□ 


Svensk  handelspolitisk  Forberedelse. 

Skønt  svensk  Eksportindustri  i  Sveriges  Allmånna 
Eksportforening  besidder  en  stor  og  dygtig  Organisa¬ 
tion  for  sine  Eksportinteresser,  og  i  det  svenske  In¬ 
dustriforbund  (Industriraad)  en  ikke  mindre  anset  og 
handledygtig  almen-industripolitisk  Organisation,  er 
man  dog  nylig  skredet  til  Oprettelsen  af  en  særlig 
Institution  for  at  møde  de  nye  Krav,  Eksporthandelen 
vil  møde  efter  Krigen.  Det  nye  Centralraad  for  svensk 
Eksportindustri  repræsenterer  ingen  Splittelse,  kun 
en  Specialisering,  idet  baade  Sveriges  Eksportforening 
og  Sveriges  Industriforbund  staar  som  Stiftere  af  den 
nye  Institution.  Dennes  Opgaver  skal  være  at  vare¬ 
tage  de  svenske  Eksportinteresser  paa  mere  fuld¬ 
kommen  Maade,  end  det  er  muligt  gennem  nogen 
eksisterende  Industrisammenslutning.  Trangen  hertil 
er  fremkommet  som  Følge  af  de  under  Krigstiden 
udviklede  Foranstaltninger  i  visse  Lande  til  Fremme 
af  Eksporthandelen  efter  nye  Principer,  Principer,  der 
maa  ventes  opretholdt,  ogsaa  naar  Krigen  en  Gang 
er  afsluttet.  Særlig  i  Tyskland  har  man  gennemført 
et  System  med  intim  Samvirken  mellem  Statsmyndig¬ 
heder  og  Eksportindustrier  i  det  Øjemed  at  opnaa  de 
for  Hjemlandet  mest  gunstige  Eksportpriser,  Aftale- 
vilkaar  m.  m.  Efterhaanden  som  man  kan  indse,  at 
de  nye  Systemer  vil  være  sikrede  længere  Tid  frem¬ 
efter,  har  man  derfor  anset  det  for  nødvendigt  ogsaa 
i  Sverige  at  skabe  et  særligt  Organ,  som  med  den 
størst  mulige  Autoritet  kan  optage  Behandlingen  af 
herhenhørende  Problemer,  enten  paa  egen  Haand 
støttet  til  Industrien  eller  i  Forening  med  Statsmyndig¬ 
hederne. 

Foreløbig  skal  Centralraadets  Opgave  være  at  følge 
de  bandelspolitiske  Foranstaltninger  og  Udvikling  i 
Udlandet,  særlig  i  saadanne  Lande,  som  har  Betyd¬ 
ning  for  svensk  Eksport  og  Konkurrencedygtighed, 
samt  at  tage  under  Overvejelse,  hvilke  Foranstalt¬ 
ninger,  der  kunde  være  paakaldet,  for  at  styrke  den 
svenske  Eksports  Stilling  i  den  nærmeste  Fremtid. 
Gennem  intimt  Samarbejde  og  Centralisering  af  Spørgs- 
maalene  gælder  det  at  sikre  Landet  de  gunstigst  mulige 
Eksportpriser  og  Handelsvilkaar,  samt  i  det  hele  taget 
at  skabe  et  sagkyndigt  Organ,  som  kan  raadspørges, 
naar  en  Gang  Spørgsmaalet  om  Afslutningen  af  nye 
Handelstraktater  bliver  aktuelt. 

Centralraadet  tæller  foreløbig  22  Medlemmer,  dels 
Repræsentanter  for  Sveriges  ledende  Industrisammen¬ 
slutninger,  dels  andre  fremragende  svenske  Industri- 
mænd.  Til  Sekretær  er  valgt  Professor  Nils  Wohlin, 
som  paa  Grund  af  det  Arbejde,  han  allerede  tidligere 
har  nedlagt  paa  Handels-  og  Toldpolitikens  Omraade, 
besidder  særligt  Kendskab  til  de  Spørgsmaal,  som 
Centralraadet  vil  komme  til  at  beskæftige  sig  med. 

Som  man  ser,  er  det  langt  fra  nogen  almindelig 
Eksportorganisation,  der  hermed  tilsigtes,  men  et  Led 
i  Forberedelserne  til  at  møde  den  nye  handelspolitiske 
Verdenssituation,  der  vil  vente  ogsaa  de  nu  neutrale, 
smaa  Stater.  Ogsaa  vi  maa  itide  være  opmærksom 
paa  de  heraf  fødte  Problemer. 


□□□□□□ 

Mindre  Meddelelser. 

Sveriges  Vandkraft. 

Ifolge  Oplysninger  paa  det  nylig  afsluttede  Industri- 
mode  i  Stockholm  raader  Sverige  nu  over  en  udbygget 
Vandkraft  paa  ea.  1  Miil.  HK.  Vandkraftudnyttelsen 
er  trods  Materiale-  og  Byggevanskeligheder  steget 
stærkt  i  de  sidste  Aar  fremskyndet  af  Brændsels¬ 
priserne.  I  1917  er  saaledes  fuldfort  nye  Kraftanlæg 
med  ialt  ca.  65,000  HK,  medens  Anlæg  er  paabegyndt 
med  en  samlet  Ydeevne  af  ca.  90,000  HK. 

Fortinning  af  Jernblik. 

Vi  gjorde  i  vort  Februar-Hefte  d.  A.  opmærksom 
paa  en  i  Tyskland  gjort  Opfindelse,  der  gik  ud  paa 
at  producere  Hvidblik,  der  kun  var  fortinnet  paa  den 
ene  Side.  Paa  Grund  af  den  store  Mangel  paa  Tin  vil 
en  saadan  Metode,  hvis  den  er  praktisk  anvendbar, 
kunne  faa  den  største  Betydning  navnlig  for  Konserves¬ 
industrien,  og  vi  gjorde  dengang  opmærksom  paa,  at 
der  endnu  heftede  nogle  Mangler  ved  den  nye  Metode. 
Efter  hvad  vi  nu  har  faaet  oplyst,  er  disse  Mangler 
fuldstændig  afhjulpne,  hvorfor  vi  i  det  følgende 
kommer  tilbage  til  Opfindelsen.  * 

Som  bekendt  anvendes  ca.  90  pCt.  af  disponibelt 
Tin  til  Fabrikation  af  Ivonservesdaaser.  Man  forsøgte 
allerede  for  ca.  D/2  Aar  siden  at  fremstille  Blik,  der 
kun  var  fortinnet  paa  den  ene  Side,  men  det  lader  til, 
at  det  først  skulde  lykkes  den  i  Tyskland  bosatte 
danske  Ingeniør  Svend  Dyhr  at  løse  Opgaven  tilfreds¬ 
stillende.  Et  stort  t}ysk  Valseværk  fabrikerer  allerede 
Hvidblik  fortinnet  paa  den  ene  Side  til  Hæradmini¬ 
strationen,  som  anvender  dem  til  sin  Fabrikation  af 


Konserves.  Det  har  vist  sig,  at  det  ensidige  fortinnede 
Blik  fuldt  ud  staar  paa  Højde  med  almindeligt  Hvid¬ 
blik. 

Efter  hvad  Opfinderen  har  meddelt  os,  andrager 
Besparelsen  af  Tin  ca.  40  pCt.  Svejsningen  af  Blik¬ 
plader  (jfr.  vor  første  Artikel)  foregaar  meget  hurtigt, 
nemlig  1  m  i  ca.  8  Sekunder.  Prøver  af  Hvidblik  og 
svejset  Blik  kan  ses  i  Industriraadets  Studiekommis¬ 
sion,  aaben  fra  Kl.  3 — 4. 

Svensk  Syrolitindustri. 

For  nogle  Aar  siden  blev  der  gjort  en  Opfindelse 
i  Sverige  til  Fremstilling  af  et  Produkt,  Syrolit,  som 
skulde  erstatte  Ebonit  og  Celluloid  til  forskellige  Fa¬ 
brikationer.  Raaproduktet  til  Syrolit  er  skummet  Mælk 
og  Naftalin.  Der  blev  oprettet  en  Fabrik  i  Eslof, 
»Syrolitfabriken  i  Eslof«,  som  efterhaanden  har  naaet 
en  saadan  Fuldkommenhed  i  Fremstilling  af  Syrolit, 
at  denne  Industri  nu  ikke  mere  behøver  at  foretage 
yderligere  Eksperimenter.  I  den  Anledning  har  Fa¬ 
brikens  Bestyrelse  nu  bestemt  at  udvide  Fabriken,  og 
man  har  købt  et  stort  Grundareal  i  Eslof,  hvor  man 
agter  at  anlægge  en  moderne  Fabrik  for  Masseproduk¬ 
tion  af  Syrolit. 

Vi  har  haft  Lejlighed  til  at  se  forskellige  Prøver  af 
Syrolit,  baade  valset  ud  i  tynde  Plader  af  forskellige 
Farver  og  Tykkelse  samt  i  forskellige  Profiler.  Flere 
danske  Virksomheder  anvender  Syrolit  med  tilfreds¬ 
stillende  Resultat,  og  man  spørger  uvilkaarligt,  hvorfor 
der  ikke  fra  dansk  Side  er  foretaget  noget  for  at  faa 
en  Syrolitfabrikation  igang  herhjemme,  hvor  vi  ikke 
er  daarligere  stillet,  hvad  Raamaterialer  angaar,  end 
Sverige. 


0R6AN ISATIONS-  06  FORENINGS-MEDDELELSER. 


Fra  Industriraadet. 

Tilførslerne  vestfra. 

Efter  Anbefaling  af  Erhvervenes  Fællesudvalg  er 
det  i  den  sidste  Tid  lykkedes  at  faa  tilført  Partier  af 
haardt  tiltrængte  Varer. 

Fra  Amerika  er  saaledes  '  Hellig  Olav«  ankommet 
med  Resten  af  den  saakaldte  Julegave,  hvoriblandt 
Medicinalvarer  og  Kaffe. 

Fra  England  har  man  faaet  Tilsagn  om  Tilførsler 
af  Sygarn,  hvoraf  iøvrigt  allerede  flere  Partier  er 
afskibet  hertil. 

Dansk  Brændsels-  og  Kontrol  forening. 

Der  er  i  disse  Dage  udgaaet  et  Opraab  til  samtlige 
Landets  Kedelejere  med  Opfordring  til  at  indmelde 
sig  i  »Dansk  Brændsels-  og  Kontrolforening«. 

Initiativet  til  denne  Forening  er  taget  af  Industri¬ 


raadet,  der  indtrængende  opfordrer  sine  Medlemmer 
til  at  indmelde  sig. 

Foreningens  Adresse  er:  18  Vestre  Boulevard,  Kjø- 
benhavn  B. 

Studiekommissionen. 

Industriraadets  Studiekommission  ønsker  at  oplyse, 
at  den  i  særlig  Grad  vil  være  taknemlig  for  Med¬ 
virkning  fra  Medlemmernes  Side  —  og  at  den  med 
Interesse  vil  modtage  alle  Vink  og  Oplysninger,  der 
kan  fremme  dens  Arbejde. 

Tilførsler  fra  Tyskland. 

I  Tilslutning  til  de  i  indeværende  Foraar  i  Kjøben- 
havn  førte  tysk-danske  Forhandlinger  har  Delegerede 
for  Erhvervenes  Fællesudvalg  nylig  ført  Forhandlinger 
i  Tyskland.  Disse  har  navnlig  drejet  sig  om  visse 
Arter  Kemikalier,  særlig  Medicinalvarer,  Jern  og  Staal, 

af  hvilke  Varer  forøgede  Leveringer  er  sikrede  i  Over¬ 
ensstemmelse  med  Hovedforhandlingernes  Vedtagelser. 

Tilførsler  fra  Schweiz. 

Alle  Industridrivende,  der  har  Interesse  i  Import 
af  Varer  fra  Schweiz  transiteret  gennem  Tyskland, 
hedes  henvende  sig  til  Industriraadet  med  Opgivelser 
af  Omfanget  og  Arten  af  disse. 

Engelsk  Overgangsøkonomi. 

Fra  Udenrigsministeriet  har  Industriraadet  mod¬ 
taget  et  Eksemplar  af  en  Rapport,  der  er  afgivet  af 
en  af  det  engelske  Rekonstruktions-Ministerium  i  Fe¬ 
bruar  1917  nedsat  Kommission  til  Undersøgelse  af 
Stillingen  efter  Krigen,  forsaavidt  angaar  Fabrikation 
af  og  Handel  med  Svovlsyre  og  Kunstgødning,  under 
særlig  Hensyntagen  til  de  nye  Anlæg  til  Fabrikation 
af  Syrer,  der  er  blevet  oprettet  under  Krigen  af 
Ammunitions-Ministeriet.  Endvidere  har  man  mod¬ 
taget  et  Eksemplar  af  en  Artikel  i  »Board  of  Trade 
Journal«  for  den  7.  f.  M.,  der  kommenterer  den  oven¬ 
nævnte  Rapport. 

De  paagældende  Tryksager  henligger  til  Gennemsyn 
i  Industriraadets  Sekretariat. 

Engelske  Importerklæringer. 

Medlemmernes  Opmærksomhed  henledes  paa  at 
udfylde  de  nødvendige  Importblanketter  med  størst 
mulig  Nøjagtighed.  Enhver  Fejlangivning  og  Misfor- 
staaelse  med  efterfølgende  Korrespondance  frem  og 
tilbage  foraarsager  et  Spild  af  Arbejde  og  Tid. 

□□□□□o 

Fra  Biblioteket. 

Paa  Grund  af  det  stadigt  stigende  Udlaan  maa  det 
indskærpes  Medlemmerne  at  tilbagelevere  Bøgerne  i 
rette  Tid. 

Katalog  over  Biblioteket  faas  for  2  Kroner.  Hoved¬ 
tillæg  (1910—16)  for  1  Kr. 

Udenbysboende  Medlemmer  kan  faa  Bøger  tilsendt 
mod  Portogodtgorelse.  Adressen  er  Industriforeningens 
Bibliotek,  Vesterbrogade  1,  Kjøbenhavn  B. 

Følgende  Bøger  er  indgaaet  i  Biblioteket: 

26.  Valentiner,  S.  Vektoranalysis.  2.  Aufl.  Berl.  1912. 
156  S. 

26.  Einstein,  A.  Uber  die  spezielle  und  die  allgemeine 
Relativitatstheorie.  Braunschw.  1917.  70  S. 

52b. Miinsterberg,  H.  Psykologi  och  nåringsliv.  Over- 
såttning.  Stockh.  1917.  160  S. 


60.  Apotheker-Zeitung,  herausgeg.  v.  Deutschen  Apo- 
theker-Verein.  30.  Jahrg.  ff.  Berl.  191511'. 

78.  Herzog,  G.  Polster-Rosshaar  und  seine  Prufung. 
Berl.  1916.  129  S. 

78.  Marstrand,  V.  Gement-Hulsten.  [Kbh.  1917].  16  S. 
78.  Ersåttningsmaterial  for  industriella  råvaror. 
Forhandl,  vid  det  d.  19.  oeh  20.  Sept.  1917  i  Stock¬ 
holm  anordnade  motel.  Stockh.  1917.  160  S. 

82.  Lehrhuch  des  Maschinenbaues,  herausg.  v.  Karl 
Esselborn.  Lpz.  1911  —  13.  2  Vol. 

1.  Materialienkunde.  Festigkeitslehre.  Maschinen- 
zeichnen.  Maschinenelemente.  Kolbenmaschi- 
nen.  Windmotoren  und  Kreiselmaschinen. 
Dampfkessel  und  Gasgeneratoren. 

2.  Dynamomaschinen  und  Elektromotoren.  Hebe- 
maschinen.  Baumaschinen.  Wasserkraft  an  lagen. 
Bearbeitungsmaschinen. 

84.  Barth,  G.  Die  Grundlagen  der  Zahnradbearbeitung. 
Berl.  1911.  64  S. 

88.  Butler,  E.  The  vaporizing  of  paraffin  for  high¬ 
speed  motors  (electric  ignition  type).  Lond.  1916. 
120  S. 

106.  Hausbrand,  E.  Das  Trocknen  mit  Luft  und 
Dampf.  Berl.  1911.  142  S.  Tvl. 

108.  Håntzschel-Clairmont,  W.  Der  moderne  Installa- 
teur.  3.  Aufl.  Berl.  1911-12.  M.  Atlas  (2  Vol.). 

114.  Hald,  C.  A.,  &  J.  Basmussen.  Vejledning  for  Elek¬ 
tricitetsforbrugere. 

115.  Kosack,  E.  Elektrische  Starkstromanlagen.  2.  Aufl. 
Berl.  1914.  303  S. 

123.  Pole,  J.  C.  Die  Quarzlampe,  ihre  Entwicklung 
und  ihr  heutige  Stand.  Berl.  1914.  84  S. 

123.  Weber,  H.  Die  elektrischen  Kohlengluhfaden- 
lampen.  Hann.  1908.  260  S.  Tvl. 

127.  Meyen,  A.  Eigenheim  und  Miethaus  im  Lichte 
der  Technik.  Lpz.  1916. 

129b. Pancke,  E.  Legierungs  Metalle.  Halle  1913.  82  S. 

□□□□□□ 

Ledigt  Legat.  Af  H.  C.  Ørsteds  Legat  vil  den  12.  Juli 
d.  A.  en  Portion  paa  200  Kr.  være  at  tildele  en  Indu¬ 
stridrivende  eller  Haandværker,  som  i  det  forløbne 
Aar  har  frembragt  noget  nvt  og  godt  i  sit  Fag. 

De,  som  mener  at  kunne  komme  i  Betragtning,  kan 
inden  I.  Juni  d.  A.  indsende  Andragende  med  fornødne 
Oplysninger  til  Industriforeningen,  København  B. 

Særlige  Skemaer  til  Udfærdigelse  af  Ansøgninger  om 
dette  Legat  forefindes  ikke. 

Annoncer.  Manuskript  til  Annoncer,  der  ønskes  op¬ 
taget  i  »Tidsskrift  for  Industri«,  maa  være  indleveret 
senest  10  Dage  inden  Udgivelsesdatoen  for  det  Numer, 
hvori  Optagelsen  ønskes. 

og  en  af  dens  Konsekvenser. 


En  Opfindelse  — 

eddelelsen  om  en  epokegørende  Opfindelse, 
en  forbedret  Konstruktion  afen  Sugegasgene- 
rator  er  nylig  gaael  Landet  rundt.  Den  nye 
Generator,  hvis  Opfinder  er  Ingeniør  Mathiessen, 
skulde  muliggøre  en  under  de  nuværende  For¬ 
hold  rent  ud  fantastisk  Økonomi.  Som  Medde¬ 
lelsen  oprindelig  serveredes  Offentligheden,  lød 
den  nærmest  utrolig.  Og  det  skal  nok  vise 
sig,  at  den,  hvis  den,  som  det  meddeles,  arbej¬ 
der  med  Kulslagger,  næppe  nogensinde  vil  blive 
istand  til  at  give  den  Pengeøkonomi,  der  har 
været  fabiet  om.  Thi  det  er  klart,  at  findes 
der  en  Fremgangsmaade,  der  vil  muliggøre  det 
med  Fordel  at  brænde  Slagger  helt  ud  —  det 
siges  navnlig  at  være  Slagger  fra  Lokomoti¬ 
vernes  Fyrbokser,  der  tages  Sigte  paa,  men 
det  kan  iøvrigt  ogsaa  være  fra  mange  andre 
Fyr  —  saa  er  det  klart,  at  Slaggerne  vil  stige 
i  Pris,  saa  Forretningen  bliver  daarligere  end 
først  formodet  for  dem,  der  køber  og  anvender 
dette  Affald.  Se  blot  til  Priserne  paa  gamle 
Klude,  paa  Jernaffald  —  ja,  paa  gammelt  Pa¬ 
pir,  der  er  steget  i  Pris  til  over  det  dobbelte, 
alt  som  Efterspørgslen  voksede. 

Men  rent  bortset  fra,  om  det  altsaa  skulde 
blive  lidt  dyrere  at  anvende  den  »Mathiesenske« 
Generator,  end  man  i  første  Øjeblik  har  skøn¬ 
net,  saa  foreligger  her,  stadig  Beretningens  Rig¬ 
tighed  forudsat,  en  Opfindelse  af  allerstørste 
Værd.  Og  hvad  mere  er,  af  nationaløkonomisk 
Betydning.  Dels  oparbejder  den  noget,  der  før 
nærmest  har  været  at  betragte  som  besværligt 
Alfald  —  »Pandegrus«,  som  man  fik  for  at 
hente  det  —  dels  fordi  den  kan  tjene  til  at 
formindske  vor  Brændselsimport ! 


Meddelelsen  om  den  nye  Generator  har  vakt 
Opsigt!  Og  hvad  Under?  Vi  befinder  os  jo  i 
en  Brændselsdyrtid,  der  trodser  enhver  Beskri¬ 
velse.  De  færreste  aner  vel  i  hvilken  Grad  man 
Landet  over  i  private  Næringsbrug  som  paa 
Elektricitetsværker  sukker  under  de  tidobbelte 
Kulpriser,  og  med  hvilken  glad  Forventning 
derfor  hver  Meddelelse  om  nyt  billigt  Brændsel 
(Brunkul,  Torv,  Træaffald)  eller  Brændselsoko- 
nomi  modtages.  Vi  tager  et  Eksempel  lige  ud 
af  Livet:  I  en  mellemstor  sjællandsk  Provinsby 
havde  for  fire  Aar  siden  en  yngre,  dygtig  Ma¬ 
skin  konstruktør  skabt  sig  en  god  Forretning 
med  en  lille  Fabrik  indrettet  paa  visse  Speciali¬ 
teter,  hvilke  er  i  denne  Sammenhæng  ligegyl¬ 
digt.  Kapital  havde  han  ikke  meget  af,  men 
desto  mere  Foretagsomhed.  —  Til  det  paagæl¬ 
dende  Arbejde  skulde  der  dog  bruges  ualminde¬ 
lig  megen  Kraft,  over  50  HK,  hvilket  efter  Fa¬ 
brikens  Størrelse  er  mere  end  almindeligt  i  en 
mindre  Maskinfabrik.  Kraften  som  Elektricitet 
fik  han  fra  Kommunen,  Prisen  var  15  Øre 
Kwt.,  og  saa  begyndte  han.  —  Men  nu  er  Pri¬ 
sen  50  Øre  pr.  Kwt.  !  Og  del  betyder  selvføl¬ 
gelig  en  slem  Streg  i  Regningen.  Eller  rettere 
sagt,  hele  hans  Forretning  er  truet  igennem 
denne  Prisforhøjelse.  Og  saadan  er  det  gaaet 
talløse  smaa  Fabriker  ude  i  Landet,  der  har 
entreret  med  Elektricitetsværker.  Maskinfabri- 
kanten  har  nu  skaffet  sig  et  gammelt  Sugegas- 
anlæg  paa  billige  Vilkaar,  selvfølgelig  var  det 
urentabelt  drevet  med  Antracit.  Men  ved  taal- 
modig  Eksperimentering  med  Brunkul,  Koks  og 
lidt  iblandet  Kul,  kan  man  bjærge  Forretnin¬ 
gens  Kraftforbrug.  Megen  Tid  til  Eksperi- 

menter  har  han  ikke,  og  han  er  mere  end 
fortvivlet. 

Det  er  imidlertid  klart,  at  den  Mand  maatte 
gribe  den  ovenberørte  Opfindelse  med  Begejst¬ 
ring,  som  en  Mulighed. 

Og  saadan  gaar  det  som  sagt  mange. 

Men  hvor  henvende  sig  om  Vejledning.  Hvor¬ 
fra  kontrolleres  Forsøgene  ganske  over  enhver 
Mistanke  hævet  upartisk?  Her  er  et  Savn. 

Thi  det  er  ikke  den  eneste  Opfindelse,  der  er 
gjort  under  Krigen,  og  Hr.  Mathiessens  Genera¬ 
torer  ikke  noget  enkeltstaaende  Fænomen,  som 
Forsøg  paa  at  formindske  Brændselsvanskelig¬ 
hederne.  Vi  træffer  dygtige  og  heldige  Kon¬ 
struktørers  velovervejede  Forslag.  Og  saa  selv¬ 
følgelig  en  Masse  Spekulanter  i  Brændselsdyr¬ 
tiden  og  Folks  Godtroenhed,  der  synes  at  vokse 
proportionelt  med  deres  Trang.  Som  sagt:  For¬ 
slag,  Konstruktioner,  Ændringer  o.  s.  v.,  rasler 
ned  over  den  sukkende  Kulforbruger.  Men  Ori¬ 
entering  er  der  ikke  meget  af,  og  Klarhed  maa 
der  til.  Thi  Brændselsspørgsmaalet  er  af  aller¬ 
største  Betydning  —  for  nogle  Virksomheder 
noget  nær  et  Livsspørgsmaal  og  for  de  fleste  et 
Spørgsmaal  af  betydelig  Rækkevidde. 

Gaar  vi  nu  tilbage  til  Mathiessens  Generator, 
om  hvilken  der  endnu  kun  vides  lidet  —  og 
kun  kan  vides  lidet  —  naar  der  ved  »vides« 
forstaas  Forsøg  igennem  længere  Tid  og  under 
betryggende  Kontrol  —  vi  kender  i  hvert  Fald 
ikke  saadanne  Forsøgsrækker  —  saa  paatrænger 
det  Spørgsmaal  sig  naturligt:  Kunde  ikke  de 
Slagger  ved  visse  Lejligheder  brændes  tilstræk¬ 
keligt  godt  ud  under  almindelig  Kedel  paa  sær¬ 
lig  dertil  egnet  Rist?  Svaret  er  Jo!  Men  Spørgs- 
maalet  er  ikke  saa  nøje  undersøgt  —  eller  Un¬ 
dersøgelsen  saa  velkendt  som  ønskeligt  under 
de  nuværende  Forhold.  Selvfølgelig  burde  Brænd¬ 
selet  under  de  nuværende  Forhold  udnyttes  til 
sidste  med  Fordel  anvendelige  Kalorie. 

En  Smule  Lys  over,  hvad  der  vil  kunne  naas, 
giver  blot  den  Oplysning,  at  Slaggerne  fra 
enkelte  af  vore  Elektricitetsværker,  naar  de 


skrabes  ud,  har  samme  Brændselsværdi  som 
Gennemsnitsbrunkullene  og  omtrent  samme 
Kvalitet  som  gode  Hoganås-Affaldskul ,  saa¬ 
danne  som  med  Fordel  anvendes  paa  særlig 
Rist  og  som  eneste  Brændsel  for  større  Fabriker 
hinsidan  Sundet. 

Der  skulde  derfor  her  synes  at  ligge  en  frugt¬ 
bar  Opgave  for  Undersøgelse  af  Brændselsøko¬ 
nomi  —  en  Opgave  som  Næringslivet  ikke  vil 
kunne  være  bekendt  at  skyde  fra  sig. 

Mathiessens  Opfindelse  og  Betragtninger  i  An¬ 
ledning  af  den  peger  derfor  med  al  ønskelig 
Tydelighed  paa  Nødvendigheden  af  Adgang  til 
Brændselsøkonomikontrol  og  Undersøgelser,  alt- 
saa  paa  det  nu  i  disse  Dage  aktuelle  Forslag 
til  Oprettelsen  af  en  » Dansk  Brændsels-  og  Kon¬ 
trolforening «.  Der  er  siden  Forslaget  fremsattes 
arbejdet  paa  mange  af  de  Opgaver,  man  deri 
havde  stillet  sig.  Men  for  at  komme  videre 
maa  der  arbejdes  paa  bredeste  Basis. 

Udkastet  til  Love  er  behandlet  og  foreløbig 
vedtaget  og  i  disse  Dage  henvender  Udvalget 
sig  med  et  talrigt  underskrevet  Opraab  til  Offent¬ 
ligheden  om  at  melde  sig  ind  i  Foreningen. 
Maatte  denne  Opfordring  blive  fulgt  i  største 
Udstrækning,  ikke  alene  fordi  det  er  en  god 
Sag,  men  fordi  en  Brændsels-  og  Kontrolforening, 
der  skal  kunne  gøre  nogen  Nytte  kan  ikke  »be¬ 
gynde  i  det  Smaa«.  —  Den  maa  kunne  træde 
frem  som  en  Landsforening,  fuldt  rustet  til  at 
tage  Arbejdet  op  i  fuldt  Omfang,  som  Forhol¬ 
dene  uafviseligt  kræver  det. 

Det  kan  ikke  derfor  indtrængende  nok  siges 
til  Dampkedelejere  og  Brugere  af  Motorer:  Ved 
»at  se  Tiden  an«  slaas  Tanken  ihjel;  melder 
ikke  Størsteparten  af  dem,  der  kan  blive  Med¬ 
lemmer  sig  ind  i  første  Omgang,  vil  det  blive 
en  trang  Tid  for  det  for  dansk  Næringsbrug 
som  Nationaløkonomi  saare  vigtige  Spørgsmaal : 
Undersøgelse  af  Brændsel,  af  Fyringsmetoder, 
og  gennemført  Kontrol  med  i  Drift  værende 
Anlæg. 

(i.  C,. 


Arbejdsløshedens  Problem. 


Arbejdsgiverforeningen  har  nylig  rettet  en  ind¬ 
trængende  Henvendelse  til  sine  Medlemmer  om 
al  medvirke  til  at  regulere  Arbejdsanvisningen 
og  Arbejdsløsheden.  Anledningen  hertil  er  det 


paafaldende  Forhold,  der  er  konstateret,  at  den 
omfattende  og  kostbare  Arbejdsløshed  gaar  sam¬ 
tidig  med  en  usædvanlig  Mangel  paa  Arbejds¬ 
kraft,  der  hemmer  og  umuliggør  mange  nve 

Foretagender.  Det  hedder  i  Henvendelsen,  at 
der  mange  Steder  klages  over,  at  man  ikke  kan 
faa  udført  det  foreliggende  Arbejde  paa  Grund 
af  manglende  Arbejdskraft,  og  at  man  derfor  i 
mange  Tilfælde  opgiver  f.  Eks.  paatænkte  Byg¬ 
geforetagender. 

Skønt  det  ikke  direkte  siges  i  Arbejdsgiverfor¬ 
eningens  Skrivelse,  læser  man  dog  mellem  Li¬ 
nierne  Ønsket  om  at  komme  det  Misbrug  af 
Arbejdsløshedsunderstøttelsen  til  Livs,  som  det 
menes  gaar  i  Svang.  Blandt  Landets  Arbejds¬ 
givere  synes  det  nemlig  at  være  en  vidt  udbredt 
Mening,  at  der  finder  store  Misbrug  Sted  af 
denne  Form  for  vor  sociale  Lovgivning,  og  at 
Misbrugene  for  Tiden  er  udartet  paa  en  Maade, 
der  nærmer  sig  det  skandaløse.  Vi  bar  liggende 
el  ikke  ringe  Materiale,  der  er  tilsendt  os  fra 
vore  Læseres  Kreds  og  som  belyser  grelle  For¬ 
hold. 

I  Pressen  er  det  »Finanstidende«,  der  først  af 
alle  har  haft  Mod  til  at  tage  dette  lidet  taknem¬ 
lige  Spørgsmaal  op,  og  det  er  os  en  Glæde  at 
gengive  Bladets  Betragtninger  i  denne  Anledning 
i  dets  Numer  for  15.  Maj: 

Finanstidende  bar  tidligere  fremdraget  dette 
Emne,  skriver  Bladet,  og  vi  fik  dengang,  ikke 
mindst  ved  den  Opmærksomhed  vore  Ytringer 
vakte  hos  Arbejdsløshedsinspektøren,  et  Indtryk 
af,  at  vi  havde  rørt  ved  et  ømt  Punkt.  Vi  har 
senere  ofte  haft  Lejlighed  til  at  faa  vore  Syns¬ 
punkter  bekræftede,  og  skønt  vi  under  den  Krise, 
det  danske  Samfund  i  Øjeblikket  gennemgaar, 
finder,  at  der  hellere  maa  ydes  for  meget  end 
for  lidt  Hjælp  til  de  nødlidende,  kan  vi  dog 
ikke  undlade  paany  at  tage  Emnet  op  og  gøre 
et  Par  Betragtninger  gældende. 

Man  maa  antagelig  regne  med,  at  de  Frem¬ 
stillinger,  der  fra  Arbejdsgiverkredse  gives  om 
svigtende  Arbejdsvillighed  hos  Arbejderne,  er 
ensidige.  Det  er  menneskeligt  at  trække  det  ene 
graverende  Eksempel  frem  som  almengyldigt; 
mellem  Aar  og  Dag  møder  jo  enhver  af  os  blandt 
de  Mennesker,  vi  skal  arbejde  sammen  med, 
daarlige  Elementer.  Der  kan  være  sorte  Faar  i 
enhver  Flok.  Men  ganske  vist,  naar  man  fra 
alle  Sider  hører  de  samme  Klager  fremsat  og 
faar  dem  bilagt  med  Eksempler  af  forskellig 
Type,  kan  man  dog  ikke  lukke  Øjnene  for,  at 
der  er  en  Brist  i  det  bestaaende  System. 

Andet  var  heller  ikke  at  vente.  Til  enhver 
god  Foranstaltning  hører  en  Skyggeside.  Den 
højtudviklede  sociale  Lovgivning,  Danmark  i 


den  sidste  Menneskealder  har  indført,  har  i  Ti¬ 
dens  Løb  avlet  Vildskud,  som  efter  Evne  bør 
fjernes.  Skumlere  har  villet  kalde  Danmark  en 
Forsørgelsesanslalt,  hvor  alle  og  enhver  pukker 
paa  sin  Ret  overfor  Stat  og  Kommune  og  mener 
at  have  et  Krav  paa  at  blive  hjulpet,  mens  det 
gamle  nyttige  Ord  Pligt  er  forsvundet  af  Ord¬ 
bøgerne.  Helt  urigtigt  er  det  næppe.  Fra  Fødsel 
til  Død  har  ethvert  Individ  en  hel  Priskurant  af 
Krav  overfor  det  offentlige,  som  han  eller  hun 
kan  præsentere,  naar  de  finder  det  opportunt. 
Tanken  i  den  sociale  Lovordning  er  ideel  og  sik¬ 
kert  ogsaa  samfundsnyttig,  men  den  forudsætter 
rigtignok  en  social  Pligtfølelse,  som  altfor  ofte 
savnes,  og  som  der  intetsteds  gøres  Forsøg  paa 
at  optugte  Befolkningen  til. 

Et  meget  slaaende  Vidnesbyrd  om  den  mo¬ 
derne  Tænkemaade  foreligger  i  en  Udtalelse, 
som  Forstanderinden  for  Tjenestepigernes  Fag¬ 
skole,  Frøken  Marie  Christensen,  har  fremsat  i 
et  Interview  i  »Politiken«.  Tjenestepigernes  Ord- 
fører  forklarer  den  opsigtsvækkende  Mangel  paa 
kvindeligt  Tyende  ved  Skiftedagen  den  1.  Maj 
saaledes : 

»Aarsagen  ligger  lige  for.  Tidligere  tog  de  unge 
Fabriksarbejdersker  Husgerningspladser,  naar  der 

blev  Arbejdsløshed  i  deres  Fag. - Nu  har 

den  nye  Arbejdsløshedskasselov  fuldstændig  for¬ 
andret  dette  Forhold.  Indtræder  der  Arbejdsløs¬ 
hed  for  den  kvindelige  Fabriksarbejder,  kan  hun 
faa  sin  Understøttelse.  Med  den  klarer  hun  sig 
og  bliver  saaledes  ved  sit  Fag.« 

Kan  man  forlange  en  bedre  Tilstaaelse?  Den 
rammer  Sømmet  lige  paa  Hovedet.  Den  viser, 
at  den  Regulator,  der  tidligere  fandtes  for  det 
største  og  sørgeligste  sociale  Onde,  nemlig  Over¬ 
flytningen  af  Kræfterne  fra  det  ene  Fag  til  det 
andet,  er  gaaet  i  Baglaas.  Der  er  ikke  længere 
Tale  om,  at  Individet  selv  skal  udfolde  noget 
Initiativ,  skal  anspænde  Kræfterne  og  have  den 
Tilfredsstillelse  at  se  Vanskelighederne  over¬ 
vundne.  Det  er  bekvemmere  at  hæve  sin  Lhider- 
støttelse  i  Arbejdsløshedskassen  og  iøvrigt  dis¬ 
ponere  over  sin  Dag  som  Partikulier  fremfor  at 
give  sig  i  Lag  med  et  nyt  Arbejde.  Nogen  effek¬ 
tiv  Kontrol  med  den  arbejdsløse  findes  ikke. 
Har  man  præsenteret  sig  paa  Kontoret  om  Mor¬ 
genen,  kan  man  gøre  med  Resten  af  Dagen,  hvad 
man  vil.  At  der  er  mere  end  Arbejde  nok  at 
faa,  at  der  er  noget  usømmeligt  i  paabyrde 
Samfundet  unødvendige  Udgifter  i  disse  Tider, 
at  der  overhovedet  er  et  Begreb,  der  hedder 

Pligtfølelse,  det  blæser  man  en  lang  Marsch. 
Har  man  ikke  øgsaa  smukke  Forbilleder  for 
Øje?  Hele  Landet,  fra  Top  til  Taa,  skal  bare 
more  sig.  Rettigheder  har  vi  alle;  vi  er  f.  Eks. 
alle  stemmeberettigede  Vælgere,  som  de  høje 
Herrer  Politikere  skal  spytslikke  for.  Hvad  har 
vi  Lovene  til,  uden  til  at  bruge  dem? 

Vi  bruger  Lovene,  og  vi  opbruger  de  Penge, 
Landet  har  tjent  i  de  gode  Aar.  Og  saa  er  det 
maaske  kun  det  næstværste.  Hovedulykken  er 
den  moralske  Usandhed,  de  nuværende  Forhold 
skaber.  Hvis  den  Skepsis  overfor  Arbejdsløsheds¬ 
understøttelsens  rette  Anvendelse,  som  vi  tror  er 
gængs  i  visse  Kredse  af  Befolkningen,  er  rigtig, 
da  er  her  et  Punkt,  der  trænger  til  en  snarlig 
Reform.  Skulde  der  mon  ikke  indenfor  Arbej¬ 
dernes  egen  Lejr  være  en  og  anden,  som  i  sit 
Indre  deler  denne  Skepsis  overfor  Systemet,  og 
som  nu,  da  Valgene  er  overstaaede,  turde  sige 
et  ærligt  Ord  derom?  Eller  er  der  ingen,  som 
tør  kaste  den  første  Sten? 

Vi  tror,  at  disse  Ord  er  som  talt  ud  af  de 
ileste  af  vore  Læseres  Hjerte.  Hvornaar  mon 
disse  Forbold  vil  have  paadraget  sig  saa  megen 
Opmærksomhed,  at  den  højst  tiltrængte  Revision 
kan  foretages?  Skal  vi  være  kørt  helt  ud  i 
Uføret,  før  man  erkender  det  uforsvarlige  i  Si¬ 
tuationen?  I  Sandhed,  da  vil  det  komme  til  at 
slaa  haardt  til  os  i  de  Tider,  der  kommer  efter 
dette!  Men  hvor  er  hele  den  Presse,  der  ellers 
lever  højt  paa  Fordringer  om  Moral  og  Sundhed 
og  Ret?  Har  den  maaske  kun  sine  Krav  at 
stille,  naar  det  gælder  Industriens  Ledere ? 

□□□□□□ 

Arbejdsprøver  med  Træhakkelse- 
maskiner  m.  m. 

Som  tidligere  meddelt  i  Tidsskriftet  har  Studie¬ 
kommissionens  Udvalg  for  Træhakkelsemaskiner  i 
Forening  med  Dansk  Skovforening  ladet  afholde  Op¬ 
visninger  med  Træhakkelsemaskiner  og  Pindehugge- 
maskiner.  For  at  danne  sig  et  Skøn  om  de  forskel¬ 
lige  Maskiners  Arbejdsmaader  og  Ydeevne  har  man 
ladet  udføre  en  Række  Arbejdsprøver,  af  hvilke  her 
som  bebudet  skal  meddeles  de  opnaaede  Resultater. 
Til  samtlige  Prøver  er  anvendt  et  ensartet  Materiale 
af  lOaarig  Udhug  af  Skovfyr. 


Træhakkelsemaskiner. 

Ursus «  og  »A ’eptunus*  Maskinerne  fremstilles  af 
Soderhamns  Nya  A.  B.  Prisen  er  henholdsvis  ea. 
3600  og  6000  Kr.  Ved  Prøven  blev  Maskinerne  truk¬ 
ket  henholdsvis  af  et  6  HK  og  et  10  HK  Lokomobil 
og  havde  en  Omdrejningshastighed  paa  henholdsvis 
1400  og  1000  Omdrejninger.  Ved  en  10  Timers  Prø¬ 
ve  produceredes  med  den  mindste  Maskine,  »Ursus  . 
50  Rummeter  Træhakkelse  Vægt  ea.  14000  kg.  Ud¬ 
gifterne  herved  anslaas  til  ca.  95  Kr.  eller  ca.  7  Kr. 
pr.  Is.  frisk  skaaret  Træhakkelse.  »Neptunus«  Pro¬ 
duktion  var  i  samme  Tidsrum  90  m3  =  ca.  25  ts. 
med  en  Udgift  af  139  Kr.  eller  5  K>  Kr.  pr.  ts.  (I  disse 
Priser  er  indbefattet  Transporten  fra  Aflægningsste- 
det  til  Maskinerne).  Da  Materialet  ifølge  Maximal- 
prisbestemmelserne  af  12.  Oktober  1917  for  Kvas  af 
Art  som  det  anvendte  er  sal  lil  25  Øre  pr.  Rummeter 
ydre  Maal  for  Kvaset  i  Bunker  med  en  Vægt  pr.  Rum¬ 
meter  ca.  55  kg,  vil  Materialets  Værdi  paa  Produk¬ 
tionsstedet  altsaa  være  ca.  4,55  pr.  Tons,  hvortil  saa 
kommer  Omkostningerne  ved  Behandlingen  paa  Ma¬ 
skinerne,  eller  ialt  10 — 12  Kr.  pr.  Tons  færdigskaa- 
ret  Materiale.  Disse  Priser  vil  dog  sandsynligvis  ved 
en  mere  rationel  Anlægsmaade,  end  Forsøgene  har 
tilladt,  kunne  bringes  noget  ned. 

Brændslets  Brændværdi  er  som  meddelt  tidligere 
ca.  1400  VE  eller  1/5  af  Stenkullets  og  egner  sig  efter 
Erfaringer  fra  Sverige,  navnlig  efter  Lagring  og  Tør¬ 
ring,  hvorved  ogsaa  Brændværdien  næsten  fordobles, 
udmærket  som  Stokerbrændsel,  i  Særdeleshed  i  Blan¬ 
ding  med  Kul.  Navnlig  har  det  ved  Blanding  med 
stærkt  slaggeholdige  Kul  hall  udmærket  Virkning  paa 
Forbrænding  af  disse.  Materialet  kan  dog  ogsaa  som 
Tilblanding  anvendes  som  det  foreligger.  Hvor  Trans¬ 
portomkostningerne  derfor  ikke  maatte  fordyre 
Brændslet  for  meget,  vil  det  derfor  sikkert  under  de 
nuværende  Forhold  kunne  anvendes  med  Fordel  som 
Industribrændsel.  Gode  Resultater  foreligger  da  og¬ 
saa  allerede  fra  adskillige  danske  industrielle  Virk¬ 
somheder. 

Pindeh  ugyemaskinerne. 

Som  Fordel  ved  alle  Maskiner  af  den  Art  maa 
nævnes  deres  betydelig  lavere  Pris,  den  forholdsvis 
lette  Transport,  (.leres  store  Produktionsevne  og  min¬ 
dre  Kraftforbrug.  Disse  Fordele  belinges  dog  natur¬ 
lig  kun  af  en  mindre  stærk  Findeling  af  Materialet; 
dette  bliver  derfor  ikke  saa  tæt  sammenfaldende  som 
Træhakkelsen,  hvad  der  medfører  større  Vanskelighe¬ 
der  for  Transport  og  Indfyring.  Af  saadanne  Maski¬ 
ner  var  ialt  anmeldt  9.  Forsøgene  er  dels  udført  med 
ovennævnte  Skovfyrmateriale,  dels  med  Bjergfyr. 

Som  det  \  i  I  ses  al'  nedenstaaende  er  Produktionsevnen 
for  de  forskellige  Maskiner  ikke  meget  varierende, 
men  vil  naturligvis  for  samme  Maskine  kunne  variere 
efter  Omdrejningsantallet,  dog  kan  delte  næppe  for¬ 
ceres  udover  det  ved  Prøverne,  anvendte  uden  el  ufor- 
holdsnnessigt  Slid  paa  Maskinerne. 

Fiona  senior  fremstilles  af  Bogense  Jernstøberi  & 
Maskinfabrik  og  forhandles  af  Brd.  Bendix,  Kjøben- 
havn,  Pris  ca.  1125  Kr.  Produktion  pr.  Time  indtil 
4500  kg  (Stykker  paa  10 — 16  cm  Længde).  Udgif¬ 
terne  ved  en  10  Timers  Arbejdsprøve  var  110  Kr. 
eller  ca.  2,50  pr.  Tons,  hvilket  er  knapt  det  halve 
af  Udgifterne  ved  Behandlingen  paa  Træhakkelsema- 
skinen. 

Maskinen  bar  ved  Prøverne  vist  sig  som  særdeles 
solid  og  velbygget.  Firmaet  leverer  ogsaa  en  mindre 
og  billigere  Type,  »Fiona  junior«. 

Udgifterne  ved  Arbejdet  paa  de  øvrige  Maskiner 
\il  efter  anstillede  kortere  Prøver  paa  det  nærmeste 
blive  del  samme. 

N.  li.  Maskinen  fremstilles  af  Holbæk  Maskin¬ 
fabrik  og  forhandles  af  Firmaet  N.  C.  Breit,  Kjøben- 
havn,  Pris  850  Kr.  Den  er  noget  lettere  af  Konstruk¬ 
tion  end  ovenstaaende,  men  bar  ved  Prøverne  vist  sig 
at  kunne  bolde  for  en  forceret  Ilægning,  saaledes  at 
dens  Produktion  kunde  drives  op  til  4200  kg  i  Ti¬ 
men. 

Champion  ,  Fabrikant  A.  C.  Rasmussen,  Stubbe¬ 
købing.  Forhandler  II.  C.  Petersen  &  Co.,  Kjøben- 
havn.  Pris  1300  Kr.  Maskinen  synes  at  være  godt 
gennemkonstrueret  og  fremtræder  i  en  særdeles  solid 
Udførelse,  ligesom  Træet  tilføres  paa  en  særlig  Maa- 
de.  hvorved  opnaas  et  meget  let  Snit.  Lignende  Ty¬ 
per  har  i  længere  Tid  været  prøvet  i  Sverige  med 
særdeles  godt  Resultat.  Produktion  4400  kg  i  Timen. 

» Ideal  ,  Fabrikant:  Strandvejens  Maskinfabrik.  Ny¬ 
borg,  der  selv  forhandler  Maskinen!  Pris  1050  Kr. 
Produktionen  opgives  til  3000  kg  i  Timen.  Maskinen 
kunde  dog  paa  Grund  af  en  forkert  leveret  Rem¬ 
skive  ikke  opstilles,  saaledes  al  en  sammenlignende 
Prøve  kunde  afholdes. 

»Thor  ,  fremstillet  af  Snedkermester  Schøt,  Erritsø 
pr.  Fredericia,  var  en  lille  solidt  bygget  Maskine,  belt 
af  Jern.  Pris  1200  Kr.  Maskinen  havde  en  særlig 
Konstruktion,  hvorved  opnaaedes,  at  Træet  ikke  var 
under  Fremføring  under  Hugget,  hvorved  opnaaedes 
en  særlig  rolig  Gang.  Produktion  3800  kg  i  Timen. 

» Skræp «,  Fabrikant  og  Forhandler:  Jensen  og  Ol¬ 
sen.  Esbjerg,  var  en  betydelig  sværere  bygget  Ma¬ 
skine  end  de  øvrige  Pindehuggere;  den  klippede  med 
Lethed  de  sværeste  Bjergfyrstammer,  medens  Græn¬ 
sen  for,  hvad  de  øvrige  Maskiner  med  Rimelighed 


kunde  tage.  maa  sættes  til  10  cm  Tykkelse.  Pris  2500 
Kroner. 

»Ekspres«,  Fabrikant:  Faaborg  Jernstøberi,  For¬ 
handler  11.  C.  Petersen  &  Co.,  Kjøbenhavn.  Pris  1300 
Kr.,  saml 

»Jyden«,  Fabrikant  og  Forhandler:  Sydjydske 
Landbrugsmaskiner,  Kolding,  afviger  kun  lidt  fra  den 
ovenomtalte  Maskine  Fiona  sen.  Om  de  indførte  For¬ 
bedringer  vil  man  først  efter  nogen  Tids  Brug  kunne 
udtale  sig. 

» Johanssons  Tråtuggare« ,  Fabrikant  og  Forhand¬ 
ler  Johanssons  mek.  Vårkstad,  Yåsterås,  Pris  ca.  3000 
Kr.  Maskinen  adskiller  sig  fra  de  øvrige  Maskiner 
ved,  at  Materialet  fremføres  med  Haanden.  Den  er 
særdeles  velkonstrueret  og  solidt  udført.  En  direkte 
Sammenligning  med  de  ovennævnte  Maskiner  kan 
ikke  drages,  idet  den  er  beregnet  paa  langt  tykkere 
Materialer;  den  behandler  saaledes  med  Lethed  indtil 
15  cm  tykke  Stammer.  De  afskaarne  Stykker  eller 
rettere  Skiver  knækker  under  Afskæringen  og  udgør 
et  fortrinligt  Brændsel  til  industrielt  Brug. 

Nærmere  Oplysninger  om  de  ovennævnte  Maskiner 
og  de  afholdte  Prøver  vil  iøvrigt  kunne  faas  ved 
Henvendelse  til  Studiekommissionens  Sekretariat.  V. 
Boulevard  18.  Kjøbenhavn  B. 

□□□□□o 

Erstatningsmetaller. 

Ersdttningsmetaller,  af  Ingeniør  Gunnar  Wik.  Sven¬ 
ska  Teknolog  foreningens  Forlag.  Stockholm  191  S. 

Den  svenske  Stats  Industrikommission  har  paabe¬ 
gyndt  Udgivelsen  af  en  Række  Brochurer,  af  hvilke 
den  foreliggende  Bog  er  den  første.  Det  er  forstaae- 
ligl,  at  Spørgsmaalet  om  Erstatningsmetaller  maa 
have  den  største  Betydning  for  den  svenske  Industri, 
og  allerede  ifjor  ved  det  store  Industrimøde  i  Stock¬ 
holm  blev  der  boldt  et  Foredrag  om  Erstatnings¬ 
metaller.  og  delte  Foredrag  blev  siden  offentliggjort  af 
Svenska  Teknologforeningen  som  en  særskilt  Bro¬ 
chure.  Spørgsmaalet  er  imidlertid  af  saa  stor  Inter¬ 
esse,  at  den  nævnte  Brochure  aabenbart  ikke  bar  væ¬ 
ret  fyldestgørende,  hvorfor  Statens  Industrikommis¬ 
sion  nu  bar  ment  at  burde  offentliggøre  sine  Erfa¬ 
ringer  om  Erstatningsmetaller.  Brochuren  er  kun  26 
Sider,  men  indeholder  meget  værdifulde  Oplysninger 
om  Sparemetallerne,  d.  v.  s.  Kobber,  Tin,  Aluminium, 
Antimon,  Vismut,  Kviksølv,  Platin,  Nikkel,  Wolfram, 
Krom,  Vanadin  etc.  Der  angives  ved  hvert  Metal  med 
hvilke  Metaller,  det  kan  erstattes.  Efter  denne  Over¬ 
sigt  gaar  Forfatteren  over  til  at  omtale  forskellige 
Maskinelementer,  Lokomotiv-  og  Vognbygningsindu- 
stri,  Dampmaskiner,  Forbrændingsmaskiner,  Værk¬ 
tøjsmaskiner  samt  Jern-  og  Staalværker,  og  udvikler 
lier,  hvorledes  man  kan  erstatte  Sparemetaller  i  de 
forskellige  Konstruktionsdele  med  andre  og  billigere 

Metaller.  Bag  i  Bogen  findes  en  meget  værdifuld  Ta¬ 
bel  over  Fremstilling  af  Armaturdele,  d.  v.  s.  hvilke 
Metaller,  der  for  blev  anvendt,  og  hvilke  Metaller 
der  nu  kan  anvendes.  Tabellen  indeholder  Armatur- 
dele  for  Damp-  og  Varmeanlæg,  Varmvandsanlæg, 
Armatur  for  almindelige  Vand-  og  Gasledninger  samt 
forskellige  andre  Armaturdele. 

Vi  anbefaler  Bogen  som  en  nyttig  og  letfattelig 
Haandbog  for  saadanne  Virksomheder,  for  hvem 
Sporgsmaalet  om  Sparemetaller  er  blevet  aktuelt  — 
og  det  turde  vel  snart  være  hele  vor  Jern-  og  Metal¬ 
industri  —  og  samtidig  gør  vi  opmærksom  paa  det 
ønskelige  i,  at  der  ogsaa  her  i  Landet  kunde  blive 
offentliggjort  Brochurer,  der  paa  en  letfattelig  Maade 
kunde  give  vor  Industri  og  Haandværk  Oplysninger 
om  de  nuværende  Erstatningsproblemer,  som  sikkert 
ikke  mister  i  Aktualitet,  selv  om  Krigen  ophører. 

Hj.  L. 

Den  svenske  Industriuge. 

I  Dagene  omkring  20.  April  har  den  svenske  Indu¬ 
stris  Mænd  afholdt  deres  store  Landsmøde,  der  for¬ 
mede  sig  som  en  Oversigt  over  den  Stilling,  Indu¬ 
strien  for  Nærværende  indtager,  det  Arbejde,  der  var 
gjort  i  det  forløbne  Aar,  og  de  Haab,  der  maatte  næ¬ 
res  til  Fremtiden.  Talrige  Foredrag  blev  ved  denne 
Lejlighed  holdt  af  Industrien  og  Nationaløkonomiens 
mere  fremtrædende  Mænd,  og  samtlige  Møder,  enten 
det  nu  var  »Sveriges  Industrif6rbund«s  eller  Special¬ 
organisationernes,  forløb  under  den  bedste  Stemning. 

Foredragsrækken  indlededes  af  Industrikommissio¬ 
nens  Chef,  Ingeniør  K.  J.  Beskow,  der  gav  en  Over¬ 
sigt  over  Sveriges  nuværende  industrielle  Stilling.  I 
mangfoldige  Brancher  var  Situationen  endnu  ganske 
taalelig,  uden  større  Arbejdsløshed;  men  man  sporede 
dog  her  og  der  en  betydelig  Varemangel,  navnlig 
foraarsaget  ved  Standsning  af  Oversøtilførsler.  I  flere 
Tilfælde  skyldtes  Arbejdsløsheden  og  den  mindre 
Produktion  Eksport  vanskeligheder.  Taleren  gennem¬ 
gik  de  enkelte  Industrier  og  fremførte  f.  Eks.  saa- 
ledes,  at  i  Maskinindustrien  savnedes  Metaller  som 
Kobber,  Tin  og  Aluminium,  navnlig  det  første.  Ce- 
mentfabrikerne  og  Teglværkerne  led  under  Mangel 
paa  Kul  og  har  maattet  indskrænke  Produktionen  til 
V\  af  sidste  Fredsaars.  At  Stenindustrien  længe  har 
befundet  sig  i  en  mislig  Stilling  er  en  bekendt  Sag. 
Flertallet  af  dens  Arbejdere  er  da  ogsaa  overgaaet 
til  andre  Erhverv.  Ogsaa  Træindustrien  har  lidt  un¬ 
der  Eksportvanskeligheder,  dog  i  adskillig  ringere 
Grad,  og  Arbejderstammen  har  hidtil  kunnet  beskæf¬ 
tiges.  Derimod  staar  Papirindustrien  stadig  overor¬ 
dentlig  gunstig. 

Levnedsmiddelindustrien  har  naturligvis  maattet 
indskrænke  sin  Produktion  betydeligt;  Manglen  paa 
Fedtstoffer  har  reduceret  Sæbe-  og  Lysproduktionen. 
Superfosfatfabrikerne  lider  meget  under  Mangel  paa 
Raafosfat,  Tekstilindustrien,  og  da  navnlig  Bomulds- 
industrien,  bar  mærket  en  lignende  Raastofmangel, 
og  er  derved  bleven  tvunget  til  at  indskrænke  Drif¬ 
ten. 


Taleren  kom  til  Slut  ind  paa  Smoreolieproblemet, 
og  mente  næppe  det  var  saa  farligt  for  Industrien, 
at  man  af  den  Grund  skulde  vente  større  Driftsind¬ 
skrænkninger.  Endelig  berørtes  Forholdet  mellem  In¬ 
dustrien  og  Statsmagten,  hvorom  senere. 

'fil  Norrlands  Fremtid  nærede  Civilingeniør  Liibeck 
store  Forventninger,  vel  ikke  paa  Træindustriens,  men 
paa  den  elektrokemiske  og  elektrometallurgiske  Indu¬ 
stris  Omraade. 

Imidlertid  gjaldt  del  om  al  skabe  det  for  al  Indu¬ 
stri  nødvendige:  billig  Kraft  og  gode  Trafikforhold. 
Ved  Anskaffelsen  af  et  tilstrækkeligt  stort  Antal  Hav¬ 
isbrydere  kunde  man  bolde  Norrlandshavnene  aabne 
bele  Aaret,  og  ved  forstandig  Udbygning  af  Vandfal¬ 
dene  kunde  man  faa  den  fornødne  Kraft. 

Talrige  Foredrag  mer  eller  mindre  specielle  fulgte 
efter,  snart  i  en,  snart  i  en  anden  Organisation.  Det 
vil  føre  for  vidt  at  komme  nærmere  ind  herpaa,  og 
vi  skal  derfor  indskrænke  os  til  at  omtale  et  Par  af 
Talerne. 

Professor  Cassel  helligede  sig  som  sædvanlig  Penge- 
værdiernes  Forringelse;  han  kom  i  denne  Forbindelse 
til  at  kritisere  Statens  hidtidige  Politik,  der  havde 
formet  sig  som  Dyrtidshjælp  og  Maksimalpriser,  hvad 
der  var  ensbetydende  med  øget  Forbrug  og  mindsket 
Produktion.  Man  burde  tværtimod  stimulere  sidst¬ 
nævnte  og  skride  til  Sparsomhed  ved  Statsmidlernes 
Anvendelse. 

Professor  Heckscher  talte  dels  om  Staten  og  det 
private  Initiativ,  dels  om  det  skandinaviske  Samar¬ 
bejde,  der  for  ham  formede  sig  som  en  Venden  sig 
ud  mod  den  store  Verden  Ryg  mod  Ryg.  Det  gjaldt 
efter  Krigen  for  alle  tre  Lande  at  vende  Blikket  udad 
og  støtte  hinanden  der,  hvor  der  var  fælles  Interes¬ 
ser.  Man  skulde  ikke  vente  sig  for  meget  af  et  be¬ 
grænset  skandinavisk  Marked. 

I  Foredraget  om  Staten  og  det  private  Initiativ  paa¬ 
pegede  Professor  Heckscher  Manglerne  ved  Statsdrift 
og  fremhævede  Fordelene  ved  og  Betydningen  af  et 
kraftigt  Privatinitiativ.  I  det  hele  taget  var  Temaet 
Industrien  contra  Staten  noget,  næsten  alle  Fore¬ 
dragsholdere  kom  ind  paa.  Man  sporede  her,  man 
stod  i  en  Erhvervsforsamling,  hvor  Tilliden  til  Sta¬ 
tens  heldbringende  Virksomhed  just  ikke  altid  er  saa 
stor.  Nok  ønskede  man  Statsstøtte,  hvor  denne 
kunde  være  nyttig  for  Industrien;  Ingeniør  Beskow 
pegede  f.  Eks.  paa  Statsstøtte  ved  Importen  af  Nød¬ 
vendighedsvarer  fra  Oversølande,  Ingeniør  Liibeck 
paa,  at  Staten  burde  forbedre  Norrlands  Trafikforhold, 
men  at  Staten  iøvrigt  greb  for  meget  ind  i  Forhol¬ 
dene,  f.  Eks.  at  den  blev  Driftsherre  i  større  Stil, 
modsatte  man  sig  bestemt.  Efter  Krigen  gjaldt  et 
Maal,  og  dette  kan  kort  og  godt  udtrykkes  ved  Or¬ 
dene:  Mindst  mulig  Statsdrift,  mindst  mulig  Stats¬ 
indgreb. 

□□□□□□ 

©  Fra  Nabolandene  © 

Sverige. 

Den  svenske  Stat  har  øjensynlig  faaet  stor  Appetit 
paa  at  overtage  Virksomheder  og  Virkegrene,  der  hidtil 

helt  eller  delvis  har  været  ledet  af  det  private  Ini¬ 
tiativ.  Vandfaldsstyrelsen  ønsker  at  udvide  sit  Kraft¬ 
net  ved  Køb  af  private  Kraftstationer;  Jernbanesty¬ 
relsen  saa  helst  Størstedelen  af  det  svenske  Privat¬ 
hanenet  under  sig,  og  paa  visse  Hold  vilde  man  glæde 
sig  over,  at  Staten  oprettede  en  med  Privatbankerne 
konkurrerende  Bank  paa  Indlaansomraadet.  Endelig 
har  Telegrafstyrelsen  længe  haabet  paa  engang  at 
kunne  overtage  Stockholmstelefonen. 

Hvilken  Betydning  man  skal  tillægge  ovennævnte 
Ønsker,  skal  vi  ikke  fordybe  os  i,  men  blot  fastslaa, 
at  foreløbig  har  i  hvert  Fald  kun  det  sidste  Udsigt 
til  at  gaa  i  Opfyldelse. 

Der  er  saaledes  truffen  præliminær  Aftale  mellem 
Telegraf stij reisen  og  Aktieselskabet  Stockholmstelefonen , 
hvorefter  førstnævnte  overtager  sidstnævntes  hele 
Samtalenet,  Anlæg,  Apparater  og  Materiel  til  en  Pris 
af  47  Mili.  Kr.  fra  1.  Juli  dette  Aar  at  regne.  5  Mili. 
Kr.  skal  betales  kontant,  Resten  i  Rater  fordelt  over 
liere  Aar. 

Det  vil  bemærkes,  at  Salget  ikke  omfatter  Stock¬ 
holmertelefonens  Kabelværk  og  Værksteder,  der  ved¬ 
blivende  vil  blive  i  det  private  Selskabs  Besiddelse. 

Hele  denne  Sag  vil  faa  sin  endelige  Afgørelse  i 
Rigsdagen  i  en  nær  Fremtid. 

Sveriges  Allmånna  Exporlforening  har  udsendt  sin 
Aarsberetning  for  1917.  Man  sporer  i  Foreningens 
mangeartede  Virksomhed,  at  Blikket  navnlig  har  været 
rettet  mod  Rusland.  Saaledes  har  Foreningen  taget 
Initiativet  til  Oprettelsen  af  et  svensk  Speditionskontor 
i  Rusland.  Dette  er  dog  endnu  ikke  aabnet  paa  Grund 
af  de  usikre  politiske  Forhold.  Endvidere  har  sven¬ 
ske  Firmaer  med  Støtte  fra  Eksportforeningen  deltaget 
i  sidste  Nischnij-Novgorod  Messe.  Det  intime  Sam¬ 
arbejde  med  den  svenske  Handelskomité  i  Petrograd 
er  bleven  fortsat  efter  de  samme  Principer  som  hidtil. 
En  yderligere  Udvikling  har  den  svenske  Forretnings¬ 
organisation  paa  Rusland  faaet  ved  Dannelsen  af 
Handelsraadet  af  svenske  Købmænd  i  Moskwa,  som 
i  Forening  med  den  svenske  Generalkonsul  samme¬ 
steds,  Handelskomitéen  i  Petrograd  og  Eksportfor¬ 
eningen  varetager  de  med  Handelen  paa  Rusland 
sammenhængende  Interesser. 

Efter  at  have  omtalt  en  Række  Foreningen  mere 
privat  vedrørende  Forhold,  slutter  Beretningen  med 
den  omfattende  Medlemsmatrikel. 

Norge. 

Spørgsmaalet  om  en  norsk  Varemesse  er  nylig  be¬ 
handlet  paa  et  Møde  i  det  norske  Oplysningskontor 
for  Næringsvejene  mellem  Repræsentanter  for  for¬ 
skellige  Organisationer.  Der  var  utvivlsom  Stemning 
for  en  saadan  Messes  Afholdelse,  dog  mente  man  ikke, 
at  indeværende  Aar  var  passende  hertil.  Efter  at  have 
drøftet  Sagen  nærmere  fattedes  følgende  Beslutning: 
Til  at  udrede  Sagen  nærmere  og  eventuelt  at  udarbejde 
en  Plan  m.  v.  for  en  norsk  Varemesse  nedsættes  der 
en  Komité  paa  12  Medlemmer  samt  et  tilsvarende 
Antal  Suppleanter,  der  udvælges  saaledes,  at  den  nor¬ 
ske  Fællesforening  for  Haandværk  og  Industri  vælger 


5  Medlemmer,  den  norske  Handelsstands  Fællesfor¬ 
ening  4  Medlemmer  og  de  norske  Eksportforeningers 
Landsforbund  2  Medlemmer.  Desuden  forudsættes 
Norges  Oplysningskontor  for  Næringsvejene  at  være 
repræsenteret  med  1  Medlem.  —  Vi  tror  ikke,  det 
havde  været  til  Skade,  om  vort  hjemlige  Købestævne 
i  sin  Tid  var  bleven  forberedt  paa  lignende  Maade. 

At  den  norske  Skibsbygningsinduslri  under  Krigen 
har  taget  et  rask  Opsving  er  en  bekendt  Sag.  Imid¬ 
lertid  har  de  to  sidste  Aars  Tilførselsvanskeligheder 
paa  Raastofomraadet  været  meget  følelige,  og  da  Be¬ 
holdningerne  nu  er  ved  at  ebbe  ud,  maa  og  er  man 
allerede  skredet  til  omfattende  Afskedigelser. 

Paa  Nylands  mek.  Værksted  er  saaledes  Arbejder¬ 
staben  indskrænket  til  det  halve,  og  for  yderligere  at 
undgaa  Arbejdsløshed  er  Arbejdstiden  reduceret.  Akers 
mek.  Værksted  beskæftiger  kun  60  pCt.  af  den  normale 
Arbejdsstyrke,  og  Arbejdstiden  er  indskrænket  til  50 
Timer  om  Ugen.  Direktør  Holmsen  ved  Trondhjems 
mek.  Værksted  har  nylig  udtalt,  at  man  dér  nu  ar¬ 
bejder  med  de  sidste  Raamaterialer. 

Endvidere  klager  norske  Værfter  over  Mangel  paa 
Reparationsarbejde,  hvad  der  forklares  ved,  at  saa 
megen  Tonnage  er  trukket  væk  fra  Kysten. 

I  U.  S.  A.  har  Værfterne  forlængst  gjort  store  Be¬ 
stillinger  paa  Raamaterialer;  men  foreløbig  har  man 
ikke  set  noget  til  disse.  Vi  faar  nu  se,  om  den  nylig 
afsluttede  Overenskomst  med  U.  S.  A.  kan  rette  herpaa. 

□□□□□□ 

Nydannelser  og  Udvidelser 
i  dansk  Industri. 

Siden  vor  sidste  Beretning  kan  vi  atter  indenfor 
dansk  Industri  se  tilbage  paa  flere  betydelige  Ud¬ 
videlser  og  Nydannelser. 

Af  sidstnævnte  turde  der  navnlig  være  Grund  til 
at  fæstne  Blikket  paa  den  store  Sammenslutning 
indenfor  Læderindustrien,  der  har  faaet  Navnet  A/S 
M.  I.  Ballins  Sønners  og  Hertz’  Garverier  og  Skotøjs¬ 
fabrikker.  Selskabets  Aktiekapital  vil  andrage  27  Mili. 
Kr.,  og  følgende  Virksomheder  vil  opgaa  heri,  saaledes 
at  disses  Aktier  bliver  ombyttet  med  Aktier  i  det  nye 
Foretagende  paa  henholdsvis  den  Maade,  at  Ombyt¬ 
ningsforholdet  for  A/S  M.  I.  Ballins  Sønner  bliver 
5  :  7;  d.  v.  s.  for  de  10  Miil.  Kr.  erlægges  14  Mili.  Kr. 
For  A/S  Hertz’  Garveri  og  Skotøjsfabrik  bliver  Om¬ 
bytningsforholdet  1:1;  for  A/S  De  Forenede  Skotøjs¬ 
fabrikker  Forholdet  10:7  og  for  A/S  Jacob  &  Lotinga 
Forholdet  6  :  5.  Desuden  faar  Aktionærerne  i  hen¬ 
holdsvis  A/S  Hertz  Garveri  og  Skotøjsfabrik  og  A/S 
Jacob  &  Lotinga  udbetalt  henholdsvis  10  og  7Vs  pCt. 
kontant  af  Aktiernes  Paalydende. 

Sammenslutningen  sker  regnskabsmæssigt  fra  1. 
Januar  d.  A.  at  regne. 

Indenfor  de  interesserede  Kredse  haaber  man  her¬ 
ved  i  højere  Grad,  end  hvis  Sammenslutningen  ikke 
var  kommet  i  Stand,  at  kunne  hævde  og  videreudbygge 
den  Stilling,  dansk  Læderindustri  efterhaanden  har 

skabt  sig,  og  det  nye  efter  vore  Forhold  meget  kapi¬ 
talstærke  Selskab  er  at  anse  som  et  vigtigt  Led  i  vor 
Industris  Rustninger  for  Fremtiden.  Man  har  Ret  til 
at  tro,  at  en  Driftskoncentration  snart  vil  blive  Sam¬ 
menslutningens  Resultat. 

Den  i  1825  grundlagte  Virksomhed  med  Fabrikation 
af  og  Handel  med  Chokolader  etc.  Christian  F.  Kehlet 
er  overgaaet  til  et  Aktieselskab  af  samme  Navn.  Den 
fuldt  indbetalte  Aktiekapital  andrager  600,000  Kr.  be¬ 
styrelsens  Formandsplads  indehaves  af  Konsul  Hey. 
Selskabets  administrerende  Direktør  bliver  Grosserer 
Max  Hey. 

Med  en  Aktiekapital  paa  600,000  Kr.  er  der  fornylig 
dannet  et  Aktieselskab  til  Overtagelse  af  Peter  Meyers 
Trykkeri  og  Emballagefabrik  i  Svendborg. 

A/S  Xielsen  A-  Winther  har  nu  benyttet  den  i  forrige 
Maaned  givne  Tilladelse  til  at  udvide  Aktiekapitalen 
fra  4,5  til  6  Mili.  Kr.  ved  at  udbyde  for  1,5  Miil.  Kr. 
nye  Aktier  til  Kurs  110  pCt.  Samtidig  har  der  været 
fremlagt  et  5  pCt.s  Partialobligationslaan  uden  Pant 
til  Relob  4  Mili.  Kr.  til  Kurs  95  pCt.  Tilbagebetalingen 
af  Laanet  vil  finde  Sted  til  Kurs  103  pCt.  og  strække 
sig  over  et  Tidsrum  af  20  Aar.  Dog  kan  Selskabet 
efter  1928  enten  forøge  de  aarlige  Afdrag  eller  helt 
indfri  Restgælden. 

A/S  llerm.  X.  Petersen  &  Søns  Flygel-  og  Piano¬ 
fabrik  har  ligeledes  udvidet  sin  Aktiekapital,  nemlig 
fra  1  til  1,5  Miil.  Kr.  De  nye  Aktier  har  været  udbudt 
til  Kurs  125  pCt.  Udvidelsen  er  blandt  andet  begrundet 
ved  Købet  af  et  større  Ejendomskompleks. 

Sæbefabriken  » Blaagaard «  Aktieselskab  har  fordoblet 
sin  Aktiekapital  ved  at  udbyde  for  500,000  Kr.  nye 
Aktier  til  Kurs  110  pCt. 

Aktieselskabet  De  forenede  Conservesfabriker  (Chr. 
Tidemand  —  Br.  Wolff  &  Arve)  har  gennemført  en 
lignende  Fordobling  af  Aktiekapitalen,  ligeledes  til 
110  pCt. 

Endelig  har  Aktieselskabet  Kjøbenhavns  Lampe-  og 
Lysekronefabrik  emitteret  for  250,000  Kr.  nye  Aktier 
til  Kurs  103  pCt.  Derved  er  Aktiekapitalen  vokset  til 
750,000  Kr. 

□□□□□□ 

Beskyttelse  af  industriel  Ejendomsret. 

Dansk  Forening  for  Beskyttelse  af  industriel  Ejen¬ 
domsret  afholdt  den  30.  April  sit  Aarsmøde. 

Overretssagfører  C.  Eberth  valgtes  til  Dirigent, 
hvorefter  Formanden,  Dr.  jur.  H.  Federspiel,  aflagde 
Beretning  om  Virksomheden  i  det  forløbne  Aar,  der 
ganske  naturligt  paa  Grund  af  Forholdene  havde 
været  meget  benmiet.  Lov  om  illoyal  Konkurrence 
var  blevet  vedtaget  i  sidste  Rigsdagssamling,  og  den 
endelige  Affattelse  af  den  vigtige  §  9  (tidligere  §  10) 


var  sket  i  Overensstemmelse  med  de  af  Foreningen 
fremsatte  Ønsker.  For  Afholdelse  i  Kjobenbavn  af 
den  første  internationale  Kongres  efter  Krigens  Af¬ 
slutning  foretages  stadig  forberedende  Skridt,  bl.  a. 
med  Hensyn  til  Sikringen  af  dennes  økonomiske  Basis, 
og  der  haves  de  bedste  Udsigter  i  saa  Henseende. 

Kassereren,  Ingeniør  A.  Clément,  fremlagde  Regn¬ 
skabet,  der  godkendtes.  Foreningens  Formue  andrager 
ca.  7000  Kr.  De  efter  Tur  afgaaende  Bestyrelsesmed¬ 
lemmer,  Professor  P.  O.  Pedersen  og  Ingeniør  A.  Clé¬ 
ment  samt  Revisorerne,  genvalgtes. 

□□□□□□ 

Forbud  mod  Udførsel  af  fransk  Kapital. 

Den  3.  April  d.  A.  bar  det  franske  Deputeretkam¬ 
mer  og  Senat  vedtaget  en  Lov  om  Forbud  mod  Ud¬ 
førsel  af  fransk  Kapital  og  mod  Indførsel  af  frem¬ 
mede  faste  og  flydende  Værdipapirer.  Angaaende 
Rækkevidden  af  nævnte  Forbud  har  den  franske  Fi¬ 
nansminister  udtalt  følgende: 

Loven  er  først  og  fremmest  el  Led  i  det  nationale 
Forsvar  og  er  kun  gældende  til  tre  Maaneder  efter 
Fjendtlighedernes  Ophør. 

Det,  der  i  Principet  er  forbudt,  er  at  udføre  Kapi¬ 
taler  eller  Værdipapirer  med  den  Hensigt  at  deponere 
eller  anbringe  dem  uden  for  F'rankrig  —  endvidere 
at  aabne  Kredit  til  Gunst  for  Udlandet,  at  opkøbe 
Værdipapirer  eller  tegne  Aktier  uden  for  F'rankrig. 
at  erhverve  sig  fremmede  Varer  eller  Penge,  som  ikke 
er  bestemt  til  al  indføres  til  Landet  inden  for  et  Tids¬ 
rum  af  seks  Maaneder. 

Dette  Forbud  gælder  dog  ikke  F'orsendelser  af 
Fonds,  som  har  til  Maal  at  ordne  privat  Skyld,  Flan- 
delsgæld  eller  Ernæringsbehovet.  Ligesom  det  heller 
ikke  omfatter  Fonds  eller  Værdipapirer  i  det  Hele. 
som  besiddes  af  Fremmede  eller  F  ranskmænd  boende 
uden  for  Frankrigs  Grænser.  Anbringelse  af  Kapital  i 
de  franske  Kolonier  og  Protektorater  berøres  ikke 
heraf. 

Fonds  og  andre  Værdipapirer,  som  for  Øjeblikket 
er  deponerede  i  Udlandet,  og  som  tilhører  F'ransk- 
mænd,  rammes  ikke  af  Loven;  deres  Ejermænd  kan 
frit  disponere  over  dem. 

Bortset  fra  disse  staaende  Afvigelser  kan  særlige 
Dispensationer  tilstaas  efter  Bemyndigelse  af  Finans¬ 
ministeriet,  og  der  vil  blive  givet  Dispensationer  i 
videst  mulig  Omfang,  hver  Gang  de  private  Interesser 
falder  sammen  med  Nationens. 

Hvad  angaar  F'ormaliteterne  ved  denne  Lov  er  de 
yderst  enkle.  Enhver,  der  ønsker  at  overføre  Fonds 
til  Udlandet,  behøver  kun  al  henvende  sig  til  en  Bank 
i  F'rankrig.  Denne  vil  saa  foretage  Remissen  til  Ud¬ 
landet  mod  en  Erklæring  om.  hvad  den  paagældende 
Finansoperation  gælder.  I  de  Tilfælde,  hvor  en  særlig 
Bemyndigelse  fordres,  overgiver  Banken  Ansøgningen 
til  Finansministeriet,  der  øjeblikkelig  træffer  en  Af¬ 
gørelse. 

Analoge  Dispositioner  er  blevet  eller  vil  blive  truf¬ 
fet  i  Storbritannien,  Italien  og  i  De  Forenede  Stater. 

□□□□□□ 

Danske  Udførselsforbud. 

Siden  vore  sidst  meddelte  Udførselsforbud  er  føl¬ 
gende  ny  udstedt: 

Under  8.  Maj  1918  forbydes  indtil  videre  enhver 
Udførsel  her  fra  Landet  af  Skindhandsker  og  Tapet¬ 
papir. 

□□□□□□ 

Mindre  Meddelelser. 

Vandrørskedler  fyret  med  indenlandsk  Brændsel. 

Fra  Aarhus  Oliefabrik  A/S  skrives  til  os:  Vi  tillader 
os  herved  at  gøre  Dem  opmærksom  paa  en  lille  For¬ 
bedring,  vi  har  indført  ved  vore  Vandrørskedler,  der 
har  muliggjort  en  særdeles  bekvem  Fyring  med:  Træ, 
Tørv  og  Brunkul. 

Den  hele  Anordning  bestaar  i,  at  Fyrdørene  an¬ 
bringes  i  en  Højde  af  ca.  800  m/m  over  Risten,  saa- 
ledes  at  Fyrbøderne  bekvemt  kan  anbringe  et  højt 
Brændselslag.  —  Vi  har  paa  denne  Maade  opnaaet  en 
meget  økonomisk  Fyring.  —  Røganalyserne  viser  et 
gennemsnitligt  Indhold  af  ca.  12  pCt.  Kulsyre. 

Forslaget  er  bragt  frem  af  to  af  vore  Fyrbødere 
her,  J.  Poulsen  og  H.  Hansen,  af  hvilke  sidstnævnte 
tidligere  har  arbejdet  paa  Murman-Kysten,  hvor 
lignende  Fyringsindretninger  skal  anvendes  i  stor 
Maalestok. 

Elektrisk  Svejsning  i  Skibsbygningsindustrien. 

Efter  den  Nyhed,  som  Støbning  af  Skibsskrog  i 
Jernbeton  betyder  for  Skibsindustrien,  synes  man  nu 
at  staa  overfor  en  ny,  idet  man  ifølge  Meddelelser  i 
den  engelske  Fagpresse  har  gjort  overordentlig  gode 
Erfaringer  med  elektrisk  Sammensvejsning  af  Jern¬ 
plader  til  Afløsning  af  den  tidligere  Sammennitning. 
Svejsemetoden  er  allerede  anvendt  i  ret  stor  Udstræk¬ 
ning  baade  af  private  og  militære  Værfter.  Paa  et 
bestemt  Admiralitetsværft,  hvor  Metoden  har  været 
anvendt  i  stor  Udstrækning,  er  Arbejdsomkostningerne 
ved  elektrisk  Svejsning  blevet  reduceret  med  75  pCt. 
i  Forhold  til  den  almindelige  Pladesammenføjnings¬ 
metode.  Selve  den  elektriske  Svejsemetode  er  allerede 
nu  ikke  stort  kostbarere  end  Nitning  med  Luftværk¬ 
tøj,  medens  den  samtidig  i  ganske  overordentlig  Grad 
forøger  Arbejdernes  Ydeevne.  Det  engelske  Admiralitet 
har  da  ogsaa  under  Overvejelse  at  gøre  stadig  større 
Brug  af  den  nye  Metode  paa  sine  Værfter. 

Holder  Metoden,  hvad  den  synes  at  love,  kan  den 
saaledes  komme  til  at  medføre  en  epokegørende  Om¬ 
væltning  i  Skibsbygningsindustrien.  Metodens  mange 
Fordele  er  indlysende:  en  stor  Del  af  det  Arbejde, 
der  nu  maa  anvendes  paa  de  Plader,  Bjælker,  Vinkler 
etc.,  som  skal  sammennittes,  falder  fuldstændig  bort, 
saavel  Boringen  af  de  talløse  Naglehuller,  Fremstilling, 
Rødglødning  og  Indsætningen  af  Naglerne,  Tætning 
o.  s.  v.,  Ting  som  altsammen  hver  for  sig  kræver 
særlig  Arbejdskraft  samt  stor  Nøjagtighed  og  dermed 
Tid  og  Omkostninger.  Pladesvejsningen  skulde  da 
tillade  at  bygge  Jernskibe  hurtigere,  billigere  og 
stærkere  end  hidtil. 


Fremstilling  af  Sulfitsprit  i  Sverige. 

For  Tiden  er  der  4  Fabriker  i  Sverige,  der  frem¬ 
stiller  Sulfitsprit.  Der  produceres  4  Miil.  1  95  pCt. 
Sprit  ved  fuld  Drift,  men  under  de  nuværende  Ind¬ 
skrænkninger  maa  man  reducere  dette  Tal  med  ca. 
25  pCt.  1  disse  Dage  bliver  den  svenske  Sulfitsprit- 
produktion  forøget,  idet  Siroms  bruks  A  B.  Konga 
A/B,  Svartsviks  A  B  og  Uddeholms  A  B  ved  Skoghal! 
begynder  at  fabrikere  Sprit.  Af  disse  Fabriker  vil 
Svartsviks  A/B  kunne  levere  1  Mili.  1.  Siroms  bruks 
900,000  1  aarlig.  Man  beregner,  al  de  4  sidstnævnte 
Fabriker  i  Løbet  af  delle  Aar  vil  kunne  levere 
1,500,000  1. 

1  Aarets  Løb  skal  der  endvidere  aabnes  10  andre 
Fabriker  for  Produktion  af  Sulfitsprit.  Disse  10  Fa¬ 
briker  skal  ved  fuld  Drift  kunne  levere  12  'A  Mili.  1 
95  pCt.  Sulfitsprit  om  Aaret.  Desuden  er  der  0  å  7 
Fabriker,  som  forbereder  sig  paa  al  producere  Sulfit¬ 
sprit,  hvorved  Produktionen  forøges  med  ca.  0  Miil.  1 
om  Aaret.  Reymersholminstitutet  mener,  al  Produk¬ 
tionen  af  Sulfitsprit  i  Sverige  paa  denne  Maade  kan 
komme  op  paa  30  Mili.  1  100  pCt.  Sulfitsprit  pr.  Aar, 
hvis  de  37  Cellulosefabriker,  som  producerer  10.000 
T.  Cellulose  eller  derover  pr.  Aar.  vil  interessere  sig 
for  Produktionen  af  Sprit.  Efter  hvad  Den  kgl.  Aulo- 
mobilklub  meddeler,  behøver  Sverige  ca.  30  Mili.  I 
Benzin  om  Aaret,  hvorfor  en  Produktion  af  36  Mili.  1 
Sulfitsprit  om  Aaret  vil  gøre  Sverige  uafhængig  al 
Benzinimporten. 

Alligevel  ser  man  i  Sverige  ikke.  særligt  optimi¬ 
stisk  paa  Sagen,  idet  den  nuværende  Produktion  af 
Sulfitsprit  kun  kan  dække  det  allernødvendigste  Be¬ 
hov.  saaledes  al  man  først  kan  vente  nogen  Bedring 
i  Situationen  i  1919,  naar  Størstedelen  af  de  projek¬ 
terede  Anlæg  kommer  igang. 

Garn  af  Hundeuld. 

Grundet  paa  Knapheden  af  Faareuld  har  del  en¬ 
gelske  Hundeu Ids-Selskab  fornylig  slaaet  til  Lyd  for 
tn  Indsamling  af  Hundeuld  af  langhaarede  Hunde  for 
af  forsyne  Røde  Kors  med  Materiale  lil  Fremskaf¬ 
felse  af  Klæder. 

I  »Victoria  and  Albert  Museum  findes  en  lille  Ud¬ 
stilling,  hvor  der  forevises  Prøver  al  raa  Uld  af  for¬ 
skellige  Hunderacer,  Prøver  af  Garn,  spundet  af  Hunde¬ 
uld,  Prøver  af  strikkede  Klude,  ligeledes  af  Hundeuld. 

Søgaaende  Betonskibe. 

1  Greaker  ved  Kristianial jorden  satles  den  8.  Maj 
el  1000  T.  d.  tv.  Betonmotorskib  i  Vandel  ved  A/S 
Jernbetonskibsbyggeriet«s  Værft.  Dette  er  Verdens 
første  for  oversøisk  Fart  klassificerede  Betonskib  og 
det  er  desuden  det  største  hidtil  i  Evropa  byggede 
Betonskib.  Stabelafløbningen  forløb  udmærket. 

A/iS  Jernbetonskibsbyggeriet  fik  i  sin  Tid  det  norske 
Handelsdepartements  Tilladelse  til  al  bygge  dette  Skib 
som  Prøveskib  uden  Klasse;  men  da  norske  Veritas 
optog  Klassificeringen  af  Betonskibe,  fandt  Skibsbyg¬ 
geriet  sig  i  Rederens  Interesse  foranlediget  til  at  om¬ 
arbejde  Planerne,  saaledes  at  Skibet  kunde  faa  Klasse 
i  Veritas.  Dette  betyder  jo  nemlig  umaadelig  meget 
for  Skibets  Rentabilitet,  idet  Assurancen  saavel  lor 
Skib  som  for  Last  bliver  betydelig  billigere  for  et 

klassificeret  end  for  el  uklassificeret  Skib.  —  Skibets 
Klasse  i  norske  Veritas  lyder:  I.  A.  I.  Betonlægter, 
Eksperimental.  For  carrying  coal  and  timber«.  Det 
er  bestemt  for  Fart  mellem  Norge  og  England. 

Linietegningen  er  udarbejdet  af  Fredriksstad  mek. 
Verksted  .  som  er  Byggeriets  skibstekniske  Konsulent. 
Det  har  følgende  Dimensioner: 


Længde  mellem  p.  p .  52,5  m. 

Bredde .  9,7  m. 

Højde  i  Rids .  5,4  m. 


Lasteevnen  er  ca.  1000  T.  d.  w.  Der  er  4  vand¬ 
tæfte  Skodder  og  2  store  Lasterum  med  Luger 
8.0  X  4.0  m.  Hovedmaskineriet  er  2  Stk.  Bolinder- 
motorer  å  160  efT.  H.  K. 

Nye  Grafitlejer. 

Ved  Boiade  Fier  i  de  rumænske  Karpater  er  der 
fornylig  fundet  righoldige  Grafitlejer.  Den  rumæn¬ 
ske  Stat,  der  er  Ejer  af  de  paagældende  Lejer,  vil  om 
kort  Tid  begynde  Driften. 

Bomuldshøsten  i  Indien  i  1917  1918. 

Efter  de  sidste  officielle  Bekendtgørelser  udgør  tlet 
Areal,  der  i  1917  er  lagt  ud  til  Dyrkning  af  Bomuld 
i  Indien  23,807,000  Acres  imod  21,212,000  Acres  i 
1916 — 17.  Allsaa  en  Forøgelse  paa  15  pCt. 

Alligevel  udgør  den  sidste  Høst  paa  Grund  af  det 
yderst  regnfulde  Vejrlig  i  Aarets  Løb  kun  4,064,000 
Baller  imod  4,273,000  Baller  i  det  foregaaende  Aar. 
Udbyttet  er  saaledes  formindsket  med  10  pCt. 

Erstatning  for  Platin. 

»Nieuwe  Rotterdamsche  Courant«  af  20.  April  of¬ 
fentliggør  en  Meddelelse  fra  A/S  I.  C.  Tb.  Marius  i 
Utrecht  om  Legeringen  »Palau«.  I  Meddelelsen  gøres 
opmærksom  paa  Nødvendigheden  af  at  finde  en  Er¬ 
statning  for  Platin.  Selvom  man  endnu  ikke  har  fun¬ 
det  et  Stof,  der  besidder  alle  Platinets  gode  Egenska- 

•V. 

ber,  er  det  dog  lykkedes  at  finde  et  Erstatningsmate¬ 
riale,  der  kan  anvendes  til  forskelligt  Brug.  Først  og 
fremmest  kommer  Forbindelser  af  Nikkel  og  Jern  i 
Betragtning,  nemlig  det  saakaldte  Platinit,  som  hal¬ 
en  Udvidelseskoefficient  som  Glasset,  som  allerede  i 
lang  Tid  har  erstattet  Platin  i  elektriske  Lamper.  Nik¬ 
kelkrom  er  meget  modstandsdygtig  overfor  kemiske 
Paavirkninger  og  erstatter  i  Laboratoriearbejder  del¬ 
vis  Platin  i  Form  af  Traad,  Traadnet  og  Blik.  Visse 
Koboltforbindelser  Vr  Nikkellegeringer  overlegne  og 
bliver  ogsaa  i  Tekniken  anvendt  til  stærke  Syrer.  Til 
Metalsmeltning  anvender  man  som  Erstatning  for  Pla¬ 
tin  Guld,  som  dog  er  mindre  anvendbar  paa  Grund 
af  det  lave  Smeltepunkt.  Derfor  er  man  kommet 
paa  den  Tanke  at  legere  Guld  og  Palladium  for  at 
faa  et  højere  Smeltepunkt.  Med  denne  Legering,  som 
efter  Begyndelsesbogstaverne  af  de  to  Metallers  latin¬ 
ske  Benævnelse  bliver  kaldt  »Palau«,  er  der  i  Bureau 
of  Standards  i  Washington  anstillet  Forsøg.  Resul¬ 
tatet  af  disse  Forsøg  var,  at  »Palau«  i  flere  Retninger 
overtræder  Platin  i  Modstandsdygtighed  og  i  andre 
Henseender  ikke  staar  tilbage  for  dette  Metal.  Kun 
ved  Smeltning  af  Pyrosulfat  maa  man  iagttage  For¬ 
sigtighed.  I  al  Almindelighed  kan  man  bruge  denne 
Legering  med  tilfredsstillende  Resultat.  Ved  Analy¬ 
ser  bør  man  ikke  glemme,  at  der  i  Stedet  for  Platin 
kan  forefindes  Spor  af  Guld  og  Palladin  i  det  smel¬ 
tede  Produkt. 

Nye  Handelsselskaber  i  Østrig. 

De  østrigske  Banker:  »Creditanstalt«,  »Bodencre- 
ditanstalt«  og  »Anglobank«  har  fornylig  oprettet  et 
stort  »Handelsselskab  for  Ind-  og  Udførsel«,  med  en 
Kapital  paa  15  Millioner  Kroner. 

De  ungarske  Banker:  »Creditbank«  og  »Pester  Com- 
merzialbank«  har  ligeledes  dannet  et  saadant  Selskab 
med  en  Kapital  paa  10  Millioner  Kroner.  —  De  store 
ungarske  Firmaer  »Janowitze«  og  »Schwedger«  er 
Partnere  i  det  sidstnævnte  Selskab. 


ORGANISATIONS-  OG  FORENINGS-MEDDELELSER. 


Finske  Told  forhøj  eiser. 

Induslriraadets  Eksportbureau  oplyser,  at  det  finske 
Senat  den  21.  Februar  1918  har  forhøjet  Indførsels¬ 
tolden  for  forskellige  Varer  med  100  pCt. 

Ved  Henvendelse  til  Eksportbureauet  vil  interesse¬ 
rede  Firmaer  kunne  faa  nærmere  Oplysninger  om, 
hvilke  Varer  der  bliver  truffet  af  Toldforhøjelsen. 

Tilførslerne  vestf ra. 

1  April  Maaned  har  vi  uestfra  faaet  en  større  Sen¬ 
ding  Brunsten,  Tobak  og  lidt  Harpiks,  samt  fra  Norge 
og  Sverige  lidt  Talkum  og  Terpentin.  —  Desuden  er 
der  frigivet  lidt  Overlæder  og  et  mindre  Parti  Træolie. 


Af  mængdebegrænsede  Varer,  som  ikke  vedrører 
Industrien,  har  vi  desuden  importeret  vestfra  Kaffe, 
Kløverfrø,  lidt  Kognak  samt  en  Smule  Bomuldsgarn, 
medens  der  af  saadanne  Varer  er  frigivet  tørrede 
Frugter,  Kaffe,  Te,  Vin  og  lidt  Kognak. 

Italiensk  Udførselsforbud. 

Fra  Udenrigsministeriet  bar  Industriraadet  mod¬ 
taget  Meddelelse  om,  at  al  Udførsel  fra  Italien  af  raa 
og  forarbejdet  Marmor  er  blevet  forbudt. 

Anmodning  om  Udførselstilladelse  til  Danmark  skal 
af  Eksportørerne  indgives  til  det  italienske  Finans¬ 
ministerium. 

Sverige. 

Leveringen  af  et  fra  svensk  Side  tilsagt  Kvantum 
Tørvestrøelse  er  nu  paabegyndt. 

Endvidere  er  der  Haab  om  en  mindre  Forøgelse  af 
de  forventede  Kvanta  Eddikesyre,  Is-Eddike  og  Ter¬ 
pentin,  ligesom  der  fra  1.  Juli  at  regne  er  Muligheder 
for  at  erholde  Klorkalk. 

Manganlegeringer  vil  derimod  ikke  kunne  paaregnes 
udført  fra  Sverige  paa  Grund  af  den  derværende 
Knaphed  paa  disse.  Der  gøres  dog  for  Øjeblikket  et 
Arbejde  for  at  forhindre,  at  Tilførslen  af  denne  for 
Støberierne  vigtige  Vare  helt  ophører.  Noget  Resultat 
foreligger  endnu  ikke. 

Ligeledes  arbejdes  der  paa  at  faa  tilført  svensk 
Kobbervitriol  bestemt  til  Landbruget. 

Norge. 

Der  er  Udsigt  til  fra  Norge  at  faa  tilført  en  Del 
Gede-  og  Kidskind. 

Finland. 

Vareudvekslingen  med  Finland  har  taget  sin  Be¬ 
gyndelse.  Interesserede  Firmaer  vil  kunne  erholde 
Oplysninger  herom  ved  Henvendelse  til  Ingeniør 
Lange,  der  paa  Erhvervenes  Fællesudvalgs  Vegne  har 
været  i  Finland.  Henvendelse  Industriraadets  Eksport¬ 
bureau,  Tlf.  11,440. 

Portugal. 

Fra  Portugal  er  ankommet  en  Ladning  Kakaobønner. 

□□□□□□ 

Kulsituationen. 

I  Anledning  af  Meddelelser  i  Dagspressen  om  vore 
Kultilførsler,  hvorefter  disse  navnlig  takket  være  for¬ 
øget  Import  vestfra  skulde  stille  sig  relativt  særdeles 
gunstige  i  Øjeblikket,  ønsker  man  fra  Statens  Kulfor¬ 
delingsudvalg  (herunder  Industriraadets  Kuludvalg) 
at  gøre  opmærksom  paa,  at  de  saaledes  fremkomne 
Meddelelser  er  i  højeste  Grad  misvisende  og  ikke  i 
Overensstemmelse  med  de  faktiske  Forhold.  Tvertimod 
er  vore  Kultilførsler  yderst  knappe  og  ingenlunde  i 
Tiltagende,  og  selv  om  Situationen  i  Øjeblikket  under 
Hensyn  til  de  ekstraordinære  Forhold  maa  betegnes 
som  nogenlunde  tilfredsstillende,  maa  man  fra  Statens 
Kulfordelingsudvalg,  hvorigennem  hele  vor  Kulimport 
fordeles,  indtrængende  tilraade  den  størst  mulige 
Økonomi  i  Forbrug  af  udenlandsk  Brændsel.  Den 
Usikkerhed,  der  præger  vore  Kultilførslers  Fremtid, 
turde  være  tilstrækkelig  til  at  opfordre  hertil,  og  det 
er  med  Beklagelse,  man  har  konstateret,  at  de  frem¬ 
komne  urigtige  Meddelelser  i  Pressen  til  en  vis  Grad 
har  bevirket  det  modsatte. 


Af  foranstaaende  kunde  man  maaske  tage  Anledning 
til  at  betone  det  overordentlig  ønskelige  i,  at  Pressen 
overfor  Meddelelser  af  den  foreliggende  Art  viste 
Maadehold  med  kritikløs  Optagelse  af  ukontrolable 
Meddelelser  og  istedel  søgte  Forholdene  oplyst  hos 
de  Institutioner,  som  den  danske  Regering  og  de 
danske  Erhvervsorganisationer  har  sat  til  at  lede  og 
fordele  vore  Tilførsler.  Den  Skade,  der  kan  voldes 
Landets  Interesser  ved  den  modsatte  Fremgangsmaade, 
lader  sig  næppe  udmaale  i  tørre  Tal  alene.  Red. 

□□□□□□ 

Tilførsels-Situationen. 

Ifølge  Telegram  fra  Paris  og  London  har  de  allie¬ 
rede  Regeringer  besluttet  at  genoptage  Udstedelsen  af 
Udførselsbevillinger  for  visse  Varer,  for  saa  vidt  Til¬ 
ladelsen  i  hvert  enkelt  Tilfælde  godkendes. 

De  Varegrupper,  der  er  Tale  om,  omfatter  for  Ud¬ 
førsel  fra  Frankrig  navnlig  Vine,  Konfektion,  Straa- 
og  Filthatte,  Blomsterfrø  samt  Diamanter,  Parfumer 
og  diverse  andre  Luksusvarer,  for  Udførsel  fra  Eng¬ 
land  forskellige  Medicinalvarer,  Porcelæn,  Glas,  Ure, 
Musikinstrumenter,  Fonografer,  Pianoer  samt  en  Række 
andre  Varer,  der  maa  betegnes  som  Luksusvarer, 
saasom  kunstige  Blomster,  Pelsværk,  orientalske  Tæpper, 
Juveler,  Legetøj  etc. 

Udførlig  Fortegnelse  over  de  tilladte  Varer  vil  blive 
offentliggjort. 

Der  er  herved  paabegyndt  en  Genoptagelse  af  Til¬ 
førslerne  gennem  Blokaden  til  Danmark,  og  det  tør 
haabes,  at  denne  ikke  bliver  begrænset  til  overvejende 
at  omfatte  Luksusvarer,  men  ogsaa  inden  altfor  lang 
Tid  vil  blive  udstrakt  til  saadanne  Varer,  som  er 
Nødvendighedsartikler  for  den  danske  Befolkning, 
eller  som  i  deres  Egenskab  af  Raastoffer  og  Hjælpe¬ 
midler  for  de  danske  Erhverv  kan  tjene  til  at  opret¬ 
holde  dansk  Næringsliv  og  modvirke  Arbejdsløsheden. 

□□□□□□ 

Fra  Biblioteket. 

Paa  Grund  af  det  stadigt  stigende  Udlaan  maa  det 
indskærpes  Medlemmerne  at  tilbagelevere  Bøgerne  i 
rette  Tid. 

Katalog  over  Biblioteket  faas  for  2  Kroner.  Hoved¬ 
tillæg  (1910—16)  for  1  Kr. 

Udenbysboende  Medlemmer  kan  faa  Bøger  tilsendt 
mod  Portogodtgørelse.  Adressen  er  Industriforeningens 
Bibliotek,  Vesterbrogade  1,  Kjøbenhavn  B. 

Følgende  Bøger  er  indgaaet  i  Biblioteket: 

129b.  Muller,  C.,  &  A.  Freund.  Gewinde  Schneiden.  2. 
Au  11.  Lpz.  1917.  170  S. 

129b.  Lukasiewitz,  G.  Das  Berechnen  und  Schneiden 
der  Gewinde.  4.  Au  ti.  1916.  93  S. 

129c.  Erban,  F.  Anwendung  von  FettstofTen  in  der 
Textil-Industrie.  Halle  a.  S.  1911.  (12)  365  S. 

130b.  Lange,  O.  Ghemisch-technische  Vorschriften.  Ein 
Nachschlage-  und  Litteraturwerk  insbesondere 
fur  chemische  Fabriken  und  verwandte  tech- 
nisehe  Betriebe.  Lpz.  1916.  (47)  1016  S. 

130c.  Rieke,  R.  Die  Arbeitsmethoden  der  Silikatchemie. 
Braunschw.  1917.  100  S. 

130c.  Geoffrey,  Martin.  Industrial  and  manufacturing 
Chemistry.  I— II.  Lond.  1915—17.  (2  Vol.). 

1.  Organic.  2.  ed.  1915. 

2.  Inorganic.  1917. 

130f.  Schreib,  II.  Die  Fabrikation  der  Soda  nach  dem 
Ammoniakverfahren.  Berl.  1905.  (10)  312  S.  Tvl. 
130f.  Saare,  O.  Die  Fabrikation  der  Kartoffelstårke. 
Berl.  1897.  (12)  577  S.  Tvl. 

130f.  Lange,  O.  Die  Schwefelfarbstoffe,  ihre  Herstellung 
und  Verwendung.  Lpz.  1912.  (12)  497  S. 
130h.Suvern,  K.  Die  kiinstliche  Seide.  3.  Aufl.  Berl. 
1912.  631  S. 

132.  Michenfelder,  C.  Die  Materialbewegung  in  Che- 
misch-technischen  Betrieben.  Lpz.  1915. 169  S.  Tvl. 

133.  Fischer,  F.  Taschenbuch  fur  Feuerungstechniker. 
7.  Aufl.  Lpz.  1913.  292  S. 

134.  Franke,  G.  Handbuch  der  Brikettbereitung.  I— II. 
Stuttg.  1909-10. 

1.  Brikettbereitung  aus  Steinkohlen,  Braunkohlen 
und  sonstigen  BrennstofTen. 

2.  Brikettbereitung  aus  Erzen,  Huttenerzeugnissen, 
Metallabfållen  u.  dgl.  einschl.  der  Agglo- 
merierung. 

134.  Reich,  A.  Leitfaden  fur  die  Rauch  und  ltussfrage. 
Miinchen  1917.  383  S. 

135.  Woodworth,  J.  V.  Die  Herstellung  von  Werk- 
zeugen  und  die  Massenfabrikation  nach  ameri- 
kanischen  System.  Deutsche  Ausgabe  bearb.  v. 
C.  Heine.  Lpz.  1910.  (16)  468  S. 

135.  Jurthe,  E.  und  O.  Mietzschke.  Handb.  der  Frå- 
serei.  4.  Aufl.  Berl.  1917.  320  S. 

136.  Bulletin  mensuel  de  l’Association  internationale 
du  Froid.  V.  Année  ff.  Paris  1914  ff. 

141.  Kallenberg,  O.  Projektions-  und  Berechnungs- 
Lehre  fur  den  Blecharbeiter.  II.  Lpz.  1913.  346  S. 
141.  Hånfzschel-Clairmont,  W.  Der  praktische  Klemp- 
ner.  2.  Teil  der  Werkes:  Der  moderne  Installa- 
teur.  3.  Aufl.  Berl.  1911.  (12)  255  S. 

146.  Millenet,  L.  E.  Manuel  pratique  de  l’Emaillage 
sur  métaux.  Paris  1917.  (14)  130  S.  (Tvl.). 

149c.  Hillmann,  B.  Der  Zylindergang,  Konstruktion 
und  Reparatur.  Lpz.  1904.  92  S. 

150.  Hufnagl,  L.  Handbuch  der  kaufmannischen  IIolz- 
verwertung  und  des  Holzhandel.  Berl.  1917.  412  S. 
153c.  Kristensen,  K.  Husbygningslære.  Kbh.  1917.  I. 

Murarbejde.  Tekst  og  Tegninger.  (2  Bd.). 

157.  Vogelsang,  C.  Walther.  Die  Stabilizierung  der 
Flugzeuge.  Berl.  1917.  94  S. 


157.  Grammel,  R.  Die  hydrodynamisehen  Grundlagen 
des  Fluges.  Braunschw.  1917.  136  S. 

159c.  [Hillig.  Technische  Anstriche.  1907].  Grp.  130h. 
161.  [Herzog.  Polster-Rosshaar.  1916].  Grp.  78. 

166.  L.  Brades  illustriertes  Buchbinderbuch.  6.  Aufl. 
Halle  1916.  (10)  486  S.  Tvl. 

□□□□□□ 

Præmiering  af  den  mindre  Industri. 


Udvalget  for  Præmiering  af  den  mindre  Industri 
har -i  Aar  uddelt  følgende  Præmier: 

N.  P.  Bertelsen,  Smedemester,  GI.  Rye  pr. 

Rye  St.:  Skærende  Værktøj  .  100  Kr. 

Chr.  Carlsen,  Snedker,  Frederiksborgvej  29, 

Kbhvn.  L.:  Stolesæder  .  200  » 

Christian  M.  H.  Christiansen,  Sadelmager  og 
Tapetserer,  GI.  Jernbanevej  16,  Valby: 

Legetøj  .  100  » 

H.  Ehlers,  Væver,  Frederikssundsvej  137, 

Kbhvn.  L.:  Rullebuk  .  100  » 

Erslev  &  Poulsen,  Snedkermestre,  St.  Kon¬ 
gensgade  75,  Kbhvn.  K.:  Vindueslister  med 

Filtindlæg  .  100  » 

.1.  Th.  Jensen,  Smedemester,  Langeskov  St.: 

Bandager  til  Cykledæk  .  150  » 

N.  Chr.  Jensen,  Bruunsgade  39,  Aarhus,  Stof¬ 
handsker  .  300  » 

Hans  Chr.  Hansen,  Odense  Værktøjsfabrik, 

Odense:  Spader,  Roejern  m.  m .  150  » 

A.  R.  Kjærby,  Uldspinderi  og  Væveri,  Rende¬ 
banen  8,  Kolding:  Lampevæger  m.  m .  100  » 

M.  Krogh,  Drejermester,  Allégade  57,  Hor¬ 
sens:  Alabastvarer  .  200  » 

Marinus  Lund,  Maskinarbejder,  Norrebro- 
gade  7,  Horsens:  Dyknagler  og  Lokkema- 

skiner .  150  » 

M.  1.  Mathiesen,  Sadelmager.  Fangel:  Læder¬ 
greb  til  Kufferter  og  Tasker .  100  » 

Peder  Nielsen,  Snedker,  Kappeltoft  7,  Vejle: 

Stempelstativer  .  200  » 

Axel  Julius  Olsen,  Kunst-  og  Trædrejer,  Ve¬ 
delsgade,  Sorø:  Skakbrikker  .  100  » 

M.  F.  Rasmussen,  Stokkemager,  Aarslev: 

Spadserestokke  .  100  » 

Niels  Vestergaard,  Kirkegade  64,  Esbjerg:  Pa¬ 
pirarbejde  .  100  » 


Ialt _  2250  Kr. 

Dansk  Plovindustris  Jubilæum. 

Fra  Landsbysmedie  til  Plovfabrik. 


Værksted  med  Beboelse  1878. 


Den  17.  i  forrige  Maaned  fejrede  Smeden 
Anders  Jacobsen  i  Fraugde  40-Aars  Dagen 
for  Grundlæggelsen  af  sin  landskendte  Fabrik 
ved  Marslev  —  og  dermed  dansk  Plovindustris 
40-Aars  Jubilæum. 

Thi  selv  om  der  ogsaa  før  1878  blev  smedet 
Plove  rundt  om  i  Smedierne  paa  Landet,  saa 
var  dette  Arbejde  dog  nærmest  at  betegne  som 
spredt  Haandværk:  alt  eftersom  Bestillinger  ind¬ 
løb,  lavedes  Plovene  i  de  traditionelle  Former, 
som  man  plejede  det.  Der  skete  vel  nok  fra  1  id 
til  anden  en  Ændring  hist  og  her,  naar  Kunden 
m  aa  tte  ønske  det,  eller  man  havde  hørt,  at  saa- 
dan  gjorde  man  et  andet  Sted.  Men  om  Plan  i 
Produktionen  eller  maalbevidst  Arbejde  var  der 
næppe  Tale.  Det  er  først  Anders  Jacobsen  i 
Fraugde,  der  gør  Plovfremstillingen  i  Danmark 
til  en  Industri  derved,  at  hans  Arbejde  Ira  lørste 
Færd  præges  af,  at  han  har  sat  sig  et  bestemt 
Maal  og  arbejder  mod  dette  ad  eksperimental 


Vej  med  de  Hjælpemidler,  som  Tekniken  inden-' 
for  hans  Erfaringsomraade  til  enhver  Tid  aabner 
Muligheden  for.  Alene  af  den  Grund  faar  hans 
Virksomhed  Interesse  udover  det  almindelige,  og 
faar  det  yderligere  derved,  at  Arbejdet,  der  maatte 
bygges  op  fra  bar  Bund,  møder  den  traditionelle 
Modgang  og  Mangel  paa  Interesse  i  de  Kredse, 
man  skulde  mest  vente  Interesse  fra,  hvorved 
hele  denne  Virksomheds  Historie  bliver  et  typisk 
Eksempel  paa  den  unge,  danske  Industris  Kampe 
i  »Sturm  und  Drang«  Perioden  i  forrige  Aarhun- 
dredes  sidste  Aartier. 

Først  nogle  Ord  om  Grundlæggeren.  Anders 
Jacobsen  fødtes  11.  April  1852  i  Landsbyen  Ør¬ 
bæk  paa  Fyn,  gik  i  Landsbyskole  og  kom  som 
14-aarig  ud  at  tjene  —  mærkeligt  nok  hos  en 
Slagtermester.  Hans  afdøde  Fader  havde  været 
Smed  og  hans  Stedfader  ligeledes,  saa  man  skulde 
synes  det  var  nærliggende,  at  Drengen  ogsaa  blev 
det,  men  man  havde  i  hans  Barndomshjem  det 
Indtryk,  »at  Smed  kunde  Anders  aldrig  blive«. 
Først  som  18-aarig,  altsaa  paa  et  relativt  sent 
Tidspunkt,  kom  han  i  Smedelære  hos  Stedfaderen, 
en  af  Datidens  dygtige  Landsbysmede,  og  fik 
iøvrigt  her  allerede  paa  et  meget  tidligt  Tids¬ 
punkt  af  sin  Læretid  Lejlighed  til  at  prøve  Plov¬ 
smedning. 

Den  første  Plov,  han  er  med  til  at  fremstille, 
var  en  saakaldet  »Grenplov«  —  skulde  vist  egent¬ 
lig  være  en  »Grebplov«.  Opgaven  fangede  hans 
Interesse,  fordi  Konstruktionen  var  god.  »Da  en 
saadan  Plov«,  som  han  udtrykte  sig,  »syntes 
lettere  at  ville  slippe  Jorden  end  de  andre  an¬ 


is 

vendte  Plovtyper.«  Han  havde  med  andre  Ord 
allerede  saa  tidligt  Øje  for  hvad  det  i  væsentlig 
Grad  kom  an  paa  ved  en  god  Plov,  nemlig,  at 
Friktionen  mellem  Mut  (tpladen  og  Jorden,  den  føres 
igennem,  alt  andel  lige,  er  saa  lille  som  muligt  — 
saaledes  at  den  nødvendige  Trækkraft  Idiver  Mi¬ 
nimum. 

Plovfremstillingen  havde  nu  vakt  hans  Inter¬ 
esse  og  herefter  kunde  den  ikke  kues.  Selv  om 
det  Arbejde,  der  var  Dagen  og  Vejen,  stadig  viser 
os  Anders  Jacobsen  som  en  flittig  og  ualmindelig 
duelig  Beslagsmed,  der  i  endog  ganske  særlig  Grad 
magtede  det  Haandværk,  han  drev,  sysler  han 
stadig  ved  Siden  af  med  at  lave'  Plove  og  sætte 
en  Fremstilling  af  disse  i  System  —  skabe  en 
Industri!  Rigtig  Fart  i  dette  Arbejde  kom  der 
imidlertid  ikke,  før  efter  at  han  i  1877  havde 
etableret  sig  selvstændigt  i  Landsbyen  Overholluf, 
og  her  faar  hans  Interesse  for  Plovfremstillin¬ 
gen  et  mægtigt  Stød  fremad,  da  han  paa  Holluf- 
gaard  faar  Lejlighed  til  grundig  at  efterse  et  Par 
af  de  paa  det  Tidspunkt  her  i  Landet  ret  nye, 
fortrinlige  amerikanske  Plove. 

Dette  modnede  hans  Beslutning.  Her  havde 
han  en  Model,  som  ved  ringe  Tillempning  efter 
danske  Forhold  syntes  ham  at  egne  sig  for  Masse¬ 
fremstilling.  Og  en  Opfordring  til  at  begynde 
og  begynde  snart  fik  han  samtidig,  siges  der, 
fra  et  Par  kendte  Landmænd.  Man  fortæller,  at 
en  Dag,  da  Anders  Jacobsen  var  ved  at  se  de 
amerikanske  Plove  grundig  efter  i  Sømmene, 
kommer  Baron  Juul-Brockdorff  ubemærket  hen 
til  ham  og  lægger  Haanden  paa  Skulderen  af 
ham,  idel  han  siger:  » Der  er  en  Opgave  for 
Dem,  unge  Mand,  gak  hen  og  gør  lige  saa;  det 
er  saadan,  en  Plov  skal  se  ud!«  Maaske  er 
Historien  apokryf;  nok  er  det,  at  Anders  Jacob¬ 
sen  tog  fat  paa  Opgaven:  at  lave  en  Plov,  som 
skulde  være  den  amerikanske  lig,  og  efter  mange 
Vanskeligheder  lykkedes  det  ham  at  faa  de  lo 
første  Eksemplarer  færdige  i  Maj  1878.  Den  ene 
findes  endnu  og  vidner  om,  hvor  fortræffeligt 
Smedearbejde  han,  trods  de  ret  primitive  For¬ 
hold  kunde  udføre  den  Gang  uden  Halvfabri¬ 
kater  og  maskinelle  Hjælpemidler. 

En  Fabriks  Levnedsløb  ser  jo  noget  ander¬ 
ledes  ud,  naar  man  ser  tilbage  over  Aarene,  end 
medens  der  arbejdes  frem:  Usikkerheden  ved  Be¬ 
gyndelsen,  den  under  Arbejdet  stadigt  skjulte  og 
usikre  Fremtid,  hvor  der  ved  Tilbageblik  ses 
Rækker  af  Resultater,  der  forsoner  med  over- 


standne  Vanskeligheder  —  kræver  i  de  første 
Aar,  en  Virksomhed  skabes ,  ubøjelig  Energi  og 
stærk  Tro.  Skuffelserne  udeblev  nemlig  ikke  for 
Smeden  i  Fraugde,  de  Skuffelser,  som  Skepsis 
hos  Kunderne  og  Modstand  fra  Kollegernes  Side 
krydrer  de  første  Aar  med.  —  Det  gik  langsomt. 
Dog,  at  den  danske  Plov  duede  til  noget,  viste 
Prøverne  rundt  om  hos  de  faa  trofaste,  der  støt¬ 
tede  Bestræbelserne,  ligesom  senere  de  offentlige 
Plovprøver. 

I  1885  blev  Forholdene  i  Overholluf  for  knebne, 
og  i  Foraaret  1886  flyttede  Jacobsen  da  til 
Fraugde,  hvor  Virksomheden  i  Aarenes  Løb  siden 
da  har  været  i  stadig  Udvikling.  Den  nuværende 
Virksomhed  ligger  lidt  fra  Marslev  Station  i 
Landsbyen  Fraugde.  Den  er  hverken  mægtig 
eller  imponerende  af  Ydre,  men  fornuftigt  lokali¬ 
seret  og  forstandigt  indrettet.  Den  beskæftiger 
kun  40  Mand,  og  naar  man  klarer  sig  med  dette 
beskedne  Antal  Arbejdere  ved  en  Produktion  af 
ca.  6000  Plove  om  Aaret  foruden  nogle  Rad¬ 
rensere  og  enkelte  Landbrugsmaskiner,  ligger  det 
i,  at  man  i  stor  Udstrækning  har  taget  arbejds- 
lettende  Installationer  i  sin  Tjeneste.  Fabriken 
omfatter  et  lille  Kompleks  af  Bygninger  med 
Maskinværksted  og  Smedie,  Hærderi  o.  s.  v.,  ja 
endog  et  'lille  saakaldt  »Staalværk«  —  der  rettere 
skal  være:  »Indsætteri«. 

Indtil  for  et  Par  Aar  siden  bestod  Arbejdet 
væsentligst  i  at  tildanne,  hærde  og  polere  de  fra 
Amerika  indførte  Compound-Muldplader  (Staal- 
plader  med  flere  Lag  sammen. s  vejste  og  heraf 
yderst  et  meget  haardt  Lag,  inderst  el  sejgt),  og 
Skær  og  lave  »Stjært«  og  saa  samle  det  hele. 
Da  var  Hærdningen  vel  nok  Hovedsagen.  Et 
haardt  Slag  for  Produktionen  maalte  det  derfor 
blive,  da  under  Verdenskrigen  en  skønne  Dag 
Tilførslerne  vestfra  pludseligt  afskar  Fabriken  fra 
Leverandørerne  af  dens  Hovedmateriale.  Med 
stor  og  prisværdig  Energi  kastede  de  nuværende 
Ledere,  Anders  Jacobsens  to  Sønner,  sig  da  over 
den  nye  Opgave:  selv  at  skabe  en  Muldplade  af 
almindelig  Staal.  Og  det  lykkedes  virkelig  ved 
en  særlig  »Indsætning«  (dels  Kulning,  dels  Af- 
kulning)  af  Besmerplader  fra  Tyskland  og  Sve¬ 
rige  at  skabe  en  Afløser  for  den  amerikanske 
Plov.  Fremgangsmaaden  er  følgende:  En  god 
Staalplade  indsættes  med  passende  Indsætnings¬ 
masse  paa  den  ene  Side,  den,  der  skal  vende 
udad;  paa  den  anden  Side  derimod  intet  uden 
lidt  Ilter.  Pladerne  anbringes  i  Stabler  saaledes, 
al  to  Sider,  der  skal  have  ens  Kulstofindhold, 

stadig  berører  hinanden,  hvorpaa  Stablerne  an¬ 
bringes  i  Indsætningsovne  i  8  Timer  under  støt 
Glødning.  Man  opnaar  herved  at  »forslaale«  en 
Side  af  hver  Plade  el  Par  mm  ind,  samtidig 
med  at  den  anden  holder  sig  som  Jernplade 
(ca.  0,5  pCt.  Kulstofindhold),  eller  endog  let  af- 
kulles.  Staalfladen  bliver  Muldpladens  Glideflade 
mod  Jorden.  —  Paa  samme  Maade  gaar  man 
frem  med  de  anvendte  Plovskær,  der  hærdes 
saaledes,  at  de  er  selvskærpende,  derved  at  det 
bløde  Jern  slides  bort  hurtigere  end  Staallaget. 
Man  opnaar  altsaa  det  samme  her,  som  naar 
man  »lægger«  fint  Værktøjsstaal  »for«. 


Thi  Jacobsen  havde  Energi  og  frem  for  all  Tro 
paa  sin  egen  Sag. 

I  1895  sammenlignedes  ved  en  offentlig  Plov¬ 
prøve  Fraugde-Svingploven  (enkeltfurede  Plov) 
blandt  andet  med  forskellige  amerikanske  Sving¬ 
plove,  deriblandt  »Albion«.  Ved  den  paaføl¬ 
gende  Præmiering  fik  »Albion  H  2«  Sølvmedaille, 
» F rang  de «  Broncemedaille.  I  1904  afholdtes  en 
stor  Arbejdsprøve  med  amerikanske  Svingplove 
og  danske  Efterligninger.  Der  deltog  blandt  andel 
20  originale  amerikanske  Svingplove  og  84  danske 
Efterligninger,  deriblandt  liere  Stykker  afFraugde- 
ploven.  Præmiering:  Sølvmedaille  af  1.  Klasse 


Fabriken  og  dens  Arbejdere  1898. 


Dette  er  blot  et  af  de  mange  Eksempler  paa 
dansk  Industris  Tilpasningsevne  under  Krigs-  og 
Blokadetidens  Vanskeligheder. 

Fraugde-Ploven  er  i  første  Række  af  danske 
Plove,  hvilket  fremgaar  af  en  lille  Oversigt  over 
det  kgl.  Landhusholdningsselskabs  Plovprøver. 
Ved  disse  var  Fraugde-Ploven  til  at  begynde 
med  ingenlunde  velset.  Man  havde  ingen  Tillid 
til  »en  dansk  Plov«.  Det  lød  nærmest  formaste¬ 
ligt,  at  en  almindelig  Smed  vilde  konkurrere 
med  »Oliver«,  »Albion«,  »Bissel«  og  andre  verdens¬ 
kendte  amerikanske  Plove.  Det  var  vel  ogsaa 
formasteligt  —  men  ikke  des  mindre  muligt. 


fik  kun  » Fraugde  8  A«  og  » Albion  74  2«;  4  ame¬ 
rikanske  Svingplove,  deriblandt  »Oliver«  og 
»Bissel«  fik  Sølvmedaille  af  2.  Klasse;  Bronce¬ 
medaille  fik  5  danske  Plovfabriker.  I  1916  af¬ 
holdt  Statens  Redskabsudvalg  en  Prøve  med 
Dobbeltplove,  deriblandt  en  udmærket  ameri¬ 
kansk,  de  berømte  lyske  Rud.  Sach  s  Dobbelt¬ 
plove  samt  Dobbeltplove  fra  4  af  de  betydeligste 
danske  Plovfabriker,  deriblandt  »Fraugde«.  Skønt 
Præmiering  ikke  fandt  Sted,  klarede  »Fraugde- 
dobbellplovene«  sig  fortrinligt  og  stod  fuldtud  paa 
Højde  med  de  udenlandske. 

I  disse  tørre  Resultater  ligger  Fraugdeplovens 
Udvikling. 

Efter  Fraugdeploven  er  fulgt  et  betydeligt  An¬ 
tal  andre  danske  Fabriker,  og  efterhaanden  er 
her  et  stort  og  betydningsfuldt  Arbejdsfelt  for 
dansk  Industri  opdyrket.  Ikke  mindst  betyd¬ 
ningsfuldt  derved,  at  Ploven,  navnlig  Svingplo¬ 
ven,  er  Jorddyrkningens  Hovedredskab,  dels  fordi 
Plovarbejdet  er  det  vigtigste  Arbejde  for  Land¬ 
mændene,  og  dels  fordi  det  er  det  største.  Dansk 
Plovindustri  er  da  ogsaa  opvokset  i  nøje  Til¬ 
knytning  og  »Føling«  til  det  store  Erhverv,  den 
bar  sat  sig  som  Maal  at  betjene. 

»Det  var  mange  Ord  om  saa  ringe  Ting  som 
Plovsmeden  i  Fraugde  og  Fremstilling  af  danske 
Plove«,  vil  man  maaske  mene.  Men  naar  de  er 
bievne  saa  mange,  saa  er  Grunden  hertil  ikke 
nogen  Overvurdering  af  selve  det  Faktum,  al 
der  præsteres  gode,  danske  Plove,  skønt  dette  i 
og  for  sig  er  Ordene  værd.  Mere  fordi  der,  som 


nævnt  i  denne  Virksomheds  Historie  —  dens  Ud¬ 
vikling  fra  et  lille  Smedeværksted  til  Fabrik  — 
tegner  sig  det  typiske  Billede  af  dansk  Industris 
Genesis :  Vanskeligheder  af  mange  Arter,  ikke 
mindst  manglende  Forstaaelse,  samt  Beretning 
om  den  Energi,  der  skal  til  for  at  overvinde 
dem.  Men  tillige  ogsaa  Vidnesbyrd  om  de  Mulig¬ 
heder  godt  planlagte  Forsøg  paa  at  opdyrke  nye 
Felter  for  dansk  Industri  indebær:  Mulighederne 
for  at  skabe  nyt  Land  for  en  Produktion,  til  Held 
for  de  andre. 

Dansk  Landbrug  er  godt  betjent  af  den  hjem¬ 
lige  Plovindustri,  ikke  mindst  af  Fraugde-Ploven. 
De  danske  Plove  er  tillempet  efter  danske  For¬ 
hold  og  først  og  fremmest  efter  den  danske  Jord. 
Og  hvorledes  mon  det  vilde  have  set  ud  i  disse 
Aar,  saafremt  vi  skulde  have  haft  vort  væsent¬ 
ligste  Forbrug  af  Plove  fra  f.  Eks.  Amerika? 

G.  G. 


Fraugde-Fabriken  i  dens  nuværende  Skikkelse. 


©  m  © 


/ 


Messen  i  Lyon 
og  Algiers  Rigdomme. 

Hvad  gør  vi? 

Som  et  bed  i  Frankrigs  Bestræbelser  for  at  vinde 
større  Indpas  paa  Verdensmarkedet  og  indlede  nye 
Handelsforbindelser  i  og  udenfor  Evropa  har  der  i  de 
sidste  tre  Aar  været  afholdt  en  Messe  i  Lyon  efter 
tysk  Monster.  At  dette  Forsøg  paa  at  gøre  Leipzig 
Rangen  stridig  som  internationalt  Handelscentrum 
indtil  videre  har  været  fulgt  af  stort  Held  fremgaar 


af  det  stadig  stigende  Tal  paa  Deltagerne.  I  1916  var 
saaledes  1.300,  i  1917:  2.600  og  i  1918:  3.200  Firmaer 
repræsenterede.  Naturligvis  var  Tilslutningen  størst 
fra  fransk  Side  og  navnlig  i  det  første  Aar.  Men  baade 
i  1917  og  nu  sidst  i  Marts,  den  Maaned  i  hvilken  Mes¬ 
sen  afholdes,  var  Fremmedbesøget  stort.  Opgørelserne 
for  1918  fordeler  Udlandets  Deltagere  paa  følgende 
Maade:  De  Forenede  Stater  543  Firmaer,  Svejts  114, 
England  107,  Italien  40,  Spanien  33  og  Holland  22. 

I  de  tre  Aar,  Messen  har  været  afholdt,  har  man 
benyttet  sig  af  provisoriske  Barakker  og  større  Træ¬ 
bygninger  til  Installation  af  Varerne.  Imidlertid  har 

den  franske  Centralkomité  samlet  Midler  ind  til  Op¬ 
førelsen  af  permanente  Bygningsanlæg,  der  skal  huse 
de  fremtidige  Markeder.  Grundstenen  hertil  blev  lagt 
den  3.  Marts  i  Aar  af  Handelsminister  Clémentel. 
Komplekset,  der  omfatter  et  Terræn  paa  12  ha  Land, 
og  som  vil  koste  over  20  Millioner  Francs,  kommer 
til  at  bestaa  af  en  Hovedbygning  og  mange  Pavilloner. 
En  14  Meter  bred  Chaussée  fører  fra  Indgangen  op 
til  Hovedbygningen.  Fra  denne  Midtergade  udgaar 
saa  Sidegader,  hvor  de  ca.  7000  Udstillingsgallerier 
ligger.  Mellem  hver  af  Pavillonerne  er  der  en  10—12 
Meter,  og  der  er  3  Etager  i  hver.  De  to  nederste  er 
bestemte  til  Butiker  og  Udstillinger,  medens  den  3. 
skal  forbeholdes  Personalet.  Endvidere  vil  der  findes 
Bygninger  til  Toldvæsenet  og  til  Oplagring  af  ufor- 
toldede  Varer  bestemte  til  Geneksport.  En  Jernbane 
fører  fra  disse  »Frihavne«  ud  til  de  store  Hovedlinier. 

Som  det  mest  interessante  ved  den  sidste  Lyoner- 
messe  fremhæves  den  store  Udstilling  af  Raastofier 
og  Industriprodukter  fra  Algier.  Franske  Geologer 
har  i  det  sidste  Tiaar  gjort  et  fortjenstfuldt  Arbejde 
i  denne  Koloni;  og  navnlig  har  de  haft  Held  med  de¬ 
res  Undersøgelser  i  Departementet  Oram,  hvor  man 
har  fundet  rige  Lejer  af  Jern,  Bly,  Zink,  Bruunsten, 
Zinksten,  Marmor,  Onyx  og  Diatoméjord.  Disse  Raa- 
stoffer,  der  var  udstillede  Side  om  Side  med  algierske 
Industriprodukter  som:  Olivenolie,  Vine,  Tobak,  Papir 
(af  Alfagræsset),  Tæpper,  Bomuldstøjer,  Læder  og 
Korkvarer,  vakte  berettiget  Opmærksomhed  og  gav 
et  godt  Indblik  i  de  uudnyttede  Rigdomskilder,  Frank¬ 
rig  ejer. 

Det  er  let  forstaaeligt,  at  Frankrig  omfatter  denne 
Koloni  med  voksende  Interesse.  Thi  her  findes  jo 
mange  af  de  Raastofier,  det  før  i  Tiden  maatte  søges 
andetsteds.  Og  for  i  videst  Omfang  at  faa  de  mange 
Muligheder  udnyttede  har  den  franske  Regering  der¬ 
for  ogsaa  ladet  forstaa,  at  den  ikke  vil  være  utilbøje¬ 
lig  til  at  støtte  de  Privatfolk,  der  kunde  ønske  at 
sætte  deres  Energi  og  Kapital  ind  paa  Minedrift  i 
Algier. 

For  de  neutrale  Magter,  hvis  Industri  efter  Krigen 
vil  faa  en  vderst  vanskelig  Stilling  paa  Grund  af  den 
store  Efterspørgsel  af  Raastofferne  og  den  høje  Pris 
disse  af  mange  forskellige  Grunde  vil  komme  til  at 
staa  i,  vil  en  Orientering  med  Hensyn  til  Findeste¬ 
derne  for  disse  Stoffer  være  af  stor  Betydning. 

At  Frankrig  takket  være  sine  Kolonier  har  Mulig¬ 
heder  for  en  fremtidig  Eksport  af  Mineralier  og  for¬ 
skellige  Slags  Erts  er  utvivlsomt.  Hvor  stort  Omfan¬ 
get  af  denne  Eksport  vil  blive  kan  naturligvis  ikke 
siges  for  Øjeblikket.  Men  ved  sidste  Lyonermesse 
blev  Verdens  Opmærksomhed  henledt  paa  de  nye 
Rigdomme  i  Nordafrika  —  og  alene  det  er  af  Betyd¬ 
ning. 

Baade  den  systematiske  Ordning  af  selve  Udstil¬ 
lingslokaliteterne  og  de  videre  Opgaver,  Lyon-Messen 
har  sat  sig  ved  Udstillingen  af  Raavarer  m.  m.  fra 
Kolonierne  tyder  paa  et  maalbevidst  Arbejde,  som 
vel  vil  være  værd  at  lægge  Mærke  til  under  de 
Overvejelser,  som  nu  under  Handelsministeriets  Le¬ 
delse  finder  Sted  med  Henblik  paa  en  Reorganisation 


af  vort  hjemlige  Købestævne  i  Fredericia.  Leipziger- 
Messen  har  taget  Erstatningsvareproblemet  op  paa 
storslaaet  Maade  og  fra  Gøteborg-Messen  vil  vi  snart 
høre  nyt.  Mon  der  ikke  heri  skulde  indeholdes  Im¬ 
pulser  for  os  til  at  lægge  det  danske  Købestævne  no¬ 
get  større  an  end  hidtil? 

□□□□□□ 

Nydannelser  og  Udvidelser 
i  dansk  Industri. 

Det  i  April  saa  overordentlig  livlige  Emissionsmar¬ 
ked  har  i  Maj  faaet  et  mere  afdæmpet  Præg.  Vedva¬ 
rende  maa  det  dog  betegnes  som  livligt.  Følgende 
Udvidelser  og  Nydannelser  kan  fremføres  paa  Indu- 
striomraadet  siden  vor  sidste  Beretning: 

Koefod,  Hanberg,  Marstrand  Sc  Helweg,  Aktieselska¬ 
bet  Titan  har  saaledes  udvidet  sin  Aktiekapital  fra  3 
til  4,5  Miil.  Kr.  til  en  Tegningskurs  af  120  pCt.  De  nye 
Aktier  bærer  halvt  Udbytte  for  indeværende  Aar. 

Det  i  1894  stiftede  A/A  De  forenede  Vatfabriker,  der 
i  1904  fordoblede  Aktiekapitalen  fra  0,2  til  0,4  Mili. 
Kr.  ved  Uddeling  af  Friaktier,  har  paany  udvidet 
Aktiekapitalen,  denne  Gang  med  0,5  Miil.  Kr.  Af  de 
nye  Aktier  er  de  0,i  Miil.  Kr.  fast  overtaget  til  pari 
Kurs.  De  øvrige  0,4  Miil.  Kr.  tilbydes  gamle  Aktionæ¬ 
rer,  saaledes  at  en  Aktie  lydende  paa  2000  Kr.  kan 
erhverves  til  en  Pris  af  1000  Kr.,  d.  v.  s.  Vs  Friaktier. 
De  200,000  Kr.  overføres  i  den  Anledning  fra  Reserve¬ 
fonden  til  Aktiekapitalkonto. 

I)e  forenede  Jernstøberier,  Aktieselskab,  har  endelig 
emitteret  for  0,5  Miil.  Kr.  nye  Aktier  til  Kurs  125  pCt., 
saaledes  at  3  gamle  Aktier  gav  Tegningsret  til  l  ny. 
Herved  er  Aktiekapitalen  kommet  op  paa  2  Mili.  Kr. 

Af  nye  Virksomheder  kan  bemærkes  Dannelsen  af 
A/S  Mekano,  hvis  Formaal  er  at  tilvirke  skibstekniske 
Apparater  og  Instrumenter.  Selskabet  har  sikret  sig 
forskellige  Opfindelser  paa  det  metalindustrielle  og 
Artilleriteknikens  Omraade,  særlig  Ingeniør  II.  A. 
Schepelers  Patenter  og  Konstruktioner  for  Artilleri- 
Telegrafapparater. 

Selskabets  Aktiekapital  er  foreløbig  sat  til  0,8  Mili. 
Kr.  Bestyrelsen  bestaar  af  Direktør  for  Kjøbenhavns 
Flydedok  og  Skibsværft  Ove  Munck,  Veksellerer  S. 
Albrechtsen,  Ingeniør,  cand.  polyt.  Knud  Degn,  Direk¬ 
tør  W.  Johnsen,  Kristiania,  Skibsreder  Sass,  Ingeniør 
Schepeler  og  Overretssagfører  J.  Vibe-Hastrup. 

Endvidere  er  stiftet  Dansk  Pressefabrik,  Aktiesel¬ 
skab,  med  en  fuldt  tegnet  Aktiekapital  paa  0,3  Miil. 
Kr.  Dette  Selskab  har  til  Formaal  at  drive  Fabrika¬ 
tion  af  og  Handel  med  Maskiner  og  Værktøj,  specielt 
Maskiner  til  Presning  og  Fremstilling  af  Emballage. 
Bestyrelsen  bestaar  af  Direktør  F.  C.  Boldsen,  For¬ 
mand,  Professor  Carl  Meyer,  Overretssagfører  Erik 
Salomon  og  Docent  E.  Thaulow.  Ingeniør  H.  Skov  er 
antaget  til  administrerende  Direktør. 

□□□□□□ 

Mindre  Meddelelser. 

Danske  Dampturbiner. 

Medens  Bygning  af  almindelige  Stempeldampmaski¬ 
ner  som  bekendt  længe  har  været  en  Specialitet  for 
flere  af  vore  Maskinfabriker,  bar  dansk  Maskinindu¬ 
stri  hidtil  ikke  givet  sig  af  med  Bygningen  af  Damp¬ 
turbiner,  skont  disse  i  de  senere  Aar  i  stigende  Grad 
har  vundet  Indpas  i  vore  større  Kraftanlæg.  A/S 
»Atlas«,  Kjobenhavn,  der  i  Forvejen  indtager  en  smuk 
Stilling  paa  almindelige  Dampmaskiners  Omraade, 
har  imidlertid  nu  taget  Bygningen  af  Dampturbiner 
op  og  bar  i  disse  Dage  afleveret  sin  første  Damp¬ 
turbine,  der  er  koblet  til  en  Dynamo  paa  600  KW, 
til  Carlsbergbryggerierne.  Fn  lignende  Maskine  er 
endvidere  under  Arbejde  til  Nordiske  Kabel-  &  Traad- 
fabriker.  Ogsaa  Dampturbiner  til  Skibsbrug  fremstil¬ 
les,  og  ogsaa  af  disse  bar  Firmaet  allerede  adskillige  i 
Arbejde.  Der  er  ingen  Tvivl  om,  at  Tidens  Krav  om 
rationel  Kraftudnyttelse  i  forøget  Grad  vil  fremme 
Anvendelsen  af  Dampturbinerne  med  deres  store  Damp¬ 
økonomi,  og  det  maa  derfor  hilses  med  Glæde,  at 
dansk  Maskinindustri  nu  er  i  Stand  til  at  fremstille 
de  herhenhørende  Maskiner  baade  for  stationær  og 
maritim  Brug. 

Optagelsen  af  Turbinefremstillingen  har  medført 
en  større  Udvidelse  af  Atlas’  Værksteder,  medens 
selve  den  nye  Fabrikation  skyldes  et  Samarbejde 
mellem  Fabriken  og  Professor  ved  polyteknisk  Lære¬ 
anstalt,  Tb.  E.  Thomsen,  der  tidligere  har  haft  ledende 
Stillinger  ved  tyske  og  østrigske  Dampturbinefabriker. 

Østrigsk  Statsmonopol  paa  Ku  I  brydning 1 

Ifølge  en  gennem  Udenrigsministeriet  modtaget  Ind¬ 
beretning  fra  Generalkonsulatet  i  Wien  spiller  Kul- 
spørgsmaalet  ogsaa  i  Østrig  en  meget  betydelig  Bolle. 
Efter  Indberetningen  er  der  under  Krigen  blevet  an¬ 
vendt  Kulsorter,  som  det  overhovedet  ikke  kunde  be¬ 
tale  sig  at  anvende  i  Fredstid.  Overalt  i  Riget  er  nye 
Skakter  og  Gruber  sat  i  Virksomhed,  navnlig  i  Vest- 
galieien,  hvor  der  er  blevet  indrettet  et  Anlæg  til  60 
Millioner  østr.  Kroner.  Donau-Dampskibsselskabets 
Kulgrube,  der  før  Krigen  var  bogført  til  16  Millioner, 
er  nu  bogført  med  32  Millioner.  Fragtpriserne,  der 
er  blevet  betydeligt  forhøjet,  spiller  en  stor  Rolle 
med  Hensyn  til  Kulpriserne.  F’or  at  faa  Indflydelse 
paa  Kuldriften  har  Staten  til  Hensigt  lidt  efter  lidt 
at  gøre  Retten  til  Gravning  i  Gruber  til  et  Statsmo¬ 
nopol.  Der  er  i  Rigsdagen  fremsat  et  Udkast  til  en 
Lov  om  Bjergværksdrift;  herimod  er  der  fra  Grube¬ 
besidderne  og  fra  Industriens  Side  nedlagt  Protest. 

Danske  Skrivemaskiner. 

I  November  Maaned  ifjor  blev  der  i  Kjøbenhavn 
oprettet  et  Aktieselskab  under  Navn  af  »Nordiske 
Skrivemaskinefabriker«  med  det  Formaal  at  oprette 
Fabriker  for  Fremstilling  af  originale  Skrivemaskiner. 
Selskabet  er  nu  saa  vidt  fremme  med  Forberedel¬ 
serne,  at  den  i  Hillerødgade  oprettede  F'abrik  kan 
paabegynde  Virksomheden.  Den  er  foreløbig  baseret 
paa  en  Fabrikation  af  200  Maskiner  om  Maaneden, 
idet  man  haaber  paa  Afsætningsmuligheder  ogsaa 


udenfor  det  danske  Marked.  Den  Skrivemaskine,  man 
vil  fremstille,  er  en  original  svensk  Opfindelse,  hvor- 
paa  der  er  udtaget  Patent  over  hele  Verden  og  som 
man  nu  vil  udnytte  herhjemme.  Den  svenske  Opfin¬ 
der,  Ingeniør  Lindberg,  bliver  Fabrikens  tekniske 
Leder,  hvilket  turde  være  en  Borgen  for,  at  man  vil 
sætte  alt  ind  paa  at  gøre  den  nye  Skrivemaskine  saa 
fuldkommen  som  muligt.  Fabriken  laver  selv  alle 
Dele  af  Maskinen. 

Tørvetrust  i  Sverige. 

Ejerne  af  Tørvemoserne  i  Skaane  og  Smaaland  har 
dannet  en  Sammenslutning  •»Sydsvenska  Torfindustri- 
forbnndeh,  som  begynder  sin  Virksomhed  med  en 
Driftskapital  af  2  Miil.  Kroner. 

Aarsproduktionen  anslaas  til  15  Mili.  Kroner.  De 
forskellige  Tørveindustriforetagender  forener  sig  med 
Sammenslutningen  og  faar  75  Øre  for  at  skære  en 
Ton  Tørv.  Selskabet  maa  ikke  give  mere  end  7  pCt. 
Dividende.  Det  øvrige  Udbytte  bliver  fordelt  mellem 
Ejerne  af  Tørvemoserne  i  Forhold  til  Mængden  af  den 
leverede  Tørvemasse. 

Norsk  Sulfitsprit-Fabrik. 

I  Hurum,  Norge,  skal  nu  anlægges  en  Fabrik  for 
Fremstilling  af  Sulfitsprit.  De  nødvendige  Raastoffer 
leveres  af  Tofte  Cellulosefabrik.  Man  regner  med  en 
aarlig  Produktion  af  990,000  Liter. 

Den  tyske  Cementindustris  økonomiske  Stilling. 

Den  29.  Juni  1916  var  for  den  tyske  Cementindustri 
en  afgørende  Dag,  skriver  »Berliner  Tageblatt«.  Denne 
bragte  den  betydningsfulde  Bekendtgørelse  om  Be¬ 
grænsninger  i  Cementproduktionen.  Navnlig  Ordene 
»Oprettelsen  af  nye  og  Udvidelsen  af  bestaaende  An¬ 
læg  for  Cementfabrikation  forbydes«  var  især  virk¬ 
ningsfulde.  Ikke  blot  fjernedes  hermed  ITygten  for 
en  tøjlesløs  Konkurrence,  noget  tysk  Cementindustri 
i  den  foregaaende  Tid  i  saa  rigt  Maal  havde  mær¬ 
ket;  men  Muligheden  for  en  Sammenslutning  indenfor 
Industrien  kom  op.  Imidlertid  blev  denne  ikke  til 
noget,  før  efter  Januarbekendtgørelsen  af  1917,  der 
gav  Rigskansleren  Ret  til  at  trælle  Bestemmelser  om 
Produktion,  Afsætning,  Priser  og  Leveringsbetingelser; 
men  saa  blev  den  til  Gengæld  meget  omfattende,  nem¬ 
lig  al  Cementindustri  indenfor  det  tyske  Rige. 

Motiveringen  for  det  Offentliges  Indgreb  i  Indu¬ 
strien  maa  søges,  dels  i  Cementens  Betydning  for  hele 
Krigen,  dels  i  Ønsket  om  at  ikke  unyttig  Kapital  un¬ 
der  den  fri  Konkurrence  investeredes  i  denne  Indu¬ 
strigren. 

Til  Trods  for  at  talrige  store  Cementfabriker  i  1916 
intet  Udbytte  gav,  oprettedes  der  nemlig  stadig  nye 
F'oretagender,  og  det  var  paa  denne  Baggrund,  at  Ind¬ 
grebet  skete. 

Cementindustrien  har  da  ogsaa  i  1917  ganske  an¬ 
derledes  gunstige  økonomiske  Resultater  at  vise  hen 
til,  efter  nogles  Mening  for  gunstige,  hvad  der  tillige 
maa  føres  tilbage  til  Regeringens  milde  Priskontrol. 

□□□□□□ 

ORGANISATIONS-  OG 

FORENINGS-MEDDELELSER. 

Afgifter  for  Erklæringer. 

Opmærksomheden  henledes  paa,  at  Industriraadet 
ser  sig  nødsaget  til  indtil  videre  at  forhøje  Afgiften 
for  Udfærdigelsen  af  Garanti-Erklæringer  ved  Impor¬ 
ten  Vest  fra,  saaledes  at  Gebyrerne  fra  15.  ds.  bliver 
beregnet  efter  nedenstaaende  Skala: 

For  Beløb  indtil  500  Kr.  inkl.  2  Kr. 


over 

500 

til 

1,000 

Kr. 

inkl.  3 

1,000 

» 

» 

3,000 

» 

4 

3,000 

» 

5,000 

» 

5 

» 

T> 

5,000 

8,000 

» 

» 

8 

y> 

8,000 

» 

» 

10,000 

» 

10 

» 

» 

10,000 

» 

» 

15,000 

» 

» 

15 

» 

» 

» 

15,000 

» 

» 

20,000 

» 

» 

20 

» 

» 

y> 

20,000 

» 

» 

50,000 

» 

» 

30 

» 

» 

50,000 

» 

» 

100,000 

» 

40 

» 

» 

» 

100,000 

» 

» 

200,000 

» 

» 

50 

» 

» 

» 

200,000 

» 

7> 

300,000 

» 

60 

» 

y> 

» 

300,000 

» 

» 

350,000 

» 

» 

70 

Og 

derefter 

Vs 

°/oo  af 

Beløbet 

(afregnes 

kun 

i  hele 

Kroner;  50  Øre  og  derover  forhøjes). 

Herfra  undtages  Erklæringer  vedrørende  Varer  fra 
Amerika,  for  hvilke  det  dobbelte  af  ovenstaaende  Ge¬ 
byrer  vil  være  at  erlægge. 

Industriraadets  Studiekommission. 

Studiekommissionens  Sekretariat  (Kontor  Nr.  27 
Telf.  8100,  Lokal  9)  er  aabent  hver  Dag  fra  10—2  samt 
fra  3 — 4,  i  hvilket  sidste  Tidsrum  Ingeniør  Th.  Madsen 
vil  kunne  træffes. 

Studiekommissionen  er  meget  taknemlig  for  Med¬ 
delelser  angaaende  enhver  Art  af  Fremstilling  af  Er¬ 
statninger  og  optager  gerne  i  paakrævet  Fald  Sam¬ 
arbejde  eller  stiller  eventuelle  allerede  indvundne 
Erfaringer  til  Raadighed  for  Medlemmerne. 

Meddelelse  fra  Industriraadets  Kulfordelingskontor. 

Da  der  beklageligvis  er  enkelte  af  Medlemmerne, 
der  ikke  rettidig  tilbagesender  de  fra  Kulfordelings¬ 
kontoret  fremsendte  Skemaer,  eller  helt  undlader  at 
tilbagesende  disse,  henledes  Opmærksomheden  paa, 
at  Kulfordelingskontoret,  ifølge  sin  Stilling  overfor 
Statens  Kulfordelingsudvalg,  hvis  Bestemmelser  For¬ 
brugerne  er  underkastet,  maa  gøre  det  til  en  Betin¬ 
gelse  for  at  kunne  yde  sin  fremtidige  Støtte  ved  Til¬ 
deling  af  Brændsel,  eller  for  at  kunne  godkende 
overfor  Statens  Kulfordelingsudvalg,  at  Anmodninger 
fra  Leverandørerne  om  at  maatte  foretage  Leveran¬ 


cer,  bevilliges,  at  de  nævnte  Skemaer  rettidig  tilbage¬ 
sendes  i  udfyldt  Stand. 

Det  skal  i  denne  Forbindelse  meddeles,  at  det 
sædvanlige  Skema  indtil  videre  kun  vil  fremkomme 
hveranden  Maaned. 

Endvidere  henledes  Opmærksomheden  paa  de  af 
Statens  Kulfordelingsudvalg  fastsatte  »Regler  ved¬ 
rørende  Levering  af  udenlandsk  Brændsel«,  der  i 
disse  Dage  gennem  Industriraadets  Ivulfordelingskon- 
tor  er  tilsendt  samtlige  industrielle  Virksomheder, 
hvoraf  vil  bemærkes,  at  Leverancer  fra  en  Forbruger 
(f.  Eks.  fra  en  industriel  Virksomhed  til  dennes  Funk¬ 
tionærer)  kun  maa  finde  Sted  efter  forud  indhentet 
Tilladelse. 

Svensk  Brænde. 

Gennem  Erhvervenes  Fællesudvalg  har  Industri¬ 
raadet  fra  den  svenske  Stats  Brændselskommission  i 
Stockholm  modtaget  Meddelelse  om,  at  der  fra  Sve¬ 
rige  kan  forventes  Udførselstilladelse  for  større  Par¬ 
tier  »Stød«  (Træstubbe)  og  »Træhakkelse«.  Efter  de  i 
Sverige  indhøstede  Erfaringer  er  »Stød«  særlig  an¬ 
vendeligt  som  Industribrændsel.  Brændet  vil  forment¬ 
lig  kunne  leveres  frit  paa  Banevogn  Kjøbenhavn  til 
en  Pris  af  Kr.  60,—  å  65,—  og  Kr.  40,—  å  45,—  svensk 
Mønt  pr.  1000  kg  henholdsvis  for  »Stød«  og  »Træ¬ 
hakkelse«. 

Mulige  Reflekterende  bedes  henvende  sig  skriftlig 
til  Industriraadet. 

Amerikansk  Embargolettelse. 

Fra  Udenrigsministeriet  har  Industriraadet  mod¬ 
taget  Meddelelse  om,  at  der  fra  Amerika  kan  ventes 
udstedt  Udførselsbevilling  for  følgende  Varer: 

Vine,  Films  i  Udveksling  Fod  for  Fod  med  Films  af 
lignende  Fabrikat,  Fonografplader,  Pianoer,  færdige 
Klædningsstykker,  Straahatte,  Filthatte,  færdig  monterede 
til  Brug.  Maskiner,  indbefattet  Erstatnings-  og  Reserve¬ 
dele,  Atnidol  og  Erstatninger,  Brom,  Hydrobromsyre, 
Natrium  Bromid,  Opium  Alkaloider,  Ammoniakfor- 
bindelscr,  Jernforbindelser  (pharmaceutiske),  Kamille, 
Digitalis,  Sølvnitrat,  Synthetiske  Medicinalvarer  sciasom 
Salvarsan,  Kharsevan,  Arsenobillon,  Novocain,  Eucain, 
Salicylsyre,  Acetylsalicylsyre,  Porcelæn,  Glasvarer,  Ler¬ 
varer,  Scdt,  Blomsterfrø,  undtagen  Frø  med  olieholdigt 
Indhold,  Haveplanter,  Musikinstrumenter,  undtagen  In¬ 
strumenter  fabrikerede  udelukkende  eller  hovedsagelig 
af  Metal,  Malerier,  Marmor  og  Alabaster  til  Billedhug¬ 
gerbrug,  Kirurgiske  og  medicinske  Instrumenter  med 

Undtagelse  af  Instrumenter,  der  indeholder  Gummi, 
Ædelstene,  ægte  og  Simili  Diamanter,  med  Undtagelse 
af  Diamanter  til  industriel  Brug,  kostbare  Fjer,  kun¬ 
stige  Blomster,  kostbare  Pelsvarer,  kostbare  Knapper  af 
Ben  og  Horn,  Legetøj,  orientalske  Tæpper,  kostbare 
Vandstandsglas,  kunstige  Tænder,  ikke  indeholdende 
Platin  eller  andre  ædle  Metaller,  liaandgjorte  Kniplin¬ 
ger,  saasom  Malteserkniplinger,  Koraller,  Tandbørster. 

Angaaende  Fremgangsmaaden  for  Erholdelse  af 
Udførselstilladelse  for  de  ovennævnte  Varer,  der  i 
det  væsentlige  er  de  samme  som  de  af  England  fri- 
givne,  meddeler  det  kgl.  danske  Gesandtskab  i 
Washington,  at  der  efter  Ansøgningernes  Behandling 
i  Washington  telegraferes  til  War  Trade  Boards  Re¬ 
præsentant  i  London,  saaledes  at  der  maa  paaregnes 
3  a  4  Uger  til  Udførselsandragendernes  Behandling. 
Det  tilføjes,  at  Ansøgninger,  som  tilstilles  den  ameri¬ 
kanske  Regering,  maa  dækkes  af  Garantinumer,  og 
at  der  ikke  i  den  trufne  Ordning  ligger  noget  For- 
haandstilsagn  om,  at  Licenserne  vil  blive  givet  for  de 
paa  Listen  opførte  Varer.  Endvidere  henledes  Op¬ 
mærksomheden  paa,  at  alle  egentlige  Beklædnings¬ 
genstande  i  tilvirket  Stand  fortolkes  som  omfattet  af 
de  paa  Listen  opførte  Varer  og  ligeledes  alle  Reser¬ 
vedele  til  Maskiner. 

Fransk  Embargolettelse. 

Den  herværende  franske  Legation  har  sendt  Indu- 
striraadet  Meddelelse  om,  at  der  udover  de  tidligere 
offentliggjorte  Varegrupper  kan  ventes  udstedt  Udfør¬ 
selsbevilling  for  følgende  Varer  fra  Frankrig: 

Cinémafilms,  alle  Slags  fotografiske  Artikler,  Fono¬ 
grafer,  Klaverer,  løse  Maskindele,  Medikamenter  som: 
Metol,  Amidol  og  Erstatninger  herfor,  Brom,  Hydro- 
b  romsyre,  Opiumalkaloider,  Ammoniakforbindelser , 
Jernforbindelser,  Kamille,  Digitalis,  Sølvnitrat,  Salvar- 
san,  Kharsevan,  Arsenobillon,  Novocain,  Eucain.  Sali¬ 
cylsyre,  Acetylsalicylsyre,  Porcelæn,  Glasvarer •,■  Ler¬ 
varer,  Saltpræparater,  paa  Betingelse  af  Vareudveks¬ 
ling,  Smaatræer,  Musikinstrumenter,  med  Undtagelse  af 
saadanne  som  er  forarbejdet  helt  eller  delvis  af  Metal, 
Malerireproduktioner,  Marmor  og  Alabaster  til  Statuer, 
Knapper  af  Ben  eller  Horn,  Legetøj,  orientalske  Tæp¬ 
per,  orientalske  Luksustæpper,  Glas  til  Nivellering  (Li¬ 
beller  til  Vaterpas ),  kunstige  Tænder  med  Undtagelse 
af  saadanne  som  indeholder  Platin,  Iridium  eller  andre 
ædle  Metaller,  Kirurgiske-  og  Sygepleje- Artikler,  som 
ikke  indeholder  Gummi,  haandlavede  Kniplinger,  Koral, 


Tandbørster,  Penne,  Kamme  og  Haarpynt,  med  mindre 
disse  er  forarbejdet  af  Kasein  eller  Corozo,  Saffiansvarer 
med  Undtagelse  af  Rejseartikler,  Similismykker,  Likører. 

Varer  fra  Sverige,  Norge  og  Finland. 

Det  ved  Vareudvekslingskonferencerne  lovede  Nor- 
gessalpeter  (20,000  Tons)  er  nu  paa  ganske  faa  Tons 
nær  ankommet  til  Landet. 

Varer  fra  Sverige,  Norge  og  Finland  vil  blive  for¬ 
delt  og  avancebegrænset  af  et  Udvalg  for  skandina¬ 
viske  Varer  (Kontor  paa  Børsen),  hvortil  interesserede 
Firmaer  maa  henvende  sig. 

Firmaer,  der  ønsker  at  importere  Varer  fra  Fin¬ 
land,  skal  udfylde  Skemaer,  i  Lighed  med  de  der  be¬ 
nyttes  for  Sveriges  og  Norges  Vedkommende.  Ske¬ 
maerne  kan  afhentes  i  Erhvervenes  Fællesudvalgs 
Sekretariat  Kontor  Nr.  4. 

Sy  garn  fra  England. 

Der  er  blevet  givet  Afskibningstilladelse  for  et 
Kvantum  Sygarn  fra  England.  Salget  foregaar  gen¬ 
nem  de  sædvanlige  Importører  og  disses  Kunder,  og 
Forbrugerne  maa  derfor  henvende  sig  til  deres  sæd¬ 
vanlige  Leverandører  for  at  faa  et  begrænset  Kvantum. 

Eksport  fra  Norge. 

I  Henhold  til  Meddelelse  fra  Udenrigsministeriet  er 
det  fra  og  med  10.  Maj  d.  A.  forbudt  at  udføre  fra 
Norge  Varer  eller  Genstande  af  nogen  Art  uden  efter 
indhentet  Udførselstilladelse  fra  det  norske  Industri¬ 
forsyningsdepartement.  Udførselstilladelser,  som  ikke 
er  effektuerede  ved  stedfunden  Vareudførsel  senest 
den  9.  Maj  d.  A.,  kan  ikke  benyttes  uden  særskilt 
Samtykke  af  vedkommende  Departement. 

Denne  Bestemmelse  gælder  dog  ikke  Fisk  og  Fiske¬ 
produkter,  idet  alle  Udførselstilladelser  for  disse  Varer 
fremdeles  indtil  videre  kan  benyttes. 

Udførselstilladelser  for  Fisk  og  Fiskeprodukter  m.v. 
udfærdiges  af  Provianteringsdepartementet,  for  Skibe 
og  Baade  af  Handelsdepartementet  og  for  alle  øvrige 
Industri-  og  Handelsvarer  af  Industriforsyningsdepar¬ 
tementet. 

Ingen  Licens  for  Sennepsfrø  fra  Storbritannien. 

Ifølge  Meddelelse  fra  Udenrigsministeriet  er  der  i 
»Board  of  Trade  Journal«  af  25.  f.  M.  offentliggjort 
en  Notits,  hvorefter  der  ikke  vil  blive  givet  Udførsels¬ 
tilladelse  for  Sennepsfrø,  høstet  i  det  Forenede  Konge¬ 
rige  i  Aaret  1918,  saalidt  som  for  det  deraf  forarbej¬ 
dede  Krydderi. 

Nr.  9  1.  JULI  1918 


Om  Islands  Vandfald. 

Fosseaktieselskabet  „lsland“s  Planer. 


Gullfoss. 


I  Anledning  af  Fabrikant  C.  F.  Jarls  Redegø¬ 
relse  i  Dagspressen  angaaende  Fosseaktie¬ 
selskabet  »Island« s  Planer  har  vi  søgt  en  Del 
nærmere  Oplysninger  vedrørende  de  Vandfald, 
der  lier  er  Tale  om. 

Island  har  et  efter  sin  nordlige  Beliggenhed 
overordentlig  mildt  Klima,  hvilket  skyldes  varme 


Havstrømme,  som  tillige  giver  Anledning  til  en 
ret  stærk  Nedbør  især  paa  den  sydlige  Del  af 
Landet,  hvor  navnlig  de  store  Isbræer  bringer 
de  fugtige  Havvinde  til  at  afgive  deres  Fugtig¬ 
hed.  Fra  disse  Isbræer  eller  Jøkler  udspringer 
der  en  Masse  Bække,  Elve  og  Floder,  der  paa 
Grund  af  Landets  terasseformede  Bygning  med 
stor  Hastighed  løber  ud  til  Kysterne,  idet  de 
undervejs  danner  en  Mængde  større  og  mindre 
Vandfald  eller  Fosse  og  Stryg,  som  de  kaldes 
paa  Island.  Landets  høje  Middeltemperatur  be¬ 
virker,  at  Floderne  næsten  aldrig  fryser  til  og 
saaledes  fører  Vand  hele  Aaret  igennem. 

Jordbunden,  som  Elvene  gaar  igennem,  be- 
staar  mest  af  Lava  og  Tuf  paa  Underlag  af  Ba¬ 
salt  og  er  som  oftest  gunstig  til  Udbygning  af 
Vandfaldene.  Endelig  ligger  en  Del  af  dem  paa 
fjerne  og  øde  Steder,  —  og  dog  ikke  for  langt 
fra  Kysten  —  saa  man  ikke  behøver  at  tage 
Hensyn  til  den  landskabelige  Skønhed,  men  i 
givet  Tilfælde  roligt  kan  spærre  hele  Flodens 
gamle  Løb  og  lede  alt  Vandet  gennem  kunstige 
Kanaler  og  Rørledninger  til  Kraftstationerne. 
(I  Niagara  maa  f.  Eks.  kun  26  pCt.  af  Gennem¬ 
snitsvandmængden  bruges  i  tekniske  Øjemed, 
Resten  skal  af  Hensyn  til  Naturskønheden  beva¬ 
res  som  frit  Lob.) 

Langt  fra  alle  Islands  Vandfald  er  nøjagtig 
undersøgt  og  opmaalt,  men  et  nøgternt  Skøn 
over  dem  viser,  at  man  vil  kunne  udbygge  ca. 
2 Vs  Miil.  HK  i  dem.  (Dette  giver  en  Hestekrafts¬ 
mængde  af  25  pr  Indbygger.  Til  Sammenlig¬ 
ning  tjener,  at  man  i  Norge  kun  har  3,  i  Sve¬ 
rige  1  og  i  Tyskland  og  England  endog  kun 

Aldeyrarfoss. 

* / 40  Vand-HK  pr.  Indbygger.)  Af  denne  enorme 
Vandkraftmængde  disponerer  Fosseaktieselskabet 
»Island«  over  Aldeyrarfoss,  Godafoss  og  Barna- 
foss  i  Skjalfandilloden,  Bruarfoss  i  Laxaaen, 
Gullfoss  i  Hvitaaen  samt  Faldene  i  Floden  Sog. 
Tilsammen  udgør  de  mindst  Vio  af  Islands  sam¬ 
lede  Vandkraft  eller  godt  lU  Miil.  HK. 

Skjalfandilloden  er  den  vestligste  af  de  tre 
mod  Nord  gaaende  Hovedelve,  der  har  deres 
Udspring  paa  Vatnajøkull,  der  er  henved  8000 
km2  stor.  Det  øverste  eller  sydligste  af  Faldene 

1  Skjalfandi  er  Aldeyrarfoss,  der  ligger  345  m 
over  Havet,  70  km  fra  Flodens  Munding  og  40 
km  i  Luftlinie  fra  nærmeste  Havn,  Akureyri. 
Aldeyrarfoss  vil  med  minimal  Vandføring  kunne 
udbygges  til  ca.  50,000  HK.  —  35  km  længere 
nede  ad  Floden  og  kun  fjernet  25 
km  i  Luftlinie  fra  Akureyri  ligger 
det  smukke  Fald  Godafoss,  der  er  et 
ea.  12  m  højt,  lodret  Fald.  Lige 
nedenfor  kommer  Geitafoss,  der  er 
0,6  m.  Ved  Opdæmning  af  Vandet 
kan  paa  en  Længde  af  mindre  end 

2  km  opnaaes  en  samlet  Faldhøjde 
af  42  m,  hvilket  med  en  minimal 
Vandføring  af  70  m3  pr.  Sekund  gi¬ 
ver  39,000  Naturhestekræfter.  6  km 
længere  nede  ligger  Barnafoss  med 
et  lodret  Fald  paa  16,5  m,  hvor 
Vandet  føres  gennem  en  ganske  smal 
Kløft  i  del  faste  Fjeld.  Den  vil 
kunne  udbygges  til  ca.  15,000  HK. 

Laxaaen  har  sit  Udspring  i  My- 


ber  noget  østligere  end  Skjalfandi- 
floden  og  er  parallel  med  denne. 
Det  vigtigste  Fald  heri  er  Bruarfoss, 
der  i  Forbindelse  med  en  Del  min¬ 
dre  Stryg,  vil  kunne  udbygges  til 
ca.  27,000  HK.  Paa  Grund  af  Flo¬ 
dens  Udspring  i  en  stor  Sø  er  Vand¬ 
føringen  her  meget  konstant  i  Mod¬ 
sætning  til  Jøkelelvenes. 

I  Hvitaa,  der  løber  mod  Sydvest, 
ligger  den  berømte,  skønne  Gullfoss 
ikke  langt  fjernet  fra  det  navnkun¬ 
dige  Geysir.  For  Gullfoss  haves  ikke 
helt  nøjagtige  Maalinger,  men  man 
skønner,  at  der  vil  kunne  udnyttes 
ca.  60,000  HK. 

Hvad  endelig  Faldene  i  Sog  an- 
gaar,  vil  det  være  rimeligt  at  gøre 
disse  til  Genstand  for  mere  indgaaende  Omtale, 
idet  det  jo  er  disse  Fald,  Selskabet  foreløbig 
har  tænkt  at  udbygge. 

Sog  har  sit  Udspring  i  Thingvallavatn,  Islands 
største  Indsø.  Thingvallavatn  har  Tilløb  fra 
Oxaraa  og  flere  smaa  Bække  og  en  Mængde  til¬ 
dels  varme,  undersøiske  Kilder,  den  er  125  km2 
stor,  dens  Vandspejl  ligger  103  m  over  Havfla¬ 
den,  og  dens  eneste  Afløb  til  Havet  er  Sog. 
Elven  løber  gennem  Søerne  Ulfjotsvatn  og  Alp- 
tavatn  og  forener  sig  med  Hvitaa  til  Ølfusaa  20 
km  fra  dennes  Udløb  i  Havet.  Sogs  hele  Længde 
er  med  Søerne  c.  18  km.  Mellem  Thingvallavatn 
og  Ulfjotsvatn,  hvis  Niveau  er  paa  Kode  83,  er 
Elven  meget  smal;  der  er  intet  samlet  Fald, 
men  derimod  liere  Stryg.  Umiddelbart  efter  at 


vatn,  Islands  næststørste  So, 


og 


lø- 


Aldevrar :  Ingvararfoss. 


Sog  har  forladt  Uljolsvatn,  danner 
den  paa  en  Strækning  af  ca.  1600  ni 
3  Fald,  Ljosafoss,  Irufoss  og  Kistu- 
foss,  med  en  samlet  Højde  af  38  m'; 
imellem  dem  er  der  mange  Stryg. 

Afstanden  fra  Faldene  til  Havet  syd- 
paa  er  22  km,  til  Reykjavik  i  Luft¬ 
linie  45  km.  Sogfaldenes  minimale 
Vandføring  er  efter  aarelange  Maa- 
linger  79  m*  pr.  Sekund.  Ligesom  i 
Laxaaen  er  Vandføringen  her  paa 
Grund  af  Thingvallavatns  store  Re¬ 
servoir  meget  konstant. 

Ved  Udbygning  af  Sogfossene  kan 
man  tænke  sig  liere  Muligheder. 

Man  kan  lægge  en  Dæmning  tværs 
over  Floden  lige  nedenfor  Ulfjotsvatn 
og  slemme  Vandet  op  enten  til  den¬ 
nes  eller  Thingvallavatns  Niveau.  I  sidste  Til¬ 
fælde  vil  ret  store  Arealer  blive  oversvømmede; 
men  til  Gengæld  opnnaes  der  20  m  større  Fald¬ 
højde. 

Fra  Dæmningen  skal  Vandet  ledes  gennem 
en  aaben  Kanal  paa  Vestsiden  af  Floden  til  det 
Sted,  hvor  Bækken  Markalækur  løber  ud  i  Sog. 
Her  vil  Kraftstationen  kunne  anlægges,  og  da 
Sog  paa  dette  Sted  kun  er  hævet  28  m  over 
Havet,  vil  man  kunne  udnytte  henholdsvis  55 
og  75  m  Faldhøjde,  hvilket  kan  give  henholds¬ 
vis  60,000  og  80,000  Naturhestekræfter.  Man 
kan  ogsaa  spærre  Sogs  Udløb  fra  Thingvalla- 
vatn  og  i  Stedet  grave  en  lang  Niveau-Kanal 
fra  et  Punkt  vest  derfor  gennem  Søen  Heifiar- 


Skjålfand  i  floden  (Godafoss  i  Baggrunden). 

tjørn  hen  til  del  samme  Sted  som  ved  det  an¬ 
det  Projekt. 

I  Forbindelse  med  Udbygningen  er  der  projek¬ 
teret  en  Jernbane  fra  Reykjavik  Nord  og  Øst 
om  Thingvallavatn  til  Kraftstationen  og  derfra 
eventuelt  videre  til  den  store  Slette  Floin,  der 
er  paa  Størrelse  med  Fyn,  og  som  ved  rationel 
Vanding  og  Afvanding  vil  kunne  blive  meget 
frugtbar,  men  som  nu  kun  er  spredt  bebygget 
og  opdyrket. 

Medens  disse  Planer  allerede  er  udarbejdede, 
har  Selskabet  endnu  ikke  fastslaaet,  hvortil  man 
agter  at  anvende  den  udvundne  Kraft.  I  Kon¬ 
cessionsandragendet,  der  er  indgaaet  til  den 
islandske  Regering,  tilbydes  en  Del  Elektricitet 
afgivet  til  Lys  og  Varme  for  Reykja¬ 
vik  og  Omegnen.  Men  da  det  ifolge 
Fabrikant  Jarls  Eksposé  har  ret  lange 
Udsigter  med  Opnaaelsen  af  Konces¬ 
sionen,  vilde  det  være  forhastet  alle¬ 
rede  nu  at  bestemme,  hvad  Hoved¬ 
mængden  af  Elektriciteten  skal  bruges 
til;  thi  Udviklingen  af  den  moderne 
elektrokemiske  og  elektrotermiske 
Storindustri  foregaar  for  Tiden  nær¬ 
mest  eksplosionsagtigt.  Hvad  der  idag 
ser  solidt  og  lovende  ud,  kan  imor- 
gen  være  fuldstændig  overllojet  af  an¬ 
dre  Metoder. 

Blandt  de  forskellige  Muligheder,  der 
ligger  for,  har  man  tænkt  paa  Salpeter¬ 
fabrikation  efter  de  norske  Metoder, 
hvorved  man  vilde  faa  et  Stof,  der 
kunde  komme  baade  det  islandske 


Godafoss  (østlige  Del). 

og  det  danske  Landbrug  overordentlig  til  Gode. 
Lykkes  det  helt  at  løse  Spørgsmaalet  om  en 
praktisk  Baadmotor  til  Acetylengas,  vil  det  være 
formaalstjenligt  at  anlægge  en  Kalciumkarbid- 
fabrik,  saa  at  Fiskerflaaderne  kunde  faa  Karbid 
billigt  paa  Island.  Denne  Fabrikation  kan  let 
sammenknyttes  med  en  Kalciumcyanamidfabri- 
kation.  Kalciumcyanamidet  eller  Kalkkvælstoffet 
er  et  udmærket  Gødningsmiddel  og  kan  yderli¬ 
gere  bruges  til  Fabrikation  af  Salpetersyre  og 
mange  meget  værdifulde,  komplicerede  Kvælstof¬ 
forbindelser,  der  benyttes  i  Medicinen.  Endelig 
har  man  Opmærksomheden  rettet  paa  Aluminium¬ 


fabrikationen.  Aluminium  er  jo  et 
Metal,  hvis  Anvendelse  er  i  rivende 
Udvikling,  ikke  alene  nu  paa  Grund 
af  Krigen,  men  ogsaa  paa  Grund  af 
dets  Anvendelighed  til  Ledningstraad, 
store  Kogekar,  Automobiler,  Luftfar¬ 
tøjer  og  meget  andet.  Aluminium¬ 
fabrikation  lader  sig  ogsaa  forene 
med  Salpeterfabrikation,  idet  man 
gaar  gennem  Mellemledene  Alumi- 
niumnitrid  og  Ammoniak.  Ved  alle 
Kvælstofgødningsfabrikationerne  er 
de  vigtigste  Raamaterialer  Kvælstof 
og  Ilt,  som  jo  altid  vil  være  til 
Stede  i  uudtømmelig  Mængde  i  den 
atmosfæriske  Luft.  De  øvrige  Raa- 
stoffer,  Kul,  Lerjord  og  tildels  maa- 
ske  ogsaa  Kalk,  maa  hentes  fra  Ud¬ 
landet,  men  hvad  det  angaar  deler 
Island  Skæbne  med  de  Heste  andre  Lande,  hvor 
slige  Industrier  findes.  —  - — 

Som  man  ser,  er  det  meget  store  Planer,  det 
nye  Fosseaktieselskab  »Island«  saaledes  har 
taget  op,  og  skønt  det  paa  Sagens  nuværende 
Stadium  foreløbig  væsentlig  drejer  sig  om  Grund¬ 
laget  for  det  fremtidige  Arbejde,  der  er  sikret, 
er  dog  allerede  dette  saa  betydningsfuldt,  at  man 
har  Ret  til  at  glæde  sig  over  det  Skridt,  der 
saaledes  er  taget  for  at  fremme  en  livligere  ma¬ 
teriel  Vekselvirkning  mellem  Danmark  og  Island, 
og  til  at  haabe  det  bedste  for  denne  betydnings¬ 
fulde  Sags  videre  Udvikling. 

Brændselsøkonomi. 

Den  nye  Forening  dannet. 

Den  15.  Juni  afholdt  »Dansk  Brændsels-  og  Kon¬ 
trolforening«  sin  konstituerende  Generalforsamling, 
der  lededes  af  Etatsraad  Kioer,  Formanden  for  Statens 
Kulfordelingsudvalg,  som  Dirigent. 

Paa  det  forberedende  Udvalgs  Vegne  gjorde  Direk¬ 
tør  Gunnar  Gregersen  Rede  for  dette  Udvalgs  Arbejde, 
der  har  strakt  sig  over  næsten  et  Aar  og  er  resulteret 
i  Indkaldelsen  af  den  konstituerende  Generalforsam¬ 
ling.  Der  er  hidtil  indmeldt  378  Medlemmer,  der  re¬ 
præsenterer  8,9  pCt.  af  samtlige  Landets  Dampkedler 
med  22,68  pCt.  af  Kedlernes  Hedeflade,  hvilket  dog  er 
et  Minimum,  idet  flere  større  Virksomheder  ikke  har 
opgivet  deres  Hedeflade.  Stærkest  repræsenteret  er 
hidtil  Industrien,  af  hvis  samlede  119,000  Kvadrat¬ 
meter  Hedeflade  de  42,000,  eller  mere  end  en  Tredie- 
del,  er  indmeldt. 

Derefter  behandledes  og  vedtoges  Foreningens  Love, 
idet  det  foreliggende  Udkast,  der  deler  Medlemmerne 
i  tre  Grupper:  Fabriksvirksomheder,  Landbrug  og 
Centralvarmeanlæg  m.  v.,  vedtoges  med  ganske  uvæsent¬ 
lige  Ændringer. 

Til  Bestyrelsen  valgtes  for  Fabriksgruppen:  Under¬ 
direktør  P.  Dorph-Broager  (Sukkerfabrikerne),  Direk¬ 
tør  Poul  C.  Poulsen  (Carlsberg),  Direktør  Ove  Munck 
(Flydedokken),  Direktør  Wald.  Hansen  (Kastrup  Glas¬ 
værk),  Direktør  Chr.  H.  Olesen  (Spritfabrikerne),  fhv. 
Statsbanedirektør  Busse  og  Folketingsmand,  Borg¬ 
mester  Bresemann,  Nakskov,  for  Landbruget:  fhv. 
Landstingsmand,  Forpagter  Sonne  og  Professor,  Dr. 
phil.  Erik  Schou,  og  for  Centralvarmeanlæg  m.  v.: 
Direktør  Gunnar  Gregersen,  Landstingsmand,  Tegl¬ 
værksejer  Laursen,  og  Fabriksinspektør  Oltescn. 

Som  Hovedrevisorer  valgtes  Ekspeditionschef  B. 
Valentinus  og  Maskinmester  Mortensen. 

Sluttelig  afgav  Professor  Schou  en  interessant  Be¬ 
retning  om  det  betydelige  Arbejde  af  teknisk  Art,  der 
er  udført,  og  omtalte  de  store  Forsøg,  som  er  fore¬ 
tagne  paa  Carlsberg  og  paa  Polyteknisk  Læreanstalt. 
Indenrigsministeriets  Arbejdsudvalg  har  henvendt  sig 
til  Foreningen  for  at  faa  optaget  Forsøg  med  Udnyt¬ 
telsen  af  indenlansk  Brændsel,  særlig  med  Henblik 
paa  Teglværker  og  Cementfabriker,  saaledes  at  disse 
Virksomheder  kan  holdes  i  Gang  til  Afhjælpning  af 
Arbejdsløsheden. 

Bestyrelsen  konstituerede  sig  med  Direktør  Dorph- 
Broager  som  Formand  og  Professor  Erik  Schou  som 
Næstformand. 

□□□□□□ 

Norsk  industriel  Selvhjælp. 

I  Kristiania  har  der  i  April  Maaned  af  Departe¬ 
mentet  for  den  industrielle  Forsyning  været  afholdt 
en  »Udstilling  til  industriel  Selvhjælp«,  der  har  haft 
til  Hensigt  at  vise,  hvad  der  i  Norge  er  udrettet  un¬ 
der  Krigen  for  at  gøre  Landet  uafhængigt  af  Udlan¬ 
det.  Udstillingen  har  omfattet  saavel  »Surrogater«, 
der  formentlig  næppe  vil  have  Interesse  udover  den 


nuværende  Situation,  som  ogsaa  Produkter,  der  tid¬ 
ligere  har  været  indført  til  Norge  fra  Udlandet,  men 
som  nu  søges  fremstillet  i  Landet  selv. 

Denne  Udstilling  er  af  det  danske  Konsulat  i  Kri¬ 
stiania  gjort  til  Genstand  for  en  Indberetning,  der  af 
Handelsministeriet  velvilligst  er  overladt  Industriraa- 
det,  og  vi  skal  paa  Grundlag  heraf  meddele  neden- 
staaende  Oplysninger,  der  formentlig  vil  have  Inter¬ 
esse  for  Tidsskriftets  Læsere. 

Den  paagældende  Udstilling  har  omfattet  en  Række 
forskellige  Afdelinger,  af  hvilke  Afdelinger  skal  frem¬ 
hæves  Afdelingen  for  Olier  og  kemiske  Sloffer.  I  denne 
Afdeling  har  der  været  udstillet  Grafitdigler  for  Smelte- 
industrien.  Diglerne  er  fremstillet  af:  Det  norske 
Aktieselskab  for  elektroteknisk  Industri,  der  har  over¬ 
draget  Fabrikationsmetoden  til  A/S  Bamle  Nikkel¬ 
kompagni,  der  for  Tiden  indretter  en  Digelfabrik  ved 
Langesund,  der  vil  blive  sat  igang  om  nogle  Maane- 
der.  Diglerne  fremstilles  af  Kunstgrafit  fra  Arendal 
Smelteværk.  —  Af  andre  Produkter,  der  udstilledes  i 
denne  Afdeling,  kan  nævnes  Ferromangan,  der  har 
saa  stor  Betydning  for  Fabrikationen  af  Specialstaal 
til  Værktøj  og  Værktøjsmaskiner.  Denne  Vare  indfør¬ 
tes  tidligere,  men  fremstilles  nu  ved  A/S  Fiskaa  Verk, 
Kristianssand.  Endvidere  har  en  Række  forskellige 
Selskaber  optaget  Fremstillingen  af  Elektroder,  hvoraf 
tidligere  ca.  8000  Tons  aarligt  indførtes  til  Norge. 
Endeligt  skal  endnu  fra  denne  Afdeling  nævnes  det 
for  Papirfabrikationen  saa  nødvendige  Raastof  Alu¬ 
miniumsulfat,  som  ogsaa  tidligere  indførtes  fra  Ud¬ 
landet,  men  som  nu  fremstilles  i  tilstrækkelige  Mæng¬ 
der  til  at  dække  Norges  Behov:  ca.  4000  Tons  aarligt; 
Varen  fremstilles  udelukkende  af  norske  Raastoffer, 
hvoraf  Labradorsten  er  det  vigtigste. 

I  den  kemiske  Afdeling  har  »Apotekernes  Labora¬ 
torium«  udstillet  forskellige  Kemikalier  af  norske 
Raaprodukter.  Endvidere  fandtes  udstillet  Lim  og 
Limfarve,  fremstillet  af  Sulfitlud,  Glasprøve,  udeluk¬ 
kende  fremstillet  af  norske  Raastoffer,  fremdeles  Klor¬ 
kalk  og  Natronlud,  der  er  af  stor  Betydning  som  Bleg- 
ningsstolfer  for  Papirindustrien ;  fremdeles  forskellige 
Prøver  paa  Farvestoffer.  Endeligt  skal  nævnes,  at 
Porsgrund  Farvemølle,  der  nylig  har  begyndt  sin 
Drift,  agter  at  fremstille  Mønje  til  Maling  af  Skibs¬ 
skrog  og  Jernkonstruktioner,  hvilket  Produkt  tidligere 
indførtes  fra  Spanien  og  Tyskland.  Farvemøllen  skal 
kunne  fremstille  600  Tons  Farvepulver  aarligt,  hvor¬ 
ved  Landets  Behov  vil  kunne  dækkes,  og  der  gøres 
ogsaa  Regning  paa  Eksport. 

Af  medicinske  Produkter  skal  nævnes  Jod,  som  det 
paa  Grund  af  den  mægtige  Jodtrust,  som  Krigen  nu 
har  sprængt,  ikke  tidligere  kunde  betale  sig  at  frem¬ 
stille  i  ren  Tilstand.  Nu  fremstilles  der  i  Norge  til¬ 
strækkeligt  Raajod  for  hele  Skandinaviens  Behov. 
Endvidere  vil  A/S  Laboratoriet,  Holmestrand,  der 
endnu  ikke  er  kommet  i  fuld  Drift,  —  efter  at  have 
udarbejdet  Metoden  for  Raffinering  af  Vismut,  —  sær¬ 
lig  beskæftige  sig  med  at  fremstille  Vismut  og  Præ¬ 
parater  deraf  til  medicinsk  Brug.  løvrigt  agter  Labo¬ 
ratoriet  at  udarbejde  nye  Fabrikationsmetoder  paa 
det  kemiske  Omraade.  Fremdeles  har  man  ogsaa  op¬ 
taget  Fremstillingen  af  Gihs,  der  fremstilles  af  almin- 

delig  Kalksten.  Til  Fremstilling  af  Forbindingsgaze 
og  Cellulosevat  nævnes  Cellulose  som  Raavare.  De 
for  Sprængstoffabrikationen  nødvendige  Raastoffer, 
Nitrocellulose  og  Collodiumuld,  som  tidligere  blev 
fremstillet  af  indført  renset  Bomuld,  fremstilles  nu 
af  almindelig  Cellulose,  som  menes  at  give  en  renere 
Vare.  Disse  Stoffer  anvendes  tillige  i  Celluloid-  og 
Filmsfabrikationen  samt  til  Fremstilling  af  kunstigt 
Læder,  Kunstsilke,  Klichémasse  m.  m. 

I  Afdelingen  for  Tekstil-  og  Papirindustrien  har  der 
været  udstillet  vævede  Sloffer  af  Papirgarn,  Papir- 
tøjer  til  Olieklædefabrikationen,  Prøver  af  Garnpapir, 
Papirgarn,  Sejlgarn,  Snore  etc.,  fremdeles  Presen¬ 
ningsdug  med  50  pCt.  Cellulose  samt  Celluloselærred 
for  Cementsække  m.  m.  Endvidere  har  der  været  ud¬ 
stillet  Tæppeløbere,  hvoraf  ca.  Halvdelen  bestaar  af 
Papir.  Endelig  har  der  været  udstillet  alle  Slags  Filt 
til  industrielt  Brug  af  Papir. 

Medens  Norges  Forbrug  af  Slibestoffer,  Slibeskiver 
og  kunstige  »Bryner«  (Slibesten)  tidligere  helt  dæk- 
kedes  ved  Import,  væsentligt  fra  Amerika,  Tyskland 
og  Østrig-Ungarn,  (lækkes  Landets  Behov  nu  fuld¬ 
stændigt  af  indenlandske  Fabrikata.  Arendals  Smelte¬ 
værk  fremstiller  saaledes  Slibestofferne  Sika«  (Sili- 
cium-Carbid  eller  Carborundum)  og  »Durubit«  (der 
fremstilles  af  malet  Lerjord),  af  hvilke  Stoffer  A/S 
Den  norske  Slibeskivefabrik,  Nvdalen  pr.  Kristiania, 
fremstiller  »Komet« -Slibeskiver,  Bryner  m.  m. 

Endeligt  skal  nævnes,  at  der  paa  Udstillingen  er 
vist  elektriske  Lamper,  Porcelænsartikler  til  elektro¬ 
teknisk  Brug,  Materiel  til  Rygning  af  komplette  elek¬ 
triske  Anlæg,  elektriske  Kabler  samt  et  Brint-Fabriks¬ 
anlæg,  baseret  paa  Svejsning  af  alle  Metaller,  særlig 
af  Aluminium,  med  Ilt  og  Brint  og  en  Konstruktion 
af  specielle  Brændere  og  Apparater  for  Opvarmning 
og  Kogning  ved  Brint  som  Erstatning  for  Petroleum 
m.  m. 

Af  Surrogater  kan  nævnes  Spisefedt,  fremstillet  af 
Hval-  og  andre  animalske  Olier.  Dette  Fedt  anvendes 
udelukkende  til  Margarinefabrikation,  saaledes  at  Mar¬ 
garinen  iblandes  25  pCt.  af  det  fra  Danmark  indkoble 
Smør.  Som  Erstatning  for  Smøreolier  fremstilles  for¬ 
skellige  Olier  ved  Tilsætning  af  Metalsæber  til  for¬ 
skellige  Sorter  animalske  Olier,  hvori  blandes  en  min¬ 
dre  Del  af  de  mineralske  Olier,  der  endnu  findes  i 
Landet. 

□□□□□□ 

The  Board  of  Trade. 

En  omfattende  Reorganisation  af  det  engelske 
Handelsministerium. 

Nylig  er  der  i  England  afgivet  en  Kommissions¬ 
betænkning,  der  optrækker  Hovedlinierne  for  en  Om¬ 
ordning  af  The  Board  of  Trade. 

Før  Krigen  var  denne  Institution  af  ret  underordnet 
Betydning,  men  da  Verdenshandelen  pludselig  blev 
klippet  over,  og  Staten  fik  Haand  i  Hanke  med  al 
Udenrigshandel,  blev  den  Hjertet  for  engelsk  Forret¬ 
ningsliv.  Dag  for  Dag  øgedes  Kravene  til  dens  Em- 


bedsmænd,  og  fordi  disse  var  af  den  gamle  Skole, 
havde  de  vanskeligt  ved  at  sætte  Tempoet  op  og  magte 
det  voksende  Arbejdsstof. 

I  de  sidste  Aar  har  engelske  Handelsorganisationer 
derfor  søgt  at  bevæge  Regeringen  til  al  modernisere 
den  gamle  Institution  —  ved  at  udvide  dens  Rammer, 
give  den  større  Myndighed  og  besætte  de  ledende 
Stillinger  med  praktiske  Mænd.  Men  først  i  Begyn¬ 
delsen  af  1917  saa  de  et  Resultat  af  deres  Bestræbelser, 
idet  der  da  oprettedes  et  særligt  Departement  for  den 
oversøiske  Handel.  Senere,  efter  at  Regeringen  havde 
set  det  udmærkede  Arbejde,  der  var  blevet  udført  af 
de  nye  Mænd,  bestemte  den  sig  til  at  gaa  med  til  en 
fuldstændig  og  radikal  Omforandring  af  det  gamle 
Handelskammer  og  nedsatte  en  Kommission. 

Paa  Basis  af  dennes  Betænkning  skal  vi  her  give 
en  kortfattet,  skematisk  Oversigt  over  The  Board  of 
Trades  fremtidige  Ordning,  der  i  Virkeligheden  be¬ 
tegner  en  partiel  Revolution  indenfor  britisk  Admini¬ 
stration  : 

Roard  of  Trade  vil  komme  til  at  omfatte  to  Hoved¬ 
departementer:  et  for  Handel  og  Industri  og  et  for 
offentlige  Arbejder.  Hver  af  disse  to  Departementer 
vil  blive  ledet  af  en  Chef,  men  Chefen  for  det  først¬ 
nævnte  Departement  vil  faa  en  højere  Rang  og  større 
Myndighed  end  Chefen  for  Departementet  for  offent¬ 
lige  Arbejder. 

Departementet  for  Handel  og  Industri  vil  blive 
delt  i  et  vist  Antal  Underafdelinger,  hvoraf  vi  her 
skal  omtale  de  vigtigste: 

a)  Afdelingen  for  Handelsforbindelser  og  Kontrakter 
vil  behandle  alle  Spørgsmaal  vedrørende  Overens¬ 
komster  og  Handelstraktater  med  Udlandet.  Dens 
Chef  skal  tage  direkte  Del  i  Forhandlingerne  mellem 
de  forskellige  Regeringer  indenfor  det  forenede  Rige 
og  i  Forhandlinger,  der  føres  mellem  Rigsregeringen 
og  Udlandet  angaaende  Beskyttelse  og  Udvikling  af 
Rigets  kommercielle  og  maritime  Interesser. 

b)  Afdelingen  for  den  oversøiske  Handel,  derforuden 
sine  egne  ogsaa  har  ansat  flere  af  Udenrigsministeriets 
Embedsmænd,  skal  modtage  og  bearbejde  alle  de 
Rapporter  vedrørende  Udlandets  Handel,  der  indløber 
fra  britiske  Konsuler  og  Handelsattachéer.  Endvidere 
skal  den  organisere  det  fremtidige  Konsulatsvæsen, 
der  vil  stille  forøgede  Krav  til  sine  Embedsmænd, 
idet  disse  sammen  med  Handelsattachéerne  —  hvis 
Antal  vil  blive  forøget  —  skal  redigere  og  indsende 
en  maanedlig  Orienteringsberetning  over  de  stedlige 
Handelsforhold. 

c)  Afdelingen  for  Industridrivende  og  Fabrikanter 
skal  vaage  over  de  nationale  Industriers  Udvikling  og 
Stabilitet  og  undersøge  deres  Modstandsevne  i  Forhold 
til  Udlandets  Industrier.  Alle  Spørgsmaal  vedrørende 
Monopoler,  Karteller,  fremmede  Handelsmænds  Ind¬ 
flydelse  i  Storbritannien  og  Oprettelse  af  nye  Indu¬ 
strier  i  det  forenede  Kongerige  sorterer  ligeledes 
under  denne  Afdeling. 

d)  Afdelingen  for  den  almindelige  Økonomi  skal 
have  sin  Opmærksomhed  henvendt  paa  alle  store  og 
generelle  handelspolitiske  Spørgsmaal,  der  opstaar  i 
og  udenfor  Landet,  og  som  ligger  udenfor  det  ovenfor 
nævnte  mere  specielle  Departements  Begrænsning. 

Endvidere  er  der  foreslaaet  en  Udvidelse  af  de  be- 
staaende  Departementer  for  Udstedelsen  af  Patent- 
beviser,  for  Kommunikationsmidlerne  og  Statistiken, 
ligesom  en  særlig  Afdeling  skal  overtage  Redaktionen 
af  The  Board  of  Trade  Journal  —  et  Tidsskrift,  der 
stadig  har  været  i  Udvikling,  og  som  mere  og  mere 
synes  at  skulle  blive  et  almindeligt  Oplysningsorgan 
for  alle  Købmænd  og  Industridrivende  i  Storbritannien. 

Som  man  ser,  vil  det  britiske  Handelsministerium 
blive  Stedet,  hvor  den  økonomiske  Efterkrig  forberedes 
-  saafremt  da  Betænkningen  kommer  til  at  danne 
Basis  for  den  nye  Ordning.  At  dette  er  utvivlsomt, 
mener  den  ledende  Presse;  men  i  alle  Tilfælde  har 
det  fremsatte  Forslag  Krav  paa  den  største  Interesse, 
idet  det  alene  er  tilstrækkeligt  til  at  vise,  med  hvor 
stor  Opmærksomhed  man  i  Storbritannien  følger  det 
økonomiske  Livs  Udvikling,  og  hvorledes  de  ledende 
Regeringskredse  er  naaet  til  Erkendelsen  af,  at  kom¬ 
mende  Tider  vil  nødvendiggøre  et  mere  intimt  Sam¬ 
arbejde  mellem  Statsstyrelsen  og  de  Industridrivende 
i  Landet. 

□□□□□□ 

0  Fra  Nabolandene  0 

Sverige. 

Gennem  Cirkulære  af  22.  Maj  har  Stockholms  Alt- 
manna  Telefon  A/B  og  A/B  L.  M.  Ericsson  &  Co. 
underrettet  sine  Aktionærer  om,  at  Bestyrelserne  i  de 
to  Selskaber  er  kommet  overens  om  en  Sammenslut¬ 
ning  i  den  Form,  at  et  nyt  Selskab  dannes  for  at 
overtage  begge  de  her  nævnte  Selskabers  Aktiver  og 
Passiver.  Antagelig  bliver  Aktiekapitalen  i  det  nye 
Storforetagende  61,4  Mili.  Kr.  En  afholdt  Generalfor¬ 
samling  har  akeepteret  Sammenslutningsplanen. 

Som  bekendt  fremstiller  L.  M.  Ericsson  &  Co.  Tele¬ 
fonmateriel  og  ejer  Aktier  i  udenlandske  Døtresel- 
skaber  for  Produktion  af  lignende  Materiel.  Stock¬ 
holms  Allmånna  Telefon  foretager  Telefonnetanlæg 
(og  forestaar  ogsaa  Driften)  med  Materiel,  som  for  en 
stor  Del  købes  fra  L.  M.  Ericsson  &  Co.  Der  er  saa- 
ledes  i  Forvejen  et  intimt  Samarbejde  i  Gang  mellem 
disse  Virksomheder. 

Det  i  vor  forrige  Beretning  omtalte  Statsindkøb  af 
Stockholmstelefonen  er  nu  bleven  sanktioneret  af  den 
svenske  Rigsdag.  I  første  Kammer  uden  Votering,  i 
andet  med  137  St.  mod  37. 

Det  store  Reymersholms  spritfdrddlingsaktiebolag 
har  efter  sin  Rekonstruktion  paa  ny  Basis  indkøbt 
Aktiemajoriteten  i  Skånska  superfosfat-  oeh  svafvel- 
syrefabriksaktiebolaget  og  dermed  ogsaa  Aktiemajo¬ 
riteten  i  Sulitjelmabolaget  samt  hele  Aktiemassen  i 
Helsingborgs  Kopparverks  A/B  og  i  Rederiselskabet 
Kistransport.  I  Penge  anslaas  denne  omfattende  Trans¬ 
aktion  til  40  Miil.  Kr. 

Til  Financiering  af  Forretningen  er  der  truttet 
forskellige  Foranstaltninger.  Bl.  a.  har  en  General¬ 
forsamling  godkendt  Forslaget  om  en  Aktiekapital¬ 
udvidelse  i  Reymersholm  fra  16  til  30  Miil.  Kr.,  og 


samtidig  er  med  yderligere  Udvidelse  for  Øje  den 
statutmæssige  Grænse  for  Aktiekapitalens  Maksimums¬ 
størrelse  øget  fra  25  til  75  Mili.  Kr. 

Paa  det  finansielle  Omraade  er  der  i  Juni  Maaned 
navnlig  Grund  til  at  pege  paa  den  betydelige  Foran¬ 
dring,  der  er  sket  i  Krigstidskommissionernes  Finan¬ 
ciering.  Hidtil  havde  Riksbanken  og  Riksgåldskontoret 
forstrakt  de  tre  Krigstidskommissioner  og  deres  Un¬ 
derafdelinger  med  de  fornødne  Kapitaler,  men  for 
Fremtiden  er  dette  Hverv  overgaaet  til  Privatban¬ 
kerne.  I  det  Øjemed  har  23  af  de  største  Institutioner 
indenfor  denne  Gruppe  dannet  et  Konsortium  og 
stillet  530  Miil.  Kr.  til  Statens  Disposition.  Ca.  Halv¬ 
delen  af  dette  Beløb  skal  anvendes  til  Dækning  af 
Kommissionernes  nuværende  Gæld,  den  anden  Halv¬ 
del  til  Kommissionernes  fortsatte  Virksomhed.  Kre¬ 
ditaftalen  gælder  foreløbig  til  Udgangen  af  indevæ¬ 
rende  Aar,  men  kan  derefter  fornyes  hver  Gang  paa 
6  Maaneder. 

Det  forventes,  at  denne  nye  Financieringsmaade 
skal  virke  heldigt  baade  for  Pengemarked  og  Pris¬ 
niveau. 

Efter  at  det  nordiske  interparlamentariske  Forbund 
i  1916,  den  svenske  Rigsdag  samt  det  nordiske  Han¬ 
delsmøde  i  Stockholm  i  1917  havde  udtalt  Ønske  om 
Foretagelsen  af  statistiske  Undersøgelser  angaaende 
Handelsomsætningen  mellem  de  3  nordiske  Lande , 
fremkom  der  fra  det  svenske  Finansministerium  en 
Henstilling  til  den  danske  og  norske  Regering  om 
Udnævnelse  af  Delegerede  til  at  udføre  et  saadant 
Arbejde. 

De  Delegerede  har  derefter  afholdt  et  Møde  i  Lund 
i  Dagene  3.-5.  Juni,  hvor  de  —  under  Forbehold  af 
de  respektive  Regeringers  Samtykke  —  bar  trutlet 
Aftale,  dels  om  Udarbejdelsen  af  en  Redegørelse  for 
Handelsomsætningen  mellem  de  3  nævnte  Lande  i 
Aarene  1912— 17,  dels  omvisse  Foranstaltninger,  hvor¬ 
ved  de  skandinaviske  Landes  Handelsstatistik  skal 
kunne  give  direkte  Øplysning  om  Arten  og  Omfanget 
af  de  tre  Landes  indbyrdes  Vareomsætning.  I  sidste 
Henseende  har  de  Delegerede  særlig  arbejdet  paa  at 
tilvejebringe  en  for  de  3  Lande  fælles  Gruppering  og 
Rubricering  af  de  forskellige  Varearter. 

Med  Hensyn  til  den  sidstnævnte  Del  af  Opgaven 
skal  detaillerede  Forslag  udarbejdes  af  de  respektive 
statistiske  Institutioner  i  hvert  af  de  3  Lande  i  Over¬ 
ensstemmelse  med  de  paa  Mødet  trufne  Aftaler. 

Norge. 

En  ret  betydningsfuld  Nydannelse  har  norsk  In¬ 
dustri  faaet  i  De  norske  Gær-  og  Spritfabrikker  A/S, 
der  er  dannet  ved  en  Sammenslutning  af  samtlige 
norske  Gærfabriker,  som  var  knyttet  til  »De  norske 
Gærfabrikkers  Landsforening«.  Det  nye  Selskab  faar 
en  Aktiekapital  paa  2,5  Miil.  Kr.  Heraf  er  2,45  Miil. 
Kr.  bleven  tegnet  underhaanden  og  kun  0,o5  Mili.  Kr. 
har  været  offentlig  udbudt.  Det  udførlige  Prospekt  har 
iovrigt  motiveret  Sammenslutningen  ved  at  henvise 
til,  at  Landet  egentlig  havde  for  mange  Gærfabriker. 
Ved  Sammenslutningen  vil  man  opnaa  en  økonomisk 

Koncentration  o  g  dermed  mindre  Produktionsomkost¬ 
ninger.  Endvidere  vil  Samenslutningen  byde  Fordele 
ved  fælles  Udnyttelse  af  Fabrikernes  Erfaringer  og 
Produktionsmetoder,  ligesom  et  nyt  konsolideret 
Foretagende  lettere  vil  raade  over  Kapital  til  at  holde 
Fabrikationen  paa  Hojde  med  det  bedste  i  Tiden. 
Endelig  vil  Omkostningerne  ved  Produktionens  Af¬ 
sætning  —  Salget  —  blive  reduceret. 

A/S  Bremcinger  Kraftselskab,  der  er  stiftet  i  1912 
med  en  Aktiekapital  paa  3  Mili.  Kr.,  bar  nylig  gen¬ 
nemfort  en  Udvidelse  af  denne  til  10  Miil.  Kr.  Ud¬ 
videlsen  er  dels  begrundet  ved,  at  Selskabet  har  købt 
samtlige  Aktier  i  »Norsk  Elektrisk  Metalindustri  A/S« 
og  dermed  Retten  til  at  udnytte  Patenter  og  Metoder 
paa  Fremstilling  af  Zink  og  Bly  tilhorende  dette  Sel¬ 
skab,  dels  i,  at  man  vil  gaa  til  Fuldførelsen  af  Ud¬ 
bygningen  af  Svælgvasd raget,  og  i  samme  Grad  som 
denne  skrider  frem,  vil  man  gaa  til  Bygning  af  Fa¬ 
briker  for  elektrisk  Smeltning  af  Raazink  og  Finzink 
i  Bremanger. 

Medens  den  svenske  Stat  skal  overtage  Stockholms- 
telefonen  har  det  norske  Storting  nylig  med  over¬ 
vejende  Majoritet  akeepteret  Regeringens  Forslag  om 
Købet  af  de  franske  Aktier  i  Gronq  Svovlkisqruber  for 
10,5  Miil.  Kr. 

Paa  det  finansielle  Omraade  er  der  iøvrigt  siden 
vor  sidste  Beretning  forefaldet  forskelligt  af  Interesse. 
Saaledes  har  Norge  endelig  faaet  sit  Statslaan  bragt 
i  Hus.  En  Overgang  ventede  man  endog,  at  dette 
5x/2  pCt.s  Parilaan  skulde  blive  en  Fiasko.  Heldigvis 
samlede  Interessen  sig  pludselig  i  betydelig  Grad  om 
det,  og  der  er  ialt  bleven  tegnet  godt  83  Miil.  Kr. 
Eftersom  man  oprindelig  kun  havde  regnet  med  50 
Miil.  Kr.,  maa  dette  Enderesultat  betegnes  som  sær¬ 
deles  tilfredsstillende. 

Der  foreligger  nu  officielle  Tal  for  den  norske 
Udenrigshandel  i  1916,  saavel  efter  Vægt  som  efter 
Værdi.  For  henholdsvis  Ind-  og  Udførsel  stiller  Tal¬ 
lene  sig  for  det  sidste  Femaar  saaledes: 


Indførsel : 

Vægt 

Værdi 

1000  kg. 

1000  Kr. 

1912 

4.857.035 

525.735 

1913 

4.953.055 

552.320 

1914 

5.108.721 

567.276 

1915 

5.705.183 

867.967 

1916 

5.754.274 

1.353.664 

Udførsel  (inkl. 

Reeksport) : 

1912 

3.852.943 

335.672 

1913 

4.185.476 

392.612 

1914 

3.699.662 

410.021 

1915 

3.821.185 

676.759 

1916 

3.348.010 

988.333 

Hvad  Norges  Omsætning  med  de  enkelte  Lande 
angaar,  er  der  i  1916  fra  Sverige  indført  for  132  Miil. 
Kr.,  medens  der  til  samme  er  udført  for  68  Miil.  Kr. 
Fra  Danmark  indførtes  der  for  69  Mili.  Kr.,  medens 
Udførslen  hertil  beløb  sig  til  40  Mili.  Kr.  Størst  var 
Norges  Omsætning  med  Storbritannien.  Indførslen 
herfra  androg  374  Mili.  Kr.,  Udførslen  274  Miil.  Kr. 


Fra  Tyskland  kom  der  Varer  til  en  Værdi  af  176 
Miil.  Kr.,  Udførslen  til  samme  udgjorde  derimod  ikke 
mindre  end  292  Miil.  Kr.  Hvad  endelig  Omsætningen 
med  U.  S.  A.  angaar,  kom  der  i  1916  for  334  Miil.  Kr. 
Varer  derfra.  Derimod  søgte  kun  for  32  Miil.  Kr. 
norske  Varer  derover. 

□□□□□□ 

Nydannelser  og  Udvidelser 
i  dansk  Industri. 

I)et  for  nogen  Tid  siden  stiftede  og  af  os  omtalte 
A/S  Dansk  Marmorindustri  har  paa  en  nylig  afholdt 
Generalforsamling  besluttet  at  forandre  Selskabets 
Navn  til  A/S  Dansk  Kunstmarmor  Industri,  idet  Sten- 
huggerlauget  har  nedlagt  Protest  mod  det  oprindelige 
Navn. 

Aktieselskabet  » Vølund «  har  udvidet  sin  Aktiekapi¬ 
tal  fra  600.000  Kr.  til  1.200.000  Kr.  De  nye  Aktier  er 
emitteret  til  Kurs  115  pCt.  og  deltager  i  Udbyttet  for 
1918  lige  med  de  gamle. 

A/S  Kruckoiv-Waldorff  er  ved  sukeessive  Udvidel¬ 
ser  i  de  sidste  Aar  avanceret  op  i  Millionselskabernes 
Række.  NyAig  har  der  været  fremlagt  for  350.000  Kr. 
nye  Aktier  til  en  Kurs  lidt  over  Pari  (103  pCt.  for 
gamle  Aktionærer,  108  pCt.  for  nye  Aktionærer).  Sel¬ 
skabets  Kapital  er  nu  nøjagtig  1  Miil.  Kr.  Ogsaa  her 
deltager  de  nye  Aktier  lige  med  de  gamle  i  Udbytte 
for  1918. 

Ostefabriken  Fyen  har  udvidet  sin  Aktiekapital  fra 
250.000  Kr.  til  400.000  Kr. 

I  Slagelse  er  der  fornylig  dannet  et  nyt  Aktiesel¬ 
skab  under  Navnet  A/S  Slagelse  Kartoffelmelsfabrik. 
Bestyrelsen  bestaar  af  Mejeriejer  L.  Petersen,  Fabri¬ 
kant  Philipsen,  Købmand  Skovbo  og  flere  andre,  alle 
af  Slagelse.  Virksomheden  tager  sin  Begyndelse  sam¬ 
tidig  med  Kartoffelhøsten. 

□□□□□□ 

Den  belgiske  Industri  under  Okkupationen. 

Til  Belysning  af  den  belgiske  Industris  Stilling  under 
Okkupationen  hidsætter  vi  følgende  Artikel,  som  vi 
gengiver  efter  »Tonindustriezeitung«  1918  Nr.  70: 

»I  Anledning  af  den  i  vort  Nr.  37  offentliggjorte 
Artikel  »Mere  Hensyntagen  til  den  tyske  Cementindu¬ 
stri«  er  der  gennem  »Presseafdelingen  ved  Overkom¬ 
mandoen  i  Markerne«  tilgaaet  os  nedenstaaende  Er¬ 
klæring  fra  Generalguvernementet  i  Belgien.  General- 
guvernementets  Udtalelser  har  følgende  Ordlyd: 

»Artiklen1)  indeholder  en  fra  de  virkelige  Forhold 
ganske  overordentlig  afvigende  Skildring.  Det  er  urig¬ 
tigt,  at  Cementfabriker  paany  er  sat  i  Drift  indenfor 

')  I  hvilken  »Tonindustriezeitung«  har  besværet  sig  over, 
at  der  af  okkuperede  belgiske  Cementfabriker  paaførtes  den 
tyske  Cementindustri  Konkurrence. 

Generalguvernementets  Omraade.  Tvertimod  er  en  af 
de  efter  Ordre  af  den  øverste  Hærledelse  hidtil  drevne 
7  Cementfabriker  allerede  atter  standset.  Andre  Virk¬ 
somheder  skal  standses,  saa  snart  Krigssituationen 
tillader  det.  De  øvrige  belgiske  Cementfabriker  er,  i 
det  mindste  saa  vidt  slige  Fabriker  ligger  indenfor 
Generalguvernementets  Resort,  ikke  meget  tjenlige  for 
en  Genoptagelse  af  Driften,  da  allerede  Driftsmateriale, 
Maskiner  og  andre  Indretninger  i  betydeligt  Omfang 
er  fjernet  og  afgivet  til  Tyskland.  Den  fuldstændige 
Rydning  af  standsede  Fabriker  er,  for  saa  vidt  den 
endnu  ikke  er  sket,  allerede  anordnet.  Om  en  Bort¬ 
dragning  af  Kemikere  kan  der  ikke  være  Tale,  da 
ikke  en  eneste  tysk  Kemiker  er  ansat  i  de  belgiske 
Cementfabriker. 

Lige  saa  lidt  kan  der  være  Tale  om,  at  den  tyske 
Cementindustris  Interesser  er  blevet  skadet  af  de  bel¬ 
giske  Fabriker.  Aftagningen  af  Cement  fra  Tyskland 
er  overfor  Forbruget  i  de  sidste  Aar  og  Maaneder  ved 
Østfrontens  Nedlægning  og  takket  være  den  vestlige 
Offensivs  Fremgang  naturligt  bleven  afgørende  mindre. 
Af  denne  Grund  fuldstændig  at  nedlægge  Militærindu¬ 
strien  i  det  belgiske  Generalguvernement  er  ikke  paa¬ 
kaldet. 

Udleveringen  af  Cement  til  private  indskrænkes  til 
det  yderste,  saaledes  at  de  herværende  (d.  v.  s.  bel¬ 
giske)  Værker  sandsynligvis  efter  Krigens  Slutning 
ikke  engang  vil  kunne  dække  det  belgiske  Behov.  Det 
maa  meget  snarere  antages,  at  den  belgiske  Cement¬ 
industri  efter  Krigen  foreløbig  ikke  vil  kunne  træde 
i  Konkurrence  med  den  tyske.  Til  Fordel  for  denne 
Antagelse  tør  anføres  Bedømmelsen  af  Rigskommis¬ 
særen  for  Cementindustrien,  Hr.  Geheimeraad  Germel- 
mann,  som  paa  Indeni  igsministeriets  Vegne  indgaa- 
ende  har  undersøgt  de  forskellige  Forhold  her  paa 
Stedet  og  ikke  bar  ytret  nogen  Betænkelighed  overfor 
den  forefundne  Situation.  Endelig  afgiver  ogsaa  de 
af  de  tyske  Cementfabriker  uddelte  Dividender  Bevis 
for,  at  der  ikke  bestaar  en  Nødstilstand  i  den  tyske 
Cementindustri.  Paastanden  om,  at  der  i  de  belgiske 
Militærcementfabriker  skulde  fremstilles  Naturcement, 
er  ligeledes  urigtig;  tvertimod  fremstilles  lier  Port- 
landcement  efter  de  samme  Metoder  som  i  Tyskland 
og  i  en  Kvalitet,  som  ikke  staar  tilbage  for  den  tyske 
Cement  under  Krigen.  Fremstillingsomkostningerne 
for  den  belgiske  Cement  andrager  ganske  afset  fra 
Besparelser  med  Hensyn  til  Fragt,  ikke  engang  Halv¬ 
delen  af  de  samtidige  tyske  Priser. 

Forholdene  i  den  tyske  Cementindustri  er  særdeles 
vel  kendte  af  Generalguvernementet,  som  kun  holder 
belgiske  Fabriker  i  Drift,  saa  længe  som  de  militære 
Interesser  udkræver  det.  At  disse  Interesser  ogsaa 
fremtidig  i  første  Række  maa  komme  i  Betragtning 
turde  ikke  behøve  videre  Begrundelse.« 

□□□□□□ 

Amerika  og  dets  Truster. 

Som  bekendt  har  der  i  mange  Aar  været  ført  en 
heftig  Kampagne  i  U.  S.  A.  mod  Trusterne.  Præsident 
Wilsons  Valg  i  sin  Tid  betød  Anti-Trustbevægelsens 


definitive  Sejr.  Meget  strenge  Love  vaagede  over  Næ¬ 
ringslivets  Frihed  og  Beskyttelse  mod  Trustherre¬ 
dømmet.  Under  Indflydelse  af  Krigen  synes  nu  Ame¬ 
rikanernes  Syn  paa  de  forhadte  Truster  noget  for¬ 
andret.  En  særlig  Korrespondent  fortæller  os,  at  selv 
den  brede  Befolkning  er  ved  at  forsone  sig  med  Tru¬ 
sterne,  idet  man  overalt  indser,  at  disse  mægtige 
Sammenslutninger  vil  være  et  uovertræffeligt  Middel 
til  at  fremme  Amerikas  Eksport  og  Handelsoverhøj¬ 
hed  i  fremmede  Lande.  En  særlig  Lov  har  allerede 
—  som  tidligere  meddelt  her  i  Tidsskriftet  —  ophæ¬ 
vet  de  saakaldte  Trustloves  Bestemmelser  for  den 
amerikanske  Eksporthandel,  d.  v.  s.  Trustsammenslut¬ 
ninger,  der  er  forbudt  i  selve  Staterne,  kan  frit  virke 
paa  Eksportens  Omraade.  Selvfølgelig  er  dette  Hen¬ 
syn  til  U.  S.  A.’s  kommercielle  Magt  efter  Krigen  en 
vigtig  Faktor  i  den  nu  stedfindende  Forandring  i  det 
almindelige  Syn  paa  Trusterne.  En  anden  Aarsag  er 
at  søge  i  Knapheden  paa  Arbejdskraft,  efter  at  den 
sædvanlige  store  Indvandring  fra  den  gamle  Verden 
er  standset,  og  som  gør,  at  selv  de  mest  krasse  Demo¬ 
krater  maa  begynde  at  interessere  sig  for  Driftskon¬ 
centration  og  Arbejdsøkonomi,  hvilken  Interesse  man 
mener  nu  at  have  Lov  til  at  vedkende  sig,  idet  selve 
denne  Mangel  paa  Arbejdskraft  i  betydelig  Grad  maa 
antages  at  hindre  Trusterne  i  at  anlægge  en  Pris¬ 
politik,  der  gaar  Forbrugerne  for  skarpt  ind  paa 
Livet. 

Saadan  skifter  Tiderne!  Overalt  ruster  man  sig, 
opgiver  gamle  Dogmer,  centraliserer  og  koncentrerer 
Kræfterne.  Vi,  som  dog  skulde  synes  ikke  at  have 
Overmaal  deraf,  er  stadig  ikke  kommet  længer,  end 
at  hver  ny  økonomisk  Sammenslutning  mødes  med 
den  sædvanlige  Kritik  og  letkøbte  »Omsorg«  for  For¬ 
brugerne.  Fremtiden  synes  at  interessere  i  ringe  Grad. 
Vi  skulde  jo  dog  helst  ikke  straks  kunne  løbes  over¬ 
ende  i  den  Kamptid,  der  vil  følge  Freden. 


□□□□□□ 


Mindre  Meddelelser. 

Træhakkelsemaskiner  m.  m. 

I  Anledning  af  vor  Meddelelse  i  Hefte  Nr.  7  om 
Arbejdsprøver  med  Træhakkelsemaskiner  m.  m.,  er 
vi  anmodet  om  at  oplyse,  at  den  i  Beretningen  fra 
Studiekommissionen  om  danske  Pindehuggemaskiner 
omtalte  »Holbæk  Maskinfabrik«  skal  være  A/S  Chr. 
Andersens  Maskinfabrik,  Holbæk  (Forhandler:  N.  C. 
Breit,  København),  og  at  den  af  denne  Fabrik  frem¬ 
stillede  Maskines  Produktionsmængde  pr.  Time  er 
4400  kg,  ikke  som  angivet  4200  kg. 

Købestævnet  i  Fredericia. 

Aarets  andet  Købestævne  afholdes  i  Dagene  3. — 11. 
August.  Indbydelse  til  Deltagelse  i  Stævnet  udgaar  i 
disse  Dage,  og  Katalogarbejdet  paabegyndes. 

Maatte  nu  blot  Stævnets  i  saa  mange  andre  Ret¬ 
ninger  energiske  Bestyrelse  ubønhørligt  gennemføre 
den  for  hele  Stævnets  Karakter  afgørende  Gruppe- 

inddeling  og  Systematisering  af  de  udstillede  Varer, 
saa  at  det  kaotiske  Præg,  der  hidtil  har  skæmmet 
Købestævnet,  kunde  undgaas!  Vi  henstiller  indtræn¬ 
gende  til  Ledelsen  at  tilrettelægge  en  saadan  Gruppe¬ 
inddeling  ved  det  kommende  Kobestævne.  Selv  om 
nogle  vrangvillige  Udstillere,  der  ikke  tor  være  i  Rum 
sammen  med  deres  Konkurrenter,  skulde  falde  fra, 
saa  vil  den  samlede  Vinding  for  Købestævnet  være 
en  uvurderlig.  Og  Ledelsen  bør  huske,  at  man  nu 
ikke  længer  er  »ene  Hane  i  Kurven«  her  paa  vore 
Kyster.  I  vor  nærmeste  Nærhed  lægger  Goteborg  ud 
med  sin  svenske  Varemesse,  der  efter  alt  at  dømme 
virker  med  store  Midler.  Fredericia  maa  da  forstaa, 
at  den  har  Forpligtelser  overfor  de  danske  Interesser, 
der  her  er  Tale  om. 


Petrograd  Porcelænsfabrik. 

Denne  Fabrik,  som  har  været  en  af  de  første 
Porcelænsfabriker  i  Evropa,  og  som  bar  udmærket 
sig  ved  kunstnerisk  og  værdifuldt  Arbejde,  gaar  hvad 
»Djæl  Narjoda«  meddeler,  mere  og  mere  tilbage.  Af¬ 
delingen  for  kemisk  Porcelæn  faar  ingen  nye  Bestil¬ 
linger,  og  den  optiske  Afdeling  har  indstillet  sin  Virk¬ 
somhed  paa  Grund  af  Mangel  paa  Glas. 

Fajance-  og  Glasafdelingen  lider  under  stor  Mangel 
paa  Brændsel,  og  Afdelingen  for  Porcelænsmaling, 
som  før  leverede  kunstnerisk  udført  Service  til  det 
kejserlige  Hof,  er  ikke  indrettet  paa  at  fremstille  al¬ 
mindelige  Markedsvarer.  Arbejderne  faar  deres  Afsked, 
og  man  har  det  Indtryk,  at  den  store  Virksomhed 
langsomt  men  sikkert  gaar  sin  Undergang  imøde. 


* 


ORGANISATIONS-  06  FORENINGS-MEDDELELSER. 


Gave  til  Industriraadets  Studiekommission. 

Fra  Fabrikant  C.  F.  Jarl  har  Industriraadets  Stu¬ 
diekommission  modtaget  en  Gave  paa  13,000  Kr.,  hvil¬ 
ket  Beløb  udgør  Fortjenesten  paa  et  Parti  Varer,  som 
det  var  lykkedes  Fabrikant  Jarls  Firma,  Øresunds 
cliemiske  Fabriker,  at  tilføre  Landet  paa  særlig  gun¬ 
stige  Vilkaar. 

Beløbet  skal  anvendes  til  Forsøg,  som  Studiekom¬ 
missionen  maatte  foretage. 

Vareudvekslingen  med  Centralmagterne. 

Den  8.  Juli  paabegyndes  i  Erhvervenes  Fællesud¬ 
valg  Forhandlinger  vedrørende  Fornyelse  af  Aftalerne 
om  Vareudvekslingen  mellem  Danmark  og  Central¬ 
magterne. 

Industriraadets  Oprindelsescertifikater. 

Indtil  videre  vil  Professor  Thaulow  i  Sager  ved¬ 
rørende  Udstedelse  af  Oprindelsescertifikater  kun 
være  at  træffe  Tirsdag,  Onsdag,  Fredag  og  Lørdag  fra 
Kl.  I2V2— 1V2,  Dør  Nr.  8,  Industriraadet. 

Engelske  Regler  for  Rekvisitioner. 

Gennem  Danish  Trade  Office  har  Industriraadet 
søgt  Oplysning  om,  hvike  Regler  den  britiske  Rege¬ 
ring  følger  m.  H.  t.  Rekvisition  af  Varer  tilhørende 
fremmede  Magters  Undersaatter.  Det  synes  herefter, 
at  der  ikke  følges  nogen  fast  Regel,  men  at  Vilkaa- 
rene  varierer  efter  de  særlige  Omstændigheder. 

Hvis  Maksimalpris  er  fastsat  paa  den  paagældende 
Vare,  vil  denne  dog  i  Almindelighed  danne  Grundlag 
for  Erstatningen,  men  der  er  nedsat  en  Kommission 
som  særlig  behandler  Tilfælde,  i  hvilke  det  paastaas, 
at  en  saadan  Værdiansættelse  vilde  medføre  Tab. 


Hvor  der  ikke  er  fastsat  Maksimalpris  paa  Varen, 
vil  Erstatningsbelobet  i  Almindelighed  blive  fastsat 
paa  Grundlag  af  Indkøbsprisen,  herunder  indbefattet 
alle  rimelige  Udgifter  (reasonably  incurred),  samt  end¬ 
videre  med  et  vist  Tillæg  som  lovlig  Fortjeneste  (le¬ 
gi  ti  mate  profit). 

Danish  Trade  Office  tilføjer  i  sin  Indberetning,  at 
der  er  forekommet  nogle  faa  Tilfælde,  hvor  britiske 
Firmaer  har  annulleret  deres  Kontrakter  med  danske 
Firmaer  under  Paaskud  af,  at  de  omkontraherede 
Varer  var  blevet  beslaglagt  af  Regeringen,  skønt 
dette  i  Virkeligheden  ikke  har  fundet  Sted. 

I  denne  Anledning  ønsker  Raadet  at  henlede  Op¬ 
mærksomheden  paa,  at  det  i  Reglen  vil  være  muligt 
gennem  Danish  Trade  Office  at  faa  konstateret  i 
hvert  enkelt  Tilfælde,  hvorvidt  Rekvisition  virkelig 
har  fundet  Sted  eller  ej. 

Ny  tysk  B-Erklæring. 

Industriraadet  i  Forbindelse  med  Grosserer-Socie¬ 
tetets  Komité  har  under  3.  Juni  truffet  Aftale  med 
det  herværende  tyske  Gesandtskab  om,  at  der  frem¬ 
tidig  vil  være  at  afgive  en  ny  Art  Erklæring  i  alle 
Tilfælde,  hvor  Materialer  ønskes  udført  hertil  fra 
Tyskland  eller  fort  hertil  paa  neutralt  Skib,  saafremt 
der  for  dette  ønskes  opnaaet  tysk  Lejdebrev  (Geleit- 
schein),  hvilket  Skibsdokument  som  bekendt  anvendes 
for  at  undgaa  Opbringelse  af  de  tyske  Søstridskræfter. 

Denne  ny  saakaldte  B2-Erklæring  maa  herefter  an¬ 
vendes  i  Tilfælde,  hvor  man  tidligere  benyttede  tysk 
B-Erklæring  og  Deklaration,  hvorimod  A-Erklæringen 
finder  Anvendelse  som  hidtil. 

Eksemplarer  af  den  ny  Erklæring  vil  kunne  er- 

holdes  ved  Henvendelse  som  sædvanlig  til  Firmaet 
Nielsen  &  Lydiche,  Vestre  Boulevard  18,  Kjøben- 
havn  B. 

Italiensk  Indførselsregulering. 

Ifølge  en  fra  Udenrigsministeriet  modtaget  Med¬ 
delelse  er  der  fra  2.  Juni  udstedt  en  Bekendtgørelse 
i  Italien,  hvorefter  der  til  Indførsel  til  Italien  af  Varer 
af  fremmed  Oprindelse  eller  af  Varer  hidrørende  fra 
Udlandet  kræves  en  forudgaaende  Indførselstilladelse, 
der  gives  af  Skatkammerministeriet;  dog  undtages 
Indførsel  af  Varer  bestemte  direkte  til  Statsadmini¬ 
strationen.  Ligeledes  er  overhovedet  al  Erhvervelse 
af  Varer  i  Udlandet  forbudt,  naar  disse  er  bestemt  til 
Indførsel  i  Italien. 

Varer,  som  er  blevet  afsendt  til  Italien  før  den  28. 
Maj  1918  er  undtagne  fra  Indførselsforbudet.  Forbudet 
omfatter  indtil  videre  ikke  Pakkepostforsendelser,  men 
vil  kunne  udvides  til  ogsaa  at  omfatte  disse  for  alle 
eller  bestemte  Kategorier  af  Varer.  Forbudet  finder 
ogsaa  Anvendelse  paa  Varer  bestemte  til  at  deponeres 
i  Kreditoplag  o.  1.  eller  bestemte  til  Forarbejdning  for 
atter  derefter  at  udføres  i  forarbejdet  Skikkelse. 

Amerikanske  Bestemmelser  for  Eksport  til  U.  S.  A. 

Fra  det  herværende  amerikanske  Konsulat  har  In- 
dustriraadet  modtaget  Meddelelse  om,  at  der  er  ud¬ 
færdiget  følgende  Bestemmelser  forVarer,  der  sendes 
til  Amerika: 

Fra  og  med  27.  Maj  1918  vil  der  kun  blive  atteste¬ 
ret  Konsulatsfaktura  forVarer,  naar  Afsenderen  frem¬ 
viser  Numeret  paa  en  af  I)e  Forenede  Stater  ud¬ 
stedt  Importtilladelse,  som  dækker  Forsendelsen,  und¬ 
tagen  i  saadanne  Tilfælde,  hvor  Forsendelsen  er 
dækket  af  en  i  Overensstemmelse  med  et  af  de 
nedenanførte  PBF  Blanketnumre  mærket  General¬ 
erklæring. 

Paa  hver  Konsulatsfaktura  maa  Importtilladelsens 
Numer  angives. 

PBF  Nr.  1  dækker  Import  af  alle  Varer,  som  ikke 
er  opført  paa  Klausullisterne,  og  hvis  Værdi  ikke 
overstiger  100  Dollars. 

PBF  Nr.  2  dækker  al  Import  til  Alaska,  Kanal¬ 
zonen,  Filippinerne,  Hawaii,  Guam,  Tutuila,  Porto 
Rico  og  Jomfruøerne,  naar  Varerne  er  ankommet  til, 
og  naar  de  er  bestemte  til  Forbrug  i  disse  Lande  og 
ikke  til  Videreforsendelse. 

PBF  Nr.  5  dækker  Import  af  Varer,  der  tidligere 
er  indført  fra  De  Forenede  Stater,  naar  Værdien  af 
disse  ikke  overstiger  500  Dollars. 

PBF  Nr.  6  dækker  Import  af  den  med  Passagerer 
følgende  Bagage,  naar  denne  kun  indeholder  Gen¬ 
stande  til  personligt  Brug  under  Rejsen. 


PBF  Nr.  9  dækker  Import  af  tomme  Fustager,  Cy¬ 
lindre  og  amerikanske  Ejere  tilhørende  Beholdere 
(Emballage),  som  har  været  anvendt  til  Eksport  af 
Varer  fra  De  Forenede  Stater. 

PBF  Numrene  3,  4,  7,  8,  10  og  11  vedrører  kun 
bestemte  Lande,  som  har  faaet  særlig  Underretning 
desangaaende. 

Engelsk  Indførselsforbud. 

Fra  Udenrigsministeriet  har  Industriraadet  mod¬ 
taget  Meddelelse  om,  at  der  ifølge  Telegram  fra  Ge¬ 
sandtskabet  i  London  er  udstedt  britisk  Indførsels¬ 
forbud  for  følgende  Varer: 

Ost,  Brandrør  samt  Bestanddele  af  disse,  Motorsprit 
inklusive  Aviationssprit,  Kulolie  inklusive  Whilespril, 
Gasolie,  Brændselsolie  og  saadanne  Destillater,  hvoraf 
hvilket  som  helst  af  de  foran  nævnte  Produkter  kan 
fremstilles,  Sukkerror,  Fodtrin  lil  Væve,  Drejebænke 
paa  3  Tommers  Centrum  og  derover. 

Fortolkningen  af  den  britiske  Embargolettelse. 

Ifølge  Telegram  fra  Erhvervsorganisationernes  Kon¬ 
tor  i  London  har  The  War  Trade  Department  nær¬ 
mere  defineret,  hvad  der  falder  ind  under  »Kostbart 
Pelsværk«,  der  som  bekendt  findes  opført  paa  Listen 
over  de  Varer,  som  der  nu  vil  kunne  ventes  meddelt 
Udførselstilladelse  for  fra  England. 

Ved  »Kostbart  Pelsværk«  skal  herefter  forstaas: 

Skunk,  Stenmaar  (-Stone  Mårten),  Eleclric-Kanin, 
Astrachan,  Odder,  Opossum  med  Undtagelse  af  australsk 
Opossum,  Skind  af  ufødte  Dyr  ( Kalve  og  Lam),  Los, 
Sæl,  Hvidræv  og  anden  Bæv,  Persianer,  Electric-Bisam, 
amerikansk  Zobel  (-Mårten),  russisk  Zobel,  virginsk 
Ilder,  Hermelin,  Egern. 

Tilføjelser  til  den  franske  Liste  over  frigiv ne  Varer. 

Til  den  i  vort  sidste  Hefte  gengivne  Fortegnelse 
over  frigivne  franske  Eksportvarer  er  tilkommet  føl¬ 
gende: 

Artikler  til  Kunstnere  med  Undtagelse  af  Olier  og 
Terpentin,  Vægtskaale  og  -Plader,  der  ikke  indeholder 
Kobber  eller  Messing,  Skruenøgler  til  Cykler,  Kasse- 
konlrolapparater,  løse  Protokolblade  og  lignende  Papir¬ 
artikler,  Ure,  herunder  store  Ure,  Stueure  og  Vække¬ 
ure,  Maskiner  til  Sukkerraffinering ,  Vaskemaskiner, 
der  ikke  indeholder  Gummi  eller  Kobber,  Symaskiner, 
Fyldepenne,  Barbermaskiner,  som  ikke  indeholder  Nik¬ 
kel  eller  Tin  (med  Betingelse  for  Kompensationsvarer), 
Porcelænsjord,  Oliemalerier. 

Embargolettelsen. 

Vi  gengiver  nedenfor  en  ny,  fuldstændig,  revideret 
Fortegnelse  over  Varer,  for  hvilke  Embargoen  er 
blevet  hævet  af  De  Forenede  Stater,  Frankrig,  Italien 

og  Storbritannien.  Denne  Fortegnelse  træder  i  Stedet 
for  tidligere  offentliggjorte  Fortegnelser  og  er  ens  for 
alle  fire  Lande. 

Ansøgninger  om  Udførselstilladelse  for  disse  Varer 
vil  blive  tilstaaet  for  Indskibning  fra  og  med  25.  Juni 
1918: 

Regnemaskiner,  Alabast  og  Marmor  til  Billedhugger¬ 
arbejder,  Kunstnermaterialer  undtagen  Olier  og  Terpen¬ 
tin,  Sportsrekvisitter,  som  ikke  indeholder  Gummi  eller 
Læder,  Personautomobiler  og  Reservedele,  men  ikke 
Dæk,  og  Tilbehør,  Cykler  og  Cykledele,  men  ikke  Dæk 
og  ikke  Tilbehør,  Knapper  af  Ben  eller  Horn,  oriental¬ 
ske  Tæpper,  Kasseapparater,  Porcelæn,  Kaolin,  Vhre, 
herunder  Kontroluhre,  Beklædningsgenstande  af  Hel¬ 
eller  Halvsilke,  Koraller,  følgende  Medicinalvarer:  Ar- 
senomobilon,  Acetylsalicylsyre,  Amidol  og  Amidolsub- 
stitutter,  Brom,  Kamille,  Digitalis,  Eucain,  Jernforbin¬ 
delser,  Brombrinte,  Kharsevan,  Metol,  Sølvnitrat,  Opi¬ 
umsalkaloider,  Salicylsyre,  Bromnatrium,  dentale  Bor, 
Fyldningsmaterialer  til  Tænder  undtagen  saadanne, 
som  indeholder  Platin  eller  andre  ædle  Metaller, 
Diamanter,  undtagen  til  Induslribrug,  Farver  og  Farve¬ 
stoffer,  Elektropletvarer  og  Sølvvarer,  som  ikke.  inde¬ 
holder  mere.  end  5  pCt.  Nikkel  eller  Kobber,  Lervarer, 
kostbare  Fjer,  Cinemafdms,  kunstige  Blomster,  Blom¬ 
sterfrø,  undtagen  olieholdige  Frø,  Fyldepenne,  kostbart 
Pelsværk,  Maaleglas,  Glasvarer,  Haarpynt  og  Kamme, 
undtagen  saadanne,  som  er  forarbejdet  af  Kasein  eller 
Corozo,  Isenkram  afJern  eller  Staal  til  Brug  ved  Byg¬ 
ning,  monterede  Hatte,  Straahatte,  Bohave,  Udstyr  og 
fast  Inventar  af  Træ,  Jern  eller  Staal,  imiterede  Smyk¬ 
ker,  haandgjorte  Kniplinger  f.  Eks.  Malteserkniplinger, 
Hovedbøger,  Ringbøger  og  lignende  Kontorartikler,  Be- 
lysningsartikler  afJern  eller  Staal,  Maskiner,  Maskiner 
til  Bomuldsspinding  og  Sukkerraffinering,  Vaskema¬ 
skiner,  som  ikke  indeholder  Gummi  eller  Kobber,  Er¬ 
statnings-  og  Reservedele  til  Maskiner,  medicinske  og 
kirurgiske  Apparater,  som  ikke  indeholder  Gummi, 
Saffian,  Galanterivarer,  Motorcykler  og  Motor-Reserve¬ 
dele,  men  ikke.  Dæk  og  ikke  Tilbehør,  Musikinstrumen¬ 
ter,  undtagen  saadanne,  som  bestaar  helt  eller  hoved¬ 
sagelig  af  Metal,  Kontormøbler,  -Udstyr  og  -Artikler, 
Malerier ,  Teaterkikkerter,  Fonografer,  Fonograf  valser, 
Fotograf  artikler,  Klaverer,  Penne,  Parfume  undtagen 
Fssensolier,  Kunstreproduktioner,  Ædelstene  og  imi¬ 
terede  Stene,  Bogtrykkerpresser,  som  ikke  indeholder 
uforholdsmæssige  Mængder  af  Kobber,  Nikkel  eller  An¬ 


timon,  Barbermaskiner  og  Blade,  som  ikke  indeholder 
Nikkel  eller  Tin,  Baand,  Silke,  Salt,  Sanitets-Artikler, 
Materialer  af  Jern,  Staal  eller  Ler  til  sanitær  Installa¬ 
tion,  Skruenøgler  til  Cykler,  Symaskiner,  Vægte  uden 
Lodder  af  Kobber  eller  Messing,  Haveplanter,  Briller, 
kunstige  Tænder  undtagen  saadanne,  som  indeholder 
Platin,  Iridium  eller  andre  sjældne  Metaller,  Tand¬ 
børster,  Toiletartikler  undtagen  Sæbe  og  ikke  i  Tin- 
eller  Blybeholdere  og  ikke  indeholdende  mere  end  1  pCt. 
Glycerin,  Silkepossementeri  og  Silkebesætning,  Legetøj, 
friske  og  præserverede  Trøfler,  Typesætte-  og  Type- 
støbe-M askiner  uden  Typemetal,  Skrivemaskiner,  Re¬ 
servedele  og  Tilbehør  undtagen  Baand,  som  ikke  er 
skaaret  ud  til  Brug,  og  Baand  bredere  end  2  Tommer, 
Tapetpapir,  Vine. 

Udførselstilladelse  vil  ikke  blive  udstedt  for  Varer 
i  denne  Fortegnelse,  som  indeholder  uforholdsmæs¬ 
sige  Mængder  Gummi,  Tin,  Kobber  eller  Bly. 

Industriraadets  Studiekommission. 

Studiekommissionens  Sekretariat  (Kontor  Nr.  27 
Telf.  8100,  Lokal  9)  er  aabent  hver  Dag  fra  10—2  samt 
fra  3—4,  i  hvilket  sidste  Tidsrum  Ingeniør  Th.  Madsen 
vil  kunne  træffes. 

□□□□□□ 

Legater. 

Enkefru  I.  E.  F.  Olsens  Legat  er  i  Aar  uddelt  til 
følgende: 

Mekanikerlærling  Svend  Aage  Balchen. 

Klejnsmedelærling  Peter  Vandyk  Helenius  Balle. 

Maskinlærling  Carl  Jensen. 

Malerlærling  Gunnar  Martinus  Nissen. 

Hver  Lærling  faar  100  Kr.  for  hvert  af  Aarene 
1918  og  1919. 

□□□□□□ 

Tidsskrift  for  Industri  udgaar  den  1.  og  15.  hver 

Maaned.  Klager  over  Fejl  ved  Bladets  Forsendelse 
bedes  rettet  til  det  stedlige  Postvæsen  —  hvis  dette 
ikke  nytter  eventuelt  til  Bladets  Ekspedition,  Telefon 
Central  8100. 

Redaktionen  modtager  med  Glæde  Meddelelser  fra 
Industrien  om  Nyheder  o.  1.  af  almen  industriel  In¬ 
teresse. 

Oplysningsarbejdet  overfor  Udlandet. 


Paa  et  Møde,  som  en  Kreds  af  Handelsmænd 
og  Industrifolk  fornylig  afholdt  i  Aarhus, 
drøftede  man  stærkt  interesseret  det  stedse  mere 
paatrængende  Spørgsmaal  om,  hvad  der  kan  og 
hvad  der  bør  gøres  for  al  etablere  et  virkeligt 
dansk  Oplysningsarbejde  overfor  Udlandet.  For 
dem,  der  har  Lejlighed  til  paa  nærmere  Hold 
at  følge  Begivenhederne  paa  vort  hjemlige  Mar¬ 
ked  i  Forbindelse  med  Strømninger  og  Stemnin¬ 
ger,  saaledes  som  de  manifesterer  sig  baade  paa 
tle  afgørende  Steder  i  Udlandet  og  i  den  uden¬ 
landske  Presse,  staar  det  vistnok  forlængst  klart, 
at  der  her  frembyder  sig  et  Problem  af  en  Ak¬ 
tualitet,  som  ikke  mere  taaler  nogen  Opsæt¬ 
telse. 

Efter  at  Rigdagsvalgene  nu  har  afklaret  Luften, 
og  vi  igen  nogenlunde  ved,  hvorledes  Landet 
indadtil  ligger,  er  Tidspunktet  maaske  belejligt 
til  en  foreløbig  Orientering  over,  hvorledes  man 
i  vore  Nabolande  Norge  og  Sverige  allerede  i 
nogen  Tid  har  haft  Sagen  paa  Dagsordenen. 

I  Norge  har  Diskussionen  været  ført  i  nær 
Tilslutning  til  Budgetbehandlingen.  Den  14.  Marts 
iaar  fremsatte  Generalkonsul  O.  ,/.  Storm  i  »Dag¬ 
bladet«  et  skarpt  Angreb  paa  Udenrigsminister 
Ihlen,  fordi  denne  havde  fremlagt  et  Budget, 
som  er  grundlagt  paa  »det  gamle  System«.  Ge¬ 
neralkonsulen  gik  ud  fra  en  Indstilling,  som 
den  af  Stortinget  i  sin  Tid  nedsatte  Utenrikskom- 
mission  havde  afgivet  d.  18.  December  1913,  og 
hvori  der  anbefaledes : 

1)  Mere  forretningsmæssig  Indsigt  indenfor  De¬ 
partementet  og  nærmere  Føling  mellem  dette  og 
Forretningslivet,  ved  at  der  ved  Ansættelse  i 
Udenrigstjenesten  tages  mest  muligt  Hensyn  til 
vedkommendes  Kvalifikationer  som  Repræsen¬ 


tant  for  vort  Næringslivs  Interesser.  Oprettelse 
af  sagkyndige  Raad. 

2)  Kombination  af  det  konsulære  og  diploma¬ 
tiske  Embedsværk.  Fælles  Legations-  og  Kon¬ 
sulatspersonale  under  et  og  samme  Tag. 

3)  Størst  mulig  Forretningsky ndighed  hos  de 
udenrigsministerielle  Tjenestemænd  i  Overens¬ 
stemmelse  med  Stortingets  enstemmige  Udtalelse 
af  13.  Juni  1911  og  i  Forbindelse  hermed  fri 
og  aaben  Konkurrence  ved  Besættelsen  af  alle 
Poster  (undtagen  Ministerstillingerne)  efter  Ind¬ 
stilling  af  et  særskilt  Nævn  paa  5  Medlemmer, 
»for  at  Standshensyn  og  Lokalhe.nsyn  ikke  skal 
træde  i  Forgrunden  til  Skade  for  Landshensyn«. 

Om  disse  3  Reformkrav  siger  Generalkonsul 
Storm,  at  de  i  Virkeligheden  var  »en  knusende 
Dom  over  Udenrigsvæsenets  Organisation  og  en 
Godkendelse  af  den  Kritik,  som  lige  siden  1906 
var  blevet  rettet  mod  Udenrigsstyrets  Mangel 
paa  forretningsmæssig  Indsigt  og  Omdømme«. 
Ligesom  Irgens  i  1912,  forelægger  Ihlen  i  1918 
alligevel  »et  Budget  med  Forslag  til  nye  Poster 
og  Udvidelser,  kun  langt  mere  videregaaende, 
hygget  paa  det  gamle  System«. 

Generalkonsul  Storm  slutter  med  at  sige,  at 
»de  nye  Diplomat-  og  Konsulatposter,  Handels¬ 
attachéer,  Handelsraad  og  Stipendier  er  til  ingen 
Nytte,  naar  man  ikke  ved  Lov  sikrer  sig,  at 
Posterne  besættes  med  de  rette  Mænd«,  og  han 
tilføjer,  at  »med  de  forestaaende  Kampe  om 
Verdensmarkederne  for  Øje  vil  de  Penge,  der 
anvendes  i  saa  Henseende,  være  en  Bagatel  i 
Sammenligning  med  de  vældige  økonomiske  In¬ 
teresser,  der  staar  paa  Spil«. 

Den  19.  April  refererer  de  norske  Blade  Kon¬ 
stitutionskomitéens  Indstilling  om  Bevilling  til 

diplomatiske  og  konsulære  Anliggender.  Indstil¬ 
lingen  gaar  ud  paa,  at  der  oprettes  Handelsraad 
i  Rusland  og  Sydamerika  og  udsendes  en  Gene¬ 
ralkonsul  til  Kalkutta,  ligeledes  at  der  uddeles 
Stipendier  til  yngre  Mænd  med  Interesse  og  Anlæg 
for  »Utenrikstjeneste«. 

Disse  Forslag  —  hedder  det  i  Indstillingen  — 
tilsigter  at  styrke  og  udvikle  den  kommercielle 
Forbindelse  paa  fremmede  Markeder,  hvilket  er 
en  Statsopgave  af  største  Betydning: 

»Fremme  af  det  mellemfolkelige  Handelssam¬ 
kvem  og  Beskyttelse  af  Næringslivets  Interesser 
udadtil  trænger  sig  stærkere  frem  som  et  Stats- 
formaal  i  Samvirke  med  Næringslivets  eget  Ar¬ 
bejde.  Særlig  gælder  det  nu  at  studere  de  nye 
Krav,  som  den  store  Verdens-Konflikt  har  skabt«. 

De  foreslaaede  Handelsraader  vil  her  yde  et 
værdifuldt  Arbejde,  forudsat  at  det  [lykkes  at 
linde  de  rette  Mænd,  og  at  man  ved  sit  Valg 
lægger  Hovedvægten  paa  den  kommercielle  Er¬ 
faring  og  Indsigt.  Handelsraadens  Stilling  maa, 
som  det  tidligere  er  fremhævet  af  Oplysnings¬ 
kontoret  for  Næringsveiene,  være  fri  og  bevæ¬ 
gelig.  »Det  er  rimeligt,  at  han  knyttes  til  en 
bestemt  Legation,  men  han  maa  ikke  vokse  fast 
til  denne.  Derfor  bør  han  være  ubundet  af  Le¬ 
gationens  daglige  Arbejde  og  maa  have  fri  Ad¬ 
gang  til  direkte  Forbindelse  med  Hjemlandets 
Autoriteter  og  Forretningsmænd«. 

Et  Forslag  fra  Departementets  Side  om  en 
Bevilling  paa  30,000  Kr.  til  Disposition  for  at 
kunne  følge  den  internationale  Handelspolitik 
finder  Komitéen  begrundet  under  den  forelig¬ 
gende  internationale  Situation.  »Statsmagterne 
vil«  —  hedder  det  i  Indstillingen  —  »sand¬ 
synligvis  komme  til  at  gribe  adskilligt  stær¬ 
kere  end  før  ind  i  det  merkantile  Samkvem 
Nationerne  imellem,  og  den  handelspolitiske  Ef¬ 
terretningstjeneste  kræver  da  særlig  Omhu«. 
Komitéen  anser  det  ikke  for  formaalstjenligt,  at 
Bevillingen  udstykkes  i  mindre  Beløb  paa  en 
Række  Legationer,  men  skønner,  at  »en  eller 
lo  dygtige,  kyndige  og  selvstændige  Mænd,  som 
eventuelt  kan  dele  deres  Arbejde  mellem  et  Par 
eller  tiere  af  de  centrale  Steder,  hvorfra  Frem¬ 
tidens  Handelspolitik  dirigeres,  og  som  derigen¬ 
nem  kan  opnaa  en  samlet  Oversigt  over  Retnin¬ 
ger  og  Bevægelser  paa  dette  Omraade,  vil  gøre 
mere  Nytte  end  en  Række  isoleret  arbejdende 
Legationsfunktionærer« . 

Den  21.  Marts  fornyer  Generalkonsul  Storm 
sit  Angreb  i  »Dagbladet«.  Han  paaviser,  at  Ud¬ 


gifterne  til  Landets  udenrigske  Repræsentation 

1  Løbet  af  4  Aar  er  steget  til  1,427,500  Kr.  eller 
med  godt  og  vel  50  pCt.  Imidlertid  er  Repræ¬ 
sentationen  i  Kina  og  Sydamerika  ganske  util¬ 
strækkelig,  og  skal  man  kunne  faa  kvalificerede 
Folk,  og  skal  Tiden  udnyttes  økonomisk  med 
behørig  Kontorhjælp,  maa  saavel  Lønninger  som 
Personale  forøges,  hvortil  en  Stigning  paa  25 
pCt.  vil  være  knap  nok.  Generalkonsulen  argu¬ 
menterer  videre,  at  naturligvis  vil  det  være  stor¬ 
artet,  dersom  Landet  har  Raad  til  al  ofre  disse 

2  Millioner,  som  rigtigt  anvendt  vil  komme 
Eksportindustri,  Handel  og  Skibsfart  til  Gode 
og  derved  indirekte  det  hele  Land.  Men  Forud¬ 
sætningen  er  rigtignok,  at  man  faar  fat  i  de 
rigtige  Mænd,  og  —  siger  Herr  Storm  —  dem 
faar  vi  ikke,  før  hele  Systemet  reorganiseres. 
»Juridisk  Eksamen,  Kancelli-Rutine  og  Diplo¬ 
matuniform  er  ikke  mere  nok  til  at  tilfredsstille 
Tidens  Krav«. 

Ogsaa  i  Sverige  lyder  der  stærke  Røster  for  i 
Tide  at  faa  Oplysningstjenesten  og  den  udenrigs- 
ministerielle  Organisation  ind  i  saadanne  Former, 
at  man  kan  staa  fuldt  rustet  til  at  optage  den 
Konkurrencekamp,  der  vil  blive  at  udkæmpe 
den  Dag,  Krigen  slutter. 

Allerede  i  December  Maaned  ifjor  indgav 
»Sveriges  Allmånna  Exportforeningen«  et  For¬ 
slag,  hvori  det  fremhævedes,  at  Sveriges  uden¬ 
rigske  Repræsentation  maatte  omlægges  og  meget 
forøges  —  især  gennem  Ansættelse  i  større  Ud¬ 
strækning  af  Handelsattachéer —  hvis  ikke  svensk 
Handel  og  svensk  industriel  Foretagsomhed  skulde 
blive  slaaet  af  Marken.  I  »Stockholms-Tidnin- 
gen«  for  11.  April  meddeles  det  endvidere,  at 
Direktør  E.  Nylander  i  Andet  Kammer  har  fore- 
slaaet,  at  der  udarbejdes  et  Regeringsforslag  i 
samme  Retning.  Det  er  givet  —  skriver  nævnte 
Blad  —  at  intet  Land  i  den  forestaaende  Væd- 
dekamp  »får  någonting  till  skanks  for  sina  vackra 
ogons  skuil«.  Hovedparten  af  Arbejdet  maa  na¬ 
turligvis  falde  paa  Handelen,  Industrien  og  Skibs¬ 
farten,  men  Staten  bar  Pligt  til  saa  langt  som 
bare  muligt  at  understøtte  dette  Arbejde  gennem 
en  velordnet  og  praktisk  rekrutteret  udenrigsk 
Repræsentation. 

Direktør  Nylander  finder,  at  den  forhaanden- 
værende  Repræsentation  saa  lidt  som  muligt 
svarer  til  Sveriges  Stilling  som  Handels-,  Indu¬ 
stri-  og  Søfartsnation.  For  at  faa  Repræsentatio¬ 
nen  etlektivt  rustet  baade  til  Informationsvirk¬ 
somheden  og  til  Propagandaen  for  et  større 

Kendskab  til  Sverige  og  dets  Næringsveje  er  det 
uomgængeligt  nødvendigt,  at  man  paa  mange 
vigtige  Afsætningsfelter  for  svensk  Eksport  og 
paa  mange  Produktionssteder  for  de  Livsfornøden¬ 
heder  og  Raamaterialer,  Landet  maa  importere, 
faar  egne  officielle,  lønnede  Repræsentanter  i 
Stedet  for  de  558  ulønnede  Konsuler,  af  hvis 
Virksomhed  Udbyttet  i  Almindelighed  ikke  er 
stort.  Forslagsstilleren  erindrer  om,  at  Sverige  i 
det  store  britiske  Indien,  og  i  det  for  Levneds¬ 
middelproduktionen  saa  vigtige  Hollandsk  Indien 
ikke  ejer  en  eneste  lønnet  svensk  konsulær  Re¬ 
præsentant.  Sverige  savner  desuden  lønnede  Kon¬ 
suler  i  Grækenland-,  paa  Afrikas  Nord-,  Vest-  og 
Østkyster,  i  Syrien  og  Palæstina,  i  Persien,  paa 
Nordamerikas  Vestkyst,  i  Centralamerika,  paa 
Kuba,  i  saa  vigtige  Havnestæder  som  Kanton, 
Hongkong  og  Singapore,  i  Siam  osv. 

Artiklen  slutter  med  en  Udtalelse  om,  at  »man 
bør  kunne  gaa  ud  fra,  at  dette  særlig  vigtige 
Spørgsmaal  vil  tinde  tilbørlig  Forstaaelse  i  Rigs¬ 
dagen.  Det  gælder  at  ruste  i  Tide,  saa  at  vi  ikke 


overraskes  og  allerede  fra  Begyndelsen  trænges 
tilbage  i  den  sikkerlig  forestaaende  store  frede¬ 
lige  Væddekamp  efter  Krigen«. 

Som  man  vil  se,  drejer  Debatten  i  Sverige  og 
Norge  sig  om  de  8  Punkter: 

1)  Oplysningsarbejdet  udadtil  —  d.  v.  s.  Arbej¬ 
det  paa  Stedet  for  at  imødegaa  og  neutralisere 
fejlagtige  Opfattelser  til  Skade  for  de  nationale 
Interesser  og  for  i  det  fremmede  Land  at  sprede 
Oplysning  om  egne  Forhold, 

2)  Ophrsningsarbejdet  indadtil  —  d.  v.  s.  Ar¬ 
bejdet  for  til  enhver  Tid  at  bolde  Hjemlandet 
behørig  informeret  om  Tilstande  og  Handels¬ 
muligheder  i  Udlandet. 

3)  Den  derved  nødvendiggjorte  Udvidelse  af 
den  udenrigsministerielle  Repræsentation  i  Form 
af  Handelsattachéer  og  Valgkonsuler  med  behø¬ 
rigt  Kontorpersonale,  derunder  formentlig  ogsaa 
Pressekonsulenler  paa  i  hvert  Fald  de  vigtigste 
af  Pladserne. 


Sveriges  Handelsaftale  med  Ententen. 

Organisationen  af  Importforholdene. 


Vore  Læsere  vil  fra  vore  tidligere  Redegørelser 
angaaende  Sveriges  krigshandelspolitiske  System 
erindre,  hvorledes  den  stærke  Statstanke  i  Sve¬ 
rige  førte  til,  at  man  med  Basis  i  en  særlig 
»Krigshandelslov«  henlagde  hele  det  ekstraordi¬ 
nære  krigshandelspolitiske  System  under  en  i 
denne  Anledning  særlig  oprettet  Statskommission, 
Statens  Handelskommission.  Denne  Kommissions 
daglige  Arbejde  svarede  ret  nøje  til  de  danske  Er¬ 
hvervsorganisationers  Virksomhed  med  Hensyn 
til  Udstedelsen  af  Erklæringer  o.  s.  v. 

Som  bekendt  lykkedes  det  imidlertid  ikke  Sve¬ 
rige,  saaledes  som  det  lykkedes  Danmark  gen¬ 
nem  Erhvervsorganisationerne,  at  naa  en  generel 
Handelsoverenskomst  med  England;  ej  heller 
naaede  man  en  lignende  Ordning  som  Norge 
havde  opnaaet  kort  efter  Danmark,  nemlig  en 
supplerende  Række  Overenskomster  mellem  Eng¬ 
land  og  de  forskellige  norske  Brancheforeninger, 
hvilket  System  ligesaavel  som  det  danske  var 
udelukket  ved  det  med  Krigshandelsloven  an- 
slaaede  Princip,  at  kun  den  svenske  Stat  kunde 
slutte  Handelsaftaler  med  de  krigsførende  Lande. 
Medens  Danmark  levede  under  generelle  Aftaler 
til  begge  Sider  allerede  fra  Slutningen  af  1915, 


og  Norge  under  sit  Branche-Aftalesystem  fra 
Foraaret  1916,  har  Sverige  indtil  fornylig  levet 
under  ret  provisoriske  Forhold  paa  disse  Om- 
raader  med  Aftaler  fra  Tilfælde  til  Tilfælde. 
Dette  maa  dog  ikke  forstaas  saaledes,  at  der 
ikke  hele  Tiden  har  været  Bestræbelser  igang 
for  at  naa  til  en  generel  Handelsoverenskomst 
med  Vestmagterne,  men  først  nylig  er  det  alt- 
saa  lykkedes  at  faa  en  Ordning  i  Stand,  særlig 
efter  at  de  af  den  skærpede  Søkrig  affødte  Van¬ 
skeligheder  for  alle  Tilførselsforhold  m.  m.  i  saa 
høj  Grad  har  tilskyndet  hertil. 

Kort  Tid  efter  at  Norge  havde  faaet  sin  under 
saa  store  Vanskeligheder  udarbejdede  Overens¬ 
komst  i  Stand  med  De  Forenede  Stater  —  og 
dermed  sikret  sig  Genoplivelsen  af  de  tidligere 
Overenskomster  med  de  øvrige  Ententemagter, 
for  saa  vidt  disse  Overenskomster  overhovedet 
kan  genoplives  —  meddeltes  det  officielt,  at  Sve¬ 
riges  Overenskomst  med  De  Forenede  Stater  og 
Ententen  nu  var  en  Kendsgerning.  Medens  den 
norsk-amerikanske  Overenskomst  foreligger  of¬ 
fentliggjort  —  ja  endog  fra  De  Forenede  Stater 
er  blevet  udsendt  telegrafisk  som  Forslag,  inden 
dette  ad  normal  Vej  var  naaet  til  Norge  — 

hemmeligholdes  derimod  den  svenske  Overens¬ 
komst  i  sine  Enkeltheder  paa  samme  Maade, 
som  vore  hidtidige  Handelsoverenskomster  er 
blevet  det.  Hovedbestemmelserne  i  den  norske 
Overenskomst,  der  ikke  blot  fastslaar  det  Im¬ 
portkvantum,  som  Norge  kan  modtage  fra  Vest¬ 
magterne,  men  ogsaa  begrænser  Norges  Udfør¬ 
sel  til  Centralmagterne  til  bestemte  Kvanta, 
turde  være  almindelig  bekendt  fra  Dagspressens 
Meddelelser.  For  os  kunde  der  maaske  være 
Anledning  til  at  gøre  opmærksom  paa,  at  den 
norsk-amerikanske  Overenskomst  forpligter  Norge 
til  hver  Maaned  at  give  den  amerikanske  War 
Trade  Boards  Repræsentant  en  fuldkommen 
Statistik  over  al  Eksport  fra  og  Import  til  Norge, 
hvilken  Bestemmelse  sammen  med  visse  andre 
i  Overenskomsten  synes  at  kunne  give  Anled¬ 
ning  til  en  Indblanding  udefra  i  Norges  egne 
Handelsforhold,  som  ikke  turde  være  heldig. 
Selve  Udøvelsen  af  Overenskomstens  Bestem¬ 
melser  rokker  derimod  ikke  det  bestaaende  Sy¬ 
stem,  idet  Importen  som  hidtil  formidles  gen¬ 
nem  Brancheforeninger,  enten  forud  eksisterende 
faglige  Organisationer  eller  særlig  oprettede  Im¬ 
portforeninger  indenfor  de  forskellige  Industri- 
og  Handelsgrene. 

Anderledes  i  Sverige.  Her  har  det  tidligere 
System  ikke  kunnet  opretholdes  efter  den  nye 
Handelsaftale,  og  det  er  interessant  at  se,  hvor¬ 
ledes  Sverige  nu  kommer  over  til  samme  System 
med  Importforeninger  indenfor  de  forskellige 
Brancher,  som  kendes  i  Norge,  siden  England 
i  1915  nægtede  overfor  dette  Land  at  gaa  ind 
paa  en  lignende  generel  Overenskomst,  som  var 
afsluttet  med  de  danske  Hovedorganisationer  for 
Industri  og  Handel.  Ifølge  den  svenske  Handels¬ 
aftale  med  Ententemagterne  skal  nemlig  Impor¬ 
ten  af  de  Varer,  som  i  Henhold  til  Aftalen  im¬ 
porteres  til  Sverige,  formidles  af  særlige  i  dette 
Øjemed  oprettede  Importforeninger,  ved  hvis 
Organisation  man  i  størst  mulig  Udstrækning 
selvfølgelig  benytter  allerede  eksisterende  Sam¬ 
menslutninger.  Af  Importforeninger,  der  allerede 
er  dannet,  kan  nævnes:  Svenske  Oliemøllers 
Importforening,  Svensk  Smøreolieimportforening, 
Svensk  Gummiimportforening,  De  svenske  kemi¬ 
ske  Industriers  Importforening,  Den  svenske 
Uldimportforening,  Den  svenske  Bomuldsim¬ 
portforening,  Svenske  Jute-  og  Hampefabrikan- 
ters  Importforening,  Svensk  Tekstilvareimporl- 
forening,  den  svenske  Kornimportforening,  de 
svenske  Læderbranchers  Importforening,  den 


svenske  Metalimportforening,  den  svenske  Raa- 
fosfatimportforening. 

Importen  af  Raatobak  er  henlagt  under  det 
svenske  Tobaksmonopol,  ligesom  Importen  af 
Vin-  og  Spirituosa  henhører  under  A/B  Vin-  & 
Spritcentralen.  Angaaende  Importen  af  Petroleum, 
Brændselsolier  og  Benzin  samt  Margarineraava- 
rer  vil  der  senere  blive  truffet  Bestemmelse. 
Importen  af  Korn  og  Foderstoffer  samt  af  Sal¬ 
peter  skal  derimod  direkte  henlægges  under 
Folkhushållningskommissionen,  som  desuden 
kommer  til  at  formidle  Importen  af  Ris,  Kaffe, 
The  og  Kakao,  Sukker,  Konserves  o.  s.  v. 

Med  Hensyn  til  Importforeningernes  Ledelse, 
da  skal  Bestyrelserne  udgøres  af  aktive  Nærings¬ 
drivende  indenfor  de  paagældende  Brancher. 
Hermed  er  altsaa  det  svenske  Erhvervsliv  dra¬ 
get  direkte  ind  i  det  svenske  handelspolitiske 
System.  I  hver  Forenings  Bestyrelse  skal  dog 
desuden  en  Repræsentant  for  Statens  Handels¬ 
kommission  og  en  Repræsentant  for  henholdsvis 
Statens  Industrikommission  eller  Folkhushåll¬ 
ningskommissionen  have  Sæde,  den  første  som 
Formand  i  Bestyrelsen,  den  anden  som  Næstfor¬ 
mand.  Handelskommissionens  Repræsentant  har 
nærmest  til  Opgave  at  opretholde  den  fornødne 
Kontakt  med  Handelskommissionen,  gennem  hvil¬ 
ken  stadig  alle  Importansøgninger  skal  passere  og 
godkendes,  medens  Industrikommissionens,  hen¬ 
holdsvis  Folkhushållningskommissionens  Repræ¬ 
sentant  skal  sørge  for  Forbindelsen  med  disse 
Kommissioner,  som  hver  paa  sit  Omraade  — 
Industrikommissionen  for  Industriens  Raavare- 
forsyning,  Folkhushållningskommissionen  for 
Levnedsmiddeltilførslerne  —  overvaager  For¬ 
delingen  af  de  importerede  Varer,  disses  videre 
Distribuering  og  den  fornødne  Prisregulering. 

Ansøgninger  om  Import  af  Varer,  der  formid¬ 
les  gennem  Importforeningerne,  skal  rettes  til 
den  paagældende  Importforening  i  Stedet  for 
som  hidtil  til  Statens  Handelskommission.  For¬ 
delingen  af  Importen  mellem  de  forskellige  Im¬ 
portører  bevilges  efter  Indstilling  af  Importfor¬ 
eningernes  Bestyrelser  af  Industrikommissionen, 
henholdsvis  Folkhushållningskommissionen.  Det 
er  de  paagældende  Importforeningers  Sag  efter 
Prøvelse  af  de  indkomne  Importansøgninger  og 
efter  Fordeling  foretaget  under  Industrikommis¬ 
sionens  eller  Folkhushållningskommissionens 
Godkendelse,  at  videresende  Sagerne  til  Han¬ 
delskommissionen,  gennem  hvilken  som  nævnt 
stadig  alle  Sager  skal  passere.  Alle  Ansøgninger 

om  Import  af  Kul  eller  Koks  fra  Storbritannien 
skal  dog  som  hidtil  rettes  direkte  til  Handels¬ 
kommissionen. 

Af  stor  Vigtighed  er  den  Foranstaltning,  del¬ 
er  truffet  i  den  nye  Ordning  for  at  sikre  en 
hensigtsmæssig  Udnyttelse  af  den  til  Raadighed 
staaende  knappe  Tonnage  i  Lighed  med  den 
frivillige  Importregulering,  der  herhjemme  har 
været  praktiseret  gennem  Erhvervenes  Fælles¬ 
udvalg  (se  »Tidsskrift  for  Industri«,  Hefte  Nr. 
5  —  1918,  Pag.  90).  Da  Importen  af  de  forskel¬ 
lige  Varer  særlig  under  den  nuværende  Situation 
er  af  saa  overordentlig  forskelligartet  Værdi  for 
Landet,  er  man  nemlig  i  Sverige  skredet  til  at 
oprette  en  særlig  Delegation  bestaaende  af  Re¬ 
præsentanter  for  Handelskommissionen,  Indu¬ 
strikommissionen  og  F'olkhushållningskommissio- 
nen  saavel  som  for  Søfarten,  hvilken  Delegation 
skal  have  til  Opgave  at  sørge  for,  at  Importen 
kommer  til  at  ske  i  en  Rækkefølge,  som  under 
Hensyn  til  den  disponible  Tonnage  og  andre 
Omstændigheder  bedst  opfylder  Behovet  til  hver 
enkelt  Tidspunkt.  Saaledes  er  det  naturligvis  for 
Øjeblikket  af  særlig  Vægt  for  Sverige,  at  Im¬ 
porten  af  Korn,  Foderstoffer,  samt  visse  Raa- 
materialer  for  Industrien,  paa  hvilke  Manglen  har 
været  særlig  følelig  i  længere  Tid,  gaar  forud 
for  Importen  af  andre  Varer. 

Hele  dette  store  og  indviklede  System,  der 
saaledes  er  blevet  Konsekvensen  af  Sveriges 
Handelsoverenskomst  med  Ententen,  er  for  Øje¬ 
blikket  ved  at  blive  organiseret.  Set  fra  et  dansk 
Erhvervsorganisations-Synspunkt  har  Ordningen 
sin  særlige  Interesse,  fordi  den  trods  Forskel  i 
Enkeltheder  dog  betyder  en  principiel  Tilnær¬ 
melse  til  de  Systemer,  som  Danmark  og  Norge 
kender  for  deres  Importforhold.  Denne  Tilnær¬ 
melse  vil  maaske  atter  kunne  faa  sin  Værdi 
under  den  videre  Udvikling  af  de  skandinaviske 
Rigers  handelspolitiske  Situation  under  og  efter 
Krigen. 

□□□□□□ 

En  ,,Werkbund“-Udstilling. 

For  omtrent  en  halv  Snes  Aar  siden  tog  Arbejdet 
for  i  Tyskland  at  udvikle  en  bestemt  og  kultiveret 
Smagsretning  Fart.  I  den  moderne  Masseproduktion, 
i  Kunst  og  kunstindustrielle  Fag,  i  Arkitektur  m.  m. 
—  overalt  fandt  man  Opgaver  at  arbejde  med.  Be¬ 
stræbelserne  samledes  i  en  Organisation,  »Der  Deut¬ 
sche  Werkbund«,  der  med  Dygtighed  og  Energi  bragte 
S}rstem  i  det  mangesidede  Arbejde.  Resultaterne  har 


været  særdeles  iøjnefaldende,  maaske  ikke  mindst  paa 
alle  de  Omraader,  hvor  det  er  lykkedes  at  sætte  In¬ 
dustri  og  Kunst  i  Forbindelse  med  hinanden.  Man 
bar  ladet  Kræfterne  faa  frit  Spil,  og  saaledes  er  det 
naturligt,  at  Teknikens  Love,  Linier  og  Storhed  har 
været  Ledestjernerne,  efter  hvilke  den  tyske  Smags¬ 
forbedring  er  vandret.  Vi  bar  derfor  allerede  tidligere 
i  nærværende  Tidsskrift  karakteriseret  den  nye  Ret¬ 
ning  som  »Industrikunst«  modsat  »Kunstindustri«, 
hvori  den  individuelle  Indsats  stadig  er  det  afgørende 
uden  Hensyn  til,  at  dette  gaar  ud  over  Opgavernes 
praktiske  Betydning  —  rent  bortset  fra,  at  selve  den 
individuelle  Indsats  jo  ogsaa  kan  trænge  til  nye  Im¬ 
pulser. 

Den  nu  i  Kjøbenhavn  arrangerede  Udstilling  af 
»Deutscher  Werkbund«  viser  Prøver  paa,  hvad  der  i 
de  forskellige  Retninger  er  naaet  i  de  seneste  Aars 
Arbejde  i  Tyskland.  Desværre  er  et  af  de  vigtigste 
Omraader,  Arkitektur  og  da  særlig  teknisk  og  indu¬ 
striel  Arkitektur,  ifølge  Sagens  Natur  mindre  godt 
repræsenteret  —  man  maa  nøjes  med  Lysbilledgen¬ 
givelse  —  men  iøvrigt  giver  Udstillingen,  der  i  sig 
selv  er  ordnet  med  megen  Smag  og  Omhu,  et  godt 
Indtryk  af  det  moderne  Tysklands  Kamp  mod  Smag¬ 
løshed  og  Planløshed.  Bestemt  udformet  som  den  er, 
vil  den  for  dansk  Opfattelse  sikkert  hist  og  her 
vække  til  Modsigelse,  men  i  sin  Helhed  kan  man  ikke 
andet  end  beundre  denne  Udvikling,  og  det  er  ikke 
frit  for,  at  man  tillige  ønsker,  at  vi  i  vor  kunstindu¬ 
strielle  Verden  havde  en  lignende  samlende  ung  og 
fornyende  Bevægelse  og  Organisation  som  »Werk¬ 
bund«.  Der  er  bleven  lyst  efter  den  længe.  Mon  den 
skulde  komme?  P.  D. 

□□□□□□ 

Krafttilførsel  fra  Norge  til  Danmark. 

Paa  Indbydelse  af  Industriraadets  Formand  har 
tre  fremragende  norske  Sagkyndige,  Generaldirektør 
Sam  Eg  de,  Vasdragdirektør  Ingvar  Kristensen,  og  Di¬ 
rektør  for  Kristiania  Elektricitetsværk  Norberg  Schultz, 
gæstet  Kjøbenhavn  for  at  drøfte  Muligheden  af  en 
Overføring  af  Kraft  fra  Norge  til  Danmark  gennem 
et  Kabel  i  Skagerak. 

Fra  dansk  Side  har  foruden  Ingeniør  Alex.  Foss, 
Direktør  for  Nordsjællands  Elektricitetsværk  A.  Angelo 
og  Direktør  for  Nordiske  Kabel-  og  Traadfabriker 
H.  P.  Prior  deltaget  som  Sagkyndige  i  Forhandlin¬ 
gerne,  hvis  Resultat  er  fuld  Enighed  mellem  Delta¬ 
gerne  om  at  anse  den  nævnte  Opgaves  Løsning  for 
mulig  og  om  derfor  at  anbefale,  at  Spørgsmaalet  op¬ 
tages  til  nærmere  sagkyndig  Prøvelse. 

Som  Følge  af  dette  Resultat  agter  de  danske  Del¬ 
tagere  at  forelægge  Sagen  saavel  for  Industriraadet 
som  for  Ingeniørforeningen  muligvis  paa  et  Fælles¬ 
møde,  til  hvilket  man  da  ventelig  vil  indbyde  Repræ¬ 
sentanter  for  de  danske  Autoriteter.  Ved  denne  Lej¬ 
lighed  vil  de  danske  Deltagere  da  bringe  Nedsættelsen 
af  en  Kommission  i  Forslag. 

□□□□□□ 

Brug  indenlandsk  Brændsel! 

Gennem  Dagspressen  er  nylig  gaaet  en  Meddelelse 
om,  at  visse  Torvemoser  i  Jylland  i  stor  Udstræk¬ 
ning  indstillede  Arbejdet  »paa  Grund  af  Overproduk¬ 
tion«.  Samtidig  dukker  atter  og  atter  misvisende  Ud¬ 
talelser  frem  om  vor  Kulsituation,  hvorefter  man 
skulde  tro,  at  denne  ikke  længere  indeholdt  nogen 
særlig  Opfordring  til  at  økonomisere  med  det  uden¬ 
landske  Brændsel.  Dette  samtidig  med,  at  vore  Kul¬ 
tilførsler  er  i  stadig  og  jevn  Aftagen,  at  Udsigterne  for 
Tilførslerne  er  mørke  eller  i  bedste  Tilfælde  usikre,  og 
at  Priserne  efterhaanden  har  naaet  en  Højde,  som 
synes  at  kunne  friste  til  den  Tanke,  om  man  ikke 
ligefrem  burde  forbyde  Anvendelsen  af  udenlandsk 
Brændsel  i  Tilfælde,  hvor  dette  kunde  erstattes  af 
indenlandsk.  Med  de  Priser,  der  skal  betales  for  de 
Kul  og  Koks,  som  vi  maa  tilføre,  vil  vi  komme  op 
paa  en  Udgift  af  op  mod  Vs  Milliard  Kroner  for  et 
Aar,  og  det  er  et  Spørgsmaal,  hvor  længe  man  roligt 


kan  se  til,  at  vi  saaledes  ligefrem  ruineres.  Intet 
Under,  at  vor  Handelsbalance  atter  er  slaaet  om,  ud¬ 
visende  et  Underskud  i  vor  Disfavør. 

Det  er  derfor  baade  under  Hensyn  til  den  faktiske 
Kulsituation  og  til  de  øvrige  Forhold  med  Hensyn 
til  Priser  og  lignende,  der  knytter  sig  hertil,  nu  mere 
end  nogensinde  en  ligefrem  Pligt  mod  vort  Samfund 
at  undgaa  enhver  unødvendig  Anvendelse  af  uden¬ 
landsk  Brændsel  og  følgelig  til  at  forøge  Anvendelsen 
af  det  indenlandske  i  tilsvarende  Grad.  I  vor  Industri 
bruges  jo  allerede  med  udmærkede  Resultater  i  vid 
Udstrækning  Tørv,  Brænde  og  Skovaffald  som  Brænd¬ 
sel  samtidig  med,  at  en  rationel  Fyrings-Økonomi  er 
gennemført.  Spørgsmaalet  er  blot,  om  en  saadan  ra¬ 
tionel  Økonomi  ogsaa  anvendes  andre  Steder.  Med¬ 
delelser  som  ovenstaaende  kunde  i  al  Fald  tyde  paa, 
at  der  paa  dette  vigtige  Omraade  i  høj  Grad  tiltræn¬ 
ges  fastere  Organisation.  Hvad  siger  Brændselsnævnet, 
hvis  Opgave  jo  netop  skulde  være  Fremskaffelse  af 
indenlandsk  Brændsel? 


ORGANISATIONS-  06  FORENINGS-MEDDELELSER. 


Fodercellulose  fra  Sverige. 

Fra  Erhvervenes  Fællesudvalg  har  man  modtaget 
Underretning  om,  at  der  ifølge  Meddelelse  fra  den 
svenske  Handelskommission  vil  kunne  paaregnes  be¬ 
tydelige  Kvanta  Fodercellulose  for  Eksport  til  Dan¬ 
mark.  Handelskommissionen  henstiller  til  interesse¬ 
rede  Købere  at  tilskrive  »Folkhushållningskommis- 
sionen«,  som  selv  er  Sælger  af  Fodercellulose. 

Formalet  Kvarts  fra  Norge. 

Fra  Erhvervenes  Fællesudvalg  har  man  modtaget 
Underretning  om,  at  der  vil  kunne  gøres  Regning  paa 
Udførsel  af  formalet  Kvarts  fra  Norge  og  at  saadanne 
Andragender  vil  blive  velvilligst  behandlet,  naar  de 
til  sin  Tid  kommer  til  at  foreligge.  Som  Eksportør 
af  nævnte  Varesort  har  det  kgl.  Departement  for  den 
industrielle  Forsyning  i  Kristiania  nævnt  Kristiania 
Minekompagni  A/S,  Kongensgaten  Nr.  8,  Kristiania, 
af  hvem  Offerte  bor  indhentes. 

Driftslaan  til  ubemidlede  mindre  Erhvervsdrivende 
indenfor  Handel  og  Haandværk  og  dermed  ligestillede. 

Handelsministeriet  har  den  18.  Juni  d.  A.  nedsat  et 
Udvalg  til  at  gøre  Indstilling  om  Andragender  fra  ube¬ 
midlede  mindre  Erhvervsdrivende  indenfor  Handel 
og  Haandværk  og  dermed  ligestillede  om  Driftslaan 
i  Henhold  til  Lov  Nr.  166  af  20.  Marts  1918. 

Medlemmerne  —  ialt  ti  —  er  udpeget  af  Fælles¬ 
repræsentationen  for  dansk  Industri  og  Haandværk, 


Grosserer- Societetets  Komité,  Industriraadet,  De  kjø- 
benhavnske  Handelsforeningers  Fællesrepræsentation, 
De  samvirkende  Detailhandlerforeninger  i  Danmark 
og  Provinshandelsforeningernes  Fællesudvalg. 

Som  Repræsentant  for  Industriraadet  er  udnævnt 
Herr  Fabrikant  John  Messerschmidt. 

Samtidig  er  den  Indtægtsgrænse,  under  hvilken  der 
kan  søges  Driftslaan  til  Haandværkere  m.  fl.,  blevet 
forhøjet  fra  1500  til  2000  Kr.  Formuegrænsen  er  der¬ 
imod  uforandret  8000  Kr. 

Importen  til  Finland. 

Gennem  Udenrigsministeriet  harlndustriraadet  mod¬ 
taget  Underretning  om,  at  der  fra  det  kongelige  Ge¬ 
sandtskab  i  Helsingfors  er  indløbet  saalydende  Tele¬ 
gram:  »Importforbud  for  alle  Varer  til  Finland  ud¬ 
færdiget  fra  og  med  23.  dennes.  Dispensation  gives 
af  Senatets  Handels-  og  Industriekspedition.  Varer, 
som  bevislig  var  paa  Vej  hertil,  da  Forbudet  udfær- 
digedes,  undtages«.  (At  der  her  udelukkende  er  Tale 
om  en  Foranstaltning  sigtende  til  at  regulere  Finlands 
Indførsel  maa  anses  for  givet.  —  Red.). 

Varer  fra  Sverige  og  Finland. 

Firmaer,  der  ønsker  at  importere  Varer  fra  disse 
Lande,  maa,  naar  det  drejer  sig  om  Varer,  hvis  Ud¬ 
førsel  derfra  er  forbudt,  henvende  sig  til  Erhvervenes 
Fællesudvalg,  Interskandinavisk  Sekretariat,  Vestre 
Boulevard  18,  Kontor  Nr.  4,  hvor  Skemaer  udleveres, 

hvilke  maa  udfyldes  forinden  Sekretariatets  Bistand 
kan  ydes. 

Opmærksomheden  henledes  paa,  at  denne  Ordning 
for  Finlands  Vedkommende  omfatter  alle  Varer  und¬ 
tagen  Trælast. 

Omsætningen  af  visse  Varer. 

Indenrigsministeriet  bekendtgør  under  27.  Juni  d.  A. : 
Salg  eller  anden  Overdragelse  af  fra  Udlandet  ind¬ 
førte,  her  i  Landet  liggende  Varer,  som  i  Henhold  til 
en  af  en  fremmed  Stat  truffen  Bestemmelse  ikke  for 
Tiden  kan  indgaa  i  dansk  Forbrug,  eller  af  Konnosse¬ 
menter  eller  andre  Ejendomspapirer  paa  saadanne 
Varer  er  kun  gyldig,  naar  Vilkaarene  for  Salget  eller 
Overdragelsen  er  godkendt  af  Indenrigsministeriet. 

Andragende  om  saadan  Godkendelse  indsendes,  led¬ 
saget  af  alle  fornødne  Oplysninger,  til  Den  overor¬ 
dentlige  Kommission  af  8.  August  1914  (Adresse:  Chri¬ 
stiansborg,  Ivjøbenhavn  K.),  der  med  sin  Erklæring 
videresender  Sagen  til  Indenrigsministeriet. 

Bekendtgørelsen  træder  straks  i  Kraft. 

Dispensationssager. 

Grosserer-Societetet  og  Industriraadets  Fællesudvalg 
for  Dispensationssager  er  flyttet  fra  Lokale  Nr.  22  i 
Industriraadet  til  Vesterbrogade  1,  Opgang:  Industri¬ 
foreningens  Hovedindgang,  Trappen  tilvenstre,  Ad¬ 
gang  gennem  Foreningens  Lokaler. 

Indskrænkninger  for  svenske  Skibes  Befragtning. 

Gennem  Udenrigsministeriet  har  Industriraadet  mod¬ 
taget  Underretning  om,  at  der  under  22.  Juni  d.  A. 
er  udkommet  en  Lov  i  Sverige  indeholdende  Forbud 
mod,  at  svenske  Skibe,  hvis  Bruttodrægtighed  er  200 
Registertons  eller  derover,  uden  særskilt  Tilladelse 
befragter  Gods  mellem  svenske  og  udenrigske  Havne. 
Forslaget  har  til  Hensigt  at  give  Regeringen  Adgang 
til  at  kunne  kontrollere  den  svenske  Tonnages  An¬ 
vendelse  og  derigennem  sætte  Regeringen  istand  til 
at  skaffe  den  fornødne  Tonnage  til  Anvendelse  for 
Statens  Import.  I  Loven  bestemmes  det,  at  Ansøg¬ 
ninger  om  Tilladelse  til  Befordring  af  Gods  skal  ind¬ 
gives  af  et  svensk  Rederi.  Saafremt  dette  ved  Hen¬ 
vendelse  fra  et  dansk  Firma  erklærer  sig  ude  af  Stand 
til  at  medtage  det  paagældende  Gods,  vil  det  danske 
Firma  kunne  indgive  Ansøgning  i  3  Eksemplarer,  sti¬ 
let  til  »Statens  Handelskommissions  Søfartsafdeling« 
Stockholm,  og  Ansøgningen  vil  da  blive  behandlet 
paa  samme  Maade  som  Ansøgninger  om  Transittil¬ 
ladelse. 

Andragender  om  Eksportlicens  fra  England. 

Paa  dertil  af  Industriraadets  Repræsentant  i  Lon¬ 
don,  Ingeniør  Mygind,  given  Foranledning  skal  man 


henlede  Opmærksomheden  paa,  at  det  for  de  Varers 
Vedkommende,  for  hvilke  der  nu  vil  kunne  forventes 
Udførselstilladelse  fra  England,  vil  være  nødvendigt, 
at  der  af  de  paagældende  britiske  Firmaer  indgives 
fornyet  Andragende  om  Udførselstilladelse.  Ingeniør 
Mygind  henstiller  derfor  til  vedkommende  danske 
Firmaer  at  tilskrive  deres  britiske  Forbindelser  foi 
at  sikre  sig,  at  der  fra  disses  Side  er  foretaget  en 
saadan  Henvendelse  til  Myndighederne. 

□□□□□□ 

Fra  Biblioteket. 

Paa  Grund  af  det  stadigt  stigende  Udlaan  maa  det 
indskærpes  Medlemmerne  at  tilbagelevere  Bøgerne  i 
rette  Tid. 

Katalog  over  Biblioteket  faas  for  2  Kroner.  Hoved¬ 
tillæg  (1910—16)  for  1  Kr. 

Udenbysboende  Medlemmer  kan  faa  Bøger  tilsendt 
mod  Portogodtgørelse.  Adressen  er  Industriforeningens 
Bibliotek,  Vesterbrogade  1,  Kjøbenhavn  B. 

Følgende  Bøger  er  indgaaet  i  Biblioteket: 

169f.  Hubi,  A.  Die  Theorie  und  Praxis  der  Farben- 
photographie  mit  Autochrom-  und  anderen 
Rasterfarbenplatten.  4.  Aufl.  Halle  1916.  103  S. 
169h.  Mebes,  A.  Der  Bromoldruck.  Berl.  1914.  206  S. 
169h.Mayer,  E.  Das  Bromoldruckverfahren.  4.  Aufl. 
Halle  1917.  147  S. 

171.  Martin,  H.  Die  Reparatur  der  Nåhmaschine. 
Lpz.  1912.  48  S. 

172.  Heuser,  E.  J.  Die  Apparatfårberei  der  Baum- 
wolle  und  Wolle.  Berl.  1913.  301  S. 

175.  Cementindustrien.  Organ  for  Cementmurstens, 
Cementvaretilvirkning  og  andre  Cementarbejder. 
Red.  C.  Rump.  7.  Aarg.  ff.  Steenstrup  1915  ff. 

180.  [Naske,  C.  Zerkleinerungsvorrichtungen.  1911]. 
Grp.  132. 

180.  Petersen,  Dorthea.  Konditori  og  Hjemmebagning. 
Ivbh.  1911.  116  S.  (Tvl.). 

181.  Bendixen,  N.  Gæringsfysiologisk  Teknik.  Kbh. 
1902.  76  S. 

185.  [Erban.  Fettstoffen  in  der  Textil-Industrie.  1911]. 
Grp.  129c. 

186.  Bonwitt,  G.  Das  Celluloid,  seine  Fabrikation, 
Verwendung  und  Ersatz-Produkte.  Berl.  1912. 
(20)  533  S. 

190.  Dansk  Land.  Tidsskrift  til  Fremme  af  Land¬ 
brugets  Økonomi.  Red.  L.  Grønning  og  E.  Macke- 
prang.  3.  Aarg.  ff.  Kbh.  1915  ff. 

193.  Den  kongelige  Veterinær-  og  Landbohøjskole. 

Aarsskrift  1917.  Kbh.  1917.  396  S. 

206.  Villaen.  Tidsskrift  for  Bolig  og  Have.  Redig.  af 
O.  Asmussen.  1.  Aarg.  Kbh.  1915  — 16.  104  S. 

213t  Dansk  Fiskeritidende.  Medlemsblad  for  Dansk 
Fiskeriforening.  Red.  J.  O.  Bøving  Petersen  og 
J.  Videbæk.  Ny  Række.  12.  Aarg.  ff.  Kbh.  1916  ff. 
231.  Norges  Jubilæumsutstilling  1914.  Bergverksav- 
delingen  omfattende  A.  Bergverksdrift,  B.  Elektro- 
metallurgisk  Industri,  C.  Stenindustri.  Kria.  1914. 
226  S. 

247.  Petzendorfer,  L.  Schriftenatlas.  Neue  Folge. 
Stuttg.  [u.  A.].  141  S. 

261.  Schmidt,  R.  Mobel.  Ein  Handbuch  fur  Sammler 
und  Liebhaber.  3.  Aufl.  1917.  256  S. 

262b.  Wassermann,  M.  Der  unlautere  Wettbewerb  nach 
deutschen  Recht.  I.  2.  Aufl.  1911.  160  S. 

266a.  Verzeichnis  der  von  dem  Kaiserlichen  Patent¬ 
amt  erteilten  Patente.  Berl.  1907  fT. 

276a.  Brock,  F.  H.  Om  tullarne  samt  om  den  låmp- 
ligaste  metoden  for  vår  sockerbeskatning.  Stockh. 
1917.  206  S. 

282.  Principal  og  Medhjælper.  Udg.  af  Foreningen 
Engageringskontoret  for  Handel  og  Industri.  1. 
Aarg.  1915  ff. 

289.  Horsens-Juelsminde  Jernbane  1884— 1909.  Horsens 
[u.  A.].  10  S.  Tvl. 

289.  Flensborg,  H.  Statsbanedriften  1867—1917.  Kbh. 
1917.  10  S. 

291.  Sombart,  W.  Gewerbewesen.  1 — 2.  Lpz.  1904.  2  Vol. 
295.  Holst,  L.  Vor  Industri  i  Slutningen  af  forrige  og 
Begyndelsen  af  dette  [o:  19.]  Aarhundrede.  [U.  A. 
o.  St.].  30  S. 

295.  Foss,  A.  Haandværkets  og  Industriens  Stilling 
under  og  efter  Krigen.  Kbh.  1917.  28  S. 

303.  [Urban.  Unfallverhiitung  im  Fahrstuhlbetrieb. 
1917].  Grp.  90. 

304.  Thompson,  C.  B.  Scientific  management.  A  collec- 
tion  of  the  more  significant  articles  describing 
the  Taylor-system  of  management.  Cambridge 
1912.  (12)  878*  S. 

328b. Jørgensen,  G.  Fra  Bispernes  og  Munkenes  Tid. 
Kbh.  1917.  167  S. 

329b.  Holst,  L.  Bidrag  til  en  Skildring  af  København 
for  100  Aar  siden.  [U.  A.  o.  St.].  53  S. 

329c.  Danske  Byer  og  deres  Mænd.  Redaktør  A.  K. 
Jensen.  Aarhus  1915. 

1.  Aarhus  By. 

2.  Odense  By. 

3.  Aalborg  By  og  Nørresundby. 

4.  Horsens  By. 

5.  Randers  By. 

6.  Vejle  By. 

7.  Kolding  By. 

.  9.  Ringkjøbing  By  og  Varde. 

10.  Svendborg  By,  Ringe  Rudkøbing,  Marstal  og 
Thunø. 

11.  Esbjerg  By  og  Fanø. 

13.  Frederikshavn,  Skagen  og  Sæby. 

14.  Silkeborg  By. 

18.  Hillerød  By. 

19.  Roskilde  By. 

19a. Helsingør  By. 

20.  Næstved  By. 

345.  Memoire  &  Br.  26. 

En  københavnsk  Købmands  Ungdomshistorie. 
Optegnelser  af  Luis  Bramsen. 


347a.  Supplementer  til  Livserindringer  af  J.  N.  Madvig. 

Udg.  af  hans  Søn  J.  N.  A.  Madvig.  Kbh.  1917. 

(19)  152  S. 

□□□□□□ 

Mindre  Meddelelser. 

Under  falsk  Flag. 

Vi  finder  Anledning  til  at  henlede  Opmærksomheden 
paa  et  af  Hr.  H.  Henrichsen  redigeret  Bladforetagende, 
som  smykker  sig  med  den  noget  vildledende  Beteg¬ 
nelse  »Fællesorganet  for  dansk  Handel  og  Industri«, 
idet  Bladet  hverken  repræsenterer  dansk  Handel  eller 
Industri,  men  udelukkende  er  et  rent  privat  Forret¬ 
ningsforetagende,  hvis  eneste  danske  Moment  turde 
være  dets  Annoncer  —  hvilket  til  Gengæld  er  ret  ube¬ 
gribeligt.  Med  den  Udvikling,  vi  er  inde  i,  og  yder¬ 
ligere  har  at  vente  paa  disse  Omraader,  bliver  det 
vistnok  nødvendigt  for  vor  Industri  at  stille  sig  noget 
mere  kritisk  overfor  sine  Annonceplaceringer,  end  man 
hidtil  har  været  vant  til,  hvis  man  ikke  ønsker  at 
finde  sig  selv  som  Medpassager  under  falsk  Flag. 

Nationalbankens  Historie. 

For  nogle  Aar  siden  indbød  Nationalbanken  dan¬ 
ske  økonomiske  Forfattere  til  Udarbejdelsen  af  et 
Skrift  om  Bankens  Historie  i  det  siden  den  første 
Oktroj  af  4.  Juli  1818  forløbne  Aarhundrede.  Til  Trods 
for  meget  anselige  Præmiebeløb  meldte  der  sig  kun 
én  Forfatter,  nemlig  Dr.  polit.  Axel  Rubow,  hvis  Frem¬ 
stilling  af  Bankens  Historie,  som  det  iøvrigt  kun  er 
lykkedes  ham  at  føre  op  til  1878,  nu  foreligger  i  en 
overordentlig  tiltalende  Form.  Bogen  indeholder  en 
værdifuld  Oversigt  over  dansk  Bankvæsens  Udvikling 
lige  fra  Nationalbankens  Forhistorie,  dens  Oprettelse, 
det  møjsommelige  Arbejde  for  vort  Pengevæsens  Re¬ 
organisation,  forrige  Aarhundredes  Krigs-  og  Krise¬ 
tider,  økonomiske  Vanskeligheder  m.  m.  For  Studiet 
af  vor  økonomiske  Historie  er  her  samlet  meget  nyt¬ 
tigt  Materiale,  der  jo  desværre  ikke  taber  i  Interesse, 
fordi  1818  og  1918  —  trods  alt  —  har  saa  mange  og 
uhyggelige  Lighedspunkter. 

Danske  Dampturbiner. 

I  Anledning  af  vor  Meddelelse  i  Hefte  Nr.  8  om 
Bygningen  af  Dampturbiner  her  i  Landet  er  vi  an¬ 
modet  om  at  oplyse,  at  Burmeister  &  Wains  Maskin- 
og  Skibsbyggeri  allerede  siden  1905  har  bygget  og 
leveret  Dampturbiner  med  ialt  25,000  HK,  hvoraf 
10,000  HK  til  Skibsbrug. 

Nye  Salpeterlejer  i  Brasilien. 

En  Meddelelse  til  »Brasiliens  Nationale  Agerbrugs¬ 
selskab«  gaar  ud  paa,  at  man  i  Provinsen  Pianhy 
har  fundet  rige  Salpeterlejer  paa  et  Terræn  af  600 
Kvadratkilometer.  Lejerne  er  beliggende  60  Kilometer 
fra  Cratheos  og  ved  en  Jernbane  forbundet  med 
dennes  Havn. 

Udsigterne  for  det  danske  Jernmarked  efter  Krigen. 

Af  Direktør  W.  Engel. 


Verdenskrigens  uhyggelige  Langvarighed  har 
med  al  ønskelig  Eftertryk  gjort  det  klart 
for  store  Dele  af  Befolkningen,  hvilken  overor¬ 
dentlig  Betydning  Landets  Handelsbalance  har 
for  det  økonomiske  Liv.  Det  tør  derfor  formo- 

t 

des,  at  en  kritisk  Undersøgelse  af  en  vigtig  Be¬ 
standdel  af  dette  Spørgsmaal  vil  finde  vaagen 
Interesse  hos  dette  Tidsskrifts  Læsere. 

Det  er  en  bekendt  Sag,  at  vor  normale  Han¬ 
delsbalance  før  Krigen  har  været  passiv,  d.  v.  s., 
at  vi  købte  større  Partier  fremmede  Varer  end 
vi  solgte  egne  Frembringelser.  I  1913,  det  sid¬ 
ste  normale  Aar,  var  vor  Udførsel  ca.  140  Mili. 
Kr.  mindre  end  vor  Indførsel.  Indenfor  denne 
Difference,  der  udgør  ca.  22  pCt.  af  Udførselen, 
er  de  vigtigste  Poster  alene  ca.  60  Mili.  Kr.  Kul 
og  45  Mili.  Kr.  Jernprodukter.  Disse  Poster  er 
udregnet  efter  Priserne,  som  de  var  gældende 
før  Krigen,  men  det  er  klart,  at  de  faar  stærkt 
forøget  Betydning  som  passive  Faktorer  i  vor 
Handelsøkonomi,  naar  vi  af  de  sidste  Aars  Ud¬ 
vikling  tør  slutte,  at  vi  efter  Fredsslutningen  vil 
faa  en  lang  Periode  af  Højkonjunktur  og  navn¬ 
lig  paa  Raaprodukter.  Det  er  saaledes  ikke  lige¬ 
gyldigt,  heller  ikke  for  dem,  der  ikke  er  Kul-  og 
Jernforbrugere,  om  vi  forøger  vort  Underskud 
ved  særlig  høje  Priser  paa  de  Raaprodukter,  vi 
nødvendigvis  maa  indføre,  fordi  vi  ikke  kan 
frembringe  dem  selv. 

Kulpriserne  vil  for  de  kulejende  Lande  i  det 
væsentlige  være  afhængige  af  Lønningerne  og  af 
Skatter,  og  begge  disse  Udgifter  vil  efter  Krigen 
være  betydeligt  højere  end  før.  Men  for  os  vil 
de  ydermere  være  afhængige  af  Fragterne  og 


den  Eksportpolitik,  som  de  os  nærmeste  kulpro- 
ducerende  Lande,  England  og  Tyskland,  vil  slaa 
ind  paa.  Paa  dette  Punkt  kan  man  tænke  sig 
Udviklingens  Gang,  men  man  vil  ikke  kritisk 
kunne  komme  til  en  Slutning,  der  ikke  mere 
eller  mindre  har  Karakter  af  Profeti.  Mod  Kul¬ 
priserne  kan  man  kun  værge  sig  ved  Sammen¬ 
slutning  af  de  store  Kulforbrugere  til  intensiv 
Udnyttelse  og  Undgaaelse  af  Spild,  ved  Energi¬ 
forsyningens  Centralisation  gennem  Koksværker 
(Destillation  under  lav  Temperatur)  og  Storcen¬ 
traler.  Maaske  kan  ogsaa  Skandinaviens  Elek¬ 
trificering  hjælpe  os  her. 

Noget  anderledes  ligger  det  med  Jernpriserne. 
Disse  er  mere  afhængige  af  det  aabne  Markeds 
Love  om  Tilbud  og  Efterspørgsel.  Her  er  derfor 
ogsaa  de  »Sagkyndige«  af  højst  forskellig  Me¬ 
ning  med  Hensyn  til  Jernpriserne  efter  Krigen. 
I  Jernforbrugernes,  d.  v.  s.  Industriens  Kredse, 
frygter  man  en  meget  lang  Periode  med  meget 
høje  Jernpriser,  fordi  man  selv  oplever  Efter¬ 
spørgselens  stadig  stigende  Anspændelse  og  i 
Lønforholdene  ganske  naturligt  er  midt  inde  i 
den  Bevægelse,  der  fører  til  en  udpræget  Høj¬ 
konjunktur.  Fra  Jernimportørernes,  d.  v.  s. 
Storhandelens  Side,  er  man  tilbøjelig  til  at  anse 
denne  Frygt  for  overdreven,  idet  man  henviser 
til,  at  Produktionsevnen  i  Verdens  Jernværker 
ved  Udvidelser  er  blevet  forøget  i  den  Grad,  at 
det  forøgede  Tilbud  nok  skal  trykke  Priserne 
ned  mod  det  normale  og  maaske  derunder. 

Man  ser  let,  at  begge  Paastande  er  meget  en¬ 
sidigt  underbygget  eftersom  Spørgsmaalel  kun  er 
betragtet  enten  fra  Efterspørgslens  eller  Tilbu- 

dets  Stade.  Et  virkeligt  begrundet  Skøn,  der 
kunde  lede  til  økonomiske  Forholdsregler  over- 
lor  Spørgsmaalet,  hvad  man  kan  gøre  for  at 
forbedre  denne  største  Passivpost  paa  vor  Han¬ 
delsbalance,  hvorpaa  der  endnu  er  Mulighed  for 
Forbedring,  kan  kun  fremskaffes  ved  en  grundig 
kritisk  Undersøgelse  af  alle  de  Forhold,  der 
spiller  en  Rolle  ved  Præget  af  vort  Jernmarked. 
En  saadan  Undersøgelse  skal  i  det  følgende  for¬ 
søges  gennemført,  idet  vi  først  betragter  Forhol¬ 
dene  paa  Verdensmarkedet  dernæst  paa  det  ev- 
ropæiske  Marked  og  endelig  paa  det  danske 
Marked. 


I.  Verdensmarkedet. 

Selvfølgelig  er  Jernkonjunkturen  som  alle  an¬ 
dre  Konjunkturer  i  det  store  og  hele  afhængig 
af  Afbalanceringen  mellem  Tilbud  og  Efterspørg¬ 
sel  paa  Verdensmarkedet.  Da  Jernpriserne  nu  i 
en  lang  Aarrække  før  Krigen  har  holdt  sig  i  et 
Niveau,  der  ikke  varierede  mere  end  omkring 
0  pCt.,  saa  kan  man  gaa  ud  fra,  at  Verdens 
Produktion  var  tilstrækkelig  til  at  dække  Ver¬ 
dens  Forbrug.  Ved  Afslutningen  af  den  normale 
præbellistiske  Tid  per  1.  Juli  1914  var  Verdens 
Produktionsevne  i  Jern-  og  Staalprodukter  i 
Tons  følgende: 


Tabel  I. 


Lande 

Amerikansk  Omraade: 

United  States . 

Kanada  . 

Mexiko . 


Aarlig  Produktionsevne  i  Tons 
pr.  1.  Juli  1914 

.  .  37,000,000 

. .  1,200,000 

150,000  38.350,000 


Europæisk  Omraade: 

Spanien .  400,000 

Frankrig .  4,800,000 

England .  8,500,000 

Belgien .  2,600,000 

Tyskland  med  Luxemburg....  19,500,000 

Sverige .  700,000 

Italien .  1,000,000 

-Østrig- Ungarn  .  .• .  2,800,000 

Jtusland .  5.000,000 


45,300,000 


Yestasiatisk  Omraade: 
Indien . 


150,000 


Ostasiatisk  Omraade: 

Japan .  300,000 

Australsk  Omraade: 

Australien  .  150,000 

Verdensproduktion :  84,250,000 


Udover  de  nævnte  15  Lande  producerede  Ver¬ 
den  ikke  500,000  Tons  aarlig  efter  højest  mu¬ 
lige  Skøn. 


I  denne  Balance  mellem  Verdensforbrug  og 
Verdensproduktion,  der  altsaa  i  den  sidste  nor¬ 
male  Tid  laa  omkring  85  Millioner  Tons  om 
Aaret,  har  Krigen  med  sine  enorme  Krav  til 
Materiel,  med  sine  vældige  Ødelæggelser  og  Om¬ 
formninger  af  mangfoldige  sociale  Forhold  bragt 
betydelige  Forskydninger.  Hærenes  umættelige 
Krav  har  medført  store  Udvidelser  af  Produk¬ 
tionsevnen  og  de  politiske,  sociale  og  økono¬ 
miske  Forandringer  vil  bevirke  en  stor  For¬ 
øgelse  af  Efterspørgslen. 

Det  er  disse  Forhold  og  deres  Virkninger  efter 
Krigen,  der  skal  undersøges  og  afvejes  mod 
hinanden.  Imidlertid  lader  dette  sig  ikke  gøre 
ved  at  betragte  Verdensproduktionen  og  Ver¬ 
densforbruget  under  Et.  Medens  nemlig  Forbru¬ 
get  nok  er  fordelt  nogenlunde  proportionalt  med 
Civilisationen  over  alle  Verdens  Lande,  saa  el¬ 
produktionen,  som  det  ogsaa  fremgaar  af  Tabel  I, 
koncentreret  i  to  store  og  tre  mindre  Omraader. 
Dette  er  betinget  af,  at  her  findes  udstrakte 
Arealer,  hvor  Jernmalm,  Kul  og  Kalksten  fin¬ 
des  saa  nogenlunde  i  Nærheden  af  hinanden, 
og  hvor  samtidig  de  tætteste  Markeder  ligger. 
De  egentlige  Produktionscentrer  er: 

—  Det  amerikanske  fra  Milwaukee  og  St. 
Louis  i  Vest  til  New  York  og  Baltimore 
i  Øst,  og 

- —  det  evropæiske  fra  England  og  Spanien  i 
Vest  til  Polen  og  Schlesien  i  Øst. 

Disse  to  Produktionscentrer  frembringer  ca. 
90  pCt.  af  hele  Verdensforbruget.  De  flankeres 
begge  hver  af  en  mindre  Produktionssammen¬ 
trækning  i  henholdsvis  det  kanadiske  og  det 
sydrussiske  Omraade. 

Naar  saaledes  det  store  spredte  Verdensmar¬ 
ked  skal  forsynes  fra  to  saa  stærkt  sammen¬ 
trængte  Produktionsegne,  er  det  indlysende,  at 
Forbindelserne,  navnlig  Mulighederne  for  Søtra¬ 
fik,  og  Fragterne  spiller  en  afgørende  Rolle  ved 
et  saa  fungt  og  forholdsvis  billigt  Materiale  som 
Jern.  Betydningen  af  disse  Forhold  vil  natur¬ 
ligvis  stige  med  Fragternes  Højde,  og  dette  gør, 
at  man  sikkert  med  den  foreliggende  Undersø¬ 
gelse  for  Øje  maa  inddele  Verdensmarkedet  i 
tre  Hovedgrupper: 

A.  De  af  den  evropæiske  Produktion  beher¬ 
skede  Markeder,  hvortil  regnes  Evropa, 
Nordafrika  og  Vestasien. 

B.  De  af  den  amerikanske  Produktion  beher¬ 
skede  Markeder,  hvortil  regnes  Nord-  og 
Sydamerika. 

C.  De  omstridte  Markeder,  der  er  omtrent  lige 
langt  fra  begge  Produktionscentrer.  Hertil 
regnes  Sydafrika,  Østasien  og  Australien. 

Vor  Opgave  deler  sig  nu  i  at  undersøge  hver 
af  disse  Markedsgrupper  med  Hensyn  til,  hvor¬ 
ledes  Tilbud  og  Efterspørgsel  vil  stille  sig  for 
dem  efter  Krigen. 

A.  De  af  den  evropæiske  Produktion 
beherskede  Markeder. 

1.  Produktionen. 

Det  er  i  Evropa  og  netop  i  dets  tættest  be¬ 
folkede  jernindustrielle  Egne,  at  Krigen  har  ra¬ 
set  i  lire  Aar.  Her  vil  derfor  ogsaa  de  største 
Forandringer  indtræde  baade  med  Hensyn  til 
Produktion  og  Forbrug.  Centralmagterne  har 
sikkert  med  velberaadet  Hu  straks  ved  Krigens 
Begyndelse  besat  de  vigtigste  Jernegne  i  Fran¬ 
krig,  Belgien  og  Polen,  og  derved  udvidet  deres 
Produktionsevne  fra  22.3  til  29  Millioner  Tons, 
som  de  efterhaanden  har  bragt  til  fuld  Udnyt¬ 
telse,  og  hvorved  de  har  faaet  deres  materielle 
Overlegenhed.  Her  har  der  derfor  ikke  været 
nogen  Anledning  til  Udvidelser  ved  Nyanlæg. 
For  Ententemagterne  var  dette  et  meget  liaardt 
Slag,  idet  deres  samlede  Produktionsevne,  der 
før  var  paa  22  Millioner  Tons  og  derfor  lig  med 
Centralmagternes,  nu  blev  bragt  ned  til  15,2 
Millioner  Tons.  Differencen  var  altfor  stor  og 
følelig  i  denne  Krig,  hvor  Udrustning  og  Mate¬ 
riel  er  det  afgørende,  navnlig  efter  den  russiske 
Fred,  der  bragte  Ententens  Produktionsevne  ned 
til  10  Millioner  Tons.  Denne  Omstændighed 
tvang  de  allierede  Lande  til  ret  væsentlige  Ud¬ 
videlser.  Tabel  II  viser  Produktionsevnen  den 
1.  Juli  1914  og  den  1.  Juli  1918  samt  de  Ud¬ 
videlser,  der  i  Krigstiden  er  anlagt,  og  som  nu 
dels  er  taget  eller  kan  tages  i  Drift. 

Tabel  II. 


Produktions- 

Udvidelser 

Produktions 

Lande 

evne  d.  1. 

under 

evne  d.  1. 

Juli  1914 

Krigen 

Juli  1918 

Tons 

Tons 

Tons 

Spanien . 

400,000 

200,000 

600,000 

England  .  .  . 

.  .  8,500,000 

2,500,000 

11,000,000 

Frankrig . . 

,  .  .  4,800  000 

750,000 

5,550,000 

Belgien  . 

.  .  .  2,600,000 

2,600,000 

Tyskland . 

.  .  19,500,000 

19,500,000 

Sverige . 

700,000 

200,000 

900,000 

Italien . 

,  ..  1,000,000 

700,000 

1,700,000 

Østrig- Ungarn  .  .  . 

.  .  .  2,800,000 

2,800,000 

Rusland . 

1,000,000 

6,000,000 

Indien . 

150,000 

150,000 

Det  evropæiske 

Produkt  ionscent  rum  45,450,000 

5,350,000 

50,800,000 

2.  Forbruget. 

Overfor  en  saaledes  forøget  Produktionsevne 
staar  et  Forbrug,  der  i  det  første  Femaar  efter 
Krigen  sikkert  vil  være  betydelig  forøget  og  der¬ 
efter  rimeligvis  holde  sig  paa  lignende  Højde 
ved  naturlig  Forbrugsstigning  selv  efter  at  Kri¬ 
gens  Ødelæggelser  er  genopbygget. 


Tabel  III. 


Lande 

Forbrug  F 

orbrug  pr.  Hoved 

• 

i  1913 

Tons 

af  Befolkningen 

kg 

Evropa: 

Tvskland . 

13,600,000 

200 

Belgien . . 

1,400,000 

183 

England  . 

5,800,000 

125 

Holland . 

675,000 

107 

Frankrig . 

4,250,000 

106 

Norge . 

250,000 

101 

Schweiz . 

375,000 

96 

Danmark  . 

260,000 

88 

Sverige . 

470,000 

83 

Østrig- Ungarn . 

4,100  000 

78 

Rumænien . 

450,000 

58 

Italien . 

1,775,000 

49 

Finland . 

120,000 

37 

Rusland,  evropæisk.  . 

4,900,000 

33 

Bulgarien . 

140,000 

29 

Spanien . 

550,000 

27 

Portugal . 

125,000 

21 

Serbien . 

80,000 

17 

Tyrkiet,  evropæisk  .  , 

20,000 

10 

Grækenland . 

50,000 

10 

Montenegro . 

1,000 

2 

Gibraltar,  Malta,  Cypi 

em,  Kreta 

1,000 

2 

Evropa : 

39,392,000 

83 

Vestasien : 

Engelsk  Indien  .... 

1,450,000 

4,5 

Arabien . 

•  — 

— 

Persien . 

1,000 

0,1 

Afghanistan  . 

— 

— 

Asiatisk  Tyrki . 

200,000 

10 

Vestsibirien . 

200,000 

10 

Nordafrika  (til  Konc/o/loden) . 

1,851,000 

5 

Algier . 

75,000 

13 

Tunis . 

20,000 

10 

Marokko . 

20,000 

Ægypten . 

120,000 

8 

Tysk  Vestafrika . 

15,000 

4 

Engelsk  Østafrika  .  . 

30,000 

3 

Engelsk  Vestafrika  .  . 

50,000 

2,5 

Tripolis . 

1,000 

1 

Spansk  Vestafrika... 

500 

1 

Italiensk  Somaliland 

500 

1 

Liberia . 

500 

0,3 

Fransk  Vestafrika  .  . 

8,000 

0,3 

Abyssinien . 

500 

0,06 

Hele  det  evropæiske 

Om  rande 

341,000 

41,584,000 

3,5 

44 

18 

Først  og  fremmest  maa  man  regne  med  det 
gamle  normale  Forbrug  før  Krigen.  Dette  ses  af 
Tabel  III,  der  viser  Markedsomraadets  Forbrug 
i  Tons  i  1913  og  dette  beregnet  pr.  Hoved  af 
Befolkningen. 

Dette  præbel  listiske  Forbrug  vil  efter  Krigen 
vise  sig  at  være  steget  ganske  betydeligt  af  for¬ 
skellige  Aarsager. 

a)  Vi  maa  efter  Krigen  regne  med  væsentlig 
højere  Lønninger  i  alle  evropæiske  Lande.  Dette 
vil  bevirke  en  stærk  Forøgelse  af  Købeevnen 
paa  de  indre  Markeder,  der  vil  bringe  Levefoden 
og  Civilisationsniveauet  op.  Det  er  sikkert,  at 
et  saa  vigtigt  Materiale  som  Jern,  hvorpaa  Ci¬ 
vilisationen  støtter  sig  som  en  af  dens  Grund¬ 
piller,  i  aller  første  Række  vil  deltage  i  denne 
Forbrugsstigning.  Man  kan  regne  med,  at  Jern¬ 
forbruget  »mindst«  vil  stige  i  samme  procentuale 
Forhold  som  Lønningerne,  hvilke  sidste  man 
kan  anslaa  til  en  Stigning  af  25  pCt.  i  de  store 


Industrilande,  f.  Eks.  fra  2000  Mk.  til  2500  Mk. 
aarlig  for  en  tysk  Arbejder.  Ansætter  man  denne 
Stigning  i  de  mindre  industrielt  prægede  Lande 
til  20  pCt.  og  i  Rusland,  Tyrkiet  og  Balkan- 
landene  til  15  pCt.,  saa  maa  man  formode  at 
regne  ret  sikkert,  navnlig  da  de  sidstnævnte 
Lande  vil  have  alle  Muligheder  for  en  Opblom¬ 
string  og  dermed  stigende  Forbrug. 

b)  Verdenstonnagen,  der  lige  før  Krigen  var 
paa  ca.  50  Millioner  Bruttoregistertons  og  havde 
en  stor  Højkonjunktur,  altsaa  ikke  helt  kunde 
tilfredsstille  Fragtningskravet,  er  under  Krigen 
allerede  nu  formindsket  med  15  pCt.  eller  ca. 
7V2  Millioner  Bruttoregistertons. 

Efter  Krigen  vil  Fragtkravet  være  vokset  be¬ 
tydeligt,  lad  os  antage  blot  med  20  pCt.  til  Slut¬ 
ningen  af  Femaaret  efter  Freden,  saa  skal  der  i 
dette  Tidsrum  bygges  17,5  Millioner  Bruttotons 
for  at  bringe  Verdenstonnagen  op  paa  en  Højde 
af  120  pCt.  af  den  præbellistiske  Handelsflaade. 


Tabel  IV. 


a 

b 

c 

d 

Formodet 

Lande 

Forbrug 
i  1913 

Forøgelse 
paa  Grund  af 
Lønudviklingen 

Forøgelse  til 
Verdenston¬ 
nagens  Gen¬ 
opbygning 

Forøgelse  paa 
Grund  af  Repa¬ 
rationer  og 
Erstatninger 

F'orøgelse  til 
Genrejsning  af 
Krigs- 

ødelæggelser 

aarligt 

Forbrug 

efter 

Krigen 

Tons 

pCt. 

Tons 

Tons 

pCt. 

Tons 

pCt. 

Tons 

Tons 

Evropa: 

Tyskland . 

13,600,000 

25 

3,400,000 

435,000 

25 

3,400,000 

20,835,000 

Belgien . 

1,400,000 

25 

350,000 

20,000 

25 

350,000 

20 

280,000 

2,400,000 

England . 

5,800,000 

25 

1,450,000 

1,589,000 

25 

1,450,000 

10,289,000 

Holland . 

675,000 

20 

135,000 

80,000 

15 

100,000 

990.000 

Frankrig . 

4,250,000 

25 

1,062,500 

210,000 

25 

1,062,500 

20 

850,000 

7,435,000 

Norge . 

250,000 

20 

50,000 

236,000 

15 

37,500 

573,500 

Schweiz . 

375,000 

20 

75,000 

15 

56,500 

506,500 

Danmark . 

260,000 

20 

52,000 

65,000 

15 

39,000 

416,000 

Sverige . 

470,000 

25 

117,500 

111,000 

15 

70,500 

769,000 

Østrig-Ungarn . 

4,100,000 

25 

1,025,000 

75,000 

25 

1,025,000 

5 

205,000 

6,430,000 

Rumænien . 

450,000 

20 

90,000 

6,000 

25 

112,500 

20 

90,000 

748,500 

Italien  . 

1,775,000 

20 

355,000 

154,000 

25 

443,500 

5 

88,800 

2,816,300 

Finland . 

120,000 

20 

24,000 

36,000 

15 

18,000 

20 

24,000 

222,000 

Rusland,  evropæisk.. 

4,900,000 

15 

635,000 

62,000 

25 

1,145,000 

10 

190.000 

7,232,000 

Bulgarien . 

140,000 

15 

21,000 

25 

35,000 

20 

28,000 

224,000 

Spanien . 

550,000 

20 

110,000 

75,000 

15 

82,500 

817,500 

Portugal . 

125,000 

15 

18,700 

10,000 

25 

31,500 

185,200 

Serbien  . 

80,000 

15 

12,000 

25 

20,000 

20 

16,000 

128,000 

Tyrkiet,  evropæisk  .  . 

20,000 

15 

3,000 

25 

5,000 

20 

4,000 

32,000 

Grækenland . 

50,000 

15 

7,500 

80,000 

25 

12,500 

150,000 

Montenegro . 

Gibraltar,  Malta,  Cy- 

1,000 

15 

150 

25 

250 

20 

200 

1,600 

pern,  Kreta . 

1,000 

15 

150 

25 

250 

1,400 

39,392,000 

23 

8,993,500 

3,244,000 

24 

9.497,000 

5 

2,076,000 

63,202,500 

Vestasien . 

1,851,000 

6,500 

36,000 

10 

185,000 

2,078,500 

Nordafrika . 

341.000  1 

1 

10 

34,000 

375,000 

Evropæiske  Omraade 

41,584,000 

21,5 

9,000,000 

3,280,000 

23 

9,716,000 

f> 

2,076,000 

65,656,000 

Da  der  til  hver  Bruttoregistertons  bruges  1,15 
Tons  Jern  produkter,  skal  der  hertil  ialt  anven¬ 
des  20,125,000  Tons  eller  delt  paa  fem  Aar  aar- 
lig  ca.  4  Millioner  Tons.  Fordeles  disse  paa  de 
i  Tabel  IV  nævnte  Lande  og  den  øvrige  Verden 
i  Forhold  til  Handelstlaadens  Størrelse  før  Kri¬ 
gen,  falder  der  paa  det  evropæiske  Omraade  82 
pCt.  eller  3,280,000  Tons,  og  paa  den  øvrige 
Verden  18  pCt.  eller  720,000  Tons.  De  først¬ 
nævnte  3,280,000  Tons  er  i  Tabel  IV  fordelt 
over  Landene  i  Forhold  til  deres  Handelsflaade 
før  Krigen. 

c)  I  lire  Aar  har  de  store  Hære  lagt  Beslag 
paa  ca.  30 — 40  pCt.  af  de  krigsførende  Landes 
Produktion,  hvilke  Mængder  altsaa  har  maattet 
unddrages  civil  Anvendelse.  Derved  er  mange 
Reparationer,  Erstatninger  og  Bygninger  trods 
højeste  Nødvendighed  udskudt  til  efter  Krigen. 
Denne  Situation  har  nu  endda  varet  saa  længe, 
at  man  mange  Steder  ikke  vil  kunne  nøjes  med 
Reparationer,  men  vil  foretrække  fuldkomne 
Nyanlæg.  Men  regner  vi  kun  med,  at  de  krigs¬ 
førende  Lande  skal  have  25  pCt.  og  de  nevtrale 
15  pCt.  af  de  aarligt  savnede  30  pCt.  erstattet  i 
de  kommende  5  Aar,  saa  vil  ogsaa  dette  give 
Udtryk  for  en  stor  Forbrugsstigning,  der  efter  al 
Erfaring  vil  holde  sig  ogsaa  efter  de  5  Aar. 

d)  Endelig  vil  Markedet  i  Evropa  i  de  første 
5  Aar  efter  Fredsslutningen  blive  forhøjet  med 
de  Mængder  Jern,  der  medgaar  til  Genrejsnin¬ 
gen  af  de  af  Krigen  hærgede  Lande.  Disse  Mæng¬ 
der  er  overordentlig  vanskelige  at  vurdere,  idet 
man  slet  ingen  Holdepunkter  har  herfor.  Men 
hvis  man  regner  med,  at  disse  Lande  gennem¬ 
snitlig  kun  vil  bruge  et  Aars  Forbrug  til  Gen¬ 
rejsningen,  saa  vil  dette  fordelt  paa  5  Aar  ud¬ 
gøre  en  Stigning  af  20  pCt.  af  disse  Landes 
Forbrug. 

I  Tabel  IV  er  de  ovenfor  nævnte  Forøgelser 
af  det  fremtidige  Forbrug  sammenstillet,  saavidt 
del  vil  være  afhængig  af  det  evropæiske  Pro¬ 
duktionscentrum,  og  deraf  er  det  formodede 
Forbrug  beregnet. 

Denne  Undersøgelse  giver  altsaa  til  Resultat, 
at  man  i  de  Markeder,  der  er  afhængige  af  det 
evropæiske  Produktionscentrum  for  de  første 
fem  Aar  efter  Krigen  kan  regne  med 

el  Varekrav  paa .  65,600,000  Tons 

og  en  Produktionsevne  paa  50,800,000  » 

Efterspørgslen  overgaar  altsaa 

Tilbudet  med .  14,800,000  Tons 

eller  29  pCt.  af  Produktionen. 


Heraf  fremgaar,  at  det  evropæiske  Produk¬ 
tionscentrum  intet  vil  have  til  overs  til  Eksport 
til  de  omstridte  Markeder.  Den  overordentlig 
følelige  Varemangel  vil  formodentlig  medføre 
nye  betydelige  Udvidelser  blandt  Jernværkerne, 
hvilket  atter  kun  forøger  Varekravet  og  dermed 
Priserne. 

(Sluttes.) 

□□□□□□ 

Norske  Surrogatindustrier. 

Af  Ingeniør  Allan  Hock. 

For  at  studere  tle  norske  Erstatningsindustrier 
har  Artiklens  Forfatter  sammen  med  Laboratorie- 
forstander  Tb.  Madsen  fra  Teknologisk  Institut 
i  Juni  Maaned  paa  Industriraadets  Vegne  fore¬ 
taget  en  Rejse  til  Norge.  Vort  Hovedformaal 
med  Turen  var  at  bese  den  »Udstilling  for  in¬ 
dustriel  Selvhjælp«,  som  efter  at  have  haft  en 
smuk  Slikces  i  Krisliania  nu  ambulerer,  saa- 
ledes  at  de  Heste  større  Byer  i  Norge  faar  Lej¬ 
lighed  til  at  se  Resultaterne  af  Industriens  Be¬ 
stræbelser  for  at  afhjælpe  Manglen  paa  talrige 
hidtil  importerede  Produkter.  For  desuden  al 
skaffe  nærmere  Oplysning  om  de  Spørgsmaal, 
der  særlig  maatte  have  Interesse  for  danske  For¬ 
hold,  har  vi  med  det  norske  Industriforsynings- 
deparlemenls  velvillige  Bistand  dels  søgt  For¬ 
bindelse  med  Eksperter  paa  de  paagældende  Oui- 
raader,  dels  besøgt  de  Fabriker,  paa  hvilke  de 
Surrogater,  der  særlig  havde  Interesse  for  os, 
fremstilles. 

Man  kunde  paa  Forhaand  være  klar  over,  at 
Udstillingen  maatte  frembyde  Interesse  for  en 
dansk  Iagttager,  thi  dels  har  Norge  for  visse 
Varer  haft  endnu  større  Vanskeligheder  end  Dan¬ 
mark,  dels  er  de  norske  Raamaterialer  andre 
end  de  danske.  Man  maa  sige,  at  Udstillingen 
fuldt  ud  honorerede  de  Forventninger ,  vi  i  saa 
Henseende  stillede,  der  var  mange  interessante 
Surrogater,  væsentlig  Halvfabrikata  eller  Hjælpé- 
stofTer  til  Industri  eller  Haandværk,  men  dog 
ogsaa  en  Del  Stoller,  en  almindelig  Tilskuer 
kan  glæde  sig  ved. 

Af  Fedtstof-  og  Olieerstatninger  saa  man  Raa- 
stoffer,  Halvfabrikater  og  Slutprodukter  ved¬ 
rørende  Fremstillingen  af  den  norske  Erstat 
ningsmargarine ,  almindelig  kaldet  »Hvalmar¬ 
garine«  opkaldt  efter  det  første  Raamateriale, 
der  blev  anvendt,  nemlig  Hvaltran.  Nu  laves 
den  væsentlig  af  andre  Raaolier  mest  af  Torske- 

levertran.  Vi  havde  Lejlighed  til  at  bese  den 
ene  af  de  to  store  norske  Tranhærdningsfabriker, 
nemlig  Statens  Fedtraffinaderi  »Vera«,  beliggende 
i  Sandefjord.  Her  blev  vi  modtaget  yderst  elsk¬ 
værdigt  af  Fabrikens  administrerende  Direktør, 
Konsul  Lars  Christensen  og  Fabrikens  tekniske 
Leder,  Doktor  Sunde  viste  os  omkring  i  denne 
for  Norge  saa  betydningsfulde  Virksomhed.  Fa¬ 
briken  er  sjelden  smukt  indrettet  og  bestaar, 
foruden  af  et  Trankogeri,  af  en  Hærdningsfabrik 
med  tilhørende  Raffinaderi.  Af  den  ildelugtende, 
farvede  og  sure  Raatran  fremstilles  det  yderst 
delikate  Fedt  til  Margarineindustrien.  Selve  Mar¬ 
garinen  har  ikke  formaaet  at  tilfredsstille  Be¬ 
folkningen  ;  dette  er  for  saa  vidt  uretfærdigt, 
som  Produktet  virkelig  efter  Omstændighederne 
inaa  kaldes  godt  —  navnlig  iblandet  lidt  Smør  — , 
men  sikkert  har  den  først  fremstillede  Hval¬ 
margarine  været  betydelig  ringere,  og  dette  i 
Forbindelse  med  det  uheldige  Navn,  har  sik¬ 
kert  gjort  meget  til  at  skabe  Misstemningen. 

Af  Smøreolieerslatninger  var  paa  Udstillingen 
en  Række  Produkter  udstillede  af  Statens  Fabrik, 
bestaaende  af  Mineralolier  blandet  med  Tran. 

Af  Ferniserstatninger  saa  vi  et  meget  smukt 
Emulsionspræparat  fra  Alf  Bjerckes  Fernisfabrik. 
Fabriken  maa  siges  at  have  slaaet  ind  paa  den 
rigtige  Vej  ved  at  fremstille  en  virkelig  holdbar 
Emulsionsfernis. 

Samtidig  kan  nævnes  Fabrikationen  af  Titan¬ 
hvidt.  Der  var  paa  Udstillingen  malet  en  Række 
sammenlignende  Prøver  af  Titanhvidt,  Blyhvidt, 
Zinkhvidt  etc.,  og  i  Følge  disse  overgaar  Titan¬ 
hvidt  væsentligt  de  andre  i  Dækkraft. 

Et  Emne,  vi  særlig  gjorde  til  Genstand  for 
nærmere  Undersøgelse,  var  Fodringsproblemet. 
I  allerførste  Række  og  af  vidtgaaende  Betyd¬ 
ning  er  Fodringen  med  Cellulose.  Ved  den  al- 
.  mindelig  kendte  Fremstilling  af  Sullitcellulose 
befris  Grantræ  for  Træets  andre  Substanser,  og 
tilbage  bliver  den  rene  Cellulose,  der  let  for¬ 
døjes  af  Heste,  Køer,  Svin  og  Faar.  Paa  Aas 
Landbrugshøjskole  havde  vi  Lejlighed  til  al 
tale  med  Professor  Isachsen,  der  særlig  arbejder 
med  og  for  denne  Sag.  Professoren  gav  os 
ydermere  Lejlighed  til  at  se  Forsøgsstaldene 
dersteds.  Med  een  Del  Sildemel  —  fremstillet 
ved  Tørring  og  Pulverisering  af  Sild  —  og  4 
Dele  Cellulose  laar  Koerne  tilført  de  nødven¬ 
dige  Grundstotfer  i  fordøjelig  Tilstand  og  i  rette 
indbyrdes  Forhold.  I  Almindelighed  faar  Dy¬ 
rene  Cellulosen  i  fint  revet,  vaad  Tilstand,  og 


Smagen  er  øjensynlig  tiltalende;  selv  i  den  al¬ 
mindelig  kendte  Papform  frembød  Cellulosen 
Tiltrækning  for  Dyrene,  og  det  var  virkelig  mor¬ 
somt  at  se  dem  tygge  paa  de  hvide  Papskiver. 

Ad  denne  Vej  menes  det  at  Norges  Forsyning 
med  Foderstof  kan  dækkes,  idet  Sildemel  og 
Cellulose  begge  kan  produceres  i  tilstrækkelig 
Mængde,  og  man  vil  heraf  forstaa,  at  der  her 
er  Tale  om  en  virkelig  gennemgribende  Erstat- 
ningsinduslri ,  idet  ingen  af  de  paagældende 
Stoffer  før  Krigen  anvendtes  eller  ansaas  for 
nogensinde  at  faa  Betydning  som  Foderemner. 

Det  næst  vigtigste  Fodringssurrogat  er  utvivl¬ 
somt  Tang  og  Tangprodukter.  Der  fremstilles 
i  Norge  Tangfoder  af  tørret  Havtang,  og  Fa¬ 
brikationen  af  Tangmel  —  blot  ved  Tørring 
og  Pulverisering  —  begynder  ogsaa  at  vinde 
Terræn.  At  man  ved  talrige  Kyster  kan  drage 
og  drager  stor  Nytte  af  Tang,  er  der  ingen 
Tvivl  om,  men  uden  for  det  paagældende  Di¬ 
strikt  vil  Spørgsmaalet  sikkert  ikke  faa  større 
Betydning.  Herhjemme  er  det  væsentlig  Aale- 
græs,  der  kan  udnyttes;  vi  har  paa  Jyllands 
Østkyst  og  andre  Steder  mange  Kvadratkilometer 
Vand  med  kun  ca.  1  Meters  Dybde,  her  kan 
Aalegræsset  let  høstes  og  tørres,  og  er  saa  di¬ 
rekte  anvendeligt  til  Foder. 

Norges  store  Lanrigdom  drages  ogsaa  i  forøget 
Grad  til  Nytte,  idet  Laven  i  stor  Maalestok 
rationelt  indhøstes  og  forhandles. 

Den  norske  Papirgarnsindustri  er  ret  vidt 
fremskreden;  det  var  Produkter  paa  Højde  med 
de  tyske,  vi  saa  paa  Udstillingen.  Der  var  saa- 
vel  Sejlgarn  i  alle  Tykkelser  *  som  Høstbinde¬ 
garn  —  om  hvis  praktiske  Anvendelighed  der 
dog  intet  foreligger  —  og  endvidere  Sejldug  og 
Tøj,  det  sidste  dog  for  det  meste  med  indspun¬ 
det  Bomuld. 

Paa  Udstillingen  saas  en  Del  Aldehyd  Præ¬ 
parater  udstillede  af  »Organokemisk  Industri«. 
Disse  skulde  anvendes  som  Drivmiddel  til  for¬ 
skellige  Motorer  og  var  specielt  behandlede  for 
de  forskellige  Form  aal;  saaledes  var  udstillet 
Benzinerstatning  og  Petroleumerslatning.  De  ar¬ 
bejdede  efter  den  i  Sclnveiz  udarbejdede  Metode, 
efter  hvilken  man  gaar  ud  fra  Karbid  og  gen¬ 
nem  Acetylen  fremstiller  Aldehyd,  hvoraf  igen 
Alkohol  fremstilles  ved  en  Addition  af  Brint 
med  Nikkel  som  Katalysator.  I  Norge  var  man 
dog  ikke  naaet  videre  end  til  Aldehydfremstil¬ 
lingen,  og  Fabriken  syntes  ogsaa  at  arbejde 
mindre  rentabelt  end  den  schweiziske  Fabrik  i 

Visp,  idet  de  udstillede  Produkter  kostede  over 
1  Krone  pr.  Liter,  medens  Fabriken  i  Schweiz 
mener  at  kunne  fremstille  1  Liter  Sprit  for  ca. 
33  Øre. 

A/S  Sodium,  Trondhjem,  havde  udstillet  Kob- 
bervilriol  og  tvekromsurt  Kali;  Præparater  der 
ikke  tidligere  har  været  fremstillet  i  Norge. 

A/S  Nordisk  Aluminiumindustri,  Stavanger  og 
Fabriken  Saturn  udstillede  Prøve  af  Aluminium¬ 
folie  og  Aluminiumsdaaser  for  Hermetik.  An¬ 
vendelsen  af  Aluminium  til  dette  sidste  For- 
maal  vil  sikkert  frembyde  mange  Fordele,  dels 
paa  Grund  af  en  forholdsvis  ringe  Vægt,  dels 
vil  der  ingen  Fare  være  for  Rustdannelser,  lige¬ 
som  Daaserne  efter  Anvendelsen  kan  indsamles 
og  omsmeltes. 

Foruden  alle  de  her  nævnte  Surrogater  var 
der  et  Utal  af  andre,  der  maa  siges  at  kunne 
paaregne  Interesse,  men  det  vil  føre  for  vidt  al 
gøre  hver  enkelt  til  Genstand  for  Omtale  her. 
Det  skal  blot  bemærkes,  at  Studiekommissionen 
har  saavel  Kataloger  fra  Udstillingen  med  til¬ 
hørende  indgaaende  Oplysninger  for  hvert  en¬ 
kelt  Produkt,  som  Prøver  af  de  tlesle  af  de 
Surrogater,  der  vil  kunne  faa  Betydning  i 
Danmark. 

Som  Totalindtryk  af  Udstillingen  maa  man 
sige,  at  der  i  Norge  har  været  arbejdet  inten¬ 
sivt  og  med  Held  for  Afhjælpning  af  de  af 
Krigen  fremkaldte  Vanskeligheder.  Paa  visse 
Punkter  er  man  dér  naaet  betydelig  videre  end 
i  Danmark,  paa  andre  —  specielt  Fedtomraadel  — 
er  vi  vel  antageligt  naaet  betydeligt  videre  her¬ 
hjemme.  Det  maatte  være  ønskeligt,  om  der 
mellem  de  interesserede  Virksomheder  i  begge 
Lande  kunde  finde  en  Udveksling  af  Idéer  Sled, 
herved  vilde  sikkert  megen  Tid  og  Møje  kunne 
spares. 

□□Dana 

Tørvs  Anvendelse  til  Industribrug. 

Vi  har  modtaget  følgende: 

Industriraadet  har  den  28.  Maj  udsendt  en  Opfor¬ 
dring  til  danske  Industridrivende  om  at  forsyne  sig 
med  svensk  Brændsel,  Stubved  og  Bistugg  (Træhak¬ 
kelse),  der  vil  kunne  leveres  paa  Banevogn  i  Kjøben- 
havn  for  henholdsvis  60 — 65  Kr.  og  40 — 45  Kr.  sv. 
eller  c.  70  og  c.  50  Kr.  dansk. 

I  den  Anledning  vil  jeg  gerne  henlede  Opmærksom¬ 
heden  paa,  at  det  næppe  er  nødvendigt  for  Tiden  at 
købe  Brændsel  fra  Udlandel,  da  sikkert  alle  Indu¬ 
strier  kan  faa  tilstrækkeligt  af  dansk  Brændsel,  sær¬ 


lig  Torv.  De  allerfleste  større  Virksomheder  har  i  Aar 
taget  meget  Hensyn  til  Erfaringerne  fra  sidste  Aar. 
Disse  Erfaringer  sagde,  at  Tørven  maatte  bort  fra 
Mosen,  naar  den  var  tør,  da  man  ellers  risikerede 
ikke  at  faa  den  reddet  i  tør  Tilstand,  men  at  dette 
som  Begel  viste  sig  næsten  umuligt,  da  baade  Vogn- 
mænd  og  Bønder  havde  andet  at  bruge  Hestene  til, 
og  følgelig  blev  Bortkørselen,  naar  den  endelig  kunde 
faas,  til  opskruede  Priser  og  usikker.  Ligeledes,  at 
Banevogne  vanskeligt  kunde  faas  i  godt  Vejr,  og  at, 
naar  man  endelig  tik  nogle,  kunde  man  for  Regnvejr 
ikke  indlade,  uden  at  Tørven  blev  vaad. 

Et  Tørvebrug,  der  skal  være  godt,  maa  derfor  efter 
mine  Anskuelser  have  4  Faktorer  i  Orden,  nemlig: 

1.  En  god  Tørvemasse  med  stor  Brændværdi  og  ringe 
Aske. 

2.  Korte  Distancer  at  køre  Tørven  pr.  Hest  og  Vogn. 

3.  Gode,  tørre,  sandede  Læggepladser  for  2.  Belæg¬ 
ning. 

4.  Tilstrækkelige  Tørveskure  til  al  køre  Tørven  ind 
i,  naar  der  ikke  findes  Banevogne,  eller  til  at  tage 
Tørven  fra,  naar  der  efter  Regnperioder  findes 
Vogne  nok,  men  ingen  tørre  Torv  paa  Moserne. 

Udfra  disse  Principer  er  der  i  Aar  startet  mange 
Fabriker,  der  ligesom  de  ældre  har  moderniseret  sig 
efter  de  vanskelige  Tider,  og  den  Betryggelse  har  man 
ved  at  købe  fra  de  store  Fabriker,  at  disse  som  Regel 
kun  bearbejder  de  bedste  Moser,  og  i  det  hele  har 
større  Betingelser  for  at  kunne  tilfredsstille  sine 
Kunder  og  derved  beholde  dem. 

Her  i  Landet  er  det  som  oftest  saaledes,  at  Høj¬ 
moserne,  der  har  ringe  Askeindhold,  findes  i  Jylland 
og  Lavmoserne  paa  Øerne,  og  for  de  større  Industrier 
spiller  Askeindholdet  en  stor  Rolle.  Det  er  dog  en 
Forskel,  om  man  af  hver  Ton  Tørv  maa  køre  100 
eller  15  Læs  bort  som  Aske. 

Det  af  Industriraadet  anbefalede  svenske  Brændsel 
vil  jeg  nu  gerne  sammenligne  med  jyske  Tørv  fra 
f.  Eks.  de  Mosebrug,  jeg  leder  og  derfor  kender,  alle 
med  25  pCt.  Fugtighed  og  alle  leverede  i  Kjøbenhavn 
Banevogn  eller  cif.  Her  indskydes,  at  der  selvfølgelig 
er  mange  andre  Virksomheder  med  mindst  lige  saa 
gode  Tørv. 

Stubved  (svensk  Brændsel):  ?  Aske  c.  3500  V.  E., 
vejer  c.  200  kg  pr.  m3,  Pris  c.  2,15  Øre  pr.  1000  V.  E. 

Ristugg  (svensk  Brændsel)  ?  Aske  3270  V.  E.,  vejer 
c.  195  kg  pr.  m3.  Pris  c.  1,55  Øre  pr.  1000  V.  E. 

Sydjydske  Tørvefabriker  A/S,  Vorbasse  (dansk 
Brændsel):  1,3  °/o  Aske  3662  V.  E.,  vejer  c.  400  kg  pr. 
m3,  Pris  c.  1,44  Øre  pr.  1000  V.  E. 

Fugdal  Tørvefabrik  I/S,  Hejnsvig  (dansk  Brændsel) : 
2,4  %  Aske  3800  V.  E.,  vejer  c.  400  kg  pr.  m3,  Pris  c. 
1,43  Øre  pr.  1000  V.  E. 

Disse  sidste  er  beregnet  saaledes,  at  der  til  Maksi¬ 
malprisen  lægges  Jernbanefragt,  Omekspedition  i  Kol¬ 
ding  og  Sejlads  pr.  Smaaskibe  til  Kjøbenhavn.  Kan 
Befordringen  ske  alene  pr.  Banevogn,  spares  en  be¬ 
tydelig  Sum  pr.  Ton.  I  alle  Tilfælde  faas  et  Brændsel, 
der  er  dobbelt  saa  tungt  som  det  svenske. 

Her  er  altsaa  et  Tilfælde,  hvor  dansk  Brændsel 
absolut  kan  konkurrere  med  udenlandsk,  og  hvor 
det,  ved  at  støtte  den  danske  Virksomhed,  opnaas,  at 

danske  Arbejdere  kan  tjene  gode  Penge,  at  danske 
Skibe  kan  faa  gode  Fragter,  at  den  danske  Stat  faar 
en  stor  Del  af  Pengene  tilbage  i  direkte  og  indirekte 
Skatter,  og  at  der  ikke  skal  udbetales  Understøttelse 
til  Arbejderne  i  den  Tid,  de  linder  Beskæftigelse  ved 
Torvearbejdet. 

Vdr  der  saa  ikke  Mening  i,  at  en  saadan  Industri 
fandt  Stotte  bos  Regering,  Industri  og  hos  Private, 
og  at  Landet  ikke  indførte  udenlandsk  Brændsel,  før 
man  var  sikker  paa,  at  der  ikke  havdes  tilstrækkelig 
dansk?  I  Danmark  har  vi  Brug  for  mange  nødven¬ 
dige  Ting,  og  vi  behøver  næppe  at  tiltuske  os  noget, 
vi  i  Forvejen  har  Overflod  paa. 

Det  er  aldeles  klart,  at  den  Krise,  der  nu  hersker, 
vil  foraarsage  et  saa  stort  Tab  for  mange,  at  kun  de 
større  Fabriker  vil  kunne  taale  det.  Næste  Aar  vil 
formentlig  kun  disse  Fabriker  kunne  lave  Tørv;  de 
smaa  vil  være  ødelagte,  og  da  de  store  Fabriker 
kun  i  ringe  Grad  kan  tilfredsstille  hele  Landets  For 
brug,  vil  dette  formentlig  være  til  Skade  for  Landet. 

P.  Sietting. 

M.I.F. 

Vi  har  ikke  villet  nægte  Plads  for  ovenstaaende, 
men  skal  dog  gøre  opmærksom  paa,  at  den  omtalte 
Udsendelse  fra  Industriraadet  kun  meddeler,  at  det 
er  lykkedes  Erhvervenes  Fællesudvalg  gennem  den 
skandinaviske  Vareudveksling  at  faa  det  nævnte  sven¬ 
ske  Brændsel  til  Raadighed  for  Danmark.  Der  er  heri 
intet  som  helst  unaturligt,  da  det  bl.  a.  maa  være 
Industriraadets  Opgave  at  søge  at  skaffe  sine  Med¬ 
lemmer  det  bedste  og  billigste  Brændsel  for  at  er¬ 
statte  de  abnormt  dyre  Kul.  Heri  at  se  en  Tilside¬ 
sættelse  af  det  indenlandske  Brændsel  er  uberettiget. 
Den  Opfordring  til  at  bruge  indenlandsk  Brændsel 
herunder  Torv  — ,  som  vi  bragte  i  vort  sidste 
Hefte,  taler  herfor.  Men  det  er  næppe  den  ærede 
Indsender  ukendt,  at  Forsyningen  med  indenlandsk 
Brændsel  hidtil  bar  ladet  meget  tilbage  at  ønske  ikke 
blot  i  Henseende  til  Sagens  Organisation,  men  ogsaa 
m.  H.  t.  Tørvenes  Kvalitet.  Det  maa  blive  de  danske 
Tørveproducenters  Sag  at  sørge  for,  at  de  mange 
grelle  Mangler  ved  sidste  Aars  Tørvelevering  afhjæl¬ 
pes.  Intet  skulde  glæde  os  mere,  end  hvis  dette 
kunde  lykkes.  Bed. 

□□□□□□ 

Nydannelser  og  Udvidelser 
i  dansk  Industri. 

Siden  vor  sidste  Beretning  er  der  paa  det  hjem¬ 
lige  Industriomraade  kun  to  Kapitaludvidelser  at  no¬ 
tere.  A/S  Nordiske  Metalvarefabrikker  har  saaledes  ud¬ 
videt  Aktiekapitalen  fra  6  til  7  Mili.  Kr.  paa  den 
Maade,  at  det  nye  Aktiebeløb  er  placeret  underhaan- 
den  til  en  saadan  Overkurs,  at  tler  ved  denne  Trans¬ 
aktion  er  tilført  Selskabets  Reservefond  ca.  900,000  Kr. 

Endvidere  har  Den  Danske  Kabelfabrik  A/S  optaget 
et  51/«  pCt.s  Partialobligationslaan  til  Kurs  99  til  et 
Beløb  af  1,2  Mili,  Kr.  Renten  heraf  betales  halvaars- 


vis,  og  Laanet  tilbagebetales  i  2.1  lige  store  Dele  hver 
1.  Juli,  første  Gang  i  1919. 

Under  Navn  af  Aktieselskabet  Tændstikkompagniet 
er  der  med  Hjemsted  i  Kjøbenhavn  stiftet  et  nyt 
Aktieselskab,  der  har  til  Formaal  at  drive  Fabrikation, 
særlig  Tændstikfabrikation  og  Handel.  Aktiekapitalen, 
tler  er  fuldt  indbetalt,  udgør  1,5  Miil.  Kr.,  men  kan 
af  Bestyrelsen  uden  Generalforsamlingens  Samtykke 
forhøjes  med  3  Mili.  Kr.  til  4,5  Miil.  Kr. 

Bestyrelsen  bestaar  af  Selskabets  administrerende 
Direktør,  F.  Nehammer,  Direktør  for  Hellerup  Tænd¬ 
stikfabrik,  R.  Nielsen,  og  Overretssagfører  G.  Ostenfeld. 
Sidstnævnte  er  Selskabets  Formand. 

I  Vejle  er  stiftet  Aktieselskabet  Dansk  Skrue-  og 
Nittefabrik,  der  har  til  Formaal  at  producere  Nitter 
og  Skruer.  Bestyrelsens  Formandsplads  indehaves  af 
Fabrikejer  A.  Brincker  (Vejle  Bolte-  og  Møtrikfabrik). 
Aktiekapitalen,  100,000  Kr.,  er  fuldt  indbetalt.  Til 
administrerende  Direktør  er  antaget  Fabrikant  R.  L. 
Brincker. 

Tre  i  Drift  værende  fynske  Teglværker  er  nylig 
overtaget  af  Aktieselskabet  »Set.  Jørgen «,  Odense,  der 
er  dannet  med  en  Aktiekapital  paa  300,000  Kr.,  hvoraf 
de  100,000  Kr.  bar  været  offentlig  udbudt.  Til  admini¬ 
strerende  Direktør  er  antaget  Teglværksejer  L.  E. 
Schnakenburg,  Odense. 

Firmaet  Tvermoes  &  Abrahamson  er  sidst  i  forrige 
Maaned  omdannet  til  et  Aktieselskab,  Tvermoes  & 
Abrahamson  A/S,  med  en  fuldt  indbetalt  Kapital  paa 
1,5  Mili.  Kr.  Firmaets  hidtidige  Indehavere  er  indtraadt 
i  Direktionen  for  Aktieselskabet,  der  iøvrigt  fortsætter 
Firmaets  Virksomhed  uforandret.  Bestyrelsens  For¬ 
mand  er  Direktionssekretær,  cand.  jur.  Kranse. 

A/S  Brandis  Klædefabrik  i  Odense  har  udvidet  sin 
Aktiekapital  med  700,000  Kr.  til  1,4  Mili.  Kr.  De  nye 
Aktier  har  været  emitteret  til  Pari  Kurs. 

Laur.  Knudsens  mekaniske  Etablissement,  Aktieselskab 
har  udvidet  Aktiekapitalen  fra  800,000  Kr.  til  2  Miil. 
Kr.  Belobet  er  tegnet  underhaanden. 

□□□□□□ 

©  Fra  Nabolandene  © 

Sverige. 

Vi  har  tidligere  omtalt,  at  Bestyrelserne  for  Stock¬ 
holms  Allmdnna  Telefon  og  L.  M.  Ericsson  S:  Co.  havde 
truffet  præliminær  Aftale  om  en  Sammenslutning.  Vi 
nævnte  endvidere,  at  Aktiekapitalen  i  det  nye  Selskab 
antagelig  vilde  blive  61,4  Mili.  Kr.  Den  nu  afholdte 
Generalforsamling  har  sanktioneret  Sammenslutningen, 
og  det  nye  Aktieselskabs  Navn  bliver  Allmdnna  Tele- 
fonaktiebolaget  L.  M.  Ericsson.  Selskabets  Aktiekapital 
er  fastsat  til  73,8  Miil.  Kr.  og  bliver  saaledes  større 
end  oprindelig  antaget,  hvad  der  skyldes,  at  Fusionen 
ledsages  af  en  Udvidelse.  Af  Beløbet,  73,8  Mili.  Kr., 
anvendes  de  34,2  Mili.  Kr.  til  Overtagelse  af  St.  A.  T 

og  27,2  Mili.  Kr.  mcdgaar  som  Vederlag  for  L.  M. 
Ericssons  Værdier.  Endelig  er  de  resterende  12,4  Mili. 
Kr.  forbeholdt  Aktionærerne  i  de  tidligere  selvstæn¬ 
dige  Selskaber  til  en  Kurs  af  110  pCt. 

Nylig  er  i  øvrigt  Stockholmstelefonen,  et  af  Stock¬ 
holms  Alhnanna  Telefons  Underselskaber,  bleven  solgt 
til  den  svenske  Stat. 

Det  skulde  være  glædeligt  baade  for  Bjærgværks- 
haandteringen  og  Byggeindustrien,  skriver  »Svenska 
Dagbladet«,  om  den  vældige  Mængde  Slagge,  der  aar- 
lig  samler  sig  ved  Jernværkerne,  og  som  hidtil  kun 
har  faaet  Anvendelse  til  Vej  fyldning,  om  den  skulde 
kunne  danne  Basis  for  Tilvejebringelsen  af  et  godt 
Bygningsmateriale.  I  hvert  Fald  er  der  for  nogen  Tid 
siden  dannet  et  Selskab,  A/B  Bergslagsplattor,  hvori 
Suruhammers  bruk  er  den  største  Interessent,  med 
det  Formaal  at  skabe  et  godt  Bygningsmateriale  af 
Slaggen  fra  »Spånnarhyttans  masugner«.  Fabrika¬ 
tionen  er  nylig  kommet  i  Gang  og  Anlægget  har  kostet 
1/a  Mili.  Kr.  Det  er  saaledes  ikke  et  ganske  ubetyde¬ 
ligt  Foretagende.  Spannarhyttans  Slagge  andrager  ca. 
70  Tons  pr.  Døgn. 

Det  svenske  Konmiereekollegium  har  nylig  udsendt 
en  Beretning  over  Sveriges  Udenrigshandel  i  1916.  Som 
bekendt  lægges  Varens  Værdi  i  svensk  Havn  til  Grund 
for  Beregningerne.  For  Importens  Vedkommende  kan 
følgende  Tal  stilles  op.  Her  medtages  dog  kun  de 
mere  betydende  Lande  og  saa  Tallene  for  hele  Im¬ 
porten  (Mili.  Kr.,  1906/io  Kolonnen  dækker  over  disse 
Aars  Middeltal). 


1916  1915  1914  19°7io 

Tyskland .  420  251  239  224 

LI.  S.  A .  214  322  78  56,5 

England .  164  -213  184  162 

Danmark .  80  70  52  43 

Norge . ; .  61  50,5  29  22 

Busland .  10,5  24  15  25 

Samtlige  Lande .  1139  1142  727  638 


Medens  Importen  fra  England  i  1916  staar  omtrent 
paa  samme  Niveau  som  i  1906/io,  er  Importen  fra 
Tyskland  vokset  fra  224  til  420  Miil.  Kr.,  fra  Danmark 
fra  43  til  80  Miil.  Kr.,  fra  Norge  fra  22  til  61  Mili.  Kr. 
U.  S.  A.  har  ogsaa  sendt  for  adskillig  mere  end  før 
Krigen,  men  her  er  dog  Tallet  for  1915  adskillig  større 
end  Tallet  for  1916. 

For  Eksportens  Vedkommende  kan  følgende  Tal 
opstilles  (ogsaa  Mili.  Kr.): 


1916  1915  1914  19°7io 

Tyskland .  437  486  175  106 

England .  320  330  258  174 

Evrop.  Rusland .  136  76  31  12 

Norge .  115  76  49  28 

Danmark .  93  80  73  52 

U.  S.  A .  75  34  41  15 

Samtlige  Lande .  1556  1316  772  515 


Ogsaa  som  Eksportland  staar  Tyskland  som  Nr.  1 
med  en  overordentlig  Stigning  i  de  sidste  Aar.  Eks¬ 
porten  til  Rusland  viser  dog  relativt  set  en  langt 
stærkere  Stigning.  Ogsaa  Norges  Import  fra  Sverige 
er  løbet  en  Del  i  Vejret. 

Man  bemærker  endelig,  at  Totalimporten  i  de  to 
sidste  Aar  har  staaet  en  Del  tilbage  for  Totaleksporten 
efter  Værdi. 


Af  finansielle  Begivenheder  er  der  navnlig  Grund 
til  at  bemærke,  at  S  erige  har  faaet  en  ny  Banklov 
fra  1ste  Juli  dette  Aar,  der  afløser  den  hidtil  gældende 
af  22.  Juni  1911.  Den  nye  Lov  indeholder  i  flere  Hen¬ 
seender  vigtige  Tilføjelser  til,  hvad  der  tidligere  er 
fastslaaet.  Saaledes  ophører  Bankierfirmaers  Ret  til 
at  drive  almindelig  Indlaansvirksomhed,  dog  med 
visse  Overgangsbestemmelser.  Bankernes  Bet  til  al 
oprette  Filialer  gøres  afhængig  af,  om  disse  maa  siges 
at  være  til  almen  Nytte.  Endelig  gribes  der  med  For¬ 
bud  ind  i  Repræsentantsystemet,  der  under  den  hidtil 
frie  Ordning  havde  udviklet  sig  ret  uheldigt. 

Norge. 

I  den  nylig  offentliggjorte  norske  Industristatistik 
for  1916,  som  er  udarbejdet  af  Biksforsikringsanstal¬ 
ten,  lindes  der  en  Række  interessante  Oplysninger  om 
den  industrielle  Udvikling.  Opgørelserne  omfatter 
Aarene  1897  til  1915,  og  det  fremgaar  af  dem,  at  de 
industrielle  Bedrifters  Antal  er  steget  fra  9422  til 
15754.  Det  gennemsnitlige  Antal  Personer,  dei  be¬ 
skæftiges  i  den  egentlige  Industri,  udgjorde  i  1897 
70000,  i  1915  derimod  136000.  Dette  er  en  Stigning 
paa  94  pCt.  Samtidig  er  Folkemængden  vokset  med 
16  pCt.  Den  i  Industrien  udbetalte  Arbejdsløn  ud¬ 
gjorde  i  1897  72,3  Mili.  Kr.,  i  1915  259,2  Miil.  Kr.  I 
1897  udgjorde  den  udbetalte  Arbejdsløn  19  pCt.  af 
Landets  samlede  Indtægt,  i  1915  derimod  26  pCt. 

Det  paalideligste  Udtryk  for  den  industrielle  Ud¬ 
vikling,  skriver  »Morgenbladet«,  giver  imidlertid  An¬ 
tallet  af  Aarsværker  (1  Aarsværk  =  300  Dagsværker), 
som  i  denne  Periode  er  steget  fra  92100  til  192500, 
d.  v.  s.  med  109  pCt.  Samtidig  er  som  før  nævnt 
Folkemængden  kun  steget  med  16  pCt. 

Indenfor  den  norske  Maskinindustri  har  der  for  ikke 
længe  siden  fundet  en  stor  Sammenslutning  Sted. 
Dennes  Kerne  udgøres  af  Norsk  Maskinindustri,  Aktie¬ 
selskab,  der  faar  en  Aktiekapital  paa  32  Mili.  Kr.,  og 
de  hertil  knyttede  Foretagender  er  valgte  saaledes,  at 
de  til  en  vis  Grad  kompletterer  hverandre  i  Frem¬ 
stillingen  af  Hel-  og  Halvfabrikata.  Selskabernes 
Navne  er  iøvrigt:  Thunes  mek.  Verksted,  Kristiania; 
Hamars  Jernstøberi  og  mek.  Verksted,  A/S  Norsk  me¬ 
kanisk  Verksted,  Kristiania,  Aadals  Bruk,  Kvarner 
Ovnstøberi,  ogsaa  Kristiania,  og  Norevigen  Bruk  ved 
Hamar.  Desuden  ligger  man  i  Underhandling  med 
Rosenbergs  mek.  Verksted  i  Stavanger,  om  yderligere 
dette  Selskabs  Tilknytning. 

Det  som  Norsk  Maskinindustri  har  taget  Sigte  paa 
er  at  faa  dannet  en  Kreds  af  Bedrifter,  som  kan  sup¬ 
plere  og  udfylde  hverandre,  saaledes  at  de  tilsammen 
spænder  over  det  videst  mulige  Felt  af  Maskin-  og 
Jernindustrien.  Paa  denne  Maade  har  man  villet  gøre 
sig  uafhængig  af  Underleverandører.  Der  vil  blive 
arbejdet  paa  en  konsekvent  gennemført  Specialisering 
af  de  Bedrifter,  som  hører  til  denne  Industrigruppe. 

Iøvrigt  vil  de  ovennævnte  Bedrifter  vedblive  at  be- 
staa  som  egne  Selskaber,  selv  om  Samvirkeprincipet 
vil  blive  strængt  gennemført.  For  Fks.  vil  Norsk 
Maskinindustri  optræde  som  Bestiller  hos  Gruppens 
Medlemmer,  for  at  disse  saa  vidt  mulig  kan  være 

sikret  jevnt  Arbejde.  Salget  af  Bedrifternes  Produk¬ 
tion  vil  foregaa  gennem  en  fælles  Salgsafdeling  i  Kri- 
stiania,  som  sættes  i  Forbindelse  med  Selskabets  egne 
Salgskontorer  i  Udlandet.  Disse  vil  med  deres  For¬ 
bindelser  ogsaa  kunne  blive  af  Betydning  for  det  Ind¬ 
købskontor,  som  agtes  etableret  for  den  samlede  Be¬ 
drift. 

Blandt  det  norske  Emissionsmarkeds  Nydannelser 
finder  man  ogsaa  flere  Industriforetagender. 

Nylig  indbød  Aktieselskabet  Uy-Rib  til  Tegning  af 
Aktier,  saaledes  at  Minimumskapitalen  bliver  800,000 
Kr.,  Maksimumskapitalen  1  Mili.  Kr.  Selskabet  faar 
sit  Sæde  i  Frederiksstad,  et  af  de  Steder,  hvor  ung 
norsk  Industri  med  Held  har  slaaet  sig  ned.  I  det 
udførlige  Prospekt  oplyses,  at  Selskabet  vil  erhverve 
Hy-Rib  Patenterne  for  Norge  og  Enesalgsretten  for 
Danmark;  desuden  fabriksmæssig  tilvirke  Strækmetal¬ 
let  Ily-Rib  og  hvad  dermed  staar  i  Forbindelse  for 
Salg  paa  det  norske  og  danske  Marked. 

Hy-Rib  er  et  Bygningsmateriale  fremstillet  af  Staal- 
plader,  som  fabriksmæssig  udformes  til  et  Netværk. 
Del  anvendes  i  Forbindelse  med  Træ,  Jern  eller  Be¬ 
ton.  I  de  store  Kulturlande,  siger  Prospektet,  har 
Hv-Rib-Konstruktioner  forlængst  fundet  stor  Anven¬ 
delse.  • 

□□□□□G 

Prisstigningen  paa  Levnedsmidler. 

Ovenstaaende  skematiske  Kort  viser  de  evropæiske 
Staters  Levnedsmiddelsituation  bedømt  efter  Priserne 
for  de  almindeligste  Fødevarer  ved  Begyndelsen  af 
Sommeren  1918.  Landenes  forskellige  Skravering  an¬ 
giver  Prisstigningen  siden  Krigens  Begyndelse.  Den 
mindste  Prisstigning,  under  100  pCt.,  udviser  Dan¬ 


mark  og  Holland.  Medens  Hol¬ 
land  har  en  Prisstigning  paa  80 
a  90  pCt.  at  opvise,  er  vi  endda 
sluppet  med  70  å  80  pCt.,  og  er 
altsaa  saaledes  ubestridt  det  i  er¬ 
næringsmæssig  Henseende  bedst 
stillede  Land  i  Evropa.  En  Grup¬ 
pe  for  sig  med  en  gennemsnitlig 
Prisforøgelse  af  100 — 150  pCt.  dan¬ 
ner  Spanien,  Italien,  Frankrig, 
England  og  Sverige.  Af  disse 
Lande  ligger  dog  Frankrig  og 
England  tæt  ved  100  pCt.  Græn¬ 
sen,  medens  Sverige  omvendt 
nærmer  sig  det  øverste  Grænsetal. 

Mellemevropa  har  i  Gennem¬ 
snit  en  Prisstigning  af  150 — 200 
pCt.  at  opvise.  Hertil  slutter  sig 
Norge,  der  dog  ligger  tæt  ved 
150  pCt.  I  den  mellemevropæiske 
Zone  danner  Østrig  med  sine 
vanskeligt  stillede  Industridistrik¬ 
ter  en  mørk  Plet,  idet  disse  Egne 
bringer  det  østrigske  Gennem¬ 
snit  op  paa  en  Forhøjelse  af 
over  200  pCt.,  noget  lignende  som 
i  Rusland,  hvor  dog  store  indre  Afvigelser  forefindes. 
Balkanlandene  har  ikke  kunnet  medtages  i  denne  Sta¬ 
tistik,  da  paalidelige  Tal  herfra  ganske  savnes. 

Endelig  kan  anføres,  at  udenfor  Evropa  har  Austra¬ 
lien  en  Prisstigning  af  kun  30  å  40  pCt.  at  opvise, 
medens  De  Forenede  Stater  staar  med  ca.  70  pCt., 
eller  omtrent  som  Danmark. 

□□□□□□ 

Mindre  Meddelelser. 

Forening  for  Kunsthaandværk 

har  afholdt  ekstraordinær  Generalforsamling.  I  Stedet 
for  Hofjuvelerer  Alfred  Dragsted,  der  var  afgaaet  ved 
Døden,  og  Snedkermester  Axel  E.  Mørch,  der  ikke 
ønskede  Genvalg,  valgtes  Juvelerer  Poul  Michels.en  til 
Formand,  og  Snedkermester  Otto  Meyer  til  Medlem 
af  Bestyrelsen.  Endvidere  genvalgtes  Bogbindermester 
Anker  Kyster  og  Snedkermester  Poul  Jensen.  Det 
vedtoges  at  forhøje  Foreningens  Kontingent  til  Kr.  24.00 
aarlig,  for  Kunstnere  og  Interesserede  til  Kr.  6;  tillige 
vedtoges  det,  naar  der  var  liere  Medlemmer  af  samme 
Firma,  da  at  lade  det  andet  og  tredie  Medlem  betale 
laveste  Kontingent. 

Bestyrelsen  har  derefter  konstitueret  sig  med  Lito¬ 
graf  Cato  som  Næstformand  og  Snedkermester  Poul 
Jensen  som  Kasserer. 

Et  nyt  Lyselement. 

Som  det  vil  erindres,  blev  der  i  sin  Tid  af  Industri- 
raadets  Studiekommission  nedsat  et  »Lyselement- 
Udvalg«  med  den  Opgave  at  søge  Spørgsmaalet  om 
et  billigt  og  praktisk  anvendeligt  Lyselement  løst  til 
Erstatning  for  Petroleumsbelysning  m.  m.  Udvalget 
kom  til  at  bestaa  af  Direktør,  Kaptajn  J.  Rambusch, 

Professor  Brøndsted  og  Ingeniør  Gjerulf.  Som  Med¬ 
lem  af  dette  Udvalg  har  Professor  Brøndsted  kon¬ 
strueret  et  galvanisk  Lyselement,  der  udmærker  sig 
ved  overordentlig  Ydeevne,  idet  4  Elementer  samlet  i 
et  Batteri,  kan  give  Strøm  til  en  elektrisk  Lampe 
med  4  å  5  Lys'  Styrke  i  ca.  5  Timer  ad  Gangen,  idet 
Elementvæsken  —  Jernklorid  —  efter  denne  Tids 
Forlob  maa  fornyes.  Flere  Batterier  kan  kobles  sam¬ 
men  og  derved  give  større  Lysstyrke.  Efter  Sigende 
skal  Materialerne  til  det  nye  Element  være  tilstede  i 
rigelig  Mængde,  og  det  maa  haabes,  at  dette,  der  nu 
bringes  i  Handelen,  kan  bidrage  sit  til  at  bøde  paa 
Belysningsnøden,  der  jo  særlig  paa  Landet  vil  blive 
meget  følelig  til  Vinter. 

Fremtiden. 

Samtidig  med,  al  Ententemagternes  Handelsplaner 
efter  Krigen  antager  stadig  fastere  Former  oplyses  nu, 
at  Spørgsmaalet  om  en  egentlig  Toldunion  mellem 
Tyskland  og  Østrig-Ungarn  er  traadt  i  Baggrunden, 
og  at  det  nu  drejer  sig  om  at  faa  etableret  en  saa 
intim  handelspolitisk  Eorstaaelse  som  muligt  mellem 
de  to  Riger  med  det  Formaal  at  kunne  optræde  i 
Fællesskab  overfor  Udlandet. 

—  Er  heri  ikke  angivet  Maalet  ogsaa  for  en  skan¬ 
dinavisk  Samvirken? 

Sprit  af  Acetylen. 

I  den  af  enhver  Zermatter-Farer  velkendte  idylliske 
Schweizerby  Visp  er  der  bygget  en  Fabrik,  der  skal 
fremstille  Alkohol  af  Acetylen.  —  Den  af  Carbid 
vundne  Acetylen  passerer  Vand,  der  er  svagt  surt,  og 
hvortil  der  er  sat  et  Kviksølvsalt;  herved  dannes 
Acetaldehyd,  der  straks  polymeriserer  sig  til  Paral¬ 
dehyd,  og  naar  dette  sammen  med  Brint  ledes  over 
metallisk  Nikkel,  dannes  Alkohol.  —  Man  stiller  store 
Forventninger  til  Metoden,  der  siges  at  kunne  kon¬ 
kurrere  med  de  hidtil  anvendte.  Fabriken  er  projek¬ 
teret  til  en  aarlig  Produktion  af  100  Mili.  kg. 

Et  nationalt  Handelsvaremærke  for  Schweiz. 

Paa  Foranledning  af  Handelskammeret  i  Geneve 
er  der  fornylig  i  Bern  blevet  dannet  et  »Syndikat  for 
Schweiz’s  Eksport«  (Syndicat  pour  l’Exportation  Suis- 
se) :  »Spes«,  der  skal  overvaage  Eksporten  af  alle 
autentiske  Schweizervarer. 

Det  er  Meningen,  at  Mærket  »Spes«  herefter  skal 
paatrykkes  alle  schweiziske  Landbrugs-  og  Industri¬ 
produkter,  ligesom  det  ogsaa  skal  paatrykkes  Varer, 
der  er  forarbejdet  i  Schweiz,  og  som  derved  har  mi¬ 
stet  deres  oprindelige  Karakter. 

Den  amerikanske  Farveindustris  Udvikling. 

Det  fremgaar  af  en  Rapport,  som  nylig  er  blevet 
olfentliggjort  af  det  amerikanske  »Kontor  for  inden- 
og  udenrigs  Handel«,  at  De  Forenede  Stater,  der  for 
Krigen  aarlig  indførte  for  over  10.000.000  Dollars  Ani¬ 
linfarve,  i  de  første  10  Maaneder  af  forrige  Aar  har 
kunnet  udføre  for  mere  end  12.500.000  Dollars  Farver 
fordelt  paa  24  Lande.  Og  det  sidste  foreløbige  Opgør 
viser,  at  Eksporten  er  i  stadig  Stigning.  Det  vigtigste 
af  Udlandets  Markeder  er  det  engelske,  der  i  de 


ovennævnte  10  Maaneder  aftog  for  over  3.000.000 
Dollars  Farver.  Denne  Industri,  der  er  opstaaet  under 
Krigen,  hviler  nu  paa  en  solid  Basis.  Og  efter  Ameri¬ 
kanernes  eget  Udsagn  staar  de  amerikanske  Farver 
paa  Højde  med  de  hedste  tyske.  Amerika  vil  da  og¬ 
saa  paa  dette  Omraade  blive  den  gamle  Verden  en 
ny  og  farlig  Konkurrent. 

En  ny  Tekstilplante  i  Brasilien. 

I  Bio  de  Janeiro  har  man  forsøgt  at  anvende  Fi¬ 
brene  af  »Piteira«-Planten  i  Tekstilindustrien.  Forsø¬ 
get  har  givet  uventet  gode  Resultater.  Udnyttelsen  af 
den  nævnte  Plante  menes  at  ville  blive  meget  ind¬ 
bringende  og  give  Stodet  til  en  stor  Industri.  Planten 
lever  ca.  8—16  Aar,  og  Bladene  giver  2—3  pCt.  Fibre 
og  en  betydelig  Mængde  Træspiritus. 

Spanske  Kul. 

Kulproduktionen  i  Spanien  er  i  de  sidste  Aar  ste¬ 
get  saa  betydeligt,  at  den  spanske  Industri  har  kun¬ 
net  holdes  oppe  paa  omtrent  normal  Højde  trods 
manglende  Tilførsler  fra  Udlandet. 

Produktionen  har  for  de  sidste  5  Aars  Vedkom¬ 
mende  været 


1913  .  4,292,522  Tons 

1914  .  4,244,493  — 

1915  .  4,686,753 

1916  .  5,588,624 

1917  .  5,972,474 


Hørindustrien  i  Kanada. 

Paa  de  Heste  store  Gaarde  i  Distriktet  Saskatchewan 
i  Kanada  har  Farmerne  i  de  sidste  Aar  opdyrket  en 
ny  Slags  Hør,  hvormed  der  er  opnaaet  udmærkede 
Resultater.  Hovedstaden  i  Distriktet  har  afholdt  en 
Udstilling  af  over  50  Artikler  fabrikeret  af  den  nye 
Hor.  Behandlingen  af  den  skal  være  meget  enkel  og 
billig,  og  det  nye  Produkt  har  vist  sig  at  eje  alle  den 
almindelige  Hørs  gode  Egenskaber. 

Det  dyrkede  Areal  var  i  1917:  700,000  Acres  i  Saskat¬ 
chewan,  230,000  Acres  i  Alberta  og  63,000  Acres  i 
Manitoba  —  altsaa  omtrent  1  Million  Acres,  som  gav 
l1/*  Tons  Fibre  pr.  Acre  eller  en  samlet  Sum  af 
1,250,000  Tons. 

En  japansk  Erstatning  for  Bomuld. 

Den  japanske  »Føderation  for  Havindustrien«  har 
udsendt  en  interessant  Meddelelse  om  Opdagelsen  af 
en  Alge,  der  kan  erstatte  Bomulden. 

Algen,  der  bærer  Navnet  »Sugramo«  eller  »Gomo- 
Gomo«,  er  det  Raastof,  hvoraf  man  uddrager  Bom¬ 
ulden.  Algen  findes  i  store  Mængder  i  Japan,  hvor 
den  tidligere  blev  meget  anvendt  som  Gødning. 

Fabrikationen  af  den  nye  Bomuld,  der  i  alle  Maa- 
der  skal  kunne  staa  Maal  med  den  virkelige  Bomuld, 
er  meget  enkel.  Man  koger  Algen  i  askeblandet  Vand 
og  derefter  i  Vand  tilsat  Bisklid.  Naar  Algen  helt 
er  kogt  ud,  begynder  Blegningen.  »Fiberlaboratoriet 
i  Tokio«,  hvor  denne  Opdagelse  blev  gjort,  har  taget 
Patent  paa  Fremstillingsmetoden  og  har  allerede  ud¬ 
sendt  Meddelelse  om,  at  det  vil  være  muligt  at  naa 
en  aarlig  Produktion  af  100,000,000  Kwam  eller  ca. 
375,000,000  kg. 

ORGANISATIONS-  OG 

FORENINGS-MEDDELELSER. 

Tomt  Returgods  fra  Island  og  Færøerne. 

»Ifølge  Meddelelse  fra  det  tyske  Gesandtskabs  Sø¬ 
fartsafdeling  har  man  fremtidig  frafaldet  Krav  paa 
Afgivelse  af  B  2-Erklæring  for  tomt  Returgods  fra  Is¬ 
land  og  Færøerne.« 

Importen  af  færdigsyede  Klæder  fra  England. 

»Ifølge  Meddelelse  fra  Industriraadets  Repræsentant 
i  London,  Ingeniør  Mygind,  er  det  blevet  besluttet  at 
ændre  Bestemmelsen  om  Genoptagelsen  af  Eksporten 
fra  England  af  færdigsyede  Klæder  saaledes,  at  det 
fremtidig  kun  tillades  at  eksportere  Luksusartikler, 
d.  v.  s.  saadanne,  som  forfærdiges  af  Silke,  men  der¬ 
imod  ikke  andre  færdigsyede  Klæder,  formodentlig 
fordi  man  har  betragtet  det  som  inkonsekvent  at 
tillade  Udførsel  af  færdigsyede  Klæder,  medens  man 
dog  ikke  ti. lader  Udførsel  af  Klæde  og  Alenvarer.« 

Udførsels-  og  Transittilladelser  fra  Sverige. 

Under  20.  Juni  d.  A.  er  der  udstedt  en  kgl.  Kund¬ 
gørelse  i  Sverige,  hvorefter  alle  svenske  Udførsels¬ 
eller  Transittilladelfcer,  udstedt  før  den  1.  Juni,  skal 
fremsendes  i  Original  til  fornyet  Undersøgelse  til 
Handelskommissionen  i  Stockholm,  saafremt  der  ikke 
er  sket  Anmeldelse  før  1.  Juli  af  de  paagældende 
Udførsels-  eller  Transittilladelser. 

Varer  fra  Amerika. 

I  »The  Board  of  Trade  Journal«  for  30.  Maj  med¬ 
deles,  at  Systemet  med  Udstedelse  af  »License-Navi- 
certs«  (Lejdebrev  gennem  den  engelske  Blokade)  og 
License-Shipping-letters«  (Afskibningstilladelse)  for 
visse  Varekategorier  bestemt  for  Eksport  fra  De  For¬ 
enede  amerikanske  Stater  til  forskellige  evropæiske 
Lande,  derunder  Danmark,  nu  er  blevet  ophævet. 
Det  vil  for  Fremtiden  for  Afskibere  af  saadanne  Va¬ 
rer  være  tilstrækkeligt  at  opnaa  Udførselstilladelse 
fra  det  amerikanske  »War  Trade  Board«,  hvorimod 
der  ikke  vil  blive  udkrævet  nogen  License  fra  det 
britiske  »War  Trade  Department«. 

Vareudvekslingen  med  Centralmagterne. 

I  Dagene  fra  den  8.  til  den  12.  Juli  har  der  i 
Erhvervenes  Fællesudvalg  været  ført  Forhandlinger 


med  Delegerede  fra  Tyskland  og  Østrig-Ungarn  om 
Vareudvekslingen  med  disse  Lande  for  de  4  Maaneder 
fra  1.  August  til  30.  November  1918. 

Fra  tysk  Side  saavel  som  fra  østrig-ungarsk  Side 
var  mødt  en  talrig  Repræsentation  under  Ledelse  af 
Geheimeraad  von  Grunenwald  fra  det  tyske  Udenrigs¬ 
ministerium  og  Legationsraad  Dr.  ToepfFer,  Handels¬ 
attaché  ved  det  herværende  tyske  Gesandtskab,  og  fra 
østrig-ungarsk  Side  under  Ledelse  af  Dr.  Kern,  Handels¬ 
attaché  ved  det  herværende  østrig-ungarske  Gesandt¬ 
skab,  samt*  Hofrat  Dr.  Tayenthal  og  Sektionsraad 
v.  Horrak. 

Fra  dansk  Side  mødte  de  samme  Delegerede  som 
ved  de  tidligere  Forhandlinger,  under  Forsæde  af  In¬ 
geniør  Alex.  Foss,  samt  med  Forpagter  Chr.  Sonne 
som  Ordførende  for  Landbrugets  Delegerede. 

I  Forhandlingerne  deltog  Repræsentanter  for  Uden¬ 
rigsministeriet,  Justitsministeriet,  Handelsministeriet 
og  Landbrugsministeriet. 

Endelig  deltog  efter  Udenrigsministeriets  Ønske 
Landstingsmand  Bramsnæs,  hvorimod  Folketingsmand 
Sigvald  Olsen  ved  Sygdom  var  forhindret. 

Der  er  truffet  Overenskomst  om  Tilførsler  her  til 
Landet  af: 

Kul  i  uforandret  Omfang  og  til  uforandrede  Priser, 
Salt,  Jern  og  Staal,  Skibsbygningsmateriale,  forskellige 
Kemikalier  og  Medicinalvarer,  Kali,  Soda,  Klorkalk, 
Stearin,  Terpentinolie,  Benzin,  Smøreolie,  Parafin, 
Rødkløverfrø,  Sukkerroefrø,  ligesom  det  ogsaa  er 
lykkedes  at  sikre  et  Kvantum  Petroleum  navnlig  til 
Fiskeriet,  for  hvilket  der  er  truffet  Betemmelse  om 
Fordeling  gennem  et  nyt  Organ,  en  af  Regeringen 
dertil  udnævnt  Fordelings-Kommission. 

For  de  danske  Udførselsvarers  Vedkommende  blev 
der  truffet  Aftale  om  Priserne  for  de  næste  4  Maaneder. 

□□□□□□ 

Legater. 

Kaptajn  og  Malermester  C.  A.  Bruuns  og  Hustrus 
Rejselegat  er  i  Aar  uddelt  til  Konstruktør  Charles 
Peter  Hansen  og  Ciselør  og  Emaillør  Birgitte  Erichsen 
med  800  Kr.  til  hver. 

Afdøde  Læge  Jacob  Pinquez’s  Legat  til  Fremme  af 
Haandværksbedrifter  er  i  Aar  uddelt  til  Instrument¬ 
mager  Jens  Kristian  Jensen  og  Instrumentmager  og 
Optiker  Theodor  Oscar  Andersen  med  500  Kr.  til  hver. 

Kun  faa  Dage  efter  sin  75- 
Aars  Fødselsdag  er  Pro¬ 
fessor  Camillus  Nyrop  afgaaet 
ved  Døden.  En  nobel  Person¬ 
lighed,  en  utrættelig  Arbejder, 
en  glødende  Forkæmper  for 
dansk  Industri  og  Haandværk 
er  gaaet  bort  med  ham.  Den 
Kærlighed,  hvormed  Nyrop  om¬ 
fattede  disse  Erhverv,  havde 
han  vel  et  naturligt  Grundlag 
for,  idet  han  var  udgaaet  fra 
et  højt  kultiveret  Haandværker- 
hjem,  —  hans  Fader  var  Grund¬ 
læggeren  af  det  kirurgiske  In¬ 
strumentmageri  her  i  Landet,  — 
men  han  udviklede  denne  Kær¬ 
lighed  til  noget  for  ham  ejen¬ 
dommeligt,  til  selve  den  rode  Traad  i  hele  hans 
Tilværelse  og  Tanke.  Han  kom  aldrig  selv  til 
direkte  at  tilhøre  det  praktiske  Liv  —  efter  at 
være  blevet  juridisk  Kandidat  knyttedes  han 
>nart  som  Embedsmand  til  Industriens  Organi¬ 
sationsliv  —  men  repræsenterede  istedet  en  rent 
teoretisk  og  ideel  Interesse  for  det  Haandens  Ar¬ 
bejde,  som  da  han  traadte  frem  ingenlunde  stod 
højt  i  Kurs  i  vort  daværende  Samfundsliv.  Han 
blev  den  danske  Industris  Riddersmand  og  Hi¬ 
storieskriver,  han  dyrkede  Industri  og  Haand¬ 
værk  som  Videnskabsmanden  sit  Fag  og  Kunst¬ 
neren  sin  Kunst.  Den  Titel,  der  allerede  efter 
den  store  nordiske  Udstilling  i  1888  tillagdes 
ham  som  titulær  Professor,  var  andet  og  mere 
end  en  blot  ydre  Værdighed  for  Camillus  Nyrop. 


Den  var  i  Virkeligheden  ual¬ 
mindelig  betegnende  for  hele 
hans  Personlighed.  I  andre  og 
større  Lande  er  Industri  og 
Haandværk  vant  til  som  en 
naturlig  Ting  at  regne  Mænd 
med  Professortitler  blandt  deres 
Tilhængere.  Dansk  Industri  tør 
ikke  sige  det  samme.  Hos  os 
vil  Professor  Nyrop  med  sin 
Forstå aelse,  Interesse  og  Kær¬ 
lighed  til  det  praktiske  Haan¬ 
dens  Arbejde  staa  som  en  Skik¬ 
kelse,  der  længe  vil  bevare  sin 
Ejendommelighed. 

Nyrops  Hovedgerning  i  vor 
Industri  knyttede  sig  til  Udstil¬ 
lingsvæsenet,  til  Tidsskriftsvæ¬ 
senet,  til  Undervisningsspørgsmaalet,  til  Kunst¬ 
industrien  saa  vel  som  til  hele  Organisations¬ 
livet.  Dertil  kom  hans  store  og  omfattende 
Skribentvirksomhed,  hvor  han  atter  betød  noget 
nyt,  idet  hans  Studier  udelukkende  var  helliget 
dansk  industriel  Historie,  indenfor  hvilken  han 
i  Sandhed  udrettede  et  banebrydende  og  grund¬ 
læggende  Arbejde. 

Forkun  faa  Aar  siden  kunde  nærværende  Tids¬ 
skrift  bringe  nogle  biografiske  Oplysninger  om 
Professor  Nyrop  i  Anledning  af  det  Billede,  der 
ved  hans  70-Aars  Fodselsdag  blev  malet  af  ham, 
og  som  siden  er  ophængt  i  Industriforeningen. 
Fra  disse  Oplysninger  skal  da  kortelig  gengives 
de  vigtigste  Hovedpunkter  i  hans  Liv. 

Efter  som  nævnt  at  have  taget  juridisk  Em- 


Camillus  Nyrop. 

31.  Juli  1843  —  6.  August  1918. 

bedseksamen  kom  Camillas  Nyrop  i  1869  i  Be¬ 
røring  med  Industriforeningen,  idet  han  valgtes 
ind  i  Bestyrelsen,  og  dermed  var  hans  Livsbane 
afstukket.  Der  var  fuldt  af  uløste  Opgaver  at 
tage  op,  Opgaver,  der  navnlig  samlede  sig  om 
det  store  biografiske  Arbejdsfelt,  Haandværkets 
og  Industriens  ofte  saa  karakteristiske  Skikkel¬ 
ser  afgav.  1869  skrev  Nyrop  sin  første  Haand- 
værkerbiografi ,  nemlig  om  Typografen  Chr. 
Sørensen,  Opfinderen  af  Sættemaskinen,  et  Ar¬ 
bejde,  der  indledede  en  lang  Række  Undersøgel¬ 
ser  paa  disse  nyoptagne  Felter.  Industriforenin¬ 
gen  vidste  snart  at  drage  Nytte  af  hans  Arbejds¬ 
evne.  Aar  1871  valgtes  han  til  Sekretær  i  Komitéen 
for  Industriudstillingen  af  1872,  og  efter  at  have 
skilt  sig  fra  dette  Arbejde  til  største  Tilfredshed 
var  han  herefter  selvskreven  til  fremtidigt  at 
overtage  lignende  Stillinger.  Sin  første  Redaktør¬ 
gerning  fandt  han  i  1871  ved  Skandinavisk  Bog¬ 
trykker-Tidende. 

Aar  1876  overtog  Nyrop  endelig  Sekretær¬ 
stillingen  i  Industriforeningen  og  traadte  samti¬ 
dig  ud  af  Bestyrelsen,  og  i  den  nærmest  følgende 
Aarrække  udførte  Nyrop  nu  det  store  Program, 
han  havde  sat  sig:  i  literær  Form  at  sprede 
Oplysning  om  dansk  Industri  og  Haandværk, 
dets  Mænd  og  Arbejdsvilkaar,  altsammen  dikteret 
af  den  Kærlighed  til  disse  Erhverv,  som  det 
blev  ham  til  Hovedopgave  just  gennem  sine 
Skrifter  at  søge  vakt  i  videre  Kredse.  Antallet 
af  saadanne  Levnedsskildringer  fra  Nyrops  Haand 
udgør  ialt  ca.  250. 

1872  udgav  Nyrop  sine  første  »Meddelelser 
fra  Industriens  Omraade«,  1878  »Strandmøllen, 
den  danske  Papirfabrikation«,  1879  »Danmarks 
Industri-  og  Haandværkerforeninger« ,  1880  »Dan¬ 
marks  Deltagelse  i  Verdensudstillingen  i  Paris  1878« 
o.  s.  v.  Fra  dansk  Guldsmedekunst  til  Roskilde 
Smedelavs  Lade,  fra  Kjøbenhavns  Tømmerlav 
til  selve  Industriforeningens  omfangsrige  Historie 
spændte  hans  Undersøgelser.  Med  disse  større 
Arbejder  vekslede  omfangsrige  Beretninger  om 
Møder  og  Udstillinger,  større  og  mindre  Skrifter 
som  dem  om  Classen,  Reiersen,  om  »Danske  Far¬ 
vere«,  »Det  Suhrske  Hus  ,  »Kjøbenhavns  Murer- 
og  Stenhuggerlav«,  om  Det  tekniske  Selskab« 
o.  s.  v.  i  broget  Rigdom. 

Aar  1875  var  Nyrop  Sekretær  i  den  Komité, 
der  med  Gehejmeraad  Hall  som  Formand  om¬ 
skabte  det  lille  tekniske  Institut  til  den  betyde¬ 


lige  Institution,  Det  tekniske  Selskabs  Skole,  i 
hvis  Bestyrelse  Nyrop  derefter  havde  Sæde  i  en 
meget  lang  Aarrække.  1878  deltog  Nyrop  i  For¬ 
handlingerne  i  Horsens,  hvor  Fællesrepræsen¬ 
tationen  for  dansk  Industri  og  Haandværk  reelt 
blev  stiftet.  I  denne  Forening  blev  ban  derefter 
Sekretær  i  13  Aar.  Fra  1905—07  var  han  For¬ 
mand  i  Industriforeningen,  hvis  Æresmedlem  han 
siden  har  været. 

Særlig  Fortjeneste  har  Nyrop  for  Tilblivelsen 
af  Kunstindustrimuseet.  Fra  Rejser  i  Udlandet 
hjembragte  han  stor  Interesse  for  denne  Sag, 
der  senere  udvikledes  videre,  efter  at  Philip 
Schou  var  bleven  Formand  i  Industriforeningen. 
Fra  1885  udgav  denne  under  Nyrops  Redaktion 
»Tidsskrift  for  Kunstindustri«,  der  fortsattes  til 
1899.  Efter  at  have  været  virksom  Deltager  i 
Forhandlingerne  om  Kunstindustrimuseets  Op¬ 
rettelse  og  Medlem  af  dets  Bestyrelse,  blev  Nyrop 
i  1908  Formand  for  denne  og  var  dette  til  1915. 
Ligesaa  interesseret  deltog  han  senere  i  Arbej¬ 
det  for  Teknologisk  Instituts  Oprettelse,  for  hvis 
Bestyrelse  han  fra  1907  til  1915  har  været  For¬ 
mand,  og  for  hvis  Udvikling  han  har  haft  saa 
stor  Betydning. 

Imedens  hk  Nyrop  dog  stadig  Tid  til  at  dyrke 
sine  lilerære  Arbejder.  I  1895  begyndte  han  sit 
store  Værk,  »Danmarks  Gilde-  og  Lavsskraaer 
fra  Middelalderen«,  der  afsluttedes  i  1904.  Dette 
Værk  fortsattes  med  » Haandværksskik  i  Dan¬ 
mark«,  der  atter  fulgtes  af  »Enevoldsmagten  og 
Lavene«,  og  er  for  nogle  Aar  siden  ført  helt  op 
til  1857,  med  »Bidrag  til  vor  Haandværkerstands 
Historie  i  Tiden  før  1857«. 

Desuden  var  der  paa  mange  andre  Omraader 
lagt  Beslag  paa  Camillus  Nyrops  Arbejdskraft. 
Han  var  Medlem  af  utallige  Udvalg  og  Kommis¬ 
sioner  i  Sager,  der  berørte  hans  Interesser,  han 
var  Formand  for  Østifternes  historisk-topograliske 
Selskab  og  for  Dansk  historisk  Fællesforening. 
Hans  patriotiske  og  humane  Sindelag  førte  ham 
ogsaa  ind  i  Foreningslivet  paa  disse  Omraader. 

Først  og  fremmest  har  det  dog  været  Industri¬ 
foreningen  og  dens  Opgaver,  der  har  dannet 
Rammen  om  det  utrættelige  ideelle  Arbejde,  der 
nu  er  afsluttet,  og  Industriforeningen  vil  da  og¬ 
saa  i  den  dybeste  Taknemlighedsgæld  altid  be¬ 
vare  Mindet  om  den  ædle  og  trofaste  Forkæmper 
og  Elsker  af  dansk  Industri,  som  er  gaaet  bort 
med  den  gamle  Professor. 

Udsigterne  for  det  danske 

Af  Direktør 

B.  De  af  den  amerikanske  Produktion  beherskede 

Markeder. 

1.  Produktionen. 

Amerika  har  under  Krigen  gennemgaaet  en 
eventyrlig  Udvikling  netop  paa  Jernindustriens 
Omraade.  Der  har  været  en  Efterspørgsel  fra 
Ententen,  som  man  aldrig  før  vilde  have  drømt 
om.  Der  er  blevet  betalt  de  Priser,  der  forlang- 
tes,  og  til  Trods  for  Prisernes  stadige  Stigning 
voksede  Kravet  i  endnu  hurtigere  Tempo.  Med 
Amerikanernes  udprægede  Sans  for  Chancen  og 
deres  Higen  efter  »the  biggest«  har  dette  med¬ 
ført  en  epokegørende  Udvikling  og  Udvidelse  af 
den  amerikanske  Jernværksindustri.  Nedenstaa- 
ende  Tabel  V  angiver  Produktionsevnen  pr.  1. 
Juli  1914  og  1.  Juli  1918,  samt  de  store  Ud¬ 
videlser,  der  nu  ved  denne  Tid  vil  kunne  tages 
i  Brug  efter  al  være  udført  under  Krigen. 

Tabel  V. 

Produk-  Udvidelser  Produk- 
Lande  tionsevne  d.  under  tionsevne  d. 

1.  Juli  1914  Krigen  1.  Juli  1918 
Tons  Tons  Tons 

U.  S.  A .  37,000,000  11,000,000  48,000,000 

Kanada .  1,200,000  900,000  2,100,000 

Mexiko .  150,000  —  150,000 

Ialt...  38,350,000  11,900,000  50,250,000 

2.  Forbruget. 

Medens  Tilbudet  fra  det  amerikanske  Produk- 
tionscentrum  er  øget  saa  stærkt  som  med  31  pCt., 
vil  Forbruget  paa  de  Markeder,  der  er  afhæn¬ 
gige  heraf,  ikke  nær  være  steget  tilsvarende,  da 
de  ligger  saa  langt  fra  Krigen,  navnlig  for  hele 
Sydamerikas  V edkommende. 

Heller  ikke  har  de  Aarsager,  der  i  Evropa 
giver  Anledning  til  den  store  Vækst  i  Efterspørg¬ 
slen,  en  tilsvarende  Betydning  for  Amerika. 

a)  En  Forøgelse  af  det  egne  Markeds  Købe- 
evne  ved  Stigning  af  Lønningerne  vil  utvivlsomt 
linde  Sted.  Man  har  jo  i  Amerika  begaaet  den 
Fejl  at  udvide  Industrien  saa  eventyrligt  uden 
forinden  at  undersøge,  om  man  havde  Mand¬ 
skab  hertil.  Som  Følge  af  disse  Forhold  er  Løn¬ 
ningerne  i  Amerika  ogsaa  skruet  meget  betyde¬ 
ligt  op  over  det  normale.  Men  det  vil  dog  være 
urigtigt  at  regne  med  en  lignende  faststaaende 
Forhøjelse  som  i  Evropa.  Amerikanerne  vil  sik¬ 
kert  gaa  ud  af  Krigen  uden  føleligt  Mandskabs- 


Jernmarked  efter  Krigen. 

W.  Engel. 

(Sluttet.) 

tab,  og  Indvandringen  (rimeligvis  fra  Asien)  vil 
ogsaa  gøre  sit  til,  al  Arbejdsmarkedet  ikke  lider 
af  Mangel  paa  Tilbud.  Endelig  er  del  næppe 
heller  antageligt,  at  Jernforbruget,  der  i  U.  S.  A. 
og  Kanada  i  Forvejen  var  overordentlig  højt, 
vil  tiltage  proportionalt  med  Lønstigningerne. 
Naar  man  derfor  ansætter  Forbrugsstigningen 
foraarsaget  af  hele  Udviklingen  til  10  pCt.  i 
U.  S.  A.  og  5  pCt.  i  Kanada  og  Argentina,  maa 
man  formode  at  have  regnet  meget  lavt  og  sik¬ 
kert.  I  Tabel  VI  er  alle  de  øvrige  amerikanske 
Markeder  ansat  til  deres  Forbrug  i  1913,  altsaa 
ganske  uden  nogen  Forøgelse. 

b.  Til  Genrejsningen  af  Handelsflaaden  vil 
ogsaa  U.  S.  A.  og  Kanada  bruge  større  Mæng¬ 
der  Jern,  og  det  kan  forudses,  at  Amerika  vil 
gøre  ganske  særlige  Anstrengelser  for  at  skabe 
sig  en  større  Handelsflaade  som  Støtte  for  sine 
Eksportmuligheder.  I  Tabel  VI  er  der  hertil  dog 
kun  regnet  med  de  ret  smaa  Mængder,  der  efter 
Handelsllaadens  Størrelse  vilde  falde  paa  de  to 
Landes  Andel  i  Genopbyggelsen  af  Verdenston¬ 
nagen. 

c  &  d.  I  Amerika  har  man  ikke  ladet  sig 
paavirke  af  Krigsbehovets  alt  andet  .tilsidesæt¬ 
tende  Vigtighed  og  har  først  og  fremmest  holdt 
sine  Anlæg  i  upaaklagelig  Stand,  og  i  Størrelse 
svarende  til  Produktionsbelastningen.  Der  vil 
derfor  her  næppe  være  noget  Ekstrakrav  for  at 
indhente  udskudte  Reparationer  og  Udvidelser. 
Og  saa  har  der  ganske  naturligt  ingen  direkte 
Krigsødelæggelser  fundet  Sted. 

Ganske  tilsvarende  Tabel  IV  er  Tabel  VI  op¬ 
stillet  for  de  Markeder,  der  grupperer  sig  om¬ 
kring  det  amerikanske  Produktionscentrum. 
Denne  Beregning  giver  saa  det  Resultat,  at  man 
paa  disse  Markeder  efter  Krigen  kan  regne  med 

en  Produktionsevne  af .  50,250,000  Tons 

og  et  Varekrav  paa .  43,650,000  » 

Altsaa  vil  der  her  fremkomme 

et  disponibelt  Overskud  af..  6,600,000  Tons 
eller  13  pCt.  af  Produktionsevnen. 

Det  er  muligt,  at  et  saa  stort  Overskud  for- 
bigaaende  kan  trykke  Priserne  i  selve  Amerika, 
indtil  Eksporten  er  organiseret,  men  det  er  sam¬ 
tidig  indlysende,  at  Amerika  herefter  vil  være 
tvunget  til  en  stor  Eksport.  Hertil  har  det  gan¬ 
ske  enorme  Chancer,  idet  den  øvrige  Verden 

Tabel  VI. 


Lande 

Aarlige  Forbrug  1913 

a 

b 

Formodet 

aarlige 

Forbrug 

efter 

Krigen 

pr. 

Hoved 

Ialt 

Forøgelse  paa 
Grund  af 
Lønudviklingen. 

Forøgelse  til 
Verdenston¬ 
nagens  Gen¬ 
opbygning 

kg 

Tons 

pCt. 

Tons 

- A - ■ — 

Tons 

Tons 

United  States . 

346 

34,650,000 

10 

3,465,000 

400,000 

38,515,000 

Kanada  . 

310 

2,500,000 

5 

125.000 

100.000 

2.725,000 

Kuba . 

50 

125,000 

125,000 

Mexiko . . 

19 

300,000 

300,000 

Øvrige  Mellemamerika . 

12 

137,000 

137,000 

Argentina . 

113 

900,000 

5 

45,000 

945,000 

Uruguay  . 

97 

130,000 

130,000 

Chile . 

63 

225,000 

225,000 

Brasilien  . 

18 

450,000 

450,000 

Ovrige  Sydamerika . 

5 

89,000 

89,000 

Ialt. .  . 

203 

39,506,000 

9 

3,635,000 

500,000 

43,641,000 

Tabel  VII. 


Lande 

Aarlige  Forbrug  1913 

b 

C. 

Formodet 

aarlige 

Forbrug 

efter 

Krigen 

Egen 

Produk¬ 

tion 

Formodet 

aarlige 

Import 

efter 

Krigen 

pr. 

Hoved 

Ialt 

Forøgelse  til 
Verdenston¬ 
nagens  Gen¬ 
opbygning 

Forøgelse  paa 
Grund  af  Repara¬ 
tioner  og  Erstat¬ 
ninger 

kg 

Tons 

Tons 

pCt. 

Tons 

Tons 

Tons 

Tons 

A  frika : 

Engelsk  Sydafrika . 

48 

300,000 

5 

15,000 

315,000 

315,000 

Portug.  Østafrika . 

26 

80,000 

5 

4,000 

84,000 

84,000 

Tysk  Sydvestafrika . 

15,000 

15,000 

15,000 

Tysk  Østafrika . 

5 

40,000 

40,000 

40,000 

Madagascar . 

4 

15,000 

15,000 

15,000 

Kongostaten . 

2 

30,000 

30,000 

30,000 

Portug.  Vestafrika . 

0,6 

3,000 

3,000 

3,000 

Østasien : 

Ilongkong . 

109 

50,000 

5 

2,000 

52,000 

52,000 

Kiautschau . 

16 

3,000 

10 

500 

3,500 

9,500 

Japan  . 

16 

1,000,000 

150,000 

10 

100,000 

1,250,000 

600,000 

650,000 

Russisk  Østasien . 

15 

100,000 

5 

5,000 

105,000 

105,000 

Ceylon . 

10 

40,000 

5 

2,000 

42,000 

42,000 

Øvrige  eng.  Besiddelser . 

14 

10,000 

5 

500 

10,500 

10,500 

Hollandsk  Indien . 

6 

275,000 

275,000 

275,000 

Filippinerne . 

5 

40,000 

40,000 

40,000 

Siam . 

4 

30,000 

30,000. 

30,000 

Fransk  Indien  . 

0,6 

10,000 

10,000 

10,000 

Kina . 

0,6 

200,000 

200,000 

200,000 

Korea . 

0,2 

3,000 

3,000 

3,000 

Australien : 

. 

Det  austr.  Fastland . 

185 

850,000 

70,000 

10 

85,000 

1,005,000 

150,000 

855,000 

New  Zeeland . 

67 

100,000 

10 

10,000 

110,000 

110,000 

Franske  Besiddelser . 

10 

1,000 

1,000 

1,000 

Amerikanske  Besiddelser . 

4 

1,000 

1,000 

1,000 

Øvrige  eng.  Besiddelser . 

2 

1,000 

1,000 

1,000 

Tyske  Besiddelser . 

2 

1,000 

1,000 

1,000 

Ialt.  .  . 

14 

3,198,000 

220,000 

7 

224,000 

3,642,000 

750,000 

2,892.000 

konkurrenceløs  staar  aaben  med  el  Varekrav 
paa  18  Millioner  Tons  aarlig  (udækket  Krav  i 
det  evropæiske  Markedsomraade  paa  15  Mili. 
Tons  og  i  de  omstridte  Markeder  paa  3  Mili. 
Tons).  En  saadan  konkurrenceløs  Tilstand  paa 
Verdensmarkedet,  hvor  Varerne  fordyres  ved 
betydelige  Fragter,  og  hvor  Efterspørgslen  er 
saa  meget  større  end  Tilbudet,  vil  dog  ikke 
virke  i  Retning  af  nedadgaaende  Priser. 

C.  De  omstridte  Markeder. 

Produktionen 

indenfor  de  omstridte  Eksportmarkeder  for  Jern 
er  forsvindende,  idet  Japan,  som  før  Krigen 
havde  en  Produktion  af  300,000  Tons  aarlig,  nu 
under  denne  har  fordoblet  sin  Fremstillingsevne 
til  600,000  Tons,  men  da  Japans  Forbrug  er 
1,250,000  Tons,  kan  det  ikke  engang  dække  sit 
eget  Behov. 

Noget  lignende  gælder  for  Australien,  som 
havde  en  Produktion  paa  150,000  Tons,  og  som 
under  Krigen  ogsaa  skal  have  udvidet,  uden  at 
Tallene  herfra  kan  fremskaffes. 

Forbruget 

paa  disse  Markeder  vil  formodentlig  efter  Krigen 
ligge  meget  nær  deres  Forbrug  før  Krigen,  idet 
der  næppe  vil  være  sket  lignende  sociale  For¬ 
skydninger  og  Lønstigninger.  Men  da  disse 
Markeder  saa  godt  som  udelukkende  har  været 
forsynet  fra  Evropa  og  derfor  under  Krigen  har 
maattet  savne  næsten  al  Tilførsel,  maa  man 
sikkert  regne  med  en  ringe  Forøgelse  af  Kravet 
paa  Grund  af  udskudte  Reparationer  etc.  Ogsaa 
vil  Japan  og  Australien  deltage  med  ringe  Mæng¬ 
der  til  Genopbyggelse  af  Flaaden. 

Alle  disse  Forhold  finder  deres  Udtryk  i  Ta¬ 
bel  VII,  som  viser,  at  de  omstridte  Markeder 
efter  Krigen  vil  mode  op  med  et  Krav  paa  2,9 
Millioner  Tons  Jern  aarlig. 

Totalindtrykket  af  denne  Undersøgelse  af  For¬ 
boldene  paa  Verdensmarkedet  bliver,  at  man 
formodentlig  efter  Krigen  kan  regne  med,  at  der 
overfor  en  samlet  Efterspørgsel  paa  113  Milli¬ 
oner  Tons  staar  en  Produktionsevne  af  102 
Millioner  Tons  aarlig. 

Hvis  Produktionsevnen  altsaa  fuldt  kan  ud- 
udnyttes  straks  (?),  vil  der  findes  et  udækket 
Krav  i  Verden  paa  11  Millioner  Tons  eller  ca. 
13  pCt.  af  Forbruget  før  Krigen.  Dette  er  et 
stort  Underskud,  som  sikkert  vil  have  en  ind¬ 
gribende  Indflydelse  paa  Verdenskonjunkturen 
for  Jernprodukter. 


Tabel  VIII. 


Lande 

Det  evro¬ 
pæiske 
Omraade 

Det  ame¬ 
rikanske 
Omraade 

Det  om¬ 
stridte 
Omraade 

Verdens¬ 

forbrug 

Tons 

Tons 

rr 

I  ons 

Tons 

Forbrug  i  li)  13  . 
Forøgelse  paa 

41,584,000 

39,506,000 

3,198,000 

84,288,000 

Grund  af  Løn- 

udviklingen  . . 
Forøgelse  til  Ver- 

9,000,000 

3,635,000 

12,635,000 

denstonnagens 

Genopbyggelse 

3,280,000 

500,000 

220,000 

4,000,000 

Forøgelse  paa 

Grund  af  Re¬ 
parationer  og 
Erstatninger  . 

9,716,000 

224,000 

9,940,000 

Forøgelse  paa 

Grund  af  Krigs¬ 
ødelæggelser  .  . 

2,076,000 

2,076,000 

Verdensforbrug  . 
Produktion  efter 

65,656,000 

43,641,000 

3,642,000 

112,939,000 

Krigen . 

50,800,000 

50,250,000 

750,000 

101,800,000 

Overskud . 

Underskud . 

14,856,000 

6,609,000 

2,892,000 

11.139,000 

Af  Tabel  VIII  fremgaar  det,  hvorledes  disse 
Forhold  i  Efterspørgsel  og  Tilbud  fremkommer 
og  fordeler  sig  paa  de  tre  store  Verdensmarkeds¬ 
om  raader.  Heraf  ses,  at  Amerika  møder  op  med 
el  stort  Overskud  paa  6,6  Millioner  Tons,  der 
dog  ikke  er  i  Stand  til  at  dække  det  øvrige 
Verdensunderskud  paa  18  Millioner  Tons.  Her¬ 
af  kan  man  slutte,  at  Amerika  vil  have  let  Spil 
ved  at  erobre  de  store  Eksportmarkeder  baade 
i  Sydamerika  og  i  de  omstridte  Markeder.  Rime¬ 
ligvis  vil  det  endda  kunne  opnaa  en  ikke  ringe 
Eksport  til  Evropa.  Men  videre  kan  man  ud¬ 
lede  heraf,  at  Tabet  af  de  oversøiske  Eksport¬ 
markeder  ikke  vil  være  det  haarde  Slag  for  de 
evropæiske  Produktionslande,  som  man  stadig 
har  talt  om,  særlig  Centralmagterne,  fordi  disse 
vil  have  mere  end  rigelig  Afsætning  indenfor 
det  snævrere  evropæiske  Markedsomraade,  der 
ikke  kan  dækkes.  En  Oversvømmelse  af  vore 
Markeder  er  derfor  ikke  al  befrygte.  Tværtimod 
vil  efter  al  Rimelighed  den  følelige  Jernmangel 
bevirke  en  ret  stor  Udvidelse  af  den  evropæiske 
Jernindustri. 

Meget  interessant  er  det  at  iagttage  de  For¬ 
skydninger,  man  paa  Grundlag  af  disse  Under¬ 
søgelser  i  Forbindelse  med  høje  Søfragter,  kan 
forvente  paa  Verdensmarkedet.  Tabel  IX  giver 
en  Oversigt  over,  hvorledes  de  store  Markeders 

Tabel  IX. 


Verdens  Forsyning  af  Jern  fordelt  mellem  Europa  og  Amerika. 


1913 

Efter  Krigen 

Omraader 

Fra  Evropa 

Fra  Amerika 

Fra  Evropa 

Fra  Amerika 

Udækket 

Tons 

pCt. 

Tons 

pCt. 

Tons 

pCt. 

Tons 

pCt. 

Tons 

pCt. 

Hele  Evropa . 

99 

380,000 

1 

50,650,000 

80 

2,543,500 

4 

10,009,000 

16 

Vestasien . 

1,676,000 

98,5 

25,000 

1,5 

1,200,000 

62 

728,500 

38 

Nordafrika . 

341,000 

100 

300,000 

80 

75,000 

20 

Det  evropæiske  Omraade . 

41,029,000 

99 

405,000 

1 

50,650,000 

78 

4,043,500 

6 

10,812,500 

16 

U.  S.  A . 

250,000 

0,7 

34,400,000 

99,3 

38,515,000 

100 

Kanada  . 

200,000 

15 

1,100,000 

85 

625,000 

100 

Mellemamerika . 

137,000 

33 

275,000 

67 

412,000 

100 

Sydamerika . 

1,334,000 

74 

460,000 

26 

1,839,000 

100 

Det  amerikanske  Omraade . 

1,921,000 

5 

36,235,000 

95 

41,391,000 

100 

Sydafrika . 

468,000 

97 

15,000 

3 

400,000 

72 

157,500 

28 

Ostasien . 

1,286,000 

88 

175,000 

12 

1 ,365,500 

100 

Australien . 

684,000 

85 

120,000 

15 

800,000 

82 

169,000 

18 

Det  omstridte  Omraade . 

2,438,000 

89 

310,000 

ii 

2,565,500 

89 

326,500 

11 

Ialt.  .  . 

45,388,000 

55 

36,950,000 

45 

50,650,000 

46 

48,000,000 

44 

11,139,000 

10 

Forsyning  fra  Evropa  og  Amerika  formede  sig 
før  Krigen,  og  hvorledes  man  kan  forvente  dem 
efter  Krigen. 

En  Omstændighed  spiller  dog  en  Rolle  under 
disse  Forhold  og  vil  virke  hindrende  paa  disse 
Markedsforskydninger.  Det  er,  at  Amerika  tid¬ 
ligere  næsten  .ingen  Eksport  havde,  idet  ca. 
Halvdelen  af  denne  gik  til  Kanada  pr.  Rane  og 
nd  over  dette  eksporteredes  næppe  4  pCt.  af 
Amerikas  vældige  Produktion  til  oversøiske 
Lande.  Grunden  hertil  er,  at  Amerika  ingen 
tilsvarende  Handelsflaade  havde  og  ikke  dispo¬ 
nerede  over  den  nødvendige  Handelsorganisation 
i  de  oversøiske  Lande.  Før  dette  er  bragt  i  Or¬ 
den,  vil  Amerikas  Overlegenhed  paa  de  over¬ 
søiske  Markeder  ikke  gøre  sig  gældende  i  den 
Grad  som  Tallene  tyder  paa. 

I  Forbindelse  hermed  kan  man  ikke  undlade 
at  tænke  paa,  hvilken  Chance  Danmark  vilde 
kunne  have,  der  er  saa  lykkelig  i  Østasiatisk 
Kompagni  al  besidde  en  med  beundringsværdigt 
Storsyn  og  talentfuld  Sikkerhed  indarbejdet 
Handelsforbindelse  i  det  fjerne  Østen.  Her  mang¬ 
ler  hverken  Organisationen,  Flaaden  eller  Initi¬ 
ativet.  —  Dersom  Danmark,  hvis  Forbrug  før 
Krigen  var  ca.  260,000  Tons  aarlig,  havde  et 
Jernværk  til  en  Produktion  af  f.  Eks.  400,000 
Tons  aarlig,  saa  vilde  en  Eksport  paa  140,000 
Tons  til  Østasien  hjælpe  med  til  al  sætte  Frem¬ 


stillingsomkostningerne  paa  vort  eget  Forbrug 
saa  langt  ned,  at  vor  Skibsbygnings-  og  Jern¬ 
industri  vil  kunne  holde  sig  uafhængig  i  sit 
Udgangsmateriale  under  den  forventede  store 
Konjunkturbølge.  Et  saadant  Jernværk  i  Dan¬ 
mark  med  0.  K.  som  Hovedaftager  er  meget 
vel  muligt,  idet  det  kunde  arbejde  med  svensk 
Malm  og  engelske  eller  tyske  Kul  ganske  i  Lig¬ 
bed  med  de  tyske  og  franske  Kystværker. 

II.  De  evropæiske  Markeder. 

Vender  vi  os  nu  fra  det  store  Verdensmarked 
til  den  snævrere  Kreds  af  de  specielt  evropæiske 
Markeder  og  undersøger  deres  Forbrug  og  Pro¬ 
duktion  efter  Krigen  efter  de  samme  Synspunkter, 
som  der  for  er  gjort  Rede  for,  saa  ses  det  af 
Tabel  X,  at  saa  godt  som  alle  Lande,  endda 
det  evropæiske  Jernland  Tyskland,  moder  op 
med  et  betydeligt  Underskud.  Den  samlede 
udækkede  Efterspørgsel  i  Evropa  kan  vurderes 
til  12,5  Mili.  Tons  aarlig  og  kan  ikke  engang 
tilfredsstilles  af  Amerikas  Overskud,  selv  om  alt 
blev  sendt  herover. 

Men  ikke  engang  indenfor  et  enkelt  Land 
kan  der  forventes  el  saadant  Overskud,  at  en 
lokal  Hindring  for  en  Højkonjunktur  kunde 
tænkes  al  indtræde.  Del  er  kun  Belgien,  Eng¬ 
land  og  Sverige,  der  viser  el  beskedent  Over¬ 
skud.  I  Belgien,  der  har  været  Krigsskueplads, 

vil  dette  Overskud  formodentlig  straks  blive 
brugt  i  de  første  Aar  ud  over,  hvad  vi  ved  vore 
»Gennemsnitsberegninger«  har  anslaaet.  Eng¬ 
land,  der  hidtil  har  forsynet  sine  Kolonier,  vil 
gøre  sig  alle  Anstrengelser  for  at  bolde  disse 
Markeder,  og  ethvert  disponibelt  Kilo  vil  blive 
anvendt  dertil.  Sveriges  Overskud  er  ca.  1  pCt. 
af  Evropas  udækkede  Krav,  altsaa  ikke  i  Stand 
til  al  øve  nogen  Indflydelse.  Desuden  er  bele 
Sveriges  Jernindustri  saa  udpræget  specialiseret 
paa  Kvalitetsprodukter,  at  dets  Frembringelser 
ikke  kan  linde  Anvendelse  til  det  store  alminde¬ 
lige  Forbrug. 


Tabel  X. 


Lande 

Forbrug 

efter 

Krigen 

Produk¬ 
tion  efter 
Krigen 

Overskud 

Under¬ 

skud 

Tons 

Tons 

Tons 

Tons 

Tyskland . 

20,835,000 

19,500,000 

1,335,000 

Helgien . .  . 

2,400,000 

2,600,000 

200,000 

England . 

10,289,000 

11,000,000 

711,000 

Frankrig . 

7,435,000 

5,550,000 

1,885,000 

Sverige . 

769,000 

900,000 

131,000 

Østrig- Ungarn  .  . 

6,430,000 

2,800,000 

3,630,000 

Italien . 

2,816,000 

1,700,000 

1,116,000 

Rusland,  evrop. . 

7,232,000 

6,000,000 

1,232,000 

Spanien . 

817,500 

600,000 

217,500 

Holland . 

990,000 

990,000 

Norge  . 

573,500 

573,500 

Schweiz . 

506,500 

506,500 

Danmark . 

416,000 

416,000 

Rumænien . 

748,500 

748,500 

Finland . 

222,000 

222,000 

Rulgarien . 

224,000 

224,000 

Portugal . 

185,200 

185,200 

Serbien  . . 

128,000 

128,000 

Tyrkiet,  evrop.  . 

32,000 

32,000 

Grækenland  .... 

150,000 

150,000 

Montenegro  .  .  . 

1,900 

1,900 

Gibraltar,  Malta, 

Cypern,  Kreta 

1,400 

1,400 

Ialt.  .  . 

63,202,500  50,650,000 

1,042,000 

13,594,500 

Ialt  kan  vi  altsaa  slutte  os  til,  at  ca.  20  pCt. 
af  Evropas  Efterspørgsel  ikke  kan  dækkes  af 
det  evropæiske  Produktionscentrum.  Priserne 
vil  altsaa  i  alle  de  Lande,  der  savner  eller  ikke 
har  tilstrækkelig  Jernindustri,  blive  forhøjet  med 
mindst  Fragtomkostningerne  fra  Amerika  udover 
de  ogede  Produktionsomkostninger  og  eventuelle 
Eksportafgifter. 

Men  man  kan  slutte  sig  til  mere.  Kravene 
ude  fra  og  fra  de  nærmere  og  fjernere  Eksport¬ 
markeder  og  tidligere  Forbindelser,  resp.  gamle 


og  nye  Kolonier,  vil  lyde  saa  stærkt,  at  man 
rundt  omkring  i  de  evropæiske  Lande,  ogsaa  de 
mindre,  vil  føle  sig  foranlediget  til  ret  betyde¬ 
lige  Udvidelser  og  Nybygninger  af  Jernværker. 
Der  er  allerede  gjort  ret  fremskredne  Anstrengel¬ 
ser  i  denne  Retning  i  Sverige,  Norge  og  Hol¬ 
land.  Ogsaa  her  i  Landet  har  der  været  Inter¬ 
esse  for  Sagen.  De  under  Krigen  stærkt  med¬ 
tagne  gamle,  delvis  afskrevne  Værker,  vil  være 
nødsaget  til  at  ombygge  og  modernisere  deres 
Anlæg. 

All  dette  maa  ske  til  de  nuværende  høje  Priser, 
og  da  Forrentning  og  Amortisation  af  Anlæget  er 
en  meget  væsentlig  Post  i  Jernets  Fabrikations¬ 
omkostninger,  saa  vil  overalt  de  næsten  ude¬ 
lukkende  nye  Anlæg,  der  hurtigst  muligt  skal 
nedskrives,  bevirke  en  kendelig  Prisstigning. 
Dette  kommer  selvfølgelig  de  Lande  tilgode,  der 
har  Jernværker  og  i  disses  Afskrivningsfonds 
kan  opspares  noget  af  denne  Konjunkturgevinst 
til  senere  Omslagstider.  De  ikke  producerende 
Lande  kommer  til  at  betale  dette. 

III.  Det  danske  Marked. 

Trækker  vi  endelig  Kredsen  endnu  snævrere 
og  betragter  vort  eget  danske  Marked,  saa  ser 
vi  først,  at  vi  kan  forvente  en  betydelig  Stigning 
af  vort  Forbrug  efter  Krigen  fra  ca.  254,000  Tons 
til  ca.  416,000  Tons  aarlig.  Til  Dækning  af 
dette  Forbrug  har  vi  hidtil  været  henvist  til 
Tyskland,  England,  Belgien  og  Sverige  samt 
Amerika,  som  Tabel  XI  viser. 

Tabel  XI. 

Danmarks  Jernforsyning  i  1913. 


Land 

Tons 

pCt. 

Fra  Tyskland . . 

.  164,437 

65 

»  England . 

.  '67,158 

26 

»  Relgien . 

.  8.987 

3,5 

»  Sverige . 

.  4,945 

2 

»  U.  S.  A . 

.  2,261 

i 

»  Østrig- Ungarn . 

.  2.036 

i 

»  Frankrig . 

.  232 

Import  uden  Angivelse . 

.  3,944 

1,5 

Ialt...  254,000 

100,0 

Tyskland  er,  som  vi  har  set,  stærkt  engageret 
og  vil  ikke  kunne  dække  sit  eget  Behov.  Selv 
om  man  nu  fra  tysk  Side  baade  før  og  under 
Krigen  har  vist  udmærket  Forstaaelse  af  vore 
Markedsforhold  (ganske  vist  ogsaa  har  udnyttet 
dem),  saa  vil  vi  dog  ikke  kunne  regne  med  en 
tysk  Import  i  lignende  Udstrækning. 

Alt,  hvad  vi  kan  faa  fra  Tyskland,  maa  und¬ 
væres  fra  tyske  Interesser,  og  vi  vil  ikke  kunne 

forvente  denne  Imødekommenhed  uden  at  be¬ 
tale  derfor  enten  ved  særlige  Priser  eller  anden 
Kompensation. 

Vender  vi  os  om,  finder  vi  det  heldigt,  al  vi 
er  beliggende  mellem  England  og  Sverige,  der 
er  de  Lande,  som  i  Tabel  X  viser  en  Overskuds¬ 
produktion  efter  Krigen.  Men  denne  er  meget 
ringe,  og  England  bar  saa  store  Forpligtelser  og 
Interesser  overfor  sine  Kolonier,  at  der  er  dis¬ 
poneret  mange  Gange  over  dette  lille  Overskud. 
Vi  kan  forvente,  at  hvad  der  gjaldt  for  Tysk¬ 
land,  vil  ogsaa  gælde  for  England,  og  vi  vil 
komme  til  at  betale  vort  Jern  dyrt  herfra. 

Retter  vi  vort  Haab  mod  Sverige  og  den  nye 
Skandinavisme,  saa  bliver  delte  kun  en  ringe 
Trøst.  Sveriges  Overskud  beregnes  til  131,000 
Tons  aarlig,  medens  Danmarks  og  Norges  For¬ 
brug  tilsammen  vurderes  til  ca.  990,000  Tons. 
Sverige  vil  derfor  selv  med  egne  Indskrænknin¬ 
ger  kun  kunne  forsyne  os  med  nogle  Maaneders 
Forbrug,  foruden  al  det  svenske  Jern  næsten 
udelukkende  er  Kvalitetsmateriale,  der  er  meget 
dyrt  og  ikke  anvendeligt  overalt. 

Fra  Belgien  og  Østrig-Ungarn  vil  vi  sikkert 
ikke  kunne  forvente  nogen  Tilførsel,  og  det  ene¬ 
ste  Haab  bliver  derfor  Amerika.  De  amerikan¬ 
ske  Priser  har  allerede  før  Krigen  været  højere 
end  de  evropæiske,  og  de  høje  Fragter  og  Ton¬ 
nagens  Knaphed  vil  ikke  gøre  delte  Forhold 
bedre.  Hertil  kommer,  at  vi  i  Amerika  vil  staa 
overfor  monopollignende  Trusts,  idet  »United 
States  Steel  Corporation«  kontrolerer  over  Halv¬ 
delen  af  Amerikas  vældige  Produktion  og  fore¬ 
løbig  er  det  Foretagende,  der  som  næsten  eneste 
har  gjort  Eksportforretninger.  Ganske  vist  har 
vi  ogsaa  tidligere  i  de  lyske  Syndikater  haft 
Leverandører  af  lignende  Mægtighed,  men  deres 
Stilling  var  dog  ikke  saa  udpræget  stærk,  fordi 
vi  altid  havde  det  øvrige  Udland  som  Modvægt. 

Det  endelige  Resultat  af  denne  Undersøgelse 
synes  derfor  al  maatte  blive,  al  vi  for  Frem¬ 
tiden  paa  vort  Jernmarked  vil  blive  afhængige 
baade  af  de  Priser,  man  vil  diktere  os,  og  af 
de  Mængder,  man  vil  overlade  os.  Begge  Dele, 
d.  v.  s.  den  Interesse,  man  vil  have  i  vort  lille 
Marked,  vil  afhænge  af,  hvad  vi  kan  yde  til 
Gengæld,  d.  v.  s.  af  vor  Handelsbalance. 

Vi  bar  derfor  den  allerstørste  Interesse  i  at 
bringe  denne  til  at  vise  el  Overskud.  I  denne 
Bestræbelse  er  det  af  lige  stor  Vigtighed,  baade 
at  vi  bringer  Passivposterne  ned,  navnlig  de 
største  af  dem,  ved  Selvfremstilling  af  de  im¬ 


porterede  Varer,  og  at  vi  øger  Aktivposterne  ved 
at  bringe  Landbrugets  og  Industriens  Arbejds- 
intensilet  op  gennem  indre  Organisation  og  ydre 
Samarbejde,  for  derigennem  at  frembringe  liere 
Eksportvarer. 

□□□□□□ 

Købestævnet  i  Fredericia. 

Aarels  andel  Købestævne  i  Fredericia  afhold¬ 
tes  fra  3. — 11.  August,  og  det  skal  straks  ind¬ 
rømmes,  at  det  i  Maj  afholdte  Foraarsstævne 
ikke  havde  bevirket  nogen  Formindskelse  i  Del¬ 
tagelsen  i  Auguststævnet.  Tvertimod  var  hver 
Plads  optaget,  og  ialt  mødte  ca.  500  Udstillere. 
Købestævnets  Bestyrelse,  der  som  bekendt  nøje 
er  knyttet  til  Fredericia  By,  havde  derfor  et  godt 
Grundlag  i  Forhandlingerne  med  Finansudvalget, 
der  gæslede  Fredericia  umiddelbart  før  Købe¬ 
stævnet,  og  en  meget  betydelig  Udvidelse  af  dette 
ved  Statens  Hjælp  synes  da  ogsaa  at  ligge  in¬ 
denfor  Mulighedernes  Grænse.  Vi  bar  adskillige 
Gange,  sidst  i  Omtalen  af  Foraarskøbestævnet, 
berørt  Spørgsmaalet  om  Fredericia-Købestævnets 
Organisation  og  skal  ikke  komme  tilbage  hertil 
denne  Gang,  men  blot  fremhæve,  at  man  inaa  have 
Ret  til  at  vente,  at  Spørgsmaalet  om  Stævnets 
Reorganisation  og  dets  mulige  Udvidelse  knyttes 
sammen,  saa  at  der  opnaas  en  for  alle  Parter  og 
de  almene  Interesser  tilfredsstillende  Løsning. 
Vi  tror  ogsaa,  at  man  indenfor  Købestævnets 
Bestyrelse  er  klar  over  det  ønskelige  i  en  Ud¬ 
videlse  af  Købestævnets  Ledelse,  som  vi  bl.  a. 
har  gjort  os  til  Talsmænd  for,  og  som  forhaa- 
bentlig  i  ikke  alt  for  fjern  Fremtid  kan  blive 
Resultatet  af  Handelsministeriets  Overvejelser. 

For  en  saadan  fremtidig  Udvikling  kunde  det 
tages  som  et  glædeligt  Tegn,  at  det  nu  afsluttede 
Købestævne  repræsenterede  et  ganske  afgjort 
Fremskridt  overfor  tidligere  Stævner.  Baade 
fra  selve  Købestævnets  Side  saavel  som  fra  de 
deltagende  Firmaers  Side  var  man  naaet  et 
godt  Stykke  frem  i  Retning  af  tilfredsstillende 
Resultater.  Den  systematiske  Ordning  er  vel 
stadig  ikke  del  danske  Købeslævnes  Hoveddyd, 
men  man  havde  dog  denne  Gang  bestræbt  sig 
for  at  følge  visse  bestemte  Hovedlinier  i  Stæv¬ 
nets  Ordning,  og  det  var  umiskendeligt,  at  Fir¬ 
maerne  efterhaanden  har  lært  at  møde  med  re¬ 
præsentative  Udstillinger,  der  mere  harmonerer 
med  en  Varemesses  Karakter  end  tidligere,  hvor 
Udstillings-  eller  Butiksvinduekarakleren  var 

dominerende.  Tyngdepunktet  synes  ogsaa  at 
være  noget  forskudt  i  Retning  af  at  det  nu  er 
den  mellemstore  Industri,  der  særlig  møder  op; 
dog  er  der  endnu  mange  smaa  Udstillere,  der 
kunde  undværes;  saaledes  var  der  en  paafaldende 
Overflod  paa  Udstillere  af  Blanksværte  og  lig¬ 
nende  Produkter,  der  for  meget  har  Præg  af 
»tilfældig«  Fabrikation. 

Hvad  Nyheder  paa  Stævnet  angaar,  kunde 
man  næppe  sige,  at  Købestævnet  gennemgaaende 
repræsenterede  noget  nyt  eller  epokegørende; 
alligevel  var  der  mange  gode  Enkeltheder,  og 
det  var  glædeligt  at  se,  hvorledes  f.  Eks.  Maskin¬ 
industrien  mødte  op  med  sine  nyeste  og  forbed¬ 
rede  Typer,  saaledes  at  man  her  havde  virkelig 
Adgang  til  at  følge  Udviklingen.  Ellers  var  del 
interessant  al  bemærke  Fremgangen  i  vor  Ivon- 
tormøbelinduslri  og  i  Levnedsmiddelindustrien 
som  Konservesfabriker,  Tørrerier,  Fisketilbered¬ 
ning  m.  m.,  i  hvilke  Industrier  som  bekendt 
store  Forskydninger  er  indtruffet  under  Krigen. 
Baade  paa  disse  og  andre  Omraader  kan  man 
konstatere,  hvorledes  Konjunkturerne  er  blevet 
klogt  og  dygtigt  udnyttet,  hvorledes  man  har 
konsolideret  og  udvidet  sig  og  ikke  givet  op, 
efter  at  den  første  stærke  Medvind  er  siøjet  af, 
men  tvertimod  har  arbejdet  ufortrødent  videre, 
selv  hvor  dette  krævede  nogen  Omlægning  og  — 
ikke  mindst  —  Anstrengelse  og  Ofre.  Alt  i  alt 
faar  man  derfor,  selv  af  et  saa  mangelfuldt  Ud¬ 
snit  af  vor  Industri  som  Købestævnet  endnu 
repræsenterer,  et  opmuntrende,  ofte  ligefrem 
overraskende  Indtryk  af,  hvor  dygtigt  baade 
teknisk  og  kommercielt,  der  er  arbejdet  i  vor 
Industri  i  de  seneste  Aar,  og  man  har  sikkert 
Lov  til  at  bygge  Forhaabninger  ogsaa  for  Frem¬ 
tiden  herpaa. 

De  egentlige  Krigsindustrier  og  Erstatnings¬ 
varer  imponerer  med  enkelte  Undtagelser  der¬ 
imod  mindre,  og  mon  vi  ikke  i  saa  Henseende 
deler  Skæbne  med  andre  Lande?  I  al  Fald  var 
det  nu  afsluttede  Ivøbestævnes  Udstillinger  af 
saakaldte  Surrogater  ret  svag,  og  det  samme 
gælder  Patentafdelingen,  som  overhovedet  turde 
være  et  principielt  Fejlgreb  fra  Købestævnets 
Side.  Patentsalg  og  Varemesse  har  intet  med 
hinanden  at  gøre,  og  i  al  Fald  maatte  Sagen 
organiseres  ganske  anderledes,  end  Tilfældet  er 
i  Fredericia.  Her  som  i  saa  mange  andre  Ret¬ 
ninger  savner  man  stadig  den  varetekniske  Ind¬ 
sigt,  som  Købestævnets  nuværende  Ledelse  trods 
al  god  Vilje  endnu  mangler.  Forhaabentlig  er 


baade  denne  og  andre  Mangler  afhjulpet  næste 
Gang,  Købestævnet  i  Fredericia  aabner  sine 
Porte,  saaledes  at  et  godt  Samarbejde  mellem 
alle  interesserede  Parter  kan  sikre  en  sund  og 
livskraftig  Udvikling  af  Købestævnet. 

□□□□□□ 

Mindre  Meddelelser. 

Den  enes  Død  — . 

Det  er  bekendt,  hvorledes  Fremkomsten  af  den  ke¬ 
miske  Farveindustri,  navnlig  den  tyske,  lod  Dyrknin¬ 
gen  af  naturlig  Indigo,  der  hidtil  havde  været  en  saa 
umaadelig  stor  Indtægtskilde  for  Indien,  træde  tilbage 
og  sygne  hen.  Efter  at  Krigen  nu  har  afskaaret  En¬ 
tentelandene  fra  de  sædvanlige  Tilførsler  af  Farve¬ 
stoffer  fra  Tyskland,  har  Indigodyrkningen  atter  taget 
stort  Opsving  i  Indien,  og  de  til  Indigodyrkningen  be¬ 
nyttede  Arealer  er  i  Aarene  1914—17  mere  end  fem- 
doblet.  Alligevel  udgør  Produktionen  af  naturlig  In¬ 
digo  i  Indien  i  Øjeblikket  kun  Halvdelen  af,  hvad  den 
var  i  1895,  da  den  syntetiske  Indigo  for  Alvor  be¬ 
gyndte  at  trænge  ind  paa  Markedet. 

Englands  Kul-  og  Jernproduktion  i  1916. 

Den  officielle  engelske  Statistik  for  Montanindu- 
strien  for  1916  indeholder  forskellige  interessante  Op¬ 
lysninger  om  Raajernsproduktionen.  Den  samlede 
Værdi  af  Englands  Mineralproduktion  i  dette  Aar  an¬ 
drog  ca.  214  Miil.  £,  hvilket  betyder  en  Forøgelse  af 
ca.  43,5  Miil.  £  mod  i  1915. 

Den  samlede  Kulproduktion  udgjorde  ca.  256  Mili. 
Tons  til  en  Værdi  af  ca.  200  Miil.  £,  hvilket  betyder 
en  Forøgelse  af  Produktionen  med  godt  3  Miil.  Tons 
og  i  Værdi  af  godt  42  Miil.  <£  mod  1915.  Gennem¬ 
snitsprisen  paa  Kul  i  1916  var  15  sh.  7,24  d.  mod  12  sh. 
og  5,60  d.  i  1915. 

Produktionen  var  af  Koks  i  1916  ca.  21  Mili.  Tons 
til  en  Værdi  af  næsten  27  Mili.  over  16,000  Koks¬ 
ovne  var  i  Virksomhed  i  dette  Aar,  og  1,8  Miil.  Tons 
Briketter  tilvirkedes  til  en  Værdi  af  2,4  Miil.  £. 

Af  Erts,  som  brydes  i  England,  er  Jernmalmen  den 
ubetinget  vigtigste.  Brydning  af  Jernmalm  i  1916  an¬ 
drog  13,5  Miil.  Tons  til  en  Værdi  af  5,5  Miil.  £.  Denne 
Malmmængde  gav  4,3  Miil.  Tons  Jern  eller  omtrent 
Halvdelen  af  hele  Englands  Raajernsproduktion.  115 
Ilytteværker  var  i  Arbejde,  og  293  Højovne  var  i 
Brug.  Produktionen  af  Raajern  udgjorde  ialt  8,9  Mili. 
Tons,  den  anvendte  Malmmængde  ialt  21,5  Miil.  Tons. 
Kulforbruget  udgjorde  2,6  Miil.  Tons,  og  Koksforbru¬ 
get  10,3  Mili.  Tons.  Værdien  af  det  fremstillede  Raa- 
jern  anslaas  til  ca.  72,4  Miil.  £,  medens  Eksportmæng¬ 
den  af  Raajern  androg  ca.  918,000  Tons.  Indførslen 
af  Jernmalm  androg  ca.  7  Mili.  Tons  til  en  Værdi  af 
11,8  Mili.  T;  Størstedelen  af  den  indførte  Jernmalm 
kom  fra  Spanien. 


□□□□□□ 

ORGANISATIONS-  06  FORENINGS-MEDDELELSER. 


Vore  Tilførsler  fra  Vestmagterne. 

Den  britiske  Gesandt  har  paa  den  franske  Gesandts, 
den  amerikanske  Gesandts,  den  italienske  chargé 
d’Affaires  og  egne  Vegne  tilstillet  Formændene  for 
Grosserer-Societetet  og  Industriraadet  følgende  yder¬ 
ligere  Liste  over  Varer,  for  hvilke  de  paagældende 
Regeringer  vil  være  villige  til  at  drøfte  Spørgsmaalet 
om  Udstedelse  af  Licens  for  Eksport  til  Danmark. 

1)  Medicinalvarer  m.  m.:  Aconit,  Agarie,  Altæarod, 
Argentamin,  Arseniksyre,  Borsulphat,  Beta-Naphtol, 
Butychlor  Alhydrat,  Cacodylieat,  Chromsyre,  Diethyl- 
barituric-Syre,  Duboicin,  Ferrosulfid,  Blade  af  Bulme- 
urt,  Frugter  af  Fennikel,  Ichtyol,  Alandsrod,  Paralde¬ 
hyd,  Phenacetin,  Arsen-Natrium,  Natrium-Salicyl  og 
Veronal-N  atrium. 

2)  Knive  m.  m.  Bowieknive,  Brødknive,  Budding¬ 
knive,  Slagterknive,  Forskærerknive,  Forskærergaller, 
Dessertknive,  Jagtknive,  Malerknive,  Paletknive,  Lom¬ 
meknive,  Haveknive,  Barberknive,  Sakse,  Skomager¬ 
knive,  Bordgaller  af  Staal,  Bordknive. 

3)  Imiteret  Læder,  forarbejdet  til  Anvendelse  i  Hatte- 
fabrikationen. 

4)  Kalorie  Papirmaterialer  til  Bogbind. 

5)  Tobakspiber. 

G)  Silke-  oa  Fabrikata  deraf,  undtagen  a)  Sigtegaze, 
b)  Asiatisk  Silke  og  lignende  Silke,  hvor  det  end  er 
fabrikeret  og  c)  Raasilke  og  Silkeaffald. 

7)  Bordsalt. 

8)  Billardkugler  af  Elfenben. 

Varer  fra  Norge. 

Ligesom  Tilfældet  er  ved  Import  af  Varer  fra  Sve¬ 
rige  og  Finland,  vil  der  nu  for  udførselsforbudte  Va¬ 
rer  fra  Norge  kræves  Understøttelse  fra  Erhvervenes 
Fællesudvalgs  interskandinaviske  Sekretariat.  For¬ 
inden  en  saadan  Understøttelse  kan  finde  Sted  maa 
interesserede  Firmaer  udfylde  Fællesudvalgets  sæd¬ 
vanlige  Skemaer. 

Et  Kontor  for  Erhvervsorganisationerne  i  Washington. 

Med  Henblik  paa  Administrationen  af  en  eventuel 
Handelsoverenskomst  mellem  Danmark  og  De  For¬ 
enede  Stater  har  Industriraadet  og  Grosserer-Societe¬ 
tet  gjort  Skridt  til  Oprettelsen  af  et  Fælleskontor  i 
Washington  i  Lighed  med  Danish  Trade  Office  i  Lon¬ 
don.  Kontoret  tænkes  delt  i  en  Handelsafdeling  og 
en  industriel  Afdeling,  hver  med  sin  Sekretær,  men 
forestaaet  af  en  fælles  Leder.  Som  Sekretær  for  Han¬ 
delen  har  Grosserer-Societetet  ansat  cand.  jur.  Jørgen 


Kjær,  der  allerede  i  nogen  Tid  har  været  Grosserer- 
Societetets  Udsending  i  Washington,  medens  Industri¬ 
raadet  bar  sendt  sin  hidtidige  Ekspeditionschef,  R. 
Valentinus,  til  Washington.  Som  Leder  af  det  sam¬ 
lede  Kontor  har  Organisationerne  udset  Overretssag¬ 
fører  L.  P.  Arnstedt,  der  samtidig  vil  være  knyttet  til 
den  danske  Legation  i  Washington  som  kommerciel 
Raadgiver. 

Garantierklæringer. 

Opmærksomheden  henledes  paa,  at  der  for  saa  godt 
som  alle  Varer,  der  skal  indføres  fra  Sverige  og  Norge, 
kræves  Udstedelse  af  Garantierklæringer  fra  Grosse¬ 
rer-Societetets  Komité  eller  Industriraadet. 

Importørerne  maa  paa  sædvanlig  Maade  ordne  dette 
Forhold,  helst  samtidig  med  at  Henvendelse  til  Er¬ 
hvervenes  Fællesudvalgs  interskandinaviske  Sekreta¬ 
riat  finder  Sted. 

Præmiekonkurrence  angaaende  Maskiner  til 

Rensning  af  Olden. 

I  Forbindelse  med  Dansk  Skovforening  har  Indu- 
striraadets  Studiekommission  tilrettelagt  en  Indsam¬ 
ling  i  vore  Skove  af  Olden  til  Efteraaret  med  det 
Formaal  at  udvinde  Olie  heraf.  I  den  Anledning  bar 
Dansk  Skovforening  for  at  fremskaffe  Maskiner  eller 
Redskaber  til  Rensning  af  den  indsamlede  Olden  ind¬ 
budt  til  en  Præmiekonkurrence  om  den  bedste  Ma¬ 
skine  eller  Metode  hertil.  Konkurrencen  afholdes  paa 
et  Skovdistrikt  i  Begyndelsen  af  December  Maaned 
d.  A.,  og  Deltagelse  skal  anmeldes  til  Skovrider  V.  Ip- 
sen,  Giesegaard  pr.  Østervang  St.,  hvor  tillige  de  nær¬ 
mere  Betingelser  for  Deltagelse  i  Konkurrencen  kan 
faas. 

Engelske  Eksportforbud. 

Fra  Udenrigsministeriet  har  Industriraadet  mod¬ 
taget  Udklip  af  »The  London  Gazette«  for  den  2.  Juli 
d.  A.  indeholdende  en  Bekendtgørelse  angaaende  visse 
Tillæg  til  og  Ændringer  i  den  gældende  britiske  Eks¬ 
portforbudsliste.  Udklippet  ligger  til  Gennemsyn  i 
Raadets  Sekretariat. 

Engelske  Licenser. 

Industriraadets  Kontor  i  London  oplyser  følgende 
med  Hensyn  til  den  offentliggjorte  Fortegnelse  over 
de  Varer,  for  hvilke  Udførselstilladelse  fra  England 
kan  ventes: 

1)  Poreellæn  (»China«)  omfatter  al  Slags  Stentøj. 

2)  Ulire  (»Clocks«)  indbefatter  ikke  Lommeuhre 
(»Watches«). 

3)  Haarprydelser  og  Kamme  (»Hair  ornaments  and 
combs«  etc.)  —  med  Undtagelse  af  dem  dér  er  for¬ 
arbejdet  af  Uasein  eller  Corozo  —  indbefatter  almin¬ 
delige  Haarkamme. 

4)  Faste  Lamper  og  Kroner  (»Lighting  fixtures«) 
omfatter  Artikler  som  Lysekroner,  Gaskroner,  Elek- 
trokroner  o.  s.  w,  forudsat  at  de  er  forarbejdet  af 
Jern  eller  Staal. 

□□□ODD 

Vareaager  og  Kædehandel. 

Resultatet  foreligger  nu  af  de  Forhandlinger,  der 
af  et  Fællesudvalg  for  Industriraadet  og  Grosserer- 
Societetets  Komité  har  været  ført  med  Den  overor¬ 
dentlige  Kommission  af  8.  August  1914  angaaende  Æn¬ 
dringer  i  Indenrigsministeriets  meget  omstridte  Be¬ 
kendtgørelse  af  1.  Februar  1917  om  Foranstaltninger 
mod  utilbørlig  Udnyttelse  af  Konjunkturerne,  med 
Tillægsbekendtgørelsen  af  19.  Maj  s.  A.  om  Kædehan¬ 
del,  idet  nedenstaaende  Bekendtgørelse  er  udstedt  af 
Indenrigsministeriet  i  Forbindelse  med  Offentliggørel¬ 
sen  af  de  anførte  Skrivelser. 

2den  Tillægs-Bekendtgørelse  om  Foranstaltninger  til 
Forebyggelse  af  ntilbørlig  Udnyttelse  af  Konjunkturerne. 

I  Henhold  til  midlertidig  Lov  af  7.  August  1914  om 
Regulering  af  Prisen  paa  Levnedsmidler  og  Varer, 
jfr.  Lov  af  16.  November  1914  om  Straf  for  Overtræ¬ 
delse  af  de  ifølge  fornævnte  Lov  trufne  Foranstalt¬ 
ninger  og  Lov  af  7.  December  1917,  fastsættes  herved 
følgende  Bestemmelser: 

§  I- 

Er  Varer,  der  af  dansk  Importør  er  indkøbt  i  Ud¬ 
landet  pr.  straks  eller  pr.  Levering,  stegne  i  Pris,  me¬ 
dens  Importøren  paaviseligt  var  ude  af  Stand  til  at 
faa  Varerne  frem  til  Udførsel,  er  Importøren,  naar 
han  snarest  gørligt  effektuerer  Afsendelsen,  berettiget 
til  ved  Kalkulation  af  Varens  Pris  til  Salg  i  Danmark 
i  Stedet  for  den  oprindelige  Købepris  med  paaløbne 
Omkostninger  at  beregne  Prisen  i  Overensstemmelse 
med,  hvad  Prisen  paaviseligt  er  i  en  gros  Salg  for 
lignende  Varer  til  Forbrug  af  Befolkningen  i  Udfør¬ 
selslandet  paa  det  Tidspunkt,  da  endelig  Bestemmelse 
om  Udførsel  til  Danmark  træffes,  men  saaledes,  at  de 
ved  Varens  Oplagring  i  Udlandet  foraarsagede  Ud¬ 
gifter  (Lagerleje,  Assurance,  Renter  m.  m.)  ikke  vil 
kunne  medregnes. 

Dog  paahviler  det  den  Importør,  der  vil  gøre  Brug 
af  denne  Bestemmelse,  uopholdelig  at  gøre  Indberet¬ 
ning  derom  til  Den  overordentlige  Kommission  af  8. 
August  1914  og  at  meddele  denne  de  Oplysninger,  som 
den  linder  fornødne,  Kommissionen  kan  derpaa,  efter 


at  have  indhentet  Erklæring  fra  et  af  Indenrigsmini¬ 
steriet  godkendt,  sagkyndigt  Udvalg,  prøve  Prisbereg¬ 
ningens  Forsvarlighed. 

Det  paahviler  endvidere  Importøren,  hvis  han  i 
Udlandet  sælger  af  ham  indkøbte  og  der  beroende 
Varer,  efter  derom  af  det  i  foranstaaende  Stykke 
nævnte  Udvalg  fastsatte  Regler  at  gore  Indberetning 
om  det  stedfundne  Salg  til  Udvalget  (Adresse  indtil 
videre:  Den  overordentlige  Kommission  af  8.  August 
1914),  hvem  det  paahviler  at  give  nævnte  Kommission 
fornøden  Underretning.  Denne  Regel  kommer  dog 
ikke  til  Anvendelse  paa  saadanne  Varer,  der  udeluk¬ 
kende  er  indkøbt  til  Salg  i  Udlandet. 

§  2. 

Denne  Bekendtgørelse  træder  straks  i  Kraft. 

Overtrædelser  straffes  med  Fængsel  eller  Bøder. 

Indenrigsministeriet,  den  17.  Juni  1918. 

I  Forbindelse  hermed  meddeler  Indenrigsministe¬ 
riet: 

Indenrigsministeriet  har  ved  Skrivelse  af  17.  d.  M. 
til  Den  overordentlige  Kommission  af  8.  August  1914 
bemyndiget  Kommissionen  til  i  Tilfælde,  hvor  en  Sag 
angaaende  Overtrædelsen  af  Bestemmelserne  i  Inden¬ 
rigsministeriets  Bekendtgørelse  af  1.  Februar  1917 
om  Foranstaltninger  til  Forebyggelse  af  utilbørlig 
Udnyttelse  af  Konjunkturerne  med  senere  Tillæg 
er  forelagt  for  Kommissionen,  og  hvor  Kommissionen 
skønner,  at  de  fremkomne  Oplysninger  giver  Anled¬ 
ning  dertil,  at  indhente  Betænkning  fra  et  Udvalg, 
bestaaende  af  to  af  Grosserer-Societetets  Komité  og 
to  af  Industriraadet  udmeldte  Mænd,  hvilket  Udvalg 
saafremt  den  paagældende  Sag  vedrører  Detailhandel 
eller  Haandværk,  tiltrædes  henholdsvis  af  et  Medlem 
udpeget  af  de  samvirkende  Detailhandlerforeninger  i 
Danmark  og  et  Medlem,  udpeget  af  De  kjøbenhavn- 
ske  Handelsforeningers  Fællesrepræsentation,  og  af 
to  Medlemmer,  udpeget  af  Fællesrepræsentationen  for 
dansk  Haandværk  og  Industri. 

Indenrigsministeriet  har  samtidig  i  en  Skrivelse  af 
17.  d.  M.  til  Kommissionen  —  hvilken  Skrivelse  in 
extenso  er  optaget  i  Statstidende  for  den  20.  d.  M.  — 
udtalt  sig  om  forskellige  Sporgsmaal  vedrørende  For- 
staaelsen  af  Bekendtgørelserne  af  1.  Februar  1917  og 
19.  Maj  s.  A. 

Den  omtalte  Skrivelse  af  17.  Juni  1918  fra  Inden¬ 
rigsministeriet  til  Den  overordentlige  Kommission  af 
8.  August  1914  har  følgende  Ordlyd: 

»Under  Henvisning  til  den  fra  den  ærede  Kommis¬ 
sion  modtagne  Skrivelse  af  16.  f.  M.  vedrørende  Æn¬ 
dringer  i  og  Gennemførelse  af  Indenrigsministeriets 
Bekendtgørelse  af  1.  Februar  1917  om  Foranstaltnin- 

ger  til  Forebyggelse  af  utilbørlig  Udnyttelse  af  Kon¬ 
junkturerne  med  Tillæg  af  19.  Maj  s.  A.  og  i  Forbin¬ 
delse  med  en  anden  Skrivelse  herfra  af  Dags  Dato 
skulde  man  til  Efterretning  tjenstlig  melde,  at  Mini¬ 
steriet  er  enigt  med  Kommissionen  i  dens  hidtil  prak¬ 
tiserede  Opfattelse  af  det  i  2.  Stykke  af  den  oven¬ 
nævnte  Bekendtgørelse  af  1.  Februar  1917  anvendte 
Udtryk  den  hidtil  gældende  Pris«,  hvorefter  der  her¬ 
ved  sigtes  til  de  Priser,  som  den  paagældende  Næ¬ 
ringsdrivende  har  fulgt  i  sin  Forretning  i  Tiden  før 
den  1.  Februar  1917,  og  saaledes,  at  Prisansættelsen, 
saafremt  den  Næringsdrivende  ikke  forud  for  den 
1.  Februar  1917  har  ført  den  nu  omhandlede  Vare, 
maa  ske  paa  Grundlag  af  den  nærmest  forud  for 
dette  Tidspunkt  sædvanlige  Pris  for  denne  Vare,  eller 
saafremt  dette  ikke  kan  ske,  f.  Eks.  med  Hensyn  til 
nye  Varesorter,  da  paa  Grundlag  af  Prisen  for  saa- 
danne  Varer,  der  i  Beskaffenhed  og  Værdi  kan  anses 
for  jævnstillede. 

Ministeriet  er  ligeledes  enigt  med  Kommissionen  i, 
at  der  under  Udtrykket  »Forbrugerne«  i  Indenrigs¬ 
ministeriets  Bekendtgørelse  af  19.  Maj  1917  om  Tillæg 
til  Bekendtgørelsen  af  1.  Februar  1917  vil  være  at 
indbefatte  Fabrikanter  og  Haandværkere,  der  faktisk 
anvender  selve  den  paagældende  Vare  til  Forarbej¬ 
delse  i  deres  Bedrift. 

Ministeriet  tiltræder  ligeledes  Kommissionens  For- 
staaelse  af  denne  Bekendtgørelse,  hvorefter  der  ikke 
bør  ske  retslig  Indskriden  for  Overtrædelse  af  Be¬ 
kendtgørelsen  i  Tilfælde  af  sædvanlig  Benyttelse  — 
foruden  af  Mægler  —  af  Agent  og  Kommissionær  i 
normalt  Omfang  og  mod  almindeligt  Vederlag,  ej  hel¬ 
ler  ved  Anvendelse  af  Eneforhandlere  for  Fabriker 
eller  lignende  Mellemvirksomhed  ved  Varernes  For¬ 
deling,  naar  denne  dokumenteres  før  Krigen  at  have 
været  sædvanmæssig  benyttet. 

Efter  den  givne  Anledning  skal  man  tilføje,  at  det 
er  en  Forudsætning  for  den  ved  Cirkulære  herfra  af 
19.  Maj  f.  A.  tilladte  Udjævning  af  Priserne  paa  et 
ældre  billigere  Lager  og  et  nyindkøbt,  dyrere  Vare¬ 
parti,  at  det  nyindkøbte  Vareparti  findes  her  i  Lan¬ 
det  og  bringes  i  Handelen  her«. 

Indenrigsministeriet,  Kjøbenhavn  den  20.  Juni  1918. 

Det  ovennævnte  raadgivende  Udvalgs  Medlemmer 
er  følgende:  Grosserer  Hartvig  llessan,  Grosserer  L.  I. 


Rasmussen,  valgte  af  Grosserersocietetets  Komité,  Di¬ 
rektør  C.  V.  Slomann  og  Fabrikant  II.  Sebbelov,  valgte 
af  Industriraadet,  Oldermand,  Bogbinder  P.  O.  Olsen 
og  Stenhuggermester  Rudolf  Nielsen,  valgte  af  Fælles¬ 
repræsentationen  for  Dansk  Industri  og  Haandværk, 
Detailhandler  I.  G.  Schjær,  valgt  af  de  samvirkende 
Detailhandlerforeninger  i  Danmark,  og  Cigarhandler 
II.  O.  Hansen,  valgt  af  De  københavnske  Handelsfor¬ 
eningers  Fællesrepræsentation. 

Udvalgets  Adresse  er:  Erhvervenes  raadgivende 
Udvalg,  Holmens  Kanal  8. 

□□□□□□ 

Et  dansk-russisk  Handelskammer. 

For  at  sikre  ensartet  Optræden  og  overhovedet 
varetage  danske  Handelsinteresser  har  danske  Firmaer 
i  Petrograd  i  Juni  d.  A.  taget  Initiativet  til  Dannelsen 
af  det  første  danske  Handelskammer  i  Udlandet,  nem¬ 
lig  Det  dansk-russiske  Handelskammer.  Det  er  Me¬ 
ningen,  at  dette  Handelskammers  Arbejde  skal  ud¬ 
strækkes  over  hele  Rusland;  foreløbig  samarbejder 
man  med  den  danske  Forening  i  Moskwa,  der  er  stif¬ 
tet  med  noget  lignende  Formaal. 

For  at  vinde  de  danske  Moderfirmaers  Tilslutning 
til  den  nye  Organisation  har  Handelskamret  haft 
nogle  Udsendinge  i  Kjøbenhavn,  og  paa  et  Møde  den 
9.  ds.,  der  afholdtes  i  Erhvervenes  Fællesudvalgs  Lo¬ 
kaler,  gjorde  Direktør  Tycho  Rambusch  fra  Petrograd 
som  Delegeret  for  Handelskamret  Rede  for  den  nye 
Organisations  Opgaver.  Paa  Modet,  hvortil  var  ind¬ 
budt  saavel  Industri-  som  Handelsfirmaer  med  Inter¬ 
esser  i  Rusland,  vandt  Sagen  enstemmig  Tilslutning, 
og  til  at  forberede  Dannelsen  af  en  herværende  kor¬ 
responderende  Organisation  til  Handelskamret  ned¬ 
sattes  et  Udvalg,  der  straks  gik  igang  med  sit  Arbejde 
og  konstituerede  sig  med  Direktør,  Kaptajn  F.  II.  J. 
Rambusch  som  Formand  og  Direktør  Hjcrl-Hansen 
som  Næstformand.  Planen  om  et  dansk-russisk  Han¬ 
delskammer  har  fundet  Sympati  og  Støtte  baade  i 
Udenrigsministeriet  og  i  vor  Legation  og  Generalkon¬ 
sulat  i  Petrograd  samt  i  vore  Erhvervsorganisationer. 
Forhaabentlig  vil  da  Det  dansk-russiske  Handelskam¬ 
mer  snarest  kunne  træde  i  Virksomhed  til  Gavn  for 
de  danske  Handelsinteresser  i  Rusland  og  til  Fremme 
af  den  økonomiske  Forbindelse  mellem  de  to  Lande. 

Obligatorisk  Arbejdsløshedsforsikring  for  Funktionærer. 

Af  Kontorchef  C.  F.  Lytting. 


Da  »Pensionsforsikringsanstalten«  forrige  Aar 
blev  oprettet,  drøftedes  under  Forhandlin¬ 
gerne  den  Mulighed  i  Forbindelse  med  denne 
Forsikring  at  skaffe  Funktionærerne  en  Slags 
Arbejdsløshedshjælp,  og  omend  dette  hlev  opgi¬ 
vet,  erkendtes  det  almindeligt,  at  ogsaa  her  var 
et  vigtigt  Spørgsmaal  at  ordne. 

Det  gælder  jo  i  et  moderne  Samfund  ikke  alene 
for  Industri-  og  Jordarbejderne,  men  ogsaa  for 
Funktionærerne,  at  der  maa  findes  et  Overskud 
udover  hvad  Dagen  i  Dag  har  Brug  for.  Dette 
er  en  ganske  speciel  Principalinteresse,  og  heraf 
maa  naturligt  følge,  at  Principalerne  maa  finde 
det  formaalstjenligt,  at  det  arbejdsløse  Overskud 
af  Funktionærer  holdes  paa  en  passende  Levefod, 
indtil  der  igen  kan  blive  Brug  for  disse  Kræfter. 

I  Arbejdsløshedsforsikring,  som  i  saa  mange 
andre  sociale  Spørgsmaal,  har  vi  desværre  her¬ 
hjemme  hidtil  saa  godt  som  altid  opfattet  Stil¬ 
lingen  saaledes,  at  det  var  Staten,  altsaa  Samfun¬ 
det  i  sin  Helhed,  der  skulde  behandle  og  ordne 
Sagen,  medens  Ordningen  var  Arbejdsgiverne 
uvedkommende.  Imidlertid  er  denne  Opfattelse 
i  nogen  Grad  begyndt  at  ændres  indenfor  Arbejds¬ 
givernes  Rækker,  thi  Forholdet  er  jo  ikke  det,  at 
Arbejdsgiverne  ved  den  nuværende  Ordning  slip¬ 
per  for  at  betale  til  Arbejdsløshedskasserne,  som 
de  selvfølgelig  betaler  rigeligt  til,  fordi  de  jo  er 
langt  de  største  Skatteydere,  og  det  saaledes  blot 
er  ad  en  Omvej  —  gennem  Statskassen  —  at  de¬ 
res  Penge  vandrer  ned  i  Arbejdsløshedskasserne. 
Men  Følgen  heraf  er,  at  Arbejderne  ikke  kan  eller 
vil  forstaa,  hvor  Pengene  egentlig  kommer  fra, 
og  at  Arbejdsgiverne  ikke  har  faaet  den  Indfly¬ 


delse  paa  Arbejdsløshedskassernes  Organisation 
og  Udvikling,  som  de  burde.  Man  indser  derfor, 
at  det  var  klogere  af  Arbejdsgiverne  at  betale 
direkte  dertil,  hvor  Pengene  skal  bruges,  saaledes 
at  Arbejdsgiverne  maa  udrede  ikke  alene  den 
kontante  Løn,  men  ogsaa  Beløb,  der  gaar  med  til 
den  saakaldte  sociale  Forsorg.  Jeg  anser  det  in¬ 
genlunde  for  udelukket,  at  Arbejdsgiverne  engang 
vil  tilbyde  Staten  at  aflaste  Statskassen  for  Ud¬ 
redelsen  til  de  for  Arbejderne  anlagte  sociale  In¬ 
stitutioner  mod,  at  Arbejdsgiverne  faar  en  med 
Arbejderne  ligelig  Andel  i  Kontrollen. 

Kan  denne  Opfattelse  gøres  gældende  i  Forhol¬ 
det  til  Arbejderne,  maa  den  naturligvis  saa  meget 
lettere  kunne  blive  afgørende  i  Forholdet  til  Funk¬ 
tionærerne.  Pensionsforsikringsanstalten  bygger 
da  ogsaa  paa  dette  Princip,  paa  direkte  Betaling 
fra  begge  af  de  i  Sagen  interesserede  Parter,  og 
uden  denne  meningsløse  og  inkonsekvente  Tyen 
til  Statskassen,  hvis  Penge  altid  betragtes  som 
Manna  fra  Himlen,  og  som  kun  tjener  til  at  for¬ 
virre  Befolkningens  økonomiske  Begreber. 

Jeg  maa  forudsætte,  at  »Tidsskrift  for  Indu¬ 
stri«  s  Læsere  er  kendt  med  de  statsanerkendte 
Arbejdsløshedskasser,  hvis  Forhold  jeg  derfor 
ikke  her  skal  komme  ind  paa,  men  kun  skal  be¬ 
mærke,  at  jeg  anser  dem  for  udelukkende  at  tage 
Sigte  paa  de  egentlige  Lønarbejderes  Forhold, 
saaledes  at  det  i  Virkeligheden  er  et  Misgreb,  naar 
man  ogsaa  for  et  Par  Aar  siden  har  oprettet  en 
statsanerkendt  Arbejdsløshedskasse  for  Funktio¬ 
nærer.  Af  Hensyn  til  de  i  Loven  fastsatte  Græn¬ 
ser  for  Erstatning,  kan  denne  Kasse  kun  yde  en 
Erstatning,  der  begynder  med  1  Kr.  pr.  Dag  i  90 

Dage  og  efter  10  Aars  Medlemsskab  yder  2  Kr. 
pr.  Dag  i  140  Dage  af  Aaret.  Noget  Hensyn  til 
de  i  saa  høj  Grad  ulige  Gager  har  der  aldeles  ikke 
kunnet  tages. 

Imidlertid  findes  der  ogsaa  enkelte  frie  Arbejds¬ 
løshedskasser  tilhørende  Funktionærforeninger, 
der  hygger  alene  paa  Medlemmernes  egne  Bidrag 
og  ogsaa  kan  indrette  sig,  som  de  har  Evne  og 
Lyst  til.  Naar  dette  har  kunnet  lade  sig  gennem¬ 
føre,  skyldes  det  sikkert  ikke  mindst,  at  Arbejds¬ 
løsheden  mellem  Funktionærerne  under  normale 
Forhold  er  langt  ringere  end  mellem  Arbejderne. 
Man  har  ikke  nogen  Statistik  herfor,  men  jeg  ta¬ 
ger  næppe  Fejl,  naar  jeg  skønsmæssigt  ansætter 
Arbejdsløsheden  under  normale  Forhold  til  at 
andrage  ikke  over  lV2  pGt.  af  hele  Funktionær- 
staben;  og  hertil  kommer,  at  Arbejdsløsheden  al¬ 
tid  vil  være  størst  mellem  de  daarligst  lønnede 
Funktionærer,  saaledes,  at  hvis  man  tænker  sig 
en  Arbejdsløshedskasse  omfattende  samtlige 
Funktionærer,  vil  Udgiften  —  Præmien  —  fol¬ 
den  enkelte  sikkert  blive  meget  let  overkommelig. 

Hvad  jeg  ønsker  at  slaa  til  Lyd  for,  er  Opret¬ 
telsen  af  en  Arbejdsløshedsforsikring  af  en  ganske 
anderledes  rummelig  Karakter,  end  en  statsaner¬ 
kendt  Arbejdsløshedskasse  vil  kunne  være  det,  en 
Forsikring,  der,  kun  begrænset  af,  at  den  ikke 
maa  kunne  misbruges,  skal  give  den  enkelte 
Funktionær  Ret  til  at  dække  sig  mod  økonomiske 
Følger  af  Arbejdsløshed  i  et  Omfang,  der  staar 
i  passende  Forhold  til  hans  eller  hendes  hele 
økonomiske  Stilling.  Paa  nærværende  Tidspunkt 
at  fremsætte  detaillerede  Forslag  om  en  saadan 
Arbejdsløshedsforsikrings  Oprettelse,  er  der  næp¬ 
pe  Anledning  til,  Spørgsmaalet  maa  behandles  i 
et  Lidvalg  af  kompetente  Kræfter  baade  fra  Prin¬ 
cipal-  og  Funktionærside.  Det  afgørende  er  der¬ 
imod,  om  man  kunde  blive  enig  om  at  gaa  frem 
paa  en  Maade,  der  sikrede  den  øjeblikkelige,  al¬ 
mindelige  Tilslutning,  saaledes  at  praktisk  set 
alle  Funktionærer  straks  blev  Medlemmer  af  Ar¬ 
bejdsløshedsforsikringen,  og  dette  maatte  saa  ske 
paa  den  Maade,  at  vore  Erhvervsorganisationer 
sluttede  sig  til  Forslaget,  saaledes  at  Organisatio¬ 
nerne  paalagde  sine  enkelte  Medlemmer  en  For¬ 
pligtelse  til  kun  at  have  Funktionærer  i  deres 
Tjeneste,  som  var  Medlemmer  af  Arbejdsløsheds¬ 
forsikringen. 

.Teg  har  fremhævet  Principalernes  Interesse  i, 
at  der  findes  et  rimeligt  Overskud  af  Funktionæ¬ 
rer,  som  man  kan  ty  til,  naar  Behovet  stiger,  men 
iøvrigt  tør  jeg  vel  ogsaa  sige,  at  Arbejdsløsheds¬ 


forsikring  i  det  hele  er  et  naturligt  Led  i  Ordnin¬ 
gen  af  Forholdet  mellem  Principal  og  Medhjæl¬ 
per.  1  Slutningen  af  Aarsberetningen  fra  »Enga¬ 
geringskontoret  for  Handel  og  Industri«  hævder 
vi  det  Princip,  at  Principalerne  helst  skal  være 
Herrer  i  deres  eget  Hus,  saaledes  at  de  bevarer 
den  fornødne  Frihed  i  Personalespørgsmaalet  og 
betaler  for  det  udførte  Arbejde  efter  Arbejdets 
Værdi.  Men  den  samme  Frihed,  som  Principa¬ 
lerne  ønsker  sig  i  Henseende  til  hvem  de  vil  have 
i  deres  Tjeneste,  og  hvorlænge  de  vil  'have  dem, 
maa  Funktionærerne  ønske  sig  i  Henseende  til, 
hvem  de  vil  arbejde  for,  fordi  dette  alene  betinger 
Muligheden  for  Udvikling  i  faglig  Dygtighed,  og 
her  er  da  i  Virkeligheden  Tale  om  en  fælles  In¬ 
teresse,  lige  stor  for  Principal  og  Funktionær,  at 
Funktionærerne  økonomisk  stilles  saaledes,  at 
Friheden  paa  begge  Sider  kan  bevares. 

.Teg  skulde  derfor  tro,  at  Principalerne,  naar 
Sagen  rigtig  gennemtænkes,  vil  komme  til  det 
Resultat,  at  her  er  en  Opgave,  som  de  baade  af 
egen  Interesse  og  i  hele  Standens  Interesse  bør 
søge  løst.  Den  stadig  tiltagende  og  mere  og  mere 
truende  Arbejdsløshed  maa  jo  ogsaa  skabe  Er¬ 
kendelse  af,  hvor  ønskeligt  det  var,  om  Princi¬ 
palerne  nu  stod  noget  mere  frit  overfor  deres 
Personale  og  ikke  af  rent  humane  Grunde  tvin¬ 
ges  til  at  beholde  Personalet  uden  Hensyn  til  Ar¬ 
bejdets  delvise  Ophør. 

Principalorganisationernes  Medvirkning  kræ¬ 
ves,  som  før  sagt,  først  og  fremmest  saaledes,  at 
Organisationerne  gennemforer  den  almindelige 
Tilslutning,  men  sker  dette,  vil  en  økonomisk  Ind¬ 
sats  fra  Principalside  næppe  være  nødvendig  ud¬ 
over  Udgifterne  til  Starten. 

Som  Basis  for  Præmieberegningen  maatte  der 
fremskaffes  en  Efter-Statistik  gennem  Organisa¬ 
tionerne,  saaledes  at  man  fik  udfyldt  Blanketter 
med  Forespørgsel  om  adskillige  Tusinde  Med¬ 
hjælperes  Arbejdsløshedsforhold  f.  Eks.  i  de  sidste 
15  Aar.  Et  saadant  Materiale  maatte,  naar  det 
blev  bearbejdet  af  en  dygtig  Forsikringsberegner, 
nok  kunne  give  et  nogenlunde  troværdigt  Resul¬ 
tat  og  danne  Grundlaget  for  en  forsigtig  Præmie- 
beregning.  Præmierne  vil  rimeligvis  blive  meget 
smaa,  kun  komme  til  at  andrage  Promiller,  ikke 
Procenter,  af  Gagen,  og  der  vil  da  heller  ingen 
Ulykke  være  i  at  gøre  Arbejdsløshedsforsikringen 
gensidig,  saaledes  at  Forsikringsselskabet  i  paa¬ 
kommende  Tilfælde  har  Ret  til  at  opkræve 
Ekstrapræmier.  Det  forekommer  mig  at  være  en 
overordentlig  tiltalende  Tanke,  at  under  store  Ar- 

bejdsløshedsperioder  betaler  Medlemmer,  der  er 
saa  beldige  at  have  Arbejde,  Bidrag  til  Fordel  for 
arbejdsløse  Kammerater,  noget,  der  for  øvrigt  og- 
saa  er  Tilfældet  i  de  statsanerkendte  Arbejdslos¬ 
bedskasser. 

En  Arbejdsløshedsforsikring,  som  den  jeg  lier 
ganske  kort  bar  skitseret,  findes  der,  efter  hvad 
jeg  fra  autoritativ  Side  bar  konstateret,  intet  Side¬ 
stykke  til  i  Udlandet.  Ej  heller  menes  det,  at  der 
har  været  fremsat  Forslag  til  en  saadan. 

Desværre  maa  det  erkendes,  at  medens  Tiden 
er  overordentlig  gunstig  for  at  skaffe  Lydhørhed 
for  denne  Tanke,  er  dens  Realisation  ret  vanske¬ 
lig.  En  Arbejdsløshedsforsikring  skal  naturligvis 
helst  begyndes  i  gode  Tider,  saaledes  at  man  kan 
opsamle  Reserver  til  at  modstaa  kommende  Kri¬ 
ser.  Hvorvidt  der  vil  være  Vej  aaben  for  den 


Tanke,  at  Organisationerne  skaffede  de  fornødne 
Pengemidler,  saaledes  at  Arbejdslosbedsforsikrin¬ 
gen,  uanset  den  truende  store  Arbejdsløshed, 
straks  kunde  træde  i  Kraft,  tor  jeg  ikke  sige.  En 
saadan  Fremgångsmaade  vilde  jo  vise  en  vis  ind¬ 
byrdes  Konsolidering  mellem  Principalerne,  idet 
man  jo  desværre  maa  indrømme,  at  der  er  adskil¬ 
lige  Principaler,  der  hellere  end  gerne  holdt  paa 
Personalet,  men  som  ikke  bar  Raad  dertil.  Den 
Byrde,  som  den  enkelte  Principal  ikke  kan  over¬ 
komme,  vil  da  blive  fordelt  paa  samtlige  Stands¬ 
fællers  Skuldre  og  næppe  uoverkommelig  at  bære. 

Men  selvom  dette  ikke  lod  sig  gøre,  er  det  næp¬ 
pe  urimeligt  at  foreslaa,  at  Sagen  tages  op  til 
Drøftelse,  saaledes  at  den  er  færdig  til  at  føres 
ud  i  Livet,  saa  snart  de  Forhold  indtræder,  der 
gør  den  praktikabel. 


#  #  # 


Af  den  tyske  Handelsflaades  Historie.1) 

Ved  Cand.  polit.  ./.  Vestberg. 


Den  moderne  tyske  Handelstlaade,  som  i 
Aarene  umiddelbart  før  Verdenskrigen  havde  til¬ 
kæmpet  sig  en  Plads  næst  efter  England  blandt 
Klodens  samtlige  Handelsllaader,  bar  ingen  lang 
Historie  at  se  tilbage  paa.  Saa  ganske  over¬ 
vejende  er  den  et  Produkt  af  Udviklingen  i  det 
19de  Aarhundrede,  og  nærmere  beset  falder  dens 
stærke  Vækst  sammen  med  det  tyske  Riges. 
Paa  dette  Omraade  som  paa  saa  mange  andre 
har  Tyskerne  formaaet  at  præstere  noget  frem¬ 
ragende,  takket  være  deres  Lydhørhed  for  Ti¬ 
dens  Krav  og  Evne  til  at  udnytte  de  forbaan- 
den værende  Forhold. 

Kaster  vi  Blikket  halvandethundrede  Aar  til¬ 
bage,  vil  vi  bemærke,  at  der  ikke  var  meget, 
som  dengang  kunde  kaldes  tysk  Handelstlaade. 
Det  var  i  og  for  sig  ganske  forstaaeligt.  Hausaens 
Magt  var  forlængst  brudt  sammen.  Tyskland  var 

’)  Som  Værker,  der  navnlig  er  benyttet  ved  Udarbejdelsen 
af  denne  og  følgende  Artikel  vil  vi  nævne:  Fitcjer:  Die  wirt- 
schaftliche  und  technische  Entwicklung  der  Seeschiffahrt, 
Leipzig  1902. —  Tlxiess:  Deutsche  Schiffahrt  und  Schiffahrts- 
politik  der  Gegenwart,  Leipzig  1907.  —  Goetz:  25  Jahre 
Hamburgische  Seeschiffahrtspolitik,  Hamborg  1911.- —  Lenz: 
Die  Konzentrationsbewegung  im  Seeschiffahrtsgewerbe,  1913. 
—  Overzicr:  Der  Amerikanisch-Englische  Schiffahrtstrust, 
Berlin,  1912.  —  Fliigel:  Die  deutschen  Welthåfen  Hamburg 
und  Bremen,  Jena  1914.  —  Desuden  et  Par  Jubilæums¬ 
skrifter. 


delt  i  en  Række  Stater,  hvoraf  kun  et  Faatal 
havde  Søfartsinteresser.  Selv  det  relativt  store 

x. 

Prøjsen  havde  lidet  heraf.  Tyske  Kolonier 
kendtes  ikke,  og  Sejlads  paa  fremmede  Kolo¬ 
nier  var  man  udelukket  fra,  takket  være  de 
mange  indsnævrende  Baand  paa  Skibsfarten  som 
Navigationsakten  o.  a.  Hertil  kom  høje  Told¬ 
skranker,  Flod-  og  Kanalafgifter,  som  bl.  a. 
liemmede  Udviklingen  i  Hamborg  og  Bremen. 
Dog  var  det  netop  fra  disse  Stæder,  at  det  mo¬ 
derne  Opsving  skulde  tage  sit  Udgangspunkt. 
Og  et  saadant  kom  op  mod  det  attende  Aar- 
hundredes  Lidgang,  dog  dette  foreløbig  mere 
paa  Handelens  end  den  nationale  Skibsfarts 
Omraade.  Af  særlig  Betydning  blev  her  Dan¬ 
nelsen  af  De  Forenede  Stater,  og  det  at  Ham¬ 
borg  blev  Hovedstabelpladsen  paa  Kontinentet 
for  oversøiske  Varer  under  de  talrige  Krige  op 
mod  Aarhundredets  Udgang,  en  Stilling,  der 
imidlertid  afbrødes  brat  i  1804,  da  Franskmæn- 
dene  besatte  venstre  Elbside,  og  Englænderne 
kort  efter  gav  sig  til  at  blokere  Staden.  Nu 
fulgte  en  trykkende  tiaarig  Urolid,  og  først  da 
Evropa-  atter  var  faldet  til  Leje  fulgte  efter  no¬ 
gen  Tilbagegang  et  nyt  Opsving  for  de  gamle 
Hansestæder  Hamborg  og  Bremen.  Først  lang¬ 
somt,  for  siden  hen  gradvis  at  sætte  Tempoet 
op,  saaledes  at  dette  efter  Kejserrigets  Dannelse 

antog  en  næsten  revolutionerende  Fart.  Men 
før  vi  nærmere  fæstner  Blikket  paa  Foreteelserne 
i  den  sidste  Menneskealder,  vil  vi  trække  nogle 
Hovedlinier  op  i  den  Tid,  der  gik  forud. 

Det  Opsving,  der  fandt  Sted  i  tysk  Handel  og 
Skibsfart  sidst  i  18de  Aarh.  og  efter  nogen  Afbry¬ 
delse  og  Tilbagegang  atter  i  det  10de  Aarh.,  for¬ 
delle  sig  imidlertid  ikke  ensidigt  til  de  to  oven¬ 
nævnte  Byer.  I  hvert  Fald  udviklede  ogsaa 
Skibsfarten  sig  paa  Østersøhavnene,  saaledes 
nød  Prøjsen  ikke  ringe  Fordel  af  de  gunstige 
Fragtkonjunkturer  sidst  i  det  18de  Aarhundrede. 
Dens  Flaade  maalte  1805  en  Størrelse  af  169000 
Tons,  og  selv  om  de  følgende  Aar  bragte  en 
skrap  Nedgang,  1825:  87000  Tons  (Lavpunktet), 
fulgte  atter  et  nyt  Opsving  fra  sidst  i  30’erne. 
Det,  der  her  bragte  Flaaden  i  Vejret,  var  Korn- 
og  Træeksporten  til  England.  Derfor  fik  dette 
Lands  Kornpolitik  stor  Indflydelse  paa  Øster- 
farten.  Lave  Kornpriser  i  England  betød  en 
Overgang  bøj  Told,  høje  Priser  lav  Told,  og 
herefter  rettede  Afskibningerne  fra  Østersøen  sig. 
I  40’erne  faldt  imidlertid  Korntolden  bort,  og  der¬ 
med  blev  Prøjsen  i  højere  Grad  end  tidligere  en 
af  Englands  vigtigste  Kornleverandører.  Selvsagt 
fik  dette  Indflydelse  paa  Østersøtonnagen,  som 
log  el  rask  Opsving.  Allerede  1848  maalte  den 
prøjsiske  Handelsflaade  over  200000  Tons,  og 
etter  en  kort  Stagnation  begyndte  en  ny  Vækst, 
som  først  afbrødes  i  Aarene  mellem  1860  og 
1870,  forskellig  for  de  forskellige  Havne  grundet 
paa  Korn-  og  Træeksportens  Aftagen.  Og  fra 
dette  Tidsrum  satte  en  Nedgang  ind,  der  har 
vist  sig  stadig  og  stærk.  Men  samtidig  hermed 
var  det,  at  Væksten  i  Nordsøhavnene  tog  et 
mægtigt  Opsving.  Denne  »Flytten«  fra  Øst  til 
Vest  hang  nøje  sammen  med  Verdenshandelens 
Udvikling  og  Forskydning  og  Ændringer  inden¬ 
for  selve  det  tyske  Rige. 


Talmæssigt  set  kan  den  udtrykkes  saaledes: 

H andels flaadens  Fordeling  efter  Nettoregister- 
tonnage  (Procent). 


Aar 

Hamborg 

Bremen 

Prøjsen 

Det  øvr. 
Tyskland 

Ialt 

1871 

18,0 

17,6 

48,6 

15,8 

100 

1881 

20,7 

22,8 

40,2 

16,3 

100 

1891 

36,4 

26,2 

25,3 

12,1 

100 

1901 

50,6 

29,9 

14,1 

5,4 

100 

1913 

57,0 

28,6 

9,5 

4,9 

100 

Som  Tabellen  viser  holdt  endnu  ved  Kejser¬ 
rigets  Dannelse  50  pCt.  af  den  tyske  Handels¬ 
flaade  til  i  prøjsiske  Havne,  medens  kun  35 
pCt.  faldt  paa  Hamborg  og  Bremen.  En  god 
Menneskealder  senere  var  Prøj serflaa den  svundet 
ind  til  knap  10  pCt.,  medens  alene  Hamborg 
var  Hjemsted  for  godt  Halvdelen  af  det  tyske 
Riges  Flaade.  Ogsaa  Bremens  Andel  er  gaaet 
en  Del  i  Vejret,  men  ikke  i  nær  saa  stærk  en 
Grad,  hvad  der  fornemmelig  skyldes,  at  Ham¬ 
borgs  Udviklingsmuligheder  har  været  relativt 
langt  rigere,  næppe  at  de  Bremerkøbmænd  i 
Talent  og  Initiativ  har  været  ringere  Handels¬ 
folk  end  Hamborgs.  Tværtimod  Bremen  har  i 
Betragtning  af  sit  relativt  ringe  Opland,  hvorom 
nærmere  senere,  præsteret  noget  virkelig  frem¬ 
ragende.  Men  alt  i  alt  lremgaar  det  dog  klart 
af  ovennævnte  Tal,  at  disse  to  gamle  Hansabyer 
i  indeværende  Aarhundrede  er  bleven  Hoved- 
arnestedel  for  tysk  Skibsfart.  Naar  Tysklands 
Handelsflaade  i  Løbet  af  en  god  Menneskealder 
har  kunnet  rykke  op  fra  5te-  til  3die-Pladsen 
blandt  Klodens  Handelsllaader,  ja  i  den  inter¬ 
nationale  Konkurrence  endog  paa  2den-Pladsen, 
saa  skyldes  det  ganske  disse  Byers  Kobmands- 
og  Rederstand. 

For  de  seks  vigtigste  Sømagter  stiller  iøvrigt 
den  talmæssige  Flaadeudvikling  sig  saaledes: 


Ver  dens flaaden  efter  Bureau  Veritas. 


% 


( Søyaaende  Dampere  over  100  N.  R.T.,  Sejlskibe  over  50  N.  R.  T.) 


Land 

Efteraaret  1874 

Efteraaret  1884 

August  1894 

August  1904 

Au 

gust  1913 

Antal 

(1000) 

N.  R. 
(1000) 

pCt. 

Antal 

(1000) 

N.  R. 

.1000)  pCt 

Antal 

(1000) 

N.  R. 

(1000) 

pCt. 

Antal 

(1000) 

N»  R. 
(1000) 

pCt. 

Antal 

(1000) 

N.  R. 
(1000) 

pCt. 

England . 

23540 

7375 

41 

20474 

9000  45,7 

16627 

9586 

49,1 

15179 

11215 

44,9 

11539 

11721 

39,8 

De  Foren.  Stater  .  . 

7482 

2686 

14,9 

6694 

2509  ,  12,7 

4039 

1868 

9,5 

4457 

2631 

10,5 

4096 

2697 

9,2 

Norge . 

4576 

1386 

7,7 

4298 

1508  7,7 

3621 

1559 

8,0 

2698 

1387 

5,6 

2127 

1710 

5,8 

Italien . 

4453 

1289 

7.2 

3180 

1011  5,1 

2054 

719 

3.7 

1928 

981 

3,9 

1571 

1065 

3,6') 

Tyskland . 

3703 

1041 

5,8 

2959 

1263  6,4 

2075 

1485 

7,6 

2427 

2288 

9,2 

2551 

3280 

11,1 

Frankrig . 

4095 

941 

5,2 

2836 

922  4,7 

1993 

722 

3, 7 

2275 

1131 

4,5 

1569 

1458 

5,0 

Hele  Verden . 

61654 

17995 

100 

53167 

19686  100 

40077 

19543 

100 

44405 

25002 

100 

39059 

29471 

100 

')  Japan  og  Rusland  er  gaaet  Italien  forbi  (henholdsvis  3,8  og  3,7  pCt.). 

Denne  Tabel  kan  i  mange  Henseender  give 
Anledning  til  Betragtninger,  selvom  man  maa 
tage  dem  med  en  vis  Reservation,  da  Forholdet 
mellem  Sejl  og  Damp  er  noget  varierende  i  de 
forskellige  Lande.  Man  bemærker,  at  ca.  2/s  af 
Verdensflaaden  i  alle  disse  Aar  har  sejlet  under 
engelsk  Flag.  Det  er  unægtelig  imponerende,  at 
England  saa  nogenlunde  har  kunnet  holde  denne 
høje  Procent,  eftersom  Verdensflaaden  var  langt 
større  i  1913  end  i  1874.  Det  vidner  om  en 
storartet  Evne  til  at  følge  med.  Tyskland  har 
samtidig  formaaet  at  arbejde  sig  op  fra  ole  til 
2den  Pladsen.  Men  endnu  umiddelbart  før  Kri¬ 
gen  udgjorde  den  tyske  Tonnage  kun  godt  lU 
af  den  engelske.  Skal  man  give  et  groft  Skelne¬ 
mærke  mellem  disse  Landes  Flaader,  kan  det 
siges,  at  i  Tyskland  er  det  Ruterederiet,  i  Eng¬ 
land  Tramprederiet,  der  er  det  dominerende. 
Alle  de  øvrige  i  hosstaaende  tabellariske  Over¬ 
sigt  nævnte  Lande  viser  procentvis  Nedgang. 
Frankrig  mindst,  men  naar  man  erindrer  de 
mange  Mili.  Frcs.  den  franske  Stat  siden  1882 
har  ofret  paa  Udviklingen  af  en  national  Flaade, 
kan  det  ikke  henægtes,  at  Resultatet  heraf  har 
været  meget  beskedent.  Paa  dette  Omraade  har 
fransk  Finansadministration  haft  et  saare  uhel¬ 
digt  Greb.  De  Forenede  Staters  Handelsflaade 
viser  ogsaa  procentvis  Nedgang,  endog  i  ikke 
saa  ringe  Grad.  Disse  Tal  maa  imidlertid  tages 
med  Varsomhed.  Man  maa  erindre,  at  der  her 
kun  er  Tale  om  søgaaende  Skibe,  dog  for  Ame¬ 
rikas  Vedkommende  ogsaa  den  paa  de  store  Søer 
sejlende  Tonnage,  derimod  ikke  de  i  Kystfarten 
beskæftigede  Dampskibe.  Og  da  Kystfart  for 
U.  S.  A.  spiller  en  mægtig  Rolle,  vil  man  forstaa, 
at  denne  Beregningsmaade  stiller  Tyskland  paa 
2den  Pladsen  i  Stedet  for,  hvis  al  Tonnage  var 
iberegnet,  paa  3die  Pladsen.  Nogen  Berettigelse 
for  denne  Beregningsmaade  kan  der  imidlertid 
være  derved,  at  amerikansk  Kystfart  lige  til 
1916  var  forbeholdt  det  amerikanske  Flag.  Men 
efter  denne  Betragtning  burde  egentlig  ogsaa 
Indsøtonnagen  være  udelukket,  saaledes  at  kun 
den  oceangaaende  paa  Verdenshavene  konkur¬ 
rerende  Flaade  var  indbefattet;  men  saa  vilde 
unægtelig  U.  S.  A.  komme  langt  ned  i  Rækken. 
Den  norske  Tonnage  viser  absolut  set  en  be¬ 
tydelig  Stigning  i  den  sidste  Menneskealder,  men 
procentvis  er  den  aftaget.  Dette  sidste  gælder 
endelig  i  langt  mere  udpræget  Grad  for  Italien; 
Japan  og  Rusland  er  endog  gaaet  delte  Land 
forbi. 


Lad  os  imidlertid  vende  tilbage  til  den  tyske 
Handelsflaade.  Efter  Rigsstatistiken  vil  man  linde 
følgende  Overgang  fra  Sejl  til  Damp  siden  Kejser¬ 
rigets  Oprettelse. 


Aar 

Art 

Antal 

N.  R.  T. 

Procent 

(1000) 

1 .  Jan.  1871 

Sejlskibe  .  .  . 
Dampskibe  . 

4372 

147 

900  91,7 

82  8,3 

Ialt.  .  . 

4519 

982  1 00 

1.  Jan.  1913 

Sejlskibe  ... 
Dampskibe  . 

2752 

2098 

498  15,8 

2655  84.2 

Ialt. .  . 

4850 

3153  100 

Naar  det  i  denne  Forbindelse  oplyses,  at 
Dampskibsprocenten  indenfor  Verdensflaaden  i 
1874  udgjorde  19,2,  1913:  80,9,  vil  man  for¬ 
staa,  at  Tyskland  har  evnet  ikke  blot  at  komme 
op  fra  det  i  70erne  relativt  ugunstige  Niveau, 
men  tillige  formaaet  at  løbe  forbi  det  i  1913 
som  Verdensnorm  fæstnede  Niveau.  Dette  hæn¬ 
ger  atter  sammen  med  Koncentrationsbevægelsen 
i  Hamborg  og  Bremen.  Vi  maa  nu  se  paa  Aar- 
sagerne  til  denne,  og  først  i  en  følgende  Artikel 
gaa  ind  paa  en  mere  detailleret  Beskrivelse  af 
disse  Byers  Flaadehistorie,  herunder  tillige  be¬ 
røre  den  Rolle,  tysk  Kartelpolitik  har  spillet  paa 
Havet. 

Et  Forhold,  der  har  haft  sin  store  Betydning 
for  Væksten  af  Hamborg  og  Bremen  som  Han¬ 
delsbyer,  er  Udvandringen  til  Amerika.  Navnlig 
gælder  dette  for  Bremens  Vedkommende.  Alle¬ 
rede  i  20erne  og  30erne  af  forrige  Aarhundrede, 
da  det  var  god  Latin  i  evropæisk  Politik  at 
hemme  Udvandringen  mest  mulig,  slog  Bremens 
Borgerskab  ind  paa  en  moderne  Betragtning,  der 
kan  formuleres  derhen,  at  i  Stedet  for  at  søge 
at  standse  Udvandringen,  gjaldt  det  om  at  skabe 
de  sundest  mulige  Betingelser  for  den,  ved  al 
sørge  for  gode  Skibe  og  god  Behandling  ombord. 
Hurtig  fik  da  ogsaa  Bremen  Ry  som  godt  Ud¬ 
vandringssted,  og  ihvorvel  Hamborg  senere  lærte 
den  Kunsten  af,  vedblev  Bremen  op  til  Verdens¬ 
krigen  at  være  Kontinentets  Hovedudvandrings¬ 
sted.  Emigrantantallet  udgjorde  saaledes  for  Bre¬ 
men  i  1912:  170,000,  for  Hamborg  derimod  kun 
134,000.  Det  kan  endvidere  i  denne  Forbindelse 
noteres,  at  Antwerpen  og  Rotterdam  modte  med 
Tal  paa  henholdsvis  83,000  og  67,000.  Allerede 
i  30erne  udvandrede  gnst.  11,000  Personer  om 
Aaret  fra  Bremen.  Denne  stadig  voksende  Men¬ 
neskestrøms  »Vandring  over  Havet«  har  selvsagt 

virket  i  høj  Grad  ansporende  paa  de  Bremer- 
Redere.  Hertil  kom  et  andet  Moment.  De  bort¬ 
sejlende  Skibe  skulde  atter  vende  tilbage.  Na¬ 
turligt  var  det  at  tage  Raastoffer  med  hjem  fra 
det  mægtige  amerikanske  Kontinent;  og  da  der 
ikke  i  den  ældre  Tid  var  nogen  nævneværdig 
Persontrafik  i  Retning  mod  Evropa,  der  i  Forbin¬ 
delse  med  Bagagen  optog  Skibsrummet,  maatte 
Følgen  blive  lave  Fragter.  Det  forstod  Bremer- 
købmændene  hurtig.  Det  er  paa  Baggrund  af 
dette  Forhold,  at  Bremens  mægtige  Tobaks-  og 
Bomuldshandel  skabtes. 

Lad  os  forstaa  det  straks,  Bremen  har  langt¬ 
fra  i  den  Grad  som  Hamborg  et  naturligt  Op¬ 
land  at  falde  tilbage  paa.  Vel  har  Kejserrigets 
Dannelse  her  faaet  sin  store  Betydning,  men 
ogsaa  mest  for  Hamborg.  Og  det  samme  gælder 
om  de  øvrige  Aarsager,  som  har  været  bestem¬ 
mende  for  Hansaens  Vækst  i  det  19de  Aar- 
hundrede. 

Det  kunde  her  være  paa  sin  Plads  al  frem¬ 
sætte  nogle  Bemærkninger  om  de  Krav,  der 
stilles  til  en  moderne  Havneby.  Verdenshan¬ 
delen  er  ikke  i  den  nyere  og  nyeste  Tid  som  i 
Oldtid  og  Middelalder  koncentreret  om  en  en¬ 
kelt  By;  tværtimod  er  der  en  Række  indbyrdes 
stærkt  konkurrerende  Pladser.  Vi  behøver  f.  Eks. 
blot  at  minde  om  de  vestevropæiske  Fastlands¬ 
havne  Hamborg,  Bremen,  Amsterdam,  Rotter¬ 
dam,  Antwerpen  og  Havre.  Imidlertid  paa  sam¬ 
me  Maade  som  den  enkelte  Havneplads’  Mono¬ 
pol  i  større  eller  mindre  Grad  er  brudt,  for¬ 
holder  det  sig  med  de  i  Havnebyen  residerende 
Købmænd  i  Forhold  til  det  bagved  liggende 
Opland.  Medens  Havnekøbmandens  Virksomhed 
i  ældre  Tid  fornemlig  var  Køb  og  Salg  for  egen 
Regning  og  Risiko,  saaledes  at  Indlandets  Hand¬ 
lende  købte  og  solgte  til  ham,  er  han  i  Nutiden 
gaaet  over  til  at  blive  blot  og  bar  Speditør. 
Dette  hænger  selvfølgelig  sammen  med,  at  Nu¬ 
tidshandelen  foregaar  under  langt  mindre  Risiko 
end  tidligere  Tiders. 

Men  med  denne  Udvikling  vil  ogsaa  den 
gamle  Stabelhandel  svinde  væk,  og  de  Havne¬ 
byer,  hvis  Position  særlig  har  beroet  herpaa, 
vil  faa  et  mere  eller  mindre  afgørende  Stød. 
En  By  som  London,  maaske  den  mest  typiske 
Repræsentant  for  den  gamle  Stabelpladshandel, 
har  da  ogsaa  i  indeværende  Aarhundredes  Freds- 
aar  ført  en  mere  stagnerende  Tilværelse,  i  hvert 
Fald  i  Forhold  til  Havnebyer,  der  har  et  stort 
og  stadig  voksende  Opland  at  falde  tilbage  paa, 


som  Liverpool  og  flere  af  de  vestevropæiske 
Fastlandshavne. 

Thi  den  moderne  Havnebv  maa  i  første  Linie 

støtte  sig  til  den  Handel  og  Industri,  der  ud¬ 
folder  sig  indenfor  den  Rayon,  den  nu  engang 
ved  Naturens  Hjælp  og  menneskeligt  Sn ille  er 
kommet  til  at  spænde  over.  Den  Politik,  en  mo¬ 
derne  Havneledelse  maa  drive,  maa  da  enten 
gaa  ud  paa  at  styrke  og  øge  den  økonomiske 
Virksomhed  indenfor  den  engang  givne  Rayon, 
eller  ogsaa  paa  at  udvide  denne  Rayon,  saaledes 
at  Betingelserne  for  Import,  Eksport  og  Omlad¬ 
ning  opfordrede  Ind-  og  Udlandets  Handel  og 
Industri  til  at  søge  hertil  paa  Bekostning  af  en 
anden  konkurrerende  Havn.  Som  Midler,  der 
tjener  dette  Formaal,  kan  nævnes  en  videre  Ud¬ 
bygning  af  Jernbane-  og  Flodskibsnettet  samt 
Anlæg  og  Udvidelse  af  rutefødende  Smaaskibs- 
linier.  Bedre  Besejlingsforhold  til  Havnen,  en 
Uddybning  og  Udvidelse  af  denne,  Anskaffelse 
af  de  teknisk  set  nyeste  Lade-  og  Lossegrejer, 
Pakhuse,  billige  Gebyrer  o.  a.  Endelig  Oprettelsen 
af  nye  eller  Udvidelsen  af  bestaaende  søgaaende 
Ruter. 

Paa  alle  disse  Omraader  har  Tyskerne  i  Ham¬ 
borg  og  Bremen,  navnlig  paa  Grund  af  deres 
ypperlige  Organisationstalent,  skabt  noget  virke¬ 
lig  fremragende.  Den  Udvikling,  der  her  er  sket, 
strækker  sig  over  en  god  Menneskealder.  Den 
er  bleven  stærkt  fremmet  ved  det  store  Kejser¬ 
riges  Dannelse  og  i  Særdeleshed  ved  Tysklands 
Overgang  fra  Agrar-  til  overvejende  Industristat. 
Denne  Strukturforskydning  skabte  paa  den  ene 
Side  en  Række  nye  Varebehov.  Raastoffer  maatte 
i  stor  Stil  hentes  udefra  og  da  specielt  fra  U.  S.  A. 
Paa  den  anden  Side  skulde  Hel-  og  Halvfabrikata 
atter  søge  Afsætning  paa  Verdensmarkedet.  Selv¬ 
sagt  skabte  alt  dette  Behov  for  en  stor  Hjemme- 
flaade.  Selvom  man  nemlig  kan  nævne  Eksempler 
paa,  at  store  Havnebyer  kan  skabes  uden  en 
saadan,  vi  behøver  her  blot  minde  om  New  York 
og  Antwerpen,  er  det  ligefuldt  af  Betydning,  at 
Egenflaaden  udvikles.  Derved  vil  selve  Havne¬ 
livet  faa  et  mere  nationalt  Præg,  og  Betingel¬ 
serne  for  en  Indtrængen  paa  nye  Markeder  være 
de  mest  gunstige,  da  Handelen  ofte  følger  Flaget, 
naar  det  drejer  sig  om  Ruteselskaber.  For  de 
gamle  Hansabyers  Vedkommende  har  dette  netop 
været  Tilfældet.  Det  er  ikke  paa  Tramprederiets 
Omraade,  at  disse  Byers  Rederstand  har  faaet 
sig  et  Navn;  i  den  Henseende  maa  vi  gaa  til 
England  og  Norge,  men  saa  ganske  decideret 

paa  Ruterederiets.  Hamborg  og  Bremen  er  i  ud¬ 
præget  Grad  —  lier  tænker  vi,  som  i  alt  det 
foregaaende,  paa  Aarene  umiddelbart  før  Krigen 
Centrer  for  det  moderne  Storruterederi. 

Et  Par  Tal  fra  Varestatistiken  kan  iøvrigt 
give  Læseren  et  Begreb  om  Stigningen  i  Vare¬ 
omsætningen. 

Samlet  Søtilførsel 
1000  Tons  Mili.  Mk. 

Hamborg -  16648  (726)  4607  (330) 

Bremen .  4132  (137)  1627  (51) 

Samlet  Søudførsel 
1000  Tons  Miil.  Mk. 

Hamborg .  8109  (254)  3631  (199) 

Bremen .  2628  (74)  1030  (45) 

Tallene  er  fra  1912.  De  i  Parantes  er  Gen¬ 
nemsnitstal  for  Hamborg  1850/55,  for  Bremen 
1847/51.  Hamborgs  Søhandel  er  saaledes  mel¬ 
lem  3  og  4  Gange  saa  stor  som  Bremens.  For¬ 
klaringen  hertil  maa  vi  søge  ikke  i  den  Om¬ 
stændighed,  at  de  Bremerkøbmænd  skulde  staa 
tilbage  for  Hamborgerforholdene  i  Talent  og 
Initiativ,  for  det  gør  de  næppe,  men  i  Hamborgs 
saa  langt  gunstigere  Beliggenhed.  Hvad  nu  Ham¬ 
borg  angaar,  er  den  fra  Naturens  Haand  favori¬ 
seret  paa  dette  Omraade.  Over  Elben  rækker 
dens  Interessesfære  helt  ned  i  Bøhmen.  Andre 
Vandløb  som  Havel,  Spree,  Oder  og  Saale  samt 
talrige  Kanalanlæg  øger  yderligere  Havnens  Op¬ 
land.  Dette  Flod-  og  Kanalnet  er  for  store  Deles 
Vedkommende  endog  meget  vandrigt;  herved  mu¬ 
liggøres  Sejlads  med  Flodskibe  af  meget  betyde¬ 
lig  Størrelse,  og  Betingelsen  for  lave  Fragter  er 
tilvejebragt.  Endelig  øges  Vandløbenes  Betyd¬ 
ning  ved  billig  og  hurtig  Omladning  fra  Jern¬ 
bane  til  Flodskib,  noget,  der  dog  kun  har  laaet 
større  Betydning  med  Hensyn  til  østrigske  og 
sachsiske  Baner.  Paa  alle  disse  Felter  er  Bre¬ 
men  langt  ugunstigere  stillet  end  sin  Naboby. 
Weserfloden  strækker  sig  ikke  nær  saa  langt 
som  Elben,  og  Vandrigdommen  er  betydelig 
mindre.  Desuagtet  har  Byen  vist  stor  Energi 
med  at  faa  Besejlingsforholdene  forbedret  og  har 
bl.  a.  kæmpet  med  Iver  for  Gennemførelsen  af 
det  saakaldte  Mellemlandskanalprojekt.  Herefter 
skulde  der  anlægges  en  Kanal  fra  Rhinen  over 
Dortmund-Ems,  Minden,  Hannover  til  Magde- 
burg.  Derved  vilde  Bremen  faa  billigere  Forbin¬ 
delser  med  forskellige  Industripladser.  Og  idet 
Kanalen  sluttede  til  Elben,  var  der  ogsaa  Haab 
om,  at  en  Del  af  den  sydøsttyske  Industris  Raa- 
stoffer  og  Fabrikater  vilde  tage  Vej  over  Bremen. 
Projektet  er  imidlertid  kun  bleven  gennemført 

til  Hannover,  og  Bremen  har  saaledes  endnu 
ikke  faaet  sine  Ønsker  opfyldt. 

Foruden  ved  Udbygning  af  Flod-  og  Kanal¬ 
nettet  kan  en  moderne  Havneby  støtte  sin  Ud¬ 
vikling  ved  Jernbaneanlæg.  Begge  Hansabyer 
har  her  været  meget  vidtskuende  og  er  i  øvrigt 
saa  nogenlunde  lige  begunstigede.  De  er  ind¬ 
byrdes  Konkurrenter  i  Egnen  omkring  Braun- 
schweig  og  Thiiringen,  ligeledes  i  den  vestlige 
Del  af  Sachsen.  I  det  industri  rige  Westfalen 
konkurrerede  Bremen  og  Emden  med  Rotter¬ 
dam  og  Antwerpen.  De  to  sidstnævnte  Byer 
har  den  Fordel,  at  de  ligger  vestligere,  men 
herpaa  har  tysk  Jernbanepolitik  med  Held  søgt 
at  bøde  ved  Indrettelsen  af  talrige  billige  Spe- 
cialtariffer  for  Varer,  der  forsendes  over  tyske 
Havne.  Særlig  gunstige  Betingelser  har  været 
gældende  for  Forsendelser  til  Levanten  og  Øst- 
afrika. 

Endelig  har  Hamborg  og  Bremen  ofret  umaade- 
lige  Summer  paa  selve  Havneanlægene  og  paa 
Havnenes  Besejlingsforbold.  Endnu  i  forrige  Aar- 
hundredes  første  Trediedel  havde  Vejen  op  til 
Hamborgerhavnen  kun  en  Dybde  af  4  m  ved 
Hojvande.  Dette  var  i  og  for  sig  tilstrækkeligt 
til  den  Tids  Skibe,  men  da  disse  senere  antog 
stadig  stigende  Dimensioner,  blev  Uddybnings¬ 
arbejder  nødvendige.  Omfattende  Arbejder  af 
den  Slags  er  ogsaa  talrige  Gange  bleven  gen¬ 
nemført,  og  Hamborg  kan  nu  besejles  ved 
Højvande  med  Skibe  paa  11  til  12  m’s  Dyb- 
gaaende.  Hertil  er  kommet  mægtige  Havnean¬ 
læg,  Opførelse  af  Pakhuse,  Anskaffelse  af  Kra¬ 
ner  o.  m.  a.  Selvsagt  har  alt  dette  kostet  meget. 
Man  regner  saaledes,  at  Hamborg  har  ofret  185 
Mili.  Mrk.  paa  Besejlingsforholdenes  Forbedring 
og  390  Mili.  Kr.  paa  Havneanlæg  og  Udstyrelse 
i  Perioden  1859 — 1912.  Ogsaa  Bremen  bar  ofret 
betydelige  Summer,  selv  om  de  i  nogen  Grad 
staar  tilbage  for  Konkurrentens.  Det  Bremer- 
borgerskab  har  endvidere  ringere  absolute  Re¬ 
sultater  at  se  hen  til  i  denne  Henseende,  men 
det  skyldes  udelukkende,  at  naturlige  Begunsti¬ 
gelser  har  været  færre.  Elben  og  Weser  kan  nu 
engang  ikke  sammenlignes.  Saa  meget  mere 
maa  man  beundre  Bremens  utrættelige  Initiativ. 
I  Erkendelse  af,  at  dens  bagved  liggende  Opland 
foreløbig  maatte  vedblive  at  være  begrænset,  har 
den  sat  al  Kraft  ind  paa  at  knytte  en  levedygtig 
Industri  til  selve  Havnen.  Til  Opnaaelse  heraf 
er  et  intimt  Samarbejde  kommet  i  Stand  mellem 
Byens  mægtigste  Rederi,  Norddeutscher  Lloyd, 

og  liere  betydelige  industrielle  Foretagender  som 
f.  Eks.  Norddeutsclie  Hiitte.  Et  »Kræfternes  Sam¬ 
arbejde«  var  noget,  man  utvivlsomt  sporede  i  disse 
Havnebyer  i  Aarene  umiddelbart  for  Krigen.  Deraf 
blandt  andet  deres  Styrke.  I  en  følgende  Artikel 
skal  vi  se  lidt  nærmere  paa  de  Handelsflaader, 
som  havde  hjemme  her. 

□□□□□□ 

Oplysningsarbejdet  udadtil. 

Adskillige  Henvendelser,  som  vi  bar  modla¬ 
get,  viser  os,  al  vi  i  vor  Artikel  af  15.  Juli  om 
»Oplysningsarbejdet  overfor  Udlandet«  har  rørt 
ved  en  Sag,  som  dansk  Industri  og  Handel  om¬ 
fatter  med  den  største  Interesse.  At  man  alle¬ 
rede  forud  baade  i  Norge  og  Sverige  har  drøftet 
Spørgsmaalet  om  Nyordning  af  Repræsentationen 
i  Udlandet  med  større  Hensyntagen  til  Lande¬ 
nes  Erhvervsforbindelser,  er  kun  et  yderligere 
Vidnesbyrd  om,  at  vi  ogsaa  herhjemme  maa 
have  vor  Opmærksomhed  henvendt  derpaa.  Al 
Krigen  ikke  blot  har  vist  dette,  men  ogsaa  af¬ 
givet  et  ikke  ringe  Grundlag  for  et  videre  Ar¬ 
bejde  maa  nævnes  som  en  glædelig  Kendsger¬ 
ning.  Det  vil  da  kun  gælde  at  bibeholde  og  ud¬ 
vide  det  værdifulde,  der  har  staaet  sin  Prøve 
i  Krigstiden,  uden  Smaalighed  hverken  fra  Be¬ 
villingsmagt  eller  fra  et  bureaukratisk  System. 

Et  af  de  Skridt,  der  allerede  er  gjort  i  den 
rigtige  Retning  i  Henseende  til  selve  Oplysnings¬ 
arbejdet,  er  den  Virksomhed,  som  er  udøvet 
gennem  Udenrigsministeriets  Pressebureau.  Vi 
staar  her  overfor  et  Felt,  der  var  fuldkommen 
nyt  for  os,  men  hvis  Betydning  turde  have 
manifesteret  sig  paa  umiskendelig  Maade  under 
Krigen. 

Som  allerede  fremhævet  under  Debatterne  i 
Norge  og  Sverige,  er  det  nødvendigt  for  de  smaa 
Lande  - —  ikke  mindst  den  Dag,  Krigen  slutter, 
og  Ivonkurreneekrigen  begynder  —  at  staa  fuldt 
rustede.  Vi  maa  da  rundt  paa  alle  de  Pladser, 
der  ligesom  er  Nervecentrer  for  vore  udenrigske 
Kommunikationer,  have  den  fyldigst  mulige, 
sagkyndige  Assistance.  Mænd,  som  ikke  blot 
kan  staa  til  Rede  med  Oplysninger  til  Hjemlan¬ 
det,  men  ogsaa  paa  selve  Stedet  kan  virke  for 
Udbredelse  af  Oplysning  om  vort  Land.  Dette 
sidste  er  ikke  det  mindst  vigtige.  Vort  Land  er 
lille,  og  dets  Sprog  kan  ikke  forstaas  i  det  store 
Udland.  Udlandets  Kendskab  til  os  er  derfor  i 


yderste  Grad  mangelfuldt.  Misopfattelser  og  Mis- 
rekommendationer  løber  uhindret  omkring  til 
ubodelig  Skade  for  os.  Vor  Presse  læses  ikke, 
og  vore  Foretagender  kendes  ikke.  Alt,  hvad  vi 
ønsker,  at  Udlandet  skal  vide  om  os,  maa  vi 
derfor  søge  selv  at  bibringe  Udlandet  Kundskab 
om.  Der  er  ingen,  der  kommer  til  os.  Derfor 
bliver  det  vor  Opgave  at  komme  til  dem,  hvis 
vi  ikke  enten  helt  skal  negligeres  eller  paadut- 
tes  Gud  ved  hvad. 

Et  Oplysningsarbejde  paa  disse  Felter  er  det, 
som  allerede  er  paabegyndl  af  Udenrigsministe¬ 
riets  Pressebureau.  Som  saa  meget  andet  Krigs¬ 
arbejde  herhjemme  er  det  delvis  foregaaet  i  stør¬ 
ste  Stilhed,  men  Hovedsagen  er,  at  den  betyd¬ 
ningsfulde  Virksomhed,  der  herfra  er  udfoldet, 
viser,  al  der  her  er  en  farbar  Vej  til  virkelig 
Orientering  i  det  store  Udland  af  vore  Forhold. 
De  Resultater,  som  af  Bureauet  er  indvundet 
ved  Indsats  af  en  stor  Arbejdskraft  og  ved  el 
stadigt  virkende  Initiativ,  viser,  at  der  virkelig 
kan  opnaas  Fordele  af  Betydning.  Da  Bureauet 
begyndte  sit  oplysende  Arbejde  i  Udlandet,  fore- 
laa  der  intet  Materiale  at  arbejde  med,  ingen 
Forbindelser,  som  kunde  benyttes.  Alt  er  byg¬ 
get  op  fra  bar  Grund.  Saa  meget  mere  maa  det 
derfor  anerkendes,  at  det  er  lykkedes  nu  at  sætte 
et  rationelt  Arbejde  i  Værk.  For  vore  Erhvervs¬ 
interesser  er  dette  Arbejde  baade  nu  og  siden 
af  selvindlysende  Betydning.  Der  har  hidtil  be- 
staaet  det  bedste  Forhold  mellem  Pressebureauet 
og  Erhvervsorganisationerne,  og  disses  Interesser 
har  fundet  vaagen  Forstaaelse  i  Bureauets  Ar¬ 
bejde.  Fra  Erhvervslivets  Side  er  der  da  al 
Grund  til  at  haabe,  at  det  saaledes  paabegyndte 
Arbejde  maa  kunne  udvikles  yderligere  og  itide 
sikres  ogsaa  for  Tiden  efter  Krigen. 

□□□□□□ 

Engelske  Betragtninger  over  den 
industrielle  Reorganisation. 

I  det  ansete  engelske  Tidsskrift  »The  Engineer 
fremsættes  redaktionelt  følgende  Betragtninger  over  de 
industrielle  Udsigter  for  England  —  karakteristisk  paa 
en  Gang  for  engelsk  Tænkemaade  og  for  hele  det  in¬ 
dustrielle  Reorganisationsarbejde,  der  nu  forberedes 
i  alle  Lande: 

Det  vilde  være  saare  behageligt,  om  vi  kunde  se  fuld¬ 
stændig  abstrakt  paa  Arbejdsproblemerne,  skriver  Bla¬ 
det,  om  vi  kunde  glemme,  at  Medmennesker  —  Mænd, 
Kvinder  og  endog  Born  —  berøres  deraf,  og  betragte 
hele  Landets  industrielle  Liv  som  intet  andet  end  en 
uhyre,  arbejdende  Maskine.  Saa  kunde  vi  paa  denne 

anvende  den  samme  eksakte  Undersøgelsesmetode, 
som  vi  anvender  paa  en  Trykkerimaskine,  en  Væveri¬ 
maskine  eller  en  af  Kraftmaskinerne;  undersøge  de 
enkelte  Dele  i  deres  indbyrdes  Forhold;  udfinde  Aar- 
sagerne  til  ringe  Ydelse  og  fjerne  dem  efter  samme 
Regler,  som  vi  benytter  i  Udviklingen  og  Forbedrin¬ 
gen  af  Maskineri.  Det  er  vel  muligt  at  slaa  ind  paa 
en  saadan  Betragtning,  men  før  vi  er  kommet  langt, 
støder  vi  paa  den  Vanskelighed,  at  den  uhyre  Ma¬ 
skine,  som  repræsenterer  Landets  industrielle  Liv, 
den  gør,  i  Modsætning  til  andre  Maskiner,  haardnak- 
ket  Krav  paa  selv  at  tænke.  Man  kan  tænke  sig,  at 
denne  Maskine  i  et  fuldkomment  autokratisk  Land, 
kunde  blive  haandteret  og  dirigeret  af  den  Gruppe 
af  Mænd,  som  vi  kalder  Regeringen;  men  i  et  demo¬ 
kratisk  Land  lader  det  sig  ikke  gennemføre  fuldstæn¬ 
digt  at  faa  Haand  i  Hanke  med  den.  Tyskland  haand- 
terer  sin  Hær  fuldstændigt  paa  den  Maade,  og  til  en 
vis  Grad  ogsaa  sine  Industrier.  Men  i  angelsaksiske 
Lande  regnes  den  individuelle  Frihed  for  at  være  af 
større  Vigtighed  end  det  hele  Statssamfunds  Velfærd, 
og  hvor  Friktion  kunde  blive  fjernet  ved  en  styrende 
Haands  Klogskab,  maa  man  finde  sig  i  Friktionens 
Vedvaren,  fordi  Individets  Rettigheder  ikke  et  Øjeblik 
maa  bringes  i  Fare. 

Alligevel  —  til  Trods  for  Lignelsens  uhelbredelige 
Halten  —  kan  det  bidrage  til  at  klare  Tankerne,  hvis 
vi  ser  paa  Industriens  Verden  som  paa  en  Maskine. 
Betragt  den  for  Eksempel  som  en  Drejebænk,  der 
skærer  Bolte.  For  det  første  bemærker  vi  da,  at  vi 
er  nødt  til  at  give  den  Husrumsamt  Kraft  til  at  boble 
den  i  Gang,  og  til  at  fodre  den  med  Materiale.  For 
det  andet  maa  den  bestaa  af  et  Antal  sammenhørende 
og  sammenarbejdende  Dele:  nogle  afdrejer,  andre 
skærer  Gevind,  andre  skærer  af  osv.  Endelig  maa  vor 
Drejebænk,  da  det  er  unyttigt  at  skære  Bolte,  som 
ingen  bruger,  staa  i  Forbindelse  med  en  anden  Meka¬ 
nisme,  som  afsætter  Boltene.  Det  er  vel  allerede  for- 
staaet,  at  den  første  af  disse  Fornødenheder  er  Kapi¬ 
tal,  den  anden  Arbejdere  og  den  sidste  en  Salgsafde¬ 
ling.  Dette  er  de  tre  Hovedparter  i  den  industrielle 
Maskine.  Med  dem  til  Disposition  bliver  det  Lederens 
Sag  at  udfinde,  hvorledes  han  kan  bruge  dem  paa 
bedste  Maade.  Han  vilde  omhyggeligt  forvisse  sig  om, 
at  Husrummet  var  tilstrækkeligt,  men  ikke  unødven¬ 
dig  stort,  at  Kraftforbruget  blev  boldt  saa  lavt  som 
muligt,  og  at  Materialet  blev  indkøbt  saa  billigt  som 
muligt.  Idet  vi  vender  tilbage  til  Billedet  med  Dreje¬ 
bænkens  Maskineri,  vilde  han  med  største  Omhu 
sørge  for,  at  det  blev  holdt  i  Orden,  han  vilde  passe 
paa,  at  der  var  saa  lille  indre  Friktion  som  muligt, 
at  der  ingen  Støj  var  at  høre  fra  Tandhjulene,  og  at 
der  ingen  Dødgang  var  mellem  Parter  nogen  Steds. 
Først  og  fremmest  vilde  han  dog  fjerne  alle  unød¬ 
vendige  Led  og  bestemt  forlange,  at  hver  eneste  Part 
havde  sit  bestemte  Hverv  at  udføre.  Endelig  vilde 
han  passe  paa,  at  Fordelingsmaskineriet  —  Salgsafde¬ 
lingen  —  var  vaagen  og  aktiv,  og  at  den  gennem 
vedvarende  Studium  af  Forholdene  holdt  sig  paa 
Toppunktet  af  Præsteringsevne.  Paa  denne  Maade 
kan  vi  forestille  os  en  objektiv  Intelligens  betragtende 
den  fuldkomne  industrielle  Maskine. 


Hvis  vi  nu  tillader  os  at  forlene  Maskinen  med 
Forstand,  hvilken  Holdning  vilde  den  saa  indtage? 

I  Bevidstheden  om,  at  dens  Eksistens  afhænger  af 
dens  Ydelse,  vilde  Parterne  ikke  kævles  indbyrdes, 
og  i  Bevidstheden  om,  at  dens  Gang  er  afhængig  af 
dens  Forsyning  med  Kraft  og  Materiale,  vilde  de  ikke 
skændes  med  Kapitalen,  som  tilvejebringer  disse. 

Saaledes  den  fuldkomne  industrielle  Organisation 
tænkt  som  en  Maskine.  Hvor  helt  anderledes  den 
virkelige.  Hjulene  slider  og  gnaver  i  hinanden,  Fag¬ 
forening  bekæmper  Fagforening,  og  den  ene  Arbejder 
den  anden;  Kapitalen  er  indbyrdes  misundelig  og 
rivaliserende,  undertiden  evneløs,  undertiden  uhæder¬ 
lig;  Salgsmekanismen  er  ukomplet  og  slet  organiseret. 
Endvidere,  de  organiserede  Arbejdere  er  oprørske 
overfor  Kapitalen,  som  forsyner  dem  med  deres  Eksi¬ 
stensmidler,  og  lægger  Vanskeligheder  i  Vejen  for 
Salgsorganisationen  ved  at  forøge  Fabrikationsomkost¬ 
ningerne.  Saaledes  har  vi,  i  Stedet  for  den  ideelle 
Maskine,  en  Maskine  med  ringe  Ydeevne  i  alle  Hen¬ 
seender. 

Dagens  Problem,  et  Problem,  der  vil  fremtræde 
med  tusindfoldig  Styrke,  naar  Freden  vender  tilbage 
og  Industrierne  genoptager  deres  normale  Produktion 
er:  hvorledes  kan  man  forhøje  den  industrielle  Ma¬ 
skines  Ydeevne?  Vi  øjner  oprigtig  talt  ikke  nogen 
Løsning  under  en  demokratisk  Tilværelses  Vilkaar; 
Individets  Frihed  —  det  være  sig  Kapitalistens  eller 
Arbejderens  —  gør  Fuldkommenhed  til  et  umuligt 
Ideal.  Vi  har  valgt  at  eje  denne  Frihed,  og  medens 
vi  har  erkendt,  at  under  en  Krigstilstand  maa  den 
ofres,  frivilligt  eller  nødtvungent,  er  vi  ikke  rede  til 
at  opgive  den  for  det  fælles  bedste  i  Fredstider.  Mu¬ 
ligvis  har  vi  Ret,  men  muligvis  vil  der  i  en  fjern 
Fjemtid  hæve  sig  en  stor  Stat  som  et  nyt  Utopia  - 
det  fastest  styrede  af  alle  Riger  —  og  vise  os,  at 
Tilfredshed  og  Lykke  lettere  tindes  under  en  fast 
Haands  Styrelse  end  under  den  Frihed,  som  vi  har 
Ord  for  at  være  saa  glade  for.  Vi  ved  det  ikke,  kun 
dette  ved  vi,  at  alle  Konferencer,  Forligsudvalg,  Vold¬ 
gifter,  Whitley-Betænkninger  og  alle  andre  industri¬ 
elle  Fredsmidler  er  kun  at  regne  som  temporære 
Lægemidler,  Smertedulmere,  Sedativer,  Sovemidler. 
De  skaffer  os  ikke  Helbredelse  for  Ondet,  og  det  er 
Helbredelse,  vi  trænger  til. 

Vi  skal  ikke  her  gøre  noget  Forslag  med  Hensyn 
til  den  rette  Kur;  det  vilde  kun  kunne  gøres  ved  en 
længere  Overvejelse  af  mange  Faktorer  og  vilde  ikke 
passe  ind  i  denne  Artikel;  men  Sammenligningen  med 
Maskinen,  med  dennes  klart  og  tydeligt  afgrænsede 
Funktioner,  som  vi  har  benyttet,  kan  maaske  danne 
Udgangspunktet  for  en  interessant  Tankerække  og 
Slutningsrække  hos  tænksomme  Læsere. 

Vi  indrømmer,  at  det  er  en  pessimistisk  Opfattelse 
af  vor  Industris  nærmeste  Fremtid,  vi  har.  Vi  ser, 
hvor  fuldkommen  Maskinen  kunde  blive  gjort,  og  vi 
ser,  i  hvor  høj  Grad  den  afviger  fra  denne  Fuldkom¬ 
menhed.  Kun  en  enkelt  klar  Plet  opliver  det  melan¬ 
kolske  Billede.  Mangelfuldt  som  det  britiske  System 
er,  er  det,  om  overhovedet  noget,  kun  lidet  værre 
end  andre  Landes.  De  Vanskeligheder,  vi  vil  komme 
til  at  staa  overfor,  vil  de  andre  Lande  ogsaa  komme 

til  at  staa  overfor,  og  vi  trøster  os  med  den  Tanke, 
at  Ydeevnens  Procent  er  den  samme  Verden  over. 
Men  det  er  en  daarlig  Slags  Trøst.  Naar  vi  ved,  hvor 
store  dette  Lands  Muligheder  er,  skulde  vi  sandelig 
være  besjælet  af  en  sløj  Aand,  om  vi  var  tilfredse 
med  mindre  end  at  være  de  første;  og  naar  vi  ved, 
hvor  store  Fremtidens  Krav  til  dette  Land  vil  blive, 
skulde  vi  sandelig  være  Taaber,  om  vi  ikke  længtes 
oprigtigt  efter  at  se  vore  Industrier  stillet  paa  et  sik¬ 
rere  Grundlag.  Krigen  har  slugt  vore  Skibe,  slugt  vor 
Handel,  slugt  vore  Mænd,  slugt  vor  Kapital.  Den  vil 
efterlade  os  som  en  Nation  bebyrdet  med  en  tung 
Gæld,  der  enten  vil  kæmpe  sig  frem  til  en  ny  og 
større  Tilværelse  eller  vil  synke  ned  i  Betydningsløs¬ 
hed  paa  Grund  af  Uvidenhed,  Sovesyge  og  indbyrdes 
Splid.  Vi  maa  vælge  den  bedste  af  disse  Veje,  og  naar 
vi  har  valgt  den,  maa  vi  styre  lige  mod  Maalet  med 
frejdigt  Mod  og  med  en  Beslutsomhed,  der  ikke  ken¬ 
der  til  svage  Øjeblikke.  Hvis  noget  af  vor  priste  Fri¬ 
hed  maa  ofres,  saa  lad  os  ofre  den  med  godt  Humør; 
hvis  vi  maa  finde  os  i  uvant  Disciplin  i  alle  Sam¬ 
fundsklasser,  saa  lad  os  finde  os  deri  mandigt.  Hvis 
vi  kun  arbejder  for  et  fælles  Maal,  Genopstandelsen, 
Genfødslen  og  Bedringen  af  vort  Land,  vil  vi  vinde 
mere,  end  vi  har  tabt,  og  opstaa  større  af  Krigens 
Prøvelser. 

□□□□an 

Udvidelser  og  Nydannelser  indenfor 
dansk  Industri. 

Stadig  foregaar  der  hyppige  og  betydelige  Kapital¬ 
forandringer  indenfor  vor  hjemlige  Industriverdens 
Enkeltrepræsentanter.  Alene  siden  vor  sidste  Beret¬ 
ning  kan  følgende  notable  Udvidelser  anføres: 

Aktieselskabet  Helsingørs  Jernskibs-  og  Maskinbyg¬ 
geri  har  fordoblet  sin  Aktiekapital  ved  at  emittere 
for  2,1  Miil.  Kr.  nye  Aktier,  endda  til  Kurs  af  135 
pCt.  Selskabets  Aktiekapital  er  nu  4,2  Miil.  Kr. 

Aktieselskabet  » Atlas «  har  udbudt  for  1,5  Miil.  Kr. 
nye  Aktier  til  Pari  Kurs.  Herved  er  Aktiekapitalen 
kommet  op  paa  3  Mili.  Kr.  Her  foreligger  altsaa  og- 
saa  en  Fordobling  af  Kapitalen. 

Aktieselskabet  Kjøbenhavns  Lampe-  og  Lysekrone- 
fabrik,  der  hidtil  har  arbejdet  med  en  Aktiekapital 
paa  'V 4  Miil.  Kr.,  har  atter  gennemført  en  Udvidelse 
af  denne  ved  at  emittere  for  250,000  Kr.  nye  Aktier  til 
Kurs  115.  Aktiekapitalen  er  saaledes  nu  1  Miil.  Kr. 

Aktieselskabet  Kjær  Mølles  Fabriker  i  Aalborg  arbej¬ 
der  nu  ligeledes  med  en  millionstor  Aktiekapital,  idet 
den  hidtidige  Aktiekapital  0,8  Mill.  Kr.  er  bleven  for¬ 
øget  med  0,2  Mill.  Kr.  De  nye  Aktier  har  været  ud¬ 
budt  til  Kurs  150  pCt. 

Skandinavisk  Staalremskivef abrik  Aktieselskab  har 
udvidet  sin  Aktiekapital  fra  0,3  til  0,4  Mill.  Kr.  ved  at 
udbyde  for  100,000  Kr.  nye  Aktier  til  Kurs  115  pCt. 

1  Midten  af  Juli  vedtoges  en  Sammenslutning  paa 
et  i  Kjøbenhavn  afholdt  Mode  mellem  den  af  Firma¬ 


erne  Ferd.  S:  .1.  Schmahl  og  Danish  Machine  Co.  i 
Kjøbenhavn  drevne  Virksomhed  med  den  af  Aktiesel¬ 
skabet  Danish  Machine  Company,  Aabyhøj,  Aarhus, 
hidtil  drevne  Maskinfabrikationsvirksomhed.  De  saa¬ 
ledes  forenede  Virksomheder  overtages  af  sidstnævnte 
Aktieselskab,  hvis  Hovedsæde  saa  flyttes  til  Kjøben¬ 
havn,  og  hvis  Aktiekapital  udvides  med  2  Mill.  Kr., 
der  er  overtagne  af  de  gamle  Aktionærer. 

Til  administrerende  Direktør  er  antaget  den  tidli¬ 
gere  Indehaver  af  Firmaerne  Ferd.  &  A.  Schmahl  og 
Danish  Machine  Co.,  Grosserer  Ferd.  A.  Schmahl, 
medens  Direktør  Carl  Thygesen,  Aabyhøj,  bliver  tek¬ 
nisk  Direktør. 

Ministeriet  for  offentlige  Arbejder  har  meddelt 
Aarhus,  Randers,  Skanderborg  og  Viborg  Amtsraad 
samt  Aarhus,  Ebeltoft,  Skanderborg  og  Skive  Byraad 
Koncession  paa  Udnyttelsen  af  Vandkraften  i  Gudenaa 
ved  Anlæg  og  Drift  af  et  Elektricitetsværk  ved  Tange 
og  et  mindre  Værk  i  Nærheden  af  Kongensbro. 

Ministeriet  har  desuden  godkendt,  at  de  nævnte 
koncessionshavende  Amts-  og  Byraad  paa  et  Møde  i 
Aarhus  har  overdraget  samtlige  dem  i  Medfør  af 
nævnte  Koncession  tilkommende  Rettigheder  og  For¬ 
pligtelser  til  et  samme  Dag  konstitueret  Andelsselskab, 
»Gudenaa- Centralen«  kaldet. 

Samme  Ministerium  har  ligeledes  meddelt  Andelssel¬ 
skabet  Hovedgaard  og  Omegns  Højspændingsværk 
Bevilling  til  Udnyttelsen  af  Vandkraften  i  Bygholm 
Aa  ved  Anlæg  og  Drift  af  et  ved  Vandkraft  drevet 
Højspændingsværk  ved  Bygholm. 

I  Begyndelsen  af  Juli  har  en  ekstraordinær  Gene¬ 
ralforsamling  i  Aktieselskabet  F.  C.  Madsens  Damp- 
væveri,  Horsens,  endelig  vedtaget  Selskabets  Likvida¬ 
tion.  Der  er  valgt  en  Likvidationskomité.  Den  af  Ak¬ 
tieselskabet  drevne  Konfektionsfabrik  fortsættes  af 
Hr.  Direktør  M.  A.  Petersen,  medens  Væverivirksom¬ 
heden  nedlægges,  og  de  hidtil  anvendte  Fabrikslokaler 
med  Dampanlæg  søges  solgte.  Vævene  og  andre  Spe¬ 
cialmaskiner  er  solgt. 

Den  store  Spritfusion,  der  længe  har  været  paa 
Tale,  er  nu  endelig  bleven  til  Virkelighed.  De  lang¬ 
varige  Forhandlinger  har  ført  til  et  betydeligt  Resul¬ 
tat  —  i  to  Tempi.  Først  meddeltes  det,  at  De  danske 
Spritfabriker  og  Sprit  fabriken  Forluna  paa  særlige  af 
Myndighederne  anerkendte  Betingelser  med  lige  Par¬ 
ter  overtog  følgende  Virksomheder  til  Nedlæggelse 
eller  fortsat  Fællesdrift,  nemlig:  J.  C.  Christiansens 
Eftf.,  Vejle;  Aktieselskabet  De  danske  Gærfabriker, 
Odense;  Aktieselskabet  de  danske  Gærfabriker,  Vejen; 
Jørgen  Harboes  Sønner,  Skelskør,  P.  Kofoed  Larsen 
&  Co.,  Hasle;  C.  J.  Meyer,  København;  N.  F.  Mohl. 
Vejle;  Th.  P.  Olesen,  Hjørring;  Aktieselskabet  A.  R. 
Segeleke,  Hjørring  og  Aktieselskabet  Helsingørs  Sprit¬ 
fabrik,  J.  L.  Tvede. 

Gruppen  omfattede  hermed  2/s  af  den  samlede 
danske  Sprit-  og  Gærfabrikation,  men  nogle  Dage 
efter  kom  endnu  3  Fabriker  ind  under  Ringen,  nem¬ 
lig:  A/S  De  forenede  Spritfabriker,  Odense;  A/S  Kjø¬ 
benhavns  Spritfabriker,  Kjøbenhavn — Aarhus,  og  A/S 
Komplex  Kierulff,  Slagelse  Spritfabriker;  dog  under 

Approbation  af  disse  Selskabers  Generalforsamlinger. 
Overtagelsen  vil  finde  Sted  omkring  1ste  Oktober  d. 
A.,  hvorefter  kun  en  Fabrik  (i  Silkeborg),  hvis  Pro¬ 
duktion  er  mindre  betydelig,  staar  udenfor  Trusten. 
Koncentrationstendensen  er  iovrigt  af  ældre  Dato. 
Medens  Antallet  af  Fabriker  i  1891—96  udgjorde  gen¬ 
nemsnitlig  87,  var  det  i  1901—05  dalet  til  43  og  beløb 
sig  i  1917  til  22.  Spritfusionen  vil  sandsynligvis  med¬ 
fore  tekniske  Forbedringer  af  indgribende  Betydning. 

Paa  el  Mode  d.  5.  August  stiftedes  A/S  Skandina¬ 
visk  Maskin-  og  Værktøjs  Co.  med  en  fuldt  indbetalt 
Aktiekapital  paa  1  Mili.  Kr.  Selskabet  fortsætter  de 
af  Firmaet  Astrup  &  Andresen  drevne  Virksomheder. 
Bestyrelsen  bestaar  af  Direktør  D.  Voss,  Direktør 
Leon  Levin,  Direktør  H.  W.  Andersen,  Odense,  og 
Grosserer  Ferd.  Schmahl.  Til  administrerende  Direk¬ 
tør  er  valgt  Grosserer  W.  Astrup. 

□annnn 

Udenlandske  Tekstannoncer  i  danske 

Blade. 

I  en  Paatale  af  det  utilbørlige  i  udenlandske  Tekst¬ 
annoncer  i  danske  Blade  skriver  »Dansk  Arbejde« 
bl.  a.  følgende: 

»Værre  endnu  er  det,  at  selv  vore  største  Dagblade 
er  kommet  ind  paa  den  betænkelige  Skraaplan,  der 
hedder  »Kollektiv-Sider«  fra  Sverige  og  Norge  — 
hvilke  Lande  formodentlig  efter  Krigen  vil  blive  sup¬ 


pleret  med  andre.  Paa  disse  Sider  faar  nemlig  det 
paagældende  Lands  Firmaer  —  mod  en  passende 
Annonce  selvfølgelig  —  de  mest  indgaaende  og  smig¬ 
rende  Omtaler  i  Tekstform.  Det  er  ikke  langt  fra,  at 
det  danske  Publikum  ad  denne  Vej  faar  et  langt 
større  Kendskab  til  norsk  og  svensk  Erhvervsliv  end 
der  nogensinde  bydes  det  Lejlighed  til  med  Hensyn 
til  vort  eget  Erhvervsliv.  Disse  ganske  ukontrolerede, 
»selvskrevne  «  Lovprisninger  i  redaktionel  Form  af  frem¬ 
mede  Erhvervsvirksomheder  er  saa  meget  mere  utilta¬ 
lende  som  disse  ofte  er  direkte  Konkurrenter  til  danske 
Firmaer,  der  maaske  selv  er  Annoncører  i  vedkom¬ 
mende  Blad  —  uden  dog  at  faa  den  særlige  Begun¬ 
stigelse,  som  Omtale  i  Teksten  maa  siges  at  være. 
Vi  ønsker  nu  ingenlunde,  at  dette  utiltalende  System 
skal  brede  sig  mere,  saa  at  enhver  Annonce  ledsages 
af  Tekstomtale,  men  rigtignok  endnu  mindre,  at  frem¬ 
mede  Landes  Firmaer  gennem  de  berygtede  »Kollek¬ 
tiv-Sider«  faar  en  begunstiget  Stilling  i  den  danske 
Presse.  Hvis  vor  Presse  ikke  selv  har  Blikket  aabent 
herfor,  er  det  vor  Opfattelse,  at  dansk  Erhvervsliv 
før  eller  senere  vil  reagere  herimod«. 

Vi  tiltræder  fuldt  ud  »Dansk  Arbejde« s  Syn  paa 
denne  Sag.  Større  gensidig  Kendskab  indenfor  de 
skandinaviske  Riger  med  tilsvarende  oplysende  Stof 
i  Pressen  kan  kun  hilses  med  Glæde.  Blot  skulde  et 
saadant  gensidigt  Oplysningsarbejde  helst  baseres  paa 
noget  mere  ideelle  Momenter  end  de,  der  gør  sig 
gældende  i  de  omtalte  Kollektiv-Sider.  Den  Udvikling, 
disse  har  antaget,  er  rent  ud  skandaløs. 

Begunstiget  Censurbehandling  i  Østrig. 

For  at  indføre  en  fortrinsvis  Censur  for  vigtige 
Brevforsendelser  ved  de  østrigske  Censursteder  er  der 
af  det  østrigske  Krigsministerium  truffet  Bestemmelse 
om,  at  den  udenlandske  Korrespondance  direkte  over¬ 
sendes  til  de  paagældende  Censursteder  til  uopholde¬ 
lig  Censurbehandling  i  begge  Trafikretninger  under 
følgende  Forudsætninger: 

1)  Korrespondancen  maa  dreje  sig  om  vigtige  For¬ 
retningsanliggender  eller  være  af  almindelig  og  of¬ 
fentlig  Interesse. 

2)  Kori  espondancen  skal  sendes  til  selve  Censur¬ 
stedet  i  særlig  Kuvert  som  anbefalet  Ilforsendelse  og 
tilstrækkelig  frankeret.  Paa  Forsendelsen  til  Censur¬ 
stedet  maa  Afsenderens  Navn  og  Bopæl  være  synlig 
angivet. 

Det  anbefales  at  bruge  røde  Kuverter  ved  Forsen¬ 
delsen  til  Censurstedet. 

3)  De  til  Udlandet  bestemte  Indlæg  (Breve  eller 


Kort)  skal  være  adresseret  paa  samme  Maade  og  være 
tilstrækkelig  frankeret  til  Transporten  fra  Censurste¬ 
det  til  Bestemmelsesstedet. 

Hvis  Afsendere  af  Breve  i  Udlandet  ikke  disponerer 
over  østrigske  Frankomærker  i  dette  Øjemed,  kan  det 
undtagelsesvis  tillades  at  vedlægge  internationale 
Svarkuponer  til  et  Frankeringen  dækkende  Belob. 

Saadanne  Breve  underkastes  paa  Censurstedet  en 
fortrinsvis  og  uopholdelig  Censur  og  videreforsendes 
uden  Ophold  pi\  Post,  naar  der  intet  findes  at  erin¬ 
dre. 

Hvis  Afsenderen  ønsker  at  faa  tilsendt  en  Kvitte¬ 
ring,  maa  Forsendelsen  til  Censurstedet  være  ledsaget 
af  en  ekstra,  om  muligt  frankeret  Kuvert,  forsynet 
med  hans  Adresse. 

De  til  Censuren  direkte  oversendte  Breve,  som  ikke 
paa  alle  Punkter  er  i  Overensstemmelse  med  de  an¬ 
førte  Forudsætninger,  bliver  Genstand  for  den  nor¬ 
male  Censurbehandling. 

Importen  til  Finland. 

Udenrigsministeriet  henleder  Opmærksomheden 
paa,  at  der  under  27.  f.  M.  er  udfærdiget  en  Kund¬ 
gørelse  fra  Handels-  og  Industrikommissionen  i  Hel¬ 
singfors,  hvorefter  Varer  kun  maa  importeres  til  Fin¬ 
land,  saafremt  Importtilladelse  forinden  er  opnaaet, 
samt  at  der  heller  ikke  bør  træffes  endelige  Købe- 
aftaler  eller  erlægges  Betaling  for  Varer,  som  agtes 
importeret  til  Finland,  forinden  saadan  Licens  fore¬ 
ligger. 

» Nationaliseringen «  af  det  russiske  Forretningsliv. 

Opmærksomheden  henledes  paa,  al  Industriraadet 
fra  Udenrigsministeriet  har  modtaget  Genpart  af  en 
af  den  kgl.  Gesandt  i  Petrograd  indsendt  tysk  Over¬ 
sættelse  af  et  af  Bolschevikregeringen  d.  28.  Juni  d. 
A.  offentliggjort  Dekret  om  »Nationalisering«  af 
Handels-  og  Industriforetagender.  Dekretet  ligger  til 
Gennemsyn  i  Industriraadet. 

Engelske  Licenser. 

Ifølge  en  til  Industriraadet  fra  Udenrigsministeriet 
indsendt  Tillægsliste  af  28.  Juli  1918  er  Tafifelsalt  og 
Billardballer  af  Elfenben  optaget  paa  Listen  over  de 
Varer,  for  hvilke  Udførselstilladelse  til  Danmark  nu 
kan  ventes. 

Import  fra  Frankrig. 

For  at  der  kan  opnaas  Udførselstilladelse  fra  Frank¬ 
rig  skal  den  af  Industriraadet  udstedte  Garanti- 
erklæring  fremtidig  viseres  af  »Comité  Interallié«  i 
Kjøbenhavn. 

Viseringen,  der  besørges  foretaget  af  Organisatio¬ 
nerne,  vil  indtil  videre  kun  kunne  forventes  givet  for 
saadanne Varer,  der  er  opført  paa  de  fornylig  offent¬ 
liggjorte  Lister  over  Varer,  for  hvilke  Frankrig  og 
dets  Allierede  har  hævet  Embargoen. 

Forpligtelseserklæringen  maa  indeholde  nøjagtig 
Oplysning  om  Importørens  Navn,  Adresse,  Varens  Art, 
Kvalitet,  Mængde,  Vægt  og  Fakturaværdi. 

Import  fra  Spanien. 

Den  herværende  engelske  Legation  har  meddelt, 
at  fra  og  med  den  15.  August  1918  maa  alle  Varefor¬ 
sendelser  fra  Spanien  til  Danmark  være  ledsaget  af 
Letters  of  Insurance  (Navicerts),  saaledes  som  det 
hidtil  har  været  Tilfældet  for  Afskibning  fra  Amerika. 
Angaaende  Opnaaelse  af  forannævnte  »Letters  of  In¬ 
surance«  maa  den  spanske  Aflader  henvende  sig  til 


den  engelske  Gesandt  i  Madrid  og  til  denne  meddele 
Numret  paa  den  af  Industriraadet  udstedte  Garanti- 
erklæring. 

De  Importører,  der  ønsker  Afskibning  af  Varer  fra 
Spanien,  maa  derfor  foranledige,  at  deres  Sælgere 
foretager  de  fornødne  Henvendelser. 

De  Importører,  der  nu  har  Garantierklæringer  lø¬ 
bende  for  saadanne  Varer,  anmodes  om  i  egen  Inter¬ 
esse  omgaaende  at  indsende  til  Industriraadet  en  sam¬ 
let  specificeret  Fortegnelse  over  disse  Garantierklæ¬ 
ringers  Numre. 

Varer  fra  Holland  og  Schweiz  i  Transit  gennem 

Tyskland. 

For  at  opnaa  Transittilladelse  gennem  Tyskland 
for  Varer  fra  Holland  og  Schweiz  skal  der  fremtidig 
afgives  B  2-Erklæring,  og  det  er  da  de  i  Erklæringen 
indeholdte  Bestemmelser  vedrørende  Varer,  der  ind¬ 
føres  til  Danmark  med  et  under  tysk  Lejdebrev  sej¬ 
lende  Skib,  der  gælder  for  saadanne  Varer,  der  tran¬ 
siterer  Tyskland  fra  ovennævnte  Lande. 

Licens  for  Skind  fra  Norge. 

Erhvervenes  Fællesudvalg  meddeler,  at  Spørgsmaa- 
let  om  Skind  volder  store  Vanskeligheder  i  Norge, 
saaledes  at  man  har  maattet  gaa  til  at  beslaglægge 
hos  de  Handlende  forskellige  Partier  Kid-  og  Lamme¬ 
skind  for  at  skaffe  Landets  Garverier  Raamaterialer. 
For  Tiden  vil  det  derfor  være  umuligt  at  opnaa  Li- 
cense  for  Skind  fra  Norge. 

Imidlertid  foretages  der  en  Optælling  af  Norges 
Beholdninger  pr.  1ste  August,  og  saasnart  dette  Ma¬ 
teriale  foreligger,  antagelig  Medio  eller  Ultimo  August, 
vil  Spørgsmaalet  blive  taget  op  til  ny  Behandling,  og 
muligvis  vil  da  enkelte  mindre  Partier  undtagelsesvis 
kunne  frigives. 

□□□□□□ 

Fra  Biblioteket. 

Biblioteket,  som  nu  igen  gaar  den  travle  Tid  imøde’ 
er  i  September  Maaned  aabent  Hverdage  fra  Kl.  10 
Fm.  til  Kl.  10  Aft.  (Søndage  Kl.  10  Fm.  til  Kl.  4  Em.). 

Nyanskaffede  Bøger  findes  udstillede  i  Biblioteket, 
og  i  Løbet  af  næste  Maaned  vil  et  nyt  Katalog  over 
de  to  sidste  Aars  Erhvervelser  blive  trykt. 

Opmærksomheden  henledes  iøvrigt  paa  det  nye 
Reglement,  som  særlig  indskærper  regelmæssig  Til¬ 
bagelevering  af  det  laante,  da  Laanere  i  modsat  Fald 
ifalder  Bøde  for  hver  Dag  Bogen  udebliver. 

Reglementet  faas  i  Biblioteket. 

Avancebegrænsning  i  Industrien. 

Den  overordentlige  Kommission  og  Skotøjsindustrien. 


En  Sag  af  ganske  overordentlig  principiel  Be¬ 
tydning  for  vor  Industri  og  vort  hele  Erhvervs¬ 
liv  er  ved  at  udvikle  sig.  I  sit  Felttog  mod  Indu¬ 
striens  Avancer  har  Den  overordentlige  Kommis¬ 
sion  adopteret  et  fuldstændig  nyt  Princip  for  Pris¬ 
regulering,  der  fremtræder  slet  og  ret  som  en 
Avancebegrænsning.  Det  er  Skotøjsindustrien, 
der  foreløbig  har  maattet  holde  for. 

Reguleringen  indenfor  Skotøjsbranchen,  hvor¬ 
om  der  har  staaet  saa  stor  Larm  —  noget  mere, 
end  det  maaske  strengt  taget  sømmer  sig  fra  en 
Statsmyndigheds  Side  —  tog  sin  Begyndelse  den 
20.  Juni  i  Aar,  da  det  ved  indenrigsministeriet 
Bekendtgørelse  blev  forbudt  Fabrikerne  at  udle¬ 
vere  Skotøj,  idet  man  ønskede  at  sikre  Forbruget 
Adgang  til  at  komme  i  Besiddelse  af  det  Skotøj, 
som  maatte  være  i  Ordre  til  billige  Priser.  Af 
denne  Aarsag  valgte  Den  overordentlige  Kommis¬ 
sion  at  begynde  Reguleringen  med  at  begrænse 
Skotøjshandlernes  Avance,  idet  man  delte  Sko¬ 
tøjet  i  4  Grupper  og  fastsatte  en  Maksimalavance 
paa  20,  25  og  30  pCt.  af  Fabrikspriserne  paa  hen¬ 
holdsvis  Gruppe  1,  2  og  3,  medens  den  4.  Gruppe, 
det  saakaldte  Luksusfodtøj,  blev  givet  fri. 

Der  har  hele  Tiden  ogsaa  i  Industrien  været 
delte  Meninger,  om  Kommissionen  saaledes  er 
begyndt  fra  den  rette  Ende  med  sin  Regulering 
af  Skotøjspriserne.  I  al  Fald  er  det  en  Kendsger¬ 
ning,  at  noget  særlig  rationelt  System  er  det  ikke 
lykkedes  at  skabe  heller  i  dette  første  Afsnit  af 
Reguleringen.  Da  man  derefter  skulde  over  til 
den  ulige  vanskeligere  Opgave,  at  finde  en  prak¬ 
tisk  gennemførlig  Ordning  for  selve  Skotøjsindu¬ 
strien,  greb  man  fra  Den  overordentlige  Kommis¬ 


sions  Side,  efter  forgæves  Modstand  fra  Skotøjs¬ 
fabrikerne,  til  det  Princip  om  Avancebegræns¬ 
ning,  der  har  fundet  sit  Udtryk  i  den  meget  om¬ 
talte  Skotøjsordning  af  5.  September  d.  A.  En 
fuldstændig  fanatisk  Pressekampagne,  der  indirek¬ 
te  er  udgaaet  fra  Den  overordentlige  Kommission, 
havde  gjort  Skotøjsfabrikanternes  Stilling  over¬ 
ordentlig  vanskelig  og  bidrog  meget  til,  at  disses 
Repræsentanter  i  Forhandlingerne  med  Den  over¬ 
ordentlige  Kommission  mente  at  maatte  bøje  sig 
for  dennes  Afgørelse,  dog  under  Forbehold  af  In- 
dustriraadets  Godkendelse.  Ordningen  forelag¬ 
des  derefter  paa  en  Generalforsamling  i  Forenin¬ 
gen  af  Københavns  Skotøjsfabrikanter,  der,  skønt 
modstræbende,  tiltraadte  Ordningen  med  Vedta¬ 
gelse  af  følgende  Resolution: 

»For  endelig  at  skaffe  Ro  om  Skotøjsspørgs- 
maalet  efter  alle  de  uforstaaende  og  hadefulde 
Angreb,  Industrien  har  været  Genstand  for,  ved¬ 
tager  Foreningen  af  Københavns  Skotøjsfabri¬ 
kanter  at  tiltræde  den  af  Den  overordentlige  Kom¬ 
mission  foreslaaede  Ordning,  til  Trods  for,  at 
denne  Ordning  paa  mange  Maader  vil  stille  vor 
Industri  overordentlig  ugunstigt.  Da  der  desuden 
i  den  foreslaaede  Ordning  indgaar  en  Række  nye 
Principer  af  ganske  uoverskuelige  Følger  for  alt 
Næringsliv,  særlig  vedrørende  den  hidtidige  Op¬ 
fattelse  af  Begrebet  »Nettoavance«,  sker  vor  Til¬ 
træden  kun  under  Forbehold  af  Industriraadets 
Sanktion.« 

Selve  Ordningen  gaar  ud  paa  følgende: 

»I  Nettoavance  maa  der  beregnes  10  pGt.  af 
Salgsprisen. 

Af  det  saaledes  fremkomne  Overskud  skal  tal¬ 
gen  de  Poster  dækkes: 

а)  Aktiedividendé. 

1))  Tantiemer  af  enhver  Art  og  Lønninger  til 
Bestyrelse  eller  Bestyrelsesraad. 

c)  Vederlag  til  Driftslederne  udover  8  pCt.  af 
Arbejdslønnen. 

d)  Indkomst-  og  Formueskatter  samt  enhver 
Art  af  Renter. 

e)  Alle  Henlæggelser  til  Reserver  eller  andre 
Forinaal. 

f)  Enhver  Art  af  Afskrivninger  udover  de  ne¬ 
denfor  under  3  nævnte. 

Paa  Kontoen  for  Generalomkostninger  maa  op¬ 
føres: 

1)  Husleje  .  Hvis  Fabriken  ejer  Ejendommen  8 
pCt.  af  dennes  Ejendomsskyld,  fradraget 
Maskinernes  Værdi. 

Prioritetsrenter,  Vedligeholdelse  og  Af¬ 
skrivninger  holdes  herefter  udenfor  Regn¬ 
skabet. 

2)  Paa  Maskinerne  afskrives  8  pCt.  af  Indkøbs¬ 
prisen  (resp.  Overtagelsesprisen). 

3)  Til  Vedligeholdelse  (bortset  fra  Ejendomme, 
hvor  denne  ejes  af  Fabriken),  Fornyelse,  Læ¬ 
ster,  Modeller  og  Jern. 

De  dertil  medgaaende  Beløb  maa  dog  ikke 
overstige  Gennemsnittet  for  Aarene  1914 — 
15 — 16 — 17. 

4)  Vederlag  til  Driftslederne,  dog  ikke  over  8 
pCt.  af  Arbejdslønnen. 

5)  Ændringen  gennemføres  for  alle  siden  1. 
Maj  optagne  Ordrer,  der  ikke  er  effektuerede 
ved  Udlevering. 

б)  1.  April  1919  kan  i  Tilfælde  af  væsentlig 
Forandring  af  Forholdene  eller  Bristen  af 
Forudsætningerne  Anmodning  om  Revision 
fremsættes  fra  Fabrikernes  Side.  Kommis¬ 
sionen  forbeholder  sig  selvfølgelig  Ret  til  til 
enhver  Tid  at  optage  Sagen  til  fornyet  Be¬ 
handling.« 

Kommissionen  kontrolerer  Prisaftalen  ved  en 
Revision  af  Regnskaberne,  naar  Aaret  er  omme. 
Hvis  Fabrikernes  Bruttokalkulationer  skulde  vise 
sig  at  medføre,  at  deres  Nettofortjeneste  kommer 
til  at  overskride  den  ovennævnte  Begrænsning, 
overføres  det  herved  for  meget  indvundne  Beløb 
efter  det  offentliges  nærmere  Bestemmelse  til  Re¬ 
gulering  af  Skotøjspriserne  i  det  næste  Aar. 

Angaaende  Tidspunktet  for  Avancebegrænsnin¬ 
gens  Ikrafttræden  bestemtes  det,  at  denne  skulde 
finde  Anvendelse  fra  den  fornødne  indenrigsmini- 


sterielle  Bekendtgørelses  Dato,  dog  bortset  fra 
endnu  ikke  effektuerede  Ordrer,  som  maatte  være 
indgaaet  efter  1.  Maj  d.  A.,  der  ved  særlig  Be¬ 
stemmelse  er  medtagne. 

Denne  Ordning,  der  saaledes  baade  i  sil  Prin¬ 
cip  og  i  sine  nærmere  Enkeltheder  maa  vække 
den  største  Opmærksomhed,  oversendtes  derefter 
fra  Fabrikantforeningen  til  Industriraadet,  der  i 
et  Møde  den  10.  ds.  behandlede  Sagen. 

En  Betænkning  fra  Industriraadet. 

Som  Resultat  af  en  meget  grundig  Drøftelse 
af  alle  Sagens  Momenter  fremkom  derefter  føl¬ 
gende  Skrivelse  fra  Industriraadet: 

Til 

Den  overordentlige  Kommission. 

Foreningen  af  Skotøjsfabrikanter  har  meddelt 
Industriraadet,  at  den  paa  Skotøjsindustriens 
Vegne  har  sluttet  en  Overenskomst  med  Den 
overordentlige  Kommission,  ved  hvis  Tiltrædelse 
Foreningen  har  forbeholdt  sig  at  æske  Induslri- 
raadets  Billigelse.  I  denne  Anledning  har  Indu¬ 
striraadet  den  10.  ds.  afholdt  et  Møde,  paa  hvilket 
den  omhandlede  Overenskomst  har  været  fore¬ 
lagt  Industriraadets  Medlemmer.  Efter  indgaa- 
ende  Drøftelse  har  Raadet  derefter  enstemmigt 
besluttet  at  fremsætte  følgende  Udtalelse,  som 
man  herved  tillader  sig  at  forelægge  Den  over¬ 
ordentlige  Kommission. 

Man  gaar  ud  fra,  at  Opgaven  med  den  fore- 
slaaede  Overenskomst  er  at  tilvejebringe  en  Pris¬ 
aftale  med  Skotøjsindustrien,  som  kan  lægges 
til  Grund  for  en  ministeriel  Forordning,  hvis 
Formaal  er  under  de  nærværende  vanskelige 
Forhold  at  sikre  Befolkningen  billigst  muligt  Fod¬ 
tøj,  et  Maal  hvis  Betydning  Industriraadet  fuldt 
ud  vurderer,  og  til  hvis  Opnaaelse  Industrien 
gerne  yder  sin  Bistand.  Det  Spørgsmaal,  som 
da  rejser  sig  er,  om  den  aftalte  Ordning  er  egnet 
til  at  naa  dette  Maal,  og  om  de  Midler,  hvor¬ 
med  Maalet  søges  naaet,  kan  billiges  eller  maatte 
vække  Betænkeligheder. 

Hvad  der  først  falder  i  Øjnene  er  her  Be¬ 
grænsningen  af  Skotøjsfabrikernes  Nettoavance. 
Raadet  maa  i  al  Almindelighed  være  enig  i,  at 
Bestræbelserne  for  at  lette  Dyrtiden  for  Befolk¬ 
ningen  kræver  Resignation  hos  alle  Erhvervs¬ 
virksomheder  med  Hensyn  til  den  opnaaelige 
Avance.  Raadet  maa  anse  det  for  alle  Indu¬ 
striers  Pligt  at  vise  en  saadan  Resignation,  og 
forsaavidt  denne  Avance  ikke  gaar  under  et  til- 

ladeligt  Minimum,  maa  Raadet  anse  det  for 
ønskeligt,  at  Industrien  paa  dette  Punkt  viser 
den  størst  mulige  Imødekommenhed.  Ifølge  den 
foreliggende  Overenskomst  skal  der  for  Skotøjs- 
fabrikerne  fastsættes  en  Maksimal-Nettoavance 
paa  10  pCt.  af  Skotøjets  Salgspris.  Af  det  os 
foreliggende  Materiale  fremgaar  dog,  at  der  af 
denne  saakaldte  Neltoavance  skal  afholdes  en 
Række  Driftsomkostninger,  saa  at  den  virkelig 
opnaaelige  Nettoavance  vil  ligge  lavere  og  maa 
antages  gennemsnitlig  at  blive  ca.  7Va  pCt.,  hVoraf 
skal  dækkes  saavel  Udbytte  til  Aktionærer  og 
Ejere  som  Henlæggelser  for  Fremtiden.  Hvor¬ 
vidt  denne  Fortjeneste  paa  Salgsprisen  maa  ka¬ 
rakteriseres  som  rundelig  eller  blot  tilstrækkelig 
vil  afhænge  af  Forholdet  mellem  Virksomhedens 
Omsætning  og  den  i  Virksomheden  anbragte 
Kapital,  et  Forhold,  der  nødvendigvis  maa  stille 
sig  forskelligt  for  forskellige  Virksomheder,  og 
som  tillige  vil  være  i  høj  Grad  afhængig  af, 
hvorvidt  Virksomheden  kan  holdes  gaaende  Aaret 
rundt  eller,  saaledes  som  Materialemanglen  for 
Tiden  lader  befrygte,  kun  vil  kunne  gaa  en  Del 
af  Aaret.  Men  med  Hensyn  til  disse  Virkninger 
adskiller  en  Maksimalavance  beregnet  af  Salgs¬ 
prisen  sig  ikke  fra  Maksimalpriser  i  Alminde¬ 
lighed.  Derimod  rejser  det  Spørgsmaal  sig, 
hvorfor  man  i  Stedet  for  at  fastsætte  Maksimal¬ 
priser  har  begrænset  sig  til  at  fastsætte  en  Maksi¬ 
malavance. 

De  Foranstaltninger,  der  af  Regeringen  i  Kraft 
af  Loven  af  7.  August  1914  hidtil  er  truffet  for 
at  holde  Varepriserne  nede  i  Danmark,  har  søgt 
at  modarbejde  den  enorme  Synken  i  Pengenes 
Værdi  og  Købeevne,  som  er  en  Følge  af  Ver¬ 
denskrigen  og  de  af  denne  foraarsagede  uhyre 
Beløb  af  Pengerepræsentativer,  som  er  sat  i  Om¬ 
løb,  navnlig  i  de  krigsførende  Lande.  Det  lig¬ 
ger  klart  for  Dagen,  at  Fastsættelsen  af  en 
Maksimalpris  maa  sætte  en  Grænse  for  Forskyd¬ 
ningen  af  Forholdet  mellem  Varepris  og  Penge¬ 
værdi.  Det  samme  gælder  imidlertid  ikke  Fast¬ 
sættelsen  af  en  Maksimalavance,  allermindst  naar 
denne  ansættes  i  Procent  af  alle  øvrige  Omkost¬ 
ninger.  I  samme  Øjeblik  som  Producenten  er 
bragt  under  de  ved  en  saadan  Foranstaltning 
skabte  Vilkaar,  vil  hans  pekuniære  Interesse  i 
at  nedbringe  sine  Omkostninger  og  derved  billig¬ 
gøre  Varen  faktisk  være  forvandlet  til  det  mod¬ 
satte,  en  pekuniær  Interesse  i,  at  disse  Omkost¬ 
ninger  ikke  begrænses.  Jo  mindre  Fabrikanten 
økonomiserer  med  sil  Raamateriale,  jo  højere 


Arbejdslønnen  stiger,  kort  sagt,  jo  dyrere  Sko¬ 
tøjet  bliver,  desto  mere  vil  Fabrikanten  faktisk 
tjene. 

Selvom  Flertallet  af  Industridrivende  vil  fore¬ 
trække  at  arbejde  efter  de  Principer,  som  hidtil 
har  været  ledende  for  dem,  og  som  bl.  a.  indeholder 
Pligten  til  at  arbejde  økonomisk  og  ved  stadige 
Fremskridt  at  fremskaffe  Varerne  saa  billigt  som 
Hensynet  til  Varernes  Godhed  og  til  Medarbej¬ 
dernes  berettigede  Krav  muliggør  det,  vil  det 
næppe  kunne  undgaas,  at  det  her  indførte  Prin¬ 
cip  efterliaanden  svækker  Interessen  og  i  bed¬ 
ste  Fald  erstatter  den  med  Ligegyldighed.  En 
Fastsættelse  af  en  Maksimalavance  og  gan¬ 
ske  særlig  af  en  Avance,  der  ikke  giver  noget 
synderligt  Overskud  udover  en  simpel  Bankrente, 
vil  derfor  i  sidste  Instans  modvirke  sit  Formaal 
og  ikke  være  i  Stand  til  at  skaffe  Forbrugerne 
billigere  Varer. 

Ifølge  Overenskomsten  skal  der  af  den  saa¬ 
kaldte  Nettoavance  dækkes  alle  Arter  af  Ren¬ 
ter.  Denne  Bestemmelse  viser  ikke  alene,  at 
Udtrykket  Nettoavance  er  urigtigt,  men  den  har 
ogsaa  den  uheldige  Virkning,  at  den  stiller  Virk¬ 
somheder,  som  arbejder  med  en  Del  laante 
Penge,  og  som  baade  skal  forrente  og  afdrage 
disse,  saaledes  som  Forholdet  ofte  vil  være  med 
nye  eller  mindre  Virksomheder,  ugunstigt  i  For¬ 
hold  til  større  og  konsoliderede  Virksomheder.  Det 
synes  af  den  offentlige  Diskussion  at  fremgaa, 
at  Skotøjsfabrikationen  her  i  Landet  efter  den 
almindelige  Opfattelse  skulde  være  koncentreret 
i  een  Virksomhed.  Denne  Opfattelse  er  ganske 
urigtig.  Den  paagældende  Virksomhed,  A/S  Bal¬ 
lin  &  Hertz,  producerer  ifølge  de  Industriraadet 
forelagte  Oplysninger  under  40  pCt.  af  Landets 
fabriksproducerede  Fodtøj,  medens  over  60  pCt. 
af  Produktionen  fordeler  sig  paa  et  stort  Antal 
større  eller  mindre  Virksomheder.  Fastsættelsen 
af  en  Maksimalavance  i  Procent  af  Salgsprisen, 
maa  naturligvis  give  det  bedste  Resultat  for  saa- 
danne  Virksomheder,  der  arbejder  helt  med  egen 
Kapital,  altsaa  ikke  har  Renter  at  afgive.  Del 
synes  deraf  at  fremgaa,  at  Overenskomsten  stil¬ 
ler  de  mange  mindre  Virksomheder  ugunstigt  i 
Forhold  til  den  enkelte  store. 

Ifølge  det  Raadet  forelagte  Materiale  maa  del 
dernæst  antages,  at  Avancen  paa  Luksusfodtøj 
gennemgaaende  er  højere  end  paa  almindeligt 
Brugsfodtøj,  et  Forhold  som  genfindes  tilsva¬ 
rende  i  andre  Industrier,  og  som  er  en  naturlig 
Følge  af,  at  del  almindelige  Brugsfodtøj  er  Masse- 

produktion,  medens  Luksusfodtøjet  stiller  større 
Fordringer  til  Materiale  og  Udførelse.  Hertil 
svarer  ogsaa  den  af  Indenrigsministeriet  trufne 
Bestemmelse  for  Skotøjshandlere,  at  Avancen  paa 
Luksusfodtøj  ikke  er  begrænset.  I  Overenskomsten 
er  Avancebegrænsningen  for  Fabrikerne  imidlertid 
udstrakt  til  ogsaa  at  omfatte  Luksusfodtøjet.  Da 
der  ikke  gælder  nogen  Forpligtelse  for  Skotøjs¬ 
bandlerne  i  saa  Henseende,  haves  der  ingen  Sik¬ 
kerhed  for,  at  en  Nedsættelse  af  Salgsprisen  paa 
Luksusfodtøj  fra  Fabrikerne  vil  komme  Publi¬ 
kum  tilgode,  medens  man  omvendt  fratager 
Fabrikerne  et  Middel  til  at  beregne  Avancen 
paa  Brugsfodtøjet  lavere. 

Overenskomsten  bestemmer  endvidere,  at  alle 
Skatter  skal  afholdes  af  Nettoavancen,  ogsaa 
ordinære  Skatter.  Industriraadet  maa  finde,  at 
det  strider  mod  almindelige  sunde  Forretnings¬ 
principer  ikke  at  beregne  Virksomhedens  nor¬ 
male  Skatter  som  en  Udgiftspost,  og  maa  be¬ 
tragte  det  som  vildledende,  naar  Skattens  Beløb 
henregnes  til  Nettoavancen. 

Overenskomstens  Enkeltheder,  af  hvilke  kun 
nogle  her  er  fremdragne  til  Eksempel,  giver 
saaledes  Industriraadet  Anledning  til  en  Række 
Indvendinger.  Raadet  maa  dernæst  finde,  at  det 
til  Grund  for  Overenskomsten  valgte  Princip 
ikke  er  egnet  til  at  naa  Maalet,  en  Nedsættelse 
af  Skotøjspriserne.  Disse  vil  være  sammensat 
af  10  pCt.  saakaldt  Netloavance  og  90  pCt. 
Udgifter.  Det  er  umiddelbart  indlysende,  at 
det  er  disse  sidste,  som  vil  gøre  Udslaget. 
For  Skotøjshandlernes  Vedkommende  bar  man 
valgt  at  fastsætte  en  Maksimal-Handelsavance 
for  Brugsfodtøj.  Industriraadet  maa  tilraade,  at 
man  paa  tilsvarende  Maade  fastsætter  Maksimal¬ 
priser  for  almindeligt  Brugsfodtøj  i  Tilslutning  til 
Fastsættelse  af  Maksimalpriser  for  Huder  og  Læder. 
Man  vil  derved  opnaa  virkelig  at  fastlægge  Pri¬ 
serne,  saa  at  Prisreguleringen  kommer  Forbru¬ 
gerne  tilgode,  og  man  vil  indenfor  den  givne 
Ramme  give  den  Opmuntring  til  den  Industri¬ 
drivende,  at  hans  Anstrengelser  for  at  økonomi¬ 
sere  med  Materialerne,  gøre  fordelagtige  Indkøb 
og  administrere  Kræfterne  paa  økonomisk  Maade 
giver  ham  nogen  Løn. 

Ikke  mindst  overfor  de  mange  forskellige  urigtige 
Sigtelser  mod  Industrien,  som  er  kommet  frem  un¬ 
der  den  meget  skarpe  Pressekampagne,  som  et  Med¬ 
lem  af  Den  overordentlige  Kommission  har  ment 
at  burde  rejse  samtidig  med,  at  der  arbejdedes 


paa  denne  Ordnings  Løsning,  ønsker  Industri¬ 
raadet  endnu  en  Gang  at  fremhæve,  at  det  ingen¬ 
lunde  er  vor  Mening  at  modsætte  os  prisregu¬ 
lerende  Foranstaltninger  for  Industriens  Frem¬ 
bringelser.  Eksempler  fra  mange  Industrier  kan 
hentes  til  Bevis  herfor.  Men  ligesaa  vist  som  vi 
er  villige  til  at  paatage  os  vidtgaaende  Byrder, 
ligesaa  vist  maa  vi  hævde,  at  den  Vej,  man  i 
dette  Tilfælde  ønsker  at  slaa  ind  paa,  ikke  fører 
til  Løsningen  af  den  stillede  Opgave.  Det  maa 
forekomme  indlysende,  at  det  mindre  er  Pris¬ 
reguleringen  end  Ønsket  om  at  faa  Hals-  og 
Haandsret  over  Produktionen,  altsaa  bane  Vejen 
for  den  statskontrolerede  Industri,  for  Stats¬ 
socialismens  Principer,  der  bar  været  det  dri¬ 
vende  i  Kommissionsudvalgets  Arbejde  i  denne 
Sag.  Vi  fremhæver  dette  saa  meget  mere  som 
der  fra  Sider,  der  nøje  er  knyttet  til  Kommis¬ 
sionen,  offentlig  er  stillet  fortsatte  Foranstalt¬ 
ninger  af  samme  Art  i  Udsigt  ogsaa  for  andre 
Industrier,  ja  endog  er  udkastet  Fremtidstanken 
om  almindelig  Statskontrol  over  vor  Industri. 
De  Fremtidsudsigter  for  vor  industrielle  Produk¬ 
tion  saa  vel  som  for  Landets  hele  Økonomi,  der 
aabner  sig  som  Følge  af  de  herskende  Verdens¬ 
forhold,  turde  ikke  opfordre  til  at  eksperimen¬ 
tere  med  slige  Principer,  og  vi  maa  til  enhver 
Tid  og  navnlig  naar  de  søges  gennemført  under 
Dække  af  helt  andre  Formaal,  saaledes  som  det 
er  Tilfældet  i  den  foreliggende  Sag,  nedlægge  en 
bestemt  Indsigelse  herimod. 

Af  alle  disse  Grunde  kan  Industriraadet  ikke 
anbefale,  at  den  foreliggende  Overenskomst  læg¬ 
ges  til  Grund  for  den  indenrigsministerielle  For¬ 
ordning,  hvis  Formaal  er  at  regulere  Skotøjs¬ 
priserne. 

Kjøbenhavn,  den  13.  September  1918. 

M.  A.  Abrahamson.  Max  Ballin.  Harald  Bing. 

Allan  Bock.  O.  Biisse.  Benny  Dessau. 

Axel  Engel.  Alex.  Foss.  C.  Gammeltoft. 

Gunnar  Gregersen.  Emil  Gliickstadt. 

Valdemar  Hansen.  S.  C.  Hauberg. 

John  Jacobsen.  C.  F.  Jarl.  O.  V.  Kagser. 

F.  A.  Kjær.  L.  Larsen.  Laur.  Laursen. 

John  Messerschmidt.  Karl  Meyer.  Ove  Munck. 

Knud  Møller.  E.  Nobel.  A.  C.  Olesen. 

A.  C.  Owen.  Allan  Petersen.  Frantz  F.  Pio. 

Poul  C.  Poulsen.  F.  Preisler.  H.  P.  Prior. 

F.  H.  J.  Rambusch.  H.  Schmidt.  H.  Sebbelov. 

C.  V.  Slomann.  H.  Vestesen. 

Af  den  tyske  Handelsflaades  Historie. 

Ved  Gand.  polit.  ./.  Vestberg. 


I  den  forrige  Artikel  paaviste  vi,  hvorledes 
Hamborg  og  Bremen  i  den  sidste  Menneskealder 
er  blevet  Hovedarnestederne  for  den  tyske  Han- 
delsflaade.  Naar  man  nu  nærmere  —  omend  i 
store  Træk  —  skal  karakterisere  denne  Flaades 
Udviklingshistorie,  turde  det  mest  praktiske  være 
at  tage  sit  Grupperings- Udgangspunkt  i  Stillin¬ 
gen  umiddelbart  før  Krigen;  rette  Blikket  paa  de 
enkelte  Storrederier  og  deres  Historie,  og  derefter 
at  fremhæve  det  mere  almene,  men  dog  ejendom¬ 
melige  for  den  tyske  Handelsflaade.  Vi  vil  —  ef¬ 
ter  et  Par  orienterende  Bemærkninger  —  begynde 
med  Hamborg  og  Hamborgs  største  Rederi. 

Fra  30 vernes  Begyndelse  af  forrige  Aarhun- 
drede  tog  Trafiken  paa  Nordamerika  et  meget 
betydeligt  Opsving.  U.  S.  A.  forlod  sin  skrappe 
Dilterentialtoldpolitik,  og  dette  i  Forbindelse  med 
det  almindelige  Opsving  i  Staternes  Næringsliv 
og  de  trykkende  politiske  Forhold  i  Evropa  frem¬ 
mede  ikke  blot  Vareudvekslingen,  men  ogsaa 
Passagerudvandringen.  Til  U.  S.  A.  indvandrede 
saaledes  1825:  10,000  Personer,  1832:  62,000  Per¬ 
soner.  Den  voksende  Trafik  krævede  imidlertid 
bedre  Transportmidler.  Medens  Black  Ball  Line’s 
Paketter  til  at  begynde  med  (startet  1816  i  New 
York)  brugte  40  Dage  til  Liverpool  og  23  Dage 
til  den  tilsvarende  Hjemrejse,  gjorde  30vernes  og 
40ernes  Paketter  Rejsen  paa  godt  den  halve  Tid. 
1840  dannedes  desuden  den  første  Dampskibsbnie 
over  Atlanterhavet  fra  Liverpool  med  engelsk 
Statsstøtte  (Gunard  Line).  Vel  forsøgte  Amerika¬ 
nerne,  Pionererne  i  Atlanterhavsrutefarten,  at 
hævde  deres  i  Forvejen  meget  indflydelsesrige  Stil¬ 
ling;  men  disse,  der  paa  Sejlpaketternes  Omraade 
var  afgjort  Nr.  1,  formaaede  ikke  paa  Dampskibs- 
omraadet  at  skabe  sig  en  holdbar  Stilling.  Det 
blev  lier  Evropa,  fornemmelig  England  og  Tysk¬ 
land,  der  i  en  kortere  Aarrække  blev  det  førende. 

Tysklands  Forbindelse  med  U.  S.  A.  foregik 
oprindelig  over  Bremen,  medens  Hamborg  havde 
Hovedforbindelsen  med  Vestindien  og  Sydame¬ 
rika.  Men  flere  fremsynte  Hamborgerkøbmænd 
blev  hurtig  klar  over,  at  Udviklingen  af  en  Nord- 
amerikaforbindelse  vilde  kunne  blive  af  en  ene- 
staaende  Betydning  for  Byens  økonomiske  Op¬ 
sving. 

Allerede  1836  havde  R.  Slomann  dannet  den 


II. 

første  hamborgske  Sejlskibslinie  paa  New  York 
efter  amerikansk  Forbillede;  og  ihvorvel  det  og¬ 
saa  var  ham,  der  1850  oprettede  den  første  Damp¬ 
skibslinie  paa  samme  By,  blev  det  dog  ikke  fra 
hans  Kontorer,  at  den  senere  saa  mægtige  Ham¬ 
borg — Amerika  Linie  udsprang.  Det  var  andre 
Mænd,  der  tog  Initiativet  til  Dannelsen  af  dette 
Selskab.  Af  disse  kunde  nævnes  Bolten  og  Go- 
oetiroy.  Man  begyndte  beskedent  i  1847  med  en 
Aktiekapital,  der  var  under  14  Mili.  Mark.  Først 
i  1848  kom  Sejlpaketterne  i  Gang.  Det  første 
Skib  »Deutschland«  formaaede  at  tage  200  Mel- 
lemdæks-  og  20  Kahytspassagerer  med  sig.  Det 
maalte  717  Br.  R.  T.,  d.  v.  s.  man  stod  her  over¬ 
for  Skibe,  der  i  Art  og  Størrelse  var  langt  mere 
i  Familie  med  Columbus  Caraveller  end  med  de 
moderne  Hurtigdampere.  Imidlertid  mærkede 
man  i  Løbet  af  faa  Aar  Konkurrencen  fra  Damp¬ 
skibene  ikke  blot  i  Passager-,  men  ogsaa  i  Vare- 
trafiken.  Da  der  samtidig  paa  disse  Felter  var  et 
stærkt  voksende  Behov,  besluttede  man  sig  til  i 
50erne  at  gaa  over  til  Dampskibe.  De  to  første 
heraf  sattes  i  New  Yorker  Farten  1857.  Efter 
Vanskeligheder  som  Følge  af  den  store  Krise 
samme  Aar  fulgte  et  rask  Opsving,  der  først  af¬ 
brødes  i  den  store  Borgerkrigs  Slutkamp.  En 
ny  god  Periode,  1868  var  dog  et  vanskeligt  Aar, 
standsede  brat  i  1870,  idet  denne  Krig  langt  mere 
end  de  to  foregaaende  tvang  til  Ruternes  Indstil¬ 
ling  og  Oplægning  af  Tonnagen.  Denne  døde  Pe¬ 
riode  blev  imidlertid  ligesaa  kortvarig  som  den 
var  pludselig.  Kejserrigets  Dannelse,  og  hvad  der¬ 
med  fulgte,  afgav  Basis  for  et  stort  og  mægtigt 
Opsving.  Det  bragte  imidlertid  ikke  blot  Ham¬ 
borg — Amerikalinien,  eller  som  den  kort  og  godt 
kaldes  »Hapag«,  store  Udviklingsmuligheder,  men 
tillige  skarp  Konkurrence.  Saaledes  udkæmpedes 
i  1874 — 75  ruinerende  Kampe  mellem  denne  og 
Adlerslinien,  der  endte  med  sidstnævntes  Opgang 
i  Hapag.  Allerede  i  Begyndelsen  af  80erne  fulgte 
imidlertid  nye  Kampe,  i  hvilke  dog  atter  Hapag 
gik  af  med  Sejren,  stærkere  end  nogensinde. 
Navnlig  1886  blev  af  stor  Betydning  for  Fredens 
Oprettelse.  Carrliniens  hidtidige  Leder,  Albert 
Ballin,  gik  over  i  Hapags  Ledelse,  og  fra  dette 
Tidspunkt  daterer  sig  en  mægtig  Udvikling.  Bal¬ 
lin  har  med  stor  Behændighed  forstaaet  at  sikre 

o  g  udbygge  Stillingen  ad  Overenskomstens  Vej. 
Kun  sjældent,  og  livor  dette  var  absolut  nødven¬ 
digt,  har  han  betraadt  Krigsstien,  og  det  hvad  en¬ 
ten  hans  Konkurrenter  var  Hamborger-,  Bremer- 
eller  Udlands-Rederier.  Denne  Overenskomstpoli- 
tik,  der  tog  sit  Udgangspunkt  i  Kølnerkonferen- 
een  sidst  i  80erne,  og  som  forte  til  Dannelsen  af 
»Nordatlantisk  Dampskibsruteforbund«  i  1892, 
og  den  videre  Udbygning  af  samme  har  han  en 
væsentlig  Andel  i.  Men  samtidig  har  han  for- 
staaet  stadig  at  udvide  sit  Selskabs  Magt,  bl.  a. 
ved  en  omfattende  Fusionspolitik.  Talrige  er  de 
Selskaber  og  Firmaer,  Hapag  sukcessivt  har  op¬ 
taget  i  sig.  Til  de  oprindelige  Adler-  og  Carr- 
linier  er  senere  kommet  Hansa-  og  Kingsinlinierne, 
de  Freitas  &  Go.  (Brasilien),  Gellathy,  Hankey  & 
Co.  (Antwerpen-La  Plata)  Diederichsen,  Jepsen  & 
Co.  (Shanghai-Tientsin)  og  tiere  Woermanndam- 
pere.  Allerede  heraf  forstaar  man,  at  den  oprin¬ 
delige  Amerikafart,  der  vel  endnu  er  det  centrale, 
Rygraden  i  Selskabet,  har  faaet  mange  andre 
Følgesvende  i  alle  Verdens  Egne.  Det  har  ikke 
mindst  været  Hapags  Styrke  i  de  senere  Aar,  at 
det  har  haft  saa  mange  Strænge  at  spille  paa. 
Var  der  saaledes  smalle  Tider  et  Sted,  kunde 
Forholdene  være  saa  meget  bedre  paa  en  anden 
Kant,  og  saaledes  opvejede  Forskellighederne  del¬ 
vis  hverandre  og  bragte  mere  Stabilitet. 

Til  Belysning  af  Hapags  Udvikling  tjener  føl¬ 
gende  lille  Tabel  (i  Tonnagen  er  indbefattet  de 
under  Bygning  værende  Skibe)  : 


Aar 

Aktiekapital 
Miil.  Mark 

Br.  Beg.  Tons 

1847 

0,46 

1.600 

1857 

2,88 

13.500 

1867 

4,77 

28.400 

1877 

15,00 

52.000 

1887 

16,25 

83.000 

1897 

45,00 

335.700 

1907 

125,00 

995.700 

1910 

125,00 

1.023.300 

1913 

150,00 

1.421.700 

Passagerer 

Gods 

1857 

12.362 

1867 

30.293 

40.000  cbm 

1887 

41.620 

520.000 

1907 

470.290 

6.313.000  F.  Tons 

1912 

402.698 

7.990.000 

Udviklingen  er  unægtelig  imponerende.  I  1913 
opretholdt  »Hapag«  74  regelmæssige  Dampskibs¬ 
ruter,  nemlig  12  i  Nordamerikafarten,  16  i  Vest¬ 
indie-  og  Meksikofarten,  11  i  Syd-  og  5  i  Vest- 
amerikatjeneste,  11  asiatiske  Linier,  15  afrikan¬ 
ske  Linier  og  endelig  4  Evropalinier.  Del  store 


Hamborgerrederi  manglede  blot  Forbindelse  med 
den  5te  og  nyeste  Verdensdel:  Australien.  Men 
netop  i  1913  sluttede  det  en  Overenskomst  med 
Deutsch  -  Australische  *  DampfschifTahrts  -  Gesell- 
schaft;  og  var  Verdenskrigen  ikke  kommet,  skul¬ 
de  vi  sikkert  nu  have  set  »Hapag«s  Kontorflag  og- 
saa  i  denne  Fart.  Hvilken  Forandring  Skibs¬ 
dimensionerne  o.  a.  er  undergaaet  siden  1848 
fremgaar  af  følgende  lille  Opstilling: 


Navn 

i  , 

tJD  J 

tf 

Længde 

m 

Bredde 

ni 

Dybde 

m 

Passa¬ 

gertal 

%  BP 

J  £ 

Deutschland 

1848 

717 

64 

8 

14 

220 

— 

Kaiserin  Augu¬ 

sta  Victoria 

1906 

24.581 

213 

23,5 

16,4 

3000 

588 

Vaterland 

1914 

58.000 

289 

30,5 

19,0 

4050 

1200 

Omkring  Hamborg — Amerikalinien  grupperer 
der  sig  en  Række  betydelige  Rederier,  hver  med 
deres  Specialopgaver.  Vi  kan  imidlertid  ikke  ind¬ 
lade  os  paa  en  nærmere  Beskrivelse  af  disse,  ef¬ 
tersom  Pladsen  er  begrænset.  Ligeledes  er  deres 
Historie  mere  kortfattet,  og  deres  Betydning  mere 
beskeden.  Vi  vil  derfor  indskrænke  os  til  en 
Oversigt. 

Som  Numer  et  stod  —  vi  betragter  her  Stillin¬ 
gen  umiddelbart  før  Krigen  —  Hamburg — Siid- 
amerikanische  Dampfschiffahrtsgesellschaft  A/G, 
stiftet  1871  med  Rute  paa  Brasilien.  Dette  Sel¬ 
skab  har  i  Aarenes  Lob  formaaet  at  skabe  sig  en 
smuk  Position  i  Forbindelsen  mellem  Hamborg 
og  Sydamerika.  Ved  Udgangen  af  1912  raadede 
det  over  en  Flaade  paa  352,000  Br.  R.-T.  Det  be¬ 
skæftigede  sig  saavel  med  Fragt-  som  med  Pas¬ 
sagertrafik.  Herefter  fulgte  Deutsch-Australische 
Dampfschiffahrts-Gesellschaft  A/G,  der  i  Austra- 
liefarten  indtog  en  lignende  smuk  Position. 
Imidlertid  var  dette  Selskab  baade  mindre  og 
yngre  end  Sydamerikaselskabet.  Det  oprettedes 
nemlig  1888  og  raadede  ved  Udgangen  af  1912 
over  285,000  Br.  R.-T.  Trediepladsen  indtoges  af 
det  i  1872  startede  Kosmosselskab.  Dette,  der 
oprindelig  besejlede  Perus  og  Chiles  Havne,  ud¬ 
strakte  siden  sin  Interessesfære  til  Mellem-  og 
Nordamerikas  Vestkyst.  I  økonomisk  Henseende 
har  dette  Selskab  sikret  sig  en  meget  stærk  Posi¬ 
tion.  Dets  Flaade  maalte  i  1912  godt  og  vel 
200,000  Br.  R.-T.  Deutsch  Levante-Linie,  der  lun- 
skabt  et  værdifuldt  Bindeled  mellem  Tyskland 
og  Middelhavslandene,  og  som  i  Aarene  umiddel¬ 
bart  før  Krigen  tog  et  rask  Opsving,  raadede  i 
1912  over  godt  og  vel  150,000  Br.  R.-T.  Endelig- 
turde  der  endnu  af  Hamborgerrederier  være  Grund 
til  at  nævne  Deutsch-Amerikanische  Petroleum- 

Gesellschaft,  Woermann-Linien,  Deutsche-Ost- 
afrika-Linie,  del  gamle  Firma  R.  M.  Sloman  jr. 
og  endelig  Séjlskibsrederierne  Laeisz  og  Knohr  & 
Burchard.  Alle  disse  Selskaber  raader  vel  over 
mere  beskedne,  men  ligefuldt  fine  Flaader. 

Lad  os  imidlertid  nu  vende  Blikket  mod  Bre- 
men.  Mærkelig  nok  skulde  denne  By  faa  sit 
Storforetagende  i  Norddeutsche  Lloyd,  ganske 
som  Hamborg  fik  sit  i  »Hapag«.  Som  vi  tidligere 
har  nævnt,  var  det  navnlig  Bremen,  som  i  ældre 
Tid  havde  Forbindelse  med  Nordamerika,  ikke 
blot  paa  Passager-,  men  ogsaa  paa  Fragtomraa- 
det.  Men  medens  Tyngdepunktet  for  sidstnævnte 
efterhaanden  gled  over  til  Hamborg,  bevarede 
Bremen  lige  op  til  Verdenskrigen  Førerskabet  paa 
Passageromraadet.  Og  takket  være  netop  denne 
Foreteelse  har  Bremens  Varetrafik  dog  været  af 
anselige  Dimensioner. 

Som  bekendt  oprettedes  den  forste  engelske 
Postdamperlinie  paa  Amerika  i  1840.  Da  De  For¬ 
enede  Stater  imidlertid  ikke  var  tilbøjelige  til  at 
lade  sig  slaa  af  Marken,  udkastede  man  i  dette 
Land  Planer  om  selv  at  etablere  Dampskibsruter, 
saavel  paa  England  som  det  evropæiske  Fastland. 
Da  Bremen  hørte  nærmere  om  disse  Hensigter, 
var  man  ikke  sen  i  Vendingen.  Allerede  længe 
havde  Bremen  haft  et  godt  Ry  som  Udvandrings¬ 
sted.  Naar  nu  Sejlskibene  delvis  kunde  blive  af¬ 
løst  af  en  Dampskibsrute,  vilde  Byens  Tiltræk¬ 
ningsevne  for  Emigranter  vokse;  ligeledes  Vare¬ 
udvekslingen  med  Nordamerika.  Det  forstod  da¬ 
værende  Borgmester  Schmidt.  Hurtig  fik  han 
Byens  Raad  paa  sin  Side,  og  man  besluttede  øko¬ 
nomisk  at  støtte  Ocean  Steam  Navigation  Co., 
der  yderligere  fik  Subvention  fra  sit  Hjemland. 
1857  ophørte  imidlertid  sidstnævnte,  og  O.  S.  N. 
maatte  likvidere,  da  det  ikke  turde  fortsætte  uden 
denne  finansielle  Støtte.  Disse  Aar  havde  imid¬ 
lertid  vist  en  Postdamperlinies  Nødvendighed  paa 
Ruten  Bremen— New- York.  Paa  Initiativ  af  Stor¬ 
købmanden  H.  IL  Meier  kom  Norddeutsche 
Lloyd  til  Verden  samme  Aar  og  overtog  Arven 
efter  Ocean  Steam  Navigation  Company.  Det  be¬ 
gyndte  en  Del  større  end  det  i  1847  startede  Ham¬ 
borgerrederi,  nemlig  med  en  Aktiekapital  paa  ca. 
10  Mili.  Mark.  Men  det  skulde  dog  ikke  faa  en 
slet  saa  rivende  Udvikling,  selv  om  det  hurtig 
skabte  sig  en  smuk  Position.  Allerede  1860  over¬ 
drog  den  amerikanske  Regering  Postbefordrin¬ 
gen  for  Kontinentet  til  Lloyd,  som  derved  »so¬ 
cialt«  set  blev  ligestillet  med  de  engelske  Selska¬ 
ber  Gunard  Line  og  Inman  Line.  1  Løbet  af 

60erne  etablerede  ikke  blot  Selskabet  en  ugentlig 
Forbindelse  paa  New-York,  men  ogsaa  en  14-dag- 
lig  Forbindelse  paa  Baltimore,  der  atter  affødte 
Overenskomst  med  Baltimore — Ohio- Jernbane¬ 
selskabet.  Hertil  kom  yderligere  en  Rute  paa 
New-Orleans.  Krigen  1870  bragte  selvsagt  mid¬ 
lertidig  Standsning  og  økonomisk  Tab.  Saa  me¬ 
get  mægtigere  blev  Opsvinget  bagefter.  Ikke  blot 
forbedredes  de  bestaaende  Ruter  i  Betjeningen, 
men  adskillige  nye  oprettedes,  saaledes  paa  Vest¬ 
indien,  der  dog  ret  hurtig  igen  maatte  indstilles 
paa  Grund  af  manglende  Rentabilitet,  og  paa 
Sydamerika.  I  80erne  paabegyndtes  den  Foran¬ 
dring  i  den  transatlantiske  Dampskibsfart,  som 
førte  til  en  Udskilning  af  Ladnings-  og  til  Dels 
Udvandringsforretningen  fra  Post-  og  Kahytspas¬ 
sagerfarten,  som  atter  førte  til  Udviklingen  af 
Eksprestjenesten,  der  gav  sig  Udtryk  i  den  mo¬ 
derne  Hurtigdamper.  Lloydselskabet  var  det  før¬ 
ste  tyske  Rederi,  der  forstod  Betydningen  heraf. 
Allerede  1881  satte  dette  den  første  tyske  Hurtig¬ 
damper  »Elbe«  i  Fart  paa  New-York.  80ernes 
Midte  er  karakteriseret  ved  de  første  tyske  Stats¬ 
postsubventioner,  som  tilfaldt  Lloydselskabet.  I 
den  Anledning  oprettedes  Linier  paa  Østasien  og 
Australien.  Disse  Linier  bragte  imidlertid  i  Be¬ 
gyndelsen  Selskabet  store  Tab,  der  først  lidt  efter 
lidt  vendte  sig  til  det  bedre.  Ved  Kontrakternes  For¬ 
nyelse  i  1900  sattes  ogsaa  Subventionsbeløbet  i  Vej¬ 
ret.  Foruden  at  udbygge  og  forbedre  egne  Linier 
har  Lloydselskabet  været  interesseret  i  Oprettelsen 
af  nye  Rederier,  som  Rolandslinien  og  Hamborg- 
Bremen — Afrika-Linien.  Det  har  endog  medvir¬ 
ket  til  Oprettelsen  af  industrielle  Foretagender  i 
sin  Hjemstavnsby,  for  derigennem  at  øge  Fragt- 
forretningen  for  sig  selv;  kort  sagt  medvirket  til 
Dannelsen  af  et  Opland.  Norddeutsche  Hiitte, 
Atlas-Werke  og  Norddeutsche  Automobil-  &  Mo¬ 
toren  A/G  kan  alle  føres  tilbage  hertil.  Det  fore¬ 
kommer  os,  at  vort  eget  hjemlige  Storrederi,  D.  F. 
D.  S.,  kunde  lære  noget  i  denne  Henseende.  Og¬ 
saa  vi  kunde  trænge  til  lidt  mere  Opland.  Ikke 
alle  Byer  er  fra  Naturens  og  Historiens  Haand  saa 
begunstiget  som  Hamborg. 

Lloydselskabets  Udvikling  fremgaar  iøvrigt  af 
omstaaende  Tabel. 

Ved  at  sammenholde  disse  Tal  med  »Ilapag« s, 
vil  det  bemærkes,  at  endnu  sidst  i  80erne  var 
Lloydselskabet  Tysklands  største  Rederi.  Men  i 
90erne  løber  »Hapag«  forbi  i  Tonnage.  1  Aarene 
op  mod  Verdenskrigen  havde  »Hapag«  langt  den 
største  befordrende  Godsmængde,  men  stadig 

hævdede  Lloydselskabet  Stillingen  som  Verdens 
største  Passagerrederi. 

Oversigt  over  Lloy elselskabets  Udvikling. 


Aar 

Aktiekapital 

Br.  Reg.  Tons 

1857 

10,00 

9.807 

1877 

19,82 

93.007 

1887 

30,00 

155.023 

1897 

40,00 

287.967 

1907 

125,00 

804.060 

1910 

125,00 

756.227 

1913 

125,00 

958.777 

Passagerer 

Gods 

1907 

661.258 

4.390.051  cbm 

1912 

558.671 

3.710.739  F.  Ton 

Af  andre  Storrederier  har  Bremen  kun  et,  nem¬ 
lig  det  i  1881  startede  Hansaselskab.  Dette  har 
udelukkende  helliget  sig  Fragttraliken.  Dets  In¬ 
teressesfære,  der  navnlig  ligger  udenfor  Evropa, 
er  meget  vidtspændende.  1912  raadede  det,  in¬ 
klusive  Nybygninger,  over  en  Flaade  paa  410,000 
Br.  R.-T.  løvrigt  har  dette  Selskab  formaaet  at 
skabe  sig  en  meget  stærk  økonomisk  Stilling. 

Foruden  dette  Selskab  findes  andre  velansete 
og  velledede  Bremerrederier,  men  da  ingen  af  dis¬ 
se  raader  over  mere  end  100,000  Br.  R.-T.,  vil  vi 
ikke  komme  nærmere  ind  paa  deres  Historie  og 
Virkefelt. 

Som  nævnt  i  vor  første  Artikel  er  Hamborg  og 
Bremen  i  stedse  stigende  Grad  bleven  Hjemste- 
derne  for  Tysklands  llandelsflaade.  Vi  begaar 
derfor  næppe  nogen  nævneværdig  Fejl  ved  ikke 
at  omtale  de  øvrige  tyske  Søstæders  Flaader.  De 
er  og  bliver  beskedne  i  Omfang,  og  spillede  i 
Aarene  umiddelbart  før  Krigen  en  ringe  Rolle  i 
den  hele  Verdenstrafik.  Dette  fremgaar  tydeligt 
af  hosstaaende  Talrække,  der  angiver  Br.  R.-T. 
for  de  6  vigtigste  Havnebyer  d.  1.  Jan.  1913: 

Hamborg .  2.761.000  Br.  Reg.  Tons 

Bremen .  1.354.000 

Stettin .  137.000 

Flensborg  .  115.000 

Liibeck .  85.000 

Bremerhaven  .  .  68.000 

Naar  man  skal  fæstne  sig  yed  noget  ejendom¬ 
meligt  for  den  tyske  Handelsflaade,  saaledes  som 
den  har  udviklet  sig  i  den  sidste  Menneskealder, 
maa  det  vel  være,  at  under  intet  andet  Flag 
det  skulde  da  være  det  franske  —  har  Ruterede¬ 
riet  været  saa  relativt  fremtrædende.  Dette  træ¬ 
der  særlig  frem  ved  en  Sammenligning  med  Eng¬ 
lands  og  Norges  Handelsflaader,  hvor  Tramprede¬ 
riet  spiller  en  ganske  anden  og  betydningsfuld 
Rolle.  Sammen  med  Ruterederiets  Fremkomst 


fulgte  en  Koncentrationsbevægelse  indenfor  den 
tyske  Skibsfart,  som  ikke  blot  blev  af  lokal-geo- 
grafisk  —  Hamborg  og  Bremen  paa  andre  Byers 
Bekostning  — ,  men  tillige  af  magtagtig  Karakter. 
Vi  har  set,  hvorledes  enkelte  Storrederier  har 
skabt  sig  en  overordentlig  mægtig  Stilling. 

Naturnødvendig  maatte  denne  Ruteetablering, 
der  efterhaanden  skulde  naa  et  meget  højt  kvali¬ 
tativt  Stade,  blive  ensbetydende  med  Dannelsen 
af  en  meget  individualiseret  og  kostbar  Flaade. 
Dette  har  atter  medfort,  at  Tyskerne  er  bleven 
nogle  af  de  ivrigste  Talsmænd  for  Havenes  Ivar- 
tellering.  Allerede  i  1875  sluttedes  en  Overens¬ 
komst  mellem  »Hapag«  og  Lloyd  i  Atlanterhavs- 
farten;  men  forsi  fra  det  Øjeblik,  at  Ballin  i  1886 
traadte  ind  i  Ledelsen  af  »Ilapag«,  har  »Over¬ 
enskomsten«  været  den  herskende  i  tysk  Skibs¬ 
fartspolitik. 

Baggrunden  herfor  var  atter  Kampaarene  i 
80ernes  Begyndelse.  Baade  Fragt-  og  Passager¬ 
laksterne  var,  saavel  paa  Grund  af  Konkurrence 
mellem  tyske  Linier  indbyrdes,  som  paa  Grund 
af  en  saadan  fra  Udlandets  Side,  slaaet  ned  paa 
et  urimeligt  lavt  Niveau,  der  atter  medførte  svære 
økonomiske  Tab.  Da  var  det,  at  »Hapag«  tik  dan¬ 
net  den  første  Konference  i  Køln  mellem  konti¬ 
nentale  Linier,  som  resulterede  i  Tilvejebringelsen 
af  Minimalpriser  i  Udvandrerforretningen.  Ende¬ 
lige  Aftaler  naaedes  imidlertid  først  i  1892  ved 
Dannelsen  af  Nordatlantisk  Dampskibsrutefor- 
bund.  Dette,  der  til  en  Begyndelse  omfattede 
»Hapag«,  Lloyd,  Sloman-Unionlinien,  Holland — 
Amerikalinien  (fra  Rotterdam)  og  Red-Star-Line 
(fra  Antwerpen),  organiserede  sig  paa  Pool-Ma¬ 
ner.  Enhver  af  Deltagerne  tik  anvist  en  bestemt 
Procentdel  af  den  samlede  Udvandring.  Disse 
Andele  blev  dernæst  hævdet  paa  den  Maade,  at 
hvis  den  naturlige  Passagertilstrømning  overskred 
den  ved  Overenskomsten  tildelte  Procentdel,  sat¬ 
tes  den  paagældende  Havns  Passagertakster  i 
Vejret,  medens  den  Havn,  der  tik  for  lidt,  ned¬ 
satte  sine.  Billetindtægterne,  forsaavidt  de  over¬ 
steg  Omkostningerne,  llod  for  Størstedelen  i  en 
fælles  Kasse.  Denne  »Pool«  blev  derefter  ved 
Aarsudgangen  fordelt  mellem  Medlemmerne  paa 
den  ved  Overenskomsten  fastsatte  Maade.  En 
Poolsekretær  besørgede  de  løbende  Forretninger, 
saaledes  Afregningen  og  Statistiken. 

Da  dette  Poolforhold  ikke  omfattede  alle  Ind¬ 
komster,  havde  de  enkelte  Selskaber  stadig  inter¬ 
esse  i  at  hæve  deres  Ydelser  rent  kvalitativt,  sam¬ 
tidig  med,  at  Overenskomsten  hindrede  en  vild 

gensidig  Konkurrence.  Fælles  Spørgsmaal  drøf- 
tedes  iøvrigt  paa  regelmæssige  Konferencer. 

1 1895  udvidedes  denne  Overenskomstpolitik  ved, 
at  Fastlandspoolen  sluttede  Aftaler  med  engelske 
Linier  efter  de  Hovedprinciper,  at  Fastlandslinier¬ 
ne  gav  Afkald  paa  at  hverve  engelske  og  skandi¬ 
naviske  Emigranter;  til  Gengæld  gav  de  engelske 
Linier  Afkald  paa  den  østevropæiske  Udvandrer¬ 
sirom,  og  disse  Principer  lik  Indflydelse  paa 
Takstfastsættelserne. 

Allerede  forinden,  1894,  havde  de  for  nævnte 
kontinentale  Linier  skabt  et  til  1 892-0 verenskom- 
slen  svarende  Poolforhold  for  den  udgaaende 
Fragts  Vedkommende,  og  endelig  i  1890  skabtes 
regulerende  Forhold  paa  Kahytsbefordringens 
Omraade.  Aftalerne  her  blev  imidlertid  af  løsere 
Karakter,  nemlig  rene  Takstfastsættelser.  Man 
fikserede  Grundpriser  for  de  enkelte  Klasser  med 
Tillæg  eller  Afslag,  alt  efter  Skibets  Alder,  Hur¬ 
tighed  og  hele  Indretning.  Derved  overlod  man 
en  Del  lil  det  enkelte  Foretagendes  Initiativ. 

Medens  alle  de  her  nævnte  Forhandlinger  og 
Aftaler  i  ringe  Grad  beskæftigede  Offentligheden, 
ændredes  Forholdet  pludselig  ved  Morgantrustens 
Fremkomst.  Vi  vil  saa  kortfattet  som  mulig  op¬ 
ridse  denne  Kæmpefremtonings  Historie.  Bag¬ 
grunden  herfor  var  de  amerikanske  Jernbanesel¬ 
skabers  Misfornøjelse  med  de  bestaaende,  specielt 
engelske  Atlanterhavsruter  i  Anledning  af  det  rin¬ 
ge  indbyrdes  Samarbejde.  Da  imidlertid  Jernba¬ 
nerne  op  mod  Aarhundredets  Slutning  samledes 
i  et  Par  store  Grupper,  hvoraf  navnlig  Morgan- 
gruppen  gjorde  sig  bemærket,  var  Forudsætnin¬ 
gen  skabt  for  et  intimere  Samarbejde  mellem 
Jernbaner  og  Dampskibe,  og  Morgan  udkastede 
da  den  vældige  Idé  at  vinde  Herredommet  i  At- 
lanterhavsfarten.  Det  var  i  Foraaret  1901,  han 
skred  til  sit  Værk;  en  fortrinlig  Medhjælper  til 
sine  Planers  Udførelse  fik  han  i  Lord  Pirrie,  den 
kendte  Leder  og  Storaktionær  i  Belfaster  værftet 
»Harland  &  Wolf«.  Det  lykkedes  da  disse  Mænd 
at  samle  følgende  Linier  under  een  Hat:  Største¬ 
delen  af  Leylandslinien,  de  amerikanske  Inter¬ 
national  Navigation  Company  og  Atlantic  Trans¬ 
port  Line,  White  Star  Line  og  Dominion  Line, 
alt  i  alt  en  Flaade  paa  136  Dampskibe  med  en 
samlet  Bruttoregistertonnage  paa  1,035,000  Tons. 
Sidst  paa  Aaret  1902  kunde  det  nye  Selskab  træ¬ 
de  ud  i  Livet  under  Navnet  »International  Mer- 
cantile  Marine  Company«  med  en  Aktiekapital 
paa  120  Miil.  $. 

Med  Rette  vakte  I.  M.  M.  C.  ved  sin  Fremkomst 


Opsigt  i  den  evropæiske  Skibsfartsverden.  I  Eng¬ 
land  førte  det  til,  at  den  gamle  og  ansete  Cunard 
Line  lik  betydelige  Regeringssubventioner  for  al 
holde  sig  »fri  af«  Morgantrusten,  i  Tyskland 
maatte  saavel  Hamborg — Amerika-Linien  som 
Norddeutsche  Lloyd  under  Presset  af  den  offent¬ 
lige  Mening  foretage  Ændringer  i  deres  Statuter 
med  det  Formaal  at  sikre  Aktiernes  Forbliven 
paa  tyske  Hænder,  og  ihvorvel  de  respektive  Sel¬ 
skabers  Ledelse  tog  Sagen  mere  rolig,  blev  de 
dog  noget  ængstelig  for  denne  Finanstransaktion 
hinsides  Atlanterhavet,  og  ikke  blot  rykkede  de 
selv  hinanden  nærmere,  men  de  sogie  tillige  et 
Samarbejde  med  Morgan,  hvad  denne  ogsaa  snart 
blev  stemt  for,  og  som  resulterede  i  den  store  tysk¬ 
amerikanske  Overenskomst  af  1902,  der  dels  var 
en  Deling  af  Territoriet,  1.  M.  M.  G.  skulde  saa- 
ledes  holde  sig  fra  tyske  Havne,  og  de  tyske  Rede¬ 
rier  maatte  kun  lade  deres  Skibe  i  Amerikafar- 
ten  anløbe  engelske  Havne  et  bestemt  Antal  Gan¬ 
ge  aarlig,  dels  en  Finansalliance  med  gensidig  Un- 
derstøttelsespligt  i  visse  Tilfælde.  Endelig  lik 
Overenskomsten  Karakter  af  et  almindeligt  For¬ 
bund,  saaledes  at  de  to  Parter  skulde  staa  Ryg 
mod  Ryg  i  Tilfælde  af  Kamp  mod  Trediemand, 
en  Béstemmelse,  der  snart  skulde  blive  Brug  for. 
Cunard  Line,  der  var  den  eneste  af  de  store  en¬ 
gelske  Atlanterhavslinier,  som  ikke  tilhorte  I.  M. 
M.  C.,  havde  selv  i  1902  antaget  den  tysk-engel¬ 
ske  Territorialdeling,  der  som  bekendt  gik  ud  paa, 
at  England  skulde  holde  sig  fra  den  østevropæiske 
Udvandring,  til  Gengæld  skulde  den  have  et  sær¬ 
ligt  Krav  paa  den  skandinaviske.  Ikke  desto  min¬ 
dre  afsluttede  Cunard  Line  i  1904  Kontrakt  med 
den  ungarske  Regering  om  Oprettelsen  af  en  Linie 
Fiume — New- York,  saaledes  at  Donaumonarkiets 
Udvandring  kunde  søge  herover.  Næppe  var 
dette  bleven  en  Kendsgerning,  for  Vaabenlarm 
hørtes  paa  Havet.  De  tyske  Linier  erklærede  Cu¬ 
nard  Line  Krig,  og  I.  M.  M.  G.,  der  vel  var  for 
svag  til  at  optage  en  egentlig  Kamp,  stod  paa  de¬ 
res  Side.  Kampmidlerne  var  foruden  Oprettelsen 
af  en  Rute  Helsingborg — New- York,  Indgreb  i 
Cunards  Hovedinteressesfære:  Liverpool — New- 
York.  Taksterne  sloges  ned  paa  et  rent  ruine¬ 
rende  Niveau  og  ramte  alle  Atlanterhavsselska- 
ber.  Saaledes  led  vort  hjemlige  D.  F.  D.  S.  meget, 
til  Trods  for,  at  det  stod  ganske  udenfor  Striden 
og  først  senere  er  bleven  optaget  i  Atlanterhavs- 
ruternes  Gruppe.  Efter  8  Maaneders  Kamp  kom 
det  til  Forlig,  der  resulterede  i,  at  Cunard  vel  fik 
Lov  til  at  drive  kontinental  Emigrantforretning, 


T  1  D  S  S  K  1U  F  T  FOK  INDUSTRI 


198 


men  maatte  t i  1  Gengæld  nøjes  med  6  pCt.  heraf. 
Linien  Helsingborg — New- York  bortfaldt  atter. 
Paany  i  1907  kom  det  til  Ratekrig  mellem  Cunard 
og  Atlanterhavsgruppen,  der  dog  i  Omfang  og 
Betydning  stod  en  Del  tilbage  for  1904-Kampen. 

Overenskomsten  af  1902  mellem  de  tyske  Li¬ 
nier  og  Morgan  sluttedes  for  et  Tidsrum  af  20 
Aar,  dog  saaledes,  at  den  kunde  revideres  i  1913, 
og  hvis  Enighed  ikke  opnaaedes,  vilde  den  kunne 
ophæves.  Den  synes  imidlertid  faktisk  at  være 
bortfaldet  fra  1912,  foranlediget  ved  en  Opsigelse 
fra  tysk  Side. 

Finansielt  har  Overenskomsten  ført  til,  at  »Ha¬ 
pag«  til  1911  har  betalt  I.  M.  M.  C.  1,5  Mili.  Mark, 
medens  N.  Lloyd  samtidig  fra  Amerikanerne  har 
faaet  4,5  Mill.  Mark. 

Naar  vi  saa  længe  har  dvælet  ved  Atlanterhavs- 
fartens  Historie,  er  det  ikke  blot  fordi  den  tyske 
Handelsflaades  vægtigste  Interesser  ligger  her, 
men  tillige  fordi  Begivenhederne  er  typiske  for 
den  moderne  Skibsfart.  Ruterederiet  træder  mere 
og  mere  frem,  og  hermed  følger  Overenskomst- 
politik  paa  Havet.  Den  moderne  Rutedamper  er 
nemlig  ikke  blot  meget  kostbar,  men  tillige  i  høj 
Grad  individuel  i  sit  Præg.  Dette  gælder  natur¬ 
ligvis  navnlig  for  Passagerbaadene,  men  selv  i 
nogen  Grad  for  de  rene  Fragtbaade.  Naar  hertil 
kommer,  at  Trampdamperen  vil  lægge  op,  naar 
dens  Farttab  bliver  større  end  Omkostningerne 
ved  en  Oplægning,  medens  Liniebaadene  maa 
sejle,  selv  om  Oplægning  er  billigere,  eftersom 
Selskabsrenomeet  kræver  den  længst  mulige  Op¬ 
retholdelse  af  den  regulære  Fartplan,  vil  det  for- 
staas,  at  det  moderne  Ruterederi  er  et  risikabelt 
Foretagende.  Bedst  fjerner  man  Risikoen  ved  Al¬ 
lianceaftaler  af  mere  eller  mindre  vidtgaaende  Ka¬ 
rakter,  og  saadanne  er  da  ogsaa  bleven  mere  og 
mere  almindelige  paa  Havene  i  Aarene  op  mod 
Verdenskrigen,  til  Sikring  af  de  vel  indarbejdede 
Ruter,  men  til  ligesaa  stor  Gene  for  de  ny  til¬ 
komne,  der  har  haft  vanskeligere  og  vanskeligere 
ved  at  skaffe  sig  en  Plads  i  Solen. 

fil  Slut  et  Par  Bemærkninger  om  den  tyske 
Skibsfart  under  Verdenskrigen. 

Denne  har  bragt  Handelsflaaden  store  Prøvel¬ 
ser.  Ikke  blot  er  den  bleven  sat  ud  af  Virksom¬ 
hed,  men  over  2  Mill.  Br.  R.-T.  er  faldet  i  Fjende- 
haand.  Det  er  derfor  ikke  saa  underligt,  at  Kra- 

vene  om  Statsstøtte  til  Genopbyggelsen  af  Han¬ 
delsflaaden  har  gjort  sig  stærkere  og  stærkere  gæl¬ 
dende  og  endelig  i  1917  har  naaet  et  Resultat  i 
Loven  af  11.  Oktober,  der  i  Principet  staar  paa 
Subsidier  og  ikke,  som  oprindelig  tænkt,  paa 
Laan.  Dog  er  der  paa  Forslag  af  Centrum  indsat 
en  Paragraf,  hvori  udtales,  at  man  forbeholder 
sig  Ret  til  at  træffe  Afgørelse  ved  en  senere  Rigs¬ 
dag,  hvorvidt  og  i  hvilket  Omfang  Staten  skal 
deltage  i  Erstatningsskibenes  Udbytte,  og  om  der 
med  Hensyn  til  Anvendelsen  af  disse  Skibe  skal 
gøres  visse  Begrænsninger  gældende.  Subventio¬ 
nen  er  gradueret  efter  Tiden  for  Nybygningernes 
Levering.  Grnndsubventionen  svarer  til  Tonnage¬ 
priserne  før  Krigen.  De  Rederier,  som  har  mistet 
Skibe  under  Krigen,  og  som  vil  anskaffe  nye,  faar 
m.  a.  O.  Fredsværdien  godtgjort.  Desuden  bliver 
der  givet  Tillæg.  Disse  er  sat  til  60 — 80  pCt.  af 
Fredsværdien,  hvis  de  nye  Skibe  leveres  inden 
3  Aar  efter  Fredsslutningen,  40 — 60  pCt.,  hvis  de 
leveres  i  Tiden  fra  og  med  det  4de  og  til  og  med 
det  6te  Aar,  og  20 — 40  pCt.,  hvis  Levering  finder 
Sted  fra  og  med  det  7de  til  og  med  det  9de  Aar. 
Man  regner,  at  Loven  vil  foranledige  en  Udgift 
paa  mellem  1  og  2  Milliarder  Mark.  Det  drejer 
sig  saaledes  om  en  Skibsfartssubvention  af  større 
Dimensioner,  end  Historien  nogensinde  har  kendt, 
løvrigt  synes  Glæden  ved  denne  Lov  ikke  særlig 
stor.  I  Skibsfartskredse  spores  en  ikke.  ringe 
Frygt  for  altfor  stor  Afhængighed  af  Rigsregerin¬ 
gen,  og  det  tyske  Embedsværks  stadige  Udvidelse, 
Tvangsindgreb  etc.,  hilses  med  alt  andet  end 
Glæde. 

Efter  vor  Opfattelse  er  det  et  ikke  ringe  Pro¬ 
blem,  der  i  Tiden  efter  Krigen  ligger  paa  den  ty¬ 
ske  Passager-  —  specielt  Emigrant-  —  Forret¬ 
nings  Omraade.  Vil  den  vokse  eller  aftage?  Hvor¬ 
ledes  vil  det  gaa  med  den  store  østevropæiske 
Udvandring?  Lad  os  ikke  glemme,  at  i  1912  ud¬ 
vandrede  170,000  Mennesker  over  Bremen  og 
134,000  over  Hamborg,  og  heraf  var  kun  de  5 
pCt.  tyske  Statsborgere!  Vi  staar  ved  Besvarel¬ 
sen  af  dette  paa  det  uvisse,  og  det  gælder  ogsaa 
for  mange  andre  Spørgsmaals  Vedkommende. 
Den  nuværende  Verdenskrig  vil  jo  sikkert  kom¬ 
me  til  at  danne  et  Tidsskel  ogsaa  paa  Skibsfartens 
Omraade.  Med  Interesse  maa  man  følge  de  Magt¬ 
forskydninger  og  Omgrupperinger,  kommende 
Aar  vil  bringe. 

Om  Prisberegning 

af  Bogtrykarbejde. 

En  Normalmetode  for  Kalkulation. 

De  ubestandige  og  stadig  stigende  Priser  paa 
alle  Materialer,  paa  Lønningerne  og  alle  øvrige 
Omkostninger  medfører  overalt  et  betydeligt  Ar¬ 
bejde  ved  stadig  nye  Omkalkulationer  af  Pro¬ 
duktionsbekostningerne.  I  mange  Fag,  navnlig 
dem,  der  bestaar  af  et  større  Antal  mindre  Virk¬ 
somheder,  bar  dette  ført  til  ganske  vilde  Forhold 
i  Prisberegningen,  fordi  de  fleste  af  Firmaerne 
var  ganske  ukendt  med  eller  ude  af  Stand  til  at 
gennemføre  en  paalidelig  Kalkulation. 

Under  saadanne  Forhold  led  Bogtrykkerne  al¬ 
lerede  før  Krigen,  og  de  nuværende  Tilstande  har 
mangedoblet  disse  Vanskeligheder.  Naar  det 
samme  lille  Stykke  Arbejde  af  to  Bogtrykkere  til¬ 
bødes  for  f.  Eks.  80  Kr.  og  140  Kr.  —  og  denne 
Difference  var  ingenlunde  ualmindelig  —  saa 
maatte  enten  en  af  dem  eller  de  begge  to  regne 
forkert. 

Det  maa  derfor  bilses  med  Glæde  som  en  pris¬ 
værdig  Erkendelse  af  Tidens  Krav,  at  enkelte  af 
Bogtrykkerforeningens  Spidser  tog  Initiativet  til 
at  gennemføre  en  ensartet  Prisberegning  for  hele 
Faget.  Der  blev  nedsat  et  »Prisberegningsudvalg«, 
bestaaende  af  Dir.  Vilh.  C.  Berg  (Bianco  Lunos 
Bogtrykkeri),  cand.  polyt.  Ivar  Jantzen  (J.  Jør¬ 
gensen  &  Co. s  Bogtrykkeri),  Bogtrykker  Ch.  Jo¬ 
hansen,  Dir.  ,/.  C.  Petersen  (Egm.  H.  Petersens 
kgl.  Hof-Bogtrykkeri)  og  Bogtrykker  Hans  Thom¬ 
sen. 

Dette  Udvalg  gik  ikke  den  kedelige,  ofte  be¬ 
nyttede  Vej  at  fastsætte  bestemte  Priser,  som  For¬ 
eningens  Medlemmer  maatte  eller  skulde  tage, 
men  man  forsøgte  at  skaffe  et  Beregningsgrund¬ 
lag,  en  Slags  Kalkulationsformel,  som  af  Medlem¬ 
merne  kunde  anvendes  under  hver  enkelts  spe¬ 
cielle  Forhold.  Dette  er  en  meget  tiltalende  Maa- 
de  at  løse  Spørgsmaalet  paa,  idel  denne  Frem- 
gangsmaade  paa  ingen  Maade  lægger  Hindringer 
i  Vejen  for  den  enkelte  Bogtrykkerileders  mer¬ 
kantile  eller  tekniske  Dygtighed. 

Udvalget  var  paa  et  tidligt  Tidspunkt  klar 
over,  at  den  absolut  sikreste  og  for  det  enkelte 
Firma  frieste  Maade  at  naa  en  virkelig  Kalku¬ 
lation  paa,  var  ved  at  indføre  et  detailleret  Fa¬ 
briksbogholderi  med  Specialbøger  for  de  enkelte 
Afdelinger.  Men  Indførelsen  af  dette  oprindelig 
fra  Amerika  stammende  System  over  hele  Faget 
vilde  volde  mange  Vanskeligheder  efter  de  for¬ 


skellige  Fimaers  mere  eller  mindre  moderne  Op¬ 
fattelse,  og  i  bedste  Tilfælde  vilde  det  tage  megen 
Tid,  inden  de  gode  Virkninger  af  et  saadant  Kal¬ 
kulationsgrundlag  vilde  vise  sig.  Men  Krigssitua¬ 
tionen  udviklede  sig  for  hurtigt,  Prisstigning  fulg¬ 
te  paa  Prisstigning,  og  Dyrtidstillæg  paa  Dyrtids¬ 
tillæg,  uden  at  man  ret  vidste,  hvordan  all  dette 
kunde  øve  Indflydelse  paa  Priserne  for  Bogtryk¬ 
kerarbejde.  Man  besluttede  derfor  »foreløbig«  at 
skabe  en  Art  Normalmetode  for  Kalkulation  af 
Bogtrykarbejde,  bestaaende  af  Gennemsnitsom¬ 
kostninger  hos  forskellige  Virksomheder  og  saa- 
ledes  indrettet,  at  man  ikke  blot  kunde  tage  Hen¬ 
syn  til  alle  stedfundne  Prisstigninger,  men  ogsaa 
til  eventuelt  kommende. 

De  hertil  nødvendige  Undersøgelser  og  Bereg¬ 
ninger  overdrog  Udvalget  til  Ingeniør  Vilhelm 
Marstrand.  Dette  var  sikkert  et  heldigt  Valg,  thi 
Ingeniør  Marstrand  har  løst  den  ham  stillede  Op¬ 
gave  meget  behændigt.  Ikke  blot  har  han  radi¬ 
kalt  forladt  den  misvisende  gamle  Metode  at  be¬ 
regne  alle  Omkostninger  som  en  Slags  Driftspro¬ 
cent  til  den  direkte  Løn,  »thi  et  nærmere  Kend¬ 
skab  til  Faget  belærer  om«  (det  samme  gælder 
for  de  allerfleste  Fag),  »at  den  direkte  Arbejds¬ 
løn  staar  i  meget  forskelligt  Forhold  til  de  øvrige 
Omkostninger  ved  de  forskellige  Manipulationer, 
hvoraf  Arbejdets  Fremstilling  bestaar,  og  disse 
sidste  staar  igen  i  forskelligt  Forhold  til  hveran¬ 
dre,  afhængig  af  Arbejdets  Art  og  Kvalitet.«  Des¬ 
uden  er  den  direkte  Løn  (Akkordsatsen)  som  of¬ 
test  slet  ikke  noget  virkeligt  Maal  for  det  Arbejde, 
der  kan  ydes,  men  Resultatet  af  en  langvarig 
Tovtrækning  under  Lønforhandlinger.  Men  han 
har  undersøgt  hver  Arbejdsart,  hvis  Pris  skulde 
findes,  for  sig  og  samlet  alt  under  tre  Hovedafsnit, 
»Haandsætleri,  Maskinsætleri  og  Trykkeri«. 

Indenfor  disse  Afsnit  er  saa  Hovedparten  af 
Omkostningerne  samlet  i  de  tre  Begreber  Hus¬ 
leje,  Satsmaterielleje  og  Mciskinleje  (hver  inkl. 
Opvarmning,  Belysning,  Rengøring,  Vedligehol¬ 
delse,  Forsikring,  Forrentning  og  Amortisation 
etc.). 

Disse  Grupper  af  Omkostninger  er  der  gjort 
Rede  for  ved  den  nævnte  Undersøgelse  af  forskel¬ 
lige  Virksomheder  og  for  de  forskellige  Arter  af 
forekommende  Bogtrykarbejde.  Gennemsnittet  af 
disse  Resultater  er  saa  opstillet  som  en  Standard, 
der  kan  gælde  for  alle  Bogtrykkerier  i  Kjøben- 
havn  eller  i  bele  Landet.  Resultaterne  er  meget 
oversigtlig  sat  sammen  i  letfattelige  og  brugbare 
Tabeller,  og  det  hele  grundige  og  dygtige  Arbejde 

har  en  overordentlig  Dyd  i  sin  store  Kortfattethed 
og  Klarhed. 

Man  maa  lykønske  Bogtrykkerforeningen  til 
dette  Resultat,  der  foreligger  som  et  lille  Hefte, 
udkommet  for  kort  Tid  siden,  og  man  maa  haa¬ 
be,  at  Tabellerne  vil  blive  benyttet  flittigt. 

Men  maa  vi  tilføje  et  yderligere  Ønske,  nemlig 
dette,  at  Bogtrykkerforeningen  nu  ikke  vil  nojes 
med  dette  deres  »foreløbige«  Maal,  der  blev  naaet 
for  hurtigt  til  at  give  et  brugeligt  Resultat.  Maa 
vi  minde  om,  at  saadan  en  stiv  Ramme,  hvor  alle 
forskelligartede  og  forskelligt  ledede  Bogtrykke¬ 
rier  skal  klemmes  ind  i,  altid  kun  kan  blive  en 
foreløbig  Nødhjælp,  der  ikke  i  Længden  kan  be- 
staa,  fordi  det  bevægelige  Liv  og  Forholdenes 
Udvikling  vil  sprænge  disse  indsnævrende  Ram¬ 
mer.  En  fastslaaet  Udgift  f.  Eks.  paa  13  eller  19 
Kr.  for  »Husleje«  pr.  nr  pr.  Aar  kan  ikke  ved¬ 
blivende  passe  baade  for  den  Virksomhed,  der 
bor  i  Byens  Centrum,  og  den,  der  for  at  spare  paa 
denne  Konto,  har  bygget  i  det  yderste  Valby.  Det 
vil  vise  sig  at  være  forskelligt  for  den,  der  op¬ 
varmer  med  Kakkelovne,  og  den,  som  bruger 
Spildedamp  hertil,  ja,  det  vil  allerede  være  ret 
betydeligt  forskelligt  efter  den  mere  eller  mindre 
gennemtænkte  og  hensigtsmæssige  Maade,  som 
Maskiner  og  Inventar  er  placeret  paa  i  Virksom¬ 
heden,  og  saaledes  vil  der  vise  sig  at  være  For¬ 
skelligheder  i  alle  Tal,  afhængig  af  Ledelsens 
Dygtighed.  Netop  disse  Forhold  maa  en  Leder 
kunne  se  og  udnytte,  thi  heraf  afhænger  Kon¬ 
kurrenceevnen.  Kalkulationens  Resultat,  d.  v.  s. 
Selvkostprisen  hos  den  enkelte,  er  jo  nemlig  ikke 
blot  afhængig  af,  hvor  let  og  simpel  Prisbereg¬ 
ningen  kan  gøres  paa  Grundlag  af  et  Par  Elite¬ 
virksomheders  Arbejdsmaade,  men  af  saa  mang¬ 
foldige  Faktorer,  som,  hvor  intensiv  Anlæget  kan 
udnyttes,  hvor  ofte  Driftskapitalen  kan  omsæt¬ 
tes,  hvor  rigtig  og  heldig  der  indkøbes  og  sælges, 
hvor  øvet  den  tekniske  Ledelse  er  i  at  undgaa 
»døde  Tider«  i  Produktionen,  og  mange  andre, 
der  alle  øver  Indbydelse  paa  Kalkulationsprisen, 
men  som  ikke  paa  nogen  Maade  bestemmes  af 
Kalkulationsmetoden. 

Det  er  altsaa  ikke  blot  en  praktisk  og  let  for- 
staaelig  Prisberegningsmaade,  men  en  gennem¬ 
gribende  moderne  Organisation  af  hele  Virksom¬ 
heden,  der  bør  tilstræbes.  Maa  vi  haabe,  at  Bog¬ 
trykkerforeningen,  som  med  saa  megen  For- 
staaelse  af  Tidens  Krav  har  taget  en  lovende  Op¬ 
gave  op  til  Løsning,  ikke  vil  blive  staaende  ved 
det  første  Skridt,  men  gaa  videre  paa  Vejen  og 


lægge  et  energisk  Arbejde  ind  i  Agitationen  for,  at 
Medlemmerne  lader  deres  Virksomheder  organi¬ 
sere  efter  moderne  Principer. 

VV.  Engel. 

□□□□□□ 

Udvidelser  og  Nydannelser  indenfor 
dansk  Industri. 

Selvom  August  Maaneds  senere  Halvdel  har  hørt 
til  de  mere  stille  hvad  angaar  Nydannelser  og  Udvi¬ 
delser  indenfor  Aktieselskabsverdenen,  er  der  dog  flere 
Industribegivenheder  at  notere,  saaledes  først  og  frem¬ 
mest  Dannelsen  af  De  Forenede  Automobil  fabriker. 
Aktieselskab.  Dette  Selskab  overtager  og  fortsætter 
den  af  Fabrikant  Tb.  B.  Thrige,  Odense,  Automobil¬ 
fabriken  »Jan«  A/S,  Kjøbenhavn,  og  Automobilfabriken 
Anglo  Dåne,  Kommanditselskab,  Frederiksberg,  hidtil 
drevne  Fabrikation  af  Automobiler,  Motorer  og  Til¬ 
behør.  I  det  udførlige  Prospekt  bemærkes,  at  da  samt¬ 
lige  Aktiver  er  overtaget  paa  Basis  af  Kortpris,  og 
Selskabet  ved  Forening  af  de  tre  Virksomheder  er¬ 
holder  Raavarer  etc.  til  regelmæssig  Drift  af  Fabri¬ 
kerne  en  god  Tid  fremover  og  til  Priser,  der  i  Gen¬ 
nemsnit  ligger  langt  under  de  Priser,  hvortil  til¬ 
svarende  Materialer  nu  kan  købes,  formener  Be¬ 
styrelsen,  at  Selskabet  hviler  paa  en  fuldtud  solid 
Basis.  Hensigten  er  i  Hovedsagen  at  koncentrere  Fa¬ 
brikationen  paa  Automobilfabriken  Thrige  i  Odense 
og  der  fremstille  den  af  Fabrikant  Thrige  konstruerede 
Lastbil. 

De  Forenede  Automobilfabrikers  Aktiekapital  udgør 
2  Miil.  Kr.,  og  i  Bestyrelsen  sidder  Bankdirektør  Ring- 
berg,  Direktør  Ernst  Michaelsen,  Kjøbenhavn,  Direktør 
S.  R.  Jørgensen,  Herning,  Oberst  Lewald,  Ordrup, 
Direktør  H.  P.  Prior,  Kjøbenhavn,  Direktør  for  Ma¬ 
skinistundervisningen  A.  M.  H.  Rasmussen,  Kjøbenhavn 
og  Fabrikant  Tb.  B.  Thrige,  Odense. 

Ved  Emissionsbankens  Hjælp  er  der  dannet  et  Fore¬ 
tagende  under  Navnet  Nordisk  Kurvevare  -  Fabrik, 
Aktieselskab,  der  overtager  den  af  Fabrikant  Johan 
Nielsen  hidtil  drevne  Kurvevarevirksomhed  i  Brøns¬ 
høj,  herunder  Dansk  Kurve-,  Lampe-  og  Lysekrone¬ 
fabrik.  Aktiekapitalen,  der  er  250000  Kr.,  er  fuldt 
tegnet.  Til  Bestyrelse  er  valgt:  Teatermaler  Carl  Lund, 
Grosserer  F.  A.  Rich  og  Oberstløjtnant  C.  Wegener  og 
til  administrerende  Direktør  Fabrikant  Johan  Nielsen. 

Endelig  er  Aktieselskabet  *Boreas «  dannet  i  Aarhus 
med  en  Kapital  paa  350  000  Kr.  Det  overtager  og  fort¬ 
sætter  den  hidtil  af  Fabrikant  Krogh  under  Firma 
»Caroc  &  Leth«  drevne  Virksomhed,  d.  v.  s.  Maskin- 
fabrikation  og  Jernstøberi.  Det  første  Regnskabsaar 
udløber  31.  December  1919.  Selskabets  Bestyrelse  be- 
staar  af  Direktør  C.  Nørgaard  Petersen,  Aarhus,  Køb¬ 
mand  H.  C.  Broge,  Aarhus,  Bankdirektør  P.  Schack- 
Eyber,  Aarhus,  Skibsreder  M.  A.  Olesen,  Holme,  Aar¬ 
hus,  Overretssagf.  Aa.  Dam  Krogh,  Aarhus,  og  Ingeniør, 
cand.  polyt.  A.  Houmøller,  Aarhus.  Sidstnævnte  er 
tillige  Direktør  for  Selskabet. 

Beviset  mangler. 

I  sit  N limer  af  11.  ds.  slutter  »Finanstidende«  sig 
til  den  Gruppe  Blade,  der  med  mere  eller  mindre 
uskrømtet  Glæde  hilser  Statskontrolen  over  Indu¬ 
strien  Velkommen.  Dette  forbavser  os  unægtelig,  men 
endnu  mere  at  et  Blad  af  »Finanstidende«s  Karakter 
ikke  har  fundet  det  fornødent  at  adskille  sig  fra  den 
almindelige  politiske  Presse  ved  med  nøgterne  Reali¬ 
teter  at  begrunde  sin  Tilfredshed  med  det  nye  System. 
Naar  Bladet  skriver,  »at  det  er  saa  langt  fra,  at  Tru¬ 
sten  gaar  sin  Sejrsgang  gennem  Verden,  at  der  tvert- 
imod  er  en  mægtig  Aktion  under  Forberedelse  for  at 
indkapsle  den  eller  modvirke  den«,  da  vil  vi  spørge, 
om  Krigsøkonomien  i  alle  Lande  er  andet  end  en 
eklatant  Sejr  for  Trustens,  d.  v.  s.  Koncentrationens 
og  Centraliseringens  Princip.  At  et  bevidst  Samarbejde 
ogsaa  med  Statsmagten  maa  til,  vil  jo  ingen  benægte, 
og  det  er  dobbelt  nødvendigt  i  Situationer  som  de 
nuværende.  Men  overfor  den  megen  Humbug,  der 
synes  at  skulle  drives  med  Statssj^stemets  »Triumf« 
under  Krigen,  synes  vi  at  burde  paapege,  at  sjelden 
bar  den  private  Drivkrafts  Uundværlighed  i  Industri 
og  al  Økonomi  vist  sig  saa  klart  som  i  disse  Aar  — 
selv  om  det  maaske  mest  har  været  bag  Kulisserne, 
det  er  sket.  De  Triumfer,  Statsdrift  og  Kontrol  har 
fejret,  er  mildest  talt  problematiske  og  vil  blive  det 
endnu  mere  den  Dag,  Regnskabet  for  deres  Virksom¬ 
hed  lægges  offentlig  frem  til  Skatteborgernes  Glæde. 
Det  forekommer  os  derfor  overfor  den  megen  Tale 
om  »den  nye  Tid«,  »Tidens  Aand«  m.  m.,  at  det  var 
paa  Tide  at  faa  haandgribelige  Beviser  for,  at  større 
Lykke  og  økonomisk  Styrke  vil  holde  sit  Indtog  med 
Statssystemets  Sejr.  Som  Eksempel  paa  en  effektiv 
»Nationaliserings«  Resultater  kender  vi  foreløbig  kun 
—  Rusland. 

□□□□□□ 

Mindre  Meddelelser. 

Dansk  Brændsels-  og  Kontrolforening. 

Tilgangen  til  Dansk  Brændsels-  og  Kontrolforening 
er  særdeles  livlig,  og  Foreningen  konstaterer  med 
Glæde,  hvor  paakrævet  dens  Arbejde  har  været  ikke 
mindst  under  de  herskende  Forhold.  Efter  en  fore¬ 
tagen  Opgørelse  viser  det  sig,  at  tæt  op  mod  Halv¬ 
delen  af  den  samlede  Hedeflade  i  Dampkedler  i  vor 
Industri  er  repræsenteret  i  Foreningen.  Af  Dampked¬ 
ler  i  Landbrug  og  Mejerier  og  i  andre  Virksomheder 
er  Tilgangen  foreløbig  ret  beskeden.  Ialt  er  dog  alle¬ 
rede  ca.  30  pCt.  af  den  samlede  Hedeflade  i  Damp¬ 
kedler  repræsenteret. 

Ny  norsk  Cementfabrik. 

Norge  har  været  ret  sparsom  forsynet  med  Cement¬ 
fabriker  og  har  derfor  maattet  importere  store  Kvanta 
Cement  bl.  a.  fra  Danmark.  Medens  den  danske  Ce¬ 
mentindustri  raader  over  8  Fabriker  med  en  aarlig 
Produktion  af  ca.  3V2  Miil.  Tdr.  og  Sverige  over  7 
Fabriker  med  en  Aarsproduktion  af  godt  3  Miil.  Tdr., 
har  Norge  kun  3  Cementfabriker,  hvoraf  en  endnu  er 
under  Bygning.  Samtlige  disse  3  Fabriker  ligger  i  den 


sydlige  Del  af  Landet,  og  med  den  lunge  Vare,  det 
her  drejer  sig  om,  bliver  dette  selvfølgelig  ret  uhel¬ 
digt  for  Cementbehovet  i  det  langstrakte  Lands  nord¬ 
lige  Del.  Der  skal  derfor  nu  bygges  en  ny  Cement¬ 
fabrik  i  F rysfjord  i  Nordnorge  under  Navnet  Norland- 
Portlandcementfabrik  A/S  med  en  Produktion  af 
300,000  Tdr.  pr.  Aar.  Det  nye  industrielle  Emissions¬ 
selskab,  A/S  Norsk  Investment,  skal  flnanciere  det 
nye  Selskab.  Fabriken  ligger  centralt  for  sine  Afsæt¬ 
ningsdistrikter,  og  man  paaregner  Muligheder  for 
Eksport  til  det  nordlige  Sverige  samt  til  Rusland  via 
Archangelsk.  Som  betegnende  for  Afstandene  i  Norge 
kan  det  oplyses,  at  den  nærmeste  Cementfabrik,  »Da¬ 
len«  i  Sydnorge,  ligger  ca.  1500  km  fra  den  nye  Fabrik. 
Man  kan  da  i  al  Fald  ikke  her  tale  om  at  konkur¬ 
rere  i  hinandens  naturlige  Afsætningsomraade.  Raa- 
materialebetingelscrne  er  baade  for  Kalk  og  Ler  gode. 
Den  nye  Fabrik  skal  bygges  af  Firmaet  F.  L.  Smidth 
&  Co.,  Kjøbenhavn,  efter  dette  Firmas  nyeste  Meto¬ 
der. 

Cornimit. 

Vi  omtalte  nylig  den  svenske  Fremstilling  af  Syro- 
lit  (Erstatningsstof  for  Elbenben  m.  m.),  hvis  Raastof 
er  Mælk,  i  hvilken  Anledning  man  iøvrigt  skulde  sy¬ 
nes,  at  denne  Fabrikation  maatte  egne  sig  til  ogsaa 
at  tages  op  her  i  Landet.  Nu  er  der  i  Skagen  dannet 
et  Selskab,  der  skal  tilvirke  et  lignende  hornagtigt 
Stof  som  Syrolit  og  Galalit,  men  fremstillet  af  Fisk 
og  -Fiskeaffald.  Det  nye  Stof  hedder  Cornimit  og 
fremstilles  efter  et  fransk  Patent.  Grundstoffet  for 
Cornimit  er  særlig  egnet  som  Bindemiddel  til  Farver 
og  selve  Cornimiten  særlig  til  elektrisk  Isolationsma¬ 
teriale  m.  m.  Foreløbig  er  den  nye  Fabrik  dog  endnu 
ikke  færdig,  men  Prøvefremstillinger  skal  have  givet 
gode  Resultater. 

Sveriges  Handelsoverenskomst  med  England. 

Der  er  nu  offentliggjort  en  Del  Enkeltheder  vedrø¬ 
rende  Aftalen  om  Import  til  England  af  svensk  Træ¬ 
masse  og  Papir.  Medens  Aftaler  om  Pris  m.  m.  bliver 
en  Sag  mellem  den  svenske  Eksportør  og  den  engel¬ 
ske  Importør  og  Spørgsmaalene  om  Fragt  og  Assu¬ 
rance  ligesaa,  er  der  derimod  i  Overenskomsten  fast¬ 
sat  Bestemmelse  om,  at  de  svenske  Leverandører  kun 
skal  have  Halvdelen  af  Betalingen  i  svenske  Kroner, 
medens  den  anden  Halvdel  erlægges  i  engelske  6-pCt. s 
Skatkammerbeviser,  eller  hvis  det  foretrækkes  i  Form 
af  Depositum  i  engelsk  Bank.  Ved  Opgørelsen  skal 
der  af  Englands  Bank  og  Sveriges  Riksbank  fastsættes 
en  indbyrdes  Kurs  mellem  Pund  og  svenske  Kroner 
paa  Grundlag  af  vedkommende  Maaneds  Leverancer. 
Svenske  Fagblade  oplyser,  at  Aftalen  om  Skatkam¬ 
merbeviser  som  Betalingsmiddel  ikke  stiller  sig  for¬ 
delagtigt  for  de  svenske  Eksportører,  idet  disse  Be¬ 
viser  ikke  uden  Tab  kan  omsættes  i  Sverige,  før  Ster¬ 
lingkursen  kommer  op  i  17,50,  medens  den  nu  kun 
er  13,50. 

Den  engelske  Industris  Raavarebehov  efter  Krigen. 

Raavareforsyningsspørgsmaalet  efter  Krigen  er  ogsaa 
i  England  —  der  tidligere  var  hele  Verdens  Raavare- 

marked  —  blevet  brændende.  Det  engelske  Ministerium 
for  Fredsberedskab  har  nedsat  en  særlig  Komité  for 
at  udarbejde  de  Principer,  som  skal  tjene  til  Vejled¬ 
ning  ved  en  mulig  Rationering  af  Maskiner  og  Raa- 
materialer  for  Industrien  efter  Krigen.  Denne  Komité 
har  nu  afgivet  en  Betænkning,  der  er  tiltraadt  af 
Regeringen.  Den  nye  Ordning,  der  allerede  forberedes, 
tilraader  at  fortsætte  med  Statens  Regulering  og  Kon¬ 
trol  med  den  private  Virksomhed,  saaledes  som  den 
har  udviklet  sig  under  Krigen,  samtidig  med  at  fast- 
slaa  de  Retningslinier,  som  skal  folges  ved  Fordelin¬ 
gen  af  Driftsfornodenheder  for  Industrien  og  bestem¬ 
me  Følgerækken  ved  en  saadan  Fordeling  til  de  for¬ 
skellige  Industrier.  Med  Henblik  paa  denne  sidste 
Opgave  foreslaas  Industrigrenene  delt  i  følgende 
Grupper: 

1.  Levnedsmiddelindustrierne. 

2.  Skibsværft-  og  Jernbanematerialeindustrierne. 

2.  Eksportindustrierne. 

4.  Øvrige  Fornødenhedsindustrier. 

Industriens  Behov  skal  komme  i  Betragtning  efter 
denne  Rangforordning. 

Den  engelske  Regering  vil  dog  kun  gaa  til  Regule¬ 
ring  af  Raavarefordelingen,  hvor  en  saadan  viser  sig 
nødvendig.  Hvor  dette  ikke  er  Tilfældet,  skal  Er¬ 
hvervslivet  have  sin  frie  Gang.  Da  man  dog  har  Grund 
til  at  befrygte  Knaphed  paa  adskillige  vigtige  Varer, 
har  man  imidlertid  anset  det  for  rigtigt  allerede  nu 
at  forberede  en  saadan  Kontrol.  For  at  lede  denne 
skal  der  nedsættes  en  særlig  Komité,  der  paa  en  vis 
Maade  skal  videreføre  de  forskellige  Krigskomitéers 
Arbejde  og  have  Indflydelse  baade  paa  handelspoliti¬ 
ske  Spørgsmaal  samt  paa  Rationeringsplaner  indadtil. 
Komitéen  skal  bistaas  af  et  permanent  Raad,  der  skal 
repræsentere  Handel  og  Industri,  og  disse  to  Korpo¬ 
rationer  skal  tilsammen  danne  et  centralt  Maskineri. 

Englands  Fremstilling  af  Elektromagneter. 

Før  Krigen  producerede  kun  et  eneste  engelsk 
Firma  Elektromagneter,  og  Produktionen  var  endda 
ringe.  Resultatet  var,  at  Tændapparaterne  til  Auto¬ 
mobiler,  Motorbaade,  Aeroplaner  maatte  indføres  fra 
Tyskland. 

Dette  var  saa  meget  farligere,  som  denne  Industri 
jo  er,  hvad  man  paa  engelsk  kalder  »Nøgleindustri«, 
d.  v.  s.  den  er  den  uomgængelige  Betingelse  for  andre 
Industrier,  i  dette  Tilfælde  Fabrikationen  af  Automo¬ 
biler,  Aeroplaner,  Motorbaade,  Luftskibe  m.  m.  samt 
Maskineriet  til  traadløs  Telegrafering,  Lyskastere  osv. 
Man  vil  derfor  forstaa,  i  hvilken  uhyggelig  Stilling 
Storbritannien  befandt  sig,  da  det  ved  Krigens  Ud¬ 
brud  saa  sig  afskaaren  fra  Leverancerne  til  en  Mængde 
af  det  »Værktøj«,  hvorpaa  Krigens  Førelse  beror  — 
medens  omvendt  Tysklands  Stilling  var  saare  gun¬ 
stig:  nu  kunde  det  jo  beholde  hele  Overskudet  af  sin 
Produktion  hjemme  til  Brug  for  sin  Hær  og  sin  In¬ 
dustri. 

Et  stort  engelsk  Firma  blev  3  Dage  før  Krigens 
Udbrud  klar  over  den  Fare,  hvori  Englands  Industri 
svævede  ved  Standsningen  af  de  tyske  Tilførsler  af 
Elektromagneter;  det  sammenkaldte  derfor  over  Hals 
og  Hoved  sine  Sagkyndige  og  begyndte  efter  to  Dages 


Overvejelser  sine  Eksperimenter.  Efter  3  Ugers  For¬ 
løb  naaedes  et  gunstigt  Resultat,  og  det  satte  sig  der¬ 
efter  i  Forbindelse  med  et  Dusin  andre  Firmaer.  Alle 
disse  Firmaer  stillede  deres  Hjælpekilder,  Sagkyndige, 
Erfaringer  og  Apparater  til  de  andres  Disposition, 
der  blev  udarbejdet  en  fælles  Arbejdsplan,  og  man 
meddelte  hverandre  Resultatet  af  de  anstillede  Eks¬ 
perimenter. 

I  December  1916,  altsaa  efter  30  Maaneders  Krig, 
var  Produktionen  af  Elektromagneter  naaet  op  til 
165,000,  og  siden  da  er  den  gaaet  yderligere  i  Vejret. 
Man  har  desuden  opnaaet  at  »standardisere«  Frem¬ 
stillingen,  saaledes  at  der  nu  kun  fabrikeres  otte  for¬ 
skellige  Typer,  og  man  har  samtidig  fremstillet  mange 
Maskindele  saadan,  at  de  kan  bruges  lige  godt  i  de 
mest  forskellige  Apparater. 

Ungarns  fremtidige  Handelspolitik. 

Den  ungarske  Handelsminister  har  i  en  Række  Ar¬ 
tikler  angaaende  den  ungarske  Industri  erklæret  sig 
for  Tilhænger  af  Syndikatsystemet. 

Paa  Grund  af  Landets  Mangel  paa  Raastof  og  Ar¬ 
bejdskraft,  den  voldsomme  Konkurrence  og  de  høje 
Fragter  betragter  han  det  som  en  bydende  Nødven¬ 
dighed,  at  Industriens  Folk  slutter  sig  sammen  i 
Syndikater  eller  Karteller  og  forudsiger,  at  saadanne 
Sammenslutninger  vil  blive  gjort  obligatoriske  ved 
Lov  og  sat  under  Statens  Kontrol. 

En  Sammenslutning  af  Italiens  to  store  Dampskibsselska - 

ber. 

De  to  store  italienske  Dampskibsselskaber  »Lloyd 
d’Italia«  og  »Compagnia  Générale  della  Navigazione« 
vil  om  kort  Tid  slutte  sig  sammen  til  et  Selskab.  »La 
Compagnia  Générale  della  Navigazione«  vil  derved 
faa  sin  Kapital  forhøjet  fra  120  til  180  Millioner 
Lire. 

De  Forenede  Staters  Cementindustri. 

De  Forenede  Stater  producerer  mere  Portlandce- 
ment  end  noget  andet  Land,  ja  endog  mere  end  alle 
andre  Lande  tilsammen.  Den  amerikanske  Produk¬ 
tion  af  Portlandcement  var  i  1917  den  største,  som 
endnu  er  forekommet  og  androg  ca.  94  Miil.  barreis, 
medens  de  senest  tilgængelige  Oplysninger  fra  øvrige 
cementproducerende  Lande  udviser  følgende  Produk¬ 
tioner: 

Tyskland  30  Miil.  barreis,  England  17  Miil.  og  Frank¬ 
rig  8  Millioner  barreis.  Den  amerikanske  Cement¬ 
produktion  er  vokset  med  eventyrlig  Hast  fra  42,000 
barreis  i  1880,  335,000  i  1890,  ca.  8Vs  Mili.  i  1900  og 
68,2  Mili.  barrcls  i  1910,  medens  Værdien  steg  fra 
126,000  Dollars  i  1880  til  101  Mili.  Dollars  i  1917.  Den 
i  Cementindustrien  i  De  Forenede  Stater  anbragte 
Kapital  ansloges  i  1914  til  ca.  243,5  Millioner  Dollars. 
Cementindustrien  er  spredt  over  Staternes  hele  Om- 
raade,  idet  Raastofferne  forekommer  mange  Steder. 
Næsten  hele  den  umaadelige  Cementproduktion  for¬ 
bruges  indenfor  Staternes  egne  Grænser;  i  1913,  da 
Eksporten  var  størst,  var  dens  Værdi  ca.  5Vs  Miil. 
Dollars  og  i  1917  kun  godt  4  Miil.  Dollars. 


TIDSSKRIFT  FOR  INDUSTRI 


Kanadas  Kemikalier. 

I  Kingston  (Ontario)  er  der  fornylig  blevet  dannet 
et  stort  Aktieselskab  for  Udnyttelsen  af  Kanadas  Rig¬ 
domme  paa  Kemikalier.  Særlig  vil  Selskabet  frem¬ 
stille  alle  Slags  Bariumforbindelser,  Sulfater,  Svovl¬ 
syre  og  elektrolytisk  Kobber. 

Selskabet  bar  faaet  Monopol  paa  Fremstillingen  af 
Bariumforbindelser  i  Ontario.  De  nødvendige  Raa- 
stoffer  forefindes  i  Omegnen  af  Kingston. 

Brasiliens  Bomuldsindustri. 

South  American  Journal  skriver  bl.  a.  følgende 
herom : 

Under  Krigen  har  Brasiliens  Industri  taget  et  stort 

Opsving.  Dette  gælder  særlig  indenfor  Spinde-  og 
Væveindustrien.  Fremgangen  her  har  været  saa  stor, 
at  man  fornylig  har  kunnet  afholde  en  omfattende 
Udstilling  i  Buenos  Aires  udelukkende  af  hjemme¬ 
gjorte  Spinderivarer.  For  Øjeblikket  er  en  Kapital  af 
20  Millioner  £  engageret  i  den  derværende  Bomulds- 
industri,  der  beskæftiger  over  82,000  Arbejdere.  Den 
aarlige  Produktion  anslaas  nu  til  470  Mili.  Meter. 

Udnyttelsen  af  de  ungarske  Kvægsølvminer. 

Der  er  fornylig  blevet  dannet  to  store  Konsortier 
med  tildels  tysk  Kapital  til  Udnyttelsen  af  de  un¬ 
garske  Kvægsølvminer  i  Nærheden  af  Varanne  og  i 
Egnen  om  Zalatna. 


&  #  # 


ORGANISATIONS-  OG  FORENINGS-MEDDELELSER. 


Maskiner  til  Træbrændsel. 

Paa  Studiekommissionens  Kontor  henligger  til 
Gennemsyn  Beretning  om  Opvisningerne  paa  Gicse- 
gaard  Skovdistrikt  og  i  Klelund  Plantage,  der  i  Februar 
— Marts  Maaned  afholdtes  af  Dansk  Skovforening  og 
Industriraadets  Studiekommission,  med  det  Formaal 
at  forevise  Maskiner  til  Bearbejdning  af  Kvas  og  Ud¬ 
hug,  Optagning  af  Stød  etc. 

Fordeling  af  et  Parti  Nikkelsalt. 

Industriraadet  er  for  Tiden  i  Færd- med  at  fordele 
et  mindre  Parti  Nikkelsalt.  De  Firmaer,  der  inaatte 
ønske  at  komme  i  Betragtning  ved  denne  Fordeling, 
anmodes  om  skriftligt  at  ville  indsende  Oplysning  til 
Industriraadet  om  deres  aarlige  Forbrug  af  Nikkel¬ 
salt  i  1916 — 17,  samt  om  hvilken  mindste  Tildeling  der 
maatte  have  Interesse  for  dem. 

Margarineproduktionens  definitive  Standsning. 

Ved  Samarbejde  mellem  Landbrugsministeriet  og 
Industriraadet  var  der  i  Foraaret  og  Sommeren  blevet 
truffet  saadanne  Dispositioner,  at  der  af  Margarine¬ 
fabrikernes  Restbeholdninger  af  Olie  med  Tilskud  af 
dansk  Premier-jus  kunde  fabrikeres  saa  meget  Mar¬ 
garine,  at  alle  Landets  Bagere  kunde  faa  tildelt  en 
forholdsmæssig  Ration  indtil  31.  August.  Da  det  viste 
sig,  at  et  Par  Margarinefabriker  vedblivende  havde 
noget  Olie  tilovers,  blev  Rationeringsperioden  forlæn¬ 
get  til  30.  September;  efter  dette  Tidspunkt  vil  Bagerne 
udelukkende  være  henviste  til  at  anvende  Smør. 

Handelsregister  i  Holland. 

Gennem  Handelsministeriet  har  Industriraadet  mod¬ 
taget  et  Eksemplar  af  »Staatsblad«  Nr.  493/1918  inde¬ 


holdende  en  nederlandsk  Lov  af  26.  f.  M.  angaaende 
Indførelsen  af  et  Handelsregister  i  Nederlandene. 

Det  nævnte  Eksemplar  er  fremlagt  til  Gennemsyn 
i  Industriraadets  Sekretariat. 

Eksport  af  Varer  til  Holland. 

Industriraadet  har  fra  Udenrigsministeriet  modta¬ 
get  Underretning  om,  at  der  fra  det  kgl.  Gesandtskab 
i  Haag  er  indkommet  et  i  Oversættelse  saalydende 
Telegram  vedrørende  den  mellem  Nederlandene  og 
Tyskland  afsluttede  Overenskomst  om  Geleitschein  for 
nederlandske  Skibe  i  Fart  paa  Skandinavien: 

»Alle  Varer  importerede  paa  hollandske  Skibe  fra 
de  skandinaviske  Lande  skal  konsigneres  til  N.  O.  T. 
Før  Indladningen  af  Varerne  skal  Importørerne  hen¬ 
vende  sig  til  N.O.T.,  som  afslutter  Kontrakt  med  dem, 
ifølge  hvilken  N.O.T.  udsteder  Importtilladelse.  Im¬ 
porttilladelsen  sendes  til  Befragteren,  som  sammen 
med  Varerne  oversender  den  til  det  Skib,  med  hvilket 
Transporten  linder  Sted«. 

Licenser  for  Cykler  fra  England. 

Ingeniør  Mygind  oplyser,  at  der  for  Øjeblikket  ingen 
Indskrænkning  er  med  Hensyn  til  Udstedelse  af  Li¬ 
censer  fra  England  for  hele  Cykler  (uden  Ringe),  og 
at  Ansøgninger  for  smaa  Partier  af  Cvldedele  vil 
komme  i  Betragtning.  Muligvis  vil  der  blive  en  a  to 
Undtagelser  for  enkelte  Deles  Vedkommende,  men 
disse  kan  endnu  ikke  specificeres.  I  hvert  Fald  vil 
Licens  ikke  blive  udstedt  for  komplette  eller  omtrent 
komplette  Sæt  Cykledele,  d.  v.  s.  Dele,  som  tilsammen 
udgør  det  meste  af  en  færdig  Maskine.  Paa  den  an¬ 
den  Side  vil  Ansøgninger,  som  godtgør,  at  de  Dele, 

der  ansøges  om,  skal  bruges  til  Reparationer,  d.  v.  s. 
Reservedele,  have  bedst  Udsigt  til  at  komme  i  Betragt¬ 
ning. 

Andragender  om  Eksportlicens  fra  England. 

Industriraadets  Repræsentant  i  London,  Ingeniør 
Mygind,  beder  Opmærksomheden  henledt  paa,  at  man 
for  de  Varers  Vedkommende,  for  hvilke  der  nu  vil 
kunne  forventes  Udførselstilladelse  fra  England,  ikke 
behøver  at  indgive  fornyet  Andragende  til  de  britiske 
Myndigheder,  men  at  det  vil  være  tilstrækkeligt,  at 
de  tidligere  Andragender  bringes  i  Erindring.  Yder¬ 
ligere  heder  Ingeniør  Mygind  indskærpet,  at  det  kun 
vil  kunne  nytte  at  henlede  Opmærksomheden  paa 
Andragender  om  Udførselstilladelse  for  saadanne  Va¬ 
rer,  som  findes  opført  paa  de  offentliggjorte  Lister 
over  Artikler,  for  hvilke  Embargoen  nu  er  hævet. 

Licenser  for  Silke. 

Ifølge  Meddelelse  fra  Industriraadets  Kontor  i  Lon¬ 
don  har  War  Trade  Department  paa  en  Forespørgsel 
om,  hvorvidt  Sysilke  og  Bi  odersilke  falder  ind  under 
Betegnelsen  »5z7/c«  paa  Listen  over  de  Varer,  for  hvilke 
Udførselstilladelse  kan  forventes,  meddelt  at  Genop¬ 
tagelsen  af  Eksporten  af  Silke  og  Silkefabrikata  ifølge 
Bekendtgørelsen  1.  August  ogsaa  omfatter  Silkegarn. 

Oprindelses-  og  Interessecertifikater  ved  Import 
til  England. 

Board  of  Trade  meddeler,  at  Træslib  (mekanisk 
Træmasse)  skal  stryges  af  Listen  over  de  Varer,  som 
ikke  behøver  at  ledsages  af  Oprindelses-  og  Interesse¬ 
certifikater,  naar  de  indføres  i  De  forenede  Konge¬ 
riger.  Oprindelses-  og  Interessecertifikater  udkræves 
for  alle  Forsendelser  af  Træslib,  der  efter  den  31. 
August  kommer  fra  Norge,  Sverige,  Danmark,  Hol¬ 
land  og  Schweiz. 

Endvidere  meddeles,  at  alle  Varer,  der  efter  den 
12.  September  kommer  til  De  forenede  Kongeriger 
fra  Finland,  skal  være  ledsaget  af  Oprindelses-  og 
Interessecertifikater  udstedt  af  den  britiske  Konsul  i 
Helsingfors,  der  fremtidig  er  den  eneste  britiske  Kon- 
sularembedsmand  i  Finland,  hvem  det  er  overdraget 
at  udstede  disse  Certifikater.  Bestemmelsen  omfatter 
ikke  Varer,  for  hvilke  saadanne  Certifikater  ikke  for¬ 
langes,  naar  de  importeres  fra  Norge,  Sverige,  Dan¬ 
mark,  Holland  og  Schweiz. 

De  ovennævnte  Regler  kommer  ogsaa  til  Anvendelse 


paa  Varer,  der  fra  og  med  1.  Oktober  d.  A.  afskibes 
fra  det  Land,  hvorfra  de  stammer,  og  som  er  bestemt 
til  britiske  Kolonier  og  Protektorater  undtagen 
Ægypten. 

Import  fra  Frankrig. 

Angaaende  det  nye  Arrangement  vedrørende  Eks¬ 
peditioner  af  Garantierklæringer  udstedte  i  Henhold 
til  den  fransk-danske  Handelsoverenskomst  af  17. 
Marts  1916  og  udstedte  for  Import  fra  Frankrig,  skal 
man  meddele,  at  følgende  Fremgangsmaade  fra  og 
med  1.  September  d.  A.  vil  blive  benyttet: 

Erklæringen,  der  er  den  samme  som  hidtil  benyttet, 
maa  indeholde  nøjagtig  Oplysning  om  Importørens 
Navn,  Adresse,  Varens  Art,  Kvalitet,  Mængde,  Vægt  og 
Fakturaværdi.  Garantierklæringen  udstedes  in  duplo, 
og  Duplikat-Garantierklæringen  viseres  af  den  hervæ¬ 
rende  interallierede  Komité,  hvilket  besørges  foretaget 
af  Industriraadet;  det  tilføjes,  at  Visering  kun  kan 
forventes  givet  for  saadanne  Varer,  der  er  opført  paa 
Listen  over  Varer,  for  hvilke  Frankrig  og  dets  Alli¬ 
erede  har  hævet  Embargoen.  Duplikatet  bliver  her¬ 
efter,  tillige  med  et  af  den  herværende  franske  Lega¬ 
tion  udstedt  Certifikat,  af  Industriraadet  videresendt 
til  Frankrig,  saaledes  at  disse  Papirer  direkte  kommer 
den  franske  Eksportør  i  Hænde.  Skibsattesten,  der 
udleveres  Importøren  af  Industriraadet,  maa  ikke 
videresendes  til  Frankrig,  men  skal  benyttes  ved  Va¬ 
rens  Udlevering  her  i  Landet  som  Dokumentation 
overfor  Rederiet. 

Saafremt  telegrafisk  Meddelelse  til  Frankrig  angaa¬ 
ende  den  udstedte  Garantierklæring  i  enkelte  Tilfælde 
maatte  ønskes,  vil  Industriraadet,  for  saa  vidt  man 
maatte  anse  det  for  paakrævet,  være  villig  til  paa 
Importørens  derom  fremsatte  skriftlige  Anmodning  og 
for  Importørens  Regning  at  foretage  det  i  saa  Hen¬ 
seende  fornødne. 

Anmodning  om  Overtelegrafering  maa  tydeligt  paa¬ 
føres  Forpligtelseserklæringens  Forside,  forinden  den 
indleveres  til  Industriraadet. 

Skotøjsordningen. 

Nogle  Betragtninger  over  Indstillingen  til  Indenrigsministeriet. 


VI  gengiver  andetsteds  den  Indstilling  til  In¬ 
denrigsministeriet,  som  Den  overordentlige 
Kommission  har  afgivet  angaaende  Skotøjsord¬ 
ningen,  og  som  samtidig  fremtræder  som  et  Svar 
paa  den  af  Industriraadet  afgivne  Betænkning, 
som  vi  gengav  i  vort  sidste  Helte.  Vi  skal  her 
fremsætte  enkelte  Betragtninger,  som  denne  Ind¬ 
stilling  synes  os  at  give  Anledning  til. 

Kommissionen  begynder  med  at  betone,  at  alle 
Modargumenter  mod  den  foreslaaede  Ordning  har 
været  Genstand  for  Overvejelse,  saaledes  at  Indu- 
striraadets  Skrivelse  intet  indeholder,  som  ikke 
Kommissionen  allerede  har  vejet  og  fundet  for 
let.  Alligevel  forekommer  det  os,  at  man  ved  en 
nøjere  Gennemgang  af  Kommissionens  Indstil¬ 
ling  ikke  finder  nogen  Afkræftelse  af  den  Kritik, 
Industriraadet  rejste  mod  Forslaget.  Først  og 
fremmest  mener  vi  ikke,  at  Kommissionen  har 
Ret,  naar  den  kalder  den  af  Industriraadet  fore¬ 
slaaede  Regulering  gennem  Maksimalpriser  for  en 
uløselig  Opgave.  En  saadan  Ordning  er  i  alt  Fald 
gennemført  i  Norge,  og  derved  at  den  frembyder 
mange  Vanskeligheder  adskiller  den  sig  næppe 
fra  nogen  anden  Regulering.  Industriraadet  har 
jo  ingenlunde  paastaaet,  at  den  var  let,  blot  at 
den  var  mulig.  I  sin  Fremstilling  at  de  stedfundne 
Forhandlinger  mellem  Kommissionen  og  Skotøjs- 
industriens  Repræsentanter  synes  Kommissionen 
at  ville  paaheraabe  sig  Fabrikanternes  Stilling  til 
Fordel  for  den  Vej,  der  tilsidst  blev  slaaet  ind 
paa.  Vi  ønsker  heroverfor  at  fastholde,  at  Spørgs- 
maalet  om  Indførelse  af  Maksimalpriser  ikke  kan 
siges  at  være  tilstrækkelig  uddybet,  og  naar  Indu¬ 
striraadet  i  sin  Skrivelse  foreslog  at  tage  dette 


Spørgsmaal  op  igen  til  fornyet  Overvejelse,  da 
maa  der  ogsaa  heri  ligge  et  Bevis  i  samme  Ret¬ 
ning. 

Kommissionen,  der  saaledes  kraftig  understre¬ 
ger  Vanskelighederne  ved  Maksimalpriser  og  øv¬ 
rige  Veje,  der  har  været  drøftet,  synes  til  Gengæld 
at  gaa  meget  let  hen  over  Ulemperne  ved  den 
Ordning,  hvis  Principer  den  selv  blev  Fader  til. 
Det  fremgaar  med  al  ønskelig  Tydelighed  af 
Kommissionens  Indstilling,  at  man  har  været 
meget  betænkt  paa  at  forhindre,  at  Virksomhe¬ 
der,  der  kunde  have  en  for  rigelig  Kapital  at  for¬ 
rente,  kunde  lade  de  almindelige  Omkostninger 
undgælde  for  denne.  Derfor  tør  Kommissionen 
da  heller  ikke  fastholde,  at  den  fikserede  Avance 
paa  10  pCt.  virkelig  er  Net  toavance.  Naar  Kom¬ 
missionen  imidlertid  skriver,  at  det  er  »et  Navne- 
spørgsmaal  af  ringe  Betydning«,  om  man  for  dette 
Begreb  vil  finde  et  andet  Udtryk  f.  Eks.  Driftsfor¬ 
tjeneste,  da  finder  vi,  at  dette  er  at  gaa  udenom 
Industriraadets  Kritik  mod  Fastsættelsen  af  den 
begrænsede  Avance,  idet  denne  saaledes  ikke  bli¬ 
ver  10  pCt.  Netto,  men  gennemsnitlig  kun  om¬ 
kring  7V2,  .O  i  ugunstige  Tilfælde  kan  gaa  betyde¬ 
ligt  længere  ned,  saaledes  at  den  egentlige  Netto- 
avance  bliver  ganske  minimal.  Kommissionen 
har  intet  Svar  kunnet  give  herpaa  og  end  mindre 
paa,  at  Ordningen  ubetinget  maa  stille  de  mindre 
Virksomheder  og  saadanne,  som  arbejder  med 
laante  Penge,  særlig  ugunstigt,  hvad  der  dog 
næppe  kan  være  tilsigtet. 

Selve  Hovedpunktet  i  Industriraadets  Indven¬ 
dinger  mod  Avancebegrænsningen  gjaldt  dens 
Princip,  idet  det  paavistes,  hvorledes  dette  nod- 

vendigvis  maatte  modarbejde  sit  eget  Formaal, 
nemlig  billige  Priser.  Dette  Argument  er  og  bli¬ 
ver  det  afgørende  i  hele  Diskussionen,  og  vi  kan 
ikke  se,  al  Kommissionens  Indstilling  i  mindste 
Maade  har  rokket  herved  og  følgelig  heller  ikke 
afgivet  noget  som  helst  reelt  Forsvar  for  Ordnin¬ 
gens  Udførelse  i  Praksis. 

Overfor  Industriraadets  Indvendinger  bar  Kom¬ 
missionen  egentlig  intet  andet  at  fremføre,  end 
Haabet  om  at  Industrien  vil  gennemføre  Overens¬ 
komsten  loyalt  og  ikke  ved  forretningsmæssig 
uforsvarlig  Fremfærd  søge  at  gore  den  illusorisk 
til  Berigelse  for  sig  selv  og  til  Skade  for  Medbor¬ 
gere. 

Industriens  Loyalitet  har  Industriraadet  selv 
sagt  god  for,  og  der  er  i  den  lange  Række  tidligere 
Prisreguleringer  intet,  der  ikke  støtter  denne  An¬ 
tagelse  om  loyal  Medvirkning  i  slige  Foranstalt¬ 
ninger.  Men  det  maa  alligevel  forekomme  noget 
mærkeligt,  at  man  fra  Reguleringsmyndigheder¬ 
nes  Side  gennemtvinger  en  Ordning,  hvis  heldige 
Virkninger  ikke  i  første  Række  kan  tænkes  at 
fremkomme  som  Følge  af  dens  eget  Indhold. 

Hovedmidlet  til  at  holde  Priserne  nede  kan  jo 
kun  findes  i  Konkurrencen,  men  naar  denne  ikke 
har  kunnet  medføre  saadanne  Priser,  som  Den 
overordentlige  Kommission  virker  for,  hvad  be¬ 
tyder  da  det  hele?  Derfor  falder  ogsaa  Kommis¬ 
sionens  paafølgende  —  i  og  for  sig  overflødige  — 
Bemærkning  om  »Dagen  efter  denne«  og  om 
»Forsyndelser,  der  vil  hævne  sig  blodigt«,  bort. 
Det  maa  dog  vel  være  den  nuværende  Prissitua¬ 
tion,  Den  overordentlige  Kommissions  Foranstalt¬ 
ninger  maa  tage  Sigte  paa,  og  ikke  den  Situation, 
der  senere  maatte  indtræde,  naar  Konkurrencen 
udefra,  altsaa  fra  ikke-avancebegrænsede  Indu¬ 
strier,  kan  gøre  sig  gældende. 

Det  ulogiske  i  Kommissionens  Stilling  kan  kun 
finde  sin  Forklaring  ved  Antagelsen  om,  at  Sko¬ 
tøjsindustriens  Avance  har  været  ekstraordinær. 
Dette  har  jo  ikke  blot  været  medvirkende  for  den 
bele  Aktion,  men  udtrykkes  klart  og  tydeligt  i 
selve  Indstillingen,  hvor  Kommissionen  med  Hen¬ 
blik  paa  de  10  pCt.,  hvortil  Avancen  nu  er  blevet 
bragt  ned,  erklærer,  at  denne  hidtil  har  ligget 
»særdeles  betydeligt  højere«.  Da  nu  Kommissio¬ 
nen  selv  har  erklæret,  at  Ordningen  vilde  ned¬ 
bringe  Industriens  Avance  lil  det  halve,  og  da 
denne,  saaledes  som  det  indirekte  er  indrømmet 
ogsaa  af  Kommissionen,  i  Netto  ikke  kan  sættes 
til  10,  men  snarere  til  ca.  772,  da  kan  man  rent 
slutningsmæssigt  komme  til,  at  Skotøjsindustriens 


gennemsnitlige  Avance  altsaa  hidtil  har  været 
ca.  15  pCt.  Men  overfor  dette  Tal  finder  vi 
ikke  blot  den  hele  Aktion,  men  ogsaa  det  nævnte 
Udtryk  i  Kommissionens  Indstilling  dobbelt  ufor¬ 
svarlig. 

For  at  belyse  dette  Spørgsmaal,  der  skont  in¬ 
genlunde  Kernepunktet  i  den  hele  Sag,  dog  maa 
siges  at  være  Oprindelsen  til  den  megen  Fana¬ 
tisme,  der  bar  præget  Diskussionen  om  Skotøjs¬ 
ordningen,  skal  vi  yderligere  hente  forskellige 
Oplysninger  fra  De  forenede  Skotøjsfabrikers 
Regnskab,  som  er  blevet  os  forelagt.  Herefter 
har  dette  Selskabs  Fabriker,  der  repræsenterer 
knap  20  pCt.  af  den  samlede  fabriksmæssige  Sko- 
tøjsproduktion,  i  1017  fabrikeret  632,000  Par  Fod¬ 
tøj  lil  en  Salgsværdi  af  10,430,000  Kr.  eller  gen¬ 
nemsnitlig  Fabrikspris  af  16a/2  Kr.  pr.  Par.  Paa 
den  samlede  Salgsværdi  fremkom  et  Overskud 
af  1,803,000  Kr.,  hvoraf  dog  ca.  300,000  Kr.  er 
indtjent  ved  Husleje,  fra  andre  (14,000  Kr.),  ind¬ 
vundet  dels  som  Renter  af  Penge  staaende  i  Ban¬ 
ker,  (167,000  Kr.)  dels  som  Kursavancer,  Agio, 
paa  udenlandsk  Valuta  (121,000  Kr.),  m.  m.,  saale¬ 
des  at  den  rene  Avance,  der  er  tjent  paa  selve  Sko¬ 
tøjsproduktionen,  udgør  ca.  F/2  Mili.  Kr.  Dette 
giver  en  Avance  af  ca.  2,37  Kr.  pr.  Par  Skotøj 
eller  ca.  14  pCt.  Det  vil  saaledes  ses,  at  dette  Tal 
stemmer  overens  med  de  ovenanførte  Slutninger. 

Yderligere  skal  vi  tilføje,  at  af  det  samlede 
Overskud  paa  1,803,000  Kr.,  er  der  afholdt  Hen¬ 
læggelser  med  250,000  Kr.,  overført  til  næste  Aars 
Regnskab  202,000  Ivr.,  medens  der  er  udbetalt  til 
Aktionærer  1,350,000  Kr.  eller  15  pLt.s  Dividende, 
idet  Aktiekapitalen  udgjorde  9  Miil.  Kr. 

Naar  nu  Hensyn  tages  til,  at  1917  for  den  dan¬ 
ske  Skotøjsindustri  var  et  ganske  overordentlig 
gunstigt  Aar,  hvis  Vilkaar  aldrig  turde  komme 
igen,  med  fuld  Beskæftigelse  og  Udnyttelse  af  Ma¬ 
skineri  og  Materiel,  maa  vistnok  enhver  haade 
sagkyndig  og  usagkyndig  indrømme,  at  de  paa- 
gældende  Avancer,  man  arbejdede  med,  afgjort 
ikke  har  berettiget  til  Synspunkter  som  de  af  Den 
overordentlige  Kommission  fremførte.  Baade  i 
1916  og  17  har  jo  saa  godt  som  alle  Erhverv  og 
alle  Fag  i  Danmark  tjent  godt,  uden  at  det  tør  si¬ 
ges,  at  det  er  Industrierne,  der  har  haft  de  største 
relative  Fortjenester.  Samtidig  maa  man  ikke 
glemme,  at  Valutaens  stadige  Fald  gjorde  meget 
af  denne  Fortjenestestigning  illusorisk. 

Vi  benytter  Lejligheden  til  samtidig  at  berøre 
et  andet  Forhold,  der  har  været  stærkt  fremme 
i  Diskussionen  om  de  formentlig  uberettigede 

Skotøjspriser.  Det  knytter  sig  til  Paastanden  om 
Overkapitalisering  i  den  Sammenslutning  i  vor 
Læderindustri,  der  repræsenteres  af  A/S  Ballin  & 
llertz,  og  som  iøvrigt  l'orst  daterer  sig  fra  Begyn¬ 
delsen  af  indeværende  Aar.  Vi  kan  oplyse,  at  un- 
derHensyn  til  den  almindelige  Interesse,  der  knyt- 
ler  sig  til  denne  Paastand,  har  Industriraadet  efter 
Anmodning  fra  A/S  Ballin  &  Hertz  bestemt  sig  til 
at  gøre  Skridt  til  at  faa  nedsat  et  Udvalg  til  Ud¬ 
redning  af  dette  Spørgsmaal  om,  hvorvidt  Selska¬ 
bets  Financieringsforhold  kan  siges  at  liave  paa¬ 
virket  Skotøjspriserne  i  opadgaaende  Retning. 

Kommissionen  fremhæver  i  sin  Indstilling  vi¬ 
dere,  at  Industriraadet  ikke  har  Ret  i  at  kalde 
Avancebegrænsningen  for  et  nyt  Princip  i  Prisre¬ 
guleringen  og  støtter  dette  paa  Bekendtgørelsen 
af  1.  Februar  1917,  der  som  bekendt  kun  tillader 
at  beregne  samme  procentvise  Avance  som  hidtil 
uanset  forøget  Fremstillingspriser.  Vi  finder 
denne  Henvisning  uforstaaelig  al  den  Stund,  Den 
overordentlige  Kommission  jo  netop  tilsigter  at 
nedsætte  Skotøjsfabrikernes  Avance  til  det  halve. 

1  de  mere  almindelige  Bemærkninger,  hvormed 
Kommissionen  slutter  sin  Indstilling,  vender  den 
sig  mod  en  Udtalelse  fra  Industriraadet  om  den 
Pressekampagne,  som  et  Medlem  af  Den  overor¬ 
dentlige  Kommission  har  rejst.  Kommissionen 
kan  ikke  forstaa  andet,  end  at  der  hermed  maa 
være  tilsigtet  til  Bladartikler  af  Direktør  Lindberg 
og  om  denne  oplyses,  at  han  ikke  er  Medlem  af 
Den  overordentlige  Kommission.  Naar  Kommis¬ 


sionen  saaledes  selv  understreger  dette  Spørgs¬ 
maal,  da  finder  vi  ogsaa  at  have  Ret  til  at  betone, 
at  Industriraadet  med  sine  Bemærkninger  selv¬ 
følgelig  har  sigtet  til  Professor  Birck,  der  som 
Medlem  af  Kommissionen  allerede  i  de  indledende 
Forhandlinger  i  denne  Sag  overskred  enhver 
Grænse  for  Sømmelighed,  øg  som  siden  dels  gen¬ 
nem  direkte  Udtalelser  til  Dagspressen,  dels  indi¬ 
rekte  i  Ord  og  Tale,  ja  endog  gennem  Udtalel¬ 
ser  til  et  udenlandsk  Blad,  har  givet  Aktionen 
mod  Skotøjsindustrien  en  Fanatisme,  som  vi 
navnlig  overfor  den  lige  paaviste  Kendsgerning 
om  Industriens  Avance  finder  ligesaa  uberettiget 
som  utiltalende.  Det  kan  da  kun  vække  Forbav¬ 
selse,  at  Kommissionen  med  den  citerede  Vending 
liar  ment  at  burde  sige  god  for  Professor  Bircks 
Optræden  paa  dette  Punkt. 

Paa  samme  Maade  søger  Kommissionen  at  fra¬ 
lægge  sig  Beskyldningen  for  at  ville  drive  Stats¬ 
socialisme  med  den  nu  trufne  Ordning  og  henvi¬ 
ser  til  Aftaler  af  lignende  Art,  der  tidligere  skulde 
være  truffet.  Men  dels  har  disse  drejet  sig  om 
ganske  bestemte  Tilfælde,  og  dels  kan  de  som 
Henvisningen  til  Rationering  af  Brød,  Sukker, 
Smør  m.  m.  absolut  ikke  paralelliseres  med  den 
nye  Ordning,  hvor  man  for  første  Gang  griber 
dybt  ind  i  Produktionslivets  indre  Forhold  efter 
et  Princip,  der  er  i  afgjort  Modstrid  med  de  her¬ 
skende  økonomiske  Love,  og  for  hvis  Gennemfø¬ 
relse  i  Praksis  Industrien  maa  fralægge  sig  ethvert 
Ansvar. 


Frankrigs  Udenrigshandel. 

Handelsminister  Clémentels  Forslag  til  en  Centralorganisation  for  Eksporten. 


Medens  Frankrig  i  Krigens  første  Aar  næsten 
udelukkende  var  optaget  af  Begivenhederne  ved 
Fronten,  maatte  Krigens  Langvarighed,  Ruslands 
Frafald  og  de  vanskelige  økonomiske  Kaar  ef- 
terhaanden  tvinge  ethvert  overflødigt  Stemnings¬ 
udbrud  tilbage  i  Sindene,  og  selv  om  den  nyeste 
Situation  atter  har  ladet  de  mørkere  Farver  vige 
for  lysere,  præges  dog  Opfattelsen  af  den  saare 
naturlige  Frygt  for  den  økonomiske  Fremtid. 

Mere  end  nogensinde  forstaar  man  i  Frankrig, 
at  hvad  der  sker  nu,  er  en  Kamp  for  Eksistensen, 
og  at,  hvordan  end  Udfaldet  bliver,  vil  Tilværelsen 
blive  yderst  vanskelig  for  den  hele  Nation. 

Grunden  hertil  er  den  meget  simple,  at  Frank¬ 
rig  har  lidt  mest  af  alle  de  krigsførende  Stormag¬ 


ter  og  har  mest  at  oprette.  Ikke  blot  skal  det  byg¬ 
ge  op  fra  Grunden,  Byer  og  Landsbyer  —  ikke 
blot  skal  det  skaffe  Midler  til  at  bøde  Ødelæg¬ 
gelserne,  men  store  Renter  skal  erlægges  til  Eng¬ 
land  og  Amerika  og  til  Tusinder  af  franske  Bor¬ 
gere,  der  har  givet  deres  Guld  til  Krigslaanene; 
og  dertil  kommer  nu  det  bydende  Krav  om  at 
skalle  Kapital  til  Veje  for  al  kunne  staa  sig  i  den 
økonomiske  El'terkrig. 

Fra  at  være  Evropas  Kreditor  og  Bankier,  der 
sorgløst  levede  af  sine  Renter,  og  som  med  lel 
Ironi  saa  paa  Tysklands  voksende  Aktivitet,  er 
Frankrig  blevet  den  halve  Verdens  Skyldner,  dels 
Kapital  er  opslugt  af  Krigen  og  den  russiske  Mal¬ 
strøm,  og  det  maa  begynde  fra  Grunden  igen. 

24* 

Men  hvorledes  skal  det  da  genvinde  sin  tabte 
Formue?  Hvilke  Veje  mener  man  det  fordelag- 
tigst  at  slaa  ind  paa  tor  saa  hurtigt  som  muligt 
at  kunne  bringe  Folket  i  sin  Helhed  økonomisk 
Hjælp?  Og  skal  dette  overlades  til  Staten  eller 
det  private  Initiativ? 

Om  et  Punkt  er  foreløbig  alle  enige,  at  lijem- 
meproduktionen  maa  udvikles  og  organiseres  ef¬ 
ter  de  nyeste  Arbejdsmetoder  med  det  dobbelte 
Formaal  for  Øje,  at  indskrænke  Indførslen  til  et 
Minimum  og  forøge  Udførslen  i  saa  stort  et  Om¬ 
fang  som  muligt.  Og  man  mener  det  derfor  nød¬ 
vendigt  at  oprette  en  Centralorganisation  for  den 
samlede  Eksport.  Om  hvorvidt  denne  Organisa¬ 
tion  skal  være  Ministeriet  for  Handel  og  Industri 
eller  Nationalorganisationen  for  Udenrigshandel 
(E’Ollice  National  du  Commerce  extérieur),  — 
en  tildels  selvstændig  Institution,  hvis  Poster  gan¬ 
ske  vist  er  besat  med  Embedsmænd,  men  som  dog 
handler  under  Indflydelse  af  de  store  Købmænd 
og  Industridrivende  —  er  det  Striden  staar.  I 
den  Anledning  er  der  fremsat  tiere  Forslag.  Den 
franske  Handelsminister  Clémentel  har  saaledes 
foreslaaet  en  Omorganisering  af  L’Office  Natio¬ 
nal  du  Commerce  extérieur  med  den  franske  Eks¬ 
port  for  Øje  —  et  Forslag,  der  har  stor  Interesse, 
fordi  det  ikke  alene  afmærker  nye  Veje,  men 
som  ved  sin  Kritik  kaster  Lys  over  Forhold  og 
Grunde,  der  har  bevirket  Frankrigs  nuværende 
økonomiske  Stilling. 

1  tredie  Afsnit  af  det  nævnte  Forslag  skriver 
Ministeren  følgende:  »I  Frankrig  har  Bestræbel¬ 
serne  for  at  drage  Fordel  af  Tysklands  Bloke¬ 
ring  og  øjeblikkelige  Eksportuformuenhed  ikke 
været  saa  store,  som  man  kunde  ønske.  Og  naar 
vi  ikke  for  nu  har  arbejdet  for  at  skalle  os  nye 
Afsætningssteder  i  Udlandet  for  vore  Produkter, 
saa  skyldes  dette  ikke  blot  Manglen  paa  Mænd, 
men  i  lige  saa  høj  Grad  vore  svigtende  Arbejds¬ 
metoder«.  Og  efter  at  have  oplyst,  at  National¬ 
organisationen  for  fransk  Udenrigshandel,  der 
har  paataget  sig  at  skaffe  Producenter  og  Køb¬ 
mænd  nyttige  Oplysninger  om  Udlandets  Vare¬ 
behov,  har  været  nødsaget  til  at  begrænse  sin 
Virksomhed  paa  Grund  af  manglende  Tilslut¬ 
ning,  og  fordi  Handelsstanden  har  været  uvillig 
til  at  støtte  den  økonomisk,  fortsætter  han:  »Vore 
Købmænd  og  Eksportører  har  af  den  Grund  væ¬ 
rd  mangelfuldt  underrettet  om  Forhold,  der  kun¬ 
de  være  udnyttet.  Det  skyldes  vor  svigtende  Or¬ 
ganisation,  og  det  er  sørgeligt  at  maatte  tilslaa, 
at  naar  der  til  vore  Eksportører  endelig  er  indlø¬ 


bet  interessante  Oplysninger  —  da  har  disse  som 
Regel  tabt  deres  Værdi,  fordi  de  har  været  for 
længe  undervejs  og  fordi  vore  Konkurrenter,  der 
har  været  underrettet  ad  telegrafisk  Vej,  for¬ 
længst  har  grebet  ind  øg  udnyttet  Konjunktu¬ 
rerne. 

Intet  er  i  Virkeligheden  vanskeligere  end  at 
begynde  Eksport  til  et  fremmed  Land,  og  især 
naar  man  ikke  er  repræsenteret  af  Agenter,  der 
har  et  intimt  Kendskab  til  Landets  Sprog,  dets 
Regler  og  dets  Køberes  Karakter.  Overalt,  hvor 
vi  ønsker  at  handle,  maa  vi  derfor  have  faste  Or¬ 
ganisationer,  der  kan  hjælpe  vore  Købmænd  og 
Industridrivende  i  deres  Foretagender  og  vare¬ 
tage  deres  Interesser.  Med  Eksport  for  Øje,  maa 
saadanne  Institutioner  oprettes  —  og  indtil  dette 
sker,  vil  kun  et  Mindretal  af  franske  Eksportører 
kunne  gennemføre  deres  Foretagender  med  Held. 
Det  vi  har  Brug  for  er: 

1)  Hurtige  og  nøjagtige  Oplysninger. 

2)  Faste,  godt  lønnede  Repræsentanter  i  de  for¬ 
skellige  Lande,  hos  hvem  de  franske  Køb¬ 
mænd,  der  søger  nye  Afsætningssteder,  kan 
henvende  sig  om  Bistand. 

8)  Franske  Banker,  der  er  baseret  paa  Diskonte¬ 
ring  af  Veksler  paa  lang  Sigt. 

Nationalorganisationen  for  Udenrigshandelen 
—  hvem  Organiseringen  af  det  ovennævnte  maa 
overdrages  —  maa  derfor  tilstaas  større  Myndig¬ 
hed,  end  den  nu  er  i  Besiddelse  af,  og  samtlige 
Interessenter  maa  yde  den  et  aarligt  Tilskud.  Med 
et  Budget  paa  blot  F/é  Million  Francs  vil  den  være 
i  Stand  til  at  oprette  et  paalideligt  Oplysningsbu¬ 
reau  for  Handel  og  Industri. 

Hvad  angaar  de  indhentede  Oplysninger,  bør 
disse  ordnes  efter  Kategorier  og  hurtigt  fremsen¬ 
des  til  de  interesserede  Parter. 

Alle  Frankrigs  og  Udlandets  tekniske  og  øko¬ 
nomiske  Tidsskrifter,  Aviser  og  andre  Publikatio¬ 
ner  hør  læses  igennem  og  oversættes  af  Medarbej¬ 
dere,  der  er  særligt  uddannede  i  den  Art  af  Ar¬ 
bejde,  og  som  kan  uddrage  alt,  der  kan  have  In¬ 
teresse. 

Endvidere  bør  uddannes  særlige  Handelsde¬ 
legerede,  der  kan  bistaa  Handelens  og  Industriens 
Mænd.  Disse  Delegerede  —  skriver  Ministeren 
skulde,  før  de  begynder  deres  Arbejde,  gennem- 
gaa  en  Uddannelse  i  Ministeriet  for  Handel  og 
Industri  og  i  de  forskellige  Kontorer  i  National¬ 
organisationen  for  Udenrigshandel.  Man  kunde 
f.  Eks.  vælge  dem  blandt  tidligere  Elever  af  den 

højere  Købmandsskole  (L’Ecole  superieure  de 
Commerce),  og  stille  Krav  om,  at  de  beherskede 
mindst  to  fremmede  Sprog.  Med  en  videre  prak¬ 
tisk  Uddannelse  i  et  Par  Aar  vilde  de  være  i 
Stand  til  at  træde  i  Virksomhed. 

Om  en  saadan  Statsrepræsentants  Arbejde  og 
Opgaver  giver  Ministeren  følgende  Oversigt: 

Han  skal  give  Oplysninger  om  de  Industrivirk¬ 
somheder,  der  har  Brug  for  Materiale  eller  Varer, 
som  Frankrig  kan  levere.  Han  skal  give  Under¬ 
retning  om  Licitationsvilkaarene  ved  projektere¬ 
de  Foretagender  og  nøjagtige  Oplysninger  om, 
hvor  betalingsdygtige  de  Stater  og  Privatfore¬ 
tagender  er,  der  søger  Støtte  i  Frankrig.  Enhver 
Ændring  i  Told-  og  Fragttarifer  af  Love  vedrø¬ 
rende  Industri  og  Haandværk  o.  s.  v.  o.  s.  v.  i  det 
Land,  hvor  Eksperten  opholder  sig,  skal  indmel¬ 
des  til  Ministeriet.  Endvidere  skal  han  med  sin 
Erfaring  og  Indsigt  bistaa  de  Franskmænd,  der 
rejser  i  Udlandet,  saaledes  at  de  uden  Spild  af 
Tid  og  Penge  straks  kan  være  klar  over,  hvor 
der  er  Muligheder  for  at  indlede  en  Handelsfor¬ 
bindelse.  Ligesom  han  efter  Ønske  fra  de  forskel¬ 
lige  Firmaer  paa  en  diskret  Maade  skal  holde 
Øje  med  deres  Repræsentanter,  og  i  Tilfælde,  hvor 
disses  Arbejdsmetoder  forekommer  ham  ikke  at 
være  i  Overensstemmelse  med  Indbyggernes  hele 
Karakter,  da  at  underrette  dem  derom,  for  at  mu¬ 
lige  Chancer  ikke  skal  forspildes. 

Af  Interesse  er  det  ogsaa,  at  Ministeren  gør  sig 
til  Talsmand  for  Oprettelsen  af  permanente  Ud¬ 
stillinger  af  franske  Vareprøver  i  alle  Udlandets 
Storbyer,  ligesom  han  med  stor  Veltalenhed  støt¬ 
ter  de  hjemlige  Messer  i  Lyon,  Paris  og  Bordeaux. 
Endelig  skal  vi  fremhæve  hans  Opfordring  til  at 
oprette  Syndikater;  den  eneste  Maade  —  mener 
han  —  paa  hvilken  Frankrigs  Fabrikanter  vil 
kunne  kæmpe  med  Held  i  den  kommende  økono¬ 
miske  Efterkrig. 

Ved  denne  Sammenslutning,  skriver  han,  vil 
vi  ogsaa  lettere,  paa  Grund  af  den  større  samlede 
Kapital,  kunne  tilstaa  vore  Klienter  en  længere 
Kredit.  Altfor  længe  har  franske  Købmænd  væ¬ 
ret  uvillige  til  at  give  Kredit,  der  strakte  sig  over 
mere  end  3  Maaneder.  Dette  skyldes  dels  det 
Forhold,  at  Frankrigs  Bank  i  saa  Tilfælde  næg¬ 
tede  al  Rediskontering,  dels  de  Vanskeligheder, 
franske  Handlende  havde  med  at  skaffe  sig  nøj¬ 
agtige  Oplysninger  øm  de  fremmede  Firmaers 
Betalingsevne. 

Beklageligt  er  det  ogsaa,  at  Frankrig  før  Kri¬ 
gen,  naar  det  søgte  Dækning  for  sin  Vareeksport, 


som  oftest  maatte  henvende  sig  til  tyske  Banker, 
hvorved  Tyskland  skaffede  sig  god  Underretning 
om  hele  den  franske  Udenrigshandel.  Man  bør 
derfor  overalt  i  Udlandets  store  Byer  oprette 
franske  Banker. 

Saaledes  er  i  Uddrag  Minister  Clémentels  For¬ 
slag.  Fra  næsten  alle  Sider  er  det  blevet  godt 
modtaget,  naar  netop  undtages  den  indre  Ord¬ 
ning  af  den  omtalte  Nationalorganisation.  Her  har 
Ministeren  de  fleste  Industridrivende  imod  sig, 
idet  disse  hævder,  at  de  ledende  Stillinger  i  Orga¬ 
nisationen  bør  besættes  med  praktiske  Folk  og 
ikke  med  Embedsmænd.  Ingen  af  os  siger  de 
vil  med  Tillid  kunne  overdrage  vore  Forret¬ 
ninger  til  et  bureaukratisk  og  langsomt  arbejden¬ 
de  Ministerium.  Og  man  fristes  til  at  give  dem 
Ret.  Thi  Staten  med  sin  Ubevægelighed,  sin 
manglende  Erfaring  og  sine  Embedsmænds  Man¬ 
gel  paa  Interesse  i  den  foreliggende  Sag,  vil  sik¬ 
kert  ikke  kunne  gribe  ind  i  Handelens  kompli¬ 
cerede  Hjulværk,  uden  at  virke  forstyrrende  og 
sikkert  mere  hemmende  end  fremmende. 

Den  hele  Bevægelse  med  Statsindgriben,  Regu¬ 
lering  m.  m.,  som  Krigen  i  saa  rig  Grad  har  af¬ 
født,  har  man  i  Frankrig  betegnet  som  »Eta¬ 
tisme«.  Denne  er  det  man  frygter  efter  Krigen, 
thi  der  er  intet  Fremskridt  uden  det  personlige  Ini¬ 
tiativ,  og  dette  Initiativ  er  umuligt,  saa  snart  Staten 
stiller  Krav  om  at  ville  dirigere  Handelens  og  In¬ 
dustriens  indviklede  Maskineri. 

Hvorom  alting  er,  viser  imidlertid  disse  Planer 
og  Drøftelser,  at  man  ogsaa  i  Frankrig,  der  som 
bekendt  er  meget  konservativt  i  sit  økonomiske 
Syn  og  Liv,  er  klar  over,  at  man  gaar  nye  og  al¬ 
vorlige  Tider  i  Mode,  der  vil  stille  Krav  om  en 
Samling  af  Kræfterne  og  en  Anspændelse  af  dem 
efter  helt  nye  Principer.  At  disse  Principer  viser 
forbavsende  Lighed  i  alle  store  Lande,  Tyskland, 
Østrig,  England  og  Frankrig,  er  et  Moment,  der 
bør  opfordre  ogsaa  os  til  nøje  at  følge  deres  Ud¬ 
vikling  og  Tilrettelægning. 

□□□□□□ 

Den  overordentlige  Kommission  og 
Avancebegrænsningen. 

En  Indstilling  til  Indenrigsministeriet,  der  samtidig 
er  Svar  til  lndustriraadet. 

Den  18.  September  har  Indenrigsministeriet  fra 
Den  overordentlige  Kommission  modtaget  neden- 
slaaende  Indstilling,  som  er  vedtaget  af  samtlige  Kom- 

missionens  Medlemmer  undtagen  Professor  Birck, 
Direktør  Heilbuth  og  Konsul  Laaritzen,  der  alle  tre 
er  bortrejste,  og  Ingeniør  Fons,  der,  som  bekendt, 
allerede  for  længere  Tid  siden  har  bedt  sig  fritaget 
for  Hvervet  som  Medlem  af  Kommissionen  og  ikke 
deltager  i  dennes  Moder: 

Efter  at  Den  overordentlige  Kommission  med  Skri¬ 
velse  af  7.  d.  M.  til  Indenrigsministeriet  havde  frem¬ 
sendt  sin  Indstilling  om  Regulering  af  Skotøjsfabri¬ 
kernes  Fortjeneste,  bar  man  fra  Industriraadet  mod¬ 
taget  den  vedlagte  Skrivelse  af  13.  d.  M.  angaaende 
denne  Sag.  Idet  Kommissionen  fremsender  denne 
Skrivelse  til  Ministeriet,  skal  man  fremsætte  følgende 
Bemærkninger: 

Der  findes  ikke  i  Skrivelsen  noget  Argument  imod 
den  foreslaaede  Ordning  eller  nogen  Sagen  selv  ved¬ 
rørende  Betragtning,  som  ikke  under  Kommissionens 
langvarige  og  indgaaende  Behandling  af  denne  Sag 
har  været  Kommissionen  fuldt  nærværende  og  været 
Genstand  for  dens  Overvejelse.  Modsætningen  mellem 
Industriraadet  og  Kommissionen  ligger  deri,  at  Kom¬ 
missionen  dels  ikke  har  anset  de  paagældende  Argu¬ 
menter  og  Betragtninger  for  rigtige,  dels  ikke  har  ment 
al  kunne  tillægge  dem  afgørende  Betydning,  saavist 
som  det  ikke  er  muligt  at  opnaa  nogensomhelst  Ord¬ 
nings  Lyssider  uden  at  tage  dens  Skyggesider  med. 

Een  Ting  er  der,  som  fra  første  Færd  af  har  været 
Kommissionen  klar,  og  dette  er,  at  Udbyttet  af  disse 
Forhandlinger  ikke  skulde  være,  at  Eksperimentet  med 
Maksimalstøvlen«  gjordes  om  igen,  selv  om  Formatet 
forøgedes.  Reguleringen  af  Fodtøjet  maatte  være  Reg¬ 
len.  ikke  Undtagelsen.  Allerede  under  de  ligeledes 
langvarige  og  vanskelige  Forhandlinger  med  Skotojs- 
handlerne  hævdede  man  med  Styrke  og  Konsekvens 
dette  Standpunkt,  og  det  har  fundet  sit  Udtryk  i  In¬ 
denrigsministeriets  Bekendtgørelse  af  20.  Juli  d.  A. 
Overfor  Skotøjsfabrikationen  var  og  er  det  umuligt 
at  stille  sig  paa  et  modsat  Standpunkt.  Paa  et  saa- 
dant  er  der  ej  heller  fra  de  Repræsentanter  for  Sko¬ 
tøjsindustrien,  med  hvilke  man  har  ført  sine  Forhand¬ 
linger,  vedblivende  insisteret.  Naar  Industriraadet  nu 
synes  i  denne  Tanke  at  ville  se  Løsningen  af  Skotøjs¬ 
problemet,  maa  Kommissionen  fremdeles  afgjort  fra- 
raade  at  affinde  sig  med  Spørgsmaalet  om  Regulerin¬ 
gen  af  Skotøjsfabrikationens  Priser  og  Fortjeneste 
ved  en  Ydelse,  der  af  det  forbrugende  Publikum,  efter 
at  det  gennem  aarelang  Skuffelse  har  gjort  sine  Er¬ 
faringer  i  saa  Henseende,  vil  blive  betragtet  som  en 
blot  Regnepenge.  »Maksimalstøvlen«  kan  højst  blive 
et  Appendiks  til  Ordningen,  ikke  Ordningen  selv. 

Skulde  Industriraadets  Raad:  »Paa  tilsvarende  Maa- 
<le  (som  for  Skotojsbandlerne)  at  fastsætte  Maksimal¬ 
priser  for  almindeligt  Brugsfodtøj«  derimod  være  saa- 
ledes  at  forstaa,  at  Maksimalpriser  skulde  fastsættes  for 
alt  Fodtøj  undtagen  Luksusfodtøj  —  altsaa  fastsættes 
for  de  samme  Grupper  Fodtøj,  for  hvilke  der  for 
Handelen  er  fastsat  Maksimalanance  —  da  er  der  efter 
Kommissionens  Opfattelse  ingen  Tvivl  om,  at  en  saa- 
dan  Opgave  er  uløselig.  I  Industriraadets  Skrivelse 
synes  Maksimalavance  og  Maksimalpris  paa  dette 
Punkt  paa  en  misvisende  Maade  at  være  sammen¬ 


blandede.  Ligheden  i  Behandlingen  med  Skotøjshan- 
delen  maa  netop  finde  sit  Udtryk  i  Bestemmelsen  af 
en  Maksimalavance,  ikke  i  Maksimalpriser. 

Under  de  førte  Forhandlinger  med  Skotøjsindu¬ 
striens  Repræsentanter  har  heller  ingen  blandt  far¬ 
bare  Veje  regnet  Fastsættelse  af  Maksimalpriser  i  et 
Omfang  som  her  omhandlet.  Den  første  Forudsæt¬ 
ning  for  el  almindeligt  Maksimalprissystem  maatte 
være,  at  Fabrikationen  med  haard  Haand  begrænse¬ 
des  til  et  bestemt  mindre  Antal  Fodtøjslyper.  Med 
den  brogede  Mængde  af  Fodtøjsvariationer,  der  frem¬ 
stilles,  vilde  ellers  Prisfastsættelsen  være  et  Sisvfus- 
arbejde  og  alle  Veje  ligge  aabne  for  Overtrædelser  og 
Omgaaelser.  Men  selv  med  en  saadan  kraftig  Begræns¬ 
ning,  der  udenfor  Nødsfald  hverken  fra  Industriens 
eller  Publikums  Side  var  attraaværdig,  vilde  Syste¬ 
met  hurtig  gaa  i  Stykker.  Allerede  Forskellen  i  Pro¬ 
duktionsudgifterne  for  de  enkelte  Varepartier  fra 
Maaned  til  Maaned,  ja  fra  Dag  til  Dag,  vilde  sprænge 
Maksimalpriserne.  Og  jo  længere  man  kommer  ud  i 
Produktionsvanskelighederne,  desto  hyppigere  vil  del 
ske,  at  saa  det  ene,  saa  det  andet  af  de  Materialer,  der 
dannede  Forudsætningen  ved  Maksimalprisens  Fast¬ 
sættelse,  svigter  og  maa  erstattes  af  noget  ganske 
andet. 

Maksimalpriser  har  deres  Fortrin  fremfor  Fastsæt¬ 
telse  af  Maksimalavance.  De  betegner  en  klarere,  for 
Køberen  sikrere  og  for  det  Offentlige  lettere  kontrol¬ 
label  Reguleringsmaade,  og  Produktionen  og  Hande¬ 
len  faar  deres  normale  Fordel  ved  at  arbejde  dygtigt 
og  billigt.  Der  ligger  ingenlunde  i  Kommissionens 
Stilling  til  denne  Sag  nogen  Tilkendegivelse  af,  at 
fremtidige  Reguleringsopgaver  ikke  i  mange  Tilfælde 
bør  løses  ad  Maksimalprisvejen.  Men  Maksimalpriser 
forudsætter,  at  Varen  foreligger  i  en  ikke  alt  for  veks¬ 
lende  Skikkelse,  og  at  dens  Fremstilling  (eller  Køb) 
kan  foregaa  under  nogenledes  ligelige  og  jævne  Kaar. 

De  Principer,  der  var  Genstand  for  Kommissionens 
indgaaende  Drøftelser,  og  til  hvis  Prøvelse  Skotøjs¬ 
industriens  Repræsentanter  ydede  deres  virksomme 
Bistand,  var  da  netop  de  to  Principer  for  Regiderin¬ 
gen  af  Maksimalfortjenesten:  efter  Bruttofortjenesten 
og  efter  Nettofortjenesten. 

Der  var  fra  første  Færd  hos  Kommissionens  Del¬ 
tagere  i  Forhandlingen  en  udpræget  Tilbøjelighed  til 
at  foretrække  Bruttoavance-Principet ,  det  er  at  fast¬ 
sætte  en  vis  Procent,  som  Fabrikanten  kunde  lægge 
til  Lidgiften  til  Materiale  og  Arbejdsløn  for  derved  at 
bestemme  den  Pris,  til  hvilken  han  maatte  sælge  Fod¬ 
tøjet.  Paa  denne  Maade  var  lians  Kalkulationsmetode 
med  matematisk  Sikkerhed  afstukket,  medens  han 
ved  Beregningen  efter  Nettoavancen  maatte  ved  Kal¬ 
kulation  for  hvert  Parti  Fodtøj  til  en  vis  Grad  regne 
med  usikre  Formodninger  om  de  øvrige  Faktorer,  der 
vilde  bestemme  det  sluttelige  Nettoudbytte.  Ved 
Bruttoprincipet  vilde  det  fremdeles  være  muligt  at 
afstikke  den  bestemte  Begrænsning  for  den  fore- 
staaende  Prisregulering,  at  den  alene  havde  Hensyn 
til  det  stemplingspligtige  Fodtøj.  Paa  denne  Maade 
vedligeholdtes  der  fremdeles  et  større  Spillerum  for 
Indvirkningen  af  den  enkelte  Fabriks  bedre  eller  rin¬ 
gere  Driftsmaade  paa  Ejerens  endelige  Udbytte. 

Hovedsagelig  under  Indflydelse  af  Industriens  Re- 
præsentanter  forlod  man  imidlertid  efter  nogen  Tids 
Forhandlinger  Brultoavance-Principet.  Af  de  Grunde, 
der  anvendtes  for  at  foretrække  Nettoavance-Principet, 
stod  det  ene  i  nøje  Forbindelse  med,  hvad  der  nys  er 
anført  som  en  formentlig  Fordel  ved  Brutloavance- 
Principet.  Det  hævdedes  nemlig,  at  netop  Fabriker¬ 
nes  forskellige  Driftsforhold  ret  beset  kunde  gøre  det 
meget  ubilligt  al  lade  dem  arbejde  paa  Grundlag  af 
samme  Bruttofortjeneste.  Dertil  kommer,  at  de  bratte 
Svingninger  i  Fremstillingspriserne  for  den  enkelte  Fa¬ 
brik  gjorde  det  umuligt  for  denne  for  længere  Tid  at 
være  bunden  til  at  regne  med  en  bestemt  Brutto¬ 
avance. 

Af  disse  Grunde  samledes  Bestræbelserne  for  at 
opnaa  et  Resultat  om  Nettoavence-Principet.  Resul¬ 
tatet  blev  en  Overenskomst,  der  i  det  væsentlige  hvi¬ 
ler  paa  dette  Princip,  men  dog  for  saa  vidt  betegner 
en  Mellemform,  som  Maksimalfortjenesten  er  bereg¬ 
net  paa  at  afholde,  blandt  andet  og  fornemlig  For¬ 
rentningen  af  den  til  Fabrikens  Raadigbed  stillede 
Kapital  og  en  Del  af  Vederlaget  for  Virksomhedens 
overordnede  Ledelse.  Øjemedet  dermed  har  været  at 
undgaa  at  yde  noget  Fortrin  til  Virksomheder,  i  hvilke 
i  disse  Retninger  Buen  maatte  være  spændt  højere 
end  normalt  og  fornødent.  T  denne  Forbindelse  skal 
dog  nævnes,  at  det  er  urigtigt,  naar  Industriraadet 
skriver,  al  »alle  Skatter«  efter  Overenskomsten  skal 
afholdes  af  Nettoavancen.  Det  gælder  nemlig^kun 
Indt  ægts-  og  Formueskat,  og  dette  er  noget  ganske 
andet  og  mere  berettiget. 

Naar  der  nu  gøres  den  Indvending,  at  man  ikke 
kan  kalde  den  saaledes  fikserede  Avance  en  Nelto- 
avance,  er  dette  en  Anke  af  formel  og  terminologisk 
Natur.  Ovenfor  er  Avanceformen  betegnet  som  en 
Mellemting  mellem  Bruttoavance  og  Nettoavance.  Om 
man  altsaa  vil  forlade  dette  sidste  Udtryk  og  kalde 
Avancen  for  Eksempel  Driftsfortjeneste  eller  benævne 
den  med  et  andet  Udtryk,  er  et  Navnespørgsmaal  af 
ringe  Betydning. 

Større  Betydning  har  derimod  tilsyneladende  den 
Indvending,  at  den  procentvise  Maksimalavances  Prin¬ 
cip  gør  Fabrikanten  interesseret  i,  at  hans  Anskaffel- 
ses-  og  Fremstillingspriser  bliver  saa  hoje  som  mulig. 
Denne  Indvending  kan  gøres  mod  enhver  Anvendelse 
i  Industri  og  Handel  - — -  og  selvfølgelig  i  Industrien 
i  noget  mere  udpræget  Grad  end  i  Handelen  — 
af  den  procentvise  Maksimalavance  som  Grundlag 
for  Prisregulering.  At  søge  at  raade  Bod  berpaa  ved 
en  skalamæssig  Procentberegning,  der  giver  mere 
Avance  paa  den  lille  Pris  end  paa  den  store,  vilde 
fore  ind  i  Kaos,  med  mindre  man  da  vilde  forstaa 
Tingen  saaledes,  at  man  slet  og  ret  vilde  lægge  større 
Avance  paa  tarveligere  Fodtøj  end  paa  fint  Fodtøj  — 
hvad  dog  fornuftigvis  ingen  kan  finde  rigtigt.  Et  For¬ 
søg  paa  at  finde  Løsningen  i  Fastsættelsen  af  en  fast 
Fortjeneste  pr.  Par  Fodtøj,  hvorved  Fabrikens  Inter¬ 
esse  i  sparsommelig  Ledelse  mere  vilde  hævdes,  bar 
ej  heller  vist  sig  at  betegne  en  farbar  Vej. 

Idet  man  da  ikke  bar  kunnet  være  i  Tvivl  om,  at 
man  hverken  kunde  eller  burde  lade  Sagen  strande 
paa  de  Betænkeligheder,  som  den  procentvise  Maksi¬ 


malavance  kunde  frembyde,  bar  man  efter  indgaaende 
Prøvelse  ej  heller  fundet  disse  overvældende  eller 
ængstende.  Man  bar  i  saa  Henseende  ikke  just  i  før¬ 
ste  Linie  slaaet  sig  til  Ro  ved  den  Betragtning,  at 
naar  en  stor  Industris  ledende  Mænd  i  en  for  Landet 
vanskelig  Tid  indgaar  en  Overenskomst,  maa  man 
regne  paa,  al  denne  Industri  i  det  hele  og  store  vil 
gennemføre  Overenskomsten  loyalt  og  ikke  ved  for¬ 
retningsmæssig  uforsvarlig  Færd  søge  at  gøre  den 
illusorisk  til  Berigelse  for  sig  selv  og  til  Skade  for 
Medborgere. 

I  første  Linie  bar  man  derimod  lagt  Vægt  paa  den 
Betragtning,  at  noget  saadant  vilde  svie  til  Industrien 
selv.  Der  kommer  en  Dag  efter  denne.  Krigen  er, 
hvor  haardnakket  den  end  er,  kun  et  Overgangsfæno¬ 
men  af  stakket  Varighed,  og  de  Forsyndelser  i  Ret¬ 
ning  af  ufornøden  Fordyrelse  af  sine  egne  Virksom- 
hedskaar,  som  en  Industri  for  i  en  kort  Tid  at  kunne 
beregne  sig  en  hojere  Fortjeneste  maatte  have  hen- 
givet  sig  til,  vil  kunne  hævne  sig  blodigt  allerede  i 
en  nær  Fremtid. 

Dertil  kommer,  at  det  ligger  indenfor  den  samlede 
Prisreguleringsplans  Omraade  at  baandlægge  Prisen 
for  Skotøjsindustriens  Hovedmateriale,  Læderet,  og 
at  gore,  hvad  der  maatte  vise  sig  muligt,  for  at  dæm¬ 
me  op  for  Prisopskruning  paa  dens  øvrige  Materiale. 

Endvidere  er  der  i  Overenskomsten  indført  en 
Rjekke  Bestemmelser,  netop  sigtende  til  at  hindre,  at 
Fabrikanter,  hvem  ej  heller  Hensynet  til  den  dog  end¬ 
nu  ikke  helt  ophørte  indbyrdes  Konkurrence  kunde 
afholde  fra  at  ville  arbejde  dyrt,  kunde  drive  Omkost¬ 
ninger  af  forskellig  Art  op  over  rimeligt  og  sædvan¬ 
ligt  Niveau. 

Endelig  skal  Kommissionen  i  denne  Forbindelse 
fremhæve,  at  det  er  urigtigt,  naar  Industriraadets 
Skrivelse  kan  fremkalde  Indtrykket  af,  at  der  her  er 
Spørgsmaal  om  et  ganske  nyt  Prisregulerings-Princip 
for  Skotøjsindustrien.  Tvertimod  er  Forholdet  det,  at 
det  samme  Princip  (dierede  nu  regulerer  Industriens 
Priser. 

Ifolge  Bekendtgørelse  af  1.  Februar  1917,  saaledes 
som  denne  af  Paatalemyndighederne  anvendes,  ligger 
Industriens  lovlige  Fortjeneste  saaledes,  at  den  kan 
stige  i  Forhold  til  —  og  kun  kan  stige  i  Forhold  til  — 
Fremstillingsprisens  Fordyrelse  siden  nævnte  Dato. 
Dette  er  den  Maksimalavance-Regel,  hvorunder  Indu¬ 
strien  i  Ojeblikket  arbejder.  Og  de  af  Industriraadet 
nu  saa  stærkt  fremhævede  Farer  og  Fristelser,  hvor¬ 
for  denne  Fortjenestemaaler  skal  udsætte  Fabrikan¬ 
ten.  bar  Industriraadets  og  Handelens  Repræsentanter 
forsaavidt  virket  hen  til  at  fremkalde,  som  de  under 
Forhandlingerne  med  Den  overordentlige  Kommis¬ 
sions  Repræsentanter  om  Revisionen  og  Forstaaelsen 
af  Bekendtgørelsen  af  1.  Februar  1917  endrægtig  frem¬ 
holdt  Onsket  om,  at  det  maatte  blive  slaaet  fast,  at  det 
var  den  hidtil  anvendte  procentvise  Avance,  der 
maatte  tages  af  den  efterhaanden  forøgede  Fremstil¬ 
lingspris  og  Købepris. 

Naar  det  af  Industriraadet  udtales,  at  Skotøjsband¬ 
lernes  Avance  paa  Luksusf odtaj  ikke  er  begrænset, 
medens  det  nu  foreslaas  for  Fabrikanternes  \  ed¬ 
kommende,  og  at  der  saaledes  ingen  Sikkerhed  er  for, 

at  Nedsættelse  af  Salgsprisen  for  Luksusfodtøj  fra 
Fabrikerne  vil  komme  Publikum  tilgode,  medens 
man  omvendt  fratager  Fabrikerne  el  Middel  lil  al  be¬ 
regne  Prisen  paa  Brugsfodtøj  lavere,  er  der  atter  her 
en  Mislorstaaelse. 

Rigtigt  er  kun  dette,  at  efter  Overenskomsten  er 
Avancebegrænsningen  for  Fabrikerne  udstrakt  til  og- 
saa  at  omfatte  Luksusfodtøjet.  Dette  er  som  ovenfor 
antydet  en  nødvendig  Følge  af  det  Reguleringssystem, 
der  efter  den  samstemmende  Forkastelse  af  det  rene 
Bruttoavancesystem  blev  valgt.  Det  er  klart,  at  Fa¬ 
brikernes  Nettoavance  (med  eller  uden  de  Modifika¬ 
tioner,  der  blev  knæsatte),  ikke  kan  udfindes,  uden 
al  man  tager  Produktionen  som  en  Helhed.  Men  urig¬ 
tigt  er  det,  at  Skotøjshandlernes  Avance  paa  Luksus¬ 
fodtøj  ikke  er  begrænset.  Den  er  begrænset  ved  Be¬ 
kendtgørelsen  af  1.  Februar  1917.  der  selvfølgelig  gæl¬ 
der  for  det  Fodtøj,  der  ikke  er  bleven  Genstand  for 
anden  særlig  Prisregulering.  Og  hvad  Fabrikernes 
Fordeling  af  Avancen  paa  Luksusfodtøj  og  andet  Fod¬ 
tøj  angaar,  har  Kommissionen  netop  indstillet,  at  de 
opfordres  til  at  lægge  en  forholdsvis  større  Del  af  den 
samlede  Avance  paa  det  dyrere  Fodtøj  og  en  forholds¬ 
vis  mindre  Del  paa  det  hilligere. 

Til  Støtte  for  den  Opfattelse,  at  Overenskomsten 
ikke  vil  fore  til  Maalet:  at  nedsætte  Skotøjspriserne, 
henviser  Industriraadet  til,  al  disse  Priser:  »vil  være 
sammensat  af  10  pCt.  saakaldt  Nettoavance  og  90  pGt. 
Udgifter«,  og  at  det  saaledes  »er  umiddelbart  indly¬ 
sende,  at  det  er  disse  sidste,  der  vil  gøre  Udslaget«. 
Dette  tilsyneladende  slaaende  Ræsonnement  er  imid¬ 
lertid  i  den  Form,  hvori  det  fremtræder,  egnet  til  at 
fordunkle  det  virkelige  Forhold,  som  er,  at  den  nævnte 
Avance  forst  efter  Kommissionens  paa  Overenskom¬ 
sten  byggede  Forslag  vil  blive  bragt  ned  til  de  10 
pCt.,  medens  den  hidtil  har  ligget  særdeles  betyde¬ 
lig  højere.  Den  Del  af  Bidraget  til  Fodtøjets  Bil¬ 
liggørelse,  som  Kommissionen  mener  hør  falde  paa 
Fabrikanterne,  bestaar  jo  netop  ikke  i  noget  som 
helst  andet  end  dette,  at  Avancen  bringes  ned  til 
de  10  pCt.,  saa  at  90  pCt.  bliver  tilbage  til  Udgif- 
terne.  Overhovedet  kan  en  Industri  jo  kun  bringe 
Ofre  af  sit  Overskud,  og  naar  Industriraadet,  der  Gang 
paa  Gang  forsikrer  om  Industriens  Villighed  til  Re¬ 
signation,  anser  det  for  betydningsfuldt,  at  Skotøjs¬ 
industrien  (i  Forening  med  Læderindustrien  og  de 
Hudeinteresserede)  bringer  det  mindre  vidtrækkende 
Offer,  som  Industriraadet  i  ubestemte  Vendinger  stil¬ 
ler  i  Udsigt,  kan  den  Paastand  umuligt  opretholdes, 
al  det  mere  vidtrækkende  Offer,  Overenskomsten  for¬ 
udsætter  bragt  af  Skotøjsindustrien  (i  Forbindelse 
med  de  samme  ovennævnte  Faktorer)  skulde  være 
uden  Nytte  for  Befolkningen. 

Om  der  nu  ved  det  vedtagne  Procenttal  netop  er 
valgt  del  rette,  derom  kan  der  selvfølgelig  altid  tvi¬ 
stes.  Industriraadets  Opfattelse  viser  sig  andetsteds 
i  Skrivelsen  at  være,  at  man  er  gaaet  for  langt  ned. 
Men  naar  Spørgsmaalet  staar  paa  dette  fagmæssige 
Skøn,  forekommer  det  Kommissionen,  at  den  Tilslut¬ 
ning,  som  Overenskomsten  har  fundet  fra  Skotøjs- 
fabrikationens  egne  Repræsentanter  og  fra  et  Flertal 
paa  5/-  af  de  i  Fabrikant  foreningen  modte,  maa  være 


af  særlig  Betydning.  Naar  der  i  Industriraadets  Skri¬ 
velse  gentagne  Gange  henvises  lil  de  særlige  Vanskelig¬ 
heder,  som  Overenskomsten  skulde  berede  de  mindre 
Virksomheder,  kan  man  ikke  tilbageholde  den  Be¬ 
mærkning.  at  man  ved  Forhandlinger  med  de  mindre 
Fabrikanters  Forening  har  faaet  den  bestemte  Opfat¬ 
telse,  at  disses  Avancekrav  i  det  hele  paa  ingen  Maa- 
de  var  videregaaende  end  de  store  Fabrikanters. 

Paa  et  andet  Punkt  rejser  Industriraadet  imidlertid 
i  sin  Skrivelse  et  principielt  Spørgsmaal  af  stor  Række¬ 
vidde.  Industriraadet  kommer  gentagne  Gange  ind 
paa  at  kommentere  Udtalelser,  der  olTentlig  er  frem¬ 
kommet.  uden  at  hidrøre  fra  Den  overordentlige  Kom¬ 
mission  eller  paa  nogen  Maade  at  staa  for  dennes  Reg¬ 
ning.  Industriraadet  omtaler  i  denne  Forbindelse  »den 
meget  skarpe  Pressekampagne,  som  et  Medlem  af  Den 
overordentlige  Kommission  har  ment  at  burde  rejse 
samtidig  med  at  der  arbejdedes  paa  denne  Ordnings 
Løsning«.  Man  gaar  ud  fra,  at  der  herved  sigtes  til 
Bladartikler  af  Direktør  Lindberg,  der  imidlertid  ikke 
er  Medlem  af  Den  overordentlige  Kommission,  og 
hvis  »Pressekampagne«  netop  delvis  var  rettet  imod 
Kommissionen. 

Naar  imidlertid  Industriraadet  derefter  udtaler,  al 
»det  maa  forekomme  indlysende,  at  det  mindre  er 
Prisreguleringen  end  Ønsket  om  at  faa  Hals-  og 
Haandsret  over  Produktionen,  altsaa  hane  Vejen  for 
den  statskontrollerede  Industri,  for  Statssocialismens 
Principer,  der  har  været  det  drivende  i  Kommissions- 
udvalgets  Arbejde  i  denne  Sag«,  da  maa  Kommissio¬ 
nen  paa  sin  Side  nedlægge  bestemt  Indsigelse  her 
imod.  Det  Ønske,  der  har  været  drivende  for  Kom¬ 
missionen  og  dens  Udvalg  i  denne  Sag,  har  været  al 
afløse  Prisstigningen  paa  Fodtøj  med  en  Prisnedgang. 
Om  dette  Formaal  har  i  Kommissionen  Medlemmer 
af  alle  politiske  og  socialøkonomiske  Anskuelser  for¬ 
enet  sig.  De  Medlemmer  af  Kommissionen,  hvis  al¬ 
mindelige  økonomiske  Idealer  gaar  i  Retning  af  at 
ønske  en  forøget  Statskontrol  eller  Statsindgriben  over¬ 
for  Erhvervene,  har  naturligvis  ikke  i  de  af  Krigen  af¬ 
fødte  Erfaringer  fundet  nogen  Aarsag  til  at  ændre 
deres  Anskuelser  eller  undlade  for  egen  Regning  at 
give  disse  tilkende  efter  deres  eget  Valg  i  Henseende 
til  Tid  og  Sted.  Men  deraf  at  slutte,  at  Kommissio¬ 
nens  Overenskomst  med  Skotøjsfabrikanterne  om  en 
Maksimalavance  eller  at  den  for  Ordningens  Over¬ 
holdelse  selvfølgelige  Kontrol  skulde  være  et  Ud¬ 
slag  af  Stræben  efter  Gennemførelsen  af  Socialismens 
eller  Statssocialismens  Principer,  er  lige  saa  uhjem¬ 
let,  som  det  vilde  være  at  drage  samme  Slutning 
af.  at  man  f.  Eks.  med  Dansk  Svovlsyre-  &  Super- 
phosfatfabrik  har  haft  lignende  Aftale  angaaende 
Handelen  med  Chilisalpeter  og  med  Kulimportø¬ 
rerne  har  en  tilsvarende  Ordning  angaaende  Kulim¬ 
porten  og  med  Saltimportørerne  en  lignende  Ordning 
med  Hensyn  til  Saltimporten.  Eller  hvilke  Slutnin¬ 
ger  kunde  herefter  ikke  drages  af.  at  Staten  fordeler 
Brød,  Sukker,  Smør,  Petroleum,  Benzin,  Cement  og 
Oliekager? 

Idet  Kommissionen  ogsaa  paa  dette  Punkt  maa 
hævde,  at  der  ikke  er  Spørgsmaal  om  i  Skotøjssagen 
at  gøre  Anvendelse  af  hidtil  ukendte  og  den  normale 

Fremtid  præjudicerende  Principer,  men  alene  er  Tale 
om  under  de  ved  Krigen  skabte  overordentlige  For¬ 
hold  at  opnaa  det  rent  praktiske  Resultat:  Billiggørelse 
af  en  Livsfornødenhed  —  og  at  gøre  dette  paa  den 
sikkert  eneste  Maade,  der  staar  aaben,  netop  naar 
man  nærer  det  Ønske  at  lade  Fremstillingen  af  Be¬ 
folkningens  Fodtøj  ogsaa  under  de  nuværende  over¬ 
ordentlige  Forhold  ligge  i  privates  Haand  —  skal 
man  endnu  henlede  Opmærksomheden  paa,  at  man  i 
Overenskomsten  med  Skotøjsfabrikanterne  har  til¬ 
kendegivet  sin  Villighed  til  efter  et  halvt  Aars  Erfa¬ 
ringer  al  genoptage  til  Prøvelse  Spørgsmaalet  om, 
hvorvidt  den  indgaaede  Overenskomst  har  opfyldt 
sit  Formaal  og  truffet,  hvad  der  til  alle  Sider  er  rime¬ 
ligt  og  billigt. 

Ogsaa  med  dette  for  Øje  maa  det  i  høj  Grad  be¬ 
klages,  at  Industriraadet  ikke  har  kunnet  anbefale 
Skotøjsindustrien,  der  utvivlsomt  under  Krigen  har 
haft  ypperlige  Kaar,  al  virke  paa  Grundlag  af  en 
Overenskomst,  som  denne  Industris  Repræsentanter 
i  deres  Forening  har  sal  deres  Mandater  ind  paa  at 
gennemføre  og  har  gennemført,  og  som  vilde  bidrage 
til  at  fjerne  et  af  de  Uros-Elementer,  der  for  Tiden  er 
i  Samfundet. 

1  Indstillingen  deltager:  Andersen,  Frk.  Blicher, 
Franck,  Frederiksen,  Friis,  Hauge,  Fru  Anna  Jensen, 
J.  Jensen,  J.  Jensen  Klejs,  Fru  Lauridsen,  Lund,  Mar- 
tensen-Larsen,  W.  Neergaard  og  Axel  Nielsen.  Bort¬ 
rejste  er  Medlemmerne  af  Udvalget:  Birck,  Heilbuth 
og  Lauritzen. 

□□□□OD 

De  engelske  Bankkonsortier  og 
Statsmagten. 

I)en  Kommission,  der  af  den  engelske  Finansminister 
blev  nedsat  i  Marts  Maaned  d.  A.  til  Undersøgelse  af 
Spørgsmaalet  om  Dannelsen  af  Bankkonsortier,  har 
nu  afgivet  en  Betænkning,  der  overalt  i  Udlandets 
Finanskredse  har  vakt  den  største  Opsigt. 

Som  Grundlag  for  Undersøgelsen  laa  følgende  af 
Regeringen  formuleret  Spørgsmaal:  Kan  en  Sammen¬ 
slutning  af  Banker  faa  en  skadelig  Indvirkning  paa 
Handel  og  Industri,  og  bør  Lovgivningsmagten  for¬ 
hindre  dens  videre  Udvikling,  eller  vil  det  være  til¬ 
strækkeligt  at  affordre  Bankerne  visse  Garantier,  under 
hvilke  den  paabegyndte  Sammenslutning  vil  kunne 
fortsættes? 

Kommissionens  Betænkning  udtaler  sig  afgjort  for 
den  sidstnævnte  Fremgangsmaade,  idet  den  frem¬ 
kommer  med  følgende  Erklæring:  De  Farer,  som  fra 
forskellige  Sider  menes  at  foreligge  ved  Dannelsen  af 
Bankkonsortier,  maa  siges  at  være  yderst  problema¬ 
tiske.  Kommissionen  vilde  have  foretrukket  at  udtale 
sig  imod  enhver  Indgriben  fra  Statens  Side,  men  mener 
dog  at  maatte  fremhæve,  at  de  mulige  Farer  for  en 
videre  Udvikling  af  denne  Bevægelse  er  tilstrækkelig 
iøjnefaldende  til  at  kunne  opveje  alle  Argumenter  mod 
en  Indgriben  fra  Lovgivningsmagtens  Side.  Kommis¬ 
sionen  redegør  derpaa  nærmere  for  sin  Opfattelse  af 
Sagen  og  slutter  med  en  skematisk  Oversigt  over  de 


farlige  Konsekvenser  ved  en  altfor  intim  Forstaaelse 
mellem  Bankerne.  En  saadan  vil  —  siges  der  —  have 
til  Følge:  1)  En  Reduktion  af  Kapitalen  og  en  For¬ 
mindskelse  af  Aktionærernes  Ansvar  opnaaet  paa  Be¬ 
kostning  af  Deponenten;  2)  En  Formindskelse  af  Kon¬ 
kurrencen  —  her  anfører  Kommissionen  som  Bevis 
Protester  fra  liere  Kommunalbestyrelser  og  visse 
otfentlige  og  private  Institutioner,  der  har  haft  Erfa¬ 
ring  om  denne  Konkurrences  store  Nytte  ved  Optagelse 
af  Laan;  og  endelig  3)  Faren  ved  en  regulær  Penge¬ 
trust,  der,  saafremt  den  blev  til  Virkelighed,  kunde 
faa  uberegnelige  Konsekvenser  for  bele  Landet.  Kom¬ 
missionen  tilføjer,  at  selv  om  der  for  Øjeblikket  ikke 
foreligger  det  mindste  om,  at  den  begyndende  Sammen¬ 
slutning  arbejder  med  en  saadan  Trust  for  Øje,  er  det 
ikke  umuligt,  at  Omstændighederne  vil  kunne  frem¬ 
tvinge  noget  lignende  —  tilmed  i  en  ikke  altfor  fjern 
Fremtid. 

Den  foreslaar  derfor  Vedtagelse  af  en  Lov,  der 
stiller  Krav  om  Indhentelse  af  Regeringens  Samtykke 
forud  for  enhver  Sammenslutning  indenfor  Bank¬ 
verdenen. 

Og  for  at  denne  Lov  ikke  skal  faa  hemmelige 
Sammenslutninger  til  Følge,  skal  tillige  alle  Forslag 
om  et  Samarbejde  mellem  de  forskellige  Bestyrelser, 
der  kunde  føre  til  en  Forandring  af  en  Banks  Statuter 
og  gøre  Indgreb  i  dens  suveræne  Bestemmelsesret, 
ligesom  den  ene  Banks  Køb  af  den  andens  Aktier  være 
underkastet  samme  Krav  og  betinget  af  Finans-  og 
Handelsministeriets  Sanktion. 

Som  Mellemled  mellem  Bankerne  og  Ministeriet 
foreslaas  nedsat  en  raadgivende  Komité  paa  lo  Med¬ 
lemmer  valgt  henholdsvis  af  Finans-  og  Handelsmini¬ 
steriet  og  repræsenterende  disse.  I  Tilfælde  af  Menings¬ 
divergens  tilstaas  der  de  to  Medlemmer  Ret  til  selv 
at  vælge  en  Opmand. 

Saaledes  er  Hovedlinierne  i  Kommissionens  Betænk¬ 
ning,  og  efter  al  Sandsynlighed  vil  den  uden  væsent¬ 
lige  Ændringer  blive  ført  frem  til  Lov.  Efter  flere 
Udtalelser  i  Regeringspressen  at  dømme  synes  den 
nemlig  at  være  i  Overensstemmelse  med  Regeringens 
Opfattelse,  hvad  der  for  Øjeblikket  er  ensbetydende 
med  et  sikkert  Flertal  i  Parlamentet. 

□□□□□□ 

Udvidelser  og  Nydannelser  indenfor 
dansk  Industri. 

De  sidste  Par  Uger  har  bragt  slet  ikke  saa  faa  Ud¬ 
videlser  og  Nydannelser  indenfor  den  mindre  Indu¬ 
stri. 

Saaledes  har  Aktieselskabet  Th.  Dominion  Belting 
Co.  S:  Hans  Winthers  Garverier  emitteret  for  0,5  Miil. 
Kr.  nye  Aktier  til  Kurs  150  pCt.  To  gamle  Aktier  har 
givet  Tegningsret  til  en  ny.  Aktiekapitalen  er  nu  paa 
1,5  Miil.  Kr.  Udvidelsen  er  sket  i  Anledning  af  Sel¬ 
skabets  forøgede  Omsætning  og  Virksomhed. 

A/S  Nordan  Motorfabriker  har  udvidet  sin  Aktie¬ 
kapital  fra  0,1  til  0,6  Mili.  Kr.  Af  de  nye  Aktier  var 
ved  Emissionen  0,4  Miil.  Kr.  placeret  underhaanden. 

Resten,  0,1  Mili.  Kr.,  udbødes  til  106  pCt.  Det  er  Hen¬ 
sigten  at  opføre  en  ny  moderne  Fabrik  paa  en  dertil 
købt  Grund  paa  Amager  med  Stikspor  til  Øresunds¬ 
vejens  Station. 

Akliesclskabe.1  Schreiber  A  Carl  Petersen  jr.s  Fabri¬ 
ker  har  fordoblet  sin  Aktiekapital,  der  nu  udgør  1 
Mili.  Kr.  De  0,5  Mili.  Kr.  nye  Aktier  har  været  emit- 
teret  til  120  pCt. 

Under  Navn  De  jyske  Skotøjsfabriker  A/S  er  der  i 
Aarhus  dannet  et  Aktieselskab  med  en  Kapital  paa 
225.000  Kr.  Selskabet  har  overtaget  5  jyske  Fabriker. 
Det  er  Hensigten  at  paabegynde  Virksomheden  straks. 

Firmaet  Frølund  A  Wittrup,  Horsens,  og  Grejsdalens 
Tæppefabrik  ved  Th.  Wittrup  vil  fra  1.  Oktober  blive 
sammensluttet  til  et  Aktieselskab  med  en  Kapital  paa 
1  Miil.  Kr. 

1  Odense  er  der  dannet  et  Skibsværft-Aktieselskab, 
Odense  Skibsværft,  med  en  Kapital  paa  0,5  Mili.  Kr.; 
heraf  har  0,32  Mili.  Kr.  været  offentlig  udbudt  til  pari 
Kurs.  Foreløbig  er  det  Bygning  af  Træskibe,  man  ta¬ 
ger  Sigte  paa. 

Under  Navnet  Aktieselskabet  »De  forenede  Teglvær¬ 
ker  i  Esbjerg  og  Bramminge «  er  der  med  Hjemsted  i 
Esbjerg  dannet  Foretagender  med  en  Kapital  paa  0,5 
Miil.  Kr.  Heraf  har  0,3  Miil.  Kr.  været  olfentlig  ud¬ 
budt  til  pari  Kurs.  Selskabets  Formaal  er  Teglværks¬ 
industri.  Det  overtager  og  fortsætter  Driften  af  Mol¬ 
lers  Teglværker  i  Esbjerg  og  Bramminge  Teglværk 
i  Bramminge.  Bestyrelsens  Formand  er  Proprietær 
S.  Michelsen,  Bjødstrup. 

Endelig  er  der  i  Kjøbenhavn  dannet  et  Aktieselskab 
under  Navnet  A/S  Einar  Svenssons  Fabrikker  med  det 
Formaal  at  købe  de  danske  Patenter  Nr.  21122  og 
Nr.  22766  og  de  paa  Grundlag  heraf  udfærdigede 
udenlandske  Patenter  og  drive  Fabrikation  af  og 
Handel  med  den  Paalægsmaskine,  som  der  i  Henhold 
til  foranstaaende  er  taget  Patent  paa,  men  iøvrigt  og- 
saa  at  drive  Fabrikation  af  og  Handel  med  andre 
Maskiner  og  Maskindele  samt  elektriske  Artikler.  .\k- 
tiekapitalen  udgør  0,6  Miil.  Kr.,  hvoraf  Halvdelen  har 
været  offentlig  udbudt.  Selskabet  overtager  den  Fabri¬ 
kant  Svensson  tilhorende  Fabrik  og  vil  iøvrigt  her¬ 
udover  udvide  Virksomheden. 

Paa  en  sidst  i  August  i  Aktieselskabet  Kjøbenhavns 
Spritfabriker  afholdt  Generalforsamling  toges  den  en¬ 
delige  Beslutning  om  Selskabets  Overdragelse  til  De 
danske  Spritfabriker  og  Spritfabriken  Fortuna.  Over¬ 
tagelsen  finder  Sted  fra  Oktober  d.  A.  (jfr.  vore  Be¬ 
mærkninger  om  Spritfusionen  i  Numret  for  1.  Sep¬ 
tember). 

□□□□□□ 

©  Fra  Nabolandene  © 

Sverige. 

Efter  længere  Tids  Forhandlinger  mellem  en  Del 
svenske  Kapitalister  og  den  norske  Generalkonsul  i 


Paris,  August  Pellerin,  er  det  lykkedes  al  faa  en  Over¬ 
enskomst  i  Stand,  hvorefter  et  svensk  Selskab,  Pelle- 
rins  margarinfabriks  A/B,  indtræder  som  umiddelbar 
Ejer  af  Pellerins  store  Fabrikskompleks  og  den  For¬ 
retningsorganisation,  der  knytter  sig  hertil.  Hr.  Pelle¬ 
rin  faar  i  Afstaaelsessum  lOMill.Frcs.  I  svenske  Indu¬ 
strikredse  er  der  almindelig  Tilfredshed  med,  at  det 
er  lykkedes  at  faa  denne  Kæmpefabrik  over  paa  sven¬ 
ske  Hænder. 

Norge. 

Det  norske  Aktieselskab  for  elektrokemisk  Industri, 
Norsk  Industri-Hypotekbank,  hvis  Formaal  er  at  drive 
industriel  Virksomhed  og  dermed  i  Forbindelse  staa- 
ende  Handelsvirksomhed  og  at  organisere,  financiere 
eller  paa  anden  Maade  deltage  i  Selskaber,  som  driver 
saadan  Virksomhed,  har  paa  en  ekstraordinær  General¬ 
forsamling  sidst  i  August  vedtaget  at  udvide  Aktie¬ 
kapitalen  fra  14,4  til  2,88  Miil.  Kr.  ved  at  emittere 
48000  Stk.  nye  Aktier  a  300  Kr.  til  en  Kurs  af  150  pCt. 

Tegningen  af  disse  Aktier,  der  nu  er  paabegyndt, 
skal  være  sluttet  d.  28.  September.  Kun  norske  Stats¬ 
borgere  og  norske  Selskaber  har  Adgang  til  at  deltage 
heri.  Indbetalingen  finder  Sted  i  3  Rater  og  fra  1. 
Januar  1919  er  de  nye  Aktier  fuldt  ligestillede  med 
de  gamle. 

A/S  Skabo  Jernbanevognfabrik,  som  har  sit  Sæde  i 
Aker,  har  ligeledes  i  indeværende  Maaned  fremlagt 
Tegningsindbydelse  til  en  Fordobling  af  Aktiekapitalen, 
nemlig  fra  0,72  til  1,44  Miil.  Kr.  Tegningen  finder  Sted 
dels  til  Pari  Kurs  dels  til  120  pCt. 

A/S  Skabo  Jernbanevognfabrik  dannedes  i  1899,  idet 
det  overtog  den  af  Hr.  H.  Skabo  siden  1864  drevne 
Virksomhed  i  denne  Branche. 

□□□□□o 

Den  amerikanske  Staaleksports 
Fremtid. 

I  De  Forenede  Stater  er  man  for  Tiden  stærkt  op¬ 
taget  af  Spørgsmaalet  om  den  fremtidige  Eksport  af 
jernindustrielle  Produkter.  For  Krigen  led  Amerikas 
Jernindustri  under  en  Krise  af  Overproduktion,  der 
i  det  væsentligste  hidrørte  fra,  at  det  amerikanske 
Staal  paa  Grund  af  de  store  Omkostninger,  der  er 
forbundet  med  dets  Fremstilling,  vanskeligt  kunde 
optage  Konkurrencen  med  Tyskland  og  England.  At 
Omkostningerne  ved  Staalfremstillingen  i  De  Forenede 
Stater  er  saa  uforholdsmæssig  store,  skyldes  Jern-  og 
Kulfelternes  geografiske  Beliggenhed  —  et  Forhold, 
der  jo  vanskeligt  kan  raades  Bod  paa.  Sagen  er,  at 
over  500  Kilometer  skiller  de  derværende  Kullejer 
fra  Malmfelterne,  ligesom  de  store  Industricentrer 
ligger  i  lang  Afstand  fra  Udskibningshavnene.  Ander¬ 
ledes  i  Tyskland  og  særlig  i  England,  hvor  baade 
Kulminer,  Jernminer  og  Udskibningshavne  enten  ved 
Kyst  eller  Flod  forefindes  paa  næsten  samme  Sted. 
Det  er  derfor  forstaaeligt,  at  den  amerikanske  Staal- 
industri,  hvergang  der  er  Overproduktion  paa  Ver- 

densinarkedet  og  følgelig  skarp  Konkurrence  mellem 
de  vigtigste  staalproducerende  Lande,  bliver  sine 
Konkurrenter  underlegen.  Det  er  kun  i  de  Perioder, 
hvor  der  paa  Verdensmarkedet  er  Ligevægt  mellem 
Tilbud  og  Efterspørgsel,  at  De  Forenede  Stater  kan 
staa  sig  i  den  økonomiske  Kamp. 

I  den  Tid,  Krigen  har  varet,  er  den  amerikanske 
Jernindustri  vokset  med  en  Produktionskapacitet  af 
30  pCt.,  d.  v.  s.  med  11  Millioner  Tons  Raastaal,  og 
man  kan  allerede  nu  skønne,  at  den  aarlige  Produk¬ 
tion  efter  Krigen  for  De  Forenede  Staters  Vedkom¬ 
mende  vil  beløbe  sig  til  35  å  40  Millioner  Tons  Staal. 
Saafremt  Hjemmeforbruget  ikke  overskrider  Maksi¬ 
mum  før  Krigen,  vil  der  derfor  blive  et  Overskud  af 
8 — 12  Millioner  Tons  disponible  til  Eksport,  for  hvilke 
der  altsaa  maa  søges  nyt  Marked. 

Hvad  der  forværrer  hele  Situationen,  er  det  For¬ 
hold,  at  alle  de  øvrige  staalproducerende  Lande  — 
Centralmagterne  undtagen  —  ligeledes  har  forøget 
deres  Produktionsevne.  I  Evropa  fordeler  denne  For¬ 
øgelse,  der  udgør  5,350,000  Tons  aarlig,  sig  ifølge 
»L’Exportateur  Francais«  paa  følgende  Maade: 


England . 

.  .  .  2,500,000 

Tons 

Rusland . 

_  1,000,000 

» 

Frankrig . 

-  750,000 

» 

Italien . 

.  .  .  .  700,000 

» 

Sverige . 

_  200,000 

» 

Spanien . 

_  200,000 

» 

I  Almindelighed  anslaar  man  for  Øjeblikket  den 
aarlige  Verdensproduktion  af  Staal  til  109,000,000  Tons 
mod  ca.  85,000,000  Tons  i  Juli  1914,  bvad  der  udgør 
en  Forøgelse  af  20  pCt. 

Man  vil  let  kunde  forstaa,  at  Spørgsmaalet  om  at 
linde  Afsætningssteder  for  denne  enorme  Forøgelse 
af  Produktionen  er  af  vital  Betydning  for  den  ameri¬ 
kanske  Staalindustri,  som  iøvrigt  ogsaa  for  de  andre 
staalproducerende  Lande.  Det  vil  gælde  for  de  ame¬ 
rikanske  Staalværker  om  ikke  at  lade  sig  tvinge  til 
at  indskrænke  Produktionen,  og  for  at  kunne  opret¬ 
holde  deres  fulde  Ydeevne,  vil  de  om  fornødent  sælge 
deres  Overskud  for  en  hvilkensomhelst  Pris,  hvorved 
de  som  Eksportører  maaske  alligevel  kan  opnaa  en 
vis  regulerende  Indflydelse  paa  det  evropæiske  Mar¬ 
ked.  Naturligvis  har  Amerikanerne  ingen  Grund  til 
Ængstelse  i  Tiden  umiddelbart  efter  Fredsslutningen. 
De  store  Ødelæggelser,  som  Krigen  har  foraarsaget, 
den  næsten  fuldstændige  Standsning  indenfor  Byg¬ 
ningsindustrien  ligesom  Rekonstruktionen  af  Jernba¬ 
ner  og  Handelsskibe,  vil  i  de  Aar,  der  følger  lige  efter 
Fredsslutningen,  medføre  en  saa  umaadelig  Efter¬ 
spørgsel  efter  Staal,  at  Verdensindustrien  —  selv  med 
en  forhøjet  Ydeevne  af  20  pCt.  —  vil  have  Vanskelig¬ 
hed  ved  at  tilfredsstille  den.  Men,  naar  denne  Over¬ 
gangstid  er  forbi,  naar  de  nye  Behov  er  mættet,  vil 
en  Krise  da  indtræffe?  Dette  Spørgsmaal  er  fornylig 
blevet  diskuteret  i  »Iron  &  Steel  Institute«  i  Cincin- 
nati.  Den  overvejende  Del  af  de  Delegerede  var  af 
den  Opfattelse,  at  Jernindustrien,  saavidt  det  var 
menneskeligt  muligt  at  beregne,  ikke  behøvede  at 
frygte  nogen  Overproduktion  i  en  endog  fjernere  lig¬ 
gende  Fremtid. 


En  af  de  Delegerede,  E.  F.  Thomas,  Præsident  for 
»United  States  Steel  Products  Company«,  fremhævede 
med  Bette,  at  den  økonomiske  Udvikling,  der  vil 
fremgaa  af  denne  Krig,  i  mange  Lande,  der  før  har 
staaet  tilbage,  men  som  nu  maa  udnyttes  i  Produk¬ 
tionsøjemed,  som  f.  Eks.  Rusland,  Kina  og  Orienten, 
vil  antage  næsten  uberegnelige  Dimensioner.  Det,  som 
man  kalder  Rekonstruktionsperioden,  udtalte  Thomas, 
vil  simpelthen  blive  Indledning  til  en  Udvikling  uden 
Forbillede  i  Nationernes  Produktionshistorie.  Naar 
man  tænker  paa  de  umaadelige  Mængder  af  Staal, 
som  alene  Anlæg  af  nye  Jernbaner  i  Rusland,  Kina 
og  Indien  vil  stille  Krav  om  i  de  første  15  Aar  efter 
Krigen,  vil  en  aarlig  Produktion  af  omtrent  100  Mil¬ 
lioner  Tons  langt  fra  være  tilstrækkeligt,  og  det  er 
kun  ved  Hjælp  af  Jernindustriens  Udvikling  i  de 
Lande,  hvor  denne  Industri  endnu  er  i  sin  Begyndelse, 
at  man  vil  kunne  dække  Forbruget. 

I  nogle  Kommentarer  til  disse  Udtalelser  bemærker 
den  franske  Økonom,  M.  Twersky,  der  staar  de  fran¬ 
ske  Jernsyndikater  nær,  at  der  næppe  er  Tvivl  om,  at 
Thomas’  Opfattelse  er  yderst  velbegrundet,  men  naar 
Talen  drejer  sig  om  økonomiske  Spørgsmaal,  og  især 
naar  den  vedrører  Verdensmarkedet,  har  Erfaring 
vist,  »at  selv  de  mest  velbegrundede  Meninger  ofte 
dementeres  af  Kendsgerningerne.  Den  franske  Jern¬ 
industri,  der  i  Tilfælde  af  Overproduktion  vil  komme 
til  at  kæmpe  mod  de  andre  og  større  Landes  gigantiske 
Industrier,  vil  gore  bedst  i  ikke  at  basere  sin  Politik 
paa  disse  optimistiske  Betragtninger«. 

For  de  Lande,  der  væsentligst  har  Forbrugsinter¬ 
esser  i  de  her  berørte  Problemer,  som  f.  Eks.  Dan¬ 
mark,  vil  Spørgsmaalet  om  Organiseringen  af  den 
under  Krigsøkonomien  stærkt  forøgede  internationale 
Staalproduktion  være  af  særdeles  stor  Betydning.  Kri¬ 
gen  har  i  vid  Grad  henvist  os  til  nye  Kilder  for  Raa- 
stoffer  og  Tilførsler.  Det  er  ikke  umuligt,  at  vi  ogsaa 
efter  Krigen  maa  gaa  videre  ad  samme  Vej,  hvis  vi 
ikke  kan  opnaa  tilfredsstillende  Resultater  med  de 
gamle  Forbindelser.  Endelig  vil  vi  have  at  arbejde 
paa  i  hvert  Tilfælde  at  gøre  os  det  mest  mulige  uaf¬ 
hængig  af  Udlandet  paa  de  Omraader,  hvor  vanske¬ 
lige  Betingelser  lettest  lader  sig  diktere. 

□□□□□□ 

Leipzigermessen. 

Hvert  Aar  i  Begyndelsen  af  Marts  og  i  Slutningen 
af  August  afholdes  Messe  i  Lepzig.  Tusinder  af  Kø¬ 
bere  og  Sælgere  mødes  da  for  at  opfriske  gamle  For¬ 
bindelser  eller  stifte  nye,  for  at  orientere  sig  med 
Hensyn  til  tekniske  Fremskridt,  Smagsforskydninger 
eller  Nyheder.  Imidlertid  maa  man  forstaa,  at  den 
moderne  Leipzigermesse  i  væsentlig  Grad  adskiller 
sig  fra  dens  Navne,  som  alt  var  berømt  i  Middelalde¬ 
ren  og  den  nyere  Tid.  Den  gamle  Messe  var  nemlig 
i  egentligste  Forstand  en  Varemesse,  d.  v.  s.  Sælgerne 
medbragte  lier  de  Varer,  de  ønskede  at  sælge,  og 
Messen  sluttede,  naar  Køberne  havde  købt,  hvad  de 
vilde.  Den  moderne  Messe  er  en  Mønstermesse  (Mu¬ 
stermesse),  d.  v.  s.  Fabrikanter  og  Haandværkere 

møder  med  Prøver  paa  deres  Produkter,  og  afslutter 
da  Handler  i  Overensstemmelse  hermed,  for  senere 
Levering  fra  Lager,  Værksted  eller  Fabrik.  Den  mo¬ 
derne  Messe  er  derved  næsten  udelukkende  bleven 
et  Marked  for  Haandværks-  og  Industriartikler,  og 
ikke  tillige  som  i  gamle  Dage  et  Marked  for  Raastof- 
fer,  Kolonialprodukter  o.  a. 

Men  ligefuldt  har  den  den  Dag  i  Dag  en  vigtig  Op¬ 
gave  at  udfylde;  og  netop  Overgangen  fra  Vare-  til 
Mønstermesse  har  betinget  dens  nuværende  Livskraft. 
En  Betragtning  af  Statistiken  over  Omsætning,  Købere 
og  Sælgere  vidner  om  en  jevn  og  stadig  voksende 
Betydning  i  den  sidste  Snes  Aar.  Vel  bragte  Verdens¬ 
krigens  forste  Tid  en  betydelig  Nedgang  i  Besøget; 
men  de  senere  »Krigsmesser«  —  og  i  denne  Maaned 
afholdes  den  8de  —  fortæller  om  Tilbageerobring  af 
det  tabte.  Vi  hidsætter  til  Belysning  af  Udviklingen 
et  lille  Taluddrag  af  Foraarsmesserne  (dog  Efteraars- 


messe  1917): 

Antal 

Antal 

Aar 

Sælgere 

Købere 

(Firmaer) 

(Firmaer] 

1902 

2659 

6401 

1908 

3501 

11054 

1911 

3762 

13387 

1914 

4213 

15741 

1917 

2591 

17538 

Krigen  har  bragt  en  betydelig  Nedgang  i  Sælgerne, 
men  Opgang  i  Køberne,  hvad  der  tilskrives  den  almin¬ 
delige  Varemangel. 

Paa  et  Punkt  har  iøvrigt  den  moderne  Messe  Lig¬ 
hed  med  den  gamle,  nemlig  i  Besøgets  internationale 
Præg.  Nu  som  for  mødes  Mennesker  fra  mange  Lande 
i  Leipzig  baade  Foraar  og  Efteraar.  Omend  ogsaa  her 
Verdenskrigen  har  bragt  Forskydning  og  ogsaa  abso¬ 
lut  Nedgang,  saa  viser  dog  de  allersidste  Aar  et  sta¬ 
dig  stigende  Fremmedbesøg,  ikke  mindst  fra  Balkan- 
landene.  Efter  den  officielle  Messestatistik  har  Antallet 
af  Udlændinge  udgjort: 


Foraar 

1915 

15000 

Efteraar 

1915 

18000 

Foraar 

1916 

25000 

Efteraar 

1916 

27000 

Foraar 

1917 

34000 

Efteraar 

1917 

40000 

Denne  Ta  Iskala  vidner  om  Messens  stadig  stigende 
Betydning.  Men  man  maa  ogsaa  i  denne  Forbindelse 
erindre  sig  de  Ord  Edouard  Herriot,  Lyonermessens 
Skaber,  har  sagt:  »Paa  Messen  gøres  de  største  For¬ 
retninger  med  de  ringeste  Midler,  i  den  korteste  Tid 
og  paa  den  snævreste  Plads«. 

□□□□□□ 

Lærlinge  i  Haandværk  og  Industri. 

Paa  Grundlag  af  Oplysningerne  om  Lærlingeforhold 
m.  v.,  som  indsamledes  ved  Industritællingen  i  1914, 
meddeles  i  Statistiske  Efterretninger  en  Del  Data 
om  disse  Forhold,  forsaavidt  de  lader  sig  belyse  ad 
statistisk  Vej. 

Ved  en  saadan  statistisk  Behandling  møder  man 
dog  hurtigt  den  Vanskelighed  at  trække  Grænserne 
op  med  Hensyn  til,  hvilke  industrielle  Arbejdere,  der 


skal  betragtes  som  Lærlinge,  en  Vanskelighed,  som 
hænger  nøje  sammen  med  at  drage  Grænserne  mellem 
»faglærte«  og  »ufaglærte«  Arbejdere.  Dette  gælder 
saaledes  næsten  alle  Tekstilindustriens  Fag  og  Sko- 
tojsfabrikerne.  En  Undersøgelse  af  Lærlingeforhol¬ 
dene  vil  saaledes  ikke  komme  til  at  omfatte  alle  de 
industrielle  Arbejdere,  der  modtager  Oplæring  i  Ar¬ 
bejdets  praktiske  Udførelse;  nedenanførte  Tal  maa 
derfor  betragtes  som  Minimumstal. 

Efter  Tællingsresultaterne  viste  der  sig  i  1914  at 
være  ea.  30,300  Lærlinge  i  dansk  Haandværk  og  In¬ 
dustri.  Fordelt  paa  de  forskellige  Grupper  af  Indu¬ 
strien  var  Lærlingeantallet  følgende: 

Antal  Lærlinge 


Næringsmiddelindustri .  4,156 

Tekstilindustri .  79 

Beklædningsindustri .  2,162 

Bygnings-  og  Møbelindustri .  9,745 

Trævareindustri .  970 

Læderindustri .  33 

Sten-,  Ler-  og  Glasindustri .  290 

Metalindustri .  11,302 

Teknisk-kemisk  Industri .  45 

Papirindustri . . .  15 

Grafisk  Industri .  1,488 


Tilsammen...  30,285 


Det  viser  sig  saaledes,  at  over  Trediedelen  af  alle 
Lærlinge  beskæftiges  i  Metalindustrien,  og  Bygnings- 
og  Møbelindustrien  har  op  imod  en  anden  Trediedel 
af  Lærlingene.  I  Næringsmiddelindustrien,  Beklæd¬ 
ningsindustrien  og  den  grafiske  Industri  findes  Stør¬ 
stedelen  af  de  øvrige  Lærlinge,  idet  de  andre  Industri¬ 
grupper  kun  har  forholdsvis  faa  Lærlinge.  I  Tekstil¬ 
industrien  er  der  —  som  allerede  antydet  foran  — 
kun  foretaget  Udskillelse  af  Lærlinge  i  nogle  Smaafag 
indenfor  Gruppen,  medens  man  i  de  større  Tekstilfag 
ikke  har  kunnet  foretage  en  Deling  mellem  Svende  og 
Lærlinge. 

Gaar  man  til  de  enkelte  Fag,  vil  det  have  Interesse 
at  undersøge  disses  Lærlingeproeent,  d.  v.  s.:  F'orhol- 
det  mellem  Antallet  af  Lærlinge  og  det  samlede  An¬ 
tal  faglærte  Arbejdere;  her  møder  Barber-  og  Frisør¬ 
faget  op  med  den  største  Procent  (48),  altsaa  med 
omtrent  lige  mange  Svende  og  Lærlinge.  Af  Fag  med 
33  pCt.  Lærlinge  eller  derover,  altsaa  med  mindst 
halvt  saa  mange  Lærlinge  som  Svende,  findes  dernæst 
følgende:  Billedskærere  (40  pCt.),  Smede-  og  Maskin¬ 
arbejdere  (37),  Guldsmede  (37),  Uhrmagere  (37),  Skor¬ 
stensfejere  (34),  Mekanikere  (34)  og  Elektrikere  (34). 

Undersøges  Lærlingeforholdene  særskilt  for  Byer 
og  Landdistrikter,  viser  det  sig,  at  en  meget  betydelig 
Del  af  det  samlede  Antal  Lærlinge,  ea.  40  pCt.,  findes 
paa  Landet;  næsten  lige  saa  mange  uddannes  i  Pro¬ 
vinsbyerne,  men  kun  godt  20  pCt.  findes  i  Hovedstaden  ; 
dette  Forhold  hænger  sammen  med,  at  Lærlingeuddan¬ 
nelsen  fortrinsvis  foregaar  i  de  mindre  Virksomheder; 
deles  Virksomhederne  efter  Størrelse,  finder  man,  at 
Bedrifter  med  kun  1 — 5  Arbejdere  har  en  Lærlingepro¬ 
cent  paa  ea.  37,  og  denne  Procent  bliver  mindre  og 
mindre,  jo  flere  Arbejdere  der  beskæftiges  i  Virksom¬ 
heden;  for  Bedrifter  med  over  100  Arbejdere  er  Pro¬ 
centen  17,4,  og  dette  Forhold  genfindes  saavel  i  By¬ 
virksomheder  som  paa  Landet. 

Sammenlignet  med  Resultaterne  fra  den  forrige 
Industritælling,  der  fandt  Sted  i  1906,  viser  det  sig,  al 
Forholdet  mellem  Antallet  af  Svende  og  Lærlinge  er 
ens  ved  begge  Tællinger;  den  industrielle  Udvikling 
har  ganske  vist  medført,  at  Lærlingeforholdet  i  en 
Række  af  Fag  nu  spiller  mindre  Rolle  end  for  10 
Aar  siden;  men  til  Gengæld  er  der  andre,  for  hvilke 
Lærlingeprocenten  er  steget.  Dette  gælder  Fag  som 
Møllere,  Skibstømrere,  Kurvemagere,  Guldsmede,  Grov- 
og  Klejnsmede  samt  Blikkenslagere.  Som  Resultat 
kan  det  derfor  fastslaas,  at  Industriens  Forsyning  med 
Lærlinge  som  Helhed  er  uforandret,  og  at  Lærlinge¬ 
tilgangen  saaledes  ikke  er  gaaet  tilbage;  derimod  er 
der  i  den  sidste  halve  Snes  Aar  foregaaet  en  Forskyd¬ 
ning  indenfor  de  enkelte  Industrifag,  saaledes  navnlig 
i  Metalindustriens  Fag,  i  hvilke  der  har  været  en  liv¬ 
ligere  Tilgang,  medens  der  særlig  synes  at  have  væ¬ 
ret  Tilbagegang  for  Bygningsindustrien  og  en  Del  af 
Træindustriens  Fag. 

□□□□□□ 

En  Centralanstalt  for  Revision  og  Drifts¬ 
organisation. 

Under  Navn  af  »Centralanstalten  for  Revision  og 
Driftsorganisation  i  Handel,  Industri  og  Landbrug« 
er  der  stiftet  et  Aktieselskab  med  en  Aktiekapital  paa 
1  Million  Kr.,  der  er  fast  overtaget  og  fuldt  indbetalt. 

Selskabet  er  stiftet  af: 

Privatbanken,  Landmandsbanken,  Handelsbanken, 
Direktør  Max  Ballin,  Direktør  F.  H.  J.  Rambusch, 
Telefondirektør  Fr.  Johannsen,  Grosserer  Otto  Peter¬ 
sen,  Stabsintendant,  Kontorchef  A.  H.  V.  Sabroe, 
Statsautoriseret  Revisor  Carl  Andersen  og  Ingeniør, 
cand.  polyt.  N.  P.  Andersen. 

Selskabets  Formaal  er  at  paatage  sig  Revision  og 
Driftsorganisation  samt  iøvrigt  alle  forefaldende  regn¬ 
skabsmæssige  Opgaver.  Specielt  vil  Selskabet  tage 
Opgaver  op  vedrørende  tekniske  og  industrielle  Virk¬ 
somheders  Organisation,  driftsøkonomiske  Undersø¬ 
gelser.  Kalkulationer  og  Beregninger  etc.  saavel  af  be- 
staaende  som  af  paatænkte  Virksomheder.  Endvidere 
vil  man  for  Landbrug  og  Skovbrug  paatage  sig  Un¬ 
dersøgelser  vedrørende  Produktionspriser,  Rentabili¬ 
tetsforhold  ni.  m.  med  hertil  hørende  Regnskabsføring 
og  Revision. 

Til  Medlemmer  af  Repræsentantskabet  har  man 
valgt  Repræsentanter  for  Landets  forskellige  Erhverv, 
idet  følgende  er  indtraadt  i  delte: 

Direktør  Max  Ballin,  Overretssagfører  Otto  Ring,  Di¬ 
rektør  L.  Broberg,  Højesteretssagfører  Fritz  Biilow, 
Konsul  Ghr.  Cloos,  Kommitteret  i  Landmandsbanken 
Schack  Eyber,  Højesteretssagfører  I.  F.  Fenger,  Di¬ 
rektør  Hjerl  Hansen,  Direktør  11.  Hendriksen,  Inge¬ 
niør  Ivar  Janlzen,  Telefondirektør  Fr.  Johannsen, 
Skovrider  J.  F.  IL  Krarup,  Højesteretssagfører  A. 
Martensen-Larsen,  Bogbinder  P.  O.  Olsen,  Grosserer 
Otto  Petersen,  Folketingsmand,  Bagermester  E.  L. 
Pitzner,  Kaptajn,  Direktør  F.  H.  J.  Rambusch,  Sekre- 
tær  i  Landmandsbanken  Fr.  Rothe,  Sekretær  i  Privat¬ 
banken  II.  Rye,  Stabsintendant,  Kontorchef  A.  IL  V. 


Sabroe,  Detailhandler  I.  G.  Sehjær,  Forpagter  Chr. 
Sonne. 

Direktionen  er  valgt  af  Stifterne  og  bestaar  af  stats¬ 
autoriseret  Revisor  Carl  Andersen  og  Ingeniør,  cand. 
polyt.  N.  P.  Andersen,  henholdsvis  som  regnskabs¬ 
kyndig  og  teknisk  Direktør. 

□□□□□□ 

Dansk  Landbrug  Anno  1918. 

Noget  nær  midtvejs  mellem  Aarhus  og  Randers 
ligger  Herregaarden  »Thomasminde«,  der  ejes  af 
Godsejer  Pontoppidan. 

Denne  Gaard  er  typisk  for  Omlægningen  i  vort 
Landbrug. 

»Nordjysk  Landbrug«  giver  følgende  Beskrivelse  af 
Gaarden: 

Gaarden  er  paa  825  Tdr.  Land,  hvoraf  700  Tdr. 
Land  er  Ager  og  80  Tdr.  Land  er  Kultureng.  Jorden 
er  ret  god,  men  af  noget  blandet  Beskaffenhed. 

Indtil  for  et  Aar  siden  bestod  Besætningen  af  ca. 
350  Kreaturer,  og  Svineproduktionen  var  paa  1800 
og  2600  Stkr.  aarlig.  Nu  ser  Besætningen  saaledes 
ud:  2  Kreaturer,  24  Svin  og  42  Heste.  Hr.  Pontoppi¬ 
dan  er  nemlig  nu  gaaet  over  til  kvægløst  Landbrug 
med  en  meget  stor  Frøavl. 

Arealet  benyttes  i  Aar  saaledes:  148  Tdr.  Land 
Hundegræsfrø,  30  ilal.  Rajgræsfrø,  40  Turnipsfrø,  30 
Gulerodsfrø,  20  Radisfrø,  20  Runkelroefrø,  60  gul 
Sennep,  8  Solsikke,  6  Stamroer  af  Runkelroer,  105 
Kaalroer,  10  Hvidkaal,  50  Kartofler  og  Selleri,  100 
Havre,  25  Rug,  10  Ærter  og  20  Brak. 

Der  er  altsaa  Frøavl  paa  356  Tdr.  Land,  og  Brutto¬ 
indtægten  af  dette  Areal  kan  anslaas  til  al  blive  mel¬ 
lem  4  og  500,000  Kr.,  hvis  der  ikke  indtræffer  store 
Uheld  med  Bjærgningen. 

I  tidligere  Aar  dyrkedes  der  indtil  100  Tdr.  Land 
med  Kartofler  som  Basis  for  Svinefedningen,  nu  dyr¬ 
kes  der  kun  50,  hvoraf  Afgrøden  leveres  til  Melfabri¬ 
kationen.  Afgrøden  fra  de  100  Tdr.  Land  med  Kaal¬ 
roer  tørres  sammen  med  Selleri,  Hvidkaal,  Gulerød¬ 
der  m.  m.  og  eksporteres  til  Udlandet  under  Navn 
af  »Julienne«. 

Gaarden  har  sil  eget  Tørreri,  der  er  indrettet  til  at 
tørre  200  Tdr.  Roer  i  Døgnet. 

—  —  —  Dette  Billede  paa  dansk  Landbrugs  Om¬ 
lægning  er  interessant,  selv  om  det  er  mindre  glæde¬ 
ligt  for  Forbrugerne  af  Kød,  Flæsk,  Mælk.  Smør  og 
Mel.  Alt  ialt  er  det  tillige  et  Bevis  paa,  at  vort  Land¬ 
brug  turde  komme  ulige  lettere  over  Krigsvanskelig¬ 
hederne  end  f.  Eks.  vor  Industri. 

□□□□□□ 

Teglværksindustrien  i  1917. 

Efter  de  til  Det  statistiske  Departement  indgaaede 
Beretninger  om  den  industrielle  Produktion  i  1917  er 
man  nu  i  Stand  til  at  danne  sig  et  foreløbigt  Overblik 
over  Aarets  Produktion  af  Mursten,  idet  der  foreligger 
Indberetninger  fra  205  Teglværker  samt  Meddelelse 

om,  at  89  Værker  har  været  ude  af  Drift.  Det  Antal 
Værker,  som  der  mangler  Oplysning  om,  vil  være 
uden  væsentlig  Betydning  for  den  samlede  Opgørelse. 

De  205  Værker  har  i  1917  fremstillet  noget  over 
250  Miil.  Mursten,  hvoraf  c.  22  Mili.  haandstrøgne 
Sten,  e.  31  Miil.  maskinformede  Facadesten  og  194 
Miil.  flammede  Sten.  Ved  Aarets  Begyndelse  havde 
Værkerne  et  Lager  paa  70  Miil.  Sten,  ved  Aarets  Ud¬ 
gang  var  Lageret  paa  100  Miil.  Sten,  hvorefter  der 
i  Aarets  Løb  var  udleveret  fra  Værkerne  noget  over 
220  Mili.  Sten. 

Produktionen  af  Drænror  er  opgjort  til  15,5  Miil. 
Stkr.  og  af  Tagsten  til  9,1  Miil.  Stkr.  Produktionen 
af  mere  specielle  Teglværksprodukter  foreligger  endnu 
ikke  opgjort. 

Som  Følge  af  de  store  Vanskeligheder  og  Omkost¬ 
ninger  ved  at  skaffe  Brændselsstoffer  har  Teglvær¬ 
kernes  Produktion  i  1917  været  adskilligt  under  det 
normale.  Ikke  blot  har,  som  nævnt,  mange  Værker  lig¬ 
get  helt  stille,  men  de  andre  Værker  har  heller  ikke 
kunnet  udnytte  deres  Produktionsevne,  særlig  for  saa 
vidt  Brændingen  angaar. 

Forskellige  Værker  har  meddelt,  at  de  ved  Udgan¬ 
gen  af  Aaret  laa  inde  med  et  Lager  af  raa  Sten,  som 
de  ikke  havde  kunnet  faa  brændt.  De  raa  Sten  har 
man  dog  saa  vidt  mulig  fraregnet  i  Tallene  for  Pro¬ 
duktion  og  Lager. 

For  1916  var  Produktionen  af  Mursten  fra  294 
Værker  opgjort  til  370  Miil.  Stkr.  I  en  Bække  fore- 
gaaende  Aar  var  ea.  500  Mili.  Sten  den  normale  aar- 
lige  Produktion. 

□□□□□□ 

Regler  for  Anbringelse  af  fremmed 
Kapital  i  britiske  Industrier. 

I  Februar  d.  A.  nedsatte  »Board  of  Trade«  en  Ko¬ 
mité  for  al  undersøge,  hvilke  Forandringer  det  vilde 
være  tilraadeligt  at  indføre  i  »The  Companies  Acts«, 
1908—1917,  under  Hensyn  til  de  Forhold,  der  staar  i 
Forbindelse  med  Krigstilstanden,  og  som  vil  kunne 
ventes  at  foreligge  ved  Krigens  Afslutning.  Denne 
Komité  har  nu  afgivet  sin  Betænkning,  der  særlig  be¬ 
rører  det  interessante  Spørgsmaal  om  Anbringelse  af 
fremmed  Kapital  i  britiske  Industrier.  Komitéen  paa¬ 
peger  Ønskeligheden  af,  at  man  ikke  ved  restriktive 
Bestemmelser  skræmmer  udenlandsk  Kapital  bort  fra 
England  og  udtaler,  at  en  saadan  Politik  vilde  være 
dobbelt  uheldig  i  Betragtning  af,  at  Centralmagterne 
efter  alt  at  dømme  ved  Krigens  Slutning  næppe  vil 
have  Raad  til  at  anbringe  Penge  udenlands,  saaledes 
at  mulige  skarpe  Restriktioner  i  Virkeligheden  vilde 
komme  til  at  ramme  andre  Lande  og  navnlig  Amerika. 

Komitéen  skelner  mellem  3  Klasser  af  Industrier, 
nemlig  Klasse  A:  Selskaber,  hvis  Virksomhed  ikke 
falder  under  Klasse  B  og  C.  Klasse  B:  Selskaber,  der 
ejer  britiske  Skibe,  og  Klasse  C:  Selskaber,  der  driver 
saakaldt  »Nøgleindustri«. 

For  Klasse  A  anbefaler  Komitéen,  at  ingen  Restrik¬ 
tioner  indføres  med  Hensyn  til  fremmed  Kapital¬ 
anbringelse. 


For  Klasse  B  foreslaar  den,  at  ikke  mere  end  20 
pCt.  af  Aktiekapitalen  maa  være  paa  fremmede  Hæn¬ 
der,  og  at  der  af  disse  20  pCt.  af  Aktierne  ikke  maa 
overføres  mere  end  20  pCt.  af  »the  voting  power«.  Et 
fuldstændigt  Forbud  ønsker  Komitéen  derimod  ikke 
at  anbefale,  da  engelske  Skibslinier  ofte  anser  det  for 
hensigtsmæssigt,  at  deres  Agenter  i  Udlandet  kan 
interesseres  direkte  i  Virksomheden.  20  pCt. -Grænsen 
menes  derimod  at  give  de  nationale  Interesser  fuld 
tilstrækkelig  Sikkerhed. 

Med  Hensyn  til  Klasse  C  anføres  det,  at  Board  of 
Trade  skal  kunne  afgøre,  hvorvidt  et  Selskab  driver 
en  af  de  saakaldte  »Nøgleindustrier«.  Hvis  Afgørelsen 
gaar  ud  paa,  at  der  foreligger  en  Nøgleindustri,  kan 
Selskabet  forlange  Oplysning  fra  alle  Aktieejere  an- 
gaaende  Nationalitet  og  andre  fornødne  Oplysninger. 
Derefter  bringes  20  pCt.-Grænsen  til  Anvendelse,  saa¬ 
ledes  at  Board  of  Trade  i  Tilfælde,  hvor  det  viser  sig, 
at  mere  end  20  pCt.  af  Kapitalen  er  paa  fremmede 
Hænder,  skal  kunne  foranledige,  at  Aktier  for  det 
overskydende  Beløb  udbydes  til  Salg  til  engelske 
Undersaatter. 

Komitéens  Betænkning  er  gjort  til  Genstand  for  en 
Rapport  fra  den  kgl.  danske  Gesandt  i  London  til 
Udenrigsministeriet.  Et  Eksemplar  af  selve  Betænk¬ 
ningen  henligger  til  Gennemsyn  i  Industriraadets 
Sekretariat. 

oaoooa 

Mindre  Meddelelser. 

Et  svensk  Værft  for  Betonskibe. 

I  Sverige  er  nu  dannet  et  Aktieselskab  (Svenska 
Betonverken)  for  Bygning  af  Betonskibe.  Selskabet, 
der  holdt  konstituerende  Generalforsamling  den  23. 
September,  har  sikret  sig  Værftsgrund  ved  Sodertelje, 
hvor  der  foreløbig  vil  blive  anlagt  6  Beddinger. 

Driften  ved  Værftet  vil  blive  lagt  saaledes  an,  at 
en  20  Fartøjer  skal  kunne  leveres  pr.  Aar.  Størrelsen 
af  Skibene  vil  variere,  men  man  vil  kunne  bygge  dem 
op  til  ca.  1200  Tons  og  alle  i  Overensstemmelse  med 
»Llovds«  og  »Veritas«  Klassebestemmelser.  Til  For- 
aaret  mener  man,  at  de  første  Betonfartøjer  vil  kunne 
løbe  af  Stabelen. 

Resultaterne  af  den  svenske  Handelsoverenskomst. 

Den  svenske  Handelsoverenskomst  begynder  nu  at 
opvise  praktiske  Resultater.  Ifølge  »Svensk  Handels- 
tidning«  for  14.  September  var  indtil  da  hjemkommet 
følgende  Varer:  20.000  Tons  Hvede,  11.300  Tons  Majs, 
7500  Tons  Raafosfat,  7700  Tons  Oliekager,  195  Tons 
Saalelæder,  3250  Tons  Høstbindegarn,  14.000  Baller 
Bomuld,  1250  Tons  Kobber,  200  Tons  Tobak  og  500 
Tons  Kaffe. 

Den  norske  Hvalfangst. 

Den  norske  Stats  Hvalfangst  har  allerede  givet  et 
godt  Udbytte.  Saaledes  er  der  indtil  den  15.  August 
d.  A.  ialt  blevet  indslæbt  650  Hvaler  til  de  forskellige 
Fangststationer.  Deraf  har  man  udvundet  ikke  min¬ 
dre  end  13.648  Fade  Olie,  2753  Sække  Kraftfoder  og 
3213  Sække  Guano  og  Benmel. 

Et  nordisk  Institut  i  Greifswald. 

Den  stigende  Interesse  for  de  nordiske  Lande,  som 
har  gjort  sig  gældende  i  Tyskland  navnlig  i  Krigens 
seneste  Aar,  har  ført  til  Oprettelsen  af  en  særlig  Af¬ 
deling  for  nordiske  Studier  ved  Universitetet  i  Greifs¬ 
wald.  Den  nye  Institution,  der  bærer  Navnet  »Nor- 
disches  Institut«,  virker  for  Oplysning  om  nordiske 
Forhold,  økonomiske,  kulturelle  og  videnskabelige. 
De  lierhenhørende  Kursus  har  vundet  livlig  Tilslut¬ 
ning,  og  man  haaber  paa  en  videre  Udvikling  af  det 
nye  Instituts  Opgaver  efter  Krigen. 

Standardisering  indenfor  den  franske  Metalindustri. 

Det  franske  Handelsministerium  har  nedsat  en 
permanent  teknisk  Kommission,  hvis  Opgave  det  er 
at  undersøge  Muligheden  for  Indførelsen  af  Enheds¬ 
typer  indenfor  Metalindustrien,  at  gruppere  de  indtil 
nu  foretagne  Undersøgelser  og  at  fremsætte  Forslag 
til  en  praktisk  Gennemførelse  af  Standardiseringen. 

I  sine  Kommentarer  til  den  officielle  Bekendtgørelse 
om  Kommissionens  Nedsættelse  udtaler  Handelsmini¬ 
ster  Clémentel  bl.  a.  følgende: 

Indførelse  af  Enhed  i  Konstruktionen  af  de  vigtig¬ 
ste  Maskindele,  baseret  paa  en  Simplificering  af  dis¬ 
ses  Form  og  Dimensioner  saavel  som  af  det  benyt¬ 
tede  Materiale  vil  være  af  største  Betydning  for  Lan¬ 
det,  idet  Produktionen  derved  vil  fremmes.  Prisen 
blive  lavere  og  Leveringerne  fremskyndes. 

Den  største  Indsats  af  Energi  bør  lægges  i  Be¬ 
stræbelsen  for  en  Fuldkommengørelse  af  de  Maski¬ 
ner,  Frankrig  har  mest  Brug  for,  idet  det  paa  denne 


Maade  vil  kunne  frigøre  sig  for  al  Afhængighed  af 
Udlandet. 

Flere  store  Selskaber  og  industrielle  Sammenslut¬ 
ninger  har  allerede  tidligere  indenfor  deres  Virkefelt 
søgt  at  indføre  Standardisering  (saaledes  et  bestemt 
System  for  Konstruktionen  af  Skruer,  Gasrør,  Kæder 
til  Automobiler  o.  s.  v.),  men  der  har  manglet  Sam¬ 
arbejde  mellem  de  forskellige  Bestræbelser.  Det  er 
bl.  a.  for  at  bøde  herpaa,  at  Kommissionen  nu  er 
traadt  i  Arbejde. 

Tobakshøsten  i  Østrig. 

Ifølge  Meddelelser  til  »Allgemeen  Handelsblad«  er 
Tobakshøsten  i  Bosnien  og  Herzegovina  usædvanlig 
lovende.  Man  venter  en  Totalhøst  paa  5—6000  Tons, 
medens  den  normalt  plejer  al  være  paa  3000  a  3500 
Tons. 

En  Monopolisering  af  den  brasilianske  Kaffeeksport. 

Ifølge  et  i  »Frankfurter  Zeitung«  gengivet  Bygte  har 
et  nordamerikansk  Syndikat  planlagt  en  Monopoli¬ 
sering  af  den  brasilianske  Kalfeeksport  i  Forening 
med  Køb  af  et  stort  Rederiforetagende  og  en  Jern¬ 
bane  i  Staten  Sao  Paulo.  Hele  Kaffehøsten,  som  for 
Øjeblikket  anslaas  til  over  17  Mili.  Sække,  skulde  her¬ 
efter  opkøbes  og  foreløbig  oplagres.  Hensigten  her¬ 
med  skulde  være  under  Forudsætning  af  en  Freds¬ 
slutning  inden  næste  Kaffehøst  at  opnaa  stor  Avance 
ved  Leverancer  til  de  Lande,  der  for  Øjeblikket  er 
udelukket  fra  Kalfetilforsel. 


ORGANISATIONS-  06  FORENINGS-MEDDELELSER. 


Overenskomstens  Ikrafttræden. 

Den  dansk-amerikanske  Handelsoverenskomst  er 
bestemt  til  at  træde  i  Kraft  den  3.  Oktober.  Samme 
Dag  træder  »Danish  Trade  Office«  i  Washington,  om 
hvilket  Kontor  vi  tidligere  har  berettet,  i  Virksomhed. 
Adressen  bliver:  1838  Connecticut  Avenue;  Telegram¬ 
adresse:  Danish  Trade  Office,  Washington. 

Andragender  om  Eksportlicens  fra  England. 

Industriraadets  Repræsentant  i  London,  Ingeniør 
Mygind,  beder  Opmærksomheden  henledt  paa,  at  man 
for  de  Varers  Vedkommende,  for  hvilke  der  nu  vil 
kunne  forventes  Udførselstilladelse  fra  England,  ikke 
behøver  at  indgive  fornyet  Andragende  til  de  britiske 
Myndigheder,  men  at  det  vil  være  tilstrækkeligt,  at 
de  tidligere  Andragender  bringes  i  Erindring.  Yder¬ 
ligere  beder  Ingeniør  Mygind  indskærpet,  at  det  kun 


vil  kunne  nytte  at  henlede  Opmærksomheden  paa 
Andragender  om  Udførselstilladelse  for  saadanne  Va¬ 
rer,  som  findes  opført  paa  de  offentliggjorte  Lister 
over  Artikler,  for  hvilke  Embargoen  nu  er  hævet. 

B2-Erklæringer  for  Varer  fra  Finland. 

Opmærksomheden  henledes  paa,  at  ifølge  en  fra 
det  herværende  tyske  Gesandtskabs  Søfartsafdeling 
modtaget  Skrivelse,  skal  B2-Erklæringer  for  Varer  fra 
Finland  fremtidigt  først  viseres  af  det  tyske  Gesandt¬ 
skabs  Søfartsafdeling  i  Helsingfors,  forinden  de  kan 
viseres  af  det  herværende  Gesandtskabs  Søfartsafdeling. 

Engelske  Udførselsforbud  for  franske  og  amerikan¬ 
ske  Bank-Noter. 

Ifølge  en  Meddelelse  fra  Udenrigsministeriet  er  der 
udstedt  Forbud  mod  Udforsel  fra  England  af  Banque 
de  Franee’s  Noter  til  alle  Destinationer,  undtagen  De- 

stinationer  i  Frankrig,  og  United  States  Government’s 
Noter  og  United  States  Bank  Noter  til  alle  Destina¬ 
tioner,  undtagen  Destinationer  i  De  Forenede  Stater. 

Oprindelsescertifikater  ved  Import  til  Australien  og 

Kanada. 

Den  engelske  Legation  meddeler,  at  den  nye  Ord¬ 
ning  vedrørende  Oprindelsescertifikater  (omtalt  i  Tids¬ 
skrift  for  Industri  for  15.  September)  ogsaa  udstræk¬ 
kes  til  Varer,  der  er  afskibet  fra  deres  Hjemsted  fra 
og  med  1.  Oktober  d.  A.  med  Australien  og  Kanada 
som  Bestemmelsessted. 

□□□□□□ 

Den  dansk-amerikanske  Handels¬ 
overenskomst. 

Den  dansk-amerikanske  Overenskomst,  der  er  ble¬ 
vet  undertegnet  i  Washington  den  18.  f.  M.,  og  som 
træder  i  Kraft  15  Dage  efter  Undertegnelsen,  tilsiger 
Danmark  Udførselstilladelse  og  Afskibningstilladelse 
her  til  Landet  for  følgende  Varer  pr.  Aar: 

Gødningsstoffer  33,333  Tons,  Bindegarn  1600  Tons, 
Timote  og  andet  Græsfrø  1250  Tons,  Maizena  1000 
Tons,  Ris  4000  Tons,  Sago,  Tapioka  og  deres  Pro¬ 
dukter  3000  Tons,  Pork  Casings  (Flæskeindpakninger) 
300  Tons,  Kokosnødder  150  Tons,  Aprikos-  og  Fer¬ 
skenkærner  100  Tons,  andre  Nødder  og  Kærner  500 
Tons,  Glykose  250  Tons,  Æbler,  Bananer  og  Citroner 
7000  Tons,  tørret  Frugt  3000  Tons,  henkogt  Frugt  200 
Tons,  Kaffe  16,000  Tons,  Te  600  Tons,  Kakao  2000 
Tons,  Krydderier  (ikke  indbefattet  Cumin)  640  Tons, 
Petroleum,  andre  Brændsels-  og  Smøreolier  80.000 
Tons  (derunder  højest  7000  Tons  Smøreolie),  Ricinus¬ 
olie  10  Tons,  Linolie  6000  Tons,  Paraffin  400  Tons, 
Sæbe  400  Tons,  Kobber  og  Fabrikata  deraf  (derunder 
Messing)  3500  Tons,  Messingtraad,  Messingskruer  etc. 
90  Tons,  Diverse  tekniske,  videnskabelige  og  nautiske 
Instrumenter  efter  virkeligt  Behov,  Jern-  og  Staal- 
Produkter,  derunder  Skibsbygningsmateriale  150,000 
Tons,  elektriske  Lamper  70  Tons,  Motorer,  Automo¬ 
biler  og  Dele  deraf  (eksklusive  Ringe)  efter  virkeligt 
Behov,  elektriske  Maskiner,  Cykler  og  Cykledele 
(ekskl.  Ringe)  efter  virkeligt  Behov.  Skrivemaskiner, 
Regnemaskiner  m.  m.  efter  virkeligt  Behov,  forskel¬ 
lige  Maskiner  og  Maskindele  efter  virkeligt  Behov, 


Brunsten  600  Tons,  Nikkel  og  Fabrikata  deraf  14 
Tons,  Antimon  25  Tons,  Værktøj  efter  virkeligt  Be¬ 
hov,  Aluminium  og  Fabrikata  deraf  132  Tons, 
Bly  og  Fabrikata  deraf  3000  Tons,  Tin  og 
Tinplader,  Kvantum  bestemmes  senere,  Zink  og 
Fabrikata  deraf  3000  Tons,  Isenkramvarer  efter 
virkeligt  Behov,  Sølv  og  Fabrikata  deraf  14  Tons, 
Raabomuld  og  Bomuldsaffald  5000  Tons,  Bomulds- 
traad  og  -Garn  2000  Tons,  Bomuldsvarer  4000  Tons, 
Hamp  3000  Tons,  Tovværk  800  Tons,  Jute  420  Tons, 
Silkevarer  200  Tons,  Uld  og  Uldgarn  1500  Tons,  Uld¬ 
varer  1200  Tons,  Vegetabilske  Fibrer  1000  Tons,  Kork 
og  Fabrikata  deraf  1200  Tons,  svære  Huder  3000 
Tons,  Lædersaaler,  Overlæder  etc.  800  Tons,  Fodtøj 
280  Tons,  Lædervarer  200  Tons,  Raagunnni  130  Tons, 
Cykleringe  100  Tons,  Galoscher  etc.  100  Tons,  Ma- 
skinpakninger  100  Tons,  Dæk  og  Slanger  for  Automo¬ 
biler  og  Motorcykler  250  Tons,  andre  Gummivarer 
100  Tons.  Tobak  5700  Tons,  Fjer  700  Tons,  Lim  600 
Tons,  Boraks  200  Tons,  Kultjære  600  Tons,  kalcineret 
Soda,  kaustisk  Soda,  brændt  Soda  12,500  Tons,  Svovl 
270  Tons,  Citronsyre  20  Tons,  vegetabilsk  Voks  70 
Tons,  Tragakant  og  forskellige  Slags  Gummi  90  Tons, 
Shellak  90  Tons,  Terpentin,  raffineret,  15  Tons,  Ter¬ 
pentinolie  500  Tons,  mineralsk  Terpentin  (til  Fernis) 
300  Tons,  Zink-,  Bly-  og  andre  Slags  Maling  2500 
Tons,  Fernis  700  Tons,  Trætjære  900  Tons,  Kemikalier 
efter  virkeligt  Behov,  Harpiks  1500  Tons,  Apoteker¬ 
varer  (derunder  Kviksølv)  efter  virkeligt  Behov,  As¬ 
best  275  Tons,  Grafit  100  Tons,  Asfalt  3250  Tons,  Tal¬ 
kum  150  Tons,  Sygeplejeartikler  efter  virkeligt  Be¬ 
hov,  diverse  Træsorter  (ikke  inkl.  Valnød,  Rødgran 
eller  Mahogni)  300  Tons,  Blomsterløg  740  Tons,  vege¬ 
tabilske  Garvematerialier  (30  pCt.  Ekstrakt)  6000 
Tons,  Bambus  100  Tons,  Stearin  600  Tons. 

De  Erklæringer,  som  maa  afgives  med  Hensyn  til 
Varerne,  vil  ligesom  tidligere  være  at  afgive  overfor 
Grosserer-Societetets  Komité  og  Industriraadet.  End¬ 
videre  vil  Rationsfordelingen  paa  sædvanlig  Maade 
blive  administreret  af  Erhvervsorganisationerne. 

I  Følge  Overenskomsten  skal  der  af  den  danske 
Tonnage,  som  for  Tiden  er  beskæftiget  i  oversøisk 
Fart,  stilles  et  saa  stort  Antal  Skibe  til  Danmarks  Raa- 
dighed,  at  ovennævnte  Varer  kan  hjembringes  her 
til  Landet.  Den  øvrige  Del  af  den  danske  Tonnage, 
som  er  beskæftiget  i  oversøisk  Fart,  forbliver  til  Raa- 
dighed  for  Ententen. 

Harald  J.  Nielsen. 


Det  »Velkommen«, 
hvormed  dansk  Er¬ 
hvervsliv  hilser  den  op- 
naaede  Handelsoverens¬ 
komst  med  Amerika  og 
dermed  Genoptagelsen 
af  Importen  vestfra,  vil 
være  blandet  med  den 
dybeste  Vemod  ved  Ef¬ 
terretningen  om,  hvad 
denne  Overenskomst  in¬ 
direkte  har  kostet  gen¬ 
nem  Direktor  Harald 
J.  Nielsens  Død.  Detle 
Tab  vil  være  uerstatte¬ 
ligt  baade  for  Indu¬ 
strien,  i  hvis  Krigstjene¬ 
ste  han  i  første  Række 
stod,  og  for  hele  vort 
øvrige  Erhvervsliv,  hvis 
Interesser  han  forfæg¬ 
tede  med  den  upartiske, 
glødende  Arbejdsiver, 
der  var  selve  hans  Sjæl. 

Harald  Nielsen  var 
en  Haand  værkersøn  og 
havde  hele  den  første 
Generations  Kraft  og 
Ekspansion,  men  det  Materiale,  han  var  gjort  af, 
var  hærdet  paa  Forhaand,  takket  være  den  stoule 
Haandværkerskikkelse,  der  var  hans  Fader,  og 
den  strenge  Skole,  hans  Forældre  opdrog  ham  i, 
indtil  selve  Livet  overtog  det  videre  fornødne. 
Thi  sjeldent  har  en  Mand  skabt  sig  selv  i  den 
Grad  som  Harald  Nielsen.  Han  var  en  Urkraft, 
der  vilde  og  skulde  frem.  Ganske  ung  kom  han 


i  Handelslære  paa  et 
Fabrikskontor,  medens 
han  om  Aftenen  besøgte 
Købmandsskolen.  End¬ 
nu  inden  han  var  blot 
tilnærmelsesvis  voksen, 
kaldte  det  store  Even¬ 
tyr  paa  ham.  Det  var 
i  de  Aar,  da  Østasiatisk 
Kompagni  blev  stiftet, 
og  den  Glans  af  Over¬ 
sø-  og  Verdensforhold, 
der  stod  om  dette  Fore¬ 
tagende,  maatte  tiltræk¬ 
ke  en  Natur  som  Ha¬ 
rald  Nielsens.  Han 
meldte  sig  til  Arbejdet, 
begyndte  i  de  nederste 
Rækker  og  naaede  i  en 
kort  Aarrække,  fyldt  af 
koncentreret  Arbejde  og 
Energi,  frem  til  at  blive 
Etatsraad  Andersens 
Privatsekretær  og  til 
betroede  Hverv.  Hans 
daglige  Arbejde,  Rejser 
og  flittige  Studier  bragte 
den  Storhandels-Natnr, 
der  laa  gemt  i  ham,  til  fuld  Udfoldelse.  Han 
undgik  den  Ensidighed,  der  ofte  følger  med  at 
specialisere  sit  Arbejde,  simpelthen  fordi  det  var 
hans  Natur  imod.  Han  var  i  sjelden  Grad  al¬ 
sidig  i  Interesser  og  Evner. 

Det  var  netop  denne  all-round  Mand,  der  til¬ 
trængtes,  da  Industriraadets  hurtige  Vækst  under 
Krigsopgaverne  truede  med  at  overvælde  Organ  i- 

sationens  Arbejdskraft.  Harald  Nielsen  blev 
»udlaant«  fra  Østasiatisk  Kompagni,  hvor  lians 
egen  Afdeling  laa  stille  som  Følge  af  Krigen, 
og  overtog  Stillingen  som  Kontorchef  i  Industri- 
raadet,  hvis  Rammer  han  med  et  Stormvejrs 
Friskhed  fyldte  med  sin  geniale  Arbejdskraft. 
Han  traadte  til  i  en  vanskelig  Tid,  da  de  krigs¬ 
førende  Staters  Handelspolitik  lagdes  stadig  haar- 
dere  an,  og  hvor  hver  Dag  saa  at  sige  bragte  nye 
Vilkaar,  og  hvor  disse  Vilkaar  som  Regel  altid 
betød  nye  Vanskeligheder.  For  Harald  Nielsen 
betød  de  kun  yderligere  Anspændelse  af  hans 
Kræfter.  Jo  mere  han  havde  at  overvinde,  des 
stærkere  og  lykkeligere  følte  han  sig. 

Samtidig  med  at  han  bistod  Industriraadets 
Ledelse  i  Forholdene  udadtil,  sikrede  han  Ar¬ 
bejdet  indadtil  i  Organisationen.  Han  reorgani- 
serede,  udvidede,  skabte  nyt  fra  Grunden  af, 
tømrede  sammen  og  satte  i  Bevægelse.  Han  var 
en  Mand,  der  ikke  blot  holdt  Trit  med,  men 
mestrede  den  rivende  Udvikling,  der  blev  en 
Nødvendighed.  Han  havde  det  store  Blik,  den 
lynsnare  Hurtighed  og  aldrig  svigtende  Sikker¬ 
hed  i  sine  Dispositioner.  Dertil  kom  en  ganske 
enestaaende  Arbejdsevne,  der  skabte  ham  en 
Normal-Arbejdsdag  af  16  Timer.  Han  var  en 
Kraftkilde,  der  uafbrudt  udstraalede  Energi,  og 
som  næsten  syntes  at  kunne  trodse  alle  menne¬ 
skelige  Love  med  Hensyn  til  denne  Energis  For¬ 
nyelse.  Han  skar  igennem  Smaalighed  og  Snak 
og  rev  alle  med.  Under  hans  Hænder  saavel 
som  under  hans  Ledelse  blev  Arbejdet  til  Fest. 

Søgte  man  at  bevæge  ham  til  at  skaane  sig 
selv,  havde  han  kun  et  Svar:  Mine  Venner 
rundt  om  i  de  store  Lande  staar  alle  i  Skytte¬ 
gravene  og  gør  deres  Pligt.  Ogsaa  for  os  er  der 
Krig.  Bør  vi  da  ikke  være  lykkelige  over  vore 
Vilkaar? 

Da  de  handelspolitiske  Vanskeligheder  kul¬ 
minerede  i  Begyndelsen  af  1917  var  han  virk¬ 
som  for  Oprettelsen  af  Erhvervenes  Fællesud¬ 
valg,  hvis  Generalsekretær  han  blev.  Hans 
Forretningstalent  og  friske  Initiativ  kom  her 
fuldt  til  Udfoldelse,  og  han  arbejdede  uforknyt 
paa  Sikringen  af  Landets  Tilførsler,  saalænge 
der  var  mindste  Mulighed  for  at  faa  disse  igen¬ 
nem. 

Hans  Drivkraft  i  alt  dette  Arbejde  var  en 
enestaaende  uegennyttig  almen  Sans.  Han  arbej¬ 
dede  med  samme  Interesse  for  det  ubetydeligste 
Parti  Sygarn  som  for  den  største  Skibsladning 
Bomuld.  Ligesom  han  med  Omhu  sørgede  for 


at  holde  sin  Person  ude  fra  de  Sager,  han  var 
med  i,  saaledes  var  hans  private  Interesser  i 
disse  Aar  fuldkommen  underordnede.  Da  han 
overtog  Stillingen  som  Handelsdirektør  i  A/S 
Nielsen  &  Winther,  betød  det  kun  en  yderligere 
Belastning  af  hans  Arbejdskraft,  ingenlunde  en 
Tilsidesættelse  af  hans  hidtidige  Arbejde,  og  det 
samme  gjaldt,  da  han  senere  traadte  ind  i  Det 
almindelige  Handelskompagni,  til  hvis  Direktion 
han  var  knyttet  ved  sin  Død. 

Hans  største  og  sidste  Mission  blev  Sendeisen 
til  Washington  sammen  med  Delegerede  fra 
Udenrigsministeriet  og  fra  Skibsfarten  for  at 
faa  et  endeligt  Resultat  af  Overenskomst-For¬ 
handlingerne,  af  hvilke  saa  meget  afhang  for 
hele  Landets  Ve  og  Vel.  Disse  Forhandlinger, 
som  man  havde  troet  skulde  gaa  relativt  glat, 
blev,  som  alle  ved,  ualmindelig  langvarige  og 
fyldt  af  Vanskeligheder,  der  ikke  mindst  kon¬ 
centrerede  sig  netop  paa  det  Omraade,  som 
underlaa  Harald  Nielsen,  nemlig  selve  Varefor¬ 
handlingerne.  Det  var  dette  Arbejde,  der  i 
Forbindelse  med  Sommerens  frygtelige  Hede  i 
Washington,  tog  stærkt  paa  de  Kræfter,  han 
iforvejen  havde  trukket  saa  store  Veksler  paa. 
Da  han,  efter  lykkeligt  tilendebragte  Forhand¬ 
linger,  ventende  paa  Skibslejlighed  hjem  fra  New 
York,  blev  angrebet  af  den  Sygdom,  der  skulde 
bli  ve  hans  Skæbne,  stod  det  snart  hans  Rejse¬ 
fæller  og  vistnok  ogsaa  ham  selv  klart,  at  han, 
den  personificerede  Kraft,  ikke  kunde  opbyde 
den  fornødne  Modstandsevne.  En  Influenza,  der 
gik  over  til  Lungebetændelse,  fældede  i  Løbet 
af  faa  Dage  denne  Arbejdets  Kæmpe. 

Harald  Nielsen  blev  kun  34  Aar  gammel,  en 
Kendsgerning,  der  sikkert  vil  overraske  alle, 
som  han  har  været  i  Forbindelse  med.  Han 
virkede  med  den  40-aariges  Modenhed  og  med 
den  Autoritet,  som  overhovedet  kun  de  enkelte 
udvalgte  naar.  Han  døde  vel  for  tidligt  —  alt¬ 
for  tidligt  —  og  dog  havde  han  med  sine  34 
Aar  et  større  Livsværk  bag  sig  end  mange  an¬ 
dre  selv  dygtige  Arbejdsmennesker  bruger  et 
langt  Liv  om  at  skabe.  For  saa  vidt  havde 
han  Ret  til  den  Hvile,  han  nu  har  fundet  — 
den  første  og  den  sidste  han  har  kendt. 

Med  den  første  Baad,  der  fuld  af  Varer  kom¬ 
mer  til  Danmark  som  Resultat  af  det  Arbejde, 
han  havde  saa  stor  Andel  i,  vender  nu  Harald 
Nielsen  hjem  for  at  blive  begravet  i  sit  Fædre¬ 
lands  Jord  —  den  omsorgsfulde  Pioner  til  det 
sidste. 

Hans  Historie  skal  ikke  være  skrevet  med 
disse  Linier,  og  hans  Indsats  i  dansk  Industris 
og  Erhvervslivs  Tjeneste  kan  overhovedet  først 
gøres  op,  naar  den  danske  Krigshandelspolitiks 
Historie  engang  skrives.  Her  skal  kun  gives 
Udtryk  for  den  dybe  menneskelige  Sorg,  hans 

© 


Bortgang  har  fyldt  alle  hans  Medarbejdere  med, 
og  bringes  ham  en  Tak  for,  hvad  han  betød, 
hvad  han  udrettede  og  hvad  han  ofrede  for 
Erhvervslivet  og  vort  Land. 

Han  faldt  paa  sin  Post.  Ære  være  hans 
Minde ! 

©  © 


Acetylen. 

Fra  Nødbelysning  til  moderne  Dissousgas, 


Fabriksanlægene  paa  Lindingo  (fotograferet  fra  Flyvemaskine  i  200  Meters  Højde). 


Da  Justitsministeriet  ifjor  ved  Bekendtgørelse 
af  29.  September  1917  fastsatte  Regler  for  An¬ 
vendelse  af  Acetylenlamper  og  -Lygter  her  i 
Landet,  var  der  næppe  nogen,  der  betragtede 
denne  Forholdsregel  som  andet  eller  mere  end 
en  ganske  midlertidig  Foranstaltning.  I  god 
Overensstemmelse  hermed  var  Bekendtgørelsens 
Varighed  saaledes  indskrænket  til  et  Aar.  Og 
den  Motivering,  hvormed  Offentliggørelsen  led¬ 
sagedes,  var  denne:  at  man  under  de  ekstraor¬ 
dinære  Forhold,  hvor  man  var  afskaaren  fra 
Petroleumstilførsel  ved  en  eller  maaske  et  Par 
Maaneders  Standsning,  var  udelukket  fra  at 
bruge  den  vante  Belysning  og  uden  Adgang  til 


at  skaffe  sig  Erstatning  ved  Indlæg  til  Gas  eller 
Elektricitet.  Der  er  tidligere  her  i  Tidsskriftet1) 
redegjort  for  den  nævnte  Bekendtgørelse  og  dens 
Virkning. 

Det  er  gaaet,  som  det  var  at  vente  ved  An¬ 
vendelsen  af  noget  helt  Nyt:  Der  er  gjort  en 
Del  bitre  Erfaringer  —  dog  færre  end  man  skulde 
vente.  Og  Sikkerhedsforanstaltningerne  har  fun¬ 
geret  tilfredsstillende  —  ingen  Ulykker  med  auto¬ 
riserede  Lamper  —  flere  med  de  uautoriserede. 
Ordningen  tør  derfor  i  det  store  og  hele  siges 
at  have  fungeret  godt  —  i  første  Omgang. 

Thi  det  bliver  ikke  eneste.  Vi  er  nu  ved 
X)  Hefte  2,  1918,  Pag.  23. 

den  næste.  Alt  som  Maaneder  er  gaaet,  er  det 
blevet  stedse  klarere,  at  vi  ogsaa  for  indevæ¬ 
rende  Vinter  inaa  regne  med  Nødbelysning. 
Naar  tør  Petroleum  ventes?  Det  vil  være  for¬ 
sigtigt  ikke  at  regne  for  afgjort  med  denne.  Og 
de  Kvantiteter  af  Petroleum,  der  for  Øjeblikket 
staar  til  Raadighed  for  en  Fordeling  til  den  Part 
af  Befolkningen,  der  hverken  har  Gas  eller  Elek¬ 
tricitet,  er  saa  minimale,  at  der  næppe  vil  være 


arbejdet,  saa  tilvant,  de  Steder  hvor  man  har 
prøvet  den,  at  Acetylenen  fra  kun  at  være  en 
»Nødbelysning«,  gaar  over  til  at  faa  en  fast, 
omend  beskeden,  Plads  indenfor  Stuebelysnin¬ 
gen  her  i  Landet  ved  Siden  af  Petroleumen.  — 
Det  vil  være  urimeligt  at  indvende  herimod,  at 
denne  Atløser  er  særlig  mere  farlig.  De,  der 
foretrækker  Petroleum,  gør  det  sikkert  ofte  gi¬ 
vende  efter  for  Vanens  Magt.  Acetylenens  saa 


Et  Maskinværksted  paa  den  svenske  Fabrik. 


andet  at  gøre,  end  at  faa  den  ministerielle  Be¬ 
kendtgørelse  prolongeret,  finde  sig  i  det  uund- 
gaaelige,  og  sætte  sin  Lid  til  Acelylenbelys- 
ningen  endnu  denne  Vinter.  Thi  hermed  er 
ikke  sagt,  at  vi  vil  faa  de  samme  Ulemper  med 
denne  Belysning  som  ifjor.  Vi  er  nu  ganske 
anderledes  godt  rustede.  Der  er  et  Aars  Erfa¬ 
ring  at  bygge  paa.  Ja,  det  vilde  vel  egentlig 
ikke  være  saa  forbavsende  endda,  om  Acety¬ 
lenbelysningen,  der  efterhaanden  vil  kunne  fore- 
gaa  med  godt  gennemkonstruerede  Lamper,  ef¬ 
ter  denne  Vinters  Forløb  vil  vise  sig  saa  ind¬ 


frygtede  Eksplosionstare  har  vist  sig  at  være 
mere  teoretisk  end  praktisk.  Eller  rettere  de 
særlige  Foranstaltninger,  der  igennem  Paabud 
er  tagne,  har  vist  sig  fyldestgørende.  Og  nær 
saa  brandfarlig  som  Petroleum  vil  Acetylen  be¬ 
lysningen  aldrig  kunne  blive.  Som  sagt,  man 
maa  i  Fremtiden  regne  med  Acetylenbelysnin¬ 
gen  som  fast  Led  i  dansk  Stuebelysning,  og  i 
god  Overensstemmelse  hermed  har  i  Eftersom¬ 
merens  Løb  det  første  Møde  mellem  Repræsen¬ 
tanter  for  autoriserende  Myndigheder  i  de  tre 
nordiske  Riger  fundet  Sted  med  det  Resultat,  at 

man  har  udarbejdet  fælles  Regler  og  fastlagt 
fuldkommen  fælles  Praksis  i  Behandling  af 
Spørgsmaalet  Autorisation  af  Acetylenlamper  og 
-Lygter  samt  Acetylenbelysning  i  Norden. 

Denne  den  første  skandinaviske  Kongres  for 
Acetylenstuebelysning  fik  en  særlig  Glans  over 
sig  derved,  at  en  af  Acetylenbelysningens  frem¬ 
ragende  Mænd,  Ingeniør  Dalén  fra  Stockholm, 
Nobelpristager  og  fremragende  Videnskabsmand 
indenfor  Omraadet,  kom  tilstede  og  gav  nogle 
Meddelelser  om  sit  særlige  Arbejde  for  at  nyt¬ 
tiggøre  Acetylen  i  Belysnings-  og  andre  Øjemed 
for  Kongressens  Deltagere.  Som  bekendt  er  In¬ 
geniør  Daléns  Navn  knyttet  til  den  saak 
Acetylendissous,  dvs.  magasineret  derved  at 
tylen  er  opsuget  i  Acetone. 

Hvorledes  ban  ad  eksperimenterende  Vej 
de  Eksperimenter,  der  ulykkeligvis  ko¬ 
stede  ham  Synet  —  er  kommet  til  den  for 
Aga-Systemet  særlige  Maade  at  anvende  Ace¬ 
tylen  paa,  som  hvorledes  Acetylenbelysnin¬ 
gen  i  det  hele  bar  udviklet  sig  gennem  Ti¬ 
derne,  lykkedes  det  at  faa  ham  til  at  rede¬ 
gøre  for  i  et  elegant  improviseret  Foredrag, 
hvis  Hovedpunkter  gengives  i  efterfølgende: 

Ingeniør  Dalén  udtalte  sig  omtrent  saa- 
ledes:  Naar  Talen  er  om  Acetylenbelysning 
—  selv  om  det  kun  er  Stuebelysning  —  vil 
en  lille  Oversigt  over,  hvad  der  forstaas  ved 
Acetylene  dissous ,  samt  nogle  Oplysninger 
om  Dissousgassens  Anvendelse  maaske  have 
sin  Interesse.  —  —  — 

Det  var  som  bekendt  Kanadieren  AVillson, 
der  —  iøvrigt  ved  et  rent  Tilfælde,  nemlig  un¬ 
der  sine  forgæves  Forsøg  paa  at  fremstille  Dia¬ 
manter  —  opdagede,  at  man  i  en  elektrisk  Lvs- 
bue  kunde  sammensmelte  Kul  og  Kalk  til  en 
Forbindelse  —  et  Karbid,  samt  at  dette  Karbid 
ved  Berøring  med  Vand  udviklede  en  let  antæn¬ 
delig  Luftart,  Acetylen. 

Man  opdagede  hurtigt,  at  Acetylengassen  paa 
Grund  af  sin  store  Kulholdighed  egnede  sig  for¬ 
trinligt  til  Belysning;  og  det  Spørgsmaal  rejste 
sig  da,  om  det  var  muligt  at  opmagasinere  Gas¬ 
sen  til  Brug  ved  Belysningsanlæg.  Det  laa  nær 
først  at  forsøge  paa  samme  Fremgangsmaade, 
som  anvendtes  ved  andre  Gasarter,  nemlig  at 
komprimere  Acetylen  og  at  søge  at  overføre  den 
i  liydende  Form.  Og  det  lykkedes  meget  let.  En 
saadan  tlydende  Acetylen  er  imidlertid  en  sær¬ 
deles  lunefuld  Belysningsvædske.  Det  varede 


ikke  længe,  før  saavel  den  tlydende  Acetylen 
som  den  komprimerede  Gas  viste  sig  at  være 
yderst  eksplosiv  —  men  paa  i  høj  Grad  ube¬ 
regnelig  Maade:  Den  kunde  henstaa  —  ofte 
meget  længe,  ja  taale  Slag,  Stod  etc.  uden  at 
bringes  til  Eksplosion;  for  saa  pludselig  en 
skønne  Dag  uden  nogen  paaviselig  Aarsag  al 
eksplodere  med  yderste  Voldsomhed. 

Den  flydende  Acetylen  blev  da  meget  snart 
forbudt  i  de  Heste  Stater  og  paa  en  Del  Steder 
blev  det  ligeledes  forbudt  at  anvende  komprime¬ 
ret  Acetylen.  I  nogle  Lande  vedblev  man  imid¬ 
lertid  alligevel  at  anvende  komprimeret  Acetylen 
f.  Eks.  i  Kanada,  hvor  en  Del  Bøjer  og  Fyr  ar¬ 
bejdede  med  komprimeret  Acetylen,  men  efter 
nogle  Aars  Funktion  skete  der  saa  voldsomme 

_  > 


Fabriken  i  Kjøbenhavn. 


Eksplosioner,  der  afstedkom  megen  Skade,  at 
den  komprimerede  Gas  ogsaa  blev  forbudt  i 
Kanada.  - —  I  Argentina  havde  det  store  tyske 
Firma  Julius  Pintsch  indrettet  store  Anlæg  for 
komprimeret  Acetylen  til  Belysning  af  Bøjer  og 
Fyr.  - —  Da  Dalén  begyndte  med  sit  System  med 
Acetylene  dissous  til  Fyrbelysning,  henvendte  han 
sig  bl.  a.  til  Myndighederne  i  Argentina  og  fore¬ 
lagde  dem  Erfaringer  og  Eksperimenter  samt 
Betænkeligheder  ved  at  fortsætte  med  kompri¬ 
meret  Acetylen.  Man  svarede  imidlertid,  at  Ar¬ 
gentina  i  mange  Aar  havde  anvendt  denne  Gas 
og  var  fuldt  ud  tilfreds  hermed  og  ikke  ønskede 
nogen  Forandring.  —  Imidlertid  sprang  for  nogle 
Aar  siden  ligeledes  dette  Anlæg  i  Luften,  hvor¬ 
ved  hele  Gasstationen  saavel  som  en  Damp- 
baad  og  nogle  Bøjer,  som  var  under  Ladning, 
blev  fuldstændig  ødelagt.  Denne  Eksplosion  gav 
forøvrigt  Anledning  til,  at  der  herefter  heller 

ikke  mere  anvendtes  komprimeret  Acetylen  i 
Argentina. 

Ønsket  om  at  anvende  Acetylen  i  opmagasi¬ 
neret  Form  var  imidlertid  stadig  brændende,  og 
man  forsøgte  at  opnaa  dette  paa  forskellige 
Maader,  saaledes  at  Eksplosionsfaren  helt  fjer¬ 
nedes.  —  Julius  Pintsch,  som  har  arbejdet  me¬ 
get  med  denne  Sag,  gik  den  Vej,  at  han  blan¬ 
dede  Acetylen  i  Fedtgas,  indtil  25  pCt.  Acetylen, 
og  komprimerede  denne  Blanding  til  7  — 10  Atm. 
Tog  man  mere  Acetylen  eller  højere  Kompres¬ 
sionstryk,  blev  Gassen  meget  eksplosiv.  —  Ved 
Pintsches  Fremgangsmaade  forhøjedes  Fedlgas- 


Atm.  Tryk,  er  denne,  naar  man  har  udtaget 
Acetylen  til  et  Tryk  af  f.  Eks.  10  Atm.,  ikke' 
længere  fyldt,  og  i  det  i  Beholderen  opstaaede 
Hulrum  har  man  saaledes  komprimeret,  dvs. 
eksplosiv  Acetylengas!  Det  var  først  efter  at 
man  havde  faaet  den  Ide  at  udfylde  Beholderen 
med  en  fin  porøs  Masse,  at  det  lykkedes  at  over¬ 
vinde  denne  Vanskelighed.  —  Hvis  nemlig  Mas¬ 
sen  fyldes  med  Acetone,  fordeler  denne  sig  i 
hele  Beholderen,  og  de  smaa  fri  Gasvolumina 
bliver  ligeledes  jævnt  fordelt  og  i  den  porøse 
Masse  saaledes  skilt  fra  hverandre,  at  Eksplo¬ 
sionen,  der  maa  formodes  at  indledes  ved  Søn- 


Dissous-Gas  til  Lokomotivlanterner  (underste  Lanterne,  Beholderen  liggende  over  Cylinderen). 


sens  Lysstyrke,  naar  Gassen  brændte  i  aaben 
Flamme.  Da  man  efterhaanden  imidlertid  gik 
over  til  at  anvende  Glødenet,  og  de  aabne  Gas¬ 
flammer  ganske  forsvandt,  fik  Tilsætningen  af 
Acetylen  mindre  Betydning,  og  man  har  nu  næ¬ 
sten  helt  opgivet  denne  Fremgangsmaade. 

To  Franskmænd,  Claude  og  Hess  søgte  en 
anden  Vej.  Acetylen  viste  sig  nemlig  at  være 
opløselig  i  flere  Vædsker,  først  og  fremmest 
Acetone,  som  kan  opløse  store  Mængder  Acety¬ 
lengas,  uden  at  Opløsningen  bliver  eksplosiv.  — 
Denne  Iagttagelse  fik  til  en  Begyndelse  ingen 
Betydning,  da  Acetonen  undergaar  store  Volu¬ 
menforandringer,  naar  den  optager  og  afgiver 
Acetylenen;  har  man  saaledes  en  Beholder  helt 
fyldt  med  Acetylengas  opsuget  i  Acetone  ved  15 


derdeling  af  eet  Gasmolekyl,  ikke  forplanter  sig 
til  Nabocellen. 

Paa  denne  Maade  er  det  lykkedes  at  opma¬ 
gasinere  store  Mængder  Acetylen  i  opløst  Form 
i  Beholdere  i  fuldkommen  eksplosionsfri  Til¬ 
stand,  og  denne  Gas  kaldes  Dissousgas  (acetylene 
dissous).  —  Den  porøse  Masse  vil,  naar  den 
fremstilles  paa  rette  Maade,  fuldstændig  beskytte 
mod  Eksplosion.  Ja,  man  har  endog  kompri¬ 
meret  Acetylen  og  Luft  i  en  saadan  Beholder  — 
uden  at  der  var  indpumpet  Acetone  —  og  ved 
en  elektrisk  Gnist  antændt  Acetylenblandingen  i 
Beholderen,  uden  at  Eksplosionen  forplantede  sig. 

En  Jernbeholder  til  Dissousgas  bør  iøvrigt 
dimensioneres  betydelig  stærkere  i  Forhold  til 
Gastrykket  end  andre  Beholdere  for  komprime- 

ret  Gas,  idet  man  jo  ikke  som  ved  disse  med 
visse  Mellemrum  kan  trykprøve  dem.  Den  porøse 
Masse  maa  endvidere  ganske  udfylde  Beholde¬ 
ren  og  ikke  kunne  lade  sig  ryste  sammen,  saa 
at  der  opstaar  tomme  Rum. 

Acetylen  opbevaret  paa  denne  Maade  opløst 
i  Acetone  opsuget  i  en  passende  porøs  Masse, 
har  efterhaanden  fundet  Anvendelse  til  en  Mængde 
forskellige  Formaal,  særlig  til  Fyrbelysning  samt 
til  mobil  Belysning,  saasom  Jernbanevogne,  Auto- 


lvser  om  Dagen,  og  ved  Hjælp  af  den  saakaldte 
» Solventil «,  holdes  Gastilløbet  lukket,  naar  det  er 
lyst  og  aabnes  automatisk  ved  Mørkets  Frem¬ 
brud.  —  Denne  Solventil  er  konstrueret  saale- 
ledes,  at  2  Metalstave,  som  er  anbragt  i  en  Glas¬ 
cylinder,  holder  Ventilen  aaben,  saalænge  de 
har  samme  Temperatur.  Faar  den  ene  imidler¬ 
tid  højere  Temperatur  end  den  anden,  forlænger 
den  sig  og  lukker  derved  Ventilen.  Da  nu  den 
ene  Stav  er  forgyldt,  reflekteres  Lyset  fra  • 
denne,  den  anden  er  sværtet  og  absorberer  saa- 


En  vanskelig  Svejsning. 


mobiler  etc.  og  ikke  mindst  til  den  autogene  Me¬ 
talbearbejdning. 

De  første  Bøjer,  som  leveredes  fra  Aga l,  brændte 
med  konstant  Lys  og  aaben  Flamme.  Ved  at 
anvende  Blinklys  kunde  man  imidlertid  formind¬ 
ske  Gasforbruget  betydeligt,  da  der  kun  forbru¬ 
ges  Gas  i  de  korte  Øjeblikke,  Blinket  varer  —  f. 
Eks.  bruger  en  almindelig  anvendt  Lyskarakter 
0,3  Sekunder  Lys  og  2,7  Sekunder  Mørke  kun 
J/io  saa  meget  Gas  som  fast  Lys,  og  desuden 
opnaar  man  et  betydelig  bedre  Lyssignal  for  de 
søfarende. 

Det  er  jo  imidlertid  unødvendigt,  at  et  Fyr 

*)  Ingeniør  Daléns  Firma,  Aktiebolaget  Gas- Accumulator. 


ledes  Lyset.  Begge  Stave  er  som  nævnt  mon¬ 
teret  inden  i  en  Glascylinder  (som  vil  absorbere 
Lysets  mørke  Varmestraaler).  Naar  det  er  mørkt, 
har  begge  Stave  samme  Temperatur,  og  Venti¬ 
len  staar  da  aaben;  naar  det  bliver  lyst,  faar 
derimod  den  sorte  Stav,  gennem  Absorbering  af 
de  lyse  Varmestraaler,  højere  Temperatur  end 
den  forgyldte,  der  tilbagekaster  dem,  og  Ventilen 
er  lukket. 

Ved  almindeligt  Dagslys  vedligeholdes  en  Tem¬ 
peraturforskel  af  0,3— 0,4°  C.,  og  ved  Sollys  kan 
man  opnaa  indtil  60°  Temperaturforskel.  Ved  at 
anvende  Solventilen  i  Forbindelse  med  Blinklys 
ved  et  Fyranlæg  kan  man  spare  indtil  94  pCt. 

Gas  og  endda  opnaa  samme  Lysstyrke  som  ved 
konstant  Lys,  og  et  Fyr,  som  ved  fast  Lys  kun 
kunde  brænde  i  3  Uger,  vil  saaledes  ved  denne 
Anordning  kunne  brænde  et  helt  Aar. 

Imidlertid  behøver  man  flere  Steder  ved  Fyr¬ 
anlæg  stærkere  Lys,  end  man  opnaar  ved  aaben 
Flamme,  og  af  den  Grund  er  Aga  nu  ogsaa  der 
begyndt  at  anvende  Glodenet.  For  at  faa  den 
rette  Blanding  af  Luft  og  Gas  ved  Gasglødenets- 
belysning,  anvender  Aga  et  mekanisk  Apparat, 
der  drives  af  Gastrykket  i  Akkumulatoren,  og 
som  pumper  Luft  ind  i  Rørledningen  til  Bræn¬ 
deren.  Paa  denne  Maade  kan  man  faa  nøjagtig 
den  Gasblanding  man  ønsker.  Denne  mekani¬ 
ske  Blander  kan  desuden  ved  Fyr  med  roterende 
Linsesystem  tjene  som  Drivkraft  for  Linsebor¬ 
dets  Rotation. 

Aga  har  ved  sine  Fyrbelysningssystemer  be¬ 
stræbt  sig  for  at  faa  Funktionen  helt  automatisk, 
saaledes  at  Betjening  af  Fyret  blev  overflødig. 
Ved  Anvendelse  af  Glødenet  hænder  det  imid¬ 
lertid,  at  Glødenettene  ikke  holder  den  bereg¬ 
nede  Tid,  og  det  er  derfor  nødvendigt  automatisk 
al  kunne  paasætte  et  nyt  Glødenet,  naar  et  saa- 
dant  gaar  itu,  og  det  er  lykkedes  at  konstruere 
en  fuldkommen  automatisk  Glødenetsudbytler. 

Gaar  der  Hul  paa  et  Glødenet,  eller  det  fal¬ 
der  af,  kommer  Flammen  paa  Brænderen  i  Be¬ 
røring  med  en  Udløsningsanordning,  hvorved 
Ombytningsapparatet  kommer  igang,  og  det  øde¬ 
lagte  Glødenet  med  Holder  forsvinder  fra  Bræn¬ 
deren,  og  et  nyt  Glødenet  med  Holder  kommer 
frem. 

&  æ 


Forsynes  et  saadant  Fyr  med  Solventil,  bliver 
det  allsaa  helautomatisk  og  Virkningsmaaden 
den,  at  Solventilen  aabner  for  Gassen,  naar 
Mørket  falder  paa,  den  mekaniske  Blander  gaar 
igang,  og  Flammen  tændes,  ligesom  Linsesyste¬ 
met  sættes  i  Rotation,  og  naar  det  lysner  om 
Morgenen,  lukkes  der  automatisk  for  Gassen, 
Lyset  slukkes,  og  Linsen  gaar  istaa.  Fyranlæget 
fungerer  selvfølgelig  kun  saalænge  Gasmagasinet 
rækker,  men  Tiden  kan  vælges  efter  Behag  ind¬ 
til  et  Aar. 

•Blinklyset  har  ligeledes  fundet  Anvendelse  til 
Jernbanesignaler,  bl.  a.  ude  i  Landet  og  man 
forudser,  at  det  ogsaa  vil  faa  stor  Anvendelse 
som  Fyr  for  Luftfartøjer;  ved  disse  inddeles 
Blinklyset  i  CifTergrupper,  saaledes  at  viss  Cifre 
angiver  en  vis  Plads,  saa  at  Flyveren,  saasnart 
han  ser  et  Fyr,  er  orienteret  om,  hvor  han  er. 

For  Belysning  af  Jernbanevogne  har  Acetylene 
dissous  ligeledes  faaet  en  udstrakt  Anvendelse, 
hvorved  den  ovennævnte  mekaniske  Blander 
ligeledes  anvendes.  Blanderen  anbringes  sæd¬ 
vanligvis  paa  Vogntaget,  og  derfra  fører  en  Rør¬ 
ledning  til  hver  Lampe. 

Vore  Billeder  viser  A/B  Gas-Akkumulators 
store  Fabriksanlæg  paa  Lindingo  ved  Stockholm 
og  Datterfahriken  i  Kjøbenhavn  samt  et  Billede 
af  Acetylendissous’  Anvendelse  som  Lokomotiv¬ 
belysning  her  i  Landet  som  Erstatning  for  Pe¬ 
troleum  og  endelig  Avendelse  ved  en  vanskelig 
Svejsning. 


Om  Organisations-Principer. 

Af  Direktør  Harald  Holstein. 


Vil  man  organisere  en  større  Forretning  eller 
Fabrik,  er  det  klart,  at  man  maa  have  et  ganske 
bestemt  Grundlag  for  hele  Organisationen,  og  jeg 
tror,  det  kan  have  Interesse  i  det  følgende  at  se, 
hvorledes  de  forskellige  Anskuelser  staar  mod 
hverandre,  samt  at  undersøge,  hvilke  Fordele 
eller  Ulemper  de  forskellige  Systemer  frembyder. 

Man  kan  passende  dele  disse  Systemer  i  to 
store  Hovedgrupper: 

1.  Det  gamle  europæiske  System  og 

2.  Det  amerikanske  System. 

Hovedprineipet  i  det  forste  er,  at  alle  de  for¬ 
skellige  Funktionærer  og  Underordnede  af  Chefen 
bliver  indpodet  Kærlighed  til  og  Begejstring  for 


Firmaet.  Alle  i  Firmaet  skal  være  gode  Vennel¬ 
og  skal  mødes  i  den  store  fælles  Interesse:  Fir¬ 
maets  Fremgang  fremfor  Alt.  Firmaets  Navn 
og  den  Ansattes  Navn  er  eet,  og  det  gælder  der¬ 
for  om  at  værne  lige  saa  meget  om  Firmaets 
Navn  som  om  sit  eget.  Løsenet  er:  Ingen  util¬ 
fredse  Funktionærer  i  Firmaet  og  ingen  utilfredse 
Kunder.  Kulance  og  gentlemanlike  Optræden 
saavel  indad-  som  udadtil  er  et  af  Grundprinci- 
perne  i  det  gamle  System.  Hellere  tabe  lidt 
pekuniært,  end  blive  indviklet  i  Processer,  thi 
fremfor  alt  maa  der  være  en  fornem  Ro  om 
Firmaets  Navn,  og  denne  Ro  køber  man  i  Reg¬ 
len  ved  Imødekommenhed  og  Kulance. 

Drivfjederen  i  det  hele  er  altsaa  Tilfredsheden 
ved  at  arbejde  nnder  de  fineste  og  nobleste  Vil- 
kaar  og  Tilfredsstillelsen  ved  at  føle  Ens  Arbejde 
blive  paaskønnet.  Man  skal  føle  sig  tryg  og 
vide,  at  naar  man  blot  gør  sit  bedste  i  Firmaets 
Tjeneste  —  selvom  det  kan  hænde,  at  Sagerne 
vokser  en  over  Hovedet  —  saa  er  der  altid  Stil¬ 
linger  nok  i  Firmaet,  hvor  man  kan  faa  Anven¬ 
delse  for  netop  sine  specielle  Evner,  og  det  maa 
være  klart  for  enhver,  at  vi  alle  har  vor  Be¬ 
grænsning,  men  at  det  er  en  ærlig  Sag  at  holde 
sig  til  det,  man  kan  overkomme.  Principets 
Grundtanke  er  altsaa:  Tryghedsfølelse  i  Forbin¬ 
delse  med  Arbejdsbegejstring  og  Tilfredshed  med 
Arbejdet,  hvilke  Faktorer  giver:  Arbejdsglæde. 

Af  rent  psykologiske  Grunde  kan  man  ogsaa 
ved  at  anvende  en  Stab  af  tilfredse  og  glade 
Funktionærer  opnaa  en  god  Fremgang  for  Fir¬ 
maet,  idet  det  jo  forretningsmæssigt  set  er  saa- 
ledes,  at  hvor  man  forhandler  med  Folk  af  om¬ 
talte  Type,  gaar  det  lettere  at  opnaa  et  Resultat, 
end  hvor  det  drejer  sig  om  anmassende,  nervøse 
og  ubehagelige  Individer,  der  kæmper  for  deres 
Eksistens.  —  Man  sælger  i  Reglen  mere  ved  at 
anvende  først  omtalte  Folk,  og  man  faar  som 
oftest  et  bedre  Resultat  af  sine  Forhandlinger 
med  Folk  af  alle  Klasser  paa  denne  Maade. 

Naturligvis  skal  der  holdes  en  effektiv  Kontrol 
med  alle  de  forskellige  Funktionærers  Arbejde, 
men  det  Materiale,  man  paa  denne  Maade  faar 
samlet,  skal  aldrig  benyttes  til  at  fremtvinge  en 
Kappestrid.  Det  behøver  man  nemlig  ikke,  og 
det  passer  ikke  rigtigt  med  Tonen  indenfor  Sy¬ 
stemet.  Selvfølgelig  er  der  altid  uheldige  Indi¬ 
vider,  der  maa  have  en  alvorlig  Irettesættelse, 
men  efter  en  saadan  Udladning  skal  Luften  atter 
være  klar,  og  Arbejdet  skal  gaa  sin  Gang  igen. 
Man  skal  ikke  bære  Nag,  og  man  maa  aldrig 
bagtale  hinanden,  tværtimod  hører  det  med  til 
Systemet,  at  man  skal  hjælpe  hinanden  saa  me¬ 
get  som  muligt  —  for  Firmaets  og  den  fælles 
Interesses  Skyld.  Ingen  behøver  at  trænge  sig 
frem.  Alle  ved,  at  Belønningen  kommer  allige¬ 
vel,  thi  Chefens  Øjne  hviler  paa  hver  enkelt 
igennem  hans  Underordnede  og  ifølge  hele  Sy¬ 
stemet.  —  Man  kan  frit  komme  frem  med  sine 
smaa  og  store  Bekymringer,  idet  man  ved,  at 
alle  Spørgsmaal  bliver  afgjort  paa  den  mest  hu¬ 
mane  og  gentlemanlike  Maade,  thi  til  dette  Sy¬ 
stem  hører  der  nemlig  ogsaa  en  Ting,  der  gan¬ 
ske  savnes  i  det  amerikanske  Systems  Teori, 
nemlig  Hjerte. 


Man  skal  søge  at  faa  de  allerbedste  Folk  og 
betale  dem  godt,  men  man  skal  foruden  paa 
Dygtigheden  ogsaa  se  paa  Personligheden. 
Man  ønsker  dannede  og  repræsentative  Folk  med 
en  rettænkende  Karakter.  Disse  Folk  skal  jo 
nemlig  vise  Firmaets  Ansigt  rundt  omkring  i 
Landet  og  i  Verden,  og  man  søger  derfor  paa 
denne  Maade  at  skabe  en  Ensartethed,  der  sæt¬ 
ter  sit  fornemme  Stempel  paa  Firmaet.  I  Sam¬ 
klang  dermed  bør  Firmaets  Lokaler  være  præ¬ 
gede  af  en  solid  og  fornem  Kultur,  der  danner 
en  værdig  Ramme  om  de  Principer,  der  raader 
indenfor  Firmaet,  lige  saa  vel  som  alle  Firmaets 
Tryksager  og  Reklamer  skal  bære  Præget  af  den 
samme  Kultur. 

Dette  Præg  skal  de  ledende  Mænd  give  Fir¬ 
maet,  og  paa  Grund  af  Principet  skal  disse  Mænd 
handle  i  de  forskellige  Forhold,  netop  som  de 
vilde  handle  med  deres  egne  Sager.  Man  væl¬ 
ger  derfor  Mænd  med  Erfaringer  fra  hele  Ver¬ 
den,  Mænd,  der  kan  tale  flere  Sprog,  men  man 
vil  naturligvis  helst  have  unge  Mænd,  som  man 
kan  gøre  sig  Haab  om  at  beholde  i  en  længere 
Aarrække  —  helst  hele  Livet. 

Har  man  laget  fejl  af  en  Mand,  forsøger  man 
først,  om  man  ikke  kan  faa  ham  anbragt  paa 
en  mere  passende  Plads,  og  først,  hvis  dette  vi¬ 
ser  sig  ikke  at  kunne  lykkes,  maa  man  søge  at 
affinde  sig  med  ham,  saaledes  at  han  alligevel 
er  tilfreds  med  Firmaet  bagefter. 

Dette  System  kræver  til  Chef  en  ret  udpræget 
Personlighed  med  visse  diplomatiske  Evner,  thi 
det  er  jo  ham,  der  skal  indblæse  hele  Staben 
den  rette  Aand. 

Imidlertid  har  man  jo  navnlig  her  i  Evropa 
—  men  forøvrigt  ogsaa  i  Amerika  —  utallige 
Eksempler  paa  saadanne  gamle,  ansete  og  fine 
Firmaer,  som  ikke  skyer  noget  rimeligt  Offer 
for  at  bevare  deres  Navn  og  Anseelse,  og  som 
ikke  paa  nogen  Maade  er  til  at  rive  ud  af  de 
gamle  Fuger.  Delte  er  naturligvis  heller  ikke 
heldigt,  thi  en  vis  Elasticitet  er  nødvendig. 

Faren  ved  det  System,  som  vi  nu  har  omtalt, 
er  jo  den,  at  det  for  en  stor  Del  staar  og  falder 
med  Chefen.  Derfor  ser  vi  ogsaa  lejlighedsvis, 
at  et  gammelt  Handelshus,  der  faar  en  ny  Chef, 
meget  ofte  forbavsende  hurtigt  mister  sin  Pre¬ 
stige  og  sit  Navn,  rent  bortset  fra  den  financi¬ 
elle  Side  af  Sagen. 

I  vor  Tid,  hvor  man  jo  som  oftest  anvender 
Aktieselskabsformen,  bliver  det  naturligvis  Be¬ 
styrelsen,  der  i  alle  større  Spørgsmaal  angiver 

Tonen,  men  da  det  navnlig  er  i  det  daglige  Ar¬ 
bejde,  at  de  før  omtalte  Forhold  kommer  frem, 
bliver  det  Direktøren,  der  faar  Ansvaret  for  de 
anførte  Principer.  Er  det  en  større  Direktion, 
niaa  dennes  Chef  sørge  for  at  indblæse  sine 
Meddirektører  den  rette  Aand,  saa  at  Resultatet 
bliver  det  samme. 

Hele  Systemet  er  altsaa  baseret  paa  et  rent 
personligt  Forhold  helt  ned  igennem  Graderne, 
og  Fundamentet  er:  Arbejdsglæde,  Tilfredshed, 
Pietet  overfor  Firmaet,  Hjælpsomhed  mod  hver¬ 
andre  for  de  fælles  Interessers  Skyld,  Gentlemen 
i  alle  Forhold,  Tryghed  og  Tillid  saavel  til  selve 
Firmaet  som  til  Cheferne  og  endelig  tilsidst 
Maalet:  at  forblive  i  Firmaet  og  vokse  med  dette. 

Vi  skal  nu  se,  hvorledes  det  amerikanske  Sy¬ 
stem  er  indrettet  og  dernæst  drage  visse  Slut¬ 
ninger  udfra  de  anførte  Betragtninger. 

I  Amerika,  hvor  de  fleste  Mennesker  i  langt 
højere  Grad  end  her  i  Evropa  jager  etter  Lykken 
d.  v.  s.  Penge,  bliver  de  forskellige  Funktionærer 
i  Reglen  sjældent  længere  Tid  i  samme  Firma. 
Man  tager  hellere  en  ny  Chance  end  at  slaa  sig 
til  Ro  med  den  Lykke,  der  kan  findes  i  Arbejds¬ 
glæde  etc.  Her  gælder  det  om  at  blive  rig,  og 
helst  saa  hurtigt  som  muligt.  Man  kan  altsaa 
ikke  saa  godt  anvende  de  Principer  for  en  Or¬ 
ganisation,  som  vi  lige  har  omtalt,  i  Amerika, 
og  man  har  da  ogsaa  derfor  opstillet  en  Teori, 
hvorefter  man  skulde  kunne  opnaa  det  samme 
Resultat  som  ved  System  Nr.  1. 

Medens  det  ved  dette  System  var  Mændene, 
der  bar  Firmaet  frem  og  gav  det  sit  Præg,  saa 
er  det  ved  det  amerikanske  System  Firmaet,  som 
giver  Mændene  deres  Præg.  De  bliver  oplærte 
i  at  optræde  paa  en  rent  automatisk  Maade. 
Instruktioner  for  hver  enkelt  Gren  af  Virksom¬ 
heden  giver  dem  en  fuldstændig  skablonmæssig 
Form,  som  præger  næsten  alle  de  forskellige 
Firmaer,  der  arbejder  efter  dette  System.  Man¬ 
den  eksisterer  ikke  mere,  han  er  nu  blot  en 
Ener  i  Maskineriet. 

,  Drivfjederen  i  hele  Systemet  er  en  effektiv 
Kontrol  med  alle  Funktionærer.  Der  tegnes  Kur¬ 
ver  over  deres  Arbejde.  Disse  Kurver  sammen¬ 
lignes,  og  Resultatet  bekendtgøres  for  d’Herrer, 
saa  at  man  paa  den  Maade  kan  faa  en  Kappe¬ 
strid  frem.  Samtidig  ved  enhver,  al  der  er  ikke 
langt  til  Afskedigelse,  hvis  Resultaterne  ikke  er 
tilfredsstillende.  Kort  sagt,  der  opelskes  en  Utryg- 
hedsfølelse,  som  i  Virkeligheden  er  Drivfjederen 
i  hele  Systemet.  Man  skal  være  bange  for  at 


miste  sin  Stilling,  og  det  er  ofte  ret  ubehageligt, 
thi  Opsigelsen  gælder  i  Reglen  (selv  for  ret  højt- 
staaende  Funktionærer)  med  kun  en  Uges  Var¬ 
sel.  Man  er  derfor  i  høj  Grad  afhængig  af  sine 
Foresattes  Forgodtbefindende,  og  dette  Forhold 
afføder  ganske  naturligt,  at  man  vil  søge  at  gøre 
sig  fordelagtig  bemærket.  I  den  Anledning  gri¬ 
ber  man  ofte  til  det  Middel  at  gøre  dette  paa 
sin  Foresattes  Bekostning. 

Livet  i  et  saadant  Firma  er  da  ofte  Krig  paa 
Kniven  mellem  de  forskellige  Funktionærer  helt 
ned  igennem  Graderne.  Det  giver  rig  Anledning 
til  Bagtalelse  og  Sladder,  man  reducerer  hinan¬ 
den  til  større  eller  mindre  Idioter,  alt  imedens 
man  slider  sig  op  for  at  gøre  sig  fordelagtig  be¬ 
mærket  af  Cheferne.  Man  er  saa  vant  til,  at  en 
Mand  den  ene  Dag  er  fattig  og  den  næste  Dag 
Millionær,  at  man  ikke  føler  noget  mærkeligt 
ved,  at  en  Mand  den  ene  Dag  er  oppe  paa  Top¬ 
pen  og  den  næste  Dag  reduceret  til  en  Umulig¬ 
hed. 

Amerika  er  jo  ogsaa  et  saa  stort  Land,  at  en 
Mand  meget  godt  kan  komme  op  igen,  naar  han 
blot  rejser  et  andet  Sted  hen. 

Dette  gælder  ikke  i  Evropa.  Specielt  ikke  i 
Skandinavien.  Man  ser  i  dette  System  ikke  paa 
Begrebet  Arbejdsglæde  eller  Begejstring  ej  heller 
paa,  om  Firmaets  ledende  Mænd  kan  paatrykke 
Firmaet  et  vist  Stempel.  Her  er  det  Penge  og 
Reklame,  der  besørger  denne  Del  af  Affæren. 
Personalet  (selv  det  allerøverste)  skifter  jo  ogsaa 
saa  hyppigt,  at  man  ikke  vilde  faa  Tid  til  at 
paatrykke  Firmaet  et  saadant  Stempel. 

Systemet  tilsigter  altsaa  at  udnytte  de  Ansattes 
Evner  og  Tid  paa  den  mest  effektive  Maade,  og 
de  forskellige  Individer  anses  blot  for  Enere, 
som  man  kontrollerer  og  betaler  paa  den  for 
Firmaet  mest  lukrative  Maade,  uden  smaalig 
personlig  Hensyntagen  til  den  enkeltes  Forhold 
eller  Bekvemmelighed.  Hvem  man  har  i  sin 
Tjeneste,  ved  man  næppe,  thi  i  mange  Tilfælde 
er  de  forskellige  Funktionærer  kun  betegnet  med 
et  Nummer.  Begrebet:  Hjerte  findes  der  ikke 
Plads  til  i  Systemet.  Imidlertid  har  dette  Sy¬ 
stem  ogsaa  sine  gode  Sider,  idet  man  er  fri  for 
det  rent  personlige  Skøn  baade  ved  Ansættelsen 
af  sit  Personale  og  ved  selve  Bedømmelsen  af 
dettes  Arbejdsydelser.  Alt  er  jo  baseret  paa  Tal 
og  Kurver.  Korrespondenten  bedømmes  f.  Eks. 
efter,  hvormange  Breve  Vedkommende  kan  skrive 
i  Minuttet,  Sælgeren  efter,  hvormange  og  hvor 
store  Ordrer  han  kan  tilføre  Firmaet,  Lagerfor- 

valleren  efter,  hvormange  Pakker  han  kan  ekspe¬ 
dere  i  en  vis  Tid  etc.  etc. 

Naar  disse  Tal  da  divideres  ind  i  Vedkom¬ 
mendes  Lon,  faar  man  altsaa  at  vide,  hvormeget 
det  koster  Firmaet  henholdsvis  at  skrive  et  Rrev, 
at  sælge  for  et  vist  Beløb  og  at  pakke  en  Pakke. 
Enhver,  der  hiiver  ansat  i  et  saadant  Firma, 
faar  straks  at  vide,  hvormeget  der  blev  udrettet 
af  hans  Forgænger  i  Pladsen,  og  han  maa  da 
anstrenge  sig  i  høj  Grad  for  at  følge  det  an¬ 
givne  Tempo.  Hans  Tal  og  Kurver  skal  jo  helst 
være  bedre  end  Forgængerens. 

Kontrollen  med  den  enkeltes  Arbejdsydelser 
er  derfor  ganske  glimrende,  men  der  begaaes 
daglig  en  uhyre  Mængde  Uretfærdigheder,  idet 
Systemet  nemlig  ikke  rummer  Plads  for  det  rent 
personlige  Skøn.  Det  kan  saaledes  være,  at 
Korrespondenten  forstaar  at  tage  Vare  paa  Kor¬ 
respondancen  paa  en  saadan  Maade,  at  Diktatet 
i  mange  Tilfælde  undgaas.  Han  kan  da  selv 
skrive  Brevene,  som  han  vil,  d.  v.  s.,  at  han  kan 
gøre  dem  kortere.  Han  faar  da  en  meget  fin 
Kurve,  medens  den  Korrespondent,  der  ikke  har 
formaaet  at  faa  sin  Chefs  Tillid  til  selv  at  kunne 
udføre  Korrespondancen,  faar  en  daarlig  Kurve. 
Een  Sælger  kommer  til  et  Distrikt,  hvor  der  er 
nedlagt  et  stort  Propagandaarbejde,  og  sælger 
derfor  let,  hvorimod  en  anden  Sælger  kommer 
til  et  Sted,  hvor  Konkurrencen  er  overvældende. 
Een  Sælger  rejser  i  et  tætbefolket  Distrikt,  en 
anden  i  et  daarligt  etc. 

Een  Pakker  skal  maaske  anvende  Skabloner 
til  sine  Pakker  eller  en  bestemt  Pakningsmeto¬ 
de,  en  anden  faar  Lov  til  selv  at  vælge  sin 
Fremgangsmaade  etc.  etc. 

j‘5  Man  ser  af  disse  faa  Eksempler,  at  der  maa 
tages  mange  særlige  Hensyn,  som  gør,  at  selve 
Grundlaget  for  Bedømmelsen  ad  ren  objektiv 
Vej  ikke  kan  lade  sig  praktisere.  Kurverne 
passer  altsaa  ikke  rigtigt,  men  maa  forsynes  med 
Kommentarer.  Vi  er  da  inde  paa  det  første 
Systems  Enemærker,  hvor  det  personlige  spiller 
en  stor  Rolle. 

Amerikanerne  har  ogsaa  selv  indset,  at  man 
maa  ind  paa  Benyttelsen  af  de  gamle  Systemer, 
og  i  den  Anledning  har  man  mange  Steder  i 
Staterne  indført  forskellige  Metoder  for  Tantieme- 
givning,  hvorved  man  søger  at  knytte  sine  Funk¬ 
tionærer  til  sig  gennem  mange  Aar. 

Man  giver  saaledes  ofte  Tantiemen  i  Form  af 
Aktier  i  Firmaet,  ligesom  man  jo  i  Amerika  har 
været  de  første  til  at  indføre  Partner  Systemet. 


Delte  System  er  i  Virkeligheden  et  Udslag  af 
Trangen  til  at  modvirke  det  amerikanske  Sy¬ 
stems  Ulemper,  idet  det  skal  knytte  de  aller¬ 
bedste  Mænd  til  Firmaet  for  Livstid,  naar  de 
efter  mange  Aars  Arbejde  har  vist  sig  brugbare 
og  dygtige.  Man  opnaar  ogsaa  paa  denne  Maa¬ 
de,  at  Konkurrenterne  ikke  faar  Tilgang  af  er¬ 
farne  og  dygtige  Mænd. 

Den  sædvanlige  Bestemmelse  i  Kontrakterne 
om,  at  man  ikke  maa  overgaa  til  konkurrerende 
Virksomheder  i  et  vist  Antal  Aar  efter  at  man 
har  forladt  sit  Firma,  gælder  i  de  Heste  Lande 
ikke  overfor  Domstolene.  Man  søger  derfor  at 
beskytte  sig  paa  omtalte  Maade.  Desuden  op¬ 
naar  man  ligeledes  at  interessere  de  enkelte 
Funktionærer  i  en  økonomisk  Drift  af  Forret¬ 
ningen,  thi  jo  større  Udbyttet  bliver,  desto  mere 
tjener  man  selv. 

Resultatet  af  de  Erfaringer,  man  kommer  til, 
naar  man  har  prøvet  disse  Systemer  her  i  Ev- 
ropa,  er  da,  at  en  fornuftig  Kombination  af  begge 
Metoder  er  det  bedste.  Man  skal  plukke  ud  af 
hvert  af  de  omtalte  Systemer  det  bedste  og  danne 
sig  et  Grundlag,  udfra  hvilket  man  kan  bygge 
sine  Organisationsprinciper. 

Fra  det  første  System  forekommer  det  mig, 
at  man  bør  tage  det  rent  personlige  Forhold, 
idet  jeg  tror,  at  det  er  meget  gavnlig,  at  Driv¬ 
fjederen  er  Arbejdsglæde,  Begejstring  for  sit  Fir¬ 
ma  og-  fuld  Tillid  til  sine  Chefer,  parret  med 
den  deraf  følgende  Tryghedsfølelse. 

Alle  Funktionærer  skal  kende  dette  Forhold, 
og  det  skal  være  en  uskreven  Lov,  at  man  til¬ 
hører  en  Organisation,  som  man  har  Respekt 
for,  og  som  hver  enkelt  af  dens  Medlemmer  maa 
bestræbe  sig  for  at  højne  paa  en  for  Firmaet 
værdig  Maade.  »Vær  og  bliv  Gentlemen«  er  det 
Løsen  som  vi  faar  fra  det  gamle  System.  Ag¬ 
telse  for  sine  Overordnede  og  Hjælpsomhed  mod 
alle  i  Firmaet  er  det  næste,  vi  tager  med.  Ingen 
Strid  om  Bagateller.  Handl  selv  og  gør  det 
hurtigt,  thi  der  er  ikke  Tid  til  lang  Konference. 
Firmaet  har  jo  netop  valgt  Dig,  for  at  Du  skal 
tage  Ansvaret  og  handle.  Handl  saaledes,  som 
Du  tror  Dine  Chefer  vilde  have  handlet.  Arbejd 
støt  og  roligt  uden  Frygt  for  Fremtiden.  Ingen 
Angst-Fornemmelse  maa  findes  noget  Sted.  Tryg¬ 
hed  og  Ro  og  —  fremfor  Alt  —  Arbejdsglæde — . 
Ingen  utilfredse  i  Firmaet.  Enhver  kan  trygt 
fremkomme  med  sine  Bekymringer,  thi  Tilliden 
til  de  Overordnede  vil  kun  afføde  det  bedste 
Resultat. 

Fra  det  andet  System  kan  man  passende  tage: 
Specielle  Kundskaber  paa  hvert  sit  Sted.  Enhver 
i  Firmaet  skal  være  den  bedste,  man  kan  skaffe 
til  det  specielle  Arbejde,  hvorom  det  drejer  sig. 
Kontrollen  med  Firmaets  indre  Anliggender  skal 
man  ligeledes  tage  fra  dette  System,  thi  det  er 
ganske  udmærket  at  have  en  Del  Kurver  og  Tal 
til  at  supplere  de  rent  personlige  Dispositioner 
med.  Her  skal  man  vogte  sig  for  »too  much 
red  tape«  og  nøje  overveje,  om  ikke  Kontrollen 
er  mere  til  Ulejlighed  end  til  Gavn.  Kontrollen 
med  de  enkelte  Funktionærer  bør  være  hemme¬ 
lig  og  kun  kendt  af  Cheferne  i  de  forskellige 
Afdelinger.  Det  dygtige  Personale  vil  kun  staa 
sig  ved,  at  en  saadan  Kontrol  føres. 

Resultatet  bliver  altsaa  ganske  det  samme,  som 
det  amerikanske  System  er  blevet  det  i  Amerika 
i  Praksis  mangfoldige  Steder,  idet  man  nemlig 
der  officielt  holder  sig  til  Teorien,  saaledes  som 
vi  kender  den  her  i  Evropa  gennem  Tidsskrifter 
og  Bøger,  men  i  Praksis  bar  man  endogsaa  i 
selve  Teoriens  Fødeland  erkendt  Rigtigheden  af 
de  gamle  evropæiske  Købmænds  erfaringsunder¬ 
byggede  Grundsætninger,  saaledes  som  det  blev 
fremstillet  under  Omtalen  af  det  første  System. 

Vi  skal  altsaa  ikke  forsøge  at  kopiere  det  saa- 
kaldte  amerikanske  System,  thi  dette  System 
eksisterer  næppe  fuldstændigt  nogetsteds  undta¬ 
gen  i  Teorien.  Vi  skal  tværtimod  forsøge  at  for¬ 
bedre  det  gode  gamle  evropæiske  System  med 
de  utvivlsomt  udmærkede  Erfaringer,  som  de 
amerikanske  Firmaer  har  høstet  under  deres 
Eksperimenteren  med  at  systematisere  alle  de 
lorskellige  Funktioner,  der  findes  i  et  saadant 
Firma.  F.  Eks.  har  man  jo  altid  der  gennem- 
studeret  de  forskellige  Typer  paa  Organisations¬ 
planer  i  en  helt  anden  Maalestok  end  her  i  Ev¬ 
ropa,  og  mange  af  de  gamle  Firmaer  kunde  sik¬ 
kert  have  godt  af  at  se  deres  Organisationsplaner 
kritiserede  af  en  amerikansk  Ekspert  paa  dette 
Omraade. 

Jeg  mener  altsaa,  at  vi  har  meget  at  lære  af 
Amerikanerne  med  Hensyn  til  Tilrettelæggelsen 
af  en  Forretning,  men  vi  bør  beholde  Tonen  og 
Principerne  fra  det  gamle  System,  idet  vi  navn¬ 
lig  skal  passe  paa  ikke  at  sætte  de  Værdier,  vi 
ejer  i  Retning  af  Diplomati  og  Forretningsaand, 
overstyr,  thi  i  Stedet  for  Diplomati  har  det  ame¬ 
rikanske  System  avlet  en  vis  Brutalitet,  der  kun 
daarligt  passer  ind  i  evropæiske  Forhold,  og  som 
har  ondt  ved  at  paatrykke  et  Firma  et  fint  og 
fornemt  Navn. 


En  Hyldest  til  Ingeniør  Foss. 

Den  1.  d.  M.  fyldte  Industriforeningens  og 
Industriraadets  Formand,  Ingeniør  Alex.  Foss , 
60  Aar.  I  den  Anledning  sendtes  der  ham 
fra  Medlemmerne  af  Industriforeningens  Be¬ 
styrelse  og  Repræsentantskab  samt  af  Industri- 
raadet  en  smukt  kaligraferet  Skrivelse  af  føl¬ 
gende  Indhold,  underskrevet  af  Formanden 
for  Repræsentantskabet  og  Næstformanden  for 
Bestyrelsen  og  Industriraadet: 

Herr  Landstingsmand ,  Ingeniør  Alex.  Foss , 

R.  af  Dbg.  Dm.  p.  p. 

Medlemmerne  af  Industriforeningens  Besty¬ 
relse  og  Repræsentantskab  samt  af  Industri¬ 
raadet  tillader  sig  herned  at  udtale  en  hjertelig 
Lykønskning  i  Anledning  af  Deres  60-Aars 
Fodselsdag  samt  en  varm  Tak  for  det  store, 
uegennyttige  Arbejde,  De  i  den  Aarrække,  De 
har  staaet  som  Formand  for  Industriforeningen 
og  Industriraadet ,  har  nedlagt  til  Fordel  for 
disse  Organisationer  og  dermed  for  hele  den 
danske  Industri. 

Den  Indsats ,  De  allerede  tidligere  paa  andre 
Omraader  har  ydet  i  den  danske  Industris 
Udvikling ,  er  anerkendt  af  alle,  men  vi  regner 
det  for  en  særlig  Lykke  ikke  blot  for  de  Orga¬ 
nisationer,  vi  repræsenterer ,  men  for  hele  vort 
Erhvervsliv,  at  De  netop  i  de  vanskelige  Krigs- 
aar  har  staaet  paa  den  Post ,  De  indtager  som 
en  af  Ilovedmændene  i  det  handelspolitiske 
System ,  der  har  faaet  sin  Slutsten  i  Erhverve¬ 
nes  Fællesudvalg. 

Det  er  da  naturligt,  at  vi,  der  i  disse  Aar 
har  haft  rig  Lejlighed  til  paa  nærmeste  Hold 
al  følge  og  vurdere  det  Arbejde ,  De  har  udfort, 
føler  Trang  til  at  give  vor  Følelse  af  Taknem¬ 
lighed  et  synligt  Udtryk.  Vi  beder  Dem  derfor 
i  Dagens  Anledning  at  ville  modtage  et  Maleri 
af  Maleren  Hans  Smidth,  hvilket  vi  efter  Deres 
Tilbagekomst  til  Kjøbenhavn  vil  tillade  os  at 
overrække  Dem. 

For  Medlemmerne  af  Industriforeningens  Bestyrelse 
og  Repræsentantskab  samt  Industriraadet : 

O.  V.  Kay  ser.  Benny  Dessau. 

Kjøbenhavn,  30.  September  1918. 

Efter  at  Ingeniør  Foss  var  kommet  tilbage 
fra  Jylland,  hvor  han  havde  tilbragt  Fødsels¬ 
dagen,  modtog  ban  derefter  det  omtalte  Bil¬ 
lede,  der  overraktes  ham  i  hans  Hjem  af  en 
Deputation  fra  Giverne. 

Elektrificering  af  Sveriges  Jernbaner. 

I  den  svenske  »Jårnvågssty reisen«  er  der  fornylig 
afsluttet  en  af  Regeringen  i  December  1915  anordnet 
Redegørelse  om  Elektrificering  af  Landets  Jernbaner. 

Nødvendigheden  af  at  indføre  elektrisk  Drift  ved 
Jernbanerne  motiveres  nu  saavel  i  Sverige  som  andre 
Steder  med  Henvisning  til  dels  de  uhørte  Brændsels¬ 
omkostninger  ved  Dampdriften,  dels  Nødvendigbeden 
af  at  udvikle  Jernbanevæsenet. 

Man  maa  for  Fremtiden  regne  med  temmelig  høje 
Kulpriser.  Selvom  Verdenskrigen  inden  ret  længe 
skulde  høre  op,  bliver  dens  Følger  dog  meget  lang¬ 
varige,  og  en  uoverskuelig  lang  Tid  vil  gaa  hen,  inden 
Forholdene  bliver  som  de  var  før  Krigen.  Det  uden¬ 
landske  Brændsel  ventes  derfor  i  Sverige  som  hos  os 
for  Fremtiden  at  blive  meget  dyrt.  Allerede  nu  er 
Brændselsomkostningerne  enorme.  Man  har  beregnet, 
at  hvis  de  svenske  Statsbaner  var  blevet  elektrifice¬ 
rede  helt  og  holdent  i  Aar  1913,  vilde  Omkostningerne 
herfor  ikke  være  blevet  højere  end  Brændselsomkost¬ 
ningerne  for  Aar  1918,  d.  v.  s.  Elektrificeringsomkost¬ 
ningerne  vilde  være  blevet  amortiserede  paa  et  eneste 
Aar.  Det  gaar  heller  ikke  i  Længden  delvis  at  vare¬ 
tage  Brændselsbehovet  ved  Hjælp  af  Brænde,  som  man 
nu  gør  i  Sverige  og  Norge.  Man  fyrer  saa  efterhaan- 
den  alle  Skovene  op.  I  Aar  1917  var  det  svenske  For¬ 
brug  af  Ved  40  Miil.  Kbm.,  medens  Tilvæksten  i  Sko¬ 
vene  beregnes  til  25  å  30  Miil.  Kbm.,  og  desuden  an¬ 
vendes  ogsaa  Kul  i  stor  Udstrækning.  Elektrificeringen 
skulde  forøvrigt  kunne  betale  sig,  selvom  Sverige  ikke 
havde  Adgang  til  Vandkraft,  da  Brændslet  mere  øko¬ 
nomisk  kan  udnyttes  i  Dampcentraler.  Kul,  som  an¬ 
vendes  i  Dampcentraler,  giver  i  bedste  Tilfælde  et 
Udbytte  af  2,5  Gange  mere  Trafikarbejde,  end  hvis  det 
forbrændte  i  Damplokomotiver;  ellers  kan  Udbyttet 
blive  endogsaa  6  Gange  saa  stort.  I  Dampcentraler 
kan  desuden  ogsaa  benyttes  Torv  og  andet  Brændsel. 
Kraftbehovet  ved  elektrisk  Drift  er  ikke  saa  stort,  som 
man  skulde  vente.  Alene  Trollhåttans  Kraftværk  le¬ 
verede  i  Aar  1917  den  Kraftmængde,  som  var  nødven¬ 
dig  (for  Aaret  1913)  til  at  drive  alle  Statsbanerne  og 
samtlige  Privatbaner  i  Sverige  efter  Aar  1913’s  Trafik. 

Endvidere  kræver  Udviklingen  af  Jernbanevæsen 
dettes  Elektrificering.  Rejserne  maa  gøres  burtigere 
og  Lokomotiverne  stærkere.  Et  Damplokomotiv  af 
almindelig  evropæisk  Type  udvikler  i  Stigninger  højst 
1,000  HK.,  mens  det  største  svenske  elektriske  Loko¬ 
motiv  har  en  Styrke  af  2,500  HK.,  og  det  turde  ikke 
vare  længe,  før  man  faar  5,000  HK.  Lokomotiver  foran 
Togene.  Saadanne  findes  allerede  i  Amerika.  En  Rejse 
fra  Stockholm  til  Kiruna  varer  nu  39  Timer;  ved  elek¬ 
trisk  Drift  skulde  Rejsen  kunne  gøres  paa  18  Timer. 
En  Rejse  med  elektrisk  Jernbane  fra  Stockholm  til 
Goteborg  anslaas  til  at  vare  51/ 2  Time.  Herved  kan 
bemærkes,  at  Maksimalhastigheden  ikke  derfor  be¬ 
høver  at  overstige  den  nuværende,  medens  man  ved 
elektrisk  Tog  faar  bedre  Middelhastighed.  Damptoge¬ 
nes  Hastighed  i  Stigninger  gaar  ned  til  22  å  24  km., 
hvorimod  de  elektriske  Togs  Hastighed  skulde  kunne 
blive  omkring  75.  Farten  skulde  allsaa  blive  jevnere. 

Elektrificeringen  af  de  svenske  Baner  skulde  kunne 


fuldføres  i  Løbet  af  10  Aar.  For  Fuldførelse  af  Pro- 
jektet  findes  7  disponible  Kraftkilder:  nemlig  Lagan, 
Gotaiilv,  Motalastrom,  Dalalven,  Indalalven,  Umeå- 
ålven  og  Anlægene  i  Luleåålv.  De  fornødne  Vandfald 
er  i  Statens  Hænder,  og  flere  store  Kraftstationer  er 
allerede  byggede. 

Det  beregnes,  at  særlige  Ledninger  skal  anlægges 
for  Belysning  m.  m.  langs  Jernbanelinierne.  Disse 
Ledninger  skulde  da  ogsaa  kunne  fordele  Kraft  til 
Landbrugets  Elektrificering. 

Endelig  skal  anføres,  at  man  nu  i  Sverige  bar  over¬ 
vundet  den  tidligere  Frygt  for,  at  elektriske  Banean¬ 
læg  under  Krige  skulde  være  særlig  saarbare.  Nu  ser 
man  anderledes  herpaa,  idet  man  under  en  Krig  bli¬ 
ver  afskaaret  fra  Tilførsel  af  Kul,  medens  Skade  paa 
Kraftstationer  eller  Linier  og  Ledninger  let  kan  re¬ 
pareres. 

Betænkningen  og  tilhørende  Plan  har  vakt  stor  Op¬ 
mærksomhed  i  vort  Naboland  og  Planens  Realisering 
turde  kun  være  et  rent  Tidsspørgsmaal. 

□□□□□□ 

Amerikanske  Industriorganisationer. 

I  tyske  faglige  og  tekniske  Tidsskrifter,  delvis  ogsaa 
i  selvstændige  Værker,  gør  en  Bække  tyske  Forskere 
(f.  Eks.  Grossmann,  W.  A.  Dyes)  interessante  Sammen¬ 
ligninger  mellem  tyske  og  engelsk-fransk-amerikanske 
Industriforhold.  Bl.  a.  har  (i  Chemiker  Zeitung  Nr.  31, 
1918)  Dr.  Dyes  anstillet  en  Sammenligning  mellem  tysk 
og  amerikansk  Farve-  og  Lakindustri  og  knytter  dertil 
nogle  Betragtninger,  som  synes  at  være  af  almen  In¬ 
teresse. 

Han  gør  opmærksom  paa,  at  den  samlede  tyske 
Produktion  i  kemisk  Industri  for  1913  havde  en  Værdi 
af  c.  2000  Miil.  M.;  i  1914  producerede  alene  Medlem¬ 
merne  af  den  amerikanske  National  oil,  paint  and 
varnish  association  for  c.  2000  Mili.  Doil.  af  Olier,  Fer¬ 
nisser,  Farver,  Lakker  (ganske  vist  er  heri  sandsynlig¬ 
vis  indbefattet  Produktionen  af  Petroleum). 

Forf.  knytter  hertil  Betragtninger,  som  jo  i  det  hele 
er  rigtige,  over  i  hvilken  Grad  navnlig  den  amerikan¬ 
ske  Lak-  og  Fernisindustri  er  gaaet  foran  den  tyske. 
—  Det  er  i  Fagkredse  jo  velkendt,  at  engelske  Lakker 
særlig  har  haft  Forrangen,  men  i  de  sidste  Aar  er  de 
amerikanske,  ikke  mindst  paa  Grund  af  Specialitets- 
Arbejde,  gaaet  stærkt  frem. 

Endvidere  anføres  et  betegnende  Eksempel.  En 
Dr.  Gardner  fra  Institute  for  Industrial  Research  har 
fremstillet  en  ny  Farve,  der  bl.  a.  udmærker  sig  ved 
sin  store  Modstandsevne  overfor  Ild  og  Varme.  I  Be¬ 
retningen  om  denne  Farve  meddeles  saa,  at  Ejendoms¬ 
retten  til  den  ejes  af  Fabrikernes  Sammenslutning  og 
at  enhver  Farvefabrik  af  godt  Ry  i  U.  S.  A.  kan  er¬ 
hverve  sig  Fabrikationsretten  og  for  Varen  anvende 
dels  Sammenslutningens  Handelsmærke,  dels  vedkom¬ 
mende  Fabriks  egne  Etiketter  og  Varebetegnelser. 

Idet  det  selvfølgelig  maa  antages  at  dette  Tilfælde 
ikke  er  et  enkeltstaaende,  fremgaar  heraf  to  hver  for 
sig  interessante  Følger  af  en  saadan  Sammenslutning 
mellem  en  Bække  Industrivirksomheder  indenfor 

samme  Gruppe:  den  ene  er  den,  at  Foreningen  af  Fa¬ 
brikanter  overtager  en  vis  Garanti  for  de  Varer,  der 
produceres  af  de  enkelte  Medlemmer  (og  bekræfter 
denne  Garanti  gennem  Sammenslutningens  Mærke  paa 
vedkommende  Vare).  Den  anden  betydningsfulde 
Folge  er  den,  at  en  saadan  Sammenslutning  er  i  Stand 
til  at  oprette  og  drive  et  Fælleslaboratorium  for  den 
Industrigren,  Talen  er  om  —  og  et  Laboratorium,  der 
m.  H.  t.  sin  Indretning,  sit  Personel  og  sin  Ydeevne 
sikkert  i  de  allerfleste  Tilfælde  vil  være  adskilligt  foran, 
hvad  i  hvert  Fald  de  mindre  eller  mellemstore  En¬ 
keltvirksomheder  hver  for  sig  kan  sætte  i  Gang.  Me¬ 
toder  og  Driftsforbedringer,  der  udgaar  fra  dette  Fæl¬ 
leslaboratorium  har  saa  selvfølgelig  hvert  Medlem  af 
Sammenslutningen  Ret  til  at  blive  bekendt  med  og 
faa  Andel  i. 

Det  er  utvivlsomt,  at  Fremskridtene  i  teknisk  Hense¬ 
ende  for  de  enkelte  Virksomheder  indenfor  en  saadan 
Sammenslutning  med  Fælleslaboratorium  baade  vil 
blive  hurtigere  og  blive  billigere  for  den  enkelte. 

J.  R. 

□□□□□□ 

Farvning  med  Plantefarvestoffer  i  Sverige. 

Fru  Dorothea  Zangenberg  har  med  Støtte  af  det 
Reiersenske  Fond  foretaget  en  Rejse  til  Sverige  for 
at  sætte  sig  ind  i  den  svenske  Almuevævnings  Teknik. 

Fruen  har  studeret  Sporgsmaalet  hos  den  bekendte 
Fru  Thora  Kulle  i  Lund,  hvis  fortjenstfulde  Arbejde 
paa  dette  Omraade  er  almindelig  anerkendt.  Da  det 
er  Fru  Zangenbergs  Agt  at  oprette  en  Væveskole  efter 
lignende  Principer  her  i  Danmark,  vil  nærmere  Rede¬ 
gørelse  for  Fruens  Erfaringer  være  unødvendige;  der¬ 
imod  fortjener  en  Bog,  Fruen  har  medbragt,  at  blive 
kendt  i  videre  Omfang  nemlig  Ebba  Billing:  Våxt- 
fårgning  for  Skånsk  Konstvåfnad. 

Heri  gennemgaas  de  Planter,  der  i  Sverige  bruges 
til  Farvning  i  det  smaa.  Hver  Plante  beskrives  ind- 
gaaende,  et  Billede  ledsager  Teksten,  og  ydermere 
beskrives  Farvningens  Teknik  omhyggelig,  ligesom 
Anvendelse  af  Hjælpestoffer  klarlægges.  Endvidere 
finder  hvert  enkelt  Redskab  sin  Omtale  ledsaget  af 
Illustrationer,  alt  er  saa  tydeligt  fremstillet,  at  Fejl¬ 
tagelse  saa  at  sige  ikke  er  mulig;  til  Slut  behandles 
de  enkelte  Farver  (samt  Kombinationer)  ledsaget  af 
Opskrifter. 

Det  er  en  interessant  lille  Bog,  der  fortjener  videre 
Udbredelse.  A.  B. 

□OOOOG 

National  Propaganda. 

Efter  at  have  gennemført  Avancebegrænsningen 
overfor  Skotøjsindustrien  har  Professor  Birck  i  nogen 
Tid  opholdt  sig  i  Norges  Hovedstad  for  at  holde 
Forelæsninger  ved  det  derværende  Universitet.  Sam¬ 
tidig  har  han  dog  fundet  Tid  til  at  give  den  norske 
Offentlighed  Oplysninger  om  Arbejdet  for  Prisregule¬ 
ringen  i  Danmark  og  til  at  gøre  Propaganda  for  sit 
Land.  I  den  norske  nationaløkonomiske  Forening  har 


han  saaledes  holdt  et  Foredrag,  som  findes  refereret 
i  det  sidste  Hefte  af  »Norsk  Tidsskrift  for  Haandverk 
og  Industri«.  I  dette  Referat  hedder  det  bl.  a.  føl¬ 
gende: 

»I  sit  Foredrag,  som  nærmest  formede  sig  som  et 
Kauseri,  kom  Foredragsholderen  gentagne  Gange  til¬ 
bage  til  det  store  Profitbegær  og  den  ringe  Loyalitet, 
han  mente  at  have  iagttaget  hos  Industridrivende  og 
Handlende.  Som  et  Eksempel  herpaa  nævnte  han 
den  Holdning,  det  danske  Industriraad  havde  indtaget 
overfor  Bestræbelserne  for  at  faa  en  Overenskomst  i 
Stand  med  Skotøjsfabrikanterne;  denne  Optræden  fra 
Industriraadets  Side  betegnede  Taleren  som  Sabo¬ 
tage,  der  smagte  af  Revolution«. 

Det  maa  fremhæves,  at  Professor  Bircks  Betragt¬ 
ninger  fandt  liden  Tilslutning  blandt  hans  norske 
Tilhørere,  idet  flere  af  de  Talere,  der  under  Diskus¬ 
sionen  havde  Ordet,  klarlagde  de  virkelige  Aarsager 
til  Prisstigningerne,  der  samtidig  godtgjordes  at  være 
betydeligt  lavere  i  Danmark  end  i  Norge.  Mod  Pro¬ 
fessor  Bircks  Omtale  af  den  danske  Forretningsstand 
og  det  danske  Industriraad  nedlagde  den  kendte  nor¬ 
ske  Industridrivende,  Direktør  Throne-Holst,  en  skarp 
Protest.  Denne  Protest  støttede  han  med  Henvisning 
til  det  danske  Industriraads  Betænkning,  som  den 
norske  Industrimand  syntes  at  have  et  betydelig  bedre 
Kendskab  til  og  fortolke  betydelig  loyalere  end  den 
danske  Professor. 

□□□□□□ 

Mindre  Meddelelser. 

Anvendelse  af  Træuld  til  Erstatning  for  Tvist  til  Pudsning. 

Som  anført  i  Omtale  af  norske  Surrogatindustrier 
i  Tidsskriftets  Hefte  11  iaar,  anvender  man  i  Norge 
fin  Træuld  til  Pudsetvisterstatning.  Dette  Materiale 
er  nu  herhjemme  blevet  gennemprøvet  af  saavel  Stats¬ 
banerne  som  Orlogsvæftet,  der  begge  med  godt  Resul¬ 
tat  anvender  det  til  den  grovere  Pudsning  og  Opsug¬ 
ning  af  Olie.  Til  den  finere  Pudsning  og  Efterpuds- 
ning  anvendes  dog  med  Fordel  Tvist,  saalænge  saadan 
kan  faas.  Prisen  for  den  fine  Træuld  stiller  sig  om¬ 
kring  56  Øre  pr.  kg. 

Industriens  Viikaar. 

Ved  Skotøjsordningen  fastsættes  Industriens  Avance 
til  nominelt  10,  reelt  ca.  Tlh  pCt.  Netto. 

Som  Led  i  samme  Regulering  var  der  i  Forvejen 
fastsat  Maksimalavancer  for  Mellemhandlerne  paa  hen¬ 
holdsvis  20,  25  og  30  pCt.  af  Fabrikspriserne,  dog  at 
der  ingen  Begrænsning  gælder  for  Avancen  paa  det 
saakaldte  Luksusfodtøj. 

Samtidig  kan  Børsspekulanter  uhindret  afklæde  In¬ 
dustrierne  og  svække  den  haardt  tiltrængte  Konso¬ 
lidering,  som  møjsommeligt  er  naaet  i  de  Par  gun¬ 
stige  Aar,  vi  nu  har  bag  os,  og  fremtvinge  Kapital¬ 
udvidelser,  der  nødvendigvis  maa  føre  til  Prisforhøj¬ 
elser  for  Industriens  Produkter  og  i  lige  Grad  være 
til  Skade  for  Forbrugerne  som  for  Industrien,  hvis 
Konkurrencedygtighed  herved  trues.  Paa  Industriens 
Papirer  har  Spekulanterne  takket  være  slige  Trans¬ 
aktioner  Lejlighed  til  at  tjene  adskillige  100  pCt. 

Efter  denne  Skala  maales  den  Omsorg,  der  i  Øje¬ 
blikket  i  vort  Samfund  vises  selve  Kernen  i  Landets 
økonomiske  Liv,  nemlig  Produktionskraften,  som  i 
den  kommende  økonomiske  Kamp  og  Modgangstid 
alene  kan  holde  os  oven  Vande,  den  som  vi  maa 
bygge  vor  nationale,  kulturelle  og  sociale  Fremtid 
paa.  Mon  det  ikke  snart  var  paa  Tide,  at  man  i  no¬ 
gen  Grad  byttede  Rollerne  om  ? 

Jernbetonskibsbygning  i  Danmark. 

Dampskibsselskabet  »Patria«  har  i  forrige  Uge  slut¬ 
tet  Kontrakt  med  A/S  Københavns  Flydedok  og  Skibs¬ 
værft  om  Bygning  af  en  Jernbeton  Lastdamper.  Ski¬ 
bet,  der  udføres  som  Turretbaad,  faar  følgende  Hoved¬ 
dimensioner:  Længde  231'  —  6",  Bredde  36'  —  8", 
Dybde  fra  Køl  til  Turreldæk  25'  —  5".  Lasteevnen 
bliver  med  en  Dybgang  af  17'  —  6"  1800  Ts.  D.  W., 
og  Skibet  bliver,  saavidt  vides,  det  største  hidtil  byg¬ 
gede  Jernbetonskib  paa  denne  Side  af  Atlanterhavet. 
Skibet  bygges  som  en  af  de  første  Nybygninger  i 
Værftets  nye  Byggedokker  ved  Frederiksholm. 

I  Modsætning  til  de  hidtil  i  Evropa  byggede  Jern¬ 
betonskibe,  der  er  indrettede  til  Motordrift,  udrustes 
dette  Skib  med  Dampmaskine  (600  I.  H.  K.);  alt  øv¬ 
rigt  Maskineri  og  Udrustning  er  ligeledes  som  for 
en  almindelig  Lastdamper  med  Jernskrog,  Farten 
bliver  71/ 2  Knob.  Skibet  bygges  til  Det  Norske  Veri- 
tas’  højeste  Klasse  for  søgaaende  Skibe. 

Jernbetonskroget  er  projekteret  og  udføres  af  Inge¬ 
niørfirmaet,  A/S  Cyclone,  der  harerhvervet  Eneretten 
til  Udnyttelsen  af  de  af  Ingeniør  Barteis  udtagne  Pa¬ 
tenter  vedrørende  Konstruktion  af  Jernbetonskibe, 
og  paa  Grundlag  af  disse  Patenter  og  Konstruktioner 
er  det  foreliggende  Projekt  udarbejdet.  Hovedfor¬ 


delen  ved  Jernbetonskibe  byggede  efter  »System  Bar- 
teis«  er,  at  Skroget  forsynes  med  en  Dobbeltbund  af 
en  saadan  Konstruktion,  at  Skibets  Skrogvægt  ikke 
derved  bliver  storre,  end  den  vilde  blive  med  Enkelt- 
bund  udført  paa  sædvanlig  Maade. 

Ny  engelsk  Eksportorganisation. 

Paa  et  Møde,  som  fornylig  afholdtes  i  Manchester, 
traf  man  Bestemmelse  om  at  oprette  en  ny  Eksport¬ 
organisation:  »British  Manufactures  Corporation«,  der 
skal  søge  at  udvide  den  engelske  Eksport  efter  Kri¬ 
gen.  Dette  skal  søges  gennemfort  ved  Oprettelsen  af 
Agenturer  i  Udlandet.  Tre  hundrede  Firmaer  har  alle¬ 
rede  sluttet  sig  til  nævnte  Korporation,  og  det  menes, 
at  i  det  mindste  1000  vil  gøre  det.  Da  der  er  fore- 
slaaet  en  aarlig  Afgift  af  200  Pund  for  hver  af  Med¬ 
lemmerne,  vil  Korporationen  saaledes  kunne  regne 
med  en  indkomst  af  200,000  Pund. 

Finske  Importforeninger  under  Dannelse. 

Indenfor  forskellige  Grene  af  den  finske  Industri 
er  man  for  Tiden  optaget  af  Organisationen  af  Bran¬ 
cheforeninger  for  Import  og  Eksport.  Bl.  a.  har  Fa¬ 
brikanter  og  Forsælgere  af  Maskiner  og  Kemikalier 
sluttet  sig  sammen  til  »Tekniska  Forbundet  for  Im¬ 
port  og  Export«  med  Sæde  i  Helsingfors. 

Fiskemel. 

Norges  Produktion  af  Silde-  og  Torskemel  har  fra 
1.  Januar  til  1.  September  iaar  udgjort  ikke  mindre 
end  21,000  Tons.  Den  samlede  Produktion  i  1918 
menes  at  blive  mere  end  dobbelt  saa  stor  som  ifjor, 
hvor  den  udgjorde  16,000  Tons.  Silde-  og  Torske- 
melet  anvendes  til  Kraftfoder. 


ORGANISATIONS-  06  FORENINGS-MEDDELELSER. 


Vore  Tilførsler  efter  den  dansk-amerikanske 
Handelsoverenskomsts  Afslutning. 

Vi  gengav  i  vort  sidste  Numer  den  af  Udenrigs¬ 
ministeriet  udsendte  Meddelelse  angaaende  den  dansk¬ 
amerikanske  Handelsoverenskomst  med  tilhørende 
Rationstal  for  Importvarer.  Vi  skal  hertil  oplyse,  at 
Forholdet  ikke,  som  Antagelsen  almindelig  synes  at 
være,  er  saaledes,  at  de  i  Overenskomsten  anførte  Im¬ 
portmængder  kun  drejer  sig  om  Partier,  som  skal 
leveres  fra  Amerika  eller  maaske  fra  de  samlede  En¬ 
tentemagter.  De  paagældende  Rationstal  omfatter 
tvertimod  Danmarks  samlede  Import  fra  alle  Lande 
undtagen  Centralmagterne,  dog  saaledes  at  Varer  fra 
Finland  eller  Rusland  kun  afskrives  i  Rationerne  med 
deres  halve  Kvantum.  Disse  særlige  Bestemmelser 
for  Finland  og  Rusland  er  selvfølgelig  truffet  for  at 
opmuntre  til  Import  fra  disse  Lande  og  derved  spare 


Tonnage  fra  andre  fjernere  liggende  Tilførselslande. 
—  Naar  Overenskomsten  opregner  et  Antal  Varer,  da 
er  det  endvidere  ikke  Meningen,  at  kun  disse  skal 
kunne  importeres;  for  andre  Varer  er  der  blot  ikke 
fastsat  noget  bestemt  Tal  for  Importens  Størrelse, 
medens  Spørgsmaalet  om  Licens  vil  blive  afgjort  i 
hvert  enkelt  Tilfælde. 

Af  det  ovenanførte  følger  ogsaa,  at  der  ikke  ved 
Overenskomsten  er  bestemt,  hvilke  individuelle  Par¬ 
tier,  der  skal  tilføres  Landet.  Rationstallene  giver 
kun  Rammen,  indenfor  hvilken  de  Firmaer,  som  Or¬ 
ganisationen  tildeler  Ret  til  Import,  kan  faa  udstedt 
Garantierklæringer. 

Den  franske  Generalembargo  hævet. 

Ifølge  Meddelelse  fra  Udenrigsministeriet  er  der 
fra  den  kgl.  Gesandt  i  Paris  indgaaet  et  Telegram, 

hvorefter  Generalembargoen  er  hævet  for  Varer,  der 
importeres  fra  Frankrig  til  Danmark,  naar  disse  ikke 
er  underkastet  Udførselsforbud. 

Den  engelske  Generalembargo  hævet. 

Ifølge  Telegram  modtaget  fra  Danish  Trade  Office 
i  London,  har  den  engelske  Regering  tilladt,  at  Ud¬ 
førslen  til  Danmark  kan  genoptages  den  3.  Oktober. 

Nye  Garantierklæringer  udstedes  dog  indtil  videre 
ikke  for  rationerede  Varer,  forinden  Arbejdsplanen  for 
Overenskomstens  Administration  er  endelig  fastslaaet. 

De  genaabnede  Tilførselsmuligheder  fra  England. 

Gennem  Udenrigsministeriet  har  man  modtaget 
Meddelelse  fra  War  Trade  Department  om,  at  Ansøg¬ 
ninger  om  Udførsel  til  Danmark  fra  3.  Oktober  vil 
blive  optaget  til  Forhandling.  Eksportører,  der  alle¬ 
rede  har  Ansøgninger  hos  Departementet,  bør  henlede 
Opmærksomheden  paa  disse  ved  Opgivelse  af  Refe- 
rencenumer;  derimod  behøves  ikke  Indsendelse  af 
nye  Ansøgninger.  Eksporttilladelse  vil  kun  blive  givet 
med  Henblik  paa  Danmarks  rimelige  Rehov  og  under 
Hensyn  til  det  engelske  Hjemmeforbrug  og  de  Allie¬ 
redes  Forbrug.  Ansøgningen  skal  være  ledsaget  af 
Garantierklæringer  fra  Industriraadet  eller  Grosserer- 
Societetet,  med  mindre  disse  Erklæringer  allerede  er 
afgivne.  Ansøgninger,  der  nu  foreligger  for  War  Trade 
Department  paa  Uldfabrikata,  Romuldsaffald,  Rom¬ 
uldsgarn,  Romuldstraad,  Romuldsstykvarer  og  andre 
Fabrikata  af  Romuld,  vil  dog  ufortøvet  komme  til  Re- 
handling  efter  Tur  uden  yderligere  Henvendelse  fra 
Ansøgerne.  Nye  Ansøgninger  kan  for  Tiden  ikke  mod¬ 
tages,  undtagen  for  Uldfabrikata. 

Afgivelse  af  Værdianmeldelser  ved  Ud-  og  Indførsel. 

Erhvervenes  Fællesudvalg  har  siden  den  15.  Decem¬ 
ber  1917  afkrævet  alle  Vareeksportører,  og  siden  1. 
Marts  1918  ogsaa  alle  Vareimportører,  Værdianmeldelse 
ved  Varers  Ud-  og  Indførsel  til  Rrug  for  den  af  Ud¬ 
valget  udarbejdede  Værdistatistik  af  Hensyn  til  Vare¬ 
udvekslingen  med  Udlandet. 

Som  Følge  af  at  Statistisk  Departement  har  udvidet 
sin  Statistik  til  at  omfatte  Værdistatistiken,  er  nævnte 
Ordning  bortfaldet  fra  og  med  den  1.  Oktober  d.  A. 
undtagen  for  Indførsel  sydfra. 

Der  vil  saaledes  indtil  videre  til  Rrug  for  Erhver¬ 
venes  Fællesudvalg  kun  være  at  afgive  Værdianmel¬ 
delse  for: 


a)  Varer,  der  ankommer  med  Rane  eller  Post  via 
den  tysk-danske  Grænse  eller  via  Warnenninde-Gjedser. 

b)  Varer,  der  ankommer  med  Skib  fra  tysk  Havn. 

Værdianmeldelsen  maa  som  hidtil  afgives  i  tndfør- 

selsøjeblikket,  uanset  om  Varen  først  senere  klareres. 

Silkevarer  som  Transitgods. 

I  et  Cirkulære  af  28.  August  meddelte  Industriraa¬ 
det  de  nærmere  Restemmelser  vedrørende  Transit 
gennem  Tyskland  af  Varer  fra  Schweiz.  Hertil  er  nu 
kommet  en  Særbestemmelse  for  Silkevarer,  idet  der 
for  disse  ikke  skal  afgives  nogen  R-2  Erklæring  for 
at  opnaa  Gennemførselstilladelse. 

Eksport  til  Australien. 

Udenrigsministeriet  meddeler,  at  der  fra  den  kgl. 
Generalkonsul  i  Melbourne  er  modtaget  følgende  Tele¬ 
gram,  vedrørende  Varer,  der  indføres  til  Australien 
efter  1.  Januar  n.  A.:  Det  forlanges,  at  der  i  Faktura¬ 
erne  skal  opgives  Hjemstavnsprisen  for  alle  Varer, 
der  deklareres  efter  1.  Januar  1919.  Eksportører  skal 
underrette  High  Commissioners  Kontor,  Tolddeparte¬ 
mentet,  London. 

Afgifter  for  Erklæringer. 

Opmærksomheden  henledes  paa,  at  Industriraadet 
ser  sig  nødsaget  til  indtil  videre  at  forhøje  Afgiften 
for  Udfærdigelsen  af  Garanti-Erklæringer  ved  Impor¬ 
ten  Vest  fra,  saaledes  at  Gebyrerne  fra  15.  ds.  bliver 
beregnet  efter  nedenstaaende  Skala: 

Herfra  u udtages  Erklæringer  vedrørende  Varer  fra 
Amerika,  for  hvilke  det  dobbelte  af  ovenstaaende  Ge¬ 
byrer  vil  være  at  erlægge. 


Redaktion:  Povl  Drachmann.  Redaktionsudvalg:  H.  P.  Prior,  C.  F.  Jarl  og  F.  H.  J.  Rambusch. 

Redaktion:  Vestre  Boulevard  18,  Kjøbenhavn  B.  Telefon  Byen  4084. 

Ekspedition  og  Annonceafdeling:  Vestre  Boulevard  18,  Telefon  8100.  Generalagentur  (Nissens  Annoncebureau)  Telefon  11977. 
For  Ikke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Trykt  hos  Nielsen  &  I.ydiche  (Axel  Simmelkiær) 


TIDSSKRIFT  FOR 

INDUSTRI 

UDGIVET  AF  INDUSTRIFORENINGEN  I  KJØBENHAVN 

•  ORGAN  FOR  INDUSTRIRAADET  • 


Nr.  17 

1.  NOVEMBER 

1918 

Betyder  Krigens  Afslutning  Begyndelsen  til  en  Højkonjunktur? 

Af  Direktør  W.  Engel. 


Med  ovenstaaende  Titel  har  en  erfaren  og 
belæst  Økonom,  Felix  Toerpe ,  Magdeburg, 
skrevet  en  frisk  og  tankevækkende  lille  Afhand¬ 
ling  (2.  Oplag  1915,  Magdeburg),  som  i  »Welt- 
wirtschaftliches  Archiv«,  Januar  1916,  er  blevet 
kritiseret  og  kompletteret  af  den  kendte  tyske 
Nationaløkonom  Dr.  Franz  Oppenheimer. 

Hvad  disse  to  Sagkyndige  for  2V2  Aar  siden 
af  de  allerede  den  Gang  synlige  Symptomer 
kunde  udlede,  har  hidtil  saa  fuldkomment  holdt 
Stik  og  synes  endnu  at  have  samme  Sandsyn¬ 
lighed  med  Hensyn  til  Tiden  efter  Krigen,  at  et 
kort  Resumé  af  deres  Argumenter  anvendt  paa 
danske  Forhold  turde  have  Interesse  for  vore 
Læsere. 

I  alle  Lande,  saavel  de  krigsførende  som  de 
neutrale,  har  den  store  Pengerigelighed  været 
et  typisk  Krigsfænomen.  Denne  Rigdom  af  rør¬ 
lige  Penge  har  sin  Grund  i  forskellige  Aarsager. 

For  det  første  kommer  den  deraf,  at  alle 
Landmænd,  Fabrikanter  og  Handlende  har  gjort 
deres  Varer  og  Forraad  til  Penge. 

For  det  andet  er  nødvendiggjorte  Reparationer, 
Udvidelser,  Nyanlæg  og  Nybygninger  foreløbig 
skudt  ud. 

Disse  lo  Omstændigheder,  der  ogsaa  er  vel¬ 
kendt  hos  os,  forøger  ganske  vist  ikke  Formuen, 
men  de  gør,  at  Pengene  er  parat  til  hurtigst 
muligt  atter  at  faa  den  vante  Anvendelse.  De 
vil  bevirke  et  Varekrav,  der  vil  gøre  sit  til  at 
holde  Priserne  oppe,  til  alle  Lagre  og  Stalde  er 
fyldte  igen. 

Der  er  dog  ogsaa  en  tredie  Aarsag  til  Penge- 
rigeligheden,  navnlig  hos  de  krigsførende  men 


ogsaa  andre  Steder.  En  ikke  ringe  Del  af  de 
Ilydende  Penge  stammer  her  fra  ægte  Spar¬ 
sommelighed.  Ganske  vist  har  man  produ¬ 
ceret  mindre  end  i  Fredstid,  men  man  har  ind¬ 
skrænket  Behovet  endnu  betydeligt  mere,  umid¬ 
delbart  gennem  Mindreforbrug  og  middelbart 
gennem  bedre  Organisation  og  Administration, 
ogsaa  gennem  Undgaaelse  af  Kraftspild  ved 
Strejker,  Arbejdsløshed  og  Mellemhandlere  etc. 
og  endelig  ved  stærk  Udnyttelse  af  tidligere 
ubrugte  Arbejd skræfter  (Kvinder,  Børn  og  Fan¬ 
ger). 

Disse  virkelig  tjente  Penge  er  ogsaa  likvide 
og  ønsker  at  linde  Anvendelse.  Gennem  Emis¬ 
sioner,  Udvidelser  og  Nyanlæg  medvirker  ogsaa 
de  til  et  nyt  Varekrav  og  højere  Priser. 

Dette  almindelige  Varekrav  hele  Verden  over 
vil  have  til  Følge  en  meget  betydelig  Anspæn¬ 
delse  af  Trafikmidlerne,  navnlig  Søtrafiken,  og 
da  Tonnagen  efter  Krigen  vil  være  overordent¬ 
lig  indskrænket,  betyder  dette  en  lang  Periode 
af  høje  Fragter  trods  formodentlig  billigere  Sej¬ 
lads.  Foruden  at  dette  yderligere  vil  forøge 
Pengerigeligheden  hos  de  søfarende  Nationer, 
vil  Fragterne  bevirke  højere  Varepriser. 

Alle  disse  Slutninger  støtter  sig  til  Forholdene, 
som  de  var  før  Krigen,  og  begrundes  i  en  For¬ 
mindskelse  af  Tilbudet  eller  rettere  Tilførslen. 
Men  Krigen  vil  efterlade  Evropa  i  en  meget 
forandret  Tilstand,  navnlig  i  Retning  af  stærkt 
forøget  Efterspørgsel.  Ogsaa  her  vil  vi  kunne 
skelne  mellem  forskellige  Aarsager. 

For  det  første  har  Krigen  i  bogstaveligste  For¬ 
stand  lagt  ikke  ubetydelige  Landstrækninger  i 

Ruiner.  Byer,  Baner,  Veje,  Marker  og  meget 
andet  maa  atter  genopbygges  og  lægges  under 
Kultur.  Ogsaa  Skibe  maa  bygges  i  vældigt  Om¬ 
fang  for  blot  at  naa  den  præbellistiske  Handels- 
tlaades  Størrelse  igen. 

For  det  andet  er  Befolkningen  i  de  vestevro- 
pæiske  Lande  trods  Krigens  vældige  Ofre  vokset, 
dels  ved  indre  Fødselstilgang,  men  ogsaa  ved 
Tilbagevandring  til  Moderlandene  fra  hele  Ver¬ 
den.  Nu  har  Byggeriet  allerede  llA  Aar  før  Kri¬ 
gen  ligget  meget  flovt  og  under  Krigen  ganske 
stille.  Overalt  er  der  Bolignød,  og  i  hele  Vest- 
evropa  vil  man  efter  Krigen  finde  et  stærkt 
Krav  efter  Bygninger  for  at  huse  de  mange 
Mennesker,  og  Værksteder,  Fabriker,  Baner,  Kul¬ 
turanlæg  m.  m.  for  at  beskæftige  dem. 

Alt  dette  betyder  høje  Konjunkturer  i  de 
Brancher,  der  hænger  sammen  med  Bygnings¬ 
væsenet,  Jern,  Teglsten,  Cement,  Kalk,  Grus, 
Glas,  Trælast,  Installationsmateriale  etc.  Og  man 
ved,  hvad  dette  betydet  for  de  øvrige  Konjunk¬ 
turer. 

Men  foruden  denne  forøgede  Efterspørgsel, 
der  ligger  i  at  de  gamle  Markeder  maa  genop¬ 
rettes  og  tilpasses  den  voksede  Befolkning,  lig¬ 
ger  den  vigtigste  Aarsag  til  Højkonjunkturen  i 
Aabningen  af  ganske  nye  Markeder,  der  hænger 
sammen  med  de  mange  nye  Statsdannelser,  der 
tør  ventes,  med  Lilleasiens  og  Balkans  Frigø¬ 
relse  o.  s.  v. 

Endvidere  har  Dvrtiden  under  Krigen  drevet 
Lønningerne  i  Vejret,  og  efter  Krigen  vil  disse 
af  økonomisk-tekniske  Grunde  vedblivende  være 
betydelig  højere,  fordi  Døden  har  krævet  saa 
mange  Ofre,  og  af»  psykologiske  Grunde,  fordi 
Kravet  fra  neden  om  større  Ydelser  vil  vise  sig 
at  være  blevet  stærkere  og  Modstanden  fra  oven 
svagere.  Denne  Lønstigning  vil  være  større  end 
man  i  Almindelighed  tror,  fordi  Grundlaget  for 
alle  Lønninger  er  Landarbejderens  Løn,  og  denne 
vil  stige  meget  betydeligt,  fordi  saa  mange  Land¬ 
arbejdere  er  faldet  og  mange  af  de  andre  ikke  vil 
vende  tilbage  til  Landarbejdet  og  først  og  frem¬ 
mest  fordi  de  store  Beholdere  af  vandrende 
Landarbejdere  i  Galizien  og  russisk  Polen  er 
udbrændte  og  tomme. 

Denne  store  og  almindelige  Lønstigning  be¬ 
tyder  den  stærkeste  Støtte  for  Højkonjunkturen. 
Den  betyder  en  umaadelig  Forøgelse  af  de  be- 
staaende  Markeders  Købeevne.  Naar  man  f.  Eks. 
blot  tager  Tysklands  ca.  18  Millioner  Arbejdende 
og  antager,  at  deres  Løn  stiger  gennemsnitlig 


med  500  Mark  aarlig,  saa  betyder  dette  et  nyt 
Marked  paa  9  Milliarder  Mark  alene  i  Tyskland, 
hvilket  omtrent  svarer  til  og  ophæver  hele  Tysk¬ 
lands  Udførsel.  For  vort  Vedkommende  vilde 
en  Lønstigning  af  500  Kroner  aarlig  mod  Tiden 
før  Krigen  for  hver  af  vore  ca.  750.000  arbej¬ 
dende  Mennesker  betyde  en  Forogelse  af  vort 
Marked  med  375  Millioner  Kroner. 

Saaledes  i  alle  Lande,  og  disse  enorme  For¬ 
øgelser  af  Ivøbeevnen  vil  sætte  Behovet  op  med 
tilsvarende  Varekrav  og  Anledning,  til  Højkon¬ 
junktur. 

Alle  de  her  fremførte  Momenter  er  stærke 
Grunde,  der  tillader  at  slutte  sig  til  en  langvarig 
og  kraftig  Højkonjunktur  efter  Krigens  Afslut¬ 
ning.  Det  har  nu  sin  Interesse  at  undersøge  de 
Momenter,  der  kunde  virke  hemmende  paa  en 
H  øj  kon j  u  nktur. 

Her  kommer  i  første  Linie  de  Betænkelig¬ 
heder,  som  de  høje  Lønninger  kunde  fremkalde. 
Vil  de  bevirke,  at  Evropa  bliver  mindre  kon¬ 
kurrencedygtigt  paa  Verdensmarkedet  eller  vil 
vore  Markeder  endda  blive  angrebet  fra  Lande 
med  lavere  Lønninger?  — -  Gammel  Erfaring 
viser  dog,  at  Lande  med  høj  Løn  kan  ekspor¬ 
tere  lige  saa  godt  til  Lande  med  lav  Løn  som 
omvendt.  Man  hor  i  denne  Forbindelse  gøre  sig 
det  klart,  at  Udviklingen  af  Maskineriet  er  en 
Funktion  af  Lønnens  Højde,  fordi  Maskinen 
laboratisk  set  sparer  Løn.  Jo  højere  Lønnen  er, 
des  mere  fuldkomne  Maskiner  bliver  rentable 
og  økonomisk  mulige.  Men  saadanne  Maskiner 
frembringer  hyppigst  et  meget  billigere  og  der¬ 
for  eksportmuligere  Produkt.  Man  kan  derfor 
slutte,  at  stiger  Lønnen  i  Evropa,  saa  vil  Pro¬ 
duktionen  blive  tilsvarende  fuldkomnere  og  Eks¬ 
porten  ad  denne  Vej  opretholdes.  Man  vil  der¬ 
for  næppe  kunne  paaslaa,  at  de  hoje  Lønninger 
bliver  en  Fare  for  Højkonjunkturen. 

I  anden  Linie  maa  man  regne  med  en  stærk 
Stigning  af  Rentefoden  for  lang  Tid  fremefter, 
fordi  de  før  paaviste  store  Vare-  og  Udvidelses¬ 
krav  vil  lægge  Beslag  paa  al  Kapital  og  kræve 
mere  end  det,  der  staar  flydende  til  Raadighed. 
Dette  vil  nok  trykke  den  enkelte  Foretagsomheds 
Udbytte.  Navnlig  vil  det  have  maaske  endda  al¬ 
vorlige  Folger  for  Grundbesidderne  paa  Landet  og 
i  Byerne,  fordi  stigende  Rentefod  altid  følges  af 
synkende  Grundpriser.  Men  paa  den  samlede 
evropæiske  Konjunktur  behøver  en  saadan  Stig¬ 
ning  af  Rentefoden  ikke  at  have  nogen  brem¬ 
sende  Indbydelse,  saa  længe  Folkenes  Købeevne 

er  stor  nok  til  at  betale  noget  højere  Priser. 
Man  bør  jo  nemlig  ikke  glemme,  at  Renter  ikke 
blot  skal  betales,  men  paa  den  anden  Side  og- 
saa  modtages.  De  smaa  Rentiers  vil  have  gode 
Dage,  medens  Producenterne  stønner.  Men  disse 
Rentiers  hører  jo  ogsaa  til  Forbrugerne,  der 
køber  Producenternes  Frembringelser.  Lige  saa 
meget  som  Renteydernes  Købekraft  falder,  lige 
saa  meget  stiger  Rentenydernes.  I  den  store 
evropæiske  Omsætningshelhed  vil  Rentefodens 
Stigning  derfor  næppe  være  et  Moment  af  kvæ¬ 
lende  Retydning  for  Højkonjunkturen. 

I  tredie  Linie  kommer  Skatterne.  Naturligvis 
vil  alle  Folkeslag,  navnlig  de  krigsførende, 
komme  til  at  betale  meget  betydelige  Skatter, 
der  vil  hemme  den  økonomiske  Fremgang  for 
hver  enkelt  Skatteyder.  Den  Del  af  Skatterne, 
der  anvendes  til  Understøttelser  og  Pensionering 
af  Krigsinvalider  og  -efterladte,  og  som  tjener 
som  Rentebetaling  for  indenlandske  Laan,  er 
atter  kun  en  Omlægning  af  Værdierne,  idet  de 
forøger  Købeevnen  hos  Modtagerne  i  samme 
Grad  som  de  svækker  den  hos  Skatteyderne. 
Anderledes  med  den  Del  af  Skatterne,  der  dæk¬ 
ker  Renterne  af  udenlandske  Laan,  navnlig  i 
Amerika.  Her  kunde  der  være  en  Fare  for  den 
evropæiske  Højkonjunktur,  idet  disse  Beløb 
svækker  de  evropæiske  Markeder  til  Fordel  for 
et  andet  Samfund.  Men  da  man  i  Amerika 
allerede  længe  før  Krigen  har  haft  særlig  høje 
Lønninger,  og  da  delte  Land  ogsaa  staar  som 
Deltager  i  Krigen,  vil  del  ved  Fredsslutningen 
være  i  en  lignende  Situation  som  Evropa,  og 
det  er  dog  et  stort  Spørgsmaal,  om  disse  Laans 
Renter  vil  styrke  det  amerikanske  Tilbud  saa 
meget,  at  det  efter  Krigen  kan  være  en  Fare 
for  en  almindelig  Højkonjunktur  i  den  gamle 
Verden. 

Endelig  kunde  man  som  en  Mulighed  se  en 
Fare  for  Højkonjunktur  deri,  at  en  af  de  krigs¬ 
førende  Parter  kom  til  at  betale  en  klækkelig 
Krigsskadeserstatning.  Dette  vilde  ganske  vist 


svække  Købeevnen  bos  den  betalende  Part  gan¬ 
ske  betydeligt,  men  det  vilde  ikke  gavne  Sejr¬ 
herrerne,  at  saaledes  den  anden  Halvdel  af  Ev¬ 
ropa  var  ude  af  Stand  til  at  betale  de  høje 
Priser  og  derved  forhindre  Udviklingen  af  en 
almindelig  Højkonjunktur.  Man  kan  derfor  gaa 
ud  fra,  at  selv  om  der  bliver  Tale  om  Krigs¬ 
skadeserstatninger,  saa  vil  Kravene  ikke  blive 
spændt  saa  højt,  at  de  aldeles  vil  lamme  Mod¬ 
parten.  Men  mindre  Erstatning  vil  formodentlig 
kun  virke  som  Laan  optaget  i  Udlandet  og  vil 
hjælpe  den  sejrende  Part  øjeblikkelig  ud  over 
Valutaspørgsmaalet.  Og  dette  vil  før  virke  frem¬ 
mende  end  hemmende  for  en  Højkonjunktur. 
Den  samme  Virkning  vil  det  have,  hvis  Kon- 
tribulionerne  dikteres  i  Form  af  Koncessioner 
eller  handelspolitiske  Fordele. 

Sluttelig  vil  det  ganske  vist  kunne  have  al¬ 
vorlige  Følger,  hvis  de  tilbagevendende  Soldater 
fysisk  ikke  bringer  den  gamle  Legemskraft  og 
psykisk  ikke  den  gamle  Vilje  til  Fredsarbejde 
med  hjem.  Men  dette  er  Spørgsmaal,  til  hvis 
Besvarelse  man  ikke  logisk  kan  slutte  sig,  og 
som  derfor  kun  kan  staa  aabent  som  en  Be¬ 
tænkelighed. 

Naar  man  vil  se  bort  fra  denne  sidste  Be¬ 
kymring,  turde  det  fremgaa,  al  alle  de  Momen¬ 
ter,  der  peger  i  Retning  af  en  udpræget  Høj¬ 
konjunktur,  er  ret  stærke  og  alsidige,  medens 
de,  der  peger  i  modsat  Retning,  er  svage  og 
angribelige.  Maaske  bør  dog  det  ene  farlige 
Punkt,  nemlig  Grundejendom  og  Obligations¬ 
markedet  særlig  fremhæves,  navnlig  hos  os,  hvor 
Grundværdien  i  den  sidste  Tid  vistnok  er  drevet 
usundt  højt  op. 

I  del  store  og  hele  har  man  derfor  Ret  til  at 
haabe  paa  en  sund  og  kraftig  Højkonjunktur 
efter  Krigen,  saaledes  at  Frugten  af  denne  fryg¬ 
telige  Svøbe  vil  kunne  blive  en  Stigning  af  Løn¬ 
højden,  af  Eksistensbetingelserne  og  hele  det 
civilisatoriske  og  kulturelle  Niveau  hos  alle 
Folkeslag. 


Den  engelske  Svovlsyreindustri. 

Krigsindustri-Afvikling  og  industriel  Konsolidering  i  Udlandet. 


I  de  sidst  hertil  ankomne  Numre  af  »Chemi- 
ker  Zeituhg«  linder  vi  en  meget  interessant  Ar¬ 
tikel  af  Dr.  Wilhelm  A.  Dyes,  der  beskæftiger 
sig  med  de  engelske  og  amerikanske  Svovlsyre¬ 


industriers  Forhold  og  Udvikling  under  Krigen. 
Da  Artiklen  endvidere  frembyder  anden  Inter¬ 
esse,  idet  den  belyser  en  Industrigrens  Forbe¬ 
redelser  til  al  imødegaa  de  naturnødvendige 

Forandringer,  som  Krigens  Ophør  vil  bringe, 
og  da  Planerne  i  udstrakt  Grad  løser  dette 
brændende  Spørgsmaal,  der  ogsaa  uden  Tvivl 
vil  paatvinge  sig  herhjemme,  skal  vi  i  det  føl¬ 
gende  fremføre  Dele  af  engelske  Beretninger  samt 
et  Uddrag  af  Doktor  Dyes’s  Meddelelser  ledsa¬ 
get  af  Kommentarer. 

Med  Hensyn  til  den  engelske  Svovlsyreindustri 
blev  der  af  Regeringen  i  Februar  1917  nedsat 
et  Udvalg  med  det  dobbelte  Formaal  at  vare¬ 
tage  Nationens  og  denne  Industris  Fremtids¬ 
interesser,  i  hvilket  Udvalg  blandt  andet  Repræ¬ 
sentanter  for  de  største  Svovlsyre-  og  Super¬ 
fosfatfabriker  fik  Sæde. 

Af  Udvalgets  nu  afgivne  Beretning  fremgaar, 
at  Ind-  og  Udførslen  i  England  af  Svovlsyre 
før  Krigen  ingen  Rolle  spillede.  Udvindingen 
foregik  for  største  Delen  i  Blykamre,  Efterspørg¬ 
slen  efter  koncentreret  Syre  var  yderst  ringe,  og 
3  Firmaer  dækkede  bele  Forbruget.  I  Forbin¬ 
delse  hermed  kan  nævnes,  at  Svovlsyren  til 
Superfosfatfabrikationen  var  en  Sæsonartikel, 
der  før  Krigen  krævede  30  pCt.  af  Forbruget. 
Yderligere  blev  der  anvendt  større  Kvanta  til 
Klorkalk,  ligesom  Fabrikationen  af  Saltsyre, 
Sulfat,  Alun,  Regeneration  af  Fedt  (sp.  fra 
Tekstilindustrien),  Kobbervitriol  m.  m.  krævede 
betydelige  Mængder,  medens  Farverierne,  Bleg¬ 
ning,  Farvefabrikerne,  Olieraffinaderierne  og 
Sprængstofindustrien  kun  lagde  Beslag  paa  for¬ 
holdsvis  mindre  Kvanta. 

Ved  Begyndelsen  af  Krigen  blev  der  paa  For¬ 
anledning  af  Lord  Moultom  nedsat  et  Udvalg, 
der  skulde  beskæftige  sig  med  Svovlsyrespørgs- 
maalet,  og  Svovlsyrefabrikanterne  indvilgede  i 
at  give  Regeringen  Tilsagn  om  dennes  Præfe¬ 
rencestilling  med  Hensyn  til  Aftagelse  af  Syre 
til  Ammunitionsfremstilling.  Som  Følge  af  denne 
Industris  stærke  Forøgelse  maatte  Mangel  paa 
Svovlsyre  naturnødvendigt  gøre  sig  gældende, 
og  dette  gik  i  første  Række  ud  over  Gødnings¬ 
industrien. 

Den  kolossale  Udvidelse  af  Sprængstofindu¬ 
strien  maatte  nødvendigvis  kræve  vidtrækkende 
Ændringer  i  Svovlsyrefremstillingen.  I  Begyn¬ 
delsen  blev  der  kun  bygget  Anlæg  til  Koncen¬ 
trering  af  Kammersyren.  Produktionen  af  denne 
blev  forøget  derved,  at  man  udnyttede  Bly¬ 
kamresystemerne  intensivere,  forringede  Svovl- 
syretilskudet  til  Gødningsindustrien  og  endvidere 
for  visse  Industriers  Vedkommende  indførte  An¬ 
vendelsen  af  surt  Sulfat  som  Erstatning  for  Svovl¬ 


syre,  idet  samtidig  Oleum  i  betydeligt  Kvanta 
indførtes  fra  U.  S.  A.  Man  blev  imidlertid  hur¬ 
tig  klar  over,  at  disse  Forholdsregler  langt  fra 
var  fyldestgørende,  og  man  anlagde  derfor  nye 
Virksomheder  til  Fremstilling  af  Oleum  i  For¬ 
bindelse  med  Regeringssprængsloffabrikerne, 
samtidig  med  at  det  blev  paalagt  de  private 
Fabriker  at  udvide  deres  Kammersystemer  og 
Koncentrationsanlæg.  Resultatet  heraf  er,  at  Eng¬ 
land  raader  over  en  Svovlsyreindustri,  hvis  Ka¬ 
pacitet  er  langt  større  end  det  tilsvarende  For¬ 
brug  før  Krigen,  og  hermed  er  der  for  denne 
Industri  skabt  det  samme  vanskelige  Spørgs¬ 
maal  som  for  saa  mange  andre  Krigsindustrier: 
»Hvorledes  bliver  Tiden  efter  Krigens  Ophør, 
naar  Efterspørgslen  falder?«  Gaar  man  ud  fra, 
at  der  vil  indtræde  normale  Arbejdsforhold  efter 
Krigen,  saa  er  Kammersyrekapaciteten  omtrent 
60  pCt.  større  end  før  Krigen,  og  af  disse  60 
pCt.  falder  omtrent  Halvdelen  paa  Anlæg,  der 
hører  under  Ammunitionsministeriet  eller  er 
forpagtet  af  dette. 

Naar  vi  nærmere  undersøger  Forholdene  in¬ 
denfor  den  engelske  Ammoniumsulfat-  og  Super- 
fosfatindustri,  saa  var  disse  Industrier  som  sagt 
før  Krigen  Hovedaftagerne  af  Svovlsyre.  Imid¬ 
lertid  bar  Fremstillingen  af  Biprodukter  inden¬ 
for  disse  Industrier  taget  stærk  Fart.  Før  Kri¬ 
gen  var  Produktionen  omtrent  400,000  Tons 
Ammoniak  beregnet  som  Ammoniumsulfat.  Om¬ 
trent  15  pCt.  af  Produktionen  kom  imidlertid 
ikke  paa  Markedet  i  Form  af  Sulfat,  men  som 
andre  Ammoniakprodukter,  og  af  Produktionen 
af  Ammoniumsulfat  anvendtes  kun  60,000  Tons 
i  Moderlandet,  Resten  blev  udført.  I  de  Aar, 
der  gik  forud  for  Krigen,  var  Fremstillingsfor¬ 
boldene  for  Superfosfat  ret  usikre,  idet  Ind¬ 
førslen  deraf  tog  stærkt  til  samtidig  med  at 
Udførslen  gik  tilbage  fra  160,000  Tons  i  1911 
til  63,000  Tons  i  1913.  Grunden  hertil  er  i 
første  Række  Fremkomsten  af  ny  Superfosfat¬ 
fabriker  i  de  Lande,  der  tidligere  var  henvist 
til  Import  og  tildels  en  Følge  af  den  kontinen¬ 
tale  Konkurrence,  idet  man  der  paa  Grund  af 
gunstigere  Forhold  (Zinkraamaterialer)  var  i 
Stand  til  intensiv  Konkurrence,  saa  meget  des 
mere  som  England  maatte  indføre  saavel  Svovl¬ 
kis  som  Fosfater. 

Under  Krigen  er  Ammoniakfabrikationen  i 
Forbindelse  med  Spørgsmaalet  om  Biprodukt¬ 
fremstillingen  ved  Forkoksningsprocessen  under- 
gaaet  visse  Forandringer  og  Fremskridt.  Selve 

Fremstillingen  af  Ammoniumsulfat  udviser  imid¬ 
lertid  en  forbigaaende  Formindskelse,  idet  store 
Ammoniak  mængder  er  gaaet  til  Ammonium- 
nitratfremstilling,  samtidig  med  at  Svovlsyren  i 
første  Linie  gik  til  Sprængstoffabrikationen. 
Meget  betydelige  Anlæg  er  oprettet  med  det  For- 
maal  at  koncentrere  den  raa  Ammoniak,  og  en 
stor  Del  af  den  Ammoniak,  der  var  bestemt  til 
Ammunitionsfremstilling,  blev  brugt  i  en  saadan 
Form,  at  Anvendelse  af  Svovlsyre  ved  Processen 
ikke  var  nødvendig.  Resultatet  er  en  Tilbage¬ 
gang  i  Ammoniumsulfatproduktionen  fra  350,000 
Tons  aarlig  til  250,000  Tons.  Da  samtidig  den 
indførte  Chilesalpeter  blev  anvendt  til  Ammuni¬ 
tionsfremstilling  steg  Efterspørgslen  efter  Am¬ 
moniumsulfat  til  Gødning  stærkt,  i  hvilken  An¬ 
ledning  Landbrugsministeriet  bestemte,  at  hele 
Overskudet  af  Landets  Ammoniumsulfatprodukt 
gik  til  Gødning,  idet  samtidig  Udførslen  næsten 
bortfaldt,  saaledes  at  kun  ringe  Mængder  blev 
udført  til  de  Allierede  samt  britiske  Besiddelser. 
Den  store  Mangel  paa  disponibel  Svovlsyre  har 
ligeledes  bevirket  Superfosfatfabrikationens  stær¬ 
ke  Tilbagegang1). 

Hovedanvendelsen  af  Svovlsyre  efter  Krigen 
vil  antagelig  blive  til  Gødning.  Storbritannien 
vil  behøve  mere  Ammoniumsulfat  til  Landbru¬ 
get,  men  Udførslen  heraf  vil  sandsynligvis  gaa 
tilbage,  fordi  Tyskland  agter  at  fremstille  store 
Mængder  Luftsalpeter.  Naar  England  optager 
Fabrikationen  heraf,  saa  gaar  nødvendigvis 
Svovlsyreforbruget  tilbage,  da  herved  denne  ikke 
mere  behøves  til  Fremstilling  af  Salpetersyre; 
det  drejer  sig  altsaa  i  Virkeligheden  hovedsage¬ 
lig  om  en  Udvidelse  af  Gødningsindustrien. 
Utvivlsomt  kan  Storbritannien  anvende  en  be¬ 
tydelig  større  Mængde  Superfosfat,  og  Sagkyn¬ 
dige  erkender,  at  et  saadant  forstørret  Forbrug 
vilde  være  særdeles  ønskeligt.  Anvendelsen  af 
større  Svovlsyremængder  til  Fremstilling  af  Su¬ 
perfosfat  maa  desuden  have  stor  Tillokkelse, 
idet  Landbruget  derved  forbedres  og  Jorden 
yderligere  udnyttes;  men  i  hvert  Tilfælde  vil 
der  blive  et  stort  Overskud  af  Svovlsyre,  der 
ikke  vil  være  Anvendelse  for. 

Udvalgets  Betænkning  gaar  nu  ud  paa,  at 
alle  Fabriker  maa  arbejde  sammen  for  i  Nationens 
Interesse  at  forøge  Leveringsevnen  og  gøre  Pro¬ 
duktionen  billigere.  Dette  kan  kun  opnaas  ved 

')  Før  Krigen  indførte  England  hovedsagelig  Svovlkis  fra 
Spanien  og  Norge.  Imidlertid  er  under  Krigen  Anvendelsen 
af  australsk  Zinkblende  begyndt  at  spille  nogen  Koile. 


Sammenslutning  i  et  stort  Syndikat,  hvis  repræ¬ 
sentative  Karakter  med  alle  Midler  maa  fast¬ 
slå  as  og  sikres. 

Mindst  35  pCt.  af  den  før  Krigen  disponible 
Produktion  staar  efter  Krigen  til  Disposition,  og 
Anvendelsen  af  dette  Overskud  vil  frembyde 
store  Vanskeligheder.  Efter  de  Forslag,  der  er 
stillet,  vil  en  forholdsmæssig  Produktionsforrin¬ 
gelse  for  hver  enkelt  Fabrik  ikke  linde  Sted,  da 
en  saadan  vilde  bevirke,  at  de  mindre  gunstigt 
arbejdende  Bedrifter  bibeholdtes,  hvorved  den 
samlede  Industris  Produktionsomkostninger  for¬ 
øgedes.  Fremgangsmaaden  maa  derimod  være 
den,  at  de  mindre  rationelt  arbejdende  Anlæg 
udskydes,  og  derved  Produktionsoverskuds  for¬ 
mindskes.  Mange  Fabriker  vil  naturligvis  her¬ 
ved  komme  i  en  ubehagelig  Situation,  men  disse 
maa  beslutte  sig  til  ganske  at  nedlægge  de  for¬ 
holdsvis  mindre  leveringsdygtige  Anlæg.  Til  Ud¬ 
ligning  af  de  herved  nødvendigvis  fremkomne 
Tab  skal  Regeringen  stille  visse  Beløb  til  Dis¬ 
position,  ligesom  Finansmyndighederne  skal 
drage  Omsorg  for,  at  disse  Fabrikers  Nedlæg¬ 
gelse  lettes.  Naturligvis  skal  nogle  af  disse  An¬ 
læg  bibeholdes  til  at  dække  den  aarlige  Stigning 
af  Forbruget,  der  før  Krigen  var  ca.  3  pCt.  aarlig. 

Blandt  de  af  Udvalget  vedtagne  Bestemmel¬ 
ser  skal  endvidere  nævnes,  at  der  stilles  For¬ 
slag  til  Dyrkning  af  Demonslralionsarealer  i  de 
forskellige  Landsdele,  saaledes  beliggende  at 
Landmændene  i  Nærheden  har  let  ved  at  iagt¬ 
tage  den  Virkning,  som  Anvendelse  af  Kunst¬ 
gødningsmidler  frembringer.  Omkostningerne 
herved  tilskyder  Regeringen.  Ydermere  hen¬ 
stilles  det  til  Regeringen  at  offentliggøre  alle 
Tal  vedrørende  Fremstillingen  af  den  Svovlsyre 
og  de  Kemikalier,  som  Ammunitionsministeriet 
og  Regeringen  under  Krigen  har  fremstillet,  og 
om  muligt  udbrede  dette  Materiale  saa  meget 
som  muligt,  idet  herved  alle  kemiske  Industrier 
vil  være  i  Stand  til  at  komme  i  nøje  Kontakt 
til  de  enkelte  Fabrikationers  Omkostninger. 

Sir  William  Pearce  fra  Spencer  Chapmann  & 
Messel,  Ltd.,  har  anslaaet  Englands  Overskud 
af  Svovlsyre  efter  Krigen  til  350,000  Tons  aar¬ 
lig,  andre  Beregnere  mener  endda  4 — 500,000 
Tons.  Det  siger  sig  selv,  at  Følgen  vil  være 
ikke  alene  Fabrikationens  Indskrænkning,  men 
ogsaa  —  efter  det  engelske  Regeringsudvalgs 
Beretning  —  Nedlæggelse  af  de  mindst  økono¬ 
misk  arbejdende  Fabriker.  Nødvendigheden  af 
at  foretage  disse  Skridt  er  blevet  mødt  med  stor 

Forstaaelse  i  England,  næsten  ingen  har  prote¬ 
steret  herimod;  Spørgsmaalet  bliver  da  i  anden 
Række  at  fastslaa,  hvilke  Fabriker,  der  arbejder 
mindst  rationelt,  samt  hvilke  Erstatninger,  der 
bør  ydes  disse  Fabriker.  Regeringen  har  bestemt, 
at  del  tillades  Svovlsyrefabrikerne  at  afskrive 
10  pCt.  p.  a.  paa  deres  Anlæg  beregnet  fra 
Aaret  1915,  og  Regeringen  liar  oprettet  et  sær¬ 
ligt  Fond  af  hvilket  Erstatning  til  de  udsorte- 
rede  Fabriker  skal  tages.  (Det  drejer  sig  altsaa 
paa  en  vis  Maade  om  en  lignende  Fremgangs- 
maade  som  i  Tyskland,  hvor  de  af  Svovlsyre¬ 
fabrikerne  henlagle  Reservebeholdninger  benyt¬ 
tes  til  Afskrivning  paa  de  ny  Svovlfabriker.) 
Ved  de  engelske  Forhandlinger  blev  der  lagt 
Vægt  paa,  at  alle  Fabrikanter  af  Svovlsyre  ti  1- 
traadte  Foreningen;  Undtagelser  blev  overhove¬ 
det  ikke  tilladt,  saaledes  at  man  her  slaar  over¬ 
for  et  Tvangssyndikat  de  facto.  Af  særlig  Vig¬ 
tighed  er  naturligvis  Forholdet  til  de  snuia  Fa¬ 
briker,  der  frygtede  for,  at  deres  Interesser  ikke 
skulde  blive  varetaget,  idel  de  henviste  til  at 
»Erfaringer  pegede  paa,  at  Sammenslutninger 
af  denne  All  førte  til,  al  Ledelsen  lagdes  i 
Hænderne  paa  .4  eller  4  store  Firmaer  eller 
Direktører,  hvorved  de  smaa  Firmaer  blev  for¬ 
fordelt«.  Formanden  Max  Muspratt  afgav  imid¬ 
lertid  Erklæring  om,  at  de  smaa  Firmaer  ikke 
skulde  blive  traadt  under  Fødder. 

Det  er  ganske  interessant  at  se,  hvad  »Cliem. 
Trade  Jour.«  bemærker  til  de  saaledes  fremsatte 
Forslag.  Naar  denne  saakaldte  nationale  Svovl- 
syrefabrikantforening  med  Rette  vil  bære  denne 
Titel  —  siger  Bladel  — ,  saa  maa  Foreningens 
enkelte  Medlemmer  lade  alle  Meningsdivergenser 
fare  og  skrinlægge  al  Skinsyge,  de  maa  saa 
søge  at  bringe  alle  Handelsinteresser,  Arbejds¬ 
forhold  o.  s.  v.  under  een  Hat.  Ydermere  maa 
der  oprettes  et  Centralbureau,  hvortil  k ny  ttes  en 
fagmæssig  ledet  Forsøgsstation ,  der  skal  arbejde 
i  Forbindelse  med  hele  Industrien  og  specielt 
med  en  stor  Fabrik  som  Forsøgsobjekt.  Denne 
Central  maa  organiseres  og  støttes  under  Med¬ 
virkning  af  samtlige  Foreningens  Medlemmer; 
til  Gengæld  vejleder  Forsøgsstationen  samtlige 
Medlemmer,  idet  hele  del  ved  Forsøgsstationens 
Arbejde  fremskaffede  Materiale  ubeskaaret  stilles 
til  alle  Medlemmers  Disposition.  En  saadan  For¬ 
søgsstation  vil  sikkert  betale  sig  og  kunne  yde 
betydeligt  Udbytte,  men  naturligvis  maa  der 
stilles  Krav  om  en  Mindste-Indtægt,  som  samt¬ 
lige  Interesserede  maa  garantere. 


(Muligvis  vil  den  stærkt  voksende  og  med 
stadig  mindre  Omkostninger  arbejdende  Svovl¬ 
industri  i  De  Forenede  Stater,  den  forstørrede 
Produktion  i  Japan  og  den  bedre  Udnyttelse 
af  Svovllejerne  i  Spanien  sammen  med  Tonnage- 
og  Fragtspørgsmaalet  føre  til,  at  et  Antal  Fa¬ 
briker  efter  Krigen  vil  blive  ved  med  at  an¬ 
vende  Svovl  som  Raamateriale  i  Stedet  for 
Svovlkis.) 

Det  engelske  Udvalg  opfordrer  sluttelig  Fa¬ 
brikerne  til  Offentliggørelse  af  Kalkulationer  og 
øvrige  Tal  vedrørende  Fabrikationen,  —  vel  at 
mærke  først  efter  Krigen;  Ghem.  Trade  Jour.« 
mener  imidlertid,  at  det  vilde  være  ønskeligt 
om  disse  Tal  blev  offentliggjort  snarest,  saa¬ 
ledes  al  de  engelske  Svovlsyrefabriker  allerede 
nu  vilde  være  i  Stand  til  at  ruste  sig  til  den 
store  internationale  Konkurrence,  der  sikkert 
vil  blive  skabt  efter  Krigen.  Da  hele  dette 
Grundlag  allerede  har  været  prøvet  af  den  oven¬ 
nævnte  uhildede  Central,  er  det  indlysende,  al 
det  meget  hurtigt  vil  lykkes  at  finde  ud  af, 
hvilke  Fabriker  der  ikke  arbejder  tilstrækkeligt 
økonomisk. 

Hele  dette  industrielle  Program  vil  sikkert 
interessere  den  opmærksomme  Læser  og  ogsaa 
for  en  dansk  Iagttager  give  Stof  til  Eftertanke. 
Man  træffer  her  et  virkeligt  storslaaet  Forsøg 
paa  al  forene  nationale  Interesser  med  Særin¬ 
teresser,  og  alt  synes  al  tyde  paa,  at  man  her 
er  slaaet  ind  paa  den  rigtige  Vej,  og  at  man  — 
i  Modsætning  til  andetsteds  —  har  opnaaet  at 
vinde  Industriens  Tillid. 

Man  bemærker,  at  den  engelske  Regering  har 
haft  den  fulde  Forstaaelse  af,  at  det  vigtigste  for 
Industrien  er  Sikringen  udadtil  efter  Krigens  Op¬ 
hør ,  og  af  Udvalgets  Betænkning  fremgaar,  at 
liegeringen  ikke  har  skget  noget  Middel  for  at 
hjælpe  til  at  konsolidere  Industrien  paa  enhver 
Maade.  Hertil  kommer  det  storslaaede  og  dog 
paa  den  anførte  Maade  forholdsvis  let  realisable 
tekniske  og  merkantile  Samarbejde,  hvorved 
Enighed  indadtil  og  Styrke  udadtil  opnaas  paa 
el  paa  virkeligt  gennemprøvet  Undersøgelse 
frembaaret  Arbejdsgrundlag,  der  nødvendigvis 
maa  udvise  de  for  billig  Produktion  gunstigst 
mulige  Betingelser,  idet  samtlige  Landes  Virk¬ 
somheders  Driftsomkostninger  har  afgivet  Grund¬ 
lag  for  Udarbejdelsen.  Hele  dette  Arbejde  er  ud- 
gaaet  og  udgaar  fra  den  ovenfor  omtalte  For¬ 
søgsstation,  som  har  Æren  af  al  have  udført 

og  vil  komme  til  at  udføre  denne  for  sin  Indu¬ 
strigren  saa  vigtige  Opgave,  og  man  ser  her 
atter,  hvorledes  en  saadan  Forsøgsstation,  orga¬ 
niseret  og  arbejdende  paa  rette  Maade,  saa  at 
sige  kan  blive  af  revolutionerende  Betydning 
for  den  paagældende  Industrigren,  et  Forhold, 
der  jo  iøvrigt  alt  herhjemme  har  fundet  sin  Be¬ 
kræftelse.  Ingen  kan  være  blind  for,  at  en  In¬ 
dustri  organiseret  efter  dette  engelske  Mønster 
vil  staa  meget  stærkt  i  Verdenskonkurrencen, 
samtidig  med  at  Forholdene  indadtil  maa  siges 
at  være  ordnede  paa  en  baade  for  Industrien 
og  Forbrugerne  betryggende  Maade.  Som  det 
fremgaar  af  Doktor  Dyes’  Artikel  og  som  tid¬ 
ligere  omtalt  beskæftiger  man  sig  ogsaa  i  vort 
sydlige  Udland  stærkt  med  Realisering  af  lig¬ 
nende  Problemer.  Maatte  dette  for  vor  i  For¬ 
hold  til  de  store  Landes  lille  Industri  give  An¬ 
ledning  til  lignende  Betragtninger. 

□□□□□□ 

Den  russiske  Industris  Nationali¬ 
sering. 

Overgangslettelser  indføres. 

Den  Nationalisering  af  Industrierne,  d.  v.  s.  Over¬ 
tagelsen  fra  Statens  Side,  som  den  bolschevikiske  Re¬ 
gering  i  Rusland  har  beordret,  bar  fort  til  en  fore¬ 
løbig  Reaktion,  idet  Sovjet-Regeringen  har  maattet 
gennemføre  visse  Lempelser  i  sit  Program  for  al 
undgaa  den  industrielle  Produktions  fuldstændige 
Lammelse.  Del  har  vist  sig  at  der  skal  mere  end 
nogle  Dekreter  til  for  at  faa  det  økonomiske  Maski¬ 
neri  til  at  løbe  rundt.  De  Skuffelser,  der  allerede  er 
lidt,  har  i  al  Fald  vist  Sovjet-Regeringen,  at  Nationali¬ 
seringen  af  samtlige  industrielle  Foretagender  under 
de  nuværende  Forhold  er  en  Opgave,  der  ligger  over 
dens  Evner.  Regeringen  har  derfor  bestemt,  at  Na¬ 
tionaliseringen  som  Regel  kun  skal  gælde  saadanne 
Foretagender,  som  tilhører  Aktieselskaber  og  af  disse 
endda  kun  de  større  Virksomheder.  Som  Norm  tages 
Aktiekapitalens  Størrelse  varierende  efter  de  forskel¬ 
lige  Kapitalbehov  indenfor  de  forskellige  Industribran¬ 
cher.  Alle  industrielle  Foretagender  —  og  for  Resten 
ogsaa  Handelsforetagender  — ,  som  tilhører  koopera¬ 
tive  Foreninger,  er  undtaget  fra  Nationaliseringen  og 
forbliver  Medlemmernes  private  Ejendom. 

Indenfor  Grubeindustrien  nationaliseres  alle  Fore¬ 
tagender,  som  beskæftiges  med  Fremstilling  af  Bear¬ 
bejdning  af  Platin,  Wolfram,  Sølv,  Bly,  Zink  og  As¬ 
best.  For  Jern  og  Kobber,  Kul  og  Petroleum  over¬ 
tages  alle  Aktieselskaber,  ligeledes  Guldgruber  og  Salt¬ 
værker.  Indenfor  den  metallurgiske  Branche  overtages 
alle  Aktieselskaber  eller  private  Foretagender  med 
mere  end  1  Miil.  Rublers  Kapital.  Indenfor  Tekstil¬ 
industrien  omfatter  Nationaliseringen  kun  Aktiesel¬ 
skaber  og  saaledes  at  Grænsen  i  Bomuldsindustrien 


drages  ved  en  Kapital  paa  1  Miil.  Rubler,  i  Uld-,  Lin¬ 
ned-,  Silke-  og  Juteindustrien  ved  Va  Mili.  og  i  Hør¬ 
industrien  ved  200,000  Rubler.  Indenfor  den  elektro¬ 
tekniske  Industri  og  Trævareindustrien  er  Grænsen 
1  Mili.  Rubler,  i  Tobaksindustrien  V 2  Miil.  og  ligele¬ 
des  i  Glas-  og  Keramikindustrien,  i  Læder-  og  Sko¬ 
tøjsindustrien,  i  Dampmølle-,  Sæbeindustrien  o.  s.  v. 
Gummiindustrien  nationaliseres  helt  og  holdent  uan¬ 
set  Aktieselskaber  eller  Kapitalens  Størrelse.  Lige¬ 
ledes  alle  Gas-  og  Vandværker,  Sporvogne  og  Jern¬ 
baner. 

Af  særlig  Interesse  er  de  almindelige  Bestemmelser 
om  Formen  for  Nationaliseringen,  der  tydeligt  viser 
en  Tendens  til  et  Kompromis  med  de  hidtidige  For¬ 
hold.  Disse  gaar  ifølge  *  Industria«  ud  paa  følgende: 

Nationaliseringsdekretet  bestemmer,  at  indtil  videre 
Forordninger  fra  Folkehusholdningsraadet  fremkom¬ 
mer  for  de  enkelte  Virksomheder,  bliver  alle  Virksom¬ 
heder,  som  i  Kraft  af  dette  Dekret  erklæres  for  Sov- 
jet-Republikens  Ejendom,  at  anse  som  vederlagsfrit 
bortforpagtede  til  de  tidligere  Ejere.  Deres  tidligere 
Forvaltning  finansierer  dem  som  hidtil  og  oppebærer 
Fortjenesten  som  hidtil.  Forvaltningsmedlemmerne, 
Direktører  og  andre  ansvarlige  Ledere,  er  ansvarlige 
overfor  Sovjet-Republiken  for  Virksomhedernes  Opret¬ 
holdelse  i  arbejdsdygtig  Stand  og  for  at  Arbejdet  gaar 
sin  regelmæssige  Gang.  Hvis  de  forlader  deres  Stil¬ 
linger  uden  det  paagældende  Sovjet-Organs  Samtykke, 
eller  hvis  Indstilling  af  Driften  sker  uden  bevislig 
tvingende  Grunde,  hefter  de  skyldige  ikke  blot  med 
hele  deres  Formue,  men  ogsaa  strafferetlig.  Alle  Em- 
bedsmænd,  tekniske  og  andre,  Arbejdere,  Direktører 
og  ansvarlige  Ledere  erklæres  at  staa  i  Sovjet-Repu- 
blikens  Tjeneste  og  modtager  af  Virksomhedens  For¬ 
tjeneste  og  Driftskapitalen  samme  Aflønning  som  før 
Nationaliseringen.  Beløb,  som  staar  paa  Forvaltnings- 
medlemmernes  og  Aktionærernes  personlige  Konti, 
beslaglægges  indtil  det  er  afgjort,  om  disse  Beløb  til¬ 
hører  Virksomhedens  Kapital  og  Midler.  Foretagen¬ 
der,  som  tilhører  Produktions-  og  kooperative  Sam¬ 
menslutninger,  er  ikke  underkastet  Ekspropriation. 

Det  er  indlysende,  at  den  Regulering,  som  kun  ju¬ 
ridisk,  men  ikke  økonomisk,  ophæver  den  private 
Ejendomsret,  kun  er  et  Provisorium.  Nationaliserings- 
dekretet  kan  derfor  betragtes  som  en  provisorisk  Be¬ 
slaglæggelse,  en  Sikkerhedsforanstaltning  for  at  for¬ 
hindre,  at  Virksomhederne  sælges,  opløses  eller  væ¬ 
sentlig  ændres  indtil  det  Tidspunkt  maatte  komme, 
da  den  definitive  økonomiske  Overtagelse  fra  Statens 
Side  kan  finde  Sted.  Men  selv  om  Beslaglæggelsen 
kun  er  provisorisk,  betyder  den  dog,  at  Staten  faar 
en  vidtgaaende  Kontrol  over  de  nationaliserede  In¬ 
dustriers  Forretnings-  og  Prispolitik.  Paa  den  anden 
Side  kan  det  ikke  overses,  at  den  Overgangsregulering, 
som  den  udfærdigede  Forordning  gennemfører,  og  som 
skal  bane  Vej  til  virkelig  Statssocialisme,  paa  den  an¬ 
den  Side  byder  en  relativ  let  Vej  til  Tilbagevenden 
til  de  tidligere  Forhold  for  det  Tilfælde,  at  den  socia¬ 
listiske  Regering  skulde  falde  —  dog  være  hermed 
ikke  antydet,  at  det  er  dette  Moment,  der  har  ligget 
til  Grund  for  Dekretets  Lettelse  i  det  oprindelig  rigo¬ 
ristiske  Industriprogram, 

Med  Hensyn  til  de  russiske  Industriers  økonomiske 
Udvikling  under  det  nye  System  turde  denne  i  det 
store  og  hele  blive  smaat  bevendt.  De  tidligere  Ejere 
er  ganske  vist  tvungne  til  at  finansiere  og  lede  Drif¬ 
ten  som  hidtil,  men  nogen  synderlig  Opmuntring  for 
dem  til  at  nedlægge  ny  Kapital  og  nyt  Initiativ  i  Fore¬ 
tagender,  som  naar  som  helst  kan  fratages  dem,  tør 
man  vel  næppe  vente. 

□□□□□□ 

Fabriksbygninger. 

T.  A.  Bergen:  Industriby ggnader.  Udgivet  af  Sveriges 
Industriforbund,  Stockholm  1918. 

Som  Nr.  13  i  sin  Publikationsafdeling,  »Organisa¬ 
tion«,  har  Sveriges  Industriforbund  udsendt  oven¬ 
nævnte  Værk  af  Overingeniør  T.  A.  Bergen,  Chef  for 
A/S  Industribyråns  tekniske  Afdeling. 

Der  er  Grund  til  at  henlede  danske  Erhvervsdri¬ 
vende  og  Teknikeres  Opmærksomhed  paa  Industri¬ 
forbundets  Publikationsvirksomhed,  der  i  sine  for¬ 
skellige  Afdelinger:  »Lovgivning«,  »Organisation«, 
»diverse  Publikationer«  og  »Smaaskrifter«  behandler 
tekniske  og  nationaløkonomiske  Emner,  Organisations- 
spørgsmaal,  handelspolitiske  Spørgsmaal  m.  m. 

Det  er  dels  lykkedes  Industriforbundet  blandt  sven¬ 
ske  Sagkyndige  at  fremkalde  en  Række  forskellige 
originale  Afhandlinger,  og  dels  har  man  oversat  de 
bedste  og  mest  aktuelle  Værker  fra  fremmed  Litera- 
tur.  Ved  at  betragte  denne  Virksomhed  faar  man  et 
klart  og  tillige  noget  vemodigt  Indblik  i,  hvor  fattig 
vor  hjemlige  Literatur  er  paa  disse  Omraader,  hvor 
faa  Erhvervsdrivende,  der  har  fundet  Tid  og  Lejlig¬ 
hed  til  at  gøre  deres  Erfaringer  og  deres  Indsigt  til¬ 
gængelige  for  Almenheden,  og  hvor  lidet  vor  stats- 
økonomiske  Videnskab,  hvis  Interesse  saa  eksklusivt 
ligger  paa  de  sociale  Spørgsmaals  Omraader,  har  for- 
maaet  at  arbejde  sig  ind  i  erhvervstekniske  Under¬ 
søgelser. 

Det  foreliggende  Værk  giver  et  rationelt  og  meget 
klart  holdt  Indblik  over  de  almindelige  Synspunkter, 
der  maa  tages  ved  Indretning  af  Industribygninger, 
men  gaar  ogsaa  ind  paa  de  enkelte  Detailler  ved  Byg¬ 
ningernes  tekniske  Indretning,  ved  Opstilling  af  Ma- 
skinanlæg, Transportindretninger,  Bygningsanlæg  o.  s.  v. 
Bogens  Anlæg  har  medført,  at  Fremstillingen  falder 
helt  igennem  objektiv,  og  dette  Forhold  kan  vist  ifølge 
Sagens  Natur  ikke  være  anderledes;  men  man  kan 
ikke  nægte,  at  det  vilde  være  af  en  overordentlig 
Værdi,  hvis  et  saadant  Værk  kunde  ledsages  med  ud¬ 
førlige  Beskrivelser  af  virkelig  udførte  Anlæg.  Her  gør 
sig  desværre  de  naturlige  Hensyn  gældende,  der  ikke 
gør  det  muligt  for  en  Virksomhed  at  udlevere  den 
Sum  af  aarelang  Erfaring,  af  Initiativ  og  personlige 
Anstrengelser,  som  har  hundfældet  sig  i  de  enkelte 
Anlæg,  til  Almenheden. 

Man  skulde  ikke  synes,  at  det  vilde  være  helt  umu¬ 
ligt  at  fremskaffe  temmelig  udførlige  Tegninger  og 
Beskrivelser  af  Anlæg  i  Udlandet  f.  Eks.  U.  S.  A.,  og 
et  Skrift  indeholdende  saadanne  vilde  danne  det  mest 
værdifulde  Supplement  til  det  foreliggende  Værk,  der 
da  vil  staa  som  den  systematiske  Indledning  dertil. 


Forfatteren  begynder  sit  Arbejde  med  Fremstillin¬ 
gen  af  en  Række  almindelige  Synspunkter  og  slaar 
her  stærkt  til  Lyd  for  Benyttelsen  af  specielle  Eks¬ 
perter  til  Opførelse  af  Fabriker. 

I  overordentlig  mange  Fag  er  imidlertid  Virksom¬ 
heden  saa  speciel  og  Indretningerne  af  en  saa  særlig 
Art,  at  Eksperten  næppe  vil  kunne  yde  nogen  større 
Hjælp  for  de  erfarne  Specialister  og  saaledes  væsent¬ 
lig  vil  blive  en  Art  Ingeniør-Arkitekt,  hvis  Kund¬ 
skaber  væsentlig  kommer  til  Nytte  paa  et  rent  byg¬ 
nings-teknisk  Omraade.  Den  øvrige  Række  kloge  Raad, 
som  alle  er  saa  sande  som  de  er  sagte  Grundsætnin¬ 
ger,  bliver  desværre  ikke  saa  ofte  fulgte,  som  de 
burde. 

Gennem  Bogens  rent  tekniske  Del  om  Bygningernes 
Indretning,  der  beskriver  alle  de  forskellige  Dele  fra 
Fundament  til  Tag,  faar  man  et  overvældende  og 
slaaende  Indtryk  af  den  alt  omfattende  Betydning 
som  Indførelsen  af  Jernbetonbygningsmaaden  har  haft 
for  Industrien.  Det  er  næppe  for  meget  sagt,  at  Ce¬ 
mentindustrien  og  Jernbetonens  Udvikling  har  været 
en  af  de  mest  betydende  Faktorer  for  Muliggørelsen 
af  den  centraliserende  Storindustri. 

Der  er  Grund  til  at  lægge  Mærke  til  de  udførlige 
Beskrivelser  af  moderne  Døre,  Vinduer  og  Tage.  An¬ 
ordninger  for  Anbringelse  af  Transmissioner  o.  s.  v. 
i  Jernbetonbygninger,  der  er  nogle  af  disses  svageste 
Punkter,  behandles  meget  udførligt  med  fortrinlige 
Afbildninger  saavel  af  Detailler  som  af  monterede 
Værkstedslokaler. 

Overingeniør  Carl  A.  Rossander  behandler  i  et  sær¬ 
ligt  Afsnit:  Maskiner  og  Kraftdistribution,  ligesom 
Opvarmnings-  og  Ventilationsspørgsmaal  behandles  af 
Ingeniør  F.  Oscar  Nilsson. 

Medens  de  første  Spørgsmaal  næppe  negligeres 
meget,  er  Varme-  og  Ventilationsspørgsmaalet  en  Sag, 
der  ikke  altid  herhjemme  er  Genstand  for  tilstrække¬ 
lig  indgaaende  Studium,  og  hvor  vi  endnu  har  meget 
at  lære. 

Dette  gælder  i  ikke  mindre  Grad  Belysnings- 
spørgsmaalet,  som  indgaaende  er  behandlet.  Belys¬ 
ningsudviklingen  er  i  Løbet  af  ganske  faa  Aar  skre¬ 
det  frem  med  Kæmpeskridt,  og  det  er  yderst  inter¬ 
essant  at  sætte  sig  ind  i,  hvor  langt  man  er  gaaet 
med  Hensyn  til  virkelig  rationelt  at  kunne  trælle  Be¬ 
stemmelse  om,  hvilket  Belysningssystem  man  skal 
anvende,  haade  ud  fra  økonomiske,  psykologiske  og 
hygiejniske  Grundsætninger. 

Naturligvis  kommer  Forfatteren  ind  paa  Beskri¬ 
velse  af  moderne  Transportindretninger  i  Fabriker, 
og  han  har  her  kunnet  ledsage  sine  Fremstillinger 
med  en  Række  udmærkede  Illustrationer.  Man  faar 
et  levende  Indtryk  af,  hvilken  Kæmpefart  Udviklingen 
ogsaa  her  har  taget,  og  hvorledes  det  nu  er  muligt 
saa  at  sige  overalt  at  anbringe  praktiske  Apparater 
til  Løftning  og  Transport  af  Materiale,  af  Tønder  og 
Sække. 

Arbejdet  slutter  med  en  Fremstilling  af  Fremgangs- 
maaden  ved  Indhentning  af  Tilbud  og  Udførelse  af 
Kontrol.  Her  er  et  Punkt,  hvor  der  naturligvis  daar- 
ligt  kan  gives  bestemte  Regler,  men  hvor  enhver  maa 
gaa  frem  efter  sin  Smag. 

Der  er  al  mulig  Grund  til  at  lykønske  saavel  In¬ 
dustriforbundet  som  Forfatteren  til  Fuldførelse  af 
det  udmærkede  Arbejde,  og  der  er  Grund  til  at  op¬ 
fordre  danske  Næringsdrivende  og  Ingeniører  til  ikke 
at  lade  en  saa  fortrinlig  Skat  og  Erfaringskilde  ligge 
ubenyttet  hen.  For  de  Yngre  vil  Bogen  være  en  Lære¬ 
bog  og  tillige  ved  sin  fængende  og  løftende  Fremstil¬ 
ling  en  Inspirationskilde,  og  for  de  Ældre  en  Haand- 
bog,  der  giver  et  Rygstød  for  de  Erfaringer,  som  er 
vundne  maaskc  gennem  mange  Kampe  og  mange 
Fejlgreb.  Ove  Meyer. 

□□□□aa 

Udvidelser  og  Nydannelser  indenfor 
dansk  Industri. 

Dansk  Industri  udnytter  vedvarende  den  forhaan- 
denværende  Pengerigelighed.  Saa  at  sige  hver  Dag 
kan  man  se  Industriemissioner  i  den  danske  Presse, 
og  gennemgaaende  møder  de  en  velvillig,  ja  til  Tider 
en  overordentlig  Tilslutning  hos  det  kapitalsøgende 
Publikum. 

For  at  begynde  med  Udvidelserne  kan  vi  siden 
vor  sidste  Beretning  anføre  følgende: 

Aktieselskabet  Crome  &  Goldschmidts  Fabriker  har 
emitterct  for  2,5  Mili.  Kr.  nye  Aktier  til  Kurs  140  pCt. 
Herved  er  Selskabets  Aktiekapital  kommet  op  paa  10 
Miil.  Kr. 

Aktieselskabet  Vinde  Værk,  Hobro,  (tidligere  Nor¬ 
disk  Bygningsmaterielkompagni  og  Træskibsbyggeri, 
A/S),  der  ejer  Vindo  Teglværk  ved  Mariager  Fjord, 
et  moderne  Savværk  og  Træskibsbyggeri  med  fore¬ 
løbig  2  færdige  Beddinger  samt  Brugsret  til  4  Ler- 
og  Kridtlejer,  har  udvidet  sin  Aktiekapital  fra  0,3  til 
1  Mili.  Kr.  Heraf  har  0,4  Mili.  Kr.  været  offentlig  ud¬ 
budt  til  108  pCt. 

Aktieselskabet  Marstal  Staalskibsbyggeri  har  fordob¬ 
let  sin  Aktiekapital,  idet  denne  nu  udgør  1  Miil.  Kr. 
De  0,5  Mili.  Kr.  nye  Aktier  har  været  emitteret  til  en 
Kurs  af  108  pCt. 

Aktieselskabet  » Vulkanværftet «  i  Korsør  har  udbudt 
for  0,5  Mili.  Kr.  nye  Aktier  til  Pari  Kurs,  saaledes  at 
Selskabets  Aktiekapital  fremtidig  er  0,8  Miil.  Kr. 

Aktieselskabet  Det  danske  Mælke-Compagni  (Casses 
System)  arbejder  nu  med  en  Aktiekapital  paa  1,5  Miil. 
Ivr.,  idet  det  nylig  har  emitteret  for  0,5  Mili.  Kr.  nye 
Aktier  til  Pari  Kurs. 

Aktieselskabet  See-Jensen  Æ  Co.,  Kjøbenhavns  Dør¬ 
grebs-  og  Metalvarefabrik  og  Søe-Jensen  &  Beyer  har 
øget  sin  Aktiekapital  fra  0,6  til  1,0  Miil.  Kr.  De  nye 
Aktier  har  været  emitteret  til  125  pCt. 

A/S  Det  Danske  Frysnings-Compagni  (A.  Ottesens 
Patenter)  har  udbudt  for  1,4  Miil.  Kr.  nye  Aktier, 
saaledes  at  de  0,5  Mili.  Kr.  heraf  har  været  fremlagt 
i  det  aabne  Marked  til  Kurs  120  pCt.  Aktiekapitalen 
i  dette  Selskab  andrager  nu  3  Mili.  Kr. 

Aktieselskabet  Hasle  Klinker-  og  C  hamo  ttestens  fabrik, 
Bornholms  Kaolin- Chamotte  og  Klinkerfabriker  har 


udvidet  sin  Aktiekapital  fra  0,6  til  1,5  Miil.  Kr.  De 
nye  Aktier  har  været  emitteret  til  108  pCt. 

Endelig  har  » Nordisk  Industrielt  Handelskompagni «, 
A/S,  emitteret  for  0,25  Mili.  Kr.  nye  Aktier;  deraf  0,1 
Miil.  Kr.  offentlig  til  Kurs  106  pCt.  Aktiekapitalen  ud¬ 
gør  nu  0,5  Miil.  Kr.  Selskabet  driver  blandt  andet 
Benkogeri  og  Fodermelsfabrikation. 

Blandt  Nydannelserne  er  det  værd  at  bemærke 
Aktieselskabet  Dansk  Sæbeindustri,  hvis  Formaal  lig¬ 
ger  i  Navnet,  og  som  overtager  og  fortsætter  de  af 
Bruun  &  Andresen,  Kjøbenhavn,  siden  1856,  C.  Rafns 
Fabriker  i  Aalborg,  siden  1863,  Worning  &  Petersen, 
Vejle  Sæbefabrik,  A/S,  Vejle,  siden  1891  og  Holten  & 
Lindemann,  Kjøbenhavn,  siden  1908  drevne  og  i  Drift 
værende  Virksomheder.  Aktiekapitalen  i  det  nye  Sel¬ 
skab  udgør  2,5  Miil.  Kr.  Heraf  har  l1/*  Mili.  Kr.  væ¬ 
ret  offentlig  udbudt  gennem  Privatbanken  til  Kurs 
108  pCt. 

Indenfor  Tekstilbranchen  har  Dansk  Beklædnings¬ 
kompagni  S:  Texlilf abrikker,  A/S,  Kjøbenhavn,  konsti¬ 
tueret  sig  med  en  Aktiekapital  paa  1,5  Mili.  Kr.  Her¬ 
af  har  0,5  Miil.  Kr.  været  fremlagt  i  det  aabne  Mar¬ 
ked  til  Kurs  110  pCt.  gennem  Bankierfirmaet  Aage 
Trier.  Selskabet  overtager  og  fortsætter  de  af  Gros¬ 
serer  Poul  Pagh,  Kjøbenhavn,  tidligere  Firma  Dansk 
Beklædningskompagni,  Kjøbenhavn,  og  Silkeborg  Klæ¬ 
defabrik,  Silkeborg,  hidtil  drevne  Forretninger  med 
deri  værende  Varelager  m.  v. 

Skotøjsbranchen  har  faaet  et  nyt  Foretagende  i 
Carl  J.  Christensen  &  Co.'s  Skotøjsfabriker,  Aktiesel¬ 
skab;  idet  dette  er  bleven  dannet  med  en  Kapital  paa 
0,7  Miil.  Kr.  Heraf  har  de  0,3  Miil.  Kr.  været  offent¬ 
lig  fremlagt  til  108  pCt.  Det  nye  Selskab  overtager 
og  fortsætter  de  af  Firmaerne  Lehmann  &  Wester- 
gaard  og  Carl  J.  Christensen  &  Co.  drevne  Forret¬ 
ninger. 

Paa  Basis  af  den  af  Fabrikant  S.  Rumenapp  siden 
1913  under  Firma  Dansk  Metalvareindustri,  S.  Riime- 
napp  drevne  Fabrikationsvirksomhed  er  dannet  Aktie¬ 
selskabet  Skandinavisk  Metal-Vare-Fabrik  med  en  Ak¬ 
tiekapital  paa  0,3  Mili.  Kr.  Heraf  har  0,1  Mili.  Kr. 
været  offentlig  udbudt  til  Kurs  108  pCt. 

Endelig  har  Automobilindustrien  faaet  et  nyt  Fore¬ 
tagende  i  H.  C.  Christiansen,  Aktieselskab.  Aktiekapi¬ 
talen  udgør  0,6  Miil.  Kr.  Heraf  har  Halvdelen  været 
olfentlig  udbudt  til  Kurs  110  pCt.  Selskabet  overtager 
og  fortsætter  den  af  afdøde  Grosserer  H.  C.  Christian¬ 
sen  tidligere  drevne  Virksomhed  her  paa  Pladsen  med 
tilhørende  Filialer  i  Aarhus  og  Odense,  hvilken  Virk¬ 
somhed  af  Godsejer  J.  Jespersen  er  afkøbt  Boet  og 
af  ham  overdraget  til  Selskabet. 

□□□□□□ 

©  Fra  Nabolandene  © 

Sverige. 

Den  svenske  Kuglelejeindustri  kan  notere  den  op¬ 
sigtsvækkende  Begivenhed,  at  Baltiska  Kullager  A/B 
belt  vil  gaa  op  i  Nordiska  Kullager  A/B.  Sidstnævnte 

maa  i  den  Anledning  udvide  sin  Aktiekapital  fra  17,92 
Mili.  Kr.  til  21,92  Mili.  Kr.,  idet  Baltiska  Kullagers 
Aktier  indløses  paa  den  Maade,  at  to  Baltiska  Aktier 
ombyttes  med  en  Nordiska  Aktie  plus  et  lille  kontant 
Beløb,  og  Baltiska’s  Aktiekapital  er  for  Tiden  8  Mili. 
Kroner. 

Samtidig  med  Købet  har  Køberne  konstateret  Rig¬ 
tigheden  af  de  Oplysninger,  Bestyrelsen  for  Baltiska 
tidligere  har  udsendt,  om  at  dette  Selskab  ikke  er  i 
Besiddelse  af  Tegninger,  som  kunde  hidrøre  fra  Sven¬ 
ska  Kullagerfabriken,  og  denne  sidste  har  yderligere 
faaet  Opfordring  til  gennem  en  Repræsentant  at  for¬ 
sikre  sig  om  samme  Forholds  Rigtighed. 

Et  nyt  stort  Sprængstofselskab,  der  har  til  Formaal 
i  Sverige  at  udnytte  de  af  A/B  Tillit  ejede  og  af  Doc- 
tor  S.  Tisell  dels  gjorte,  dels  erhvervede  Opfindelser 
og  Metoder  til  Fremstilling  af  kraftige  Sprængstoffer 
af  særegen  Art,  er  nylig  bleven  dannet.  Selskabet  vil 
faa  sit  Sæde  i  Thorsåker,  Våsby,  og  vil  faa  en  Aktie¬ 
kapital  paa  mindst  2,  højst  G  Miil.  Kr.  Da  der  alle¬ 
rede  i  Løbet  af  kort  Tid  underh aanden  tegnedes  3 
Miil.  Kr.,  har  ingen  offentlig  Indbydelse  fundet  Sted. 
I  nær  Fremtid  vil  man  paabegynde  Opførelsen  af  en 
Fabrik  i  Nærheden  af  Våsby  Station,  og  Anlæget  for¬ 
ventes  at  kunne  blive  færdigt  i  Begyndelsen  af  næste 
Aar. 

Stockholms  superfosfatsfabrik  A/B,  der  for  nogen  Tid 
tilbage  erhvervede  Aktierne  i  Alby  vattenfalls  A/B,  har 
nu  ogsaa  erhvervet  de  allerfleste  Aktier  i  Allnj  kar- 
bidfabrik  A/B.  Dette  Selskab,  der  har  en  Aktiekapital 
paa  2,5  Mili.  Kr.,  hvoraf  3A  Miil.  Kr.  i  Preferenceak- 
tier,  har  næsten  hidtil  helt  været  domineret  af  engelsk 
Kapital.  Men  nu  er  det  netop  de  i  engelsk  Besiddelse 
værende  Aktier,  der  gaar  over  paa  svenske  Hænder. 
Betalingen  sker  kontant  i  Pund.  Der  er  al  mulig 
Grund  til  at  lykønske  den  svenske  Industriverden  til 
denne  nye  »Erobring  fra  Udlandet«. 

Til  de  Produkter,  der  før  Krigen  hørte  til  de  mere 
unyttige  og  foragtede,  men  som  nu  synes  at  skulle 
faa  en  hel  anden  Vurdering,  hører  ogsaa  Havtangen. 
Ved  en  Række  Eksperimenter  i  de  sidste  Par  Aar  er 
del  bl.  a.  lykkedes  for  en  svensk  Ingeniør  Cron  at 
kunne  paavise  og  relativt  let  at  kunne  udvinde  en 
Række  værdifulde  Produkter  af  Tangen,  som  Lysgas, 
Kul,  Destillater,  som  Metylalkohol,  Aeeton  o.  a.,  Salte, 
som  Natriumsulfat,  Kaliumsulfat,  Klorkalium,  Jod-  og 
Bromsalte,  endelig  et  fortræffelig  Konserveringsmiddel 
for  Træ,  nemlig  Karbaltjære.  Da  Fremstillingsom¬ 
kostningerne  har  vist  sig  at  være  ret  ubetydelige,  er 
det  hurtig  lykkedes  for  Ingeniør  Cron  at  faa  dannet 
et  Aktieselskab,  A/B  Fucus  i  Varberg,  med  en  Kapital 
paa  250,000  Kr.  I  disse  Dage  vil  dette  Selskab  be¬ 
gynde  sin  egentlige  Drift.  Der  regnes  foreløbig  med 
et  Aarsforbrug  paa  1000  Tons  lufttørret  Tang.  Skulde 
den  ny  Industri  blot  i  nogenlunde  stort  Omfang  kom¬ 
me  til  at  svare  til  de  Forventninger,  der  næres,  er  der 
for  Strandbefolkningen  ved  Sveriges  Kyster  skabt  en 
ny  og  betydningsfuld  Indtægtskilde  ved  Tangsamling 
og  Tørring. 


Norge. 

l)e  Forsøg,  der  i  den  senere  Tid  i  Norge  har  været 
drevet  paa  at  udvinde  Salt  af  Søvand  ved  Hjælp  af 
elektrisk  Strøm,  er  forsaavidt  kronet  med  Held,  som 
man  vil  gaa  igang  med  Anlæg  af  industrielle  Bedrifter 
baseret  paa  de  vundne  Resultater. 

De  videnskabelige  Forsøg  har  været  drevet  af  Ke¬ 
miker  Henrik  Buli  og  Professor  Helland  Hansen  i 
Bergen  samt  af  Diplomingeniør  .1.  Isaacksen,  Ivristi- 
ania.  Paa  Baggrund  af  disses  Arbejder  er  A/S  De 
norske  Saltverker  bleven  dannet,  og  blandt  de  ledende 
Mænd  staar  her  Statsminister  Michelsen  og  Skibsreder 
Olaf  Ørvig,  Bergen. 

Det  er  Meningen  at  anlægge  to  Fabriker,  en  paa 
Vestlandet  og  en  i  det  nordlige  Norge,  hver  beregnet 
paa  en  aarlig  Produktion  af  ca.  50,000  Tons.  Foruden 
almindelig  Salt  vil  der  ved  Fabrikerne  kunne  udvin¬ 
des  en  Række  andre  Produkter  som  Kalisalte,  Mag¬ 
niumsalte,  Glaubersalt,  Jod  m.  v.  Anlægskapitalen  be¬ 
regnes  til  20  Miil.  Kr.,  saa  det  er  om  noget  virkelig 
stort  og  betydningsfuldt,  det  drejer  sig.  Denne  Salt¬ 
værkssag  har  da  ogsaa  været  meget  diskuteret  i  Pres¬ 
sen;  der  har  været  nogen  Stemning  for  Statsbedrift 
eller  i  hvert  Fald  Statsindløsningsret,  men  de  initiativ¬ 
tagende  Mænd  har  stærkt  boldt  paa,  at  Selskabet  dan¬ 
nedes  rent  privat,  selvom  det  m.  H.  t.  den  forhaan- 
denværende  Maksimalprispolitik  o.  s.  v.  var  nødvendig 
at  slutte  en  Overenskomst  med  Staten  om  disse  For¬ 
hold,  og  dette  Synspunkt  er  bleven  det  endelig  sej¬ 
rende  i  Saltværkssagen. 

Det  store  Fabrikanlæg  i  Indre  Aalvik,  Hardanger 
A/A  Bjolvefossen,  har  begyndt  Driften.  Egentlig  skulde 
det  have  været  færdig  i  Juli  1917,  men  de  vanskelige 
Tider  har  naturligvis  medført  adskillig  Forsinkelse 
ogsaa  her.  Man  faar  iøvrigt  et  Indtryk  af  Anliegets 
imponerende  Størrelse,  naar  man  faar  at  vide,  at  der 
i  Kraftstationen  er  installeret  3  Generatorer  hver  paa 
12,000  HK. 

Hele  Anlæget  vil  kunne  tilvirke  ca.  30,000  Tons 
Cyanamid  pr.  Aar;  og  dette  Gødningsstof  vil  hoved¬ 
sagelig  finde  Afsætning  blandt  norske  Landmænd,  som 
i  stor  Mængde  staar  som  Aktionærer  i  Selskabet.  For¬ 
øvrigt  vil  Produktet  blive  afsat  paa  aabent  Marked  i 
Ind-  og  Udland.  Selskabet  raader  over  rige  Kalkfelter. 
Til  fuld  Drift  kræves  00,000  Tons  Kalksten  pr.  Aar. 

Nylig  har  der  været  indbudt  til  Tegning  af  Aktier 

1  A/S  Knoben  Molybdængruber.  Selskabets  Forret¬ 
ningskontor  skal  være  i  Kristiania,  den  konstituerende 
Generalforsamling  er  afholdt,  og  Aktiekapitalen  er 
fastsat  til  23A  Mili.  Kr.  Knaben  Molybdængruber 
overtager  Knaben  Mines  i  Forbindelse  med  betydelige 
Beholdninger  af  Materiel,  Værktøj,  Ammunition,  In¬ 
ventar,  Proviant  m.  v.,  der  siden  Januar  1918  har  lig¬ 
get  paa  norske  Hænder.  Før  den  Tid  og  efter  190;? 
har  Knaben  Mines  tilhørt  det  engelske  Selskab  The 
Blackwell  Development  Corporation  Ltd.  Knaben 
Mines  Nr.  1  har  med  Afbrydelser  været  drevet  siden 
1885  og  har  produceret  mere  Molybdænglans  end  no¬ 
gen  anden  Enkeltgrube  i  Verden.  Knaben  Mines  Nr. 

2  er  nylig  bleven  udbygget.  Den  samlede  Produktion 
ansættes  med  Vaskeriernes  nuværende  Kapacitet  til 

ea.  140  Tons  100%  M0S2  pr.  Aar,  ln  oral' 30  Tons  paa 
Nr.  1  og  110  Tons  paa  Nr.  2. 

A/S  Bureau  for  Ilydroelektrisk  og  kemisk  Industri, 
Bergen  er  Navnet  paa  et  nyt  Selskab,  der  er  dannet 
med  det  Formaal  ved  Studier  og  Eksperimenter  at  til¬ 
rettelægge  Metoder,  eventuelt  udarbejde  nye  saadanne 
for  at  fremme  den  teknisk-kemiske  Industri,  drive 
konsultativ  Virksomhed  og  assistere  ved  Dannelsen  af 
industrielle  Selskaber.  Forretningskontoret  bliver 
Bergen,  og  Aktiekapitalen  sættes  til  Minimum  0,3, 
Maksimum  0,4  Mili.  Kr.  Som  administrerende  Direktør 
har  man  sikret  sig  dr.  ing.  N.  Titlestad,  der  baade  i 
Udlandet  og  Norge  har  studeret  industrielle  Metoder 
indenfor  den  elektrotekniske  Branche. 

Paa  Grund  af  den  øgede  Efterspørgsel  efter  Kæder 
o.  1.  er  Norsk  Ankerkj  ætting  fabrik  i  Kristiania  gaaet 
til  en  betydelig  Udvidelse  af  Fabrikationsvirksomhe¬ 
den,  der  skulde  være  tilendebragt  ved  næste  Aars  Be¬ 
gyndelse.  Til  den  Tid  skulde  man  kunne  levere  det 
i  denne  Branche  hørende  Udstyr  til  Skibe  op  til  10,000 
Tons.  Fabriken  vil  producere  saavel  for  det  norske 
som  det  udenlandske  Marked  og  mener  efter  Udvi¬ 
delsen  at  være  fuldt  konkurrencedygtig  med  tilsva¬ 
rende  udenlandske  Virksomheder. 

Det  store  norske  Aktieselskab  »Borregaard«,  der, 
som  det  vil  erindres,  i  Forsommeren  overtog  det  en¬ 
gelske  Kellner-Partington  Selskabs  vidtstrakte  Anlæg 
i  Norge  foruden  flere  andre  Lande,  har  nylig  beslut¬ 
tet  at  opføre  et  stort  Fabrikskompleks  for  Udvin¬ 
ding  af  Sulfitsprit.  Denne  bliver  udvundet  af  Affald 
fra  Cellulosefabrikationen,  og  ved  den  nye  Fabriks 
Anlæg  (ved  Sarpsborg)  bliver  der  saaledes  Lejlighed 
til  at  udnytte  store  økonomiske  Værdier,  der  tidligere 
gik  til  Spilde.  Man  har  beregnet,  at  der  vil  blive  Tale 
om  en  Minimumsproduktion  paa  \l/±  Miil.  Liter  aar- 

lig- 

□□□□□□ 

Spiritusfabrikation  af  Karbid 
og  Sulfitlud. 

Der  er  vistnok  faa  Industrier,  som  staar  overfor 
Muligheden  af  saa  voldsomme  Forskydninger  i  sit 
Grundlag  som  Spiritusindustrien,  og  det  lønner  sig 
derfor  nok  at  beskæftige  sig  med  Tal,  som  nylig  er 
forelagt  den  tyske  Rigsdag  (Reichstagsdrucksachen 
1918,  Nr.  1460),  og  som  er  refereret  i  »Zeitschrift  flir 
angewandte  Chemie«  Nr.  74,  W.,  Pag.  466. 

Referatet  indledes  med  følgende  Ord: 

»Angaaende  den  fremtidige  Fremstilling  af  Alkohol 
af  Karbid  udtaler  Lovudkastet  sig  meget  forsigtigt, 
idet  det  er  uvist,  om  de  ved  Statens  Hjælp  oprettede 
store  Karbid- Værker  vedvarende  vil  forarbejde  det 
udvundne  Karbid  til  Kvælstofforbindelser,  eller  om 
det  maaske  paa  Grund  af  andre  Metoders  Fortrin  er 
ønskeligt  at  forcere  andre  Anvendelsesmuligheder  for 
Karbid  .  .  .  .« 

Referatet  opstiller  følgende  Tabel  over  Spiritus¬ 
produktionen  og  Omsætningen,  som  vi  supplerer  med 
Sammenstillinger  af  Artiklens  mange  Tal: 


Produktion 

Indførsel 

Udførsel 

hl. 

hl. 

hl. 

Tyskland . 

3.844.000 

1'4.000 

15.000 

Belgien . 

303.000 

9.000 

66.000 

Danmark . 

131.000 

12.000 

7.000 

Frankrig . 

3.000.000 

182.000 

310.000 

Storbritannien  og  Ir¬ 
land  . 

1.31(5.000 

187.000 

287.000 

Nederlandene . 

393.000 

64.000 

225.000 

Norge . 

33.000 

17.000 

500 

Ostrig . 

1.590.000 

112.000 

250.000 

Rusland . 

6.064.000 

— 

317.000 

Sverige . 

232.000 

16.000 

3.000 

Ungarn . 

1.392.000 

51.000 

157.000 

Indførselsoverskudet  i  Norge  andrager  50  pCt.,  Ud- 
førselsoverskudet  i  Holland  andrager  40  pCt.,  medens 
tilsvarende  Tal  i  ingen  af  de  andre  Lande  udgør  over 
10  pCt.,  i  ethvert  Tilfælde  for  Tyskland  gældende  for 
1913-14. 

For  1913—14  opgives  som  Raastofkilde  i  Tyskland: 

Kartofler .  3.108.000  hl. 

Korn .  559.000  - 

Melasse . 151.000  - 

3.818.000  hl. 

Resten,  26.000  hl.  maa  da  tænkes  fabrikeret  af  Sul¬ 
fitlud  og  Savspaaner,  og  denne  sidste  Kategori  har 
under  Krigen  vundet  stærk  Fremgang,  saaledes  at  der 
nu  af  hver  af  disse  Kilder  laves  omtrent  lige  saa  me¬ 
get  Spiritus  som  i  Danmark  i  1913—14,  nemlig  116.000 
hl  respektive  107.000  hl  imod  Danmark  131.000  hl. 
Der  foreligger  følgende  Enkeltheder: 

Sulfitlad.  Tyskland  fremstiller  aarlig  600.000  Tons 
Cellestof,  hvoraf  endnu  knap  den  til  Halvdelen  (287.000 
Tons)  svarende  Sulfitlud  gaar  til  Brænderibrug. 

Af  1  m3  Lud  vindes  9— 9l/2  Liter  Alkohol. 

Til  1  Ton  Cellestof  svarer  40  Liter  Alkohol. 

Regeringen  har  ydet  11  Fabriker  ialt  8.500.000  Mk. 
Laan-Anlægskapital. 

Savspaaner.  Der  er  oprettet  3  Fabriker  (Koln,  Dan- 
zig,  Stettin),  hvortil  Staten  har  anvendt  21.000.000  Mk. 
1  Oldenburg  er  for  privat  Regning  bygget  et  fjerde 
Værk.  100  kg  tørre  Savspaaner  yder  6  Liter  Alkohol. 

Tyskland  raader  over  aarlig  500.000—1.000.000  Tons 
Savspaaner,  af  hvilke  dog  kun  i  nævnte  4  Fabriker 
238.000  Tons  er  forarbejdet. 

Angaaende  Tekniken  giver  Referatet  ret  detaillerede 
Tal  og  tekniske  Oplysninger,  saasom  Temperaturer, 
Procentindhold  og  Karrum  for  Sulfitludens  Vedkom¬ 
mende. 

Om  Savspaaner  gives  ligeledes  Oplysninger  med 
Bemærkningen,  at  Bekostningerne  er  rigelig  høje,  hvis 
ikke  Resterne  kan  bruges  som  Kvægfoder,  og  Bær¬ 
men  udnyttes  til  kemiske  Præparater. 

Endelig  nævnes  om  Kalcium-Karbid  nogle  inter¬ 
essante  Tal: 

1  KAV-Aar  =  8000  KW  Timer  yder  af  2,5  Tons  Kul 
og  4  Tons  Kalksten  2  Tons  Karbid,  hvoraf  atter  faas 
1  Ton  =  1262  Liter  Alkohol,  som  kan  fremstilles  for 
24  Mk.  pr.  hl.  —  Tyskland  fremstiller  4.500.000  Tons 
Karbid,  og  Spiritusproduktionen  i  1913 — 14  kræver  kun 
600.000  Tons. 

Som  bekendt  er  denne  nye  Industri  i  stærk  Frem¬ 
vækst  i  Schweiz,  ligesom  man  ogsaa  i  Norge  har  gjort 
væsentlige  Forarbejder  til  Optagelsen. 

Mindre  Meddelelser. 

Østrigsk  Krigsøl. 

I  en  Indberetning  til  Udenrigsministeriet  meddeler 
det  kgl.  danske  Generalkonsulat  i  Wien,  at  den  store 
Sukkerroehøst  —  man  taler  om  det  dobbelte  Kvan¬ 
tum  af  Aaret  1917's  —  har  muliggjort  det  for  Mini¬ 
steriet  for  Folkeernæring  foruden  Korn  m.  m.  ogsaa 
at  anvise  en  større  Mængde  Sukkerroer  til  Ølbryg¬ 
ning.  I  Roeegnene  har  Bryggerierne  allerede  i  det  for¬ 
løbne  Aar  gjort  nogle  Erfaringer  med  Hensyn  til  An¬ 
vendelsen  af  Sukkerroer  for  Tilberedning  af  01.  Man 
lagrer  dem  i  tørre  Kældere  ved  ca.  Nul  Grad  eller 


tørrer  Roeskiverne  paa  Tørreindretninger  for  at  kon¬ 
servere  dem.  Forsøg  udføres  af  Laboratorier  og  Øl- 
virksomheder  i  Særdeleshed  med  Hensyn  til  Størrel¬ 
sen  af  Øltilsætningen.  Ogsaa  for  Kaffeerstatning,  Spi¬ 
ritus-  og  Marmeladefabrikation  linder  nu  til  Dags 
Sukkerroer  Anvendelse  i  Østrig. 

Fund  af  Fosforit  paa  norsk  Spitzbergen. 

Den  af  Norsk  Spitzbergens  Kompagni  udsendte 
Ekspedition  har  opdaget  en  Fosforitaare  paa  Vs  Meter 
i  Gennemsnit,  men  hvis  Dybde  endnu  er  ukendt.  En 
Prøvelast  paa  150  Tons  er  afsendt  til  Superfosfatfabri¬ 
ken  i  Bergen. 


ORGANISATIONS-  06  FORENINGS-MEDDELELSER. 


Gebyrer  til  Dansk  Jerncentral. 

Opmærksomheden  henledes  paa,  at  det  hidtil  af 
Dansk  Jerncentral  paa  Erhvervenes  Fællesudvalgs 
Vegne  opkrævede  Gebyr  af  Vs  pCt.  for  Medvirkning 
ved  Opnaaelse  af  Licens  for  Plader  fra  Sverige  i  Hen¬ 
hold  til  en  særlig  med  Dansk  Jerncentral  truffet  Ord¬ 
ning  fra  og  med  d.  1.  Oktober  er  blevet  nedsat  til 
Vi  pCt. 

Gebyret  opkræves  som  tidligere  af  Dansk  Jerncen¬ 
tral,  ligesom  der  fremdeles  vil  være  at  erlægge  20  Kr. 
i  Henvendelsesgebyr. 

Kul  fordelings- Kontorerne. 

Adgangen  til  Kulfordelingskontorerne  er  i  Frem¬ 
tiden  ad  Trappen  ved  Bindesbøll  Monumentet,  V. 
Boulevard,  Passagen  mellem  Kunstindustrimuseet  og 
Industribygningen,  3die  Port  tb.  i  Industribygningen. 
Postadresse  som  hidtil  V.  Boulevard  18,  Kjøben- 
havn  B. 

Brændselsolienævnets  Kontor. 

Brændselsolienævnet  flytter  fra  omkring  d.  1.  No¬ 
vember  fra  Industriraadets  Lokaler  til  Pilestræde  48, 
Kjøbenhavn  K.  Tlf.  13,248. 

Svenske  Udførselsforbud. 

Ifølge  Meddelelse  fra  Udenrigsministeriet  er  der 
fra  og  med  den  4.  ds.  fastsat  Udførselsforbud  fra  Sve¬ 
rige  for  følgende  Varer: 

Flint,  Iviselgur  og  Bauxit,  ogsaa  renset;  Flusspat 
og  Kryolit,  naturlig  eller  kunstig,  ogsaa  malet. 


Ler,  ogsaa  slemmet,  malet  eller  brændt;  ligeledes 
Chamotte-,  Dinas-  og  anden  Mørtel. 

Sandsten  og  andre  ikke  specificerede,  bløde,  pul¬ 
veriserede  Stenarter. 

Affald  ved  Træbearbejdning. 

Stennødder,  Nøddeskaller  og  andre  lignende  vege¬ 
tabilske  Raaemner,  ikke  nævnt  særskilt. 

Træemner  til  savede  Kasser,  ikke  nævnt  særskilt. 

Import  af  Bøger  o.  1.  fra  Norge. 

Ifølge  en  fra  den  herværende  britiske  Legation 
modtaget  Meddelelse  vil  der  ikke  fremtidig  blive  af¬ 
krævet  Garantierklæringer  for  Bøger  eller  Tryksager, 
der  indføres  fra  Norge  til  Danmark. 

Oprindelsescertifikater  for  Granit  og  Granitarbejder. 

Ifølge  Meddelelse  fra  Udenrigsministeriet  vil  der 
fremtidig  blive  krævet  Øprindelsescertifikat  for  alle 
Forsendelser  i  Halmpap  af  Granit,  Granitsokler  og 
Kantsten  af  Granit,  der  kommer  fra  Norge,  Sverige, 
Danmark,  Finland,  Holland  eller  Schweiz. 

Transit  af  Silkegaze  gennem  Tyskland. 

Industriraadets  Repræsentant  i  Berlin,  Ingeniør 
Gruse,  henleder  Opmærksomheden  paa,  at  der  ifølge 
Meddelelse  fra  Rigskommissariatet  vil  blive  forlangt 
Afgivelse  af  B.  2.  Erklæring  for  Opnaaelse  af  Transit¬ 
tilladelse  gennem  Tyskland  for  Silkegaze  til  Sigtning 
i  Møllerier  og  lignende,  medens  dette  vedblivende 
ligesom  tidligere  ikke  vil  blive  forlangt  for  alle  an¬ 
dre  Silkevarer  saavel  Metervarer  som  Konfektion. 

UDGIVET  AF  INDUSTRIFORENINGEN  I  KJØBENHAVN 

•  ORGAN  FOR  INDUSTRIRAADET  • 


Nr.  18  15.  NOVEMBER  1918 


Landbruget  og  Industriens  Eksport. 

Angrebene  paa  Dispensations-Afgørelserne. 


Saavel  i  Rigsdagen  (det  lukkede  Møde)  som 
senere  i  Pressen  er  der  fra  Landbrugets  Si¬ 
de  fremsat  Udtalelser  om  Danmarks  Udførsel  i 
det  første  Ilalvaar  af  1918,  ifølge  hvilke  denne 
Udførsel  skulde  omfatte  Industriprodukter  til  en 
samlet  Værdi  af  ca.  100  Millioner  Kroner.  Dette 
Tal  er  fremkommet  ved  af  den  samlede  Udfør¬ 
selsstatistik  at  fraregne  de  store  Poster  for  Ud¬ 
førsel  af  Landbrugsprodukter  (Heste,  Kvæg, 
Smør,  Kod,  Ost,  Æg  og  Fisk).  De  under  de  øv¬ 
rige  Toldpositioner  anførte  Varer  er  da  opfattede 
som  Industrivarer,  henholdsvis  Produkter  af  den 
danske  Industri.  Man  har  herigennem  ment  at 
kunne  paavise,  at  de  givne  Dispensationer  for 
Udførsel  ikke  har  taget  tilstrækkeligt  Hensyn  til 
Landets  egen  Forsyning  med  de  paagældende  Va¬ 
rer  eller  til  Prisniveauet,  saaledes  at  Udførslen 
dels  har  fremkaldt  Mangel  paa  Varer  til  Hjem- 
meforbruget,  dels  bevirket  Forhøjelse  af  Pri¬ 
serne. 

For  nærmere  at  redegøre  for  de  virkelige  For¬ 
hold  og  for  at  paavise  Misforstaaelsen  heri  har 
det  fælles  Dispensationsudvalg  for  Grosserer-So¬ 
cietetet  og  Industriraadet  i  Forbindelse  med 
Erhvervenes  Fællesudvalgs  statistiske  Afdeling 
foretaget  en  udførlig  Bearbejdelse  af  det  forelig¬ 
gende  statistiske  Materiale.  Det  er  saa  heldigt, 
at  man  i  saa  Henseende  besidder  et  ualmindeligt 
omfattende  Materiale  i  de  Indberetninger  om  Ud¬ 
førslen  fra  Toldstederne,  som  har  været  tilstil¬ 
let  Erhvervenes  Fællesudvalg  i  Tidsrummet  fra 
1.  Januar  til  1.  Oktober  d.  A.  Det  var  forst  Hen¬ 
sigten  at  fremskaffe  Oplysningerne  alene  for  det 


første  Halvaar  af  indeværende  Aar,  men  det  viste 
sig,  at  dette  vilde  kræve  megen  Tid,  medens  en 
Bearbejdelse  af  de  allerede  foretagne  Opgørelser 
for  hele  Tidsrummet  fra  1.  Januar  til  1.  Oktober 
vilde  kunne  gennemføres  langt  hurtigere.  I  det 
følgende  skal  vi  fremstille  Resultaterne  heraf,  idet 
vi  har  delt  Udførslen  i  forskellige  Grupper,  af 
hvilke  den  første  omfatter  Raastoffer  og  Affalds¬ 
stoffer,  der  altsaa  falder  ganske  udenfor  Begre¬ 
bet  Industrivarer,  og  som  altsaa  paa  Forhaand 
maa  udelukkes. 

Den  næste  Gruppe  omfatter  transiterede  Indu¬ 
strivarer,  og  for  saadanne  Varer  er  der  først  gi¬ 
vet  Anbefaling  for  Udførsel,  naar  det  i  hvert  en¬ 
kelt  Tilfælde  er  paavist,  at  Udførslen  ikke  skader 
Hjemmemarkedets  Forsyning,  idet  der  skaffes 
Sikkerhed  for,  at  dette  er  dækket  for  et  Tidsrum 
af  fra  3  til  6  Maaneder.  Denne  Transit  omfatter 
store  Poster  af  engelske  og  schweiziske  Modeva¬ 
rer;  endvidere  store  Mængder  af  Galanteri-  og 
Nipsvarer;  dernæst  ogsaa  Smykker  til  betydelig 
Værdi,  endvidere  visse  tyske  Jernvarer,  navnlig 
trukne  Ror,  for  hvilke  Transiten  over  Kjøbenhavn 
til  Sverige  og  Norge  er  opretholdt.  Herunder  fal¬ 
der  ogsaa  en  Vare  som  Film,  og  det  gælder  denne 
som  adskillige  af  de  andre  Varer,  at  det  ikke 
drejer  sig  om  Smaaposter,  men  om  Poster  til  Mil¬ 
lioners  Værdi.  Endvidere  omfatter  denne  Post  en 
betydelig  Mængde  af  tyske,  færdige  Maskiner, 
transiterede  til  Sverige  og  Norge.  Dernæst  tyske 
Fortepianoer  og  schweiziske  Uhre. 

Den  tredie  Post  omfatter  de  egentlige  danske 
Industrivarer.  Disse  kan  atter  skilles  i  3  Grupper: 

A.  Danske  Industrivarer  udført  hovedsagelig 
som  Kompensation.  Herunder  falder:  Sukker, 
Kryolit  og  Benfedt. 

B.  Rene  Luksusvarer  saasom  Sølv-  og  Plet¬ 
varer,  Bijouteri,  Nips,  Skind  for  Bundtmagere, 
finere  Læderarbejde,  Kunst  og  Damekonfektion. 

(i.  Den  tredie  Gruppe  omfatter  en  Række  dan¬ 
ske  Industrivarer  af  forskellig  Art.  Hovedposter¬ 
ne  her  er  Maskiner  og  Maskindele  og  andre  Jern¬ 
varer  samt  Møbel-  og  Træarbejde. 

Udførslen  af  Maskiner  og  Maskindele  har  væ¬ 
ret  mulig,  fordi  vi  bar  været  og  er  tilstrækkelig 
rigeligt  forsynede  med  Raajern,  Profiljern  og 
Staal  til  Fremstillingen  heraf,  og  fordi  en  Næg¬ 
telse  af  Udførslen  ikke  vilde  have  forøget  den 
danske  Maskinindustris  Evne  til  at  forsyne  Hjem¬ 
memarkedet,  eller  rettere  sagt,  vilde  have  for¬ 
øget  denne  paa  ganske  overflødig  Maade,  da  In¬ 
dustrien  har  været  fuldt  i  Stand  til  at  løse  denne 
Opgave.  Derimod  vilde  Standsningen  af  Udførs¬ 
len  have  bevirket  en  omfattende  Arbejdsløshed 
og  en  væsentlig  Fordyrelse  af  den  indenlandske 
Fabrikation,  der  alene  maatte  have  baaret  alle 
Generalomkostningerne. 

Det  fortjener  udtrykkelig  at  fremhæves,  at  i 
alle  Tilfadde,  hvor  der  er  anbefalet  Dispensation 
for  Udførsel  af  Maskiner  og  Maskindele,  er  der 
paa  ganske  enkelte  og  uvæsentlige  Undtagelser 
nær  fra  Udlandet  kompenseret  det  Metal,  som 
indgaar  i  de  udførte  Maskiner.  Det  samme  gæl¬ 
der  for  elektriske  Smaadele. 

For  den  betydelige  Post,  som  hedder  andre 
Jernvarer,  gælder  ganske  det  samme.  Herunder 
falder  en  Vare  som  giødet  Jerntraad  og  Som.  Den 
samlede  Udførsel  heraf  er  dog  kun  en  Femtedel 
af  den  danske  Produktion,  og  om  nogen  ved  den¬ 
ne  Eksport  fremkaldt  Mangel  af  Forsyning  til  det 
danske  Marked  kan  der  ikke  være  Tale. 

Eksporten  af  Møbel-  og  Træarbejde  har  væ¬ 
sentlig  haft  den  Betydning  at  holde  danske  Sned¬ 
kere  beskæftigede,  og  det  kan  ikke  antages,  at 
der  herved  er  voldt  Hjemmemarkedets  Forsyning 
mindste  Skade,  medens  en  Udeladelse  af  denne 
Eksport  utvivlsomt  vilde  have  foraarsaget  en 
stærkt  forøget  Arbejdsløshed  i  Snedkerfaget. 

Det  gælder  for  alle  de  udførte  Industriproduk¬ 
ter,  at  Hjemmemarkedet  ikke  vilde  have  været  i 
Stand  til  at  optage  dem.  For  nogles  Vedkommen¬ 
de  er  Forholdet  endog  dette,  at  Hjemmemarkedet 
overhovedet  ikke  er  Aftager  af  Varerne.  Et  Eks¬ 
empel  herpaa  er  Gummi-Regenerat,  som  frem¬ 
kommer  ved  at  oparbejde  brugte  Gummivarer 


(Galocher),  der  er  indført  fra  Sverige,  og  atter 
udføre  det  saaledes  regenererede  Gummi.  Denne 
Vare  er  imidlertid  af  en  ringe  Kvalitet  og  finder 
ingen  Anvendelse  i  dansk  Industri. 

Om  en  Vare  som  Osteløbe  gælder  det,  at  den 
betydelige  danske  Industri,  som  før  Krigen  var 
oparbejdet  af  dette  Produkt,  der  som  bekendt 
væsentligt  fremstilles  af  her  til  Landet  indførte 
Kalvemaver,  kun  for  en  ringe  Del  har  haft  sin 
Afsætning  i  Danmark. 

Opmærksomheden  henledes  endvidere  paa,  at 
der  blandt  de  eksporterede  Industrivarer  ikke 
findes  Tekstilvarer  i  dette  Ords  almindelige  Be¬ 
tydning,  idet  den  danske  Tekstilindustri  under 
Krigen  udelukkende  har  leveret  til  Hjemmemar¬ 
kedet.  Hvad  der  under  Posten  Tekstilvarer  er 
udført  som  dansk  Industri  er  Hatte  og  Huer,  en 
Vare  af  ret  tarvelig  Kvalitet,  fremstillet  af  Affalds- 
filt,  for  hvilket  der  heller  ikke  er  Marked  her  i 
Landet. 

Som  andre  under  den  almindelige  Gruppe  for 
Tekstilvarer  opførte  Vareposter  kan  nævnes  kun¬ 
stige  Blomster  og  Knapper  samt  polstrede  Møb¬ 
ler,  om  hvilke  det  samme  gælder,  som  alt  anført 
under  de  egentlige  Træmøbler. 

1  den  nedenanførte  Tabel,  i  hvilken  Resulta¬ 
terne  af  Undersøgelsen  er  gengivet  i  summarisk 
Form,  er  tillige  sket  en  Omregning  til  et  Beløb 
af  en  samlet  Udførselsværdi  af  100  Millioner  Kro¬ 
ner  for  at  lette  Sammenligningen  mellem  det  her 
forelagte  Materiale  og  det  tilsvarende  Materiale 
for  det  første  Halvaar.  Det  maa  dog  bemærkes, 
at  man  i  denne  Statistik  er  gaaet  noget  videre 
end  i  den  Sammenstilling,  som  førte  til  de  100 
Millioner  Kroner,  idet  vi  har  medtaget  Huder  og 
Skind,  af  hvilke  Huder  vil  genfindes  under  Raa- 
stoffer  og  Skindene  dels  her  og  dels  i  Gruppen 
for  Luksusvarer. 

Værdien  af  Danmarks  Udførsel  af  Industrivarer , 
Raastoffer  til  Brug  for  Industrien  og  industrielle 
A  ff  aidsprodukter 

fra  1.  Januar  til  30.  September  1918. 


Perioden 

Omregnet 

1.  Jan. — 

til 

30.  Sept. 

100  Mili. 

Raastoffer  og  Affaldsstoffer . 

26,8  Miil. 

15,6 

(uden  Værdi  for  Landet  eller  ud¬ 
ført  som  Kompensation) 
Transiterede  Industrivarer . 

57,5 

33,6 

Danske  Industrivarer . 

87,1  » 

50,8 

ialt .  .  . 

171,4  Miil. 

100,0 

Den  samlede  Post  af  danske  Industrivarer  for¬ 
deler  sig  som  følger: 


Perioden 
1.  Jan. — 
30.  Sept. 

A)  Benyttet  til  Kompensation,  væ¬ 
sentlig  Sukker,  Kryolit,  Benfedt  18,3  Miil. 

B)  Luksusvarer  som  Sølv-  og  Plet¬ 
varer,  Bijouteri,  Nips,  Bundt- 
magerarbejder,  finere  Læderar¬ 


bejder,  Kunst  m.  v.,  ialt .  11,1  » 

C)  Øvrige  Industrivarer .  57,5  » 


ialt...  86,9  Mili. 


Omregnet 

til 

100  Mili. 


10,7 


6,5 

33,6 

50,8 


Posten  under  C)  fordeler  sig  paa  de  enkelte 
Vareposter  som  følger: 


Møbel-  og  Træarbejde . 

10,8 

Miil. 

6,1 

Papirarbejder,  Æskepost,  litografiske 
Varer . 

2,3 

» 

1,3 

Bøger  og  Noder . 

2,9 

» 

1,7 

Maskiner  og  Maskindele . 

7,2 

» 

4,2 

Andre  Jern  varer . 

15,5 

» 

9,2 

Perioden  Omregnet 
1.  Jan. —  til 
30.  Sept.  100  Mili. 

Elektriske  Smaadele  og  teknisk  Por¬ 


celæn  .  3,5  Miil.  2,1 

Elektriske  Elementer .  1,9  »  1,1 

Tobak  og  Spiritus .  1,1  »  0,6 

Fjer .  i,o  »  0,6 

Osteløbe .  2,8  »  1,6 

Gummiregenerat .  1,5  »  0,9 

Vogne .  0,3  »  0,2 

Hatte  og  Huer .  1,0  »  0,6 

Film .  0,6  »  0,4 

Glødelamper .  0,6  »  0,4 

Kemisk-tekniske  Artikler  (Ratin)...  0,5  »  0,3 

Teknisk  Porcelæn .  0,5  0,3 

Andre  Varer .  3,5  »  2,0 

ialt...  57,5  Miil.  33,6 


Det  turde  herefter  vistnok  maatte  indrømmes, 
at  den  fremsatte  Kritik  overfor  vor  Industrieks¬ 
port  hverken  i  den  ene  eller  den  anden  Hense¬ 
ende  er  berettiget. 


Vor  Handelspolitik  og  Industriens  Stilling  efter  Krigen. 

Af  Direktør  ./.  Throne  Holst,  Kristiania. 


Paa  det  store  Generalmøde,  som  den  norske 
Fællesforening  for  Haandværk  og  Industri  af¬ 
holdt  i  Kristiania  i  Dagene  28.  og  29.  f.  M.,  holdt 
Direktør  Throne  Holst  et  ogsaa  for  danske  For¬ 
hold  overmaade  interessant  Foredrag,  som  vi 
gengiver  efter  Talerens  Manuskript: 

Det  ligger  i  Forholdenes  Natur,  begyndte  Ta¬ 
leren,  at  det  i  første  Række  har  været  de  angel- 
saksiske  Stormagters  —  og  da  særlig  Englands 
fremtidige  Handelspolitik,  som  de  allerfleste 
norske  Industridrivende  har  imødeset  med  Spæn¬ 
ding,  —  og  jeg  maa  vel  ogsaa  sige  med  Ængstelse, 
I  hi  under  Krigens  skiftende  Forløb  har  der  som 
bekendt  foreligget  mange  Udtalelser  og  adskillige 
Fakta,  som  er  gaaet  i  Retning  af  at  England  var 
i  Færd  med  at  forberede  en  gennemført  System¬ 
forandring  i  handelspolitisk  Henseende,  som  vilde 
berøre  vore  mest  vitale  Interesser. 

Jeg  skal  bl.  a.  minde  om,  at  England  i  Septem¬ 
ber  Maaned  1915  indførte  en  Række  nye  Told¬ 
satser  i  sin  Tarif,  saaledes  Told  paa  Automobiler 
og  Cykler,  Ure  o.  1.,  og  at  bemærkelsesværdige 
Toldforhøjelser  og  nye  Paalæg  blev  gennemført 
af  Avstralien  i  December  1914,  af  Kanada  i  Fe¬ 
bruar  1915  og  af  Indien  i  Marts  1917. 

Herunder  synes  det  som  der  i  Storbritannien 


selv  blev  gunstigere  Jordbund  for  den  Chamber- 
lainske  Lære  om  en  protektionistisk  Toldpolitiks 
Nødvendighed  som  et  Middel  til  at  knytte  Eng¬ 
lands  Kolonier  til  Moderlandet.  Særlig  har  Han¬ 
delskamrene  i  England  gaaet  i  Spidsen  i  Propa¬ 
gandaen  for  Beskyttelsessystemet.  Man  syntes 
fortrinsvis  at  have  tænkt  sig  en  Toldtarif  graderet 
efter  Englands  Forhold  til  de  forskellige  Lande. 
Der  skulde  da  fastsættes  en  Generaltarif  med  me¬ 
get  høje  Toldsatser.  I  denne  skulde  Kolonierne 
indrømmes  betydelige  Nedsættelser,  de  med  Eng¬ 
land  allierede  Lande  nogle  mindre  Nedsættelser, 
de  neutrale  endnu  mindre  og  de  fjendtlige  Lande 
slet  ingen  Nedsættelser.  Alle  Præferencesatser  og 
andre  Indrømmelser  skulde  være  betinget  af  Gen¬ 
sidighed  og  Modydelser.  Haand  i  Haand  med 
Traktat-  og  Tarifpolitiken  skulde  der  gennemfø¬ 
res  en  protektionistisk  Skibsfartspolitik  og  andre 
Foranstaltninger  af  lignende  Art. 

Flere  officielle  Komitéer  har  i  nylig  frem¬ 
komne  Betænkninger  udtalt  sig  i  lignende  Ret¬ 
ning.  Blandt  andet  har  den  store  i  1916  nedsatte 
Komité,  hvis  Ordfører  var  den  gamle  Frihandels- 
ven,  Balfour  of  Burleigh,  saa  sent  som  i  Foraaret 
fremlagt  en  Betænkning,  hvis  Program  gaar  ud 
paa  Overgangen  til  et  Toldsystem  med  Beskvt- 

telse  for  de  vigtigste  Industrivarer  og  med  Præfe¬ 
rence  for  Kolonierne.  En  stor  Specialkomité  for 
Behandling  af  Spørgsmaal  vedrørende  Tekstilva¬ 
rer  har  i  en  i  Sommer  afgivet  Betænkning  fore- 
slaaet  et  Tvangssystem  med  indgaaende  Kontrol 
over  Tekstilindustrien  og  dens  Raastofforsyning 
og  med  en  streng  Licensordning  overfor  andre 
Lande. 

Imidlertid  er  det  Tidspunkt  nu  indtraadt,  da 
vi  endelig  kan  skimte  Krigens  Afslutning  og 
Fredsunderhandlingernes  Begyndelse,  nemlig  paa 
Grundlag  af  De  Forenede  Staters  Program  — 
paa  Wilsons  Budskab  til  Kongressen. 

Hvor  er  ikke  Situationen  forandret  siden  vort 
sidste  Generalmøde  i  1916!  Man  tænkte  sig  den 
Gang  nærmest  som  Resultat  af  Krigen  to  vældige 
Magtgrupper:  Centralmagterne  paa  den  ene  Side 
som  et  samlet  økonomisk  Autokrati  fra  Hamborg 
til  den  Persiske  Bugt  —  og  de  allierede  Lande  paa 
den  anden  Side  i  en  bitter  økonomisk  Kamp  i  de 
mest  hensynsløse  Former. 

Og  nu  giver  De  Forenede  Staters  Fredsprogram 
os  Bud  om,  at  vi  i  ethvert  Fald  er  kommet  et  væl¬ 
digt  Skridt  nærmere  den  gamle  Drøm  om  Frihan¬ 
del  over  aabne  Grænser  —  og  et  frit  Hav. 

Punkt  3  i  Wilsons  Budskab  lyder  saaledes: 
»Ophævelse  saa  vidt  mulig  af  alle  økonomiske 
Gærder  og  Oprettelse  af  lige  kommercielle  Betin¬ 
gelser  for  alle  Nationer,  som  gaar  med  til  Freden 
og  deltager  i  dens  Opretholdelse«. 

Hvor  er  ikke  denne  Tale  helt  anderledes  end 
Truslerne,  som  er  kommet  til  Orde  i  de  krigs¬ 
førende  Landes  Presse  om  en  Fortsættelse  af  den 
økonomiske  Krig  efter  Krigen. 

En  Gennemførelse  i  Aand  og  Sandhed  af  Wil¬ 
sons  Program  vilde  —  ikke  rettere  end  jeg  kan 
se  —  i  Virkeligheden  betyde  en  fuldstændig  Re¬ 
volutionering  af  Verdensproduktionen,  Verdens¬ 
handelen  og  den  internationale  Skibsfart.  Den 
vilde  muliggøre  en  til  det  yderste  gennemført  Ar¬ 
hejsdeling  mellem  Nationerne,  og  en  Specialise¬ 
ring  af  al  økonomisk  Virksomhed,  hvorved  Ver¬ 
dens  samlede  Produktion  vilde  faa  et  mægtigt 
Stød  fremad. 

Men  jeg  er  selvfølgelig  fuldt  opmærksom  paa, 
at  selv  om  Wilsons  Program  i  sin  Konsekvens 
indeholder  Kravet  om  mere  eller  mindre  uafkor- 
tet  free  hade,  saa  er  det  dermed  kun  Principerne, 
kun  Linierne  som  er  optrukket  for  den  internatio¬ 
nale  Verdenshandel.  Det  staar  tilbage  at  udforme 
de  praktiske  Enkeltheder  ved  Principernes  An¬ 
vendelse  —  og  free  trade  giver  Rum  for  Modifi¬ 


kationer.  Men  frem  for  alt:  i  samme  Grad,  som 
Landenes  Toldtarifer  træder  i  Baggrunden  som 
Middel  i  Handelspolitiken,  vil  det  afføde  nye  For¬ 
mer  for  Konkurrencen  mellem  Nationerne  og 
de  enkelte.  Nye  Former,  som  stiller  vor  Industri 
nye  Opgaver  og  nye  Vanskeligheder  at  overvinde, 
■leg  tænker  ikke  blot  paa  vor  Hjemmeindustri, 
som  er  vokset  op  under  og  har  indrettet  sig  efter 
de  beskyttende  Toldmure.  LIvilke  gennemgrii »en¬ 
de  Omlægninger  vil  ikke  en  frihandelsvenlig 
Frontforandring  over  hele  Verden  nødvendiggøre 
for  f.  Eks.  vor  Tekstilindustri,  for  Værkstedsindu- 
strien,  for  en  stor  Del  af  vor  Næringsmiddelindu¬ 
stri,  for  kort  sagt  den  aller  væsentligste  Del  af 
Hjemmeindustrien? 

Jeg  tænker  ogsaa  paa  vor  Eksportindustri,  som 
sikkerlig  vil  se  Toldskrankerne  afløst  af  nye 
Kampformer  i  Konkurrencen  paa  de  store  Mar¬ 
keder. 

Under  enhver  Omstændighed:  Naar  nu  de 
store  økonomiske  Problemer  melder  sig  efter  Kri¬ 
gen  over  hele  Verden,  vil  de  ikke  blive  løst  — 
og  kan  heller  ikke  løses  —  uden  at  enhver  af 
Nationerne  indretter  sig  med  hele  sin  Kraft  efter 
sine  egne  Interesser. 

Naar  de  tabte  Værdier  skal  erstattes  og  Verden 
skal  genopbygges  efter  Ødelæggelserne,  kan  vi 
være  overbevist  om,  at  alle  Nationer  —  uanset  de 
handelspolitiske  Former  —  bliver  henvist  til  Prin- 
cipet:  Lige  for  Lige,  og  at  ogsaa  vi  mere  end  no¬ 
gensinde  maa  bygge  paa,  hvad  vi  selv  kan  yde 
som  næringspolitisk  Faktor  i  Verdensproduktio¬ 
nen. 

Krigen  har  givet  os  de  mest  haardhændede  Be¬ 
viser  for,  at  det  er  umuligt  for  os  at  basere  vor 
Økonomi  paa  Selvhjælp,  i  den  Forstand,  at  vi 
kan  undvære  eller  næppe  nok  i  væsentlig  Grad 
indskrænke  vor  Import.  Men  vor  Import  er  som 
bekendt  betinget  af  vor  Eksport  og  Overskudet 
af  vor  Skibsfart.  Betydningen  af  vor  Eksport 
ligger  i  at  den  likviderer  Importen  —  og  kun 
deri. 

I  det  sidste  Fredsaar,  1913,  indførte  Norge  Va¬ 
rer  i  en  Vægtmængde  af  omkring  8,200,000  Tons. 
Værdien  af  denne  Indførsel,  som  ialt  beløb  sig  til 
omkring  590  Millioner  Kroner,  fordeler  sig  med 
253  Millioner  paa  Varer  til  Forbrug  og  337  Mil¬ 
lioner  paa  Varer  indført  i  Produktionsøjemed.  Det 
sidste  Tal  omfatter  ogsaa  Skibe  og  Skibsfornø¬ 
denheder,  men  den  overvejende  Del,  eller  omkring 
247  Millioner  Kroner,  omfatter  de  rene  Produk¬ 
tionsfornødenheder,  Raastoffer  m.  m.,  herunder 

i  første  Række,  hvad  vi  nødvendigvis  trænger  til 
af  Tilførsel  for  at  kunne  holde  vor  Industri  gaa- 
ende.  Naar  vi  tager  Hensyn  til  de  stigende  Behov 
og  især  til  de  stærkt  forhøjede  Priser  i  de  sidste 
Aar,  maa  de  nævnte  Tal  mindst  tredobles  for  un¬ 
der  det  nuværende  Prisniveau  at  give  et  tilnær¬ 
melsesvist  Udtryk  for  vort  Lands  Behov  for  Ind¬ 
førsel. 

Og  dette  stærke  Importbehov  kan  vi  —  som 
sagt  —  kun  tilfredsstille  i  samme  Grad  som  vi 
har  Værdier  at  købe  Importen  med. 

Under  Krigen  har  —  som  bekendt  - —  den  inter¬ 
nationale  Handel  antaget  nye  Former,  for  saa  vidt 
som  det  ikke  har  været  tilstrækkeligt  at  byde 
Penge  som  Vederlag  for  vor  Import;  i  stor  Ud¬ 
strækning  har  man  for  at  faa  købt  Varer  samti¬ 
dig  som  Vederlag  maattet  sælge  Varer.  Uden¬ 
rigshandelen  har  med  andre  Ord  artet  sig  som  et 
Bytte  af  Varer  mod  Varer,  rigtignok  med  Penge 
som  Værdimaaler  og  Byttemiddel,  men  med  di¬ 
rekte  Varekompensation  som  Betingelse. 

Det  er  imidlertid  lidet  tænkeligt  —  forekom¬ 
mer  det  mig  —  at  Udenrigshandelen  eftersom  vi 
træder  ind  i  Fredens  Forhold,  skulde  fortsætte 
med  at  arte  sig  som  direkte  Varekompensation. 
Jeg  ser  selvfølgelig  her  bort  fra  den  nærmest 
kommende  Tid  under  Afviklingen  af  selve  Krigs¬ 
tilstanden,  under  hvilken  Vareknapheden  paa 
mange  Omraader  fremdeles  vil  gøre  sig  stærkt 
gældende.  Men  lidt  efter  lidt,  mener  jeg,  at  Vær¬ 
dien  og  Pengene  atter  vil  træde  i  Forgrunden  som 
Omsætningens  Regulator,  hvorved  vore  under 
Krigen  oparbejdede  store  Fordringer  paa  Udlan¬ 
det  vil  kunne  nyttiggøres  ved  Dækning  af  vort 
store  Importbehov. 

Vore  Fordringer  paa  Udlandet  beregnes  for 
nærværende  til  omkring  2000  Millioner  Kroner, 
for  den  alt  overvejende  Del  bestaaende  af  Pund 
og  Dollars. 

Heraf  regner  man  omkring  1000  Millioner 
Kroner  bundet  til  Dækning  af  indgaaede  Skibs¬ 
kontrakter  eller  paa  anden  Maade.  Resten,  1000 
Millioner,  skulde  altsaa  være  disponible  for  Va¬ 
reindkøb  og  altsaa  repræsentere  vor  opsparede 
Købekraft  overfor  Udlandet.  Naar  man  erindrer, 
at  vort  Importbehov  i  nærmeste  Fremtid  etter 
Krigen,  selv  under  Forudsætning  af  betydelig  la¬ 
vere  Priser,  lavere  Fragter  og  Assurance  end  de 
nu  gældende,  i  ethvert  Fald  maa  antages  at  re¬ 
præsentere  en  Værdi  af  betydelig  over  en  Milliard 
Kroner  om  Aaret,  er  det  ganske  vist  saaledes,  at 
vore  udenlandske  Fordringer  vil  være  en  Faktor 


af  Betydning.  Men  først  og  fremmest  og  i  det 
lange  Løb  vil  vor  Købekraft  og  dermed  Evne  til  at 
dække  vort  Importbehov  —  efter  Krigen  som  for 
Krigen  —  bero  paa  vor  Eksport  og  dennes  Værdi 

og  Overskudet  af  vor  Skibsfart. 

•leg  lader  Spørgsmaalet  om  Udsigterne  for  vor 
Skibsfarts  Afkastn ing  efter  Krigen  ligge,  øg  stil¬ 
ler  Spørgsmaalet:  Under  hvilke  Vilkaar  vil  vor 
Eksport  komme  til  at  arbejde,  naar  Krigens  For¬ 
hold  er  afløst  af  Fredens  Forhold,  og  hvilke  Van¬ 
skeligheder  vil  møde  os  under  Arbejdet  for  at 
opnaa  de  gunstigst  mulige  Indkøb  af  vore  Pro¬ 
dukter  for  Industrien  og  vore  Importvarer  i  det 
hele? 

Uden  at  komme  ind  paa  Enkeltheder  —  hvad 
der  vel  paa  det  nuværende  Tidspunkt  ogsaa  er 
liden  Nytte  ved  at  gøre  —  skal  jeg  pege  paa  en 
Del  mere  almindelige  Forhold,  som  vil  gøre  sig 
gældende. 

Vort  Land  har  utvivlsomt  Fordele,  som  vil  give 
os  Styrke  i  den  fremtidige  Konkurrence.  Alt  ty¬ 
der  paa,  at  de  Kraftkilder,  vi  har  i  vore  Vandfald, 
vil  faa  stadig  stigende  Betydning  for  Verdenspro¬ 
duktionen  og  vil  give  en  Række  af  de  Eksport¬ 
varer,  som  fremstilles  af  vore  rask  opvoksende 
elektrotermiske  og  elektrokemiske  Industrier  en 
stærk  Stilling  paa  Verdensmarkedet. 

For  vor  ældste  Eksportartikels  Vedkommende, 
Trælast,  og  den  Industri,  der  knytter  sig  dertil, 
venter  man  sig  —  og  det  vistnok  med  Grund 
en  stærk  Opgang  straks  efter  Freden  er  indtraadt. 
Ikke  alene  Sild  og  Fisk,  men  ogsaa  Hermetikin¬ 
dustrien  vil  efter  al  Beregning  finde  et  meget  gun¬ 
stigere  Marked  paa  Kontinentet  efter  Krigen. 

Men  der  er  ogsaa  Faktorer,  som  trækker  stærkt 
i  modsat  Retning.  Købekraften  ude  i  Verden  er 
under  Krigen  stærkt  formindsket,  samtidig  med 
at  Krigstidens  stærke  Spore  til  Selvhjælp  vil  have 
gjort  sig  gældende,  saaledes  at  Behovet  af  norske 
Industriartikler  i  mange  Tilfælde  vil  bortfalde 
eller  stærkt  indskrænkes.  Jeg  tænker  ikke  alene 
her  paa  det  Behov,  som  selve  Krigen  har  skabt, 
og  som  vil  bortfalde  ved  Krigens  Ophør,  og  som 
det  jo  for  den  væsentligste  Del  skyldes,  at  vor 
Eksportindustri  har  kunnet  opnaa  de  store  For¬ 
tjenester.  Jeg  tænker  ogsaa  paa  vor  regulære 
Eksport,  som  under  de  nye  Forhold  vil  blive  stil¬ 
let  overfor  ændrede  Konkurrenceforhold. 

Vi  maa  i  det  store  og  hele  regne  med,  at  baade 
vore  Eksportører  og  vore  Importører  paa  de  uden¬ 
landske  Markeder  vil  møde  en  mægtig  og  vel  or¬ 
ganiseret  Konkurrence.  Overalt  har  Udviklingen 

linder  Krigen  gaaet  i  Retning  af  Koncentration, 
Kartellering  og  Monopoldannelser.  I  alle  vore 
vigtigste  Indkøbslande  og  paa  vore  vigtigste  Af- 
sætningsomraader  vil  vi  møde  Konkurrence  fra 
stærke  Privatsammenslutninger  og  delvis  ogsaa 
af  Staterne  fremtvungne  eller  støttede  Ringdannel¬ 
ser,  som  sigter  til  at  kontrollere  hele  den  uden¬ 
rigske  Omsætning. 

I  Tyskland  beherskes  den  overvejende  Del  af 
Eksportindustrien  af  vældige  Karteller  og  Syn¬ 
dikater,  som  før  fortrinsvis  fandtes  paa  Raastof- 
fernes  og  Halvfabrikaternes  Omraade,  men  nu  i 
stigende  Grad  udstrækkes  til  den  højere  Foræd¬ 
lingsindustri.  Under  Krigen  er  der  i  Tyskland 
blandt  andet  dannet  et  stort  Udenrigshandelssel¬ 
skab  »Ausfuhrgesellschaft  m.  b.  II.«  og  nylig  et 
stort  kapitalstærkt  »Actiengesellschaft  fur  In- 
und  Auslandsunternehmungen«,  som  blandt  sine 
Interessenter  tæller  ledende  Firmaer  indenfor  alle 
Brancher. 

1  England  har  Regeringen  udfoldet  en  omfat¬ 
tende  Virksomhed  for  at  sikre  Importen  af  for¬ 
skellige  vigtige  Artikler,  men  endnu  større  Betyd¬ 
ning  har  ogsaa  her  Dannelsen  af  en  lang  Række 
store  industrielle  Sammenslutninger  og  Salgsor¬ 
ganisationer,  hl.  a.  den  store  »British  Trade  Cor¬ 
poration«. 

I  De  Forenede  Stater  er  nylig  dannet  et  stort 
Selskab  under  Navn  af  »The  Allied  Industries 
Corporation«,  hvortil  har  sluttet  sig  et  stort  An¬ 
tal  Fabriker  og  Eksportfirmaer.  Ogsaa  »Ameri¬ 
can  International  Corporation«  har  til  Opgave  at 
koncentrere  og  organisere  den  udenrigske  Han¬ 
del.  1  den  sidste  Tid  er  der  i  De  Forenede  Stater 
ligefrem  vedtaget  en  særlig  Lov  med  Henblik  paa 
amerikanske  Eksportørers  Fællesoptræden  paa 
fremmede  Markeder.  Denne  saakaldte  »Webb- 
Pomerene«-Lov  tillader  Fabrikanterne  at  slutte 
sig  sammen  om  Eksporten  og  ophæve  den  indbyr¬ 
des  Konkurrence  overfor  Udlandet.  I  Frankrig 
planlægges  ligeledes  en  stor  Centralorganisation 
efter  samme  Mønster  og  overalt  i  den  udenland¬ 
ske  Presse  diskuteres  disse  Forhold  med  stor 
Iver. 

Personlig  har  jeg  haft  Anledning  til  at  se,  hvor¬ 
ledes  en  mægtig  Organisation  med  store  Kapita¬ 
ler  til  Disposition  for  Tiden  tilstræber  at  under¬ 
lægge  sig  en  væsentlig  Del  af  en  vigtig  Raastof- 
produktion  for  senere  at  kunne  diktere  Verdens¬ 
priserne. 

Det  er  klart,  at  disse  Karteller  og  Monopoldan¬ 
nelser,  som  Krigen  har  fremtvunget,  vil  stille  vore 


Eksportfirmaer  i  en  svag  Stilling  samtidig  med  at 
de  vil  vanskeliggøre  vore  Indkøb,  særlig  af  Raa- 
stoffer  paa  saa  gunstige  Vilkaar,  at  vor  Industri 
igen  kan  opretholde  sin  Konkurrencedygtighed. 

Hvorledes  skal  vi  ruste  os  til  at  møde  denne 
dels  i  nye  Former  skarpe  Konkurrence,  som  vil 
melde  sig  meget  snart  efter  Fredsforhandlingernes 
Afslutning? 

Jeg  nævner  da  først  vore  handelspolitiske  Be¬ 
stræbelser  for  at  jævne  Vejen  for  den  rigest  mu¬ 
lige  Udfoldelse  af  vore  økonomiske  Kræfter. 

1  dette  Øjeblik  giver  vor  Aftale  med  Amerika  i 
det  væsentligste  Udtryk  for  vor  handelspolitiske 
Stilling.  Ved  denne  Aftale  har  vi  paa  Forhaand 
bundet  Størsteparten  af  vor  Tonnage  og  den  al¬ 
lerstørste  Del  af  vort  Eksportoverskud  til  Vest¬ 
magterne,  mod  at  disse  vel  at  mærke  i  den  Ud¬ 
strækning,  de  ser  sig  i  Stand  til,  vil  overlade  os 
bestemt  begrænsede  Varekvanta  til  Dækning  af 
vore  mest  tvingende  Importbehov. 

Helt  bortset  fra  de  Betingelser,  som  er  knyttet 
til  Amerika-Aftalen,  og  som  binder  vort  Nærings¬ 
liv  baade  udad  og  indad,  behøver  jeg  ikke  i  denne 
Forsamling  nærmere  at  paapege,  at  det  rent  han¬ 
delspolitisk  set  i  ethvert  Fald  i  det  lange  Løb 
vilde  være  mere  end  ugunstigt,  ja  simpelthen 
skæbnesvangert  for  den  fri  Udvikling  af  vort  øko¬ 
nomiske  Liv,  om  det  ikke  skulde  lykkes  os  at  gen¬ 
erhverve  vor  Aktionsfrihed,  saaledes  at  der  aabnes 
os  Adgang  til  at  placere  vor  Eksport  stort  set  alene 
linder  Hensyntagen  til,  hvor  den  har  størst  Værdi, 
med  andre  Ord,  hvor  den  bliver  bedst  betalt,  sam¬ 
tidig  med  at  vi  faar  Adgang  til  at  dække  vort 
mangeartede  Importbehov  derfra,  hvor  vi  kan  op- 
naa  det  paa  de  fordelagtigste  Vilkaar. 

Jeg  er  fuldt  opmærksom  paa  den  Opfattelse, 
som  hos  os  ofte  og  meget  stærkt  kommer  til  Orde: 
at  vi  ogsaa  efter  Krigen  vil  være  henvist  til  en 
Traktatpolitik,  som  uvilkaarlig  vil  trække  os  ind 
i  en  enkelt  Stormagts  eller  en  Stormagtsgruppes 
Sfære.  Jeg  tror  imidlertid,  man  gør  klogt  i  ikke 
at  hengive  sig  til  denne  Opfattelse.  Selv  om  man 
ikke  gaar  saa  langt  til  den  anden  Yderlighed  som 
Professor  Heckscher,  der  i  sit  bekendte  Foredrag 
i  Sveriges  Eksportforenings  Møde  i  Aar  om  »Den 
økonomiske  Skandinavisme«  udtaler,  at  han  for 
sin  Del  i  høj  Grad  stiller  sig  skeptisk  med  Hensyn 
til  den  moderne  Traktatpolitiks  økonomiske  Nyt¬ 
te,  og  under  mange  politiske  Forudsætninger  vil 
regne  det  for  uskadeligt  for  ikke  at  sige  ønskeligt, 
om  vi  helt  kunde  undgaa  Tariftraktater  efter  Kri¬ 
gens  Slutning  —  saa  kan  dog  ingen,  som  overho- 

vedet  føler  Trang  t  il  at  se  udover  en  øjeblikkelig 
Situation,  være  blind  for  den  Fare,  som  særlig  et 
saa  lille  Land  som  vort  udsætter  sig  for  ved  en 
bandelspolitisk  Orientering,  som  indordner  os  un¬ 
der  og  gør  os  afhængig  af  et  Stormagtssystem.  En 
fri  Udfoldelse  af  vore  økonomiske  Kræfter  kræ¬ 
ver,  at  vi  holder  os  Adgangen  aaben  til  en  Udveks¬ 
ling  af  Varer  til  alle  Sider,  og  at  ikke  vore  natur¬ 
lige  Sympatier,  hvor  stærke  de  end  kan  være,  fø¬ 
rer  os  ind  i  Forhold,  som  binder  os  saa  stærkt  til 
en  enkelt  Magtgruppe,  at  det  helt  eller  i  det  væ¬ 
sentlige  hindrer  vor  Frihed  overfor  andre  Magter. 

.leg  anfører  i  denne  Forbindelse  atter  en  Udta¬ 
lelse  af  Professor  Heckscher.  —  »Tilslutning  til  et 
større  Land,  siger  han  (han  taler  om  Sverige),  be¬ 
tyder  næsten  naturnødvendig  en  Opgaaen  i  dets 
Kulturkreds  og  ikke  noget  Arbejde  paa  en  almin¬ 
delig  Genforening  af  den  evropæiske  Kultur«. 

Ud  fra  de  her  fremholdte  Synspunkter,  mener 
jeg,  at  Grundlaget  for  vort  handelspolitiske  Pro¬ 
gram  efter  Krigen  er  givet.  At  genvinde  vor  fulde 
Aktionsfrihed,  saa  langt  Forholdene  gør  det  til¬ 
stedeligt,  maa  blive  det  første  Maal  for  vore  han¬ 
delspolitiske  Bestræbelser,  saaledes  at  vi  kan 
bygge  vore  fremtidige  Handelstraktater  paa  fuld 
Gensidighed  og  med  vore  egne  velforstaaelige  In¬ 
teresser  som  Rettesnor. 

Et  Lands  Toldpolitik  har  som  bekendt  tidli¬ 
gere,  som  jeg  allerede  har  været  inde  paa,  altid 
været  betragtet  som  det  vigtigste  Middel  i  Han- 
delspolitiken  under  Traktatforhandlingerne  imel¬ 
lem  Landene. 

Jeg  har  med  Flid  udtalt  mig  med  al  Reserva¬ 
tion  med  Hensyn  til,  hvad  Wilsons  Fredsprogram 
kommer  til  at  indeholde.  Men  under  enhver  Om¬ 
stændighed  maa  man  have  Ret  til  at  gaa  ud  fra,  at 
de  prohibitive  Toldsatsers  Tid  er  forbi,  og  at  La 
denes  Toldpolitik  ikke  kommer  til  at  spille  den 
fremtrædende  Rolle  under  de  fremtidige  bandels¬ 
politiske  Konstellationer  som  tidligere. 

Til  Gengæld  ligger  der  under  de  nye  Forhold  en 
stor  Fare  i  den  Mulighed,  at  de  store  Eksportorga¬ 
nisationer,  særlig  for  Raastofproduktionens  Ved¬ 
kommende  kan  udnytte  deres  industrielle  Over¬ 
tag  til  en  hensynsløs  Beskatning  af  de  købende 
Lande.  Det  er  blevet  mig  meddelt,  at  der  allerede 
for  et  Aar  siden  med  Sigte  herpaa  i  Amerika  in¬ 
denfor  Kredse,  som  staar  Præsident  Wilson  nær, 
har  været  arbejdet  paa  at  forberede  internatio¬ 
nale  Aftaler  om  fair  Trade  —  mod  Dumping  og 
illoyal  Konkurrence  i  forskellige  Former  i  For¬ 

bindelse  med  Fredsafslutningen  og  som  Led  i  den 
fremtidige  Fredsordning  mellem  Staterne. 

Her  vil  Fremtidens  Forhold  kræve  en  gennem - 
gaaende  højere  merkantil  Kultur,  end  vi  under 
vore  hjemlige  Forhold  hidtil  —  i  det  store  og 
hele  —  har  kunnet  regne  med.  Vi  maa  ogsaa 
lære  at  se  ud  over  vore  egne  snevre  Grænser  for 
gennem  Samarbejde  med  vore  Nabolandes  Im¬ 
portører  og  Eksportører  at  styrke  vor  Position 
baade  som  Køber  og  Sælger. 

Denne  Form  for  det  økonomiske  Samarbejde  i 
Norden  vil  sikkerlig  tvinge  sig  frem  og  faa  den 
største  Betydning  ved  Siden  af  selve  Vareudveks¬ 
lingen  mellem  de  tre  Lande. 

Det  vil  bero  paa  de  Industridrivende  selv  i  de 
skandinaviske  Lande  om  det  vil  lykkes  at  skabe 
en  fælles  Front  udad  meget  mere  end  paa  de 
Foranstaltninger,  som  kan  tænkes  foretaget  fra 
Statsmagternes  Side  til  Fremme  af  det  skandina¬ 
viske  Samarbejde. 

Men,  vort  Arbejde  for  at  vor  Industri  skal  op- 
naa  den  stærkest  mulige  Position  udad  maa 
frem  for  alt  gaa  Haand  i  Haand  med  en  Styrkelse 
af  vor  Stilling  i  n  d  a  d. 

Hvis  Wilsons  Ord  om  Ophævelse  af  de  økono¬ 
miske  Gærder  og  Oprettelse  af  lige  kommercielle 
Betingelser  for  alle  Nationer  overhovedet  har  no¬ 
gen  Realitet,  saa  maa  vi  —  ogsaa  vi,  hvis  Arbej¬ 
de  er  knyttet  til  den  beskyttede  Hjemmeindustri 
se  i  Øjnene,  at  skal  vor  Industri  have  nogen 
Fremtid,  maa  den  i  højere  Grad  end  før  regne 
med  den  internationale  Konkurrence  og  stille  sig 
internationale  Maal. 

Jeg  ser  deri  ingen  Grund  til,  at  vi  behøver  at 
tabe  Modet  —  tværtimod  tror  jeg,  de  nye  Forhold 
vil  fremtvinge  nye  Former,  som  vil  kunne  hæve 
vort  Arbejde  op  i  et  højere  Plan. 

Ogsaa  her,  mener  jeg,  det  er  Koncentrationen, 
som  er  Løsenet.  Jeg  ønsker  ikke  i  denne  Forsam¬ 
ling  at  udbrede  mig  om  det  Kraftspild  af  Kapital 
og  produktive  Kræfter,  som  den  ofte  alt  for  store 
Opstykning  af  norsk  Industri  repræsenterer.  Jeg 
tror  næsten,  man  selv  maa  være  Industridrivende 
for  at  kunne  gøre  sig  fuldt  Rede  for,  i  hvor  høj 
Grad  denne  Opstykning  hæmmer  Lønsomheden 
indenfor  mange  Brancher  og  vanskeliggør  en  fuldt 
rationel  Udnyttelse  af  alle  Arbejdskræfter.  Ogsaa 
vore  Myndigheder  har  sikkerligen  under  Krigen 
faaet  Øjnene  op  for,  at  det  paa  de  fleste  Omraa- 
der  er  de  store  Bedrifter  —  den  koncentrerede 
Industri  —  som  har  kunnet  gøre  den  største  Ind¬ 
sats  med  Hensyn  til  Landets  Forsyning  i  en  van- 

skelig  Tid,  og  som  fordi  de  har  kunnet  nyttiggøre 
sig  Fordelene  ved  Tidens  tekniske  Hjælpemidler 
og  bringe  i  Anvendelse  de  mest  rationelle  Drifts¬ 
metoder  har  kunnet  tjene  Konsumenterne  bedst 
—  og  billigst. 

Og  dog  modarbejder  vore  Statsmyndigheder 
ved  deres  Foranstaltninger  paa  mange  Maader  en 
Koncentration  af  Kapital  og  Arbejdskraft  inden¬ 
for  Industrien. 

Ved  den  stærkt  progressive  Skat  i  Forbindelse 
med  Reglerne  for  Beskatning  af  Aktieselskaber 
beskattes  den  i  større  Bedrifter  bundne  Kapital 
stærkere  end  den  Kapital,  som  er  bundet  i  de 
mindre  Bedrifter.  Man  giver  derved  —  særlig 
hvor  den  progressive  Skat  spiller  en  saa  stor  Rolle 
som  nu  de  mindre  Bedrifter  en  kunstig  Beskyt¬ 
telse  paa  Bekostning  af  de  større.  Selv  en  Mand 
som  Advokat  Ludv.  Meyer,  som  vel  ingen  vil  mis¬ 
tænke  for  at  gaa  »Udbytternes«  Ærinde,  har  Øje 
for,  at  den  stærke  progressive  Beskatning,  som 
ikke  skiller  mellem  Virksomhed  og  Forbrug,  snart 
vil  faa  alvorlige  Følger.  I  sin  Bog,  »Socialistisk 
Beskatning  og  Samfundsordning«  paaviser  han, 
hvorledes  denne  Beskatning  rammer  Virksomhe¬ 
derne  mere  i  Forhold  til  deres  Omfang  end  i  For¬ 
hold  til  deres  virkelige  Indtægt;  han  fremholder, 
at  paa  mange  Omraader  er  det  at  foretrække,  at 
den  enkelte  Bedrift  bliver  størst  mulig,  og  at  dette 
ikke  gælder  blot  teknisk  og  forretningsmæssigt, 
men  ogsaa  socialt,  og  at  det  netop  derigennem 
var,  at  Karl  Marx  mente,  at  Udviklingen  vilde  gaa 
for  at  vi  kunde  naa  frem  til  en  mere  samfunds¬ 
mæssig  og  retfærdig  Ordning.  Gennem  den  pro¬ 
gressive  Beskatning,  siger  Ludv.  Meyer,  risikerer 
Folket  at  blive  sin  egen  Fjende.  Det  er  altsaa  det¬ 
te,  at  de  store  Bedrifter  maa  regne  med  et  ufor¬ 
holdsmæssig  meget  større  Skattetryk  pr.  produ¬ 
ceret  Enhed  end  d£  smaa,  som  altsaa  Advokat 
Meyer  har  Forstaaelsen  af  i  Virkeligheden  er  ir¬ 
rationelt. 

Ogsaa  ved  de  Principer,  som  lægges  til  Grund 
ved  Prisreguleringen,  modarbejder  det  Offentlige 
Industriens  sunde  Vækst. 

Ved  at  normere  Fabrikernes  Fortjeneste  til  en 
vis  paa  Forhaand  fastsat  Procent  af  Fabrikernes 
Kalkulationspriser  svækkes  Interessen  for  at  op- 
naa  den  mest  mulige  fordelagtige  Produktion, 
hvorpaa  Fremskridt  i  Produktionsmetoderne  i 
Virkeligheden  beror.  Helt  bortset  fra,  at  det  selv¬ 
følgelig  ikke  er  muligt  paa  Forhaand  at  fremlægge 
eksakte  Kalkulationer,  særlig  i  blandede  Bedrifter 
med  mere  eller  mindre  mangeartede  Produktio¬ 


ner,  modarbejder  man,  at  den  mest  konkurrence¬ 
dygtige  Industri  gennem  en  relativ  fordelagtig 
Produktion  gives  Anledning  til  at  styrke  sin  Posi¬ 
tion  med  det  Krav  for  Oje,  som  den  fremtidige 
Udvikling  vil  komme  til  at  stille. 

Hvad  dette  indeholder,  behøver  jeg  ikke  nær¬ 
mere  at  udvikle. 

Under  sine  i  og  for  sig  berettigede  Bestræbel¬ 
ser  for  at  hindre  en  utilbørlig  Udnyttelse  af  Situa¬ 
tionen  fra  Industriens  Side,  synes  Statsmyndighe¬ 
derne  i  det  hele  taget  at  glemme,  at  kun  en  kapi¬ 
talstærk  og  vel  konsolideret  Industri  vil  kunne 
løse  Fremtidens  store  Opgaver.  Man  synes  at 
glemme,  at  det  ikke  er  Arbejdets  og  Kapitalens 
Koncentration  —  men  en  daarlig,  uværdig  og  ir¬ 
rationel  Anvendelse  af  Værdierne,  som  er  den  store 
Synd,  og  som  oprører  vor  Retsbevidsthed.  ' 

Man  vil  indvende,  at  en  stærk  Koncentration 
af  Industrien  indeholder  monopolistiske  Tenden¬ 
ser,  som  kan  blive  *en  Fare  for  den  købende 
Almenhed.  Det  er  en  Indvending,  hvis  Gyldighed 
allermindst  vi  Industridrivende  selv  bør  under¬ 
vurdere.  Sammenslutninger  af  den  heromhand- 
lede  Art  indeholder  altid  Muligheden  for  højere 
Udsalgspriser,  end  Forholdene  tilsigter.  Samfunds¬ 
mæssig  Kontrol  af  Bedrifterne  vil  derfor  blive  en 
nødvendig  Konsekvens  og  maa  mødes  af  Loyali¬ 
tet  og  Forstaaelse  fra  Industriens  Side. 

Fordi  enhver  industriel  Virksomhed  i  Fremti¬ 
den  i  højere  Grad  end  tidligere  vil  blive  bedømt 
ud  fra  sin  objektive  Værdi  for  Samfundet,  maa  vi 
regne  med  en  Regulering  og  Kontrol  fra  Samfun¬ 
dets  Side,  som  efter  vore  tidligere  Begreber  ikke 
vil  være  i  Overensstemmelse  med  fuld  Nærings¬ 
frihed. 

Hvad  den  industrielle  Stand  til  Gengæld  kan 
kræve  er,  at  Statsmyndighedernes  Kontrol  og  Ind¬ 
greb  bliver  foretaget  med  Indsigt  og  Forstaaelse 
og  af  Mænd,  som  har  Oversigt  over  de  Forhold, 
som  betinger  Industriens  Lønsomhed  og  Udvik¬ 
ling.  Det  bliver  den  nye  Industriorganisations  Op¬ 
gave  *)  at  give  dette  Krav  det  rette  Eftertryk. 

Jeg  indrømmer  mere  end  gerne,  at  naar  Talen 
er  om  de  fremtidige  Konkurrenceformer  for  Indu¬ 
strien  og  Linierne  i  Handelspolitiken  i  Fremtiden, 
bevæger  vi  os  paa  et  usikkert  Grundlag,  fordi  vi 
endnu  ingen  absolut  sikre  Holdepunkter  har  som 
Støtte  for  Forudsigelserne. 

')  Her  sigter  Taleren  til  det  efter  den  norske  Fælles¬ 
forenings  Oplosning  dannede  norske  Industriraad,  Industri¬ 
forbundet.  Red. 

Intet  er  derfor  naturligere,  end  at  Meningerne 
om  Fremtidens  Forhold  er  forskellige. 

Men  paa  et  Omraade  tror  jeg  dog,  at  vi  Indu¬ 
stridrivende  alle  modes  i  fælles  Syn  paa  Fremti¬ 
den,  for  saa  vidt  som  vi  alle  er  klar  over,  at  det 
som  mere  end  noget  andet  vil  komme  til  at  karak¬ 
terisere  den  Fremtid,  vi  nu  gaar  ind  i,  det  bliver 
de  sociale  Forskydninger  —  og  de  sociale  Krav, 
som  Industrien  vil  blive  stillet  overfor. 

Hvorledes  skal  Industriens  Afkastn ing  give  Mu¬ 
ligbed  for  en  højere  Boligstandard  og  en  højere 
Livsstandard  i  det  hele  for  Arbejderbefolkn in¬ 
gen? 

Der  er  som  bekendt  dem,  der  tror,  at  dette  Ti¬ 
dens  store  Spørgsmaal  ganske  enkelt  lader  sig  løse 
ved  en  Udjevning  af  Livsgoderne. 

Men  saa  enkelt  er  Spørgsmaalet  ikke.  Ved  Love 
og  Statsforanstaltninger  alene  naar  vi  intet,  hvis 
ikke  Industrien  selv  ved  en  Forøgelse  i  Produk¬ 
tionen  evner  at  skabe  det  økonomiske  Grundlag 
for  en  lysere  og  tryggere  Tilværelse  for  Arbejder¬ 
standen. 

Det  er  imidlertid  en  Kendsgerning  (hvorfor  jeg 
ikke  en  Gang  har  nødig  at  føre  Bevis),  at  samti¬ 
dig  med  at  Misfornøjelsen  og  Utilfredsheden  hos 
Arbejderbefolkningen  aldrig  har  været  større  end 
nu,  er  Arbejdspræstationerne  og  derigennem  den 
samlede  Produktion  indenfor  Industrien  gaaet  ned 
under  Krigsaarene. 

Vi  Industridrivende  skelner  i  vore  Kalkulationer 
mellem  Administrationsudgifter  og  de  egentlige 
Produktionsudgifter  —  vore  Produktionsudgifter 
er  under  Krigen  i  det  store  og  hele  taget  steget  og 
steget  foruroligende  —  bortset  fra  Pengenes  Ned¬ 
gang  i  Værdi. 

Men  hvad  skal  vi  saa  sige,  naar  vi  betragter  hele 
vort  Land  som  en  produktiv  Virksomhed? 

Jeg  tror  de  færreste  gør  sig  helt  rede  for,  i  hvor 
høj  Grad  hele  vort  Lands  samlede  Produktion 
er  nedsat,  —  og  i  hvor  høj  Grad  Administra¬ 
tionen  har  trukket  til  sig  Kræfter,  som  rettelig 
burde  have  været  knyttet  til  den  egentlige  Pro¬ 
duktion. 

Store  Kapitaler  —  efter  vore  tidligere  Begreber 
enorme  Kapitaler  —  er  under  Krigen  nedlagt  i 
Jernbanebygninger,  i  Vandfaldsudbygninger,  i  in¬ 
dustrielle  Anlæg  og  Bygninger  af  enhver  Art  med 
Produktion  for  Øje  —  og  dog,  de  Værdier  vi  har 
faaet  igen  for  disse  Kapitaler  er  sikkert  meget 
mindre,  end  de  fleste  mener.  Den  store  Pengeflom, 
som  under  Krigen  har  skyllet  ind  over  os,  har 
blændet  os. 


Sandheden  er,  at  det  i  Virkeligheden  er  et  over- 
maade  tvivlsomt  Spørgsmaal,  om  vi  overhovedet 
under  den  tilsyneladende  vældige  økonomiske  Op¬ 
gangsbølge,  vi  har  oplevet,  stort  set  har  øget  vore 
industrielle  Produktionsmidler.  Det  er  endog  et 
tvivlsomt  Spørgsmaal,  om  vi  har  magtet  at  holde 
dem  vedlige.  Penge  og  atter  Penge  har  staaet  til 
Disposition  for  Industrien  som  aldrig  nogensinde. 
Men  vi  har  ikke  tilstrækkelig  arbejdende  Kræfter 
til  Disposition  for  det  produktive  Arbejde  samti¬ 
dig  med,  at  de  forhaandenværende  Arbejdskræf- 
ters  Arbejdsydelse  er  nedsat. 

Vi  har  vel  alle  en  Følelse  af,  at  det  ikke  i  Læng¬ 
den  kan  fortsætte.  Paa  den  ene  Side  det  stigende 
Modsætningsforhold  mellem  Arbejdere  og  Arbejds¬ 
leder,  mellem  Arbejde  og  Kapital.  Og  paa  den  an¬ 
den  Side  en  Administration,  som  breder  sig  over 
alle  Grænser,  som  ved  sine  Indgreb  og  Foranstalt¬ 
ninger  ofte  skyder  langt  over  Maalet  og  lægger 
sin  klamme  Haand  paa  Virkelyst  og  Initiativ. 

Kraftspild  og  Spittelse  er  det,  som  karakterise¬ 
rer  Situationen. 

Men  saa  sandt  vor  Industri  har  en  Front  udad, 
som  det  nu  er  af  den  største  Vigtighed  at  forsvare, 
maa  vi  ogsaa  forstaa,  at  denne  Front  lader  sig 
ikke  forsvare  under  almindelig  Splittelse  indad. 

Mere  og  mere  gør  derfor  ogsaa  den  Forstaaelse 
sig  gældende  indenfor  Industriens  Kredse,  at  kun 
gennem  Solidaritet,  gennem  størst  mulig  Inter¬ 
essefællesskab  hos  hele  den  industrielle  Stand 
Arbejdere  og  Arbejdsledere  —  kan  den  produk¬ 
tive  Kraft  øges.  Ved  at  alle  arbejdende  Kræfter, 
som  viser,  at  de  baade  har  Vilje  og  Evne  til  at 
udføre  et  for  Industrien  og  derigennem  for  Sam¬ 
fundet  nødvendigt  eller  nyttigt  Arbejde,  faar  deres 
retfærdige  Andel,  ikke  blot  i  Driftsudbyttet 
ogsaa  i  Ansvarsbyrden,  men  frem  for  alt  i  Glæden 
ved  at  bygge  en  Bedrift  op,  med  andre  Ord  i  Ska¬ 
berglæden  (som  kanske  naar  alt  kommer  til  alt 
er  den  stærkeste  Drivfjeder),  kan  vi  faa  Arbejds- 
interessen  og  Arbejdsydelsen  op  —  kan  vi  faa 
den  øgede  Produktion,  som  alene  kan  lægge  det 
økonomiske  Grundlag  for  den  sociale  Nyoriente¬ 
ring,  som  nu  indvarsles. 

Jeg  ved,  at  vi  her,  trods  den  voksende  Forstaa¬ 
else,  dog  vil  støde  paa  Barrierer  af  Fordomme  og 
gamle  tilvante  Begreber,  som  vi  alle  har  vanske¬ 
ligt  ved  at  frigøre  os  fra. 

Men  vi  kommer  ikke  udenom  Vanskelighe¬ 
derne. 

Og  jeg  mener,  det  først  og  fremmest  bliver  In¬ 
dustriens  Ledere  selv,  som  faar  til  Opgave  og 

Pligt  her  at  tage  Initiativet  og  gaa  foran  —  og 
stottet  af  deres  praktiske  Erfaring  og  Indsigt  lede 
Udviklingen  i  det  rette  Spor. 

Vi  maa  ikke  risikere,  at  Statsmyndighederne 
nu  overrasker  os  med  en  Lovgivning  paa  detteOm- 
raade,  som  hvad  saa  ofte  har  været  Tilfældet 
skyder  over  Maalet,  og  som  svækker  An¬ 
svarsfølelsen  hos  den  store  arbejdende  Befolkning 
i  Stedet  for  at  styrke  den. 

En  industriel  Bedrift  er  en  sensibel  Ting,  og 
Formerne  for  Arbejdernes  Andel  i  Ansvaret  og 
Ledelsen  rører  ved  selve  Industriens  Livsnerve. 

Er  der  nogen  Sag,  hvor  Industriens  Ledere  der¬ 
for  har  Ret,  men  ogsaa  Pligt  til  at  øve  deres  Ind¬ 
flydelse,  saa  er  det  ved  den  praktiske  Løsning  af 
dette  Tidens  store  Spørgsmaal  —  Arbejderstan¬ 
dens  Delagtighed  i  Bedrifternes  Udbytte  og  Le¬ 
delse. 

Vanskelighederne  lader  sig  i  hvert  Fald  ikke 
overvinde  ved  en  passiv  Holdning  fra  Industriens 
Side,  ved  negativ  Kritik  alene. 

Men  ligesom  det  tilkommer  Industriens  Mænd 
at  have  et  Ord  med  i  Laget,  naar  Statsmyndighe¬ 
derne  skal  finde  de  rette  Former  for  Statsregule¬ 
ringen  i  Samarbejdet  mellem  Industrien  og  Sta¬ 
ten,  saa  pligter  den  industrielle  Stand  selv  i  første 
Række  ogsaa  at  linde  Formerne  for  Interessefæl¬ 
lesskabet  i  Fremtiden  mellem  Arbejdere  og  Ar¬ 
bejdsledere,  mellem  Kapital  og  Arbejde. 

Men  i  ethvert  Fald  er  det  kun  en  stærk  og  vel 
konsolideret  Industri,  som  kan  gøre  sig  Haab  om 
at  afgive  Grundlag  for  Løsningen  af  disse  vanske¬ 
lige  Spørgsmaal. 

Statsmyndighederne  bør  derfor  se  med  Velvilje 
paa  Arbejdets  og  Kapitalens  Koncentration,  ikke 
lægge  Hindringer  i  Vejen  for  den,  men  derimod 
hilse  med  Glæde  den  Udvikling  indenfor  Indu¬ 
strien,  som  gaar  i  Retning  af  større  og  derfor  og¬ 
saa  mere  kapitalkrævende  Enheder.  —  Og  Almen¬ 
heden  paa  sin  Side  bør  forstaa,  at  Industriens 
Maal  er  at  tilfredsstille  Behovene  paa  den  mest 
rationelle  Maade  og  samtidig  give  de  til  Industrien 
knyttede  Arbejdskrafter  de  bedst  mulige  Vilkaar. 

□□□□□□ 

Den  amerikanske  Petroleums¬ 
industri. 

I  Petroleumsindustrien  er  det  Amerikanerne,  der 
er  gaaet  i  Spidsen.  Det  var  en  Amerikaner,  Oberst 
Drake,  der  forst  fandt  paa  Boremetoden,  og  som  i 
1<S59  opdagede  de  første  Petroleumskilder.  Det  var 


ligeledes  Amerikanerne,  der  undfangede  og  praktise¬ 
rede  Ideen  om  Transport  af  Petroleum  gennem  lange 
Rørledninger  (Pipe-lines).  Lige  siden  da  har  den 
amerikanske  Petroleumsindustri  været  i  stadig  Ud¬ 
vikling,  og  Produktionen  er  vokset  til  370  Millioner 
Tønder  om  Aaret.  De  amerikanske  Petroleumssel¬ 
skaber  har  arbejdet  med  største  Energi  og  Dygtig¬ 
hed,  og  Amerika  har  i  mange  Aar  været  Verdens 
Hovedleverandør  af  Petroleum.  Der  er  stadig  ud¬ 
fundet  forbedrede  Metoder,  og  nye  Kilder  er  op¬ 
dagede.  Til  Støtte  for  denne  Udvikling  har  den 
amerikanske  Regering  oprettet  en  Institution  for 
oliegeologisk  Forskning,  og  denne  Institutions  Ar¬ 
bejde  har  bidraget  mægtigt  til  at  forøge  Produktionen. 
Aabningen  af  Størstedelen  af  Kilderne  i  Kansas  og 
Wyoming  i  Løbet  af  de  sidste  tre  Aar  skyldes  disse 
videnskabelige  Undersøgelser,  og  næsten  40  nye  Kilder 
er  fundet.  Arbejdet  har  været  ledet  med  særlig 
Energi  under  Krigen  paa  Grund  af  den  store  Efter¬ 
spørgsel. 

Amerikas  vigtigste  Petroleumsdistrikter  er  følgende 
(Tallene  angiver  Produktionen  i  Tønder  i  1.  Halvdel 
af  1918): 


Appalachian .  12,397,660 

Lima-Indiana .  1,577,290 

Illinois .  6,764.240 

Mid-Continent .  83,385,460 

Gulf .  10,926,920 

Rocky  Mountain .  5,774,060 

California .  49,811,802 

Forskellige .  6,000 


170,643,432 

Den  samlede  Produktion  var  i  sidste  Halvaar  1917: 
175,154,362  Tdr.,  1.  Halvaar  1917:  160,161,239  Tdr.,  i 
sidste  Halvaar  1916:  153,750,240  Tdr.,  i  første  Halvaar 
1916:  147,016,918  Tdr. 

Appalachian-Distriktet  omfatter  den  sydvestlige  Del 
af  Staten  New  York,  det  vestlige  Pensylvanien,  Vest- 
Virginia,  Kentucky,  Tennessee  og  det  østlige  Ohio. 
Produktionen  er  her  ret  stillestaaende. 

Mid-Continent,  som  omfatter  Midtstaterne,  produ¬ 
cerer  over  Halvdelen  af  det  samlede  Udbytte.  Her 
er  endnu  rige  Muligheder  for  Udvidelse,  nye  Kilder 
opdages  stadig. 

I  Gulf-Distriktet  (omkring  den  meksikanske  Hav¬ 
bugt)  er  der  stadig  store  Muligheder  for  Fund  af  nye 
rige  Kilder.  Et  Dusin  nyopdagede  Kilder  i  Texas 
giver  allerede  10,000  Tdr.  i  Døgnet. 

1  det  nordlige  Louisiana  er  der  opdaget  Kilder, 
som  fra  nogle  faa  Hundrede  Tønder  i  Begyndelsen 
af  1918  allerede  er  naaet  op  til  23,000  Tønder  om 
Dagen,  eller  over  Halvdelen  af  hele  Louisianas  dag¬ 
lige  Produktion. 

I  Wyoming  i  Rocky  Mountains,  hvor  der  i  de 
sidste  Aar  er  fundet  en  Mængde  Kilder,  opdager 
Statens  Geologer  stadig  nye. 

Under  Krigen  har  der  været  stærk  Brug  for  den 
amerikanske  Petroleum,  og  den  Omstændighed,  at 
Produktionen  i  1.  Halvaar  1918  viste  nogen  Nedgang, 
har  nødvendiggjort  et  betydeligt  Indgreb  i  Reserve¬ 
beholdningerne.  Forbruget  omfattede  178,808,175  Tdr., 
medens  Produktionen  kun  var  170,643,432  Tønder. 

Et  Petroleumsrenseri  i  et  amerikansk  Oliedistrikt. 


Forskellen  —  8,164,473  Tønder  — 
maa  tages  af  Petroleumsselska¬ 
bernes  Beholdninger,  som  31. 

Juli  1918  omfattede  142,000,000 
Tønder.  Med  et  normalt  For¬ 
brug  af  30,000,000  Tønder  om 
Maaneden  vil  dette  Forraad  i 
sig  selv  kun  kunne  dække  For¬ 
bruget  i  4Maaneder.  Skønt  Pro¬ 
duktionen  i  andet  Halvaar  ven¬ 
tes  at  blive  større  end  i  det  før¬ 
ste,  mener  man  dog,  at  det  vil 
blive  nødvendigt  at  tage  8—12 
Miil.  Tønder  af  Beholdningen. 

Situationen  i  den  amerikanske 
Petroleumsindustri  opfattes  dog 
i  det  hele  som  lysere  end  i  Be¬ 
gyndelsen  af  1918.  Opdagelsen  af 
nye  Petroleumsdistrikter,  baade 
de  ovennævnte  og  andre  Distrik¬ 
ter  i  Oklahoma  og  Kalifornien, 
vil  bidrage  til  Produktionens 
Forøgelse.  Rørledningssyste¬ 
merne  er  overalt  blevet  for¬ 
øgede  og  Priserne  er  gaaet 
ret  betydeligt  i  Vejret  og  til¬ 
lader  Indførelsen  af  forbedrede 
Metoder. 

Under  Krigen  har  Regeringen  grebet  stærkt  ind  i 
Petroleumshandelen.  Manglen  paa  Petroleum,  stadig 
voksende  Driftsomkostninger  og  Opførelse  af  alt  for 
mange  Raffinaderier,  der  var  en  Følge  af  stærk  Spe¬ 
kulation  i  Krigens  første  Aar,  har  tilsammen  foraar- 
saget  en  uundgaaelig  Stigning  i  Priserne.  I  fuld  For- 
staaelse  med  Industrien  har  Regeringen  gjort  Skridt 
for  at  regulere  disse  Forhold.  Gennem  en  Overens¬ 
komst,  truffet  mellem  Producenterne  og  National  Pe¬ 
troleum  War  Committee,  har  man  sikret  rentable 
Priser  for  Hjemmemarkedet  og  Leveringer  til  Ameri¬ 
kas  Allierede  til  bestemte  Priser.  Nævnte  Komité 
fordeler  Kontrakterne  til  de  forskellige  Producenter. 
Endvidere  har  man  indført  en  Ordning,  der  giver  et 
vist  Tillæg  til  de  mindre  Raffinaderier,  dersom  disse 
ønsker  at  overtage  Kontrakter,  medens  de  store  Raffi¬ 
naderier,  der  maa  antages  at  arbejde  med  lavere  Pro¬ 
duktionsomkostninger,  overtager  de  Kontrakter,  som 
de  mindre  Foretagender  ikke  ser  sig  i  Stand  til  at 
opfylde.  I  Amerika  regner  man  dette  for  en  over¬ 
ordentlig  tilfredsstillende  Ordning,  idet  den  gør  det 
muligt  at  sælge  til  faste  Priser  og  alligevel  tage  Hen¬ 
syn  til  de  forskellige  Produktionsvilkaar.  Sikkert  er 
det  ogsaa,  at  man  har  været  særdeles  heldig  med 
den  hele  Ordning,  og  fra  Industriens  Side  har  der 
ikke  været  klaget  over  de  Priser,  der  tilkommer  hvert 
enkelt  Raffinaderi.  Ordningen  har  bidraget  til  at 
fordele  Kontrakterne  ligeligt  og  har  sat  Amerika  i 
Stand  til  at  dække  baade  sin  egen  og  de  Allieredes 
uhyre  Efterspørgsel  under  Krigen. 

Angaaende  Fremtidsudsigterne  bestemmes  disse  i 
meget  høj  Grad  ved  det  uhyre  forøgede  Forbrug  af  alle 
Brændselsolier,  der  kan  ventes.  For  Øjeblikket  er 
Efterspørgslen  noget  større  end  Produktionen,  og  det 


er,  som  sagt,  fremdeles  nødvendigt  at  foretage  Ind¬ 
greb  i  Reservebeholdningerne.  Samtidig  øges  dog, 
som  nævnt,  ogsaa  Produktionen,  og  man  agter  i  ud¬ 
videt  Grad  at  udnytte  Oliekilderne  i  Meksiko,  som  er 
meget  righoldige.  Det  forøgede  Forbrug,  der  kan 
ventes,  skyldes  i  ikke  ringe  Grad  det  store  Antal 
oliefyrede  Skibe,  som  den  amerikanske  Handelsflaade 
er  blevet  forøget  med  under  Krigens  forcerede  Skibs¬ 
bygning. 

Af  Hensyn  til  sit  Forbrug  er  Amerika  saaledes 
tvunget  til  at  interessere  sig  ogsaa  for  Petroleums- 
distrikter  udenfor  Staterne,  og  her  kommer  da  navn¬ 
lig  Meksiko  og  Mellemamerika  i  Betragtning.  Efter 
at  Tyskland  vel  maa  antages  at  være  gaaet  ud  af 
Spillet  som  Petroleumsinteressent  (særlig  i  Galizien 
og  Rumænien,  jfr.  den  tysk-rumænske  Fredstraktat), 
vil  De  Forenede  Stater  og  Storbritannien,  der  længe 
har  ført  en  maalbevidst  Politik  paa  dette  Omraade, 
komme  til  at  repræsentere  de  førende  Interesser  i 
Verdensproduktionen  af  Petroleum. 

□□□□□□ 

Jordgassen  og  dens  Anvendelse 
i  den  kemiske  Industri. 

Undersøgelserne  vedrørende  Jordgassen  og  dens 
Anvendelse  er  takket  være  fremragende  Fagmænds 
Medarbejderskab  allerede  nu  saa  langt  fremskredne, 
at  man  har  Lov  til  at  vente  sig  overordentlig  værdi¬ 
fulde  praktiske  Resultater.  Det  har  allerede  længe 
været  en  Kendsgerning,  at  der  kan  udskilles  Kul  af 
Jordgassen,  men  samtidig  har  man  paa  mangfoldige 

Omraader  fundet  Anvendelse  for  Jordgassen  og  dens 
Biprodukter  som  Grundstof  ved  Forarbejdelsen  af  en 
Række  kemiske  Produkter. 

Da  de  stærkt  ydende  Jordgaskilder  boredes  i 
Siebenburgen  i  Aaret  1908,  var  man  straks  klar  over, 
at  man  her  havde  at  gøre  med  en  Naturkraft  af  vidt¬ 
rækkende  Betydning  for  Samfundshusholdningen.  De 
righoldige  Jordgaskilder  i  Nordamerika  afgav  et 
mønstergyldigt  Eksempel  for  Østrig-Ungarn.  Paa 
samme  Maade  som  det  var  Tilfældet  i  Amerika,  var 
ogsaa  lier  det  forste  Maal  at  udnytte  Jordgassen  som 
Varmekilde.  Inden  man  imidlertid  kunde  foretage 
noget,  var  det  nødvendigt  at  danne  sig  et  Skøn  over, 
i  hvor  store  Mængder  den  forefandtes.  De  første 
Par  Aar  gik  derfor  hen  med  disse  Undersøgelser,  og 
det  blev  ved  disse  fastslaaet,  at  Jordgassen  i  Sieben¬ 
burgen  forefandtes  paa  et  overordentlig  stort  Om- 
raade  og  i  saadanne  Mængder,  at  der  ikke  var  Grund 
til  at  frygte  for,  at  den  i  en  overskuelig  Fremtid  vil 
blive  opbrugt.  Først  efter  at  dette  var  konstateret, 
vovede  de  forskellige  Industrier  at  anbringe  større 
Kapitaler  i  Foretagender  til  Udnyttelse  af  Gassen. 
De  første  Kildeledninger  fra  Kissårmés  til  Torda 
etableredes  i  Tilknytning  til  de  derværende  Soda-  og 
Klorfabriker.  Der  grundlagdes  endvidere  en  stor 
Cementfabrik  i  Torda,  der  ligeledes  indrettedes  for 
Drift  med  Jordgas.  Efter  at  den  ungarske  Regering 
havde  truffet  Overenskomst  med  et  Konsortium  under 
Ledelse  af  Deutsche  Bank  til  en  videre  Udnyttelse  af 
Jordgassen,  anlagdes  der  yderligere  en  Ledning  til 
Dissoszentmårton,  der  trods  næsten  uovervindelige 
Vanskeligheder,  som  Krigen  førte  med  sig,  dog 
bragtes  i  Orden,  inden  den  stipulerede  Frist  var  ud¬ 
løben. 

I  Dissoszentmårton  etableredes  der  nu  ved  Krigs¬ 
ministeriets  Støtte  en  Kalkkvælstoffabrik;  i  Øjeblikket 
et  af  de  betydeligste  industrielle  Foretagender  i  Un¬ 
garn.  Desuden  er  allerede  nu  de  forberedende  Ar¬ 
bejder  vedrørende  Oprettelsen  af  Glasfabriker  i  Jord- 
gasdistriktet  afsluttede.  Ved  de  her  nævnte  Virksom¬ 
heder  anvendes  Jordgassen  som  Varmekilde.  Den 
betydelige  Varmeevne  og  den  lette  Maade,  paa  hvilken 
Gassen  kan  føres  til  Forbrugsstederne  —  uden  Be¬ 
lastning  af  det  knebne  Transportmateriel  —  har  i 
overordentlig  høj  Grad  været  af  Betydning  under 
Krigen.  Da  man  ogsaa  for  Fremtiden  maa  regne 
med  temmelig  høje  Kulpriser  og  vanskelige  Trans¬ 
portforhold,  vil  Anvendelsen  af  Jordgassen  ogsaa  til 
den  Tid  blive  et  værdifuldt  Plus  for  Erhvervslivet. 

Af  ikke  mindre  Vigtighed  er  den  Omstændighed,  at 
man  i  Jordgassen  har  en  saa  godt  som  kemisk  ren 
Methangas,  der  er  anvendelig  som  Grundstof  ved 
Fabrikationen  af  forskellige  kemiske  Produkter.  I 
Amerika  anvendes  Jordgassen  kun  i  ret  underordnet 
Maalestok  i  den  kemiske  Industii,  idet  den  overalt 
kun  finder  Afsætning  som  Lys-  og  Varmekilde,  og 
det  som  saadan  kan  sælges  i  uindskrænkede  Mængder 
og  til  gode  Priser.  I  Østrig-Ungarn  derimod  ud¬ 
vinder  man  f.  Eks.,  som  ovenfor  nævnt,  ogsaa  Kul¬ 
stof  af  Jordgassen;  det  saaledes  producerede  Kul 
bruges  til  Tryksværte  og  til  Fremstilling  af  Kul  til 
elektriske  Buelamper  m.  m.  Men  ogsaa  for  Metal¬ 


industrien  er  Jordgassen  af  Betydning.  Man  kan 
f.  Eks.,  saaledes  som  det  er  Tilfældet  i  Sverige,  om¬ 
smelte  Jernertsen  til  Ilydende  Metal,  hvad  der  navn¬ 
lig  ved  Fremstillingen  af  Raajern  og  Staal  er  af  stor 
Vigtighed,  da  der  paa  denne  Maade  spares  betydelige 
Mængder  Kul  og  Koks,  der  for  en  stor  Del  hidtil  har 
været  indført  fra  Udlandet  til  høje  Priser. 

Jordgassen  indeholder  desuden  forskellige  Klor¬ 
forbindelser.  bl.  a.  Klormethyl,  der  finder  Anven¬ 
delse  i  mange  forskellige  Industrier,  som  f.  Eks.  ved 
Fabrikationen  af  Formaldehyd  og  Kloroform. 

Her  er  kun  nævnt  enkelte  af  de  Muligheder  for 
den  kemiske  Industri,  hvor  Jordgassen  kan  anvendes 
i  den  ene  eller  den  anden  Form. 

Efter  de  Undersøgelser,  der  i  liere  Aar  har  været 
ledet  af  Baron  Roland  Eotvos  og  Ministerialraad 
Bockh,  har  man  Grund  til  at  vente,  at  der  ogsaa 
forefindes  Jordgas  i  de  ungarske  Dalsænkninger.  De 
Boringer,  der  har  været  foretaget  i  Kesshernét,  vil 
sandsjnligvis  snart  bringe  Klarhed  herover.  Den 
Omstændighed,  at  der  i  de  ungarske  Dalsænkninger 
forefindes  artesiske  Brønde  paa  et  Omraade,  der  har 
en  Udstrækning  paa  mere  end  20,000  □  km,  paa 
mange  .Steder  ogsaa  har  vist  sig  Jordgas,  synes  at 
tale  for,  at  der  her  findes  store  Forraad.  I  Ungarn 
—  navnlig  i  Budapest  —  er  man  yderst  spændt  paa, 
hvad  de  videre  Undersøgelser  vil  bringe,  da  det  —  navn¬ 
lig  for  dette  Lands  Industri  —  som  Følge  af  den  lo¬ 
kale  Mangel  paa  Kul,  vil  være  af  en  ganske  særlig 
Betydning. 

Budapest,  September  1918. 

I.  Lanb  Ostenfeld. 

□□□□□□ 

Landbruget  og  Prisregulering  af 
Industrivarer. 

Paa  de  jyske  Landboforeningers  Delegeretmøde  i 
Begyndelsen  af  Oktober  i  Aarhus  holdt  Direktør  for 
Arbejds-  og  Fabrikstilsynel,  Hr.  Jac.  Lindberg,  et  Fore¬ 
drag  om  Prisregulering  af  Industrivarer.  Efter  at 
have  udviklet  Forskellen  mellem  Prisreguleringen 
overfor  Landbruget  og  overfor  Industrien  gengav  Tale¬ 
ren  Bestemmelserne  i  Forordningen  af  1.  Februar 
1917.  Ilan  mente,  at  man  ved  denne  Forordning  havde 
begaaet  den  Fejl,  dels  at  lade  de  alt  for  store  Avan¬ 
cer,  der  forud  var  i  adskillige  Fag,  lovfæste  herved, 
dels  at  gøre  Forordningen  alt  for  skarp  til  at  den 
virkelig  kunde  gennemføres  i  Praksis,  i  al  Fald  over¬ 
for  Industrien.  Dette  fremgik  bl.  a.  af  Industriregn¬ 
skaberne  for  1917,  der  som  Taleren  udtrykte  sig,  »viste, 
at  den  Tillid,  man  havde  næret  til  Industrien,  var 
blevet  fuldstændig  skuffet«. 

Taleren  gennemgik  derefter  den  store  Skotøjsdis¬ 
kussion  og  den  paafølgende  Skotøjsordning,  som  han 
iøvrigt  ikke  kunde  anse  for  heldig,  da  den  i  Principet 
gør  Fabrikerne  interesseret  i  at  arbejde  med  saa  høje 
Omkostninger  som  muligt.  I  Stedet  burde  man  kun 
have  givet  Industrien  Lov  til  at  beregne  sig  samme 
Nettoavance  pr.  produceret  Enhed  som  før  Krigen 
plus  et  vist  Tillæg.  Maksimalprisen,  som  Industrien 

selv  har  foreslaaet,  troede  han  ikke  kunde  gennem¬ 
fores  i  Praksis,  og  det  var  sikkert  ogsaa  derfor,  at  Indu¬ 
strien  saa  varmt  havde  foreslaaet  dette  System.  Taleren 
ankede  endvidere  over,  at  den  af  Den  overordentlige 
Kommission  gennemførte  Skotøjsordning  tog  for  lang 
Tid,  inden  den  kunde  virke,  og  han  tilføjede  den  ikke 
uinteressante  Oplysning,  at  Kommissionen  til  Trods 
for  den  lange  Tid,  den  har  arbejdet  med  Sagen,  »den 
Dag,  da  den  traf  Ordningen,  endda  ikke  vidste,  hvor¬ 
ledes  denne  vilde  indvirke  paa  Fabrikernes  Nettoover- 
skud«.  Taleren  sluttede  sit  Foredrag  saaledes: 

»Fra  Landbrugets  Side  bør  man  fastholde  Kravet 
om  Prisregulering  ikke  blot  af  Skotøjsindustrien,  men 
ogsaa  af  andre  Industrier,  og  kræve  dette  gennemført 
snarest  muligt.  Man  søger  at  afskrække  Landbruget 
fra  at  stille  dette  Krav  ved  at  sige,  at  man  derved 
kommer  ind  paa  en  Slags  Socialisme.  Men  Statskon¬ 
trol  i  og  for  sig  har  ikke  noget  med  Socialisme  at 
gøre.  Vi  har  jo  i  Forvejen  en  ret  indgaaende  Kontrol 
fra  Statens  Side  med  forskellige  Industrier  som  01, 
Sprit,  Sukker,  Cigarretter  og  Margarine«. 

Maa  det  i  Forvejen  forekomme  besynderligt,  at  en 
af  Statens  Embedsmænd,  Direktør  for  Arbejds-  og  Fa¬ 
brikstilsynet,  rejser  rundt  og  agiterer  paa  denne  Maade 
mod  Industrien,  da  bliver  ens  Forundring  ikke  min¬ 
dre,  naar  denne  Embedsmand,  der  dog  burde  være 
den  bedst  underrettede  paa  disse  Felter,  kan  fremsætte 
saa  vitterlig  ugyldige  Sammenstillinger,  som  han  her 
gør.  Den  Kontrol,  der  eksisterer  overfor  de  nævnte 
Industrier  som  01,  Sprit,  Sukker,  Cigarretter  og  Mar¬ 
garine,  er  jo  nemlig  udelukkende  Produktions-  og 
Vægtkontrol  enten  af  skattemæssige  eller  af  hygiej¬ 
niske  Grunde.  Det  er  mildest  talt  vildledende  at  sam¬ 
menstille  dette  med  den  af  Den  overordentlige  Kom¬ 
mission  gennemførte  nye  »Statskontrol«,  der  begræn¬ 
ser  Fagets  Nettoavance  til  ca.  7l/2  pCt. 

Efter  Referatet  i  »Andelsbladet«  modtoges  Hr.  Lind- 
bergs  Foredrag  med  stærkt  Bifald.  Vi  kan  dog  ikke 
tro,  at  dette  gjaldt  Tanken  om,  at  ogsaa  Landbruget 
skulde  komme  ind  under  en  saadan  Kontrol,  der  be¬ 
grænser  dets  Nettoavance  paa  tilsvarende  Maade.  Vi 
vil  endda  tro,  at  man,  hvis  det  danske  Landbrug  ar¬ 
bejdede  med  offentlig  tilgængelige  Regnskaber,  vilde 
Onde  Avancer  i  Landbrugsproduktionen,  der  klart 
maatte  vise,  hvor  liden  Interesse  Landbostanden  har  i 
at  hylde  Den  overordentlige  Kommissions  og  Hr.  Lind- 
bergs  Principer. 

□□□□□□ 

Udvidelser  og  Nydannelser  indenfor 
dansk  Industri. 

Paa  det  for  Tiden  livlige  Emissionsmarked  ind¬ 
tager  Industriemissioner  stadig  en  fremtrædende 
Plads,  saavel  naar  man  tager  Udvidelser  som  Ny¬ 
dannelser  i  Betragtning. 

Siden  vor  sidste  Beretning  er  der  saaledes  af  først¬ 
nævnte  at  notere: 

Kæmpeudvidelsen  i  Aktieselskabet  Nordiske  Metal¬ 
varefabrikker.  Der  var  emitteret  for  7  Mili.  Kr.  nye 
Aktier  til  Kurs  150  pCt.  Aktiekapitalen  andrager  nu 


14  Mili.  Kr.  Efter  Bestyrelsens  Udtalelser  paa  Gene¬ 
ralforsamlingen  skal  Selskabet  have  meget  store  Eks¬ 
pansionsmuligheder.  Man  maa  haabe,  at  de  kom¬ 
mende  Aar  maa  bekræfte  Rigtigheden  af  dette  Syn. 
I  saa  Fald  maa  dansk  Industri  notere  sig  for  et  nyt 
betydeligt  Fremstod. 

A/S  Raadvaddams  Fabriker  har,  foranlediget  af 
den  stærke  Stigning  i  Omsætningen  og  Optagelsen  af 
Fabrikationer  af  nye  Artikler,  besluttet  at  opføre  en 
moderne  Fabrik  ved  Øresundsvejens  Station  i  Sundby. 
I  den  Anledning  er  Aktiekapitalen  bleven  forhøjet  fra 
1  til  1,6  Mi  11.  Kr.  De  nye  Aktier  har  været  emitteret 
til  Kurs  120  pCt. 

A/S  Roulunds  Fabriker  i  Odense  har  udvidet  sin 
Aktiekapital  fra  0,8  til  1,2  Mili.  Kr.  Emissionen  har 
fundet  Sted  til  en  Kurs  af  120  pCt. 

Aktieselskabet  Faxe  Kalkbrud  har  emitteret  for 
0,75  Mili.  Kr.  nye  Aktier  til  Kurs  108  pCt.  Herved  er 
Aktiekapitalen  kommet  op  paa  2,25  Miil.  Kr. 

I.  L.  Binder  &  Co.,  A/S,  har  fordoblet  sin  Aktie¬ 
kapital,  idet  det  har  udbudt  for  0,5  Miil.  Kr.  nye  Ak¬ 
tier  til  Kurs  150  pCt. 

A/S  Rødby  Havns  Jernskibsværft  har  paa  dobbelt 
Maade  appelleret  til  det  hjemlige  Kapitalmarked,  dels 
ved  at  udbyde  for  1  Miil.  Kr.  nye  Aktier  til  Kurs 
106  pCt.,  hvorved  Aktiekapitalen  kommer  op  paa  2 
Mili.  Kr.,  dels  ved  at  fremlægge  et  Partialobligations¬ 
laan  paa  3/i  Miil.  Kr.  Dette  sidste  er  et  5Va  pCt.s 
Laan  med  Emissionskurs  99  pCt.  Renten  betales 
halvaarlig.  Laanet  afdrages  ikke  de  første  3  Aar, 
men  amortiseres  derefter  i  de  følgende  25  Aar  med  25 
ligestore  Dele  til  Pari  Kurs. 

A/S  De  forenede  Træskofabriker  har  endelig  emit¬ 
teret  for  0,6  Miil.  Kr.  nye  Aktier  til  Pari  Kurs.  Aktie¬ 
kapitalen  andrager  herefter  1,8  Miil.  Kr. 

Af  Nydannelser  er  det  værd  at  notere  Aktieselskabet 
» Fiberuld «  med  Hjemsted  i  Kjøbenhavn.  Det  er  dan¬ 
net  med  det  Formaal  dels  at  købe  og  fortsætte  den 
af  Firmaet  S.  Nielsen  &  Sons  Farverier,  Spinderi  & 
Klædefabrik  med  tilhørende  Fabriksudsalg,  Skive, 
hidtil  drevne  Virksomhed,  dels  for  Danmark  at  købe 
Eneretten  til  de  af  Professor  G.  Sellergren,  Stockholm, 
gjorte  Opfindelser  angaaende  Udvinding  af  Torveuld 
af  Torv,  dels  endelig  at  købe  og  fortsættte  det  af  et 
Interessentskab  oprettede  Fabriksanlæg  ved  Silke¬ 
borg,  hvor  der  udvindes  Torveuld.  —  Aktiekapitalen 
i  »Fiberuld«  andrager  1  Miil.  Kr.  Heraf  har  0,6  Miil. 
Kr.  været  offentlig  udbudt  til  Kurs  108  pCt. 

Endelig  er  der  dannet  et  nyt  Læderforetagende  i 
Dansk  Læder-  og  Skotøjsindustri  Aktieselskab  med  en 
Kapital  paa  1,5  Mili.  Kr.  Heraf  har  l/s  været  offent¬ 
lig  udbudt  til  108  pCt.  Dansk  Læder-  og  Skotøjs¬ 
industri  overtager  og  fortsætter:  Victor  Larssons 
Garveri-  og  Læderfabrik  i  Rudkøbing,  Brdr.  Nielsens 
Skotøjsfabrik  i  Kjøbenhavn,  Th.  List’s  Skotøjsfabrik 
og  Firmaet  Otto  Jørgensen  &  Co.,  sammesteds. 

□□□□□□ 

Den  norske  Fællesforening  opløst. 

Indenfor  den  norske  Fællesforening  for  Haand- 
værk  og  Industri  har  der  allerede  i  længere  Tid 
-  som  tidligere  meddelt  her  i  Tidsskriftet  —  været 
arbejdet  for  en  Adskillelse  mellem  Haandværk  og 
Industri  under  Hensyn  til  de  moderne  Udviklings¬ 
forhold,  der  kræver  Specialisering  i  særlige  Organi¬ 
sationer  for  at  gøre  disse  arbejdsdygtige.  Efter  lang¬ 
varige  Forhandlinger  og  Agitation  for  og  imod  Fælles¬ 
foreningens  Oplosning  er  denne  nu  vedtaget  paa  det 
nylig  afholdte  11.  og  altsaa  sidste  Generalmøde  i  den 
norske  Fællesforening.  Foreningen  bliver  delt  i  to 
af  hinanden  fuldkommen  uafhængige  Organisationer, 
en  Haandværkerorganisation  og  en  Industriorgani¬ 
sation.  Rammerne  for  denne  sidste  er  iøvrigt  alle¬ 
rede  dannet.  Den  organiseres  tilsvarende  som  vort 
hjemlige  Industriraad  med  Betegnelsen  »Industrifor¬ 
bundet«.  Hermed  har  alle  tre  skandinaviske  Lande 
industrielle  Organisationer  af  ensartet  Karakter.  For 
et  fremtidigt  Samarbejde  mellem  disse  Landes  In¬ 
dustrier  og  øvrige  Erhvervsliv  turde  denne  Kends¬ 
gerning  have  sin  ikke  ringe  Betydning. 

Afviklingen  af  Fællesforeningen  foregaar  under  Le¬ 
delse  af  den  tidligere  Hovedbestyrelse  og  skal  være 
afsluttet  pr.  31.  December  1918.  De  nye  Organisatio¬ 
ner  deler  Fællesforeningens  Arki\,  Inventar  m.  m. 
efter  Afviklingsbestyrelsens  Beslutning. 

Uden  at  vi  paa  nogen  Maade  vil  underkende,  hvad 
der  mistes  af  Værdier  ved  en  Opløsning  som  den 
skete  af  den  norske  Fællesforening  for  Haandværk 
og  Industri,  tror  vi  dog  at  burde  lykønske  de  norske 
Organisationsledere  til,  at  de  resolut  har  taget  Kon¬ 
sekvenserne  af  Tidens  Udvikling,  og  vi  gør  det  i  det 
Haab,  at  de  to  nye  livskraftige  og  arbejdsdygtige  For- 
eninger,  der  opstaar  af  den  gamle  Fællesforenings 
Ruiner,  maa  blive  til  Gavn  for  Industriens  og  Haand- 
værkets  Udvikling  i  Norge. 

□□□□□□ 

Mindre  Meddelelser. 

Kjøbenhavns  nye  Industrihavn. 

Medens  Kjøbenhavn  efterhaanden  har  faaet  en 
særdeles  god  og  udviklingsrig  Handelshavn  og  nogen¬ 
lunde  taalelig  Trafikhavn,  har  den  danske  Hovedstads 
Havneforhold,  hvad  industrielle  Vilkaar  angaar,  som 
bekendt  været  i  sørgelig  Grad  forsømt.  Delvis  som 
Led  i  Havneledelsens  nye  omfattende  Havneplaner  er 
imidlertid  nu  den  nye  Industrihavn  ved  Frederiks- 
holm  ved  at  blive  til  Virkelighed.  At  denne  er 
kommet  i  en  god  Tid  viser  den  stærke  Rift,  der  er 
om  Grundene  i  det  nye  Havnekvarter. 

Til  Trods  for,  at  hele  Anlæget  endnu  er  i  sin 
Vorden,  er  det  allerede  en  anselig  Bække  af  industri¬ 
elle  Virksomheder,  der  skyder  i  Vejret;  saaledes  kan 
nævnes,  foruden  Kommunens  nye  store  Kraftværk, 
Kjøbenhavns  Flydedok  og  Skibsværft,  Dansk  Diesel- 
motor-Compagni,  Balticaværftet,  Nordisk  Simplex,  Otto 
Mønsted,  Kjøbenhavns  Galvaniseringsanstalt,  Dansk 
Kabelfabrik  m.  m.  Ogsaa  adskillige  Handelsvirksom¬ 


heder  søger  herud  med  Lagerbygninger  o.  1.  Flere  af 
disse  Virksomheder  vil  blive  efter  vore  Forhold  endog 
særdeles  betydelige,  og  med  den  udmærkede  Beliggen¬ 
hed  ikke  blot  for  Havn  og  Kajtrafik,  men  for  Jernbane¬ 
spor  og  gode  Boligforhold  for  Arbejderne  m.  m.  er  der 
ingen  Tvivl  om,  at  Kjøbenhavn  her  endelig  har  faaet 
det  Havneindustrikvarter,  som  der  saa  længe  har  været 
Trang  til. 

Engelsk  Industri  tor  optisk  Glas. 

Fra  Udenrigsministeriet  har  Industriraadet  mod¬ 
taget  Genpart  af  en  Indberetning  fra  den  kgl.  Gesandt 
i  London  vedrørende  Oparbejdelsen  af  den  engelske 
Fabrikation  af  optiske  Glas.  Af  Indberetningen  frem- 
gaar  det,  at  England  før  Krigen,  forsaavidt  60  pCt.  af 
dets  Tilførsel  angik,  var  afhængig  af  Tyskland;  30  pCt. 
kom  fra  Frankrig,  medens  Resten  fabrikeredes  i  Eng¬ 
land.  Bestræbelserne  gaar  nu  ud  paa  at  gøre  England 
fuldstændig  uafhængig  af  Tyskland.  —  Vi  kan  tilføje,  at 
der  i  Industriraadet  henligger  til  Gennemsyn  et  med 
Indberetningen  fremsendt  Udklip  af  The  Board  of 
Trade  Journal  for  26.  f.  M.  indeholdende  en  Artikel 
angaaende  dette  Emne. 

En  svensk  Værftindustri-Forening. 

I  Goteborg  er  nylig  dannet  en  ny  industriel  For¬ 
ening,  nemlig  Sveriges  Varfsindustriforening,  som  re¬ 
præsenterer  en  Sammenslutning  af  23  af  de  største 
svenske  Skibsværfter.  Den  nye  Forening  skal  hverken 
befatte  sig  med  teknisk,  videnskabeligt  Arbejde  eller 
med  Arbejderspørgsmaal,  hvilke  Spørgsmaal  hen¬ 
hører  under  allerede  eksisterende  industrielle  Organi¬ 
sationer.  Maalet  med  den  nye  Forening  er  derimod 
at  søge  oparbejdet  et  mere  kollegialt  Samarbejde,  i 
første  Række  mellem  Værftindustriens  Mænd.  Indu- 
striorganisationsspørgsmaal,  indvundne  Erfaringer, 
Spørgsmaal  om  den  baade  nu  og  senere  overmaade 
vigtige  Materialeanskaffelse,  Værftindustriens  Stilling 
overfor  Krav  enten  fra  den  hjemlige  Statsmagt  eller 
fra  Udlandets  Side  m.  m.  Alle  disse  Spørgsmaal  er 
det,  som  agtes  behandlet  i  Fællesskab  i  den  nye  Or¬ 
ganisation.  Det  maa  saaledes  antages,  at  denne  i 
det  hele  vil  føre  til  et  fastere  Samarbejde  og  mere 
kollegialt  Sammenhold  indenfor  de  svenske  Skibs¬ 
værfter. 

Finsk  Sakkarinfabrikation. 

Fornylig  er  der  i  Finland  dannet  et  Aktieselskab 
for  Fabrikation  af  Sakkarin,  »A/B  Finska  Sackarin- 
fabriken«,  der  nu  har  indgivet  Ansøgning  til  Senatet 
om  Eneret  til  Fremstilling  og  Salg  af  Sakkarin  i 
Finland. 

Den  nye  Fabrik,  der  efter  al  Sandsynlighed  kom¬ 
mer  til  at  ligge  i  Helsingfors,  baserer  i  Begyndelsen 
sin  Fabrikation  paa  tyske  Raavarer.  »Saccharin 
Achtien-Gesellschaft«  i  Magdeburg  har  forpligtet-  sig 
til  i  Løbet  af  to  Maaneder  at  levere  de  nødvendige 
Maskiner  og  sætte  Virksomheden  i  Gang.  Man  mener 
at  kunne  producere  mindst  10,000  kg  pr.  Aar  og  om 
nødvendigt  henimod  40,000  kg. 

Anlægsomkostningerne  anslaas  til  liere  Millioner 
finske  Mark.  Uden  Monopolret  menes  Foretagendet 

ikke  at  kunne  bære  sig,  dels  paa  Grund  af  de  store 
Omkostninger,  dels  af  Hensyn  til  den  korte  Tid,  i 
hvilken  den  nye  Industri  vil  kunne  regne  med  Om¬ 
sætning.  Fabriken  skal  kunne  levere  Varen  til  en 
Pris  af  ca.  1000  linske  Mark  pr.  kg  i  de  første  2  Aar, 
hvorefter  man  antager,  der  vil  finde  en  betydelig 
Prisreduktion  Sted. 

Kulbrydning  paa  norsk  Spitzbergen. 

Takket  være  den  for  Kulbrydning  usædvanlig  gun¬ 
stige  Sommer  er  det  paa  norsk  Spitzbergen  lykkedes 
at  faa  gjort  over  55,000  Tons  Kul  færdige  til  Udskib¬ 
ning  til  Norge.  Deraf  hidrører  de  40,000  Tons  fra 
»Norsk  Spitzbergens  Kulkompagni«  og  de  resterende 
15,000  Tons  fra  »Norsk  Kulkompagni«  ved  King  Bay. 

Farve-  og  Lakindustrien  i  U.  S.  A. 

Ogsaa  i  De  Forenede  Staters  Farveindustri  og  Maler- 
haandværk  gør  Raastofproblemet  sig  under  Krigen 
stærkt  gældende  —  ikke  saa  meget  gennem  absolut 
Mangel  som  gennem  stærk  Fordyring.  —  Samtidig  har 
der,  hvad  der  maa  gøre  Forholdene  endnu  mere  ind¬ 
viklede,  i  den  senere  Tid  været  rejst  en  Bevægelse  for 
at  faa  Folk  til  at  forstaa,  at  Paastrygning  og  Maling  af 
Huse  o.  a.  saa  langt  fra  er  et  Luksus-  eller  Smagsspørgs- 
maal  alene,  men  et  rent  Nyttespørgsmaal.  Fra  Staten 
Kansas’  Landbrugsinstitut  er  i  den  Retning  blevet  frem¬ 
sat  den  Paastand,  at  i  denne  Stat  er  Tabene  ved  Byg¬ 
ninger  paa  Grund  af,  at  de  ikke  rettidigt  er  malet,  større 
end  Tabene  paa  Grund  af  Ildebrande.  —  Paastryg- 
ningen  og  Malingen  bevirker,  at  den  Iltteringsproces, 
som  Materialerne  (Træ,  Jern  o.  a.)  er  udsat  for,  sin¬ 
kes  meget  betydelig,  og  derved  bevares  Materialerne 
adskilligt  længere.  — 

Disse  forskellige  Forhold  har  bevirket  dels  en  stærk 
Forøgelse  af  Importen  af  Sojabønner  og  Sojabønneolie 
(den  er  steget  til  det  firdobbelte),  dels  at  man  fra  Sta¬ 
tens  Side  har  iværksat  og  støttet  nye,  store  Kulturer 
af  oliegivende  Planter,  f.  Eks.  i  de  sydlige  Stater  af 
det  vigtige  kinesiske  Fernisolieiræ  (hvoraf  den  kinesiske, 
i  Lakfabrikationen  saa  vigtige  Træolie  vindes).  Der 
skal  alene  med  dette  Træ  være  tilplantet  c.  50  000  Acres. 

Amerikanske  Planer  om  et  internationalt  Banksystem. 

Vice-Direktøren  for  »First  National  Bank  of  Chi- 
cago«,  der  tillige  er  Chef  for  nævnte  Banks  uden¬ 
rigske  Afdelinger,  har  for  nylig  offentlig  udtalt,  at 
flere  af  Amerikas  ledende  Bankmænd  sammen  med 
en  Del  videnskabeligt  skolede  Økonomer  allerede  i 
flere  Maaneder  har  været  beskæftiget  med  at  ud¬ 
arbejde  en  Plan  til  Organiseringen  af  et  kæmpemæs¬ 
sigt  internationalt  Banksystem,  der  skulde  kontrolere 
Verdens  Finanser  efter  Krigens  Ophør.  Til  Grund 
for  de  nye  Planer  ligger  de  gældende  Principer  fol¬ 
det  amerikanske  føderative  Reservebanksystem. 

Hensigten  med  den  planlagte  internationale  Or¬ 
ganisation  er  at  føre  Kontrol  med  alle  finansielle 
Transaktioner  Verden  over. 

De  Forenede  Stater  skulde  repræsenteres  af  de 
føderative  Reservebanker,  Storbritannien  af  Bank  of 
England  og  Frankrig  af  Banque  de  France.  Gennem 
Samarbejde  mellem  alle  Nationers  Banker  skulde 


den  før  saa  skadelige  Konkurrence  mellem  de  for¬ 
skellige  Landes  Bankvæsen  bortelimineres. 

Et  internationalt  Centrum,  hvor  den  nye  Organi¬ 
sation  kan  faa  Sæde,  vilde  til  sin  Tid  være  at  udse. 
(Vi  er  bange  for,  at  Kampen  om  dette  Centrums  Be¬ 
liggenhed  vil  blive  meget  haard,  hvis  Planen  iøvrigt 
kunde  realiseres.  Red.) 

Tonnage-Produktionen  i  England  og  Amerika. 

Følgende  Tabel  viser  den  britiske  og  amerikanske 
Produktion  af  Brutto  Tons  færdigbyggede  Skibe  i 
Løbet  af  Aarets  første  8  Maaneder. 

Amerika:  England: 


Januar .  64.695  58,568 

Februar .  117,601  100,038 

Marts .  117,145  161,674 

April .  163,050  111,533 

Maj  .  194,464  197,274 

Juni .  201,425  134,159 

Juli .  255,025  141,498 

August  . .  261,029  124,675 


Heraf  ses,  at  fra  Januar  til  Maj  producerede  Nord¬ 
amerika  kun  30,000  Tons  mere  end  Storbritannien, 
men  fra  Juni  til  August  producerede  Amerikanerne 
næsten  320,000  Tons  mere. 

Den  amerikanske  Produktion  er  ikke  stækket  af, 
men  arbejder  sig  frem  mod  det  Maal,  som  Mr.  Schwab 
opstillede  med  400,000  Tons  pr.  Maaned.  Hvis  den 
britiske  Produktion  kan  komme  op  paa  200,000  Tons 
og  den  amerikanske  paa  400,000  Tons  pr.  Maaned, 
vilde  man,  siger  et  engelsk  Blad,  i  Løbet  af  et  Aars- 
tid  naa  op  til  samme  Tonnage  som  i  1914. 

Statsrederi  i  Schweiz. 

»Société  Suisse  de  Surveillance«  har  udstedt  Med¬ 
delelse  om,  at  der  i  Schweiz  skal  oprettes  et  Rederi 
med  en  Aktiekapital  paa  100  Mili.  Fr.,  hvoraf  Staten 
og  »S.  S.  S.«  hver  skal  indbetale  Halvdelen.  Kapitalen 
skal  anvendes  lil  Befragtning  af  28  Skibe  ialt.  Gennem 
de  schweiziske  Chokoladefabrikanters  Syndikat  er  der 
foreløbig  som  Forskud  indbetalt  35  Miil.  Fr. 

Den  norske  Konserveseksport. 

Den  norske  Konserveseksport  for  første  Halvdel 
af  Aaret  1918  viser  en  betydelig  Nedgang  i  Sammen¬ 
ligning  med  samme  Tid  ifjor.  I  første  Halvdel  af 
1918  eksporteredes  nemlig  kun  10,7  Miil.  kg  Konserves 
mod  23,7  Miil.  kg  i  1917.  Hvad  de  forskellige  Slags 
Konserves  angaar  udgjorde  Eksporten  af  Sardiner 
1,7  Miil.  kg  i  Aar  mod  3,3  Miil.  kg  ifjor;  røgede  For- 
aarssild  i  Tomat  0,2  og  1,2;  af  andre  Slags  Silde¬ 
konserves  6,8  og  16,6  Mili.  kg. 

Konservesemballage  af  Pap. 

I  Norge  eksperimenterer  man  for  Øjeblikket  med 
Problemet  om  Anvendelse  af  imprægneret  Pap  til 
Konservesemballage.  Problemet  er  løst,  hvad  Pres¬ 
ning  og  Falsning  angaar,  men  kun  delvis  hvad  Im¬ 
prægneringen  angaar,  idet  det  har  vist  sig,  at  de  im¬ 
prægnerede  Æsker  mugner  udvendig,  naar  de  har 
staaet  en  Tid.  Man  eksperimenterer  nu  med  at  lade 
Imprægneringsstolfet  indgaa  i  selve  Raastoffet  og  saa- 
ledes  udgøre  en  Del  af  Pappet,  og  det  menes,  at  man 
vil  naa  et  godt  Resultat  ved  Anvendelsen  af  denne 
Metode. 

Benzinfordelingens  Kontor. 

Benzinfordelingens  Kontor  er  flyttet  til  nyt  Lokale 
i  Industribygningen,  nemlig  Kontor  Nr.  4.  Tlf.  8100, 
Lok.  5. 

Dispensationsudvalgets  Kontor. 

Dispensationsudvalgets  Kontor  er  flyttet  til  nyt 
Lokale  i  Industribygningen,  nemlig  Kontor  Nr.  1  med 
Opgang  fra  Vestre  Boulevard  18,  Tlf.  8100,  Lok.  8. 

Industriraadets  Kontor. 

Fra  1.  Oktober  d.  A.  at  regne  er  cand.  polit.  Olaf 
Knudsen  ansat  som  Fuldmægtig  i  Industriraadet, 
navnlig  med  Henblik  paa  Administrationen  af  den 
Del  af  den  amerikanske  Handelsoverenskomst,  som 
paahviler  Industriraadet,  herunder  særlig  Fordelings- 
spørgsmaal  m.  m. 

Tilbagesendelse  af  Emballage  fra  Norge. 

Ifølge  et  gennem  Udenrigsministeriet  fra  Det  Konge¬ 
lige  Finans-  og  Tolddepartement,  Kristiania,  modtaget 
Cirkulære  vil  tom  Emballage,  saasom  Kasser,  Tønder, 
Fustager,  Dunke,  tomme  Sække,  Jutelærred  og  lig¬ 
nende,  der  ankommer  til  Norge  fra  Udlandet,  uanset 
det  i  Departementets  Cirkulære  af  27.  Maj  d.  A.  om¬ 
handlede  Udførselsforbud,  kunne  tilbagesendes  til 
Afsendelseslandet  under  Iagttagelse  af  følgende  Regler: 

1)  Emballagen  maa  ved  Toldbehandlingen  angives 
at  være  bestemt  til  Genudførsel. 

2)  Genudførslen  maa  kun  ske  af  eller  for  Regning 
af  Varemodtageren  selv  og  mod  lians  skriftlige  Er¬ 
klæring  om,  at  den  til  Udførsel  bestemte  Emballage 
er  identisk  med  den  tidligere  indførte. 

3)  Genudførslen  skal  foregaa  over  det  Toldsted, 
hvorover  Indførslen  har  fundet  Sted,  og  senest  inden 
1  Aar  efter  denne. 

Eksporten  fra  Holland  til  Danmark  af  saakaldte 
N.  O.  T. -Varer. 

Ifølge  Meddelelse  fra  den  nederlandske  oversøiske 
Trust  (N.  O.  T.)  kan  Varer,  der  er  importeret  gennem 
nævnte  Selskab,  eller  Varer,  der  helt  eller  delvis  er 
fremstillet  af  Materiale,  der  er  importeret  gennem 
dette  Selskab,  kun  eksporteres  til  Danmark  ad  Sø¬ 


vejen  og  kan  ikke  afskibes,  med  mindre  der  fore¬ 
ligger  en  Forpligtelseserklæring  fra  en  af  Organisatio¬ 
nerne.  Der  kan  ikke  meddeles  Tilladelse  til  at  af¬ 
sende  saadanne  Varer  via  Tyskland  undtagen  for  al¬ 
mindeligt  Husgeraad  og  sanitære  Lervarer  uden  Til¬ 
behør. 

Importen  vest  fra. 

Fra  den  herværende  Interallierede  Komité  har  In¬ 
dustriraadet  modtaget  en  Skrivelse  af  2.  ds.,  hvorefter 
ikke  alene  de  i  den  dansk-amerikanske  Overenskomst 
nævnte  Varer  nu  vil  kunne  ventes  importeret  hertil; 
men  at  saadan  Import,  indenfor  rimelige  Kvantiteter, 
vil  kunne  ventes  tilladt  for  alle  Varer,  der  ikke  er 
opført  paa  de  fra  Tid  til  anden  offentliggjorte  Em¬ 
bargolister. 

Rationsudvalg  og  Fordelingsudvalg. 

I  Anledning  af  de  nye  Rationer  for  mængde¬ 
begrænsede  Varer,  der  er  fastsat  ved  Overenskomsten 
med  Amerika,  er  der  af  Industriraadet  og  Grosserer- 
Societetets  Komité  blevet  nedsat  ialt  60  nye  Rations¬ 
udvalg.  Udvalgene  bestaar  nu  som  hidtil  i  det  væ¬ 
sentlige  af  Importører  indenfor  de  forskellige  Vare¬ 
grupper.  Til  Formand  for  Udvalgene  er  fortrinsvis 
valgt  saadanne  Medlemmer  af  Industriraadet  eller 
Grosserer-Societetets  Komité,  som  ikke  er  interes¬ 
serede  i  de  paagældende  Varer. 

Endvidere  er  der  af  Industriraadet  og  Grosserer- 
Societetets  Komité  nedsat  et  Fælles-Fordelingsudvalg 
bestaaende  af  8  Medlemmer  (4  fra  hver  af  Organi¬ 
sationerne)  med  Kontor  paa  Børsen.  Fællesudvalgets 
Opgave  vil  være: 

I.  Paa  Grundlag  af  Indstillinger  fra  de  enkelte  Ra¬ 
tionsudvalg  at  træffe  endelig  Afgørelse  med  Hensyn 
til  Fordelingen  af  Importretten  indenfor  de  forskel¬ 
lige  Varegrupper  samt  at  afgøre  Tvivlsspørgsmaal, 
som  indankes  for  Udvalget  af  Rationsudvalgene; 

II.  Paa  Organisationernes  Vegne  at  forhandle  om 
Fordelingsspørgsmaal  med  det  af  Indenrigsministeriet 
nedsatte  Udvalg; 

III.  At  afgøre  alle  Spørgsmaal  med  Hensyn  til 
Fordelingen  af  ankomne  Varer. 

Teknologisk  Institut. 

Den  nye  Bygning  og  den  udvidede  Virksomhed. 


Kun  10  Aar  efter  sin  første  Begyndelse  under 
saare  beskedne  Forhold  staar  Teknologisk 
Institut  nu  ved  Indvielsen  af  sin  nye  store  Byg¬ 
ning  rustet  til  en  betydelig  Udvidelse  af  Opgaver 
og  Arbejde.  For  første  Gang  har  Institutet  til- 
liuse  under  eget  Tag  og  i  en  Bygning  indrettet 
specielt  for  dets  Formaal.  En  mægtig  Udvikling 


ligger  bag,  en  Udvikling  hvor  Tidens  rivende 
Fremskridt  just  paa  de  Omraader,  Institutet  ar¬ 
bejder  med,  afspejler  sig. 

Da  man  i  Slutningen  af  1890’erne  herhjemme 
navnlig  ved  Impulser  fra  Gewerbefbrderung- 
Bevægelsen  i  Østrig  og  Tyskland  —  tog  Arbejdet 
op  for  gennem  faglig  Dygtiggørelse  og  Udvikling 


2'J 


Den  nye  Bygning,  set  fra  Jarmers  Plads. 

af  tekniske  Hjælpemidler  at  støtte  Haandyærket 
og  den  mindre  Industri  i  Kampen  for  Tilværel¬ 
sen,  samlede  Planerne  sig  snart  om  en  Central¬ 
anstalt  for  saadan  Erhvervsfremme.  De  store 
Fagskoler  i  Udlandet  stod  som  det  nærmeste 
Forbillede  med  deres  Sammenknytning  af  Under¬ 
visnings-,  Konsulent-  og  Udstillingsvirksomhed. 

Tidspunktet  for  at  skabe  Interesse  for  Sagen 
maatte  i  boj  Grad  siges  al  være  inde  i  Danmark. 
Vor  Fabriksindustri  var  ved  at  gøre  sig  stadig 


Haandværk  sin  Duelighed  til  Trods  til  en  vis 
Grad  befandt  sig  i  en  Krisetid.  Man  havde 
endnu  ikke  helt  afviklet  den  gamle  Tro  paa,  at 
Haandværket  maatte  søge  Redning  overfor  Ud¬ 
viklingen  ved  at  dæmme  op  mod  denne,  nemlig 
gennem  en  Genoplivelse  af  de  gamle  faglige 
Tvangsforanstaltninger  m.  m.  Samtidig  var  de 
nye  Strømninger,  der  havde  været  oppe  og  af¬ 
givet  en  vis  Samling,  præget  af  Troen  paa  en 
særlig  Mission  i  kunsthaandværksmæssig  og  kunst- 


Et  af  Undervisningslokalerne. 


mere  gældende,  og  Indførelsen  af  moderne  Tek¬ 
nik  syntes  ogsaa  her  at  staa  som  en  Trusel  mod 
det  selvstændige  Haandværk  og  den  mindre 
Virksomhed  overhovedet.  Og  hvad  Landets  egen 
industrielle  Udvikling  ikke  indeholdt  af  Advars¬ 
ler,  det  skulde  nok  Konkurrencen  fra  Udlandet 
understrege  paa  en  Maade,  som  ikke  kunde  mis¬ 
forslaas.  Ind  over  vore  Grænser  —  ikke  mindst 
Syd  fra  — -  væltede  en  stigende  Strøm  af  For¬ 
brugsvarer,  hvis  Kvalitet,  Smag  og  ikke  mindst 
Priser  maatte  virke  ødelæggende  paa  vor  haand- 
værksmæssige  Produktion.  Hertil  kom,  at  vort 


industriel  Henseende  og  bidrog  sikkert  til  for¬ 
uden  de  utvivlsomme  Værdier,  de  skabte,  at 
forstærke  bestaaende  Svagheder  og  aflede  Op¬ 
mærksomheden  fra  det,  der  maatte  være  det  af¬ 
gørende  for  ethvert  Fremskridt,  nemlig  den  fag¬ 
lige  Dygtiggørelse  og  tekniske  Modernisering. 
En  vis  død  Periode,  hvori  Selvovervurdering  og 
Resignation  syntes  at  afbalancere  hinanden,  var 
saaledes  indtraadt.  Men  netop  paa  Baggrund  af 
disse  Forhold  maatte  Arbejdet  for  Reformer  og 
Fremskridt  finde  god  Jordbund,  og  de  nævnte 
Impulser  udefra  gav  da  ogsaa  hurtigt  Anledning 

til  frugtbare  Diskussioner  baade  i  Hovedstaden 
og  rundt  om  i  Landet. 

Det  var  særlig  »Fællesrepræsentationen  for 
dansk  Industri  og  Haandværk«  og  »Industrifor¬ 
eningen  i  Kjøbenhavn«,  der  blev  Samlingspunk¬ 
terne  først  for  Drøftelserne,  senere  for  det  mere 
positive  Arbejde  for  Oprettelsen  af  en  dansk 
Gewerbeforderungs-Anstalt,  et  Teknologisk  Institut, 
som  Benævnelsen  hurtigt  fastsloges  i  Diskussio¬ 
nerne.  Sagen  var  dog  for  stor  til  at  kunne  løses 
af  Organisationerne  alene,  og  for  at  paakalde 


stærkt  med  Hensyn  til  Planerne  for  den  nye 
Virksomhed,  idet  man  indtil  videre  havde  ud¬ 
skudt  hele  Udstillingsvirksomheden  og  i  væsent¬ 
lig  Grad  ogsaa  Konsulentvirksomheden  med  til¬ 
hørende  Laboratorier  m.  m.  og  istedet  samlet 
sig  om  en  Række  korte  faglige  Kursus,  for 
hvilke  Erfaringer  var  høstet  ved  de  nævnte  For¬ 
søgskursus  et  Par  Aar  iforvejen. 

I  det  væsentlige  bestemt  af  disse  Rammer,  der 
ganske  vist  indenfor  det  givne  Omraade  stadig 
udvidedes,  arbejdede  Inslitutet  derefter  ufortrø- 


Maskinværksted. 


Statens  Forstaaelse  og  Støtte  var  yderligere  Ar¬ 
bejde  nødvendigt.  Det  lykkedes  dog  at  føre 
dette  tilfredsstillende  frem,  og  efter  Afholdelsen 
af  nogle  Prøvekursus,  for  hvilke  Industriforenin¬ 
gen  stod  i  Spidsen,  —  i  Sommeren  1906,  — 
kunde  Teknologisk  Institut  eller  som  den  offici¬ 
elle  Betegnelse  var  blevet  »Fagskolen  for  Haand- 
værkere  og  mindre  Industridrivende«  den  14. 
Januar  1908  aabne  Virksomheden  i  nogle  Lo¬ 
kaleri  Industriforeningens  Bygning  i  Kjøbenhavn. 

For  at  faa  Sagen  og  navnlig  Statsunderstøttel¬ 
sen  igennem,  havde  man  maattet  resignere  ret 


dent  løs  og  kom  snart  ind  i  den  heldige  Ud¬ 
vikling,  der  vil  være  almindelig  kendt  for  nær¬ 
værende  Tidsskrifts  Læsere,  og  som  illustreres 
i  Væksten  af  Elevantallet  fra  242  i  Virksomhe¬ 
dens  første  Aar  til  ca.  2500  i  det  sidst  afsluttede 
Undervisningsaar.  Til  Trods  for  Resultaterne 
paa  disse  Arbejdsfelter,  føltes  det  dog  stadig 
mere  utilfredsstillende,  at  ikke  videre  Opgaver 
kunde  tages  op.  Baade  Erfaringerne  fra  Ind- 
og  Udland  viste,  at  Tyngdepunktet  i  de  Opgaver, 
den  hele  Bevægelse  sigtede  til,  utvivlsomt  stadig 
mere  flyttedes  over  paa  Omraader,  hvor  Værk- 

delige  Ærgerrighed  eller  at  besidde  eget  Hus, 
men  som  Middel  til  at  realisere  foreliggende  og 
paakrævede  Opgaver.  Ved  vidtgaaende  Støtte 
baade  fra  Slat  og  Kommune  og  ikke  mindst  fra 
Erhvervslivets  egen  og  privat  Side  blev  da  den 

nye  Bygning  opført  og  staar 
i  Dag  færdig  lil  en  Værdi  af 
2,3  Mili.  Kr. 

Hvad  Virksomhedens  hid¬ 
tidige  Hovedopgave  angaar, 
nemlig  Undervisningen,  da  vil 
denne  i  den  nye  Bygning 
finde  en  Række  moderne  Au¬ 
ditorier  til  sin  Raadighed. 
Institutet  har  som  bekendt 
baade  Dag-  og  Aftenkursus, 
snart  sagt  indenfor  alle  Haand- 
værksfag.  Som  særligt  Felt 
er  tilkommet  Værkmestersko- 
len,  der  giver  Industriens  Værk¬ 
mestre  en  praktisk  og  teore¬ 
tisk  Uddannelse,  særlig  i  Værk¬ 
stedsarrangement  og  Værk 
stedsledelse.  De  Opgaver,  der 
i  den  moderne  Fabrik  paa- 


slederne  og  Laboratorierne  spillede  en  mere 
fremtrædende  Rolle  end  del  var  muligt  at  give 
dem  i  de  Lokaler,  Institutet  raadede  over.  Pla¬ 
nerne  om  en  egen  Rygning  kom  derfor  snart 
frem,  ingenlunde  som  Udslag  blot  af  den  almin- 


Laboratorium. 

Maskinsnedkeri. 


hviler  Værkmesteren,  er  jo  særdeles  betydnings¬ 
fulde,  og  Undervisningen  paa  dette  Omraade 
derfor  i  tilsvarende  Grad  vigtig.  De  hidtil  af¬ 
holdte  Værkmesterkursus  har  været  arrangeret 
under  Kontrol  af  den  paa¬ 
gældende  Industri  og  i  fuld 
Forstaaelse  med  Funktionær- 
organisationerne.  Ogsaa  Un¬ 
dervisning  for  egentlige  Indu¬ 
striarbejdere  er  taget  op,  saa- 
ledes  et  Tekstilarbejderkursus, 
ligeledes  arrangeret  af  Fabri¬ 
kantforening  og  Fagforening 
i  Fællesskab. 

Medens  Haand  værkerunder¬ 
visningen  selvfølgelig  stadig 
vil  bestaa  i  nøje  Tilknytning 
til  Teknologisk  Institut,  vil 
vel  derimod  nok  den  nvere 
og  ikke  mindre  interessante 
Gren  af  Undervisningsvirk¬ 
somheden,  nemlig  for  Indu¬ 
striens  Arbejdere,  fremtidig 
sikkert  gaa  over  til  Special¬ 


kursus,  som  de  enkelte  Industrier  selv  tager  op. 
Derimod  vil  selve  den  praktiske  Værksteds-  og 
Laboratorieundervisning  med  tilhørende  Forsøgs¬ 
stationer  for  Industri  og  Haandværk  sikkert 


(lang  med  Museumsskabe  udenfor  Auditorierne. 

blive  det  Felt,  hvor  Teknologisk  Institut  har 
sine  største  Fremtidsopgaver,  og  hertil  er  da  og- 
saa  i  særlig  Grad  taget  Hensyn  ved  Indretningen 
af  den  nye  Bygning. 

En  Række  af  moderne  Værksteder  staar  her 
til  Raadighed.  Foreløbig  findes  følgende:  Et 
Maskinværksted  med  moderne  Værktøjsmaskiner 
navnlig  Drejebænke,  hvor  moderne  Drejeteknik 
læres.  Et  Klejnsmedeværksted  med  Autogen- 
svejseanlæg  og  Stanseværksted.  En  Grovsmedie 
og  Maskinsmedie  med  Presser,  Faldhamre  o.  1. 


Landbrugsmaskiner  med  tilhørende  Forsøg.  Be¬ 
handling,  Montering  og  Demontering  samt  Ma- 
gasinering  af  Maskinerne  læres,  medensen  Række 
af  Landbrugsmaskiner  ligefra  Tærskeværker  til 
Motorplove  er  til  Disposition.  Hvilken  Mission 
disse  Kursus  har,  fremgaar  alene  deraf,  at  Dan¬ 
mark  normalt  indfører  for  ca.  5 — G  Miil.  Kr. 
aarlis  af  Reservedele  til  herhenhørende  Land- 

O 

brugsmaskiner,  hvoraf  en  Hovedpart  sikkert  tør 
siges  at  gaa  til  Erstatning  af,  hvad  der  er  øde¬ 
lagt  ved  ukyndig  Behandling.  En  fuldt  moderne 


Udstillingssal. 


Endvidere  et  Maskinsnedkeri  bl.  a.  for  Forsøg 
med  Kraftforbrug  ved  forskellige  Staal  og  Jern  til 
Kehle-  og  Fræsemaskiner.  Et  Møbelsnedkeri 
med  Forsøg  og  Undervisning  i  Overfladeteknik 
særlig  paa  Grundlag  af  moderne  tyske  Metoder, 
Bejser  o.  1.  Et  Blikkenslagerværksted  med 
Undervisning  for  de  for  saa  mange  Erhverv 
grundlæggende  Færdigheder  med  særlig  Vægt 
paa  Haardtlodning  og  Metalfarvning.  Endelig 
findes  et  moderne  udstyret  Atelier  for  Fototeknik 
efter  amerikansk  Mønster. 

I  den  særlige  Landbrugsafdeling  haves  end¬ 
videre  Værksted  for  Behandling  af  de  vigtigste 


Motorprøvestation  slutter  sig  til  denne  Afdeling. 
Hertil  har  bl.  a.  Landbohøjskolen  henlagt  hele 
sin  Undervisning  i  Motorlære,  men  iøvrigt  ar¬ 
bejder  Motorprøvestalionen  ogsaa  baade  for  Haand- 
værk,  Fiskeri  o.  s.  v. 

Et  nyt  Felt  indenfor  Institutets  Arbejde  re¬ 
præsenterer  den  Række  af  Forsøgslaboratorier, 
der  nu  staar  til  Raadighed.  Af  disse  er  Garveri¬ 
foreningens  Forsøgslaboratorium  iøvrigt  af  ældre 
Dato,  men  nu  reorganiseret  paa  fuldt  moderne 
Grundlag.  Betydningen  af  disse  Forsøgslabora¬ 
torier  er  særlig  understreget  af  Forholdene  under 
Krigen  og  ogsaa  præget  af  Fremtiden  baade  med 

Hensyn  til  Kontrol  af  indkøbte  Varer  og  den 
Nyorientering  i  Raastofanskaffelsen  og  Arbejds¬ 
metoderne,  som  er  nødvendig  paa  Grund  af  de 
nye  Materialer  og  den  nye  Teknik,  der  kommer 
frem.  Nyere  er  Metallaboratoriet  for  Jern-  og 
Metalindustrien  særlig  baseret  paa  Undersøgelse 
af  Støbejern  og  Støbegods  og  Konsultation  over 
Jernblandinger.  Ogsaa  dette  Arbejde  er  meget 
betydningsfuldt  takket  være  de  paa  disse  Om- 
raader  stærkt  flydende  Forhold,  som  har  gjort 
sig  gældende  under  Krigen,  og  som  sikkert  ogsaa 


tionen  er  saaledes  ikke  mindre  end  33  Fernis¬ 
erstatninger  analyseret  og  prøvet,  ligeledes  Ter¬ 
pentinerstatninger,  Analyser  af  Zinkhvidt  og 
andre  Stoffer  samt  Lakker  foretaget.  Ogsaa  denne 
Forsøgsstation  vil  sikkert  have  blivende  Opgaver. 

Særlig  Interesse  knytter  der  sig  til  det  ganske 
nyoprettede  Fælleslaboratorium  for  dansk  Olie- 
og  Sæbeindustri,  som  under  Industriraadets  Au¬ 
spicier  er  dannet  af  dansk  Sæbeindustri  og  be¬ 
troet  Teknologisk  Institut.  Delte  Laboratorium 
er  et  Udslag  af  den  moderne  Bevægelse  for 


Festsalen. 


'm#m. p 


vil  være  tilstede  efter  denne  overfor  de  nye  Til¬ 
førselskilder  og  fuldstændig  forandrede  Forhold, 
man  da  staar  overfor.  I  ethvert  Tilfælde  vil 
ogsaa  her  Analyser  ved  Indkøb  og  Materialean¬ 
vendelse  være  nødvendig  i  en  Grad,  man  end 
ikke  drømte  om  i  gamle  Dage,  hvor  man  havde 
faste  en  Gang  vedtagne  Veje  at  gaa  efter.  Op¬ 
rettet  under  Krigen  er  endvidere  en  Forsøgs¬ 
station  for  Malerfaget  baseret  paa  nøjagtig  til¬ 
svarende  Forhold.  Ogsaa  denne  har  haft  store 
Opgaver  under  Krigen,  hvis  Erstatningsproblemer 
jo  ikke  mindst  har  mødt  dette  Fag  og  skabt 
Usikkerhed  i  alle  Dispositioner.  Paa  Malersta- 


Fælleslaboratorier  indenfor  Industrierne,  som  og¬ 
saa  gør  sig  gældende  i  Udlandet.  For  Tiden 
foretager  Laboratoriet  Kontrolanalyser  af  Maksi¬ 
malsæber  og  Fedtstoffer.  Fremtidsopgaverne 
gaar  dog  langt  her  ud  over  og  vil  ogsaa  overfor 
de  ikke  mindst  i  Olie-  og  Fedtslofindustrien 
ændrede  Forhold  have  sin  store  Betydning.  Det 
er  en  Forudsætning  for  Arbejdet,  at  Fælleslabo¬ 
ratoriet  ikke  maa  anlægges  saaledes,  at  det  kan 
røbe  Fabrikationshemmeligheder  fra  den  ene 
Fabrik  til  den  anden,  men  derimod  løse  baade 
Fællesopgaver  og  sikre  de  enkelte  Fabriker  deres 
Fabrikationskontrol  og  Støtte  i  alle  Retninger. 

Indenfor  denne  Afdeling  er  der  endvidere  plan¬ 
lagt  en  Forsøgsstation  for  Bager-  og  Møllerier- 
hvervet,  væsentlig  paa  Grundlag  af  de  Under¬ 
søgelser,  som  Carlsberglaboratoriet  har  udfort 
over  Bageevnens  Afhængighed  af  Melets  Surheds¬ 
grad  (Brint-Jon-Koncentrationen). 

Med  Hensyn  til  den  almindelige  kemiske  Kon¬ 
sultation  staar  Institutet  i  sin  nye  Bygning  lige¬ 
ledes  udrustet  med  nye  og  moderne  Hjælpemid¬ 
ler,  og  efterhaanden  som  Kemien  spiller  stadig 
større  Rolle  i  alle  Erhverv,  bliver  Trangen  til 
Forespørgsler,  Prøvning  af  nye  Idéer,  Hjælp 
til  Smaavirksomheder  og  Støtte  til  bestaaende 
Virksomheders  Overgang  til  nye  Metoder,  stadig 
større.  Denne  Afdeling,  der  har  et  særligt  Ar- 
bejdslaboratorium  til  sin  Raadighed,  virker  iøv- 
rigt  i  intimt  Samarbejde  med  Industriraadets 
Studiekommission. 

Endelig  virkeliggøres  nu  i  den  nye  Bygning 
en  anden  Del  af  det  Program,  man  i  sin  Tid 
maatte  udskyde  til  bedre  Tider,  nemlig  Udstillings¬ 
virksomheden ,  idet  man  nu  raader  over  en  stor 
og  praktisk  udstyret  Udstillingshal.  Her  er  del 
Meningen  at  give  Lejlighed  baade  for  den  en¬ 
kelte  Haandværks-  og 
Industrigruppe  til  at 
vise  sit  øjeblikkelige 
Standpunkt  eller  de 
enkelte  Fag  til  gen¬ 
nem  Udstillinger  at  se 
de  moderne  Hjælpe¬ 
midler,  der  staar  til 
Raadighed,  nye  Mate¬ 
rialer,  nye  Maskiner 
og  nye  Arbejdsmeto¬ 
der.  Demonstrations¬ 
udstillinger  vil  ogsaa 
naturligt  kunne  knyt¬ 


tes  til  meget  af  det  Arbejde,  der  iøvrigt  fore- 
gaar  indenfor  Institutet  eller  har  Forbindelse 
med  dette. 

Endelig  raader  man  i  den  nye  Bygning  over 
et  udmærket  Bibliotekslokale  med  tilhorende  stort 
Læseværelse,  hvor  det  er  Meningen  at  skabe 
Lejlighed  for  de  forskellige  Haandværksfag  og 
Industrifag  gennem  speciel  Tilrettelægning  af 
Bog-  og  Tidsskriftstof  til  at  kunne  følge  baade 
almene  og  faglige  Spørgsmaal  gennem  boglig  Til¬ 
egnelse.  Inddelingen  med  bestemte  Aftener  til 
hvert  Fag,  der  baade  gælder  Mestre,  Haand- 
værkere  og  Arbejdere,  vil  sikkert  forøge  Udbyttet 
af  det  stadig  voksende  Bibliotek,  Institutet  raader 
over. 

Ud  over  de  saaledes  nævnte  Værksteder,  La¬ 
boratorier,  Auditorier  og  Udstillingslokaler  rum¬ 
mer  den  nye  Bygning  en  Række  Lokaliteter  for 
Museumsgenstande  og  lignende  Hjælpemidler  til 
Støtte  for  Undervisningsarbejdet.  Administra¬ 
tionen,  der  er  vokset  i  Takt  med  den  hele  Ud¬ 
vikling,  og  hvortil  nu  bl.  a.  er  knyttet  24  faste 
Lærere,  har  faaet  en  Række  fortrinlige  Lokaler 
til  Disposition,  medens  Bestyrelsen  ligeledes 

raader  over  smukke 
Mødelokaler.  Endelig 
maa  nævnes  Institu- 
tets  Festsal  til  Afhol¬ 
delse  af  Forsamlinger, 
Foredrag  o.  1.,  der 
har  Tilknytning  til 
det  store,  mangesidede 
Arbejde,  der  til  Gavn 
for  Dygtiggørelse  og 
Fremskridt  indenfor 
dansk  Haandværk  og 
Industri  samler  sig  i 
Teknologisk  Institut. 


Den  russiske  Industris  Forfald 

Den  ,,fersocialistiske“  Periode. 


I  en  til  det  svenske  Udenrigsdepartement  ind¬ 
sendt  Rapport  for  Aaret  1917  har  Sveriges  Gene¬ 
ralkonsul  i  Moskva,  Claes  Asker,  givet  en  inter¬ 
essant  Skildring  af  Ruslands  økonomiske  Liv  i 
det  forløbne  Aar  med  dets  omvæltende  indre  og 
ydre  politiske  Begivenheder.  Man  behøver  blot 
at  kaste  et  flygtigt  Blik  paa  de  nuværende  For¬ 


hold  i  Rusland  for  at  forstaa,  hvor  fuldstændig 
den  Omvæltning  har  været,  som  fandt  Sted  i  Lø¬ 
bet  af  forrige  Aar,  og  søm  for  blot  at  nævne  nogle 
af  de  vigtigste  Omraader  bl.  a.  omfatter  Jordens 
Fordeling,  Industriens,  Pengevæsenets,  Indenrigs- 
og  Udenrigshandelens  og  Bankernes  Nationalise¬ 
ring  og  Statslaanenes  Annullering. 

Generalkonsulens  Fremstilling  af  den  russiske 
industris  Forfald  er  offentliggjort  i  Sverige  og 
fortjener  ogsaa  at  kendes  her. 

Lige  siden  Krigens  Begyndelse,  hedder  det, 
havde  den  russiske  Regering  for  Industriens 
Vedkommende  saa  godt  som  udelukkende  haft 
Krigens  Fornødenheder  for  Øje.  Krigsindustrien 
befordredes  hl.  a.  derved,  at  Regeringen  gav  de 
Industridrivende  Bestillinger  og  ydede  dem  øko¬ 
nomisk  Støtte  under  Forudsætning  af,  al  de  ude¬ 
lukkende  arbejdede  for  Krigen.  Følgen  heraf 
blev,  at  enhver,  der  blot  var  i  Stand  til  det,  opgav 
Fredsindustrien  og  gik  over  til  Krigsindustri.  Fa¬ 
briker  for  Tilvirkning  af  Landbrugsredskaber  be¬ 
gyndte  at  tilvirke  Granater,  kemiske  Fabriker  la¬ 
vede  Krudt,  Træbearbejdningsfabriker  Gevær¬ 
kolber  o.  s.  v.  o.  s.  v.  Den  ringe  Mængde  Varer, 
som  i  Krigsaarene  kunde  fremskaffes  til  frede¬ 
lige  Formaal,  solgtes  til  stadigt  stigende  Priser. 

Af  stor  Interesse  er  det  at  se  Nedgangen  in¬ 
denfor  en  Del  af  de  vigtigste  Produktionsgrene  i 
Krigsaarene.  Ifølge  statistiske  Oplysninger  fra 
1500  af  de  største  Fabriker  for  Fabrikation  af 
Landbrugsmaskiner  havde  denne  Industri  før 
Krigen  en  aarlig  Omsætning  paa  næsten  100  Mil¬ 
lioner  Rubler.  I  1914  gik  denne  ned  til  90  pCt., 
i  1915  til  50  pCt.,  i  1916  til  20  pCt.  og  i  de  første 
otte  Maaneder  af  1917  til  15  pCt.  af  ovennævnte 
Sum.  Endog  Fabrikationen  af  en  under  Krigen 
saa  betydningsfuld  Vare  som  Lokomotiver  viser 
en  lignende  Tilbagegang  om  end  ikke  i  saa  høj  en 
Grad.  1  Aarel  1915  fabrikeredes  saaledes  910  Lo¬ 
komotiver,  i  det  følgende  Aar  599  og  i  de  første 
syv  Maaneder  af  sidste  Aar  301,  hvilket  svarer 
til  en  Totalfabrikation  af  516  Stykker  for  hele 
Aaret. 

Lignende  Forhold  gør  sig  ogsaa  gældende  in¬ 
denfor  Montan-  og  Jernindustrien.  Medens  den 
russiske  Industris  Forbrug  af  Stenkul  forøgedes  i 
Krigsaarene,  har  Produktionen  heraf  været  jevnt 
aftagende.  I  Særdeleshed  var  det  i  sidste  Halvdel 
af  Aaret  1916  forbundet  med  store  Vanskelighe¬ 
der  at  erholde  tilstrækkelige  Mængder  af  Jern  og 
Sprængstoffer  til  Kulbrydningen. 

Den  normale  Produktion  af  Raajern  før  Kri¬ 
gen  beløb  sig  til  omkring  30  Millioner  Pud  om 
Maaneden,  medens  Industrien  i  de  første  ni  Maa¬ 
neder  af  1917  kun  kunde  producere  15  Millioner 
Pud  pr.  Maaned.  Deraf  gik  omkring  70  pCt.  til 
Krigen  og  20  pCt.  til  Fabrikation  af  Jernbane¬ 
materiel. 

Indenfor  Tekstilindustrien  var  Produktionen 


273 


samtidig  gaaet  ned  til  25  pCt.  af  Produktionen 
før  Krigen.  Af  disse  25  pCt.  kom  kun  5  a  10  pCt. 
den  civile  Befolkning  tilgode.  Indenfor  næsten 
samtlige  øvrige  Industrier  er  Forholdene  noget 
lignende. 

Paa  dette  Standpunkt  befandt  den  russiske  in¬ 
dustri  sig,  da  den  sidste  Revolution  udbrød  for 
netop  et  Aar  siden  og  Sovjetregeringen  paatog  sig 
Ansvaret  for  Landets  »Redning«.  Som  en  abso¬ 
lut  Betingelse  herfor  satte  den  paa  sit  Program: 
Krigens  Afslutning  og  Industriens  Demobilisering 
d.  v.  s.  dens  Overgang  fra  Fabrikation  af  Krigs¬ 
produkter  til  Fabrikation  af  Varer  til  fredeligt 
Brug.  1  de  fleste  af  de  andre  krigsførende  Lande 
var  denne  Demobilisering  for  længe  siden  forbe¬ 
redt.  1  Rusland  derimod  maatte  det  nye  Regime 
uden  Forberedelse  tage  fat  paa  Værket.  Hoved¬ 
punkterne  i  Sovjetregeringens  Program  fremgaar 
af  det  den  8.  November  1917  offentliggjorte  De¬ 
kret  om  Magtens  og  Produktionsmidlernes  Over¬ 
gang  til  Arbejderne  selv.  Heri  opfordres  disse  til 
at  tage  Magten  i  deres  egne  Hænder,  at  bemægtige 
sig  og  som  »deres  dyreste  Eje«  bevare  Jorden, 
Kornet,  Fabrikerne,  Værktøjet,  Produkterne  og 
Kommunikationsmidlerne,  hvilket  altsammen  for 
Fremtiden  skulde  være  Samfundets  Ejendom, 
i  Sammenhæng  hermed  opfordres  de  til  at  ind¬ 
føre  den  strengeste  Kontrol  over  Produktionen 
og  Varernes  Fordeling. 

Senere  har  man  fortsat  ad  den  Vej,  man  en¬ 
gang  var  slaaet  ind  paa.  Gennem  Dekretet  om 
Arbejderkontrollen  af  27.  November  forrige  Aar, 
et  af  de  mest  oinstvrtende  af  samtlige  i  denne  Tid 
udstedte  Dekreter,  greb  man  paa  en  meget  føl¬ 
som  Maade  regulerende  ind  i  Spørgsmaalet  om 
Produktionen.  Gennem  dette  Dekret  er  der, 
som  det  siges  i  Folkehusholdningens  Interesse  — , 
indenfor  alle  industrielle,  kommercielle,  Bank-, 
Landbrugs-,  Transport  —  og  andre  Foretagender, 
der  har  Løn-  eller  Hjemmearbejdere  i  deres  Tje¬ 
neste,  indført  en  dybt  indgribende  Kontrol  af  Ar¬ 
bejderne  selv  over  alle  Produkters  og  Raamateria- 
lers  Fremstilling,  Køb,  Salg  og  Varetagelse,  lige¬ 
som  over  den  finansielle  Ledelse  af  alle  Foreta¬ 
gender.  Kontrollen  udøves  af  Repræsentanter  for 
alle  Arbejderne  indenfor  enhver  V  irksomhed  ud- 
gaaede  fra  de  af  dem  oprettede  Organisationer 
som  f.  Eks. Værksted-  og  Fabrikskomitéer,  Tillids- 
mandsraad  o.  s.  v.,  hvorved  der  sørges  for,  at  der 
i  disse  Institutioner  findes  Repræsentanter  for 
Kontorpersonalet  og  det  tekniske  Personale.  For 
hver  større  By,  Guvernement  eller  Industridistrikt 


274 


TIDSSKRIFT  FOR  INDUSTRI 


oprettes  et  Lokalraad  for  Arbejdskontrollen,  hvis 
Medlemmer  skal  vælges  af  Fagforeningerne  samt 
Arbejderkomitéer  ved  Fabriker  og  andre  Virk¬ 
somheder  indenfor  Distriktet.  I  Hovedstaden  tin¬ 
des  endelig  en  for  hele  Rusland  gældende  fælles 
højeste  Instans:  Centralraadet  eller  det  alrussi¬ 
ske  Raad  for  Arbejdskontrollen. 

Under  de  hojere  Organer  for  Arbejdskontrol¬ 
len  skal  konstitueres  særlige  Revisionskommissio¬ 
ner,  bestaaende  af  teknisk  og  merkantilt  uddan¬ 
nede  Personer.  Disse  skal  saavel  paa  Initiativ  af 
ovennævnte  Organ  som  ligeledes  paa  Opfordring 
af  de  lavere  Organer  for  Arbejdskontrollen  tilkal¬ 
des  for  at  afgive  Udtalelser  i  finansielle  og  tekni¬ 
ske  Spørgsmaal. 

Arbejdskontrollens  Organ  har  Ret  til  at  føre 
Tilsyn  med  Produktionen,  fastsætte  en  Minimal¬ 
produktion  for  hvert  Foretagende,  og  træffe  For¬ 
anstaltninger  til  Fastsættelsen  af  Udsalgsprisen  af 
de  fremstillede  Varer.  Endvidere  har  dette  Or¬ 
gan  Kontrolret  over  enhver  Virksomheds  samlede 
Forretningskorrespondance,  og  det  tilføjes,  at 
Ejerne  er  ansvarlige  overfor  Domstolen  for  Til¬ 
bageholdelse  af  Korrespondancen.  Al  Hemmelig¬ 
holdelse  i  Handel  afskaffes.  Arbejderkontrollens 
Organ  har  fri  Adgang  til  alle  Bøger  og  Regnska¬ 
ber,  saavel  for  det  løbende  som  for  det  foregaaen- 
de  Aars  Vedkommende. 

Et  underordnet  Kontrolorgans  Beslutninger 
kan  kun  ændres  af  et  højere  lignende  Organ.  De 
forskellige  Virksomheders  Bestyrelse  faar  kun  tre 
Dages  Frist  til  Fremsættelse  af  Klager  over  de  af 
Kontrolorganisationerne  trufne  Bestemmelser. 

For  at  kunne  gennemføre  en  hensigtsmæssig 
Arbejderkontrol  skal  Arbejdernes  og  Funktionæ¬ 
rernes  Repræsentanter  være  ansvarlige  overfor 
Staten  for  Ordenens  og  Disciplinens  Opretholdel¬ 
se  samt  for  Vedligeholdelsen  af  Bygninger  og  Ma¬ 
teriel.  Forsømmelse  i  saa  Henseende  er  strafbart. 

Lokalraadene  skal  afgøre  alle  Tvistspørgsmaal, 
som  forelægges  dem,  deriblandt  ogsaa  Konflikter 
mellem  de  lavere  staaende  Kontrolorganisationer. 
De  skal  endvidere  trælfe  Bestemmelser  om  de  al¬ 
mindelige  Vilkaar  og  Instruktioner,  som  skal 
gælde  for  Industrien  indenfor  Distriktet  og  føre 
Tilsyn  med  de  underordnede  Kontrolorganisatio¬ 
ners  Virksomhed. 

Centralorganisationen  skal  udarbejde  en  for 
hele  Riget  gældende  almindelig  Plan  over  Ar¬ 
bejdskontrollen,  ligesom  den  skal  udsende  In¬ 
struktioner  og  særlige  Anvisninger. 

Endvidere  skal  den  udgøre  højeste  Instans  for 


alle  Sager  henhørende  til  Arbejdskontrollen,  over- 
vaage  samtlige  Kontrolorganisationers  Virksom¬ 
hed  og  alle  de  øvrige  Korporationer,  som  beskæf¬ 
tiger  sig  med  Sager  vedrørende  Folkehushold- 
ningen. 

Meningen  med  disse  Dekreter  har  ikke  været 
umiddelbar  Indførelse  af  den  fuldstændige  So¬ 
cialisme  indenfor  industrielle  og  andre  Virksom¬ 
heder.  Dette  har  man  nemlig  anset  for  praktisk 
uigennemførligt,  og  med  Dekretet  om  Arbejder¬ 
kontrol  har  man  kun  villet  indføre  den  saakaldte 
f ørsocialistiske  Periode«  som  et  Led  i  Udviklin¬ 
gen  henimod  den  fuldstændige  Socialisering,  og 
indenfor  hvilken  den  private  Ejendomsret  af 
Virksomheder  endnu  er  gældende. 

Det  er  imidlertid  at  befrygte,  at  Dekretets  Virk¬ 
ninger  i  Praksis  kommer  til  at  betyde  den  en¬ 
kelte  Virksomheds  Undergang.  Hvad  de  statslige 
Organisationer  yderligere  angaar,  kan  det  næppe 
antages,  at  de  særlig  paa  den  russiske  Samfunds¬ 
husholdnings  nuværende  Standpunkt  vil  kunne 
erstatte  de  tidligere  eksisterende  enkelte  Foreta¬ 
gender. 

I  den  Anledning  er  Dekretet  blevet  mødt  med 
skarp  Kritik,  ikke  blot  fra  de  enkelte  Virksomhe¬ 
ders  Side,  men  ogsaa  fra  mange  andre  Hold,  hvor 
socialistiske  Ideer  forenes  med  forsigtig  Efter¬ 
tanke.  Fra  de  førstnævntes  Side  er  Dekretet  over¬ 
alt  blevet  modtaget  med  den  største  Bestyrtelse 
og  førte  i  Begyndelsen  til  Stridigheder  af  den  al¬ 
vorligste  Art. 

En  Statistik  over  hvor  stort  et  Antal  Virksom¬ 
heder,  der  som  Følge  af  Dekretet  har  indstillet 
Driften,  er  endnu  ikke  tilgængelig,  men  Tallet  er 
meget  betydeligt. 

Følgen  af  alle  de  nye  Bestemmelser  er,  at  Ar¬ 
bejdernes  Forhold  til  Arbejdsgiverne  præges  af 
stadige  Overgreb  fra  de  førstes  Side,  idet  disse 
stiller  Fordringer,  der  er  umulige  at  opfylde,  og 
foranstalter  Strejker  ved  den  mindste  Anledning. 
Arbejdsintensiteten,  der  allerede  i  normale  Tider 
\ar  betydelig  mindre  i  Rusland  end  i  Tyskland 
eller  Sverige,  er  i  de  sidste  Tider  gaaet  yderligere 
30  å  40  pCl.  ned.  Under  disse  Forhold  er  det 
ganske  naturligt,  at  de  private  Ejere  mange  Ste¬ 
der  har  trukket  sig  tilbage  fra  Industrien;  og  i  de 
Tilfælde,  hvor  de  paa  Grund  af  Arbejdernes  Mod¬ 
stand  ikke  har  kunnet  gøre  det,  staar  de  fuldstæn¬ 
dig  magtesløse  og  arbejder  med  stort  Tab.  Det 
opgives  saaledes  f.  Eks.  at  en  af  Ruslands  største 
Jernvarevirksomheder  arbejder  med  el  Tab  af 
ikke  mindre  end  3  Millioner  Rubler  pr.  Maaned. 

Paa  Grund  af  disse  Forhold  saa  Regeringen  sig 
nødsaget  til  den  12.  December  1917  at  offentlig¬ 
gøre  et  Opraab  med  Opfordring  til  Ledere  og  Ar¬ 
bejdere  indenfor  alle  Industrigrene  at  søge  at  faa 
Arbejdet  udført  med  størst  mulig  Intensitet 
endog  med  indtil  tre  skiftende  Arbejdshold  i  Døg¬ 
net,  hvor  dette  var  muligt.  Hvorvidt  dette  Opraab 
\il  komme  til  at  medføre  bemærkelsesværdige 
Følger  er  ret  tvivlsomt  —  i  hvert  Fald  bar  man 
ikke  endnu  set  nogen  større  Virkning. 

I  Avgust — November  lukkedes  198  Fabriker  og 
Virksomheder  med  10,239  faglærte  og  39,262 
ikke-faglærte  Arbejdere  samt  desuden  52,  der  ikke 
har  opgivet  noget  Tal  paa  Arbejderne.  92  Fore¬ 
tagender  tilhørte  Metalindustrien  og  31  Træindu¬ 
strien.  En  Regulering  af  Priserne  paa  alle  Fa¬ 
briksvarer  i  Overgangstiden  fra  Krigsindustri  til 
Fremstilling  af  Varer  til  Fredshusholdningen  vil 
kræve  ret  lang  Tid  og  komme  til  at  medføre  en 
Krise  indenfor  mange  af  Privatindustriens  Grene. 
Denne  Krise  bliver  af  en  saa  meget  alvorligere  Ka¬ 
rakter,  som  Tyskland  har  gjort  Fordring  paa 
Toldprivilegier  for  tyske  Varer  fra  Rusland.  Paa 
Grund  af  denne  Fare  har  Industri-  og  Handels¬ 
repræsentanternes  Raad,  der  i  sig  indbefatter  65 
store  alrussiske  Organisationer  indenfor  Handel 
og  Industri,  taget  de  hermed  sammenhængende 
Spørgsmaal  under  Overvejelse  og  fremsat  følgen¬ 
de  Synspunkter  overfor  denne  Sag: 

»Under  de  nuværende  Forhold,  hvor  Industrien 
faktisk  har  Rrug  for  Toldbeskyttelse,  kan  ikke 
blot  Grænsens  Aabning  og  Tilladelse  af  toldfri  Im¬ 
port,  men  ogsaa  hver  Nedsættelse  af  de  gældende 
Toldafgifter  medføre,  at  Produktionen  umulig¬ 
gøres  og  foraarsage  den  russiske  Industris,  saa- 
vel  Forædling-  som  Raavareindustriens,  fuldstæn¬ 
dige  Ruin.  Hele  Arbejderstammen  kommer  der¬ 
ved  til  at  staa  uden  Arbejde  og  Fortjeneste.  Den 
samlede  Løn  for  Fabriksarbejderne,  der  i  1913 
udgjorde  750,000,000  Rubler,  vil  ved  Lukning  af 
Fabrikerne',  som  Følge  af  de  tyske  Materialers  og 
Fabrikaters  Indtrængen,  næppe  komme  til  at  ud¬ 
gøre  Trediedelen  af  nævnte  Sum  og  vil  muligvis 
ikke  en  Gang  komme  til  at  udgøre  en  Tiendedel 
af,  hvad  Arbejderne  oppebærer  i  den  sidste  Tid. 

Selv  om  ogsaa  de  Toldafgifter,  der  eksisterede 
før  Krigen,  skulde  kunne  bibeholdes  efter  Freds¬ 
slutningen,  vil  den  russiske  Industri  utvivlsomt 
komme  ind  i  et  ugunstigere  Leje  end  det,  hvori 
den  før  befandt  sig.  Som  et  Eksempel  kan  det 
anføres,  at  Toldafgiften  for  Støbejern  var  90  Ko¬ 
pek  pr.  Pud,  og  at  Markedsprisen  indenfor  Lan¬ 


det  var  150 — 180  Kopek  pr.  Pud.  Under  saadan- 
ne  Forhold  var  det  umuligt  endog  for  Tyskland  at 
sælge  sit  Jern  i  Rusland.  Nu  er  den  af  Staten 
fastsatte  Pris  7  Rubler  pr.  Pud,  og  i  den  frie 
Handel  sælges  det  endog  for  14  å  16  Rubler  pr. 
Pud.  Da  der  vil  komme  til  at  gaa  en  rum  Tid 
inden  Prisen  gaar  tilnærmelsesvis  ned  til  det  nor¬ 
male,  virker  en  Toldafgift  paa  90  Kopek  ikke  læn¬ 
gere  prohibitivt,  og  saafremt  Rusland  ikke  sætter 
sine  Toldafgifter  i  Vejret,  aabnes  Døren  paa  vid 
Gab  for  tysk  og  andet  udenlandsk  Jern«. 

I  denne  Sammenhæng  kan  det  være  af  Interesse 
at  redegøre  for  de  Forandringer,  som  i  økonomisk 
Henseende  er  indtraadt  for  Rusland,  og  de  Van¬ 
skeligheder,  som  møder  dette  Lands  Industri  ef¬ 
ter  den  anden  Fredsoverenskomst  i  Brest-Litovsk. 
I  Aaret  1913  brødes  i  hele  Rusland  2,213  Millio¬ 
ner  Pud  Stenkul.  Deraf  falder  de  426  Millioner 
Pud  paa  Donabrowshibassinet,  1560  Millioner 
Pud  paa  Donetzbassinet,  som  Ukraine  gør  Krav 
paa,  eller  ialt  1,986  Millioner  Pud.  For  selve  Rus¬ 
land  er  der  da  kun  Moskvaomraadet,  Ural,  Kau¬ 
kasus,  Turkestan  og  Sibirien  tilbage.  Disse  Om- 
raader  frembringer  tilsammen  22  Millioner  Pud, 
d.  v.  s.  omtrent  en  Tiendedel  af  hele  Ruslands 
Produktion,  medens  de  ni  Tiendedele  forsvinder. 

Støbejernsindustrien  frembyder  samme  Bil¬ 
lede.  Jernværkerne  i  Syd-Rusland  fremstillede 
189  Millioner  Pud,  i  Polen  25  Millioner  Pud, 
d.  v.  s.  214  Millioner  Pud  tilsammen.  Efter  Fre¬ 
den  har  Rusland  kun  68  Millioner  Pud  tilbage 
eller  mindre  end  en  Fjerdedel.  Af  Raajern  og 
Stangjern  fremstilledes  399  Millioner  Pud,  hvor¬ 
af  Syd-Rusland  leverede  de  166  Millioner  og  Po¬ 
len  36  eller  ialt  202  Millioner  Pud.  Rusland  har 
nu  mindre  end  en  Trediedel  tilbage  af  denne  Pro¬ 
duktionsgren.  Endelig  produceredes  der  246  Mil¬ 
lioner  Pud  Jern-  og  Staalvarer,  hvoraf  Syd-Rus¬ 
land  leverede  140  Millioner,  de  baltiske  Provin¬ 
ser  16  Millioner,  Polen  27  Millioner  eller  ialt  183 
Millioner.  Af  denne  Produktion  har  Rusland  min¬ 
dre  end  en  Trediedel  tilbage. 

Hertil  kommer  nu  endelig,  at  de  frugtbareste 
Egne  af  Landet,  næsten  hele  Centret  for  Sukker¬ 
industrien,  de  vældige  polske  Centrer  for  Manu¬ 
fakturvarer,  de  vinproducerende  Omraader  og 
meget  andet  er  gaaet  tabt.  Saaledes  truer  ydre  og 
indre  Forhold  med  et  fuldstændigt  Sammenbrud 
af  den  russiske  Industri.  Hvorledes  denne  da  skal 
kunne  bære  en  lykkelig  social  Udvikling  er  ube¬ 
gribeligt. 

Nogle  Ord  om  Tørvefabrikation 
og  Torvehandel. 

Vi  liar  modtaget  følgende: 

Torvefabrikationen  her  i  Landet  liar  i  de  senere 
Aar  taget  et  stort  Opsving,  saa  der  kan  formentlig 
være  Grund  til  at  kaste  et  lille  Tilbageblik  paa  denne 
Industri. 

Det  skal  nu  forst  siges,  at  hvis  man  kunde  opgøre 
de  pekuniære  Resultater  af  al  Tørvefabrikation  her  i 
Landet  for  de  sidste  tre  Aar,  vil  Resultatet  vise  sig 
at  have  været  meget  daarligt  for  Producenterne.  De 
smaa  Tørvefabriker  har  givet  godt  Overskud,  men  de 
allerfleste  af  de  store  Anlæg  bar  givet  meget  store 
Underskud.  Grunden  hertil  er,  at  der  til  at  begynde 
med,  førend  man  havde  nogen  Erfaring  i  denne  Fa- 
1  rikation  i  det  store,  blev  sat  altfor  store  Kapitaler 
ind  i  Anlægene,  idet  mange  troede,  at  naar  der  blot 
blev  øst  tilstrækkeligt  Penge  ud,  saa  var  alt  det  øv¬ 
rige  saa  nemt  og  simpelt.  Meget  af  disse  Kapitaler 
vil  aldrig  igen  komme  hjem,  idet  de  er  brugte  til  Ma¬ 
skiner  og  Anlæg,  som  Erfaringen  senere  bar  vist  ikke 
kan  anvendes  om  man  vil  have  noget  Pengeoverskud 
ud  af  det,  og  dette  er  jo  dog  Meningen  for  den,  der 
befatter  sig  dermed.  Der  er  saaledes  sat  altfor  mange 
Penge  i  Sporanlæg,  Maskiner,  kostbare  Opbevarings¬ 
lader,  som  endnu  i  dette  sidste  Aar  er  byggede.  Der 
er  ligeledes  ofte  sat  altfor  store  Arbejdsstyrker  ind, 
og  alt  dette  under  mangelfuld  og  uerfaren  Ledelse. 

Det  kunde  jo  ikke  være  anderledes,  da  Industrien 
i  det  store  var  saa  ny  og  ingen  havde  Erfaring  over¬ 
for  de  uforudsete  Ulemper  og  Vanskeligheder  der 
kunde  møde.  Nu  begynder  man  at  faa  saadanne  Er¬ 
faringer,  og  naar  disse  benyttes  og  anvendes  af  prak¬ 
tiske  Folk,  der  er  vant  til  saadanne  Arbejder  og  for- 
staar  at  lede  større  Arbejdsstyrker  og  Foretagender, 
vil  Tørvefabrikationen  herefter  forhaabentlig  blive 
bragt  ind  i  fornuftige  Spor  og  vil  kunne  give  et 
smukt  Overskud,  selv  om  der  vedblivende  skal  beta¬ 
les  de  høje  Arbejdspriser,  som  et  saadant  Sæson¬ 
arbejde  nødvendigvis  maa  medføre. 

Med  Hensyn  til  Maskinerne  da  har  der  været  an¬ 
skaffet  en  Masse  dyre  Maskiner,  der  nu  ligger  om¬ 
kring  paa  Moserne  og  er  kasserede,  og  intet  er  værd, 
fordi  der  ikke  er  nogen  der  vil  bruge  dem  efter  at 
der  er  kommen  nye  Typer  af  Maskiner,  der  frem¬ 
bringer  en  langt  bedre,  fastere  og  mere  indholdsrig 
Tørv,  en  Torv  der  er  mere  sammenpresset,  og  hvor 
en  Tørv  derfor  tager  mindre  Plads  i  Rumfang  end 
tidligere,  hvilket  har  Retydning  ved  Oplagring,  og  ved 
Fyring  i  store  Fabriker.  Tørven  fabrikeret  med  disse 
Maskiner  giver  tillige,  naar  Tørven  ellers  behandles 
rigtigt,  langt  mindre  Spild  paa  Læggepladsen,  og  den 
er  langt  mindre  udsat  for  Uheld  og  Tab  under  Tør¬ 
ringen,  naar  der  i  denne  Periode  indtræffer  ustadigt 
Vejr,  det  er  tilmed  et  renligere  og  behageligere  Ar¬ 
bejde  for  Arbejdsfolkene  end  med  de  tidligere  brugte 
Maskiner. 

Disse  nye  Maskiner  haves  nu  af  indenlandsk  Fa¬ 
brikat,  og  er  betydeligt  billigere  end  de  udenlandske 
Maskiner,  ligesom  de  ikke  fordrer  nogen  særlig  stor 


Drivkraft,  idet  der  til  en  Produktion  af  50— 60,000 
Tørv  daglig  kan  køres  med  et  4  Hestes  Lokomobil, 
eller  en  8—10  Hestes  Motor.  I  disse  Maskiner  bliver 
Tørvemassen  først  æltet  og  gaar  derfra  i  Presseren; 
der  bruges  ikke  Vand  til  Æltningen. 

En  stor  Rolle  spiller  Arbejdernes  rette  Placering  i 
Arbejdet,  ogsaa  i  dette  er  der  efterhaanden  vundet 
mere  Erfaring;  dette  maa  jo  ofte  paa  de  forskellige 
Moser  ske  paa  forskellig  Maade,  men  den  øvede  For¬ 
mand  finder  let  den  rette  for  hver  enkelt  Arbejds¬ 
plads,  derfor  er  det  af  stor  Retydning  for  Fabrikatio¬ 
nen  at  have  en  øvet  Arbejdsformand,  selv  om  lian  og¬ 
saa  skal  lønnes  særligt  godt. 

Maaden  paa  hvilken  Tørven  udlægges  maa  ofte 
være  forskellig  i  de  forskellige  Moser,  Spor  og  Spor¬ 
vogne  kan  kun  anvendes  paa  horisontale  Pladser;  er 
Pladsen  bakket,  kan  det  ikke  bruges,  og  det  er  des¬ 
uden  et  kostbart  Apparat.  En  anden  Udlægnings¬ 
metode,  som  jeg  har  brugt  de  sidste  Aar,  vil  jeg  an¬ 
befale  til  Drug  alle  Steder;  jeg  benytter  et  Slags  Slof¬ 
fer,  der  underneden  er  forsynede  med  to  Ruller  saa 
lange  som  Sloffen  er  bred,  Rollerne  er  hule  indven¬ 
dig,  paa  flad  Jord  kan  disse  Sluffer  trækkes  af  en 
islandsk  Hest  eller  en  lille  Russerhest.  Skifferne  er 
belastede  med  lidt  over  200  Tørv  ;  er  Terrænet  bakket 
maa  der  en  almindelig  Hest  til  at  trække  dem.  Til 
en  daglig  Produktion  af  50—60,000  Tørv  og  naar 
Læggepladsen  er  ligeved  Mosen  behøves  3  Heste,  3 
Skoledrenge  til  Koske  og  5  Sloffer  til  Udbringning  af 
Tørven  til  Læggepladsen,  saasnart  der  er  kørt  nogle 
Gange  med  disse  Sloffer  er  Læggepladsen  jevn  som 
et  Stuegulv,  og  hele  Pladsen  bliver  efterhaanden  trom¬ 
let  glat  og  jevn. 

Pasning  af  Tørven  paa  Pladsen  kan  ved  Storpro¬ 
duktionen  ikke  udføres  paa  den  gamle  Maade  med 
Opsætning  i  smaa  Stakke  (Skruer),  der  kan  alminde¬ 
ligvis  ikke  skaffes  Folk  dertil.  Man  vil  være  henvist 
til  et  vende  Tørven,  naar  den  har  ligget  nogle  Dage, 
men  dette  Arbejde  kan  udføres  paa  en  lidt  anden  og 
omhyggeligere  Maade,  og  naar  Tørven  bar  ligget  saa¬ 
ledes  en  halv  Snes  Dage,  og  Vejret  er  tørt  kastes  den 
sammen  i  lange  Rækker  og  et  Par  Dage  efter  kan 
den  køres  til  store  Stakke  til  Eftertørring,  og  her  kan 
de  staa  til  Levering.  Disse  Stakke,  5  Alen  høje  og 
6  Alen  brede,  staar  imellem  Granstænger  og  dækkes 
med  simpel  Halm  eller  andet  billigt  Tækkemateriale. 
Rekostningen  ved  at  tække  Tørven  i  disse  Stakke 
ophæves  ved,  at  der  paa  den  Tørv  der  behandles  paa 
denne  Maade  ikke  bliver  noget  Spild  i  Form  af 
Smuld,  selv  med  meget  ugonstigt  Vejr. 

Afsætningen  af  Tørv  vil  sandsynligvis  i  Fremtiden 
mest  gaa  til  industrielt  Drug.  Saasnart  vi  faar  nor¬ 
male  Tilstande  igen  og  der  kommer  tilstrækkeligt  af 
Kul  og  Koks  vil  der  næppe  blive  købt  Tørv  til  Hus¬ 
holdningsbrug  i  hvert  Fald  ikke  til  Lejligheder  i 
Ivjøbenhavn,  hvor  der  ikke  er  Centralvarme,  da  Op¬ 
bevaringsrummene  er  for  smaa.  Derimod  vil  Rrænd- 
selsodgifterne  til  industrielle  Virksomheder  blive  be¬ 
tydeligt  mindre  ved  at  anvende  Tørv  og  Tørvegas, 
end  ved  at  bruge  Kul  og  her  vil  vel  nok  Markedet 
for  Tørv  i  Fremtiden  ligge.  Der  er  i  Tørv  en  stor 
Mængde  Gas,  procentvis  mere  end  i  Kul,  og  til  de 

mange  Fabriker  der  anvender  Sugegas  til  Motorkraft, 
vil  der  vel  nok  blive  Anvendelse  for  Torv,  endvidere 
er  mange  Bagerier  indrettet  paa  Fyring  med  Tørv. 
Handelsgartnerier  (Drivhusenes  Opvarmning),  Meje¬ 
rier  og  Vaskerier,  Centralvarmeanlæg  anvender  alle 
Tørv;  i  denne  Forbindelse  bemærkes,  at  efter  at  der 
nu  i  Handelen  udbydes  Tørveknusemaskiner,  vil  Tørv 
ogsaa  kunne  anvendes,  hvor  der  bruges  automatisk 
Tilførsel  af  Brændsel  til  Fyrene  ved  store  Damp¬ 
kedler. 

En  Hindring  for  Anvendelse  af  Tørv  i  de  smaa 
Husholdninger  i  Kjøbenhavn,  er  som  nævnt  de  smaa 
Oplagsrum  til  Brændsel,  der  hører  til  Lejlighederne, 
og  disse  Forbrugere  er  derved  henviste  til  at  købe 
deres  Tørv  i  smaa  Portioner,  i  Hektolitermaal  hos 
Tørvegrossererne,  og  dette  fordyrer  jo  Varen  meget 
betydeligt.  —  De  kommunale  Anlæg  for  Tørvefabrika- 
tion  har  vistnok  alle  Vegne  et  ikke  ubetydeligt  Un¬ 
derskud,  samtidig  med  at  Bestillerne  af  Tørv  fra 
Kommunerne  ikke  ved  hvad  de  faar  leveret.  Især  i 
et  vanskeligt  og  ustadigt  Vejr  er  det  et  rent  Tilfælde, 
om  de  faar  vaad  eller  tør  Tørv  leveret.  Var  det  ikke 
hensigtmæssigt,  om  Kommunerne  i  Stedet  for  selv  at 
lave  Tørv  benyttede  det  Underskud,  der  herved  altid 
vil  fremkomme,  til  at  indkøbe  Tørv  fra  de  bedste 
private  Moser  og  indrette  Lagre  i  Byen  hvorfra  de 
Forbrugere  der  ikke  har  tilstrækkeligt  Oplagsrum, 
kan  blive  forsynede  i  Vinterens  Lob  efter  deres  Be¬ 
hov,  og  ved  Anvendelsen  af  et  til  de  nuværende  Un¬ 
derskud  svarende  Beløb,  vilde  Tørven  kunde  leveres 
billigt,  gode  tørre  Torv  vil  ogsaa  paa  denne  Maade 
altid  kunne  haves. 

Efter  alt  synes  det  at  se  ud  til,  at  Torveproduktio¬ 
nen  nu  har  gennemgaaet  Børnesygdommene,  og  her¬ 
efter  formentlig  vil  komme  ind  under  mere  solide 
Former,  der  vil  ikke  under  fornuftig  og  øvet  Ledelse 
blive  den  store  Risiko,  der  hidtil  har  været,  idet  man 
nu  kender  Arbejdspriserne  og  de  bedste  Fabrikations¬ 
metoder,  og  ved  paa  hvilken  Maade  indtræffende 
Uheld  ved  Vejrforandringer  og  andre  uforudsete  Om¬ 
stændigheder,  bedst  imødegaas  og  at  Tørveproduktio- 
nen  derfor  i  Fremtiden  vil  kunne  blive  et  lønnende 
Erhverv,  selv  om  Brændselspriserne  forandrer  sig. 

GI.  Mosegaard  pr.  Lyngby. 

./.  Chr.  Funder. 

□□□□□□ 

Erhvervenes  Fællesudvalg. 

Erhvervenes  Fællesudvalg  afholdt  den  20.  Novem¬ 
ber  sit  første  Møde  efter  Vedtagelsen  af  de  nye  Sta- 
t  uter. 

Ved  Mødets  Begyndelse  gaves  Meddelelse  om,  at 
kun  Landbruget  ønskede  sin  Repræsentation  udvidet 
til  at  omfatte  ialt  7  Medlemmer,  hvorimod  de  øvrige 
Erhverv  :  Handel,  Skibsfart  og  Industri  indtil  videre 
ikke  ønskede  nogen  større  Repræsentation  end  hidtil, 
nemlig  4  Medlemmer  for  hvert  Erhverv. 

Udvalgets  Medlemmer  er  derefter: 

Landbrug : 

Forpagter  Chr.  Sonne, 

Forstander  Th.  Madsen- Mygdal, 


Direktør  L.  Broberg, 

Folketingsmand  Niels  Frederiksen. 

Direktør  Anders  Nielsen,  | 

Proprietær  Niels  Porse,  ,  nye  Medlemmer. 
Direktør  Ole  Olsen.  ’ 

Handel: 

Bankdirektør  C.  C.  Clausen 
Grosserer  Otto  Petersen, 

Grosserer  Th.  Colding, 

Grosserer  Axel  Schmidt, 

Skibsfari : 

Direktør  A.  O.  Andersen, 

Direktør  C.  M.  T.  Cold, 

Direktør  N.  Høst, 

Direktør  Kay  Reinhard. 

Industri  : 

Ingeniør  Alex.  Foss, 

Direktør  H.  P.  Prior, 

Direktør  Max  Ballin, 

Fabrikant  C.  F.  Jarl. 

Derefter  konstituerede  Formandskabet  sig,  idet  det 
valgte  Ingeniør  Alex.  Foss  til  sin  Formand  og  dermed 
til  Formand  for  Fællesudvalget.  De  øvrige  Medlem¬ 
mer  af  Formandsskabet  (Næstformændene)  er:  For¬ 
pagter  Chr.  Sonne,  Bankdirektør  C.  C.  Clausen,  Di¬ 
rektør  A.  O.  Andersen. 

Samtlige  4  Herrer  er  de  samme,  der  havde  Sæde  i 
Fællesudvalgets  tidligere  Forretningsudvalg. 

Tidligere  foretagne,  foreløbige  Valg  af  Medlemmer 
til  Indenrigsministeriets  Importudvalg  bekræftedes, 
saaledes  at  Erhvervenes  Fællesudvalg  derefter  til  Im¬ 
portudvalget  har  udpeget  følgende  Herrer: 

For  Landbruget:  Forstander  Th.  Madsen-Mygdal, 

»  Handelen:  Grosserer  Th.  Colding, 

»  Skibsfarten :  Direktør  C.  M.  T.  Cold, 

»  Industrien:  Ingeniør  Alex.  Foss. 

Man  gik  derefter  over  til  de  sædvanlige  Spørgs- 
maal  om  vore  Tilførsler  og  Handelsaftaler,  der  hen¬ 
hører  under  Fællesudvalget. 

I  Mødet  deltog  foruden  Udvalgets  Medlemmer  og 
Sekretærer  følgende  Herrer  fra  de  forskellige  Mini¬ 
sterier: 

For  Udenrigsministeriet:  Departementschef,  Kam¬ 
merherre  Clan  og  Kontorchef  Sthyr. 

For  Indenrigsministeriet:  Departementschef  Marten- 
sen-Larsen,  endvidere  den  overordentlige  Kommis¬ 
sions  Formand,  Overformynder  Friis. 

For  Justitsministeriet:  Kontorchef  Engeil. 

D’Hrr.  Departementschefer  Schrøder,  Justitsmini¬ 
steriet,  og  Busek-Nielsen,  Handelsministeriet,  der  var 
indbudt,  var  derimod  forhindret  i  at  komme  tilstede. 

□□□□□□ 

Produktionen  er  alt! 

I  sidste  Nunier  af  Sperlings  Journal  refereres  en 
Tale,  som  Sir  Albert  Stanley,  Præsidenten  for  Board 
of  Trade,  har  holdt,  og  hvori  han  energisk  hævder, 
at  England  bør  befries  for  Statskontrol  og  indrette 
sig  paa  Stordrifts-Produktion.  Tidsskriftet  vender  sig 

med  Vægt  imod  Forsøgene  paa  at  drive  England  bort 
fra  Frihandelen.  Det  engelske  Rige,  skriver  det,  be- 
staar  af  Moderlandet  og  Kolonierne  ;  men  vor  Rigs¬ 
handel  er  hele  Jordkloden.  En  stor  Fare  for  den  er 
Bureaukratisme.  Efter  at  man  har  ført  Krig  i  4  Aar 
mod  Kejserdømmet,  forestaar  en  endnu  sværere  Kamp 
mod  det  hjemlige  Embedsmandsvælde. 

Hovedsagen  er  Produktion  »den  størst  mulige  indi¬ 
viduelle  og  kollektive  Ydelse«,  som  Sir  Albert  Stanley 
udtrykker  det.  Alt  andet,  Arbejdslønsproblemet,  Krigs¬ 
gældens  Afvikling,  Udsigterne  til  at  genvinde  vort 
gamle  finansielle  Hegemoni  og  vor  Evne  til  at  møde 
en  forstærket  industriel  Konkurrence,  beror  derpaa. 
Det  er  Socialisternes  Hovedfejl,  at  de  ikke  indser  det. 
Fordeling  og  Reorganisation  er  gode  nok,  men  efter 
Krigen  er  og  bliver  Produktionen  alt.  Den  Kraftud¬ 
foldelse,  Krigen  har  vist,  maa  ikke  mindskes,  eller  vi 
begaar  nationalt  Selvmord. 

Kartel-Dannelsen  er  nødvendig.  Den  engelske  In¬ 
dustri  har  kategorisk  og  ensidigt  stirret  paa  Arbejder¬ 
vanskelighederne,  men  det,  som  har  holdt  den  nede, 
er  den  manglende  Forstaaelse  af  Teori  og  Videnskab, 
Uviljen  overfor  Samarbejde  med  »rivaliserende«  Fir¬ 
maer  og  Ulysten  til  at  indordne  sig  under  en  større 
Organisation.  Det  er  ikke  blot  Metoderne,  men  den 
aandelige  Udvikling  hos  vore  Fabriksledere,  som  maa 
ændres. 

Men  dertil  kommer  et  andet  Forhold.  Produktio¬ 
nen  kræver  den  fulde  og  forstaaende  Medvirken  fra 
Arbejdernes  Side.  Der  er  visse  alvorlige  Fænomener 
i  den  udenlandske  Arbejderverden,  en  Uro,  en  Bol- 
chevisme,  en  bitter,  mistroisk  og  hadefuld  Aand  af 
Klasserov.  Hvis  den  Aand  sejrer,  er  det  Slut  med  alt 
Haab  om  at  genopbygge  vor  Industri  paa  en  sundere 
og  bedre  Basis.  Men  ogsaa  den  almindelige  Socialist¬ 
teori  med  dens  Modstand  mod  Kapitalismen  og  dens 
Opfordring  til  »Klassekamp«  er  samfundsskadelig. 

□□□□□□ 

Mindre  Meddelelser. 

Et  100-Aars  Jubilæum. 

Vor  ældste  og  verdenskendte  Likørfabrik,  Peter  F. 
Heering,  kan  den  1.  December  se  tilbage  paa  100-Aars 
Virksomhed  —  et  i  dansk  Industris  Annaler  ret  ene- 
staaende  Jubilæum.  Fabrikationen,  der  grundlagdes 
under  saare  beskedne  Forhold,  udvikledes  snart  i 
større  Maalestok,  idet  Firmaet  mere  og  mere  kom 
over  paa  Eksport.  Eget  Rederi  knyttedes  til  Forret¬ 
ningen,  og  allerede  i  1830  og  1840’erne  begyndte  Fir¬ 
maets  Navn  at  faa  god  Klang  rundt  om  i  Verden, 
ikke  mindst  i  de  varme  Lande.  Siden  er  denne  Ud¬ 
vikling  bleven  opretholdt  og  Firmaet  har  nu  Forbin¬ 
delse  og  Afsætning  over  hele  Verden. 

I  Firmaets  Historie  afspejler  den  danske  Handel  sig 
paa  interessant  Maade  gennem  de  skiftende  Tider, 
hvor  alt  forandres  undtagen  selve  Firmaets  Kirsebær¬ 
likør,  der  stadig  tilberedes  efter  samme  Recept  som 
for  100  Aar  siden.  Det  Festskrift,  der  er  udsendt  i 
Dagens  Anledning,  belyser  i  korte  Træk  denne  Udvik¬ 


ling.  I  et  sjelden  smukt  Udstyr  bringer  Skriftet  en 
Række  Billeder  fra  den  smukke  gamle  Patriciergaard 
paa  Kristianshavn,  hvor  Firmaet  har  tilhuse. 

Lommebog  for  Elektrikere. 

De  praktiske  Lommebøger,  som  Teknologisk  Insti¬ 
tut  nu  i  Aarenes  Løb  har  udsendt  en  Række  af,  har 
vundet  en  sjelden  Paaskønnelse.  De  er  ogsaa  netop 
saa  klart  og  overskueligt  ordnede,  som  man  kan  vente 
det  af  Institutets  Haandbøger,  der  skylder  dets  Læ¬ 
rerstab  deres  Tilblivelse,  og  de  er  tilmed  udstyrede 
paa  en  særlig  smuk  og  solid  Maade. 

Lommebog  for  Elektrikere,  der  udkom  i  første  Ud¬ 
gave  i  1911,  og  allerede  næste  Aar  i  andet  Oplag,  er 
nu  udsendt  i  et  tredie,  omarbejdet  og  udvidet  Oplag. 
Heri  findes  Oversigt  over  Elektroteknik  som  Under¬ 
visningsfag,  men  ogsaa  praktiske  Raad  og  Vink  for 
den  arbejdende  Elektriker,  for  Maskinpersonale  og 
Montører,  der  har  med  elektriske  Anlæg  at  gøre.  Og  en 
Række  Illustrationer  ledsager  Bogen,  der  nu  ogsaa 
beskæftiger  sig  med  Vekselstrøm  i  Anledning  af  de 
mange  nye  Højspændingsanlæg. 

Svensk  Kunstsilke. 

For  kort  Tid  siden  er  der  blevet  dannet  et  Selskab 
i  Borås  for  Udnyttelse  af  Metoder  til  Forædling  af 
Cellulose.  Aktiekapitalen  bliver  ca.  15  Mili.  Kroner. 
Det  nye  Selskabs  Navn  bliver  »A/B  Svensk  Kunst¬ 
silke«  og  skal  fremstille  Kunstsilke  og  Kunstuld  af 
Cellulose  efter  en  af  Hr.  Disponent  P.  A.  Gustavsson 
opfundet  Metode,  som  gaar  ud  paa,  at  Traaden  spin¬ 
des  direkte  af  Cellulosen  i  Lighed  med  den  tyske 
Stapelfaser.  Fabrikationen  skal  til  at  begynde  med 
ikke  drives  for  fuld  Kraft,  da  de  nødvendige  Maski¬ 
ner  fra  Tyskland  endnu  ikke  alle  er  ankommet. 
Kunstsilken  og  Kunstulden  har  den  Fordel  fremfor 
Papirgarn  fremstillet  af  Strimler,  at  de  kan  væves 
sammen  med  naturlige  Tekstiltaver  og  man  haaber 
paa  den  Maade  at  komme  ud  over  de  Vanskeligheder, 
som  Mangel  paa  Raavarer  foraarsager  Tekstilindu¬ 
strien;  Vanskeligheder,  som  efter  manges  Meninger 
ikke  bliver  formindsket  væsentlig  ved  Fredsslut¬ 
ningen. 

Sammenslutning  indenfor  den  engelske  Bomuldsindustri. 

Den  Sammenslutning  indenfor  den  engelske  Bom¬ 
uldsspinderiindustri,  der  i  længere  Tid  har  været 
planlagt,  er  nu  blevet  til  Virkelighed.  Følgende 
Spinderier  er  indgaaet  i  Sammenslutningen:  John 
Harwood.  &  Sons  i  Bolton  (187,000  Spindler),  John 
Ashworth  Lim.  i  Bolton  og  Pendleburg  (137,000),  Hili 
Spinning  Co.  i  Bolton  (82,000)  samt  Buckley  &  Sons 
i  Moseley  og  Stolybridge  (261,000).  Der  er  for -Øje¬ 
blikket  Underhandlinger  i  Gang  med  flere  andre 
Spinderier  og  man  mener,  at  Sammenslutningen  vil 
komme  til  at  omfatte  mindst  1  Million  Spindler.  Til 
Sammenligning  kan  anføres,  at  vort  største  Selskab 
indenfor  Bomuldsspinderiindustrien,  »De  danske  Bom¬ 
uldsspinderier«,  raader  over  72,000  Spindler. 

□□□□□□ 

ORGANISATIONS-  OG  FORENINGS-MEDDELELSER. 


Ophævelse  af  de  tyske  Klausuler. 

Grosserer-Societetets  Komite  og  Industriraadet  med¬ 
deler: 

I  Henhold  til  Punkt  32  i  Vaabenstilstandsbetingel- 
serne  har  den  herværende  tyske  Gesandt  paa  sin  Re¬ 
gerings  Vegne  meddelt  Udenrigsministeriet  følgende: 

»Alle  Indskrænkninger,  som  fra  tysk  Side  var  paa¬ 
lagt  neutrale  Skibes  Handelssamkvem  med  Tysklands 
Fjender,  hvad  enten  det  er  sket  gennem  den  tyske  Re¬ 
gering  eller  tyske  Privatforetagender  eller  mod  be¬ 
stemte  Koncessioner  som  f.  Eks.  Bestemmelsen  om 
Udførsel  af  Skibsbygningsmateriale,  er  ophævede«. 

Endvidere  har  Gesandtskabet  meddelt  Udenrigsmi¬ 
nisteriet,  at  der  for  alle  Varer,  der  eksporteres  fra 
Tyskland  her  til  Landet,  ikke  vil  blive  afkrævet  Er¬ 
klæringer  med  Hensyn  til  Varernes  Anvendelse  eller 
Forbliven  her  i  Landet. 

Yderligere  vil  alle  saadanne  tidligere  afgivne  Er¬ 
klæringer  kunne  betragtes  som  bortfaldne. 

I  Overensstemmelse  med  denne  Meddelelse  ophæ¬ 
ver  Grosserer-Societetets  Komite  og  Industriraadet 
herved  de  overfor  Organisationerne  afgivne  Klausu¬ 
ler,  der  omfattes  af  ovenstaaende  Meddelelse. 

Det  bringes  dog  samtidig  i  Erindring,  at  Pligten  til 
overfor  Grosserer-Societetets  Komite  eller  Industri¬ 
raadet  at  anmelde  Ankomsten  af  Varer  stadig  paa¬ 
hviler  Importørerne  i  samme  Omfang  som  hidtil. 

Værdianmeldelserne  ved  Import  bortfalder. 

Da  Statistisk  Departement  har  optaget  Udarbejdel¬ 
sen  af  Statistik  over  Værdien  af  Indførslen,  foreligger 
der  ikke  mere  nogen  Nødvendighed  for  Udarbejdelse 
af  Værdistatistik  gennem  Erhvervenes  Fællesudvalg. 

Som  Følge  heraf  bortfalder  fra  og  med  den  1.  De¬ 
cember  1918  Importørernes  statistiske  Værdianmeldel¬ 
ser  til  Udvalget. 

Jernindustriens  tekniske  Kontor. 

Da  Vanskeligheden  ved  at  fremskaffe  Maskiner  og 
kompletterede  Maskinanlæg  fra  Udlandet  stadig  sti¬ 
ger  og  det  ofte,  selv  i  Tilfælde,  hvor  Tilbud  paa  Le¬ 
vering  af  Maskiner  fra  Udlandet  har  foreligget,  har 
været  umuligt  at  faa  disse  hjem,  har  Foreningen  af 
Fabrikanter  i  Jernindustrien  i  Kjøbenhavn  og  i  Pro¬ 
vinserne  paa  Foranledning  af  Industriraadet  oprettet 
et  Kontor,  der  har  til  Opgave  at  bistaa  Købere  af 
saadanne  Anlæg  med  at  undersøge  Muligheden  for  at 
fremstille  disse  her  i  Landet.  Det  paagældende  Kon¬ 
tor,  hvis  Adresse  er:  Jernindustriens  tekniske  Kontor, 


Larslejstræde  19,  Kjøbenhavn  K.,  ledes  af  Direktør 

E.  Vohtz. 

Annullerede  tyske  Eksportforbud. 

Ifølge  Meddelelse  fra  Industriraadets  Eksportbureau 
har  de  tyske  Toldstationer  faaet  Fuldmagt  til  at  til¬ 
lade  Udførsel  til  Udlandet  af  følgende  Varer,  hvis  Ud¬ 
førsel  hidtil  har  været  forhudt,  nemlig :  flettede  Va¬ 
rer  af  vegetabilske  Stoffer  med  Undtagelse  af  Tekstil¬ 
taver;  Koste,  Børster,  Pensler,  Sier  o.  1.  (Siebwaren), 
Asbestvarer  og  Asbestpakninger,  Lervarer,  Uhre,  Lege¬ 
tøj  af  Ler  samt  Legetøj  for  Børn. 

Tilførsel  af  Træsorter. 

Under  Hensyn  til  de  paa  Grund  af  den  store  Efter¬ 
spørgsel  utilstrækkelige  Tilførsler  af  forskelligt  Træ, 
saasom  Eg,  Birk,  Elletræ,  o.  s.  v.,  fra  Sverige,  har  Er¬ 
hvervenes  Fællesudvalg  rettet  Henvendelse  til  Vare¬ 
byttekontoret  i  Kristiania  for  at  faa  undersøgt  Mulig¬ 
heden  for  en  eventuel  Tilførsel  af  disse  Træsorter  fra 
Norge.  Varebyttekontoret  har  derefter  foretaget  en 
Undersøgelse  af  Spørgsmaalet  og  har  meddelt,  at  der 
vil  kunne  forventes  Udførselstilladelse  for  Fyr,  Gran 
og  Produkter  deraf,  medens  Eksport  af  andre  Træ¬ 
sorter  er  udelukket,  da  Norge  selv  importerer  disse. 

Engelsk  Indførselsforbud. 

Ifølge  Meddelelse  fra  Udenrigsministeriet  er  der 
under  8.  ds.  udstedt  Forbud  mod  Indførsel  til  Eng¬ 
land  af  Oleo,  Stearin  og  Talg  samt  Olivenolie  og  Løg. 

Engelske  Eksportforbud. 

Fra  Udenrigsministeriet  har  Industriraadet  modta¬ 
get  et  Udklip  fra  »The  London  Gazette«  af  15.  f.  M. 
indeholdende  Teksten  til  en  Bekendtgørelse  af  samme 
Dato,  ved  hvilken  der  indføres  visse  Tillæg  til  og  Æn¬ 
dringer  i  den  gældende  britiske  Eksportforbudsliste. 

Det  paagældende  Udklip  henligger  til  Gennemsyn  i 
Industriraadets  Sekretariat. 

Transiten  fra  Schweiz  gennem  Tyskland  afbrudt. 

Fra  Udenrigsministeriet  har  Industriraadet  modta¬ 
get  en  Meddelelse  fra  det  kgl.  Gesandtskab  i  Bern, 
hvorefter  Transiten  af  Varer  via  Tyskland  indtil  vi¬ 
dere  er  afbrudt. 

Franske  Udførselsforbud. 

Ifølge  et  fransk  Dekret  af  15.  Oktober  d.  A.  er  der 
af  den  franske  Regering  udstedt  Forbud  mod  Udfør¬ 
sel  fra  Frankrig  af  følgende  Varer: 

Smergel  i  raa  Tilstand,  almindeligt  Kalk,  Rør  og 

støbte  Genstande  at'  Cement,  Beton  og  armeret  Ce¬ 
ment,  Jern-  og  Staalskinner,  Hjul,  Fælge  og  Nav  af 
Jern  eller  Staal,  monterede  eller  umonterede  Aksler  i 
Jern  eller  Staal,  Slagger,  Blyfilspaan  og  Blyaffald, 
Køn  røg,  Ildfast  Pottenlagerarbejde  i  Almindelighed  og 
alle  ildfaste  Frembringelser,  Dele  til  elektriske  Anlæg, 
elektriske  Bue-  og  Glødelamper  og  dertil  hørende 
Dele,  faste  og  halvfaste  Dampmaskiner  og  Lokomo¬ 
biler,  Damppumper,  Maskiner  til  at  komprimere  Luft 
og  Gas  og  alle  Slags  Motorer,  Landevejslromler, 
hydrauliske  Maskiner,  Pumper  og  Ventilatorer,  elek¬ 
triske  og  elektro-tekniske  Apparater,  Maskiner  til 
Møller  og  Valsemoller,  Maskiner  for  Tilvirkning  af 
Nudler,  Hejseapparater,  Remskiver,  mindre  og  større 
Vægte,  fast  Jernbane-  og  Sporvejsmateriel,  Presser, 
Ladningsapparater  for  Højovne  og  alle  mekaniske 
Apparater  i  Almindelighed,  Dampkedler,  Gazometre, 
Beholdere  af  Jern-  eller  Staalplader,  Radiatorer  og 
Varmeapparater,  Gas-,  Petroleums-  og  Alkoholvarme¬ 
apparater,  Reservedele  til  Maskiner,  Dampkedler  og 
lignende  Apparater  til  Styreapparater,  Bremser  og 
Overførelsesapparater,  Taplejer,  Haner  og  Apparater 
til  Vand,  Gas  og  Damp,  Valser,  Maskinstyrehjul,  lige 
og  ombøjede  Aksler  eller  forsynede  med  Haandtag, 
Turbindele,  Kuglelejer,  Rammer  og  Skrog  til  Dyna¬ 
moer  og  elektriske  Motorer,  Strømsamlere,  Kollektor- 
overtræk,  Dynamo-  og  Omskiftningspoler,  Staalfjedre 
for  Vogne,  Automobiler,  Wagoner  og  Lokomotiver, 
Induktorer  til  dynamo-elektriske  Maskiner  og  Reserve¬ 
dele,  Magneter,  Værktøj  med  eller  uden  Skaft  i  Støbe¬ 
jern,  Jern  eller  Staal,  Metalvæv  i  Jern  eller  Staal, 
Jern-  eller  Staalgitre,  gennemboret  Blik,  Metal-Gitter¬ 
værk,  alle  Slags  Støbejernsarbejder,  Smedejernsarbej¬ 
der,  Jernbeslag  til  Vogne,  Dørjern,  Nøgler,  Rigeler, 
Dørbeslag,  Hængsler,  Dørklinker,  Skydeslaaer  og  alle 
Slags  Laasearbejder,  Ankre,  Kobler  og  Kæder  i  Jern 
og  Staal,  Søm  og  Stifter,  Bolte,  sønderbrudte  Ringe, 
anvendelige  som  Fjedre,  alle  Slags  Ror,  Slanger  og 
Forbindelsesled.  Alle  Genstande  i  Jern,  Staal  eller 
Blik,  som  ikke  allerede  er  nævnt,  med  Undtagelse  af 
Husholdningsgenstande,  Spænder  til  Seletoj,  Arbejder 
i  forniklet  Metal,  Arbejder  i  Aluminium-Bronce,  gamle 
Vaaben  bestemte  for  Samlinger  og  alle  Slags  Vaaben 
til  Ophængning,  Vaaben,  til  hvilke  der  som  Drivkraft 
benyttes  Fjedre,  Lufttryk,  flydende  Gas  etc.,  Kunst- 
fvrværkeri. 


Overordentlige  Foranstaltninger. 

Udførsel  af  Varer . 

Justitsministeriet  meddeler : 

Det  paalægges  herved  alle  Virksomheder,  herunder 
Fabriker,  eksportberettigede  Slagterier  og  Handels¬ 
virksomheder  m.  m.  som  fremstiller,  frembringer  eller 
paa  anden  Maade  er  interesseret  i  Piksport  af  Varer  til 
Lande,  der  er  eller  har  været  indviklet  i  Verdenskri¬ 
gen,  skriftligt  inden  den  20.  ds.  at  henvende  sig  til 
Industriraadet,  Vestre  Boulevard  18,  Kjøbenhavn  B., 
eller  Grosserer-Societetets  Komité,  Kontoret  for  dansk 
Udenrigshandel,  Børsen,  Kjøbenhavn  K.,  for  at  der 
kan  trælles  saadanne  Aftaler  med  vedkommende  Virk¬ 
somhed,  at  det  vil  være  muligt  for  henholdsvis  Indu¬ 
striraadet  eller  Grosserer-Societetets  Komité  til  sin 
Tid  at  meddele  den  i  Tilfælde  af  Udførsel  fornødne 
Attest  for,  at  de  af  Organisationerne  ved  indgaaede 
Handelsoverenskomster  paatagne  Forpligtelser  er  over¬ 
holdt.  I  Henvendelsen  maa  det  nøje  angives,  til 
hvilke  Lande  den  paagældende  Virksomhed  er  inter¬ 
esseret  i  Eksport  af  Varer  og  da  hvilke. 

Ved  Undladelse  af  rettidig  Henvendelse  vil  ved¬ 
kommende  Virksomhed  udsætte  sig  for  ikke  at  kunne 
deltage  i  den  Udførsel,  den  er  interesseret  i. 

Justitsministeriet,  d.  12.  November  1918. 

P.  M.  V. 

(sign.)  Schrøder. 

De  Firmaer,  der  endnu  ikke  har  efterkommet  den 
i  den  citerede  Bekendtgørelse  indeholdte  Opfordring 
til  at  give  Industriraadet  Anmeldelse  om  deres  Eks¬ 
portinteresser,  maa  i  egen  Interesse  omgaaende  give 
de  ønskede  Optysninger.  Opmærksomheden  henledes 
dog  paa,  at  Anmeldelsen  kun  har  Betydning  for  den 
Eksport,  der  kan  ventes  gennemfort,  medens  de  eks¬ 
traordinære  Klausulforhold  endnu  er  bestaaende. 

□□□□□□ 

Tidsskrift  for  Industri  udgaar  den  1.  og  15.  hver 
Maaned.  Klager  over  P'ejl  ved  Bladets  P'orsendelse 
bedes  rettet  til  det  stedlige  Postvæsen  —  hvis  dette 
ikke  nytter  eventuelt  til  Bladets  Ekspedition,  Telefon 

Kjøbenhavns  Havn. 

De  nyeste  Udvidelser  samt  Retningslinier  for  Fremtiden. 

Nogle  Betragtninger  af  cand.  polit.  Povl  Drachmann. 


Dkt  kan  ikke  nægtes,  at  der  i  den  seneste  Tid 
i  glædelig  Grad  er  kommet  Liv  over  Ho¬ 
vedstadens  Havneforhold  og  det  baade  med  Hen¬ 
syn  til  Drøftelser  og  Handling.  Hvor  beskæm¬ 
mende  det  end  er,  maa  man  ellers  indrømme,  at 
Kjøbenhavns  Havn  langt  fra  lægger  Beslag  paa 
den  Interesse,  man  skulde  vente  naturlig  baade  i 
Hovedstaden  og  i  hele  Landet.  Modsat  andre 
større  Havnebyer  spiller  Havnen  en  saare  beskeden 
Bolle  i  den  danske  Hovedstads  Bevidsthed  — 
skønt  Byen  maa  takke  Havnen  for  sin  Tilværelse 
og  Blomstring.  At  dette  Forhold  i  mange  Henseen¬ 
der  udøver  en  negativ  Virkning  overfor  Havnens 
Udvikling  er  selvfølgeligt.  Mangel  paa  Interesse 
betyder  let  Mangel  paa  Hensyn  —  og  gaar  man 
Havnens  nyere  Historie  igennem  maa  man  sande, 
at  Byens  egen  Udvikling  i  høj  Grad  har  ladet 
haant  om  Hensynet  til  Havnens  —  til  store  Li¬ 
nier  og  Udsyn.  Man  maa  derfor  i  højeste  Grad 
haabe,  at  den  vaagnende  Interesse  for  Havnen 
saavel  som  for  vort  hele  økonomiske  Liv  maa  hol¬ 
de  sig  og  blive  en  konstant  og  bærende  Faktor  i 
Udviklingen. 

Det  er  ikke  ret  mange  Aar  siden,  nemlig  i  1911, 
at  Havnens  Ledelse  henvendte  sig  til  Industriraa- 
det  for  at  faa  belyst,  hvad  der  kunde  gøres  for  i 
højere  Grad  at  drage  Industrien  til  Kjøbenhavns 
Havn,  og  mange  af  vore  Læsere  vil  sikkert  endnu 
huske  den  interessante  Betænkning,  som  Industri- 
raadet  som  Resultat  af  de  anstillede  Undersøgelser 
i  Begyndelsen  af  Aaret  1913  afgav,  (se  Tidsskrift 
for  Industri  1913,  Pag.  53  mfl.,)  og  hvori  Havnens 
Mangler  set  fra  et  industrielt  Synspunkt  blev 


fremdraget.  Man  stod  den  Gang  midt  i  en  vis 
Stagnationsperiode  for  Kjøbenhavns  Havn.  Ver¬ 
denshandelens  Udvikling  var  for  saa  vidt  ugun¬ 
stig  for  Kjøbenhavn,  som  den,  hvad  Ilavneledel 
sen  ogsaa  havde  Blikket  aabent  for,  i  stadig  højere 
Grad  knyttede  Skibstrafiken  direkte  til  Produk¬ 
tions-  og  Forbrugseen trerne  med  en  Forskydning 
af  Tyngdepunktet  fra  den  gammeldags  Stabel- 
handel,  som  havde  været  Kjøbenhavns  Storhed  i 
tidligere  Tider,  til  den  moderne  Oplandshandel.1) 
Opvæksten  af  Havnebyer  med  stort  naturligt  Op¬ 
land  rundt  om  ved  Kattegat  og  Østersøkysten  var 
en  Følge  af  denne  Udvikling  og  ikke  til  Gunst  for 
Kjøbenhavn.  Baade  de  indenlandske  Provinshavne 
og  norske,  svenske,  tyske  og  russiske  Havnes  Ud¬ 
vikling  leverede  Bevis  for,  at  Kjøbenhavn,  hvis  den 
vilde  tænke  paa  overfor  denne  stærke  Konkur¬ 
rence  at  genvinde  tidligere  Tiders  førende  Stilling, 
maatte  skabe  en  Produktions-  og  Forbrugsbasis 
som  Erstatning  for  det  naturlige  Opland,  der  sav¬ 
nedes.  Her  kom  da  i  første  Række  en  kraftig  Ud¬ 
vikling  af  de  paa  søværts  Tilførsler  og  Eksport 
baserede  Industrier  i  Betragtning,  og  en  hertil  sig¬ 
tende  Forandring  i  Havnens  Program  fra  Stabel¬ 
handelsplads  til  Industri-  og  Importhavn  maatte 
følge  Haand  i  Haand. 

Det  skal  da  ogsaa  siges,  at  det  allerede  inden 
Krigen  var  lykkedes  at  sikre  en  sund,  fremad¬ 
skridende  Udvikling  for  Hovedstadens  Havnetra¬ 
fik,  for  hvilken  vor  industrielle  Udvikling  sikkert 

*)  Se  herom:  Kjøbenhavns  Havn  og  dens  Fremtid.  Nogle 
handelstekniske  Betragtninger  af  cand.  polit.  Povl  Drach¬ 
mann.  Tidsskrift  for  Industri  1913,  Pag  77  m.  fl. 

har  haft  sin  store  Betydning.  Men  endnu  medens 
man  var  beskæftiget  med  Drøftelserne  om,  hvor¬ 
ledes  man  bedst  skulde  sikre  Opfyldelsen  af  de 
Krav,  Industrien  maatte  stille  til  Havnen  —  og 
som  vel  at  mærke  havde  været  højlig  ignoreret 
tidligere  —  kom  Krigen,  og  takket  være  dens  Ka¬ 
rakter  og  dens  Langvarighed  en  fuldstændig  For¬ 
andring  i  Verdenshandelens  Veje  og  Teknik,  som 
vi  vel  endnu  staar  midt  i,  men  hvis  Udgang,  hvor 
usikkert  end  Forholdene  ligger  i  Øjeblikket,  man 
dog  kan  se  vil  betyde  en  afgørende  Forandring  i 
de  Forhold,  Kjøbenhavns  Havn  inden  1914  havde 
at  regne  med. 

Forandringen  i  de  politiske  og  dermed  økono¬ 
miske  Forhold  i  Østersølandene,  Tilvæksten  med 
mindst  to  nye  selvstændige  Stater,  nemlig  Fin¬ 
land  og  Polen,  som  delvis  nye  Handelsfaktorer 
m.  m.,  giver  nu  Ret  til  at  tro,  at  Kjøbenhavn  har 
Mulighed  for  som  Erstatning  for  det  nærmere  Op¬ 
land,  den  savner,  at  skabe  sig  et  videre  Opland, 
indbefattende  hele  Bunden  af  Østersøen.  Forud¬ 
sætningerne  herfor  vil  i  første  Række  være,  at  det 
en  Gang  vundne  Forspring  med  Hensyn  til  Hav¬ 
neanlæg  og  Handelsforhold  stadig  hævdes  gen¬ 
nem  Maalbevidsthed,  Dygtighed  og  Redelighed  i 
Arbejdet. 

Fra  tysk  Side  har  man  betegnet  den  Situation, 
hvor  Ocean-  og  Landtrafiken  mødes,  som  »Um- 
schlagsverkehr«,  og  dennes  Ligevægtspunkt  lig¬ 
ger  fortrinsvis  i  Havnebyer,  der  takket  være  Flo¬ 
der  eller  lignende  er  trukket  saa  langt  ind  i  Ind¬ 
landet  som  muligt  for  der  at  mødes  med  Indlands¬ 
vandvejene  og  Jernbanerne.  Den  stærke  Opvækst 
af  Byer  som  Hamborg,  Rotterdam,  Antwerpen, 
Liverpool,  Gøteborg  m.  fl.  i  den  nyeste  Tid  er 
Eksempler  herpaa.  Ved  den  mægtige  Udvikling  af 
Oceanskibenes  Dimensioner,  som  Krigen  yderli¬ 
gere  har  forceret,  vil  nu  Kjøbenhavn  have  Mulig¬ 
hed  for  at  komme  i  Betragtning  som  et  lignende 
Omladningscentrum,  idet  Østersøtrafiken  da  til 
en  vis  Grad  kan  tænkes  bestridt  som  en  sekundær 
Trafik,  rangerende  i  Klasse  med  Indlandssø-  el¬ 
ler  Flodtrafik.  Den  Omstændighed,  at  saa  mange 
Østersøpladser  kun  er  tilgængelige  for  mindre 
Baade,  og  den  Sammenblanding  af  Kanal-,  Skær- 
gaards-  og  Flodtrafik,  der  er  tilstede,  vil  yderli¬ 
gere  gøre  en  saadan  Udvikling  naturlig,  hvorved 
Kjøbenhavn  kan  gøre  sig  Haab  om  at  blive  den 
Plads,  hvor  den  store  og  den  lille  Søfart  mødes  og 
de  tilhørende  Forretninger  afvikles. 

Overfor  disse  Muligheder,  der  som  alle  andre 
Muligheder  selvfølgelig  baade  vil  kunne  udnyttes 


og  forsømmes,  bør  imidlertid  ikke  paa  nogen  Maa- 
de  Interessen  svækkes  for  den  Udvikling,  der  og- 
saa  under  et  gunstigt  Forløb  af  vor  Rolle  som  Di¬ 
stribueringscentral  for  Østersokysten  maa  ud¬ 
kræves  for  at  sikre  vor  Balance,  nemlig  af  en  kraf¬ 
tig  Industri-  og  Forædlingsvirksomhed  med  Basis 
i  Kjøbenhavns  Havn.  Hvad  der  tidligere  har  været 
tilstræbt  i  saa  Henseende,  har  altsaa  yderligere 
vundet  i  Betydning.  Baade  Storhandel  og  Industri 
vil  være  Faktorerne,  der  ved  Siden  af  den  lokale 
Trafik  skal  hære  Havnens  Fremtid,  og  som  gen¬ 
nem  indbyrdes  Vekselvirkning  og  Samarbejde 
forhaabentlig  vil  kunne  afgive  store  Muligheder 
for  Hovedstaden  og  hele  Landets  økonomiske 
Fremtid. 

Trangen  til  en  samlet  Oversigt  over  Fremtids¬ 
planer  for  Havnen  var  under  Indtrykket  baade  af 
den  normale  Udvikling  inden  Krigen  og  af  de 
stærke  Forskydninger  af  Handelen  under  denne  i 
Slutningen  af  1915  blevet  saa  stor,  at  Havnebe¬ 
styrelsen  anmodede  den  daværende  Havnedirek¬ 
tør,  H.  C.  V.  Møller,  om  at  udarbejde  saadanne 
Planer,  ikke  for  paa  nogen  Maade  at  binde  Hav¬ 
nen,  men  for  at  faa  et  Grundlag  for  frugtbar 
Drøftelse  af  de  herhenhørende  Forhold.  I  Somme¬ 
ren  1917  kunde  Resultatet  af  x\rbejdet  forelægges 
i  et  stort  Værk,  belysende  Havnens  Udvikling.1) 
De  planlagte  Udvidelser  faldt  hovedsagelig  i  tre 
Grupper,  nemlig  en  Udvidelse  af  Frihavnen  mod 
Nord  til  Betjening  af  Storhandel  og  oversøisk 
Skibsfart,  en  Udbygning  af  Havnen  mod  Syd  i 
Kalveboderne,  væsentlig  beregnet  paa  Industriens 
Interesser,  samt  endelig  Anlæget  af  en  stor  ny 
Handelshavn  paa  Østsiden  af  Amager,  direkte  ud 
mod  Kongedybet. 

I  Forordet  til  det  nævnte  Værk  betonede  Hav¬ 
nebestyrelsen,  at  de  offentliggjorte  Planer  skulde 
danne  Grundlag  for  den  offentlige  Diskussion 
blandt  alle  interesserede  Parter,  derunder  navnlig 
de  interesserede  Erhverv,  for  at  man  i  Tide  kunde 
faa  alle  Forhold  belyst  og  taget  i  Betragtning.  Det 
hedder  saaledes:  »at  det  paa  Grundlag  af  slige 
Planer  vilde  være  lettere  fra  alle  Sider  navnlig  fra 
Statsmyndighedernes  og  kommunale  Myndighe¬ 
ders  Side  at  tage  de  fornødne  Hensyn  til  de  for 
Havnens  Udvikling  saa  vigtige  Fremtidsmulighe- 

’)  Kjøbenhavns  Havns  Udvikling  i  Fortid  og  Nulid  samt 
Forslag  til  Havnens  fremtidige  Udvidelse.  Udarbejdet  af 
Havnedircktor  H.  C.  V.  Møller.  Udgivet  paa  Foranstaltning 
af  Kjøbenhavns  Havnebestyrelse.  1  Kommission  hos  G.  E.  C. 
Gad.  Kjøbenhavn  1917. 

der,  saaledes  at  disse  ikke  blev  foregrebet  ved  an¬ 
dre  Dispositioner,  Byggeforetagender,  Gadeanlæg, 
Udfyldninger  m.  m.«.  Her  kunde  Havnebestyrel¬ 
sen  med  god  Ret  fremholde,  at  Sporene  burde 
skræmme.  Thi  det  er  netop  denne  Disponering 
paa  lang  Sigt  fra  alle  herhenhørende  Faktorer, 
der  i  saa  bo  j  Grad  har  manglet  ved  Havnens  hidti¬ 
dige  Udvikling,  og  som  har  voldt  stor  Skade  og 
kostet  store  Værdier.  Thi,  som  Havnebestyrelsen 
understreger,  er  et  Havneanlæg  ikke  gjort  af  alene 
med  Tilvejebringelse  af  Bolværk  og  Vandareal; 
det  kræver  i  mindst  lige  saa  høj  Grad  Landareal, 
Vej-  og  Sporforbindelser,  med  andre  Ord,  hen¬ 
sigtsmæssig  Udnyttelse  af  Bolværks-Baglandet,  og 
alt  for  store  Omraader  i  Kjøbenhavns  nuværende 
Havn  vidner  den  Dag  i  Dag  om  Fortidens  For¬ 
syndelser  mod  det  Sammenspil  af  Kræfter,  der  er 
nødvendigt  for  at  skabe  det  heldige  Resultat. 

De  offentliggjorte  Planer  blev  modtaget  med 
udelt  Velvilje,  hvorimod  den  tilsigtede  indgaaen- 
de  Diskussion  indenfor  de  forskellige  Kredse  og 
da  navnlig  i  Erhvervslivet  i  mindre  Grad  kom 
frem.  Døgnets  store  Begivenheder  har  maaske 
ikke  været  gunstige  for  mere  indgaaende  Gransk¬ 
ninger  af  Projekterne;  maaske  har  man  ogsaa 
slaaet  sig  til  Ro  med  den  fremragende  Repræsen¬ 
tation,  Erhvervslivet  nu  har  i  Havnebestyrelsen, 
skønt  en  saadan  selvfølgelig  ikke  udelukker  Øn¬ 
skeligheden  af  Udtalelser  fra  de  enkelte  Erhverv 
og  Virksomheder,  men  netop  i  høj  Grad  maa 
støtte  sig  hertil.  Givet  er  det,  at  Offentliggørelsen 
af  disse  højst  interessante  Planer  ikke  har  fort  til 
den  frugtbare  Diskussion,  hvor  nye  Synspunkter 
kunde  komme  frem  og  de  fremsatte  vurderes,  idet 
man  i  Stedet  maatte  nøjes  med  de  sædvanlige 
tekniske  Papirfantasier,  der  synes  uadskilleligt 
knyttede  til  Diskussionen  om  Bane-  og  Havnepro¬ 
jekter  herhjemme. 

Et  uomtvisteligt  Gode  havde  derimod  Planerne  — 
i  glædelig  og  sjelden  Modsætning  til  mange  andre 
Planer  —  nemlig  at  de  saa  at  sige  allerede  var 
foregrebet  ved  Begivenhedernes  Gang,  idet  baade 
Udvidelserne  mod  Nord  og  mod  Syd  allerede  var 
paabegyndt  henholdsvis  i  1915  og  1916.  Hensynet 
til  at  staa  rustet  til  den  forøgede  Trafik,  der 
maatte  ventes  efter  Krigen,  førte  til  hurtigt  at 
iværksætte  de  meget  betydelige  Udvidelser,  der 
saa  at  sige  Slag  i  Slag  er  blevet  bevilget  i  de  for¬ 
løbne  Ivrigsaar,  og  denne  Hurtighed  taler  i  høj 
Grad  til  Ære  for  det  nye  Forvaltningsapparat,  der 
er  skabt  for  Kjøbenhavns  Havn. 

Medens  de  foreløbige  Planer  for  Udvidelserne 


mod  Nord  (se  omstaaende  Kort)  gaar  ud  paa  at 
skabe  5  nye  Bassiner  med  tilhørende  Pierer  vin¬ 
kelret  paa  Havnelinien,  beregnet  til  den  oversøi¬ 
ske  Handel,  tog  man  som  en  første  Begyndelse  i 
Foraaret  1915  fat  paa  at  skabe  det  første  Bassin 
med  en  Vanddybde  af  9,5  eller  noget  dybere  end 
den  tidligere  største  Dybde  i  Frihavnen.  Bassinet 
har  en  Bredde  af  120  Meter  og  en  Længde  af  ca. 
600  Meter.  I  Areal  betød  det  nu  næsten  fuldførte 
Arbejde  en  Udvidelse  af  Frihavnens  Landomraa- 
de  med  12,7  ha  og  af  Vandomraadet  med  9,1  ha. 
Yderligere  vil  nu  en  3  ha  stor  Udvidelse  af  Land¬ 
arealet  komme  til.  Til  Sammenligning  tjener,  at 
det  oprindelige  Frihavnsanlæg  er  34,4  ha  Land¬ 
areal  og  24,3  ha  Vandareal.  Mellem  det  nye  Bas¬ 
sin  og  den  gamle  Frihavn  skabes  en  ny  rumme¬ 
lig  Mole,  Redmolen,  der  ikke  er  forsynet  med  Bol¬ 
værk,  men  med  Anlægsbroer  og  Friholderværk, 
idet  Molen  hovedsagelig  tænkes  benyttet  til  Oplag 
af  Brændselsolier  m.  m.  Med  sin  enestaaende  cen¬ 
trale  Beliggenhed  burde  maaske  nok  en  anden 
Anvendelse  af  Molen  være  valgt,  og  man  maa  an¬ 
tage,  at  det  kun  har  været  Nødvendigheden  af 
hurtigt  at  raade  Bod  paa  Havnens  manglende 
Olieoplagsrum,  der  har  ført  til  deu  realiserede 
Ordning.  I  Forbindelse  med  Frihavnsudvidelsen 
gennemførtes  en  Udvidelse  af  den  bag  de  nye  Bas¬ 
siner  liggende  Kalkbrænderihavn,  der  blev  uddy¬ 
bet  til  6,3  Meter,  og  foruden  sin  gamle  Bestem¬ 
melse  nu  ogsaa  afgiver  Plads  for  Træ-  og  Kulim¬ 
port. 

Skulde  man  under  et  bedømme  disse  Plavneud- 
videlser  mod  Nord,  da  har  man  sikkert  Ret  til  at 
beklage,  at  det  ikke  er  lykkedes  Havnevæsenet  at 
føre  Frihavnsbassinernes  Fortsættelse  videre  i 
Forbindelse  med  Kystlinien.  Den  kunstige  Maade, 
hvorpaa  Bassinsystemet  nu  er  svinget  ud  fra 
Kystlinien,  er  yderst  uheldig  og  betyder  et  uvur¬ 
derligt  Tab  i  Kapacitet,  idet  det  fornødne  Bag¬ 
land  fuldstændig  savnes.  (Bortset  fra  de  rent  tra¬ 
fiktekniske  Svagheder,  der  fremkommer  ved  An- 
læget,  bl.  a.  for  Til-  og  Frakørselstrafikens  Ved¬ 
kommende,  der  samlet  vil  være  at  presse  igennem 
den  snævre  Passage  mellem  Kalkbrænderihavnen 
og  det  sydligste  af  de  nye  Bassiner).  Grunden  til 
denne  uheldige  Ordning  hører  i  høj  Grad  til  slige 
desværre  ikke  fjerne  Fortidsforsyndelser,  som 
Havnebestyrelsen  ønskede  at  undgaa  ved  Offent¬ 
liggørelsen  af  sine  Planer,  idet  Kjøbenhavns  Kom¬ 
mune  uden  at  tage  Hensyn  til  den  naturlige 
Vækst  i  Havneanlægene  langs  Kystlinien  som  be¬ 
kendt  besluttede  sig  til  at  anlægge  en  ny  Strand¬ 
bo* 

vej  langs  Svanemøllebugten.  Denne  Strandvej, 
der  vil  komme  til  at  ligge  fuldstændig  afsides,  og 
som  begynder  og  ender  blindt,  og  overfor  hvis 
Værdi  og  Skæbne  man  har  Lov  til  at  stille  sig  i 
hoj  Grad  skeptisk,  har  bevirket,  at  Kommunen 
har  forlangt  Havneudvidelserne  løsnet  fra  den 
naturlige  Forbindelse  med  Kystlinien  og  svinget 
ud  i  Sundet.  Skønt  man  saaledes  vil  ødelægge 
meget  for  Havnen  og  navnlig  gore  yderligere 
Fremtidsudvidelser  til  et  fuldstændigt  Dilemma, 
kan  alene  et  Blik  paa  Kortet  overbevise  en  om,  at 
den  nye  Strandvej,  selv  ikke  efter  at  disse  Ofre 
er  bragt,  vil  opfylde  de  Idealer  med  Hensyn  til 
frisk  Vand  og  fri  Udsigt,  som  man  skulde  synes 
der  var  mere  Anledning  til  at  sikre  sig  i  Tide  læn¬ 
gere  Nord  paa. 

E11  vigtig  Omstændighed  ved  den  nye  Frihavns¬ 
udvidelse  er  Arealets  Bebyggelse.  Man  kan  her 
ikke  undgaa  at  overraskes  af,  at  al  Bebyggelse  er 
lav  i  det  nye  Havneafsnit  og  for  Frihavnens  egne 
Anlægs  Vedkommende  endog  udfort  som  Skure. 
Efter  sigende  skal  dette  System  være  laant  fra 
Hamborg,  men  der  synes  alligevel  at  være  Anled¬ 
ning  til  at  underkaste  det  en  nærmere  Kritik.  Naar 
man  i  Forvejen  disponerer  over  saa  kneben  Plads, 
som  Tilfældet  altsaa  er  blevet  ogsaa  i  den  nye  Fri¬ 
havn,  burde  man  tilstræbe  en  større  Kapacitet  af 
Anlægene,  og  en  saadan  vindes  ikke  ved  lav  Be¬ 
byggelse.  Overalt  i  Udlandet  ser  man  ved  nye 
Havneplaner  nye  Pakhustyper  komme  frem,  idet 
man  bestræber  sig  for  at  afbøde  den  iøjnefaldende 
Mangel,  som  fleretages  Bygninger  har  for  Los¬ 
ning  og  Ladning,  ved  hensigtsmæssige  Arrange¬ 
menter  af  Kraner  og  Lossegrejer.  De  moderne 
Skibes  Højde  tilskynder  direkte  til  Anvendelse  af 
fleretages  Pakhuse.  Men  hertil  kommer  Hensy¬ 
net  til  den  paagældende  Havnetrafiks  Karakter. 
Vi  ser  ikke  andet,  end  at  et  Skursystem  vil  være 
særdeles  paa  sin  Plads  f.  Eks.  paa  Kvæsthusbroen 
(i  hvis  planlagte  Udvidelse  dette  da  ogsaa  indgaar), 
hvor  nemlig  Varerne  enten  kommer  fra  eller 
bringes  direkte  til  Skib,  og  der  kun  er  Tale  om  en 
egentlig  Ekspeditionstrafik.  Men  hvis  Frihavnen 
kun  skulde  anvendes  til  saadan  Ekspeditions¬ 
trafik  —  med  hvilken  Trafik  Skurenes  An¬ 
vendelse  begrundes,  —  da  svarer  Havnen 
ikke  til  sit  Formaal,  thi  det  er  jo  ikke 
Meningen  med  en  Frihavn,  at  Skibene  blot  skal 
losse  Varer  til  Skure,  hvorfra  de  ekspederes  paa 
Fragtvogne  videre  ind  i  Byen.  Det  giver  maaske 
en  hurtig  Ekspedition  af  det  enkelte  Skib,  men 
Frihavnens  Opgave  er  —  og  bliver  det  vel  i  endnu 


højere  Grad  under  Hensyn  til  de  tidligere  nævnte 
Fremtidsmuligheder  for  vor  Omladningshandel, 
et  Sted,  hvor  Varer  ankommer  for  at  oplagres, 
sorteres,  behandles  osv.,  men  ikke  for  blot  og  bar 
Ekspedition,  tbi  en  saadan  henhører  under  den  al¬ 
mindelige  Havn.  Ilvis  nu  Forholdet  var  saaledes, 
at  der  iøvrigt  i  Frihavnen  var  Plads  til  store  La¬ 
gerbygninger,  saa  kunde  man  maaske  efter  ame¬ 
rikansk  Pier-Mønster  nøjes  med  store  overdæk¬ 
kede  Skure  ved  selve  Bolværkerne  og  derfra  di¬ 
stribuere  Godset  til  de  forskellige  Lagerbygnin¬ 
ger,  Fabriker  eller  lignende  paa  Frihavnsomraa- 
det.  Men  saadanne  Lagerbygninger,  som  iøvrigt 
netop  i  Hamborg  findes  som  Supplement  til  Skur- 
trafiken,  findes  ikke  paa  det  nye  Omraade,  og  er 
der  heller  ikke  Plads  til.  (Her  kan  lige  indsky¬ 
des,  at  det  bag  Frihavnen  liggende  Østerbrokvar¬ 
ter  i  Lighed  med  andre  Bykvarterer,  der  støder 
op  til  vor  Havn,  ikke  i  fjerneste  Grad  er  præget 
heraf  med  Hensyn  til  Bebyggelsen).  Det  vil  der¬ 
for  sikkert  være  ønskeligt,  hvis  man  for  de  videre 
Udvidelsers  Vedkommende  tog  dette  Spørgsmaal 
op,  ikke  mindst  under  Hensyn  til  de  Handelsmulig¬ 
heder,  vi  som  berørt  haaber  at  faa,  og  som  vi  maa 
være  klar  over  ikke  vil  kunne  løses  med  det  nu¬ 
værende  Havneapparat,  men  maa  kræve  særlig 
Tilrettelægning.  Et  nøje  Studium  af,  hvad  en  saa¬ 
dan  specifik  Ocean-baltisk  Handelsteknik  vil  kræ¬ 
ve,  maa  lægges  til  Grund,  hvis  vi  mener  det  al¬ 
vorligt  med  vore  Bestræbelser  for  at  staa  rustet 
til  de  nye  Opgaver. 

Manglen  paa  Kraner  for  tungt  Gods  har  længe 
været  til  største  Gene,  ikke  mindst  for  vor  Indu¬ 
stri,  og  det  vilde  være  ønskeligt,  om  man  ialfald 
i  Frihavnen  raadede  over  en  saadan  stor  Kran  paa 
eventuelt  30  maaske  50  Tons  Bæreevne;  de  nu¬ 
værende  er  kun  beregnet  paa  lettere  Stykgods. 

Mod  Syd  tog  man  i  Slutningen  af  Aaret  1916 
fat  paa  at  omskabe  Frederiksholms  Teglværkers 
store  udtomte  Lergrav  til  et  Havnebassin,  og  her¬ 
med  var  det  første  Skridt  gjort  til  at  skabe  den 
Industrihavn,  man  saa  længe  havde  talt  om  og 
savnet. 

Det  vil  erindres,  at  Industriraadet  i  sin  tidligere 
nævnte  Betænkning  om  Industriens  Adgang  til 
Arealer  med  eller  nær  Bolværk  netop  pegede  paa 
en  Udvikling  af  Sydhavnen  til  industriel  Anven¬ 
delse.  Som  Krav  opstilledes,  at  store  Arealer 
maatte  være  for  Haanden,  og  at  disses  Pris  ikke 
maatte  belastes  for  meget  ved  kostbare  Udgrav¬ 
nings-  og  Kajanlæg,  men  at  man  maatte  tilstræbe 


VUGJJTMANPS 


MidtUlpult 


rXRK 


^SKiT 


’N)6r|r£^ 

BXIitiED* 


»lli 


8®N§ÉiP 


gfflRfe 


JrClhHd^.ll/t 


Fly  dr  dok  ' 
SrjSiiføéøn 


mm 


Fla  adej 


»»s® 


i  HAVN $  FÆLLED 


C’HKiSTL 


■  Bulfrri 


.  Svndho/pÅ^ 


SujidbyiT'titcJ' 

II  ^  i. 


Fabrik'' 


‘-j&faitnu 


-s  ‘  /  _jf 

fælled  cLl 


..'  rif.irttby'Vllljtby 
'^•'Fbuapaarå^miÉide.  C. 


KALVEBOD 


prv" 

Kastrup 

’VVrJ 
\\  Vf 


STRAND 


OfyfJfasfnQ 


,4  Kan  trup f/aård 


j,/~' 

j  I: 

286 


TIDSSKRIFT  FOR  INDUSTRI 


et  Pier-  og  Kanalsystem  beregnet  for  Lægter-  og 
Pramtrafik,  altsaa  med  ringere  Vanddybde  end 
i  den  egentlige  Handelshavn.  Dette  forudsætter 
dog  rigtignok  en  god  Forbindelse  mellem  Han¬ 
delshavnen  og  Industrihavnen,  i  hvilken  første 
Omladningen  kan  finde  Sted  fra  Oceanskibet  til 
Lægteren,  der  tager  Varen  videre  til  Industrihav¬ 
nen  og  omvendt.  Det  skal  allerede  her  siges,  at  det 
skorter  en  Del  paa  denne  Forbindelse  allerede 
hvad  Forholdet  mellem  de  nordlige  og  de  syd¬ 
lige  Havneafsnit  angaar,  og  endnu  uheldigere  vil 
Forholdet  stille  sig  med  Hensyn  til  den  store  Han¬ 
delshavn,  der  er  projekteret  ud  mod  Kongedy¬ 
bet,  og  som  i  lige  høj  Grad  vil  være  løsrevet  fra 
Forbindelse  med  de  øvrige  Havneanlæg  som  med 
Byens  Jernbanearrangementer  og  Forretningscen¬ 
trer,  hvorom  senere.  Men  bortset  fra  disse  Mang¬ 
ler,  der  næppe  mere  kan  afhjælpes,  fordi  de  skyl¬ 
des  gamle  Skader,  der  bl.  a.  har  virket  hen  til  at 
give  Kjøbenhavns  Havn  en  i  Forhold  til  Trafik  og 
Bolværksudnyttelse  urimelig  Længde,  maa  det 
nye  Sydhavnsanlæg  hilses  med  største  Glæde  fra 
Industriens  Side.  At  denne  Hilsen  ikke  blot  er 
teoretisk  vil  ses  deraf,  at  saa  at  sige  al  Plads  paa 
de  store  Arealer,  der  er  skabt,  allerede  er  fuldt  op¬ 
taget  af  Industrivirksomheder  endnu  inden  Liav¬ 
nen  blot  er  halvvejs  færdig,  og  man  kan  derude 
se  det  Særsyn,  at  Fabriker  og  Værfter  rejser  sig 
hurtigere  end  de  Bolværker  og  Havneanlæg,  der 
skal  betinge  deres  Arbejde. 

Som  en  første  Begyndelse  til  denne  Industri¬ 
havn,  der  efter  de  gamle  Frederiksholms  Tegl¬ 
værker  fik  Navnet  »Teglværkshavnen«,  —  hvil¬ 
ken  Betegnelse  synes  uheldig,  da  Teglværket  alle¬ 
rede  nu  er  sporløst  forsvundet,  og  Navnet  derfor 
ikke  afgiver  nogen  som  helst  Karakteristik,  men 
tvertimod  virker  forvirrende,  —  skabtes  et  stort 
Havnebassin  med  bag  ved  liggende  Arealer  delvis 
allerede  eksisterende,  delvis  ved  Opfyldning  af 
et  ca.  6,8  ha  stort  Areal.  Vanddybden  i  det  nye 
Havnebassin  varierer  fra  5  til  7  Meter.  Beliggen¬ 
heden  er  med  Hensyn  til  Sporforbindelser,  (Gods- 
banegaarden  ligger  umiddelbart  bag  disse  Terræ¬ 
ner),  Mulighed  for  gode  Arbejderboliger,  Udvidel¬ 
ser  m.  m.,  overordentlig  gunstig.  Imidlertid  bør 
man  ikke  glemme,  at  disse  Betingelser  ikke 
mindst  skyldes,  at  der  laa  store  Privatarealer  her 
til  Udnyttelse,  nemlig  Frederiksholms  Teglvær¬ 
kers,  og  naar  disse  er  fuldt  optaget,  eller  rettere 
endnu  inden  dette  er  sket,  bør  der  disponeres  saa- 
ledes  fra  Kommunens  Side,  at  en  videre  Udvik¬ 
ling  af  Industrihavnen  og  de  dertil  knyttede  Kvar¬ 


terer  baade  mod  Syd  og  indover  i  Landet  (Gade- 
og  Jernbaneforbindelser)  sikres.  Der  vil  være  saa 
meget  mere  Anledning  til  at  fremhæve  dette  som 
Kommunen  allerede  har  planlagt  en  stor  Opfyld¬ 
ning  med  tilhørende  Folkepark  o.  s.  v.  i  umiddel¬ 
bart  Naboskab  til  Industrihavnen,  ligesom  den 
gennem  sin  Overenskomst  med  Ministeriet  for  of¬ 
fentlige  Arbejder  har  sikret  sig  Dispositionsfrihed 
i  Kalvebodstrand  efter  en  Grænselinie,  der  vil 
være  i  høj  Grad  generende  for  det  paatænkte  Sejl¬ 
løb  i  denne,  der  skulde  forbinde  den  nuværende 
Havn  med  Køge  Bugt.  Naar  Havnebygmester  G. 
Lorentz  i  »Ingeniøren«  Nr.  94  d.  A.  kritiserer  den¬ 
ne  Ordning,  da  er  det  med  fuldt  Føje,  og  skønt 
den  ikke  er  ældre  end  fra  1911,  forekommer  den 
os  at  være  en  Genganger  af  den  gamle  Adam,  der 
uden  at  overskue  Følgerne  træffer  Bestemmelser, 
der  en  skønne  Dag  staar  som  hindrende  for  den 
sunde  Udvikling.  En  Folkepark  Syd  for  Byen  med 
Adgang  til  Strand  er  overordentlig  ønskværdig, 
b'or  Folkeparken  er  det  imidlertid  ganske  lige¬ 
gyldigt,  om  den  ligger  500  Meter  mere  eller  min¬ 
dre  vestligt;  for  Havnens  Udvidelse  kan  det  imid¬ 
lertid  betyde  alt.  Man  skulde  ikke  gerne  mod  Syd 
have  Strandvejshistorien  om  igen. 

Vi  har  tidligere  nævnt  en  Række  af  de  største 
industrielle  Virksomheder,  der  allerede  har  sikret 
sig  Plads  ved  den  nye  Industrihavn;  bl.  a.  vil 
store  Værfter  jo  her  blive  anlagt.  Trangen  til  Hav¬ 
nen  har  herved  dokumenteret  sig  saa  kraftigt,  at 
Havnebestyrelsen  straks  er  gaaet  videre  ved  Udfø¬ 
relsen  af  en  ny  Sektion  af  det  skitserede  Syd¬ 
havnsprojekt  gennem  en  Landvinding  paa  yderli¬ 
gere  ca.  18,4  ha.  Her  har  man  iøvrigt  for  første 
Gang  allerede  i  nogen  Grad  fraveget  de  af  den  tid¬ 
ligere  Havnedirektør  offentliggjorte  Planer,  idet 
den  nye  Landvinding  faar  Form  af  en  0,  begræn¬ 
set  af  Kanaler  paa  tre  Sider  og  af  Havneløbet  paa 
den  fjerde,  idet  der  i  den  oprindelige  Plan  er  til¬ 
føjet  en  ny  og  bred  Kanal,  der  fører  direkte  ind  til 
Teglværksbassinet. 

Denne  Maade  at  skabe  forøget  Bolværksplads 
paa,  maa  hilses  med  Tilfredshed.  Vi  har  i  selve 
Havnens  Hjerte  et  glimrende  Eksempel  paa,  hvor¬ 
ledes  den  gamle  Merkantilisme  for  adskillige  Aar- 
hundreder  siden  har  vist  Vejen  ved  rationel  Ud¬ 
nyttelse  af  en  Havn,  nemlig  Kristianshavn,  hvis 
Bassin-  og  Kanalsystem  med  Pakhuse  og  Pierer 
vinkelret  paa  LIavneretningen,  med  Kanaler  med 
direkte  Pakhusadgang  eller  Kanalgader  tjenlige 
som  Brygger  ad  libitum,  vidner  højt  om  svundne 
Tiders  økonomiske  Sans  og  skarpe  Blik  for  Hav- 

ne-  og  Bybebyggelse.  Den  Gang  gjaldt  det  at  faa 
det  mest  mulige  ud  af  Terrænet  (og  hans  Maje¬ 
stæts  Pengemidler)  og  man  flottede  sig  ikke  med 
Anlæg  af  endeløse  Bolværker,  der  nærmest  afgi¬ 
ver  Indfatning  for  almindelige  Gadeanlæg  saasom 
senere  Tider  har  Æren  for  baade  ved  Gammel¬ 
holm  og  Islands  Brygge. 

Medens  de  tidligere  omtalte  Anlæg,  der  var  paa¬ 
begyndt  under  Krigen  mod  Nord  og  Syd,  ialt  var 
anslaaet  til  en  Udgift  af  ca.  6  Mili.  Kr.,  blev  den 
nye  Udvidelse  af  Sydhavnen,  den  saakaldte  Fre- 
deriksholms  0  (hvilken  Betegnelse  heller  ikke  er 
helt  heldig,  idet  der  som  bekendt  allerede  i  Hav¬ 
nen  findes  en  0  af  samme  Navn,  nemlig  indenfor 
Orlogsværftets  Omraade)  sammen  med  nye  Land¬ 
vindingsarbejder  paa  den  modsatte  Side  af  Kalve¬ 
bodstrand  bevilget  til  et  yderligere  Beløb  af  ca.  6 
Miil.  Kr.  Landvindingerne  paa  Østsiden  af  Kalve¬ 
bodstrand  fortsættes  i  direkte  Forbindelse  med 
den  nuværende  Islands  Brygge,  i  nøje  Overens¬ 
stemmelse  med  Generalplanerne.  Af  Hensyn  til 
Jernbanetrafiken  m.  m.  har  man  her  været  nødt 
til  at  gaa  videre  med  den  her  en  Gang  adopterede 
Bolværksplan,  paa  hvis  Mangler  man  dog  har  søgt 
at  raade  Bod  ved  en  i  høj  Grad  tiltrængt  Udvidel¬ 
se  af  Kajarealet,  der  er  gjort  bredere,  ligesom  man 
efter  den  Maade,  hvorpaa  der  hidtil  er  disponeret 
over  Grundene,  tør  forvente  at  der  kommer  om 
ikke  formel  saa  dog  reel  Servitut  paa  disse  til  For¬ 
del  for  Industri-  og  Handelsbebyggelse.  At  Kom¬ 
binationen  af  Havne-  og  Beboelseskvarterer  ikke 
er  til  Glæde  for  nogen  af  Parterne,  har  man  jo  og- 
saa  tilstrækkelige  Beviser  for. 

Med  disse  nye  Anlæg  vil  man  altsaa  allerede 
være  ret  langt  inde  paa  Livet  af  hele  Sydhavns- 
projektet,  idet  Industrihavnen  omfatter  næsten 
hele  det  paa  omstaaende  Kort  skraverede  Afsnit 
af  Havneløbets  Vestside,  medens  Landvindingen 
i  Fortsættelse  af  Islands  Brygge  naar  næsten  hen 
til  den  planlagte  nye  Bro,  der  bl.  a.  skal  sikre 
Jernbaneforbindelsen  og  herved  aflaste  Langebro, 
der  i  høj  Grad  trænger  dertil.  En  Svaghed  ved  den 
gamle  Havns  Trafikforhold  er  jo  overhovedet  den 
mangelfulde  Sporforbindelse.  Af  den  Form,  der  i 
Generalprojektet  er  givet  de  nye  Bassiner,  der 
tænkes  udført  Syd  for  den  nye  Bro  (Enghave- 
broen),  og  hvormed  man  bryder  radikalt  med 
Bolværksgade-Principet,  kan  man  slutte,  at  Udfø¬ 
relsen  af  et  dybt  Sejlløb  ud  til  Kongedybet  staar 
som  Forudsætning  for  hele  Sydhavnen,  og  det  er 
beklageligt,  hvis  dette  Sejlløb,  inden  det  naar  at 
fuldføres  —  det  drejer  sig  om  store  Kapitaler  — 


vil  blive  vanskeliggjort  ved  Foranstaltninger,  som 
de  tidligere  nævnte,  der  giver  Kommunen  Ret  til 
at  opfylde  et  Vandareal,  der  retteligt  burde  hol¬ 
des  aabent. 

Ved  nu  at  betragte  Planerne  mod  Nord  og  Syd 
maa  man  indrømme,  at  de  hver  for  sig  fyldestgør 
de  Krav,  der  stilles  til  dem,  og  i  det  hele  repræ¬ 
senterer  den  bedst  mulige  Løsning  under  de  givne 
Forhold.  Som  før  nævnt  er  det  Forbindelsen  mel¬ 
lem  dem,  der  afgiver  en  Svaghed,  og  det  turde 
være  et  Bevis  paa,  at  man  i  Tidens  Lob  ikke  har 
disponeret  saa  heldigt,  som  man  nu  kunde  ønske 
det,  at  Kjøbenhavn,  der  dog  i  udpræget  Grad  er  en 
Søstad  med  Adgang  ud  til  aaben  Sø  i  tre  af  Kom¬ 
passets  fire  Retninger,  i  sine  Havneanlæg  ingen¬ 
lunde  bærer  Præg  heraf,  men  nærmest  er  udbyg¬ 
get  som  en  typisk  Flodhavneby,  nemlig  med  en 
langstrakt  smal  Havn.  At  den  indre  Havns  Snæ¬ 
verhed  forstærker  Manglerne  herved,  og  at  Bro¬ 
erne  herover,  nemlig  Knippelsbro  og  særlig  Lan¬ 
gebro,  virker  i  samme  Retning  er  sikkert.  Begge 
Broer  har  tre  slemme  Synder,  idet  de  baade  er  for 
snævre,  smalle  og  lave.  Deres  Snæverhed  sætter 
Grænser  for  Skibstrafiken,  deres  Smalhed,  —  in¬ 
gen  af  dem  kan  tage  mere  end  to  Vognrækker,  en 
i  hver  Retning  og  endda  inklusive  Sporvogne, 
virker  hindrende  for  Gadetrafiken  og  gør  enhver 
Standsning  ved  Broens  Aabning  dobbelt  følelig, 
medens  den  ringe  Højde  over  Vandfladen  gør,  at 
selv  Bugserbaade  og  Lægtere,  ja  endog  Pramme 
nødvendiggør  Broens  Aabning.  I  andre  Havne, 
der  har  ligesaa  vanskelige  Bredforhold  som  Kjø¬ 
benhavn,  ser  man  Ramper  anvendt  i  lignende  Til¬ 
fælde,  og  selv  om  det  ikke  havde  »pyntet«,  maatte 
man  have  kunnet  lofte  begge  Broerne  i  al  Fald 
saa  meget,  at  den  nævnte  Pramtrafik  kunde  være 
foregaaet  uhindret.  Selv  om  det  direkte  Sejllob 
mod  Syd  vil  gøre,  at  Manglerne  ved  Broernes 
Snæverhed  afhjælpes,  idet  de  store  Skibe  da  kan 
gaa  ind  sydfra,  vil  den  hele  handelstekniske  Ud¬ 
vikling  i  Havnens  Trafik,  der  vil  medføre  større 
og  større  Lægter-  og  Pramtrafik,  gøre  Genen  ved 
Broerne  stadig  større  og  paa  en  dobbelt  irriteren¬ 
de  Maade  falde  i  Øjnene.  Man  bøjer  sig  for  et 
stort  Skib,  men  man  irriteres  over  at  skulle  stand¬ 
ses  af  en  lille  Dampbaad  med  en  Pram  paa  Slæ¬ 
betov.  Overhovedet  burde  disse  Mangler  være  et 
kraftigt  Memento  om  i  de  nye  Havneafsnit  ikke  at 
regne  med  for  smaa  Dimensioner! 

Ogsaa  den  indre  Havn  har  imidlertid  i  de  se¬ 
nere  Aar  set  store  Forandringer  og  Forbedringer, 
og  selv  under  de  knebne  Forhold  har  Industri  og 

Handel  fundet  Lejlighed  til  at  udnytte  nye  Mulig¬ 
heder.  Mange  nye  Fabriksanlæg  og  Lagerbygnin¬ 
ger  er  opstaaet  og  bestaaende  udvidet.  Der  er  fore¬ 
taget  Reguleringer  for  at  forbedre  Besejlingsfor¬ 
holdene  o.  s.  v.  Blandt  de  nye  Planer  indgaar  der 
ogsaa  en  af  Havnebygmester  Lorentz  udkastet 
Plan  om  Kvæsthusbroens  Udvidelse  med  en  ny 
Pier  parallel  med  den  nu  fuldstændig  overbebyr- 
dede.  Af  Industri  og  Handel  vilde  en  saadan  Re¬ 
form  blive  bilst  med  den  største  Tilfredshed,  og 
dens  Nødvendighed  maa  meget  understreges;  tal¬ 
rige  Klager  har  lydt  i  alt  for  mange  Aar  over  dette 
ømme  Punkt  i  Havnen  og  daglig  tabes  store  Vær¬ 
dier  indirekte  ved  dette  Arrangements  Uhensigts¬ 
mæssigbed.  Realiseringen  af  denne  Plan  forud¬ 
sætter  dog  en  vis  Regulering  af  Flaadens  Leje,  der 
maatte  afgive  en  Strimmel  af  sit  Vandareal.  Dette 
burde  imidlertid  ikke  være  ugørligt.  Det  skal  kun 
kortelig  paapeges,  hvad  der  vilde  kunne  vindes 
for  den  bele  Havnetrafik,  hvis  Orlogshavnen 
overhovedet  maatte  kunne  flyttes  andetsteds  hen. 
Indenfor  dennes  Omraade  er  der  den  samme  glim¬ 
rende  Land-  og  Vandarealudnyttelse  som  paa 
Kristianshavnssiden,  og  Inddragningen  heraf  vil  i 
al  Fald  foreløbig  overflødiggøre  de  store  Planer  i 
Kongedybet.  Hvorledes  dette  nu  end  er  eller  ikke 
bør  imidlertid  Bomløbsforholdene  ændres,  idet 
den  nuværende  Lukning  to  Gange  daglig  af  Bom- 
lobet  næsten  virker  middelalderligt,  eller  noget  i 
Smag  mod  at  man  vilde  standse  Togene  ind  til 
Byen  ved  Fæstningsvoldene.  En  Løsning  hvad 
enten  det  nu  bliver  ved  en  Tunnel  med  tilhørende 
Elevatorskakter,  en  Hængebro  eller  almindelig 
Dampfærge,  er  paakrævet  snarest. 

Som  det  sidste  Led  i  de  store  Havneplaner  ind¬ 
gaar  som  nævnt  Anlæget  af  en  stor  Handelshavn 
med  direkte  Indløb  fra  Kongedybet.  Fortrinene 
ved  denne  Havns  Anlæg  (se  Kortet)  er  saa  iøjne¬ 
faldende,  at  de  næppe  nærmere  behøver  at  under¬ 
streges.  Ulemperne  ligger  som  tidligere  berørt 
deri.  at  denne  Havn,  saaledes  som  Forholdene  nu 
ligger,  med  Bibeholdelsen  af  Orlogsværftet,  af  Kri- 
stianshavns  Volde  m.  m.  og  den  store  Afstand  fra 
Byens  Hjerte  og  ikke  mindst  fra  Godsbanegaar- 
den,  ligger  for  meget  af  Vejen.  Om  de  ved  Tunnel 
eller  Broanlæg  kan  afhjælpes  maa  Fremtiden  vise. 
Skal  Havnen  opfylde  sit  Formaal  og  tages  Hensyn 
til  de  rask  opblomstrende  Kvarterer  paa  Amager, 
vil  de  nuværende  Broer  over  Havnen  svigte  fuld¬ 
stændig.  Da  Østhavnen  ifølge  hele  sin  Karakter 
maa  være  beregnet  paa  den  store  Handel,  vil  den 
nemlig  forudsætte  en  stærk  Kørselstrafik;  den  kan 


ikke  nøjes  med  umiddelbar  bag  ved  liggende  In¬ 
dustrikvarterer  som  sit  Opland.  I  saa  Tilfælde 
maatte  den  ogsaa  overflødiggøres  af  de  nye  Indu¬ 
strihavneanlæg  i  Kalvebodstrand.  Men  forudsætter 
man,  at  Byens  Udvikling  forskyder  Tyngdepunk¬ 
terne  til  Fordel  for  den  nye  Østhavn,  eller  nye 
Broer  eller  Tunneller  kan  skabes,  vil  det  i  al  Fald 
være  en  Betingelse  for  Havnens  Brugbarbed,  at 
der  allerede  nu  sikres  Anlæg  af  en  Viaduktbane 
tværs  over  Amager  og  videre  ind  til  Godsbanegaar- 
den,  enten  over  Enghavebroen  eller  —  som  den  al¬ 
lerbedste  Løsning  —  over  en  ny  høj  Jernbanebro, 
der  kunde  føre  den  løftede  Jernbane  direkte  ind 
til  Godsbanen  uden  at  genere  Havne-,  Bolværks- 
og  Gadetrafik.  En  saadan  Bane  vilde  ogsaa  af 
alle  andre  Grunde  være  særdeles  ønskelig,  og  man 
maa  ikke  slaa  sig  til  Taals  med,  at  der  er 
tilstrækkelig  Plads  ved  den  nye  Østhavn  for  Ba¬ 
neterræner,  thi  det  er  ikke  disse,  men  Forbin¬ 
delsen  med  Sjælland,  det  kommer  an  paa. 

Samler  man  sluttelig  alle  Planerne  under  eet, 
baade  de,  som  allerede  er  under  Udførelse,  og  de, 
som  endnu  kun  befinder  sig  paa  Papiret,  saa  maa 
det  i  det  bele  anerkendes,  at  Kjøbenhavns  Havn 
med  vaagen  Sans  følger  Tiden,  selv  om  der  er 
mangt  og  meget  i  Detaillerne,  maaske  ogsaa  i 
Principerne,  der  som  det  er  naturligt  ved  saa  store 
Planer  trænger  til  yderligere  Gennemtænkning  og 
navnlig  til  at  belyses  ved  Bidrag  fra  det  interes¬ 
serede  Erhvervslivs  Side.  Med  bele  den  nye  Aand 
og  de  yngre  og  energiske  Kræfter,  der  nu  staar  i 
Spidsen  for  Havnens  Administration  —  baade  i 
den  almindelige  Havn  og  i  Frihavnen,  —  har  man 
Lov  til  at  haabe  og  ønske  det  bedste  for  den  sunde 
og  vidtskuende  Udvikling  af  Hovedstadens  Havne¬ 
forhold,  der  altid  vil  staa  som  den  første  Betinget 
se  for  en  heldig  Udvikling,  ikke  blot  af  selve  Byen, 
men  af  bele  Landet,  dets  økonomiske  og  kommer¬ 
cielle  Stilling. 

□□□□□□ 

Udvidelser  og  Nydannelser  indenfor 
dansk  Industri. 

I  November  har  Industrien  ligesom  i  de  foregaaende 
Maaneder  været  den  Erhvervsgren,  der  har  været 
hyppigst  repræsenteret  paa  vort  hjemlige  Emissions¬ 
marked.  Det  er  navnlig  Udvidelser,  der  har  fundet 
Sted,  og  flere  af  disse  er  millionstærke.  Saaledes  i 

Aktieselskabet  De  Forenede  Papirfabriker,  hvor 
Aktiekapitalen  er  udvidet  fra  7  til  10,5  Mili.  Kr.  Teg¬ 
ningskursen  for  de  nye  Aktier  har  været  125  pCt. 

Endvidere  har  A/S  Dansk  Slaalindustri  emitteret 
for  1,56  Miil.  Kr.  nye  Aktier,  saaledes  at  de  0,75  Miil. 
Kr.  har  været  offentlig  udbudt  til  108  pCt.,  medens 
de  øvrige  har  været  forbeholdt  ældre  Aktionærer  til 
Pari  Kurs.  Aktiekapitalen  andrager  nu  3,5  Miil.  Kr. 

Aktieselskabet  »De  danske  Vin-  og  Konserves-Fabri¬ 
ker  J.  D.  Beauvais,  M.  Rasmussen «  har  udvidet  sin 
Aktiekapital  fra  1,5  til  2,5  Miil.  Kr.  ved  en  Emission 
til  125  pCt. 

Den  kongelige  Porcelainsfabrik  og  Fajancefabriken 
Aluminia,  Aktieselskab,  har  udbudt  for  1  Mili.  Kr. 
nye  Aktier  til  Kurs  106.  Herved  er  Aktiekapitalen 
kommet  op  paa  4  Mili.  Kr. 

Aktieselskabet  Korsør  Skibsværft  har  øget  sin  Aktie¬ 
kapital  fra  0,25  til  1,0  Mili  Kr.  De  nye  Aktier  har 
været  tilbudt  gamle  Aktionærer  til  Pari,  nye  til  120  å 
130  pCt. 

A/S  Snedkermestrenes  Træ-  &  Finerskæreri  har  ud¬ 
videt  Aktiekapitalen  fra  0,5  Miil.  Kr.  til  0,82  Mili.  Kr. 
Samtidig  er  de  40,000  Kr.  i  Preferenceaktier  bleven 
ombyttet  med  ordinære  Aktier.  Ældre  Aktionærer  har 
haft  Tegningsret  til  110  pCt.  Tillige  er  det  vedtaget 
at  optage  et  Partialobligationslaan  paa  0,2  Mili.  Kr. 
Dette  skal  forrentes  med  6  pCt.  og  skal  amortiseres 
med  1/20  aarlig. 

Aktieselskabet  Den  danske  Mælkekondenserings¬ 
fabrik  i  Nakskov  har  endelig  emitteret  for  225,000  Kr. 
nye  Aktier  til  Pari.  Herefter  andrager  Selskabets  Ak¬ 
tiekapital  0,45  Mili.  Kr. 

Som  Numer  et  —  efter  Størrelse  —  af  de  ny¬ 
dannede  Industriaktieselskaber  staar  Chr.  Riegels  Træ¬ 
varefabriker,  Aktieselskab,  der  har  overtaget  den  af 
Fabrikant  Chr.  Riegel  drevne  Trævarefabrik  i  Viborg. 
Aktiekapitalen  udgør  0,8  Miil.  Kr.  Heraf  har  0,2  Mili. 
Kr.  været  offentlig  udbudt  til  108  pCt.,  medens  de 
0,6  Mili.  Kr.  er  tegnet  af  Stifterne  til  Pari. 

Med  Hjemsted  i  Gudumholm  i  Fleskum  Herred  er 
dannet  et  nyt  Tørveforetagende:  »Aktieselskabet  Dansk 
Mose-In  dustrU,  der  bar  til  Formaal  at  drive  Fabrika¬ 
tion  af  og  Handel  med  Tørvestrøelse,  Tørvemel  og 
Tørveuld,  samt  eventuelt  Tørv  og  andre  Mosepro- 
dukter.  Selskabet,  der  begynder  med  en  Aktiekapital 
paa  0,4  Miil.  Kr.,  hvoraf  en  mindre  Del  har  været 
offentlig  udbudt  til  106  pCt.,  overtager  og  fortsætter 
den  af  A/S  Briketfabriken  »Danmark«  i  1917  startede 
Virksomhed. 

Med  en  Aktiekapital  paa  0,5  Mili.  Kr.  er  der  ende¬ 
lig  i  Kjøbenhavn  dannet  Aktieselskabet  Dansk  Form- 
stof-Industri  med  det  Formaal  at  udnytte  —  gennem 
Fabrikation,  Haandværk  og  Handel  —  plastiske  og 
lignende  Stoffer  af  enhver  Art.  Selskabet  vil  foreløbig 
begynde  sin  Virksomhed  med  Anlæg  af  en  Kamfabrik; 
den  første  af  sin  Art  i  Skandinavien.  Af  Kapitalen 
har  4/ 5  været  olfentlig  udbudt  til  108  pCt. 

Aktieselskabet  Dansk  Tvistrenseri  har  paa  en  eks¬ 
traordinær  Generalforsamling  vedtaget  at  overgaa  til 
Aktieselskabet  Nordisk  Industrielt  Handelskompagni, 
der  har  købt  dets  Aktiver  og  Passiver. 


0  Fra  Nabolandene  @ 

Sverige. 

Stockholms  Superfosfatfabrik  A/B,  der  nylig  har  ud¬ 
videt  sin  Aktiekapital  fra  20  til  30  Mili.  Kr.  ved  at 
emittere  for  10  Miil.  Kr.  nye  Aktier  til  200  pCt.,  har 
gjort  sig  bemærket  paa  Børsen  ved  at  opkøbe  Aktie¬ 
majoriteten  af  Nitroglgcerin  A/B.  Superfosfatselska¬ 
bet  er  derved  bleven  den  dominerende  Faktor  inden¬ 
for  den  svenske  Sprængstofindustri. 

Nitroglycerin  A/B  er  i  sin  nuværende  Form  et 
ungt  Foretagende,  idet  det  blev  dannet  i  1915  ved 
Sammenslutning  af  det  gamle  Nitroglycerinselskab 
med  Gyttorps  språngåmnes  A/B,  hvormed  fulgte 
større  Interesser  i  A/B  Bofors  Nobelkrut,  i  Torsebro 
krutbruk  i  Skåne  samt  Rambergs  krutbruk.  Selska¬ 
bets  Aktiekapital  er  4  Miil.  Kr. 

Allmånna  svenska  eleklriska  A/B  har  som  bekendt 
under  Krigen  udvidet  sin  Aktiekapital  gentagne  Gange. 
Saaledes  i  1916  fra  15  til  27  Mili.  Kr.  og  i  1917  fra  27 
til  33  Mili.  Kr.,  derefter  til  50  Miil.  Kr.  Nu  staar 
imidlertid  Selskabet  overfor  en  ny  Kapitaludvidelse, 
idet  man  har  besluttet  at  emittere  for  25  Miil.  Kr. 
nye  Aktier  til  Kurs  110  pCt. 

Den  nærmeste  Anledning  til  Udvidelsen  er  ifølge 
Stockholmerbladet  »Dagens  Ny  beter«  de  store  Krav 
der  stilles  til  Selskabet,  navnlig  fra  det  svenske  Land¬ 
brugs  Side. 

Om  Elektricitetens  Udbredelse  i  Landbruget  kan  vi 
andetsteds  fra  give  følgende  Oplysninger : 

Ved  Hjælp  af  offentlige  Bidrag  og  et  stort  Agita¬ 
tionsarbejde  er  der  i  Løbet  af  det  sidste  Aar  sket  en 
stærk  Udvikling  af  de  svenske  Landsbyers  Elektrici¬ 
tetsanlæg.  Af  en  Oversigt  i  »Sv.  Handelstidning« 
fremgaar  det,  at  der  i  Aarene  1914—17  er  anbragt  for 
henved  50  Miil.  Kr.  i  nye  og  ældre  Elektricitetssel¬ 
skaber,  og  at  især  indeværende  Aar  har  medført  en 
livlig  Udvikling  paa  dette  Omraade.  Det  maa  end¬ 
videre  erindres,  at  Selskabsformen  ikke  er  den  al¬ 
mindeligste,  naar  det  gælder  om  at  samle  en  Landsbys 
Indbyggere  om  et  elektrisk  Foretagende,  men  at  Dan¬ 
nelsen  af  Distributionsforeninger  er  gaaet  for  sig  i 
stor  Maalestok.  I  Øjeblikket  findes  ca.  400  saadanne 
Foreninger  i  Landet. 

A/B  Robertfors,  der  i  Våsterbottens  Len  driver  Sav¬ 
værks-  og  Sulfitproduktion  m.  v.,  har  øget  sin  Aktie¬ 
kapital  fra  2,55  til  3,83  Miil.  Kr.  ved  en  Emission  til 
Pari  Kurs. 

Indenfor  Borås  Væveriindustri  har  der  fundet  en 
større  Fusion  Sted,  idet  Borås  Våveri  A/B  sammen¬ 
sluttes  med  Ivungfors  Spinneri  A/B  i  Skåne,  J.  F. 
Wennerstens  Fabriks  A/B  i  Borås  samt  Norrby  Nya 
A/B  sammesteds. 

Aktiekapitalen  for  det  nye  Selskab,  der  overtager 
ovennævnte  Virksomheder,  bliver  10  Miil.  Kr. 

Man  kan  nu  læse  om  Resultaterne  af  den  første 
svenske  Messe.  Ifølge  Bestyrelsens  Rapport  har  95  pCt. 
af  de  544  Udstillere  givet  Oplysninger  om  Salget.  Det 
viser  sig,  at  disse  kan  se  tilbage  paa  en  Omsætning 
af  21,7  Mili.  Kr. 

—  Man  er  iøvrigt  nu  allerede  i  Gang  med  at  træffe 

Forberedelser  til  den  anden  svenske  Messe,  korelø- 
big  har  over  400  Udstillere  anmeldt  sig. 

Norge. 

Paa  et  Repræsentantskabsmøde  i  A/5  Borregaard 
er  Direktionens  Forslag  om  Udvidelse  af  Selskabets 
Aktiekapital  fra  50  til  75  Miil.  Kr.  bleven  enstem¬ 
migt  vedtaget,  og  det  tør  sikkert  forventes,  at  den  i 
denne  Anledning  indkaldte  ekstraordinære  General¬ 
forsamling  vil  stille  sig  ligesaa  imødekommende  til 
dette  Spørgsmaal.  Det  er  da  Meningen  at  de  nye 
Aktier  skal  emitteres  til  Kurs  125  pCt. 

A/S.  Borregaard  er,  som  vi  tidligere  har  omtalt, 
langt  det  største  Foretagende  indenfor  den  norske 
Cellulose-  og  Papirindustri.  Et  Begreb  om  Selska¬ 
bets  vældige  Størrelse  faar  man  ved  at  høre,  at  over 
Halvdelen  af  den  tørre  Cellulose,  der  udføres  fra 
Norge,  kommer  herfra.  Det  samme  gælder  om  en 
Fjerdedel  af  Papireksporten. 

A/S  Borregaard  har  i  Aar  indkøbt  Hurums  Cellu¬ 
losefabriker  og  Eisers  Papirfabrik  i  Mjolndalen.  Paa 
sidstnævnte  Sted  produceres  navnlig  tyndere  Papir  og 
Papirgarn  til  Anvendelse  i  Tekstilindustrien.  Endelig 
har  Borregaard  i  Sommer  paabegyndt  Opførelsen  af 
en  større  Sulfitfabrik  ved  Sarpsborg. 

Det  store  finske  Træindustriforetagende  W.  Gutzeit 
S:  Co.,  der  siden  1896  har  været  et  privat  Aktieselskab, 
er  nylig  bleven  solgt  til  den  finske  Stat.  Det  med¬ 
deles,  at  Salgssummen  ligger  mellem  100—200  Miil.  Kr. 

Oprindelig  laa  alle  Aktier  paa  norske  Hænder. 
Siden  vandrede  en  Del  til  Finland;  men  fra  Maj  Maa- 
ned  i  Aar  har  et  norsk  Konsortium  atter  ejet  langt 
den  største  Del  af  Aktiekapitalen. 

Det  er  nu  dette  Konsortium,  der  har  solgt  sine 
Rettigheder  til  den  finske  Stat. 

Gutzeit  &  Co.,  der  har  en  Aktiekapital  paa  54  Mili. 
Kr.,  ejer  Skove  og  Ejendomme  paa  c.  1  Miil.  Tønder 
Lands  Areal.  Det  producerer  Cellulose  og  Trævarer. 

□□□□□□ 

Præmiering  af  den  mindre  Industri. 

Industriforeningen  i  Kjøbenhavn  indbyder  til  Del¬ 
tagelse  i  en  Konkurrence  mellem  Genstande  frem¬ 
stillede  af  den  mindre  Industri.  Denne  Konkurrence 
er  forbunden  med  en  Præmiering  ved  et  Tilskud  fra 
Staten  til  Støtte  for  den  mindre  Industri.  Ved  Ud¬ 
delingen  af  Præmierne  vil  der  ikke  alene  blive  taget 
Hensyn  til  Fabrikatets  Godhed,  men  ogsaa  til  om 
Vedkommende  har  udvist  særlig  Energi  ved  at  indføre 
bedre  Arbejdsmetoder  eller  ved  at  fabrikere  nye  eller 
hidtil  fra  Udlandet  indførte  Genstande.  Medarbejdere, 
som  har  haft  fremragende  Del  i  et  godt  Resultat,  vil 
kunne  erholde  Medarbejderpræmier.  Bedømmelsen 
finder  Sted  ved  det  af  Foreningens  Industriraad  ned¬ 
satte  Udvalg  for  den  mindre  Industri,  som  eventuelt 
vil  tilkalde  den  fornødne  sagkyndige  Bistand. 

For  at  komme  i  Betragtning  ved  Præmieringen 
fordres,  at  den  eller  de  Genstande,  for  hvilke  der 
æskes  Præmie,  er  egnet  for  Tilvirkning  og  Salg  i  større 


Mængder  og  udført  af  den  Præmieæskende  eller  i 
dennes  Virksomhed,  samt  at  den  Præmieæskende  kan 
henvise  til  mindst  et  Aars  Virksomhed  med  Tilvirkning 
af  paagældende  eller  lignende  Genstande.  Præmie  vil 
kun  blive  tildelt  saadanne  Virksomheder,  for  hvilke 
Præmiebeløbet  kan  faa  Betydning  som  en  pekuniær 
Støtte  til  Virksomhedens  Fremme. 

Adgang  til  Præmieæskningen  staar  aaben  for  Virk¬ 
somheder  fra  hele  Landet. 

Anmeldelse  om  Deltagelse  skal  ske  paa  særlige 
Skemaer,  som  kan  faas  ved  personlig  eller  skriftlig 
Henvendelse  til  Industriforeningens  Sekretariat,  Vestre 
Boulevard  18,  Kjøbenhavn  B.  Skemaerne  skal  udfyldes 
nøjagtigt  og  maa  være  tilbagesendte  under  samme 
Adresse  inden  Anmeldelsesfristens  Udløb,  den  31.  De¬ 
cember  d.  A. 

□□□□□□ 

Udviklingen  af  den  amerikanske 
Silkeindustri. 

I  De  Forenede  Stater  fabrikeres  der  nutildags  be¬ 
tydeligt  mere  Silke  end  i  noget  andet  Land  i  Verden. 
Værdien  af  de  amerikanske  Fabrikers  Produktion 
androg  ifølge  »American  Exporter«  af  Maj  1918  i 
Aaret  1879  41  Mill.  Dolk,  steg  i  1899  til  107  Mili.  Dolk, 
i  1909  til  197  Mill.  Dolk,  i  1914  (det  sidste  Aar,  for 
hvilket  der  foreligger  officielle  Tal)  til  254  Mill.  Dolk 
og  anslaas  for  1917  til  400  Mill.  Dolk  Denne  betyde¬ 
lige  Produktionsforøgelse  førte  ogsaa  til  større  Eks¬ 
port  af  Silkevarer,  hvis  Værdi  steg  fra  23/4  Mill.  Dolk 
i  1915  til  5,2  Mill.  Dolk  i  de  paafølgende  Aar  og  til 
7,2  Mill.  Dolk  i  1917. 

Ved  Siden  af  den  gennem  den  gunstige  Stilling  paa 
Markedet  skabte  kvantitative  Produktion,  lægger  In¬ 
dustrien  nu  den  største  Vægt  paa  Fremstillingen  af 
Kvalitetsvarer  og  paa  et  righoldigt  Udvalg  af  Mønstre. 
I  denne  Henseende  har  den  med  de  gunstigste  Resul¬ 
tater  optaget  Konkurrencen  med  Frankrig  paa  de 
inden-  og  udenlandske  Markeder.  For  at  opnaa  en 
høj  Kvalitetsvare  maatte  denne  stadig  meget  konser¬ 
vative  Industri  gaa  bort  fra  de  traditionelle  Metoder. 
Dette  traadte  i  første  Linie  frem  ved  Spørgsmaalet 
om  Silkevævernes  Lønformer.  Medens  disses  Løn 
tidligere  blev  reguleret  ved  Fagforeningsbestemmelser, 
er  der  nu  indført  et  nyt  Bonussystem.  Ifølge  dette 
modtager  Væveren  ved  Afleveringen  af  Varen  i  Til¬ 
fælde  af,  at  denne  er  fuldkommen,  et  Kort,  der  garan¬ 
terer  ham  en  særlig  Godtgørelse.  For  at  opnaa  denne 
Fuldkommenhed  bestræber  han  sig  paa  det  bedste 
for  at  fremstille  den  fineste  førsteklasses  Vare,  saa 
meget  mere  som  han,  naar  han  har  opnaaet  et  vist 
Antal  af  disse  Kort  efter  en  bestemt  Tids  Forløb,  er 
berettiget  til  yderligere  Ekstralønning  foruden  den 
særlige  Godtgørelse.  Dette  Bonussystem  har  bevirket, 
at  de  amerikanske  Silkeprodukter  med  Hensyn  til 
Kvalitet  har  forbedret  sig  betydeligt  i  den  sidste  Tid. 
Foruden  Kvalitet  og  Kvantitet  er  denne  Mangesidighed 
af  Mønstre  et  nyt  Resultat  af  det  amerikanske  Silke¬ 
marked.  Tidligere  ventede  man  aldrig  Originalmønstre 
fra  De  Forenede  Stater,  fordi  man  i  Udlandet  tvivlede 
paa  Unionens  skabende  Kraft  paa  dette  Omraade. 

Tekstilfabrikanter  og  store  Modeforretninger  udsætter 
stadig  Præmier  for  originale  nye  Monstre  og  har 
derved  opnaaet  betydelige  Resultater.  Silkefarvningen 
staar  ligeledes  for  Tiden  paa  en  Højde,  som  ikke  tid¬ 
ligere  har  været  naaet. 


□□□□□□ 

Mindre  Meddelelser. 

Skandinaviens  største  Flydedok. 

Den  12.  Oktober  blev  Skandinaviens  største  Flyde¬ 
dok  indviet  paa  Gota  Vårket,  Goteborg,  hvor  Dokken 
blev  bygget  og  nu  er  færdig. 

Dokken  er  160  Meter  lang  og  33  Meter  bred  og  kan 
løfte  12,000  Tons.  Den  er  bygget  i  tre  Afdelinger,  hvoraf 
den  første  blev  sat  i  Vandet  i  November  1916. 

Kulproblemet  i  Italien. 

Kulproblemet  under  Krigen  har  i  faa  Lande  stillet 
sig  alvorligere  end  i  Italien,  fordi  dette  Land  næsten 
fuldstændig  savner  indenlandske  Brændselsmaterialer, 
og  dets  Tilførsler  jo  blev  særlig  ramt  af  U-Baads- 
krigen.  Italien  producerer  overhovedet  ingen  Stenkul, 
og  Brunkulsproduktionen  var  før  Krigen  ret  betyd¬ 
ningsløs,  kun  700,000  Tons  om  Aaret.  Siden  er  den 
ganske  vist  bragt  op  til  Vh  Miil.  Tons  i  Aaret  1917, 
men  man  er  i  Italien  klar  over,  at  der  maa  gøres 
noget  alvorligt  for  at  gøre  Landet  mindre  afhængigt 
af  de  udenlandske  Kultilførsler.  Man  har  saaledes  sat 
et  stort  Arbejde  igang  for  at  fremme  Brunkulsproduk¬ 
tionen  og  haaber  at  bringe  denne  op  paa  ca.  8 — 10 
Miil.  Tons  aarlig  i  ikke  for  fjern  Fremtid.  Dermed 
skulde  man  kunne  spare  4  Mili.  Tons  Stenkul  aarlig 
af  de  10  Mili.,  man  normalt  indfører.  Ikke  mindre 
Forhaabninger  knytter  man  imidlertid  til  Udnyttelsen 
af  Landets  Vandkraft,  særlig  til  elektrisk  Belysning  og 
Drivkraft,  til  Elektrificering  af  Jernbanerne  og  af 
Højovnsdriften.  De  indenlandske  Brunkul  er  nemlig 
kun  i  ringe  Grad  egnet  til  Anvendelse  i  Jernværkerne 
og  i  Gasværkerne,  ligesom  Fyring  af  Kedler  i  Loko¬ 
motiver  og  Dampskibe  ikke  kan  foretages  med  disse. 

Bomuldshøsten  i  Amerika. 

Handelsdepartementet  i  Washington  har  udsendt 
Meddelelse  om,  at  Bomuldshøsten  indtil  den  14.  No¬ 
vember  1918  er  110,000  Ballerstørre  end  Høsten  i  1917. 
Indtil  førnævnte  Dato  var  Høsten  paa  8,681,005  Baller. 


Kultiveringen  af  Silkeormenes  Æg,  1703  med  Spinding 
og  169  med  Vævning. 

Lombardiet  indtager  første  Plads  med  1329  Virk¬ 
somheder,  fulgt  af  Provinserne  Venedig  (220),  Piemont 
(166),  Toscana  (106)  og  Markerne  (159). 

Nedenstaaende  Tabel  viser  Antallet  af  de  ansatte 
Arbejdere  tilligemed  de  samlede  Lønninger,  der  er 
udbetalt  i  de  tre  Kampagner:  1913 — 14,  1914 — 15  og 
1915—16. 


Aar 


Arbejdere 


Samlede  honninger 
Lire 


1913—14  .  82,454  23,372,386 

1914  —  15  .  74,012  19,188  554 

1915  —  16  .  74,290  21,091,389 


Italiens  Høst  af  Silkebomuld  i  1917  beløb  sig  til 
30,830,000  kg. 


De  norske  Kontraktinteresser  i  England. 

Ifølge  »Bergens  Aftenblad«  beløber  de  norske  Skibs¬ 
bygningskontrakter  i  England  sig  til  ca.  100,  gældende 
for  Skibe  paa  mellem  8—9,000  Tons.  Kontraktejerne 
har  nu  organiseret  sig,  idet  de  Redere,  der  har  Kon¬ 
trakter  med  samme  Værft,  har  sluttet  sig  sammen  for 
at  varetage  de  fælles  Interesser.  Disse  Sammenslut¬ 
ninger  er  nu  blevet  forenet  til  en  Organisation,  hvis 
Centralkomité  udgøres  af  Formændene  indenfor  de 
forskellige  Sammenslutninger.  Centralkomitéen  over¬ 
tager  Ledelsen  af  Sammenslutningernes  Centralbureau, 
der  har  Sæde  i  Bergen,  hvor  de  Heste  Kontrakter 
eller  nærmere  bestemt  47  af  111  er  hjemmehørende. 
Centralkomitéens  Navn  er  »De  anglo-norske  Skibs¬ 
bygningskontraktejeres  Sammenslutning«.  Til  Leder 
af  det  engelske  Afdelingskontor,  der  vil  faa  Sæde  i 
Newcastle,  er  udset  en  praktisk  Søfartsekspert. 

Uldindustrien  i  Englano. 

Den  24.  Oktober  d.  A.  nedsattes  i  London  et  Ud¬ 
valg,  hvori  Repræsentanter  for  Erhvervslivet  og  Rege¬ 
ringen  havde  Sæde.  Udvalget  har  til  Opgave  at  fore- 
slaa  en  Ordning  af  Afviklingen  af  de  hestaaende  For¬ 
hold  vedrørende  Tekstilindustrien,  saaledes  at  man 
igen  kunde  naa  til  normale  Tilstande  som  før  Krigen. 

Udvalgets  Arbejde  vil  omfatte  Reguleringen  af  Han¬ 
delen,  lige  fra  Raaproduktet  (Ulden)  og  til  det  fær¬ 
dige  Produkt  samt  i  det  hele  taget  Overgangen  fra 
Krigs-  til  Fredstilstand,  derunder  ogsaa  Afskedigelsen 
af  de  midlertidige  Arbejdere  i  Fabrikerne  og  Anven¬ 
delsen  af  hjemvendte  Soldater  og  Kvinder  fra  Am¬ 
munitionsfabrikerne. 


Italiens  Produktion  af  Hamp. 

Italiens  Produktion  af  Hamp  steg  fra  72,400  metriske 
Tons  i  1916  til  83,700  Tons  i  1917,  men  var  lavere  end 
Gennemsnittet  i  8-Aarsperioden :  1909 — 16.  Det  sam¬ 
lede  Areal  beplantet  med  Hamp  androg  22,393  Acres, 
hovedsagelig  i  Distrikterne  Emilia  og  Campania. 

Italiens  Silkeindustri. 

Den  aarlige  statistiske  Oversigt  over  den  italienske 
Silkeindustri  for  1917,  der  udgives  af  Generalinspek¬ 
tøren  for  Industrien,  oplyser,  at  der  den  30.  Juni  1917 
i  Italien  var  2081  Virksomheder,  der  arbejdede  for 
Silkeindustrien,  og  hvoraf  209  beskæftigede  sig  med 


Kanadas  Kulgruber. 

Ifølge  Eksperters  Beregninger  er  der  tilstrækkelige 
Mængder  af  Kul  i  Kanadas  4  vestlige  Provinser  til  at 
forsyne  Verden  i  et  Par  Aarlnindreder.  Man  har  endnu 
ikke  begyndt  at  grave  for  fuld  Kraft  i  Minerne  i 
Sasskatchevan,  All.erta  og  Britisk  Colombia,  som  des¬ 
uagtet  i  et  Aar  har  givet  et  Udbytte  paa  6,000,000  Tons 
til  en  Værdi  af  over  5  Mili.  Pund  Sterling. 

Kanadas  geologiske  Eksperter  har  anslaaet,  at 
disse  Provinser  sammen  med  det  østlige  Golumbias 
Kullejer  indeholder  en  samlet  Kulmængde  paa 
143,490,000,000  Tons,  der  dækker  et  Areal  paa  87,000 
engelske  Kvadratmil. 

Nyt  stort  Metalaktieselskab  dannet  i  England.  pital  paa  5  Miil.  £  i  Aktier  paa  10  £.  De  2  Mili.  af 

Det  nye  engelske  Metalaktieselskab  »British  Metal  Kapitalen  er  tegnet  af  Forretningsfolk  og  Finansmænd 

Corporation«  er  nu  blevet  indregistreret  med  en  Ka-  indenfor  Metalbranchen. 


ORGANISATIONS-  OG  FORENINGS-MEDDELELSER. 

_ . _ 

Transiten  fra  Schweiz  gennem  Tyskland. 


Standset  Udførsel  fra  Danmark  til  Island. 

Grosserer-Societetets  Komite  og  Industriraadet  med¬ 
deler,  at  Udforslen  til  Island  af  nedenanførte  Varer 
i  Følge  Meddelelse  fra  de  engelske  Myndigheder  er 
belagt  med  Embargo,  saaledes  at  denne  Udførsel  ind¬ 
til  videre  er  udelukket.  Fra  Organisationernes  Side  er 
der  gjort  Skridt  til,  om  muligt  at  faa  denne  Forholds¬ 
regel  ophævet. 

De  Varer,  der  omfattes  af  Embargoen,  er  følgende: 

Frugtkonserves,  Marmelade  og  Syltetøj,  Støvler  og 
Sko  indeholdende  Læder,  Uld  samt  Uldfabrikata  af 
enhver  Art,  Bomuldsfabrikata  (Bomuldslærred  og 
Bomuldstovværk  undtagne)  saa  vel  som  Raabomuld, 
Kontorartikler  og  Papir. 

Dampskibsforbindelse  Stockholm — Riga. 

Udenrigsministeriet  meddeler  i  Henhold  til  Ind¬ 
beretning  fra  det  kgl.  Generalkonsulat  i  Stockholm, 
at  der  nu  forsøgsvis  agtes  oprettet  en  regelmæssig 
Dampskibsforbindelse  mellem  Stockholm  og  Riga  for 
Person-  og  Godstrafik  ved  det  bekendte  svenske  »Svea- 
bolag«.  En  fast  Turliste  er  endnu  ikke  bekendtgjort. 

Dispensationer  fra  Indførselsforbudet  for 
Sprængstoffer. 

1  Anledning  af  det  af  Justitsministeriet  den  23.  f.  M. 
udstedte  Indførselsforbud  mod  visse  nærmere  angivne 
Varer,  der  kan  finde  Anvendelse  ved  Fabrikationen 
af  Sprængstoffer,  skal  Industriraadet,  i  Henhold  til 
herom  ført  Korrespondance  med  Justitsministeriet, 
meddele,  at  Firmaer,  der  anvender  de  i  denne  Be¬ 
kendtgørelse  omhandlede  Varer  i  deres  almindelige 
Fabrikation,  og  ikke  til  Fremstilling  af  Sprængstoffer, 
vil  kunne  paaregne  at  faa  Dispensationer  fra  For¬ 
budet,  ligesom  saadanne  Firmaer  paa  Industriraadets 
Anbefaling  vil  kunne  opnaa  en  staaende  Tilladelse 
til,  trods  Forbudet,  at  indføre  bestemt  angivne  Varer 
over  bestemte  Toldsteder. 


Ifølge  Indberetning  til  Udenrigsministeriet  fra  det 
kgl.  Gesandtskab  i  Bern  vil  der  indtil  videre  ikke 
kunne  forventes  udstedt  Bevillinger  for  Transit  af 
Varer  fra  Schweiz  gennem  Tyskland.  Foranstaltningen, 
der  er  foranlediget  af  de  som  Følge  af  Vaabenstil- 
standsbetingelserne  opstaaede  overordentlige  Trans¬ 
portvanskeligheder,  omfatter  alle  Varer  uden  Und¬ 
tagelse,  og  der  kan  paa  nærværende  Tidspunkt  ikke 
forudsiges  noget  om,  hvornaar  en  Genoptagelse  af 
Transiten  kan  forventes. 

Kulsituationen. 

Samtidig  med,  at  der  paa  Grund  af  Forholdene  i 
Tyskland  foreløbig  ikke  i  nævneværdig  Grad  kan 
ventes  Tilførsel  af  Fastlandsbrændsel,  er  det  fra 
engelsk  Side  nu  meddelt,  at  Afskibninger  af  Kul  og 
Koks  fra  Skotland,  som  normalt  repræsenterer  over 
Halvdelen  af  Kul-  og  Koksimporten  fra  Storbritan¬ 
nien,  vil  blive  standsede  over  et  Tidsrum  af  4 — 6  Uger. 

I  denne  Anledning  ønsker  Statens  Kulfordelings¬ 
udvalg  at  understrege  det  alvorlige  i  Situationen  og 
indtrængende  opfordre  til  den  størst  mulige  Spar¬ 
sommelighed  ved  Anvendelse  af  Brændsel. 

Kontingentet. 

Industriforeningens  Medlemmers  Opmærksomhed 
henledes  paa  følgende  Lovændring  angaaende  Med¬ 
lemskontingentet,  vedtaget  paa  Industriforeningens 
ordinære  Generalforsamling  den  22.  Marts  1918: 

»Det  aarlige  Medlemsbidrag  er  18  Kr.  Medlemmer, 
der  bor  i  Udlandet,  betaler  10  Kr.  Ved  Optagelsen 
betales  5  Kr.  i  Indmeldelsespenge. 

Medlemmer,  der  er  indtraadt  inden  den  1.  Januar 
1909,  betaler  dog  kun  12  Kr.,  og  Medlemmer,  der  er 
indtraadt  efter  den  1.  Januar  1909,  men  inden  den 
22.  Marts  1918,  kun  15  Kr.« 

Forhøjelsen  træder  i  Kraft  fra  1.  Januar  1919. 

